
PASTABA DĖL CHRONOLOGIJjJOS 


inau kol buvo išleista ši knyga, praėjo nemažai laiko. Tad būtų pravar- 
tu skaitytojams šį tą priminti. 

Knyga, kurią laikote rankose, yra penktasis „Ledo ir ugnies giesmės“ to- 
mas. „Varnų puota“ buvo ketvirtasis. Tačiau įvykiai, apie kuriuos pasakoja- 
ma penktajame tome, nėra tiesiog ketvirtojo tomo įvykių tęsinys, - veikiau 
galima sakyti, kad šiame tome veiksmas vyksta paraleliai ketvirtojo tomo 
veiksmui. 

Tai, kas pasakojama ir „Šokio“, ir „Puotos“ pradžioje, yra trečiojo tomo, 
„Kardų audra“, pabaigoje vykusių įvykių tąsa. Tik „Puotoje“ dėmesys buvo 
sutelktas į tai, kas vyksta Karaliaus Uoste ir jo apylinkėse, Geležies salose ir 
pietuose esančiame Dorne, o „Šokyje“ persikeliame į šiaurę, į Juodąją pilį, 
prie Sienos (ir anapus jos), taip pat į kitą Siaurosios jūros krantą, į Pentosą 
bei Vergų įlanką, ir šiame tome toliau pasakojama apie Tirioną Lanisterį, 
Joną Snou, Daneiris Targarien ir kitus veikėjus, kurių ankstesniame tome 
nesutikote. Tačiau abiejose šiose knygose aprašomi įvykiai ne seka vienas 
po kito, o vyksta vienu metu ir... skiriasi geografiškai, o ne chronologiškai. 

Bet tik iki tam tikros ribos. 

„Šokis su drakonais“ — didesnės apimties knyga nei „Varnų puota“ ir 
apima ilgesnį laikotarpį. Antroje „Šokio su drakonais“ dalyje vėl sutiksite 
kai kuriuos svarbius veikėjus iš „Varnų puotos“. Jūsų mintis teisinga: laiko 
požiūriu pasakojimas peržengė „Puotoje“ nubrėžtą ribą ir dvi tėkmės vėl 
susiliejo į vieną. 

Kitas tomas vadinsis „Šiaurės vėjai“. Tikiuosi, kad ten visus vėl krės 
šiurpas... 


— George R. R. Martin, 
2011-ųjų balandis 


PROLOGAS 


N aktis buvo pradvisusi žmogaus kvapu. 

Stabtelėjęs po medžiu, odos keitikas ėmė uosti orą, o jo pilkai rudą 
kailį išmargino krentantys šešėliai. Po atšiauraus vėjo gūsio jam į nosį dūrė 
žmogaus kvapas, permušęs silpnesnius lapės ir kiškio, ruonio, elnio ir net 
vilko kvapus. Odos keitikas suprato, jog tai - taip pat žmogaus kvapai: senų, 
negyvų ir prarūgusių odų dvokas, gerokai užgožtas stipresnės dūmų, kraujo 
ir puvėsių smarvės. Tik žmogus dyrė žvėris ir nešiojo jų odas bei kailius. 

Kitaip nei vilkai, odos keitikai žmonių nebijojo. Jo pilvas urzgė iš alkio ir 
neapykantos ir jis dusliai sustugo, kviesdamas savo vienaakį brolį ir klastin- 
gą sesutę. Jam skuodžiant tarp medžių, gaujos nariai kone lipo ant kulnų. Ir 
jie užuodė tą kvapą. Bėgdamas jis taip pat viską matė jų akimis, - net trum- 
pai išvydo save, rodantį gaujai kelią. Iš ilgų ir pilkų gaujos vilkų nasrų virto 
balti šilto oro kamuoliai. Tarp letenų pirštų buvo prišalę kietų kaip akmuo 
ledo gurvuolių, bet dabar prasidėjo medžioklė, jiems prieš akis buvo grobis. 
Kūnas, dingtelėjo odos keitikui, mėsa. 

Žmogus buvo gležnas padaras. Didelis ir stiprus, puikiai matantis, bet 
prastai girdintis ir beveik neturintis uoslės. Elniai, briedžiai ir net kiškiai 
buvo už jį greitesni, lokiai ir šernai - nuožmesni kovotojai. Tačiau susibūrę 
žmonės buvo pavojingi. Vilkams supant grobį, odos keitikas išgirdo jauni- 
klio riksmą, nerangių žmogaus pėdų laužomos vakarykščio sniego plutos 
trakštelėjimą, kietų odų gurgždėjimą ir ilgų pilkų nagų, kuriuos nešiojosi 
žmonės, žvangesį. 

Kalavijai, sušnabždėjo jam vidinis balsas, ietys. 

Medžiams prasikalė lediniai dantys ir jie iššiepė juos aukštai, pro nuogas 
rudas šakas. Žarstydamas sniegą, Vienaakis ėmė brautis per atžalyną. Gau- 
jos nariai nusekė jam iš paskos. Iš pradžių - į kalvą, paskui - šlaitu žemyn, 
kol miškas baigėsi ir jiems prieš akis pasirodė žmonės. Viena iš jų buvo mo- 
teris. Į kailį suvyniotas ryšulys, kurį ji laikė prispaudusi prie krūtinės, buvo 
jos vaikas. Ją pasilik paskutinę, vėl sušnabždėjo balsas, vyrai pavojingesni. 
Kaip įpratę, žmonės vieni ant kitų laidė gerkles, bet odos keitikas užuodė 
ore tvyrantį juos apėmusį siaubą. Vienas iš jų turėjo medinį dantį, - ilgą, 
per visą savo ūgį. Vyras jį sviedė, bet jam drebėjo ranka ir dantis praskriejo 
gerokai per aukštai. 

O tada juos puolė gauja. 

Jo vienaakis brolis parbloškė į pusnį danties metiką ir, nors šis priešino- 
si, perplėšė jam gerklę. Sesuo apsuko ratą ir pritykinusi puolė kitą vyrą iš už 
nugaros. Jam liko moteris ir jos mažylis. 


10 GEORGE R. R. MARTIN 


Ir moteris turėjo dantį, - neilgą, kaulinį, - bet išmetė jį, kai odos keiti- 
kas suleido dantis jai į koją. Virsdama ji abiem rankomis tvirtai suspaudė 
savo verkiantį vaiką. Po kailiais moteris buvo liesa, vieni kaulai ir oda, bet 
jos krūtys - pritvinkusios pieno. Skaniausia buvo mažylio mėsa. Geriausius 
kąsnelius vilkas paliko savo broliui. Kol vilkai kimšosi pilvus, sušalęs snie- 
gas aplink lavonus nusidažė raudona ir rožine spalva. 

Už daugybės lygų, mažytėje, iš molio ir šiaudų drėbtoje trobelėje nen- 
drių stogu, kuriame buvo skylė dūmams išeiti, ir plūktine asla, Varamiras 
suvirpėjo, kostelėjo ir apsilaižė. Jo akys buvo paraudusios, lūpos suskeldė- 
jusios, burna išdžiūvusi ir perštinti, bet burnoje jis jautė kraujo ir riebalų 
skonį, nors pūpsantis jo pilvas urzgė ir prašė valgio. Vaiko mėsa, pagalvo- 
jo jis, prisiminęs Drumstą. Žmogiena. Ar jau buvo puolęs taip žemai, kad 
alko žmogaus mėsos? Jam ausyse nuskambėjo kadaise Hagono suniurnėti 
žodžiai: „Žmonės gali misti žvėrių mėsa, o žvėrys ėsti žmones, bet žmogui 
valgyti kito žmogaus mėsą yra išsigimimas.“ 

Išsigimimas... Tai visuomet buvo mėgstamiausias Hagono žodis. Išsigi- 
mimas, išsigimimas, išsigimimas. Misti žmogaus mėsa buvo išsigimimas, 
poruotis kaip vilkui su vilku - išsigimimas, o persikūnyti į kitą žmogų buvo 
pats baisiausias iš visų įmanomų išsigimimų. Hagonas buvo silpnas ir bijojo 
savo turimų galių. Išplėšiau jam antrą jo gyvybę ir jis mirė ašarodamas bei 
vienišas. Varamiras pats prarijo jo širdį. Jis mane labai daug ko išmokė ir 
paskiausiai iš jo sužinojau, koks yra žmogaus mėsos skonis. 

Ir vis dėlto jis buvo vilkas. Niekada nekramtė žmogienos žmogaus dan- 
timis. Bet savo gaujai puotos nepavydėjo. Vilkai buvo išbadėję kaip ir jis, 
sulysę, sušalę ir alkani, o grobis... Du vyrai ir moteris su kūdikiu ant rankų, 
sprunkantys nuo pralaimėjimo tiesiai mirčiai į glėbį. Be jokio prieglobsčio 
ir be maisto netrukus jie vis tiek būtų žuvę. Taip buvo geriau, greičiau. Tai 
buvo malonė. 

— Malonė, - garsiai ištarė Varamiras. 

Jo gerklė buvo išdžiūvusi ir perštėjo, bet vis tiek buvo gera išgirsti savo 
žmogišką balsą. Ore trenkė pelėsiais ir drėgme, žemė buvo šalta ir kieta, o 
jo ugniakuras labiau rūko, nei šildė. Tai kosčiodamas, tai drebėdamas, jaus- 
damas, kaip tvinkčioja šone vėl atsivėrusi žaizda, Varamiras prisislinko kuo 
arčiau ugnies. Jo kelnių klešnė iki kelių permirko krauju ir išdžiūvusi virto 
kieta ruda pluta. 

Usnis jį įspėjo, kad taip gali nutikti. 

— Kaip galėdama žaizdą susiuvau, - pasakė ji, - bet turi pailsėti ir leisti 
jai sugyti, kitaip ji atsivers. 

Usnis buvo paskutinė jo bendražygė, ietininkė, tvirta kaip sena šaknis, 
karpota, vėjo nugairinta ir raukšlių išvagota oda. Visi kiti pakeliui juodu 
paliko. Vienas po kito atsiliko arba išsiveržė į priekį ir dingo, patraukė į se- 
nuosius savo kaimus, prie Balsvosios upės ir į Tvirtąją pilį arba vieniši mirė 

miške. Varamiras tikrai nežinojo ir nesuko dėl to galvos. Kol galėjau, reikėjo 
man vieną iš jų pasiimti. Kurį nors iš dvynių arba tą stambų vyrą randuotu 
veidu, arba tą rudaplaukį jaunuolį. Tačiau jis pabūgo. Kas nors galėjo susi- 
gaudyti, kas čia darosi. Tada jie būtų puolę jį ir nužudę. Be to, Varamirui vis 
nedavė ramybės Hagono žodžiai ir netrukus proga buvo praleista. 

Po mūšio tūkstančiai jų iš paskutiniųjų spruko per mišką, - alkani, išsi- 
gandę, norintys išvengti prie Sienos prasidėjusių skerdynių. Vieni šnekėjo 
grįšiantys į namus, kuriuos buvo palikę, kiti žadėjo antrą kartą pulti vartus, 
bet dauguma jautėsi sutrikę, nesusigaudė, nei kur eiti, nei ką daryti. Jie pa- 
bėgo ir nuo juodai vilkinčių varnų, ir nuo pilku plienu šarvuotų riterių, bet 
dabar juos persekiojo dar negailestingesni priešai. Šalia jų praminto tako 
kasdien likdavo tysoti vis daugiau lavonų. Vieni mirė iš bado, kiti nuo šal- 
čio, treti nuo ligų. Dar kitus nužudė tie, kurie, jiems visiems drauge su Men- 
su Plėšiku, Užusienio karaliumi, traukiant į pietus, buvo jų ginklo broliai. 

„Mensas pražuvo, - apimti nevilties kartojo vieni kitiems likę gyvieji, - 
Mensas nelaisvėje, Mensas miręs.“ 

— Harma žuvusi, Mensas pateko į nelaisvę, o likusieji pabėgo ir mus pali- 
ko, - įsitikinusi savo teisumu pasakė Usnis, siūdama jam žaizdą. - Tormun- 
das, Verksnys, Šešiaodis, visi tie narsūs plėšikai. Kur jie dabar? 

Ji manęs nepažįsta, tada sumetė Varamiras, ir kodėl turėtų pažinti? Be 
savo žvėrių jis toli gražu neatrodė galingas vyras. Buvau Varamiras Šešia- 
odis, laužiau su Mensu Plėšiku duoną. Varamiru jis pasivadino sulaukęs de- 
šimties metų. Tai vardas, tinkamas lordui, tinkamas apdainuoti, tinkamas 
galingam ir grėsmingam vyrui. Ir vis dėlto nuo varnų jis spruko kaip persi- 
gandęs kiškis. Baisusis lordas Varamiras pavirto bailiu, bet nebūtų galėjęs 
susitaikyti su mintimi, kad ji tai žino, tad ietininkei pasisakė esantis Ha- 
gonas. Paskui jis svarstė, kodėl iš visų, kuriuos galėjo rinktis, jam išsprūdo 
būtent šis vardas. Suvalgiau jo širdį, išgėriau jo kraują, o jis vis tiek neduoda 
man ramybės. 

Jiems sprunkant, vieną dieną per mišką ant sulysusio šyvio pas juos at- 
šuoliavo raitelis šaukdamas, girdi, jie visi privalantys traukti prie Balsvosios 
upės, mat Verksnys telkiantis ten karius, ketinantis pereiti Kaukolių tiltą ir 
užimti Šešėlių bokštą. Daug kas nusekė paskui jį, bet dar daugiau pasiliko. 
Paskui kažkoks niūrus, kailiais apsisiautęs ir gintaru pasipuošęs karys vaikš- 
čiojo nuo vieno laužo prie kito ragindamas visus, kurie liko gyvi, traukti į 
šiaurę ir pasislėpti Teno slėnyje. Kodėl tas keistuolis manė, kad jie ten bus 
saugūs, nors tą slėnį paliko patys teniečiai, Varamiras taip ir nesužinojo, bet 
jo raginimo paklausė keli šimtai pabėgėlių. Gerokai daugiau nei keli šimtai 
išėjo su miškų ragana, - mat ją aplankė regėjimas, kad visa laivų flotilė atvy- 
ko nuplukdyti laisvosios tautos į pietus. „Privalome ieškoti jūros!“ - šaukė 
Motina Kurmė ir jos sekėjai pasuko į rytus. 

Jei tik būtų buvęs stipresnis, Varamiras būtų prie jų prisidėjęs. Tačiau 
jūra buvo pilka ir šalta, be to - toli, o jis suprato, kad jo dienos suskaičiuotos 
ir kad jūros jis nepamatys. Varamiras devynis kartus buvo miręs arba va- 
davęsis mirtimi, o dabar atėjo laikas sutikti tikrąją mirtį. Voverenų apsiaus- 
tas... - prisiminė Varamiras. Jis dūrė man peiliu dėl voverenų apsiausto. 

Apsiausto savininkė buvo negyva, į kruviną košę su baltais kaulų ši- 
puliais sugrūstu pakaušiu, bet jos apsiaustas atrodė šiltas ir storas. Snigo, 
O savo apsiaustus Varamiras buvo praradęs prie Sienos. Ir miegamuosius 
kailius, ir vilnonius apatinius, ir avių odos batus, ir kailiu pamuštas pirš- 
tines, ir midaus bei juodai dienai pasidėto maisto atsargas, ir plaukų sruo- 
gas, nurėžtas moterims, su kuriomis buvo miegojęs, ir net Menso dovano- 
tas auksines apyrankes - viską buvo pametęs arba palikęs. Degiau, miriau, 
o tada sprukau iš skausmo ir siaubo aptemusia sąmone. Jam vis dar buvo 
gėda tai prisiminti, bet taip pasielgė ne jis vienas. Kiti - šimtai, tūkstančiai 
kitų - taip pat spruko. Mūšį pralaimėjome. Pasirodė riteriai, apsirengę plienu 
ir neįveikiami, jie žudė kiekvieną, kuris mėgino prieš juos laikytis. Galėjai tik 
bėgti arba mirti. 

Tačiau pabėgti nuo mirties nebuvo taip lengva. Taigi, radęs miške miru- 
sią moterį, Varamiras priklaupė nuvilkti jai apsiausto ir vaikinuką pamatė 
tik tada, kai šis iššoko iš savo slėptuvės, suvarė jam į šoną ilgą kaulinį peilį ir 
išplėšė drabužį iš stipriai suspaustų jo pirštų. 

— Tai jo motina, - vėliau, kai vaikinukas pabėgo, paaiškino jam Usnis. — 
Tai buvo jo motinos apsiaustas ir, pamatęs, kad nori ją apiplėšti... 

- Ji buvo negyva, - kaulinei Usnies adatai perdūrus jo kūną, suraukęs 
antakius iškošė Varamiras. - Kažkas suknežino jai galvą. Kažkuris iš varnų. 

— Ne varnas. Kanopėdžiai. Pati mačiau. - Pasidarbavusi adata, Usnis už- 
siuvo jo šone žiojėjusią žaizdą. - Jie laukiniai, o kas iš likusių mūsiškių gali 
juos sutramdyti? 

Niekas. Jei Mensas miręs, laisvoji tauta pasmerkta. Teniečiai, milžinai ir 
kanopėdžiai, aštriadančiai urviniai ir žmonės iš vakarinio kranto su savo 
kaulų vežimais... visi jie buvo pasmerkti. Taip pat ir varnai. Galbūt jie to dar 
nesuvokė, bet tie juodai apsirengę niekšai turėjo žūti kartu su visais. Mat 
artinosi priešas. 

Varamirui ausyse nuskambėjo šiurkštus Hagono balsas: „Mirsi keliolika 
kartų, vaike, ir kaskart velniškai skaudės, bet... kai tave ištiks tikroji mirtis, 
vėl atgysi ir gyvensi. Sakoma, kad antras gyvenimas paprastesnis ir malo- 
nesnis.“ 

Netrukus Varamiras Šešiaodis pats turėjo tuo įsitikinti. Jis uodė tikro- 
sios savo mirties skonį į orą kylančiuose aitriuose ugniakuro dūmuose ir 
jautė ją karščiuojančiame kūne, kyštelėjęs plaštaką po drabužiais ir pirštais 
braukdamas per žaizdą. Bet jį krėtė ir šaltis, įsismelkęs iki pat kaulų. Šį kartą 
jį tikriausiai nužudys šaltis. 

Pastarąjį kartą Varamirą nužudė liepsna. Sudegiau. Iš pradžių jis sumi- 
šęs pamanė, jog prie Sienos kovojantis šaulys pervėrė jį liepsnojančia strėle, 
bet... ugnis degė viduje ir palengva jį rijo. O skausmas... 

Varamiras jau devynis kartus buvo miręs. Kartą - pervertas ieties, 
kartą - lokio dantų perplėšta gerkle, o kartą - kraujo klane, atvedęs ne- 
gyvą jauniklį. Pirmą kartą jis mirė sulaukęs vos šešerių, kai tėvas kirvio 
pentimi tvojo jam per galvą. Net ir toji mirtis nebuvo tokia skausminga, 
kaip vidurius deginanti liepsna, traškėdama ryjanti jo sparnus ir visą 
kūną. Kai pamėgino nuskristi, jį apėmęs siaubas tik dar labiau įpūtė 
ugnį ir ši suliepsnojo dar kaitriau. Akimirką jis, aukštai pakilęs, sklendė 
virš Sienos ir erelio akimis sekė žemai judančius žmones. Paskui lieps- 
nos jo širdį pavertė juodu nuodėguliu, dvasia klykdama grįžo į tikrąjį 
jo kūną ir jis kuriam laikui neteko proto. Vien prisiminus, kas nutiko, jį 
nukrėsdavo šiurpas. 

Tada Varamiras ir atkreipė dėmesį, kad jo ugniakuras užgeso. 

Liko tik pilkai juosvi nuodėguliai ir kelios pelenuose žioruojančios žari- 
jos. Dūmai vis dar kyla, reikia tik malkų. Iš skausmo grieždamas dantimis, 
Varamiras nušliaužė prie krūvos sulaužytų šakų, kurių, prieš išeidama me- 
džioti, pririnko Usnis, ir užmetė kelis pagalius ant karštų pelenų. 

- Įsidekite, - kimiai tarstelėjo jis. - Liepsnokite. 

Papūtęs pelenus, jis be žodžių pasimeldė bevardžiams miško, kalvos ir 
lauko dievams. | 

Bet šie neatsiliepė. Netrukus ugnis užgeso, dūmai išsisklaidė. Trobelė- 
je ėmė darytis šalta. Varamiras neturėjo nei titnago, nei pinties, nei sausų 
prakurų. Niekieno nepadedamam, jam niekada nebūtų pavykę vėl užkurti 
laužo. 

- Usnie! - dusliai, kęsdamas skausmą, šūktelėjo jis. - Usnie! 

Jos smakras buvo smailas, nosis suplota, be to, ant vieno skruosto pūp- 
sojo apgamas, o ant jo prasikalę stirksojo keturi juodi plaukai. Jos veidas 
buvo negražus, griežtų bruožų, bet Varamiras būtų daug ką atidavęs, kad 
dabar išvystų jį trobelės tarpduryje. Prieš Usniai išeinant, man reikėjo į 
ją persikūnyti. Ar ilgai jos nebuvo? Dvi dienas? Tris? Varamiras tiksliai 
neprisiminė. Trobelėje buvo tamsu, jis tai užsnūsdavo, tai vėl pabusdavo 
ir niekada nebūdavo tikras, ar lauke diena, ar naktis. „Palauk, - pasakė 
ji, - grįšiu ir parnešiu maisto.“ Tad jis, kaip kvailys, laukė sapnuodamas 
Hagoną, Drumstą ir visas per ilgą savo gyvenimą padarytas kiaulystes, 
bet dienos slinko, o Usnis vis negrįžo. Ji ir negrįš. Varamiras svarstė, ar tik 
nebus išsidavęs. Gal vien į jį pažvelgusi Usnis galėjo pasakyti, apie ką jis 
galvoja, o gal karščiuodamas ir sapnuodamas jis per miegus murmėjo? 

„Išsigimimas“, - vėl išgirdo jis sakant Hagoną. Rodės, tarsi jis būtų čia, 
trobelėje. 

- Ji tik paprasta bjauraus veido ietininkė, - tarė jam Varamiras. - O aš - 
didis vyras. Esu Varamiras, odos keitikas, gebu persikūnyti, tad neteisinga, 
kad jai lemta gyventi, o man mirti. 

Niekas Varamirui neatsakė. Nieko čia ir nebuvo. Usnis išėjo. Ji Varamirą 
paliko, kaip ir visi kiti. 

Jį paliko net jo paties motina. Ji verkė dėl Drumsto, bet niekada neišliejo 
nė ašaros dėl manęs. Tą rytą, kai tėvas ištempė jį iš lovos, ketindamas atiduo- 
ti Hagonui, motina į jį nė kreiva akimi nežvilgtelėjo. Tempiamas į mišką, 
Varamiras klykė ir spardėsi, kol tėvas jam užvožė ir liepė užsičiaupti. 

- Turi būti su saviškiais, - tepasakė ir nutrenkė Hagonui po kojomis. 

Tėvas suklydo, drebėdamas tarė sau Varamiras. Hagonas daug ko mane 
išmokė. Išmokė medžioti ir žvejoti, parodė, kaip išdarinėti nudobtą žvėrį ir 
išimti žuvies ašakas, kaip miške rasti kelią. Be to, jis parodė man, koks yra 
odos keitiko gyvenimas, ir atskleidė bersikūnijimo paslaptis, nors mane dievai 
buvo apdovanoję dosniau už jį. 

Po daugelio metų Varamiras mėgino rasti savo tėvus ir pasigirti, kad jų 
Grumstas tapo didžiuoju Varamiru Šešiaodžiu, bet jie abu jau buvo mirę ir 
sudeginti. Virtę medžiais ir upokšniais, virtę uolomis ir žeme. Virtę dulkėmis 
ir pelenais. Tą dieną, kai mirė Drumstas, miškų ragana jo motinai taip ir 
pasakė. Grumstas nenorėjo virsti žemės dulke. Berniukas svajojo, kad vieną 
gražią dieną bardai apdainuos jo žygius, o gražuolės merginos jį bučiuos. 
Užaugęs būsiu Užusienio karaliumi, pažadėjo sau Grumstas. Karaliumi 
netapo, bet... trūko nedaug. Išgirdus Varamiro Šešiaodžio vardą, žmones 
apimdavo baimė. Į mūšį jis jodavo ant trylikos pėdų ūgio snieginės lokės, 
turėjo jam tarnaujančius tris vilkus, šešėlių katę ir sėdėjo Menso Plėšiko de- 
šinėje. Mensas čia mane ir atvedė. Neturėjau jo klausyti. Reikėjo įsikūnyti į 
savo lokę ir jį sudraskyti. 

Prieš prisidėdamas prie Menso, Varamiras Šešiaodis, galima sakyti, 
buvo lordas. Lankomas savo žvėrių, jis gyveno vienas iš samanų, molio ir 
tašytų rąstų suręstoje menėje, kadaise priklausiusioje Hagonui. Keliolika 
kaimų pripažino jo valdžią ir tiekė jam duoną, druską bei sidrą, duodavo 
vaisių iš savo sodų ir daržovių iš savo daržų. Mėsos Varamiras pasirūpin- 
davo pats. Užsigeidęs moters, pasiųsdavo savo šešėlių katę jos suieškoti ir 
kiekviena jam į akį kritusi mergina klusniai ateidavo pas jį į lovą. Tiesa, kai 
kurios ateidavo liedamos ašaras, bet... ateidavo. Varamiras duodavo joms 
savo sėklos, nusipjaudavo plaukų sruogą atminimui ir leisdavo grįžti namo. 
Kartais pasirodydavo koks nors kaimo narsuolis, nešinas ietimi, ketinda- 
mas nudėti šį žvėrį ir išgelbėti savo seserį, mylimąją arba dukterį. Tokius vy- 
rus jis nužudydavo, o moterų niekada neskriausdavo. Kai kurias net apdo- 
vanojo savo kūdikiais. Nuodvasomis. Mažais geibiais padarais, tokiais kaip 
Drumstas, iš kurių nė vienas neturėjo dievų dovanos. 


ŠOKIS SU DRAKONAIS 15 


Apimtas baimės, Varamiras svirduliuodamas atsistojo. Laikydamas žaiz- 
dą užspaustą, kad nesisunktų kraujas, jis šiaip taip nužirgliojo prie durų, 
praskleidė jas dengiančią sušalusią odą ir atsidūrė priešais begalinę baltą 
sieną. Sniegas. Nieko nuostabaus, kad trobelė taip aptemo ir prirūko. Ji tie- 
siog prasmego sniege. 

Varamirui stumtelėjus sniegą, šis, dar minkštas ir šlapias, trupėjo ir 
spaudėsi. Lauke buvo naktis - balta kaip giltinė; blyškūs ploni debesys ka- 
bojo apsupę mėnesieną, o danguje spindėjo daugybė šaltų žvaigždžių. Jis 
matė į pusnis panirusių, sukumpusių kitų trobelių kontūrus, o už jų - blyš- 
kų ledo šarvais apsitaisiusio burtmedžio šešėlį. Pietuose ir vakaruose kal- 
vos atrodė nelyginant neaprėpiami, balti, banguojantys plotai, kur nejudėjo 
niekas, tik vėjas nešiojo sniegą. 

— Usnie! - gailiai šūktelėjo Varamiras svarstydamas, ar toli ji galėjo nu- 
klysti. - Usnie. Moterie. Kur esi? 

Tolumoje užkaukė vilkas. 

Varamirą nukrėtė šiurpas. Jis pažino tą kauksmą, kaip kadaise Drums- 
tas pažinojo savo motinos balsą. Vienaakis. Jis buvo vyriausias iš trijulės, 
stambiausias ir nuožmiausias. Pėdsekys buvo liesesnis, vikresnis, jaunesnis, 
o Gudruolė sumanesnė, bet jie abu Vienaakio bijojo. Senasis vilkas nieko 
nebijojo ir buvo negailestingas - tikras žvėris. 

Kęsdamas kančias ir mirdamas erelio mirtimi, Varamiras prarado gebė- 
jimą valdyti kitus savo gyvūnus. Jo šešėlių katė spruko į mišką, o jo snieginė 
lokė nagais ėmė draskyti visus aplinkui ir, kol pati krito nuo ieties, spėjo 
pražudyti keturis vyrus. Jei tik būtų pasiekusi, ji būtų sudraskiusi ir Vara- 
mirą. Lokė jo nekentė ir siusdavo kaskart, kai jis įsmukdavo į jos kailį arba 
užsilipdavo ant nugaros joti. 

Bet jo vilkai... 

Mano broliai. Mano gauja. Daugybę naktų spaudžiant šalčiui jis miegojo 
su vilkais, iš visų pusių apsuptas ir šildomas gauruotų jų kūnų. Kai mirsiu, 
jie iškels puotą, suris mane ir laukti pavasarinio atlydžio paliks vien plikus 
kaulus. Ši mintis teikė jam keistą paguodą. Klajodami jo vilkai dažnai pa- 
rūpindavo jam maisto; tad buvo visiškai suprantama, kad išleidęs paskutinį 
atodūsį Varamiras papenės juos. Galbūt kitą savo gyvenimą jis pradės dan- 
timis plėšydamas ir rydamas dar šiltą savo lavoną. 

Lengviausia buvo gyventi kartu su šunimis; jie nuo seno laikėsi taip arti 
žmonių, kad ir patys pasidarė beveik žmonės. Įsmukti į šuns kailį buvo tas 
pats, kaip apsiauti seną batą iš gerokai panešiotos ir jau suminkštėjusios 
odos. Kaip batas buvo pasiūtas kojai, taip ir šuo buvo sukurtas dėvėti ant- 
kakliui, net jei to antkaklio žmogaus akis nematydavo. Vilkų sprandai buvo 
kietesni. Žmogus galėjo su vilku susibičiuliauti, net pajungti jį savo valiai, 
bet niekada negebėdavo visiškai prisijaukinti. „Vilkai ir moterys sudaro są- 
jungą amžiams, - dažnai sakydavo Hagonas. - Jei pasiimi vilką, tai prilygsta 

vedyboms. Nuo tos dienos vilkas tampa tavo dalimi, o tu - jo dalimi. Ir abu 
jūs pasikeičiate. 

Medžiotojas tvirtino, jog kitus žvėris geriau iš viso palikti ramybėje. Ka- 
tės buvo pasipūtusios ir žiaurios, nuolat pasiruošusios tave užpulti. Brie- 
džiai ir elniai buvo grobis; per ilgai lindėdamas jų kailyje, net drąsiausias 
vyras tapdavo bailiu. Lokiai, šernai, barsukai, žebenkštys... Su tokiais gyvū- 
nais Hagonas nesiterliojo. „Į kai kuriuos kailius niekada nenorėsi lįsti, vaiki- 
ne. Tau nepatiks tapti tuo gyvūnu.“ Anot Hagono, blogiausi buvo paukščiai. 
„Žmonės nesukurti pakilti nuo žemės. Per ilgai užsibuvęs padebesiuose, 
paskui visai nenorėsi nusileisti. Pažįstu persikūnijančių, kurie išmėgino va- 
nagų, apuokų ir kranklių plunksnas. Dabar, net ir grįžę į savo kūnus, jie sėdi 
lyg užsisvajoję ir stebeilijasi į prakeiktą dangaus mėlynę.“ 

Bet ne visi odos keitikai taip jautėsi. Kartą, kai Grumstui buvo dešimt 
metų, Hagonas nusivedė jį į persikūnijančiųjų sueigą. Daugiausia ten buvo 
odos keitikų, vilkų brolių, tačiau kiti vyrai berniukui atrodė keistesni ir verti 
daugiau susižavėjimo. Borokas atrodė beveik kaip šernas, jam trūko tik il- 
čių, Orelis turėjo savo erelį, Erškėtė - savo šešėlių katę (nuo tos akimirkos, 
kai jiedvi pamatė, Grumstas norėjo turėti savo šešėlių katę), Grisela - ožką... 

Bet nė vienas iš jų nebuvo toks galingas, kaip Varamiras Šešiaodis, net 
Hagonas, kuris buvo aukštas, paniuręs, o jo rankos - kietos kaip akmuo. Kai 
Varamiras atėmė iš jo Pilkąjį Kailį ir išvarė ieškotis savo žvėries, medžioto- 
jas ašarodamas mirė. Antro gyvenimo negausi, seni. Tuomet Varamiras dar 
vadinosi Triodžiu. Pilkasis Kailis tapo ketvirtuoju jo gyvenimu, bet tas vil- 
kas buvo senas, paliegęs, be dantų ir netrukus iškeliavo paskui Hagoną. 

Varamiras galėjo pasigauti bet kokį žvėrį, priversti jį paklusti ir persikel- 
ti į jo kūną. Ir į šuns, ir į vilko, ir į lokio, ir į barsuko... 

Usnie... - vėl pagalvojo jis. 

Hagonas būtų pavadinęs tai išsigimimu ir pačia baisiausia nuodėme, bet 
Hagonas buvo miręs, surytas ir sudegintas. Mensas taip pat būtų jį prakei- 
kęs, bet Mensas buvo arba nužudytas, arba paimtas į nelaisvę. Niekas nieko 
nesužinos. Aš būsiu ietininkė Usnis, o Varamiras Šešiaodis mirs. Jis numanė, 
jog kartu su savo kūnu praras ir dievų duotus gebėjimus. Praras savo vilkus 
ir likusį gyvenimą praleis būdamas liesa karpota moterimi, bet... gyvens. Jei 
tik ji grįš. Jei tik man pakaks jėgų į ją persikūnyti. 

Staiga Varamirui vėl susvaigo galva. Jis atsipeikėjo suklupęs, rankomis 
įsirėmęs ir įsmukęs į pusnį. Grybštelėjęs saują sniego, susigrūdo jį į burną, 
išsitrynė juo barzdą ir suskirdusias lūpas, godžiai čiulpdamas jo drėgmę. 
Vanduo buvo toks šaltas, kad Varamiras vos prisivertė jį nuryti, ir tada vėl 
suvokė, kaip smarkiai karščiuoja. 

Ištirpęs sniegas tik dar labiau sužadino jam alkį. Jo skrandis reikalavo 
maisto, o ne vandens. Snigti liovėsi, bet sustiprėjęs vėjas pripildė orą smul- 
kučių ledo dalelių, kertančių į veidą jam, iš paskutiniųjų klampojančiam 

per pusnis, jo žaizdai šone tai užsispaudžiant, tai vėl atsiveriant. Jis alsavo 
trūkčiodamas, vis išpūsdamas baltą garų kamuolį. Pasiekęs burtmedį, rado 
nulūžusią šaką, galinčią atstoti lazdą. Visu svoriu į ją remdamasis, Varami- 
ras pasiekė artimiausią trobelę. Gal sprukdami kaimiečiai pamiršo ir paliko 
ko nors valgomo... maišą obuolių, džiovintos mėsos, - bet ko, kas padėtų 
jam išgyventi, kol grįš Usnis. 

Jau beveik pasiekus tikslą lazdą atstojusi šaka nuo jo svorio lūžo ir Vara- 
mirui sulinko keliai. 

Jis nebūtų galėjęs pasakyti, ar ilgai gulėjo ten išsipleikęs ir ar ilgai snie- 
gas dažėsi raudonai jo žaizdos krauju. Sniegas mane palaidos. Tai būtų bu- 
vusi taiki mirtis. Sakoma, kad mirdamas jauti šilumą, kad tau būna šilta 
ir ima miegas. Būtų buvę gerai vėl pajusti šilumą, nors Varamiras nuliū- 
do pagalvojęs, jog niekada daugiau nepamatytų nei žalių laukų, nei šiltų 
kraštų anapus Sienos, apie kuriuos dainuodavo Mensas. „Pasaulis anapus 
Sienos - ne mūsų nosiai, - sakydavo Hagonas. - Laisvoji tauta odos keitikų 
bijo, bet mus ir gerbia. O piečiau Sienos klūpautojai mus medžioja ir sker- 
džia kaip kiaules.“ 

Tu mane įspėjai, pagalvojo Varamiras, bet taip pat parodei Rytų sargybą. 
Tuomet jis negalėjo būti vyresnis nei dešimties. Keliolika gintaro vėrinių ir 
ant rogių sukrautą krūvą kailių Hagonas išmainė į šešis odmaišius vyno, lui- 
tą druskos ir varinį katilą. Rytų sargyboje mainų prekyba ėjo geriau nei Juo- 
dojoje pilyje; mat čia iš pasakiškų užjūrio šalių atplaukdavo laivų, prikrau- 
tų visokių gėrybių. Varnai Hagoną pažinojo kaip medžiotoją bei Nakties 
sargybos bičiulį ir noriai klausėsi jo pasakojamų naujienų apie gyvenimą 
anapus Sienos. Kai kurie pažinojo jį ir kaip gebantį persikūnyti, bet apie tai 
niekas nepratarė nė žodžio. Būtent Rytų sargyboje prie jūros dar būdamas 
berniukas Varamiras ėmė svajoti apie šiltus pietų kraštus. 

Varamiras pajuto ant kaktos tirpstant snaiges. Jos netvilko taip, kaip 
liepsna. Bus geriausia, jei užmigsiu ir nepabusiu, bus geriausia, jei pradėsiu 
gyventi naują savo gyvenimą. Jo vilkai jau buvo arti. Varamiras tai jautė. Jis 
ketino palikti savo silpną kūną, tapti vienu iš jų, per naktį medžioti ir kaukti 
prieš mėnulį. Odos keitikas taptų tikru vilku. Tik kuriuo iš trijų? 

Ne Gudruole. Hagonas tai būtų pavadinęs išsigimimu, bet Varamiras 
dažnai įsmukdavo į jos kailį, kai ant jos užsilipdavo Vienaakis. Tačiau vilkės 
kailyje praleisti naujojo savo gyvenimo Varamiras nenorėjo, nebent netu- 
rėtų jokios kitos išeities. Pėdsekys, jaunesnis patinas, jam būtų tikęs labiau, 
nors... Vienaakis buvo didesnis ir nuožmesnis, be to, kai Gudruolė rujoda- 
vo, ant jos lipdavo būtent Vienaakis. 

„Kalbama, kad viską pamiršti, - paaiškino jam Hagonas kelios savaitės 
prieš savo mirtį. - Kai žmogaus kūnas miršta, jo dvasia toliau gyvuoja žvė- 
ries kūne, bet jo atmintis kasdien vis labiau blanksta, žmogus po truputį 
tampa vilku, kol pagaliau jis visai išnyksta ir lieka tik žvėris.“ 

Varamiras žinojo, kad tai tiesa. Mat, pamėginęs pasisavinti Oreliui pri- 
klausiusį erelį, pajuto, kad jo pastangos aną odos keitiką įsiutino. Orelį nu- 
žudė perbėgėlis varnas, vardu Jonas Snou, ir šio neapykanta žudikui buvo 
tokia galinga, kad Varamiras nejučia ir pats ėmė nekęsti to niekšingo jau- 
nuolio. Vos išvydęs šalia jo pėdinant stambų baltą didvilkį, jis suprato, kas 
yra tas Snou. Gebantys persikūnyti nesunkiai vienas kitą pažindavo. Men- 
sas galėjo leisti man pasiimti didvilkį. Tada mano naujasis gyvenimas būtų 
buvęs karališkas. Varamiras neabejojo, jog būtų galėjęs taip pasielgti. Snou 
buvo dosniai dievų apdovanotas, bet dar jaunas, nepatyręs, be to, užuot di- 
džiavęsis savo prigimtimi, su ja kovojo. 

Varamiras matė iš balto kamieno į jį besistebeilijančias raudonas burt- 
medžio akis. Dievai mane teisia. Jį nukrėtė šiurpas. Varamiras buvo padaręs 
blogų, siaubingų dalykų. Vogęs, žudęs, prievartavęs. Rijęs žmogieną ir lakęs 
karštą raudoną mirštančių žmonių kraują, kliokiantį iš perrėžtos gerklės. 
Persekiojęs miške priešus, puolęs juos miegančius, paleidęs jiems žarnas ir 
ištampęs jas purvynėje. Kokia skani buvo jų mėsa... 

— Visa tai darė žvėris, o ne aš, - dusliai tarstelėjo jis. - Tai buvo jūsų man 
duota dovana. 

Dievai nieko neatsakė. Iškvepiant Varamirui iš burnos virto balsvas ga- 
ras. Jis jautė, kad jam šarmoja barzda. Varamiras Šešiaodis užsimerkė. 

Ir vėl susapnavo tą patį seną sapną: lūšnelę pajūryje, tris inkščiančius 
šunis ir moters ašaras. 

Drumstas. Ji verkia dėl Drumsto, bet niekada neišliejo nė ašaros dėl manęs. 

Grumstas gimė mėnesiu anksčiau nei derėjo ir taip dažnai sirgdavo, kad 
niekas nesitikėjo, jog gyvens. Jo motina laukė beveik ketverius metus ir tik 
tada davė jam tikrą vardą, bet tuomet jau buvo per vėlu. Visas kaimas įprato 
vadinti jį Grumstu, - šį vardą jam, dar tebesančiam motinos įsčiose, sugal- 
vojo jo sesuo Meha. Jo brolį Drumstu praminė taip pat Meha, bet Grumsto 
broliukas gimė laiku, buvo stambus, rausvas, tvirtas ir godžiai žindo moti- 
nos krūtis. Motina ketino duoti jam tėvo vardą. Ir vis dėlto Drumstas mirė. 
Jis mirė būdamas dvejų, trimis dienomis anksčiau, nei būtų gavęs tikrą vardą, 
0 man tuomet buvo šešeri. 

— Tavo mažylis dabar su dievais, - pasakė verkiančiai jo motinai miš- 
ko ragana. - Daugiau jam niekada neskaudės, jis niekada nejaus alkio ir 
neverks. Dievai paėmė jį po žeme, į medžius. Dievai - visur aplink mus, 
akmenyse ir upokšniuose, paukščiuose ir žvėryse. Tavo Drumstas prie jų 
prisidės. Jis bus visas pasaulis ir visa, kas jame yra. 

Senės žodžiai pervėrė Grumstą nelyginant peilio ašmenys. Drumstas 
viską mato. Jis mane stebi. Ir viską žino. Grumstas negalėjo nuo jo pasislėpti, 
"negalėjo nei užlįsti už motinos sijono, nei pabėgti su šunimis ir taip išveng- 
ti tėvo įtūžio. Šunys. Ilgauodegis, Šnarpšlys, Niurzglys. Jie buvo geri šunys. 
Mano bičiuliai. 

Užtikęs šunis uostinėjant Drumsto lavoną, tėvas nežinojo, kuris jį at- 
kasė, tad nukirto visus tris. Jam taip drebėjo rankos, kad Šnarpšliui nu- 
tildyti prireikė dviejų kirčių, o patiesti Niurzgliui - keturių. Ore tvyrojo 
troškus kraujo kvapas, o žudomi šunys siaubingai kaukė, bet tėvo pašauk- 
tas Ilgauodegis vis tiek atėjo. Jis buvo seniausias iš jų trijų ir, nors ir apim- 
tas siaubo, nepamiršo, ko buvo išmokytas. Kai Grumstas įsmuko į jo kailį, 
buvo jau per vėlu. 

Ne, tėve, maldauju, ne! - mėgino sušukti jis, bet šunys nemoka kalbėti 
kaip Žmonės, tad jis tik gailiai suinkštė. Kirvio pentis taukštelėjo šuniui į 
patį viršugalvį, o trobelėje buvęs berniukas suriko. Taip jie ir sužinojo. Po 
dviejų dienų tėvas nutempė jį į mišką. Jis nešėsi kirvį, tad Grumstas manė, 
jog ketina jį užmušti kaip ir šunis. Bet tėvas atidavė jį Hagonui. 

Varamiras staiga pakirdo tirtėdamas kaip epušės lapas. 

— Kelkis! - išgirdo jis balsą. - Kelkis, turime eiti. Čia jų šimtai. - Sniegas 
buvo užklojęs jį nelyginant gurgždi balta antklodė. Kaip šalta... Pamėginęs 
krustelėti pajuto, kad jo ranka prišalusi prie žemės. Keldamas ją, nusiplėšė 
nemažą gabalą odos. - Kelkis! - vėl riktelėjo ji. - Jie ateina. 

Pas jį grįžo Usnis. Ji laikė Varamirą suėmusi už pečių ir, prikišusi savo 
veidą prie jo, rėkdama purtė. Varamiras užuodė jai iš burnos sklindantį kva- 
pą ir jautė, kaip jis šildo sustirusius ir nejautrius jo skruostus. Dabar, ding- 
telėjo jam, padaryk tai dabar arba mirk. 

Sutelkęs visas likusias jėgas, jis iššoko iš savo kūno ir įsispraudė į josios. 

Usnis išrietė nugarą ir suklykė. 

Išsigimimas. Kas tai buvo: ji, jis ar Hagonas? To jis nežinojo. Ji atgniau- 
žė pirštus ir senasis jo kūnas susmuko pusnyje. Ietininkė klykdama staiga 
atsisuko. Varamiro šešėlių katė niršiai jį puldavo, o snieginė lokė kartais 
tarsi prarasdavo protą, kandžiojo medžius, akmenis, orą, bet dabar buvo 
dar blogiau. 

- Išeik, išeik! - išgirdo Varamiras ją šaukiant savomis lūpomis. Jos kūnas 
susvirduliavęs parvirto, vėl pakilo mosuodamas rankomis, spardydamasis, 
šokdamas keistą šokį, - mat tuo metu dėl šio kūno kovojo jo ir jos dvasios. 
Ji giliai įkvėpė šalto oro, ir Varamiras akimirką galėjo džiaugtis to oro gaiva 
bei jėgų kupinu jaunu kūnu, bet paskui ji sukando dantis ir jo burna prisi- 
pildė kraujo. Ji pakėlė rankas jam prie veido. Varamiras mėgino jas nustum- 
ti, bet rankos nepasidavė ir ji nagais kibo jam į akis. Išsigimimas, prisiminė 
jis, skęsdamas kraujyje, grimzdamas į skausmą ir beprotybę. Tada pamėgi- 
no sušukti ir išspjovė jųdviejų liežuvį. 

Baltas pasaulis ėmė suktis ir išnyko. Kelias akimirkas rodėsi, tarsi jis 
būtų įsikūnijęs į burtmedį ir žvelgęs išskaptuotomis raudonomis akimis į 
vyrą, gulintį ant žemės, silpnai trūkčiojantį, mirštantį, ir į išprotėjusią mo- 
terį - apsipylusią krauju ir aklą, šokančią mėnesienoje, verkiančią kruvino- 
mis ašaromis ir plėšiančią nuo savęs drabužius. Paskui jie abu dingo, o jis, 


20 GEORGE R. R. MARTIN 


nors ir labai silpnas, pamėgino keltis ir atgauti šalto vėjo gūsyje užgimusią 
naują dvasią. Jis buvo sniege ir debesyse, jis buvo žvirblis, voverė ir ąžuolas. 
Tarp medžių tyliai praskrido kiškį medžiojantis apuokas; Varamiras buvo 
ir apuoke, ir kiškyje, ir medžiuose. Giliai žemėje, po žiemos įšalu, tamsoje 
rausėsi akli žemės kirminai, - Varamiras buvo įsikūnijęs ir į juos. Esu miš- 
kas ir visa, kas jame yra, džiūgaudamas pagalvojo jis. Jam einant pro šalį, 
krankdami pakilo daugybė varnų. Sumūkė stambi elnė, priversdama ne- 
rimauti jai už nugaros stoviniuojančius jauniklius. Miegojęs vilkas pakėlė 
galvą, iššiepė dantis ir suurzgė. Visų jų širdys vėl ėmė plakti tik tada, kai jis 
praėjo ieškodamas savo gaujos: Vienaakio, Gudruolės ir Pėdsekio. Varami- 
ras buvo tikras, kad jo vilkai jį išgelbės. 

Tai buvo paskutinė jo žmogiška mintis. 

Tikroji mirtis Varamirą ištiko staiga; jis pajuto baisų šaltį, tarsi būtų pa- 
čiant mėnesienai skuodžia per sniegą su savo gauja. Pusę pasaulio gaubė 
tamsa. Vienaakis, suprato jis. Jis amtelėjo ir Gudruolė bei Pėdsekys atsiliepė. 

Pasiekę kalvos viršūnę, vilkai sustojo. Usnis... - prisiminė jis liūdėda- 
mas ir dėl to, ką prarado, ir dėl to, ką padarė. Apačioje plytintis pasaulis 
apsitraukė ledu. Šalčio pirštai palengva slydo burtmedžiu, kol vėl susitiko 
jo viršūnėje. Tuščias kaimas jau nebuvo tuščias. Tarp pusnių šmirinėjo mė- 
lynakiai šešėliai. Vieni buvo apsirengę rudais drabužiais, kiti juodais, treti 
nevilkėjo nieko ir jų kūnai atrodė balti kaip sniegas. Kalvose pūtė gaivus vė- 
jas, nešdamas sodrius jų kvapus: lavonų ir sudžiūvusio kraujo, taip pat odų, 
smirdančių pelėsiais, šlapimu ir puvėsiais, dvoką. Gudruolė suurzgė, iššiepė 
dantis ir pašiaušė keterą. Ne žmonės. Ne grobis. Tik ne šitie. 

Padarai apačioje judėjo, bet jie nebuvo gyvi. Vienas po kito jie pakėlė 
galvas ir sužiuro į tris ant kalvos tupinčius vilkus. Paskutinė pakėlė galvą 
ta, kuri anksčiau vadinosi Usnimi. Ji vilkėjo vilnonius drabužius, kailius ir 
odą, bet ši buvo apšalusi stora ledo pluta ir, jai judant, traškėjo ir tviskėjo 
mėnesienos šviesoje. Nuo jos pirštų galų buvo nutįsę blyškūs rožiniai var- 
vekliai - dešimt ilgų sušalusio kraujo peilių. O tuščiose akiduobėse mirgu- 
liavo blausiai mėlyna šviesa, teikianti bjauriam jos veidui šiurpaus grožio, 
kurio gyvenime dievai jai pašykštėjo. 

Ji mane mato... 


TIRIONAS 


| lgronos gerti, jis perplaukė Siaurąją jūrą. 

Laivas buvo nedidelis, kajutė dar mažesnė, be to, kapitonas ne- 
leido jam lipti ant denio. Nuo jam po kojomis siūbuojančių lentų Tirioną 
pykino, o bjaurus maistas išvemtas būdavo dar šlykštesnis. Bet kam jam rei- 
kėjo tos sūdytos jautienos, sudžiūvusio sūrio ir kirminais apėjusios duonos, 
jei galėjo „misti“ vien vynu? Vynas buvo raudonas, rūgštus ir labai stiprus. 
Kartais jis išvemdavo ir vyną, bet to gero tikrai netrūko. 

- Pasaulis užlietas vynu, - murmėjo Tirionas, lindėdamas troškioje savo 
kajutėje. 

Jo tėvas iš girtuoklių niekada neturėjo jokios naudos, bet... argi tai buvo 
svarbu? Tėvas buvo miręs. Nužudytas ne kieno kito, o Tiriono. Strėlė į pilvą, 
milorde, ir tau galas. Jei tik būčiau mokėjęs geriau valdyti arbaletą, būčiau 
nukreipęs strėlę į tą kotą, kuriuo mane pradėjai, prakeiktas niekše. 

Triume nebuvo nei dienos, nei nakties. Laiką Tirionas skaičiavo pagal 
ateinantį ir išeinantį kajutės patarnautoją, atnešdavusį valgio, kurio jis nė 
neparagaudavo. Be to, vaikinas visuomet atsinešdavo šluotą ir kubilą, kad 
galėtų išvalyti grindis. 

- Ar čia dornietiškas vynas? - kartą paklausė jo Tirionas, traukdamas 
kamštį iš odmaišio. - Jis man primena vieną kadaise pažinotą gyvatę. Jis 
buvo keistas vyrukas, bet paskui jį užgriuvo kalnas. 

Kajutės patarnautojas nieko neatsakė. Jis nebuvo gražuolis, bet, žinoma, 
ne toks bjaurus kaip neūžauga su nusklembta puse nosies ir nuo akies iki 
smakro einančiu randu. 

— Kaip nors tave įžeidžiau? - paklausė Tirionas kajutės grindis šveičian- 
čio vaikino. - Gal tau liepta su manimi nešnekėti? O gal koks nors neūžauga 
pamylėjo ir paliko tavo motiną? - Šie klausimai taip pat liko be atsakymo. - 
Kur mes plaukiame? Pasakyk. - Džeimis kažką lyg ir užsiminė apie laisvuo- 
sius miestus, bet taip ir nepasakė, į kurį būtent plaukia laivas. - Į Bravosą? 
Į Tirošį* Į Dorną* Į Myrą? 

Jei būtų buvusi jo valia, Tirionas mieliausiai būtų rinkęsis Dorną. Mirse- 
la vyresnė už Tomeną ir pagal Dorno įstatymus Geležinis sostas priklauso jai. 
Padėčiau jai apginti šią teisę, kaip princas Oberinas ir pageidavo. 

Tačiau Oberinas žuvo, jo galvą į kruviną košę sugrūdo šarvuotas sero 
Gregorio Kligeino kumštis. O Raudonosios Angies neraginamas, Doranas 
Martelis kažin ar ryšis įgyvendinti tokį rizikingą planą? Ko gero, jis sukaus- 
tys mane grandinėmis ir grąžins mano mielai sesutei. Keliauti prie Sienos 
būtų buvę saugiau. Anot Senojo Lokio Mormonto, Nakties sargybai reikėjo 

tokių vyrų kaip Tirionas. Tačiau kas, jei Mormontas jau negyvas. Lordu vadu 
jau gali būti tapęs Slintas. Ir tas skerdiko sūnus tikriausiai nebus pamiršęs, 
per kieno malonę atsidūrė prie Sienos. Ar tikrai noriu visą likusį gyvenimą 
valgyti vien sūdytą jautieną ir kabinti košę kartu su vagimis ir žudikais? Ži- 
noma, ilgai gyventi jam tikriausiai netektų. Janas Slintas tuo pasirūpintų. 

Kajutės prižiūrėtojas pamerkė į vandenį šluotą ir toliau narsiai brūžavo 
grindis. 

— Ar kada nors lankeisi malonumų namuose Lyse? - pasiteiravo neūžau- 
ga. - Ten, kur vieta kekšėms? 

Tirionas, rodos, neprisiminė, kaip valyrų kalba vadinama kekšė, be to, 
vis vien pavėlavo. Vaikinukas įgrūdo šluotą į kubilą ir išėjo. 

Nuo vyno man aptemo protas. Valyriškos raštų kalbos jis išmoko dar 
sėdėdamas meisteriui ant kelių, bet kalba, kuri buvo vartojama devyniuo- 
se laisvuosiuose miestuose... na, tai buvo net ne tarmė, o devynios tarmės, 
netrukus turinčios tapti atskiromis kalbomis. Tirionas neblogai mokėjo 
Bravoso kalbą ir truputį Myro kalbos. Tirošyje jam tikriausiai būtų pavy- 
kę iškeikti dievus, pavadinti žmogų sukčiumi, užsisakyti alaus, ir už tai jis 
turėjo būti dėkingas vienam samdomam kalavijuočiui, su kuriuo kadaise 
susipažino Uoloje. Dorne jie bent jau šneka bendrąja kalba. Kaip ir dornie- 
tiškas maistas bei teisė, jų kalba buvo pagardinta Roino prieskoniais, bet 
nesunkiai suprantama. Į Dorną. Taip, man būtų geriausia keliauti į Dorną. 
Nusitvėręs šios minties kaip mažas vaikas lėlės, jis užsiropštė ant gulto. 

Tirionui Lanisteriui nuo seno būdavo sunku užmigti. O tūnodamas lai- 
vo triume jis išvis labai retai sudėdavo bluostą, nors... kartais jam pavykda- 
vo prisiplempti tiek vyno, kad trumpam sąmonė užtemdavo. Tada bent jau 
nesapnuodavo. Turint omenyje ne tokį ir ilgą Tiriono gyvenimą, jis buvo 
daug sapnavęs. Ir tokias kvailystes... Apie meilę, teisingumą, draugystę, šlo- 
vę... Ir apie tai, kad esu normalaus ūgio. Dabar Tirionas žinojo, kad visa tai 
jam nepasiekiama. Bet nežinojo, kur vieta kekšėms. 

„Ten, kur kekšėms vieta“, - pasakė jo tėvas. Tai buvo paskutiniai jo iš- 
tarti žodžiai, beveik paskutiniai. Arbaletas zvimbtelėjo, lordas Taivinas 
klestelėjo, kur sėdėjęs, o Tirionas Lanisteris atsitokėjo krypuodamas per 
tamsą kartu su Veiriu. Jis turėjo nusileisti šachtos kopėčiomis, įveikti du 
šimtus trisdešimt skersinių ir vėl atsidurti ten, kur geležinio drakono nas- 
ruose Žioravo oranžinės žarijos. Bet Tirionas nieko neprisiminė. Tik arba- 
leto šūvį ir pervertų tėvo vidurių smarvę. Net mirdamas jis sugalvojo, kaip 
mane apdergti. 

Veiris lydėjo jį per tunelius, bet kalbėtis jiedu ėmė tik tada, kai atsidūrė 
gryname ore, prie Juodųjų Vandenų, prie kurių Tirionas buvo pasiekęs 
įsimintiną pergalę ir netekęs nosies. Tik tada neūžauga atsisuko į eunuchą 
ir tarė: „Nužudžiau tėvą“, bet taip, kaip kitas būtų pasakęs: „Susimušiau 
kojos pirštą.“ 

Šnabždūnų vadovas vilkėjo elgetos drabužius ir kandžių apkapotą, rudą, 
grubaus audimo apsiaustą su gobtuvu, slepiančiu glotnius ir putlius jo 
skruostus bei apvalią pliką galvą. 

- Nereikėjo tau kartis tomis kopėčiomis, - priekaištingai pasakė eu- 
nuchas. 

„Ten, kur kekšėms vieta.“ Tirionas buvo tėvą įspėjęs, kad to žodžio veng- 
tų. Jei nebūčiau iššovęs, jis būtų pamanęs, jog mano grasinimai nieko neverti. 
Būtų ištraukęs man iš rankų arbaletą, kaip kadaise išplėšė Tišą. Nužudžiau jį 
besistojantį. 

— Nudėjau ir Šają, - prisipažino jis Veiriui. 

— Žinojai, kas ji tokia. 

— Taip. Bet nenutuokiau, kas jis toks. 

Veiris sukikeno. 

— Dabar jau žinai. 

Reikėjo nužudyti ir eunuchą. Na ir kas, kad ant jo rankų būtų kritę dar 
truputis kraujo? Tirionas negalėjo pasakyti, kodėl neišsitraukė durklo ir kas 
jį sulaikė. Tikrai ne dėkingumas. Veiris išgelbėjo jį nuo budelio kalavijo, 
bet... tik Džeimio įsakytas. Džeimis... ne, apie Džeimį geriau negalvoti. 

Užuot galvojęs apie brolį, jis pasiėmė naują odmaišį vyno ir ėmė jį Žįsti 
nelyginant moters krūtį. Rūgštus raudonas vynas sruvo per smakrą ir gėrėsi 
į nešvarią tuniką - tą pačią, kurią dėvėjo ir kalėjimo celėje. Grindys jam po 
kojomis siūbavo, ir kai Tirionas pamėgino atsistoti, laivas pakrypo ir jis nu- 
blokštas skaudžiai plojosi į triumo pertvarą. Audra, suprato Tirionas, arba 
esu apgirtęs labiau, nei maniau. Išvėmęs vyną jis kelias minutes gulėjo toje 
vėmalų baloje svarstydamas, ar laivas nuskęs. Ar tai - tavo kerštas, tėve? Gal 
Dangiškasis Tėvas paskyrė tave savo ranka? 

- Tai karaliaus žudiko vertas atpildas, - lauke kaukiant vėjui garsiai iš- 
tarė jis. 

Tirionui neatrodė teisinga už tai, ką jis padarė, nuskandinti kajutės pa- 
tarnautoją, laivo kapitoną ir visą įgulą, bet argi dievai kada nors buvo teisin- 
gi? Ir netrukus jį vėl pasiglemžė tamsa. 

Kai atsipeikėjo, jam baisiai skaudėjo galvą, o kajutė sukosi ratu, nors ka- 
pitonas primygtinai tvirtino, girdi, jie pasiekę uostą. Tirionas liepė jam už- 
sičiaupti ir, nors ir vangiai, ėmė spardytis, kai augalotas plikagalvis jūreivis 
pasispaudė jį po pažastimi ir besimuistantį nunešė į triumo priekį, kur jam 
buvo paruošta tuščia vyno statinė. Ji buvo neaukšta ir neplati, ankšta net 
ir neūžaugai. Besipriešindamas Tirionas nejučia apsišlapino, bet tai nieko 
nepadėjo. Jį įgrūdo į statinę žemyn galva, o sulenkti keliai primygo jam au- 
sis. Nosies strampą siaubingai niežtėjo, bet jo rankos buvo taip stipriai pri- 
spaustos, kad niekaip negalėjo pasiekti nosies ir jos pasikasyti. Palankinas, 
kaip tik tinkamas mano padėties vyrui, pagalvojo Tirionas jūreiviams užka- 
lant statinės dangtį. Paskui, pakeltas nuo grindų, jis girdėjo juos šūkčiojant. 

Nuo kiekvieno krustelėjimo galva daužė statinės dugną. Kai statinė ritosi 
trapu, pasaulis ėmė suktis, o kai dunkstelėjusi staiga sustojo, jis vos nesuri- 
ko. Į jo statinę atsitrenkė kita, ir Tirionas įsikando liežuvį. 

Tai buvo ilgiausia kelionė iš visų, į kurias buvo leidęsis, nors iš tiesų ji 
negalėjo trukti ilgiau nei pusvalandį. Jį pakėlė, o paskui nuleido, ritino, o 
paskui kažkur pastatė, apvertė, paguldė ant šono ir vėl ėmė ritinti. Atsidū- 
ręs už medinių statinės lentų ir atskirtas nuo pasaulio, jis girdėjo šūkaujant 
vyrus, o kartą - ir visai arti prunkščiant arklį. Trumpas jo kojas ėmė traukti 
mėšlungis, o netrukus įsiskaudėjo taip, kad Tirionas pamiršo, kaip baisiai 
jam skelia galvą. 

Viskas baigėsi taip, kaip ir prasidėjo: jį dar kartą paritino taip, kad apsi- 
suko galva, ir gerokai pakratė. Lauke keisti balsai šnekėjo jam nesupranta- 
ma kalba. Kažkas ėmė trankyti statinės viršų ir staiga suskilęs dangtis buvo 
nuimtas. Į vidų plūstelėjo šviesa ir gaivus oras. Tirionas godžiai jo įkvėpė ir 
pamėgino atsistoti, bet jam pavyko tik paversti statinę ant šono ir iškritus 
išsipleikti ant gerai suplūktos aslos. 

Prie jo pasilenkęs stovėjo baisiai nutukęs vyras, užsiželdinęs dvišakę 
barzdą, laikydamas medinę tvoklę ir geležinį kirtiklį. Jo naktinis apsiaustas 
buvo toks platus, kad galėjo atstoti riterių turnyro palapinę, bet nesuveržtas 
diržas atsirišo, tad pro prasiskyrusius skvernus buvo matyti didžiulis bals- 
vas pilvas ir pora sunkių krūtų, nutįsusių nelyginant aksomo prigrūsti mai- 
šai ir apžėlusių šiurkščiais gelsvais plaukais. Jis Tirionui priminė padvėsusį 
jūrų vėplį, kadaise jūros bangų atplukdytą į grotą po Kasterlių Uola. 

Storulis pažvelgė į Tirioną ir nusišypsojo. 

- Girtas neūžauga, - tarė jis Vesteroso bendrąja kalba. 

— Švinkstantis jūrų vėplys. 

Tiriono burna buvo pilna kraujo. Tad išspjovė jį storuliui po kojomis. 
Jie buvo ilgame, prieblandos gaubiamame rūsyje skliautuotomis lubomis ir 
akmeninėmis, salietros dėmių išmargintomis sienomis. Aplink juos buvo 
prikrauta statinių su vynu ir alumi, - tiek daug, kad vienai nakčiai ištrošku- 
siam neūžaugai jų tikrai būtų pakakę. Arba visam gyvenimui. 

- Bet tu ir akiplėša. Man patinka įžūlūs neūžaugos. - Storulis prajuko ir 
jo kūnas ėmė taip tirtėti liulėti, jog Tirionas ėmė baimintis, kad nepažįsta- 
masis parvirs ir jį prispaus. - Gal tu alkanas, drauguži? O gal pavargęs? 

- Ištroškęs. - Tirionas šiaip taip atsiklaupė. - Ir apskretęs. . 

Apkūnusis vyras ėmė uosti orą. 

- Tikrai, pirmiausia tau reikia išsimaudyti. Tada pavalgyti, o paskui - 
į minkštą lovą, ar ne? Mano tarnai viskuo pasirūpins. - Tirioną į svečius 
priėmęs šeimininkas padėjo tvoklę ir kirtiklį. - Mano namai - tavo namai. 
Kitame jūros krante gyvenančio mano draugo draugas yra ir Ilyrijaus Mo- 
pačio bičiulis, taip. 

O kiekvienu Veirio Voro draugu aš nepasitikiu nė per nago juodymą. 

Tačiau maudynes žadėjęs storulis savo žodį tesėjo. Vos tik Tirionas pa- 
niro į karštą vandenį ir užsimerkė, tuoj pat giliai įmigo. Atsibudo nuogas 
lovoje, žąsų pūkų pataluose, tokiuose minkštuose, jog atrodė, kad nugrimz- 
do į debesį. Jo liežuvis buvo patinęs, skaudėjo gerklę, bet jo kotas stirksojo 
nelyginant geležinis strypas. Išsiritęs iš lovos, Tirionas rado naktipuodį ir, 
tyliai mykdamas iš malonumo, ėmė į jį čiurkšti. 

Kambaryje tvyrojo prieblanda, bet pro langinių lentų tarpus skverbėsi 
gelsvi saulės spinduliai. Tirionas nukratė paskutinius lašus ir nukrypavo 
per raštuotus myrietiškus kilimus, minkštus kaip ką tik prasikalusi pava- 
sarinė žolė. Nerangiai užsiropštęs ant krėslo prie lango, jis atvėrė langines 
pasižiūrėti, kur Veiris ir dievai jį išsiuntė. 

Po jo kambario langu aplink marmurinį tvenkinį augo šešios lyg sar- 
gybą einančios vyšnios laibomis, rudomis, belapėmis šakomis. Vandenyje 
stovėjo nuogas vaikinukas, laikydamas rankoje peštuko kalaviją ir pasiruo- 
šęs dvikovai. Jis buvo lankstus ir gražus, ne vyresnis nei šešiolikos, tiesiais, 
šviesiais, pečius siekiančiais plaukais. Jis atrodė kaip gyvas, - neūžaugai pri- 
reikė net kelių minučių suvokti, jog tai dažyta marmurinė statula, nors jo 
kalavijas tviskėjo taip, lyg būtų nukaldintas iš tikro plieno. 

Už baseino stūksojo dvylikos pėdų aukštumo mūro siena su geležiniais 
virbais viršuje. O už jos buvo miestas. Prie įlankos matėsi daugybė susigrū- 
dusių čerpėmis dengtų stogų. Tiriono žvilgsnis užkliuvo už mūrinių bokš- 
tų, už didžiulės raudonos šventyklos, už tolumoje, ant kalvos, dunksančių 
rūmų. Dar toliau mirguliavo nuo gilių jūros vandenų paviršiaus atsispin- 
dinti saulės šviesa. Įlankoje plaukiojo žvejų laiveliai vėjyje plazdančiomis 
burėmis, be to, jis matė ir prie kranto styrančius didesnių laivų stiebus. Ku- 
ris nors ištų laivų tikrai plaukia į Dorną arba į Rytų sargybą prie jūros. Tirio- 
nas neturėjo kuo susimokėti už kelionę, o sėsti prie irklo taip pat netiko. Ko 
gero, galėčiau įsiprašyti dirbti kajučių valytoju, o už kelionę susimokėti, kol 
plauksime Siaurąja jūra, leisdamas įgulos vyrams manimi naudotis. 

Tirionas ėmė svarstyti, kur atsidūrė. Čia net oras kitaip kvepia. Šaltas ru- 
dens vėjas buvo persmelktas keistų prieskonių aromato, be to, jis girdėjo 
anapus sienos, iš gatvių sklindančius prislopusius žmonių šūksnius. Jų šne- 
ka priminė valyrų kalbą, bet Tirionas suprato vos vieną žodį iš penkių. Čia 
ne Bravosas, nusprendė jis, ir ne Tirošis. Sprendžiant iš nuogų medžių šakų 
ir šalto oro, jis atplaukė ir ne į Lysą, Myrą ar Volantį. 

Išgirdęs už nugaros virstelint duris, Tirionas atsisuko ir išvydo savo sto- 
rulį šeimininką. 

— Čia Pentosas, tiesa? 

— Tikrai taip. Kas gi daugiau. 

Pentosas. Ką gi, kad čia ne Karaliaus Uostas, tiek buvo galima pasakyti 
jau dabar. 

— Kur vieta kekšėms? - nė pats nepajuto, kaip paklausė Tirionas. 

— Čia, kaip ir Vesterose, kekšių rasi viešnamiuose. Bet tau jų neprireiks, 
drauguži. Gali rinktis kurią nors iš mano tarnaičių. Nė viena neišdrįs tau 
atsakyti. 

— Iš tavo vergių? - dalykiškai pasitikslino neūžauga. 

Storulis paglostė vieną savo gelsvos, aliejais suteptos barzdos sruogą, ir 
šis gestas Tirionui pasirodė labai nepadorus. 

— Pagal sutartį, kurią prieš šimtą metų mus privertė pasirašyti bravosie- 
čiai, vergija Pentose uždrausta. Bet jos vis tiek tavęs neatstums. - Ilyrijus 
nerangiai nusilenkė. - O dabar prašyčiau savo mažojo bičiulio man atleisti. 
Turiu garbės būti šio puikaus miesto magistras ir princas sukvietė mus į 
posėdį. - Jis nusišypsojo parodydamas pageltusių kreivų dantų eilę. - Jei 
nori, apžiūrėk namus ir sodą, tik jokiu būdu nenuklysk anapus sienos. Bus 
geriau, jei niekas nežinos, kad čia buvai. 

— Buvau? Ar aš dar kur nors vyksiu? 

— Apie tai turėsime daug laiko pasikalbėti šį vakarą. Mano mažasis bi- 
čiulis ir aš drauge pavalgysime, išgersime ir viską puikiai aptarsime, gerai? 

— Gerai, mano storuli drauge, - atsakė Tirionas. 

Jis ketina manimi pasinaudoti. Laisvųjų miestų princai-pirkliai visuomet 
žiūrėdavo tik naudos. „Prieskonių kariai ir sūrių lordai“, - neslėpdamas pa- 
niekos vadino juos Tiriono tėvas. Jei išauštų diena, kai Ilyrijus Mopatis su- 
prastų daugiau naudos turėsiąs iš mirusio, o ne iš gyvo neūžaugos, dar ne- 
sutemus Tirionas būtų vėl įgrūstas į vyno statinę. Būtų gerai iš čia iškeliauti 
tos dienos dar nesulaukus. Kad ta diena išauš, jis neabejojo; Sersėja jo tikrai 
nepamirš, be to, pamatęs tėvui į pilvą suvarytą arbaleto strėlę, ir Džeimis 
galėjo suirzti. 

Švelnus vėjelis šiaušė apačioje tyvuliuojančio baseino vandens paviršių 
aplink nuogo kalavijuočio statulą. Ir Tirionui tai priminė, kaip netikrą jų 
medaus mėnesį po vedybų Tiša šiaušdavo jam plaukus, kol jis dar nepadėjo 
savo tėvo sargybiniams jos išprievartauti. Sprukdamas iš Karaliaus Uosto jis 
apie tuos sargybinius galvojo ir mėgino prisiminti, kiek jų buvo. Keliolika? 
Dvi dešimtys? Šimtas? Tirionas nebuvo tikras. Jie visi buvo suaugę vyrai, 
aukšti ir stiprūs, nors... trylikos metų neūžaugai visi vyrai atrodo aukšti. 
Tiša tiksliai žinojo, kiek jų buvo. Kiekvienas iš jų davė po sidabrinį elnią, 
tad jai reikėjo tik suskaičiuoti monetas. Sidabras už kiekvieną ir auksas už 
mane. Jo tėvas užsispyrė, kad taip pat jai sumokės. Lanisteriai niekada ne- 
lieka skolingi. 

„Ten, kur kekšėms vieta, - vėl išgirdo jis sakant lordą Taiviną ir vėl 
zvimbtelėjo arbaleto templė. 

Magistras pakvietė jį apžiūrėti namų. Lazuritu ir perlamutru inkrus- 
tuotoje skrynioje Tirionas rado švarių drabužių. Plūkdamasis ir vilkdama- 
sis juos jis staiga suprato, kad šie rūbai pasiūti mažam berniukui. Jų audi- 
nys buvo gana brangus, nors ir truputį paplėkęs, o apykaklė tokia, kad, jei 

būtų kaip nors įsigudrinęs ją užsisegti, jo veidas būtų pamėlynavęs kaip 
Džofrio. Be to, drabužius buvo pagraužusios ir kandys. Ką gi, jie bent jau 
nedvokia vėmalais. 

Apžiūrinėti namus Tirionas pradėjo nuo virtuvės, kurioje, atidžiai ste- 
bint dviem apkūnioms moterims ir patarnautojui, pasivaišino sūriu, duona 
ir figomis. 

- Labas rytas, gražiosios ponios, - nusilenkęs pasisveikino jis. - Ar ži- 
note, kur vieta kekšėms? 

Joms nieko neatsakius, jis pakartojo klausimą valyrų kalba, tik žodį 
„kekšė“ teko pakeisti žodžiu „kurtizanė“. Šį kartą jaunesnė ir apkūnesnė vi- 
rėja, žiūrėdama į jį, gūžtelėjo. 

Tirionas pasvarstė, ką jos darytų, jei paimtų jas už rankos ir nusivestų 
į miegamąjį. „Nė viena neišdrįs tau atsakyti“, - patikino jį Ilyrijus, tačiau 
Tirionas kažkodėl suabejojo, ar šeimininkas turėjo omenyje šias dvi mo- 
teris. Jaunesnioji pagal amžių jam tiko į motinas, o vyresnioji greičiausiai 
buvo jos motina. Abi jos buvo beveik tokios pat apkūnios kaip Ilyrijus, o jų 
krūtys atrodė didesnės už jo galvą. Tarp ty putlių kūnų tikriausiai uždus- 
čiau. Ką gi, buvo ir ne tokių malonių būdų numirti. Pakako prisiminti, kaip 
mirė jo lordas tėvas. Prieš tėvui mirštant reikėjo jį priversti tuštintis auksu. 
Gal lordas Taivinas ir buvo šykštus pritarimo ir meilės, bet monetų niekada 
negailėdavo. Už neūžaugą be nosies niekingesnis yra tik neūžauga be nosies, 
kuris neturi aukso. 

Palikęs storules triūsti prie duonos kepalų ir katilų, Tirionas patraukė 
ieškoti rūsio, kuriame praeitą vakarą Ilyrijus ištraukė jį iš statinaitės. Ir ne- 
sunkiai jį rado. Rūsyje vyno buvo tiek, kad Tirionas galėjo gerti neišsiblai- 
vydamas šimtą metų; čia buvo ir saldaus raudonojo iš Žemupio, ir rūgštaus 
raudonojo iš Dorno, ir gintarinio pentosietiško vyno, ir žaliojo Myro nek- 
taro, ir šešios dešimtys statinių Arboro auksinio, ir net vyno iš legendomis 
apipintų Rytų šalių, iš Kvarto, Ji Ti ir Ašajaus prie Šešėlio. Galų gale Tirionas 
išsirinko statinaitę stipraus vyno, paženklintą kaip asmeninės atsargos lor- 
do Ransfordo Redvaino, dabartinio Arboro lordo senelio. Skonis nebuvo 
sodrus, bet vynas svaigino ir buvo taip tamsiai raudonas, kad rūsio prie- 
blandoje atrodė beveik juodas. Tirionas prisipylė taurę bei nemažą ąsotį ir 
išsinešė vyną į lauką gerti po vyšniomis, kurias buvo nusižiūrėjęs. 

Taip jau atsitiko, kad jis išėjo ne pro tas duris ir baseino, matyto pro savo 
kambario langą, nerado, bet tai nebuvo svarbu. Už namo plytinčiame sode 
taip pat buvo malonu, be to, gerokai daugiau erdvės. Gurkšnodamas vyną, 
Tirionas apėjo teritoriją. Sodą juosiančios sienos nė iš tolo neprilygo tikros 
pilies sienoms, o ant jų viršaus įmūryti dekoratyviniai geležies smaigai, 
nepapuošti nukirstomis galvomis, atrodė... keistai pliki. Tirionas pamėgi- 
no įsivaizduoti, kaip ant tokio smaigo atrodytų jo sesers galva su degutu 
išteptais šviesiais plaukais ir zirziančiomis, į burną tai įskrendančiomis, tai 

išskrendančiomis musėmis. Taip, o šalia turėtų būti pamauta ir Džeimio gal- 
va, nusprendė jis. Niekas niekada neturi išskirti mano sesers ir brolio. 

Turėdamas virvę ir kobinį, tą sieną jis būtų galėjęs perlipti. Tiriono ran- 
kos buvo stiprios, o svėrė jis nedaug. Jam tikriausiai būtų pavykę įveikti tą 
sieną, jei tik nebūtų pasimovęs ant smaigo. Rytoj pasiieškosiu virvės, tvirtai 
nusprendė jis. 

Vaikštinėdamas jis matė trejus vartus: pagrindinius, su sargo nameliu, 
užpakalinius, prie šunidžių, ir sodo vartus, pasislėpusius po susiraizgiusių 
blyškių gebenių kilimu. Pastarieji buvo užrišti grandine ir užrakinti, kiti — 
saugomi. Sargybiniai buvo apkūnūs, jų veidai glotnūs nelyginant kūdikio 
užpakaliukas, be to, kiekvienas vyras ant galvos buvo užsidėjęs lengvą bron- 
zinį šalmą su smaigu ant viršugalvio. Eunuchus Tirionas pažindavo iš tolo. 
Mat buvo daug apie juos girdėjęs. Sklandė gandai, kad jie nieko nebijo, ne- 
jaučia skausmo ir yra tokie ištikimi šeimininkui, kad gali dėl jo numirti. 
Keli šimtai savų eunuchų man būtų labai pravertę, mąsliai tarė sau jis. Gaila, 
kad apie tai nepagalvojau, kol dar nebuvau tapęs elgeta. 

Perėjęs per galeriją su kolonomis ir po arka smailiu viršumi, Tirionas 
atsidūrė plytomis grįstame kieme, kuriame prie šulinio moteris skalbė dra- 
bužius. Ji atrodė maždaug tokio paties amžiaus kaip ir Tirionas, jos plaukai 
buvo pilkšvai rusvi, o platus veidas nusėtas strazdanų. 

- Gal norėtum šlakelio vyno? - paklausė jis skalbėjos. Ši nepatikliai į jį 
žvilgtelėjo. - Neturiu tau taurės, teks apsieiti su viena. - Moteris grįžo prie 
darbo: gręžė tunikas ir jas džiovė. Tirionas su savo ąsočiu įsitaisė ant akme- 
ninio suolo. - Sakyk, ar galiu pasitikėti magistru Ilyrijumi? - Išgirdusi šį 
vardą, skalbėja pakėlė galvą. - Negaliu? - Kikendamas jis sukryžiavo savo 
trumpas kojeles ir vėl gurkštelėjo vyno. - Man nepatinka joks vaidmuo, 
kurį man numatė tas pieno pardavėjas, bet... argi galiu jam atsakyti? Vartai 
saugomi. Gal galėtum paslėpti mane po sijonais ir padėti pasprukti? Tikrai 
būčiau dėkingas. Galėčiau tave net vesti. Jau tųriu dvi žmonas, tad kodėl ne- 
įsitaisius trečios? Tik... kur mudu gyventume? - Ir jis moteriai nusišypsojo 
taip maloniai, kaip tik gali nusišypsoti pusės nosies netekęs žmogus. - Ar 
sakiau, kad Saulės Ietyje turiu dukterėčią? Galėčiau sukiršinti dukterėčią ir 
sūnėną ir sukelti tarp jųdviejų karą, argi nebūtų smagu? - Skalbėja prisegė 
Ilyrijaus tunikas - tokias plačias, kad jas būtų buvę galima panaudoti ir kaip 
bures. - Tu teisi, tokių piktų minčių turėčiau gėdytis. Būtų geriau, jei keliau- 
čiau prie Sienos. Sakoma, jog vyrui, įstojusiam į Nakties sargybą, atleidžia- 
ma už visus padarytus nusikaltimus. Tik bijau, kad man nebus leista tavęs 
pasilikti, mieloji. Prie Sienos nėra moterų, nėra mielų strazdanotų žmone- 
lių, kurios naktį šildytų lovą, - tik šaltas vėjas, sūdyta menkė ir keli gurkšne- 
liai alaus. Kaip manai, miledi, ar vilkėdamas juodais drabužiais atrodyčiau 
aukštesnis? - Jis vėl prisipylė taurę. - Ką pasakysi? Į šiaurę ar į pietus? Ar 
man atgailauti už senas nuodėmes, ar prisidaryti naujų? 

Įdėmiai jį nužvelgusi, skalbėja pasiėmė pintinę ir nuėjo. Rodos, man ne- 
lemta ilgai turėti žmoną, mąsliai pagalvojo Tirionas. Jo ąsotis netikėtai ištuš- 
tėjo. Gal reikėtų vėl nuslinkti į rūsį? Tačiau nuo stipraus vyno Tirionui suko- 
si galva, o rūsio laiptai buvo labai statūs. „Kur vieta kekšėms?“ - paklausė 
jis ant virvės pakabintų ir vėjyje besiplaikstančių skalbinių. Galbūt šito jam 
derėjo paklausti skalbėjos? „Nenoriu pasakyti, kad tu kekšė, mieloji, bet gal 
vis tiek žinai, kur jų vieta?“ O dar geriau būtų buvę, jei to jis būtų paklau- 
sęs savo tėvo. „Ten, kur kekšėms vieta“, - pasakė lordas Taivinas. Ji mane 
mylėjo. Ji buvo smulkaus ūkininko duktė, mylėjo mane, ištekėjo už manęs ir 
manimi pasitikėjo. 

Tuščias ąsotis išslydo jam iš rankų ir nusirito per kiemą. Sunkiai pakilęs 
nuo suolo, Tirionas nupėdino jo paimti. Eidamas pamatė tarpuose tarp ply- 
tų išdygusius grybus. Jie buvo blyškiai balsvi, su dėmelėmis, raudona kaip 
kraujas ir rantyta apačia. Neūžauga vieną išrovė ir pauostė. Gardus, pamanė 
jis, ir mirtinai nuodingas. 

Iš viso čia augo septyni tokie grybai. Galbūt Septynetas tuo mėgino jam 
ką nors pasakyti? Tirionas išrovė juos visus, grybštelėjo nuo skalbinių vir- 
vės pirštinę, atsargiai juos suvyniojo ir įsidėjo į kišenę. Nuo šių pastangų 
jam susvaigo galva, tad priropojęs jis užsiropštė ant suolo, parietė kojas ir 
užsimerkė. 

Pabudo vėl sugrąžintas į savo miegamąjį, į savo lovą ir skendintis pūkų 
pataluose, be to, jį už peties purtė šviesiaplaukė mergina. 

- Milorde, - tarė ji, - tau paruošta vonia. Po valandos magistras Ilyrijus 
laukia tavęs prie stalo. 

Atsirėmęs į pagalves, Tirionas rankomis susiėmė galvą. 

- Ar sapnuoju, ar tu kalbi bendrąja kalba? 

- Kalbu, milorde. Mane nupirko karaliui pamaloninti. 

Ji buvo mėlynakė, graži, jauna, liekna ir grakšti. 

- Neabejoju, kad jį pamaloninai. Noriu vyno. 

Mergina pripylė taurę. 

— Magistras Ilyrijus liepė nutrinti tau nugarą ir sušildyti patalus. Mano 
vardas... 

— „man visai nerūpi tavo vardas. Ar žinai, kur vieta kekšėms? 

Ji nukaito. 

— Kekšės parsidavinėja už monetas. 

— Arba už brangakmenius, drabužius arba pilis. Bet kur jų vieta? 

Mergina niekaip nesuprato klausimo. 

— Ar tai mįslė, milorde? Man prastai sekasi jas įminti. Gal pasakytum 
atsakymą? 

Ne, pagalvojo Tirionas, ir aš negaliu pakęsti mįslių. 

— Nieko tau nesakysiu. Ir tu man padaryk tokią paslaugą. - Man rūpi tik 
tai, kas tau tarp kojų, vos neištarė jis. Žodžiai jau sukosi ant liežuvio galo, 

bet jis šiaip taip susitvardė. Ji ne Šaja, tarė sau neūžauga, tik kvaišelė, ma- 
nanti, kad žaidžiu mindamas mįsles. Tiesą sakant, net jos tarpkojis Tirionui 
nelabai rūpėjo. Tikriausiai susirgau arba numiriau. - Užsiminei apie mau- 
dynes. Neturime versti laukti didžiojo pieno prekeivio. 

Tirionui maudantis, mergina nuplovė jam kojas, nutrynė nugarą ir su- 
šukavo plaukus. Paskui įtrynė jam blauzdas salsvai kvepiančiu tepalu, ma- 
Žinančiu skausmus, vėl aprengė jį berniuko drabužiais: apmovė priplėku- 
siomis, tamsiai raudonomis kelnėmis ir apvilko mėlyno aksomo liemenę su 
aukso spalvos pamušalu. 

- Ar pavakarieniavęs milordas manęs pageidaus? - paklausė ji, varsty- 
dama Tirionui batus. 

— Ne. Daugiau neprasidedu su moterimis. - Tai yra su kekšėmis. 

Mergina beveik nenusiminė ir jam tai nepatiko. 

- Jei milordui labiau patiktų berniukas, galiu pasirūpinti, kad lovoje 
lauktų jis. 

Milordui labiausiai patiktų lovoje rasti savo žmoną. Milordas pageidautų 
merginos, vardu Tiša. 

— Gerai, bet tik jei jis žino, kur kekšėms vieta. 

Mergina tvirtai sučiaupė lūpas. Ji mane niekina, suprato Tirionas, bet 
ne labiau, nei aš pats save niekinu. Tirionas neabejojo, kad dulkinosi su 
daugybe moterų, kurios pajusdavo neapykantą vien jį pamačiusios, bet 
jos bent jau buvo tokios malonios, jog apsimesdavo jį mylinčios. Truputis 
atviros neapykantos gali atgaivinti kaip rūgštus vynas, prisivalgius per daug 
saldėsių. 

- Žinai, aš apsigalvojau, - tarė jis merginai. - Lauk manęs lovoje. Ir ge- 
riausia, kad lauktum nuoga, nes būsiu pernelyg girtas čiupinėtis su tavo 
drabužiais. Liežuvį laikyk už dantų, o šlaunis pražergtas, tuomet mudu 
puikiai sutarsime. - Tirionas šnairomis žvilgtelėjo į merginą, tikėdamasis 
išvysti jos veide baimę, bet išvydo tik pasibjaurėjimą. Neūžaugos niekas ne- 
bijo. Net lordas Taivinas nebijojo, nors Tirionas rankose laikė arbaletą. - Ar 
dulkinama dejuoji? - pasiteiravo jis lovos šildytojos. 

— Kaip milordas pageidaus... 

— Milordas pageidautų tave pasmaugti. Būtent taip pasielgiau su pasku- 
tine savo kekše. Kaip manai, ar tavo šeimininkas tam neprieštarautų? Ti- 
kriausiai ne. Tokių kaip tu jis turi bent šimtą, o tokių kaip aš - tik vieną. 

Šį kartą nusišypsojęs Tirionas merginos veide išvydo taip geidžiamą 
baimę. 

Ilyrijus sėdėjo patogiai atsilošęs, iš medinio dubens šlamšdamas aštrius 
pipirus ir baltuosius svogūnus. Jo kakta buvo išrasojusi prakaito lašeliais, 
skruostai putlūs, išsipūtę, o mažos lyg paršo akutės žibėjo. Kai pajudindavo 
rankas, imdavo tviskėti žiedai: oniksas ir opalas, tigro akis ir turmalinas, 
rubinas, ametistas, safyras, smaragdas, juodasis gintaras ir nefritas, juodasis 

deimantas ir žaliasis perlas. Pardavęs jo žiedus, galėčiau be rūpesčių gyventi 
daugybę metų, susimąstęs pagalvojo Tirionas, nors pirmiausia man prireik- 
ty kapoklės, kad galėčiau juos numauti. 

- Eikš, sėskis, mano mažasis drauge. 

Ilyrijus mostu pakvietė jį prieiti. 

Neūžauga įsiropštė į krėslą. Šis jam buvo gerokai per didelis ir primi- 
nė pagalvėmis paminkštintą sostą, skirtą platiems magistro sėdmenims, su 
tvirtomis kojomis, galinčiomis išlaikyti nemenką jo svorį. Tirionas Laniste- 
ris visą gyvenimą praleido pasaulyje, kuris jam buvo per didelis, bet Ilyri- 
jaus Mopačio rūmuose tas neatitikimas neapsakomai padidėjo. Aš kaip pelė 
mamuto migyje, pagalvojo Tirionas, nors... šis mamutas bent jau turi gerą 
vyno rūsį. Ši mintis pažadino jam troškulį. Tirionas paprašė vyno. 

- Ar smagu buvo su mergina, kurią tau atsiunčiau? - paklausė Ilyrijus. 

- Jei būčiau norėjęs merginos, pats būčiau paprašęs. 

- Jei ji tavęs nepatenkino... 

- Ji padarė viską, ko iš jos buvo reikalaujama. 

- Tikiuosi. Ji buvo auklėta Lyse ir ten mokėsi meilės meno. Karalius 
buvo ja labai patenkintas. 

— Ar negirdėjai, jog karalius aš žudau? - Žvelgdamas per taurės viršų, 
Tirionas piktai šyptelėjo. - Karaliaus išėdų man nereikia. 

— Kaip nori. Geriau valgykime. 

Ilyrijus pliaukštelėjo delnais ir tekini atskubėjo prie stalo patarnaujantys 
vyrai. 

Vakarienę jiedu pradėjo ragaudami krabų ir kuprių sultinio ir šaltos 
sriubos su virtais kiaušiniais ir žaliosiomis citrinomis. Tuomet buvo pa- 
tiekta putpelių su medumi, ėriuko nugarinės, vyne marinuotų žąsų kepe- 
nėlių, sviestu užpiltų pastarnokų ir keptas paršelis. Pamačius tiek gardu- 
mynų, Tirionui pasidarė bloga, bet iš mandagumo jis prisivertė suvalgyti 
šaukštą sriubos, o jos paragavęs suprato, jog prapuolė. Virėjos buvo senos 
ir storos, bet savo darbą išmanė. Tirionas dar niekada nebuvo taip skaniai 
valgęs, - net dvare. 

Čiulpdamas nuo kaulų putpelės mėsą, jis Ilyrijaus pasiteiravo apie rytą 
sušauktą posėdį. Storulis tik sūžtelėjo. 

— Rytuose neramu. Astaporas ir Mirinas pasidavė. Giskarų vergų mies- 
tai, kurie buvo seni dar tuomet, kai pasaulis buvo jaunas. 

Tarnai supjaustė keptą paršelį. Ilyrijus pasiėmė paskrudusią kiaulienos 
odelę, padažė ją į slyvų padažą ir, laikydamas rankose, ėmė valgyti. 

— Vergų įlanka nuo Pentoso labai toli. - Tirionas peilio galu pasismeigė 
žąsų kepenėlių. Joks žmogus nėra taip pasmerktas, kaip karaliaus žudikas, 
mąsliai pagalvojo jis, bet prie šio pragaro galėčiau priprasti ir jį pamėgti. 

— Tai tiesa, - linktelėjo Ilyrijus. - Ir vis dėlto pasaulis tapo panašus į mil- 
žinišką voratinklį, ir žmogus nedrįsta liesti nė vienos gijos, kad neimtų vir- 

pėti kitos. Gal dar vyno? - Ilyrijus susikimšo į burną pipirą. - Ne, turime 
kai ko: geriau. 

Ir jis vėl pliaukštelėjo delnais. 

Vos išgirdęs šį garsą, nešinas uždengtu patiekalu į menę įžengė tarnas. 
Jis padėjo dubenį priešais Tirioną, o Ilyrijus pasilenkė per stalą ir pakėlė 
dangtį. 

- Grybai, - sklindant jų aromatui pasakė magistras. - Su česnakais, kep- 
ti svieste. Mane patikino, kad jie nuostabiai skanūs. Paragauk vieną, bičiuli. 
Suvalgyk du. 

Tirionas jau buvo bekeliantis riebų juodą grybą prie burnos, bet prisi- 
minęs Ilyrijaus žodžius ir tai, kaip jie buvo ištarti, staiga sustojo. 

- Tu pirmas, milorde. 

Ir stumtelėjo dubenį šeimininkui. 

— Ne, ne. - Magistras Ilyrijus stumtelėjo grybus atgal. Akimirką atrodė, 
tarsi išpampusiame sūrininko kūne įsikūnijo padauža berniukas. - Tik po 
tavęs. Primygtinai reikalauju. Virėja pataisė juos būtent tau. 

- Šit kaip? - Jis prisiminė virėją, miltuotas jos rankas ir išsikišusias sun- 
kias krūtis su išsiraizgiusiomis tamsiai mėlynomis gyslomis. - Ji labai ma- 
loni, bet... ne. 

Tirionas grąžino grybą į sviesto ežerėlį, kuriame buvo jį sužvejojęs. 

— Esi pernelyg įtarus. - Ilyrijus, nusidažęs savo šakotą barzdą geltonai, 
nusišypsojo. Tirionas numanė, kad jis kiekvieną rytą tepa barzdą aliejais, 
kad spindėtų lyg auksinė. - O gal tu bailys? Negirdėjau, kad toks būtum. 

- Septyniose Karalystėse nunuodyti svečią per vakarienę laikoma sun- 
kiu nusikaltimu. 

— Ir pas mus ne kitaip. - Ilyrijus Mopatis pasiėmė savo taurę vyno. - Ta- 
čiau jei akivaizdu, kad svečias nori mirti, ką gi, šeimininkas turi jo norą pa- 
tenkinti, argi ne? - Jis godžiai gurkštelėjo vyno. - Dar nepraėjo nė pusmetis, 
kai grybais buvo nunuodytas magistras Ordelas. Girdėjau, kad mirštant la- 
bai nesikankinama. Vidurius suspaudžia spazmas, staiga ima skaudėti akis 
ir viskas baigiasi. Jau geriau mirti nuo grybo, nei būti nukirsdintam, ar ne? 
Kam palikti šį pasaulį su kraujo skoniu burnoje, jei iki paskutinės akimirkos 
galima gardžiuotis sviestu ir česnakais? 
sviesto skleidžiamo aromato burnoje rinkosi seilės. Giliai širdyje jis troško 
tų grybų paragauti, net ir žinodamas, kad jie tikriausiai nuodingi. Tirionas 
nebuvo toks drąsus, kad nė nemirktelėjęs leistų suvaryti sau į vidurius ka- 
lavijo ašmenis, o štai praryti grybą, rodos, nebūtų buvę taip sunku. Bet iš 
tiesų ši galimybė Tirioną neapsakomai baugino. 

— Tu mane neteisingai supratai, - nė pats nepajuto, kaip ištarė jis. 

- Šit kaip? Keista... Jei mieliau norėtum nuskęsti vyno statinėje, tik pasa- 
kyk ir mes tuo negaišuodami pasirūpinsime. Skęsti geriant taurę po taurės - 
tik laiko ir vyno švaistymas. 

— Tu mane neteisingai supratai, - šį kartą jau garsiau pakartojo Tirio- 
nas. Žibalinės lempos šviesoje tamsūs sviestuoti grybai blizgėjo ir masino jų 
paragauti. - Patikėk, mirti nenoriu. Man reikia dar... - Ir jis nutilo sutrikęs, 
nebaigęs minties. Ko man reikia? Nugyventi gyvenimą? Atlikti kokį nors dar- 
bą? Užauginti vaikus, valdyti žemes, mylėti moterį? 

— Nieko tau nereikia, - baigė jo mintį magistras Ilyrijus, - bet mes tai 
galime pakeisti. - Jis išsitraukė iš sviesto ežerėlio grybą ir godžiai ėmė jį 
kramtyti. - Hm... Skanu. 

— Grybai neužnuodyti? - suirzęs paklausė Tirionas. 

— Ne. Kodėl turėčiau linkėti tau bloga? - Magistras Ilyrijus suvalgė dar 
vieną. - Mudviem reikėtų labiau vienam kitu pasitikėti. Nagi, vaišinkis. - Jis 
vėl suplojo delnais. - Turime darbo. Mano mažajam draugui prireiks jėgų. 

Tarnai atnešė keptą, figų prikimštą garnį, veršienos muštinių, apvirtų 
migdolų piene, silkių pašteto, cukruotų svogūnų, dvokiančių sūrių, kelias 
lėkštes sraigių, ėriuko užkrūčio liauką ir keptą juodąją gulbę su plunksno- 
mis. Gulbienos Tirionas atsisakė, mat ši priminė jam vakarienę su seserimi. 
Tačiau paragavo garnio ir silkės, o paskui dar suvalgė kelis saldžius svogū- 
nus. Ir kai tik išgerdavo taurę, tarnai tuoj pat vėl pripildavo ją vyno. 

— Kaip toks mažas vyras, geri daug vyno. 

— Karaliaus žudymas - syvus spaudžiantis darbas. Nuo jo žmogų labai 
troškina. 

Storulio akys žybtelėjo tarsi brangakmeniai ant jo pirštų. 

- Vesterose yra žmonių, kurie pasakytų, kad lordo Lanisterio nužudy- 
mas - viso labo gera pradžia. 

- Geriau tegul nesako to girdint mano seseriai, kitaip jiems bus patrum- 
pintas liežuvis. - Neūžauga perlaužė kepaliuką duonos per pusę. - O tu gal- 
vok, ką kalbi apie mano šeimą, magistre. Gal aš ir karaliaus žudikas, bet vis 
dėlto tebesu liūtas. 

Šie žodžiai sūrio lordą, rodos, labai pralinksmino. Delnu pliaukštelėjęs 
sau per storą šlaunį, jis tarė: 

- Jūs, vesterosiečiai, visi vienodi. Prie šilkinės skiautės prisisiuvate kokį 
nors žvėrį ir staiga visi tampate liūtais, drakonais arba ereliais. Galiu tave 
nuvesti pas tikrą liūtą, mano mažasis drauge. Princas savo žvėrynu labai 
didžiuojasi. Gal pageidautum atsidurti viename narve su savo broliais? 

Tirionui teko pripažinti, kad Septynių Karalysčių lordai savo ženklus 
pernelyg sureikšmina. 

— Gerai jau, gerai, - nusileido jis. - Lanisteris nėra liūtas. Ir vis dėlto-esu 
savo tėvo sūnus ir Džeimį bei Sersėją priklauso nužudyti man. 

— Kaip keista, kad užsiminei apie savo gražuolę seserį, - suvalgęs vieną 
sraigę ir siekdamas kitos, tarė Ilyrijus. - Karalienė pažadėjo suteiksianti 
lordo titulą žmogui, kuris atneš jai tavo galvą, kad ir kokios žemos kilmės 
jis būtų. 

Tirionas nieko kito ir nesitikėjo. 

- Jei ketini sutikti su jos siūlomu sandoriu, dar pareikalauk, kad su ta- 
vimi sugultų. Geriausia mano dalis už geriausią jos dalį - tai būtų sąžiningi 
mainai. 

- Aš mieliau paimčiau tiek aukso, kiek pats sveriu. - Ir sūrių pirklys ėmė 
taip kvatotis, jog Tirionas išsigando, kad jo šeimininkas nesprogtų. - Visą 
Kasterlių Uolos auksą. Kodėl ne? 

— Aukso man negaila, - pasakė neūžauga nusiraminęs, kad nenuskęs ap- 
virškintų ungurių ir užkrūčio liaukos klane, - bet Uola priklauso man. 

— Puiku. - Delnu prisidengęs burną, magistras garsiai atsirūgo. - Manai, 
jog karalius Stanis tau ją atiduos? Girdėjau, kad jis labai žiūri teisingumo. 
Tavo brolis vilki baltą apsiaustą, tad pagal visus Vesteroso įstatymus esi pa- 
veldėtojas. 

— Kasterlių Uolą Stanis man gal ir atiduos, - tarė Tirionas, - bet nubaus 
už kitus du menkus nusikaltimus: karaliaus ir giminaičio nužudymą. Už tai 
jis mane patrumpins per visą galvą, o aš, kai stoviu, ir taip jau gana mažas. 
Bet kodėl manai, jog ketinu prisidėti prie lordo Stanio? 

— Kitaip kam keliautum prie Sienos? 

— Vadinasi, Stanis prie Sienos? - Tirionas pasitrynė nosį. - Po septyniais 
pragarais, ką Stanis veikia prie Sienos? 

— Manyčiau, kad tirta iš šalčio. Dorne gerokai šilčiau. Galbūt jam reikėjo 
plaukti tenai... 

Tirionas ėmė įtarti, kad toji strazdanota skalbėja bendrąją kalbą mokėjo 
geriau, nei parodė. 

— Taip jau nutiko, kad Dorne yra mano dukterėčia Mirsela. Ir ketinu pa- 
sirūpinti, kad ji taptų karaliene. 

Ilyrijus šyptelėjo, o tuo metu tarnai iš dubenų šaukštais jiems abiem į 
lėkštes įdėjo juodųjų vyšnių su grietinėle. 

— Ką ta vargšė mergaitė tau padarė, kad nori ją pražudyti? 

— Net iš giminaičių žudiko nereikalaujama išžudyti visų giminaičių, — 
užsigavęs atšovė Tirionas. - Sakiau, kad noriu paskelbti ją karaliene, o ne 
nužudyti. 

Sūrių pirklys šaukštu kabino savo vyšnias. 

- Volantyje metama moneta, kurios vienoje pusėje įspausta karūna, o 
kitoje - giltinės galva. Bet moneta vis dėlto ta pati. Galbūt Dornas Mirselą 
ir palaikys, bet vien Dorno paramos nepakaks. Jei esi toks protingas, kaip 
tvirtina tavo bičiuliai, pats tai supranti. 

Tirionas susidomėjęs atidžiai nužvelgė storulį. Jis teisus dėl abiejų daly- 
ky. Mirselos karūnavimas prilygtų jos nužudymui. Ir aš tai suprantu. 

- Man beliko vien beprasmiai žingsniai. Šis bent jau priverstų mano se- 
serį verkti kruvinomis ašaromis. 

Magistras Ilyrijus atgalia ranka nusibraukė nuo lūpų grietinėlę. 

- Kelias į Kasterlių Uolą per Dorną neina, mano mažasis drauge. Ir per 
Sieną jis nevingiuoja. Ir vis dėlto, gali manimi tikėti, toks kelias yra. 

— Esu visas teises praradęs išdavikas, karaliaus ir savo giminaičių žudikas. 

Tos šnekos apie kelius Tirioną supykdė. Ar jis mano, kad tai žaidimas? 

— Ką vienas karalius įsako, kitas gali atšaukti. Pentose turime princą, 
mano drauge. Jis vadovauja iškilmėms bei puotoms ir keliauja po miestą 
dramblio kaulo ir aukso palankine. Pirma jo žingsniuoja trys šaukliai, ne- 
šini auksinėmis prekybinėmis svarstyklėmis, geležiniu karo kalaviju ir si- 
dabriniu teisingumo rimbu. Pirmą kiekvienų naujų metų dieną jis privalo 
atimti nekaltybę vienai laukų ir vienai jūrų mergelei. - Ilyrijus pasilenkė į 
priekį ir alkūnėmis atsirėmė į stalą. - Bet jei pražūsta derlius arba pralai- 
mimas karas, mes perpjauname jam gerklę, kad numaldytume dievus, ir iš 
keturiasdešimties šeimų atžalų išsirenkame naują princą. 

— Primink man, kad niekada nesumanyčiau tapti Pentoso princu. 

— O argi tavo Septyniose Karalystėse gyvenimas kitoks? Vesterose nėra 
nei taikos, nei teisingumo, nei tikėjimo, o netrukus... nebus ir maisto. Ba- 
daujantys ir baimės sukaustyti žmonės ima laukti gelbėtojo. 

— Tegul sau laukia, bet sulauks tik Stanio... 

— Ne Stanio. Ir ne Mirselos. - Ilyrijus krestelėjo geltoną barzdą ir pla- 
čiai nusišypsojo. - Kai ko kito. Stipresnio už Tomeną, švelnesnio už Stanį ir 
turinčio labiau pagrįstą teisę į sostą nei Mirsela. Gelbėtojas atplauks iš kito 
jūros kranto sutvarstyti kraujuojančio Vesteroso žaizdų. 

- Gražūs žodžiai. - Bet Tirionui įspūdžio jie nepadarė. - Žodžiai - kaip 
vėjas. Kas jis, tas prakeiktas gelbėtojas? 

— Drakonas, - tarė sūrių pirklys ir, pamatęs Tiriono veido išraišką, nusi- 
juokė. - Trigalvis drakonas. 


DANEIRIS 


i girdėjo laiptais artėjant mirusįjį. Jį lydėjo tylus ir monotoniškas pir- 
J. einančiųjų kojų tapsėjimas, aidu atsimušęs nuo skaisčiai raudonų 
jos menės kolonų. Daneiris Targarien laukė jo sėdėdama ant juodmedžio 
suolo, atstojančio sostą. Jos akys buvo užmiegotos, sidabro ir aukso spalvos 
plaukai susitaršę. 

- Tavo malonybe, - tarė seras Baristanas Selmis, karalienės sargybos 
lordas vadas, - tau nebūtina to matyti... 

- Jis žuvo už mane. 

Dani stipriau prisispaudė prie krūtinės liūto kailį. Po juo ji vilkėjo tik 
ploną, baltą, pusę šlaunų dengiančią lininę tuniką. Kai Misandėja ją pa- 
žadino, Daneiris sapnavo namą su raudonomis durimis. Apsirengti ne- 
buvo laiko. 

- Chalise, - sušnabždėjo Iri, - neturėtum liesti negyvėlio. Jį palietusi už- 
sitrauksi nelaimę. 

— Nebent pati jį nužudei. - Džiki buvo stambesnio sudėjimo už Iri, pla- 
čiais klubais ir sunkiomis krūtimis. - Visi tai žino. 

— Visi tai žino, - pritarė Iri. 

Dotrakiai daug išmanė apie arklius, bet kitur buvo tikri kvailiai. Be to, 
jiedvi - viso labo mergaitės. Daneiris tarnaitės buvo ne vyresnės už ją ir iš 
pirmo žvilgsnio atrodė kaip suaugusios moterys, - juodais plaukais, vario 
spalvos oda, siauromis akimis, - bet... vis tiek buvo tik mergaitės. Dani gavo 
jas tekėdama už chalo Drogo. Drogas padovanojo ir kailį, kuriuo dabar ji 
buvo apsisiautusi, - galvą ir odą rakaro - baltojo Dotrakių jūros liūto. Kailis 
buvo jai per didelis ir priplėkęs, bet juo apsisiautusi Dani jautėsi taip, tarsi 
jos saulė ir žvaigždė stovėtų šalia. 

Pirmas su deglu rankoje ant laiptų pasirodė Pilkasis Kirmis. Jo bronzi- 
nio šalmo viršų puošė trys smaigai. Iš paskos žingsniavo keturi jam paval- 
dūs Grynuoliai, ant pečių nešdami mirusįjį. Ant jų šalmų stirksojo tik po 
vieną smaigą, o jų veidai buvo visiškai neperprantami, tarsi nulieti iš bron- 
zos. Lavoną jie paguldė Dani prie kojų. Seras Baristanas nutraukė kraujo 
dėmėmis išmargintą drobulę. Pilkasis Kirmis nuleido deglą, kad ji galėtų 
geriau matyti. 

Mirusiojo veidas buvo glotnus, neapžėlęs barzda, o skruostai perrėž- 
ti nuo ausies iki ausies. Kažkoks vaikinukas iš Lyso arba Senojo Volančio, 
sučiuptas plaukiojančių piratų ir raudonajame Astapore parduotas į vergiją. 
Nors to vyro akys buvo atmerktos, verkė ne jos, o žaizdos. Žaizdų buvo dau- 
giau, nei Dani būtų galėjusi suskaičiuoti. 

— Tavo malonybe, - vėl kreipėsi į ją seras Baristanas, — gatvelėje, kurioje 
jį radome, ant grindinio buvo nupiešta harpija... 

— „nupiešta krauju. - Daneiris jau žinojo kiekvieną smulkmeną. Harpi- 
jos Sūnūs žudydavo naktį ir po kiekvieno susidorojimo palikdavo ženklą. - 
Pilkasis Kirmi, kodėl šis vyras buvo vienas? Ar neturėjo porininko? 

Jos įsakymu, naktį Mirino gatvėse patruliuojantys Grynuoliai turėjo 
vaikščioti po du. 

— Mano karaliene, - atsakė kapitonas, - tavo tarnas Tvirtasis Skydas vakar 
naktį nebudėjo. Jis lankėsi... tokioje vietoje... išgerti ir pasimėgauti draugija. 

— Kokioje vietoje? Ką nori tuo pasakyti? 

- Malonumų namuose, tavo malonybe. 

Viešnamyje. Bene pusė jos išlaisvintųjų buvo atkeliavę iš Junkajaus, ku- 
riame išmintingieji šeimininkai auklėjo juos kaip lovos vergus. Ir mokė ten- 
kinti septynis įgeidžius. Visame Mirine viešnamiai dygo kaip grybai po lie- 
taus. Nieko kito jie nemoka. Ir jiems iš kažko reikia gyventi. Maistas kasdien 
vis brango, o žmogaus gyvybės kaina menko. Ji žinojo, kad vargingesniuo- 
se miesto kvartaluose, įsiterpusiuose tarp laiptuotų, Mirino vergų pirklių 
aukštuomenei priklausančių piramidžių, esama viešnamių, tenkinančių vi- 
sas įmanomas svečių erotines užgaidas. Ir vis dėlto... 

— Ko eunuchui prireikė viešnamyje? 

— Net tie, kurie neturi vyriškų organų, vis tiek turi vyro širdį, tavo ma- 
lonybe, — atsakė Pilkasis Kirmis. - Šis sužinojo, jog tavo tarnas Tvirtasis 
Skydas kartais sumokėdavo viešnamių moterims, kad šios gulėtų su juo ir 
laikytų jį apkabinusios. 

Turintys drakonų kraujo neverkia. 

- 'Tvirtasis Skydas, - be ašarų tarė ji. - Toks buvo jo vardas? 

— Taip, tavo malonybe. 

- Puikus vardas. - Gerieji Astaporo šeimininkai neleisdavo savo ver- 
gams-kariams turėti vardų. Kai kurie iš jos Grynuolių atgavę laisvę susigrą- 
žino gimus gautus vardus; kiti patys susigalvojo, kaip bus vadinami. - Ar 
žinai, keli žudikai užpuolė Tvirtąjį Skydą? 

- Šis nežino. Jų buvo daug. 

— Šeši, o gal ir dar daugiau, - įsiterpė Baristanas. - Sprendžiant iš žaizdų, 
užpuolikai užgriuvo jį iš visų pusių. Radome jį su tuščiomis kalavijo makš- 
timis. Gali būti, jog kelis užpuolikus jis sužeidė. 

Dani tyliai pasimeldė prašydama, kad kuris nors iš Harpijos Sūnų šią 
akimirką taip pat vaduotųsi mirtimi, susiėmęs už pilvo ir raitydamasis iš 
skausmo. 

— Kodėl jie taip perrėžė jam skruostus? 

— Maloningoji karaliene, - tarė Pilkasis Kirmis, - tavo tarnui Tvirtajam 
Skydui į gerklę žudikai sugrūdo ožio genitalijas. Prieš nešant nužudytąjį pas 
tave, šis jas ištraukė. 

Sugrūsti jam į gerklę jo paties genitalijų žudikai negalėjo. Astaporiečiai 
buvo nupjovę jiems ir penius, ir sėklides. 

- Harpijos Sūnūs vis labiau įžūlėja, - pareiškė Dani. Iki šiol jie puldavo 
tik beginklius išlaisvintus vergus, žudydavo juos gatvėse arba, prisidengę 
tamsa, įsilauždavo į namus ir papjaudavo miegančius. - Tai pirmas jų nužu- 
dytas mano karys. 

- Pirmas, - linktelėjo seras Baristanas, - bet ne paskutinis. 

Karas tęsiasi, staiga suvokė Dani, tik dabar man tenka kautis su šešėliais. 
Ji vylėsi kol kas atsipūsti nuo žudynių, statyti ir gydyti žaizdas. 

Išsinėrusi iš liūtenos, ji atsiklaupė prie lavono ir, nekreipdama dėmesio į 
Džiki aiktelėjimą, pirštais užspaudė mirusiam vyrui akis. 

- Ivirtasis Skydas neturi būti pamirštas. Nuprauskite jo kūną, apvilkite 
kario drabužiais ir palaidokite su šalmu, skydu ir ietimis. 

— Padarysime, kaip karalienė įsakė, - linktelėjo Pilkasis Kirmis. 

- Nusiųskite vyrus į Gailestingumo šventyklą, tegul paklausinėja, gal 
kas atėjo pas Mėlynąją Malonybę su kalavijo padaryta žaizda. Ir paskleiski- 
te žinią, kad už trumpąjį Tvirtojo Skydo kalaviją dosniai sumokėsime auk- 
su. Pasikalbėkite su skerdikais ir piemenimis ir sužinokite, kas pastaruoju 
metu kastravo ožius. - Galbūt koks nors ožkaganys prisipažins. - Ir nuo šiol 
draudžiu savo vyrams po saulės laidos vaikščioti po vieną. 

- Šie tavo įsakymą įvykdys. 

Daneiris nusibraukė nuo veido plaukus. 

— Raskite man tuos bailius. Raskite juos, kad galėčiau Harpijos Sūnums 
parodyti, ką reiškia pažadinti drakoną. 

Pilkasis Kirmis atidavė karalienei pagarbą. Jo Grynuoliai vėl užklojo nu- 
žudytąjį drobule, užsikėlė jo kūną ant pečių ir išnešė iš menės. Seras Ba- 
ristanas Selmis pasiliko. Jis buvo žilas, o jo šviesiai mėlynų akių kampučiai 
buvo išvagoti smulkiomis raukšlelėmis. Tačiau jo nugara išliko tiesi, o me- 
tams bėgant gebėjimo kautis jis neprarado. 

— Tavo malonybe, - tarė jis, - bijau, kad tavo eunuchai netinkami vykdy- 
ti užduočiai, kurią jiems patikėjai. 

Dani įsitaisė ant suolo ir vėl apsigobė pečius liūtena. 

— Grynuoliai - patys geriausi mano kariai. 

— Kariai, bet ne kovotojai, tavo malonybe. Jie išmokyti žygiuoti į mūšio 
lauką, stovėti petys į petį suglaudę skydus ir atkišę ietis. Juos mokė besąly- 
giškai ir be baimės paklusti, nieko negalvoti ir nesvyruoti, bet ne... atskleisti 
paslaptis ar klausinėti. 

— Ar riteriai geriau man pasitarnautų? 

Selmis ruošė jai riterius, mokė vergų sūnus kautis ietimi ir ilguoju kala- 
viju kaip įprasta Vesterose, tik... kokia nauda iš tų iečių kovojant su bailiais, 
kurie žudo prisidengę nakties tamsa? 

— Ne, vykdydami šią užduotį tikrai ne, - pripažino senis. - Be to, tavo 
malonybė neturi riterių, išskyrus mane. Praeis dar ne vieneri metai, kol ber- 
niukai bus pasiruošę tarnybai. 

— Tad ką turėjau siųsti, jei ne Grynuolius? Dotrakiai tam visiškai netin- 
kami. 

Dotrakiai kaudavosi raiti. Iš raitelių daugiau naudos buvo kaunantis 
atviruose laukuose ir ant kalvų, o ne siaurose miesto gatvėse ir skersga- 
tviuose. Anapus įvairiaspalvių Mirino gynybinių sienų Dani viešpatavimą 
geriausiu atveju galėjai pavadinti menku. Tūkstančiai vergų tebelenkė nu- 
garas didžiuliuose kalvose įsikūrusiuose dvaruose, augino kviečius ir alyv- 
uoges, ganė avis ir ožkas, dirbo druskos ir vario kasyklose. Mirino aruo- 
duose buvo sukauptos didžiulės grūdų, aliejaus, alyvuogių, džiovintų vaisių 
ir sūdytos mėsos atsargos, bet jos sparčiai mažėjo. Tad Dani pasiuntė ne- 
gausų savo chalasarą, vadovaujamą trijų savo kraujo raitelių, kad priverstų 
paklusti krašto gilumoje gyvenančius žmones, o Rudasis Benas Plumas su 
Antraisiais Sūnumis išjojo į pietus ginti Daneiris valdų nuo Junkajaus pul- 
dinėjimų. 

Bet svarbiausią užduotį ji patikėjo Darijui Nahariui - saldžialiežuviui, 
išdykėliškai besišypsančiam Darijui su auksiniu dantimi, trišake barzda ir 
skaisčiai raudonais ūsais. Rytuose, anapus kalvų driekėsi grandinė smilt- 
akmenio kalnų apvaliomis viršūnėmis, vadinamoji Kizajaus perėja, o už jos 
buvo Lazaras. Jei Darijui būtų pavykę įtikinti lazarinus vėl leisti naudotis 
prekybiniais sausumos keliais, prireikus grūdų būtų buvę galima atsipluk- 
dyti upe arba atsigabenti sausuma, bet... avių tautos žmonės neturėjo jokios 
priežasties būti palankūs Mirinui. 

- Kai iš Lazaro grįš Audrašaukliai, galbūt pasiųsiu juos į gatves, - pasakė 
ji serui Baristanui, - bet kol kas turiu tik Grynuolius. - Dani atsistojo. - At- 
leisk, sere. Prie mano vartų netrukus susirinks prašytojai. Turiu prisisegti 
„ilgas ausis“ ir vėl tapti jų karaliene. Pakviesk Reznaką ir Plikį, kai apsireng- 
siu, noriu su jais pasimatyti. 

— Kaip tavo malonybė įsakys... - Selmis nusilenkė. 

Nuo didžiulio kvadratinio pagrindo iki didingos viršūnės, kurioje buvo 
karalienės menės, apsuptos žalumos ir maloniai kvepiančių baseinėlių, Di- 
džioji piramidė buvo aštuonių šimtų pėdų aukščio. Kai virš vėsumos gau- 
biamo miesto ėmė brėkšti melzgana aušra, Dani išėjo į terasą. Vakaruose, 
apšviesti tekančios saulės spindulių, tviskėjo auksiniai Gailestingumo šven- 
tyklos kupolai, o laiptuotos galingųjų piramidės metė tamsius šešėlius. Kai 
kuriose iš ty piramidžių Harpijos Sūnūs dabar rengia naujas žmogžudystes, o 
aš - bejėgė užkirsti jiems kelią. 

Viserionas jautė jos nerimą. Baltasis drakonas gulėjo apsivijęs kriaušės 
kamieną, galvą padėjęs ant uodegos. Dani einant pro šalį jis atsimerkė ir 

jo akys atrodė tarsi du atsivėrę lydyto aukso duburiai. Auksiniai buvo ir jo 
ragai, ir visą kūną nuo galvos iki uodegos dengiantys žvynai. 

- Tu tinginy... - pašnekino ji drakoną kasydama jam pasmakrę. 

Paliesti jo Žvynai atrodė karšti tarsi per ilgai saulėje palikti šarvai. Dra- 
konai yra kūnu virtusi ugnis. Šią mintį ji perskaitė vienoje iš knygų, kurias 
seras Džora padovanojo jai vestuvių proga. 

- Turėtum medžioti drauge su broliais. Ar judu su Drogonu vėl pešėtės? 

Pastaruoju metu jos drakonai suįžūlėjo. Reigalas dantimis grybštelėjo 
Iri, o kai paskutinį kartą senešalas Reznakas buvo pas ją atėjęs, Viserionas 
uždegė jo tokarą. Per ilgai palikau juos vienus, bet kaip man rasti drako- 
nams laiko? 

Viseriono uodega plakėsi į šonus ir taip smarkiai trankė medžio kamie- 
ną, kad Dani po kojomis nukrito kriaušė. Praskleidęs sparnus, jis pusiau 
purptelėjo, pusiau užšoko ant turėklų. Jis auga, pagalvojo Dani drakonui 
pakilus į dangų. Jie visi trys auga. Netrukus bus tiek dideli, kad išlaikys mano 
svorį. Tada ji skris, kaip skrido Eigonas Užkariautojas, kils vis aukščiau ir 
aukščiau, kol Mirinas taps mažyčiu lopinėliu, kurį bus galima uždengti 
nykščio galu. 

Ji žiūrėjo į Viserioną, sukantį vis platesnius ratus ir kylantį, kol pagaliau 
drakonas dingo iš akių anapus drumstų Skahazadano vandenų. Tik tuomet 
Dani grįžo į piramidės vidų, kur jos laukė Iri ir Džiki, norėdamos jai sušu- 
kuoti susivėlusius plaukus ir apvilkti giskarietišką tokarą, kaip dera Mirino 
karalienei. 

Šis drabužis buvo labai nepatogus ir priminė ilgą beformę paklodę, ku- 
ria reikėjo apsivynioti klubus, tada perkišti jos galą po pažastimi ir užsimes- 
ti ant peties, be to, visą laiką sekti, kad kutai gražiai kristų eilėmis ir būtų 
matomi. Apvyniotas per laisvai, drabužis galėjo nuslysti; apvyniotas per 
ankštai, jis veržė, pančiojo kojas ir trukdė eiti. Net tinkamai apsivyniojęs 
tokarą, žmogus turėdavo kaire ranka jį prilaikyti. Jį vilkint tekdavo eiti juo- 
kingai mažais žingsneliais ir susikaupus laikyti pusiausvyrą ir žiūrėti, kad 
neužmintum ant sunkių, žeme besivelkančių drabužio kraštų. Tai nebuvo 
apdaras dirbančiam žmogui. Tokaras buvo šeimininko drabužis, liudijantis 
jo turtingumą ir galią. 

Užėmusi Miriną Dani ketino uždrausti dėvėti tokarus, bet patarėjai ją 
nuo šio žingsnio atkalbėjo. 

— Drakonų Motina turi pati apsivilkti tokarą, kitaip užsitrauks amžiną 
neapykantą, - įspėjo Žalioji Malonybė, Galaza Galarė. — Vilkėdama vil- 
nonius Vesteroso apdarus arba iš myrietiškų nėrinių pasiūtus rūbus, tavo 
šviesybė visada liks mums svetima, keistuolė pašalietė, mūsų kraštus užka- 
riavusi barbarė. Mirino karalienė turi atrodyti kaip tikra Senojo Giso ledi. 

Rudasis Benas Plumas, Antrųjų Sūnų kapitonas, tą patį pakartojo 
trumpiau: 

— Norėdamas būti kiškių karaliumi, žmogus turi prisisegti ilgas ausis. 

Šiandien jos pasirinktos „ilgos ausys“ buvo iš plonos baltos drobės, su 
kraštuose prisiūtais auksiniais spurgais. Džiki padedama, Dani iš trečio 
karto tokarą apsivyniojo teisingai. Iri atnešė jai karūną, ant kurios puikavo- 
si jos giminės ženklas - iš įvairių metalų nukaldinti drakonai. Jų kūnai buvo 
auksiniai, sparnai sidabriniai, o trys galvos - iš dramblio kaulo, onikso ir 
nefrito. Dani žinojo, kad dienai dar nesibaigus nuo karūnos svorio jai skau- 
dės sustirusius pečius. Ant galvos nešiojama karūna turi būti lengva. Šiuos 
žodžius kadaise ištarė vienas iš jos karališkųjų protėvių. Kažkuris Eigonas, 
tik... kuris? Septynias Vesteroso Karalystes valdė penki Eigonai. Būtų buvęs 
ir šeštas, bet Grobiko šunys nužudė jos sūnėną, kai šis buvo dar kūdikis. Jei 
būtų likęs gyvas, būčiau galėjusi už jo ištekėti. Pagal amžių Eigonas man būtų 
tikęs geriau už Viseirį. Mat Dani buvo pradėta jau po Eigono ir jo sesers nu- 
žudymo. Jų tėvas, jos brolis Reigaras, žuvo dar anksčiau: Grobikas jį nuko- 
vė prie Trišakio. Jos brolis Viseiris mirė Vais Dotrakyje baisiai klykdamas, 
su išlydyto aukso karūna ant galvos. Jei būčiau leidusis, jie būtų nužudę ir 
mane. Peiliai, užmušę mano Tvirtąjį Skydą, iš tikryjų buvo skirti man. 

Vergų vaikų, kuriuos didieji šeimininkai prikalė šalia kelio į Junkajų, ji 
nepamiršo. Jų buvo šimtas šešiasdešimt trys - kiekvienai myliai po vaiką, 
prikaltą prie mylias žyminčio stulpo ir ištiesusį vieną ranką, lyg rodytų ke- 
lią. Kai Mirinas buvo paimtas, Dani liepė prikalti lygiai tiek pat didžiųjų 
šeimininkų. Jie mirė iš lėto, apspisti musių spiečiaus, ir aikštėje dar ilgai tvy- 
rojo smarvė. Ir vis dėlto būdavo dienų, kai Daneiris gailėdavosi neatkerši- 
jusi dar žiauriau. Mat miriniečiai pasirodė esantys klastūnai ir užsispyrėliai, 
priešinosi jai kiekviename žingsnyje. Tiesa, vergus jie išlaisvino, bet... tik 
tam, kad tuoj pat pasisamdytų juos jau kaip tarnus ir už tokį menką atlygį, 
kad tiems nelaimėliams jo nepakako net prasimaitinti. Vergai, kurie buvo 
per seni arba dar per maži, kad duotų naudos, buvo paprasčiausiai išmesti į 
gatvę kartu su ligoniais ir luošiais. O didieji šeimininkai vis tiek rinkdavosi 
savo erdvių piramidžių viršūnėse ir skundėsi, girdi, drakonų karalienė pri- 
leido į jų taurų miestą apskretusių elgetų, vagių ir kekšių. 

Kad ir kaip niekinčiau miriniečius, jei noriu valdyti Miriną, turiu pelnyti 
jų simpatijas. 

— Aš pasiruošusi, — tarė ji Iri. 

Viršuje, prie marmurinių laiptų jos laukė Reznakas ir Skahazas. 

— Didžioji karaliene, - kreipėsi į ją Reznakas Mo Reznakas, - šiandien tu 
taip spindi, kad bijau pakelti į tave akis. 

Senešalas vilkėjo kaštonų rudumo šilkinį tokarg aukso kraštais. Jis buvo 
nedidelio ūgio, paniuręs vyras, kvepėjo taip, tarsi būtų išsimaudęs kvepa- 
luose, ir kalbėjo keistoka valyrų kalba, netaisyklinga ir paženklinta ryškaus 
giskariško akcento. 

— Esi labai malonus, - ta pačia kalba atsakė jam Dani. 

— Mano karaliene, - dusliai tarė Skahazas Mo Kandakas, dar vadinamas 
Plikiu. Giskariečio plaukai buvo tankūs ir vešlūs; vergų pirklių miestuose 
nuo seno buvo madinga, kad vyrai susišukuotų ir susilipintų plaukus pasi- 
darydami iš jų ragus, smaigus arba sparnus. Plikai nusiskutęs galvą, Skaha- 
zas parodė užmiršęs senąjį Miriną ir priėmęs naująjį, o jo pavyzdžiu pasekė 
visi jo giminaičiai. Taip pasielgė ir daug kitų vyrų, tik ar iš baimės, ar dėl 
mados, ar dėl puoselėjamų ambicijų, Dani pasakyti negalėjo; jie buvo va- 
dinami skustagalviais. Harpijos Sūnums ir jiems prijaučiantiems Skahazas 
taip pat buvo skustagalvis ir... niekšingiausias išdavikas. - Sužinojome, kas 
nutiko eunuchui. 

— Jis buvo vardu Tvirtasis Skydas. 

- Jei žudikai liks nenubausti, aukų bus daugiau. 

Net ir nuskutus plaukus Skahazo veidas buvo bjaurus: atsikišusia kakta, 
mažomis akutėmis ir odos kapšais po jomis, didele inkštirų nusėta nosimi 
ir riebaluota oda, kuri atrodė tamsesnė geltona, o ne gintaro spalvos, kaip 
įprasta giskariečiams. Tai buvo šiurkštus, negražus, pikto žmogaus veidas. 
Daneiris taip pat negalėjo būti tikra, jog šis žmogus sąžiningas. 

— Kaip man nubausti žudikus, jei net nežinau, kas jie tokie? - paklausė 
ji. - Atsakyk, plikagalvi Skahazai. 

- Priešų tau netrūksta, tavo malonybe. Iš savo terasos matai jų pira- 
mides. Zakai, Hazkarai, Gazinai, Merekai, Lorakai, visos senosios vergų 
pirklių giminės. Palai. Pirmiausia - Palai. Dabar - dar ir moterų namai. 
Piktų, senų, kraujo ištroškusių moterų. Moterys niekada nieko nepamirš- 
ta. Ir neatleidžia. 

Ne, pritariamai pagalvojo Dani, ir, kai grįšiu į Vesterosą, Grobiko šunys 
turės progos tuo įsitikinti. Tiesa, tarp jos ir Palų giminės buvo pralietas krau- 
jas. Dvikovoje Stipruolis Belvasas nukovė Oznaką Zo Palą. Jo tėvas, Mirino 
miesto sargybos vadas, žuvo gindamas vartus, kuriuos taranavo ir į šipulius 
sumalė „Džoso kotas“. Trys Oznako dėdės pateko tarp tų šimto šešiasde- 
šimt trijų, mirusių aikštėje. 

— Kiek aukso pasiūlėme už žinias apie Harpijos Sūnus? - paklausė Dani. 

- Šimtą dorų, spindulingoji. 

— Man labiau patiktų, jei atlygį padidintume iki tūkstančio dorų. Pasirū- 
pink tuo. 

- Tavo malonybė manęs patarimo neprašė, - gūžtelėjo Skahazas Pli- 
kis, - bet sakyčiau, kad į pralietą kraują reikėtų atsakyti tuo pačiu. Suimk 
po vieną žmogų iš mano išvardytų giminių ir nužudyk. Kai kitą kartą bus 
nužudytas taviškis, suimk po du žmones iš tų giminių ir pasiųsk myriop. 
Trečios žmogžudystės nebus. 

- Ne! - sielvartingai sušuko Reznakas. - Švelnioji karaliene, toks žiauru- 
mas užtrauks dievų pyktį. Žudikus mes rasime, pažadu, o tada paaiškės, kad 
jie visi prasčiokai, pati pamatysi. 

Senešalas buvo plikas kaip ir Skahazas, nors dėl to buvo kalti dievai. „Jei 
bent vienas plaukas būtų toks įžūlus, kad imtų ir pakeltų galvą, mano kir- 
pėjas su skustuvu rankoje visuomet pasiruošęs pasidarbuoti“, - pakeltas į 
senešalus patikino jis karalienę. Kartais Dani susimąstydavo, ar ne geriau 
būtų tuo skustuvu brūkštelėti Reznakui per gerklę. Jis buvo naudingas 
žmogus, bet karalienė jo nemėgo ir juo nė kiek nepasitikėjo. Nemirtingoji 
iš Kvarto Daneiris sakė, kad ji bus tris kartus išduota. Miri Maz Dur buvo 
pirmoji, seras Džora - antras. Ar trečiasis bus Reznakas? O gal Plikis? Arba 
Darijus? O gal mane išduos kas nors, ko net neįtariu: seras Baristanas, Pilka- 
sis Kirmis arba Misandėja? 

— Skahazai, - kreipėsi ji į Plikį, - dėkoju tau už patarimą. Reznakai, pa- 
žiūrėk, ką galima pasiekti su tūkstančiu dorų. 

Prilaikydama tokarą, Daneiris praėjo pro juos ir ėmė leistis plačiais mar- 
muriniais laiptais. Vienu žingsniu ji įveikdavo po vieną pakopą, kad neuž- 
mintų ant drabužio krašto ir stačia galva nenusiristų į karalienės menę. 

Misandėja garsiai pranešė, jog karalienė atėjo. Jaunosios raštininkės bal- 
sas buvo stiprus ir malonus. 

- Visi klaupkitės prieš Daneiris Audros Dukrą, Nedegančiąją, Mirino 
karalienę, andalų, roinarų ir Pirmųjų Žmonių karalienę, Didžiosios Žolės 
jūros chalisę, Grandinių Traukytoją ir Drakonų Motiną. 

Menė buvo pilna žmonių. Grynuoliai stovėjo nugara atsirėmę į kolonas, 
laikydami skydus ir ietis, o smaigai ant jų šalmų viršaus stirksojo nelyginant 
peilių ašmenų eilės. Miriniečiai susibūrė prie langų, išeinančių į rytus. Jos 
išlaisvintieji stovėjo gerokai atokiau nuo buvusių savo šeimininkų. Kol jie 
nestovi kartu, Mirine taikos nebus. 

— Kelkitės. 

Dani įsitaisė ant suolo. Visi, esantys menėje, atsistojo. Bent jau keliasi jie 
visi kaip vienas. 

Reznakas Mo Reznakas rankose laikė sąrašą. Pagal paprotį, pirmiausia 
karalienė turėjo išklausyti astaporiečių pasiuntinį, buvusį vergą, vadinantį 
save lordu Gaeliu, nors niekas, rodos, nežinojo, kokias žemes šis lordas 
valdo. 

Lordo Gaelio dantys buvo parudę ir išgedę, o į žebenkšties panašus vei- 
das - aštrių bruožų ir pageltusia oda. Be to, jis turėjo dovaną. 

— Kleonas Didysis siunčia šias šlepetes kaip savo meilės Daneiris Audros 
Dukrai ir Drakonų Motinai ženklą. 

Iri apavė Dani šlepetėmis. Jos buvo pasiūtos iš paauksuotos odos, pa- 
puoštos gėlavandeniais perlais. Ar tas karalius skerdikas mano, kad atsiuntęs 
porą gražių šlepečių laimės mano ranką? 

- Karalius Kleonas labai dosnus. Padėkok jam už šias žavingas šlepetes. 

Žavingas, bet pasiūtas vaikui. Dani pėdos buvo mažos ir vis dėlto smai- 
lianosės šlepetės spaudė jai pirštus. 

- Kleonui Didžiajam bus malonu sužinoti, kad dovana tau patiko, - tarė 
lordas Gaelis. - Jo didenybė liepė perduoti, kad jis pasiruošęs ginti Drakonų 
Motiną nuo visų priešų. 

Jei jis vėl siūlys man tekėti už karaliaus Kleono, paleisiu jam į galvą šlepe- 
te, pagalvojo Dani, bet šį kartą apie karališkas vestuves astaporiečių pasiun- 
tinys neužsiminė. Užtat tarė: 

- Atėjo laikas, kad Astaporas ir Mirinas padarytų galą barbariškam vieš- 
patavimui išmintingųjų Junkajaus šeimininkų, kurie yra prisiekę visų lais- 
vai gyvenančių žmonių priešai. Kleonas Didysis prašė perduoti, kad jis su 
naujaisiais savo Grynuoliais netrukus išžygiuos. 

Naujieji jo Grynuoliai - tai nepadorus pokštas. 

- Karalius Kleonas elgtųsi išmintingai, puoselėdamas savus sodus, o 
Junkajui leisdamas rūpintis savaisiais. 

Ne, meilės Junkajui Dani nepuoselėjo. Ji ėmė gailėtis, kad, kovos lauke 
sutriuškinusi jo kariuomenę, paliko geltonąjį miestą neužimtą. Vos jai išvy- 
kus, išmintingieji šeimininkai vėl grįžo prie prekybos vergais, stropiai kėlė 
mokesčius, telkė samdomus kalavijuočius ir sudarinėjo prieš ją sąjungas. 

Tačiau Kleonas, vadinantis save Didžiuoju, irgi nebuvo geresnis. Kara- 
lius skerdikas Astapore grąžino vergiją. Skirtumas buvo tik tas, jog dabar 
buvę vergai tapo šeimininkais, o buvę šeimininkai - vergais. 

— Aš dar jauna ir karo reikalų neišmanau, - pasakė ji lordui Gaeliui, — 
bet girdėjome, jog Astaporas badauja. Tegul, prieš vesdamas juos į mūšį, 
karalius Kleonas savo žmones pavalgydina. 

Ji mostelėjo ranka duodama ženklą, kad audiencija baigta. Gaelis pasi- 
traukė. 

— Didenybe, - kreipėsi į ją Reznakas Mo Reznakas, - ar išklausysi kil- 
mingąjį Hizdarą Zo Loraką? 

Ir vėl? Dani linktelėjo ir Hizdaras žengė į priekį. Jis buvo aukštas ir labai 
lieknas vyras, sveika, gelsvai rusva oda. Hizdaras nusilenkė sustojęs kaip tik 
ten, kur ne taip seniai gulėjo nužudyto Tvirtojo Skydo lavonas. Šis žmogus 
man reikalingas, priminė sau Dani. Hizdaras buvo turtingas pirklys, turintis 
daug draugų Mirine ir dar daugiau kitame jūros krante. Jis lankėsi Volan- 
tyje, Lyse, Kvarte, turėjo giminaičių Tolose ir Elyrijoje ir, - bent jau sklandė 
tokie gandai, - buvo gana įtakingas Naujajame Gise, kurio žmones junka- 
jiečiai mėgino nuteikti prieš Daneiris ir jos valdžią. 

Be to, jis buvo turtingas. Hizdaras garsėjo savo pasakiškais turtais... 

Ir taptų dar turtingesnis, jei patenkinčiau jo prašymą. Dani uždarius 
miesto kautynių duobes, tų duobių pajų vertė staiga smuko. Hizdaras Zo 
Lorakas tuos pajus nedvejodamas supirko ir dabar jam priklausė didžioji 
dalis Mirino kautynių duobių. 

Šiam kilmingajam ant galvos, atsikišę nuo smilkinių, stirksojo iš šiurkš- 
čių, raudonų ir juodų plaukų padaryti sparnai. Su jais pirklys atrodė taip, 

tarsi ketintų skristi. Ir taip jau pailgas jo veidas atrodė dar labiau ištįsęs dėl 
barzdos, suveržtos auksiniais žiedais. Jo skaisčiai raudono tokaro kraštus 
puošė ametistai ir perlai. 

- Spindulingoji tikriausiai žino, ko čia atėjau? 

- Žinoma. Vienintelis tavo tikslas - mane kankinti. Kiek kartų tau at- 
sakiau? 

- Penkis, tavo didenybe. 

— Dabar jau šešis. Atidaryti kautynių duobių neleisiu. 

- Jei tavo didenybė išklausytų mano argumentų... 

- Jau išklausiau. Penkis kartus. Ar turi naujų? 

- Tik senus, - pripažino Hizdaras, - bet išdėstysiu juos naujais žodžiais. 
Meiliais ir mandagiais žodžiais, galbūt labiau suvirpinsiančiais karalienės 
širdį. 

— Nerimtas man atrodo prašymas, o tavo žodžiams mandagumo ne- 
trūksta. Tavo argumentus girdėjau tiek kartų, kad pati galėčiau imtis pra- 
šytojos vaidmens. Gal man taip ir padaryti? - Dani pasilenkė į priekį. - 
Kautynių duobės buvo Mirino mieste nuo pat jo įkūrimo. Tos dvikovos 
savo dvasia yra religinės, jos - kraujo auka Giso dievams. Giso mirties 
menas nėra paprastos skerdynės, jame atsiskleidžia ir drąsa, ir kovos įgū- 
džiai, ir jėga, kurie mūsų dievams labai patinka. Kautynių duobių nu- 
galėtojai lepinami ir audringai sveikinami, o nužudytieji - gerbiami ir 
prisimenami. Leidusi vėl atidaryti kautynių duobes, parodyčiau Mirino 
žmonėms, kad gerbiu jų gyvenimo būdą ir papročius. Šios duobės garsėja 
visame pasaulyje. Jos pritraukia į Miriną prekijų ir papildo miesto iždą 
monetomis iš visų pasaulio kraštų. Visiems vyrams patinka kraujo skonis, 
o kautynių duobės padeda jiems jį pajusti. Numalšinę kraujo troškulį mi- 
riniečiai tampa ramesni. Mirti ant smėlio nuteistiems nusikaltėliams kau- 
tynių duobės simbolizuoja teisingumą per dvikovą ir yra paskutinė viltis 
ginklu įrodyti savo nekaltumą. - Daneiris atsilošė ir kilstelėjo smakrą. — 
Štai. Kaip man sekėsi? 

- Spindulingoji viską išdėstė geriau, nei galėjau tikėtis tai padaryti pats. 
Matau, kad esi ne tik graži, bet ir iškalbinga. Tu mane įtikinai. 

Dani nusijuokė. 

— Cha, bet tu neįtikinai manęs. 

— Tavo didenybe, - šnipštelėjo jai į ausį Reznakas Mo Reznakas, - įpras- 
ta, kad miesto iždas gauna dešimtadalį iš kautynių duobių gaunamo pelno 
atskaičiavus mokesčius. Tas monetas būtų galima panaudoti visokiems kil- 
niems tikslams... 

— Gal ir taip... Bet, jei ir leisime vėl atidaryti kautynių duobes, turėtume 
gauti dešimtą dalį nuo pajamų prieš sumokant mokesčius. Aš dar jauna ir 
tokių dalykų neišmanau, bet gana ilgai gyvenau su Ksaru Ksoanu Daksu ir 
šio to vis dėlto išmokau. Hizdarai, jei gebėtum telkti kariuomenę taip, kaip 

gebi ieškoti argumentų, galėtum užkariauti visą pasaulį, bet... aš vis tiek me- 
sutinku. Šeštą kartą. 

— Karalienė tarė savo žodį. 

Jis vėl nusilenkė taip pat žemai, kaip ir pirma. Palietę marmurines grin- 
dis, jo perlai ir ametistai tyliai barkštelėjo. Hizdaras Zo Lorakas buvo labai 
lankstus. 

Jei ne tie paiki plaukai, jis galėtų būti tikrai gražus vyras. Reznakas ir Ža- 
lioji Malonybė ragino Dani tekėti už šio kilmingo miriniečio ir taip įtvirtin- 
ti mieste savo valdžią. Gal ir iš tiesų į Hizdarą Zo Loraką buvo verta įsižiū- 
rėti atidžiau. Geriau tekėti už jo nei už Skahazo. Plikis dėl jos siūlėsi atleisti 
savo žmoną, bet vien nuo tokios minties Daneiris krėtė šiurpas. Hizdaras 
bent jau mokėjo šypsotis. 

— Didenybe, - žvelgdamas į sąrašą tarė Reznakas, - į tave nori kreiptis 
kilmingasis Grazdanas Zo Galaras. Ar jį išklausysi? 

- Mielai, - linktelėjo Dani, grožėdamasi aukso ir žaliųjų perlų spindesiu 
ant Kleono šlepečių ir mėgindama nekreipti dėmesio, kad apavas spaudžia 
pirštus. 

Ją įspėjo, jog Grazdanas - Žaliosios Malonybės pusbrolis, o jos parama 
Dani atrodė tiesiog neįkainojama. Žynė buvo taikos, pritarimo ir klusnumo 
teisėtai valdžiai balsas. Tikrai galiu pagarbiai išklausyti jos pusbrolį, kad ir ko 
jis norėtų. 

Netrukus paaiškėjo, kad jis nori aukso. Dani atsisakė atlyginti didie- 
siems šeimininkams už jų turėtus vergus, tačiau miriniečiai sugalvodavo, 
kaip kitaip galėtų išpešti iš jos monetų. Kadaise kilmingasis Grazdanas tu- 
rėjo vergę, kuri, rodos, buvo puiki audėja; jos staklių audiniai buvo didžiai 
vertinami ne tik Mirine, bet ir Naujajame Gise, Astapore bei Kvarte. Kai 
ši moteris paseno, Grazdanas nupirko kelias jaunas merginas ir liepė senei 
išmokyti jas savo amato paslapčių. Dabar senoji audėja buvo mirusi. O jau- 
nosios, atgavusios laisvę, prie uosto sienos atidarė savo dirbtuvę ir parda- 
vinėjo audinius. Grazdanas Zo Galaras prašė, kad jam būtų suteikta teisė 
gauti dalį merginų pelno. 

- Už savo gebėjimus jos turi būti dėkingos man, - užsispyręs kartojo 
jis. - Tai aš nuvedžiau jas nuo varžytinių pakylos ir pasodinau prie staklių. 

Dani tylėdama ir ramiu veidu klausėsi. O kai jis nutilo, paklausė: 

— Kuo vardu buvo senoji audėja? 

— Ta vergė? - Grazdanas susiraukęs perkėlė kūno svorį ant kitos kojos. 
Jos vardas buvo... Elza. Arba Ela. Ji mirė prieš šešerius metus. Tavo malony- 
be, turėjau tiek daug vergų... 

- Sakykime, ji buvo Elza. Štai mūsų sprendimas. Iš merginų negausi nie- 
ko. Austi jas išmokė Elza, o ne tu. O iš tavęs merginos gaus audimo stakles - 
pačias geriausias, kokias tik galima nupirkti už monetas. Čia bausmė tau už 
tai, kad pamiršai senosios moters vardą. 

Reznakas jau ketino kviesti kitą tokarą, bet Dani pareiškė dabar priim- 
sianti vieną išlaisvintąjį. Paskui ji paeiliui išklausydavo vieną buvusį verg- 
valdį ir vieną buvusį vergą. Dauguma atėjusiųjų prašė atlyginti už patirtus 
nuostolius. Užėmusi Miriną, kariuomenė jį žiauriai apiplėšė. Laiptuotosios 
galingųjų piramidės nukentėjo ne per labiausiai, bet vargingesnių miesto 
kvartalų gyventojai buvo negailestingai apiplėšti ir ne vienas iš jų nužudy- 
tas, kai sukilo miesto vergai, o pro išlaužtus vartus plūstelėjo nuo Junkajaus 
ir Astaporo paskui Dani traukusios badaujančių sekėjų gaujos. Galų gale 
Dani Grynuoliai vis dėlto įvedė tvarką, bet plėšimai pridarė daug bėdos. 
Tad žmonės ėmė traukti pas karalienę. 

Atėjo turtinga moteris, kurios vyras ir sūnūs žuvo gindami miesto sie- 
nas. Kai prasidėjo plėšikavimas, ji persigandusi paspruko pas savo brolį. 
O grįžusi namus rado paverstus viešnamiu. Kekšės buvo pasipuošusios 
jos drabužiais ir brangenybėmis. Ji norėjo atgauti namą ir papuošalus. 
„Drabužius kekšės gali pasilikti, - atsainiai mostelėjusi pareiškė našlė. 
Dani grąžino jai papuošalus, bet paskelbė, jog namus ta moteris prarado, 
nes iš jų pabėgo. 

Į priekį žingtelėjęs buvęs vergas apkaltino vieną kilmingąjį iš Zakų gi- 
minės. Neseniai jis į žmonas buvo paėmęs išlaisvintąją, kuri, prieš Daneiris 
užimant miestą, šildė tam kilmingajam lovą. Šis atėmė jai nekaltybę, naudo- 
josi ja savo malonumui ir moteris nuo jo pastojo. Dabartinis moters vyras 
prašė, kad už išprievartavimą kilmingasis būtų iškastruotas, be to, norėjo 
iš jo gauti kapšą aukso už tai, jog nesantuokinį kilmingojo vaiką užaugins 
kaip savo. Dani priteisė jam auksą, bet kastruoti kilmingojo neleido. „Kai 
su ja miegojo, tavo žmona buvo jo nuosavybė ir jis galėjo elgtis su ja kaip 
tinkamas. Pagal įstatymus tai nėra išprievartavimas.“ Daneiris matė, kad 
jos sprendimas buvusiam vergui nepatiko, tačiau, jei būtų liepusi kastruoti 
kiekvieną vyrą, kada -nors išprievartavusį lovos vergę, netrukus būtų val- 
džiusi eunuchų miestą. 

Dar atėjo už Dani jaunesnis vaikinukas, lieknas ir randuotas, apsivilkęs 
nudriskusį pilką tokarg žeme besivelkančiais sidabriniais kraštais. Vis užsi- 
kirsdamas jis papasakojo, kaip tą naktį, kai buvo išlaužti miesto vartai, su- 
kilo du jo tėvo namų vergai. Vienas nužudė jo tėvą, o kitas - vyresnįjį brolį. 
Tada abu išprievartavo jo motiną ir taip pat nužudė. Jaunuolis paspruko 
beveik nenukentėjęs, tik perrėžtu veidu, bet vienas iš žudikų ir šiandien gy- 
veno jo tėvo namuose, o kitas tapo karalienės kareiviu ir prisidėjo prie Mo- 
tinos Vyrų. Jis norėjo, kad abu vergai būtų pakarti. 

Esu karalienė miesto, pastatyto iš dulkių ir žmonių mirčių. Dani neliko 
nieko kito, tik atmesti vaikinuko prašymą. Mat buvo viešai paskelbusi, kad 
visiems atleidžia už įsiveržus į miestą ir ėmus plėšikauti padarytus nusikal- 
timus. O juo labiau negalėjo bausti vergų už tai, kad jie sukilo prieš savo 
šeimininkus. 

Kai paskelbė šį nuosprendį, jaunuolis ją puolė, bet jo kojos įsipainiojo 
į tokaro skvernus ir jis kiek ilgas plojosi ant raudonų marmuro grindų. 
Akimirksniu prie jo prišoko Stipruolis Belvasas. Tamsiaodis įspūdingo 
stoto eunuchas viena ranka pakėlė jaunuolį nuo žemės ir papurtė jį kaip 
mastifas žiurkę. 

— Gana, Belvasai, - sudraudė Dani. - Paleisk jį. - O tada kreipėsi į vai- 
kiną: - Brangink šį tokarą, nes jis išgelbėjo tau gyvybę. Esi dar labai jaunas, 
tad pamiršime, kas čia nutiko. Ir tau derėtų viską pamiršti. 

Bet nueidamas vaikinukas žvilgtelėjo sau per petį ir, pamačiusi jo akis, 
Dani pagalvojo: Harpija turi dar vieną Sūnų. 

Apypiete Daneiris ėmė jausti, kokia sunki ant galvos uždėta karūna ir 
koks kietas jos suolas. Kadangi jos malonės dar laukė didžiulė minia, ji nu- 
sprendė nedaryti pertraukos ir laiko valgymui neskirti. Tik nusiuntė Džiki 
į virtuvę atnešti lėkštės neraugintos duonos, alyvuogių, figų ir sūrio. Klau- 
sydamasi skundų ji kramsnojo valgį ir gurkšnojo vandeniu praskiestą vyną. 
Figos buvo gardžios, alyvuogės dar gardesnės, bet nuo rūgštaus vyno bur- 
noje liko nemalonus skonis. Iš mažų, blyškiai gelsvų šiuose kraštuose au- 
gančių vynuogių buvo daromas ne kažin kokios kokybės vynas. Vynu mums 
geriau neprekiauti. Juolab kad didieji šeimininkai geriausius vynuogienojus 
ir alyvmedžius sudegino. 

Po pietų atėjo skulptorius ir pasiūlė Apsivalymo aikštėje stovinčios di- 
džiulės bronzinės harpijos galvą pakeisti iš akmens ištašytu Dani biustu. 
Kaip įmanydama mandagiau karalienė atsisakė. Skahazadano upėje Žvejys 
pagavo neregėto didumo lydeką ir nusprendė atiduoti laimikį karalienei. 
Daneiris garsiai ir uoliai pasigrožėjo žuvimi ir atsilygino žvejui kapšu si- 
dabro, o lydeką liepė nunešti į virtuvę. Varkalys nuliejo karalienei kovinius 
blizgančius šarvinius marškinius, kuriuos ji galėtų apsivilkti vykdama į 
karą. Nuoširdžiai padėkojusi, Daneiris priėmė dovaną; šarviniai marškiniai 
buvo gražūs pažiūrėti, o nublizgintas varis gražiai tviskėjo saulėje, bet, jei 
būtų tekę traukti į tikrą mūšį, Dani mieliau būtų rinkusis plieninius šarvus. 
Tiek suprato net ir jauna mergina, nieko neišmananti apie karo meną. 

Karaliaus skerdiko dovanotos šlepetės ne juokais ėmė spausti pirštus. 
Dani jas nusispyrė ir toliau priiminėjo prašytojus vieną koją sulenkusi ir 
prisėdusi, o kitą sūpuodama. Tai nebuvo labai karališka poza, bet ji pavargo 
būti karaliene. Nuo karūnos Daneiris skaudėjo galvą, o sėdmenys nutirpo 
nuo sėdėjimo. 

— Sere Baristanai, - pasakė ji, - dabar žinau, kokia savybė karaliui la- 
biausiai reikalinga. 

— Drąsa, tavo malonybe? 

— Geležiniai sėdmenys, - šyptelėjo ji. - Nieko daugiau neveikiu, tik sėdžiu. 

— Tavo malonybė per daug kraunasi ant pečių. Turėtum leisti dalį valdy- 
mo naštos perimti savo patarėjams. 

— Patarėjų turiu per daug, o pagalvių - per mažai. - Dani kreipėsi į Rez- 
naką: - Ar daug dar laukia? 

— Dvidešimt trys, tavo didenybe. Ir tiek pat prašymų atlyginti žalą. - Se- 
nešalas žvilgtelėjo į dokumentus. - Už vieną veršelį ir tris ožkas. Visos ki- 
tos - avys arba ėriukai. 

— Dvidešimt trys. - Dani atsiduso. - Kai ėmiau atlyginti piemenims už 
sudraskytas avis, mano drakonai labai pamėgo avieną... Kaip įsitikinti, ar jų 
pretenzijos pagrįstos? 

— Kai kurie prašytojai atsinešė apdegusius kaulus. 

- Žmonės moka užsikurti laužus. Jie verda avieną. Apdegę kaulai nieko 
neįrodo. Rudasis Benas sako, jog kalvose už miesto yra raudonųjų vilkų, 
šakalų ir laukinių šunų. Ar privalome dosniai atlyginti sidabru už kiekvieną 
ėriuką, prapuolusį tarp Junkajaus ir Skahazadano? 

— Ne, galingoji. - Reznakas nusilenkė. - Ar man tuos nedorėlius pravyti, 
ar nori, kad juos liepčiau nuplakti? 

Sėdėdama ant suolo Daneiris krustelėjo. 

- Joks žmogus niekada neturi bijoti pas mane ateiti. - Ji neabejojo, jog 
kai kurių pretenzijos buvo nepagrįstos, bet dauguma prašytojų nemelavo. 
Jos drakonai užaugo ir pasidarė per dideli, kad pasitenkintų žiurkėmis, ka- 
tėmis ir šunimis. „Kuo daugiau jie ėda, tuo didesni užaugs, - įspėjo ją seras 
Baristanas, - o kuo bus didesni, tuo daugiau ės.“ Ypač Drogonas mėgdavo 
nuklysti toli nuo namų ir be vargo kasdien sudorodavo po avį. - Sumokė- 
kite jiems tiek, kiek verti sudraskyti gyvuliai, - liepė ji Reznakui, - bet nuo 
šiol tokie prašytojai privalo eiti į Gailestingumo šventyklą ir prisiekti Giso 
dievams, kad negudrauja. 

- Bus padaryta, - linktelėjo Reznakas ir kreipėsi į susirinkusius giskarų 
kalba: - Jos didenybė karalienė sutiko kiekvienam iš jūsų atlyginti už pra- 
rastus gyvulius. - Rytoj ateikite pas mano dvaro valdytojus ir jums bus atly- 
ginta monetomis arba gyvuliais. 

Šių žodžių žmonės išklausė paniurę ir tylėdami. Tiesą sakant, jie galėtų 
būti ir labiau patenkinti, dingtelėjo Daneiris. Juk gavo tai, ko čia atėjo. Ar 
šiems žmonėms neįmanoma įtikti? 

Visiems ėmus skirstytis, vienas vyras, - kresnas, vėjo nugairintu veidu, 
apsirengęs nuskurusiais drabužiais, - liko stovėti. Paausiuose jo plaukai 
buvo trumpai nukirpti, o ant viršugalvio pūpsojo raudonų ir juodų, šiurkš- 
čių plaukų kaltūnas. Vienoje rankoje jis laikė nuspurusį drobinį maišą. Vy- 
ras stovėjo nuleidęs galvą, stebeilydamasis į marmurines grindis, tarsi pa- 
miršęs, ko čia atėjo. Kažin, ko jis nori? - nusistebėjo Dani. 

- Visi klaupkitės prieš Daneiris Audros Dukrą, Nedegančiąją, Mirino 
karalienę, andalų, roinarų ir Pirmųjų Žmonių karalienę, Didžiosios Žolės 
jūros chalisę, Grandinių Traukytoją ir Drakonų Motiną! - skambiai ir gar- 
siai sušuko Misandėja. 

Dani atsistojo ir pajuto, kad slysta tokaras. Ji sugriebė drabužio klostę ir 
trūktelėjusi grąžino ją į vietą. 

- Tu, kurs laikai maišą, - tarė ji keistuoliui vyrui, - nori su mumis pasi- 
šnekėti? Gali prieiti. 

Vyras pakėlė galvą ir jo akys buvo užverktos ir paraudusios kaip atviros 
žaizdos. Dani akies krašteliu pamatė, jog seras Baristanas, tarsi baltas še- 
šėlis jos pašonėje, slenkasi arčiau. Klupčiodamas, vilkdamas kojas, stipriai 
spausdamas maišą, vyras priėjo. Jis girtas ar ligotas? - sutrikusi pagalvojo 
Daneiris. Po suskilinėjusiomis, gelsvomis jo panagėmis buvo matyti purvas. 

— Kas yra? - paklausė Dani. - Nori kuo nors pasiskųsti ar ko nors prašy- 
ti? Ko iš mūsų reikalauji? 

Jis nervingai apsilaižė nuo saulės suskeldėjusias lūpas. 

— Aš... atnešiau... 

- Kaulus? - nekantraudama pasiteiravo ji. - Apdegintus kaulus? 

Vyras apvertė maišą ir išbėrė jo turinį ant marmurinių grindų. 

Tai buvo kaulai - sulaužyti ir pajuodę. Ilgieji - perskelti, kad būtų galima 
išlaižyti čiulpus. 

- Jis buvo juodas, - tarė vyras giskarų šnekta, - sparnuotas šešėlis. Kaip 
strėlė smigo iš dangaus ir... ir... 

Ne! Dani nukrėtė šiurpas. Ne, ak, ne, ne! 

— Gal tu kurčias, kvaily?! - suriko vyrui Reznakas Mo Reznakas. - Ar 
negirdėjai, ką sakiau? Rytoj ateik pas mano valdytojus ir už avį tau bus at- 
lyginta. 

— Reznakai, - tyliai tarė jam seras Baristanas, - prikąsk liežuvį ir atmerk 
akis. Čia ne avies kaulai. | 

Ne, pagalvojo Dani, tai - vaiko kaulai. 


JONAS 


p: tamsos gaubiamą mišką, palei balkšvą, kone dangų siekiančią uolą 
skuodė baltas vilkas. Kartu su juo keliavo ir mėnulis, slysdamas per 
žvaigždėtą dangų, plytintį virš susipynusių medžių šakų. 

„Snou“, - sumurmėjo mėnulis. Vilkas neatsiliepė. Sniegas gurgždėjo jam 
po letenomis. Šnarindamas medžius pūtė vėjas. 

Jis girdėjo iš tolo jį šaukiančius saviškius, gaujos narius. Jie taip pat me- 
džiojo. Kai juodas jo brolis suleido iltis į didžiulio ožio kūną, pilantis smar- 
kus lietus nuplovė vilkui kraują nuo šono, kurį ilgu ragu buvo drykstelėju- 
si auka. Gerokai toliau jo sesutė užvertė galvą ir, žiūrėdama į mėnesieną, 
sustugo - nutraukę medžioklę, jai pritarė daugybė mažų pilkų pusbrolių. 
Kalvose, po kurias jie dabar klaidžiojo, buvo šilčiau ir gausu grobio. Beveik 
kas naktį jo sesers gauja godžiai rijo avieną, jautieną ir arklieną, - žmonių 
grobį, - o kartais pasipjaudavo net žmogų. 

„Snou' - kikendamas vėl burbtelėjo mėnulis. Baltasis vilkas pėdino po 
apledėjusia uola, sekdamas žmogaus pėdsakais. Ant liežuvio jis jautė kraujo 
skonį, o jam ausyse aidėjo šimto pusbrolių daina. Kadaise jie buvo šešiese: 
akli ir inkščiantys, penki tysojo sniege šalia negyvos motinos, iš kietų su- 
stingusių spenių čiulpdami šaltą pieną, o jis šliaužiojo nuo visų atsiskyręs. 
Dabar liko keturi ir... dar vienas, kurio baltasis vilkas nebejautė esant. 

„Snou', - vėl pakartojo mėnulis. 

Baltasis vilkas spruko nuo jo, skuodė link nakties urvo, kuriame pasi- 
slėpė saulė, o iškvepiant iš jo nasrų virto garas. Apsiniaukusiomis nakti- 
mis didžioji uola atrodė juoda kaip akmuo, visas platusis pasaulis skendėjo 
tamsoje, bet patekėjus mėnuliui ji imdavo blausiai spindėti ir atrodė ap- 
ledėjusi nelyginant užšalęs upokšnis. Vilko kailis buvo storas ir susivėlęs, 
bet, vėjui pučiant palei ledą, nuo šalčio negelbėjo jokie gaurai. Vilkas jautė, 
kad kitoje pusėje vėjas dar atšiauresnis. Tenai buvo jo brolis, pilkas, vasara 
kvepiantis brolis. 

Snou. Nuo medžio šakos nukrito varveklis. Baltasis vilkas atsigręžė ir 
iššiepė dantis. Snou! Medžiai ėmė retėti ir jis pašiaušė keterą. Sn0u, Snou, 
Snou! Jis išgirdo sparnų plakimą. Nakties tamsoje skrido varnas. 

Dunkstelėjęs ir brūkštelėjęs nagais, jis nusileido Jonui Snou ant krūti- 
nės. „SNOU!“ - karktelėjo, prikišęs snapą jam prie veido. 

- Girdžiu. - Kambaryje tvyrojo prieblanda, o šiaudų prikimštas čiužinys 
buvo kietas. Pro langines skverbėsi žalsva šviesa, pranašaudama dar vieną 
ūkanotą ir šaltą dieną. - Ar taip žadindavai Mormontą? Patrauk plunksnas 
man nuo veido. 

Jonas ištraukė ranką iš po antklodžių norėdamas nuvyti varną. Paukštis 
buvo didelis, senas, įžūlus, nevalyvas ir visiškai nieko nebijojo. 

Snou! - karktelėjo jis ir plastelėjo ant lovos kojos. Snou, Snou. 

Jonas sučiupęs paleido į jį pagalvę, bet paukštis mitriai pakilo aukštyn. 
Pagalvė dunkstelėjo į sieną ir pratrūko, visur pasklido plunksnos ir tuo 
metu pro duris galvą kyštelėjo Paniurėlis Edas Toletas. 

— Atsiprašau, - tarė jis, nekreipdamas dėmesio į plunksnų pūgą, - ar at- 
nešti milordui ko nors pusryčiams? 

Grūdų, riktelėjo varnas, grūdų, grūdų. 

— Keptos varnienos, - paprašė Jonas. - Ir pusę pintos alaus. 

Jam vis dar buvo keista, jog turi jam patarnaujantį ir viską atnešantį žmo- 
gų; dar visai neseniai jis pats nešdavo pusryčius lordui vadui Mormontui. 

- Tris grūdus ir vieną keptą varną, - linktelėjo Paniurėlis Edas. - Ge- 
rai, milorde, bet Hobas išvirė kiaušinių, juodos dešros ir ištroškino obuo- 
lių su džiovintomis slyvomis. Su džiovintomis slyvomis troškinti obuo- 
liai - puikūs, tik džiovintos slyvos neskanios. Aš jų nevalgyčiau. Tiesa, 
kartą Hobas jas sukapojo, sumaišė su kaštainiais, morkomis ir prikimšo 
vištą. Niekada nepasitikėk virėju, milorde. Jis pakiš tau džiovintų slyvų, 
kai visiškai to nesitikėsi. 

— Valgysiu vėliau. - Pusryčiai galėjo palaukti, o Stanis ne. - Ar šiąnakt 
prie belaisvių užtvarų kilo kokių nors neramumų? 

— Kai pastatei sargybinius prižiūrėti kitų sargybinių, nekilo, milorde. 

- Gerai. 

Už Sienos, aptvare, buvo laikoma tūkstantis tyržmogių. Riteriams su- 
triuškinus jungtinę Menso Plėšiko kariuomenę, Stanis Barateonas buvo 
paėmęs juos į nelaisvę. Dauguma belaisvių buvo moterys ir kai kurie sar- 
gybiniai įsigudrino slapta jas išsivesti savo lovoms šildyti. Taip elgėsi ir ka- 
raliaus, ir karalienės vyrai; jų pavyzdžiu mėgino sekti ir keli juodieji broliai. 
Vyrai buvo vyrai, o šios belaisvės moterys buvo vienintelės tūkstančio lygų 
spinduliu. 

— Dar dvi tyržmogės atėjo pasiduoti, - pridūrė Edas. - Motina ir jai į 
sijoną įsikibusi mergaitė. Ji atsinešė ir naujagimį, kailiais apmuturiuotą ber- 
niuką, bet jis buvo miręs. 

Miręs, pakartojo varnas. Tai buvo vienas mėgstamiausių paukščio žo- 
džių. Miręs, miręs, miręs. 

Beveik kiekvieną naktį pas juos atklysdavo laisvosios tautos žmonių, - 
badaujančių ir sušalusių kone į ožio ragą, iš pradžių pabėgusių iš mūšio lau- 
ko prie Sienos, bet suvokusių, kad sprukti nėra kur, ir parslinkusių atgal. 

— Ar motiną ištardėte? - paklausė Jonas. 

Stanis Barateonas sutriuškino Menso Plėšiko kariuomenę ir paėmė 
Užusienio karalių į nelaisvę, bet... tyržmogiai niekur nedingo, dar buvo li- 
kęs Verksnys, Tormundas Milžino Prakeiksmas ir daugybė kitų. 

- Taip, milorde, - linktelėjo Edas, - bet ji žino tik tiek, kad per mūšį 
pabėgo, o paskui pasislėpė miške. Davėme jai košės, nuvedėme į aptvarą, o 
kūdikio lavonėlį sudeginome. 

Dėl deginamų mirusių kūdikių Jonas Snou nebesuko sau galvos; visai 
kas kita buvo deginti gyvus kūdikius. „Du karaliai, kad pažadintų drakoną. 
Pirma tėvas, o paskui sūnus, abu karaliai žus.“ Šiuos žodžius meisteriui Ei- 
monui valant jo žaizdas tyliai ištarė vienas iš karalienės vyrų. Jonas tikino 
save, kad karščiuodamas šiuos žodžius girdėjo sapne. Bet Eimonas į tokias 

- Karaliaus kraujas turi ypatingų galių, - įspėjo jį senasis meisteris, - ir 
geresni vyrai už Stanį yra padarę blogesnių dalykų nei šis. 

Tiesa, karalius gali būti rūstus ir neatlaidus, bet deginti žindomą kūdikį... 
Tik pabaisa leis sudeginti gyvą kūdikį. 

Senojo Lokio varnui tyliai skundžiantis, Jonas tamsoje nusičiurškė ir 
pripildė naktipuodį. Vilko sapnai darėsi vis ryškesni, Jonas ėmė juos prisi- 
minti net pabudęs. Vaiduoklis žino, kad Pilkasis Vėjas negyvas. Robas žuvo 
Dvyniuose, išduotas žmonių, kuriuos laikė savo bičiuliais, ir jo vilkas žuvo 
drauge su juo. Branas ir Rikonas taip pat buvo nužudyti, - Teono Greidžo- 
jaus, kuris kadaise buvo jų lordo tėvo globotinis, įsakymu jiems buvo nu- 
kirstos galvos, - bet... jei sapnai buvo teisingi, jų didvilkiams pavyko pa- 
sprukti. Prie Karalienės Karūnos vienas iš jų išniro iš tamsos ir išgelbėjo 
Jonui gyvybę. Tai turėjo būti Vasara. Jo kailis buvo pilkas, o Gauruočius - 
juodas. Jonas susimąstė, ar jų mirusių brolių dvasios, įsikūnijusios jų vil- 
kuose, gyvena toliau? 

Iš ąsočio šalia lovos į dubenį jis prisipylė vandens, nusiprausė veidą, nu- 
siplovė rankas, apsivilko švarius juodus vilnonius drabužius, susirišo juo- 
dą odinukę ir apsiavė gerokai nudėvėtus aulinius batus. Mormonto varnas 
žvelgė į jį juodomis gudriomis akutėmis, o paskui nuplasnojo prie lango. 

— Laikai mane savo vergu? 

Jonui atvėrus rombinį langą storais, geltonais stiklais, jam į veidą aki- 
mirksniu plūstelėjo šaltas ryto oras. Norėdamas nubraukti nakties vora- 
tinklius, jis giliai įkvėpė, o varnas išsiveržė laukan ir nuskrido. Tas paukštis 
pernelyg gudrus. Daugelį metų jis palaikė Senajam Lokiui draugiją, o kai šis 
žuvo, nesidrovėdamas ėmė lesti jam veidą. 

Už miegamojo durų buvo laiptai, vedantys žemyn į didesnį kambarį, ku- 
riame stovėjo apdaužytas pušinis stalas ir keliolika ąžuolinių, oda apmuštų 
krėslų. Staniui užėmus Karaliaus bokštą, o Lordo Vado bokštui sudegus iki 
pamatų, Jonas įsikūrė kukliuose Donalo Nojaus kambariuose už ginklinės. 
Be abejo, ilgainiui jam reikės erdvesnių patalpų, bet laikinai, kol įpras vado- 
vauti, tiks ir šios. 

Dovanojimo dokumentas, kurį karalius paliko jam pasirašyti, gulėjo ant 
stalo, po sidabrine geriamąja taure, anksčiau priklausiusia Donalui Nojui. 

Asmeninių daiktų, kuriuos paliko vienarankis kalvis, buvo nedaug: taurė, 
šeši grašiai, viena varinė žvaigždė, segė su tamsaus lydinio metaline įlaja ir 
sulūžusia sąsaga ir suplėkusi brokato liemenė, ant kurios buvo išsiuvinėtas 
Vėtrų Gūžtos elnias. Tikras Donalo turtas buvo jo įrankiai ir jo nukaldinti 
kalavijai bei peiliai. Visą gyvenimą jis praleido kalvėje. Patraukęs taurę, Jo- 
nas dar kartą perskaitė tai, kas buvo surašyta pergamente. 

Jei ant šio dokumento uždėsiu antspaudą, amžinai būsiu prisimenamas 
kaip lordas vadas, badovanojęs Sieną, pagalvojo jis, bet jei atsisakysiu tai pa- 
daryti... 

Stanis Barateonas pasirodė esąs įžeidus ir nekantrus svečias. Jis Karališ- 
kuoju keliu patraukė į pietus ir pasiekė Karalienės Karūnos apylinkes, išnar- 
šė tuščias Kurmių miesto lūšneles, patikrino sugriautas Karalienės Vartų ir 
Ąžuolo Skydo tvirtoves. Kiekvieną naktį jiedu su ledi Melisandra užsilip- 
davo ant Sienos viršaus, o dieną jis lankėsi belaisvių aptvaruose ir rinkosi 
žmones raudonosios moters kvotai. Jam nepatinka būti ignoruojamam. Jo- 
nas baiminosi, kad jo laukia ne itin malonus rytas. 

Iš ginklinės sklido skydų ir kalavijų žvangesys, mat ten ginklavosi pa- 
skutinis jaunuolių ir naujokų būrys. Jonas išgirdo balsą Geležinio Emeto, 
raginančio juos pasiskubinti. Koteris Paikas nebuvo patenkintas, kad jį 
prarado, bet jaunasis žvalgas iš prigimties turėjo talentą mokyti jaunuolius 
kovos meno. Jam patinka kautis, tad meilę ginklams jis įskiepys ir savo vaiki- 
nams. Bent jau Jonas to tikėjosi. 

Prie durų ant vieno vagio kabojo Jono apsiaustas, ant kito - jo kardasai- 
tis. Apsivilkęs apsiaustą ir prisijuosęs kardasaitį, jis patraukė į ginklinę. Jam 
nepraslydo pro akis, jog paklotas, ant kurio miegodavo Vaiduoklis, tuščias. 
Prie durų stovėjo du sargybiniai, užsimetę juodus apsiaustus, užsidėję len- 
gvus geležinius šalmus, ginkluoti ietimis. 

- Ar milordas pageidaus palydos? - paklausė Garsas. 

— Manau, Karaliaus bokštą rasiu ir pats. 

Jonui nepatiko, kad visur, kur tik eina, paskui jį žingsniuoja palyda. Su 
palydovais jis jautėsi nelyginant ančiukus išperėjusi ir juos vedžiojanti antis. 

Geležinio Emeto vaikinai jau plušo kieme: buki kalavijai dunksėjo atsi- 
mušę į skydus ir žvangėjo susikirtus geležtėms. Jonas stabtelėjo pažiūrėti, 
kaip Arklys verčia Klišakojį Robiną atatupstą trauktis prie šulinio. Ir nu- 
sprendė, jog Arklys turi visas geram kovotojui reikalingas savybes. Jis buvo 
stiprus ir kasdien vis dar labiau stiprėjo, be to, turėjo sveikus kario instink- 
tus. Klišakojis Robinas buvo kitoks. Negana, kad viena jo koja buvo medinė, 
tai jis dar ir bijojo kirčių. Galbūt iš jo išeitų geras tarnas. Staiga Klišakojis 
Robinas parvirto ir dvikova baigėsi. 

- Gerai kauniesi, - pagyrė Jonas Arklį, - bet puldamas skydą laikai per 
žemai. Pasitaisyk, nes kitaip kada nors dėl to žūsi. 

- Taip, milorde. Kitą kartą skydą laikysiu aukščiau. 

Trūktelėjęs už rankos, Arklys padėjo Klišakojui Robinui atsistoti 'ir šis 
nerangiai nusilenkė. 

Kitame kiemo gale praktikavosi keli Stanio riteriai. Karaliaus vyrai susi- 
būrę viename kampe, o karalienės - kitame, dingtelėjo Jonui, atkreipusiam į 
tai dėmesį, bet jų tik saujelė. Daugumai lauke per šalta. Jonui žingsniuojant 
pro šalį, vienas iš riterių dusliai riktelėjo: 

— BERNIUK! El, TU! BERNIUK! 

„Berniukas toli gražu nebuvo bjauriausias žodis iš tų, kuriuos išrinktas 
lordu vadu išgirdo Jonas Snou. Bet į riktelėjimą nekreipė dėmesio. 

— Snou, - vėl sududeno tas pats balsas, - /orde vade! 

Šį kartą jis sustojo. 

- Sere... 

Riteris buvo aukštesnis už jį kone šešiais coliais. 

- Vyras, kuris nešioja kalaviją iš Valyrijos plieno, turi naudoti jį ir kam 
nors kitam, ne tik užpakaliui kasytis. 

Jonas šį vyrą ir anksčiau buvo matęs pilyje, - rodos, jis buvo garsus rite- 
ris. Per mūšį prie Sienos seras Godris Faringas nukovė sprunkantį milžiną: 
raitas leidosi jam iš paskos, pervėrė nugarą ietimi, o tada nulipo nuo arklio 
ir į gabalus sukapojo pasigailėtinai mažą šio padaro galvą. Po šio žygdarbio 
karalienės vyrai praminė jį Godriu Milžinų Žudiku. 

Jonas prisiminė verkiančią Igritę. Aš paskutinis iš milžinų. 

- Ilganagiu naudojuosi, kai esu priverstas, sere. 

- Tik ar moki jį valdyti? - Seras Godris išsitraukė kalaviją. - Parodyk 
mums. Pažadu, kad tavęs nesužeisiu, berniuk. 

Koks tu malonus... 

- Kitą kartą, sere. Bijau, kad dabar turiu svarbesnių reikalų. 

- Tu bijai. Aiškiai matau. - Seras Godris atsisuko į savo bičiulius ir išsi- 
viepė. - Jis bijo, - pakartojo tiems, kurie nebuvo tokie nuovokūs. 

— Atsiprašysiu... 

Jonas atsuko jiems nugarą. 

Blausioje rytmečio šviesoje Juodoji pilis atrodė niūri ir apleista. Mano 
vadovavimas, nusiminęs pagalvojo Jonas Snou, toks pat beviltiškas kaip ir 
mano vardo bokšto griuvėsiai. Lordo Vado bokštas buvo sudegęs iki pama- 
tų, bendroji menė virtusi apanglėjusių rąstų krūva, o Hardino bokštas at- 
rodė taip, tarsi stipresnis vėjo gūsis galėtų jį nuversti, nors... taip jis atrodė 
jau daug metų. Už jų dunksojo Siena: milžiniška, grėsminga, šalta, aplipu- 
si statytojų, kurie įtempę jėgas prie senųjų laiptų liekanų meistravo naujus 
laiptus su staigiais posūkiais. Jie dirbo nuo aušros iki sutemos. Be tų laiptų 
nusigauti ant Sienos viršaus buvo galima tik keltuvu. Tačiau, jei tyržmogiai 
vėl būtų puolę, to keltuvo nebūtų pakakę. 

Iškelta ant Karaliaus bokšto stogo, ant kurio užsilipęs Jonas Snou kartu 
su Šilkiniu ir Diku Folardu Kurčiuoju ne taip seniai žudė teniečius ir laisvo- 

sios tautos žmones, ir pliaukšėdama nelyginant botagas, plevėsavo didžiulė 
Barateonų giminės karo vėliava. Žemai, prie laiptų, drebėdami iš šalčio, pa- 
sispaudę plaštakas po pažastimis, o ietis atrėmę į duris, stovėjo du karalie- 
nės vyrai. 

— Medžiaginės pirštinės niekam tikusios, - pasakė jiems Jonas. - Rytoj 
nueikite pas Bouveną Maršą, jis duos jums po porą odinių, kailiu pamuštų 
pirštinių. 

— Ateisime, milorde, ačiū tau, - padėkojo senesnysis sargybinis. 

- Jei tik tavo prakeiktos rankos iki rytojaus nenušals, - pridūrė jaunes- 
nysis, išpūsdamas garų kamuolį. - Maniau, kad Dorno pasienyje šalta. Ne- 
žinojau... 

Nieko tu nežinojai, dingtelėjo Jonui Snou, kaip ir aš. 

Pasiekęs vingiuotų laiptų vidurį, jis susitiko besileidžiantį Semvelį Tarlį. 

— Grįžti iš karaliaus? - paklausė Jonas. 

— Meisteris Eimonas pasiuntė mane nunešti jam laiško. 

- Šit kaip. - Kai kurie lordai savo meisteriams patikėdavo perskaityti 
gautus laiškus ir perpasakoti jų turinį, bet Stanis primygtinai reikalavo tei- 
sės pačiam perlaužti antspaudą. - Kaip Stanis reagavo? 

- Sprendžiant iš veido išraiškos, nebuvo labai laimingas, - pašnibždo- 
mis pasakė Semas. - Neturėčiau apie tai kalbėti. 

- Ir nekalbėk. - Jonas trumpai pasvarstė, kuris iš jo tėvo vėliavininkų 
šį kartą atsisakė pripažinti karaliaus Stanio valdžią. Kai Karholdas perėjo į 
Stanio pusę, jis netruko kuo plačiau paskleisti šią žinią. - Kaip tau sekasi rasti 
bendrą kalbą su didlankiu? 

— Radau gerą knygą apie šaudymą iš lanko. - Semas suraukė antakius. — 
Bet atlikti tai, kas parašyta, gerokai sunkiau, nei perskaityti. Prisitryniau ant 
delnų pūslių. 

— Nenuleisk rankų. Jei kartais kurią nors tamsią naktį pasirodytų Kiti, 
tavęs, šaudančio iš lanko, mums labai prireiks. 

— Ak, tikiuosi, kad neprireiks... 

Prie karaliaus menės durų stovėjo daugiau sargybinių. 

— Pas jo malonybę ginkluotam eiti negalima, milorde, - pasakė sargybos 
seržantas. - Turėsi man atiduoti šį kalaviją. Ir durklus. 

Jonas suprato, kad prieštarauti nėra prasmės. Ir atidavė sargybiniams 
savo ginklus. 

Karaliaus menėje buvo šilta. Ledi Melisandra sėdėjo prie židinio, o ant 
kaklo pakabintas ir prie blyškios odos prigludęs jos rubinas tviskėjo. Igri- 
tė buvo ugnies pabučiuota; raudonoji žynė pati buvo ugnis, o jos plaukai - 
liepsna ir kraujas. Stanis stovėjo prie negrabiai ištašyto stalo, - to paties, prie 
kurio anksčiau mėgdavo sėdėti ir valgyti Senasis Lokys. Ant stalo buvo išvy- 
niotas didelis Šiaurės žemėlapis, nupieštas ant gyvulio odos karpytais kraš- 
tais. Vienas jo kraštas buvo prispaustas lajine žvake, kitas - plienine pirštine. 

Karalius mūvėjo ėriuko vilnos kelnes ir vilkėjo pašiltintą liemenę, bet 
vis tiek atrodė suvaržytas, tarsi būtų dėvėjęs šarvus. Jo oda buvo glotni ir 
išblyškusi, barzda nukirpta taip trumpai, jog atrodė tarsi uždažyta. Iš juodų 
jo plaukų buvo likę tik juodi ruoželiai aplink smilkinius. Rankoje jis laikė 
pergamentą su perlaužtu tamsiai žalio vaško antspaudu. 

Jonas priklaupė. Karalius suraukęs antakius į jį dėbtelėjo ir piktai pakra- 
tė pergamentą. 

- Stokis. Ir pasakyk, kas ta Liana Mormont? 

- Viena iš ledi Megės dukterų, valdove. Jauniausioji. Šiuo vardu ji buvo 
pavadinta mano lordo tėvo sesers garbei. 

- Neabejoju, kad tikintis sulaukti tavo lordo tėvo palankumo. Žinau šį 
žaidimą. Kiek tai bjauriai mergiūkštei metų? 

Jonas kiek pagalvojo. 

- Dešimt. Gal metais mažiau ar daugiau, tiksliai nepasakysiu. Ar galė- 
čiau sužinoti, kuo ji tavo malonybei neįtiko? . 

Stanis garsiai perskaitė laiško ištrauką. 

— „Meškų sala pripažįsta tik vieną karalių - Šiaurės karalių, vardu STAR- 
KAS.“ Sakai, mergaitei dešimt metų, o ji drįsta šiauštis prieš savo teisėtą ka- 
ralių. - Trumpai kirpta barzda atrodė tarsi ant jo įdubusių skruostų kren- 
tantis šešėlis. - Žiūrėk, niekam apie tai neprasitark, Jonai Snou. Karholdas 
perėjo į mano pusę, ir daugiau niekam nieko nereikia žinoti. Nenoriu, kad 
tavo broliai imtų pliaukšti, kaip ta mergiotė spjovė man į veidą. 

- Kaip įsakysi, valdove. 

Jonas žinojo, kad Megė Mormont su Robu išjojo į pietus. Prie Jau- 
nojo Vilko kariuomenės prisidėjo ir vyriausioji jos duktė. Tačiau, net jei 
abi jos Žuvo, ledi Megė turėjo ir kitų dukterų ir kai kurios iš jų jau buvo 
susilaukusios savo vaikų. Ar jos taip pat išvyko su Robu? Vis dėlto ledi 
Megė turėjo palikti bent vieną iš vyresnių merginų prižiūrėti pilies. Jis 
nesuprato, kodėl Staniui atrašė būtent Liana, ir nejučia ėmė svarstyti, ar 
tos mergaitės atsakymas būtų buvęs kitoks, jei ant jos gauto laiško būtų 
buvęs antspaudas su didvilkiu, o ne su karūnuotuoju elniu, ir pasirašytas 
Jono Starko, Vinterfelo lordo. Dabar tokie svarstymai nebeturi prasmės. 
Tu savo kelią pasirinkai. 

- Išsiunčiau keturias dešimtis varnų, - pasiskundė karalius, - bet vietoj 
atsakymų sulaukėme tik tylos ir priešiškumo. Pareikšti pagarbą savo kara- 
liui - kiekvieno klusnaus valdinio pareiga. Bet visi tavo tėvo vėliavininkai, 
išskyrus Karstarkus, atsuko man nugarą. Ar šiaurėje tėra vienas garbingas 
vyras - Arnolfas Karstarkas? 

Arnolfas Karstarkas buvo velionio lordo Rikardo dėdė. Jo sūnėnui ir 
sūnums kartu su Robu išjojus į pietus, jis buvo paskirtas Karholdo pilies 
valdytoju ir pirmas atsiliepė į karaliaus Stanio reikalavimą pripažinti jo val- 
džią, atsiųsdamas varną ir patvirtindamas savo ištikimybę. Karstarkai ne- 

turi kitos išeities, būtų pasakęs Jonas. Rikardas Karstarkas išdavė didvilkį ir 
praliejo liūtų kraują. Elnias buvo vienintelė Karholdo viltis. 

- Šiais laikais, kai aplink tiek sumaišties, net garbingiems vyrams tenka 
susimąstyti, kokia yra tikroji jų pareiga. Tavo malonybė ne vienintelis kara- 
lius šioje karalystėje, reikalaujantis pripažinti savo valdžią. 

Ledi Melisandra krustelėjo. 

— Sakyk, lorde Snou... kur buvo tie kiti karaliai, kai laukiniai puolė tavo 
Sieną? 

— Už tūkstančio lygų ir kurti mūsų pagalbos prašymui, - atsakė Jonas. — 
Aš to nepamiršau, miledi. Ir nepamiršiu. Bet mano tėvo vėliavininkai turi 
ginti savo žmonas, vaikus ir savo valdinius, kurių, jei jų valdovai priims 
netinkamą sprendimą, laukia mirtis. Tavo malonybė daug iš jų reikalauja. 
Duok jiems laiko ir atsakymų sulauksi. 

— Tokių pat atsakymų kaip šis? 

Stanis sugniaužė kumštį ir suglamžė Lianos laišką. 

— Net ir šiaurėje žmonės bijo užsitraukti Taivino Lanisterio pyktį. Bol- 
tonai - taip pat ne patys parankiausi priešai. Ne atsitiktinai ant jų vėliavų 
išsiuvinėtas nuluptas vyras. Šiauriečiai išjojo su Robu, kartu su juo liejo 
kraują ir už jį žuvo. Jie matė vien sielvartą ir mirtį, o dabar pasirodai tu, vėl 
žadėdamas jiems tą patį. Kaip gali priekaištauti, kad jie sutinka tave atsar- 
giai? Atleisk, tavo malonybe, bet kai kurie iš jų pažvelgs į tave ir matys tik 
dar vieną nesėkmei pasmerktą pretendentą į sostą. 

- Jei pasmerktas jo malonybė, vadinasi, ir visa karalystė pasmerkta, — 
tarė ledi Melisandra. - Nepamiršk to, lorde Snou. Tėra vienas tikras Veste- 
roso karalius ir jis stovi prieš tave. 

Jonas kaip įmanydamas stengėsi, kad jo veidas liktų ramus. 

— Gal ir tiesą sakai, miledi. 

Stanis prunkštelėjo. 

— Tu kalbėdamas pasveri kiekvieną žodį, tarsi mokėtum po auksinį dra- 
koną. Įdomu, kiek aukso turi atsidėjęs? 

— Aukso? - Ar raudonoji moteris ketina pažadinti šiuos drakonus? Auksi- 
nius drakonus? - Mokesčiai, kuriuos renkame, mokami natūra, tavo malo- 
nybe. Siena turtinga ropių, bet monetų neturi. 

- Ropėmis Saladorui Sanui neatsilyginsi. Man reikia aukso arba sidabro. 

- Kad prasimanytum aukso arba sidabro, turi užimti Baltąjį Uostą. Ži- 
noma, šis miestas nė iš tolo neprilygsta nei Senmiesčiui, nei Karaliaus Uos- 
tui, bet vis dėlto yra klestintis uostas. Lordas Manderlis - turtingiausias iš 
mano lordo tėvo vėliavininkų. 

— Lordas toks storas, kad neužlipa ant žirgo. 

Laiške, kurį Vimanas Manderlis atsiuntė iš Baltojo Uosto, buvo rašoma 
vien apie jo garbingą amžių ir silpną sveikatą. Stanis įsakė Jonui apie tai 
daugiau nekalbėti. 

— Gal jo šviesybei lordui patiktų gauti į žmonas tyržmogę? - paklausė 
ledi Melisandra. - Ar tas storulis vedęs, lorde Snou? 

- Jo žmona seniai mirusi. Lordas Vimanas turi du suaugusius sūnus, o 
vyresnysis sūnus jau turi ir savo vaikų. Ir jis iš tiesų per storas, kad galėtų 
sėsti į balną, mat sveria bent trisdešimt stonų. Vala tikrai nenorėtų už jo 
tekėti. 

- Bent kartą galėtum pasistengti atsakyti taip, kad mane pamalonintum, 
lorde Snou, - suniurnėjo karalius. 

- Tikėjausi, jog užvis maloniausia tau tiesa, valdove. Tavo žmonės vadi- 
na Valą princese, bet laisvosios tautos žmonėms ji yra viso labo mirusios jų 
karaliaus žmonos sesuo. Jei versi Valą tekėti už vyro, kurio ji nenori, ji gul- 
tuvių naktį greičiausiai perrėš jam gerklę. Be to, net jei pripažins jį kaip savo 
vyrą, tai dar nereiškia, kad tyržmogiai paklus jam arba tau. Laisvąją tautą į 
tavo pusę gali palenkti tik vienas žmogus - Mensas Plėšikas. 

- Žinau, - sielvartingai tarė Stanis. - Su tuo žmogumi kalbėjausi valandų 
valandas. Apie tikrąjį mūsų priešą jis žino nepaprastai daug, be to, patikėk, 
yra gudrus ir suktas. Ir vis dėlto, net jei atsisakytų pretenzijų vadinti save 
karaliumi, šis vyras vis tiek liks priesaikos laužytojas. Palik vieną dezertyrą 
gyvą ir paskatinsi dezertyruoti kitus. Ne. Įstatymai turi būti geležiniai, o ne 
minkšti kaip košė. Pagal visus Septynių Karalysčių įstatymus Menso Plėšiko 
laukia mirties nuosprendis. 

— Čia, prie Sienos, įstatymai liaujasi galioję, tavo malonybe. Mensas tau 
gali būti labai naudingas. 

- Net neabejoju. Sudeginsiu jį ir šiaurė pamatys, kaip tvarkausi su perbė- 
gėliais ir išdavikais. Turiu ir kitų vyrų, galinčių vadovauti tyržmogiams. Be 
to, nepamiršk, jog turiu Plėšiko sūnų. Tėvui mirus, tas kūdikis taps Užusie- 
nio karaliumi. 

- Tavo malonybė klysta. - „Nieko tu neišmanai, - sakydavo Igritė, bet 
vis dėlto jis šio to išmoko. - Tas kūdikis - toks pat princas, kaip Vala prin- 
cesė. Užusienio karaliumi netampama vien todėl, kad juo buvo tavo tėvas. 

- Ir gerai, - linktelėjo Stanis, - nes tikrai nepakęsiu Vesterose kitų kara- 
lių. Ar pasirašei dovanojimo dokumentą? 

- Ne, tavo malonybe. - Štai ir prasideda. Jonas sulenkė ir vėl ištiesė nu- 
degintus pirštus. - Per daug prašai. 

- Prašau? Prašiau, kad būtum Vinterfelo lordas ir Šiaurės sergėtojas. 
O šių pilių reikalauju. 

— Atidavėme tau Nakties fortą. 

— Žiurkes ir griuvėsius. Tai šykštuolio dovana, kuri jam nieko nekainuo- 
ja. Tavo paties vyras, vardu Jarvikas, sako, kad, kol toje pilyje bus galima 
gyventi, praeis mažiausiai pusmetis. 

— Kiti fortai ne geresni. 

- Žinau. Tai nesvarbu. Be jų, nieko daugiau neturime. Prie Sienos yra 
devyniolika fortų ir tik trijuose yra juodųjų brolių. Ketinu dar šiais metais 
pasirūpinti, kad jie visi turėtų įgulas. 

— Nenoriu su tavimi ginčytis, valdove, bet sklando gandai, jog taip pat 
ketini dovanoti tas pilis savo riteriams ir lordams, kad jie ten gyventų kaip 
tavo malonybės vasalai. 

— Karaliai privalo būti dosnūs ištikimiems savo šalininkams. Ar lordas 
Edardas savo nesantuokinio sūnaus nieko neišmokė? Daug mano riterių ir 
lordų pietuose paliko turtingas žemes ir tvirtas pilis. Ar už jų ištikimybę 
nederėtų atsilyginti? 

- Jei tavo malonybė nori prarasti mano lordo tėvo vėliavininkus, tuomet 
tikrai geriausia šiaurės pilis atiduoti pietų lordams. 

— Kaip galiu prarasti vyrus, kurie vis tiek manęs nepalaiko? Nepamiršk, 
kad Vinterfelą norėjau atiduoti šiauriečiui. Edardo Starko sūnui. Bet jis, 
kaip tikras pasipūtėlis, atsisakė. 

Stanis Barateonas laikė nusitvėręs nuoskaudą kaip mastifas kaulą; kram- 
tė ją tol, kol sutrupino. 

— Vinterfelas teisėtai turėtų atitekti mano seseriai Sansai. 

- Norėjai pasakyti, ledi Lanister? Ar tikrai taip nori matyti ant savo tėvo 
sosto užsiropštusį Kipšą? Žinok, kol aš gyvas, to nebus, lorde Snou. 

Jonas suprato, kad ginčytis neverta. 

— Valdove, kai kas šneka, girdi, ketini padovanoti žemių bei pilių Barš- 
kalui ir Teno magnarui. 

— Kas tau taip sakė? 

Juodojoje pilyje apie tai šnekėjo visi. 

- Jei jau taip nori žinoti, Džilė man prasitarė. 

— Kas ta Džilė? 

- Žindyvė, - įsiterpė ledi Melisandra. - Tavo malonybė leido jai laisvai 
vaikštinėti po pilį. 

- Bet ne laidyti liežuvį. Mums reikėjo jos papų, o ne šnekų. Norėčiau iš 
jos daugiau pieno ir mažiau naujienų. 

- Juodojoje pilyje naudos neduodančios burnos nereikalingos, - pritarė 
Jonas. - Įsodinsiu Džilę į laivą ir išsiųsiu į Rytų sargybą. 

Melisandra pirštais palietė ant kaklo kabantį rubiną. 

- Džilė žindo ne tik Dalos sūnų, bet ir savąjį. Elgiesi gana žiauriai atskir- 
damas mūsų mažąjį princą nuo jo pieno brolio, milorde. 

Dabar būk atsargus, labai atsargus. 

- Berniukus sieja tik motinos pienas. Džilės sūnus didesnis ir stipresnis. 
Jis spiria princui, kamuoja jį ir nustumia nuo krūties. Jo tėvas - Krasteris, 
Žiaurus ir godus vyras, o kraujas - ne vanduo... 

Karalius, rodos, sutriko. 

— Maniau, ta žindyvė yra Krasterio duktė. 

- Ir duktė, ir žmona, tavo malonybe. Krasteris vesdavo visas savo dukte- 
ris. Džilės berniukas - jųdviejų sąjungos vaisius. 

- Ji pastojo nuo savo tėvo? - priblokštas paklausė Stanis. - Tuomet turi- 
me ja atsikratyti. Tokio išsigimimo nepakęsiu. Čia ne Karaliaus Uostas. 

- Rasiu kitą žindyvę. Jei tarp tyržmogių tokios moters nebus, pasiųsiu 
žmogų paieškoti žindyvės kalnų gentyse. O kol kas, tavo malonybe, berniu- 
kui pakaks ir ožkos pieno. 

— Ne kažin koks maistas princui... ir vis dėlto geresnis nei kekšės pie- 
nas. - Stanis pabarbeno pirštais į žemėlapį. - Gal grįžkime prie pokalbio 
apie fortus... 

- Tavo malonybe, - mandagiai, bet šaltai tarė Jonas, - priėmiau tavo 
vyrus ir juos maitinau, eikvodamas mūsų brangias, žiemai skirtas atsargas. 
Aprengiau juos, kad nešaltų. 

Bet Stanio numaldyti nepavyko. 

— Na taip, pasidalijai sūdyta kiauliena bei koše ir numetei kelis juodus 
skudurus, kad nesušaltume. Skudurus, kuriuos tyržmogiai vis tiek būtų nu- 
vilkę nuo jūsų lavonų, jei nebūtume atžygiavę į šiaurę. 

Jonas apsimetė šių žodžių neišgirdęs. 

— Daviau pašaro jūsų arkliams, o kai bus baigti laiptai, pasiųsiu staty- 
tojus atstatyti Nakties forto. Aš net sutikau, kad Dovanoje leistum įsikurti 
tyržmogiams, nors ši teritorija amžinai atiduota Nakties sargybai. 

— Bruki man tyrlaukius ir nusiaubtus plotus, bet neduodi pilių, kurių 
man reikia, kad atsilyginčiau savo lordams ir vėliavininkams. 

— Tas pilis pastatė Nakties sargyba... 

— Nakties sargyba jas ir apleido. 

- Bet tik tam, kad apgintų Sieną, - atkakliai prieštaravo Jonas, - o ne 
kad užleistų jas pietų lordams. Tų fortų akmenys sutvirtinti seniai žuvusių 
mano brolių krauju ir kaulais. Tų tvirtovių negaliu tau atiduoti. 

— Negali ar... neduosi? - Karalius taip įsiuto, kad jam ant kaklo iššoko 
gyslos. - Suteikiau tau vardą. 

— Aš turiu vardą, tavo malonybe. 

- Snou. Ar kada nors buvo kitas toks bloga lemiantis vardas? - Stanis 
palietė savo kalavijo rankenos buožę. - Kas įsivaizduoji esąs? 

— Sienų sargas. Kalavijas tamsoje. 

— Netaukšk niekų. - Stanis išsitraukė kalaviją, vadinamą Spindulinguo- 
ju. - Štai šis ginklas yra kalavijas tamsoje. - Kalavijo geležtė ribuliavo, ja ri- 
tosi tai raudonos, tai geltonos, tai oranžinės bangos šviesos, nutvieskiančios 
karaliaus veidą ryškiais, sodriais atspalviais. - Tai turėtų matyti net gelton- 
snapis. O gal tu aklas? 

— Ne, valdove. Sutinku, kad toms pilims reikia įgulos... 

- Jaunasis vadas sutinka. Kaip man pasisekė... 

— „Nakties sargybos vyrų įgulos. 


— Tu neturi tiek vyrų. 

— Tai duok man jų, valdove. O aš kiekvienam iš apleistų fortų parūpinsiu 
po karininką, po patyrusį vadą, pažįstantį Sieną bei jos apylinkes ir žinan- 
tį, kaip geriau išgyventi ateinančią žiemą. Už viską, ką jums davėme, duok 
man žmonių įguloms. Riterių, arbaletininkų, nepatyrusių jaunuolių. Paim- 
siu net sužeistus ir silpnos sveikatos. 

Stanis įsistebeilijo į Joną netikėdamas savo ausimis ir garsiai nusikva- 
tojo. 

— Pripažįstu, tu tikrai drąsus, Snou, bet turbūt išprotėjai, jei manai, kad 
mano vyrai stos į Nakties sargybą ir vilksis juodus drabužius. 

- Jie galės vilkėti kokios tik nori spalvos apsiaustus. Svarbiausia, kad 
mano karininkams paklustų kaip taviškiams. 

Karaliui šie žodžiai įspūdžio nepadarė. 

— Man tarnauja riteriai ir lordai, kilę iš senų ir labai garbingų giminių. 
Negaliu iš jų reikalauti, kad eitų tarnybą kartu su brakonieriais, valstiečiais 
ir žudikais. 

Arba nesantuokiniais sūnumis, valdove? 

- Tavo paties ranka yra kontrabandininkas. 

— Buvęs kontrabandininkas. Už tai patrumpinau jam pirštus. Man pra- 
nešė, kad esi devyni šimtai devyniasdešimt aštuntas Nakties sargybos va- 
das, lorde Snou. Kaip manai, ką apie tas pilis pasakytų devyni šimtai devy- 
niasdešimt devintasis? Ant smaigo pamauta tavo galva tikriausiai jį įkvėptų 
ir jis būtų man paslaugesnis. - Karalius padėjo plačią savo kalavijo geležtę 
ant žemėlapio išilgai Sienos ir plienas sutvisko nelyginant vandens pavir- 
šiuje atsispindinti saulės šviesa. - Lordu vadu tapai tik dėl to, kad tyliai tam 
pritariau. Nepamiršk to. 

— Esu lordas vadas, nes broliai mane išrinko. 

Kai kada Jonui Snou pačiam būdavo sunku tuo patikėti: jis nubusda- 
vo manydamas, kad tikriausiai bus susapnavęs košmarą. „Tai lyg apsivilkti 
naujus drabužius, - paaiškino jam Semas. - Iš pradžių jautiesi keistai, bet 
ilgainiui pripranti ir tie rūbai atrodo patogūs.“ 

- Aliseris Tornas skundžiasi dėl to, kaip buvai išrinktas, ir negaliu ne- 
sutikti, kad jo nepasitenkinimas pagrįstas. - Žemėlapis skyrė juodu nelygi- 
nant kovos laukas, persmelktas tviskančio kalavijo atspalvių. - Balsus skai- 
čiavo aklas brolis ir jam po šonu sėdėjęs tavo storulis draugas. Be to, Slintas 
vadina tave perbėgėliu. 

Ir kas gi tokius dalykus gali žinoti geriau už Slintą? 

— Perbėgėlis sakytų tau tai, ką nori išgirsti, o vėliau išduotų. Tavo malo- 
nybė žino, kad esu išrinktas sąžiningai. Tėvas visada sakydavo, kad esi tei- 
singas vyras. 

„Griežtas, bet teisingas, - sakydavo lordas Edardas, bet Jonas sumetė, 
jog bus geriau šių žodžių nekartoti. 

— Lordas Edardas nebuvo mano draugas, bet sveiko proto turėjo. Jis būtų 
man tas pilis atidavęs. 

Niekada. 

— Neturiu teisės kalbėti apie tai, ką būtų daręs mano tėvas. Tavo malony- 
be, aš daviau priesaiką. Siena mano. 

— Kol kas. Pažiūrėsime, kaip tu ją apginsi. - Nukreipęs į Joną pirštą, Sta- 
nis pridūrė: - Pasilik savo griuvėsius, jei tau jie tiek daug reiškia. Bet žinok, 
kad, jei metams baigiantis liks tuščių tvirtovių, užimsiu jas neprašęs tavo | 
leidimo. O jei kurią nors atiduosi priešams, netrukus nuo trinkos nusiris ir 
tavo galva. O dabar išeik. 

Sėdėjusi netoli židinio, ledi Melisandra atsistojo. 

— Tau leidus, valdove, palydėsiu lordą Snou į jo kambarius. 

— O kam? Kelią jis žino. - Stanis atsainiai jiedviem mostelėjo. - Daryki- 
te, kaip išmanote. Devanai, nešk valgį. Virtų kiaušinių ir vandens su citrina. 

Išėjus iš šiltos karaliaus menės, ant vingiuotų laiptų buvo nemaloniai 
žvarbu. 

— Kyla vėjas, miledi, - grąžinęs Jonui ginklus, įspėjo Melisandrą seržan- 
tas. - Gal tau reikėtų apsivilkti šiltesnį apsiaustą... 

— Mane šildo tikėjimas. - Jiedviem leidžiantis laiptais, raudonoji moteris 
žingsniavo šalia Jono. - Jo malonybė vis labiau tave mėgsta. 

— Matau. Jis tik du kartus grasino mane nukirsdinti. 

Melisandra nusijuokė. 

- Turėtum bijoti jo tylinčio, o ne kalbančio. - Jiems atsidūrus lauke, 
vėjo gūsis pagavo Jono apsiaustą ir užmetė besiplakantį jo skverną ant Me- 
lisandros. Raudonoji žynė nusibraukė juodą vilną ir įsikibo Jonui į paran- 
kę. - Dėl tyržmogių karaliaus tu gal ir teisus. Pasimelsiu Šviesos Valdo- 
vui ir paprašysiu patarimo. Žiūrėdama į liepsnas, matau kiaurai akmenį ir 
žemę ir randu žmonių sielose tiesą. Kalbuosi su seniai mirusiais karaliais 
ir dar negimusiais kūdikiais ir regiu besimainančius metų laikus iki pat pa- 
saulio pabaigos. 

- Ar tavo liepsnos niekada neklysta? 

- Niekada, nors... mes, žyniai, esame mirtingi, tad kartais klystame ir 
supainiojame tai, kas galėtų būti, su tuo, kas turi būti. 

Jonas jautė Melisandros karštį net per vilną ir kietintą odą. Žingsniuo- 
dami greta vienas kito, jiedu traukė smalsuolių žvilgsnius. Šiandien vakare 
kareivinėse jie apie tai slapta šnabždėsis. 

- Jei tikrai liepsnose gali išvysti ateitį, pasakyk, kada ir kur man laukti 
kito tyržmogių puolimo. 

Jonas ištraukė ranką. 

— Rhloras siunčia mums tokius regėjimus, kokius nori, bet pasidairysiu 
liepsnose Tormundo. - Melisandra nusišypsojo ryškiai raudonomis lūpo- 
mis. - Bet liepsnose mačiau tave, Jonai Snou. 

- Grasini man, miledi? Nori sudeginti ir mane? 

— Tu mane neteisingai supratai. - Melisandra įdėmiai jį nužvelgė. - Bi- 
jau, kad su manimi jautiesi nejaukiai, lorde Snou. 

Jonas nė neketino to neigti. 

— Prie Sienos moterims ne vieta. 

- Klysti. Sapnavau tavo Sieną, Jonai Snou. Ji radosi iš didžios išminties 
ir pojos ledu slypi galingi burtai. Mes vaikštome žemiau vienos iš ašių, ant 
kurių laikosi pasaulis. - Taip tarusi, Melisandra pakėlė akis ir iškvėpė ka- 
muolį šilto ir drėgno oro. - Čia ne tik tavo, bet ir mano vieta, be to, gal- 
būt netrukus tau manęs labai prireiks. Neatsisakyk mano draugystės, Jonai. 
Mačiau tave šėlstant pūgai, vargo prispaustą, iš visų pusių apsuptą priešų. Jų 
turi labai daug. Ar pasakyti tau tų priešų vardus? 

- Žinau, kas jie. 

— Nebūk toks tikras. - Melisandrai ant kaklo kabantis rubinas suspindo 
ryškiai raudonai. - Turi bijoti ne tų priešų, kurie atvirai tave keikia, o tų, 
kurie tau į akis šypsosi, o už akių galanda peilius. Būtų gerai, jei tavo vilkas 
visuomet būtų šalia. Mačiau ledą, durklus tamsoje. Ryškiai raudoną, į ledą 
sušalusį kraują ir apnuogintą plieną. Be to, buvo labai šalta. 

— Prie Sienos visada šalta. 

— Tu taip manai? 

- Aš tai žinau, miledi. 

— Tuomet tu nieko neišmanai, Jonai Snou, - sušnabždėjo ji. 


BRANAS 


A" jau atėjome? 

Šių žodžių Branas taip ir neištarė, bet, apdriskusiam jų būreliui 
klumpinant per senų ąžuolų ir aukštų, pilkšvai žalių eglių giraites, pro niū- 
rias išlakias pušis ir lapus numetusius rudus kaštonus, jie dažnai sukdavosi 
berniukui ant liežuvio galo. Ar jau atėjome? - nerimaudavo Branas Hodo- 
rui nevikriai kopiant akmenuotu šlaitu arba leidžiantis į tamsų siaurą plyšį, 
kur po kojomis grukšėjo purvino ir sustiklėjusio sniego sluoksnis. Ar dar 
toli? Čia taip šalta... Kur ta triakė varna, o gal - triakis varnas? 

Sūpuodamasis pintame krepšyje Hodorui ant nugaros, stotingajam ar- 
klininkui einant po ąžuolo šaka, berniukas susigūžė ir palenkė galvą. Ir vėl 
krito drėgnas, sunkus sniegas. Hodoras ėjo vieną akį užmerkęs, mat ši ap- 
ledėjo, tanki ruda jo barzda virto susivėlusiu šerkšno tumulu, o ant vešlių 
ūsų galiukų nutįsę kabojo varvekliai. Pirštine apmautoje rankoje jis stipriai 
suspaudęs tebelaikė aprūdijusį geležinį ilgąjį kalaviją, pasiimtą iš Vinterfelo 
kriptų, ir kartais kirsdavo juo į medžio šaką, nupurtydamas sniegą. „Ho- 
do-ras', - iš šalčio kalendamas dantimis sumurmėdavo galiūnas. 

Keista, bet šis žodis ramino. Iš Vinterfelo traukdami prie Sienos, Bra- 
nas ir jo bendrakeleiviai trumpino sau kelią šnekėdamiesi ir pasakodami 
istorijas, bet čia viskas buvo kitaip. Tai jautė net Hodoras. „Ho-do-ras!“ - 
skambėdavo ne taip dažnai kaip tuomet, kai jie buvo piečiau Sienos. Šį 
mišką gaubė tokia ramybė, kokios Branas dar niekada nebuvo patyręs. 
Prieš pradedant snigti, jiems aplink kojas sūkuriavo šiaurės vėjas, kelda- 
mas nuo žemės debesis rudų sudžiūvusių lapų, kurių švelnus čežėjimas 
priminė Branui indaujoje šmirinėjančius tarakonus, bet dabar visus la- 
pus užklojo balta sniego antklodė. Kartkartėmis virš galvos praskrisdavo 
kranklys, juodais sparnais plakdamas šaltą orą. O šiaip pasaulyje viešpa- 
tavo mirtina tyla. 

Priekyje, aplenkdamas pusnis ir nuleidęs galvą, ėjo briedis didžiuliais 
apledėjusiais ragais. Ant plačios jo nugaros, tylus ir niūrus, sėdėjo žvalgas. 
Storulis Semas pavadino jį Šaltarankiu, - mat, nors žvalgo veidas atrodė pa- 
blyškęs, jo rankos buvo juodos ir kietos kaip geležis, be to, ir šaltos kaip ge- 
ležis. Jo kūną dengė keli sluoksniai vilnonių drabužių, kietintos odos, be to, 
jis dėvėjo šarvinius marškinius, o jo veidą slėpė pakeltas gobtuvas ir smakrą 
bei lūpas dengianti juoda vilnonė skara. 

Paskui žvalgą jojo Mira Rid, tvirtai apkabinusi brolį ir bent jau savo 
kūno šiluma mėgindama apsaugoti jį nuo vėjo ir šalčio. Džodženui Ridui 
panosėje karojo sušalęs snarglys ir kartais vaikinukas imdavo smarkiai dre- 


66 GEORGE R. R. MARTIN 


bėti. Jis atrodo toks mažas, pagalvojo Branas matydamas, kaip Džodženas 
svyruoja, mažesnis už mane ir silpnesnis, nors aš ir luošas. 

Paskutinis nedideliame jų būryje pėdino Vasara. Šaltame miško ore iš 
paskos žingsniuojančiam didvilkiui iš nasrų virto garas, be to, jis šlubčiojo 
užpakaline koja, kurią prie Karalienės Karūnos pervėrė strėlė. Kaskart, kai 
įsmukdavo į didvilkio kailį, Branas jausdavo, kad seną žaizdą vis dar skau- 
da. Pastaruoju metu Vasaros kailyje Branas praleisdavo daugiau laiko nei 
savame kūne; net per storus gaurus vilkas jautė gnaibantis šaltį, bet jis toliau 
matė, geriau girdėjo ir užuodė daugiau nei pintinėje tūnantis berniukas, ap- 
muturiuotas nelyginant žindomas kūdikis. 

Kartais, pavargęs būti vilku, Branas persikūnydavo į Hodorą. Pajutęs jį, 
švelnusis milžinas imdavo verkšlenti ir purtyti gauruotą galvą, bet ne taip 
įnirtingai, kaip pirmą kartą Karalienės Karūnoje. Jis žino, jog tai aš, mėg- 
davo kartoti sau berniukas. Ir prie manęs jau priprato. Ir vis dėlto Hodoro 
kūne Branui niekada nebuvo jauku. Augalotasis arklininkas taip ir nesu- 
prato, kas čia vyksta, ir Branas giliai gerklėje nuolat jautė baimės skonį. 
Vasaros kūne jis jautėsi daug geriau. Aš - tai jis, o jis - tai aš. Jis jaučia tą 
patį, ką aš jaučiu. 

Kartais Branas jausdavo didvilkį uodžiant briedį ir svarstant, ar galėtų 
papjauti tokį didelį žvėrį. Prie žirgų Vinterfele Vasara pamažu priprato, bet 
čia buvo briedis, o briedžiai buvo grobis. Didvilkis jautė, kad po gauruotu 
briedžio kailiu teka šiltas kraujas. Vien kvapo užteko, kad jam iš nasrų imtų 
varvėti seilės, o paskui, pagalvojus apie raudoną, gardžią mėsą, seilės imda- 
vo rinktis ir Brano burnoje. 

Kranktelėjo ant šalia augančio ąžuolo tupėjęs varnas, ir Branas išgirdo 
sparnų vasnojimą: prie to varno ant šakos nutūpė dar vienas didelis juo- 
das paukštis. Dieną juos lydėdavo vos keli krankliai, skrisdami nuo vieno 
medžio prie kito arba nutūpę ant briedžio ragų. Kiti žudikai skrido juos ap- 
lenkę arba atsilikę. Bet saulei leidžiantis jie grįždavo ir, plasnodami juodais 
kaip naktis sparnais, leisdavosi iš dangaus nutūpdami kiekvieną kelių jardų 
spinduliu augančių medžių šaką. Kai kurie atskrisdavo pas žvalgą ir kažką 
jam murmėdavo, ir Branui rodėsi, kad supranta jų klyksmus ir krankimą. 
Tie krankliai - jo akys ir ausys. Jie - žvalgai, pranešantys jam apie priekyje ir 
užnugaryje tykančius pavojus. 

Kaip kad dabar. Briedis staiga sustojo, o žvalgas iš balno lengvai nušoko 
į kelius siekiantį sniegą. Vasara pašiaušė keterą ir ant jo suurzgė. Didvilkiui 
nepatiko Šaltarankio kvapas. Seniai negyva mėsa, sudžiūvęs kraujas, vos jun- 
tamas pūvančio kūno dvokas. Ir šaltis. Pirmiausia - šaltis. 

— Kas yra? - nerimaudama paklausė Mira. 

— Mums už nugarų, - per nosį ir burną dengiančią vilnonę skarą dusliai 
pasakė Šaltarankis. 

— Vilkai? - pasitikslino Branas. 

Jau kelios dienos jie žinojo, kad yra sekami. Kiekvieną naktį girdėdavo 
graudulingą vilkų gaujos kauksmą ir kiekvieną naktį vilkai, rodėsi, po tru- 
putį artėjo. Alkani medžiotojai. Jie suuodžia, kad esame visai silpni. Likus 
kelioms valandoms iki aušros, Branas dažnai nubusdavo drebėdamas, klau- 
sydavosi tolumoje vienas kitą šaukiančių vilkų kaukimo ir laukdavo pate- 
kant saulės. Jei yra vilkų, turi būti ir grobio, galvodavo jis, kol galų gale jam 
toptelėjo, kad jie ir yra grobis. 

Žvalgas papurtė galvą. 

— Žmonės. Vilkai vis dar laikosi atokiau. Bet šie žmonės nėra tokie kuklūs. 

Mira Rid nusismaukė apsiausto gobtuvą. Jį dengęs drėgnas sniegas šlep- 
telėjo ant žemės. 

— Kiek jų? Kas jie tokie? 

— Priešai. Aš su jais susitvarkysiu. 

— Josiu su tavimi. 

- Tu liksi čia. Privalome saugoti berniuką. Priekyje - užšalęs ežeras, jo 
ledas storas ir tvirtas. Ant jo užlipę, traukite į šiaurę laikydamiesi arčiau 
kranto. Pasieksite žvejų kaimelį. Kol jus pasivysiu, prisiglauskite ten. 

Branui dingtelėjo, kad Mira šoks ginčytis, tačiau jos brolis tarė: 

— Daryk, kaip jis sako. Jis šiuos kraštus pažįsta. 

Džodženo akys buvo tamsiai žalios, samanų spalvos, bet jose atsispindė- 
jo toks baisus nuovargis, kokio Branas jose dar nebuvo matęs. Jaunas sene- 
lis. Piečiau Sienos vaikinukas iš salų atrodė labai subrendęs ir išmintingas, 
bet čia buvo sutrikęs ir apimtas baimės, kaip ir jie visi. Tačiau Mira vis tiek 
visuomet klausydavo brolio. 

Paskui Šaltarankis pasuko tarp medžių ir, lydimas keturių plasnojan- 
čių kranklių, grįžo ten, iš kur jie buvo atjoję. Mira, nuo šalčio įraudusiais 
skruostais ir iš šnervių pūsdama balsvą garą, nulydėjo jį žvilgsniu. Ji vėl 
pasikėlė gobtuvą, paragino briedį ir jie tęsė savo vargingą kelionę. Tačiau, 
jiems neįveikus nė dvidešimties jardų, ji atsisuko, pažvelgė į juos ir tarė: 

- Jis sakė: „Žmonės.“ Kokie žmonės? Ar turėjo galvoje tyržmogius? Ko- 
dėl nepasakė tiksliai? 

- Jis žadėjo eiti ir juos sudoroti, - priminė jai Branas. 

- Taip, žadėjo. Ir dar jis žadėjo nuvesti mus pas triakę varną - o gal 
varną? Galiu prisiekti, jog ta upė, kurią perbridome šįryt, yra ta pati, per 
kurią persikėlėme prieš keturias dienas. Mes tiesiog jojame ratais. 

— Upės daro posūkius ir vingiuoja, = šiek tiek suglumęs paprieštaravo 
Branas, - o kai prijoji ežerą arba kalvą, tenka juos aplenkti. 

- Pernelyg daug tų apylankų, - užsispyrusi laikėsi savo nuomonės 
Mira, - ir paslapčių. Man tai nepatinka. Ir jis man nepatinka. Nepasitikiu 
juo. Jo rankos baisios. Be to, jis slepia veidą ir nesisako, kuo vardu. Kas jis? 
Kokia būtybė? Užsimesti juodą apsiaustą gali bet kas. Bet koks žmogus ir... 
būtybė. Jis nevalgo, niekada negeria ir, rodos, nejaučia šalčio. 

Tai tiesa. Branas bijojo apie tai užsiminti, bet visi šie dalykai ir jam ne- 
praslydo pro akis. Kaskart, kai jie kur nors prisiglausdavo nakčiai ir jis, Ho- 
doras bei abu Ridai susiburdavo ieškodami šilumos, žvalgas visuomet lai- 
kydavosi atokiau. Kartais Šaltarankis užsimerkdavo, tačiau Branas nemanė, 
kad jis miega. Be to, buvo ir dar kai kas... 

— Skara. - Branas neramiai apsidairė, bet niekur nebuvo matyti nė vieno 
kranklio. Visi stambūs juodi paukščiai paliko juos kartu su žvalgu. Jų niekas 
nesiklausė. Ir vis tiek jis kalbėjo tyliai. - Skara ant jo burnos niekada nesu- 
drėksta ir nesušąla kaip Hodoro barzda. Net tada, kai jis kalba. 

Mira atidžiai jį nužvelgė. 

- Tu teisus. Niekada nematėme, kad jis iškvėptų ir jam iš burnos imtų 
virsti garas, ar ne* 

— Taip. 

Hodoras tokį garų kamuolį išpūsdavo kaskart, prieš ištardamas: „Ho- 
do-ras.“ Kai Džodženas arba jo sesuo praverdavo burną, jų žodžiai taip pat 
būdavo matomi. Net briedis iškvėpdavo balsvo ūko draiskanas. 

- Jei jis nekvėpuoja... 

Branas nejučia prisiminė pasakas, kurias jam dar visai mažam sekdavo 
Senoji auklė. „Anapus Sienos gyvena pabaisos, milžinai ir guliai, ten slan- 
kioja šešėliai ir vaikšto numirėliai, - sakydavo ji, kamšydama jį šiurkščia 
vilnone antklode, - bet, kol Siena stipri, o Nakties sargybos vyrai ištikimi, 
jie čia neprasmuks. Tad miegok, mano mažasis Brandonai, vaikeli mano, ir 
sapnuok saldžius sapnus. Čia nėra pabaisų.“ Žvalgas vilkėjo juodus Nakties 
sargybos vyrų drabužius, bet... O jei jis apskritai ne žmogus? O jei jis pabai- 
sa, vedanti juos pas kitus pabaisas, kad šios juos prarytų? 

- Žvalgas išgelbėjo Semą ir tą merginą nuo numirėlių, - neryžtingai pri- 
minė jiems Branas, - ir veda mane pas triakį varną. 

— O kodėl triakis varnas negali atskristi pas mus? Kodėl jis negalėjo su- 
sitikti su mumis prie Sienos? Varnai turi sparnus. Mano brolis kasdien vis 
labiau silpsta. Kažin, ar ilgai dar užteks jėgų keliauti? 

Džodženas kostelėjo. 

— Tol, kol pasieksime kelionės tikslą. 

Netrukus jie priėjo žadėtąjį ežerą ir pasuko į šiaurę, kaip buvo liepęs 
žvalgas. Tai buvo lengvoji jų žygio dalis. 

Vanduo buvo užšalęs, snigo taip seniai, kad Branas negalėjo pasakyti, kiek 
dienų, ir ežeras buvo virtęs beribiu baltu tyrlaukiu. Ten, kur ledas buvo lygus, 
o žemė gruoblėta, kelionė klostėsi puikiai, bet tose vietose, kur vėjas sunešė 
pusnis, kartais sunku būdavo atskirti, kur baigiasi ežeras ir prasideda krantas. 
Net medžiai nebuvo toks patikimas orientyras, kaip jie tikėjosi, - mat ežere 
buvo medžiais apaugusių salelių, o pakrantėje - didokų plikų plotų. 

Briedis žingsniavo, kur norėjo, nepaisydamas jam ant nugaros sėdinčių 
Miros ir Džodženo pageidavimų. Daugiausia jis laikėsi po medžiais, bet 

tose vietose, kur kranto linija darė vingį į vakarus, traukė tiesesniu keliu per 
užšalusį ežerą, klampodamas per pusnis, aukštesnes už Braną, ir jam po ka- 
nopomis traškėjo ledas. Atvirose vietose vėjas pūtė smarkiau, - šaltas šiau- 
rės vėjas švilpė per ežero platybes, nelyginant peilio ašmenys įveikdamas 
visus jų vilnonių ir odinių drabužių sluoksnius, ir keliautojai drebėjo nuo 
šalčio. O pasisukęs ir ėmęs pūsti į veidus, vėjas nešdavo jiems į akis sniegą ir 
beveik apakindavo. 

Praėjo kelios tylos persmelktos valandos. Priekyje, tarp medžių, tarsi ilgi 
sutemų pirštai ėmė driektis šešėliai. Taip toli šiaurėje temdavo anksti. Bra- 
nas to labai bijojo. Kiekviena diena atrodė trumpesnė už vakarykštę ir, nors 
dienomis buvo šalta, naktimis šaltis spirginte spirgino. 

Mira vėl juos sustabdė. 

- Jau turėjome pasiekti kaimą. - Jos žodžiai nuskambėjo tyliai ir kažkaip 
keistai. 

— Ar galėjome jį tiesiog pražiopsoti? - paklausė Branas. 

- Tikiuosi, kad ne. Kol nesutemo, reikia susirasti užuovėją. 

Ji neklydo. Džodženo lūpos buvo pamėlynijusios, Miros skruostai - 
tamsiai raudoni. Branas jautė, kad jo veidas nuo šalčio sustiręs. Hodoro 
barzda buvo virtusi ledo luitu. Jo kojos beveik iki kelių buvo apšalusios ledu 
ir Branas ne kartą pajuto jį kluptelint. Niekas nebuvo toks stiprus, kaip Ho- 
doras, - niekas. Jei net jam jėgos išseko... 

— Vasara gali rasti kaimą, - staiga pareiškė Branas, ir jo žodžiai pakilo į 
orą lydimi balsvo garo. 

Nelaukęs, ką pasakys Mira, jis užsimerkė ir išsivadavo iš savo luošo 
kūno. 

Kai įsmuko į Vasaros kailį, šalčio kaustomas miškas netikėtai atgijo. 
Anksčiau Branui ausyse spengė tyla, o dabar jis girdėjo: vėją medžiuose, 
Hodoro alsavimą, briedį, kanopa kapstantį žemę ir ieškantį pašaro. Jo šner- 
ves užplūdo pažįstami šlapių lapų ir nuvytusios žolės, krūmuose yrančios 
voverės gaišenos, rūgštoko žmogaus prakaito ir kailiu atsiduodančio brie- 
džio kvapai. Grobis. Mėsa. Briedis jautė jo ketinimus. Neprarasdamas bu- 
drumo, gyvulys atsisuko į didvilkį, nuleido galvą ir atstatė galingus ragus. 

„Šis elnias - ne grobis, - sušnabždėjo berniukas plėšrūnui, į kurio kūną 
buvo įsibrovęs. - Palik jį ramybėje. Bėk.“ 

Ir Vasara pasileido bėgti. Skuodė per ežerą ir jam iš po letenų žiro snie- 
gas. Medžiai augo tankiai, visi apsigobę baltu apdaru stovėjo petys į petį lyg 
kariuomenės gretą sudarantys vyrai. Didvilkis lėkė per šaknis ir akmenis, 
per sukritusias seno sniego pusnis, kurias dengianti ledo pluta lūžinėjo nuo 
jo svorio. Didvilkio letenos sušlapo ir atšalo. Kita kalva buvo apaugusi pu- 
šimis ir ore tvyrojo svaigus spyglių kvapas. Pasiekęs kalvos viršūnę, jis kelis 
kartus apsisuko ratu uosdamas orą, tada užvertė galvą ir užkaukė. 

Čia juodu pasiekė kvapai. Žmogaus kvapai. 

Pelenai, dingtelėjo Branui, seni ir vos suuodžiami, bet - pelenai. Tai buvo 
sudegusio medžio, suodžių ir anglių kvapas. Užgesusio laužo kvapas. 

Jis nusipurtė nuo snukio sniegą. Pūtė gūsingas vėjas, tad vadovautis kva- 
pais buvo nelengva. Uosdamas orą, vilkas pasukdavo tai šen, tai ten. Aplink 
visur kūpsojo pusnys, o aukšti medžiai stovėjo apsigaubę sniego apsiaustais. 
Vilkas iškišo ilgą liežuvį, ragaudamas šaltą orą ir pūsdamas šiltą padūmavu- 
sį garą, o tuo metu ant jo liežuvio krito ir tirpo snaigės. Kai didvilkis risčia 
pasileido paskui kvapą, Hodoras nedvejodamas, nors ir nevikriai, nudrim- 
blino iš paskos. Briedžiui prireikė daugiau laiko apsispręsti, tad Branas ne- 
noromis grįžo į savo kūną ir pasakė: 

— Ten. Sekite paskui Vasarą. Užuodžiau kaimą. 

Kai iš po debesų kyštelėjo tekančio mėnulio kraštas, jie pagaliau atbrido 
į kaimelį prie ežero. Nedaug trūko, kad būtų jį praėję. Žvelgiant nuo ežero 
ledo, kaimelis atrodė taip pat, kaip ir daugybė kitų vietų ežero pakrantėje. 
Pusnyse skendinčius apvalius akmeninius namelius nesunku buvo supai- 
nioti su rieduliais, kalvelėmis arba nuvirtusių medžių krūvomis, - vakar 
vieną tokią medžių krūvą Džodženas palaikė troba ir tik atkapstę sniegą jie 
rado sulūžusias šakas ir pūvančius medžių kamienus. 

Kaimelis buvo tuščias ir kadaise čia gyvenusių tyržmogių apleistas, kaip 
ir visi kiti kaimai, pro kuriuos jie keliavo. Keli iš tokių kaimų buvo sudegin- 
ti, tarsi jų gyventojai norėjo užsitikrinti, kad paršliaužti namo negalės, bet 
šis žvejų kaimelis deglo ugnies išvengė. Po sniegu jie rado keliolika trobe- 
lių ir ilgąją menę samanomis uždengtu stogu ir storomis, negrabiai tašytų 
rąstų sienomis. 

- Bent jau turėsime užuovėją, - tarė Branas. 

— Ho-do-ras, - pasakė Hodoras. 

Mira vikriai nulipo nuo briedžio nugaros. Jiedu su broliu padėjo iškelti 
Braną iš pinto krepšio. 

— Galbūt tyržmogiai paliko kokio nors maisto... - pasakė ji. 

Bet tai buvo tuščia viltis. Ilgojoje menėje jie rado tik laužavietę, gerai su- 
plūktą aslą ir į kaulus besismelkiantį šaltį. Ir vis dėlto turėjo stogą virš galvos 
ir nuo vėjo saugančias rąstų sienas. Šalia tekėjo beveik užšalęs upokšnis, ir 
briedžiui teko kaptelėti kanopa ir pralaužti ledą, kad galėtų atsigerti. Kai 
Branas, Džodženas ir Hodoras saugiai įsikūrė, Mira atnešė jiems pačiulpti 
sutrupinto ledo gabalų. Tirpstančio ledokšnio vanduo buvo toks šaltas, kad 
Braną nukrėtė šiurpas. 

Vasara su jais į ilgąją menę nėjo. Branas jautė didvilkio alkį tarsi savojo 
šešėlį. 

- Eik medžioti, - paragino jis vilką, - bet prie briedžio nelįsk. 

Giliai širdyje Branas gailėjosi, kad negali taip pat traukti medžioklėn. 

Galbūt išsiruoš medžioti vėliau. 

Vakarienę atstojo sauja sukapotų, o paskui į košę sugrūstų gilių, - tokių 
karčių, kad Branas ėmė žiaukčioti ir vos jų neišvėmė. Džodženas Ridas tos 
košės net į burną neėmė. Jis buvo jaunesnis ir trapesnis už seserį ir kasdien 
vis labiau silpo. 

— Džodženai, privalai valgyti, - papriekaištavo jam Mira. 

- Vėliau. Pirma noriu pailsėti. - Džodženas blausiai šyptelėjo. — Šian- 
dien tikrai dar nemirsiu, sese. Pažadu. 

— Vos nenukritai nuo briedžio. 

— Vos. Aš tiesiog sušalęs ir alkanas. 

- Tai pavalgyk. 

— Grūstų gilių? Man skauda pilvą, o nuo gilių skausmas tik sustiprės. At- 
stok nuo manęs, sese. Svajoju apie keptą viščiuką. 

— Svajomis sotus nebūsi. Net ir pranašiškomis svajomis. 

— Tik svajos mums ir beliko. 

Tik svajos mums ir beliko. Maistas, kurio buvo pasiėmę keliaudami į 
šiaurę, baigėsi prieš dešimt dienų. Ir nuo to laiko juos dieną ir naktį perse- 
kiojo alkis. Šiuose miškuose net vasarą nerado jokio grobio. Jie mito vien 
grūstomis gilėmis ir žalia žuvimi. Užšalusių upokšnių ir šaltų juodų ežerų 
miškuose netrūko, o Mira buvo patyrusi žvejė ir trišakiu varliniu žeberklu 
darbavosi ne prasčiau, nei dauguma vyrų meškere su kabliuku. Būdavo die- 
nų, kai ji parbrisdavo pas juos iš šalčio pamėlusiomis lūpomis, bet su laimi- 
kiu, pamautu ir spurdančiu ant žeberklo dantų. Tačiau jau tris dienas Mira 
nieko nesužvejojo. Brano pilvas buvo toks tuščias, jog rodėsi, kad praėjo ne 
trys dienos, o treji metai. 

Jiems suvalgius skurdžią savo vakarienę, Mira atsisėdo ir, atsirėmusi nu- 
gara į sieną, pustykle ėmė galąsti durklą. Hodoras tupėjo prie durų linguo- 
damas pirmyn atgal ir murmėdamas: „Hodoras, Hodoras, Hodoras...“ 

Branas užsimerkė. Šnekėtis buvo pernelyg šalta, o kurti laužo jie nedrį- 
so. Šaltarankis buvo juos įspėjęs, kad to nedarytų. „Šie miškai nėra tokie 
negyvenami, kaip jums atrodo, - pasakė jis. - Negali žinoti, ką laužo ugnis 
gali išvilioti iš tamsos.“ Nors jį šildė šalia tupintis Hodoras, prisiminęs tuos 
žodžius Branas sudrebėjo. 

Jis neužmigo - negalėjo užmigti. Pūtė vėjas, buvo baisiai šalta, jis matė 
mėnesienos apšviestą sniegą ir ugnį. Branas vėl įsikūnijo į Vasarą, jau spė- 
jusį nubėgti kelias lygas, ir nakties oras buvo persmelktas kraujo kvapo. Tas 
kvapas buvo stiprus. Netoliese yra papjautas grobis. Mėsa dar turėjo būti šil- 
ta. Tas kvapas vėl pažadino jo viduriuose glūdėjusį alkį ir jam nutįso seilė. 
Čia ne briedis. Ne elnias. Ne tai. 

Didvilkis artinosi prie mėsos liesas ir suvargęs lyg šešėlis, sėlindamas 
nuo medžio prie medžio, per mėnesienos apšviestus sniego plotus, per pus- 
nis. Vis kaitaliodamas kryptį, pūtė gūsingas vėjas. Jis pametė kvapą, paskui 

suuodė, bet netrukus vėl pametė. Vėl mėginant jį užuosti, iš toli atsklido 
kažkoks garsas ir jis pastatė ausis. 

Vilkas, iš karto suprato. Įtempęs klausą, budrus, ėmė tykinti ten, iš kur 
sklido tas garsas. Netrukus kraujo kvapas vėl dūrė į šnerves, tik šį kartą su 
juo maišėsi ir kiti kvapai: šlapimo ir nugaišusių žvėrių kailių, paukščių mėš- 
lo, plunksnų ir vilko, vilko, vilko. Čia visa gauja. Dėl mėsos kąsnio jam teks 
pakovoti. 

Vilkų gauja taip pat jį užuodė. Kai jis išniro iš medžius gaubiančios tam- 
sos ir atsidūrė krauju pasruvusioje laukymėje, visa gauja į jį sužiuro. Vilkė 
graužė odinį batą, kuriame tebebuvo pusė kojos, bet jam artinantis paleido 
grobį. Gaujos vadas, senas vilkas pražilusiu baltu snukiu ir tik viena sveika 
akimi, urgzdamas ir iššiepęs dantis, žengė jo pasitikti. Iltis iššiepė ir kitas, 
jam už nugaros likęs jaunesnis patinas. 

Didvilkis blyškiai geltonomis akimis apžvelgė priešininkų teritoriją. 
Užkliuvę už šakų, per krūmus driekėsi susiraizgę viduriai. Iš perrėžto pilvo 
kilo garas, persmelktas kraujo ir mėsos kvapo. Aukos veidas buvo nukreip- 
tas aukštyn, į mėnulio pjautuvą, skruostai perplėšti, nugraužti iki kruvinų 
kaulų, akiduobės tuščios, o kaklas baigėsi rantyta bige. Mėnesienos šviesoje 
raudonai ir juodai tviskėjo sušalusio kraujo bala. 

Žmonės. Jų dvokas užpildė visą pasaulį. Gyvų jų buvo tiek, kiek ant žmo- 
gaus letenos yra pirštų, bet dabar neliko nė vieno. Jie negyvi. Sudoroti. Jie - 
mėsa. Jie vilkėjo apsiaustus ir buvo pasikėlę gobtuvus, bet vilkai, pagauti 
siautulio ir nekantraudami paragauti mėsos, drabužius sudraskė. Tie, kurių 
veidai buvo likę sveiki, nešiojo vešlias barzdas, apšalusias ledu ir snargliais. 
Tai, kas iš jų liko, palengva laidojo krentantis sniegas, - toks akinamai bal- 
tas ant juodų apdraskytų apsiaustų ir kelnių. Ant juodų... 

Už kelių lygų berniukas neramiai krustelėjo. 

Juodi drabužiai. Nakties sargyba. Jie iš Nakties sargybos. 

Bet didvilkiui tai buvo nė motais. Jie buvo mėsa, o jis - alkanas. 

Geltonos trijų vilkų akys spindėjo. Išplėtęs šnerves, didvilkis papur- 
tė galvą, o tada iššiepė dantis ir suurzgė. Jaunesnysis vilkas ėmė trauktis. 
Didvilkis puikiai uodė jo baimę. Uodega, suprato jis. Bet vienaakis vilkas į 
urzgimą atsakė urzgimu ir žingtelėjo į priekį pastoti kelio. Galva. Ir nebijo 
manęs, nors esu du kartus už jį didesnis. 

Jųdviejų žvilgsniai susitiko. 

Vilkolakis! 

Paskui vilkas ir didvilkis susikibo ir mąstyti nebebuvo kada. Pasaulis 
staiga sumažėjo, jame teliko dantys ir nagai, žarstydami sniegą priešininkai 
raičiojosi ir kandžiojo vienas kitą, o kiti vilkai stovėjo netoliese ir urzgė bei 
kaukšėjo dantimis. Jis dantimis grybštelėjo susivėlusį ir nuo šarmos slidų 
kailį, paskui sukando ploną tarsi sausa šakelė koją, bet vienaakis vilkas le- 
tena brūkštelėjo jam papilvę, išsivadavo, apsivertė ir vėl puolė. Gelsvos jo 

iltys suspaudė didvilkiui gerklę, bet šis nukratė savo seną pilką pusbrolį ne- 
lyginant žiurkę, o tada puolė pats ir parmušė priešininką. Raičiodamiesi, 
kandžiodamiesi ir draskydamiesi nagais, jiedu kovojo tol, kol gerokai vie- 
nas kitą apkramtė ir sniegą aplink juos aptaškė šviežias kraujas. Bet paga- 
liau senas vienaakis vilkas atsigulė ant nugaros ir atidengė pilvą. Didvilkis 
jį gąsdindamas dar du kartus kaptelėjo dantimis, pauostė jam pauodegį ir 
pakėlęs koją apšlapino priešininką. 

Dar keli kaptelėjimai dantimis, įspėjamasis urgztelėjimas, ir vilkė bei w0- 
dega taip pat jam nusileido. Valdžią gaujoje perėmė jis. 

Ne tik valdžią, bet ir grobį. Uostinėdamas jis apėjo visus negyvus žmo- 
nes, 0 tada sustojo prie stambiausio, likusio be veido, bet tebelaikančio 
rankoje geležį. Kitos rankos jis neturėjo, ji buvo nutraukta ties riešu, o bigė 
apvyniota odiniu raiščiu. Jam iš perplėštos gerklės vangiai sunkėsi po tru- 
putį krešantis kraujas. Didvilkis palakė to kraujo, lyžtelėjo apdraskytą nosį, 
skruostus ir akiduobes, o tada kyštelėjo snukį aukai į gerklę, perkando ją 
plačiau ir išsiplėšęs prarijo gabalą šviežios mėsos. Dar niekada mėsa nebu- 
vo tokia gardi. 

Paragavęs vieno, jis perėjo prie kito lavono ir taip pat prarijo geriausius 
kąsnelius. Tamsiaakiai tylūs krankliai žvelgė į jį tupėdami ant medžio šakų, 
ojiems ant nugarų vėjo blaškomos krito snaigės. Kiti vilkai pasitenkino tuo, 
kas liko; pirmas pilvą prisikimšo senis patinas, tada patelė, o galiausiai - sil- 
pniausias gaujos narys. Dabar vilkai priklausė jam. Jie buvo jo gauja. 

„Ne, - sušnabždėjo berniukas, - mes turime kitą gaują. Ledi žuvusi, Pil- 
kasis Vėjas tikriausiai taip pat, bet kažkur vis dar yra Gauruočius, Naimirija 
ir Vaiduoklis. Pameni Vaiduoklį?“ 

Krentančio sniego ir puotaujančių vilkų vaizdas ėmė drumstis. Jam į 
veidą plūstelėjo šiluma, raminanti kaip motinos bučiniai. Ugnis, dingtelėjo 
jam, dūmai. Branas užuodė kepančią mėsą. Staiga miškas pranyko, jis vėl 
atsidūrė ilgojoje menėje, savo luošame kūne ir įsistebeilijo į ugnį. Virš lieps- 
nos Mira Rid sukinėjo gabalą raudonos, dar nevalgomos mėsos, kad jis ap- 
skrustų ir čirkšdamas iškeptų. 

— Pačiu laiku, - tarė ji. Branas delnų apačia pasitrynė akis, pasimuistęs 
pasitraukė atgal ir atsisėdęs atsirėmė į sieną. - Vos nepramiegojai vakarie- 
nės. Žvalgas užtiko kiaulę. 

Jai už nugaros Hodoras buvo godžiai suleidęs dantis į karštos ir apanglė- 
jusios mėsos gabalą ir jam į barzdą lašėjo kraujas bei taukai. O nuo tarpu- 
pirščių kilo garo draiskanėlės. 

— Hodoras, - nurijęs vieną kąsnį ir ketindamas atsikąsti kitą, murmėjo 
jis, - Hodoras, Hodoras. 

Jo kalavijas gulėjo šalia, ant aslos. Džodženas Ridas gautą mentę do- 
rojo mažais kąsneliais ir kiekvieną gabalėlį gerai sukramtydavo, tik tada 
nurydavo. 

Žvalgas sumedžiojo kiaulę. Šaltarankis stovėjo tarpduryje, jam ant dilbio 
tupėjo varnas ir jie abu stebeilijosi į laužo ugnį. Visose keturiose tamsiose jų 
akyse atsispindėjo liepsnos. Jis nevalgo, vėl dingtelėjo Branui, ir bijo ugnies. 

- Sakei, laužo kurti negalima, - priminė jis žvalgui. 

— Per menės sienas iš lauko ugnies nematyti, be to, tuoj ims švisti. Netru- 
kus vėl leisimės į kelią. 

— Kas nutiko žmonėms? Užnugaryje buvusiems priešams? 

- Jie daugiau jums netrukdys. 

— Kas jie buvo? Tyržmogiai? 

Mira apvertė mėsą, kad keptų kita pusė. Hodoras kramtė, rijo ir paten- 
kintas kažką burbėjo sau po nosimi. Rodos, tik Džodženas atkreipė dėmesį 
į tai, kas vyksta, kai Šaltarankis atsisuko ir žvilgsniu pervėrė Braną. 

- Jie buvo priešai. 

Nakties sargybos vyrai. 

— Tu juos nužudei. Tu ir tavo krankliai. Jų veidai sudraskyti, akys iška- 
potos. - Šaltarankis to neneigė. - Jie buvo tavo broliai. Aš mačiau. Vilkai 
nudraskė jiems drabužius, bet aš juos vis tiek pažinau. Jie vilkėjo juodus 
apsiaustus. Juodus kaip tavo rankos. - Šaltarankis tylėjo. - Kas tu? Ir kodėl 
tavo rankos juodos? 

Žvalgas įsistebeilijo į savo rankas, tarsi tik dabar būtų jas pamatęs. 

— Kai širdis liaujasi plakusi, žmogaus kraujas suteka į galūnes, o ten su- 
tirštėja ir sukreša, - gargdamas tyliai pasakė jis. - Rankos ir kojos ištinsta 
ir tampa juodos kaip duonos minkštimas. Visas kitas kūnas pabąla kaip 
pienas. 

Mira Rid atsistojo nusitvėrusi varlinį žeberklą, ant kurio dantų garavo 
pamautas gabalas kepamos mėsos. 

— Parodyk mums veidą. 

Žvalgas, matyt, neketino paklusti, nes nė nekrustelėjo. 

— Jis miręs. - Branas pajuto kartumą burnoje. - Mira, jis - kažkokia mi- 
rusi būtybė. Kol Siena stovi ir Nakties sargybos vyrai ištikimi, pabaisos pra- 
smukti negali, bent jau taip sakydavo Senoji auklė. Jis pasitiko mus prie Sie- 
nos, bet negalėjo per ją pereiti. Todėl pasiuntė Semą ir tą tyržmogę merginą. 

Mira pirštine apmauta ranka tvirčiau suspaudė varlinio žeberklo kotą. 

— Kas tave atsiuntė? Kas tas triakis varnas? 

— Bičiulis. Regintis sapnus, burtininkas - vadink jį, kaip nori. Paskutinis 
iš reginčiųjų pranašiškus sapnus. 

Staiga su trenksmu atsilapojo medinės menės durys. Lauke viešpatavo 
naktis, kaukė atšiaurus vėjas. Medžiuose tupėjo daugybė krankiančių var- 
nų. Šaltarankis nė nekrustelėjo. 

- Pabaisa, - tarė Branas. 

Žvalgas pervėrė Braną tokiu žvilgsniu, tarsi jo bendrakeleivių čia iš viso 
nebūtų. 

— Tavo pabaisa, Brandonai Starkai. 

Tavo, pakartojo jam ant peties tupintis varnas. 

Šį žodį nusitvėrė už durų susirinkę varnai ir taip paleido gerkles krankti, 
kad netrukus visas nakties gaubiamas miškas aidėjo nuo žudikiško riksmo: 
Tavo, tavo, tavo... 

— Džodženai, ar tu tai sapnavai? - paklausė Mira brolio. - Kas jis? Kas jis 
toks? Ką dabar darysime? 

— Keliausime su žvalgu, - atsakė Džodženas. - Per toli nuėjome, kad ga- 
lėtume apsisukti ir grįžti, Mira. Gyvi Sienos vis tiek nepasiektume. Eisime 
su Brano pabaisa arba žūsime. 


TIRIONAS 


š Pentoso jie išvyko pro Saulėtekio vartus, nors tekančios saulės Tirionas 

Lanisteris taip ir nepamatė. 

— Viskas atrodys taip, tarsi į Pentosą nė kojos nebuvai įkėlęs, mano ma- 
žasis drauge, - pasakė magistras Ilyrijus, užtraukdamas skaisčiai raudonas 
aksomines neštuvų užuolaidas. - Niekas neturi matyti tavęs, paliekančio 
miestą, kaip kad niekas nematė į jį atkeliaujančio. 

— Niekas, išskyrus mane į statinę įgrūdusius jūreivius, mano kajutę va- 
liusį jungą, merginą, kurią atsiuntei šildyti man lovos, ir tą klastingą šla- 
kuotą skalbėją. Na taip, ir tavo sargybinius. Jie žino, kad tu neštuvuose ne 
vienas, nebent kartu su kiaušiais būtum išpjovęs jiems ir smegenis. 

Neštuvai kabojo ant plačių odinių juostų, užkabintų ant keturių priekyje 
ir keturių gale žingine einančių stambių nešulinių žirgų. Šalia jų žengė ke- 
turi eunuchai, po du iš abiejų pusių, o paskui vilkstinę su manta pėdino dar 
daugiau sargybinių. 

- Grynuoliai nepliauškia, ko nereikia, - patikino jį Ilyrijus. - O preky- 
binis laivas, kuriuo atplaukei, dabar jau pakeliui į Ašajų. Jei jūros vėjai bus 
palankūs, jis grįš po dvejų metų. O dėl mano namų tarnų... Jie mane mėgs- 
ta. Ir tikrai neišduos. 

Mėgaukis šia mintimi, mano storuli drauge. Vieną gražią dieną iškalsime 
šiuos žodžius ant tavo kriptos. 

— Dabar turėtume būti tame laive, - tarė neūžauga. - Jūra Volantį galima 
pasiekti greičiausiai. 

— Plaukti jūra pavojinga, - papurtė galvą Ilyrijus. - Rudenį siaučia au- 
dros, o piratai vis dar tūno urvuose prie Brastos Akmenų ir tyko, kada galės 
pulti dorus keliautojus. Tikrai nelinkėčiau savo mažajam draugui patekti į 
tokias rankas. 

— Piratų yra ir Roine. 

-— Tai upių piratai. - Atgalia ranka prisidengęs burną, sūrių pirklys nusi- 
žiovavo. - Kapitonai tarakonai, šmirinėjantys ir ieškantys trupinių. 

- Sklinda kalbos ir apie akmeninius. 

- Jų, tų prakeiktų vargšelių, tikrai yra. Bet kam apie juos šnekėti? To- 
kioms kalboms ši diena pernelyg graži. Netrukus išvysime Roiną ir ten 
atsikratysi Ilyrijaus ir jo storo pilvo. O kol kas išgerkime ir pasvajokime. 
Pasigardžiuokime saldžiu vynu ir aštriais užkandžiais. Kam galvoti apie li- 
gas ir mirtį? S 

Iš tiesų, kam? Tirionas vėl išgirdo zvimbtelint arbaletą ir susimąstė. Neš- 
tuvai suposi, tas sūpavimasis ramino ir jis jautėsi kaip motinos glėbyje su- 

pamas ir migdomas kūdikis. Skaisčiai raudonu aksomu apmuštos neštuvų 
sienos virš galvos siaurėjo ir perėjo į stogą, tad, nors lauke viešpatavo rude- 
niška vėsa, viduje buvo maloniai šilta. 

Paskui juos traukė vilkstinė mulų, apkrautų skryniomis, statinaitėmis, 
didesnėmis statinėmis ir pintinėmis su dangčiais, pilnomis skanumynų, 
kad sūrių lordas kartais neišalktų. Tą rytą jiedu pakramsnojo gausiai prie- 
skoniais pagardintų dešrelių ir užgėrė jas drumzlinu, rudu uogų vynu. Po 
pietų jiedu paragavo ungurių su drebučiais ir raudonojo Dorno vyno. Vaka- 
re buvo patiekta griežinėliais pjaustyto kumpio, virtų kiaušinių ir ant laužo 
keptų vieversių, įdarytų česnakais ir svogūnais, o prie jų - kelių rūšių švie- 
saus alaus ir ugninio Myro vyno, kad būtų lengviau viską suvirškinti. Ke- 
liauti neštuvuose buvo patogu, bet į priekį jie judėjo labai lėtai ir netrukus 
neūžauga ėmė nekantrauti. 

— Kiek dar dienų keliausime iki upės? - tą vakarą paklausė jis Ilyrijaus. - 
Jei ir toliau taip vilksimės, kai pamatysiu tavo karalienės drakonus, jie bus 
jau praaugę kadaise Eigono turėtą trijulę. 

— O kad taip būtų! Didelis drakonas baisesnis už mažą. - Magistras 
gūžtelėjo. - Kad ir kaip man būtų malonu Volantyje pasitikti karalienę Da- 
neiris, šį kartą turiu pasikliauti tavimi ir Grifu. Geriausiai jai pasitarnauti 
galiu būdamas Pentose ir ruošdamas kelią jai grįžti. Bet, kol esu su tavimi... 
Na, storam seniui reikalingi šiokie tokie patogumai, ar ne? Nagi, išgerk 
taurę vyno. 

- Paaiškink man, - gurkšnodamas vyną paprašė Tirionas, - kodėl Pen- 
toso magistrui turėtų rūpėti, kas Vesterose užsidės karūną? Kokia tau nau- 
da iš šio žaidimo, milorde? 

Storulis nosine nusivalė taukuotas lūpas. 

— Aš jau senas žmogus, pavargęs nuo šio pasaulio ir jo klastų. Ar taip 
jau keista, kad prieš mirtį noriu padaryti ką nors gero, padėti jaunai mielai 
merginai apginti savo prigimtinę teisę? 

O paskui tikriausiai pasisiūlysi man dovanoti stebuklingus šarvus ir rū- 
mus Valyrijoje. 

- Jei Daneiris tik jauna ir miela mergina, Geležinis sostas sudraskys ją į 
jaunus ir mielus gabalus. 

— Dėl to nesibaimink, mano mažasis bičiuli. Jos gyslomis teka Eigono 
Drakono kraujas. 

Taip pat ir Eigono Nevertojo, Meigoro Žiauriojo ir Beiloro Girtuoklio 
kraujas. ' 

— Papasakok man apie ją daugiau. 

Storulis susimąstė. 

— Pas mane Daneiris apsilankė dar visai jaunutė, bet jau tuomet buvo 
grąžesnė net už mano antrąją žmoną, tokia žavinga, kad vos nesusigun- 
džiau jos pasilikti. Tačiau ji buvo tokia baiminga ir slapukė, jog žinojau, kad 

lovoje su ja džiaugsmo nepatirsiu. Užuot taip pasielgęs, pasikviečiau lovos 
šildytoją ir dulkinau ją be atokvėpio tol, kol atgavau sveiką protą. Tiesą pa- 
sakius, nemaniau, kad Daneiris ilgai ištvers tarp arklių lordų. 

- Bet tai nesutrukdė tau parduoti jos chalui Drogui... 

- Dotrakiai nei perka, nei parduoda. Teisingiau būtų sakyti, kad jos 
brolis Viseiris atidavė ją Drogui, siekdamas chalo draugystės. Jis buvo tuš- 
čiagarbis ir godus jaunuolis. Viseiris troško užimti tėvo sostą, bet geidė ir 
Daneiris, todėl atidavė ją labai nenoromis. Princesės vestuvių išvakarėse jis 
mėgino įsitempti seserį į lovą tvirtindamas, kad jei negali jos vesti, jam pri- 
klausanti bent jos nekaltybė. Jei nebūčiau ėmęsis atsargumo priemonių ir 
prie miegamojo durų pastatęs sargybos, Viseiris būtų niekais pavertęs kele- 
rius metus mano regztą planą. | 

— Rodos, jis buvo tikras kvailys. 

- Tiesa, Viseiris buvo Eirio Pamišėlio sūnus. O Daneiris... Daneiris vi- 
siškai kitokia. - Jis susikimšo į burną ant laužo keptą vieversį ir su visais 
kauleliais ėmė garsiai čiaumoti. - Įbauginta mergaitė, kuri kadaise glaudėsi 
mano rūmuose, mirė Dotrakių jūroje ir atgimė iš ugnies ir kraujo. Drakonų 
karalienė, kaip dabar vadinama Daneiris, yra tikra Targarienų palikuonė. 
Kai nusiunčiau laivus pargabenti jos namo, ji pasuko į Vergų įlanką. Vos per 
kelias dienas užėmė Astaporą, privertė pasiduoti Junkajų ir nusiaubė Miri- 
ną. Jei ji senaisiais Valyrijos keliais žygiuos toliau į vakarus, netrukus ateis 
Mantariso eilė. O jei pasirinks kelionę jūra, tada... jos laivynui teks sustoti 
Volantyje pasipildyti maisto ir vandens atsargų. 

— Nesvarbu, ar keliausi sausuma, ar jūra, Miriną ir Volantį skiria daugy- 
bė lygų, - atkreipė magistro dėmesį Tirionas. 

— Penki šimtai penkiasdešimt, jei atstumą matuosime taip, kaip skrenda 
drakonas: per dykumas, kalnus, pelkes ir vaiduoklių lankomus griuvėsius. 
Daug jos žmonių žus, bet tie, kurie liks gyvi, Volantį pasieks užsigrūdinę 
ir... turėtų rasti judu su Grifu jų laukiančius su naujomis karinėmis pajėgo- 
mis bei užtektinai laivų, kad galėtų nuplukdyti jas visas į Vesterosą. 

Tirionas susikaupė ir pamėgino prisiminti viską, ką žino apie Volantį, 
seniausią ir didingiausią iš devynių laisvųjų miestų. Kažkas čia buvo ne taip. 
Jis tai užuodė, nors ir netekęs pusės nosies. 

- Sklando kalbos, kad Volantyje trims laisviems žmonėms tenka penki 
vergai. Kodėl triarchai turėtų palaikyti karalienę, uždraudusią vergų preky- 
bą? - Jis nukreipė pirštą į Ilyrijų. - O juo labiau, kodėl tu turėtum ją remti? 
Galbūt Pentoso įstatymai vergiją ir draudžia, bet į prekybos vergais katilą ir 
tu esi įkišęs pirštą, o gal ir visą plaštaką. O vis dėlto rezgi sąmokslus, palai- 
kančius drakonų karalienę, o ne jai kenkiančius. Kodėl? Ką tikiesi laimėti 
stodamas į karalienės Daneiris pusę? 

— Tu ir vėl apie tą patį? Esi tikrai užsispyręs, mano mažasis drauge, - nu- 
sijuokė Ilyrijus ir pasitapšnojo pilvą. - Na gerai, aš tau atsakysiu. Karalius 

Elgeta prisiekė, kad tapsiu jo iždininku ir įtakingu lordu. Jam užsidėjus auk- 
sinę karūną, man turėjo būti suteikta teisė pasirinkti bet kurią pilį, jei norė- 
čiau, net... Kasterlių Uolą. 

Tirionas prunkštelėjo ir išpurškė šlakelį vyno per šašuotą nosies liekaną. 

— Mano tėvas, jei dabar tai girdėtų, būtų labai patenkintas. 

- Tavo tėvui nebuvo dėl ko nerimauti. Kodėl būčiau turėjęs geisti Uolos? 
Mano rūmai pakankamai erdvūs bet kuriam žmogui ir gerokai jaukesni už 
jūsų skersvėjų košiamas Vesteroso pilis. Bet iždininko vieta... - Storulis nu- 
silupo dar vieną kiaušinį. - Jaučiu silpnybę monetoms. Ar gali būti ausiai 
mielesnis garsas už viena į kitą dzingsinčias monetas? 

Sesers klyksmai. 

— Ar tu tikras, kad Daneiris vykdys brolio duotus pažadus? 

— Gal vykdys, o gal ir ne. - Ilyrijus perkando kiaušinį per pusę. - Jau 
sakiau tau, mažasis drauge, kad ne viskas, ką žmogus daro, daro siekdamas 
sau naudos. Nori tikėk, nori ne, bet net tokie kvailiai ir storuliai kaip aš turi 
ir draugų, ir garbės skolų, kurias nori grąžinti. 

Melagis, dingtelėjo Tirionui. Iš šio žaidimo tu tikiesi gauti didesnės nau- 
dos nei kelios monetos ar pilys. 

- Šiais laikais retai sutiksi žmogų, draugystę vertinantį labiau už auksą. 

— Tikra tiesa, - neišgirdęs Tiriono pašaipos atsakė storulis. 

— Kaip čia atsitiko, kad Voras tau tapo toks artimas ir brangus? 

— Mudu buvome pažįstami nuo jaunų dienų, abu buvome geltonsnapiai 
ir gyvenome Pentose. 

— Veiris kilęs iš Myro. 

- Taip. Susipažinau su juo, kai jis atvyko į Pentosą, šiek tiek anksčiau už 
vergų pirklius. Dieną jis miegodavo nutekamuosiuose grioviuose, o naktį 
kaip katinas klaidžiodavo stogais. Aš tuomet buvau beveik toks pat netur- 
tingas, samdomas žudikas purvinais šilkiniais drabužiais, kurį maitino gin- 
klas. Galbūt atkreipei dėmesį į statulą prie mano tvenkinio? Ją iškalė Pitas 
Malanonas, kai man buvo šešiolika metų. Puiki statula, nors dabar ją pama- 
tęs susigraudinu. 

- Ilgainiui visi senstame. Aš vis dar gedžiu savo nosies. Bet Veiris... 

— Myre jis buvo vagių princas, kol jo konkurentas įdavė jį miesto val- 
džiai. Pentose jam labai trukdė akcentas, o kai pasklido gandas, kad jis eu- 
nuchas, Veiris buvo niekinamas ir mušamas. Kodėl jis pasirinko mane, kad 
jį ginčiau, jau niekada nesužinosiu, bet mudu susitarėme. Veiris šnipinėjo 
menkesnius vagis ir perimdavo jų grobį. Aš pasisiūlydavau jų aukoms pa- 
dėti ir pažadėdavau už tam tikrą mokestį grąžinti prarastas brangenybes. 
Netrukus visi žinojo, kad, nukentėjus nuo vagių, reikia kreiptis į mane, o 
miesto plėšikai ir kišenvagiai ieškodavo Veirio... Vieni, norėdami perrėžti 
jam gerklę, kiti - parduoti to, ką buvo pavogę. Mes abu praturtėjome, o kai 
Veiris išmuštravo savo peles, savo turtus dar labiau pagausinome. 

— Karaliaus Uoste jis turėjo paukštukų. 

- Tuomet tuos žmones mes vadinome pelėmis. Senesni vagišiai buvo 
kvailiai, nes toliau savo nosies nematė, ir tai, ką naktį pavogdavo, dieną 
pragerdavo. Veiris labiau mėgo dirbti su našlaičiais berniukais ir jaunomis 
mergaitėmis. Jis rinkosi kuo smulkesnio sudėjimo pagalbininkus, tokius, 
kurie veikdavo greitai ir tyliai, išmokė juos kopti sienomis ir įlįsti pro kami- 
nus. Taip pat išmokė juos skaityti. Tada auksą ir brangakmenius palikome 
paprastiems vagims. O mūsų pelės gvelbdavo laiškus, sąskaitų knygas, jūr- 
lapius... Vėliau pelės tuos dokumentus perskaitydavo ir net jų nevogdavo. 
„Paslaptys vertingesnės už sidabrą ir safyrus, - sakydavo Veiris. Ir buvo 
teisus. Aš tapau toks gerbiamas vyras, kad Pentoso princo pusbrolis sutiko 
ištekinti už manęs savo dar nekaltą dukterį, o tuo metu gandai apie eunu- 
cho talentus pasiekė kitą Siaurosios jūros krantą ir vieno karaliaus ausis. 
Labai susirūpinusio karaliaus, nepasitikinčio nei savo sūnumi, nei žmona, 
nei ranka - savo vaikystės draugu, kuris tapo pernelyg išdidus ir išpuikęs. 
Manau, kad likusią šios istorijos dalį ir pats žinai, ar ne? 

— Daugiau ar mažiau, taip, - pripažino Tirionas. - Matau, kad vis dėlto 
nesi tik paprastas sūrių pirklys. 

Ilyrijus nulenkė galvą. 

— Malonu, kad taip sakai, mano mažasis drauge. O aš matau, jog esi labai 
nuovokus, kaip lordas Veiris ir sakė. 

Jis plačiai nusišypsojo, parodydamas kreivus pageltusius dantis, ir šūkte- 
lėjo tarnams atnešti dar vieną ąsotį ugninio Myro vyno. 

Magistrui pasistačius vyno ąsotį prie alkūnės ir ėmus snūduriuoti, Tirio- 
nas per pagalves priropojo prie indo, išvadavo jį iš storulio nelaisvės ir įsi- 
pylė dar vieną taurę. Išgėręs ją, nusižiovavo ir prisipylė vėl. Jei išgersiu daug 
ugninio vyno, tarė sau, galbūt susapnuosiu drakonus. 

Būdamas vaikas ir gyvendamas gūdžiose Kasterlių Uolos menėse, Ti- 
rionas naktimis dažnai skraidydavo raitas ant drakonų, dėdamasis, kad yra 
koks nors pražuvusiu laikytas Targarienų princas arba Valyrijos drakonų 
lordas, sklendžiantis aukštai virš laukų ir kalnų. Kartą, kai dėdės paklausė, 
kokios dovanos norėtų savo vardo dienos proga, jis paprašė drakono. „Ne- 
būtinai didelio. Jis gali būti ir mažas kaip aš.“ Dėdė Gerionas tai palaikė pui- 
kiausiu pokštu, kokį tik buvo girdėjęs, o dėdė Taigetas pasakė: „Paskutinis 
drakonas nugaišo prieš šimtą metų, vaikine.“ Tai atrodė esanti tokia baisi 
neteisybė, jog tą naktį berniukas verkė, kol netekęs jėgų užmigo. 

Ir vis dėlto, jei sūrių lordas sako tiesą, karaliaus Pamišėlio duktė išperino 
tris gyvus drakonus. Dviem daugiau, nei būtina net ir Targarienams. Dabar 
Tirionas truputį gailėjosi, kad nužudė tėvą. Jam būtų patikę pamatyti veido 
išraišką lordo Taivino, sužinojusio, kad Targarienų karalienė keliauja į Ves- 
terosą su trimis drakonais, remiama intrigų meistro eunucho ir storo kaip 
pusė Kasterlių Uolos sūrių pirklio. 

Neūžauga tiek prisivalgė, kad jam teko atsisegti diržą ir atsirišti kelnių 
juosmens raištelius. Vilkėdamas berniukui pasiūtus ir šeimininko duotus 
drabužius, jis jautėsi tarsi dešimties svarų dešrelė, įsprausta į penkiems sva- 
rams mėsos skirtą žarną. Jei kasdien šitiek valgysime, dar nespėjęs susitikti 
su drakonų karaliene išsipūsiu kaip Ilyrijus. Anapus neštuvų langų sutemo. 
Tamsu buvo ir viduje. Ausimis Tirionas klausėsi Ilyrijaus knarkimo, odi- 
nių diržų girgždesio ir neskubriai geležinėmis pasagomis kaustytų Valyrijos 
keliu traukiančių arklių kanopų klaksėjimo, bet jo širdis jau girdėjo odinių 
sparnų vasnojimą. 

Kai pabudo, jau švito. Arkliai ėjo sunkiai, o jų nešami neštuvai girgž- 
dėjo ir sūpavosi. Tirionas truputį atitraukė užuolaidą, kad galėtų žvilgtelėti 
laukan, bet nieko įdomaus nepamatė, tik geltonus laukus, lapus numetusias 
rudas guobas ir patį kelią - platų akmenimis grįstą vieškelį, tiesų kaip ietis, 
besidriekiantį link horizonto. Apie Valyrijos kelius jis buvo skaitęs, bet savo 
akimis matė pirmą kartą. Buvo laikai, kai Friholdas valdė žemes iki Drako- 
no Uolos, bet jo valdžia niekada nesiekė taip toli žemyne esančių Vesteroso 
žemių. Keista. Drakono Uola ir yra tik uola. Turtų reikėjo ieškoti toliau vaka- 
ruose, bet vakariečiai turėjo drakonus. Ir rytiečiai, aišku, tai žinojo. 

Vakar vakare Tirionas per daug išgėrė. Jam baisiai skėlė galvą ir pyki- 
no net ir nuo menkiausio neštuvų sūpavimosi. Nors jis nesiskundė, Ilyrijus 
Mopatis iš karto suprato, kad jo svečias prastai jaučiasi. 

— Nagi, išgerkime, - pasiūlė storulis. - Kaip sakoma, deginte deginančio 
drakono žvyno. 

Ir Hlyrijus iš ąsočio jiems įpylė gervuogių vyno - tokio saldaus, kad jis 
muses viliojo labiau nei medus. Tirionas atgalia ranka jas nuvaikė ir gurkš- 
telėjo. Gėrimo skonis buvo toks šleikštus, jog jam teko gerai susiimti, kad 
nesusivemtų. Išlenkti antrą taurę buvo jau lengviau. Bet apetito Tirionas vis 
tiek neturėjo, ir Ilyrijui pasiūlius dubenį gervuogių su grietinėle, mostelėjo 
atsisakydamas. 

— Sapnavau karalienę, - tarė jis. - Klūpodamas prisiekiau jai ištikimy- 
bę, bet karalienė supainiojo mane su mano broliu, Džeimiu, ir sušėrė dra- 
konams. 

- Tikėkimės, kad šis sapnas nėra pranašingas. Kaip Veiris ir sakė, esi gu- 
drus kipšiukas, o Daneiris protingų vyrų reikia. Seras Baristanas — narsus 
ir ištikimas riteris, bet nemanau, jog kas nors kada nors yra pavadinęs jį 
gudriu. 

— Riteriai visas problemas sprendžia vienodai. Atkiša ietį ir puola. 
O neūžauga į pasaulį žvelgia kitaip. O tu? Juk ir tu protingas vyras. 

- Tu man pataikauji, - atsainiai mostelėjo Ilyrijus. - Deja, kelionės - ne 
man, todėl vietoj savęs nusiųsiu Daneiris tave. Nužudęs savo tėvą, jos ma- 
lonybei padarei didžiulę paslaugą ir tikiuosi, kad dar ne kartą pasitarnausi. 
Daneiris nėra tokia kvailė, koks buvo jos brolis. Ji tikrai tavimi pasinaudos. 

Kaip prakuromis? - maloniai šypsodamasis pagalvojo Tirionas. 

Tą dieną arklius jie keitė tik tris kartus, bet, rodėsi, kas pusvalandį stab- 
čiojo, kad Ilyrijus išliptų iš neštuvų nusičiurkšti. Mūsų sūrių lordas didelis 
kaip dramblys, bet jo pūslė - kaip žemės riešutas, pagalvojo neūžauga. Per 
vieną tokią pertrauką jis pasinaudojo proga ir atidžiau patyrinėjo kelią. Ti- 
rionas žinojo, ką pamatys: ne suplūktą žemę, ne plytas, ne grindinio akme- 
nis, o perkaitintų ir sulydytų akmenų juostą, puse pėdos aukštesnę už žemę, 
kad nubėgtų lietaus ar tirpstančio sniego vanduo. Kitaip nei dumblini takai, 
kurie Septyniose Karalystėse buvo laikomi keliais, Valyrijos vieškeliai buvo 
tokie platūs, kad jais galėjo riedėti trys vienas greta kito išsirikiavę vežimai, 
ir nei laikas, nei keliautojai jiems nė kiek nepakenkė. Net praėjus keturiems 
šimtams metų nuo Valyrijos Pražūties, jie liko kokie buvę. Tirionas pasidai- 
rė įspaustų vėžių ar atsiradusių plyšių, bet pamatė viso labo vieno iš arklių 
paliktą dar šilto mėšlo krūvą. 

Išvydęs mėšlą, vėl prisiminė savo tėvą. Ar tu kur nors pragaro gelmėse, 
tėve? Puikiame šaltame pragare, iš kurio dabar žvelgi aukštyn ir matai, kaip 
padedu Eirio Pamišėlio dukteriai susigrąžinti Geležinį sostą? 

Neštuvams vėl pajudėjus, Ilyrijus išsitraukė maišelį kepintų kaštainių ir 
vėl prakalbo apie drakonų karalienę. | 

- Bijau, kad paskutinės mūsų žinios apie karalienę Daneiris yra ne tik 
pasenusios, bet ir „sužiedėjusios“. Galime daryti prielaidą, kad dabar iš Mi- 
rino ji bus jau išvykusi. Pagaliau ji turi savo kariuomenę, susidedančią iš 
samdomų kalavijuočių, dotrakių arklių lordų ir Grynuolių pėstininkų, ir, 
be abejo, žygiuos su ja į vakarus atsiimti tėvo sosto. - Magistras Ilyrijus at- 
suko dangtį puodynės, pilnos česnakais paskanintų sraigių, pauostė jas ir 
nusišypsojo. - Tikėkimės, kad Volantyje apie Daneiris turėsi naujesnių Ži- 
nių, - čiulpdamas vieną sraigę iš jos namelio pridūrė jis. - Drakonai ir jau- 
nos merginos užgaidūs, tad, galimas daiktas, tau teks keisti planus. Grifas 
žinos, ką daryti. Nori sraigės? Česnakai - iš mano daržo. 

Raitas ant sraigės jočiau greičiau, nei juda tavo neštuvai. 

Tirionas mostelėjo atsisakydamas. 

— Tuo Grifu tu labai pasitiki. Ar jis - dar vienas tavo vaikystės draugas? 

— Ne. Tu jį pavadintum samdomu kalavijuočiu, bet Grifas gimęs Ves- 
terose. Daneiris reikia ištikimų vyrų. — Ilyrijus kilstelėjo ranką. - Žinau! 
„Samdomiems kalavijuočiams rūpi auksas, o ne garbė, - pagalvojai. - Tas 
Grifas parduos mane mano seseriai.“ Bet taip nebus. Grifu pasitikiu taip, 
kaip pasitikėčiau broliu. 

Dar viena lemtinga klaida. 

- Tuomet ir aš juo pasitikėsiu. 

- Kol mudu šnekučiuojamės, Auksinė brolija traukia į Volantį ir ten 
lauks iš rytų atkeliausiančios mūsų karalienės. 

Po auksu - aštrus plienas. 

— Girdėjau, kad Auksinė brolija buvo sudariusi sutartį su vienu iš laisvų- 
jų miestų. 

— Su Myru, - pašaipiai tarė Ilyrijus. - Bet ta sutartis buvo nutraukta. 

— Nemaniau, kad iš sūrių galima tiek daug uždirbti, - pasakė Tirionas. - 
Kaip tau pavyko nutraukti sutartį? 

Magistras tik mostelėjo putliais pirštais. 

- Vienos sutartys pasirašomos rašalu, kitos - krauju. Daugiau neturiu 
ko pridurti. 

Neūžauga susimąstė. Visi žinojo, kad Auksinė brolija yra geriausia iš 
trijų brolijų ir kad prieš šimtą metų ją įkūrė Aštrusis Plienas, nesantuo- 
kinis Eigono Nevertojo sūnus. Kai kitas nesantuokinis Eigono Didžiojo 
sūnus pamėgino paveržti Geležinį sostą iš savo netikro, bet kilmingo bro- 
lio, Aštrusis Plienas prie to maišto prisidėjo. Tačiau Deimonas Blekfairas 
žuvo Raudonosios Žolės lauke, ir maištas, vos prasidėjęs, užgeso. Juodojo 
Drakono sekėjai, per tą mūšį likę gyvi, bet atsisakę paklusti, paspruko į 
kitą Siaurosios jūros krantą, - tarp jų ir jaunesnieji Deimono sūnūs, ir 
Aštrusis Plienas, ir šimtai bežemių lordų bei riterių, kuriems netrukus ne- 
liko nieko kito, tik tapti samdomais kalavijuočiais ir taip užsidirbti duo- 
nai. Vieni prisidėjo prie Nuskarusios Vėliavos, kiti - prie Antrųjų Sūnų 
arba Mergelės Vyrų. Pamatęs Blekfairų giminės pajėgas skirstantis į visas 
keturias puses, Aštrusis Plienas subūrė Auksinę broliją, kad pabėgėliai ne- 
išsiskirstytų kas sau. 

Nuo tos dienos iki šių laikų Auksinės brolijos vyrai gyveno ir mirė Gin- 
čijamose žemėse, kaudamiesi už Myrą, Lysą arba Tirošį, įsivėlę į beprasmius 
jų tarpusavio karus ir svajodami apie prarastas savo tėvų žemes. Jie buvo 
pabėgėliai ir pabėgėlių sūnūs, praradę visas teises ir nesulaukę atleidimo, 
bet... vis tiek puikūs kovotojai. 

- Žaviuosi tavo gebėjimu įtikinti, - tarė Tirionas Ilyrijui. - Ir vis dėlto, 
kaip įkalbėjai Auksinę broliją pereiti į mūsų mielosios karalienės pusę, jei- 
gu kariai didžiąją dalį savo gyvavimo metų praleido kaudamiesi su Targa- 
rienais“ 

Ilyrijus mostelėjo ir šią abejonę nuvijo nelyginant musę. 

— Nesvarbu, ar juodas, ar raudonas, drakonas vis tiek yra drakonas. Me- 
lisui Siaubingajam žuvus prie Brastos Akmenų, vyriškoji Blekfairų giminės 
linija baigėsi. - Atkišęs dvišaką barzdą, sūrių pirklys šyptelėjo. - O Danei- 
ris pabėgėliams duos tai, ko Aštrusis Plienas ir Blekfairai niekada negalėjo 
duoti. Ji grąžins juos namo. 

Ugnimi ir kalaviju. Taip grįžti namo norėjo ir Tirionas. 

- Turiu pripažinti, kad dešimt tūkstančių kalavijų - tikrai dosni dovana. 
Jos malonybė turėtų būti labai patenkinta. 

Magistras kukliai linktelėjo, o jo pagurklis suliulėjo. 

— Niekada nedrįsčiau svarstyti, kas galėtų patikti jos malonybei. 

Labai išmintingai elgiesi. Apie karalių dėkingumą Tirionas žinojo tikrai 
nemažai. Kodėl karalienės turėjo būti kitokios? 

Netrukus magistras giliai įmigo ir paliko Tirioną mąstyti vieną. O šis 
ėmė svarstyti, kaip Baristanui Selmiui patiktų joti į mūšį kartu su Auksine 
brolija. Per Devyngrašių karalių karą Selmis, liedamas kraują, kalaviju pra- 
siskynė kelią per jų gretas ir nužudė paskutinį Blekfairų pretendentą į sostą. 
Maištas suartina labai skirtingus žmones. Kažin, ar būtų galima rasti keistes- 
nę porelę už šį storulį ir mane. 

Jiems sustojus pakeisti arklių, sūrių pirklys prabudo ir liepė tarnams at- 
nešti naują pintinę su dangčiu. 

— Ar toli nukeliavome? - jiedviem prisikirtus kaplūno ir pagardų, pa- 
taisytų iš morkų, razinų, žaliųjų citrinų ir apelsinų gabalėlių, paklausė 
neūžauga. 

- Čia andalų valdos, mano drauge. Žemė, iš kurios kilo andalai. Šiuos 
kraštus jie atėmė iš anksčiau čia gyvenusių plaukuočių, plaukuotų žmonių 
iš Ibo pusbrolių. Į šiaurę nuo mūsų yra senosios Hugoro karalystės širdis, 
bet mes keliausime pietiniu jos pasieniu. Pentose šie kraštai vadinami Lygu- 
momis. Toliau į rytus stūkso Aksominės kalvos, iš kur ir atkeliavome. 

Andalai... Pagal Tikėjimo mokymą, kadaise pats Septynetas, pasivertęs 
žmonėmis, vaikščiojo po Andalų kalvas. 

— „Iėvas ištiesė ranką į dangų, nukabino septynias žvaigždes, - iš atmin- 
ties pacitavo Tirionas, - ir vieną po kitos prilipdė jas Hugorui iš Kalvų ant 
kaktos, ir padarė tviskančią karūną.“ 

Magistras Ilyrijus keistai jį nužvelgė. 

— Nė sapnuoti nesapnavau, kad mano mažasis draugas toks religingas... 

Neūžauga gūžtelėjo. 

- Tai - vaikystėje sukaupta patirtis. Žinojau, kad riteriu nebūsiu, tad 
nusprendžiau tapti aukštuoju septonu. Mat su krištoline karūna ant galvos 
žmogus atrodo visa pėda aukštesnis. Studijavau šventąsias knygas ir mel- 
džiausi, kol iki kraujo nusitryniau kelius, bet mano pastangos baigėsi tragiš- 
kai. Sulaukęs jaunuolio metų įsimylėjau. 

— Nekaltą mergelę? Man tas jausmas pažįstamas. - Ilyrijus kyštelėjo de- 
šinę ranką į kairiosios rankovę ir išsitraukė sidabrinį medalioną. Jį atida- 
rius, Tirionas pamatė atvaizdą moters didelėmis mėlynomis akimis ir švie- 
siai auksiniais, sidabro gijomis padabintais plaukais. - Sera. Radau ją Lyse, 
malonumų namuose, ir parsivežiau namo, kad šildytų man lovą, bet galų 
gale vedžiau. Aš, kurio pirmoji žmona buvo Pentoso princo pusseserė... Po 
antrųjų vedybų Pentoso princo rūmų vartai man užsivėrė, bet aš dėl to ne- 
sukau sau galvos. Palyginti su Sera, princas buvo tuščia vieta. 

— Kaip ji mirė? 

Tirionas žinojo, kad ji mirusi; joks vyras su tokia meile nebūtų kalbėjęs 
apie jį palikusią moterį. 

- Grįždama iš Nefrito jūros, į Pentosą užsuko bravosiečių galera. „Lo- 
bis“ gabeno gvazdikėlius ir šafraną, gagatą ir nefritą, skaisčiai raudoną ak- 
somą, žalią šilką ir... pilką mirtį. Į krantą išlipusius irklininkus nužudėme, o 
nuleidusį inkarą laivą sudeginome, bet žiurkės nubėgo irklais, išsilakstė ir, 
irdamosi šaltomis kaip akmenukai letenėlėmis, pasiekė krantinę. Kol baigė- 
si maro protrūkis, netekome dviejų tūkstančių saviškių. - Magistras Ilyrijus 
užvožė medaliono dangtelį. - Jos rankas vis dar laikau miegamajame. Jos 
rankos buvo tokios švelnios... 

Tirionas prisiminė Tišą. Apžvelgė laukus, kuriais kadaise vaikščiojo 
dievai. 

— „Kokie dievai leidžia į pasaulį žiurkes, marą ir neūžaugas? - pacitavo 
jis, prisiminęs kitą „Septynkampės žvaigždės“ ištrauką. - Mergelė davė jam 
merginą, liauną kaip gluosnio šakelė, tamsiai mėlynomis, duburio gelmes 
primenančiomis akimis, ir Hugoras pareiškė imsiąs ją į žmonas. Tad Moti- 
na padarė ją vaisingą, o Senolė išpranašavo, kad ji karaliui pagimdys ketu- 
rias dešimtis ir keturis galingus sūnus. Karžygys suteikė jėgos jų ginklams, o 
Kalvis kiekvienam nukaldino po šarvus.“ 

— Tavo Kalvis turbūt buvo kilęs iš Roino, - pašmaikštavo Ilyrijus. - Kal- 
vystės meno andalai išmoko iš roinarų, gyvenusių prie upės. Visi tai žino. 

- Tik ne mūsų septonai. - Tirionas mostelėjo į laukus. - Kas dabar gyve- 
na šiose tavo Lygumose? 

- Juodadarbiai ir žemei atsidavę valstiečiai. Čia yra sodų, ūkių, kasyklų... 
Kelios iš jų priklauso man, bet retai į jas užsuku. Kodėl turėčiau leisti dienas 
čia, jei Pentose manęs laukia daugybė ranka pasiekiamų malonumų? 

— Daugybė malonumų. - Ir aukštos bei storos sienos. Tirionas pateliūska- 
vo vyną taurėje. - Be Pentoso, daugiau nematėme jokio miesto. 

- Griuvėsių yra, - Ilyrijus vištos kulšimi mostelėjo į neštuvų užuolai- 
das. - Kai koks nors chalas užsimano paspoksoti į jūrą, čia atjoja arklių lor- 
dai. Dotrakiai miestų nemėgsta, tai žinote net jūs, Vesteroso gyventojai. 

— Užpulk vieną iš tokių chalasarų, sunaikink jį ir pamatysi, kad dotrakiai 
ne taip labai ir veržiasi keltis per Roiną. 

- Pigiau priešą papirkti maistu ir dovanomis. 

Ak, jei tik būčiau susiprotėjęs į Juodyjų Vandenų mūšį atsinešti gražų ga- 
balą sūrio, galbūt mano nosis tebebūtų sveika... Lordas Taivinas laisvuosius 
miestus visada niekino. „Jie kaunasi ne kalavijais, o monetomis, - sakydavo 
jis. - Auksas reikalingas, bet karai laimimi plienu.“ 

— Mano tėvas visada sakydavo, kad, jei duosi priešui aukso, jis grįš ir pa- 
reikalaus daugiau. 

- Ar tai tas pats tėvas, kurį nužudei? - Ilyrijus švystelėjo vištos kaulą pro 
neštuvų langą. - Prieš dotrakių rėksnius samdomi kalavijuočiai neatsilaiko. 
Tai paaiškėjo mūšyje prie Kohoro. 

— Net tavo narsuolis Grifas? - nusišaipė Tirionas. 

— Grifas kitoks. Jis turi sūnų, kurį beprotiškai myli. Tas sūnus vardu Jau- 
nasis Grifas. Jis labai kilnus jaunuolis. 

Nuo vyno, valgio, saulės, neštuvų sūpavimosi ir musių zirzimo Tirionas 
ėmė snausti. Tad pamiegojo, paskui pabudo ir išgėrė dar. Geriant vyną Ily- 
rijus nė kiek jam nenusileido. O kai ėmė temti ir dangus nusidažė tamsiai 
raudonai, storulis ėmė snausti. 

Tą naktį Tirionas Lanisteris susapnavo mūšį, nuo kurio Vesteroso kal- 
vos pasruvo krauju. Jis buvo atsidūręs pačiame mūšio sūkuryje ir žudė prie- 
šus dideliu, viršugalvį jam siekiančiu kirviu kartu su Baristanu Narsiuoju 
ir Aštriuoju Plienu, o jiems virš galvų suko ratus drakonai. Sapne Tirionas 
turėjo dvi galvas ir abiem joms trūko nosies. Priešams vadovavo jo tėvas, 
todėl Tirionas dar kartą jį nužudė. Paskui pasiuntė myriop savo brolį, Džei- 
mį: trankė jam veidą tol, kol sugrūdo į košę, sulig kiekvienu smūgiu garsiai 
juokdamasis. Ir tik mūšiui pasibaigus susigriebė, kad antra jo galva verkia. 

Pabudęs pajuto, kad mažos ir trumpos jo kojos visiškai sustirusios, kaip 
medinės. Ilyrijus valgė alyvuoges. 

— Kur mes? - paklausė jo Tirionas. 

- Dar neįveikėme Lygumų, mano nekantrusis drauge. Netrukus kelias 
mus atves prie Aksominių kalvų. Tuomet pradėsime kilti įkalnėn, link Go- 
jano Aukštumų ir atsidursime prie Mažojo Roino. 

Gojano Aukštumos buvo roinarų miestas, kol Valyrijos drakonai paver- 
tė jį degėsių krūva. Keliauju ne tik erdve, bet ir laiku, dingtelėjo Tirionui, 
istorijos vingiais grįžtu į tas dienas, kai pasaulį valdė drakonai. 

Tirionas užmigo, prabudo, vėl užmigo ir diena bei naktis susiliejo. Išvy- 
dęs Aksomines kalvas, jis nusivylė. 

- Pusės Lanisporto kekšių krūtys didesnės už šias kalvas, - tarė jis Ilyri- 
jui. - Turėtumėte vadinti jas Aksominiais Papais. 

Dar jis pamatė ratu sustatytus akmenis, kuriuos, anot Ilyrijaus, čia su- 
krovė milžinai, o dar vėliau išvydo ir gilų ežerą. 

— Čia savo landynę buvo įsikūrę plėšikai ir apšvarindavo kiekvieną ke- 
liavusį pro šalį, - pasakė Ilyrijus. - Sklando gandai, kad jie tebegyvena po 
vandeniu. Įtraukia ežere žvejojančius vyrus ir juos suryja. 

Kitos dienos vakare jie priėjo šalia kelio dunksantį didžiulį Valyrijos 
sfinksą drakono kūnu ir moters veidu. 

- Drakonų karalienė, - mostelėjo Tirionas. - Geras ženklas. 

- Jai trūksta karaliaus. - Ilyrijus parodė neūžaugai glotnų akmeninį co- 
kolį, ant kurio kadaise stovėjo antrasis sfinksas ir kuris dabar buvo apkerpė- 
jęs ir apraizgytas žydinčių vynuogienojų. - Arklių lordai po juo sumeistravę 
pakišo medinius ratus ir nusitempė į Vais Dotrakį. 

Tai - irgi ženklas, pagalvojo Tirionas, tik ne toks geras. 

Tą vakarą, apgirtęs labiau nei visada, jis staiga uždainavo: 

Nuo aukštos kalvos nusileidęs, 
Jis jojo per miesto gatves, 
Per skersgatvius, laiptus ir aikštes, 
Pas moterį jojo jis, nes 
Ji buvo jo slaptas turtas, 
Ir laimė, ir gėdos dieglys... 
Grandinės ir bokštas - tai niekis, 
Kai šildo jį jos bučinys. 


Daugiau šios dainos žodžių Tirionas nemokėjo, prisiminė tik priedainį. 
„Nes aukso rankos visada šaltos, o moters rankos šiltos.“ Šaja rankomis 
trankė jį, kai auksinės rankos veržė jai kaklą. Jis neprisiminė, ar tos ran- 
kos buvo šiltos, ar ne. Kai Šajos jėgos ėmė sekti, smūgiai labiau priminė 
peteliškes, sparneliais plakančias jam veidą. Kaskart trūktelėjus grandinę, 
auksinės rankos įsirėždavo į jos kaklą vis giliau. „Grandinės ir bokštas - tai 
niekis, kai šildo jį jos bučinys.“ Ar Šajai mirus jis paskutinį kartą ją pabu- 
čiavo? Tirionas neprisiminė, nors... puikiai prisiminė pirmą jųdviejų bu- 
činį jo palapinėje, ant Žaliosios Šakos kranto.-Ir neapsakomai malonų jos 
burnos skonį. 

Prisiminė jis ir kaip pirmą kartą pasibučiavo su Tiša. Ji nemokėjo bučiuo- 
tis, kaip ir aš. Mudu vis baksnojomės nosimis, bet kai liežuviu paliečiau jos 
liežuvį, Tiša suvirpėjo. Tirionas užsimerkė tikėdamasis prisiminti jos vei- 
dą, bet jam prieš akis iškilo tėvas, pritūpęs išvietėje, iki juosmens pasikėlęs 
naktinius marškinius. „Ten, kur kekšėms vieta, - pasakė lordas Taivinas ir 
arbaletas zvimbtelėjo. 

Neūžauga apsivertė ant kito šono ir įbedė pusę nosies į šilkines pagalves. 
Miegas atsivėrė po juo tarytum šulinys, jis noriai į jį liuoktelėjo ir leidosi 
apgaubiamas tamsos. 


PIRKLIO ŽMOGUS 


| I dvokė. 

35 Laivas turėjo šešias dešimtis irklų, vieną burę, jo korpusas buvo 
ilgas ir siauras, tad tikriausiai galėjo greitai plaukti. Mažas, bet tiks, pama- 
tęs jį, pagalvojo Kventinas, bet... dar nebuvo užlipęs ant denio ir gerai to 
laivo apuostęs. Kiaulės, pirmiausia dingtelėjo Kventinui, tačiau vėl įkvėpęs 
jis apsigalvojo. Kiaulės taip baisiai nedvokė. Laive trenkė šlapimu, pūvančia 
mėsa ir seniai neišpiltais naktipuodžiais, nosį rietė lavonų bei kraujuojan- 
čių ir pūliuojančių žaizdų smarvė, - tokia stipri, kad užgožė uoste tvyrantį 
druskingo oro ir žuvies kvapą. 

— Vemti verčia, - tarė jis Geriui Drinkvoteriui. 

Leipėdami nuo karščio, jiedu laukė ateinant laivo savininko, o belau- 
kiant nuo denio, ant kurio stovėjo, kilo smarvė. 

- Jei kapitonas dvokia taip pat kaip jo laivas, tavo vėmalus jis gali palai- 
kyti kvepalais, - atsakė Geris. 

Kventinas jau ketino siūlyti, kad jiedu pamėgintų laimę kitame laive, 
ir tada, lydimas dviejų į niekšelius panašių įgulos narių, pagaliau pasirodė 
laivo savininkas. Geris šypsodamasis su juo pasisveikino. Nors volantiečių 
kalba jis kalbėjo ne taip gerai kaip Kventinas, pagal jųdviejų sumanymą 
šnekėti turėjo būtent Geris. Mediniame mieste Kventinas apsimetė vyno 
pirkliu, bet šis vaidinimas jį labai erzino, tad Lyse pakeitę laivą, dorniečiai 
apsikeitė ir vaidmenimis. Jiems užlipus ant „Vieversio“ denio, Kletusas Iron- 
vudas tapo pirkliu, o Kventinas - jo tarnu; Kletusui žuvus, Volantyje pirklio 
vaidmenį perėmė Geris. 

Aukštas ir gražus, žalsvai melsvomis akimis, gelsvai rusvais, saulės pa- 
blukintais plaukais, liekno ir puikiai sudėto kūno, Geris Drinkvoteris laikėsi 
išdidžiai ir taip pasitikėjo savimi, kad jį nesunkiai galėjai palaikyti pasipūtė- 
liu. Rodėsi, jis niekada nesijausdavo nejaukiai ir net nemokėdamas kalbos 
sugebėdavo viską paaiškinti taip, kad būtų suprastas. Palyginti su juo, Kven- 
tinas atrodė tikras nevykėlis: trumpomis kojomis, kresnas, apkūnus, rudais 
lyg ką tik suarta dirva plaukais. Jo kakta buvo pernelyg aukšta, smakras per- 
nelyg kampuotas, nosis per plati. „Tavo veidas - gero ir sąžiningo vaikino, — 
kartą pasakė jam mergina, - tik turėtum daugiau šypsotis.“ 

Kaip ir jo lordui tėvui, šypsotis Kventinui Marteliui visuomet buvo 
sunku. 

— Ar greitas tavo „Nuotykis'? - paklausė Geris darkyta, su klaidomis va- 
lyrų kalba. 

„Nuotykio savininkas pažino akcentą ir atsakė Vesteroso bendrąja kalba. 

— Greitesnio laivo nerasi, garbingasis lorde. „Nuotykis“ gali pralenkti 
patį vėją. Sakyk, kur nori keliauti, ir aš akimirksniu tave ten nuplukdysiu. 

- Ieškau į Miriną plaukiančio laivo, kuris paimtų mane ir du mano 
tarnus. 

Tai išgirdęs kapitonas susimąstė. 

- Miriną pažįstu neblogai. Galėčiau vėl rasti kelią į tą miestą, tik... ku- 
riems galams? Mirine nenusipirksi vergų ir nieko neuždirbsi. Sidabrinė ka- 
ralienė padarė galą bet kokiai prekybai. Net uždarė kautynių duobes, tad 
dabar vargšas jūreivis, laukdamas, kol bus pripildyti laivo triumai, net nega- 
li pasilinksminti. Mano vesterosieti drauge, sakyk, kodėl nori plaukti į Miri- 
ną ir ko ketini ten ieškoti? 

Gražiausios pasaulio moters, pagalvojo Kventinas, ir, jei dievai bus geri, 
savo būsimos nuotakos. Kartais naktį jis gulėdavo spoksodamas į lubas, mė- 
gindamas įsivaizduoti jos veidą ir kūną ir svarstydamas, kodėl tokia mote- 
ris, galėdama rinktis iš viso pasaulio princų, turėtų tekėti būtent už jo. Aš 
esu Dornas, primindavo sau Kventinas. O Dorno ji norės. 

Geris atsakė laivo kapitonui taip, kaip jiedu iš anksto buvo sugalvoję. 

- Prekyba vynu - mūsų šeimos verslas. Mano tėvui Dorne priklauso di- 
džiuliai vynuogynai ir jis nori, kad rasčiau naujų rinkų. Pagrįstai viliuosi, 
jog gerieji Mirino gyventojai mano prekę mielai pirks. 

- Vyną? Dornietišką vyną? - Kapitono Gerio žodžiai neįtikino. - Tarp 
vergų miestų vyksta karas. Negali būti, kad to nežinai. 

- Girdėjome, jog kariauja Junkajus su Astaporu. Mirinas laikosi nuoša- 
lyje. 

— Kol kas. Bet netrukus į karą įsitrauks ir jis. Kaip tik dabar į Volantį 
yra atvykęs pasiuntinys iš Geltonojo miesto ir ieško samdomų kalavijuočių. 
Ilgosios Ietys jau išplaukė į Junkajų, o Vėjo Nugairintieji ir Katės draugija 
išplauks, vos tik surinks pakankamai vyrų. Auksinė brolija taip pat žygiuoja 
į rytus. Visi tai žino. | 

— Na, jei taip sakai... Aš prekiauju vynu, apie karus ne kažin ką išmanau. 
Visi sutinka, kad giskariečių vynas labai prastas. O už mano puikųjį dornie- 
tiškąjį miriniečiai dosniai sumokės. 

— Numirėliams tas pats, kokį vyną gerti. - „Nuotykio“ kapitonas pirštais 
persibraukė barzdą. - Kaip suprantu, nesu nei pirmas kapitonas, į kurį krei- 
peisi, nei net dešimtas. 

— Teisybė, - pripažino Geris. 

— Tad kiek laivų apėjote? Šimtą? 

Beveik, pagalvojo Kventinas. Volantiečiai mėgdavo girtis, girdi, šimtą 
Bravoso salų būtų galima švystelėti į gilųjį jų uostą ir nuskandinti. Kventi- 
nas niekada savo akimis neregėjo Bravoso, bet volantiečių žodžiais tikėjo. 
Turtingas ir nemaloniai pradvisęs Volantis Roino žiotis laikė surakinęs tar- 
si šiltu ir drėgnu bučiniu ir nusidriekęs per kalvas ir pelkes abiejuose upės 

krantuose. Visur buvo pilna laivų, atplaukusių upe žemyn arba ketinančių 
leistis į jūrą, jie tarsi musės buvo apspitę prieplaukas bei molus, ir visi - karo 
laivai, bangikautai ir prekybinės galeros, karakai ir baržos, mažesni ir dides- 
ni burlaiviai, ilglaiviai, pramoginiai laivai, laivai iš Lyso, Tirošio ir Pentoso, 
prieskonius gabenantys dideli kaip rūmai laivai iš Kvarto, kiti iš Toloso, Jun- 
kajaus ir Basiliskų salų - laukė, kol bus pakrauti arba iškrauti. Jų buvo tokia 
daugybė, jog, pirmą kartą nuo „Vieversio denio išvydęs uostą, Kventinas 
savo bendrakeleiviams pareiškė, girdi, jie čia užtruksiantys ne ilgiau kaip 
tris dienas. | 

Tačiau praėjo dvidešimt dienų, o jie tebebuvo Volantyje neradę laivo. 
Visi atsisakė juos imti: ir „Melantinas , ir „Triarcho duktė, ir „Undinės bu- 
činys“. „Narsiojo keliautojo“ šturmanas atvirai iš jų išsityčiojo. „Delfino ka- 
pitonas išplūdo juos, kad drįsta jį gaišinti, o „Septintojo sūnaus“ savininkas 
apkaltino, girdi, jie - piratai. Ir visa tai nutiko jau pačią pirmą dieną. 

Tik „Elnės“ kapitonas paaiškino, kodėl nenori jų plukdyti. 

— Tiesa, aš plaukiu į rytus, - gurkšnodamas vandeniu skiestą vyną pa- 
sakė jis. - Iš pradžių į pietus, aplenkdamas Valyriją, o tada - ten, kur teka 
saulė. Naujajame Gise pasipildysime vandens ir maisto atsargas, o tada už- 
gulsime irklus ir keliausime į Kvartą bei Nefrito Vartus. Kiekvienoje kelio- 
nėje jūreivių tyko pavojai, juolab kai ta kelionė ilga. Kodėl turėčiau sukti į 
Vergų įlanką ir pats tų pavojų ieškoti? „Elnė“ - mano pragyvenimo šaltinis. 
Nerizikuosiu savo laivu vien tam, kad nuplukdyčiau tris pamišusius dornie- 
čius į karo sūkurį. 

Kventinas jau ėmė manyti, kad būtų buvę geriau Mediniame mieste nu- 
sipirkti savo laivą. Tačiau tokiu pirkiniu jie be reikalo būtų atkreipę į save 
dėmesį. Voro šnipų buvo visur, net Saulės Ieties menėse. „Jei tavo kelionės 
tikslas bus atskleistas, Dornas nukentės, - jiedviem žiūrint į Vandenų Sodų 
tvenkinėliuose ir fontanuose išdykaujančius vaikus, įspėjo Kventiną tėvas. — 
Žinok, jog tai, ką dabar darome, yra išdavystė. Pasitikėk tik savo draugais ir 
kaip įmanydamas stenkis neatkreipti į save dėmesio.“ 

Tad Geris Drinkvoteris pamalonino „Nuotykio“ kapitoną akinama šyp- 
sena. 

— Tiesą pasakius, neskaičiavau, kiek bailių atsisakė mus paimti, bet „Pir- 
klio namuose“ girdėjau šnekant, kad esi drąsus vyras, kuris už dosnų atlygį 
auksu ryžtųsi bet kam. 

Kontrabandininkas, dingtelėjo Kventinui. „Pirklio namuose“ prekiau- 
tojai „Nuotykio“ kapitoną taip ir vadino. „Jis kontrabandininkas ir vergų 
pirklys, ir piratas, ir žmonių grobikas, bet galbūt paskutinė jūsų viltis“, - pa- 
aiškino jiems smuklės šeimininkas. 

Kapitonas patrynė nykštį ir smilių. 

— Kaip manote, kiek aukso turėtumėte duoti už tokią kelionę? 

- Tris kartus tiek, kiek įprastai kainuoja kelionė į Vergų įlanką. 

— Už kiekvieną iš jūsų. - Kapitonas pamėgino nusišypsoti, bet tik iššiepė 
dantis ir siauras jo veidas įgavo kraupią išraišką. - Tada - galbūt. Tiesa, aš 
drąsesnis už daugumą kitų kapitonų. Kada norite išplaukti? 

— Geriausia būtų rytoj. 

— Sutarta. Prisistatykite čia valandą prieš saulėtekį su savo bičiuliais ir 
vynu. Geriau išplaukti, kol Volantis dar miega, kad niekas neuždavinėtų 
mums nereikalingų klausimų ir nesidomėtų, kur keliaujame. 

— Kaip pasakysi. Valandą prieš saulėtekį. 

Kapitonas nusišypsojo plačiau. 

— Malonu, kad galiu jums padėti. Mūsų laukia laiminga kelionė, pama- 
tysite. 

— Neabejoju, - linktelėjo Geris. 

Tada kapitonas liepė atnešti alaus ir jiedu išgėrė už bendro reikalo 
sėkmę. 

— Malonus žmogus, - vėliau, jiedviem su Kventinu žingsniuojant kran- 
tine prie pasisamdyto vežimo, tarė Geris. Buvo karšta, sunku kvėpuoti, o 
saulė plieskė taip, kad abiem vyrams teko prisimerkti. 

— Malonus miestas, - pritarė Kventinas. Be to, jame tiek saldėsių, kad 
dantys gali išpūti. Volančio apylinkėse buvo auginama daug cukrinių run- 
kelių ir jų būdavo dedama beveik į kiekvieną valgį. Volantiečiai iš jų gamino 
šaltą sriubą - tirštą ir saldžią, nelyginant tamsiai rusvas medus. Jų vynas 
taip pat buvo saldus. - Tik baiminuosi, kad laiminga mūsų kelionė greitai 
baigsis. Tas malonus žmogus neketina plukdyti mūsų į Miriną. Per daug jau 
greitai jis sutiko mus paimti į laivą. Neabejoju, kad tris kartus didesnį už- 
mokestį jis paims, bet, kai užlipsime ant laivo denio, o tas laivas gerokai nu- 
tols nuo kranto, jis perrėš mums gerkles ir pasiglemš visą likusį mūsų auksą. 

- Arba grandinėmis prikaustys prie irklo šalia tų susmirdusių niekšelių. 
Manau, turėtume paieškoti geresnio kontrabandininko. 

Šalia vežimo jų laukė vežikas. Vesterose tai būtų buvęs jaučių traukia- 
mas vežimas, tačiau šis buvo gerokai puošnesnis už visus vežimus, kuriuos 
Kventinas buvo regėjęs Dorne, be to, į jį buvo pakinkytas ne jautis. Šį veži- 
maitį traukė jauniklė drambliukė, kurios oda buvo purvino sniego spalvos. 
Tokių vežimų Senajame Volantyje galėjai pamatyti ant kiekvieno kampo. 

Kventinas mieliau būtų ėjęs pėsčias, bet nuo užeigos juodu skyrė net ke- 
lios mylios. Be to, „Pirklio namų“ šeimininkas jį įspėjo, kad, jei vaikščios 
pėsčiomis, ir atvykėliai, ir volantiečiai kapitonai ims žiūrėti į juos iš aukš- 
to ir niekinti. Save gerbiantys vyrai visur vykdavo palankinais arba dram- 
bliukų traukiamais vežimais ir... taip jau susiklostė, jog šeimininkas turėjo 
pusbrolį, kuriam priklausė kelios šios transporto priemonės ir kuris mielai 
sutiko jiems pasitarnauti. 

Jų vežikas buvo vienas iš to pusbrolio vergų, - smulkaus sudėjimo vy- 
ras su ant skruosto ištatuiruotu vežimo ratu ir beveik nuogas, tik prisijuo- 


92 GEORGE R. R. MARTIN 


sęs strėnjuostę ir apsiavęs sandalus. Jo kūno oda buvo tikmedžio spalvos, 
o akys - tarsi titnago nuoskilos. Padėjęs jiems įsitaisyti ant pagalvėmis pa- 
minkštinto suolo, sumeistrauto tarp dviejų didžiulių vežimo ratų, jis užlipo 
drambliukei ant nugaros. 

- Į „Pirklio namus“, - šūktelėjo jam Kventinas, - bet važiuok palei prie- 
plauką. 

Toliau nuo kranto ir čia pučiančio lengvo vėjelio Volančio gatvės ir 
skersgatviai buvo tokie įkaitę, kad žmogus galėjo nuskęsti savame prakai- 
te, - bent jau šiame upės krante. 

Vežikas vietos kalba kažką riktelėjo drambliukei. Siūbuodamas straubliu 
į šalis, gyvūnas pajudėjo. Paskui ją svyrinėdamas staiga į priekį trūktelėjo ir 
vežimas, o vežikas ėmė pypsėti jūreiviams ir vergams, kad duotų kelią. At- 
skirti jūreivius nuo vergų nebuvo sunku. Vergai turėjo tatuiruotes, vaizduo- 
jančias kaukę iš mėlynų plunksnų, nuo smilkinio iki smakro einantį žaibą, 
monetą ant skruosto, leopardo kailį primenančias dėmes, kaukolę, ąsotį. 
Meisteris Kedris sakydavo, kad Volantyje trims laisviesiems vyrams tenka 
penki vergai, nors ir negyveno tiek ilgai, kad būtų galėjęs savo skaičiavimą 
pasitikrinti. Jis žuvo tą rytą, kai jūrų piratai įsiveržė ant „Vieversio“ denio. 

Tą diėną Kventinas prarado dar du draugus: strazdanotą, kreivadantį, 
bebaimį ietininką Viljamą Velsą ir Kletusą Ironvudą, nors ir žvairą, bet gra- 
žų jaunuolį, nuolat šmaikštaujantį, nuolat besijuokiantį. Kletusas bene pusę 
gyvenimo buvo artimiausias Kventino draugas, galima sakyti, brolis, nors 
giminiškas kraujas jųdviejų gyslomis netekėjo. „Pabučiuok nuo manęs nuo- 
taką“, - prieš pat mirtį sušnabždėjo jam Kletusas. 

Jūrų plėšikai užlipo ant denio apyaušriu, „Vieversiui“ stovint nuleidus 
inkarą Ginčijamų žemių pakrantėje. Įgula jų puolimą atrėmė, bet žuvo dvy- 
lika vyrų. Kai viskas baigėsi, jūreiviai nutraukė piratams batus, nujuosė dir- 
žus ir ginklus, pasidalijo jų kapšus su monetomis, iš ausų spenelių išplėšė 
brangakmenius, o nuo pirštų numovė žiedus. Vienas iš žuvusių piratų buvo 
toks storas, kad kokui teko pasidarbuoti mėsos kapokle ir nukirsti pirštus, 
mat kitaip niekaip negalėjo numauti žiedų. Nuritinti jo lavonui į jūrą prirei- 
kė trijų „Vieversio“ įgulos narių. Paskui, be jokių maldų ar apeigų, į vandenį 
buvo sumesti ir kitų piratų lavonai. 

Su Žuvusiais saviškiais buvo elgiamasi kur kas pagarbiau. Jūreiviai užsiu- 
vo jų kūnus į burių drobę ir priraišiojo akmenų, kad žuvusieji greičiau nu- 
skęstų. Įgulos maldai už nužudytų jūreivių sielas vadovavo pats „Vieversio“ 
kapitonas. Pasimeldęs jis atsisuko į kartu keliaujančius dorniečius, - liku- 
sius tris iš šešių, kurie įlipo į laivą Mediniame mieste. Svirduliuodamas, vos 
laikydamasis ant kojų ir išblyškęs nuo jį kamuojančios jūros ligos, iš laivo 
triumo gelmių ant denio užlipo net stotingasis jų bendrakeleivis. 

- Kuris nors iš jūsų turi tarti kelis žodžius apie savo žuvusius draugus, 
prieš mums atiduodant jų kūnus jūrai, - pasakė kapitonas. 

Geris jam pakluso, bet kiekvienas jo žodis buvo melas, mat jaunuolis 
nedrįso pasakyti, nei kas žuvusieji iš tikrųjų buvo, nei ko čia atkeliavo. 

Jų gyvenimas neturėjo taip baigtis. „Apie šį žygį mes pasakosime savo 
vaikaičiams“, - pareiškė Kletusas tą dieną, kai jie iškeliavo iš Kventino tėvo 
pilies. Vilas vyptelėjo ir atšovė: „Tikriausiai turėjai galvoje, kad apie tai pa- 
sakosime smuklių merginoms tikėdamiesi, kad jos pasikels sijonus.“ Kletu- 
sas patapšnojo jam per petį ir tarė: „Kad susilauktum vaikaičių, reikia turėti 
vaikų. O kad jie gimtų, reikia pakelti kelis sijonus.“ Vėliau Mediniame mies- 
te dorniečiai gėrė į būsimos Kventino nuotakos sveikatą, nešvankiai pokš- 
tavo apie jo laukiančią gultuvių naktį ir šnekėjosi apie tai, ką pamatys, ką 
nuveiks ir kokios šlovės sulauks. O sulaukė tik maišo iš burių drobės ir kelių 
gramzdinančių akmenų. 

Kad ir kaip Kventinas gedėjo Vilo ir Kletuso, vis dėlto skaudžiausia jam 
buvo meisterio netektis. Kedris puikiai mokėjo visų laisvųjų miestų kalbas 
ir net mišrūnų giskariečių kalbą, kuri buvo vartojama Vergų įlankos pa- 
krantėse. „Tave lydės meisteris Kedris, - pasakė tėvas tą vakarą, kai jie išsi- 
skyrė. - Klausyk jo patarimų. Jis pusę savo gyvenimo paskyrė devynių lais- 
vųjų miestų tyrinėjimams.“ Kventinas svarstė, ar spręsti savo reikalus dabar 
būtų lengviau, jeigu jiems vadovautų meisteris. 

- Už vėjelio pūstelėjimą savo motiną parduočiau, - jiems riedant per 
prieplaukoje liulančią žmonių minią, tarė Geris. - Čia drėgna kaip Mergelės 
skylėje, o dar net ne vidurdienis. Negaliu pakęsti šio miesto. 

Kventinas jautėsi labai panašiai. Šiltas ir tvankus Volančio oras sekino 
jėgas, be to, jis jautėsi nešvarus. Labiausiai slėgė suvokimas, jog ir vakaras 
atgaivos neatneš. Aukštumų pievose, į šiaurę nuo lordo Ironvudo valdų, kad 
ir kokia karšta būdavo diena, sutemus oras visuomet atvėsdavo ir būdavo 
gaivus. Bet tik ne čia. Volantyje naktys būdavo beveik tokios pat karštos 
kaip ir dienos. 

— „Deivė“ rytoj išplaukia į Gisą, - priminė jam Geris. - Galėtume bent 
jau pasistūmėti arčiau tikslo. 

— Naujasis Gisas yra sala, o jos uostas - gerokai mažesnis už šį. Taip, at- 
sidurtume arčiau savo kelionės tikslo, bet galime ten įstrigti ilgam. Be to, 
Naujasis Gisas yra sudaręs sąjungą su Junkajumi. - Ši naujiena Kventino nė 
kiek nenustebino. Ir Naujasis Gisas, ir Junkajus buvo giskariečių miestai. 
Jei prie jų prisidės ir Volantis... 

— Mums reikia rasti laivą iš Vesteroso, - tarė Geris, - prekybinį laivą iš 
Lanisporto arba Senmiesčio. 

- Taip toli atplaukia vos vienas kitas laivas iš Vesteroso, o ir tie Nefrito 
jūroje prisikrauna triumus šilko, prieskonių ir suka irklus namo: 

— Gal mums tiktų ir bravosiečių laivas? Juk ne kartą teko girdėti apie 
skaisčiai raudonas bures, matytas prie Ašajaus ir Nefrito jūros salų. 

- Bravosiečiai kilę iš pabėgusių vergų. Vergų įlankoje jie neprekiauja. 

— Ar mums pakaktų aukso savam laivui nusipirkti? 

— O kas jį valdys? Tu? O gal aš? - Dorniečiai niekada nebuvo jūrininkai, 
bent jau nuo tų laikų, kai Naimerija sudegino savo dešimt tūkstančių lai- 
vų. - Jūra prie Valyrijos kupina pavojų, be to, ten daug piratų. 

- Piratų man jau iki kaklo. Geriau laivo nepirkime. 

Jam tai vis dar žaidimas, staiga suprato Kventinas, kaip ir tąkart, kai jis 
mus šešis vedė į kalnus ieškoti senosios karaliaus Grobuonies buveinės. Geris 
Drinkvoteris tiesiog iš prigimties negebėjo įsivaizduoti, kad juos galėtų iš- 
tikti nesėkmė, o ką jau kalbėti apie mirtį. Net žuvus trims jų draugams jis, 
rodos, nieko nepasimokė. Šiuos reikalus jis palieka man. Geris žino, kad aš iš 
prigimties atsargus, 0 jis - drąsus. 

- Galbūt stotingasis bičiulis teisus? - gūžtelėjo seras Geris. - Gal reikėtų 
numoti ranka į jūrą ir likusį kelią įveikti sausuma? 

— Juk žinai, kodėl jis taip šneka, - tarė Kventinas. - Jis geriau mirs, nei 
vėl kels koją ant laivo denio. 

Laive galiūnas visą laiką sirgo jūros liga. Lyse jėgoms atgauti jam prirei- 
kė keturių dienų. Jiems teko išsinuomoti kambarius užeigoje, kad meisteris 
Kedris galėtų pasiguldyti jį į lovą su pūkų patalais ir girdyti sultiniu bei vais- 
tingaisiais gėrimais, kol jo skruostai bent šiek tiek paraudo. 

Tiesa, Miriną buvo galima pasiekti ir sausuma. Jie galėjo ten nukakti 
senaisiais Valyrijos keliais. Šiuos didingus, akmeninius Friholdo vieškelius 
žmonės vadino „drakonų keliais“, bet į rytus iš Volančio į Miriną vedantis 
kelias buvo gavęs kitą, pragaištingesnį, „demono kelio pavadinimą. 

— Demono kelias pavojingas, be to, juo traukdami per ilgai sugaišime, - 
paprieštaravo Kventinas. - Kai naujienos apie karalienę pasieks Karaliaus 
Uostą, Taivinas Lanisteris išsiųs pas ją savo vyrus. - Jo tėvas tuo nė kiek 
neabejojo. - Ir jie ateis su aštriais durklais. Jei atkeliaus pas ją pirmi... 

- Tikėkimės, kad karalienės drakonai juos suuos ir praris, - pasakė Ge- 
ris. - Ką gi, jei nepavyks rasti laivo, o keliauti toliau raitomis neleisi, tada 
galime grįžti į Dorną. 

Paršliaužti į Saulės Ietį nugalėtam, pabrukusiam uodegą? Tokio tėvo nu- 
sivylimo Kventinas nebūtų ištvėręs, o Smėlio Gyvačių panieka jį visiškai 
pribaigtų. Doranas Martelis jam patikėjo nulemti Dorno likimą ir Kventi- 
nas nieku gyvu negalėjo apvilti tėvo. 

Drambliukės traukiamam vežimui geležimi apkaltais ratais dardant, 
nuo gatvės grindinio kilo mirguliuojančios karšto oro bangos ir visa aplink 
atrodė tarsi sapnas. Prie kranto, tarp prekių sandėlių ir prieplaukų rikiavo- 
si daugybė parduotuvių ir įvairiausių prekystalių. Vienur galėjai nusipirkti 
šviežių austrių, kitur - geležinių grandinių ir antrankių, dar kitur - iš dram- 
blio kaulo ir nefrito pagamintų kivaso figūrėlių. Čia buvo ir šventyklų, į ku- 
rias užsukę jūreiviai aukodavo svetimšalių dievams, o šalia jų glaudėsi ma- 
lonumų namai, iš jų balkonų moterys šūkčiojo kviesdamos vyrus užsukti. 

- Tik pažiūrėk į tą kekšę, - jiems dardant pro vieną iš malonumų namų, 
kumštelėjo draugą Geris. - Manau, ji tave įsimylėjo. 

Ir kiek kainuoja kekšės meilė? Tiesą sakant, būdamas su merginomis, 
ypač su gražuolėmis, Kventinas jausdavosi įsitempęs. 

Vos atvykęs į Ironvudą, jis iki ausų įsimylėjo Inisą, vyriausią iš lordo 
Ironvudo dukterų. Apie savo jausmus jis niekada nė žodžiu neprasitarė ir 
daug metų svajojo... kol vieną gražią dieną ji iškeliavo tekėti už sero Rajono 
Eliriono, Dievų Malonės įpėdinio. Kai paskutinį kartą ją matė, vieną sūnų ji 
laikė prie krūties, o kitas buvo įsikibęs jai į sijoną. 

Po Inisos atėjo eilė Drinkvoterių dvynėms, - dviem jaunoms, saulėje 
įdegusioms merginoms, mėgusioms medžioti su sakalais ir įprastais gin- 
klais, laipioti uolomis ir versti Kventiną raudonuoti. Viena iš jų padovanojo 
jam pirmąjį bučinį, nors Kventinas taip ir nesužinojo kuri. Kadangi dvynės 
buvo žemvaldžio riterio dukterys, jų kilmė buvo pernelyg žema, kad kurią, 
nors būtų galima vesti, bet Kletusas nemanė, jog dėl to nereikia jų bučiuoti. 
„Kai vesi, kurią nors vieną gali pasilikti kaip meilužę. O gal ir abi, kodėl 
ne?“ - pasiūlė jis. Tačiau Kventinas žinojo bent kelias priežastis, „kodėl ne“, 
tad nuo pirmojo bučinio dienos dvynių kaip įmanydamas vengė ir antro 
bučinio niekada nebuvo. 

Dar vėliau, po kelerių metų, paskui jį po pilį ėmė sekioti jauniausia lordo 
Ironvudo duktė. Gvineta buvo vos dvylikos metų mažutė, liesutė mergaitė, 
tamsiomis akimis ir rudais plaukais išsiskirianti iš visos savo mėlynakių ir 
šviesiaplaukių giminės. Tačiau ji buvo gudri, liežuvį turėjo tokį pat miklų 
kaip ir rankas ir mielai papasakojo Kventinui, girdi, kad galėtų ją vesti, jis 
turįs palaukti, kol ji pražys. | 

Bet visa tai vyko dar prieš princo Dorano paliepimą sūnui grįžti į Van- 
denų Sodus. O dabar Mirine jo laukė gražiausia pasaulyje moteris ir Kventi- 
nas buvo tvirtai pasiryžęs atlikti savo pareigą ir paimti ją į žmonas. Daneiris 
manęs neatstums. Ji laikysis sutarties. Daneiris Targarien reikėjo Dorno, kad 
užimtų Septynias Karalystes, o tai reiškė, kad be Kventino ji neapsieis. Ir vis 
dėlto tai nereiškia, kad ji mane mylės. Gal aš jai net nepatiksiu. 

Toje vietoje, kur upė įtekėjo į jūrą, gatvė darė posūkį ir tame vingyje buvo 
susirinkęs gausus būrys gyvūnų pardavėjų, siūlančių pirkti brangakmeniais 
papuoštų driežų, didžiulių žiedais padabintų gyvačių ir mitrių beždžionėlių 
dryžuotomis uodegomis ir mikliomis letenėlėmis rožiniais delniukais. 

— Gal tavo sidabrinei karalienei patiktų gauti dovanų beždžionėlę? - tarė 
Geris. 

Kventinas nenutuokė, kas galėtų Daneiris patikti. Jis pažadėjotėvui par- 
sivežti ją į Dorną, bet dabar vis dažniau suabejodavo, ar jam pavyks pažadą 
:stesėti. 

Aš šios užduoties neprašiau, pagalvojo Kventinas. 

Anapus plačios žydros Roino vandenų juostos jis matė Juodąją Sieną, 
valyrų pastatytą dar tais laikais, kai Volantis buvo viso labo jų imperijos 
avanpostas; ji buvo milžiniška, ovali, pastatyta iš sulydytų akmenų, dviejų 
šimtų pėdų aukštumo ir tokia stora, kad jos viršumi greta vienas kito galėjo 
dardėti ir varžytis šeši ketvertu žirgų kinkyti karo vežimai, - ir iš tiesų to- 
kios lenktynės vykdavo kasmet, per miesto įkūrimo šventę. Svetimtaučiai, 
svetimšaliai ir išlaisvinti vergai per Sieną nebuvo įleidžiami, nebent juos pa- 
sikviesdavo tie, kurie anapus jos gyveno, tai yra palikuonys Senojo Kraujo 
tautos, kuri gyvavo jau Valyrijos laikais. 

Čia eismas buvo intensyvesnis. Jie beveik pasiekė vakarinį galą Ilgojo 
tilto, jungiančio abi miesto puses. Gatvėmis dardėjo daugybė dengtų, atvi- 
rų ir samdomų vežimų, ir visi jie važiavo per tiltą arba link jo. Visur buvo 
pilna vergų, kurie, nelyginant tarakonai, lakstė tvarkydami savo šeiminin- 
kų reikalus. 
> Staiga sankryžoje, netoli Žuvų turgaus aikštės ir „Pirklio namų“, kilo 
triukšmas, pasigirdo riksmai ir tarsi iš niekur išdygo keliolika puošniais 
šarvais vilkinčių ir tigro kailio apsiaustus užsimetusių Grynuolių, jie vaikė 
minią ir laisvino kelią raitam ant savo dramblio triarchui. Nors, tiesą sakant, 
triarcho dramblys buvo visai ne dramblys, o pilkas begemotas, aptaisytas 
įmantriais emaliuotais šarvais, kurių plokštelės gyvūnui žingsniuojant švel- 
niai tarškėjo, o pilis ant jo nugaros buvo tokia aukšta, kad einant po puošnia 
akmenine arka jos stogas brūkštelėjo į viršų. 

— Triarchai laikomi tokiais pakylėtais, kad tais metais, kai eina šias parei- 
gas, jie kojomis negali liesti žemės, - paaiškino Kventinas savo bendrakelei- 
viui. - Jie visur joja raiti ant dramblių. 

— Užkemša gatves ir prajoję palieka krūvas mėšlo, per kurį paskui ten- 
ka klampoti mums, - niūriai tarė Geris. - Nesuprantu, kam Volančiui trys 
princai, kai net Dornui pakanka vieno. 

— Triarchai - nei karaliai, nei princai. Volantis - laisvasis miestas, kaip 
kadaise senoji Valyrija buvo laisva šalis. Miestą valdo visi laisvi gimę žem- 
valdžiai. Net moterims leidžiama balsuoti, jei tik jos turi žemės. Iš atstovų 
tų kilmingų giminių, kurios gali įrodyti nenutrūkstamą savo kilmę iš seno- 
sios Valyrijos, išrenkami trys triarchai, kurie eina šias pareigas iki pirmosios 
naujų metų dienos. Ir tu visa tai žinotum, jei būtum pasivarginęs perskaityti 
knygą, kurią tau davė meisteris Kedris. 

- Joje nebuvo paveikslėlių. 

— Buvo žemėlapių. 

- Žemėlapiai nesiskaito. Jei meisteris būtų pasakęs, kad joje rašoma apie 
tigrus ir dramblius, gal būčiau bent pamėginęs ją paskaityti. Ta knyga man 
pasirodė įtartina, labai panaši į istorijos tomą. 

Jų vežimui pasiekus Žuvų turgaus aikštės prieigas, drambliukė pakėlė 
straublį ir sutrimitavo tarsi milžiniška balta gulbė, nenorinti nerti į vežimų, 

palankinų ir pėsčiųjų tirštymę. Bet vežikas paragino ją kulnais bakstelėjęs į 
šonus ir ji žengė toliau. 

Aikštėje buvo gausus būrys žuvų pardavėjų, laidančių gerkles ir siūlan- 
čių rytą sužvejotą laimikį. Kventinas suprato ne daugiau kaip vieną žodį iš 
dviejų, bet žuvis jis pažino ir be žodžių. Matė menkių, buržuvių ir sardinių, 
statinaites midijų ir jūrų moliuskų. Vieno prekystalio priekyje tabalavo su- 
kabinti unguriai. Kitas žuvų pardavėjas siūlė didžiulį, sunkų kaip arklį vėžlį, 
aukštai iškeltą už geležinėmis grandinėmis surištų kojų. Užpilti sūrymu ir 
užkloti jūrų dumbliais, statinaitėse krebždėjo krabai. Kai kurie prekijai kepė 
žuvies gabalėlius su svogūnais ir cukriniais runkeliais arba iš mažų geleži- 
nių katiliukų pilstė aštrų, pipirais pagardintą žuvų troškinį. 

Aikštės viduryje, prie suskilusios ir begalvės mirusio triarcho statulos, 
aplink kelis pasirodymui besiruošiančius neūžaugas ėmė rinktis smalsuo- 
lių minia. Mažieji žmogučiai buvo užsidėję medinius šarvus ir atrodė tarsi 
žaislinės į turnyrą atvykusių riterių figūrėlės. Kventinas matė, kaip vienas 
užsilipo ant šuns, o kitas sėdo ant kiaulės nugaros, bet... tuoj pat nuslydo 
žemėn sukeldamas juoko bangą. 

- Čia įdomu, - pasakė Geris. - Gal stabtelėkime pasižiūrėti jų vaidini- 
mo? Juokas išeitų tau į sveikatą, Kventinai. Atrodai kaip senis, nuoširdžiai 
nesijuokęs bent pusmetį. 

Man aštuoniolika, aš šešeriais metais jaunesnis už tave, dingtelėjo Kven- 
tinui. Nesu joks senis. Bet garsiai jis tarė: 

- Juokdarių neūžaugų man nereikia. Nebent jie turėtų laivą. 

- Net jei turėtų, manau, mums tas laivas būtų per mažas. 

Keturių aukštų „Pirklio namai“ dunksojo prieplaukoje matomi iš tolo, 
iškilę aukštai virš pirsų ir prekių sandėlių, kurių aplink buvo pilna. Čia pir- 
kliai iš Senmiesčio ir Karaliaus Uosto būrėsi į vieną minią su savo kolego- 
mis iš Bravoso, Pentoso ir Myro, su plaukais apžėlusiais ibeniečiais, blyškia- 
odžiais keliautojais iš Kvarto, juodais kaip anglis pirkliais iš Vasaros salų, 
pasipuošusiais plunksnų apsiaustais, ir net kaukėtais šešėlių pynėjais iš Aša- 
jaus prie Šešėlio. 

Išlipęs iš vežimo, Kventinas pajuto įkaitusius gatvės grindinio akme- 
nis, nors ir avėjo batus odiniais padais. Pavėsyje priešais „Pirklio namus 
buvo pastatytas iš ožių sumeistrautas stalas, papuoštas mėlynai ir baltai 
dryžuotomis vėliavėlėmis, plazdančiomis nuo kiekvieno vėjelio pūstelėji- 
mo. Aplink stalą slampinėjo keturi niūrūs samdomi kalavijuočiai ir mėgi- 
no šnekinti kiekvieną pro šalį einantį vyrą ar jaunuolį. Vėjo Nugairintieji, 
pagalvojo Kventinas. Seržantai ieškojo naujokų, galinčių papildyti jų gretas 
prieš išplaukiant į Vergų įlanką. Kiekvienas, kuris prie jų prisidės, papildys 
Junkajaus pajėgas ir taps dar vienu kalaviju, galinčiu pralieti mano būsimos 
žmonos kraują. 

Vienas iš Vėjo Nugairintųjų kažką jiedviem šūktelėjo. 

— Nesuprantu jūsų kalbos, - atsakė jam Kventinas. Nors valyriškai jis ir 
skaitė, ir rašė, kalbėti šia kalba nebuvo pratęs. Be to, Volančio obuolys nuo 
Valyrijos obels buvo nuriedėjęs gana toli. 

- Jūs vesterosiečiai? - bendrąja kalba paklausė samdomas kalavijuotis. 

- Iš Dorno. Mano šeimininkas - vyno pirklys. 

- Šeimininkas? Po galais... Ar tu vergas? Dėkis prie mūsų ir būsi pats 
sau ponas. Tikrai nori mirti lovoje? Mes tave išmokysime valdyti kalaviją 
ir ietį. Josi į mūšį kartu su Princu Driskiumi ir namo grįši turtingesnis už 
lordą. Berniukai, merginos, auksas - gali gauti viską, tik turėk drąsos pa- 
siimti. Esame Vėjo Nugairintieji ir narsos mums netrūksta, o deivę tiesiog 
pasitiesiame ir dulkiname. 

Du samdomi kalavijuočiai uždainavo, neritmingai šūkčiodami kažko- 
kios žygio dainos žodžius. Pagrindinę mintį Kventinas suprato. „Mes Vėjo 
Nugairintieji, - dainavo kalavijuočiai, - nešk, vėjau, mus į Vergų įlanką, ten 
mes nudėsime karalių skerdiką ir išdulkinsime drakonų karalienę.“ 

- Jei Kletusas ir Vilas tebebūtų gyvi, grįžtume čia su stotinguoju vyru ir 
sutrėkštume juos kaip muses, - tarė Geris. 

Bet Kletusas ir Vilas žuvę. 

— Nekreipk į juos dėmesio, - numojo ranka Kventinas. 

Juodu, žengiančius pro „Pirklio namų“ duris, samdomi kalavijuočiai pa- 
lydėjo kandžiomis pastabomis, išvadino paskutiniais bailiais ir persigandu- 
siomis mergelėmis. 

Antrame aukšte, jų išsinuomotuose kambariuose, jų laukė stotingasis 
vyras. Nors šią užeigą jiems rekomendavo „Vieversio“ kapitonas, Kventinas 
savo mantos ir aukso neketino palikti nesaugomų. Kiekviename uoste buvo 
vagių, kekšių ir žiurkių, o Volantyje - juo labiau. 

- Jau ruošiausi eiti jūsų ieškoti, - atstūmęs durų velkę ir juos įsileidęs, 
tarė Arčibaldas Ironvudas. 

Stotinguoju vyru pirmas jį pradėjo vadinti jo pusbrolis Kletusas, bet Ar- 
čibaldas Ironvudas tokios pravardės tikrai nusipelnė. Arčis buvo šešių pėdų 
su puse ūgio, plačiapetis, didpilvis, storomis it medžio kamienai kojomis, 
stambiomis kaip kumpiai rankomis ir labai trumpu kaklu. Dėl kažkokios li- 
gos, persirgtos vaikystėje, jam buvo nuslinkę visi plaukai. Jo galva Kventinui 
rodėsi panaši į glotnų rausvą riedulį. 

— Na, - nekantravo sužinoti jis, - ką sakė tas kontrabandininkas? Ar tu; 
rime valtį? 

- Laivą, - pataisė jį Kventinas. - Na taip, jis mus paims, bet nuplukdys 
tik iki artimiausio pragaro. 

Atsisėdęs ant įdubusios lovos, Geris nusitraukė batus. 

- Mane vis labiau vilioja mintis grįžti į Dorną... 

Stotingasis vyras tarė: 

— O aš dar kartą kartoju, kad būtų geriau joti tuo „demono keliu. Gal tas 
kelias nėra toks pavojingas, kaip žmonės šneka. O jei kalba tiesą, tuomet juo 
traukiantys vyrai nusipelno tik dar daugiau pagarbos. Kas drįs mus pulti? 
Kalaviju ginkluoto Drinko ir manęs, mosuojančio kūju, net ir prarijęs nesu- 
virškins joks demonas. 

- Ojei Daneiris žus mums nespėjus pas ją nusigauti? - gūžtelėjo Kventi- 
nas. - Mums reikia laivo. Kad ir „Nuotykio“. 

Geris nusijuokė. 

— Matyt, Daneiris tu trokšti labiau, nei tikėjausi, jei sutinki kelis mė- 
nesius iš eilės kęsti to laivo smarvę. Aš po trijų dienų tikriausiai jau pats 
maldausiu jūreivių, kad mane nužudytų. Ne, mano prince, maldauju, tik 
neplaukime „Nuotykiu“. 

- Gali pasiūlyti ką nors geriau? - paklausė jo Kventinas. 

- Galiu. Man ką tik šovė mintis. Pripažįstu, planas gana rizikingas ir 
garbingu jo nepavadinsi, bet... jei pavyks, pas savo karalienę atsidursi grei- 
čiau, nei traukdamas „demono keliu“. 

- Pasakok, ką sumanei, - paragino jį Kventinas Martelis. 


JONAS 


lietis. Negaliu jo pasirašyti. Ir nepasirašysiu. 

Nedaug trūko, kad nieko nelaukęs būtų sudeginęs pergamentą. Bet, 
užuot taip ir padaręs, tik gurkštelėjo alaus, o tiksliau - pusę taurės pripil- 
tų alaus drumzlių, likusių nuo vakarykštės, vienumoje valgytos vakarienės. 
Turiu pasirašyti dokumentą. Jie išrinko mane lordu vadu. Siena mano, Sargy- 
ba - taip pat. Nakties sargyba karuose nedalyvauja. 

Kai Paniurėlis Edas Toletas atidarė duris ir, kyštelėjęs galvą, pranešė, kad 
atėjo Džilė, Jonui labai palengvėjo. Meisterio Eimono laišką jis padėjo į šalį. 

- Priimsiu ją. - Šio susitikimo jis bijojo. - Be to, surask Semą. Susitikęs 
su Džile, norėsiu su juo pasišnekėti. 

- Jis tikriausiai rūsyje, sėdi prie knygų. Mano senasis septonas sakydavo, 
kad knygos - tai kalbantys mirusieji. O aš pasakysiu, kad mirę žmonės turė- 
tų tylėti. Niekas nenori klausytis numirėlio kliedesių. 

Ir Paniurėlis Edas nuėjo, kažką murmėdamas apie kirminus ir vorus. 

Vos įžengusi, Džilė puolė ant kelių. Jonas apėjo stalą ir, paėmęs už rankų, 
privertė ją atsistoti. 

— Nereikia prieš mane klauptis. Aš ne karalius. - Nors buvo žmona ir 

motina, Jono akimis žiūrint, Džilė vis tiek atrodė beveik kaip vaikas - ma- 
žutė, laiba, susisupusi į vieną iš senų Semo apsiaustų. Drabužis jai buvo toks 
platus, kad po jo klostėmis būtų tilpusios dar kelios tokios mergaitės. - Ar 
kūdikiai sveiki? - paklausė jis. 

Po pakeltu gobtuvu veidą slepianti tyržmogė droviai šyptelėjo. 

— Taip, milorde. Baiminausi, kad abiem neturėsiu užtektinai pieno, bet 
juo daugiau jie žinda, tuo daugiau pieno randasi. Abu berniukai stiprūs. 

— Turiu tau pasakyti kai ką nemalonaus. - Jis vos neištarė „paprašyti“, 
bet paskutinę akimirką susigriebė. 

- Ar dėl Menso? Vala maldavo karaliaus, kad jo pasigailėtų. Net sutiko 
tekėti už klūpautojo ir pasižadėjo neperrėžti jam gerklės, jei tik Mensas liks 
gyvas. Kaulų Lordui juk dovanota gyvybė. Krasteris vis kartodavo užmušiąs 
Kaulų Lordą, jei tik šis kada nors pasirodys jo pilies prieigose. Mensas nepa- 
darė nė pusės tiek blogo, kiek padarė Kaulų Lordas. 

Ne, Mensas tik subūrė kariuomenę ir puolė karalystę, kurią kadaise buvo 
prisiekęs ginti. 

— Mensas davė mūsų priesaiką, Džile. O tada tapo perbėgėliu, vedė Dalą 
ir pasiskelbė Užusienio karaliumi. Dabar jo gyvybė ir likimas yra karaliaus 

Stanio rankose. Bet mudviem reikia pasikalbėti ne apie jį, o apie jo sūnų. 
Apie Dalos berniuką. 

- Apie kūdikį? - drebančiu balsu paklausė Džilė. - Jis niekada nesulaužė 
jokios priesaikos, milorde. Jis tik miega, verkia ir žinda; jis niekam nepada- 
rė nieko bloga. Neleisk jai sudeginti berniuko. Gelbėk jį, maldauju! 

— Tik tu gali jį išgelbėti, Džile. 

Ir Jonas jai papasakojo, kaip tai padaryti. 

Kita moteris būtų jį aprėkusi, iškeikusi ir pasiuntusi po septyniais praga- 
rais. Kita moteris tikriausiai būtų įsiutusi, trenkusi Jonui, spyrusi, mėginusi 
iškabinti akis. Kita moteris greičiausiai būtų nesutikusi jam paklusti. 

Bet Džilė tik papurtė galvą. 

— Ne. Prašau, ne... 

Šį žodį pasigavo varnas. 

Ne! - karktelėjo jis. 

- Jei atsisakysi, berniukas žus laužo liepsnose. Ne rytoj, ne poryt, bet... 
netrukus, kai tik Melisandrai prisireiks atgaivinti drakoną, sukelti vėją ar 
imtis kitų burtų, kuriems būtinas karaliaus kraujas. Mensas tuomet jau bus 
virtęs kaulais ir pelenais, tad Melisandra pareikalaus sudeginti jo sūnų, o 
Stanis jai neatsakys. Jei neišgabensi berniuko, Melisandra jį sudegins. 

- Gerai, aš plauksiu, - sutiko Džilė. - Paimsiu jį, abu juos paimsiu - ir 
Dalos berniuką, ir savąjį. 

Jos skruostais ritosi ašaros. Jei ne žvakės šviesa, kurioje tos ašaros tviskė- 
jo, Jonas nebūtų pamatęs, kad Džilė verkia. Matyt, Krasterio žmonos išmo- 
kydavo savo dukteris verkti tyliai, įsikniaubus į pagalvę. O gal išsiverkti jos 
išeidavo į lauką, toliau nuo Krasterio kumščių? 

Jonas pirštais suspaudė kalavijo rankenos buožę. 

- Jei paimsi abu berniukus, karalienės vyrai sės ant žirgų, pasivys tave ir 
partemps atgal. Tada berniukas vis tiek bus sudegintas, o... drauge su juo — 
ir tu. - Jei imsiu ją guosti, Džilė pamanys, kad ašaromis įmanoma mane su- 
graudinti. Ji privalo suprasti, kad nenusileisiu. - Paimsi vieną kūdikį - Dalos 
berniuką. 

- Motina negali palikti savo sūnaus, jei paliks, bus prakeikta amžiams. 
Ji negali palikti sūnaus. Mudu su Semu jį išgelbėjome. Prašau... Maldauju, 
milorde. Išplėšėme jį iš šalčio nagų. 

- Žmonės kalba, kad sušalti - gana švelni mirtis. O būti sudegintam... 
matai šią žvakę, Džile? 

Ji pažvelgė į liepsną. 

— Matau. 

— Paliesk ją. Palaikyk delną virš ugnies. 

Ji išpūtė jau ir taip dideles rudas akis. Ir nė nekrustelėjo. 

— Nagi, ištiesk ranką. - Nužudyk berniuką. - Ištiesk! 

Virpėdama mergina ištiesė ranką ir laikė delną gerokai aukščiau žvakės 
liepsnos. 

- Nuleisk. Tegul ugnis paliečia delną. 

Džilė nuleido ranką. Per colį. Paskui dar per vieną. Ugniai lyžtelėjus del- 
ną, ji staiga patraukė ranką ir ėmė kūkčioti. 

- Būti sudegintam - labai žiauri mirtis. Dala mirė tą berniuką gimdyda- 
ma, bet tu jį išmaitinai ir išsaugojai. Išplėšei iš šalčio nagų savo sūnų. Dabar 
išgelbėk jos vaiką nuo ugnies. 

- Tada ji sudegins mano kūdikį. Ta raudonoji moteris. Neturėdama Da- 
los sūnaus, ji sudegins manąjį. 

— Tavo sūnus neturi karaliaus kraujo. Atidavusi jį liepsnoms, Melisan- 
dra nieko nelaimės. Stanis nori, kad laisvoji tauta jį paremtų, ir tikrai neleis 
be jokios priežasties sudeginti nekalto kūdikio. Tavo berniukas bus saugus. 
Rasiu jam žindyvę ir jis, mano globojamas, užaugs čia, Juodojoje pilyje. Iš- 
moks medžioti ir jodinėti, valdyti kalaviją, kautis kirviu ir šaudyti iš lanko. 
Aš net pasirūpinsiu, kad tavo vaikas išmoktų skaityti ir rašyti. - Semui tai 
būtų patikę. - O sulaukęs tinkamo amžiaus sužinos, kas iš tiesų yra. Tada, 
jei norės, galės tave susirasti. 

- Čia užaugęs, jis taps varnu juodu apsiaustu. - Mažute, išblyškusia at- 
galia ranka Džilė nusibraukė ašaras. - Aš to neleisiu. Neleisiu. 

Tada nužudyk berniuką, pagalvojo Jonas. 

— Leisi. O jei ne, patikėk, tą dieną, kai laužo ugnis praris Dalos berniuką, 
žus ir taviškis. 

Žus! - riktelėjo Senojo Lokio varnas. Žus, žus, žus! 

Mergina sėdėjo susikūprinusi, nuleidusi galvą, stebeilydamasi į žvakės 
liepsną, o jos akyse spindėjo ašaros. Pagaliau Jonas tarė: 

— Gali eiti. Niekam nieko nepasakok ir žiūrėk, kad rytoj valandą prieš 
aušrą būtum pasiruošusi kelionei. Mano vyrai ateis tavęs palydėti. 

Džilė atsistojo. Išblyškusi ir netarusi nė žodžio, nė karto negrįžtelėjusi ir 
nežvilgtelėjusi į Joną, ji išėjo. Džilei skubant per ginklinę, Jono ausis pasiekė 
jos žingsnių aidas. Mergina, galima sakyti, bėgo. 

Nuėjęs uždaryti durų, Jonas pamatė po priekalu gulintį ir jaučio kaulą 
graužiantį Vaiduoklį. Jam prisiartinus, baltasis didvilkis pakėlė galvą. 

— Pagaliau parsiradai... 

Jonas vėl grįžo į savo krėslą, ketindamas dar kartą perskaityti meisterio 
Eimono laišką. 

Po kelių minučių su glėbiu knygų pasirodė Semvelis Tarlis. Vos tik jis 
įkėlė koją į kambarį, Mormonto varnas nuplasnojo prie jo reikalaudamas 
grūdų. Semas, labai stengdamasis įtikti paukščiui, pasiūlė jam kelis grūdus, 
pasemtus iš maišo, pūpsojusio prie durų. Varnas snapu smarkiai kaptelėjo 
jam delną. Semas suriko, paukštis nuplasnojo šalin, o grūdai pabiro ant 
grindų. 

- Ar tas nenaudėlis prakirto odą? - paklausė Jonas. 

Semas atsargiai nusimovė pirštinę. 

- Prakirto. Man bėga kraujas. 

— Mes visi liejame kraują dėl Sienos. Apsimauk storesnes pirštines. - Jo- 
nas koja pastūmė Semui krėslą. - Sėskis ir užmesk akį. 

Jis padavė Semui pergamentą. 

— Kas čia? 

— Popierinis skydas. 

Semas neskubėdamas ėmė skaityti. 

- Laiškas karaliui Tomenui? 

— Kartą Vinterfele Tomenas ir mano brolis, Branas, kovėsi mediniais ka- 
lavijais, - prisiminė Jonas. - Tomeno apsaugos buvo tokios storos, kad jis 
atrodė tarsi kimšta žąsis. Branas partrenkė jį ant žemės. - Jis žingtelėjo prie 
lango ir atidarė langines. Oras lauke buvo šaltas ir gaivus, o dangus - pilkas 
ir apniukęs. - Bet šiandien Branas žuvęs, o putlus raudonskruostis Tomenas 
sėdi Geležiniame soste, ant savo auksinių garbanų užsidėjęs karūną. 

Semas keistai dėbtelėjo į Joną ir, rodėsi, norėjo kažką pasakyti. Bet apsi- 
galvojo ir vėl įsistebeilijo į pergamentą. 

- Laiškas dar nepasirašytas. 

Jonas papurtė galvą. 

- Senasis Lokys daugybę kartų maldavo Geležinio sosto padėti. Jie at- 
siuntė jam Janą Slintą. Joks laiškas neprivers Lanisterių mūsų pamilti. Juo- 
lab dabar, kai jie sužinos, jog padedame Staniui. 

— Padedame tik ginti Sieną, o prie jo maišto nesidedame. Laiške tai ir 
rašoma. 

- Lordas Taivinas į šį skirtumą gali neatkreipti dėmesio. - Jonas vėl 
grybštelėjo laišką. - Kodėl dabar jis turėtų mums padėti? Anksčiau niekada 
to nedarė. 

— Na, gal jis nenorės, kad pasklistų šnekos, girdi, Stanis atjojo ginti kara- 
lvstės, o karalius Tomenas tuo metu žaidė su savo žaislais. Tokia žinia sukel- 
tų visuotinę panieką Lanisterių giminei. 

- Lanisterių giminei trokštu ne paniekos, o pražūties ir žlugimo. - Jonas 
perskaitė ištrauką iš laiško: - „Nakties sargyba Septynių Karalysčių karuose 
nedalyvauja. Esame prisiekę karalystei, kuriai dabar iškilo didžiulis pavojus. 
Stanis Barateonas padeda mums kovoti su priešais, plūstančiais iš anapus 
Sienos, bet mes nesame jo žmonės...“ 

Semas neramiai pasimuistė krėsle. 

- Juk iš tiesų nesame. O gal? 

— Daviau Staniui maisto, suteikiau pastogę, užleidau Nakties fortą ir su- 
tikau Dovanos teritorijoje įkurdinti dalį laisvosios tautos. Tik tiek. 

- Lordas Taivinas sakys, jog tai - gerokai per daug. 

— O Stanis tvirtina, kad per mažai. Kuo daugiau karaliui duodi, tuo dau- 
giau jis nori. Einame per apledėjusį tiltą ir abiejose jo pusėse - praraja. Jau ir 
vienam karaliui nelengva įtikti. O įtikti dviem vargu ar įmanoma. 

— Taip, bet... jei Lanisteriai karą laimės ir lordas Taivinas nuspręs, jog, 
suteikę pagalbą Staniui, išdavėme karalių, ko gero, Nakties sargybos laukia 
pražūtis. Jo pusėje Taireliai su visa galinga Haigardeno kariuomene. Be to, 
jis sumušė lordą Stanį prie Juodųjų Vandenų. 

— Tai buvo tik vienas mūšis. Robas laimėjo visus mūšius, o vis tiek žuvo. 
Jei Staniui pavyks patraukti savo pusėn šiauriečius... 

Kelias akimirkas padvejojęs, Semas pasakė: 

- Ir Lanisteriai šiaurėje turi savų žmonių. Kad ir lordą Boltoną bei jo 
nesantuokinį sūnų. 

— O Stanį palaiko Karstarkai. Jei jam pavyktų laimėti Baltojo Uosto pa- 
lankumą... 

- Jei... - išraiškingai pakartojo Semas. - Ojei ne? Milorde, net popierinis 
skydas yra geriau nei jokio... 

- Tikriausiai taip. - Ir jis, ir Eimonas sako tą patį. Giliai širdyje Jonas 
vylėsi, kad Semo Tarlio nuomonė bus kitokia. Tai tik rašalas ir pergamentas. 
Nusiminęs jis čiupo plunksną ir pasirašė laišką. - Nešk antspaudų vašką. — 
Kol dar neapsigalvojau. Semas šoko vykdyti įsakymo. Jonas įspaudė lordo 
vado antspaudą ir padavė Semui laišką. - Prieš jums išvykstant, atiduok jį 
meisteriui Eimonui ir pasakyk, kad išsiųstų paukštį į Karaliaus Uostą. 

— Pasakysiu, - neslėpdamas palengvėjimo tarė Semas. - Milorde, ar ga- 
liu paklausti... Mačiau išeinančią Džilę. Jos akys buvo pilnos ašarų. 

— Vala vėl atsiuntė ją maldauti Mensui pasigailėjimo, - pamelavo Jonas 
ir jiedu šnektelėjo apie Mensą, Stanį ir Melisandrą iš Ašajaus, 0 tuo metu 
varnas sulesė paskutinius grūdus ir riktelėjo: Kraujas! 

- Siunčiu Džilę nuo Sienos, - paaiškino Jonas. - Ir ją, ir berniuką. Jo 
pieno broliui teks rasti kitą žindyvę. 

- Kol ją rasi, tiks ir ožkos pienas. Jis kūdikiui tinka labiau nei karvės 
pienas. 

Kalbos apie krūtis ir žindymą Semą akivaizdžiai glumino, tad jis staiga 
prašneko apie istoriją ir apie lordais vadais tapusius jaunuolius, gyvenusius 
ir mirusius prieš kelis šimtus metų. Bet Jonas jį pertraukė: 

- Geriau papasakok ką nors naudinga. Papasakok man apie priešus. 

— Apie Kitus... - Semas apsilaižė lūpas. - Jie minimi metraščiuose, nors 
ir ne taip dažnai, kaip maniau. Tai yra metraščiuose, kuriuos radau ir pa- 
skaitinėjau. Žinau, kad jų yra daugiau, tik aš dar neradau. Kai kurios iš se- 
niausiųjų knygų tiesiog byra. Jų puslapiai, kai mėginu juos versti, trupa. O 
tikrai senos knygos... Jos arba jau visiškai subyrėjusios, arba užkištos kur 
nors, kur dar nežiūrėjau, arba... na, gal tų knygų iš viso nėra ir niekada ne- 
buvo. Seniausi mums žinomi pasakojimai yra parašyti tada, kai į Vesterosą 

atkeliavo andalai. Pirmieji Žmonės mums paliko tik runas akmenyse, tad 
viską, ką manome žinantys apie Didvyrių ir Aušros amžius bei Ilgąją Nak- 
tį, sužinojome iš pasakojimų, kuriuos septonai užrašė praėjus tūkstančiams 
metų. Be to, kai kurie Citadelės didieji meisteriai tais pasakojimais abejoja. 
Tose senose istorijose kalbama apie karalius, valdžiusius kelis šimtmečius, 
ir riterius, jodinėjusius po tuos kraštus tūkstančiu metų anksčiau, nei aps- 
kritai atsirado riteriai. Pats Žinai legendas apie Brandoną Statytoją, Simeo- 
ną Žvaigždžiaakį, Nakties karalių... Anot tų pasakojimų, esi devyni šimtai 
devyniasdešimt aštuntas Nakties sargybos lordas vadas, bet seniausiame 
mano rastame sąraše yra tik šeši šimtai septyniasdešimt keturi lordai vadai, 
tad galima manyti, kad jis buvo sudarytas tais laikais, kai... 

— „labai seniai, - pertarė jį Jonas. - Kas rašoma apie Kitus? 

— Radau įrašų apie drakonų stiklą. Didvyrių amžiuje miškavaikiai 
kiekvienais metais Nakties sargybai duodavo šimtą durklų obsidiano aš- 
menimis. Daugumoje pasakojimų tvirtinama, jog Kiti ateina, kai būna 
šalta. Arba priešingai: kai jie ateina, oras staiga atšąla. Kartais jie pasirodo 
per pūgą ir išnyksta, kai dangus išsigiedrija. Jie vengia saulės šviesos ir 
puola naktį arba... jiems pasirodžius, užeina naktis. Kai kuriose knygose 
kalbama, kad jie joja ant gyvūnų gaišenų. Tai gali būti lokiai, didvilkiai, 
mamutai, žirgai, svarbu tik, kad būtų negyvi. Tas, kuris nužudė Mažąjį 
Polą, jojo ant negyvo arklio, tad ši pasakojimo dalis tikrai yra teisinga. Kai 
kuriose istorijose dar minimi milžiniški ledo vorai. Nežinau, kas tai yra. 
Kūnai vyrų, žuvusių kautynėse su Kitais, turi būti sudeginti, kitaip prisi: 
kels jau kaip Kity vergai. 

- Visa tai žinojome. Svarbiausia, kaip mums juos įveikti? 

- Jei tikėsime pasakojimais, paprastais kalavijais Kity šarvai neįveikiami, 
o jų kalavijai tokie šalti, kad pralaužia plieną. Tačiau ugnis juos gąsdina, o 
obsidianu galima juos nužudyti. Radau vieną Ilgosios Nakties laikais užra- 
šytą istoriją, kurioje kalbama apie paskutinį didvyrį, žudžiusį Kitus kalaviju 
iš drakonų stiklo. Matyt, prieš drakonų stiklą jie tikrai bejėgiai. | 

- Prieš drakonų stiklą? - Apie jį Jonas dar nebuvo girdėjęs. - Gal prieš 
Valyrijos plieną? 

- Ir aš pirmiausia apie tai pagalvojau. 

— Vadinasi, jei tik man pavyktų įtikinti Septynių Karalysčių lordus ati- 
duoti savo kalavijus iš Valyrijos plieno, karalystė būtų išgelbėta? Tai padary- 
ti nebus sunku. - Nė kiek ne sunkiau, nei įtikinti juos atiduoti savo monetas 
ir pilis. Jis niūriai nusijuokė. - Ar radai užrašyta, kas tie Kiti, iš kur ateina ir 
ko jiems reikia? 

- Kol kas ne, milorde, bet gal tiesiog skaičiau ne tas knygas. Šimtų iš jų 
dar net neatsiverčiau. Duok man daugiau laiko ir rasiu viską, ką tik įmano- 
ma rasti. 

- Daugiau laiko neturime. Kraukis mantą, Semai. Keliausi kartu su Džile. 

- Keliausiu?.. - Išsižiojęs iš nuostabos, Semas įsistebeilijo į lordą vadą, 
tarsi nesuprasdamas, ką tas žodis reiškia. - Kur keliausiu? Į Rytų sargybą, 
milorde? Ar... ar turėsiu... 

— Į Senmiestį. 

- Į Senmiestį?! - spigiai šūktelėjo Semas. 

- Ir Eimonas ten keliaus. 

— Eimonas? Meisteris Eimonas? Bet... jam šimtas dveji metai, milorde, jis 
negali... Išsiunti nuo Sienos mus abu? O kas rūpinsis varnais? O jei kas nors 
susirgs arba bus sužeistas, kas... 

- Klaidas. Jis daug metų padėjo Eimonui. 

- Klaidas tik tarnas, be to, jam sparčiai silpsta regėjimas. Tau reikia 
meisterio. Meisteris Eimonas toks silpnas, kelionė jūra gali jį... Jis senas ir... 

- Jo gyvybei gresia pavojus. Aš tai suvokiu, Semai, bet likdamas čia jis 
dar labiau rizikuotų. Stanis žino, kas iš tiesų yra Eimonas. Jei raudonajai 
moteriai savo burtams prireiktų karališko kraujo... 

- Hm... 

Putlūs Semo skruostai staiga išbalo kaip drobė. 

— Rytų sargyboje prie jūsų prisidės Dareonas. Tikiuosi, kad jo dainos 
pietuose pritrauks į mūsų gretas daugiau vyrų. „Juodasis strazdas nupluk- 
dys jus į Bravosą. Iš ten kelione į Senmiestį turėsite rūpintis patys. Jei Džilės 
kūdikį ketini pripažinti kaip savo nesantuokinį vaiką, siųsk juos abu į Rago 
Kalvą. Jei ne, Eimonas ras jai tarnaitės vietą Citadelėje. 

— Mano ne-ne-nesantuokinis... Taip, aš... Mano motina ir seserys padės 
Džilei auginti vaiką. Palydėti ją iki Senmiesčio galėtų ir Dareonas, nebūtinai 
plaukti man. Aš... kiekvieną popietę lieju prakaitą šaudykloje su Ulmeriu, 
kaip liepei... Na, nebent būnu knygų saugyklose, bet juk liepei man surink- 
ti žinių apie Kitus. Nuo didlankio man maudžia pečius, o ant pirštų prisi- 
tryniau pūslių. - Jis parodė Jonui ranką. - Bet vis tiek šaudau. Dabar jau 
dažniausiai kliudau taikinį, bet vis tiek esu prasčiausias iš šaulių, kada nors 
laikiusių rankose lanką. Tačiau Ulmerio pasakojamos istorijos man patin- 
ka. Kas nors turėtų jas užrašyti ir sudėti į knygą. 

— Taip ir padaryk. Citadelėje yra ir pergamento, ir rašalo, ir didlankių. 
Tikiuosi, kad ir toliau mokysiesi šaudyti. Semai, Nakties sargyboje yra šim- 
tai vyrų, mokančių taikliai paleisti strėlę, bet tik keli moka skaityti ir rašyti. 
Noriu, kad taptum mano naujuoju meisteriu. 

- Milorde, aš... Mano vieta čia, prie knygų... 

- Ir vėl ją užimsi, kai pas mus grįši. 

Semas delnu palietė sau kaklą. 

- Milorde, Citadelėje... jie verčia mėsinėti lavonus. Negaliu nešioti gran- 
dinės. 

— Gali. Ir nešiosi. Meisteris Eimonas senas ir aklas. Palengva jį apleidžia 
paskutinės jėgos. Kai jis mirs, kas užims jo vietą? Meisteris Mulinas iš Še- 

šėlių bokšto veikiau karys nei mokslo vyras, o meisteris Harmunas iš Rytų 
sargybos dažniausiai būna girtas. 

- Jei paprašytum Citadelės, kad atsiųstų tau daugiau meisterių... 

- Taip ir padarysiu. Mums prireiks kiekvieno, kurį jie atsiųs. Bet pakeisti 
Eimoną Targarieną nėra lengva. - Mūsų pokalbis vyksta ne taip, kaip tikė- 
jausi. Jonas žinojo, kad su Džile bus sunku, bet vylėsi, jog Semas prie Sienos 
tykančius pavojus mielai iškeis į Senmiesčio šilumą. - Buvau įsitikinęs, kad 
tau ši užduotis patiks, - suglumęs tarė jis. - Citadelėje yra tiek daug knygų, 
kad niekas negali tikėtis visų jų perskaityti. Tau ten puikiai seksis, Semai. 
Žinau, kad seksis. 

— Ne. Knygas galėčiau skaityti, bet m-meisteris turi būti ir gydytojas, o 
aš, pamatęs k-kraują, alpstu. - Tarsi patvirtindama, kad sako tiesą, Semui 
ėmė virpėti ranka. - Aš - Semas Bailys, o ne Semas Žudikas. 

— Bailys? Ko tu bijai? Senių priekaištų? Semai, tu matei prie Kumščio be- 
sispiečiančius numirėlius - nelyginant banga plūstančius gyvus numirėlius 
juodomis rankomis ir žydromis akimis. Tu nužudei Kitą. 

- Jį įveikė d-drakono stiklas, o ne aš. 

- Tylėk, - griežtai sudraudė jį Jonas. Po pokalbio su Džile jis neketino 
kęsti dar ir storulio ašarų. - Tu melavai, rezgei planus ir intrigas, kad tap- 
čiau lordu vadu. O dabar man paklusi. Vyksi į Citadelę kaldintis grandinės, 
ir, jei reikės mėsinėti lavonus, tu juos mėsinėsi. Senmiestyje lavonai bent jau 
nesipriešins. 

— Milorde, m-mano tėvas, lordas Rendilas, jis... jis... jis... Meisterio gy- 
venimas - tai vergo gyvenimas. Joks Tarlių giminės sūnus niekada nepasi- 
kabins ant kaklo grandinės. Rago Kalvos vyrai nesilenkia ir nepataikauja 
smulkiems niekingiems lordams. Jonai, negaliu nepaklusti tėvui. 

Nebūk mažas berniukas, pagalvojo Jonas. Įveik savyje berniuką ir pri- 
versk tą patį padaryti savo tėvą. Padaryk tai, prakeiktas niekše. 

- Tu neturi tėvo. Tik brolius. Tavo gyvenimas priklauso Nakties sargy- 
bai, tad eik, susikrauk į krepšį savo apatinius ir kitą mantą, kurią nori pasi- 
imti į Senmiestį. Išvyksi rytoj, valandą prieš saulėtekį. O štai tau dar vienas 
isakymas. Nuo šiandien nevadinsi savęs bailiu. Per pastaruosius metus pa- 
tyrei daugiau, nei dauguma žmonių patiria per visą gyvenimą. Gali įveikti 
Citadelės iššūkį ir įveiksi jį kaip prisiekęs Nakties sargybos brolis. Negaliu 
tau įsakyti būti drąsiam, bet įsakau savo baimės nerodyti. Davei priesaiką, 
Semai. Pameni? 

— Aš... pamėginsiu. 

— Tu ne mėginsi, o paklusi. 

Paklusi, karktelėjo Mormonto varnas ir suplasnojo dideliais juodais 
sparnais. 

Semas, rodėsi, pasidavė, nusvarino pečius. 

— Kaip lordas vadas įsakys. Ar... ar meisteris Eimonas žino? 

- Tai buvo pirmiausia jo mintis. - Jonas atidarė Semui duris. - Ir kad 
man jokių atsisveikinimų. Kuo mažiau žmonių apie šią kelionę žinos, tuo 
geriau. Valandą prieš auštant, prie kapinių. 

Semas spruko nuo Jono taip pat skubriai kaip ir Džilė. 

Lordas vadas pasijuto pavargęs. Man reikia pamiegoti. Pusę nakties jis 
būdravo įnikęs į žemėlapius, rašydamas laiškus ir kartu su meisteriu Eimo- 
nu kurdamas planus. Bet net ir pagaliau nusigavęs į siaurą lovą, Jonas dar 
ilgai negalėjo užmigti. Mat žinojo, kas šiandien jo laukia, ir neramiai vartėsi 
lovoje, vis prisimindamas paskutinius meisterio Eimono ištartus žodžius. 

— Milorde, leisk paskutinį kartą tau patarti, - tarė senis. - Noriu tau 
pasakyti tą patį, ką kadaise sakiau savo broliui, kai mudu paskutinį kartą 
matėmės. Kai Didžioji taryba išrinko jį karaliumi užimti Geležinio sosto, 
jam buvo trisdešimt treji. Jis buvo ir suaugęs vyras, turintis savo sūnų, ir... 
berniukas. Egas buvo naivus ir mielas ir už tai visi jį mylėjome. „Įveik savy- 
je berniuką, - patariau jam, prieš lipdamas į laivą ir plaukdamas prie Sie- 
nos. — Tik vyras gali valdyti. Eigonas, o ne Egas. Įveik savyje berniuką ir 
tapk vyru.“ - Senis ėmė čiuopti Jonui veidą. - Tu du kartus jaunesnis už 
Egą, be to, bijau, kad tau teko gerokai sunkesnė našta. Vadovaudamas nepa- 
tirsi daug džiaugsmo, bet tikiu, kad tau pakaks jėgų darbams, kuriuos būti- 
na atlikti. Įveik savyje berniuką, Jonai Snou. Žiema jau čia pat. Įveik savyje 
berniuką ir tapk vyru. 

Apsivilkęs apsiaustą, Jonas išėjo į lauką. Jis kasdien apeidavo Juodąją 
pilį, aplankydavo sargybinius, pats išklausydavo jų raportų, pasižiūrėdavo, 
kaip Ulmeris savo globotinius moko šaudyti iš lanko, šnektelėdavo ir su 
karaliaus, ir su karalienės vyrais ir užlipęs pavaikščiodavo ant apledėjusios 
Sienos, kad galėtų apžvelgti mišką. Tarsi baltas, šalia slenkantis šešėlis jam iš 
paskos tipendavo Vaiduoklis. 

Jonui užlipus, Sieną saugojo Kedžas Baltakis. Kedžas buvo sulaukęs dau- 
giau kaip keturių dešimčių savo vardo dienų, trisdešimt iš jų - prie Sienos. 
Kaire akimi jis nematė, o dešinės žvilgsnis buvo piktas. Tyrlaukiuose, vienas 
su kirviu ir raitas ant arklio, jis buvo ne blogesnis žvalgas už kitus, tarnau- 
jančius prie Sienos, bet su kitais vyrais niekada gerai nesutarė. 

— Rami diena, - pasakė jis Jonui. - Nėra ko pasakoti, nebent apie pasi- 
klydusius žvalgus. 

- Kokius pasiklydusius žvalgus? - sukluso Jonas. 

Kedžas išsiviepė. 

- Apie du riterius. Prieš valandą jiedu nujojo į pietus, link Karališkojo 
kelio. Pamatęs juos nešdinantis, Daivenas tiems kvailiams iš pietų šūktelėjo, 
kad jie traukia ne į tą pusę. 

- Aišku, - linktelėjo Jonas. 

Daugiau apie šį įvykį jis sužinojo iš paties Daiveno - seno miškininko, 
kareivinėse iš dubens kabinusio miežinę košę. 

— Taip, milorde, mačiau juos. Tai buvo Horpas ir Meisis. Vis kartojo, kad 
juos siuntė Stanis, bet neprasitarė, nei kur, nei kokiu tikslu, nei kada jie ke- 
tina grįžti. 

Seras Ričardas Horpas ir seras Džastinas Meisis buvo karalienės vyrai 
ir įtakingi karaliaus tarybos nariai. Jei Stanis būtų norėjęs pasiųsti žvalgus 
apsidairyti, tam būtų pakakę poros eilinių raitininkų, pagalvojo Jonas Snou, 
bet jeigu jam reikėjo perduoti žinią arba pasiysti pasiuntinius, žinoma, tam 
geriau tiko riteriai. Koteris Paikas iš Rytų sargybos pranešė, kad Svogūnų 
lordas ir Saladoras Sanas išplaukė į Baltąjį Uostą tvarkyti reikalų su lordu 
Manderliu. Tad Stanis, suprantama, galėjo išsiųsti kitus pasiuntinius. Jo 
malonybė nebuvo kantrus žmogus. 

Tik kažin, ar pasiklydę žvalgai apskritai galėjo grįžti. Gal jie ir buvo 
riteriai, bet šiaurės visiškai nepažinojo. Traukiančius Karališkuoju keliu 
juos nuolat lydės žvilgsniai, ir toli gražu ne visada draugiški. Tačiau tai 
buvo ne Jono reikalas. Tegul Stanis turi savų paslapčių. Dievai žino, kad ir 
aš turiu savų. 

Tą naktį Vaiduoklis gulėjo lovos kojūgalyje ir šį kartą Jonas nesapnavo, 
kad yra vilkas. Bet vis tiek miegojo neramiai, kelias valandas vartėsi, kol 
pagaliau nugrimzdo į košmarą. Sapnavo Džilę, - verkiančią, maldaujančią 
neliesti jos kūdikių, - o jis išplėšė berniukus jai iš glėbio, nukirtęs apkeitė 
galvas ir liepė Džilei prisiūti jas prie kūnelių. 

Nubudęs pamatė tamsos gaubiamame miegamajame prie lovos stypsan- 
tį Edą Toletą. 

— Milorde... Jau laikas. Vilko valanda. Liepei tave pažadinti. 

- Atnešk man ko nors karšto. 

Jonas nubloškė į šalį antklodes. 

Kol jis apsirengė, Edas grįžo, delnais suspaudęs garuojančią taurę. Jo- 
nas tikėjosi karšto, prieskoniais pagardinto vyno ir nustebo gavęs sriubos, 
o tiksliau sultinio, kvepiančio porais ir morkomis, nors nei porų, nei mor- 
kų gabalėlių jame, rodos, nebuvo. Kai sapnuoju esąs vilkas, kvapai būna sti- 
presni, tarė sau Jonas, ir maisto skonis sodresnis. Vaiduoklis gyvybingesnis už 
mane. Išgėręs taurę, jis pastatė ją ant kalvės žaizdro. 

Tą rytą prie jo durų budėjo Kegsas. 

- Norėsiu pasikalbėti su Bedviku ir Janu Slintu, - pasakė jam Jonas. — 
Pasirūpink, kad švintant jiedu prisistatytų. 

Lauke pasaulis buvo tamsus ir tylus. Šalta, bet ne pavojingai šalta. Kol 
kas dar ne. Saulei patekėjus bus šilčiau. Jei dievai bus geri, Siena galėtų verkti. 
Jiems atėjus prie kapinių, iškeliaujančiųjų kolona jau buvo išsirikiavusi. Va- 
dovauti vilkstinei, - keliolikai raitų žvalgų ir dviem vežimams, - Jonas pa- 
skyrė Juodąjį Džeką Bulverį. Vienas vežimas buvo prikrautas skrynių, dėžių 
ir maišų, pilnų kelionei skirto maisto. Kitame buvo sumeistrautas kietintos 
odos stogas, saugantis nuo vėjo. To vežimo gale buvo pasodintas meisteris 

Eimonas, įsisupęs į lokeną jis atrodė mažas kaip vaikas. Šalia vežimo stovėjo 
Semas ir Džilė. Merginos akys buvo paraudusios ir paburkusios, bet glėby- 
je, storai suvystytą, ji laikė kūdikį. Jonas nebuvo tikras, ar tai jos, ar Dalos 
berniukas. Abu kūdikius drauge jis buvo matęs vos kelis kartus. Džilės ber- 
niukas buvo vyresnis, Dalos - stambesnis, ir vis dėlto abu buvo panašaus 
amžiaus ir didumo, tad niekam, kas gerai vaikų nepažinojo, nebūtų buvę 
lengva juos atskirti. 

— Lorde Snou, - užkalbino jį meisteris Eimonas, - savo kambaryje pa- 
likau tau knygą. „Nefrito kompendiumą“. Jį parašė volantietis nuotykių 
ieškotojas, vardu Kolokvas Votaras, nukeliavęs į rytus ir aplankęs visas ša- 
lis prie Nefrito jūros. Ten yra ištrauka, kuri galėtų tave sudominti. Liepiau 
Klaidui ją pažymėti. 

— Būtinai perskaitysiu. 

Meisteris Eimonas nusišluostė nosį. 

- Žinios - tai ginklas, Jonai. Prieš stodamas į mūšį, gerai apsiginkluok. 

— Apsiginkluosiu. - Jonui ant veido užkrito kažkas šalta ir drėgna. Pa- 
kėlė akis ir pamatė, kad sninga. Blogas ženklas. Jis kreipėsi į Juodąjį Džeką 
Bulverį. - Žiūrėk, kad gerai leistumėte laiką, bet paikai nerizikuok. Su tavi- 
mi keliauja senas žmogus ir žindomas kūdikis. Pasirūpink, kad jiems būtų 
šilta ir netrūktų maisto. 

- Ir tu rūpinkis tuo pačiu, milorde. - Džilė, rodėsi, neskubėjo lipti į ve- 
žimą. - Pasirūpink likusiu berniuku. Rask kitą žindyvę, kaip kad sakei. Ža- 
dėjai man, kad rasi. Berniukui... Dalos berniukui... tai yra mažajam princui 
surask gerą moterį, kuri užaugins jį didelį ir stiprų. 

— Pažadu, kad taip ir bus. 

- Ir neduok jam vardo. Nedaryk to, kol jis nebus vyresnis nei dvejų 
metų. Kol žinda, duoti jiems vardus - bloga lemiantis ženklas. Galbūt tavo 
varnai to nežino, bet tai tiesa. 

— Kaip pageidausi, miledi. 

— Nevadink manęs taip. Aš motina, o ne miledi. Aš Krasterio žmona, 
Krasterio duktė ir motina. 

Kol įlipo į vežimą ir apsiklojo kailiais, ji davė palaikyti kūdikį Paniurėliui 
Edui. Kai šis vaiką atidavė, Džilė iš karto pakišo jam krūtį. Semas nuraudęs 
nusisuko ir užsiropštė ant kumelės. 

- Gerai, keliaujam! - sakomandavo Juodasis Džekas Bulveris ir pliaukš- 
telėjo botagu. Vežimai pajudėjo. 

Semas dar kelias akimirkas delsė. 

— Ką gi, - tarė jis, - sudie. 

- Sudie, Semai, - atsakė Paniurėlis Edas. - Nemanau, kad jūsų laivas nu- 
skęs. Laivai skęsta tik tada, kai jais plaukiu aš. 

Jonas leidosi į prisiminimus. 

- Pirmą kartą Džilę pamačiau prisispaudusią prie Krasterio pilies sie- 
nos - liesą tamsiaplaukę merginą išsipūtusiu pilvu, iš baimės besigūžiančią 
ir besistengiančią išvengti Vaiduoklio. Tas įsisuko į Džilės triušius ir ji, ma- 
nau, bijojo, kad vilkas neperplėštų jai pilvo ir nesurytų kūdikio, bet... la- 
biausiai jai derėjo bijoti visai ne didvilkio, tiesa? 

- Ji drąsesnė, nei įsivaizduoja, - pasakė Semas. 

- Ir tu drąsesnis, nei manai, Semai. Linkiu sklandžios ir saugios kelio- 
nės, rūpinkis Džile, Eimonu ir kūdikiu. - Šaltos snaigės ant veido priminė 
Jonui tą dieną, kai Vinterfele jis atsisveikino su Robu, tuomet dar nežinoda- 
mas, kad jiedu matosi paskutinį kartą. - Ir pasikelk gobtuvą. Tau plaukuose 
tirpsta snaigės. 

Kai neilga iškeliaujančiųjų kolona pranyko tolumoje, rytuose dangus, 
anksčiau buvęs juodas, ėmė pilkėti, o sniegas dar sutirštėjo. 

- Milžinas jau tikriausiai atėjo ir laukia lordo vado įsakymų, - priminė 
Jonui Paniurėlis Edas. - Janas Slintas - taip pat. 

- Taip. 

Jonas Snou pakėlė akis ir apžvelgė Sieną, stūksančią jiems virš galvų ne- 
lyginant ledo uola. Šimto lygų ilgio ir septynių šimtų pėdų aukščio. Sienos 
stiprybė glūdėjo jos aukštyje, o silpnybė - ilgyje. Jonas prisiminė, ką kadaise 
pasakė jo tėvas. „Sienos stiprumas priklauso nuo vyrų, kurie už jos stovi.“ 
Nakties sargybos vyrams drąsos netrūko, bet dabartinei užduočiai atlikti jų 
buvo gerokai per mažai. 

Ginklinėje jo laukė Milžinas. Tikrasis jo vardas buvo Bedvikas. Truputį 
daugiau nei penkių pėdų ūgio, jis buvo mažiausias Nakties sargybos vyras. 
Jonas nieko nelaukęs perėjo prie reikalo. 

- Prie Sienos mums reikia daugiau akių. Daugiau tarpinių pilių, kur 
mūsų žvalgai galėtų pasislėpti nuo šalčio, rasti karšto maisto ir pasikeisti 
žirgus. Ketinu įkurdinti įgulą Ledkraštyje ir skiriu tave jos vadu. 

Milžinas kyštelėjo mažąjį pirštelį į ausį, norėdamas išsikrapštyti sierą. 

— Vadu? Mane? Juk milordas žino, kad esu tik smulkaus ūkininko sūnus, 
o prie Sienos atsidūriau dėl brakonieriavimo. 

- Tu jau keliolika metų esi žvalgas. Likai gyvas per įvykius Pirmųjų 
Žmonių Kumštyje bei Krasterio pilyje ir grįžęs viską papasakojai. Jaunesni 
vyrai ima iš tavęs pavyzdį. 

Mažasis Bedvikas nusijuokė. 

- Tik neūžaugos žvelgia į mane užvertę galvą. Aš net skaityti nemoku, 
milorde. Net savo vardą sunkiai parašau. 

— Perdaviau žinią į Senmiestį, kad Citadelė atsiųstų daugiau meisterių. 
Jei reikės labai skubiai pasiųsti žinią, turėsi du varnus. Jei žinia ne tokia 
svarbi, tegul joja raiteliai. Kol nesulaukėme daugiau meisterių ir neturime 
daugiau varnų, ketinu išilgai Sienos, ant jos viršaus pastatyti eilę bokštų su 


švyturiais. 

- Ir kiekgi vargšų kvailių turės klausyti mano įsakymų? 

— Dvidešimt iš Sargybos, - atsakė Jonas, - ir dešimt karaliaus Stanio 
vyrų. - Senų, nepatyrusių arba sužeistų. - Tai nebus geriausi jo kovotojai ir 
nė vienas iš jų nesivilks juodo apsiausto, bet tau paklus. Pamėgink išpešti 
iš jų kuo daugiau naudos. Keturi iš brolių, kuriuos siunčiu su tavimi, bus iš 
Karaliaus Uosto, atkeliavę prie Sienos drauge su lordu Slintu. Viena akimi 
stebėk juos, o kita dairykis Siena besiropščiančių lipikų. 

- Žiūrėti galime, milorde, bet jei daug lipikų užsikars ant Sienos, nu- 
stumti jiems atgal į prarają trijų dešimčių vyrų nepakaks. 

Tikriausiai nepakaktų ir trijų šimtų. Bet šią abejonę Jonas nutylėjo. Tiesa 
buvo ta, jog pažeidžiamiausi lipikai būdavo tol, kol kopdavo. Nuo viršaus 
jiems ant galvų pildavosi akmenys, strėlės ir puodynės su verdančiu degutu, 
o jie negalėdavo priešintis, tik įsikibę laikydavosi ledo. Kartais Siena, atro- 
dė, pati juos nupurtydavo, kaip šuo išsipurto iš kailio blusas. Jonas pats tai 
matė, kai po Valos mylimojo Jarlo kojomis atskilo didžiulis ledo gabalas ir 
tyržmogis nugarmėjęs žuvo. 

Tačiau jei lipikams pavykdavo užsiropšti ant Sienos, padėtis gero- 
kai pasikeisdavo. Turėdami užtektinai laiko, viršuje jie išsikirsdavo atra- 
mas kojoms, susiręsdavo įtvirtinimus ir nuleisdavo kopėčias bei virves, 
kad paskui juos galėtų užlipti daugybė kitų. Būtent taip padarė Raimu- 
nas Raudonbarzdis, - Raimunas, buvęs Užusienio karaliumi Jono tolimo 
prosenelio laikais. Tada Sienos lordas vadas buvo Džekas Masgudas. Prieš 
Raudonbarzdžiui ateinant iš šiaurės, visi jį vadino Linksmuoliu Džeku, o 
tyržmogiui užpuolus Sieną jis amžiams buvo pramintas Džeku Miegaliu- 
mi. Tiesa, Raimuno kariuomenė buvo visiškai sutriuškinta Ilgojo ežero 
pakrantėse, mat ją dviem frontais puolė lordo Vilamo iš Vinterfelo ir Har- 
mondo Amberio, dar vadinto Girtu Milžinu, pajėgos. Raudonbarzdį nužu- 
dė Artosas Nepermaldaujamasis, jaunesnysis lordo Vilamo brolis. Nakties 
sargybos vyrai pasirodė per vėlai ir kautis su jais nespėjo, bet pačiu laiku, 
kad spėtų juos palaidoti, - būtent šį darbą įsakė jiems atlikti įtūžio pagau- 
tas Artosas Starkas, suklupęs ir sielvartaujantis prie savo žuvusio brolio 
nukirsta galva. 

Jonas nenorėjo, kad jį kas nors prisimintų kaip Joną Snou Miegalių. 

- Trisdešimt vyrų - daug geriau nei nė vieno, - tarė jis Milžinui. 

- Tikra tiesa, - linktelėjo smulkaus sudėjimo Bedvikas. - Ar vyksime tik 
į Ledkraštį, ar milordas ketina įkurdinti įgulas ir kitose pilyse? 

- Ilgainiui norėsiu turėti įgulas visose pilyse, - paaiškino Jonas, - bet kol 
kas vyrus siųsime tik į Ledkraštį ir Pilkąją sargybą. 

- O ar milordas jau nusprendė, kas vadovaus Pilkosios sargybos įgulai? 

- Janas Slintas, - atsakė Jonas. Tepadeda mums dievai. - Visiškai nega- 
bus vyras nebūtų buvęs paskirtas auksinių apsiaustų vadu. Slintas yra sker- 
diko sūnus. Mirus Menliui Stokvortui, jis buvo Geležinių vartų kapitonas, 

bet Jonas Arinas jį paaukštino ir paskyrė viso Karaliaus Uosto apsaugos 
vadu. Lordas Janas negali būti toks kvailas, kaip atrodo. 

Be to, noriu, kad jis atsidurtų kuo toliau nuo Aliserio Torno. 

- Gal jis ir nekvailas, - nusileido Milžinas, - bet vis tiek siųsčiau jį į vir- 
tuvę padėti Tripirščiui Hobui pjaustyti ropių. 

Jei taip pasielgčiau, niekada nebedrįsčiau suvalgyti nė kąsnio ropės. 

Kol, gavęs įsakymą prisistatyti, atėjo lordas Janas, jau buvo beveik vidur- 
dienis. Jonas blizgino Ilganagį. Kai kurie kariai šį darbą patikėdavo tarnui 
arba ginklanešiui, bet lordas Edardas sūnus buvo išmokęs savo ginklais rū- 
pintis pačius. Kai Kegsas ir Paniurėlis Edas atlydėjo Slintą, Jonas jiedviem 
padėkojo ir pakvietė lordą Janą sėstis. 

Jis atsisėdo, bet nenoromis, sukryžiavęs rankas ant krūtinės, susiraukęs, 
nekreipdamas dėmesio į apnuogintą plieną lordo vado rankose. Jonas aly- 
va sumirkytu skuduru perbraukė savo kalavijo ašmenis žiūrėdamas, kaip 
ant jų krisdama ribuliuoja ryto saulės šviesa, ir galvodamas, kaip lengvai 
šie ašmenys perskrostų odą, riebalus, sausgysles ir nuręstų bjaurią Slinto 
galvą nuo pečių. Žmogui, apsivilkusiam juodą apsiaustą, būdavo nubrau- 
kiami visi jo nusikaltimai, jis būdavo atleidžiamas nuo visų kada nors duo- 
tų ištikimybės priesaikų, tačiau Jonui vis tiek buvo sunku galvoti apie Janą 
Slintą kaip apie brolį. Tarp mudviejų yra pralietas kraujas. Šis vyras padėjo 
nužudyti mano tėvą ir kaip įmanydamas mėgino pražudyti mane. 

- Lorde Janai... - Jonas įkišo kalaviją į makštis. - Skiriu tave Pilkosios 
sargybos vadu. 

Šie žodžiai Slintą pribloškė. 

- Pilkosios sargybos... Pilkoji sargyba yra ten, kur su savo bičiuliais 
tyržmogiais kopei į Sieną... 

— Taip, ten. Žinoma, ši tvirtovė labai apleista. Kaip galėdamas ją atsta- 
tysi. Pirmiausia iškirsk aplink ošiantį mišką. Surink sugriuvusių pastatų 
akmenis ir sutvirtink jais tuos, kurie dar stovi. - Tai bus sunkus ir alinan- 
tis darbas, galėjo pridurti jis. Miegosi ant akmens, būsi pernelyg pavargęs, 
kad skystumeisi ir regztum intrigas, ir netrukus pamirši, kas yra šiluma, 
bet galbūt prisiminsi, ką reiškia būti žmogumi. - Gausi trisdešimt vyrų. 
Dešimt iš čia, dešimt iš Šešėlių bokšto, o dar dešimt mums paskolins ka- 
ralius Stanis. 

Slintas susiraukė, jo veidas papilkėjo. Padribęs pagurklis ėmė tirtėti. 

— Manai, nesuprantu, ką darai? Jano Slinto taip lengvai neapmulkinsi. 
Buvau atsakingas už viso Karaliaus Uosto apsaugą dar tais laikais, kai tu 
darei į vystyklus. Tuos griuvėsius gali pasilikti sau, benkarte. 

Noriu suteikti tau progą, milorde. Tai daugiau, nei tu davei mano tėvui. 

- Neteisingai mane supratai, milorde, - tarė Jonas. - Tai įsakymas, o ne 
siūlymas. Iki Pilkosios sargybos - keturiasdešimt lygų. Kraukis ginklus, 
šarvus, atsisveikink su draugais ir rytoj auštant būk pasiruošęs išvykti. 

— Ne. - Lordas Janas staiga atsistojo, stumtelėdamas krėslą ir jį parvers- 
damas. - Nesulauksi, kad klusniai išžygiuočiau mirti iš šalčio. Janui Slintui 
joks benkartas neįsakinės! Įspėju tave, kad turiu įtakingų draugų. Ir čia, ir 
Karaliaus Uoste. Buvau Harenholo lordas! Aš tų griuvėsių neimsiu, gali ati- 
duoti juos kuriam nors iš tų aklių kvailių, kurie per balsavimą metė už tave 
akmenį. Girdi, berniuk? Aš ty griuvėsių neimsiu! 

- Imsi. 

Slintas nesiteikė nieko atsakyti, tik paspyrė šalin krėslą ir išėjo. 

Jam aš vis dar berniukas, pagalvojo Jonas. Geltonsnapis berniukas, kurį 
galima įbauginti piktais žodžiais. Jam beliko tikėtis, kad pamiegojęs per 
naktį lordas Janas ateis į protą. 

Kitą rytą paaiškėjo, jog ši viltis buvo tuščia. 

Jonas Slintą rado pusryčiaujantį bendrojoje menėje. Greta sėdėjo seras 
Aliseris Tornas ir dar keli artimi jo draugai. Jonui kartu su Geležiniu Emetu 
ir Paniurėliu Edu; Maliu, Arkliu, Raudonuoju Džeku Krabu, Rasčiu Flau- 
ersu ir Ouvenu Kvaileliu lipant laiptais žemyn, jie garsiai iš kažko juokė- 
si. Tripirštis Hobas iš katilo dalijo košę. Karalienės vyrai, karaliaus vyrai ir 
juodieji broliai sėdėjo prie atskirų stalų: vieni palinkę prie savo košės, kiti 
kimšdami skrudintą duoną ir šoninę. Prie vieno stalo Jonas pamatė Pipą 
ir Greną, prie kito - Bouveną Maršą. Ore tvyrojo dūmų ir įkaitintų riebalų 
kvapas, tarškėjo peiliai bei šaukštai ir tas tarškesys aidu atsimušė į skliau- 
tuotas lubas. 

Staiga visi nuščiuvo. 

- Lorde Janai, - pasakė Jonas, - duodu tau paskutinę galimybę. Padėk 
šaukštą ir keliauk į arklides. Liepiau tau pabalnoti arklį. Iki Pilkosios sargy- 
bos joti teks ilgai, be to, ir kelias prastas. 

- Tad geriau paskubėk, berniuk. - Slintas nusijuokė drabstydamas 
košę sau ant krūtinės. - Manau, tokiems kaip tu Pilkoji sargyba - kaip tik. 
Toli nuo padorių, dievobaimingų žmonių. Tu pažymėtas žvėries ženklu, 
berniuk. 

- Atsisakai vykdyti mano įsakymą? 

- Susigrūsk savo įsakymą kur nesueina, benkarte, - atšovė Slintas ir jo 
pagurklis vėl suliulėjo. 

Nenuleisdamas juodų savo akių nuo Jono, Aliseris Tornas vos pastebi- 
mai šyptelėjo. Prie kito stalo sėdintis Godris Milžinų Žudikas ėmė juoktis. 

- Ką gi, kaip nori... - Jonas linktelėjo Geležiniam Emetui. - Prašau vesti 
lordą Janą prie Sienos... 

tr įkišti į ledo celę, būtų galėjęs pridurti jis. Viena arba dešimt dienų, 
praleistų susirietus ankštoje celėje, ir lordas Janas būtų drebėjęs, karščiavęs 
ir maldavęs išleisti, - Jonas tuo neabejojo. Bet vos tik Slintas išeitų, jiedu su 
Tornu vėl imtų regzti intrigas. 


ŠOKIS SU DRAKONAIS 115 


„tr pririšti jį prie arklio, būtų galėjęs pasakyti jis. Jei Slintas nenori ke- 
liauti į Pilkąją sargybą kaip jos vadas, gali vykti ten kaip virėjas. Bet tuomet 
būtų tik laiko klausimas, kada jis pabėgtų. Ir kiek vyrų išsivestų kartu? 

— ...ir pakarti, - baigė savo mintį Jonas. 

Janas Slintas išbalo kaip drobė. Šaukštas išslydo jam iš pirštų. Edas ir 
Emetas, kaukšėdami batų padais, žengė per akmenines menės grindis. 
Bouvenas Maršas žioptelėjo, bet neištarė nė žodžio. Seras Aliseris Tornas 
siektelėjo savo kalavijo rankenos. Pirmyn, padrąsino save Jonas. Ilganagis 
kabojo jam ant nugaros. Apnuogink kalaviją. Ir suteik man galimybę atsa- 
kyti tuo pačiu. 

Pusė vyrų menėje buvo pašokę ant kojų. Pietiečiai riteriai ir kovų meis- 
trai, ištikimi karaliui Staniui, raudonajai moteriai arba jiems abiem, ir pri- 
siekę Nakties sargybos broliai. Kai kurie iš jų renkant lordą vadą balsavo už 
Joną. Kiti metė savo akmenukus už Bouveną Maršą, už serą Denį Molisterį, 
už Koterį Paiką ir... už Janą Slintą. Pamenu, kad tokių buvo šimtai. Jonas 
greit sumetė, kiek iš tų vyrų dabar yra valgomojoje menėje. Akimirką pa- 
saulis pakibo ant kalavijo ašmenų. 

Aliseris Tornas patraukė ranką nuo kalavijo rankenos ir žingtelėjo į šalį 
praleisti Edo Toleto. 

Paniurėlis Edas paėmė Slintą už vienos, Geležinis Emetas - už kitos pa- 
rankės. Ir drauge pakėlė nuo suolo. 

— Ne, - prieštaravo lordas Janas, spjaudydamas košę. - Ne, paleiskite 
mane. Jis - tik berniūkštis, benkartas. Jo tėvas buvo išdavikas. Jis turi žvėries 
žymę, tas jo vilkas... Paleiskite mane! Prakeiksite tą dieną, kai palietėte Janą 
Slintą. Karaliaus Uoste turiu draugų. Įspėju jus... 

Vis dar protestuojantį, broliai jį pusiau nuvedė, pusiau nuvilko laiptais. 

Jonas išėjo paskui juos į lauką. Iš rūsio menės išėjo ir kiti. Prie keliamojo 
narvo Slintas trumpam išsivadavo ir mėgino muštis, bet Geležinis Emetas 
čiupo jį už gerklės ir taip trenkė į geležines narvo grotas, kad Slintas savo 
užmačių atsisakė. Per tą laiką visa Juodoji pilis susirinko pasižiūrėti, kas čia 
bus. Vala stovėjo prie lango, persimetusi per petį savo gelsvą kasą. Stanis 
stovėjo ant Karaliaus bokšto laiptų, apsuptas savo riterių. 

- Jei tas berniukas mano, kad gali mane įbauginti, tai klysta, - išgirdo 
jie sakant lordą Janą. - Pakarti manęs jis nedrįs. Janas Slintas turi draugų, 
įtakingų draugų, ir pamatysite... 

Tolesnius jo žodžius nupūtė vėjas. 

Taip negerai, dingtelėjo Jonui. 

— Sustokite. 

Suraukęs kaktą, Emetas atsisuko. 

— Milorde... 

- Nekarsiu jo, - tarė Jonas. - Atveskite jį čia. 

— Ak, tesaugo mus Septynetas... - išgirdo jis tarstelint Bouveną Maršą. 

O lordas Janas Slintas apdovanojo visus gaižia kaip apkartęs sviestas 
šypsena. Jis šypsojosi, kol Jonas pasakė: 

- Edai, atnešk man trinką. 

Ir išsitraukė Ilganagį. 

Kol broliai rado tinkamą trinką, lordas Janas įlindo į keliamąjį narvą, bet 
Geležinis Emetas nuėjęs jį ištraukė. 

— Ne! - rėkė Slintas, Emeto velkamas per kiemą. - Paleisk mane... Tu 
negali... Kai Taivinas Lanisteris apie tai sužinos, jūs visi pasigailėsite... 

Emetas pargriovė jį spyriu į blauzdas. Paniurėlis Edas įrėmė kelį jam į 
nugarą ir parklupdė, o Emetas tuo metu paslinko jam po galva trinką. 

„- Viskas vyks sklandžiau, jei nesimuistysi, - pažadėjo jam Jonas Snou. — 
Jei trūkčiosi galvą mėgindamas išvengti kirčio, vis tiek mirsi, bet teks pa- 
sikankinti. Ištempk kaklą, milorde. - Jonui abiem rankomis suspaudus ir 
aukštai iškėlus pavainikio kalaviją, jo geležte ėmė ristis blausios saulės švie- 
sos vilnys. - Jei nori tarti paskutinius žodžius, dabar pats laikas, - pridūrė 
jis, tikėdamasis išgirsti paskutinį prakeiksmą. 

Janas Slintas atsisuko ir pažvelgė į Joną. 

- Prašau, milorde... Pasigailėk. Aš... vyksiu, vyksiu, aš... 

Ne, pagalvojo Jonas. Tos durys jau užtrenktos. Ilganagis smigo žemyn. 

- Ar galiu paimti jo batus? - Slinto galvai ritantis per dumbliną kiemą, 
paklausė Ouvenas Kvailelis. - Jie beveik nauji. Pamušti kailiu... 

Jonas atsisukęs pažvelgė į Stanį. Jųdviejų žvilgsniai akimirką susitiko. 
Tada karalius linktelėjo ir grįžo į bokštą. 

is pabudo vienas ir pamatė, kad neštuvai sustoję. 

Pažvelgus į krūvą išduobtų pagalvių aiškiai buvo matyti, kur išsiplei- 
kęs gulėjo Ilyrijus. Neūžaugai džiūvo burna ir perštėjo gerklę. Jis sapnavo... 
Ką gi jis sapnavo? Neprisiminė. 

Lauke žmonės šnekėjo jam nesuprantama kalba. Permetęs kojas per 
neštuvų kraštą po užuolaidomis, Tirionas nušoko ant žemės ir rado magis- 
trą Ilyrijų su dviem už jį gerokai aukštesniais raiteliais stovintį prie arklių. 
Po tamsiai rudais, vilnoniais apsiaustais abu vyrai vilkėjo gerokai nutrintus 
odinius marškinius, bet kalavijus buvo įsikišę į makštis ir neatrodė, kad sto- 
ruliui grėstų pavojus. 

— Man reikia nusičiurkšti, - pareiškė neūžauga. 

Jis nukrypavo į pakelę, atsirišo kelnių juosmenį ir nusišlapino į erškėčių 
krūmą. Užtruko gana ilgai. 

- Bent jau šlapinasi normaliai, - nuskambėjo kažkieno balsas. 

Tirionas nukratė paskutinius lašus ir vėl susirišo kelnių juosmenį. 

- Myžimas - menkiausias iš mano talentų. Matytum, kaip tuštinuosi! - 
Tada jis kreipėsi į magistrą Ilyrijų: - Ar tu juos pažįsti, magistre? Tie vyrai 
atrodo kaip bastūnai. Gal man susirasti kirvį? 

- Kirvį?! - nustebęs šūktelėjo stambesnysis iš raitelių, raumeningas vy- 
ras susivėlusia barzda ir kupeta morkinių plaukų. - Girdėjai, Haldonai? 
Mažius ketina su mumis kautis! 

Jo bičiulis buvo vyresnis, švariai nuskustu smakru, raukšlių išvagotu, su- 
vargusiu veidu. Jo plaukai buvo sušukuoti ant viršugalvio ir ties pakaušiu 
susukti į kuodą. 

- Neūžaugos dažnai jaučia privalantys įrodyti savo narsą nederamai gir- 
damiesi, - pasakė jis. - Abejoju, ar jam pakaktų jėgų nudobti bent ančiai. 

Tirionas gūžtelėjo. 

— Duokite šen tą antį. 

- Jei taip nori... 

Pagyvenęs raitininkas žvilgtelėjo į savo bičiulį. 

Raumeningasis vyras išsitraukė iš makštų paprastą savo kalaviją. 

— Aš esu Antinas, tu įžūlus mižniau. 

Ak, tepasigaili manęs dievai. 

- Turėjau galvoje mažesnę antį... 

Stambuolis nusikvatojo. 

- Girdėjai, Haldonai? Jis nori mažesnės anties! 

— O aš norėčiau, kad jis mažiau pliurptų. - Vyras, vardu Haldonas, nu- 
žvelgė Tirioną šaltomis pilkomis akimis, o tada vėl kreipėsi į Ilyrijų: - Turi 
mums kelias skrynias, ar ne? 

- Ir porą mulų joms gabenti. 

— Mulai per lėti. Turime nešulinių arklių, tad perkelsime skrynias jiems 
ant nugarų. Antine, sutvarkyk šį reikalą. 

— Kodėl visus reikalus nuolat turi tvarkyti Antinas? - Stotingasis vyras 
įsikišo kalaviją į makštis. - O kuo rūpinsiesi tu, Haldonai? Kuris iš mūsų yra 
riteris — tu ar aš“ 

Ir vis dėlto, vilkdamas kojas, jis nuplumpino prie mulų. 

— Kaip sekasi mūsų vaikinui? - kai skrynios buvo saugiai perkeltos, pa- 
siteiravo Ilyrijus. 

Tirionas suskaičiavo šešias ąžuolines skrynias geležiniais apkaustais. 
Antinas gana lengvai jas pernešė užsikėlęs ant peties. 

- Ūgiu jis jau nenusileidžia Grifui. Prieš tris dienas išmušė Antiną iš bal- 
no ir nutrenkė į lovį arkliams šerti. 

— Niekas manęs iš balno neišmušė. Pats nukritau, kad jus palinksminčiau. 

- Ir tau pavyko, - linktelėjo Haldonas. - Prajuokinai net mane. 

— Vienoje iš skrynių yra dovana tam vaikinukui. Cukruotų imbiero ga- 
balėlių. Jis visada juos labai mėgo, - keistai ir liūdnai pasakė Ilyrijus. - Ma- 
niau, iki Gojano Aukštumų galėsime keliauti drauge. Prieš jums traukiant į 
žemupį būtume iškėlę atsisveikinimo puotą... 

— Puotauti neturime laiko, milorde, - tarė Haldonas. - Vos tik grįšime, 
Grifas nori iš karto traukti upe žemyn. Iš ten gavome žinių, ir jos nėra geros. 
Dotrakiai, Moto chalasaro raitininkai, buvo pastebėti į šiaurę nuo Durklo 
ežero, 0 netoli nuo jų - ir chalas Zekas, jojantis per Kohoro mišką. 

Storulis pašaipiai prunkštelėjo. 

— Kohore Zekas apsilanko kartą kas trejus ar ketverius metus. Kohorie- 
čiai duoda jam maišą aukso, ir jis vėl grįžta į rytus. O jei kalbėsime apie 
Motą... Jo vyrai tokie pat seni, kaip ir jis, be to, jų kasmet vis mažiau. Tikrą 
pavojų kelia tik... 

— „„Chalas Ponas, - baigė Ilyrijaus mintį Haldonas. - Jei gandai teisingi, 
Motas ir Zekas jo vengia. Naujausiomis žiniomis, Ponas su savo trisdešim- 
ties tūkstančių chalasaru buvo Selhorio aukštupyje. Grifas nenori rizikuoti 
ir būti užkluptas perėjoje, jei Ponas kartais nuspręstų keltis per Roiną. - 
Haldonas žvilgtelėjo į Tirioną. - Ar šis neūžauga joja taip pat gerai, kaip 
čiurškia? 

— Neūžauga joti moka, - užbėgdamas sūrių lordui už akių ir neleisda- 
mas jam atsakyti, įsiterpė Tirionas, - bet geriausiai joja, kai sėdi jam pritai- 
kytame balne ir ant žirgo, kurį gerai pažįsta. Be to, neūžauga moka kalbėti. 

— Matau. Aš esu Haldonas, negausios mūsų brolijos gydytojas. Kai kas 
vadina mane Pusiau Meisteriu. O mano bičiulis yra seras Antinas. 

- Seras Rolis, - pataisė jį stotingasis vyras. - Rolis Dakfildas. Kiekvienas 
riteris gali įšventinti į riterius kitus vyrus, tad Grifas įšventino mane. O kuo 
tu vardu, neūžauga? 

- Jo vardas - Jolas, - paskubėjo garsiai pareikšti Ilyrijus. 

Jolas? Jolas... Toks vardas labiau tiktų beždžionėlei. Dar blogiau - tai buvo 
pentosietiškas vardas, o juk net paskutinis kvailys matė, kad Tirionas - ne 
pentosietis. 

- Pentose esu Jolas, - nieko nelaukęs paaiškino jis, mėgindamas taisyti 
storulio klaidą, - bet motina pavadino mane Hugoru Hilu. 

— Kas tu: neūžauga karalius ar neūžauga benkartas? - paklausė Haldonas. 

Tirionas akimirksniu suvokė, jog bendraudamas su Haldonu Pusiau 
Meisteriu turi būti labai atsargus. 

— Tėvas kiekvieną savo pradėtą neūžaugą laiko benkartu. 

- Žinoma. Ką gi, Hugorai Hilai, štai ką man pasakyk... Kaip Servinas 
Veidrodžių Skydas nužudė drakoną Uraksą? 

- Jis prislinko pasislėpęs už savo skydo. Uraksas matė tik savo atspindį, o 
Servinas ietimi išdūrė drakonui akį. 

Atsakymas Haldonui įspūdžio nepadarė. 

— Šį pasakojimą žino net Antinas. Ar gali pasakyti man, kuo vardu buvo 
riteris, mėginęs pakartoti šią gudrybę kovoje su Vagaru „Drakonų Šokyje“? 

Tirionas plačiai nusišypsojo. 

- Tai buvo seras Baironas Svonas. Dėl tokio gudravimo jis buvo iškeptas 
gyvas, tik... tai buvo drakonė Siraksa, o ne Vagaras. | 

- Bijau, kad klysti. „Drakonų Šokyje“, „Tikrajame pasakojime“ meisteris 
Mankanas rašo... 

— „kad drakonas buvo vardu Vagaras. Didysis meisteris Mankanas 
klysta. Sero Bairono ginklanešys matė, kaip žuvo jo šeimininkas, ir laiške 
jo dukteriai aprašė, kaip tai atsitiko. Jo pasakojime minima Siraksa, Reini- 
ros drakonė, ir ši versija logiškesnė už tą, kurią pateikia Mankanas. Svo- 
nas buvo pasienio lordo sūnus, o Vėtrų Gūžta palaikė Eigono pusę. Vagaru 
skraidė princas Eimondas, Eigono brolis. Kodėl Svonas būtų norėjęs tą dra- 
koną žudyti? 

Haldonas nepatenkintas stipriai sučiaupė lūpas. 

— Pasistenk nenukristi nuo žirgo. Jei nemoki joti, geriau iš karto keliauk 
į Pentosą. Mūsų „Drovioji mergelė“ nelauks nei sveiko vyro, nei neūžaugos. 

- Drovios mergelės man labiausiai patinka. Išskyrus, žinoma, pasileidė- 
les. Sakyk, kur vieta kekšėms? 

— Ar aš atrodau panašus į tą, kuris lanko kekšes? 

Antinas pašaipiai prunkštelėjo. 

- Jis nedrįsta. Lemorė reikalautų jo maldauti atleidimo, vaikinas norėtų 
eiti drauge, o Grifas tikriausiai nurėžtų jam kotą ir sugrūstų į gerklę. 

- Na, - tarė Tirionas, - meisteriui kotas nelabai reikalingas... 

— Bet Haldonas - tik Pusiau Meisteris. 

— Matau, kad neūžaugos juokai tau patinka, - pasakė Haldonas. - Tad jis 
galės joti su tavimi. 

Ir jis apsuko žirgą. 

Kol Antinas patikimai pririšo skrynias nešuliniams arkliams ant nugarų, 
praėjo dar kelios minutės. Per tą laiką Haldonas dingo iš akių. Bet Antinas 
dėl to, rodos, nesuko sau galvos. Jis grakščiai klestelėjo į balną ir, pačiupęs 
Tirioną už pakarpos, pakėlė ir pasisodino nykštuką priešais save. 

- Laikykis balno gugos ir viskas bus gerai. Ši kumelė romi, bėga tolygiai, 
o drakono kelias - lygus kaip mergelės užpakalis. 

Ir, dešine ranka suėmęs kumelės vadeles, o kaire - nešulinių arklių va- 
džias, seras Rolis ėmė joti žvalia risčia. 

- Ak, koks likimas! - šūktelėjo jiems pavymui Ilyrijus. - Perduokite jau- 
najam vaikinui, kad apgailestauju, jog negalėsiu dalyvauti jo vestuvėse. Pri- 
sidėsiu prie jūsų Vesterose. Prisiekiu maloniomis savosios Seros rankomis! 

Tirionas Lanisteris matė magistrą Ilyrijų Mopatį paskutinį kartą, sto- 
vintį greta savo neštuvų, apsivilkusį brokato drabužiais, nuleidusį stambius 
pečius. Kai jo siluetą užtemdė arklių kanopų keliamos dulkės, sūrių lordas 
atrodė net kažkoks... mažas. 

Antinas Haldoną Pusiau Meisterį pasivijo už ketvirčio mylios. Toliau 
abu raiteliai jojo greta. Tirionas, nepatogiai išžergęs trumpas kojas, tvirtai 
laikėsi aukštos balno gugos ir puikiai žinojo, jog nuo balno prisitrins pūslių, 
o kojas ims traukti mėšlungis. 

- Kaip tik svarsčiau, ką neūžaugai padarytų Durklo ežero piratai, - jiems 
jojant tarė Haldonas. 

- Gal iš jo mėsos pasitaisytų troškinį? - gūžtelėjo Antinas. 

- Iš jų visų baisiausias yra Urgas Apskretėlis, - vėl prabilo Haldonas. — 
Vien nuo jo sklindanti smarvė gali nužudyti žmogų. 

Tirionas atsainiai gūžtelėjo. 

— Laimė, aš neturiu nosies. 

Haldonas piktai šyptelėjo. 

- Jei kartais sutiktume „Hago dantį“ ir ledi Korą, tikriausiai netrukus 
pasigestum ir kitų kūno dalių. Tą moterį visi vadina Žiauriąja Kora. Jos lai- 
vo įgulą sudaro vien gražuolės jaunos mergelės, iškastruojančios kiekvieną 
nelaisvėn paimtą vyrą. 

- Siaubinga. Kad tik neprišlapinčiau kelnių... 

- Geriau ne, - niūriai perspėjo jį Antinas. 

- Kaip pasakysi. Jei sutiksime tą ledi Korą, aš tiesiog įlįsiu į suknelę ir 
pasakysiu, kad esu Sersėja, plačiai pagarsėjusi barzdota gražuolė iš Kara- 
liaus Uosto. 

Šį kartą Antinas nusijuokė, o Haldonas tarė: 

- Tu tikras juokdarys, neūžauga Jolai. Sklando gandai, jog Įkapių lordas 
suteikia malonę kiekvienam, sugebėjusiam jį prajuokinti. Galbūt jo pilkoji 
malonybė nuspręstų pasilikti tave kaip savo akmeninio dvaro puošmeną? 

Antinas sunerimęs dėbtelėjo į savo bičiulį. 

- Įkapių lordo per dantį geriau netraukti, bent jau ne dabar, kai esame 
taip arti Roino. Jis viską girdi. 

— Tai buvo anties išmintis, - atsainiai mostelėjo Haldonas. - Maldauju 
man atleisti, Jolai. Kodėl išbalai kaip drobė? Juk aš tik juokauju. Sielvarto 
princas savo pilkų bučinių taip lengvai nedalija. 

Pilkų bučinių... Vien pagalvojus apie tai Tirionui pašiurpo oda. Mirties 
Tirionas Lanisteris jau nebijojo, bet žvynligė buvo visai kas kita. Įkapių lor- 
das - viso labo legenda, raminosi jis, toks pat tikras kaip Lano Gudruolio 
dvasia, kai kurių žmonių teigimu, vis dar besivaidenanti Kasterlių Uoloje. Ir 
vis dėlto Tirionas prikando liežuvį. 

Į tai, kad neūžauga staiga nutilo, niekas neatkreipė dėmesio, mat An- 
tinas ėmė jam pasakoti savo gyvenimo istoriją. Seras Rolis atskleidė, kad 
jo tėvas buvo Karčiojo tilto ginklininkas, tad nuo gimimo dienos girdėjo 
plieno žvangesį ir mokytis kovos kalavijais meno pradėjo būdamas labai 
jaunas. Toks stuomeningas ir gražus jaunuolis patraukė senojo lordo Kasve- 
lio dėmesį ir šis pasiūlė jam tapti pilies įgulos nariu, bet vaikino ambicijos 
buvo daug didesnės. Jis matė, kaip ištižėlis Kasvelio sūnus skiriamas pažu, 
ginklanešiu ir pagaliau įšventinamas į riterius. 

- Jis buvo paliegęs ir niekam tikęs niekšelis, bet senasis lordas turėjo 
keturias dukteris ir tik vieną sūnų, tad niekam nebuvo leidžiama apie jį 
pasakyti nė vieno blogo žodžio. Kiti ginklanešiai kieme nedrįsdavo jo nė 
pirštu paliesti. 

- Bet tu nebuvai toks drovus. 

Tirionas gana lengvai atspėjo šio pasakojimo tęsinį. 

- Šešioliktosios mano vardo dienos proga tėvas nukaldino man ilgąjį ka- 
laviją, - pasakojo Antinas, - bet Lorentui ginklas taip patiko, kad jis pasiė- 
mė jį sau, o mano prakeiktas tėvas nedrįso jam atsakyti. Kai pasiskundžiau, 
Lorentas man tiesiai išrėžė, kad esu gimęs laikyti kūjį, o ne kalaviją. Tad 
nuėjęs pasiėmiau kūjį ir tvatinau jį tol, kol sulaužiau abi rankas ir bene pusę 
šonkaulių. Po to atsitikimo man teko kuo skubiausiai nešdintis iš Žemu- 
pio. Persikėliau per jūrą ir prisidėjau prie Auksinės brolijos. Kelerius me- 
tus dirbau kalvio pameistriu, o paskui seras Haris Striklandas priėmė mane 
tarnauti ginklanešiu. Kai Grifas žemyn upe paskleidė žinią, kad ieško žmo- 
gaus, galinčio išmokyti jo sūnų kovos meno, Haris pasiuntė mane. 

- Ir Grifas pakėlė tave į riterius? 

— Po vienerių metų. 

Haldonas Pusiau Meisteris šyptelėjo. 

— Kodėl nepapasakoji mūsų mažajam bičiuliui, kaip pelnei tokią pra- 
vardę? 

— Riteriui vieno vardo nepakanka, - visai rimtai tarė stuomeningasis vy- 
ras, — ir... na, į riterius jis mane įšventino atvirame lauke, aš pakėliau akis, 
pamačiau tas antis, tad... tik nesijuokite. 

Saulei nusileidus jie išsuko iš kelio ir sustojo pailsėti žole apžėlusiame 
kieme, šalia seno akmeninio šulinio. Tirionas nušoko ir ėmė trintis mėšlun- 
gio traukiamas blauzdas, o Antinas ir Haldonas tuo metu pagirdė arklius. 
Tarpuose tarp grindinio akmenų žėlė šiurkšti rusva žolė ir net liauni mede- 
liai, be to, buvo matyti ir apsamanojusios kadaise čia dunksojusių didžiulių 
akmeninių rūmų sienos. Pasirūpinę gyvuliais, raiteliai kukliai pavakarie- 
niavo: užkando sūdytos kiaulienos, šaltų baltųjų pupelių ir užgėrė jas švie- 
siu alumi. Po riebių patiekalų, kuriuos valgė jiedu su Ilyrijumi, paprastas 
maistas Tirionui buvo maloni atgaiva. 

- Tos skrynios, kurias jums atgabenome... - jiems visiems tebekramtant 
prabilo neūžauga, - iš pradžių maniau, jog tai - Auksinei brolijai skirtas 
auksas, bet paskui pamačiau, kaip seras Rolis užsikėlė skrynią ant peties. 
Jei ji būtų buvusi pilna monetų, jis niekada nebūtų jos taip lengvai pakėlęs. 

— Ten tik šarvai, - gūžtelėjęs atsakė Antinas. 

- Ir drabužiai, - pridūrė Haldonas. - Rūmuose tinkami nešioti drabu- 
žiai visai mūsų brolijai. Puikūs vilnoniai, aksominiai ir šilkiniai apsiaustai. 
Juk negali pasirodyti karalienei apdriskęs ir... tuščiomis rankomis. Magis- 
tras buvo labai malonus ir parūpino mums deramų dovanų. 

Patekėjus mėnesienai, jie vėl sėdo ant žirgų ir po žvaigždėtu skliautu ris- 
čia traukė į rytus. Jiems prieš akis, tarsi ilgas sidabrinis kaspinas, vingiuo- 
jantis per miškus ir slėnius, spindėjo senasis Valyrijos kelias. Kelias akimir- 
kas Tirionas Lanisteris pajuto kažką panašaus į sielos ramybę. 

- Lomas Platusis Žingsnis sakė tiesą. Šis kelias - tikras stebuklas. 

- Lomas Platusis Žingsnis? - sukluso Antinas. 

— Seniai miręs raštininkas, - paaiškino bičiuliui Haldonas. - Jis visą 
gyvenimą keliavo po pasaulį ir savo įspūdžius, patirtus aplankytose šaly- 
se, užrašė dviejose knygose: „Stebukluose“ ir „Žmogaus rankų sukurtuose 
stebukluose“. 

- Vienas iš dėdžių davė man tas knygas, kai dar buvau berniukas, - pa- 
sakė Tirionas. - Skaičiau jas tol, kol sutrupėjo puslapiai. 

- „Dievai sukūrė septynis stebuklus, o mirtingas žmogus - devynis“, - 
pacitavo ištrauką Pusiau Meisteris. - Mirtingasis žmogus pasielgė gana 
nepagarbiai, aplenkęs dievus dviem stebuklais, bet taip jau nutiko. Akme- 
niniai Valyrijos keliai yra vienas iš devynių Plačiojo Žingsnio minimų ste- 
buklų. Rodos, penktasis. 

- Ketvirtasis, — pataisė jį Tirionas, kuris dar vaikystėje puikiai įsiminė 
visus šešiolika stebūklų. 

Per puotas dėdė Gerionas mėgdavo pastatyti Tirioną ant stalo ir liepda- 
vo iš atminties kartoti tos knygos ištraukas apie stebuklus. Ir man tai tikrai 
patikdavo, ar ne? Stovėdavau tarp lėkščių, prikaustęs visų svečių dėmesį ir 
patvirtindamas, koks esu gudrus kipšiukas. Paskui daug metų jis puoselėjo 
svajonę vieną gražią dieną pats apkeliauti visą pasaulį ir savo akimis pama- 
tyti Plačiojo Žingsnio aprašytus stebuklus. 

Šią sūnaus viltį lordas Taivinas užgesino likus dešimčiai dienų iki jo še- 
šioliktosios vardo dienos, kai Tirionas paprašė leisti jam apkeliauti devynis 
laisvuosius miestus, - mat sulaukę šešiolikos į tokią kelionę buvo leidęsi 
visi jo dėdės. 

— Mano broliais buvo galima pasitikėti, jie niekada nebūtų užtraukę gė- 
dos Lanisterių giminei, - pasakė Tirionui tėvas. - Nė vienas iš jų nebuvo 
vedęs kekšės. - O kai Tirionas jam priminė, jog po dešimties dienų jis taps 
suaugusiu vyru ir galės laisvai keliauti kur panorėjęs, lordas Taivinas atrė- 
žė: - Joks vyras nėra laisvas. Taip mano tik vaikai ir kvailiai. Dievai tavęs 
nematė, keliauk. Apsivilk margus juokdario drabužius, atsistok ant galvos ir 
juokink prieskonių lordus ir sūrių karalius. Tik žiūrėk, kad trauktum savais 
keliais ir niekada nesugalvotum grįžti. - Išgirdus šiuos žodžius, jaunuolio 
noras maištauti sumenko. - Reikalauji, kad duočiau tau naudingą užsiėmi- 
mą, ir tu jį gausi, - tada pasakė tėvas. 

Ir pilnametystės proga Tirionui buvo patikėta rūpintis visais Kasterlių 
Uolos kanalizacijos grioviais ir vandens talpyklomis. Galbūt jis tikėjosi, kad 
į kurį nors įkrisių. BE Taivinui teko nusivilti Nuorekų grioviai dar niekada 

Man reikia taurės vyno auolius Taivino skoniui, kurį iui burnoje. O 
dar geriau būtų gauti visą odmaišį. 

Jie jojo visą naktį Tirionui neramiai miegant, laikantis balno gugos, 
tai užsnūstant, tai vėl pakirstant. Kartais jis imdavo svirti į šoną ir slysti iš 
balno, bet seras Rolis pačiupdavo jį už pakarpos ir vėl pasodindavo tiesiai. 
Apyaušriu neūžaugai skaudėjo kojas, o skruostai buvo vėjo nugairinti ir 
perštėjo. 

Gojano Aukštumų miestą, besidriekiantį prie pat upės, jie pasiekė tik 
kitą dieną. 

- Legendinis Roinas, - nuo kalvos EVEigo amas į vangius žalsvus upės 
vandenis, tarė Tirionas. 

— Mažasis Roinas, - pridūrė Antinas. 

- Šit kaip... | 

Rodos, gana miela upė, bet mažiausia Trišakio atšaka du kartus platesnė 
ir visos trys jos gerokai sraunesnės. Miestas taip pat nepadarė jokio įspū- 
džio. Tirionas prisiminė istorijos knygose skaitęs, kad Gojano Aukštumos 
niekada nebuvo didelis miestas, užtat gražus, žalias, žydintis, su daugybe 
kanalų ir fontanų. Bent jau iki prasidedant karui. Kol nepasirodė drakonai. 

Po tūkstančio metų kanalai buvo užnešti dumblu ir užžėlę nendrėmis, o 
stovinčio vandens tvenkiniuose veisėsi musių spiečiai. Suskilę šventyklų ir 
rūmų akmenys buvo sulindę į žemę, o upės pakrantėse augo seni gumbuo- 
ti gluosniai. 

Vis dėlto šiame skurdžiame mieste buvo likę žmonių ir jie, apsupti pikt- 
žolių jūros, rūpinosi savo kukliais sodais. Išgirdę senajame Valyrijos kelyje 
kaukšint geležines arklių pasagas, dauguma jų spruko į olas, iš kurių buvo 
išlindę, bet drąsiausieji sustojo saulėje paspoksoti į prajojančius raitelius ir 
lydėjo juos bukais, abejingais žvilgsniais. Nuoga mergaitė iki kelių dumblu 
aplipusiomis kojomis, rodos, niekaip negalėjo atitraukti akių nuo Tiriono. 
Ji dar niekada nematė neūžaugos, suprato jis, o juo labiau neūžaugos be no- 
sies. Jis susiraukė, iškišo liežuvį ir mergaitė pravirko. 

— Ką jai padarei? - paklausė Antinas. 

— Pasiunčiau oro bučinį. Visos mergaitės verkia, kai jas taip bučiuoju. 

Už tankiai sužėlusių gluosnių kelias staiga baigėsi, norėdami sutrum- 
pinti savo kelionę, keliautojai pasuko į šiaurę ir toliau traukė paupiu, kol, 
prajoję krūmynus, atsidūrė prie senos akmenimis grįstos prieplaukos, pu- 
siau užtvinusios ir apžėlusios aukštomis rudomis nendrėmis. „Antine! - 
kažkas suriko. - Haldonai!“ Tirionas pasuko galvą, ištempė kaklą ir pamatė 
vaikinuką, stovintį ant žemo medinio pastato stogo ir mojuojantį šiaudine 
skrybėle plačiais kraštais. Neūžauga sumetė, kad jaunuolis tikriausiai nebus 
vyresnis nei penkiolikos ar šešiolikos metų. 

Netrukus pasirodė, kad stogas, ant kurio vaikinukas stovėjo, iš tiesų 
buvo „Droviosios mergelės“, - aptriušusio, vienastiebio, kartimis stumiamo 
laivelio, - kajutės stogas. Laivas buvo platus, jo grimzlė nedidelė, jis pui- 
kiai tiko plaukioti mažiausiais upokšniais ir persikelti per seklumas, kurio- 
mis perropodavo net krabai. Labai negraži mergelė, pagalvojo Tirionas, bet 
kartais tos bjauriosios, atsidūrusios lovoje, būna pačios alkaniausios. Dorno 
upių vandenis skrodę kartimis stumiami laiveliai paprastai būdavo ryškiai 
nudažyti ir papuošti įmantriais drožiniais, bet ši „mergelė“ buvo visai kito- 
kia. Jos šonai buvo nutepti pilkšvais, dumblo spalvos dažais, margi ir aptaš- 
kyti; didelė kreiva vairalazdė - paprasta ir be jokių ornamentų. 

Tuo metu Antinas atsiliepė į šūksnį. Taškydama vandenį ir trypdama 
nendres, kumelė įbrido į upės seklumą. Vaikinukas nušoko nuo kajutės sto- 
go ant kartimis stumiamo laivelio denio, kuriame susirinko ir visa „Dro- 
viosios mergelės“ įgula. Prie vairalazdės stovėjo pagyvenusi pora, - spren- 
džiant iš veido bruožų, tikri roinarai, - o pro kajutės duris išėjusi gražuolė, 
ploną baltą apdarą vilkinti septonė nusibraukė ant akių užkritusią tamsių 
plaukų sruogą. 

Bet Grifą Tirionas pažino iš karto. 

- Pakaks tų šūkavimų, - sudraudė jis. Ir prie upės staiga įsiviešpata- 
vo tyla. | 

Su šiuo vyru turėsiu bėdos, iš karto suprato Tirionas. 

Grifo apsiaustas buvo pasiūtas iš raudonojo Roino vilko kailio ir galvos. 
Po tuo kailiu riteris vilkėjo marškinius iš rudos odos, sutvirtintos geleži- 
niais žiedais. Švariai nuskustas jo veidas buvo vėjo nugairintas, su raukšle- 
lėmis akių kampučiuose. Nors jo plaukai buvo mėlyni, kaip ir sūnaus, jų ša- 
knys buvo raudonos, o antakiai - taip pat rausvi. Jam ant juosmens kabojo 
kalavijas ir durklas. Jei Grifas ir džiaugėsi, kad Antinas su Haldonu grįžo, tą 
džiaugsmą puikiai tramdė, bet pamatęs Tirioną neslėpė nepasitenkinimo. 

— Neūžauga? Ko jam čia reikia? 

- Žinau, tikėjaisi didelio apvalaus sūrio. - Tirionas atsisuko į Jauną- 
jį Grifą ir kaip įmanydamas maloniau jam nusišypsojo. - Mėlyni plaukai 
tinka tik Tirošyje, bet Vesterose vaikai svaidys į tave akmenis, o merginos 
atvirai tyčiosis. 

Jaunuolis sutriko. 

— Mano motina buvo Tirošio ledi. Dažau plaukus mėlynai jos atminimui. 

— Kas čia per būtybė? - paklausė Grifas. 

- Ilyrijus įdavė laišką, kuriame viskas paaiškinta, - atsakė Haldonas. 

- Tuomet norėčiau jį perskaityti. Nuveskite neūžaugą į mano kajutę. 

Jo akys man nepatinka, prieblandoje skendinčioje laivo kajutėje samdo- 
mam kalavijuočiui atsisėdus priešais jį prie įrantomis paženklinto, iš storos 
lentos sumeistrauto stalo, ant kurio stovėjo lajinė žvakė, pagalvojo Tirionas. 
Jos buvo žydros, šaltos kaip ledas ir blyškios. Neūžaugai blyškios akys nepa- 
tiko. Lordo Taivino akys buvo blyškiai žalios, su aukso spalvos dėmelėmis. 
mokėjo skaityti, daug ką bylojo. Kiek samdomų kalavijuočių galėjo pasigirti 
tokiu gebėjimu? Jis net lūpų beveik nejudina, mąsliai tarė sau Tirionas. 

Pagaliau Grifas pakėlė savo blyškias akis nuo pergamento ir prisimerkė. 

- Taivinas Lanisteris žuvo? Nuo tavo rankos? 

- Nuo mano piršto. Štai šio. - Tirionas pakėlė pirštą, kad Grifas galė- 
tų juo pasigrožėti. - Lordas Taivinas sėdėjo išvietėje, tad paleidau arbaleto 
strėlę jam į vidurius, kad įsitikinčiau, ar jis tikrai tuštinasi auksu. Jis nesi- 
tuštino. O gaila, nes auksas man būtų labai pravertęs. Taip pat nužudžiau 
ir savo motiną, tik gerokai anksčiau. Ak, tiesa, nužudžiau ir savo sūnėną 
Džofrį - nunuodijau jį per jo vestuvių puotą ir mačiau, kaip jis užsprin- 
gęs mirė. Ar sūrių pirklys laiške tai nutylėjo? Kad pamaloninčiau karalienę, 
darbą baigsiu pasiuntęs myriop dar savo brolį ir seserį. 

- Kad pamalonintum karalienę? Gal Ilyrijus visai išprotėjo? Kodėl jis 
mano, kad jos malonybė išskėstomis rankomis priims į tarnybą savo nusi- 
kaltimus išpažinusį karaliaus žudiką ir išdaviką? 

Geras klausimas, dingtelėjo Tirionui, bet garsiai jis pasakė: 

— Mano nužudytas karalius sėdėjo jos soste, o visi, kuriuos išdaviau, 
buvo liūtai, tad, man rodos, kad jau ir dabar karalienei esu neblogai pasi- 

tarnavęs. - Jis pasikrapštė nosies bigę. - Nebijok, tavęs nežudysiu, tu nesi 
mano giminaitis. Ar galėčiau pamatyti, ką parašė sūrių pirklys? Labai mėgs- 
tu skaityti apie save. 

Grifas apsimetė šio prašymo negirdėjęs. Užuot padavęs pergamentą Ti- 
rionui, jis kyštelėjo jį prie žvakės ir žiūrėjo, kaip jis juosta, raitosi ir užsi- 
liepsnoja. 

— Tarp Targarienų ir Lanisterių yra pralietas kraujas. Kodėl turėtum pa- 
laikyti karalienę Daneiris? 

- Dėl aukso ir šlovės, - linksmai paaiškino neūžauga. - Ak, ir dėl nea- 
pykantos, kurią jaučiu. Jei kada nors sutiksi mano seserį, tai mane suprasi. 

— Aš ir taip Žinau, kas yra neapykanta. - Išgirdęs, kaip Grifas ištarė šį 
žodį, Tirionas suprato, kad jis sako tiesą. 

Šis vyras pats yra gyvenęs vien neapykanta. Daug metų naktimis ta nea- 
pykanta jį šildė. 

— Vadinasi, turime šį tą bendro, sere. 

— Nesu riteris. 

Negana, kad melagis, tai dar ir nevykęs. Tai buvo nemokšiškas ir kvailas 
melas, milorde. | 

- Ir vis dėlto seras Antinas sako, kad pakėlei jį į riterius. 

— Antinas per daug plepa. 

— Kai kas gal nustebtų, kad antis apskritai šneka. Bet tai nesvarbu, Grifai. 
Tu - ne riteris, o aš - Hugoras Hilas, neūžauga pabaisa. Jei pageidauji, tavo 
neūžauga pabaisa. Duodu žodį, kad nieko daugiau netrokštu, tik būti ištiki- 
mas drakonų karalienės tarnas. 

- Ir kuo ketini jai pasitarnauti? 

- Liežuviu. - Jis vieną po kito lyžtelėjo pirštus. - Galiu jos malonybei 
atskleisti, kaip mano mieloji sesuo mąsto, jei tai išvis verta vadinti mąsty- 
mu. Galiu patarti jos kapitonams, kaip geriausia mūšyje įveikti mano brolį 
Džeimį. Žinau, kurie lordai drąsūs, o kurie bailiai, kurie yra ištikimi, o kurie 
leisis paperkami. Galiu jai rasti sąjungininkų. Be to, labai daug žinau apie 
drakonus, tai gali patvirtinti tavo Pusiau Meisteris. Ir šiaip... moku juokinti 
ir nedaug valgau. Galite laikyti mane ir savo ištikimu neūžauga. 

Grifas susimąstė. 

- Svarbu, kad šį tą suprastum, neūžauga. Tu mūsų draugijoje pats ma- 
Žiausias ir ūgiu, ir padėtimi. Laikyk liežuvį už dantų, daryk, kas tau bus liep- 
ta, o jei ne, netrukus pasigailėsi. 

Taip, tėve, vos neatsakė Tirionas. 

— Kaip pageidausi, milorde. 

— Aš ne lordas. 

Melagis. 

- Tai buvo tik paprastas mandagumas, mano drauge. 

— Aš tau ne draugas. 

Ne riteris, ne lordas ir ne draugas. 

— Gaila. 

- Neversk manęs kęsti savo pašaipos. Paimsiu tave drauge į Volantį. Jei 
paaiškės, kad esi klusnus ir naudingas, galėsi likti sa mumis ir kaip galėda- 
mas geriau tarnauti karalienei. Bet jei imsi kelti daugiau rūpesčių, nei duoti 
naudos, galėsi keliauti, kur akys mato. 

Na taip, o mano akys pamatys Roino dugną ir žuvys nugrauš likusį mano 
nosies strampą. 

- Valar dohaeris. 

— Miegoti galėsi denyje arba triume, kaip tau labiau patinka. Jisila ras tau 
patalus. 

- Ji labai maloni. - Tirionas nerangiai nusilenkė ketindamas eiti, bet prie 
kajutės durų vėl atsisuko. - O jei rasime karalienę ir sužinosime, kad tos 
šnekos apie drakonus - tik girto jūreivio kliedesiai? Šiame plačiame pasau- 
lyje gali išgirsti daugybę panašių beprotiškų pasakojimų. Apie grumkinus ir 
snarkus, apie vaiduoklius ir gulius, apie undines, kalnų goblinus, sparnuo- 
tus arklius, sparnuotas kiaules... sparnuotus liūtus... 

Grifas susiraukęs įsistebeilijo į jį. 

— Aš tave įspėjau, Lanisteri. Laikyk liežuvį už dantų, nes greitai jį prara- 
si. Čia sprendžiamas karalysčių likimas. Ant kortos pastatyta mūsų gyvybė, 
mūsų geras vardas, mūsų garbė. Tai nėra žaidimas, kurį žaidžiame savo ma- 
lonumui. 

Žinoma, kad žaidžiame jį savo malonumui, pagalvojo Tirionas. Juk tai - 
sosty žaidimas. 

- Tiesą sakai, kapitone, - dar kartą lenkdamasis sumurmėjo jis. 


DAVOSAS 


G iurė tvykstelėjo žaibas, šviesiai melsvo dangaus fone trumpai ap- 
šviesdamas tamsų Nakties Žibinto bokštą. Po šešių širdies dūžių, tarsi 
tolumoje dunksintis būgnas, nudundėjo griaustinis. 

Sargybiniai nulydėjo Davosą Sivortą per juodo bazalto tiltą ir pravedė 
pro aprūdijusias geležines vartų grotas. Už jų buvo matyti gili jūros vandens 
pripildyta griova ir pakeliamasis tiltas, laikomas dviejų didžiulių grandinių. 
Po juo bangavo žalsvi vandenys, plakdamiesi į pilies pamatus ir taškydami 
balzganų purslų debesis. Netrukus jie priėjo antrą vartų sargybos namelį, 
didesnį nei pirmasis, kurio akmenys buvo apžėlę dumbliais. Davosas, ženg- 
damas per dumbliną kiemą sukaustytais riešais, kluptelėjo. Šalti lietaus lašai 
tekėjo jam į akis. Sargybiniai bakštindami laiptais užvedė jį į klaidų, akme- 
ninį Breikvoterio bokštą. 

Atsidūręs viduje, kapitonas nusivilko apsiaustą ir pakabino jį ant vagio, 
kad ant gerokai numinto myrietiško kilimo nepribėgtų lietaus vandens. Jo 
pavyzdžiu pasekė ir Davosas, surištomis rankomis šiaip taip atsisegęs segę. 
Mandagumo, kurio išmoko kelerius metus tarnaudamas Drakonų Uoloje, 
jis nepamiršo. 

Lordą jie rado vieną vakarieniaujantį prieblandos gaubiamoje menėje: 
ant stalo buvo alaus, duonos ir sesers troškinio. Storose akmens sienose 
buvo įtaisyta dvidešimt geležinių laikiklių, bet tik keturiuose stirksojo de- 
glai ir nė vienas iš jų nedegė. Blausią, virpčiojančią šviesą skleidė tik dvi 
storos lajinės žvakės. Davosas girdėjo lietų plakant bokšto sienas ir monoto- 
niškai papsint lašus ten, kur buvo prakiuręs stogas. 

— Milorde, - tarė kapitonas, - šį vyrą radome „Banginio pilve“, mėginan- 
tį nusipirkti vietą laive ir palikti salą. Jis turėjo dvylika drakonų ir dar šitą. 
Kapitonas padėjo tą daiktą ant stalo priešais lordą, - plačią juodo aksomo 
juostą, auksintu audeklu puoštais kraštais, ant kurios buvo trys antspaudai: 
į aukso spalvos bičių vašką įspaustas karūnuotasis elnias, į raudoną įspausta 
liepsnojanti širdis ir į baltą vašką įspausta ranka. 

Peršlapęs iki siūlo galo, visas varvantis, kęsdamas į odą besibrūžinančios 
šlapios virvės keliamą skausmą, Davosas laukė. Vienas šio lordo žodis - ir 
netrukus jis galėjo tabaluoti ant Sistertono Kartuvių vartų, tačiau kol kas 
bent jau pasislėpė nuo lietaus, be to, jam po kojomis buvo tvirtos akmeni- 
nės grindys, o ne besisūpuojantis denis. Jis buvo sulytas, sužeistas ir išvar- 
gęs, nukamuotas sielvarto bei išdavystės ir sotus iki kaklo audrų. 

Lordas atgalia ranka nusišluostė lūpas, paėmė juostą, pakėlė ir prisi- 

melsva šviesa nušviesdamas šaudymo angas. Vienas, du, trys, keturi, spėjo 
suskaičiuoti Davosas prieš sudundant griaustiniui. Griausmui nutilus, jis 
vėl ėmė klausytis lašų kapsėjimo ir gerokai duslesnio šniokštimo po kojo- 
mis: ten jūros bangos plakėsi į milžiniškus Breikvoterio bokšto skliautus ir 
sūkuriuodamos plūdo į jo požemius. Savo dienas jis galėjo baigti kaip tik 
ten, prikaustytas prie šlapių akmeninių grindų ir, kilus potvyniui, paliktas 
prigerti. Ne, mėgino ramintis Davosas, taip gali mirti kontrabandininkas, 
bet ne karaliaus ranka. Būčiau vertas daugiau, jei lordas parduotų mane 
savo karalienei. 

buvo gražus vyras: aukštas, nutukęs, plačiais kaip irklininko pečiais ir trum- 
pu kaklu. Jo skruostai ir smakras buvo apžėlę šiurkščiais, pilkais, vietomis 
pražilusiais barzdos šeriais. Antakiai buvo nepaprastai vešlūs, bet galva vi- 
siškai plika. Nosis stambi, paraudusi, išvagota sutrūkinėjusių kraujagyslių, 
lūpos storos, be to, tris vidurinius jo dešinės rankos pirštus jungė savotiškas 
plaukmuo - plėvė. Davosas buvo girdėjęs, jog kai kurių Trijų Seserų lordų 
rankos ir kojos plėvėtos, bet numodavo ranka taręs sau, kad tai - tik dar 
viena jūreivių sekama pasaka. 

Lordas atsirėmė į krėslo atlošą. 

- Nupjauk jam virves, - liepė jis, - ir nutrauk pirštines. Noriu pamatyti 
io plaštakas. 

Kapitonas padarė, kas buvo liepta. Jam trūktelėjus sužalotą kairę belais- 
vio ranką, vėl nušvito žaibas ir jo apšviestų patrumpintų Davoso Sivorto 
pirštų šešėlis krito ant buko ir bjauraus Godriko Borelio, Mielosios Sesers 
lordo, veido. 

- Juostą gali pavogti bet kas, - pareiškė lordas, - bet šie pirštai liudija 
tiesą. Esi Svogūnų riteris. 

— Anksčiau buvau taip vadinamas, milorde. - Davosas pats buvo lordas 
ir jau daug metų - riteris, bet giliai širdyje vis dar jautėsi toks, koks buvo 
visą gyvenimą - prasčiokas kontrabandininkas, nusipirkęs riterio vardą už 
triumą svogūnų ir sūdytos žuvies. - Taip pat būdavau vadinamas ir dar ne- 
malonesniais vardais. 

- Tikrai. Išdaviku. Maištininku. Perbėgėliu. 

Išgirdęs pastarąjį žodį, Davosas pyktelėjo. 

— Niekada nebuvau perbėgėlis, milorde. Esu karaliaus ranka. 

— Jei tik Stanis yra karalius... - Lordas rūsčiai nužvelgė jį juodomis aki- 
mis. - Dauguma šios salos pakrantėse išsilaipinusių riterių manęs ieško 
mano menėse, o ne „Banginio pilve“. „Banginio pilvas“ - tai niekšingų kon- 
trabandininkų irštva. Grįžti prie seno amato, Svogūnų riteri? 

- Ne, milorde. Ieškojau laivo, galinčio nuplukdyti mane į Baltąjį Uostą. 
Karalius siuntė mane perduoti žinios to miesto lordui. 

- Tuomet atsidūrei ne tame mieste ir ne pas tą lordą. - Šis faktas lordą 
Godriką, rodos, pralinksmino. - Čia Mielosios Sesers sala, Sistertonas. 

- Žinau. 

Tačiau Sistertono jokiu būdu negalėjai pavadinti malonia vieta. Tai buvo 
šlykštus miestas, tikra kiaulidė, - mažas, apskuręs, dvokiantis kiaulių mėš- 
lu ir pūvančia žuvimi. Davosas puikiausiai prisiminė jį dar iš tų laikų, kai 
vertėsi kontrabanda. Jau keli šimtmečiai Trys Seserys buvo mėgstama kon- 
trabandininkų priebėga, o dar anksčiau - piratų lizdas. Sistertono gatvėse 
telkšojo purvas ir buvo pritiesta storų lentų, dunksojo drėbtinės trobelės 
šiaudiniais stogais, o prie Kartuvių vartų nuolat tabaluodavo pakaruokliai 
paleistomis ir išvirtusiomis žarnomis. 

— Neabejoju, kad turi čia draugų, - tarė lordas. - Seseryse visi kontra- 
bandininkai turi bičiulių. Kai kurie iš jų - ir mano draugai. O tuos, kurie 
nėra mano draugai, aš pakariu. Leidžiu jiems nusigaluoti palengva, jų vi- 
duriams plekšint į kelius. - Žaibas vėl trumpai apšvietė langus ir menę. Po 
dviejų širdies dūžių nudundėjo griaustinis. - Jei keliauji į Baltąjį Uostą, ko 
atsibastei į Sistertoną? Kokiais vėjais? 

Karaliaus įsakymu ir dėl draugo išdavystės, būtų galėjęs pasakyti Da- 
vosas. 

— Mane čia atvijo audros, - atsakė jis. 

Nuo Sienos išplaukė dvi dešimtys ir devyni laivai. Jei bent pusė iš jų vis 
dar būtų išsilaikę ant vandens, Davosas būtų labai nustebęs. Apniukęs dan- 
gus, negailestingi vėjai ir merkiantys lietūs persekiojo juos visą laiką, kol 
pasiekė krantą. Galeros „Oledas“ ir „Senosios motinos sūnus“ sudužo į Ska- 
goso, - vienaragių ir kanibalų salos, kurios vengė net Aklas Pavainikis, 
uolas; didelis burinis laivas „Satosas Sanas“ nuskendo prie Pilkųjų Uolų. 
„Stanis už tuos laivus atmokės, - nesitvėrė pykčiu Saladoras Sanas. - Dos- 
niai atmokės už kiekvieną iš jų auksu.“ Rodės, tarsi koks nors įtūžęs dievas 
reikalavo iš jų atsilyginti už lengvą kelionę į šiaurę, kai nuo pat Drakono 
Uolos iki Sienos juos nešė nusistovėjęs pietų vėjas. Užslinkusi kita audra 
nuplėšė „Dosniojo derliaus“ takelažą ir Sala buvo priverstas prisirišti laivą 
virve ir tempti. Dešimt lygų į šiaurę nuo Našlės sargybos jūra vėl ėmė šėlti, 
bloškė „Derlių“ į vieną iš ją tempusių galerų ir paskandino abu laivus. Li- 
kusieji lysiečių flotilės laivai išsibarstė po Siaurąją jūrą. Kai kurie užklydo į 
kokį nors uostą. Kitų niekas daugiau nematė. 

- Saladoru Elgeta, štai kuo mane padarė tavo karalius, - pasiskundė Sa- 
ladoras Sanas Davosui, menkiems jo laivyno likučiams lėtai plaukiant per 
Užtakį. - Saladoru Sudužėliu. Kur mano laivai? Ir auksas - kur visas man 
žadėtas auksas? - Davosui pamėginus jį patikinti, kad jam bus atlyginta, 
Sala pratrūko vėl: - Kada, kada?! Rytoj, pasikeitus mėnuliui, o gal kai dan- 
guje vėl pasirodys raudonoji kometa? Jis man žada aukso ir brangakmenių, 
žada ir žada, bet jo aukso aš akyse nemačiau. O taip, jis sako, kad davė man 

žodį, karaliaus žodį, užrašytą juodu ant balto. Tik... ar Saladoras Sanas gali 
karaliaus žodį valgyti? Ar gali numalšinti troškulį pergamentais ir vaški- 
niais antspaudais? Ar gali blokšti tuos pažadus į lovą su pūkų patalais ir dul- 
kinti juos tol, kol šie ims klykti? 

Davosas mėgino Saną įtikinti, kad liktų ištikimas. Jis tiesiai pasakė, kad 
jei Sala nusigręš nuo Stanio ir jo nepalaikys, tai galės atsisveikinti ir su vil- 
timi atgauti jam priklausantį auksą. Šiaip ar taip, kovą laimėjęs karalius To- 
menas greičiausiai nebus linkęs mokėti savo nugalėto dėdės skolų. Tad vie- 
nintelė Salos viltis buvo likti ištikimam Staniui Barateonui, kol šiam atiteks 
Geležinis sostas. Kitaip jis nepamatysiąs nė skatiko. Tad turįs būti kantrus. 

Galbūt kokiam nors saldžialiežuviui lordui būtų pavykę lysiečių piratų 
princą įtikinti, bet Davosas buvo tik Svogūnų riteris ir jo žodžiai Salą tik dar 
labiau suerzino. 

- Drakono Uoloje, - pareiškė jis, - kai raudonoji moteris degino medi- 
nius dievus ir nesavais balsais klykiančius žmones, aš buvau kantrus. Per 
visą ilgą kelionę iki Sienos buvau kantrus. Kantrus buvau ir Rytų sargyboje, 
nors... sušalęs į ožio ragą. O dabar sakau: „Gana!“ Po galais ir mano kantry- 
bę, ir tavo karalių. Mano vyrai alkani. Jie nori vėl padulkinti savo žmonas, 
suskaičiuoti savo sūnus, vėl pamatyti Brastos Akmenis ir Lyso malonumų 
sodus. Bet ledo, audrų ir tuščių pažadų jiems jau per akis. Šiaurėje jiems 
gerokai per šalta ir šaltis dar labiau stiprėja. 

Žinojau, kad išauš ši diena, tarė sau Davosas. Mėgau šį seną niekšą, bet 
nebuvau toks kvailas, kad juo pasitikėčiau. 

— Audros... - šį žodį lordas Godrikas ištarė taip švelniai, kaip kitas būtų 
ištaręs savo mylimosios vardą. - Prieš pasirodant andalams, audros Se- 
seryse buvo laikomos šventomis. Senieji mūsų dievai buvo Bangų ledi ir 
Dangaus lordas. Ir kaskart, kai mylėdavosi, jiedu sukeldavo audras. - Jis 
palinko į priekį. - Tiems karaliams Seserys visiškai nerūpi. Ir kodėl turėtų 
rūpėti? Mūsų valdos nedidelės ir skurdžios. Ir vis dėlto tu čia... Atvytas pas 
mane audrų. 

Atvytas pas tave bičiulio, pagalvojo Davosas. 

Lordas Godrikas kreipėsi į savo kapitoną: 

— Palik šį vyrą su manimi. Ir atmink: jo čia niekada nebuvo. 

- Nebuvo, milorde. Niekada. 

Kapitonas išėjo, palikęs ant kilimo drėgnas šlapių batų žymes. Po grin- 
dimis jūros bangos šniokštė, nerimo, trankė pilies pamatus. Lauko durys 
užsitrenkė, dunkstelėjusios nelyginant tolimas griaustinis ir, tarsi jį išgirdęs, 
tvykstelėjo žaibas. 

— Milorde, - prabilo Davosas, - jei išsiųstum mane į Baltąjį Uostą, jo 
malonybė suprastų tai kaip draugišką gestą. 

— Galėčiau išsiųsti tave į Baltąjį Uostą, - linktelėjo lordas, - arba į šaltą ir 
drėgną pragarą. 

Sistertonas ir šiaip jau pragaras. Davosas baiminosi blogiausio. Mat Trys 
Seserys buvo nepastovios nenaudėlės, ištikimos tik pačios sau. Iš tiesų jos 
buvo prisiekusios ištikimybę Slėnio Arinams, bet Lizdo valdžia šiose salose, 
švelniai tariant, buvo menka. 

- Jei Sanderlandas žinotų, kad tu čia, reikalautų perduoti tave jam. - Bo- 
relis buvo prisiekęs ištikimybę Mielajai Seseriai, panašiai kaip Longtorpas - 
Ilgajai Seseriai, o Torentas - Mažajai Seseriai; visi jie buvo Tristono Sander- 
lando, Trijų Seserų lordo, vasalai. - Jis už puodą Lanisterių aukso parduotų 
tave karalienei. Vargšeliui dabar reikalingas kiekvienas drakonas, juk jis turi 
septynis sūnus ir visi jie tvirtai pasiryžę tapti riteriais. - Pasiėmęs medinį 
šaukštą, lordas vėl ėmė kirsti troškinį. - Keikiau dievus, kurie davė man 
vien dukteris, kol neišgirdau Tristono skundžiantis, kokie brangūs ristūnai. 
Nustebtum sužinojęs, kiek žuvies reikia parduoti norint nusipirkti padorius 
šarvinius marškinius ir šarvus. 

Ir aš turėjau septynis sūnus, bet keturi jau sudegę ir mirę. 

— Lordas Sanderlandas yra Lizdo vasalas, - tarė Davosas. - Pagal įstaty- 
mus jis turėtų perduoti mane ledi Arin. 

Davosas sumetė, kad tokiu atveju jo padėtis būtų geresnė, nei atsidūrus 
pas Lanisterius. Nors Penkių Karalių kare ir nedalyvavo, Lisa Arin buvo Ri- 
verano duktė ir Jaunojo Vilko teta. 

- Lisa Arin negyva, - pasakė lordas Godrikas, - kažkoks dainius ją nu- 
žudė. Dabar Slėnį valdo lordas Mažasis Pirštas. Beje, kur piratai? - Nesulau- 
kęs Davoso atsakymo, jis šaukštu taukštelėjo į stalą. - Kur lysiečiai? Toren- 
tas nuo Mažosios Sesers kranto matė jų bures, o dar anksčiau į jas atkreipė 
dėmesį ir Flintai iš Našlės sargybos. Jie pastebėjo oranžines, žalias ir rožines 
bures. Saladoro Sano bures. Kur jis? 

- Jūroje. - Sala norėjo apiplaukti Pirštus ir Siaurąja jūra keliauti į pietus. 
Su keliais jam likusiais laivais jis grįžo į Brastos Akmenis. Galbūt pakeliui 
ketino priglausti vieną kitą naują, jei kartais plaukdamas sutiktų tinkamą 
prekybinį laivą. Truputis piratavimo, kad... kelias neprailgtų. - Jo malonybė 
išsiuntė jį į pietus kelti rūpesčių Lanisteriams ir jų bičiuliams. 

Šį melą jis sugalvojo iš anksto, irkluodamas per lietų ir artėdamas prie 
Sistertono. Anksčiau ar vėliau visi sužinos, kad Saladoras Sanas išdavė Stanį 
Barateoną ir paliko jį be laivyno, bet... tik ne iš Davoso Sivorto lūpų. 

Lordas Godrikas pamaišė troškinį. 

- Ar tas senas piratas Sanas privertė tave šokti į vandenį ir kapstytis į 
krantą? 

— Krantą pasiekiau valtimi, milorde. 

Sala palaukė, kol Nakties Žibinto švyturys nusisuko nuo „Valyrietės“ 
priekio, ir tada nuleido valtį. Jųdviejų draugystė buvo verta bent jau tokios 
paslaugos. Lysietis neslėpė, kad mielai paimtų jį drauge į pietus, tačiau Da- 
vosas atsisakė. Staniui reikėjo palenkti į savo pusę Vimaną Manderlį ir šią 

užduotį jis patikėjo Davosui. Salai jis paaiškino nenorįs apvilti karaliaus. 
„Cha, - numojo ranka piratų princas, - su tomis savo garbingomis užduoti- 
mis jis tave pražudys, senas bičiuli. Jis tave pražudys.“ 

- Po mano namų stogu dar niekada nesisvečiavo karaliaus ranka, - tarė 
lordas Godrikas. - Įdomu, ar Stanis mokėtų už tave išpirką? 

Ar mokėtų? - Stanis davė Davosui žemių, suteikė titulus, paskyrė į tar- 
nybą, bet ar už jo gyvybę sutiktų mokėti tikru auksu? Jis neturi aukso. Jei 
turėtų, Sala tebebūtų su juo. 

- Jei milordas nori tai sužinoti, jo malonybę jis ras Juodojoje pilyje. 

Borelis krenkštelėjo. 

- Ar Kipšas taip pat Juodojoje pilyje? 

- Kipšas? - Davosas nesuprato, ko lordas klausia. - Jis Karaliaus Uoste, 
pasmerktas myriop už tai, kad nužudė savo sūnėną. 

— Mano tėvas sakydavo, kad Sieną naujienos pasiekia paskiausiai. Neūž- 
auga pabėgo. Prasispraudė pro savo celės grotas ir plikomis rankomis su- 
draskė į gabalus savo tėvą. Sargybiniai matė jį sprunkant, nuo galvos iki 
kojų raudoną, tarsi išsimaudžiusį kraujo kubile. Karalienė pažadėjo pakelti 
į lordus tą, kuris jį nužudys. 

Davosui buvo sunku patikėti tuo, ką girdi. 

- Sakai, Taivinas Lanisteris negyvas? 

- Taigi, žuvęs nuo sūnaus rankos. - Lordas gurkštelėjo alaus. - Kai Se- 
seris valdė karaliai, neūžaugų mes gyvų nepalikdavome. Įmesdavome juos 
į jūrą ir paaukodavome dievams. Bet septonai uždraudė mums taip elgtis. 
Pamaldžių kvailių gauja! Kam dievai suteiktų žmogui tokią išvaizdą, jei ne 
norėdami paženklinti jį kaip pabaisą? 

Lordas Taivinas negyvas. Tai viską keičia. 

- Milorde, gal sutiktum, kad išsiųsčiau prie Sienos kranklį? Jo malonybė 
tikriausiai norėtų sužinoti, kad lordas Taivinas nužudytas. 

- Ir sužinos. Bet ne iš manęs. Ir ne iš tavęs, bent jau kol esi čia, po 
mano kiauru stogu. Nenoriu, kad pasklistų kalbos, girdi, suteikiau Staniui 
pagalbą ir daviau patarimą. Sanderlandai įvėlė Seseris į du iš Blekfairų su- 
kilimų ir dėl to mes visi skaudžiai nukentėjome. - Lordas Godrikas šaukš- 
tu mostelėjo link krėslo. - Sėskis. Kol dar neparvirtai, sere. Mano menėje 
šalta, drėgna ir tamsu, bet mandagumo paisoma ir joje. Rasime tau sau- 
sų drabužių, bet pirmiausia pavalgysi. - Jis šūktelėjo ir į menę atskubėjo 
moteris. - Turime svečią, kurį reikia pamaitinti. Atnešk alaus, duonos ir 
sesers troškinio. 

Alus buvo rudas, duona juoda, o troškinys gelsvai balkšvas. Moteris jį 
patiekė lėkštėje, išskaptuotoje iš sužiedėjusios duonos kepalo. Jame buvo 
daug porų, morkų, miežių, baltų ir geltonų ropių, taip pat jūrų moliuskų ir 
menkės bei krabų mėsos gabalėlių, plūduriuojančių grietine ir sviestu už- 
kultame sodraus skonio sultinyje. Toks troškinys žmogų kaipmat sušildy- 

davo, tad šį šaltą ir drėgną vakarą puikiai tiko. Dėkingas Davosas paėmė 
šaukštą ir ėmė valgyti. 

— Ar anksčiau teko ragauti sesers troškinio? 

— Teko, milorde. 

Toks pat troškinys buvo patiekiamas visose Trijose Seseryse, kiekvienoje 
užeigoje, kiekvienoje aludėje. 

- Šis geresnis už tą, kurio esi ragavęs. Jį pataisė Džela. Mano anūkė. Ar 
tu vedęs, Svogūnų riteri? 

- Vedęs, milorde. 

— Gaila. Džela dar netekėjusi. Negražios moterys būna geriausios žmo- 
nos. Šiame troškinyje yra trijų rūšių krabų mėsos. Raudonųjų, jūrinių ir ka- 
rališkųjų. Šiaip jūrinių krabų aš nevalgau, nebent sesers troškinyje. Valgy- 
damas juos, jaučiuosi lyg kanibalas. - Jo šviesybė lordas mostelėjo į vėliavą, 
kabančią virš šalto aprūkusio židinio. Ant jos buvo išsiuvinėtas baltas jūrų 
krabas pilkšvai žalsvame fone. - Girdėjome šnekas, girdi, Stanis savo ranką 
sudegino. 

Prieš mane tarnavusį ranką. Drakono Uoloje Melisandra paaukojo Alis- 
terį Elorentą savo dievui, mat norėjo sukelti vėją, kuris nuplukdytų juos į 
šiaurę. Karalienės vyrų rišamas prie stulpo, lordas Elorentas laikėsi tvirtai, 
nepratarė nė žodžio ir mėgino likti orus, koks tik gali likti pusnuogis vyras, 
bet kai liepsnos ėmė laižyti jam kojas, ėmė rėkti ir, jei raudonąja moterimi 
buvo galima tikėti, tas riksmas nunešė juos iki pat Rytų sargybos prie jūros. 
Davosui tas vėjas nepatiko. Jam vis rodėsi, kad užuodžia svylantį žmogaus 
kūną, o garsas, kurį jis kėlė virpindamas laivo virves, priminė sielvartingą 
raudą. Ji puikiausiai galėjo sudeginti ir mane. 

— Aš nesudegiau, - patikino Davosas lordą Godriką, - nors, tiesa, Rytų 
sargyboje vos nesušalau. 

- Taip, prie Sienos sušalti nesunku. 

Moteris atnešė jiems kepalą šviežios duonos, ką tik ištrauktą iš krosnies 
ir dar karštą. Pamatęs jos ranką, Davosas išpūtė akis. Lordas Godrikas at- 
kreipė dėmesį į jo nuostabą. 

— O taip, ji paženklinta. Tokią žymę jau penki tūkstančiai metų turi visi 
Boreliai. Ir mano anūkė. Ne ta, kuri gamina troškinį. - Jis perlaužė duonos 
kepalą ir vieną pusę padavė Davosui. - Valgyk. Duona skani. 

Ji tikrai buvo skani, nors Davosui būtų buvęs skanus ir sužiedėjęs 
kriaukšlys; tai reiškė, kad bent jau šį vakarą jis šiuose namuose yra svečias. 
Trijų Seserų lordų reputacija buvo prasta, - ypač Godriko Borelio, Mielo- 
sios Sesers lordo, Sistertono Skydo, Breikvoterio pilies šeimininko, Nakties 
Žibinto bokšto gynėjo, bet... senovinių svetingumo įstatymų laikėsi net lor- 
dai piratai ir sudužusių laivų plėšikai. Bent jau aušros tikrai sulauksiu, tarė 
sau Davosas. Valgiau jo duonos ir druskos. 


ŠOKIS SU DRAKONAIS 135 


Ir vis dėlto sesers troškinyje galėjai jausti gerokai keistesnių prieskonių 
nei druska. 

- Ar tai - šafranas? - Šafranas buvo brangesnis už auksą. Davosas buvo 
jo ragavęs tik kartą, kai karalius Robertas per puotą Drakono Uoloje atsiun- 
tė jam pusę žuvies. 

— Taip. Iš Kvarto. Ir pipirai. - Lordas Godrikas nykščiu ir smiliumi pa- 
ėmė žiupsnelį pipirų ir pasigardino valgį. - Nieko nėra puikiau už grūstus 
juoduosius pipirus iš Volančio. Jei nori, kad troškinys būtų aštresnis, imk jų 
kiek tik širdis geidžia. Pipirų turiu keturiasdešimt dėžių. Nekalbant jau apie 
gvazdikėlius, muskatą ir svarą šafrano. Pasiėmiau šiuos prieskonius iš „Mė- 
lynakės mergelės“. - Jis nusijuokė. Davosas matė, kad lordas tebeturi visus 
dantis, nors dauguma jų atrodė pageltę, o vienas iš priekinių - juosvas ir 
negyvas. - Tas laivas plaukė į Bravosą, tačiau audra nubloškė jį į Užtakį ir jis 
sudužo, atsitrenkęs į vieną iš mano uolų. Tad pats matai, jog nesi vienintelė 
audrų man duota dovana. Jūra yra klastinga ir žiauri. 

Ne tokia klastinga kaip žmonės, pagalvojo Davosas. Lordo Godriko pro- 
tėviai buvo piratų karaliai, kol Starkai ugnimi ir kalaviju juos sutramdė. 
Šiais laikais atvirą piratavimą Seserų gyventojai paliko Saladorui Sanui ir 
į jį panašiems ir plėšdavo tik nuskendusius laivus. Trijų Seserų pakrantėse 
degantys švyturiai turėjo įspėti jūreivius, kad jie artėja prie seklumų, rifų ir 
uolų, ir parodyti saugų kelią, bet audringomis arba ūkanotomis naktimis 
kai kurie Seserų gyventojai uždegdavo klaidinančius švyturius, kad pražu- 
dytų nieko bloga neįtariančius laivų kapitonus. 

- Atplukdžiusios prie mano namų durų, audros tau padarė paslaugą, - 
pasakė lordas Godrikas. - Baltajame Uoste nebūtum svetingai sutiktas. 
Pavėlavai, sere. Lordas Vimanas ketina prisiekti ištikimybę, bet ne Sta- 
niui. - Jis gurkštelėjo alaus. - Giliai širdyje Manderliai nesijaučia esantys 
šiauriečiai. Į šiaurę su savo auksu ir dievais jie atkeliavo ne anksčiau kaip 
prieš devynis šimtus metų. Prie Manderio jie buvo labai įtakingi lordai, bet 
per plačiai užsimojo ir žaliarankiai pastatė juos į vietą. Karalius vilkas atėmė 
išjų auksą, bet davė žemės ir leido pasilikti savo dievus. - Duonos gabalėliu 
jis subraukė troškinio likučius. - Stanis klysta, jei mano, kad storulis jos ant 
elnio. Prieš dvylika dienų į Sistertoną pasipildyti geriamo vandens atsargų 
buvo užsukusi „Liūtų žvaigždė“. Pažįsti tą laivą? Tamsiai raudonomis burė- 
mis ir su auksiniu liūtu laivo priekyje. Jame buvo pilna Frėjų, vykstančių į 
Baltąjį Uostą. 

- Frėjų? - To Davosas tikrai nesitikėjo. - Girdėjome, kad Frėjai nužudė 
lordo Vimano sūnų. 

— Taip, - linktelėjo lordas Godrikas, - ir storulis taip įtūžo, jog pri- 
siekė, kol atkeršys, valgyti vien duoną ir gerti tik vyną. Bet dienai dar 
nesibaigus, jau vėl šlamštė jūrų moliuskus ir pyragus. Tarp Seserų ir 

Baltojo Uosto nuolat plaukioja laivai. Parduodame jiems krabų, žuvies 
ir ožkų pieno sūrio, o jie mums - malkų, vilnos ir gyvulių odų. Girdė- 
jau, kad jo storybė lordas dar labiau išstorėjo. Štai ko verta jo priesaika. 
Žodžiai - tai vėjas, o vėjas iš Manderlio burnos reiškia ne daugiau už jo 
bezdalus. - Lordas atsiplėšė dar gabalėlį duonos, ketindamas išsausinti 
savo lėkštę. - Frėjai tam storam kvailiui gabeno maišą su kaulais. Kai kas 
sako, jog mandagumas reikalauja pargabenti tėvui jo sūnaus kaulus. Jei 
tai būtų mano sūnus, tą mandagumo skolą grąžinčiau: padėkočiau Frė- 
jams, o tada juos visus pakarčiau, bet... storulis per daug kilnus, kad taip 
pasielgtų. - Susikimšęs gabalą duonos į burną, lordas jį sukramtė ir nuri- 
jo. - Vakarieniavau su Frėjais. Vienas sėdėjo kaip tik ten, kur dabar sėdi 
tu. Jis buvo vardu Reigaras. Vos nenusikvatojau žiūrėdamas jam į akis. Jis 
pasakojo netekęs žmonos, bet Baltajame Uoste ketinantis vesti dar kartą. 
Varnai siuvo pirmyn atgal. Lordas Vimanas ir lordas Valderis sudarė są- 
jungą ir ketina sutvirtinti ją santuoka. 

Davosas pasijuto taip, tarsi lordas Godrikas būtų kumščiu smogęs jam 
į pilvą. Jei jis sako tiesą, mano karalius žuvęs. Staniui Barateonui verkiant 
reikėjo Baltojo Uosto paramos. Jei Vinterfelą buvo galima laikyti šiaurės šir- 
dimi, tai Baltasis Uostas buvo jos burna. Jau daug šimtmečių net ir giliau- 
sią žiemą įplauka į Baltąjį Uostą neužšaldavo. Artinantis Žiemai, tai buvo 
be galo svarbu. Be to, nederėjo pamiršti ir miesto turimų sidabro atsargų. 
Lanisteriai buvo susišlavę visą Kasterlių Uolos auksą ir dar per santuoką 
priglobė Haigardeno turtus. O karaliaus Stanio iždas buvo tuščias. Privalau 
bent jau pamėginti. Galbūt kaip nors pavyks tą santuoką sužlugdyti. 

- Turiu žūtbūt pasiekti Baltąjį Uostą, - tarė Davosas. - Milorde, maldau- 
ju, padėk man. 

Lordas Godrikas ėmė valgyti savo lėkštę, didelėmis rankomis vieną po 
kito plėšdamas duonos kąsnius. Nuo troškinio sužiedėjusi duona gerokai 
sumirko. 

- Šiauriečių nemyliu, - pareiškė jis. - Anot meisterių, Tris Seseris jie už- 
grobė prieš du tūkstančius metų, bet Sistertonas to nepamiršo. Prieš užgro- 
bimą buvome laisvi žmonės ir turėjome karalius, kurie mus valdė. O paskui, 
kad išvytume šiauriečius, mums teko prisiekti ištikimybę Lizdui. Tūkstantį 
metų vilkas ir sakalas pešėsi dėl mūsų, .kol abu išsunkė ir visiškai šias var- 
ganas salas nustekeno. O jei kalbėsime apie tavo karalių Stanį... būdamas 
Roberto laivyno vadu, jis be mano žinios pasiuntė flotilę į mano uostą ir 
privertė mane pakarti keliolika artimų bičiulių. Tokių vyrų kaip tu. Jis net 
drįso grasyti pakarsiąs ir mane, jei kartais Nakties Žibintas užgestų ir koks 
nors laivas sudužtų. Ir man teko su tuo jo pasipūtimu taikstytis. - Jis atsi- 
kando dar gabalą lėkštės. - O dabar jis ateina į šiaurę nusižeminęs ir pabru- 
kęs uodegą. Kodėl turėčiau jam padėti? Atsakyk. 

Nes Stanis - tavo teisėtas karalius, pagalvojo Davosas. Nes jis - stiprus ir 
teisingas vyras, nes jis vienintelis gali atkurti karalystę ir apginti ją nuo šiau- 
rėje besikaupiančio pavojaus. Nes jis turi stebuklingą kalaviją, kurio ašmenys 
spindi kaip saulė. Bet šie žodžiai užstrigo Davosui gerklėje. Jie tikrai nebūtų 
privertę Mielosios Sesers lordo apsigalvoti. Nė vienas iš tų žodžių nebūtų 
padėjęs Davosui atsidurti bent per pėdą arčiau Baltojo Uosto. Kokio atsaky- 
mo jis tikisi? Ar turėčiau pažadėti jam aukso, kurio neturime? O gal - kilmin- 
gą vyrą jo anūkei? O gal - žemių, malonių, titulų? Šį žaidimą jau išmėgino 
lordas Alisteris Florentas ir karalius už tai jį sudegino. 

— Rodos, ranka bus prarijusi liežuvį. Jam nepatiko arba sesers troškinys, 
arba tiesa. - Lordas Godrikas delnu nusibraukė lūpas. 

- Liūtas negyvas, - neskubėdamas ištarė Davosas. - Štai tau ir tiesa, mi- 
lorde. Taivinas Lanisteris negyvas. 

- Nair kas? 

— Kas dabar valdo Karaliaus Uostą? Tik ne Tomenas - juk jis dar vaikas. 
Gal seras Kevanas? 

Juodose lordo Godriko akyse atsispindėjo žvakių šviesa. 

- Jei Karaliaus Uostą valdytų jis, dabar jau būtum surakintas grandinė- 
mis. Miestą valdo karalienė. 

Davosas kaipmat viską suprato. Jis dvejoja. Nenori atsidurti pralaimė- 
siančių pusėje. 

- Stanis atsilaikė prieš Tairelius ir Redvainus ir išsaugojo savo valdžioje 
Vėtrų Gūžtą. Drakono Uolą jis perėmė iš paskutiniųjų Targarienų giminės 
palikuonių. Prie Gražiosios salos jis sutriuškino Geležinę flotilę. Berniukas 
karalius prieš jį tikrai neatsilaikys. 

- To berniuko karaliaus rankose Kasterlių Uolos turtai ir Haigardeno 
galybė. Jį palaiko Boltonai ir Frėjai. - Lordas Godrikas pasitrynė smakrą. - 
Ir vis dėlto... šiame pasaulyje tikra tik tai, kad artėja žiema. Čia, šioje menė- 
je, taip sakė mano tėvui Nedas Starkas. 

— Čia lankėsi Nedas Starkas? 

— Roberto maišto išvakarėse. Karalius Pamišėlis pasiuntė savo žmones į 
Lizdą pargabenti Starko galvos, bet Jonas Arinas karaliui nepakluso. O Kirų 
miestas liko ištikimas sostui. Kad grįžtų namo ir sutelktų savo vėliavinin- 
kus, Starkui teko pereiti kalnus, pasiekti Pirštus ir susirasti žvejų laivą, kuris 
perkeltų jį per Užtakį. Pakeliui juos užklupo audra. Žvejys žuvo, bet, prieš 
nuskęstant laivui, žvejo dukteriai pavyko išlaipinti Starką Seseryse. Sklinda 
gandai, kad jis paliko ją su maišu sidabro ir benkartu pilve. Arino garbei, ji 
pavadino vaiką Jonu Snou. 

Bet tai nesvarbu. Kai lordas Edardas atvyko į Sistertoną, mano tėvas sė- 
dėjo čia, kur dabar sėdžiu aš. Mūsų meisteris ragino nusiųsti Starko galvą 
Eiriui ir taip įrodyti savo ištikimybę. Be to, būtume sulaukę gero atpildo. 

Karalius Pamišėlis buvo dosnus tiems, kurie jam įtikdavo. Bet paskui su- 
žinojome, kad Jonas Arinas užėmė Kirų miestą. Pirmasis ant gynybinės 
sienos užlipo Robertas ir savo rankomis nužudė Marką Graftoną. „Tas Ba- 
rateonas bebaimis, - tada pasakiau aš. - Jis kaunasi kaip tikras karalius.“ 
Išgirdęs mano žodžius, mūsų meisteris tyliai nusijuokė ir patikino, kad 
princas Reigaras šį maištininką tikrai sutramdys. Tuomet Starkas ir pasakė: 
„Šiame pasaulyje tikra tik tai, kad artėja žiema. Tiesa, mes visi galime padėti 
galvas, bet... jei vis dėlto laimėtume?“ Mano tėvas paliko Starkui galvą ant 
pečių ir jį išleido. „Jei pralaimėsi, - įspėjo jis lordą Edardą, - nepamiršk, kad 
tavęs čia nebuvo.“ 
- Ir manęs čia nebuvo, - tarė Davosas Sivortas. 


JONAS 


žusienio karalių jie atvedė kanapine virve surištomis rankomis ir ant 
kaklo užnerta kilpa. 

Kitas virvės galas buvo pririštas prie Godrio Faringo ristūno balno gu- 
gos. Milžinų Žudikas ir jo žirgas dėvėjo sidabriškus šarvus su įmantriomis 
metalo įlajomis. Mensas Plėšikas vilkėjo tik ploną tuniką, o jo kojos bei ran- 
kos buvo nuogos ir šalo. Jie galėjo leisti jam pasilikti apsiaustą, pagalvojo Jo- 
nas Snou, tą patį, kurį tyržmogė sulopė siauromis ir ilgomis, tamsiai raudono 
šilko skiautėmis. 

Nenuostabu, kad Siena verkė. 

— Vaiduoklių girią Mensas pažįsta geriau už bet kurį žvalgą, - pasakė Jo- 
nas karaliui Staniui, paskutinį kartą mėgindamas jo malonybę įtikinti, kad 
Užusienio karalius jiems būtų naudingesnis gyvas, o ne miręs. - Jis pažįsta 
Tormundą Milžino Prakeiksmą. Jam yra tekę kautis su Kitais. Be to, jis turė- 
jo Joramuno ragą, bet jo nepapūtė. Nesugriovė Sienos, nors galėjo. 

Bet Jono žodžiai atsimušė kaip žirniai į sieną. Stanio jie neįtikino. Pagal 
įstatymus viskas buvo aišku kaip ant delno: perbėgėlis turėjo mirti. 

Sienos papėdėje ledi Melisandra iškėlė baltas rankas. 

— Visiems mums tenka rinktis, - paskelbė ji, - vyrams ir moterims, jau- 
niems ir seniems, lordams ir valstiečiams - visiems pasirinkimas vieno- 
das. - Girdėdamas ją šnekant, Jonas Snou prisiminė anyžius, muskatus ir 
gvazdikėlius. Ji stovėjo šalia karaliaus, ant medinės pakylos, pastatytos prie 
laužo duobės. - Renkamės šviesą arba tamsą. Gėrį arba blogį. Renkamės 
tikrąjį dievą arba apsišaukėlį. 

Mensui Plėšikui einant, vėjo plaikstomi, vešlūs, rudi, bet jau žilstelėję 
plaukai vis užkrisdavo jam ant veido. Jis šypsodamasis braukėsi juos nuo 
akių surištomis rankomis. Bet pamačius narvą, drąsa jį apleido. Karalienės 
vyrai narvą buvo sumeistravę iš Vaiduoklių girioje prisirinktos medienos: 
jaunų medelių ir lanksčių šakų, sakingų pušų ir baltų kaip kaulai burtme- 
džių šakų. Jie supynė jas, perkišo vieną per kitą ir padarė pinučių narvą, o 
tada iškėlė jį aukštai virš gilios duobės, primestos trinkų, pripiltos lapų ir 
prikrautos prakurų. 

Visa tai pamatęs, tyržmogių karalius žingtelėjo atatupstas. 

— Ne! - suriko jis. - Pasigailėkite! Taip neteisinga, aš nesu karalius, 
jie tik... 

Seras Godris trūktelėjo virvės galą. Užusienio karaliui neliko nieko kita, 
tik klupčiojant sekti jam iš paskos, o užsiveržusi virvė užgniaužė gerklėje 
likusius žodžius. Kai Mensas pargriuvo, Godris jį vilkte vilko. Karalienės 

vyrams pusiau stumiant, pusiau nešant jį į narvą, Mensas buvo apsipylęs 
kraujais. Keliolika kovos meistrų sukibę ėmė traukti virvę ir kelti narvą. 

Ledi Melisandra žiūrėjo, kaip jis kyla. 

- LAISVOJI TAUTA! Čia stovi jūsų melagis karalius. O štai ir ragas, kurį 
papūtęs jis žadėjo sugriausiąs Sieną. 

Du karalienės vyrai atnešė Joramuno ragą - juodą, sutvirtintą seno auk- 
so žiedais, aštuonių pėdų ilgio. Auksiniuose žieduose buvo išraižytos ru- 
nos - Pirmųjų Žmonių rašmenys. Joramunas gyveno prieš daug tūkstančių 
metų, bet Mensas rado jo kapą toli šiaurėje, Speigilčiuose, po ledyno klodu. 
Ir Joramunas papūtė Žiemos ragą, ir prikėlė po žeme gulėjusius milžinus. Igri- 
tė Jonui tvirtino, girdi, to rago Mensas nerado. Arba ji melavo, arba Mensas 
radinį slėpė net ir nuo saviškių. 

Bene tūkstantis aptvare laikomų belaisvių už statinių tvoros matė aukš- 
tai iškeltą ragą. Visi jie buvo apdriskę ir išbadėję. Septyniose Karalystėse šie 
žmonės buvo vadinami tyržmogiais; jie patys vadino save laisvąja tauta. Bet 
jie neatrodė nei atkeliavę iš tyrų, nei laisvi - veikiau tiesiog alkani, įbauginti 
ir sustirę. 

- Joramuno ragas? - garsiai paklausė Melisandra. - Ne. Geriau vadin- 
kite jį Tamsos ragu. Jei Siena grius, užslinks ilga, amžina naktis. Taip neturi 
nutikti ir nenutiks! Šviesos Valdovas pamatė, kad jo vaikams gresia pavojus, 
ir atsiuntė jiems kovotoją, atgimusį Azorą Ahajų. 

Ji ištiesė ranką į Stanį ir jos kaklo duobutėje gulintis stambus rubinas 
ėmė pulsuoti raudona šviesa. 

Jis yra akmuo, o ji - liepsna. Karaliaus akys priminė du žydrus duburius 
liesame veide. Jis segėjo pilkus šarvus, o plačius pečius buvo apsigaubęs vėjo 
plaikstomu, iš auksinto audeklo pasiūtu apsiaustu kailiu puoštais kraštais. 
Krūtinės šarvuose, virš Stanio širdies buvo išgraviruota liepsnojanti širdis. 
Jo galvą puošė raudono aukso karūna aštriu besipinančių liepsnų viršumi. 
Šalia jo stovėjo Vala - ištiesinusi pečius ir graži. Ant galvos jie buvo uždėję 
jai kuklų bronzinį vainiką, bet su tuo bronziniu vainiku ji atrodė karališkiau 
nei auksine karūna pasipuošęs Stanis. Jos akys buvo žalios, žvilgsnis įdė- 
mus ir bebaimis. Po šermuonėlių apsiaustu ji vilkėjo baltus ir aukso spalvos 
drabužius. Gelsvus kaip medus plaukus Vala buvo susipynusi į storą kasą, 
permestą per dešinį petį ir siekiančią juosmenį. Nuo šalto oro jos skruostai 
atrodė gražiai įraudę. 

Ledi Melisandra buvo be karūnos, bet visi čia esantys žinojo, kad tikro- 
ji Stanio Barateono karalienė yra ji, o ne toji negraži moteris, kurią Rytų 
sargyboje prie jūros jis paliko drebėti iš šalčio. Sklido kalbos, jog karalius 
neketina čia kviestis karalienės Selisos ir jųdviejų dukters, kol Nakties fortas 
nebus tinkamas gyventi. Jonui motinos ir dukters buvo gaila. Prie Sienos 
nebuvo tokios prabangos, prie kokios buvo pratusios pietuose gyvenančios 

ledi ir jaunos kilmingos jų dukterys, o Nakties forte gyvenimo sąlygos buvo 
itin atšiaurios. Net geriausiais laikais tai buvo be galo niūri vieta. 

- LAISVOJI TAUTA! - vėl sušuko Melisandra. - Štai koks likimas ištin- 
ka tuos, kurie renkasi tamsą! 

Joramuno ragas užsiliepsnojo. 

Ugnis staiga ūžtelėjo, o žalsvi ir geltoni sūkuriuojančių liepsnų liežuviai 
spragsėdami nuslydo per visą ragą. Jono žirgas ėmė nervingai trypti ir išsi- 
rikiavusių brolių gretose daugumai vyrų taip pat teko raminti išsigandusius 
arklius. Iš aptvaro atsklido dejonės tyržmogių, matančių, kaip dega jų viltis. 
Kai kurie iš jų ėmė rėkauti ir keiktis, bet dauguma priblokšti tylėjo. Aki- 
mirksnį auksiniuose žieduose įrėžtos runos, rodos, tvykstelėjo. Karalienės 
vyrai, įtempę visas jėgas, įmetė ragą į laužo duobę. 

Narve uždarytas Mensas Plėšikas abiejų rankų nagais draskė jam ant 
kaklo užnertą virvę ir kažką nerišliai šūkavo apie išdavystę ir raganavimą, 
neigė esąs karalius, išsižadėjo savo žmonių, savo vardo ir visos savo praei- 
ties. Jis garsiai maldavo pasigailėti, keikė raudonąją moterį, o paskui ėmė 
isteriškai kvatotis. 
nelyg jautrus. Dviem šimtams vyrų, - daugiau nei pusei Juodosios pilies 
įgulos, - jis buvo liepęs išsirikiuoti kieme. Jie buvo raiti, sustoję į didingai 
atrodančias juodas gretas, su ilgomis ietimis rankose ir... pasikėlę gobtu- 
vus, kad prisidengtų veidus ir nuslėptų, jog dauguma iš jų yra arba žila- 
barzdžiai, arba dar nepatyrę jaunuoliai. Laisvoji tauta Sienos gynėjų bijojo. 
Jonas norėjo, kad ta baimė jų širdyse išliktų ir iškeliavus į naujuosius na- 
mus piečiau Sienos. 

Garsiai dunkstelėjęs, ragas nukrito ant trinkų, lapų ir prakurų. Po trijų 
širdies dūžių laužo duobėje plykstelėjo galinga liepsna. Abiem rankomis įsi- 
tvėręs narvo grotų, Mensas kūkčiojo ir maldavo. O kai jį pasiekė ugnis, ėmė 
trypti. Jo šūksniai susiliejo į vieną pratisą baimės ir kančios riksmą. Me- 
diniame narve jis blaškėsi nelyginant degantis lapas, tarsi žvakės liepsnos 
Iyžtelėta peteliškė. 

Staiga Jonas prisiminė dainos žodžius: 


Broliai, o broliai, aš mirsiu tuojau, 
dornietis nužudė mane. 

Tai visai nesvarbu, nes mirsim visi, 
bet jo žmoną laikiau glėbyje! 


Vala stovėjo ant pakylos sustingusi kaip druskos stulpas. Ji neverks ir ne- 
nusuks akių. Jonas pasvarstė, ką, ja dėta, būtų dariusi Igritė. Moterys stiprios. 
Nejučia jis ėmė galvoti apie Semą ir meisterį Eimoną, apie Džilę ir kūdikį. 

Kada nors, gulėdama mirties patale, ji mane prakeiks, bet kitos išeities nera- 
dau. Iš Rytų sargybos atkeliavo žinia, kad Siaurojoje jūroje siaučia audros. 
Norėjau, kad jie būtų saugūs. O gal, užuot apsaugojęs, sušėriau krabams? 
Praeitą naktį jis sapnavo skęstantį Semą, strėle pašautą ir mirštančią Igritę 
(nors ji žuvo nuo kito brolio paleistos strėlės, sapne tai visuomet būdavo jo 
strėlė) ir kruvinomis ašaromis verkiančią Džilę. 

Jonui Snou šio reginio jau buvo per akis. 

- Jau, - įsakė jis broliams. 

Ulmeris iš Karaliaus miško įbedė į žemę ietį, nusiėmė ant peties kaboju- 
sį lanką ir iš juodos strėlinės išsitraukė strėlę. Donelis Hilas Meilusis nusi- 
smaukė gobtuvą ir pasekė jo pavyzdžiu. Gartas Pilkaplunksnis ir Barzdota- 
sis Benas įstatė į templę strėlę, įtempė ir iššovė. | 

Viena strėlė Mensui Plėšikui pataikė į krūtinę, kita pervėrė vidurius, tre- 
čia - kaklą. Ketvirta įsmigo į medinio narvo grotas, suvirpėjo ir užsidegė. 
Nuo Sienos aidu atsimušė moters rauda, o tyržmogių karalius susmuko ant 
narvo grindų ir degdamas ėmė raitytis iš skausmo. Ir jo sargyba baigta, su- 
murmėjo Jonas. Kadaise Mensas Plėšikas buvo Nakties sargybos brolis, bet 
paskui juodą apsiaustą iškeitė į apsiaustą su ryškiai raudonais įsiuvais. 

Stanis stovėjo ant pakylos suraukęs antakius. Jonas jo žvilgsnio vengė. 
Išdegęs iškrito medinio narvo dugnas, o jo grotos ėmė trupėti. Kaskart, kai 
tik liepsnos pašokdavo aukštyn, atsiskyrusios nuo pinučių, nukrisdavo ša- 
kos - ir tamsiai raudonos, ir juodos. 

- Šviesos Valdovas sukūrė saulę, mėnulį ir žvaigždes, kad jie nušviestų 
mums kelią, ir dovanojo mums ugnį, kad apsigintume nuo nakties, - tarė 
Melisandra tyržmogiams. - Niekas negali ištverti jo liepsnų. 

- Niekas negali ištverti jo liepsnų, - atitarė jai karalienės vyrai. 

Skaisčiai raudoni raudonosios moters drabužiai plaikstėsi, o vario spal- 
vos plaukai atrodė nelyginant veidą gaubianti aureolė. Nuo jos pirštų galų 
tarsi grobuonies nagai tįso siauros geltonos liepsnos. 

- LAISVOJI TAUTA! Jūsų netikri dievai jums nepadės. Netikras ragas 
jūsų neišgelbėjo. Jūsų netikras karalius užtraukė jums tik mirtį, sielvartą ir 
pralaimėjimą, bet... štai stovi tikras karalius. ŽIŪRĖKITE Į JO DIDYBE! 

Stanis Barateonas išsitraukė Spindulingąjį. 

Kalavijas ribuliavo, skleidė raudoną, geltoną ir oranžinę šviesą. Toks 
reginys Jonui nebuvo naujiena, bet... šį kartą įspūdis buvo neapsakomas, 
nepakartojamas. Spindulingasis atrodė lyg plienu virtusi saulė. Kai Stanis 
iškėlė jo geležtę virš galvos, žmonėms teko nusisukti arba prisidengti akis. 
Žirgai ėmė baidytis, vienas net numetė raitelį. Prieš tokį šviesos pliūpsnį 
ugnis laužavietėje nublanko, kaip mažas šunytis susigūžia prieš didesnį 
šunį. Per ledą ėmus ristis šviesai, net Siena suspindo raudona, rožine ir gels- 
vai rausva šviesa. Gal tai - karališko kraujo galia? 

— Vesterose yra tik vienas karalius, - prabilo Stanis. Jo kalba buvo šiurkš- 
ti ir nė trupučio nepriminė iš Melisandros lūpų sklindančios muzikos. — 
Šiuo kalaviju ginsiu savo valdinius ir sunaikinsiu visus, kas jiems grasins. 
Klaupkitės ir gausite maisto bei Žemės, taip pat sulauksite teisingumo. 
Klaupkitės ir gyvenkite. Arba eikite ir žūkite. Turite rinktis patys. - Jis įsiki- 
šo Spindulingąjį į makštis, ir pasaulis vėl aptemo, tarsi ant saulės užslinkus 
juodam debesiui. - Atidarykite vartus. 

„ATIDARYKITE VARTUS!“ - dusliai, lyg pūstų karo ragą, suriko seras 
Kleitonas Sagsas. „ATIDARYKITE VARTUS!“ - tarsi aidu atsiliepė seras 
Korlisas Penis, vadovaujantis sargybiniams. „ATIDARYKITE VARTUS!“ — 
šūktelėjo seržantai. Nors ir nerangiai, sargybiniai suskubo vykdyti įsakymo. 
Jie ištraukė į Žemę įbestus baslius smailiais galais, per gilius griovius perme- 
tė storas lentas ir plačiai atvėrė belaisvių aptvaro vartus. Jonas Snou moste- 
lėjo ir juodųjų jo brolių gretos prasiskyrė, atlaisvindamos kelią prie Sienos, 
o ten Paniurėlis Edas Toletas atidarė geležinius vartus. 

— Eikite, - paragino tyržmogius Melisandra, - eikite į šviesą arba... spru- 
kite atgal į tamsą. - Jai po kojomis, laužo duobėje spragsėdama ūžė ugnis. 
Jei renkatės gyvenimą, eikite pas mane. 

Ir jie ėjo. Kai kurie šlubuodami arba remdamiesi draugams į petį, be- 
laisviai, nors iš pradžių ir lėtai, žengė iš negrabiai tašyto ir suręsto medinio 
aptvaro. Jei norite pavalgyti, ateikite pas mane, pagalvojo Jonas. Jei nenori- 
te šalti ir badauti, pasiduokite. Dvejodami, saugodamiesi galbūt paspęstų 
spąstų, pirmieji keli belaisviai atsargiai perėjo per lentas ir pro nusmailintų 
mietų žiedą nuėjo prie Sienos, pas Melisandrą. Įsitikinę, jog šiems nieko 
bloga nenutiko, ten pat pasuko ir daugiau tyržmogių. Kiekvienam praei- 
nančiam vyrui, moteriai arba vaikui kniedėmis papuoštomis odinukėmis 
vilkintys karalienės vyrai padavė po balto burtmedžio gabalėlį: kam lazdą, 
kam perskilusią, balsvą kaip kaulas šaką, kam puokštę raudonų kaip kraujas 
lapų. Tai senyjų dievų kūnas, kuriuo jie turės pamaitinti naująjį. Jonas sti- 
priai suspaudė savo kalavijo rankenos buožę. 

Nuo laužo duobės sklindantį karštį galėjai jausti iš tolo; tyržmogiams 
jis tikriausiai buvo alpinantis. Jis matė, kaip artėdami prie ugnies suaugę 
žmonės gūžėsi, girdėjo pravirkstant vaikus. Keli tyržmogiai pasuko į miš- 
ką. Jonas žvilgsniu nulydėjo tolyn šlubčiojančią jauną moterį, kuri, paėmusi 
už rankų, vedėsi du vaikus. Kas keli žingsniai ji vis atsisukdavo pažiūrėti, 
ar niekas jų neatsiveja, o pasiekusi medžius pasileido bėgti. Vienas pražilęs 
vyras, paėmęs jam įduotą burtmedžio šaką, mėgino panaudoti ją kaip gin- 
klą ir talžė ja visus aplink, kol karalienės vyrai jį apsupo ir užbadė ietimis. 
Kitiems teko peržengti jo lavoną, bet paskui seras Korlisas įmetė nužudytąjį 
į laužą. Po šio nutikimo daugiau laisvosios tautos žmonių nusprendė rinktis 
mišką - maždaug vienas iš dešimties. 

Tačiau dauguma ėjo pas raudonąją moterį. Jiems už nugarų buvo tik šal- 
tis ir mirtis. Jiems prieš akis spindėjo viltis. Ir jie šlepsėjo rankose spausda- 
mi medžio gabalus, kol ateidavo laikas pamaitinti jais ugnį. Rhloras buvo 
pavydus ir nuolat alkanas dievas. Taigi naujasis dievas prarijo senojo dievo 
kūną ir ant Sienos metė milžiniškus Stanio ir Melisandros šešėlius, kurie 
rusvai raudonų, ant ledo krentančių atspindžių fone vis dėlto atrodė juodi. 

Pirmasis prieš karalių atsiklaupė Sigornas. Naujasis Teno magnaras 
buvo kaip iš akies trauktas tėvas: liesas, praplikęs, užsidėjęs bronzinius 
antblauzdžius, apsivilkęs odinius, bronziniais žvynais apsiūtus šarvinius 
marškinius, tik jaunesnis ir žemesnio ūgio. Jo pavyzdžiu pasekė ir Kau- 
lų Lordas barškančiais šarvais iš kaulų ir kietintos odos, ant galvos už- 
simaukšlinęs šalmą atstojančią milžino kaukolę. Po tais kaulais slėpėsi 
niekingas ir piktavalis žmogus parudavusiais ir ištrupėjusiais dantimis 
ir gelzganais akių obuoliais. Smulkaus sudėjimo, pagiežingas ir klastingas 
žmogėnas, ir kvailas, ir labai žiaurus. Jonas nė akimirką netikėjo, kad jis 
bus ištikimas. Ir svarstė, kaip jaučiasi Vala matydama jį klūpantį ir supras- 
dama, kad jam atleista. 

Paskui savo eilės sūlaukė žemesni tyržmogių vadai. Atėjo du vadai ka- 
nopėdžių genčių, kurių pėdos buvo juodos ir kietos. Sena išmintinga mo- 
teris, didžiai gerbiama Balsvosios upės pakrantėse gyvenančių genčių. Lie- 
sas, juodaakis, maždaug dvylikos metų vaikinas, Elfino Varnažudžio sūnus. 
Kiaules laikiusios Harmos Šungalvės brolis, vardu Halekas. Visi atsiklaupė 
prieš karalių. 

Tokiai komedijai čia per šalta, dingtelėjo Jonui. „Laisvoji tauta klūpauto- 
jus niekina, - įspėjo jis Stanį. - Leisk jiems išsaugoti savigarbą, tuomet jie 
tave mylės labiau.“ Bet jo malonybė nieko nenorėjo girdėti. Jis atsakė: „Man 
reikia jų kalavijų, o ne bučinių.“ 

Atsiklaupę ir atsistoję, tyržmogiai pro juodųjų brolių gretas šlepsėjo prie 
vartų. Jonas paskyrė Arklį, Šilkinį ir dar kelis brolius, kad palydėtų įeinan- 
čiuosius per Sieną apšviesdami tunelį deglais. Kitoje pusėje jų laukė katilai 
karštos svogūnų sriubos, gabalai juodos duonos ir dešros. Taip pat buvo pa- 
dėta ir drabužių, ir apavo: apsiaustų, kelnių, batų, tunikų, geros odos piršti- 
nių. Miegoti jie turėjo ant švarių šiaudų kupetų, o apginti nuo nakties šalčio 
juos turėjo besikūrenantys laužai. Šis karalius elgėsi labai nuosekliai. Ir vis 
dėlto anksčiau ar vėliau Tormundas Milžino Prakeiksmas turėjo vėl pulti 
Sieną, ir kai ta diena išauš, svarstė Jonas, kažin, kieno pusę palaikys naujieji 
Stanio valdiniai. Gali jiems atleisti, paskirti žemės, kurioje galėtų gyventi, bet 
karalių laisvosios tautos žmonės renkasi patys ir jie išsirinko Mensą, o ne tave. 

Bouvenas Maršas paragino savo arklį ir prisigretino prie Jono. 

— Niekada nemaniau sulauksiąs tokios dienos. - Nuo tada, kai prie Kau- 
kolių tilto buvo sužeistas į galvą, lordas Maršas labai sulyso. Be to, jis buvo 
netekęs dalies ausies. Dabar jis jau nebeatrodo panašus į granato vaisių, pa- 

galvojo Jonas. Maršas pridūrė: - Kol sustabdėme tyržmogius prie Sangrū- 
dos, netekome daugybės saviškių. Ten Žuvo geri vyrai, draugai ir broliai... Ir 
vardan ko? 

— Karalystė mus už tai prakeiks, - neslėpdamas pagiežos pareiškė seras 
Aliseris Tornas. - Vos kam nors užsiminus apie Nakties sargybą, kiekvienas 
garbingas vyras Vesterose nusisukęs nusispjaus. 

Ką tu išmanai apie garbingus vyrus?.. 

— Prašyčiau rikiuotėje tylos! 

Lordui Janui palydėjus galvą, seras Aliseris tapo atsargesnis, bet pagie- 
žos neatsikratė. Jonas svarstė, ar nepatikėjus jam vadovavimo piliai, kurio 
atsisakė Slintas, tačiau vis dėlto nenorėjo išleisti šio žmogaus iš akių. Iš jy- 
dviejų Aliseris Tornas visuomet buvo pavojingesnis. Tad vadovauti įgulai Pil- 
kojoje sargyboje jis išsiuntė pražilusį tarną iš Šešėlių bokšto. 

Jis vylėsi, jog atsiradus dviem naujoms įguloms padėtis iš esmės pasikeis. 
Nakties sargyba gali laisvajai tautai nuleisti nemažai kraujo, bet ne viltis ją 
sustabdyti. Net ir sudeginus Mensą Plėšiką to nebuvo galima tikėtis. Mūsų 
vis dar per mažai, jų pernelyg daug, o be žvalgų mes, galima sakyti, visiškai 
akli. Reikia išsiųsti žmones. Tik... jei išsiųsiu, ar jie begrįš? 

Per Sieną vedantis tunelis buvo siauras ir vingiuotas, o dauguma tyržmo- 
gių - seni, ligoti arba sužeisti, tad ėjo jie skausmingai lėtai. Kol priklaupė 
paskutinis iš jų, sutemo. Laužo duobėje žioravo tik Žarijos, o ant Sienos 
krentantis karaliaus šešėlis sutrumpėjo kone tris kartus. Jonas Snou matė 
jam iš burnos virstantį garą. Šalta, pagalvojo jis, ir šąla vis labiau. Ši kome- 
dija per ilgai užsitęsė. 

Keturios dešimtys belaisvių vis dar trypčiojo aptvare. Tarp jų buvo ketu- 
ri milžinai - didžiulės plaukuotos būtybės nuolaidžiais pečiais, stambiomis 
kaip medžių kamienai kojomis ir išklypusiomis pėdomis. Nors ir labai di- 
deli, Sienos tuneliu jie būtų praėję, bet vienas nenorėjo palikti likimo va- 
liai savo mamuto, o kiti trys nenorėjo palikti savo gentainio. Visi kiti buvo 
žmonės. Vieni iš jų mirę, kiti besivaduojantys mirtimi, o likusieji - jų gi- 
minaičiai arba artimi bendražygiai, nenorintys jų palikti net dėl dubenėlio 
svogūnų sriubos. 

Vieni drebėdami, kiti per daug sustirę, kad drebėtų, jie klausėsi aidu nuo 
Sienos atsimušančių karaliaus žodžių. 

— Galite eiti, - pasakė jiems Stanis. - Papasakokite savo žmonėms, ką pa- 
tyrėte. Pasakykite, kad matėte tikrąjį karalių ir kad jie laukiami jo karalystė- 
je, jei tik gyvens taikiai. Bet jei ketina maištauti, geriau tegul bėga ir slepiasi. 
Daugiau savo Sienos puldinėjimų nepakęsiu. 

— Viena karalystė, vienas dievas, vienas karalius! - sušuko ledi Melisandra. 

Ietimis tarškindami savo skydus, karalienės vyrai ėmė skanduoti: „Viena 
karalystė, vienas dievas, vienas karalius! STANIS! STANIS! VIENA KARA- 
LYSTĖ, VIENAS DIEVAS, VIENAS KARALIUS!“ 

Jonas matė, kad Vala prie skanduotės neprisidėjo. Tylėjo ir Nakties sar- 
gybos broliai. Per šią sumaištį keli dar likę tyržmogiai dingo miško tankmė- 
je. Paskutiniai iškeliavo milžinai: du raiti ant mamuto, kiti du pėsti. Aptvare 
liko tik mirusieji. Jonas žiūrėjo, kaip Stanis kartu su Melisandra leidžiasi 
nuo pakylos. Su savo raudonuoju šešėliu. Ji niekada ilgam nuo jo nepasitrau- 
kia. Prie jų kaipmat išsirikiavo karaliaus garbės sargyba: seras Godris, seras 
Kleitonas ir keliolika kitų riterių, kurie visi buvo karalienės žmonės. Nuo jų 
šarvų atsispindėjo mėnesiena, jų apsiaustų skvernai plakėsi vėjyje. 

- Lorde Bouvenai, - kreipėsi Jonas į Maršą, - išardyk aptvarą malkoms, 
o lavonus sudegink. 

- Klausau, milorde! - Maršas garsiai riktelėjo duodamas įsakymą, ir bū- 
rys jo tarnų, palikę rikiuotę, puolė ardyti medinių sienų. Lordas Bouvenas 
susiraukęs žiūrėjo, kaip jie dirba. - Tie tyržmogiai... Kaip manai, ar jie bus 
ištikimi, milorde? 

— Kai kurie bus. Bet ne visi. Tarp jų, kaip ir tarp mūsų, yra bailių ir niek- 
šų, silpnavalių ir kvailių. 

- Bet mūsų priesaika... Mes esame prisiekę ginti karalystę... 

- Įsikūrusi Dovanos žemėse, laisvoji tauta taps karalystės dalimi, - at- 
kreipė jo dėmesį Jonas. - Sulaukėme sunkių laikų, o toliau bus dar sunkiau. 
Išvydome tikrojo savo priešo veidą - mirusį balsvą veidą su ryškiai mėly- 
nomis akimis. Tą veidą matė ir laisvoji tauta. Dėl šito Stanis teisus. Turime 
vienytis su tyržmogiais. 

- Vienytis kovai su bendru priešu. Tam galėčiau pritarti, - linktelėjo 
Bouvenas Maršas. - Bet tai nereiškia, kad dešimtis tūkstančių pusbadžiu 
gyvenančių laukinių privalome įsileisti per Sieną. Tegul grįžta į savo kaimus 
ir su Kitais kovoja ten, o mes tuo metu užversime ir uždarysime vartus. Ote- 
las sako, jog tai nebus sunku. Mums tik reikia užversti tunelius skaldytais 
akmenimis ir pro žudymo angas pripilti vandens. Likusį darbą padarys pati 
Siena. Šaltis, svoris... pasikeitus mėnuliui vartų neliks nė žymės. Ir priešui, 
kad ir kas jis būtų, teks iš naujo kirstis kelią. 

— Arba kopti į Sieną. 

— Kažin, ar jie kops, - suabejojo Bouvenas Maršas. - Tai jau ne plėšikai, 
išsiruošę grobti žmonų ir pasiplėšti turto. Tormundas turės savo žinioje tik 
senas moteris, vaikus, avių ir ožkų bandas, dar... mamutą. Jam būtinai reikia 
vartų, o vartai likę tik treji. O jei vis dėlto atsiųstų lipikus... ką gi, gintis nuo 
lipikų paprasta, kaip smaigu perverti katiliuke plūduriuojančią žuvį. 

Žuvis niekada neišlipa iš katiliuko ir nesuvaro ieties tau į vidurius. Jonui 
pačiam buvo tekę kopti į Sieną. 

O Maršas kalbėjo toliau: 

- Sprendžiant iš gausybės mūsų surinktų strėlinių, Menso Plėšiko šau- 
liai į mus paleido tikriausiai ne mažiau kaip dešimt tūkstančių strėlių. Bet 
tik mažiau kaip šimtas pasiekė ant Sienos stovėjusius mūsų vyrus, matyt, 

kilstelėtos atsitiktinio vėjo gūsio. Ant Sienos žuvo vienintelis Raudonasis 
Eilinas iš Rouzvudo, bet nukrito ir užsimušė, o ne mirė nuo koją kliudžiu- 
sios tyržmogių strėlės. Donalas Nojus žuvo gindamas vartus. Taip, tai buvo 
narsus poelgis, bet... jei vartai būtų buvę užversti, mūsų drąsuolis ginklinin- 
kas tikriausiai tebebūtų gyvas. Nesvarbu, ar mums teks susidurti su šim- 
tu, ar su šimtu tūkstančių priešų, - kol stovime ant Sienos, o jie - apačioje, 
mums niekas negresia. 

Ir jis neklysta. Menso Plėšiko kariuomenė į Sieną atsimušė kaip jūros 
banga į uolėtą krantą, nors ją gynė tik saujelė senių, geltonsnapių vaikėzų 
ir luošių. Ir vis dėlto tai, ką siūlė Bouvenas, prieštaravo visiems Jono ins- 
tinktams. 

- Jei akmenimis užversime vartus, negalėsime išsiųsti žvalgų, - pasakė 
jis. - Ir būsime lyg neregiai. 

— Per paskutinę lordo Mormonto žvalgybą Nakties sargyba prarado 
ketvirtą dalį savo vyrų, milorde. Turime saugoti pajėgas, kurios mums dar 
liko. Su kiekvieno vyro mirtimi mūsų lieka vis mažiau ir gretos labai retėja... 
„Užsiimk pozicijas ant kalvos ir laimėsi mūšį , - sakydavo mano dėdė. Nėra 
aukštesnės kalvos už Sieną, lorde vade. 

- Kiekvienam ištikimybę prisiekusiam tyržmogiui Stanis žada žemės, 
maisto ir teisingumą. Jis niekada mums neleis akmenimis užversti vartų. 

Maršas akimirką patylėjo. 

— Lorde Snou, nesu iš tų, kurie skleidžia gandus, bet broliai šnabždasi, 
jog daraisi pernelyg... draugiškas Staniui. Kai kurie net sako, kad tu... kad 
tu... 

Taip, maištininkas ir perbėgėlis, be to, benkartas ir vilkolakis. Janas Slintas 
mirė, bet jo paskleistas melas tebebuvo gajus. 

- Žinau, apie ką broliai šnabždasi. - Jonas girdėjo juos murmant, matė, 
kaip jam einant per kiemą vyrai nusisuka. - Ir ko jie iš manęs nori? Kad 
stočiau į kovą ir su Staniu, ir su tyržmogiais? Jo malonybė turi tris kartus 
daugiau kovotojų nei mes, be to, jis - mūsų svečias. Jį gina svetingumo įsta- 
tymas. Pagaliau, esame jam skolingi. 

- Lordas Stanis padėjo, kai mums tos pagalbos reikėjo, - nenoromis 
pripažino Maršas, - bet jis vis tiek maištininkas ir jo pretenzijos į sostą 
pasmerktos žlugti. Ir mes būsime pasmerkti, jei Geležinis sostas nuspręs, 
jog esame išdavikai. Turime būti tikri, kad nepalaikome pralaimėsiančios 
pusės. 

- Neketinu palaikyti jokios pusės, - atsakė Jonas, - bet nesu toks tikras 
dėl šio karo baigties, kaip tu, milorde. Juolab dabar, kai lordas Taivinas mi- 
ręs. - Jei buvo galima tikėti Karališkuoju keliu į šiaurę sklindančiais gandais, 
karaliaus ranką, sėdintį išvietėje, nužudė jo neūžauga sūnus. Jonas Tirio- 
ną Lanisterį truputį pažinojo. Jis paspaudė man ranką ir pavadino draugu. 
Sunku buvo patikėti, kad šis mažutis vyras galėtų nužudyti savo tikrą tėvą, 

tačiau lordas Taivinas, rodos, tikrai buvo negyvas. - Liūtas Karaliaus Uoste 
kol kas yra viso labo liūtukas, o Geležinis sostas garsėja tuo, jog net ir suau- 
gusius vyrus supjausto į skutus. 

- Galbūt jis iš tiesų dar berniukas, milorde, bet... Karalius Robertas 
žmonių buvo labai mėgstamas ir dauguma iš jų Tomeną pripažįsta esant jo 
sūnumi. Kuo dažniau jie mato lordą Stanį, tuo mažiau jį myli, o dar mažiau 
mėgsta ledi Melisandrą su tais jos laužais ir niūriu raudonuoju dievu. Žmo- 
nės ima skųstis... 

- Jie skundėsi ir lordu vadu Mormontu. Kartą jis man sakė, jog žmonės 
mėgsta skųstis savo žmonomis ir lordais. Tie, kurie žmonų neturi, gerokai 
uoliau deda į šuns dienas savo lordus. - Jonas Snou žvilgtelėjo į aptvarą. Dvi 
sienos jau buvo nugriautos, o trečioji kaip tik virto. - Paliksiu tave baigti 
darbo, Bouvenai. Pasirūpink, kad visi lavonai būtų sudeginti. Ir ačiū už pa- 
tarimą. Pažadu, pamąstysiu apie viską, ką sakei. 

Kai Jonas neskubėdamas pasuko atgal prie vartų, virš laužo duobės drai- 
kėsi dūmai ir pleveno vėjo nešiojamos plėnys. Ją pasiekęs, jis nulipo nuo 
arklio ir lediniu tuneliu pervedė gyvulį į pietinę Sienos pusę. Priekyje ėjo 
Paniurėlis Edas ir deglu švietė Jonui kelią. Deglo liepsnos lyžčiojo lubas, tad 
kas žingsnis jiems ant galvų kapsėjo šaltos ašaros. 

— Kai pamačiau tą ragą degant, milorde, man labai palengvėjo, - tarė 
Edas. - Vakar naktį dar sapnavau, kad šlapinausi užlipęs ant Sienos ir kaip 
tik tą akimirką kažkas nusprendė tą ragą papūsti. Bet nemanyk, kad skun- 
džiuosi. Tas sapnas buvo geresnis už tą, kurį sapnuodavau anksčiau ir kuria- 
me Harma Šungalvė vis sušerdavo mane kiaulėms. 

— Harma žuvusi, - priminė jam Jonas. 

- Bet kiaulės gyvos. Jos veria mane tokiais žvilgsniais, kokiu Žudikas 
verdavo kumpį. Ne, nesakau, kad tyržmogiai ketina mus skriausti. Na taip, 
sukapojome jų dievus ir tuos medienos gabalus liepėme jiems sumesti į lau- 
žą, bet... davėme svogūnų sriubos. Ko vertas dievas, palyginti su geroku du- 
beniu svogūnienės? Dėl sriubos ir aš išsižadėčiau dievo. 

Juodi Jono drabužiai vis dar trenkė laužo dūmais ir žmogienos svilėsiais. 
Jis žinojo turintis pavalgyti, tačiau troško draugijos, o ne maisto. Norėčiau 
išgerti taurę vyno su meisteriu Eimonu, tyliai apsikeisti keliais žodžiais su 
Semu, persimesti vienu kitu pokštu su Pipu, Grenu ir Rupūžium. Bet Eimo- 
nas ir Semas išplaukė, o kiti jo bičiuliai... 

- Šiandien vakarieniausiu kartu su broliais. 

- Virta jautiena ir burokai. - Rodos, Paniurėlis Edas visuomet žinojo, 
koks valgis taisomas. - Bet Hobas sako, kad jam baigiasi krienai. O kas iš tos 
virtos jautienos, jei nėra krienų? 

Tyržmogiams sudeginus seną bendrąją menę, Nakties sargybos vyrai 
valgyti rinkdavosi akmeniniame rūsyje po ginkline, - klaidžioje patalpo- 
je, keturkampių kolonų padalytoje į dvi dalis, su skliautuotomis lubomis ir 

pasieniais sukrautomis didžiulėmis vyno ir alaus statinėmis. Nulipęs į rūsį, 
Jonas rado kauliukais žaidžiančius keturis statytojus, užsikvempusius ant 
stalo prie pat laiptų. Arčiau židinio tyliai šnekėdamiesi sėdėjo būrelis žvalgų 
ir keli karalienės vyrai. 

Jaunesni broliai buvo susirinkę prie kito stalo, ant kurio pūpsojo Pipo 
peiliu prismeigta ropė. 

- Naktis tamsi ir pilna ropių, - iškilmingai kalbėjo jis. - Melskime elnie- 
nos, vaikai mano, su svogūnais ir šlakeliu gardaus riebaus padažo. 

Ir jo bičiuliai - Grenas, Rupūžius, Šilkinis, - ir visas jų būrys smagiai 
juokėsi. 

O Jono juokas neėmė. 

— Tik kvailys šaiposi iš kito žmogaus maldų, Pipai. Be to, tai pavojinga. 

- Jeigu raudonąjį dievą įžeidžiau, tegu jis mane nutrenkia. 

Šypsenos vyrų veiduose akimirksniu išblėso. 

— Juokėmės iš žynės, - paaiškino Šilkinis - grakštus ir gražus jaunuolis, 
kadaise Senmiestyje pardavinėjęs savo kūną. - Mes tik linksminomės, mi- 
lorde. 

- Jūs turite savo dievus, ji - savo. Palikite ją ramybėje. 

- Bet ji mūsų dievų ramybėje nepalieka, - ėmė ginčytis Rupūžius. - Sep- 
tynetą ji vadina netikrais dievais, milorde. Senuosius dievus - taip pat. Ji 
privertė tyržmogius deginti burtmedžio šakas. Pats matei. 

- Įsakinėti ledi Melisandrai neturiu teisės. O jūs esate mano broliai. Ne- 
noriu, kad tarp maniškių ir karalienės vyrų kiltų nesantaika. 

Pipas uždėjo plaštaką Rupūžiui ant rankos. 

— Daugiau nebekurk, narsuoli Rupūžiau, nes girdėjome didžiojo lordo 
Snou žodį. - Pipas pašoko nuo suolo ir pašaipiai nusilenkė Jonui. - Maldauju 
atleisti. Nuo šiol be lordiško tavo šviesybės leidimo net ausų nebekrutinsiu. 

Jis mano, kad tai - tik žaidimas. Jonas norėjo įkrėsti jam bent kiek proto. 

- Ausis gali krutinti, kiek nori. Rūpesčių randasi tik tuomet, kai imi 
malti liežuviu. 

- Prižiūrėsiu jį, kad tiek daug neplepėtų, - pažadėjo Grenas, - o jei ple- 
pės, kaip reikiant pliaukštelėsiu. - Kelias akimirkas padvejojęs, jis dar pa- 
klausė: - Ar valgysi drauge su mumis, milorde? Ouvenai, pasislink, leisk 
Jonui atsisėsti. 

Jonas nieko daugiau ir netroško. Ne, vis dėlto sudraudė save jis, tie lai- 
kai jau praėjo. Tai supratus, vidurius jam nudiegė aštrus skausmas. Broliai 
išrinko jį valdyti. Jam priklausė ir Siena, ir visų jų gyvybės. „Lordas gali 
mylėti vyrus, kuriems vadovauja, - Jonui ausyse nuskambėjo jo lordo tėvo 
kadaise ištarti žodžiai, - bet negali būti jų draugas. Mat vieną dieną jam gali 
tekti juos teisti arba pasiųsti tiesiai mirčiai į nagus.“ 

— Gal kitą kartą, - išsisuko lordas vadas. - Edai, geriau pasirūpink, kad 
pats gautum pavalgyti. O manęs laukia nebaigti darbai. 

Oras lauke, rodėsi, dar labiau atšalo. Žvelgdamas iš pilies, jis matė Kara- 
liaus bokšto languose degant žvakes. Vala stovėjo prie lango viršutiniame 
bokšto aukšte ir stebeilijosi į Sieną. Stanis laikė ją uždaręs kambariuose, 
esančiuose virš savųjų, bet neleido jai vaikščioti dantyta tvirtovės siena ir 
miklinti kojų. Ji atrodo vieniša, pagalvojo Jonas. Vieniša ir labai graži. Igri- 
tė su savo rusvais, ugnies nubučiuotais plaukais taip pat buvo savotiškai 
graži, bet jos veidas atgydavo tik tuomet, kai ji šypsodavosi. O Valai nė 
šypsotis nereikėjo; bet kuriame plačiojo pasaulio dvare ji būtų kaipmat ap- 
sukusi vyrams galvas. 

Ir vis dėlto ją saugantys sargybiniai tyržmogių princesės nemėgo. Mat 
Vala juos niekino, vadino „klūpautojais“ ir tris kartus mėgino sprukti. 
Vienam riteriui jos draugijoje praradus budrumą, Vala ištraukė iš makštų 
jo durklą ir dūrė jam į kaklą. Jei būtų pataikiusi per colį kairiau, riteris 
būtų miręs. 

Ji žavinga, žavinga ir... mirtinai pavojinga, pagalvojo Jonas Snou, ir aš 
būčiau galėjęs ją turėti. Ir ją, ir Vinterfelą, ir savo lordo tėvo vardą. Bet jis pa- 
sirinko juodą apsiaustą ir ledo sieną. Pasirinko garbę. Nesantuokinio sūnaus 
garbę. 

Jonui žingsniuojant per kiemą, Siena dunksojo jam iš dešinės. Aukštai 
iškilęs jos ledas blausiai mirgėjo, bet apačioje viską gaubė šešėliai. Prie var- 
tų, pro tvoros statinius, už kurių sargybiniai glaudėsi nuo vėjo, žioravo ža- 
rijos. Jonas išgirdo grandinių girgždesį: gervės sukamas keliamasis narvas 
susiūbavo ir šonu brūkštelėjo per ledą. Viršuje sargybiniai tikriausiai šildėsi 
pašiūrėje, susirinkę aplink žarijų indą, kažką garsiai vienas kitam šūkčio- 
dami, mėgindami perrėkti ūžaujantį vėją. Arba buvo visai nuleidę rankas, 
išsiskirstę ir kiekvienas nugrimzdęs į niūrią tylą. Aš turėčiau eiti per tą ledą. 
Siena priklauso man. 

Jonas praėjo pro Lordo Vado bokšto griuvėsius, pro tą vietą, kur jam 
ant rankų mirė Igritė, ir staiga prie jo prisigretino Vaiduoklis, kuriam iškve- 
piant iš snukio kilo garas. Mėnesienoje raudonos vilko akys spindėjo kaip 
ugnies duburiai. Jonas burnoje pajuto karšto kraujo skonį ir suprato, kad šį 
vakarą medžioklė Vaiduokliui buvo sėkminga. Ne, sudraudė save Jonas, esu 
žmogus, o ne vilkas. Jis nusibraukė burną atgalia, pirštine apmauta ranka ir 
nusispjovė. 

Kambariuose virš paukštidės vis dar gyveno Klaidas. Jonui pasibeldus, 
jis atšlepsėjo laikydamas lajinę žvakę ir truputį pravėrė duris. 

— Trukdau? - paklausė Jonas. 

- Ne, visai ne. - Klaidas pravėrė duris plačiau. - Prieskoniais gardinu 
vyną. Gal ir milordas taurę išgers? 

— Mielai. 

Jono rankos nuo šalčio buvo sugrubusios. Nusitraukęs pirštines, jis pa- 
miklino pirštus. 

Klaidas grįžo prie židinio maišyti vyno. Jam lygiai šešios dešimtys. Jis jau 
senis. Klaidas atrodė jaunas tik būdamas šalia Eimono. Jis buvo neaukštas, 
kresnas, o jo akys - dulsvai rausvos, tarsi kažkokios naktinės būtybės. Ant 
plikos galvos stirksojo keli žili plaukai. Klaidui įpylus vyno, Jonas suspaudė 
taurę delnais, pauostė prieskonius, gurkštelėjo. Krūtinėje pasklido šiluma. 
Jis gurkštelėjo vėl, - godžiai, pilna burna, - norėdamas nuplauti kraujo sko- 
nį burnoje. 

— Karalienės vyrai sako, kad Užusienio karalius mirė kaip bailys. Kad 
maldavo pasigailėti ir neigė esąs karalius. 

- Taip ir buvo. Spindulingasis buvo ryškesnis, nei man kada nors buvo 
tekę matyti. Ryškus kaip saulė. - Jonas kilstelėjo taurę. - Už Stanį Barateoną 
ir jo stebuklingą kalaviją. 

Gerdamas vyną, Jonas burnoje pajuto kartumą. 

- Jo malonybė - sunkiai sukalbamas žmogus. Labai mažai tų, kurie ne- 
šioja karūnas, būna malonūs. Meisteris Eimonas sakydavo, jog daug gerų 
vyrų būdavo prasti karaliai, o vienas kitas bjauraus būdo vyras yra buvęs 
puikus karalius. 

- Jis žinojo, ką šneka. - Eimonas Targarienas pergyveno devynis Gele- 
žiniame soste sėdėjusius karalius. Jis buvo karaliaus sūnus, karaliaus brolis 
ir karaliaus dėdė. - Paskaitinėjau knygą, kurią man paliko meisteris Eimo- 
nas. „Nefrito kompendiumą . Tuos puslapius, kuriuose rašoma apie Azorą 
Ahajų. Jo kalavijas vadinosi Spindulinguoju. Jo geležtė, jei tikėsime Votaru, 
buvo grūdinta jo žmonos kraujyje. Po to grūdinimo prisilietus Spindulinga- 
sis niekada nebūdavo šaltas - būdavo šiltas kaip Nisa Nisa. Mūšyje jo gelež- 
tė įkaisdavo iki raudonumo ir užsiliepsnodavo. Kartą Azoras Ahajus kovojo 
su pabaisa. Kai kalavijo ašmenimis perskrodė tam žvėriui vidurius, jo krau- 
jas užvirė. Jam iš nasrų ėmė veržtis dūmai ir garai, akys ištirpo ir išvarvėjo 
ant skruostų, o kūnas užsidegė. 

Klaidas sumirksėjo. 

— Kalavijas, kuris įkaista savaime... 

— „„Sienai būtų puikus ginklas. - Jonas pastatė tuščią vyno taurę ir apsi- 
movė juodas kurmenų pirštines. - Gaila, kad kalavijas, kurį turi Stanis, yra 
šaltas. Būtų smalsu pamatyti, kaip mūšyje pasikeistų jo Spindulingasis. Ačiū 
už vyną. Vaiduokli, eime! į 

Jonas Snou pasikėlė apsiausto gobtuvą ir stumtelėjo duris. Baltasis vilkas 
nusekė paskui jį į naktį. 

Ginklinėje buvo šalta ir tamsu. Linktelėjęs ir pasisveikinęs su sargybi- 
niais, Jonas praėjo pro tylos gaubiamus iečių stovus ir įžengė į savo kamba- 
rius. Ant vieno vagio prie durų jis pasikabino kardasaitį, ant kito - apsiaus- 
tą. Nusimovęs pirštines pamatė, kad jo rankos sustirusios ir šaltos. Tad, ko! 
užsidegė žvakes, jam teko gerokai pavargti. Vaiduoklis susiraitė ant savo 
patiesalo ir užmigo, o Jonas gultis dar negalėjo. Suskilinėjęs pušinis stalas 

buvo nuklotas Sienos ir aplink ją besidriekiančių valdų žemėlapiais, ant jo 
gulėjo žvalgų sąrašai ir laiškas, atkeliavęs iš Šešėlių bokšto ir išmargintas 
gražiai sugulusių, sero Denio Molisterio ranka parašytų žodžių. 

Jis dar kartą perskaitė laišką iš Šešėlių bokšto, pasiaštrino plunksną ir 
atsikimšo juodo tiršto rašalo indelį. Jonas parašė du laiškus: vieną serui De- 
niui, kitą - Koteriui Paikui. Abu broliai primygtinai prašė daugiau žmonių. 
Halderį ir Rupūžių Jonas išsiuntė į vakarus, į Šešėlių bokštą, Greną ir Pipą — 
į Rytų sargybą prie jūros. Rašalas nesiliejo taip, kaip reikėtų, tad visi jo ra- 
šomi Žodžiai rodėsi atžarūs, šiurkštūs ir nemandagūs, bet Jonas užsispyręs 
tęsė darbą. 

Kai pagaliau padėjo plunksną, kambaryje tvyrojo prieblanda, buvo vėsu, 
be to, kambarys Jonui atrodė ankštas. Tupėdamas aukštai virš lango, įsmei- 
gęs gudrias juodas akis, į jį stebeilijosi Senojo Lokio varnas. Paskutinis man 
likęs draugas, liūdnai pagalvojo Jonas. Ir geriau jau aš tave pergyvenčiau, ki- 
taip tu iškaposi man veidą. Vaiduoklis nesiskaitė. Vaiduoklis jam buvo arti- 
mesnis už bet kokį draugą. Vaiduoklis buvo Jono asmenybės dalis. 

Pakilęs nuo stalo, Jonas laiptais užlipo prie siauros lovos, kurioje kadaise 
miegodavo Donalas Nojus. Toks mano likimas, nusivilkęs drabužius suprato 
Jonas, nuo šiandien iki pat gyvenimo pabaigos. 


DANEIRIS 


— as?! - šūktelėjo Daneiris, kai Iri švelniai papurtė jai petį. Lauke dar 
buvo tamsu, nors į akį durk. Ji iš karto suprato: kažkas ne taip. — 
Darijus grįžo? Kas atsitiko? 

Daneiris sapnavo, kad jiedu - vyras ir žmona, prasčiokai, aukštame 
akmeniniame name raudonomis durimis gyvenantys paprastą gyvenimą. 
Sapne jis bučiavo jai lūpas, kaklą, krūtis... 

— Ne, chalise, - sumurmėjo Iri, - atėjo tavo eunuchas Pilkasis Kirmis ir 
Plikis. Ar juos priimsi? 

— Taip. - Dani susigriebė, kad jos plaukai susitaršę, o patalas sujauktas. - 
Padėk man apsirengti. Taip pat noriu taurės vyno. Kad galva prašviesėtų. - 
Sapnui nuskandinti. Jos ausis pasiekė tylus kūkčiojimas. - Kas ten verkia? 

— Tavo vergė Misandėja. 

Džiki laikė ilgą lajinę žvakę. 

— Mano tarnaitė. Vergų neturiu. - Dani vis tiek nieko nesuprato. - Kodėl 
ji verkia? 

— Aprauda tą, kuris buvo jos brolis, - paaiškino jai Iri. 

Visa kita jai papasakojo į priėmimų menę atlydėti Skahazas, Reznakas 
ir Pilkasis Kirmis. Vyrams dar nespėjus nė žodžio ištarti, Dani žinojo, kad 
naujienos blogos. Tai buvo aišku vien užmetus akį į bjaurų Plikio veidą. 

- Harpijos Sūnūs? 

Skahazas linktelėjo. Jo lūpos buvo kietai sučiauptos, veidas niūrus. 

— Kiek žuvusių? 

Reznakas ėmė grąžyti rankas. 

- De-devyni, didingoji. Bjaurybės, tikri niekšai. Baisi naktis, siaubinga! 

Devyni. Šis žodis dūrė jai į širdį tarsi durklo ašmenys. Kiekvieną nak- 
tį laiptuotų Mirino piramidžių papėdėje įsiplieksdavo slaptas karas. O rytą 
tekančios saulės spinduliai apšviesdavo naujus lavonus ir šalia jų ant grin- 
sigyvendavo arba imdavo atvirai reikšti savo nuomonę, būdavo pasmerkti 
mirti. Bet devyni per vieną naktį... Tai Daneiris išgąsdino. 

— Pasakokite, - paragino ji. 

Tada prabilo Pilkasis Kirmis. 

- Tavo tarnai buvo užpulti vaikštinėjantys Mirino gatvėmis ir saugan- 
tvs tavo malonybės taiką. Visi jie buvo gerai ginkluoti, turėjo ietis, skydus 
ir trumpus kalavijus. Jie vaikščiojo poromis, poromis ir žuvo. Tavo tarnai 
Juodasis Kumštis ir Setirisas buvo nušauti arbaletų strėlėmis Mazdano la- 
birinte. Tavo tarnus Mosadorą ir Duraną negyvai sutraiškė nuo paupyje 

pastatytos sienos ėmę byrėti akmenys. Tavo tarnus Eladoną Auksaplaukį ir 
Ištikimąją Ietį kažkas nunuodijo vyninėje, į kurią eidami sargybą jie buvo 
pratę trumpai užsukti. 

Mosadoras... Dani sugniaužė kumštį. Kadaise Naato saloje gyvenusius 
Misandėją ir jos brolius iš namų pagrobė plėšikai, atplaukę iš Basilisko salų, 
ir pardavė juos į vergiją Astapore. Nors buvo dar labai jauna, Misandėja tu- 
rėjo tokią didžiulę dovaną kalboms, kad gerieji šeimininkai leido jai tapti 
raštininke. O Mosadorui ir Marselenui nepasisekė. Jie buvo iškastruoti ir 
tapo Grynuoliais. 

— Ar sučiupote bent vieną žudiką? 

- Tavo tarnai suėmė vyninės savininką ir jo dukteris. Jie dievagojasi 
esantys nekalti ir maldauja pasigailėti. 

Jie visi sako esantys nekalti ir maldauja pasigailėjimo. 

— Perduokite juos Plikio žinion. Skahazai, visus juos laikyk išskirstytus 
po vieną ir iškvosk. 

— Bus padaryta, meldžiamoji. Kaip turėčiau juos kvosti: švelniai ar 
griežtai“ 

- Iš pradžių švelniai. Išklausyk jų pasakojimų ir įsidėmėk vardus, kuriuos 
paminės. Gali būti, kad su žudynėmis jie tikrai nesusiję. - Dani dvejodama 
akimirką patylėjo. - Kilnusis Reznakas sakė, jog žuvo devyni. Kas dar? 

— Trys išlaisvintieji vergai nužudyti savo namuose, - tarė Plikis. - Palū- 
kininkas, kurpius ir arfininkė, Rilona Rėja. Prieš nužudydami, jie nukapojo 
tai moteriai pirštus. 

Karalienė krūptelėjo. Rilona Rėja arfa skambino nuostabiai kaip Merge- 
lė. Būdama verge Junkajuje, ji grojo kiekvienos kilmingos to miesto giminės 
namuose. Mirine ji ėmė vadovauti išlaisvintiesiems junkajiečiams ir tapo 
Dani tarybos nare. 

— Be vyno pardavėjo, daugiau sulaikytųjų neturime? 

— Labai liūdna, bet šis turi pripažinti, kad ne. Maldaujame tavo gailes- 
tingumo. 

Gailestingumo... pagalvojo Dani. Jie sulauks drakonų gailestingumo. 

— Apsigalvojau, Skahazai. Vyno pardavėją iškvosk griežtai. 

— Galėčiau taip ir padaryti. Arba... galėčiau griežtai kvosti dukteris ir pa- 
sirūpinti, kad jų tėvas tai matytų. Tuomet jis tikrai paminėtų kelis vardus. 

— Daryk, kaip išmanai, bet išgauk man vardus. - Įsiūtis degino Dani 
vidurius nelyginant ugnis. - Daugiau Grynuolių žudyti neleisiu. Pilkasis 
Kirmi, grąžink savo vyrus į kareivines. Nuo šiol jie saugos mano piramidės 
sienas, vartus ir mane pačią. Nuo šios dienos taika Mirine rūpinsis miri- 
niečiai. Skahazai, suburk man naują sargybinių būrį, kurį lygiomis dalimis 
sudarytų plikiai ir išlaisvintieji. 

- Kaip įsakysi... Kiek pageidauji vyrų? 

— Tiek, kiek manai esant reikalinga. 


ŠOKIS SU DRAKONAIS 155 


Reznakas Mo Reznakas aiktelėjo. 

- Didingoji, iš kur imsi monetų sumokėti atlygiui tokiai daugybei vyrų? 

- Iš piramidžių. Gali vadinti tai pralieto kraujo mokesčiu. Už kiekvieną 
Harpijos Sūnų nužudytą išlaisvintąjį kiekviena piramidė privalės atseikėti 
po šimtą aukso monetų. 

Išgirdęs šiuos žodžius, Plikis plačiai nusišypsojo. 

- Aš tuo pasirūpinsiu, - pažadėjo jis, - bet spindulingoji turėtų žinoti, 
kad didieji šeimininkai Zakai ir Merekai ketina palikti piramides ir išvykti 
iš miesto. 

Zakai ir Merekai Daneiris jau buvo įgrisę iki gyvo kaulo; ji negalėjo pa- 
kęsti visų miriniečių - ir kilmingųjų, ir prasčiokų. 

- Tegul keliauja, tik žiūrėk, kad išvyktų kaip stovi. Pasirūpink, kad visas 
jų auksas liktų čia, pas mus. Maisto aruodai - taip pat. 

- Didingoji, - sumurmėjo Reznakas Mo Reznakas, - negalime būti tikri, 
ar ši kilminga ir galinga giminė neprisidės prie tavo priešų. Kol kas jie, ro- 
dos, tiesiog keliauja į savo dvarą kalnuose. 

- Tuomet tikriausiai ir neprieštaraus, kad pasaugotume jų auksą. Kal- 
nuose nėra ko pirkti. 

— Jie baiminasi dėl savo vaikų, - tarė Reznakas. 

O taip, pagalvojo Daneiris, ir man dėl jų neramu. 

- Turime pasirūpinti ir jų vaikų saugumu. Iš kiekvienos giminės pasiim- 
siu po du vaikus. Iš kitų piramidžių taip pat. Po berniuką ir mergaitę. 

- Jie bus įkaitai, - patenkintas pasakė Skahazas. 

— Pažai ir taurininkai. Jei didieji šeimininkai spyriosis, paaiškink jiems, 
kad Vesterose vaikui didžiulė garbė būti išrinktam ir pakviestam tarnauti 
dvare. - Visa kita Dani nutylėjo. - Eikite ir darykite, kas liepta. Man reikia 
gedėti žuvusiųjų. 

Grįžusi į savo kambarius piramidės viršuje, Daneiris rado savo guolyje 
tyliai verkiančią Misandėją, kuri kaip įmanydama mėgino slopinti kūkčio- 
jimą. 

- Eikš, šiąnakt miegok su manimi, - pakvietė ji mažąją raštininkę. — 
Švisti ims dar negreitai. 

- Jos malonybė šiai labai gera. - Misandėja įsmuko po antklodėmis. - Jis 
buvo geras brolis. 

Dani apglėbė mergaitę. 

— Papasakok man apie jį. 

— Kai buvome maži, jis mane išmokė karstytis po medžius. Mokėjo ran- 
komis gaudyti žuvį. Kartą radau jį miegantį mūsų sode, aptūptą šimtų dru- 
gių. Tą rytą jis... tai yra šis... atrodė toks gražus. Aš jį mylėjau. 

- Ir jis tave mylėjo. - Dani paglostė mergaitei plaukus. - Tik tark Žodį, 
mieloji, ir išsiųsiu tave iš šio siaubingo miesto. Kaip nors rasiu laivą ir leisiu 
plaukti namo. Į Naatą. 

— Man labiau patiktų likti su tavimi. Naate gyvenčiau nuolat bijodama. 
Ojei grįš vergų pirkliai? Būdama su tavimi, jaučiuosi saugi. 

Saugi. Išgirdus šį žodį, Dani akyse sužibo ašaros. 

— Noriu, kad būtum saugi. - Misandėja buvo dar vaikas. Su ja Daneiris 
jautėsi taip, tarsi ir pati dar būtų vaikas. - Kai buvau maža, niekas nesirū- 
pino mano saugumu. Tiesa, seras Vilemas mane saugojo, bet paskui mirė, 
o Viseiris... Noriu tave apsaugoti, bet... tai nelengva. Būti stipriai. Ne visada 
žinau, ką turiu daryti. O privalau žinoti. Be manęs, jie daugiau nieko neturi. 
Esu karalienė... esu... esu... 

— „motina, - sušnabždėjo Misandėja. 

— Drakonų motina, - tarė Dani ir ją nukrėtė šiurpas. 

— Ne. Visų mūsų motina. - Misandėja stipriau ją apkabino. - Tavo malo- 
nybei reikėtų pamiegoti. Netrukus ims švisti ir teks priimti į dvarą atėjusius 
prašytojus. 

— Mudvi abi dar miegosime ir sapnuosime geresnius laikus. Užsimerk. 

Misandėjai užsimerkus, Dani švelniai pabučiavo jai blakstienas ir mer- 
gaitė tyliai nusijuokė. 

Tačiau bučiuoti buvo lengviau nei užmigti. Užmerkusi akis Dani mė- 
gino galvoti apie namus, apie Drakono Uolą, Karaliaus Uostą ir visas kitas 
vietas, apie kurias kadaise jai pasakojo Viseiris, apie malonesnes šalis nei 
ši, bet... jos mintys, tarsi atšiauraus vėjo genami laivai, nenumaldomai vis 
grįždavo į Vergų įlanką. Kai Misandėja giliai įmigo, Dani išsivadavo iš mer- 
gaitės glėbio, išėjo į priešaušrio orą, rankomis atsirėmė į vėsius, iš plytų su- 
mūrytus turėklus ir apžvelgė miestą. Jai po kojomis driekėsi daugybė stogų, 
mėnesienos nuspalvintų dramblio kaulo ir sidabriškais atspalviais. 

Po kažkuriais iš tų stogų buvo susibūrę Harpijos Sūnūs ir rezgė planus, 
kaip nužudyti ją ir visus tuos, kurie ją myli, ir kaip vėl sukaustyti jos vaikus 
grandinėmis. Kažkur ten, žemai, klykė alkanas kūdikis prašydamas pieno. 
Kažkur mirtimi vadavosi sena moteris. Kažkur glėbesčiavosi vyras ir ne- 
kalta mergelė, nekantriai vilkdami vienas kitam drabužius. Bet čia, aukštai, 
mėnesienos šviesa krito tik ant piramidžių ir duobių, o kas slypėjo po jomis, 
galėjai tik spėlioti. Čia, aukštai, buvo tik Daneiris, tik ji, ir nieko daugiau. 

Jos gyslomis tekėjo drakonų kraujas. Ji galėjo nužudyti Harpijos Sūnus, 
tų sūnų sūnus ir jų vaikaičius. Tačiau drakonas negalėjo nei pamaitinti al- 
kano kūdikio, nei palengvinti mirštančiai moteriai kančių. Be to, ar kas nors 
kada nors drįstų mylėti drakoną? 

Daneiris nė nepajuto, kaip vėl ėmė galvoti apie Darijų Naharį, apie Da- 
rijų su auksiniu dantimi ir trišake barzda, apie stiprias jo rankas ir plaš- 
takas, uždėtas ant viena su kita derančių aracho ir stileto rankenų buožių, 
nukaldintų iš aukso ir vaizduojančių nuogas moteris. Tą dieną, kai Darijus 
išvyko, o Dani su juo atsisveikino, jis nykščių pagalvėlėmis braukė per tas 
moterų figūrėles, tarsi jas glamonėdamas. Pavyduliauju durklo rankenai, 

susigriebė Daneiris, ir auksinėms moterims. Išsiųsti jį pas avių tautos žmo- 
nes buvo išmintingas žingsnis. Ji buvo karalienė, o Darijui Nahariui trūko 
karaliui būtinų savybių. 

- Kur jis taip užtruko? - dar vakar klausė ji sero Baristano. - O jei Dari- 
jus mane išdavė ir susidėjo su mano priešais? - Susilauksi trijų išdavysčių. - 
O jei sutiko kitą moterį, kokią nors lazarinų princesę? 

Ji žinojo, kad senasis riteris Darijaus nemėgsta ir juo nepasitiki. Ir vis 
dėlto į karalienės klausimą jis atsakė mandagiai: 

— Nėra pasaulyje žavingesnės moters už tavo malonybę. Tik aklas vyras 
gali manyti kitaip, o Darijus Naharis nėra aklas. 

Ne, pagalvojo ji. Jo akys tamsiai mėlynos, beveik violetinės, o kai man šyp- 
sosi, jo auksinis dantis tviska. 

Bet seras Baristanas neabejojo, kad jis grįš. Dani beliko melstis, kad se- 
nasis riteris būtų teisus. 

Maudynės padėtų man nusiraminti. Ir ji basa nušlepsėjo per žolę prie 
terasoje įrengto baseino. Vanduo atrodė šaltas, Daneiris pašiurpo oda. Ran- 
kas ir kojas jai ėmė kramsnoti žuvytė. Dani užsimerkė ir tyliai plūduriavo. 

Tylus šiugždesys privertė ją atmerkti akis. Švelniai plekštelėjusi vandenį, 
Dani atsisėdo. 

— Misandėja... - pašaukė ji. - Iri, čia tu? Džiki? 

- Jos miega, - išgirdo ji atsakymą. 

Po persimono medžiu stovėjo moteris, apsivilkusi apsiaustą su gobtuvu, 
kurio skvernai šlavė žolę. Gobtuvo pridengtas jos veidas atrodė griežtas ir 
tviskantis. Ji dėvi kaukę, susiprotėjo Dani, medinę kaukę, nuteptą tamsiai 
raudonu laku. 

- Kveite? Ar aš sapnuoju? - Daneiris įsignybo į ausį ir iš skausmo susi- 
raukė. - Sapnavau tave „Balerione“, kai pirmą kartą atplaukiau į Astaporą. 

— Nesapnavai. Ir dabar nesapnuoji. 

- Ką čia veiki? Kaip prasmukai pro mano sargybinius? 

- Atėjau kitu keliu. Sargybiniai manęs nematė. 

- Jei tik šūktelėsiu, jie tave nužudys. 

- Jie tau prisieks, kad manęs čia nėra. 

— O tu Čia esi? 

- Ne. Paklausyk manęs, Daneiris Targarien. Stiklinės žvakės dega. Ne- 
trukus pasirodys palša kumelė, o tada - visi kiti. Pasirodys krakenas ir juo- 
da liepsna, liūtas ir grifas, saulės sūnus ir mimo drakonas. Nė vienu iš jų 
netikėk. Prisimink Nemirtinguosius. Saugokis išsikvėpinusio senešalo. 

— Reznako? Kodėl turėčiau jo bijoti? - Dani išlipo iš baseinėlio. Jos ko- 
iomis žliaugė vanduo, o rankų oda nuo šalto nakties oro pašiurpo. - Jei nori 
mane dėl ko nors perspėti, kalbėk be užuolankų. Ko iš manęs nori, Kveite? 

Moters akyse atsispindėjo mėnesiena. 

— Noriu parodyti tau kelią. 

— Kelią prisimenu. Keliauju į šiaurę, kad atsidurčiau pietuose, į rytus, 
kad atsidurčiau vakaruose, grįžtu atgal, kad eičiau į priekį. O norėdama pa- 
liesti šviesą, turiu praeiti po šešėliu. - Ji nugręžė savo šlapius sidabrinius 
plaukus. - Tos mįslės man jau gerokai pabodo. Kvarte buvau elgeta, bet čia 
esu karalienė. Įsakau tau... | 

— Daneiris. Prisimink Nemirtinguosius. Prisimink, kas esi. 

— Mano gyslomis teka drakonų kraujas. - Bet mano drakonai riaumoja 
tamsoje. - Nemirtinguosius pamenu. Jie mane vadino trijų vaikų motina. 
Dar žadėjo tris kalnus, tris laužus ir tris išdavystes. Vieną dėl kraujo, kitą dėl 
aukso, o trečią dėl... 

- Tavo malonybe... - Karalienės miegamojo tarpduryje, laikydama ži- 
bintą, stovėjo Misandėja. - Su kuo kalbiesi? 

Dani vėl žvilgtelėjo į persimoną. Po juo nebuvo jokios moters. Nei ap- 
siausto su gobtuvu, nei lakuotos kaukės, nei Kveitės. 

Tai tik šešėlis. Prisiminimas. Tuščia vieta. Jos gyslomis tekėjo drakonų 
kraujas, tačiau seras Baristanas ją įspėjo, kad tas kraujas negeras. Ar galė- 
čiau išprotėti? Kadaise jos tėvas buvo vadinamas pamišėliu. 

— Meldžiausi, - atsakė ji mergaitei iš Naato. - Greitai ims švisti. Bus ge- 
riau, jei, prieš eidama į dvarą klausytis prašytojų, ko nors užkąsiu. 

— Atnešiu tau pusryčius. 

Vėl likusi viena, Dani apėjo visą piramidę tikėdamasi rasti Kveitę, praėjo 
pro apanglėjusius medžius ir išdegintą žemės plotą toje vietoje, kur jos vyrai 
mėgino pagauti Drogoną. Tačiau visur viešpatavo tyla, tik nuo vėjo šlamėjo 
vaismedžių lapai, o vieninteliai gyvi padarai sode buvo keli šviesūs drugiai. 

Misandėja grįžo nešina melionu ir dubeniu kietai virtų kiaušinių, bet 
Dani suprato valgyti nenorinti. Dangus ėmė šviesėti, jo fone žvaigždės vie- 
na po kitos bluko, o Iri ir Džiki padėjo jai apsivilkti violetinio šilko tokarą 
auksu puoštais kraštais. 

Atėjus Reznakui ir Skahazui, Daneiris netrukus susigriebė žvelgianti į 
juodu su nepasitikėjimu ir prisimenanti tris išdavystes. Saugokis išsikvėpi- 
nusio senešalo. Ji įtariai apuostė Reznaką Mo Reznaką. Galėčiau liepti Pli- 
kiui jį suimti ir iškvosti. Gal taip būtų buvę galima panaikinti pranašystę? O 
galjo vietą užimtų kitas išdavikas? Pranašystės yra apgaulingos, priminė sau 
Daneiris, ir gali būti, kad Reznakas yra tik paprasčiausias mano valdinys. 

Raudonojoje menėje Dani rado ant savo juodmedžio suolo krūvą atlasi- 
nių pagalvių. Pamačiusi jas, ji blausiai-šyptelėjo. Seras Baristanas pasistengė, 
suprato ji. Senasis riteris buvo geras žmogus, bet kartais viską suprasdavo 
tiesiogiai. Tai buvo tik pokštas, sere, pagalvojo ji, bet vis tiek klestelėjo ant 
vienos iš pagalvių. 

Bemiegė naktis netrukus atsiliepė Daneiris savijautai. Po valandėlės, 
Reznakui paistant kažką apie amatininkų gildijas, ji vos tramdė žiovulį. Ro- 
dos, akmentašiai ant jos labai pyko. Mūrininkai - taip pat. Kai kurie buvę 

vergai ėmėsi akmentašystės ir mūrijimo, atimdami darbą iš gildijai priklau- 
sančių amatininkų ir meistrų. 

- Išlaisvintieji dirba per daug pigiai, didingoji, - paaiškino Reznakas. — 
Kai kurie iš jų vadina save amatininkais ar net meistrais, o taip vadintis turi 
teisę tik sildijos nariai. Akmentašiai ir mūrininkai pagarbiai kreipiasi į die- 
viškąją karalienę, prašydami apginti nuo seno turimas jų teises ir papročius. 

- Išlaisvintieji dirba pigiai, nes alksta, - atsakė jam Dani. - Jei uždrausiu 
jiems tašyti akmenis arba mūryti, netrukus prie mano rūmų vartų ims bū- 
riuotis žvakių pardavėjai, audėjai ir auksakaliai prašydami, kad uždrausčiau 
išlaisvintiesiems verstis ir šiais amatais. - Ji valandėlę susimąstė. - Liepk 
surašyti įstatymą, kad nuo šiol tik gildijų nariams leidžiama vadintis ama- 
tininkais ir meistrais, bet... su sąlyga, kad gildijos priims į savo gretas visus 
išlaisvintuosius, turinčius jų amatui reikalingų žinių ir įgūdžių. 

- Taip ir paskelbsime, - linktelėjo Reznakas. - Ar dieviškoji būtų tokia 
maloni ir išklausytų Hizdarą Zo Loraką? 

Ar jis niekada neprisipažįsta pralaimėjęs? 

- Tegul ateina. 

Šiandien Hizdaras buvo ne su tokaru. Jis vilkėjo paprastą, dukslų, pilkai 
mėlyną drabužį. Be to, buvo visiškai trumpai nusikirpęs plaukus. Jis nusi- 
skuto barzdą ir nusikirpo plaukus, dingtelėjo Daneiris. Hizdaras Zo Lorakas 
plikiu netapo, - toli gražu ne, - tačiau bent jau nebenešiojo tų juokingų, iš 
plaukų susuktų ragų. 

- Tavo kirpėjas puikiai pasidarbavo, Hizdarai. Tikiuosi, atėjai parodyti 
man jo darbo, o ne vėl kankinti kalbomis apie kautynių duobes? 

Jis žemai nusilenkė. 

- Tavo malonybe, bijau, kad turiu vėl apie tai kalbėti... 

Dani susiraukė. Net artimi jai žmonės vis nesiliovė šnekėję apie šį rei- 
xalą. Reznakas Mo Reznakas nuolat pabrėždavo, kiek pinigų būtų galima 
surinkti per mokesčius. Žalioji Malonybė kartojo, girdi, atidarius kautynių 
Žuobes, būtų pamaloninti dievai. Plikio neapleido nuojauta, jog, sutvarkiu- 
si šį reikalą, ji pelnytų Harpijos Sūnų pritarimą ir palaikymą. „Leisk jiems 
<autis, - burbtelėjo Stipruolis Belvasas, pats kadaise kovojęs tose duobėse. 
seras Baristanas siūlė, užuot atidarius kautynių duobes, surengti bendras 
<autynes; senasis riteris pareiškė, girdi, jo našlaičiai galėtų raiti sukdami ra- 
as atakuoti taikinius ir bendrame mūšyje kautis atšipintais kalavijais, bet 
Dani suprato, jog šis siūlymas, nors ir nuoširdus, yra beviltiškas. Miriniečiai 
oško matyti kraują, o ne kovotojų įgūdžius. Jei būtų buvę kitaip, duobėse 
>esikaunantys vergai būtų nešioję šarvus. Karalienės nuogąstavimams, ro- 
Žos, pritarė tik mažoji raštininkė Misandėja. 

- Šešis kartus tau atsakiau, - priminė Dani Hizdarui. 

- Spindulingoji meldžiasi septyniems dievams, tad galbūt į septintą kar- 
-: ištartą mano prašymą pažvelgs palankiai. Šiandien atėjau ne vienas. Ar 

išklausysi mano bičiulių? Jie taip pat septyni. - Ir Hizdaras vieną po kito 
juos pristatė: - Tai Krazas. Tai - narsa jam nenusileidžianti Barsena Juoda- 
plaukė. Čia - Kamaronas Skaičiuotojas ir Gogoras Milžinas. Čia - Taškuo- 
tas Katinas ir Bebaimis Aitokis. Ir pagaliau - Belakvas. Jie atėjo palaikyti 
mano maldavimo ir paprašyti tavo malonybės, kad leistum vėl atidaryti 
kautynių duobes. 

Iš matymo Dani šią Hizdaro septyniukę pažinojo, tik niekas nebuvo jai 
pasakęs kovotojų vardų. Jie visi priklausė būriui garsiausių Mirino vergų 
kovotojų, o... būtent vergai kovotojai, kai jos nuotekų vamzdžių žiurkės nu- 
ėmė grandines ir juos išlaisvino, sukilo ir padėjo Dani užimti miestą. Tie 
žmonės praliejo už ją kraują ir Dani buvo jiems skolinga. 

— Gerai, išklausysiu jūsų, - sutiko karalienė. 

Vienas po kito žingtelėję į priekį, jie prašė leisti vėl atidaryti kautynių 
duobes. 

— Kodėl? - baigus kalbėti Aitokiui, paklausė Daneiris. - Juk dabar jūs 
nebe vergai, pasmerkti žūti dėl šeimininko užgaidos. Aš jus išlaisvinau. Ko- 
dėl trokštate baigti savo gyvenimą ant kraujo prisigėrusio smėlio? 

- Kautis mokiausi nuo trejų metų, — tarė Gogoras Milžinas. - Žudyti 
pradėjau šešerių. Drakonų Motina sako, kad esu laisvas. Kodėl negaliu lais- 
va valia rinktis kautynių? 

- Jei nori kautis, kaukis už mane. Duok priesaiką Motinos Vyrams, Lais- 
viesiems Broliams arba Tvirtiesiems Skydams. Išmokyk kovos meno kitus 
mano išlaisvintuosius. 

Gogoras papurtė galvą. 

— Anksčiau kaudavausi dėl šeimininko. Sakai, kautis dėl tavęs? O aš sa- 
kau, kad noriu kautis dėl savęs. - Stotingasis vyras stambiu kumščiu dunks- 
telėjo sau į krūtinę. - Dėl aukso. Ir dėl šlovės. 

- Gogoras kalba visų mūsų vardu. - Taškuotas Katinas per petį buvo 
persimetęs leopardo kailį. - Paskutinį kartą buvau parduotas už tris šim- 
tus tūkstančių dorų. Kai buvau vergas, miegojau ant kailių krūvos ir valgiau 
sultingą mėsą nuo kaulo. O dabar, kai esu laisvas, miegu ant šiaudų ir valgau 
sūdytą žuvį, kai... tik jos gaunu. 

- Hizdaras prisiekė, kad nugalėtojai pasidalys pusę prie vartų surinktų 
monetų, - pridūrė Krazas. - Jis prisiekė, kad pusę, o Hizdaras - sąžiningas 
Žmogus. 

Ne, jis suktas žmogus. Daneiris pasijuto priremta prie sienos. 

— O pralaimėjusieji? Ką gaus jie? 

- Jų vardai bus iškalti Likimo vartuose, kaip ir kitų narsių žuvusių kovo- 
tojų, - prabilo Barsena. Sklido kalbos, kad jau aštuonerius metus ji nužudo 
kiekvieną moterį, kuri stoja su ja į kovą. - Visiems vyrams ir moterims lem- 
ta mirti, bet... ne visi bus prisimenami. 

Dani nesumojo, ką atsakyti. Jei mano žmonės tikrai to nori, ar turiu teisę 
uždrausti jiems kautis? Prieš man užimant Miriną, tai buvo jų miestas, be to, 
tai jų gyvenimas ir, jei nori tuščiai jį praleisti... 

— Pagalvosiu apie viską, ką man pasakėte. Dėkoju jums už patarimą. - Ji 
pakilo nuo suolo. - Kitus prašytojus priimsiu rytoj. 

- Visi klaupkitės prieš Daneiris Audros Dukrą, Nedegančiąją, Mirino 
karalienę, andalų, roinarų ir Pirmųjų Žmonių karalienę, Didžiosios Žolės 
Jūros chalisę, Grandinių Traukytoją ir Drakonų Motiną, - skardžiu balsu 
garsiai išbėrė žodžius Misandėja. 

Seras Baristanas parlydėjo karalienę į jos kambarius. 

- Papasakok man istoriją, sere, - jiems lipant laiptais paprašė Dani. - 
Kokią nors laimingai pasibaigusią istoriją apie narsą. - Jai būtinai reikėjo iš- 
girsti, kad viskas baigėsi laimingai. - Papasakok, kaip pabėgai nuo Grobiko. 

— Tavo malonybe... Anokia čia narsa bėgti kiek kojos neša, kad liktum 
gyvas. 

Dani atsisėdo ant pagalvės, sukryžiavo kojas ir pakėlė akis į senąjį riterį. 

- Prašau... Jaunasis Grobikas išvijo tave iš karaliaus sargybos... 

- Taip, Džofris. Jie paskelbė, girdi, tarnybai esu per senas, bet tikroji 
priežastis buvo visai kita. Berniukas norėjo, kad jo šuniui, Sandorui Kligei- 
nui, atliktų baltas apsiaustas, o jo motina troško, kad Karalžudys taptų jos 
lordu vadu. Kai jie man pasakė, aš... nusivilkau apsiaustą, kaip buvau liep- 
tas, mečiau Džofriui po kojomis kalaviją ir pratrūkau, prikalbėjau neišmin- 
tingų dalykų. 

- Ką pasakei? 

- Tiesą... Bet tame dvare tiesos niekas niekada nenorėjo girdėti. Iš sos- 
to menės išėjau aukštai iškėlęs galvą, tik... nežinojau, kur einu. Be Baltojo 
Kalavijo bokšto, kitų namų neturėjau. Žinojau, kad pusbroliai būtų mane 
priglaudę Harvesthole, bet nenorėjau, kad per mane užsitrauktų Džofrio 
nemalonę. Kraudamasis daiktus staiga supratau, jog iš karaliaus sargybos 
buvau išmestas už tai, kad gavau Roberto atleidimą. Jis buvo geras riteris, 
bet netikęs karalius, nes užimti to sosto neturėjo teisės. Tuomet supratau, 
*0g, norėdamas išpirkti savo kaltę, turiu rasti tikrą karalių ir, sutelkęs visas 
man dar likusias jėgas, ištikimai jam tarnauti. 

- Mano broliui Viseiriui. 

— Taip, ketinau keliauti pas jį. Tačiau, kai nuėjau į arklides, auksiniai ap- 
siaustai pamėgino mane suimti. Džofris siūlė man mirti uždarytam bokšte, 
> aš jo dovaną paniekinau, tad jis nusprendė įgrūsti mane į požemį. Žino- 
damas, kad mano kalavijo makštys tuščios, ir įsidrąsinęs, kelią man pastojo 
miesto sargybos vadas, bet su juo buvo tik trys vyrai, o aš dar turėjau peilį. 
Vienam, mėginusiam kišti prie manęs rankas, giliai perrėžiau veidą, pro ki- 
zus du raitas prasiskyniau kelią. Paraginęs žirgą ir ėmęs šuoliuoti prie vartų, 
:šgirdau Janą Slintą jiems šaukiant, kad mane vytųsi. Už Raudonosios pilies 

gatvės buvo sausakimšos žmonių, kitaip būčiau nuo jų pasprukęs. Jie pasi- 
vijo mane prie Upės vartų. Nuo pilies mane besivejantys auksiniai apsiaus- 
tai šaukė savo draugams prie vartų, kad mane sulaikytų, tad šie sukryžiavo 
ietis ir užtvėrė man kelią. 

— O tu net neturėjai kalavijo. Kaip pro juos prasmukai? 

- Tikras riteris prilygsta dešimčiai sargybinių. Prie vartų budintys vyrai 
buvo užklupti netikėtai. Vieną sutrypė mano žirgas, aš atėmiau iš jo ietį ir 
ja pervėriau gerklę arčiausiai buvusiam savo persekiotojui. Kitas prasiveržė 
per minią man jojant pro vartus, tad paraginau žirgą, paleidau jį šuoliais ir 
stačia galva pasileidau paupiu, kol miestas nutolo ir išnyko man už nuga- 
ros. Tą naktį pardaviau savo žirgą už saują skatikų ir kelis skarmalus ir kitą 
rytą įsimaišiau į minią prasčiokų, traukiančių į Karaliaus Uostą. Išėjau pro 
Purvo vartus, tad grįžau pro Dievų vartus dumblu išteptu veidu, barzdos 
šeriais apžėlusiais skruostais ir smakru ir apsiginklavęs vien medine lazda. 
Apsirengęs nuspurusiais šiurkščios drobės drabužiais ir apsiavęs purvu ap- 
lipusiais batais, atrodžiau kaip vienas iš daugybės nuo karo bėgančių senių. 
Auksiniai apsiaustai paėmė iš manęs elnią ir mostelėjo, kad eičiau į miestą. 
Karaliaus Uoste buvo susirinkusi didžiulė nuo karo prieglobsčio ieškančių 
prasčiokų minia. Tarp jų aš ir pasislėpiau. Turėjau šiek tiek sidabro, bet tų 
monetų man reikėjo, kad galėčiau susimokėti už kelionę laivu per Siaurą- 
ją jūrą, tad nakvodavau septose ir skersgatviuose, valgydavau prie puodų 
žiedyklų įsikūrusiose parduotuvėlėse. Užsiželdinau barzdą ir pasislėpiau po 
savo metų skraiste. Stovėjau minioje ir mačiau, kaip buvo nukirsdintas lor- 
das Starkas. Tada nuėjau į Didžiąją septą ir padėkojau septyniems dievams, 
kad Džofris atėmė iš manęs apsiaustą. 

— Starkas buvo išdavikas, tad kaip išdavikas ir mirė. 

— Tavo malonybe, - atsakė Selmis, - Edardas Starkas prisidėjo prie to, 
kad tavo tėvas netektų sosto, bet tau blogo nenorėjo. Kai eunuchas Veiris 
mums pasakė, jog laukiesi, Robertas norėjo tave nužudyti, o lordas Starkas 
nesutiko. Užuot paraginęs karalių žudyti kūdikius, jis patarė Robertui susi- 
rasti kitą ranką. 

— Arjau pamiršai princesę Reinę ir princą Eigoną? 

- Niekada jų nepamiršiu. Bet tai buvo Lanisterių darbas, tavo malonybe. 

- Lanisterių ar Starkų - koks skirtumas? Viseiris juos vadino Grobiko 
šunimis. Jei vaiką užpuola šunų gauja, ar taip jau svarbu, kuris perplėšia jam 
gerklę? Visi šunys vienodai kalti. O kaltė... - Šis žodis įstrigo jai gerklėje. 
Hazėja... - pagalvojo Dani ir nė pati nepajuto, kaip tyliai, nelyginant mer- 
gaitė pridūrė: - Turiu pamatyti duobę. Būk geras, sere, palydėk mane tenai. 

Senio veide šmėstelėjo nepritarimas, bet jis nebuvo pratęs prieštarauti 
karalienei. 


- Kaip įsakysi... 

Greičiausiai nusileisti buvo galima tarnų laiptais - visai paprastais, sta- 
čiais, tiesiais ir siaurais, iškirstais sienose. Seras Baristanas paėmė žibintą, 
kad karalienė neparvirstų. Jiems iš visų pusių buvo sumūrytos dvidešimties 
skirtingų spalvų plytos, bet ten, kur nesiekė žibinto šviesa, jos atrodė pilkos 
arba juodos. Tris kartus jie praėjo pro sargybinius Grynuolius, kurie stovėjo 
nejudėdami ir, rodės, buvo iškalti iš akmens. Čia buvo visiškai tylu, tik jų- 
dviejų batų padai tyliai tapsėjo į laiptų pakopas. 

Pirmoje Didžiosios Mirino piramidės pakopoje viešpatavo tyla, buvo 
pilna dulkių ir šešėlių. Išorinės jos sienos buvo trisdešimties pėdų storio. 
Vidinės, iš įvairiaspalvių plytų sumūrytos sienos ir arkos aidėjo nuo kiek- 
vieno garso, o tas aidas sklido toliau, į arklides, saugyklas ir podėlius. Jie 
praėjo pro tris didžiules arkas, nužingsniavo deglų apšviesta įvaža, vedančia 
į piramidės požemius, paliko sau už nugaros rezervuarus, požeminius kalė- 
iimus ir kankinimų kameras, kuriose vergai būdavo plakami, diriami ir de- 
ginami iki raudonumo įkaitinta geležimi. Pagaliau jiedu pasiekė didžiules 
dvivėres duris aprūdijusiais vyriais, prie kurių budėjo Grynuolis. 

Karalienei įsakius, šis išsitraukė geležinį raktą. Vyriai girgžtelėjo ir du- 
rys prasivėrė. Daneiris Targarien žengė į pačią karščiu pulsuojančios tam- 
sos širdį ir sustojo ant gilios duobės krašto. Keturiasdešimčia pėdų žemiau 
esantys jos drakonai pakėlė galvas. Per šešėlius buvo matyti keturios lieps- 
nojančios akys: dvi - lydyto aukso, dvi - bronzinės. 

Seras Baristanas palietė karalienei ranką. 

- Arčiau negalima. 

— Manai, jie nuskriaustų mane? 

- Nežinau, tavo malonybe, bet nenorėčiau stumti tave į pavojų vien tam, 
«ad sužinotume atsakymą. 

Reigalui suriaumojus, iš jo nasrų išsiveržęs ugnies pliūpsnis kelias aki- 
mnirkas tamsą pavertė šviesia diena. Ugnies liežuviai lyžtelėjo sienas ir Dani 
i veidą plūstelėjo tarsi iš krosnies išsiveržęs karštis. Kitame duobės krašte 
ištiesė sparnus Viserionas ir ėmė plakti troškų orą. Jis mėgino pas ją atskris- 
“i, bet kylant grandinės įsitempė ir drakonas, dunkstelėjęs ant pilvo, nukri- 
:o. Žmogaus kumščio didumo grandinės žiedais jo kojos buvo prikaustytos 
rie grindų. Jam ant kaklo buvo uždėtas geležinis antkaklis, o trumpa jo 
zrandinė pritvirtinta prie sienos, drakonui už nugaros. Panašiai buvo su- 
«austytas ir Reigalas. Selmio žibinto šviesoje jo Žvynai tviskėjo nelyginant 
"uodasis gintaras. Jam iš nasrų veržėsi riaumojimas. Ant grindų, jam prie 
xojų, mėtėsi sutriuškinti, apdeginti ir išilgai perskelti kaulai. Duobėje buvo 
2emaloniai karšta, be to, trenkė siera ir apsvilusia mėsa. į 

- Jie atrodo didesni. - Dani žodžiai aidu atsimušė į aprūkusias akmeni- 
nes sienas. Prakaito lašas nusirito jai per kaktą ir kaptelėjo ant krūties. - Ar 
"esa, kad drakonai niekada nesiliauja augę? 

- Tiesa, jei tik turi pakankamai maisto ir erdvės. Bet būdami čia ir dar 
prirakinti... 

Didieji šeimininkai šią duobę naudojo kaip kalėjimą. Joje nesunkiai tilp- 
davo penki šimtai žmonių, tad... vietos dviem drakonams joje tikrai pakako. 
Tik... ar ilgam? Kas bus, kai jie paaugs ir duobėje nebeišsiteks? Ar tada pūs- 
dami ugnį ir išleidę nagus puls vienas kitą? O gal abu taps liguisti ir nusilps, 
gal jų šonai įdubs, susiraukšlės, o sparnai nusvirs? Ar prieš mirštant ugnis jų 
nasruose užgės* 

Kokia motina gali leisti savo vaikams supūti tamsoje? 

Jei imsiu žvalgytis atgal, man galas, tarė sau Dani, bet... kaip ji galėjo ne- 
sižvalgyti atgal? - Turėjau tai numatyti. Ar buvau tokia akla, ar tyčia užmer- 
kiau akis, kad nematyčiau, kokia yra valdžios kaina? 

Kai buvo maža, Viseiris išpasakojo jai visas istorijas. Jam patiko šnekė- 
ti apie drakonus. Daneiris žinojo, kaip buvo paimtas Harenholas; žinojo ir 
apie Ugnies Lauką, ir apie Drakonų Šokį. Vienas iš jos protėvių, Eigonas 
Trečiasis, matė, kaip dėdės drakonas prarijo jo motiną. Be to, buvo sudėta 
daugybė dainų apie kaimus ir karalystes, kur žmonės gyveno nuolat bijoda- 
mi drakonų, kol juos išgelbėjo kažkoks narsuolis drakonų žudikas. Astapo- 
re vergų pirklių akys ištirpo. Pakeliui į Junkajų, kai Darijus jai po kojomis 
numetė Seiloro Plikio ir Prendalio Na Gezno galvas, jos vaikai puolė jų ryti. 
Drakonai žmonių nebijojo. Jei drakonas buvo užtektinai didelis, kad sudo- 
rotų avį, jam nieko nereiškė praryti ir vaiką. 

Ji buvo vardu Hazėja. Ketverių metų. Nebent jos tėvas melavo. Jis galėjo 
meluoti. Be jo, niekas to drakono nematė. Kaip įrodymą jis atnešė sudegu- 
sius kaulus, bet... sudegę kaulai dar nieko nereiškė. Tas vyras galėjo pats nu- 
žudyti mergaitę, o tada ją sudeginti. Plikis primygtinai kartojo, kad jis ne- 
būtų buvęs pirmas tėvas, taip atsikratęs nepageidaujamos dukters. Tai galėjo 
būti ir Harpijos Sūnų darbas, o šie visą kaltę suvertė drakonui, kad miestiečiai 
imtų manęs nekęsti. Dani norėjo tuo tikėti, bet... jei taip ir buvo, kodėl Hazė- 
jos tėvas laukė, kol priėmimų menė beveik visai ištuštėjo, ir tik tada žengė į 
priekį? Jei būtų norėjęs nuteikti prieš ją miriniečius, būtų viską išklojęs, kol 
menė buvo pilna ir visi galėjo jį girdėti. 

Plikis ragino ją tą vyrą nužudyti. 

- Bent jau liežuvį jam išplėšk. Šio vyro melas visus mus gali sužlugdyti, 
didingoji. 

Bet, užuot taip ir padariusi, Dani nusprendė atlyginti už pralietą vaiko 
kraują. Niekas negalėjo jai pasakyti, kiek verta Hazėja, tad Daneiris nu- 
sprendė, jog sumokės kaip už šimtą sudraskytų ėriukų. 

- Jei galėčiau, sugrąžinčiau tau Hazėją, - pasakė ji mergaitės tėvui, - bet 
būna tokių skriaudų, kurių atitaisyti negali net karalienė. Mergaitės kau- 
lai turi būti palaidoti Gailestingumo šventykloje, o jos atminimui dieną ir 
naktį degs šimtas žvakių. Ateik pas mane kiekvienais metais tą dieną, kai jai 

buvo duotas vardas, ir kitiems tavo vaikams nieko netrūks, jei... nė žodžiu 
niekam neprasitarsi apie tai, kas nutiko. 

- Bet žmonės klausinės, - atsakė sielvarto prislėgtas tėvas. - Jie manęs 
klausinės, kur Hazėja ir kaip ji mirė. 

- Ji mirė nuo gyvatės įgėlimo, - pabrėždamas kiekvieną žodį tarė Rez- 
nakas Mo Reznakas. - Ją sudraskė peralkęs vilkas. Pakirto ūmi liga. Sakyk 
jiems, ką nori, tik nekalbėk apie drakonus. 

Viserionas nagais ėmė draskyti akmenis, o kai vėl pamėgino prie jos pri- 
siartinti, sužvangėjo tvirtos grandinės. Negalėdamas pasiekti Daneiris, jis 
suriaumojo, nusisukęs kiek galėdamas atlošė galvą ir į sieną sau už nugaros 
pūstelėjo auksinį liepsnų kamuolį. Ar ilgai reikės laukti, kol ta ugnis bus to- 
kia karšta, kad suskaldys akmenį ir išlydys geležį? 

Dar visai neseniai Viserionas keliaudavo tupėdamas Daneiris ant peties, 
uodega apsivijęs jos ranką; dar neseniai ji iš rankos maitino jį apskrudintos 
mėsos gabalėliais. Jis pirmas buvo sukaustytas grandinėmis. Daneiris pati 
nuvedė jį į duobę ir uždarė su keliais jaučiais. Prisirijęs mėsos, Viserionas 
ėmė snūduriuoti. Vyrai grandinėmis surakino jį miegantį. 

Sunkiau buvo sutramdyti Reigalą. Ko gero, net ir per plytų sienas ir juo- 
du skyrusius akmenis jis girdėjo duobėje siautėjant brolį. Galiausiai jiems 
teko užmesti ant Reigalo iš sunkių geležinių grandinių nukaldintą tinklą, 
kai jis išsitiesęs terasoje šildėsi saulėje, ir drakonas taip įnirtingai priešinosi, 
jog prireikė trijų dienų, kol, spurdantį ir besikandžiojantį, vyrai tarnų laip- 
tais nunešė jį žemyn. Per šias grumtynes apdegė šeši žmonės. 

O Drogonas... 

Sielvartaujantis tėvas pavadino jį „sparnuotu šešėliu“. Iš visos trijulės jis 
buvo didžiausias, pikčiausias ir plėšriausias, juodais kaip naktis žvynais ir 
liepsnojančiomis kaip duobėse sukrauti laužai akimis. 

Medžiodamas Drogonas nuklysdavo labai toli, bet pasisotinęs mėgda- 
vo tupėti pačioje piramidės viršūnėje, ant kurios kadaise puikavosi Mirino 
harpija, ir šildytis saulėje. Tris kartus jie mėgino Drogoną ten sugauti, bet 
jiems nepavyko. Keturiasdešimt narsiausių jos vyrų rizikavo gyvybe gaudy- 
dami Drogoną. Beveik visi vyrai nudegė, o keturi iš jų mirė. Paskutinį kartą 
Daneiris Drogoną matė saulei leidžiantis, tą vakarą, kai trečią kartą buvo 
mėginama jį sučiupti. Juodasis drakonas perskrido Skahazadano upę ir pa- 
suko į šiaurę, link Dotrakių Žolės jūros. Ir daugiau negrįžo. 

Drakonų Motina, pagalvojo Daneiris. Pabaisų Motina. Ką aš paleidau į 
pasaulį? Esu karalienė, bet mano sostas sukrautas iš sudegusių kaulų ir stovi 
ant slankiojo smėlio. Kaip ji, neturėdama drakonų, gali tikėtis išlaikyti savo 
valdžioje Miriną, o juo labiau grįžti į Vesterosą? - Mano gyslomis teka dra- 
konųy kraujas, priminė sau Dani. Jeigu jie pabaisos, pabaisa ir aš. 


SMIRDZIUS 


( andama žiurkė sucypė, spurdėdama jo rankose ir paniškai mėginda- 

a ištrūkti. Minkščiausias buvo jos pilvas. Jis atsiplėšė gardžios mė- 
sos, o jo lūpomis ėmė srūti šiltas kraujas. Jausmas buvo toks geras, kad akys 
paplūdo ašaromis. Sugurgė pilvas ir jis nurijo pirmą kąsnį. Po trečio žiurkė 
liovėsi spurdėjusi ir jis pasijuto beveik patenkintas. 

O tada kažkur toli, už požeminio kalėjimo kameros durų, išgirdo balsus. 

Jis akimirksniu nuščiuvo, bijojo net kramtyti. Jo burna buvo pilna krau- 
jo, mėsos ir plaukų, bet jis nedrįso jos nei išspjauti, nei nuryti. Apimtas siau- 
bo, sustingęs kaip akmuo, klausėsi šlepsėjimo ir geležinių raktų Žžvangesio. 
Ne, pagalvojo, ne, maldauju, dievai, tik ne dabar, tik ne dabar. Jis taip ilgai 
vargo, kol sučiupo žiurkę. Jei ras mane su grobiu, žiurkę jie atims, viską pa- 
pasakos ir lordas Ramsėjus mane nubaus. 

Jis suprato turįs paslėpti žiurkę, bet... buvo toks alkanas... Jau dvi, o gal ir 
tris dienas nieko burnoje neturėjo. Čia, požemio tamsoje, sunku buvo pa- 
sakyti kiek. Jo rankos ir kojos atrodė liesos kaip šakelės, o pilvas pūpsojo 
išsipūtęs, tuščias ir jį taip skaudėjo, kad neįmanoma buvo miegoti. Vos tik 
užsimerkdavo, prisimindavo ledi Hornvud. Vedęs ją ir atšventęs vestuves, 
lordas Ramsėjus įkalino ledi Hornvud bokšte ir numarino badu. Prieš mirtį 
ji graužė savo pirštus. 

Suspaudęs po smakru grobį, jis susigūžė kalėjimo kameros kampe. 
Kramsnojo žiurkę dantų likučiais, kol kameros durys dar neprasivėrė, 
stengdamasis suryti kuo daugiau šiltos mėsos, o pro jo lūpų kampučius sun- 
kėsi kraujas. Mėsa buvo gyslota, bet tokia riebi, jog jis pamanė, kad viską 
išvems. Jis kramtė, rijo ir iš tarpų tarp dantenų, kur buvo išmušti dantys, 
traukė smulkius kauliukus. Kramtant skaudėjo, bet jis jautėsi toks alkanas, 
kad negalėjo liautis. 

Garsai vis stiprėjo. Meldžiu, dievai, tegul jis eina ne pas mane, mintyse 
maldavo jis, plėšdamas vieną iš žiurkės kojų. Pas jį jau seniai niekas nebuvo 
užėjęs. Čia buvo ir kitų kamerų, ir kitų kalinių. Kartais net per storą akme- 
ninę sieną jis girdėdavo juos rėkiant. Garsiausiai visada šaukia moterys. Jis 
ėmė čiulpti žalią mėsą ir pamėgino išspjauti kojos kauliuką, bet šis iškrito 
jam per apatinę lūpą ir įsipainiojo barzdoje. Eikite, meldėsi jis, eikite sau, 
aplenkite mane, prašau, maldauju... 

Bet žingsniai vis garsėjo ir staiga nutilo, o už durų sužvangėjo raktai. Jis 
paleido iš rankų žiurkę. Į kelnes nusivalė kruvinus pirštus. „Ne, - suniurnė- 
jo, - neee...“ Padais šnarindamas šiaudus, jis pamėgino įsisprausti į kampą, 
prasmegti kiaurai šaltas ir drėgnas sienas. 


ŠOKIS SU DRAKONAIS 167 


Baisiausias buvo spynoje sukamo rakto girgždesys. Kai staiga plūstelė- 
jusi šviesa apšvietė veidą, jis riktelėjo. Jam teko delnais prisidengti akis. Jei 
būtų drįsęs, būtų jas išsikabinęs - taip baisiai jam skaudėjo galvą. 

- Patraukite ją, ką darysite, darykite tamsoje, prašau, ak, prašau... 

- Tai ne jis, - nuskambėjo berniuko balsas. - Pažvelk į jį. Supainiojome 
kameras. 

- Paskutinė kamera kairėje, - tarė kitas berniukas. - Ši kamera kairėje 
pusėje paskutinė, ar ne? 

— Na taip... - Jis nutilo. - Ką jis sako? 

— Manau, jam nepatinka šviesa. 

— O ar tau patiktų, jei taip atrodytum? - Berniukas atsikrenkštė ir nusi- 
spjovė. - O jau dvokia! Tuoj užtrokšiu... 

- Jis ėdė žiurkes, - tarė antrasis berniukas. - Žiūrėk. 

Pirmasis prunkštelėjo. 

- Tikrai. Tai bent juokinga. 

Neturėjau kitos išeities. Miegantį žiurkės jį kramtė, graužė rankų ir kojų 
pirštus, kramsnojo net veidą, tad, kai vieną iš jų nutvėrė, nė akimirkos ne- 
dvejojo. Ėsti arba būti suėstam, - kitos galimybės nebuvo. 

- Taip, taip, suėdžiau ją, jos mane irgi ėdė, prašau... 

Berniukai priėjo arčiau, o po jų batais sutraškėjo šiaudai. 

- Sakyk, - kreipėsi į jį vienas iš atėjusiųjų. Jis buvo mažesnis už antrą 
berniuką, liesesnis, bet gudresnis. - Ar pameni, kas esi? 

Iš vidurių pakilusi baimė užgniaužė gerklę ir jis tik sudejavo. 

- Kalbėk su manimi. Pasakyk, kuo esi vardu. 

Kuo vardu... Jis būtų surikęs, bet riksmas įstrigo gerklėje. Jie įkalė jam į 
galvą, kuo jis vardu, įkalė, įkalė, bet... taip seniai, kad jis spėjo pamiršti. Jei 
nepataikysiu atsakyti, jis nukirs dar vieną pirštą arba, dar blogiau, jis... jis... 
Ne, apie tai jis nenorėjo nė galvoti, tiesiog nenorėjo. Jautėsi taip, tarsi sma- 
krą ir akis badytų adatos. Be to, kentė pulsuojantį galvos skausmą. 

— Prašau... - gailiai ir tyliai cyptelėjo. Sprendžiant iš balso, jam buvo 
šimtas metų. Gal jis tikrai šimtametis? Kiek laiko čia pratūnojau? - Eikite 
sau, - burbtelėjo jis, sukandęs likusius dantis, užsidengęs burną sulaužytais 
pirštais ir stipriai užsimerkęs, kad nematytų tos baisios ryškios šviesos. - 
Prašau, žiurkę galite pasiimti, tik neskriauskite manęs... | 

- Smirdžius, - tarė stambesnis berniukas. - Tavo vardas - Smirdžius. Pa- 
meni“ 

Jis laikė deglą. Smulkesnio sudėjimo berniukas turėjo žiedą su geleži- 
niais raktais. 

Smirdžius? Jo skruostais ėmė ristis ašaros. 

- Pamenu. Tikrai. - Jis žioptelėjo ir vėl susičiaupė. - Aš Smirdžius. Ri- 
muojasi su žodžiu „pirdžius . 

Tamsoje vardo jam nereikėjo, tad buvo lengva jį pamiršti. Smirdžius, 
Smirdžius, aš vardu Smirdžius. Bet šis vardas nebuvo jam nuo gimimo duo- 
tas. Anksčiau jis buvo kitas žmogus, bet čia ir dabar jo vardas buvo Smir- 
džius. Jis prisiminė. 

Prisiminė ir tuos du berniukus. Jiedu vilkėjo vienodas ėriuko vilnos 
liemenes, sidabriškai pilkas, su tamsiai mėlyno audinio juostele puoštais 
kraštais. Abu buvo ginklanešiai, abu aštuonerių metų ir abu buvo Valderiai 
Frėjai. Taip, Didysis Valderis ir Mažasis Valderis. Tik stambesnysis berniu- 
kas buvo vadinamas Mažuoju, o liesesnysis - Didžiuoju, ir tai berniukams 
rodėsi juokinga, o visiems kitiems - baisiai painu. 

- Pažįstu jus, — vos judindamas suskirdusias lūpas sušnabždėjo jis. - Ži- 
nau judviejų vardus. 

- Privalai eiti su mumis, - įsakmiai tarė Mažasis Valderis. 

- Tu reikalingas jo šviesybei lordui, - pridūrė Didysis Valderis. 

Baimė perskrodė jo kūną nelyginant peilio ašmenys. Jie tik vaikai, ding- 
telėjo jam. Du aštuonmečiai. Du aštuonerių metų berniukus jis tikriausiai 
būtų įveikęs. Nors ir labai nusilpęs, jis galėjo atimti deglą, raktus, durklą, 
kuris, įkištas į makštis, kabojo Mažajam Valderiui prie klubo, ir sprukti. Ne. 
Ne, tai pernelyg paprasta. Tai - spąstai. Jei mėginsiu bėgti, jis nukirs man dar 
vieną pirštą ir išmuš dar daugiau dantų. 

Kartą jis jau mėgino. Rodės, tai nutiko prieš daug metų, kai jis dar turėjo 
jėgų priešintis. Tą kartą nešina raktais atėjo Kira. Pasakė, kad juos pavogusi 
ir kad žino, kaip rasti užpakalinius, niekada nesaugomus vartus. „Parvesk 
mane į Vinterfelą, milorde, - išblyškusi ir drebėdama maldavo ji. - Pati ne- 
rasiu kelio. Negaliu bėgti viena. Prašau, eik su manimi.“ Ir jis sutiko. Mir- 
tinai nusigėręs, iki kulkšnių nusmauktomis kelnėmis, požeminio kalėjimo 
prižiūrėtojas tysojo vyno baloje. Kalėjimo durys buvo atidarytos, o užpaka- 
liniai vartai nesaugomi, kaip ji ir sakė. Jiedu palaukė, kol mėnesieną užden- 
gė debesis, tada išsmuko iš pilies ir, klupinėdami ant apledėjusių, šalto van- 
dens srovės plaunamų akmenų, perbrido Verkiantį upokšnį. Kitame krante 
jis ją pabučiavo ir tarė: „Tu mus išgelbėjai.“ Kvailys. Kvailys... 

Tai buvo spąstai, žaidimas, pokštas. Lordas Ramsėjus dievino medžioklę 
su šunimis ir mieliausiai persekiodavo dvikojį grobį. Visą naktį jiedu bėgo 
per niūrų mišką, bet saulei patekėjus pro medžius jųdviejų ausis pasiekė to- 
lumoje pučiamo rago gausmas ir gaujos šunų amsėjimas. Šiems artinantis, 
jis Kirai pasakė: „Turime išsiskirti. Jie negali vytis mūsų abiejų.“ Bet mergi- 
na atrodė paklaikusi iš siaubo ir skirtis nesutiko net jam prisiekus, kad jeigu 
jie ims ją persekioti, jis su geležinių kariuomene grįš jos vaduoti. 

Po valandos jiedu buvo sučiupti. Vienas šuo parmušė jį ant žemės, o 
kitas suleido dantis į koją Kirai, mėginusiai ropštis kalvos šlaitu. Netrukus 
juos apsupo kiti šunys: jie lojo ir urzgė, šiepė dantis vos tik kuriam nors iš 
jųdviejų krustelėjus ir saugojo tol, kol su savo medžiotojais atjojo Ramsėjus 

Snou. Tuomet jis dar tebebuvo nesantuokinis sūnus, ne Boltonas. „Štai kur 
jūs... - sėdėdamas balne ir šypsodamasis prabilo jis. - Taip lyg niekur nieko 
iškeliavę, labai mane užgavote. Ar jums taip greitai apkarto mano svetingu- 
mas? - Tada Kira čiupo akmenį ir paleido jį Ramsėjui į galvą. Akmuo pra- 
lėkė per gerą pėdą nuo jo galvos ir Ramsėjus nusišypsojo plačiau. - Turėsiu 
jus nubausti.“ 

Smirdžius prisiminė nevilties ir baimės kupiną Kiros žvilgsnį. Tą aki- 
mirką ji atrodė visai jaunutė, dar beveik vaikas, bet jis nieko negalėjo pada- 
ryti. Kira pati kalta, kad jie mus sugavo, pagalvojo jis. Jei būtume išsiskyrę, 
kaip norėjau, vienam iš mūsų tikriausiai būtų pavykę pabėgti. 

Prisiminus visa tai, jam užgniaužė kvapą. Ašarų pilnomis akimis Smir- 
džius nusisuko nuo deglo. Ko šį kartą jis iš manęs nori? - nusiminęs ėmė 
svarstyti jis. Kodėl tiesiog nepalieka manęs ramybėje? Bent jau šį kartą tikrai 
niekuo neprasikaltau, tad kodėl jie nepalieka manęs tūnoti tamsoje? Jis turėjo 
žiurkę - riebią, šiltą ir spurdančią... 

— Gal reikėtų jį nuprausti? - paklausė Mažasis Valderis. 

- Jo šviesybei lordui patinka matyti jį dvokiantį, - atsakė Didysis Valde- 
ris. - Dėl to ir pavadino jį Smirdžiumi. 

Smirdžius. Mano vardas - Smirdžius, rimuojasi su žodžiu „pirdžius. Tar- 
nauk, paklusk, nepamiršk, kas esi, ir daugiau tau nieko bloga nenutiks. Jis 
pažadėjo, jo šviesybė lordas pažadėjo. Net jei būtų norėjęs priešintis, jam ne- 
būtų pakakę jėgų. Jėgų jis neteko diriamas, marinamas badu ir plakamas. 
Mažojo Valderio priverstas atsistoti, o Didžiajam Valderiui mostelėjus de- 
glu, kad išvarytų jį iš kameros, Smirdžius išėjo su jais klusnus kaip šunytis. 
Jei būtų turėjęs uodegą, tikrai būtų ją pabrukęs. 

Jei būčiau turėjęs uodegą, Mergvaikis būtų ją nukirtęs. Ši staiga jam kilusi 
mintis buvo bjauri ir pavojinga. Jo šviesybė jau nebebuvo pavainikis. Jis - 
Boltonas, o ne Snou. Geležiniame soste sėdintis berniukas karalius paskelbė 
lordą Ramsėjų teisėtu sūnumi ir suteikė jam teisę vadintis savo lordo tėvo 
giminės vardu. Pavadintas Snou, jis prisimindavo savo ankstesnę gėdingą 
padėtį ir baisiai įtūždavo. Smirdžiui nederėjo to pamiršti. Ir vardą... jis pri- 
valėjo prisiminti savo vardą. Akimirką vėl jį pamiršo ir taip persigando, kad 
lipdamas stačiais kalėjimo požemio laiptais suklupo, į akmenį persiplėšė 
kelnes ir iki kraujo nusibrozdino kelį. Mažajam Valderiui teko kyštelėti jam 
prie veido liepsnojantį deglą, kad stotųsi ir liptų toliau. 

Kieme temo, Dredfortą gaubė vis tirštesnės sutemos, o virš rytinių pilies 
sienų tekėjo mėnulio pilnatis. Blyškioje mėnesienos šviesoje aukšti, trikam- 
piai tvirtovės sienos dantys ant sušalusios žemės metė šešėlius - juodus aš- 
trius dantytus. Oras buvo šaltas ir drėgnas, jame tvyrojo gerokai primiršti 
kvapai. Pasaulis, tarė sau Smirdžius, taip kvepia pasaulis. Jis nesusigaudė, ar 
ilgai tūnojo požemyje, tikrai turėjo praeiti mažiausiai pusmetis. Praleidau 
ten pusę metų arba ir dar daugiau. O jei praėjo penkeri, dešimt ar net dvi- 

dešimt mety? Kaip galėčiau sužinoti? O jei kalėjimo kameroje išprotėjau, jei 
praleidau joje pusę gyvenimo? Bet ne, tai buvo paika mintis. Negalėjo praeiti 
tiek daug laiko. Berniukai tebebuvo berniukai. Jei būtų praėję dešimt metų, 
dabar jie būtų suaugę vyrai. Tai jam reikėjo įsikalti į galvą. Negaliu leistis 
varomas iš proto. Jis gali nukapoti man rankų ir kojų pirštus, išlupti akis, nu- 
pjauti ausis, bet negali atimti proto, nebent jam tai leisiu. 

Mažasis Valderis ėjo šviesdamasis deglu ir rodė kelią. Smirdžius nuo- 
lankiai sekė iš paskos, o paskutinis žingsniavo Didysis Valderis. Jiems trau- 
kiant pro šalį, šunidėje ėmė skalyti šunys. Per kiemą siūbtelėjo vėjo gūsis, 
kiaurai košdamas apskretusius, plono audeklo skarmalus, kuriuos jis vil- 
kėjo, ir Smirdžiui pašiurpo oda. Naktis buvo šalta ir drėgna, bet sniego jis 
niekur nematė nė ženklo, nors žiema tikrai jau buvo ant nosies. Kiek rankų 
pirštų man liks? Kiek kojų pirštų? Jis pakėlė ranką ir apstulbo pamatęs, kokia 
ji išblyškusi ir liesa. Vien oda ir kaulai, dingtelėjo jam. Mano rankos - kaip 
senio. Galbūt dėl tų berniukų jis vis dėlto apsiriko? O jei čia visai ne Maža- 
sis Valderis ir Didysis Valderis, o berniukų, kuriuos jis kadaise pažinojo, 
sūnūs? 

Didžioji menė skendėjo prieblandoje ir buvo gerokai aprūkusi. Kairėje 
ir dešinėje švietė eilės deglų, laikomų į griaučius panašių ir iš sienų kyšan- 
čių žmonių rankų. Aukštai virš galvos medinės sijos buvo suodinos, o per 
skliautuotas lubas driekėsi tamsūs šešėliai. Smarkiai trenkė vynu, alumi ir 
ant laužo kepta mėsa. Užuodus šiuos kvapus, Smirdžiui garsiai suurzgė pil- 
vas, o burnoje ėmė rinktis seilės. 

Mažasis Valderis stūmė jį, klupčiojantį, pro ilgus stalus, prie kurių su- 
sėdę valgė pilies įgulos vyrai. Smirdžius jautė, kad visų žvilgsniai įbesti į jį. 
Geriausias vietas šalia pakylos buvo užėmę Ramsėjaus numylėtiniai, Merg- 
vaikio vyrukai. Benas Bonsas, jau senas žmogus, besirūpinantis jo šviesybės 
lordo mylimais skalikais. Deimonas, vadinamas Deimonu Pašok Man, - 
šviesiaplaukis ir nenustygstantis vietoje. Niurna, praradęs liežuvį už tai, 
kad neatsargiai šnekėjo girdint lordui Ruzui. Rūstusis Eilinas. Kailialupys. 
Geltonasis Dikas. Už jų, toliau nuo galustalės, sėdėjo kiti, kuriuos Smirdžius 
pažinojo iš matymo, bet visų jų vardų nežinojo: prisiekę kalavijai ir seržan- 
tai, kareiviai, požeminio kalėjimo sargai ir budeliai. Tačiau čia buvo ir vi- 
siškai nepažįstamų vyrų, kurių jis anksčiau nebuvo matęs. Jam einant pro 
šalį, vieni raukėsi, kiti, jį išvydę, kvatojosi. Jie svečiai, pagalvojo Smirdžius, 
jo šviesybės lordo bičiuliai, o mane atvedė jų linksminti. Ir iš baimės jį nukrė- 
tė šiurpas. 

Prie stalo, ant pakylos, savo lordo tėvo krėsle sėdėjo Boltono Mergvaikis 
ir gėrė iš tėvo taurės. Šalia jo prie aukštojo stalo buvo įsitaisę dar du vyrai 
ir, vos į juos pažvelgęs, Smirdžius suprato, kad abu jie yra lordai. Vienas 
buvo liesas, nuožmaus žvilgsnio, ilga žila barzda ir rūsčiu kaip žiemos šal- 
tis veidu. Apsivilkęs nudriskusios, gerokai panešiotos ir taukuotos lokenos 

odinukę. Po ja net ir prie vaišių stalo vilkėjo šarvinius marškinius. Antrasis 
lordas taip pat buvo lieknas, bet, kitaip nei pirmasis, kažkoks... persisukęs. 
Vienas jo petys buvo žemesnis, be to, jis sėdėjo susikūprinęs, palinkęs prie 
savo dubenėlio nelyginant grifas prie dvėsenos. Jo akys buvo pilkos, žvilgs- 
nis godus, dantys pageltę, o dvišakė barzda atrodė kaip sniego ir sidabro 
dulkių kaltūnas. Ant apgamais išmarginto jo viršugalvio styrojo vos keli 
kuokštai žilų plaukų, bet jis vilkėjo minkštą, puikų, pilkos vilnos apsiaustą 
juodomis sabalenomis puoštais kraštais, prie peties susegtą žvaigždžių spie- 
čių vaizduojančia kaltinio sidabro sege. 

Ramsėjaus drabužiai buvo juodi ir rožiniai: juodi batai, juodas diržas 
ir kardasaitis, juoda odinukė, o po ja - rožinė aksominė liemenė su sker- 
siniu, tamsiai raudonu, atlasiniu įsiuvu. Dešinės jo ausies lezgelyje žibėjo 
raudonas it kraujo lašas auskaras. Ir vis dėlto, nepaisant prabangių dra- 
bužių, jis atrodė negražus: stambių kaulų, nuolaidžių pečių ir toks apkū- 
nus, jog nebuvo abejonės, kad ilgainiui jis taps tikras storulis. Jo oda buvo 
rausva ir spuoguota, nosis plati, burna maža, o plaukai - ilgi, tamsūs ir 
išsausėję; lūpos storos, putlios, bet... pažvelgę į jį Žmonės pirmiausia at- 
kreipdavo dėmesį į akis. Akis jis buvo paveldėjęs iš savo lordo tėvo - ma- 
žas, arti viena kitos ir keistai blankias. Vieni šį atspalvį vadino „vaiduo- 
kliškai pilku“, bet iš tiesų jo akys toli gražu nebuvo bespalvės ir panėšėjo į 
dvi purvino ledo nuoskilas. 

Pamatęs Smirdžių, Ramsėjus išsišiepė iki ausų. 

- Štai ir jis. Mano bjaurus senas draugužis. - Šalia jo sėdintiems vyrams 
jis pridūrė: - Mudu su Smirdžiumi kartu augome. Tėvas man jį padovanojo 
taip norėdamas parodyti, kad mane myli. 

Lordai susižvalgė. 

— Girdėjau, kad tavo tarnas negyvas, - prabilo lordas nusvirusiu peti- 
mi. - Sklando kalbos, jog jį nužudė Starkai. 

Lordas Ramsėjus nusijuokė. 

- Geležiniai tau paaiškintų, kad tas, kuris mirė, niekada nemiršta, bet 
prisikelia dar stipresnis ir galingesnis. Kaip Smirdžius. Nors, pripažįstu, 
nuo jo trenkia kapais. 

- Jis dvokia išmatomis ir išsivadėjusiais vėmalais. - Senasis lordas nusvi- 
rusiu petimi švystelėjo šalin nugraužtą kaulą ir nusivalė pirštus į staltiesę. - 
Ar turi rimtą priežastį mums valgant atvesti jį čia ir užkarti ant sprando? 

Antrasis lordas, senis tiesia nugara, vilkintis šarvinius marškinius, įdė- 
miai nudėbė Smirdžių skvarbiu ir griežtu žvilgsniu. 

- Geriau į jį įsižiūrėk, - paragino jis kitą lordą. - Taip, jis pražilęs ir tri- 
mis stonais liesesnis, bet šis vyras - ne tarnas. O gal jau pamiršai? 

Kuprius dar kartą pažvelgė į Smirdžių ir staiga prunkštelėjo. 

- Tai jis? Ar gali būti? Starko globotinis. Besišypsantis, visuomet besi- 
svpsantis... 

- Pastaruoju metu jis šypsosi gerokai rečiau, - pasakė lordas Ramsė- 
jus. - Matyt, išmušiau jam kelis puikius baltus dantis. 

“ - Būtų buvę geriau, jei iš karto būtum perrėžęs jam gerklę, - tarė šarvi- 
nius marškinius vilkintis lordas. - Šuo, kuris šiepia dantis prieš šeimininką, 
niekam netinkamas, jam reikia nudirti kailį. 

— Ak, šen bei ten odą jam nudyriau, - paaiškino Ramsėjus. 

-— Taip, milorde. Buvau blogas, milorde. Įžūlus ir... - Jis apsilaižė lūpas 
mėgindamas prisiminti, ką dar padarė. Tarnauk ir paklusk, tarė jis sau, tada 
jis leis tau gyventi ir paliks tas kūno dalis, kurias dar turi. Tarnauk, paklusk 
ir prisimink, kuo esi vardu. Smirdžius, Smirdžius rimuojasi su žodžiu „pir- 
džius“. - Blogas ir... 

— Tavo burna kruvina, - pertraukė jį Ramsėjus. - Vėl graužei sau pirštus, 
Smirdžiau? 

— Ne. Ne, milorde, prisiekiu, kad ne. - Kartą, negalėdamas tverti skaus- 
mo, Smirdžius mėgino nusikąsti bevardį pirštą, mat jie nudyrė nuo jo odą. 
Lordas Ramsėjus niekada paprasčiausiai nenukirsdavo žmogui piršto. Jam 
labiau patikdavo nulupti nuo jo odą, o paskui leisti atviriems audiniams 
džiūti, trūkinėti ir pūliuoti. Smirdžius buvo plakamas, kankinamas ant 
kankinimų suolo ir pjaustomas, bet šios kančios toli gražu nebuvo tokios 
siaubingos, kaip skausmas nuo diriamos odos. Tas skausmas žmogui galėjo 
atimti protą, be to, jo nebuvo įmanoma ilgai kęsti. Anksčiau ar vėliau auka 
imdavo klykti: „Maldauju, daugiau nedirkite, nereikia, daugiau nebeištver- 
siu to skausmo, kirskite pirštą!“ - ir lordas Ramsėjus prašymą patenkindavo. 
Tai buvo jų susigalvotas žaidimas. Smirdžius buvo perpratęs jo taisykles, - 
tai liudijo trūkstami jo rankų ir kojų pirštai, - bet tą kartą užsimiršo ir pa- 
mėgino dantimis atsikratyti nepakeliamo skausmo. Ramsėjui tai nepatiko, 
jis įsižeidė ir Smirdžiui dėl to teko atsisveikinti su dar vienu kojos pirštu. 
Valgiau žiurkę... - burbtelėjo jis. 

- Žiurkę? - Deglų šviesoje blausios Ramsėjaus akys spindėjo. - Visos 
Dredtorto žiurkės priklauso mano lordui tėvui. Kaip drįsti manęs neatsi- 
klausęs jas valgyti? 

Smirdžius nesumojo, ką atsakyti, tad tylėjo. Vienas netikęs žodis ir jis 
galėjo netekti kojos arba net rankos piršto. Kol kas buvo praradęs du kairės 
rankos pirštus ir dešinės rankos mažylį, taip pat mažąjį dešinės kojos pirš- 
telį ir net tris kairės kojos pirštus. Kartais Ramsėjus pajuokaudavo, kad rei- 
kėtų grąžinti Smirdžiui pusiausvyrą. Milordas kalba juokais, mėgino tikinti 
jis save. Jis nenori manęs žaloti, pats taip sakė, jis tai daro tik tada, kai prasi- 
kalstu. Jo lordas buvo geras ir gailestingas. Už tai, ką Smirdžius prikalbėjo, 
dar nežinodamas tikrojo savo vardo ir savo vietos, lordas Ramsėjus galėjo 
nudirti jam veido odą. 

— Visa tai jau pradeda nusibosti, - tarė šarvinius marškinius vilkintis 
lordas. - Nužudyk jį, ir baigtas kriukis. 

Lordas Ramsėjus prisipylė taurę alaus. 

- Sugadinčiau mums šventę, milorde. Smirdžiau, turiu tau gerų naujie- 
nų. Ketinu vesti. Lordas tėvas gabena man Starkų merginą. Lordo Edardo 
dukterį, Ariją. Juk prisimeni mažąją Ariją, ar ne? 

Ariją Nenuoramą, vos neištarė jis, Ariją Arkliaveidę. Jaunesniąją Robo 
seserį, rudaplaukę, pailgo veido, liesą kaip šiekštas ir nuolat suskretusią. 
O Sansa visuomet buvo gražuolė. Jis prisiminė kadaise manęs, kad lordas 
Edardas Starkas galėtų apvesdinti jį su Sansa ir pripažinti savo sūnumi, bet 
tai tebuvo vaikiškos fantazijos. Bet Arija... 

— Pamenu ją. Ariją. 

- Ji bus Vinterfelo ledi, o aš - jos lordas. 

Ji dar mergaitė. 

- Taip, milorde. Sveikinu. 

- Ar dalyvausi mano vestuvėse, Smirdžiau? 

Jis sutriko. 

- Jei tik pageidauji, milorde. 

— O taip, aš to noriu. 

Jis vėl kiek padvejojo būgštaudamas, ar tik čia nebus kokie nors žiaurūs 
spąstai. 

- Taip, milorde. Kaip įsakysi. Man būtų didelė garbė. 

- Tuomet turime tave ištraukti iš to bjauraus požemio. Išmaudyti, nu- 
šveisti, rasti švarių drabužių ir maisto, kad galėtum apsirengti ir pavalgyti. 
Gal gardžios purios košės, jei tik tau patiktų? Arba žirnių papločio su šoni- 
ne. Turiu tau šiokią tokią užduotį ir, kad galėtum man tarnauti, turi atgauti 
jėgas. O aš žinau, kad nori man tarnauti. 

- Taip, milorde. Nieko daugiau taip netrokštu. - Jį nukrėtė drebulys. - 
Esu tavo Smirdžius. Prašau, leisk tau tarnauti. Maldauju. 

— Kad jau taip gražiai prašai, argi galėčiau tau atsakyti? - Ramsėjus Bol- 
tonas nusišypsojo. - Išjoju į karą, Smirdžiau. Tu vyksi kartu ir padėsi parga- 
benti namo mano nekaltą nuotaką. 


BRANAS 


G arsiai kranktelėjo varnas ir Braną kažkodėl nukrėtė šiurpas. Esu beveik 
suaugęs vyras, tarė sau jis, dabar turiu laikytis narsiai. 

Bet oras buvo gaivus, šaltas ir persmelktas baimės. Net Vasara buvo ap- 
imtas baimės ir pašiaušęs keterą. Kalvos šlaitu driekėsi juodi ir grėsmingi 
šešėliai. Visi medžiai buvo sulinkę ir sukrypę nuo juos dengiančio ledo svo- 
rio. Kai kurie iš jų išvis neatrodė kaip medžiai. Nuo šaknų iki šakų užversti 
sniegu, jie glaudėsi prie kalvos nelyginant milžinai, - bauginančios, sukly- 
pusios būtybės, susigūžusios ir besiginančios nuo šalto kaip ledas vėjo. 

- Jie čia. 

Žvalgas išsitraukė ilgąjį kalaviją. 

— Kur? - sukuždėjo Mira. 

— Arti. Nežinau, kur. Kažkur čia. 

Vėl kranktelėjo varnas. 

— Hodoras... - sumurmėjo Hodoras. 

Plaštakas jis buvo įsikišęs į pažastis ir prisispaudęs. Nuo erškėčių krūmą 
primenančios jo barzdos buvo nutįsę varvekliai, o ūsai atrodė lyg sušalęs 
snarglys, tviskantis rauzganoje besileidžiančios saulės šviesoje. 

- Ir vilkai netoliese, - įspėjo juos Branas. - Tie, kurie sekė mums iš pas- 
kos. Kai tik einame pavėjui, Vasara iš karto juos užuodžia. 

- Dėl vilkų neverta sukti galvos, - tarė Šaltarankis. - Mums teks kopti. 
Netrukus visiškai sutems. Būtų geriau, jei prieš užeinant nakčiai pasislėptu- 
mėte viduje. Juos privilios jūsų kūnų šiluma. 

Šaltarankis žvilgtelėjo į vakarus, iš kur pro medžių šakas tarsi tolimo 
laužo ugnies švytėjimas sklido blausi besileidžiančios saulės šviesa. 

— Ar tai - vienintelis kelias patekti į vidų? - paklausė Mira. 

- Iki užpakalinių durų tektų eiti tris lygas į šiaurę, o tada leistis į smeg- 
duobę. 

Daugiau Šaltarankis neturėjo ko pridurti. Nešdamas ant nugaros Braną, 
į smegduobę nebūtų galėjęs įlipti net Hodoras, o viltis, jog Džodženui pa- 
kaks jėgų nužingsniuoti trims mylioms, prilygo vilčiai, kad jis galėtų nubėg- 
ti visą tūkstantį. 

Mira pakėlė akis į kalvą. 

- Kelias atrodo be kliūčių. 

- Tik atrodo, - niūriai burbtelėjo žvalgas. - Jauti, kaip šalta? Čia kažkas 
ne taip. Kur jie? 

- Gal urve? - gūžtelėjusi atsakė Mira. 

- Urvas saugomas. Įžengti į urvą jie negali. - Žvalgas kalavijo geležtės 

smaigaliu parodė į kalvą. - Ten matyti anga. Vidury kalvos, tarp burtme- 
džių, ten, kur uoloje žioji plyšys. 

— Matau jį, - pasakė Branas. 

Pro tą plyšį pirmyn atgal siuvo varnai. 

Hodoras perkėlė kūno svorį ant kitos kojos. 

— Hodoras... 

— Matau tik įdubimą uoloje, daugiau nieko, - tarė Mira. 

— Tai įėjimas. Iš pradžių status ir vingrus, tas griovys eina per visą uolą. 
Jeigu jį pasiektumėte, būtumėte saugūs. 

— O tu“ 

— Urvas saugomas. 

Mira atidžiai įsižiūrėjo į uolos plyšį kalvos šlaite. 

— Nuo čia iki urvo angos negali būti daugiau nei tūkstantis jardų. 

Taip, dingtelėjo Branui, bet visi tie jardai veda stačia įkalne. Kalva buvo 
stati ir apaugusi tankiu mišku. Snigti liovėsi prieš tris dienas, bet nė viena 
snaigė neištirpo. Po medžiais žemė buvo užklota balta, vis dar švaria ir nie- 
kieno nepaliesta sniego antklode. 

- Čia nieko nėra, - narsiai pareiškė Branas. - Pažvelkite į sniegą. Jame 
nematyti jokių pėdsakų. 

- Baltieji klajūnai vaikšto sniegu nepalikdami nė ženklo, - paaiškino 
žvalgas. - Ten, kur jie praėjo, pėdsakų nerasi. 

Nusileidęs varnas atsitūpė jam ant peties. Su jais liko vos keliolika šių 
stambių juodų paukščių. Kiti pakeliui atsiliko; kiekvieną rytą, jiems atsikė- 
lus, varnų būdavo likę vis mažiau. Eikite! - šūktelėjo varnas. Eikite, eikite! 

Triakis varnas, dingtelėjo Branui. Aiškiaregys. 

- Jau netoli, - tarė berniukas. - Įveiksime kalvos šlaitą ir būsime saugūs. 
Galbūt net galėsime užsikurti laužą. 

Jie visi, išskyrus žvalgą, buvo sustirę nuo šalčio, šlapi ir alkani, o Džo- 
dženas Ridas buvo toks silpnas, kad niekieno nepadedamas nebūtų paėjęs. 

- Eikite, - paragino Mira Rid ir pasilenkė prie brolio. Šis buvo įsitaisęs 
išpuvusiame ąžuolo kamiene, užsimerkęs ir smarkiai krečiamas drebulio. 
Menka jo veido dalis, kurios neslėpė pakeltas gobtuvas ir užrišta kaklaskarė, 
atrodė išbalusi kaip aplink gulintis sniegas, bet kai iškvėpdavo, iš jo šnervių 
kildavo šioks toks, vos įžiūrimas garas. Mira visą dieną jį nešė. Valgis ir lau- 
žas vėl grąžins jam jėgas, nesiliovė tikinęs save Branas, nors iš tiesų nebuvo 
tuo tikras. - Galiu ir kautis, ir nešti Džodženą, nes kalvos šlaitas jam per 
status, - pridūrė ji. - Hodorai, paimk Braną ir nešk jį į tą urvą. 

— Hodoras... 

Hodoras suplojo delnais. 

— Džodženui tiesiog reikia pavalgyti, - liūdnai tarstelėjo Branas. 

Nuo to laiko, kai briedis parkrito trečią kartą ir jau neatsistojo, o prie jo 
pusnyje priklaupęs Šaltarankis kažkokia negirdėta kalba po nosimi sumur- 

mėjo maldą ir perrėžė gyvuliui gerklę, praėjo dvylika dienų. Kai plūstelėjo 
skaisčiai raudonas kraujas, Branas pravirko kaip maža mergaitė. Niekada 
anksčiau nesijautė toks beviltiškas luošys, kaip tą akimirką, kai bejėgiškai 
nešusį briedį. Jis prisiekė sau mėsos nevalgysiąs, tikino save, kad geriau eiti 
alkanam, nei ryti draugo mėsą, bet galų gale valgė jos du kartus: pirmą kar- 
tą būdamas savimi, o antrą - įsikūnijęs į Vasarą. Nors briedis ilgai badavo 
ir buvo labai sulysęs, žvalgo išpjautais briedienos gabalais jie maitinosi sep- 
tynias dienas, kol pagaliau, susibūrę aplink senosios šlaito tvirtovės griuvė- 
siuose užkurtą laužą, sudorojo paskutinį. 

- Jam reikia pavalgyti, - pritarė Mira, glostydama broliui kaktą. - Mums 
visiems reikia, bet čia nėra maisto. Eikite. 

Branas sumirksėjo, ašara paptelėjo ant skruosto ir jis pajuto ją šąlant. 
Šaltarankis įsikibo Hodorui į parankę. 

— Šviesa blėsta. Nors dabar jų čia dar nėra, netrukus jie pasirodys. Eime. 

Bent kartą nepravėręs burnos, Hodoras nusipurtė nuo kojų sniegą ir per 
pusnis sunkiai nuklampojo kalvos šlaitu aukštyn, nešdamas ant nugaros 
Braną. Šalia jų lengvai žingsniavo Šaltarankis, juoda ranka spausdamas iš 
makštų ištrauktą kalaviją. Jiems iš paskos sekė Vasara. Kai kur sniego pus- 
nys buvo už jį aukštesnės, tad, pralaužus ploną sniego plutą ir įveikus pusnį, 
stambiam didvilkiui tekdavo stabtelėti ir išsipurtyti iš kailio sniegą. Jiems 
kopiant į kalvą, pintinėje sėdintis Branas atsargiai atsisuko ir pamatė, kaip 
Mira apglėbė brolį, kyštelėjo ranką po pažastimi ir padėjo jam atsistoti. 
Džodženas jai per sunkus. O ji - išbadėjusi ir ne tokia stipri kaip anksčiau. 
Kitoje rankoje ji stipriai suspaudusi laikė varlinį žeberklą ir, smaigstydama 
jo dantimis sniegą, mėgino ramstytis. Vos tik Mira, pusiau tempdama, pu- 
siau nešdama mažąjį broliuką, ėmė kopti šlaitu, Hodoras praėjo tarp dviejų 
medžių ir Branas pametė juodu iš akių. 

Aukščiau kalva darėsi statesnė. Po Hodoro batų padais gurgždėjo supus- 
tytas sniegas. Kartą jam po pėda krustelėjo akmuo, Hodoras slystelėjo že- 
myn ir vos nenusirito šlaitu. Žvalgas pastvėrė jį už rankos ir išgelbėjo. 

— Hodoras... - tarstelėjo Hodoras. 

Nuo kiekvieno vėjo gūsio oras prisipildydavo smulkių, baltų, į mil- 
tus panašių snaigių, kurios, apšviestos paskutinių besileidžiančios saulės 
spindulių, spindėjo tartum stiklas. Jiems virš galvų plasnojo varnai. Vienas 
paukštis juos aplenkė ir pradingo niurktelėjęs į urvą. Liko tik aštuoniasde- 
šimt jardų, pagalvojo Branas, jau visai netoli. 

Staiga stataus, niekieno nepaliestu sniegu užkloto ploto papėdėje Vasara 
rą, jis patraukė atgal. 

- Stok, Hodorai, - paliepė Branas. - Hodorai. Palauk. - Kažkas čia buvo 
ne taip. Tai užuodė ir Vasara, ir jis. Kažkas negerai. Kažkas labai arti. - Ne, 
Hodorai, grįžk. 

Šaltarankis tebekopė šlaitu, o Hodoras nenorėjo nuo jo atsilikti. „Hodo- 
ras, Hodoras, Hodoras...“ — garsiai bumbėjo jis, kad negirdėtų Brano prie- 
kaištų. Jis alsavo vis sunkiau ir giliau. Ore pasklido balsvas garas. Jis žengė 
vieną žingsnį, paskui kitą. Sniegas jam beveik siekė juosmenį, o šlaitas buvo 
labai status. Hodoras kopė palinkęs į priekį ir graibšnojo akmenis, mėginda- 
mas į juos įsikibti. Dar vienas žingsnis. Dar vienas... Hodoro pajudintas snie- 
gas čiuožė žemyn, ten, kur jie praėjo, keldamas šiokią tokią sniego laviną. 

Šešiasdešimt jardy. Branas pasilenkė į šoną, kad geriau matytų urvą. Ir 
tada išvydo dar kai ką. 

— Ugnis! - Siaurame plyšyje tarp burtmedžių kažkas švietė, mirguliavo 
ir ta rauzgana šviesa sklido per vis labiau tirštėjančias sutemas. - Žiūrėkite, 
kažkas... 

Hodoras suriko. Pasisuko, kluptelėjo ir pargriuvo. 

Stipruoliui arklininkui staiga apsisukus Branas pajuto, kad pasaulis par- 
virto ant šono. Nuo smarkaus smūgio jam net kvapą užgniaužė. Jo burna 
prisipildė kraujo, o Hodoras, trankydamasįs į sniegą, ritosi žemyn, kartkar- 
tėmis savo kūno svoriu prispausdamas luošą berniuką. 

Kažkas pačiupo jį už kojos. Branui dingtelėjo, kad galbūt Hodoro kulkš- 
nis įsipainiojo į styrančią šaknį, bet... ta šaknis krustelėjo. Tada jis aiškiai 
pamatė, jog tai - ranka, o iš po sniego staiga pasirodė ir visas numirėlis. 

Hodoras jam spyrė, sniegu aplipusiu kulnu trenkė tam padarui į veidą, 
tačiau šis smūgio, rodos, nė nepajuto. Dar akimirka ir jiedu slysdami šlai- 
tu susigrūmė, kumščiuodamiesi ir draskydamiesi. Jiems besiimant, sniegas 
Branui užkimšo burną ir nosį, bet jis tuoj pat vėl ėmė ristis. Kažkas trenkė- 
si jam į galvą, - gal akmuo, gal ledo gabalas, o gal numirėlio kumštis, - ir 
Branas atsipeikėjo iškritęs iš pintinės, tysantis kalvos šlaite, besispjaudantis 
sniegu, pirštine apmautoje rankoje spausdamas gerą kuokštą plaukų, nu- 
rautų Hodorui nuo galvos. 

Visur aplink jį iš po sniego lindo pamėklės. 

Du, trys, keturi. Branas pametė skaičių. Jie išnirdavo staiga, pakeldami 
debesį snaigių. Vieni vilkėjo juodus apsiaustus, kiti apdriskusius kailinius, 
treti buvo nuogi. Visų jų oda buvo blyški, o rankos juodos. Jų akys spindėjo 
tarsi šviesiai mėlynos žvaigždės. 

Trys iš jų puolė žvalgą. Branas matė, kaip Šaltarankio kalavijo ašmenys 
vienam perskrodė veidą. Tačiau padaras nė nestabtelėjo ir stūmė jį tiesiai 
kitam numirėliui į glėbį. Kiti du, nevikriai brisdami per sniegą šlaitu žemyn, 
pasuko prie Hodoro. Staiga Branas suvokė, jog Mira kopia tiesiai pas numi- 
rėlius, ir jį apėmė tokia bejėgiška baimė, kad net pasidarė silpna. Jis išspjovė 
sniego likučius ir suriko mėgindamas ją įspėti. 

Tuo metu kažkas jį sučiupo. 

Ir tada Brano riksmas virto klyksmu. Jis pasėmė delnu sniego, sugniaužė 
jį ir metė, bet numirėlis nė nemirktelėjo. Viena juoda ranka jis grabinėjo 

Branui veidą, kita - pilvą. To padaro pirštai atrodė lyg geležiniai. Jis ketina 
paleisti man žarnas. 

Staiga tarp jųdviejų įsiterpė Vasara. Branas tik spėjo pamatyti tarsi pigų 
audinį plyštančią odą ir išgirsti triokštelint kaulą. Tada išvydo nuo kūno 
atplėštą ranką su krutančiais pirštais, riešą ir namuose austo, juodo, išblu- 
kusio audinio rankovę. Juodi drabužiai, dingtelėjo Branui. Jis vilki juodus 
drabužius, vadinasi, buvo Nakties sargybos vyras. Vasara švystelėjo nuplėštą 
ranką šalin ir, iššiepęs dantis, įsisegė numirėliui į gerklę. Atsiskyręs nuo au- 
kos, stambus pilkas vilkas dantyse laikė didoką gabalą balsvos ir papuvusios 
mėsos - iš padaro gerklės. 

Nuplėšta ranka vis dar krutėjo. Branas nusirito toliau nuo jos. Apsivertęs 
ant pilvo ir nagais irdamasis per sniegą, jis pakėlė galvą ir jam prieš akis 
šmėstelėjo balti, apsnigti viršuje augantys medžiai, o tarp jų - gelsvai raus- 
vas švytėjimas. 

Penkiasdešimt jardy. Jei kaip nors sliuogdamas šlaitu įveiktų tuos pen- 
kiasdešimt jardų, numirėliai jo nepasiektų. Rankomis Branas kabinosi už 
šaknų bei akmenų, atkakliai slinko link šviesos, o per jo pirštines smelkėsi 
drėgmė. Toliau, dar truputį toliau... O tada galėsi pailsėti prie laužo. 

Tuo metu tarp medžių besileidžiančios saulės šviesa visiškai išblėso. Su- 
temo. Šaltarankis kalaviju kapojo ir durstė ratu jį apstojusius ir apsupusius 
numirėlius. Vasara dorojo tą, kurį buvo parmušęs ir plėšė mėsą jam nuo 
veido. Į Braną niekas nekreipė dėmesio. Vilkdamas niekam tikusias kojas, 
jis paropojo šiek tiek aukštyn. Jei tik pasiekčiau tą urvą... 

— Hodoooras... - kažkur iš apačios atsklido graudulingas šūksnis. 

Ir staiga jis jau buvo ne Branas, ne luošas, per sniegą šliaužiantis ber- 
niukas, o žemyn, į vidurį šlaito nusiritęs Hodoras, kuriam numirėlis taikėsi 
iškabinti akis. Dusliai riaumodamas, jis šiaip taip atsistojo ir, įtempęs jėgas, 
nubloškė tą padarą šalin. Šis priklaupė ant vieno kelio ir vėl ėmė stotis. Bra- 
nas iš Hodoro prisijuosto kardasaičio išsitraukė ilgąjį kalaviją. Giliai viduje 
jis vis dar girdėjo vargšą Hodorą verkšlenant, bet išorėje jau buvo įtūžio ap- 
imtas, septynių pėdų ūgio vyras su senu geležiniu kalaviju rankoje. Jis už- 
simojo, kirto numirėliui ir suniurnėjo, kai ginklo ašmenys perrėžė šlapią 
vilną, surūdijusius šarvinius marškinius ir, traiškydamos kaulus, susmigo 
giliai į kūną. 

- HODORAS! - subaubė jis ir užsimojo vėl. 

Šį kartą nurentė numirėliui galvą nuo pečių ir kelias akimirkas labai ap- 
sidžiaugė, bet... negyvos dabar jau nieko nematančio padaro rankos apgrai- 
bomis ėmė ieškoti jo gerklės. 

Kraujuojantis Branas žingtelėjo atatupstas, staiga šalia jo išdygo Mira ir 
suvarė varlinį žeberklą numirėliui giliai į nugarą. 

— Hodoras! - vėl šūktelėjo Branas, modamas jai, kad koptų šlaitu. - Ho- 
doras, Hodoras. 

Džodženas bejėgiškai sukinėjosi ten, kur Mira jį paliko. Branas priėjo 
prie jo, paleido iš rankos ilgąjį kalaviją, Hodoro rankomis apglėbė vaikiną ir 
pastatė jį ant kojų. 

—- HODORAS! - riktelėjo. 

Mira pirma kopė šlaitu rodydama kelią ir badydama numirėlius žeber- 
klu, kai šie prisiartindavo. Žeberklas tiems padarams visiškai nebuvo pavo- 
jingas, bet jie buvo nerangūs ir sunkiai laikėsi ant kojų. 

— Hodoras, - kas žingsnis kartojo Hodoras, - Hodoras, Hodoras. 

Jam šovė mintis, ką pagalvotų Mira, jei staiga jis pasakytų, kad ją myli. 

Aukščiau, jiems prieš akis, sniege šoko liepsnojantys žmonės. 

Numirėliai, suprato Branas. Kažkas padegė numirėlius. 

Urgzdamas ir šiepdamas dantis, Vasara šokinėjo aplink artimiausią 
iš jų, - Žmogų puvėsį, apimtą sūkuriuojančių liepsnų ir besirangantį. Ką 
Vasara daro, jam nederėtų lįsti taip arti. Ir tada jis pamatė save, kniūbsčią 
tysantį sniego pusnyje. Vasara stengėsi nutempti tą padarą toliau nuo jo. 
Kas nutiks, jei numirėlis mane nužudys? - paklausė savęs berniukas. Ar 
visam laikui liksiu Hodoro kūne? O gal grįšiu į Vasaros kailį? Ar būsiu 
tiesiog miręs? 

Branui susvaigo galva ir jį supantis pasaulis ėmė suktis ratu. Balti me- 
džiai, juodas dangus, raudonos liepsnos - viskas pajudėjo, ėmė suktis, sū- 
kuriuoti. Branas pajuto tuoj pargriūsiąs. Girdėjo Hodorą šaukiant: „Hodo- 
ras, Hodoras, Hodoras, Hodoras! Hodoras, Hodoras, Hodoras, Hodoras! 
Hodoras, Hodoras, Hodoras, Hodoras, Hodoras!“ Iš urvo išplasnojo gausus 
būrys varnų, be to, jis išvydo mergaitę, laikančią rankoje deglą ir juo mo- 
suojančią. Branui dingtelėjo, kad tai - jo sesuo Arija, bet... tai buvo bepro- 
tiška mintis, mat jis žinojo, kad jo sesutė mirusi, arba yra toli, per tūkstantį 
lygų nuo šios kalvos. Ir vis dėlto ji stovėjo čia ir siūbavo į šonus - liesa, ap- 
driskusi, paklaikusi, susivėlusiais plaukais. Hodoro akyse sužibo ir tuoj pat 
sušalo ašaros. 

Staiga viskas apsivertė tarsi po kūlvirsčio ir Branas vėl atsitokėjo sava- 
me kūne, pusiau palaidotas po sniegu. Prie jo grėsmingai šmėksojo lieps- 
nojantis numirėlis, kuris sniego apsiaustais apsigobusių medžių fone atro- 
dė nepaprastai aukštas ir didelis. Branas matė, jog tai - vienas iš nuogalių, 
tik staiga artimiausias medis nusipurtė sniegą ir šis visas nukrito jam ant 
galvos. 
akmeniniu stogu. Urvas. Aš urve. Kadangi buvo įsikandęs liežuvį, burnoje 
tebejautė kraujo skonį, bet jam iš dešinės kūrenosi laužas, per veidą ritosi 
karščio bangos ir jis dar niekada nesijautė taip gerai. Čia buvo ir jį uostinė- 
jantis Vasara, ir kiaurai peršlapęs Hodoras. Džodženas buvo padėjęs gal- 
vą Mirai ant kelių ir ji delnais atsargiai ją prilaikė. O virš jų, pasilipusi ant 
akmenų, stovėjo netikra Arija, stipriai suspaudusi deglą. | 


180 GEORGE R. R. MARTIN 


- Sniegas, - tarė Branas. - Jis nukrito. Ir mane palaidojo. 

— Paslėpė. Aš tave ištraukiau. - Mira smakru mostelėjo į mergaitę. - Bet 
tai ji mus išgelbėjo. Deglas... Liepsnos juos žudo. 

- Liepsna juos degina. Ugnis visada alkana. 

Tai nebuvo nei Arijos, nei apskritai vaikiškas balsas. Tai buvo moters 
balsas, aukštas ir malonus ausiai, keistai skambus, anksčiau Brano nieka- 
da negirdėtas ir persmelktas tokio liūdesio, kuris tikrai galėjo sugraudinti 
širdį. Branas prisimerkė, kad geriau ją matytų. Vis dėlto tai buvo mergaitė, 
tik smulkesnio sudėjimo nei Arija, o po lapų apsiaustu jos kūno oda buvo 
taškuota kaip elnės. Ir jos akys atrodė keistos: didelės ir vaiskios, gelsvai 
žalsvos, įkypos kaip katės. Niekas kitas neturi tokių akių. Mergaitės plaukai 
buvo susivėlę, rudi, raudoni ir auksiniai, - visų rudens spalvų, - su juose 
įsipynusiais vijokliais, šakelėmis ir nuvytusiomis gėlėmis. 

— Kas tu? - paklausė Mira Rid. 

Branas žinojo. 

- Ji - mergaitė. Miškavaikė. 

Ir jis sudrebėjo ne tiek iš šalčio, kiek iš nuostabos. Netikėtai jie atsidūrė 
viename iš Senosios auklės pasakojimų. 

- Pirmieji Žmonės vadino mus vaikais, - prabilo moterytė. - Milžinai 
mus vadino „vodaknagran“, arba voveriniais žmonėmis, mat buvome maži, 
vikrūs ir mėgome medžius, o iš tiesų nesame nei voverės, nei vaikai. Išver- 
tus iš tikrosios kalbos, mūsų genties vardas reiškia „dainuojantys žemės 
dainą . Prieš nuskambant pirmam jūsų senosios kalbos žodžiui, mes savo 
dainas traukėme jau dešimt tūkstančių metų. 

- Bet dabar šneki bendrąja kalba, - atkreipė jos dėmesį Mira. 

- Dėl jo. Dėl Brano. Gimiau drakono laikais ir du šimtus metų klajojau 
po Žmonių pasaulį žiūrėdama, klausydamasi ir mokydamasi. Ir šiandien te- 
beklaidžiočiau, bet ėmė mausti kojas, pavargo širdis, tad pasukau namo. 

— Klajojai du šimtus metų? - nustebo Mira. 

Mergaitė nusišypsojo. 

— Tai jūs, žmonės, esate vaikai. 

— Ar turi vardą? - pasiteiravo Branas. 

- Kai prireikia, turiu. - Ji deglu mostelėjo link juodo plyšio galinėje urvo 
sienoje. - Mūsų kelias veda žemyn. Dabar turite eiti su manimi. 

Braną vėl nukrėtė šiurpas. 

— Žvalgas... 

- Jis ten eiti negali. 

- Jie jį nužudys. 

— Ne. Jie jį seniai nužudė. Eime. Ten, giliai po žeme, šilčiau, be to, ten 
niekas jūsų nenuskriaus. Jis jūsų laukia. 

- Triakis varnas? - paklausė Mira. 

- Žaliasnapis aiškiaregys. 

Taip tarusi, ji nuėjo, o jiems neliko nieko kita, tik traukti iš paskos. Mira 
padėjo Branui užsilipti Hodorui ant nugaros, nors pintinė buvo gerokai ap- 
lamdyta ir sumirkusi nuo tirpstančio sniego. Tada, apglėbusi brolį ir kyšte- 
lėjusi ranką po pažastimi, ji vėl padėjo jam atsistoti. Džodženas atsimerkė. 

- Kas yra? - nesusigaudydamas ėmė klausinėti jis. - Mira... Kur mes? - 
Paskui, pamatęs laužą, nusišypsojo. - Mane aplankė labai keistas regėjimas. 

Kelias buvo siauras ir vingiuotas, o lubos taip žemai, kad netrukus Ho- 
doras ėjo susilenkęs ir gūždamasis. Ir Branas kiek galėdamas pasilenkė, bet 
jo viršugalvis kartkartėmis vis tiek čiauždavo lubomis arba į jas bumbtelė- 
davo. Kiekvieną kartą palietus lubas, nuo jų nutrupėję purvo grumsteliai 
krito Branui į akis ir plaukus, o vieną kartą jis kakta žiebė į storą baltą, iš 
tunelio sienos kyšančią šaknį su nukarusiais smulkesnių šaknų ūsais ir tarp 
jų kybančiais voratinkliais. 

Mergaitė ėjo pirma, pasišviesdama deglu rodė kelią, o jai už nugaros 
šnarėjo iš lapų pasiūtas apsiaustas, bet tunelis buvo toks vingiuotas, kad 
Branas netrukus pametė ją iš akių. Deglo nebuvo matyti, tik nuo tunelio 
sienų atsispindėjo jo šviesa. Šiek tiek nusileidus žemyn, urvas šakojosi, bet 
kairė jo atšaka buvo tamsi kaip naktis, tad net Hodoras susiprotėjo sukti 
dešinėn ir sekti paskui šokčiojantį deglą. 

Šešėliai nuolat judėjo, tad atrodė, kad slankioja ir sienos. Branas pamatė 
stambias baltas gyvates, tai įlendančias į žemę, tai vėl išlendančias, ir iš bai- 
mės jam ėmė daužytis širdis. Jis pagalvojo, ar tik nebus jie atsitiktinai atsi- 
dūrę pieninių gyvačių arba milžiniškų, minkštų, balsvų ir sultingų kapinių 
kirminų lizde. Kapinių kirmiai turi dantis. 

Hodoras taip pat jas pamatė. 

- Hodoras... - verksmingai sušnabždėjo jis, nenoromis eidamas tolyn. 
Bet, kai mergaitė sustojo, leisdama jiems ją pasivyti, ir deglas liovėsi šokčio- 
ti, Branas suprato, jog tos gyvatės iš tiesų yra baltos šaknys, visai tokios pat, 
kaip ta, į kurią jis taukštelėjo kakta. | 

— Tai burtmedžio šaknys, - tarė jis. - Pameni širdamedį dievų giraitėje, 
Hodorai? Medį, baltu kamienu ir raudonais lapais? Medis negali tavęs nu- 
skriausti. 

- Hodoras... 

Hodoras spėriai nužingsniavo tolyn, vis giliau po žeme paskui mergaitę 
ir jos deglą. Jie praėjo dar vieną tunelio šakojimąsi, paskui - dar vieną, o 
tada atsidūrė erdviame aidžiame urve, prilygstančiame didžiajai Vinterfelo 
menei, su akmeniniais, nuo lubų nukarusiais ir dar gausesniais, iš grindų 
kyšančiais dantimis. Mergaitė su lapų apsiaustu, aplenkdama juos, žengė to- 
liau. Kartais stabtelėdavo ir nekantriai mostelėdavo jiems deglu. „Čionai, - 
rodės, norėjo pasakyti ji, - čionai, čionai, greičiau!“ 

Perėjus tą menę, daugiau buvo ir šoninių tunelių, ir kambarių, o kažkur 
dešinėje Branas girdėjo tekšint vandenį. Pažvelgęs į tą pusę, jis pamatė į juos 

besistebeilijančias akis, - įkypas, atspindinčias deglo skleidžiamą šviesą ir 
ryškiai žibančias tamsoje. Ten yra daugiau miškavaikių, tarė jis sau, ši mer- 
gaitė - ne vienintelė. Tačiau staiga prisiminė ir Senosios auklės pasakojimą 
apie Gendelio vaikus. 

Prasiskverbusios per žemę ir akmenis, visur raizgėsi šaknys, vieniems 
tuneliams užpynusios angas, kitiems - sutvirtinusios lubas. Čia visiškai 
nėra spalvų, dingtelėjo Branui. Pasaulyje buvo tik juoda žemė ir baltas me- 
dis. Vinterfelo širdamedžio šaknys buvo storos kaip milžino kojos, bet šios 
atrodė dar storesnės. Be to, tokios daugybės šaknų Branas dar niekada ne- 
buvo matęs. Mums virš galvy turėtų ošti visa burtmedžių giria. 

Šviesa ir vėl išblėso. Nors ir buvo mažutė, mergaitė, kuri iš tiesų visai ne- 
buvo mergaitė, panorėjusi galėjo eiti labai greitai. Hodorui plumpinant jai 
iš paskos, kažkas sutraškėjo jam po kojomis. Jis sustojo taip staiga, kad Mira 
su Džodženu vos neatsitrenkė jam į nugarą. 

— Kaulai, - pasakė Branas. - Tai kaulai. 

Ant tunelio grindų mėtėsi daugybė žvėrių ir paukščių kaulų. Tačiau tarp 
jų buvo ir kitokių: didelių, matyt, milžinų kaulų, ir mažų, - greičiausiai vai- 
kų kauliukų. Iš abiejų pusių, iš akmenyje iškaltų nišų, į juos tuščiomis aki- 
duobėmis žvelgė kaukolės. Branas atpažino lokio ir vilko, keliolikos žmonių 
ir beveik tiek pat milžinų kaukolių. Kitos buvo smulkesnės ir keistos for- 
mos. Miškavaikių kaukolės. Medžių šaknys buvo į tas kaukoles įaugusios, 
apsivijusios jas ir pervėrusios kiaurai. Ant kai kurių kaukolių tupėjo varnai, 
lydėdami juos spindinčiomis juodomis akimis. 

Jų tamsos gaubiamos kelionės pabaigoje jiems teko leistis pačiu stačiau- 
siu tuneliu. Šią kelio dalį Hodoras įveikė ant užpakalio, - slysdamas, dardė- 
damas žemyn, tarškindamas suskaldytus kaulus, rausdamas palaidą purvą 
ir žvirgždą. Mergaitė laukė jų sustojusi gale gamtos duoto tilto, vedančio per 
žiojinčią prarają. Žemai, tamsoje skendinčioje bedugnėje, Branas išgirdo 
šniokščiant vandenį. Tai požeminė upė. 

— Ar būtina eiti per tiltą? - paklausė jis, kai Ridai nučiuožė stačiu taku 
jam iš paskos. 

Ši mintis jį baugino. Jei Hodoras, eidamas tuo siauru tiltu, paslystų, jiedu 
kristų iš labai aukštai... 

— Ne, berniuk, - atsakė mergaitė. - Jau atkeliavai. Apsisuk. 

Ji kilstelėjo deglą ir liepsna, rodos, suplazdėjo ir pasikeitė. Iš pradžių 
liepsnos atrodė oranžinės ir geltonos ir apšvietė erdvų urvą rauzgana šviesa. 
Paskui visos spalvos staiga išblėso - liko vien juoda ir balta. Jiems už nuga- 
ros stovinti Mira aiktelėjo. Hodoras atsisuko. 

Priešais juos, įsitaisęs soste, nupintame iš susiraizgiusių burtmedžių ša- 
knų ir apglėbusiame sudžiūvusias jo rankas ir kojas, kaip motina apglėbia 
vaiką, apsivilkęs juodais prašmatniais drabužiais ir nugrimzdęs į svajas, sė- 
dėjo išblyškęs lordas. 

Jis buvo toks liesas, o jo drabužiai tokie sutrūniję, kad iš pradžių Branas 
palaikė jį lavonu: mirusiu vyru, pasodintu ir taip ilgai paliktu likimo valiai, 
kad virš jo, po juo ir per jį spėjo prasiskverbti šaknys. Lordo lavono odos 
buvo matyti nedaug ir visa ji atrodė balta, išskyrus pailgą kruviną dėmę, 
einančią nuo kaklo aukštyn ir siekiančią skruostą. Žili jo plaukai buvo švel- 
nūs, ploni kaip smulkios šaknelės ir tokie ilgi, kad jų galai šlavė suplūktą 
urvo grindų žemę. Jo kojas, nelyginant medinės gyvatės, buvo apraizgiusios 
šaknys. Viena iš jų buvo pradūrusi kelnių audinį, įaugusi į suvytusią šlaunį 
ir išlindusi jam iš peties. Jam ant viršugalvio pūpsojo puokštė gyvų, tam- 
siai raudonų lapų, o kakta buvo išmarginta pilkų grybų. Odos ant jo veido 
buvo likę nedaug, o ir ta pati atrodė ištempta ir kieta kaip baltas, nuo žvėries 
nudirtas ir išdžiūvęs kailis, bet ir ji trupėjo, tad šen bei ten iš po jos kyšojo 
rudas arba gelsvas kaulas. 

— Ar tu - triakis varnas? - nė pats nepajuto, kaip paklausė Branas. 

Triakis varnas turėtų būti su trim akimis. O jis teturi vieną ir ta pati - 
raudona. Branas jautė, jog ta akis, deglo šviesoje tviskanti tarsi kraujo dubu- 
rys, stebeilijasi į jį. Ten, kur turėjo būti kita akis, iš tuščios akiduobės styrojo 
plona balta šaknis, nusileidusi skruostu ir jaugusi į kaklą. 

— Varnas? - abejingai ištarė blyškusis lordas. Lūpas jis krutino labai lė- 
tai, tarsi šios būtų pamiršusios, kaip reikia tarti žodžius. - O taip, kadaise 
buvau... Juodais drabužiais ir juoda prigimtimi. - Drabužiai, kuriuos jis 
vilkėjo dabar, buvo nuspurę ir išblukę, apkerpėję, pagraužti kirminų ir sky- 
lėti, bet kadaise iš tiesų buvę juodi. - Ir kas tik aš nebuvau, Branai... Bet 
dabar esu toks, kokį mane matai, tad suprasi, kodėl negalėjau pas tave at- 
eiti, nebent... sapnuose. Seniai tave stebėjau, žvelgiau į tave tūkstančiu ir 
viena akimi. Mačiau gimstant tave, o anksčiau - ir tavo lordą tėvą. Mačiau 
pirmą tavo žingsnį, girdėjau pirmą tavo žodį, buvau pirmame tavo sapne. 
Žiūrėjau, kaip kritai. Ir pagaliau atėjai pas mane, Brandonai Starkai, nors 
ir labai vėlai. 

- Atėjau, - linktelėjo Branas, - tik kad... luošas. Ar tu... Ar mane pagy- 
dysi... Tai yra... Ar pagydysi man kojas? 

— Ne, - atsakė išblyškęs lordas. - Tai - ne mano jėgoms. 

Brano akys paplūdo ašaromis. Sukorėme tokį ilgą kelią... Urve aidėjo juo- 
dosios upės šniokštimas. 

— Niekada daugiau nevaikščiosi, Branai, - pažadėjo jam blyškios kru- 
tančios lūpos, - užtat skraidysi. 


TIRIONAS 


Igai jis nė nekrustelėjo, gulėjo nejudėdamas ant krūvos guolį atstojusių 

senų maišų, klausydamasis vėjo virpinamų lynų ir į laivo korpusą teške- 
nančių upės bangų. Virš laivo stiebo švietė mėnulio pilnatis. Jis seka man iš 
paskos žemyn upe ir stebi tarsi didžiulė akis. Nors ir šiltai apsiklojusį suplė- 
kusiais kailiais, neūžaugą nukrėtė šaltis. Man reikia taurės vyno. Keliolikos 
taurių vyno. Bet greičiau mėnulis būtų pamerkęs savo akį, nei tas kekšės 
išpera Grifas būtų leidęs Tirionui numalšinti troškulį. Užuot gurkšnojęs 
vyną, jis gėrė vandenį ir buvo pasmerktas leisti bemieges naktis, o dieną 
prakaituodavo ir drebėdavo. 

Rankomis susiėmęs galvą, neūžauga atsisėdo. Ar sapnavau? Jei ir sapna- 
vo, nieko neprisiminė. Naktys Tirionui Lanisteriui niekada nebūdavo ma- 
lonios. Jis prastai miegodavo net minkštuose pūkų pataluose. „Droviojoje 
mergelėje“ guolį jis įsitaisė ant kajutės stogo, vietoj pagalvės pasidėjęs kana- 
pinės virvės ritinį. Ant kajutės stogo jam patiko labiau nei ankštame laivo 
triume. Čia ir oras buvo gaivesnis, ir nuo upės sklindantys garsai ausiai mie- 
lesni nei Antino knarkimas. Tačiau už šiuos džiaugsmus teko ir atkentėti: 
ant stogo buvo kieta ir Tirionas pabudo nugulėta ir maudžiančia nugara, 
sustirusiomis ir skaudamomis kojomis. 

Dabar jos tvinkčiojo, o blauzdos buvo kietos kaip medinės. Mėgindamas 
atsikratyti maudulio, Tirionas jas masažavo, bet kai atsistojo, skausmas vis 
dar buvo toks stiprus, kad jis susiraukė. Turiu išsimaudyti. Ir berniokiški 
Tiriono drabužiai, ir jis pats dvokė. Kiti maudėsi upėje, bet jis kol kas prie jų 
nesidėjo. Kai kurie vėžliai, kuriuos matė seklumose, atrodė tokie dideli, kad 
galėjo perkasti jį per pusę. Antinas vadino juos „kaulų triuškintojais“. Be to, 
Tirionas nenorėjo, kad Lemorė pamatytų jį nuogą. 

Nuo kajutės stogo ant denio vedė medinės kopėčios. Apsiavęs batus, Ti- 
rionas nulipo į jutą, kur susisiautęs į vilkenų apsiaustą prie geležinės žarijų 
gorės sėdėjo Grifas. Visą naktį samdomas kalavijuotis ėjo sargybą vienas: 
kėlėsi, kai visi jo būrio nariai ruošdavosi miegoti, o pats į lovą eidavo saulei 
patekėjus. 

Tirionas pritūpė priešais jį ir ištiesė rankas virš žarijų pasišildyti. Kitame 
upės krante giedojo lakštingalos. 

— Tuoj sulauksime dienos, - tarė jis Grifui. 

- Ir taip per ilgai delsėme. Jau turėtume plaukti. 

Jei būtų buvusi Grifo valia, „Drovioji mergelė“ žemyn upe būtų plaukusi 
ir dieną, ir naktį, bet Jandris ir Jisila atsisakė keliauti tamsoje ir rizikuoti su- 
daužyti savo kartimis stumiamą laivą. Aukštutiniame Roine buvo daug ker- 

plėšų ir styrančių šakų ir kiekviena iš jų galėjo pradurti „Droviosios mer- 
gelės korpusą. O Grifas apie tai nė girdėti nenorėjo. Jis troško kuo greičiau 
pasiekti Volantį. 

Samdomas kalavijuotis vis dairėsi, žvelgė į nakties tamsą ieškodamas... 
ko? Piratų? Akmeninių? Vergų gaudytojų? Neūžauga suprato, kad upėje 
pavojų yra, bet Tirionui Grifas rodėsi esąs grėsmingesnis už bet kurį kitą 
pavojų. Jis Tirionui priminė Broną, nors Bronas, kaip įprasta samdomiems 
kalavijuočiams, mokėjo niūriai pajuokauti, o Grifas apskritai neturėjo hu- 
moro jausmo. 

„— Už taurę vyno galėčiau ką nors nužudyti... - burbtelėjo Tirionas. 

Grifas praleido jo žodžius pro ausis. Nespėjęs tos taurės išgerti, žūtum 
pats, rodos, nebyliai sakė blausios samdomo kalavijuočio akys. Pirmą vaka- 
rą ant „Droviosios mergelės denio Tirionas prisiplempė kaip maišas. Kai 
rytą pabudo, galvą skėlė taip, lyg joje kautųsi drakonai. Grifas, žvilgtelėjęs į 
jį, persisvėrusį per laivo bortą ir lupantį ožius, tarė: 

— Savo vyną jau išgėrei. 

— Vynas padeda man užmigti, - ėmė teisintis Tirionas. 

Vyne nuskęsta visi mano sapnai, norėjo paaiškinti jis. 

- Jei taip, tai nemiegok, - atšovė nepermaldaujamas Grifas. 

Rytuose dangų virš upės apšvietė pirmieji blankūs saulės spinduliai. Juo- 
di Roino vandenys palengva ėmė mėlti ir darėsi panašūs į samdomo kalavi- 
juočio plaukus ir barzdą. Grifas atsistojo. 

— Netrukus visi atsikels. Perleidžiu tau denį. 

Nutilus- lakštingaloms, upės pakrantėše ėmė čirenti vieversiai. Nen- 
drynuose braidė baltieji garniai, smėlio seklumose palikdami pėdsakus. 
Nutvieksti saulės, danguje švytėjo rausvi ir tamsiai raudoni, kaštoniniai ir 
auksiniai, melsvai ir rausvai pilki debesys. Vienas iš jų atrodė kaip drako- 
nas. „Jei žmogus matė skrendantį drakoną, tegul jis lieka namie ir uoliai 
rūpinasi savo sodu, - kadaise rašė kažkuris iš rašytojų, - nes šiame pla- 
čiame pasaulyje didesnio stebuklo nėra.“ Tirionas pasikrapštė randą, mė- 
gindamas prisiminti autoriaus vardą. Pastaruoju metu apie drakonus jis 
galvojo labai dažnai. 

— Labas rytas, Hugorai. - Septonė Lemorė užlipo ant denio vilkėdama 
baltą dukslų drabužį, per juosmenį suveržtą pintu, septynių spalvų diržu. 
Jos plaukai buvo palaidi ir krito ant pečių. - Kaip miegojai? 

— Neramiai, geroji ledi. Vėl sapnavau tave. 

Sapnavau atmerktomis akimis. Užmigti jam nepavyko, tad nuleido ran- 
ką į tarpkojį ir įsivaizdavo jį apžergusią septonę ir šokčiojančias jos krūtis. 

- Neabejoju, kad tai buvo nuodėmingas sapnas. Esi tikras nedorėlis. Gal 
pasimelsi su manimi ir paprašysi atleidimo už savo nuodėmes? 

Tik jei melsimės taip, kaip meldžiasi Vasaros saly gyventojai. 

— Ne, bet širdingai pabučiuok už mane Mergelę. | 

Juokdamasi septonė nužingsniavo į laivo priekį. Mat buvo pratusi kasryt 
maudytis upėje. 

— Akivaizdu, kad šis laivas buvo pavadintas ne tavo garbei! - jai ėmus 
rengtis, šūktelėjo Tirionas. 

— Motina ir Tėvas sukūrė mus pagal savo atvaizdus, Hugorai. Turėtume 
didžiuotis savo kūnais, nes jie yra dievų sukurti. 

Kurdami mane dievai, matyt, buvo girti. Neūžauga nulydėjo žvilgsniu 
į vandenį nyrančią Lemorę. Nuo šio vaizdo jam visada atsistodavo kotas. 
Vien mintis, kad galėtų nuvilkti septonei tą tyrą baltą drabužį ir ją pražarg- 
dinti, jam rodėsi nuostabiai nuodėminga. Sudarkyta nekaltybė, dingtelėjo 
jam, nors... Lemorė toli gražu nebuvo tokia nekalta, kaip jis įsivaizdavo. Jai 
ant pilvo buvo matyti strijos, o jos atsiranda tik po gimdymo. 

Jandris ir Jisila atsikėlė su saule ir ėmėsi savo darbų. Tikrindamas laiva- 
virves, Jandris kartkartėmis užmesdavo akį į septonę Lemorę. Jisila, mažutė 
tamsi jo žmona, nekreipė į tai dėmesio. Ji įdėjo kelias pliauskas į jute stovin- 
čią gorę, pajuodusia peilio geležte pabaksnojo anglis ir ėmėsi minkyti tešlą 
pusryčių sklindžiams. 

Lemorei lipant ant denio, Tirionas grožėjosi jam atsivėrusiu vaizdu: jai 
tarp krūtų sruvo vanduo, o glotni oda ryto saulėje spindėjo tarsi auksinė. 
Septonei buvo jau per keturiasdešimt, ji atrodė veikiau daili nei graži, ir vis 
dėlto jos kūnas traukė akį. Atsiduoti geiduliams beveik taip pat gera, kaip 
būti apgirtusiam, nusprendė Tirionas. Jis jautėsi taip, tarsi dar gyventų. 

— Matei vėžlį, Hugorai? — paklausė septonė, gręždamasi permirkusius 
plaukus. - Tą dičkį rumbuotu kiautu? 

Ankstyvas rytas buvo pats geriausias laikas pamatyti vėžliams. Dieną jie 
plaukiodavo giliai panirę arba slėpdavosi iškasose prie upės kranto, bet vos 
patekėjus saulei mėgdavo iškilti į paviršių. Kai kuriems patikdavo plauk- 
ti šalia laivo. Tirionas buvo matęs keliolikos rūšių vėžlių: didelių ir mažų, 
plokščiais kiautais ir raudonausių, minkštakiaučių ir kaulų triuškintojų, 
rudų, žalių ir juodų, vėžlių su žnyplėmis, vėžlių su ragais, taip pat tokių, 
kurių gūbriuoti ir raštuoti kiautai buvo su gelsvos, melsvai žalsvos ir rus- 
vos spalvos vijomis. Kai kurie buvo tokie didžiuliai, kad būtų galėję paneš- 
ti žmogų. Jandris dievagojosi, kad atsisėdę jiems ant kiautų Roino princai 
persikeldavo per upę. Jiedu su žmona gimė prie Žaliojo Kraujo ir buvo Dor- 
no našlaičiai, grįžę prie tėtušio Roino. 

— Ne, rumbuotojo nemačiau. 

Mat stebeilijausi į nuogą moterį. 

— Kaip man tavęs gaila... - Lemorė kilstelėjo rankas ir per galvą apsivilko 
drabužį. - Žinau, kad taip anksti keliesi tik todėl, kad tikiesi pamatyti vėžlių. 

— Man patinka žiūrėti ir į tekančią saulę. - Tekanti saulė atrodė nelygi- 
nant po maudynių iš vandens brendanti nuoga mergelė. Viena galėjo būti 
gražesnė, kita ne tokia graži, bet kiekviena atrodė daug žadanti. - Sutinku, 


ŠOKIS SU DRAKONAIS 187 


ir vėžliai gražūs, bet niekas nežavi manęs taip, kaip pora prieš akis iškilusių 
dailių... kriauklių. 

Septonė Lemorė nusijuokė. Kaip ir visi, plaukiantys „Droviąja merge- 
le“, ji turėjo paslapčių. Ir niekas dėl to septonei nepriekaištavo. Nenoriu 
jos geriau pažinti, o tik išdulkinti. Ir ji tai žinojo. Kabindamasi ant kaklo 
septonės krištolą, akimirksniu įslydusį į tarpą tarp krūtų, ji Tirionui įžū- 
liai nusišypsojo. 

Jandris pakėlė inkarą, nuo kajutės stogo nusitraukė vieną kartį ir atsi- 
stūmė nuo kranto. Du garniai pakėlę galvas žvilgsniais nulydėjo tolstančią 
ir prie upės sraunumos artėjančią „Droviąją mergelę“. Palengva laivas ėmė 
plaukti pasroviui. Jandris nuėjo prie vairalazdės. Jisila maišė sklindžių teš- 
lą. Uždėjusi geležinę keptuvę ant gorės, ji subėrė šoninę. Kartais ji kepdavo 
sklindžius su šonine, o kartais - šoninę su sklindžiais. Kartą per dvi savaites 
būdavo keptos žuvies, bet šiandien nebuvo ta diena. 

Vos tik Jisila nusisuko, Tirionas čiupo nuo gorės sklindį, nėrė šalin ir tik 
per plauką išvengė šeimininkės taukštelėjimo grėsmingu mediniu šaukštu. 
Skaniausi sklindžiai būdavo, kai valgydavai juos karštus, gausiai aplietus 
medumi ir sviestu. Skrundančios šoninės kvapas netruko privilioti ir triu- 
me nakvojusį Antiną. Uosdamas orą, jis priėjo prie gorės, gavo nuo Jisilos 
šaukštu į kaktą ir grįžo į laivo galą nusičiurkšti. 

Tirionas krypuodamas jį pasivijo. 

— Tai bent vaizdelis, - jiedviem tuštinant pūsles pajuokavo jis. - Neūžau- 
ga ir Antinas stiprina ir taip jau galingą Roino upės tėkmę. 

Jandris niekinamai prunkštelėjo. 

— Tėtušiui Roinui tavo vandenėlio visai nereikia, Jolai. Roinas - didžiau- 
sia pasaulio upė. 

Tirionas nukratė paskutinius lašus. 

— Sutinku, Roinas pakankamai didelis neūžaugai nuskęsti. Bet pločiu ir 
Manderis jam nenusileidžia. Taip pat ir Trišakio žiotys. O Juodieji Vande- 
nys net gilesni. 

- Tu šios upės nepažįsti. Palauk, ir pamatysi... 

Šoninė suspirgo, sklindžiai gražiai apskrudo. Klupinėdamas ir žiovau- 
damas ant denio užlipo Jaunasis Grifas. 

- Labas rytas visiems. 

Vaikinukas nebuvo toks aukštas kaip Antinas, bet išstypęs, ilgakojis ir 
tikriausiai dar nepasiekęs gamtos jam duoto ūgio. Šis geltonsnapis jaunuolis, 
net ir mėlynai nusidažęs plaukus, galėtų turėti kiekvieną Septynių Karalysčių 
mergelę. Tos jo akys pavergtų bet kurios merginos širdį. Kaip ir jo tėvo, Jau- 
nojo Grifo akys buvo mėlynos, tik ne šviesiai, o tamsiai mėlynos. Žibinto 
šviesoje jos atrodė juodos, o prieblandoje - violetinės. Jo blakstienos buvo 
ilgos kaip moters. 

— Užuodžiu šoninę, - audamasis batus tarė jaunuolis. 

- Gerą šoninę, - pataisė jį Jisila. - Sėskis. 

Įgulą ji pavalgydino užpakaliniame denyje, Jaunajam Grifui primygtinai 
siūlydama medumi aplietų sklindžių ir šaukštu taukštelėdama Antinui per 
nagus, kai tik jis pamėgindavo pasičiupti daugiau šoninės. Tirionas perplė- 
šė du sklindžius, į tarpą įspraudė šoninės ir vieną nunešė prie vairalazdės 
stovinčiam Jandriui. Paskui padėjo Antinui pakelti trikampę „Droviosios 
mergelės“ burę. Jandris išvairavo laivą į upės vidurį, kur srovė buvo smar- 
kiausia. „Drovioji mergelė“ buvo geras laivas. Nors jo gramzda buvo tokia 
menka, kad galėjo plaukti net sekliausiais Roino intakais ir per smėlio se- 
klumas, kurios didesniems laivams tapdavo neįveikiama kliūtimi, pakelto- 
mis burėmis ir nešamas upės srovės, bangas jis skrodė tikrai nemenku grei- 
čiu. Anot Jandrio, Roino žemupyje tai galėjo būti gyvybiškai svarbu. 

— Aukščiau Liūdesio jau tūkstantį metų negalioja jokie įstatymai. 

— Kaip matau, ir Žmonių čia nėra. | 

Tiriono žvilgsnis užkliuvo už upės pakrantėse dunksančių griuvėsių 
ir už išvirtusio mūro krūvų, apaugusių vijokliais, kerpėmis ir gėlėmis, bet 
šiaip ženklų, kad čia gyventų žmonės, niekur nebuvo matyti. 

— Tu nepažįsti upės, Jolai. Kiekviename upokšnyje gali tūnoti piratų lai- 
velis, o tuose griuvėsiuose dažnai slapstosi pabėgę vergai. Taip toli į šiaurę 
vergų gaudytojai retai užklysta. 

— Vergų gaudytojai būtų maloni permaina, nes dabar, kur pažvelgsi, vie- 
ni vėžliai. 

Kadangi nebuvo pabėgęs vergas, Tirionas nesibaimino būti sučiuptas. 
Be to, jokie piratai nebūtų puolę pasroviui plaukiančio, kartimis stumiamo 
laivo. Vertingas prekes iš Volančio laivai gabeno upe aukštyn. 

Kai šoninė baigėsi, Antinas kumščiu stuktelėjo Jaunajam Grifui petį. 

- Laikas užsidirbti vieną kitą mėlynę. Manau, šiandien kausimės kala- 
vijais. 

— Kalavijais? - Jaunasis Grifas plačiai nusišypsojo. - Taip, bus puiku. 

Tirionas padėjo jam pasiruošti dvikovai ir apsirengti: apsimauti storas 
kelnes, apsivilkti paminkštintą liemenę ir užsisegti senus, plieninius, daug 
kur įdaužtus šarvus. Abu kovotojai užsidėjo šalmus ir iš ryšulio, laikomo 
ginklų skrynioje, išsirinko po ilgąjį kalaviją atšipusiais ašmenimis. Jiedu 
sustojo užpakaliniame denyje ir energingai stojo į kovą, o visi kiti ėmė ste- 
bėti dvikovą. 

Kaunantis kūjais ir atšipintais ilgakočiais kirviais, seras Rolis, stam- 
besnis ir stipresnis vyras, savo globotinį greitai įveikė, bet kai atėjo ilgųjų 
kalavijų eilė, jėgos išsilygino. Šį rytą nė vienas iš kovotojų skydo neturė- 
jo, tad žaidimo esmė buvo stumdantis po užpakalinį denį kirsti ir atmušti 
priešininko smūgį. Nuo žvangančio plieno aidėjo visa upė. Jaunasis Grifas 
kirsdavo dažniau, o Antinas - stipriau. Po valandėlės stambesniajam vyrui 
ėmė stigti jėgų. Jo kirčiai buvo nebe tokie klastingi, o kalavijas kilo nebe 

taip aukštai. Atrėmęs visus kirčius, Jaunasis Grifas staiga perėjo į grės- 
mingą puolimą ir privertė serą Rolį trauktis. Jiedviem pasiekus laivo galą, 
jaunuolis leido kalavijams susikirsti, petimi stumtelėjo Antiną ir stipruolis 
pūkštelėjo į upę. 

Jis išniro prunkšdamas ir keikdamasis, šaukdamas, kad kas nors jį iš- 
trauktų, kol kaulų triuškintojas neišgnybo tarpkojo. Tirionas švystelėjo 
jam virvę. 

- Antys turėtų mokėti plaukti, - pasakė neūžauga, jiedviem su Jandriu 
traukiant riterį ant „Droviosios mergelės“ denio. 

Seras Rolis čiupo Tirioną už pakarpos. 

- Pažiūrėkime, kaip plaukia neūžaugos, - atšovė jis, sviesdamas Tirioną 
stačia galva į upės bangas. 

Bet neūžauga juokėsi paskutinis: plaukė jis visai neblogai ir laikėsi van- 
dens paviršiuje, kol... kojų neėmė traukti mėšlungis: Jaunasis Grifas ištiesė 
jam kartį. 

— Tu ne pirmas, mėginantis mane nuskandinti, - pildamas iš bato van- 
denį, tarė jis Antinui. - Vos gimusį, tėvas įmetė mane į šulinį, bet buvau toks 
šlykštus, kad jo gelmėse gyvenanti vandenų ragana išspjovė mane atgal. 

Tirionas nusiavė kitą batą, o tada versdamasis kūliais nusirito per denį 
ir visus aptaškė. 

Jaunasis Grifas nusijuokė. 

- Iš kur išmokai akrobatikos? 

- Iš komediantų, - pamelavo jis. - Motina iš visų vaikų mane mylėjo la- 
biausiai, nes buvau mažas. Žindė krūtimi, kol sulaukiau septynerių. To pie- 
no broliai man pavydėjo, tad įgrūdo į maišą ir pardavė komediantų trupei. 
Už mėginimą sprukti jų vyriausiasis nurėžė man pusę nosies ir neturėjau 
kitos išeities, tik keliauti su jais ir išmokti linksminti publiką. 

Tačiau iš tiesų viskas buvo kitaip. Sulaukusį šešerių ar septynerių metų, 
truputį akrobatikos jį pamokė dėdė. Tirionas buvo uolus mokinys. Pusę 
metų jis, versdamasis kūliais, laimingas straksėjo po Kasterlių Uolą ir jį pa- 
matę šypsodavosi ir septonai, ir ginklanešiai, ir tarnai. Porą kartų, pamačiu- 
si jį vartantis, nusijuokė net Sersėja. 

O tada, laikinai gyvenęs Karaliaus Uoste, grįžo jo tėvas ir šios linksmy- 
bės staiga baigėsi. Tą vakarą, per vakarienę, Tirionas nustebino tėvą atsi- 
stojęs ant rankų ir perėjęs visą aukštąjį stalą. Lordui Taivinui tai nepatiko. 
„Dievai sukūrė tave neūžaugą. Ar to negana, ar turi būti dar ir juokdarys? 
Gimei liūtas, o ne beždžionė.“ 

O tu dabar lavonas, tėve, tad galiu kvailioti kiek tinkamas. 

- Turi dievų dovaną pralinksminti žmones, - besidžiovinantį kojas, už- 
kalbino Tirioną septonė Lemorė. - Už tai turėtum padėkoti Tėvui Aukšty- 
bėse. Jis apdovanoja visus savo vaikus. 

- Tai tiesa, - patenkintas sutiko jis. 

O kai mirsiu, prašau man į kapą įdėti arbaletą, kad Tėvui Aukštybėse už 
jo dovanas galėčiau padėkoti taip pat, kaip padėkojau savo tėvui žemėje. 

Tiriono drabužiai po priverstinių maudynių vis dar buvo permirkę ir 
nemaloniai lipo prie kojų bei rankų. Kai septonė Lemorė išsivedė Jaunąjį 
Grifą mokyti tikėjimo paslapčių, jis nusivilko šlapius drabužius ir persiren- 
gė sausais. Kai neūžauga vėl užlipo ant denio, Antinas garsiai nusikvatojo. 
Ir jis negalėjo pykti ant riterio. Taip apsitaisęs, Tirionas tikrai atrodė juo- 
kingai. Berankovis jo švarkas per vidurį buvo padalytas į dvi dalis: kairė 
pusė pasiūta iš skaisčiai raudono aksomo ir prisagstyta bronzinių kniedžių, 
o dešinė - iš geltonos vilnos ir išsiuvinėta žaliais gėlių raštais. Kelnės taip 
pat buvo dviejų dalių: dešinė klešnė ryškiai žalia, kairė raudonai ir baltai 
dryžuota. Viena iš Ilyrijaus skrynių buvo prikrauta vaikiškų, priplėkusių, 
bet gerai pasiūtų drabužių. Septonė Lemorė kiekvieną iš jų perkirpo pusiau, 
o tada susiuvo skirtingų rūbų dalis ir nesunkiai sukūrė paprastą juokdario 
apdarą. Grifas netgi primygtinai reikalavo, kad Tirionas padėtų karpyti ir 
siūti. Be abejo, taip jis norėjo neūžaugą pažeminti, bet Tirionui siūti patiko. 
Ir Lemorės draugija visada buvo maloni, nors ji neūžaugą rūsčiai nudėbda- 
vo kaskart, kai tik jis imdavo burnoti prieš dievus. Jei Grifas nori parodyti 
mane pasauliui kaip juokdarį, aš šį žaidimą žaisiu. Tirionas žinojo, jog lordą 
Taiviną, kad ir kur po mirties nukeliavusį, tai pašiurpins, ir vien dėl to nesi- 
jautė taip baisiai žeminamas. 

Bet kita jo gauta užduotis tikrai nebuvo skirta kvaišeliui juokdariui. An- 
tinas turi kalaviją, o aš - plunksną ir pergamentą. Grifas pavedė jam užra- 
šyti viską, kas yra žinoma apie drakonus. Užduotis buvo ne iš lengvųjų, bet 
neūžauga kasdien uoliai dirbo: sukryžiavęs kojas sėdėjo ant kajutės stogo ir 
stropiai skrebeno plunksna. 

Per tiek metų apie drakonus Tirionas buvo skaitęs labai daug. Daugu- 
ma tų pasakojimų buvo visiškas pramanas ir jais negalėjai tikėti, o knygos, 
kurias jiems parūpino Ilyrijus, toli gražu nebuvo iš tų, kurias jis būtų pagei- 
davęs turėti. Tiesą sakant, dabar Tirionas labai norėjo laikyti rankose pilną 
„Friholdo ugnies“ tomą, dar vadinamą Galendoro „Valyrijos istorija“. Ta- 
čiau Vesterose pilnas šios knygos egzempliorius niekam nebuvo žinomas; 
net Citadelės meisteriams trūko dvidešimt septynių pergamento ritinėlių. 
Senajame Volantyje tikriausiai yra biblioteka. Galbūt ten rasčiau visą knygą, 
jei tik pavyktų prasmukti per Juodąsias Sienas ir nusigauti į miesto širdį. 

Dėl septono Barto „Drakonų, slibinų bei sparnuotų drakonų ir nepa- 
prastos jų istorijos“ didelių vilčių jis nepuoselėjo. Bartas buvo kalvio sūnus, 
Džaheirio Taikintojo valdymo metais iškilęs ir tapęs karaliaus ranka. Jo 
priešai visada tvirtino, girdi, Bartas yra veikiau burtininkas, o ne septonas. 
Sėdęs į Geležinį sostą, Beiloras Palaimintasis visus Barto raštus įsakė su- 
naikinti. Prieš dešimt metų Tirionui teko skaityti „Nepaprastos istorijos“ 
ištrauką, išvengusią Beiloro Palaimintojo jai numatyto likimo, bet jis abe- 

jojo, kad bent viena iš Barto knygų būtų perplukdyta per Siaurąją jūrą. Ir, 
žinoma, beveik visiškai nebuvo vilties aptikti nepilną, nežinomo autoriaus, 
krauju permirkusią knygą, kartais vadinamą „Krauju ir ugnimi“, kartais — 
„Drakonų žūtimi“, - vienintelį išlikusį veikalą, kaip manoma, paslėptą užra- 
kintame požemyje po Citadele. 

Kai žiovaudamas denyje pasirodė Pusiau Meisteris, neūžauga kaip tik 
rašė viską, ką prisiminė apie drakonų poravimąsi, nors šiuo klausimu Bar- 
tas, Mankanas ir Tomaksas laikėsi visiškai skirtingų nuomonių. Haldonas 
nužingsniavo į laivo galą nusičiurkšti ir paleido srovę į saulės apšviestą ir 
tviskantį vandenį, bet šią vis nutraukdavo vėjo gūsis. 

- Pavakare turėtume pasiekti į Roiną įtekantį Noiną, Jolai! - šūktelėjo 
Pusiau Meisteris. 

Tirionas pakėlė akis nuo savo raštų. 

— Mano vardas Hugoras. Jolas yra tas, kuris slepiasi mano kelnėse. Gal 
man išleisti jį pažaisti? 

— Geriau ne. Jis gali išgąsdinti vėžlius. - Haldono šypsena žeidė ne ma- 
žiau už durklo ašmenis. - Kaip, sakei, vadinosi ta gatvė Lanisporte, kurioje 
esi gimęs, Jolai? 

— Tai buvo skersgatvis. Be pavadinimo. 

Tirionas su niūriu pasimėgavimu prigalvodavo vis naujų Hugoro Hilo, 
dar vadinamo Jolo, iš Lanisporto kilusio pavainikio, gyvenimo faktų. Ge- 
riausias melas yra tas, kuriame slypi tiesos grūdas. Neūžauga suprato, jog 
kalba jis kaip vakarietis ir, be to, kilmingas vakarietis, tad Hugoras turėjo 
būti ne kas kitas, o nesantuokinis kokio nors lordo sūnus. Lanisportą savo 
gimimo vieta neūžauga pasirinko todėl, kad jį pažinojo geriau už Senmiestį 
ir Karaliaus Uostą - miestus, kuriuose anksčiau ar vėliau atsidurdavo visi 
neūžaugos, net ir Gerosios Žmonos Prasčiokės užauginti ropių sklypelyje. 
Kaime nebuvo nei komediantų, nei mimų vaidinimų, užtat... netrūko šuli- 
nių, kurie prarydavo nepageidaujamus kačiukus, veršiukus su trimis galvo- 
mis ir tokius kūdikius kaip jis. 

— Matau, sugadinai dar ritinėlį gero pergamento, Jolai. 

Haldonas susirišo kelnių juosmenį. 

- Ne kiekvienas iš mūsų gali būti Pusiau Meisteris. - Mėšlungis ėmė 
traukti Tirionui ranką. Jis padėjo rašomąją plunksną ir pamankštino savo 
trumpus storus pirštus. - Gal nori sužaisti dar vieną kivaso partiją? 

Pusiau Meisteris visuomet jį įveikdavo, bet lošiant diena ne taip pra- 
ilgdavo. 

— Vakare. Gal prisidėsi prie mūsų ir nueisi į Jaunojo Grifo pamoką? 

- Kodėl ne. Juk kažkas turi taisyti jūsų klaidas. 

„Droviojoje mergelėje“ buvo keturios kajutės. Vienoje buvo įsikūrę Jan- 
Aris ir Jisila, kitoje - Grifas su Jaunuoju Grifu. Septonė Lemorė ir Haldonas 
turėjo po atskirą kajutę. Pusiau Meisterio kajutė buvo didžiausia iš visų ke- 

turių. Prie vienos sienos stovėjo knygų lentynos ir dėžės, prikrautos senų 
ritinėlių ir pergamentų; prie kitos buvo lentynos su tepalais, vaistingomis 
žolėmis ir gydomaisiais gėrimais. Per apskritą langelį geltonu grublėtu sti- 
klu į vidų įkypai krito auksinė saulės šviesa. Kajutėje buvo gultas, rašomasis 
stalas, kėdė, taburetė ir Pusiau Meisterio kivaso stalas, ant kurio mėtėsi iš 
medžio išdrožtos figūros. 

Pamoka prasidėjo nuo kalbų mokymosi. Bendrąja kalba Jaunasis Grifas 
šnekėjo kaip gimtąja, taip pat laisvai kalbėjo valyriškai, pietinėmis Pentoso, 
Tirošio, Myro, Lyso šnektomis ir prekybiniu jūrininkų kalbų kratiniu. Vo- 
lančio šnekta jam, kaip ir Tirionui, visiškai nebuvo girdėta, tad jie kasdien 
išmokdavo po kelis žodžius, o Haldonas taisydavo jų klaidas. Dar sunkesnė 
buvo Mirino kalba: ji buvo kilusi iš valyrų, bet gerokai paveikta baisios ir 
šiurkščios Senojo Giso kalbos. 

- Jei nori teisingai kalbėti giskariškai, turi leisti įskristi į šnervę bitei, — 
pasiskundė Tirionas. 

Jaunasis Grifas nusijuokė, o Pusiau Meisteris paragino: 

— Dar kartą... 

Jaunuolis pakluso, nors šį kartą, tardamas „zzz“, užvertė akis į lubas. Jo 
klausa jautresnė už manąją, nors ir nenoromis, vis dėlto turėjo pripažinti 
Tirionas, tačiau galėčiau lažintis, kad mano liežuvis miklesnis. 

Po kalbų jie ėmėsi geometrijos. Šiam mokslui jaunuolis nebuvo toks im- 
lus, bet Haldonas pasirodė esąs kantrus mokytojas, be to, šį kartą padėti 
galėjo ir Tirionas. Mat stačiakampių, apskritimų ir trikampių paslapčių mo- 
kėsi pas savo tėvo meisterius Kasterlių Uoloje ir tai, ką buvo išmokęs, prisi- 
minė lengviau, nei galėjo tikėtis. 

Kol atėjo istorijos eilė, Jaunajam Grifui jau buvo sunku susikaupti. 

— Kalbėjome apie Volančio istoriją, - priminė jam Haldonas. - Ar galė- 
tum Jolui paaiškinti skirtumą tarp tigro ir dramblio? 

— Volantis yra seniausias iš devynių laisvųjų miestų, vyriausias Valyrijos 
sūnus, - neslėpdamas nuobodulio prabilo jaunuolis. - Po Pražūties volan- 
tiečiai ėmė laikyti save Friholdo įpėdiniais ir teisėtais pasaulio valdovais, 
bet dėl to, kaip tą valdžią perimti, jų nuomonės išsiskyrė. Didžiūnai ragino 
griebtis kalavijų, o pirkliai ir palūkininkai sakė, jog reikia plėtoti prekybą. 
Ėmusios valdyti miestą, šios dvi grupuotės buvo imtos vadinti atitinkamai 
tigrais ir drambliais. 

Po Valyrijos Pražūties beveik šimtą metų valdžia priklausė tigrams. Iš 
pradžių juos lydėjo sėkmė. Volančio karinis jūrų laivynas užėmė Lysą, o sau- 
sumos kariuomenė užgrobė Myrą ir dvi žmonių kartas šie trys miestai buvo 
valdomi iš už Juodųjų Sienų. Tačiau tigrams pamėginus pavergti Tirošį, jų 
viešpatavimas baigėsi. Kilus karui, Tirošio pusę palaikė Pentosas ir Veste- 
roso Audros karalius. Lysiečių pabėgėliams Bravosas davė šimtą karo laivų, 
raitas ant Juodojo Siaubo iš Drakono Uolos atskrido Eigonas Targarienas, 

o Myras ir Lysas sukilo. Po šio karo iš Ginčijamų žemių liko tik nusiaubta 
dykynė, o lysiečiai ir myriečiai nusimetė jungą ir atgavo laisvę. Tigrai patyrė 
ir daugiau pralaimėjimų. Flotilė, kurią jie išsiuntė atsiimti Valyrijos, pradin- 
go Ūkanų jūroje. Kol liepsnasvaidės galeros kovėsi Durklo ežere, Kohoras 
ir Norvosas užvaldė Roiną. Iš rytų atjojo dotrakiai, prasčiokus vydami iš 
trobelių, o didžiūnus iš dvarų, ir siautė, kol nuo Kohoro miško iki Selhorio 
aukštupio liko vien žolė ir krūvos griuvėsių. Po šimtą metų trukusio karo 
Volantis liko nusiaubtas; sužlugdytas ir praradęs daugybę žmonių. Tada iš- 
kilo drambliai. Nuo to laiko valdžia mieste priklauso jiems. Būna metų, kad 
tigrai išsirenka triarchą, o būna, kad ne, bet, jei ir išsirenka, tai tik vieną, 
todėl miestą jau tris šimtus metų valdo drambliai. 

— Labai gerai, - linktelėjo Haldonas. - O kas yra dabartiniai triarchai? 

- Malakvas yra tigras, Nesas ir Donifas - drambliai. 

- Ko galime pasimokyti iš Volančio istorijos? 

- Jei nori užkariauti pasaulį, neturėdamas drakonų geriau tokio žygio nė 
nepradėk. 

Tirionas nesusilaikęs nusijuokė. 

Vėliau, kai Jaunasis Grifas išėjo ant denio padėti Jandriui tvarkytis su 
burėmis ir kartimis, Haldonas ant savo kivaso stalo sustatė figūras ir pasi- 
ruošė žaisti. Žvelgdamas į jį skirtingų spalvų akimis, Tirionas tarė: 

- Tas jaunuolis tikrai nuovokus. Puikiai su juo padirbėjai. Nesmagu pri- 
pažinti, bet pusė Vesteroso lordų nėra taip išprusę. Kalbos, istorija, dainos, 
matematika... Samdomo kalavijuočio sūnui tai - labai rimti mokslai. 

- Atsidūrusi tinkamose rankose, knyga gali būti toks pat pavojingas gin- 
klas kaip kalavijas, - pasakė Haldonas. - Šį kartą pasistenk, kad žaidimas 
man teiktų malonumą, Jolai. Kivaso žaidėjas iš tavęs toks pat prastas kaip ir 
akrobatas. 

- Mėginu tave užliūliuoti, kad įgautum nepagrįsto pasitikėjimo savi- 
mi, - paaiškino Tirionas, abiejose pertvarėlės pusėse jiedviem dėliojant fi- 
gūras. - Tu tik manai, kad išmokei mane žaisti kivasą, bet ne visada viskas 
būna taip, kaip atrodo. Gal aš šį žaidimą išmokau iš sūrių pirklio, ar niekada 
apie tai nepagalvojai? 

- Ilyrijus nemoka žaisti kivaso. 

Nemoka, tarė sau neūžauga, užtat jis žaidžia sostų žaidimą, o tu, Grifas ir 
Antinas esate viso labo figūrėlės, kurias jis stumdo kur panorėjęs ir prireikus 
>aaukos, kaip paaukojo Viseirį. 

- Tuomet visa kaltė tenka tau. Jei prastai lošiu, vadinasi, manęs neiš- 
mokei. 

Pusiau Meisteris nusijuokė. 

- Jolai, kai piratai perrėš tau gerklę, man tavęs trūks. 

— O kur tie garsieji piratai? Jau pradedu manyti, kad judu su Ilyrijumi 
"u0s išsigalvojote. 

- Daugiausia jų Roino ruože tarp Arnojaus ir Liūdesio. Aukščiau Arno- 
jaus griuvėsių upę valdo kohoriečiai, o žemiau Liūdesio valdžia priklauso 
Volančio galeroms, bet tarp jų plytintis vandens ruožas nepriklauso nė vie- 
nam iš miestų, tad jį užsiėmė piratai. Durklo ežere pilna salelių, ten jie ir 
tūno sulindę į urvus ir slaptas tvirtoves. Pasiruošęs? 

— Susiremti su tavimi? Žinoma. Susitikti akis į akį su piratais? Nelabai... 

Haldonas pakėlė pertvarėlę. Abu žaidėjai apžvelgė ir išstudijavo prieši- 
ninko figūrų išsidėstymą. 

— Mokaisi... - pripažino Pusiau Meisteris. 

Tirionas čiupo savo drakoną, bet tuoj pat apsigalvojo. Praeitoje partijoje 
jis per anksti paėjo drakonu ir jį nukirto priešininko svaidyklė. 

- Jei sutiksime tuos legendinius piratus, galbūt aš pereisiu pas juos. Pri- 
sistatysiu jiems kaip Hugoras Pusiau Meisteris. 

Taip taręs, Tirionas stumtelėjo lengvai šarvuotą žirgą link Haldono kal- 
nų. 

— Tau geriau tiktų vadintis Hugoru Puskvaišiu, - atsakė drambliu paėjęs 
Haldonas. 

— Pusės turimų smegenų man visiškai pakanka, kad tau prilygčiau. - Ti- 
rionas stumtelėjo į priekį sunkiai šarvuotą žirgą, kad šis būtų paspirtis len- 
gvai šarvuotam. — Gal nori lažintis dėl šios partijos baigties? 

Pusiau Meisteris kilstelėjo antakį. 

— Iš kokios sumos? 

— Monetų neturiu. Galime lažintis iš paslapčių. 

— Grifas išluptų man liežuvį. 

- Bijai, ar ne? Aš, tavim dėtas, bijočiau. 

— Tą dieną, kai laimėsi prieš mane kivaso partiją, man iš užpakalio ims 
ropoti vėžliai. - Pusiau Meisteris pastūmė savo ietis. - Gerai, lažinkimės, 
neūžauga. 

Tirionas ištiesė ranką prie savo drakono. 

Po trijų valandų nykštukas pagaliau vėl užlipo ant denio ištuštinti savo 
pūslės. Antinas padėjo Jandriui nuleisti burę, o Jisila laikė vairalazdę. Saulės 
diskas kabojo žemai prie horizonto vakariniame krante, apatiniu lanku vos 
nesiekdamas sužėlusių nendrių viršūnių, pakilo ir ėmė pūsti gūsingas vėjas. 
Man reikia odmaišio vyno, pagalvojo neūžauga. Ilgai sėdėjus ant taburetės, 
jam sustiro kojos, be to, taip svaigo galva, jog Tirionui labai pasisekė, kad 
neįkrito į upę. 

- Jolai! - šūktelėjo Antinas. - Kur Haldonas?! 

— Nuėjo miegoti, nors ir nelabai maloniai jausdamasis. Jam iš užpakalio 
ropoja vėžliai. 

Palikęs riteriui pačiam susivokti, ką tai reiškia, Tirionas kopėčiomis už- 
sikorė ant kajutės stogo. Toli rytuose, už uolėtos salos, telkėsi tamsa. 

Septonė Lemorė čia jį ir rado. 

- Jauti artėjant audrą, Hugorai Hilai? Mums prieš akis - Durklo ežeras, 
kuriame knibždėte knibžda piratų. O už jo - Liūdesys. 

Tik ne manasis. Savo liūdesį, kad ir kur eičiau, visuomet nešiuosi su savi- 
mi. Prisiminęs Tišą, jis vėl pagalvojo, kur vieta kekšėms. - Kodėl ne Volan- 
tyje? Galbūt ten ją rasiu? Žmogus turi išsaugoti viltį. Tada pagalvojo, ką jai 
sakytų. Atleisk, kad leidau jiems tave prievartauti, mylimoji. Maniau, kad esi 
kekšė. Ar galėtum man atleisti? Noriu grįžti į mudviejų trobelę, noriu, kad 
viskas būtų taip, kaip anuomet, kai buvome vyras ir žmona. 

Jie praplaukė salą. Rytiniame upės krante Tirionas matė artėjant griuvė- 
sius: pasvirusias sienas, nuvirtusius bokštus, suskilusius kupolus, supuvu- 
sių medinių kolonų eiles ir gatves, užneštas dumblo ir apaugusias skaisčiai 
raudonomis kerpėmis. Dar vienas pražuvęs miestas, dešimt kartų didesnis 
už Gojano Aukštumas. Dabar čia gyveno vėžliai, didžiuliai kaulų triuškin- 
tojai. Neūžauga matė juos besišildančius saulės spinduliuose, primenančius 
rudas ir juodas pelkių kalvutes su rantytomis kaulinėmis išaugomis, styran- 
čiomis pačiame kiauto vidury. Keli iš jų pamatė „Droviąją mergelę“ ir nu- 
slydo žemyn drumsdami vandenį ir palikę jo paviršiuje sklindančius ratilus. 
Tai nebuvo pati geriausia vieta maudynėms. 

Paskui pro pusiau apsemtus medžius iškrypusiais kamienais ir plačias 
užlietas gatves Tirionas pamatė saulės spindulius atmušantį sidabrišką ir 
tviskantį vandens paviršių. Dar viena upė, akimirksniu susivokė jis, dar vie- 
nas sraunus Roino intakas. Griuvėsiai darėsi vis aukštesni, o žemės ruožas 
vis siaurėjo ir netrukus miestas baigėsi kyšuliu, kuriame dunksojo didžiu- 
lių, iš rožinio ir žalio marmuro pastatytų rūmų liekanos: buvo matyti nuvir- 
tę kupolai ir didelės nuskilusios smailės, iškilusios aukštai virš dengtos arkų 
galerijos. Elinguose, kadaise talpinusiuose bent pusšimtį laivų, Tirionas pa- 
matė ir daugiau miegančių kaulų triuškintojų. Ir tada suprato, kur esąs. Tai 
buvo Naimerijos rūmai, o šie griuvėsiai - tai jos miestas, Naisaras. 

- Jolai! - „Droviajai mergelei“ plaukiant pro kyšulį, šūktelėjo Jandris. — 
Dabar vėl papasakok man apie Vesteroso upes, dydžiu prilygstančias tėtu- 
šiui Roinui. 

- Ten tokių upių nėra! - atsakydamas riktelėjo neūžauga. - Jokia Septy- 
nių Karalysčių upė pločiu nė iš tolo neprilygsta šiai. 

Vien naujasis intakas pločiu beveik prilygo upei, kuria jie plaukė, ir buvo 
ne kažin kiek siauresnis už Manderį ar Trišakį. 

— Tai Naisaras, prie kurio tėtušiui į glėbį puola jo sūnus patrakėlis Noi- 
nas, - paaiškino Jandris, - bet tikrąjį savo plotį Roinas pasiekia tik tuomet, 
kai susitinka su kitais sūnumis intakais. Prie Durklo ežero į jį įsilieja srau- 
nusis Koinas - tamsusis sūnus, turtingas iš Kirvio gauto aukso bei gintaro 
ir pušų kankorėžių iš Kohoro miško. Dar piečiau tėtušis susitinka Loru- 
lą - besišypsantį sūnų iš Aukso Laukų. Jųdviejų santakoje kadaise dunkso- 
io Chrojanas, pramogų miestas, kur namai buvo iš aukso, o gatves atstojo 

kanalai. Dar vėliau, nutekėjęs daugybę lygų į pietus ir į rytus, Roinas su- 
spaudžia glėbyje lėtąjį Selhorį, drovųjį brolį, tekantį per nendrynus ir labai 
vingiuotą. Štai ten tėtušis Roinas taip išplatėja, kad žmogus, plaukdamas 
laivu jo vagos viduriu, nebemato nei vieno, nei kito kranto. Pats tuo įsiti- 
kinsi, mažasis bičiuli. 

Įsitikinsiu, pagalvojo neūžauga ir atkreipė dėmesį, kad už nepilnų šešių 
jardų nuo laivo vandens paviršius suribuliavo. Jau ketino parodyti tuos ri- 
bulius Lemorei, tik staiga padaras išniro sukeldamas tokią bangą, kad „Dro- 
vioji mergelė“ pasviro į šoną. 

Tai buvo dar vienas vėžlys - milžiniškas raguotasis vėžlys tamsiai žaliu, 
rudais taškais išmargintu kiautu, apaugusiu vandens kerpėmis ir kietais 
juodais upių moliuskais. Jis pakėlė galvą, ūktelėjo ir duslus, gaudesį prime- 
nantis jo riksmas nuaidėjo garsiau už karo ragą, kokį Tirionui buvo tekę 
girdėti. 

— Mes palaiminti! - ėmė džiaugsmingai šūkauti Jisila, o jos skruostais 
ritosi ašaros. - Mes palaiminti, palaiminti! 

Antinas taip pat džiaugėsi ir šūkčiojo, o jo pavyzdžiu pasekė ir Jaunasis 
Grifas. Haldonas užlipo ant denio, tikėdamasis sužinoti, dėl ko kilo sąmyšis, 
bet... pavėlavo. Milžiniškas vėžlys jau vėl buvo paniręs. 

— Kas sukėlė visą šį triukšmą? - paklausė Pusiau Meisteris. 

— Vėžlys, - atsakė jam Tirionas. - Už šį laivą didesnis vėžlys. 

— Tai buvo jis! - šūktelėjo Jisila. - Upės Senolis. 

Kodėl ne? - pagalvojo Tirionas ir plačiai nusišypsojo. Liudydami kara- 
liaus gimimą visada pasirodo dievai ir vyksta stebuklai. 


DAVOSAS 


| Šanis pribuvėja“ slapta įplaukė į Baltąjį Uostą prasidėjus vakari- 
44 A niam potvyniui, o sulopytos jos burės virpčiojo nuo kiekvieno vėje- 
lio gūsio. 

Tai buvo senas kogas, be to, net ir ką tik pastatyto jo niekas nebūtų pa- 
vadinęs gražiu. Laivo priekį puošė statula besijuokiančios moters, už vienos 
kulkšnies laikančios kūdikį, bet ir moters skruostai, ir kūdikio užpakaliukas 
buvo išvarpyti kinivarpų. „Linksmosios pribuvėjos“ korpusą dengė daugy- 
bė gelsvai rusvų dažų sluoksnių; jos burės buvo senos ir sudriskusios. Ji ti- 
krai nebuvo tas laivas, kuris trauktų kieno nors dėmesį, nebent tas kas nors 
būtų nusistebėjęs, kaip ji apskritai dar laikosi ant vandens. Šis laivas daugy- 
bę metų kursavo tarp Baltojo Uosto ir Sistertono, o jo įgula vertėsi kuklia 
prekyba. 

Ne tokio atvykimo tikėjosi Davosas Sivortas, išplaukdamas su Sala ir jo 
laivynu. Tuomet viskas atrodė gerokai paprasčiau. Karalius Stanis, nesulau- 
kęs varnų su žinia, patvirtinančia Baltojo Uosto ištikimybę, išsiuntė pasiun- 
tinį asmeniškai pasikalbėti su lordu Manderliu. Kad parodytų savo galybę, 
Davosas į uostą turėjo įplaukti stovėdamas ant Salos galeros „Valyrietė“ de- 
nio, paskui ją sekant visam lysiečio laivynui. Visų jo laivų korpusai buvo 
dryžuoti: juodi ir gelsvi, rožiniai ir mėlyni, žali ir balti, skaisčiai raudoni ir 
aukso spalvos. Lysiečiai mėgo ryškias spalvas, o Saladoras Sanas jas tiesiog 
dievino. Saladoras Nuostabusis... - pagalvojo Davosas. Bet audros niekais 
pavertė visus mūsų ketinimus. 

Užuot visiems padaręs įspūdį, Davosas įsigavo į miestą slapta, kaip kad 
būtų pasielgęs prieš dvidešimt metų. Kol nežinojo tikrosios padėties, išmin- 
tingiau buvo ne pasiskelbti lordu, o apsimesti paprastu jūreiviu. 

Rytiniame krante, kur Baltasis Peilis įtekėjo į įlanką, jiems prieš akis 
dunksojo kalkėmis nuteptos Baltojo Uosto sienos. Nuo to laiko, kai prieš 
keliolika metų Davosas čia lankėsi paskutinį kartą, kai kurie gynybiniai 
miesto įtvirtinimai buvo sustiprinti. Ant dambos, skiriančios vidinį ir išori- 
nį uostus, buvo iškilusi ilga, akmeninė, trisdešimties pėdų aukščio ir beveik 
mylios ilgio siena su kas šimtą jardų pūpsančiais bokštais. Be to, iš Ruonio 
Uolos, kur kadaise buvo tik griuvėsiai, dabar kilo dūmas. Tai gali būti ir ge- 
rai, ir blogai - nelygu, kurią pusę lordas Vimanas nuspręs palaikyti. 

Davosui šis miestas patiko seniai - nuo tos dienos, kai pirmą kartą at- 
plaukė į jį tarnaudamas junga „Katėje dykūnėje . Palyginti su Senmiesčiu ir 
Karaliaus Uostu, šis miestas buvo nedidelis, užtat švarus, gerai sutvarkytas, 
plačiomis, tiesiomis, akmenimis grįstomis gatvėmis, kur atsidūręs žmo- 

gus visai lengvai rasdavo kelią. Namai buvo pastatyti iš kalkėmis nubaltin- 
to akmens, stačiais, tamsiai pilku skalūnu dengtais stogais. Roras Uhoris, 
senasis „Katės dykūnės“ šeimininkas ir keistuolis, tvirtino vieną uostą nuo 
kito atskiriantis vien iš kvapo. Jis vis kartodavo, girdi, miestai - kaip mote- 
rys: kiekvienas turi savitą kvapą. Senmiestis kvepėjo gėlėmis, tarsi išsikvė- 
pinusi turtinga ledi. Lanisportas buvo melžėja, - gaivi ir atsiduodanti žeme, 
laužo dūmais trenkiančiais plaukais. Karaliaus Uostas dvokė nelyginant 
nesipraususi kekšė. O Baltajame Uoste oras buvo vėsus, dvelkiantis jūros 
druska ir šiek tiek - žuvimi. „Šis miestas kvepia kaip undinė, - sakydavo 
Roras. - Jis kvepia jūra.“ 

Jis vis dar taip kvepia, dingtelėjo Davosui, tačiau jis užuodė ir Ruonio 
Uoloje degančių durpių skleidžiamus dūmus. Išorinio uosto prieigose dau- 
giausia buvo akmenų: didžiulė pilkšvai žalsva jų krūva dunksojo iškilusi per 
penkiasdešimt pėdų virš vandens. Jos viršūnę tarsi karūna puošė vėjo nu- 
gairinti akmenys - apskrita Pirmųjų Žmonių tvirtovė, šimtus metų stovinti 
čia vieniša ir apleista. Tačiau dabar ji nebuvo tuščia. Už suritintų akmenų 
Davosas pamatė skorpionus, ugnies svaidykles ir pro jų tarpus žvelgiančius 
arbaletininkus. Ten tikriausiai šalta ir drėgna. Kiekvieną kartą čia lanky- 
damasis Davosas matydavo ir ruonių, besivartančių žemai, ant suskilusių 
akmenų. Kai tik „Katė dykūnė“ pakeldavo bures plaukti iš Baltojo Uosto, 
Aklas Pavainikis visada liepdavo jam tuos ruonius suskaičiuoti. „Kuo dau- 
giau ruonių, - sakydavo Roras, - tuo sėkmingesnė bus kelionė.“ Dabar ant 
akmenų ruonių apskritai nebebuvo. Juos išbaidė dūmai ir kareiviai. Išmin- 
tingesnis žmogus tai būtų supratęs kaip įspėjimą. Jei būčiau turėjęs nors lašelį 
sveiko proto, būčiau likęs su Sala. Davosas būtų galėjęs grįžti į pietus, pas 
Mariją ir jųdviejų sūnus. Tarnaudamas karaliui, praradau keturis sūnus, o 
penktasis dabar tarnauja jo ginklanešiu. Turiu teisę saugoti ir branginti man 
likusius du berniukus. Per daug ilgai jų nemačiau. 

Rytų sargyboje juodieji broliai jam pasakojo, kad Manderliai iš Baltojo 
Uosto ir Boltonai iš Dredforto vieni kitų nemėgsta. Geležinis sostas pasky- 
rė Ruzą Boltoną Šiaurės sergėtoju, tad buvo visiškai tikėtina, jog Vimanas 
Manderlis turėtų remti Stanį. Baltasis Uostas negali laikytis nuošaliai. Mies- 
tui reikia sąjungininko ir gynėjo. Lordui Vimanui karaliaus Stanio reikia taip 
pat kaip Staniui lordo Vimano. Bent jau taip atrodė būnant Rytų sargyboje. 

Bet Sistertone šios viltys žlugo. Jei lordas Borelis kalbėjo tiesą, jei Man- 
derliai ketino susivienyti su Boltonais ir Frėjais... Ne, kol kas buvo geriau 
apie tai negalvoti. Netrukus Davosas turėjo išsiaiškinti tiesą. Jis meldėsi, kad 
nebūtų atvykęs per vėlai. 

Ta ant dambos iškilusi siena užstoja vidinį uostą, dingtelėjo jam, kai 
„Linksmojoje pribuvėjoje“ įgula nuleido burę. Išorinis uostas buvo dides- 
nis, bet vidiniame laivams stovėti buvo patogiau, mat iš vienos pusės juos 
užstojo miesto gynybinė siena, iš kitos - milžiniškas dunksantis Vilko Ur- 

vas, o dabar dar ir akmeninė dambos siena. Rytų sargyboje prie jūros Ko- 
teris Paikas Davosui pasakojo, kad lordas Vimanas stato karo laivus. Tad 
už tų sienų galėjo būti nuleidę inkarus dvi dešimtys laivų, tik ir laukiančių 
įsakymo išplaukti į jūrą. 

Anapus storų ir baltų miesto gynybinių sienų, ant kalvos išdidi ir padū- 
mavusi dunksojo Naujoji pilis. Davosas matė ir Sniego septos stogo kupolą, 
ant kurio puikavosi aukštos Septyneto statulos. Išvaryti iš Žemupio, Man- 
derliai perkėlė savo tikėjimą į šiaurę. Baltajame Uoste buvo ir dievų giraitė - 
šiurpios akmenų krūvos ir šaknų bei šakų sąžalynas, plytintis už trupančių 
ir juodų sienų Vilko Urvo, - senovinės tvirtovės, kuri dabar buvo naudoja- 
ma tik kaip kalėjimas. Bet čia, galima sakyti, visada buvo septonų valdos. 

Visur galėjai matyti Manderlių giminės ženklą - vandenį; jis buvo išsiu- 
vinėtas ant besiplaikstančių vėliavų, iškeltų ant Naujosios pilies bokštų, virš 
Ruonio vartų ir ant miesto gynybinių sienų. Rytų sargyboje tarnavę šiaurie- 
čiai primygtinai kartojo, girdi, Baltasis Uostas niekada nesulaužys Vinterfe- 
lui duotos ištikimybės priesaikos, bet Davosas nematė nė vienos vėliavos su 
Starkų didvilkiu. Kita vertus, ir liūtų nėra. Negali būti, kad lordas Vimanas 
jau prisiekė ištikimybę Tomenui, - jei būtų prisiekęs, būtų iškėlęs ir jo vėliavą. 

Dokų rajone esančios prieplaukos buvo grūste užgrūstos. Prie žuvų tur- 
gaus krantinės pririšti ant vandens sūpavosi netvarkingai sustatyti laiveliai, 
iš kurių buvo kraunamas žvejybos laimikis. Davosas atkreipė dėmesį ir į 
tris žvejybinius upių laivelius - ilgais, siaurais ir tvirtais korpusais, galinčius 
drąsiai leistis į Baltojo Peilio vandenis ir akmenuotas sraunumas. Tačiau la- 
biausiai jį domino jūrų laivai: pora vienastiebių burinių laivų, pilkšvai rusvų 
ir apšepusių kaip „Linksmoji pribuvėja“, prekybinis laivas, pavadintas „Šo- 
kančiu audroje“, kogai „Narsusis magistras“ ir „Gausybės ragas“, bravosie- 
čių galeros, išsiskiriančios skaisčiai raudonais korpusais ir burėmis... 

„ir užjų stovintis karo laivas. 

Pamačius jį, Davoso puoselėta viltis gerokai prigeso. Karo laivo korpu- 
sas buvo juodas ir aukso spalvos, o jo priekį puošė medinė leteną pakėlusio 
liūto statula. „Liūtų žvaigždė“, - buvo užrašyta ant laivagalio, po plazdančia 
vėliava, ant kurios puikavosi Geležiniame soste sėdinčio berniuko karaliaus 
herbas. Dar prieš metus Davosas nebūtų gebėjęs to pavadinimo perskaityti, 
tačiau Drakono Uoloje meisteris Pilosas išmokė jį pažinti daugumą raidžių. 
Bent šį kartą skaitymas Davosui teikė malonumą. Jis tylomis meldėsi, kad 
šį karo laivą čia būtų atvijusios audros, nuniokojusios ir Salos flotilę, bet 
dievai nebuvo tokie palankūs. Frėjai buvo čia, ir jis niekaip negalėjo išvengti 
šio susitikimo. 

„Linksmoji pribuvėja“ prisišvartavo audrų gerokai nusiaubtos prieplau- 
kos gale, išoriniame uoste, gana toli nuo „Liūtų žvaigždės . Įgulai virvėmis 
pririšus laivą prie polių ir paklojus trapą, jos kapitonas neskubėdamas nuė- 
jo pas Davosą. Kasas Mogatas buvo kilęs iš anapus Siaurosios jūros, pradė- 


200 GEORGE R. R. MARTIN 


tas Sistertone ibeniečio banginių Žvejo ir vietinės kekšės. Vos penkių pėdų 
ūgio ir visas gauruotas, plaukus ir žandenas jis dažėsi samanų žalumo spal- 
va. Dėl to atrodė nelyginant kelmas, avintis geltonus batus. Ir vis dėlto, ne- 
paisant išvaizdos, Kasas Mogatas, rodos, buvo geras jūreivis, nors su įgula 
elgėsi griežtai. 

— Ar ilgai užtruksi krante? 

— Bent vieną dieną. Galbūt ir ilgiau. 

Davosas atkreipė dėmesį, jog lordams patinka versti atvykėlius laukti. Jis 
numanė, jog lordai taip elgiasi tikėdamiesi, kad svečias ims nekantrauti, ir 
norėdami parodyti savo galią. 

- „Linksmoji pribuvėja“ uoste stovės tris dienas. Ne ilgiau. Kitaip manęs 
pasiges Sistertone. 

- Jei viskas klostysis gerai, tikriausiai į laivą grįšiu jau rytoj. 

— Ojei nesiseks? 

Tada galiu ir visai negrįžti. 

- Tau nereikia manęs laukti. 

Davosui nulipus trapu, ant laivo denio užlipo du muitininkai, bet nė vie- 
nas į jį nė nežvilgtelėjo. Jiedu atėjo ten pasimatyti su kapitonu ir apžiūrėti 
krovinio; paprasti jūreiviai jų nedomino, o Davosas tikrai atrodė kaip eilinis 
jūreivis. Jis buvo vidutinio ūgio, mąsliu, saulėje įdegusiu ir vėjo nugairin- 
tu valstiečio veidu, žilstelėjusia barzda ir rudais, druskingo vandens purs- 
lais aptaškytais plaukais. Ir apsirengęs buvo paprastai: avėjo senus batus, 
mūvėjo rudas kelnes, buvo apsivilkęs mėlyną tuniką, ant pečių užsimetęs 
nedažytos vilnos skraistę, ant krūtinės susegtą medine sege. Kad paslėptų 
trumpus ir storus, prieš daugelį metų Stanio nukirstus pirštus, jis mūvėjo 
baltų druskos dėmių išmargintas odines pirštines. Davosas tikrai neatrodė 
nei kaip lordas, nei juo labiau kaip karaliaus ranka. Bet, kol sužinos, kokia 
dabar padėtis, tai jam buvo tik į naudą. 

Davosas patraukė per prieplauką ir per žuvies turgų. Į „Narsiojo magis- 
tro“ triumą buvo kraunamas midus. Krantinėje, sustatytos po keturias vie- 
na ant kitos, stovėjo šio gėrimo statinės. Už vienos tokios stirtos jis pamatė 
kauliukais žaidžiančius jūreivius. Šiek tiek toliau laidė gerkles žuvininkės 
siūlydamos dienos laimikį, berniukas ritmingai mušė būgną, o senas apše- 
pęs lokys pagal tą ritmą šoko ratu jį apstojusiems upeiviams. Prie Ruonio 
vartų budėjo du ietininkai su Manderlių giminės ženklu ant krūtinės, tačiau 
abu pernelyg uoliai flirtavo su prieplaukos kekše ir į Davosą nekreipė dė- 
mesio. Vartai buvo atidaryti, nuleidžiamosios grotos pakeltos. Jis įsimaišė į 
minią, plūstančią pro vartus. 

Už jų plytėjo akmenimis grįsta aikštė su fontanu viduryje. Išniręs iš fon- 
tano vandenų, stovėjo akmeninis vandenis, nuo padų iki karūnos maždaug 
dvidešimties pėdų aukščio. Jo garbanota, žalia barzda buvo apaugusi bals- 

vomis kerpėmis, o vienas trišakio smaigas nulūžęs tikriausiai tuomet, kai 
Davosas dar nebuvo gimęs, ir vis dėlto ši statula padarė jam įspūdį. Miesto 
gyventojai vadino jį Senuoju Peleku. Aikštė buvo pavadinta kažkokio mi- 
rusio lordo garbei, bet niekas jos nevadino kitaip, nei Senojo Peleko aikšte. 

Tą popietę aikštėje knibždėte knibždėjo žmonių. Viena moteris Senojo 
Peleko fontane skalbėsi apatinius ir džiaustė juos ant trišakio smaigų. Po 
prekeivių kolonados arkomis savo paslaugas siūlė raštininkai ir monetų 
keitikai, taip pat keliaujantis burtininkas, žolininkė ir ne kažin ką gebantis 
fokusininkas. Vienas vyras iš karučio prekiavo obuoliais, o šalia stovinti 
moteris siūlė pirkti silkės su svogūnų griežinėliais. Po kojomis kiekvie- 
name žingsnyje maišėsi vištos ir vaikai. Anksčiau, kai Davosui tekdavo 
lankytis Senojo Peleko aikštėje, milžiniškos ąžuolinės, geležimi kaustytos 
Senosios Pinigų Kalyklos durys visuomet būdavo uždarytos, bet šiandien 
jos buvo plačiai atvertos. Viduje jis pamatė šimtus moterų, vaikų ir senių, 
susispietusių ant kailių krūvų, kuriomis buvo nuklotos grindys. Kai kurie 
iš jų kūreno lauželius. 

Stabtelėjęs po kolonada, Davosas už skatiką nusipirko obuolį. 

— Ar Senojoje Pinigų Kalykloje gyvena žmonės? - paklausė jis obuolių 
pardavėjo. 

- Tie, kurie daugiau neturi kur prisiglausti. Dauguma iš jų - prasčio- 
kai, atkeliavę iš Baltojo Peilio aukštupio. Ir iš Hornvudo. Dabar, kai Boltono 
Mergvaikis daro ką nori, jie visi skuba slėptis už miesto sienų. Nežinau, ką 
jo šviesybė lordas su jais darys. Dauguma iš jų atsibastė čia tuščiomis ran- 
komis, tik su apdriskusiais drabužiais. 

Davosas staiga pasijuto kaltas. Jie atbėgo čia ieškoti prieglobsčio, atkeliavo 
į miestą, nepaliestą karo, ir štai aš ateinu jų į tą karą įtraukti. 

— Kuo jie maitinasi? 

Obuolių pardavėjas gūžtelėjo. 

- Vieni elgetauja. Kiti vagia. Daug jaunų merginų ėmėsi amato, kurį pri- 
simena visos merginos, kai daugiau neturi ko parduoti. Be to, kiekvienas 
bent penkių pėdų ūgio vaikinas, jei tik geba išlaikyti ietį, gali rasti sau vietą 
lordo kareivinėse. 

Vadinasi, jis telkia kariuomenę. Tai galėjo būti gerai arba... blogai. Viskas 
priklausė nuo kitų aplinkybių. Obuolys buvo sprangus ir miltingas, tačiau 
Davosas prisivertė dar kartą jo atsikąsti. 

- Ar lordas Vimanas ketina dėtis prie Mergvaikio? 

- Na... - pasikrapštė paausį obuolių pardavėjas, - kai kitą kartą jo švie- 
sybė ateis derėti obuolio, būtinai jo paklausiu. 

- Girdėjau, kad jo duktė ruošiasi tekėti už vieno iš Frėjų. 

- Jo anūkė. Ir aš girdėjau, bet jo šviesybė pamiršo pakviesti mane į 
vestuves. Ar baigsi valgyti obuolį? Graužtuką norėčiau atgauti. Obuolio 
sėklos geros... 

Davosas švystelėjo vaikinui graužtuką. Obuolys niekam tikęs, tačiau 
verta buvo sumokėti skatiką, kad sužinočiau, jog Manderlis telkia kariuo- 
menę. Ir jis nužingsniavo pro Senąjį Peleką ir pro jauną merginą, pre- 
kiaujančią į puodelius supilstytu ožkos pienu. Dabar, būdamas mieste, 
Davosas palengva ėmė prisiminti, kur ko ieškoti. Toliau, ten, kur Senasis 
Pelekas buvo nukreipęs savo trišakio dantis, buvo gatvelė, kur galėjai nu- 
sipirkti keptos menkės - su traškia auksine plutele iš išorės ir balta sluoks- 
niuota žuvimi viduje. Netoliese buvo ir viešnamis, švaresnis nei dauguma 
kitų, kuriame jūreivis galėjo pasimėgauti moteriška draugija nesibaimin- 
damas būti apiplėštas arba nužudytas. Kitoje pusėje, viename iš namų, 
prisišliejusių prie Vilko Urvo sienų kaip polipai prie seno laivo korpuso, 
anksčiau veikė alaus darykla, kurioje buvo verdamas tamsus alus - toks 
sodrus ir gardus, kad už jo statinaitę Bravose arba Ibeno uoste būtų buvę 
galima gauti ne mažiau nei už Arboro auksinį, jei tik miestiečiai aludariui 
apskritai būtų palikę ko parduoti. 

Bet Davosas norėjo vyno - rūgštaus, tamsaus ir nestipraus. Jis neskubė- 
damas perėjo aikštę, nusileido laiptais ir atsidūrė vyno rūsyje, pavadintame 
„Ungurys tinginys“ ir įsikūrusiame po prekių sandėliu, pilnu avikailių. Tais 
laikais, kai Davosas dar vertėsi kontrabanda, „Ungurys“ visame Baltajame 
Uoste garsėjo seniausiomis kekšėmis ir prasčiausiu vynu, taip pat bande- 
lėmis su mėsa, permirkusia lydytais kiaulės taukais ir tokia kremzlėta, kad 
geriausiomis dienomis jos buvo nevalgomos, o prasčiausiomis - tiesiog 
nuodingos. Dėl tokio maisto dauguma miestiečių šį vyno rūsį aplenkdavo 
ir palikdavo jūreiviams, nežinantiems geresnių užeigų. Į „Ungurį tinginį“ 
niekada nekeldavo kojos nei miesto sargybos vyrai, nei muitininkai. 

Yra dalykų, kurie nesikeičia. „Unguryje“ laikas, rodos, buvo sustojęs. 
Skliautuotos užeigos lubos buvo apsmilkusios, juodos nuo suodžių, grin- 
dys - plūktinė asla, be to, trenkė dūmais, švinktelėjusia mėsa ir besivadėjan- 
čiais vėmalais. Ant stalų pastatytos storos lajinės žvakės daugiau rūko, nei 
švietė, o vynas, kurio užsisakė Davosas, prieblandoje atrodė veikiau rudas 
nei raudonas. Prie durų sėdėjo keturios kekšės ir gėrė. Kai Davosas įėjo, vie- 
na viltingai nusišypsojo. Jam papurčius galvą, moteris pasakė kažką, kas jos 
likimo drauges prajuokino. Ir daugiau nė viena nekreipė į jį dėmesio. 

Išskyrus kekšes ir šeimininką, Davosas „Unguryje“ buvo visiškai vienas. 
Vyno rūsys buvo erdvus, pilnas jaukių kampelių ir nišų, kur žmogus galėjo 
pabūti vienas. Davosas nusinešė savo vyno taurę į vieną iš tokių vietelių, 
atsisėdo, atsirėmė nugara į sieną ir ėmė laukti. 

Netrukus susiprato besistebeilijąs į židinį. Raudonoji moteris liepsnose 
matydavo ateitį, bet Davosas jose regėjo vien praeities šešėlius: liepsnojan- 
čius laivus, įkaitusią grandinę, žalius šešėlius, akimirksniu praskriejančius 
debesų papilvėmis, ir dunksančią aukštą Raudonąją pilį. Davosas buvo pa- 
prastas žmogus, kurį į visuomenės aukštumas iškėlė atsitiktinumas, karas ir 

Stanis. Jis nesuprato, kodėl dievai pasiėmė keturis tokius jaunus ir stiprius 
vaikinus kaip jo sūnūs, bet pasigailėjo ir paliko gyvą suvargusį jų tėvą? Bū- 
davo naktų, kai jis manydavo, jog dievai dovanojo jam gyvybę, kad jis išgel- 
bėtų Edriką Stormą, bet... dabar nesantuokinis karaliaus Roberto sūnus jau 
buvo saugiai pasiekęs Brastos Akmenis, o Davosas vis dar tebegyveno. Gal 
dievai turi man dar kokią nors užduotį? - svarstė jis. Jei taip, tuomet mano 
misija Baltajame Uoste galėtų būti tos užduoties dalis. Jis paragavo vyno, o 
tada išpylė pusę taurės ant žemės, sau po kojomis. 

Ėmus temti, prie „Ungurio“ stalų pradėjo rinktis jūreiviai. Davosas šūk- 
telėjo užeigos savininkui, kad atneštų dar vieną taurę vyno. Šis jam atnešė 
ne tik vyno, bet ir žvakę. 

— Valgyti nori? - paklausė šeimininkas. - Turime bandelių su mėsa. 

— Su kokia mėsa? 

— Kaip visada. Su gera. 

Kekšės sukikeno. 

- Jis turi galvoje, su švinktelėjusia, - pasakė viena iš jų. 

— Užčiaupk savo sumautą snukį! Tu gijas valgai. 

— Aš valgau visokį mėšlą. Bet nereiškia, kad jį mėgstu. 

Kai tik užeigos šeimininkas nuėjo, Davosas užpūtė žvakę ir liko sėdėti 
prieblandoje. Kai imdavo lietis vynas, net ir toks prastas kaip šis, jūrininkai 
tapdavo didžiausiais gandų nešiotojais visame pasaulyje. Reikėjo tik atidžiai 
klausytis. 

Didžiąją dalį to, ką išgirdo, Davosas jau buvo sužinojęs Sistertone iš lor- 
do Godriko arba iš „Banginio pilve“ apsilankiusių svetimšalių. Taivinas La- 
nisteris buvo negyvas, jį nužudė jo neūžauga sūnus; jo lavonas taip dvokė, 
kad dar kelias dienas po laidotuvių niekas negalėjo įkelti kojos į Didžiąją 
Beiloro septą; Lizdo ledi žuvo nuo savo dainiaus rankos; dabar Slėnį valdė 
Mažasis Pirštas, tačiau Bronzinis Jonas Roisas prisiekė jį nuversti; Beilonas 
Greidžojus taip pat buvo miręs, o jo broliai varžėsi, kas užims Jūros akmens 
krėslą; Sandoras Kligeinas tapo bastūnu ir plėšikavo bei žudė žemėse, besi- 
ribojančiose su Trišakiu; Myras, Lysas ir Tirošis įsivėlė į dar vieną tarpusa- 
vio karą; rytuose siautė vergų sukilimas. 

Kitos naujienos buvo įdomesnės. Mieste buvo Robetas Gloveris ir mė- 
gino pritraukti į savo kariuomenę daugiau vyrų, bet jam nesisekė. Lordas 
Manderlis jo prašymų apsimetė negirdintis. Esą jis pareiškė, jog Baltajame 
Uoste karas visus išvargino. Tai nebuvo geras ženklas. Risveliai ir Dastinai 
netikėtai užklupo geležinius Karštojoje upėje ir padegė jų karo laivus. Tai 
buvo dar blogesnis ženklas. Negana to, Boltono Mergvaikis su Hoteriu Am- 
beriu jojo į pietus prie jų prisidėti ir drauge jie ketino pulti Keilino Griovą. 

- Kekšių Siaubas vėl atsitiesė, - pasakė upeivis, Baltuoju Peiliu ką tik at- 
plukdęs gyvulių odų ir medienos krovinį. - Dabar jis turi tris šimtus ieti- 
ninkų ir šimtą lankininkų. Be to, prie jų prisidėjo ir Hornvudų, ir Servinų 
giminės vyrų. 

Tai buvo užvis blogiausia. 

- Jei lordas Vimanas žino, kas jam naudinga, geriau tegul siunčia būrį 
savo vyrų kautis, - tarė stalo gale įsitaisęs pagyvenęs jūrininkas. - Lordas 
Ruzas... Jis dabar Šiaurės gynėjas. Atsiliepti į jo kvietimą - Baltojo Uosto 
lordo garbės reikalas. 

- Argi kuris nors iš Boltonų kada ką nors nutuokė apie garbę? - įsiterpė 
„Ungurio“ šeimininkas, vėl pilstydamas į taures rudą vyną. 

- Lordas Vimanas niekur nejos. Po galais, jis per daug ištukęs. 

- Girdėjau, kaip jis kankinasi. Sklinda šnekos, kad jis tik miega ir dejuo- 
ja. Beveik kasdien jis toks ligotas, kad nepakyla iš lovos. 

- Norėjai pasakyti, „toks storas“? 

- Storas ar plonas - tai visai nesvarbu, - numojo ranka „Ungurio“ šeimi- 
ninkas. - Liūtai turi jo sūnų. 

Apie karalių Stanį niekas nė žodžiu neužsiminė. Niekas, rodos, nė ne- 
žinojo, kad jo malonybė nukeliavo į šiaurę ginti Sienos. Rytų sargyboje visi 
kalbėjo apie tyržmogius, prisikėlusius numirėlius ir milžinus, bet čia jų nie- 
kas nė neprisiminė. | 

Davosas pasilenkė ir kyštelėjo galvą į žvakės apšviestą plotą. 

— Maniau, jo sūnų nužudė Erėjai. Girdėjome apie tai Sistertone. 

- Jie nužudė serą Vendelį, - paaiškino užeigos šeimininkas. - Jo kaulai 
ilsisi Sniego septoje, apstatyti ir apšviesti žvakėmis, - jei nori, gali nueiti ir 
pasižiūrėti. - O seras Vilis yra liūtų belaisvis. 

Kuo toliau, tuo blogiau. Davosas žinojo, kad lordas Vimanas turėjo du 
sūnus, bet manė, jog abu yra žuvę. Jei Geležinis sostas turi įkaitą... Davosas 
pats pradėjo septynis sūnus ir keturis iš jų prarado Juoduosiuose Vandeny- 
se. Ir žinojo, kad saugodamas tris likusius padarytų viską, ko iš jo reikalautų 
dievai arba žmonės. Stefoną ir Stanį nuo žemių, kur vyko karas, skyrė tūks- 
tančiai lygų ir jiems niekas negrėsė, bet Devanas buvo Juodojoje pilyje ir 
tarnavo karaliaus ginklanešiu. Karaliaus, kurio pergalę arba pralaimėjimą 
gali lemti derybos su Baltuoju Uostu. 

Dabar jo bičiuliai, vyną gurkšnojantys jūreiviai prabilo apie drakonus. 

- Tu tikras pamišėlis, — tarė „Šokančio audroje“ irklininkas. - Karalius 
Elgeta mirė prieš daugybę metų. Kažkoks dotrakių arklių lordas nurentė 
jam galvą. 

- Jie taip sako, - paprieštaravo senas jūreivis. - Bet gal ir meluoja. Jis 
žuvo labai seniai, jei tik... apskritai žuvo. Kas gali tai patvirtinti? Jei karalius 
norėtų, kad būčiau miręs, ko gero, jam paklusčiau ir apsimesčiau lavonu. 
Niekas iš mūsų nematė jo mirusio. 

— Aš nemačiau nei Džofrio, nei Roberto lavonų, - suniurnėjo „Ungurio“ 
savininkas. - Tai gal ir jiedu gyvi? Gal ir Beiloras Palaimintasis visus tuos 
metus tiesiog nusprendė nusnūsti? 

Senasis jūreivis susiraukė. 

- Princas Viseiris nebuvo vienintelis drakonas, ar ne? Ar esame tikri, 
kad jie nužudė princo Reigaro sūnų? Jis tuomet buvo kūdikis... 

— Ar nebuvo dar ir princesės? - įsiterpė viena iš kekšių. Ta pati, kuri 
sakė, girdi, mėsa švinktelėjusi. 

— Buvo, ir net dvi, - atsakė senis. - Viena - Reigaro duktė, kita - jo sesuo. 

- Dena, - linktelėjo upeivis. - Ji buvo Reigaro sesuo. Dena iš Drakono 
Uolos. O gal Dera? 

— Dena buvo senojo karaliaus Beiloro žmona, - tarė irklininkas. - Ka- 
daise irklavau laivą, pavadintą jos garbei. „Princesę Deną.. 

- Jei ji buvo karaliaus žmona, būtų buvusi vadinama karaliene. 

— Beiloras niekada neturėjo karalienės. Jis buvo šventas. 

- Tai dar nereiškia, kad jis nevedė savo sesers, - pasakė kekšė. - Tiesiog 
jis su ja taip ir nesugulė. Tapęs karaliumi, užrakino ją bokšte. Ir ją, ir kitas 
savo seseris. O jų buvo trys. 

- Danela, - garsiai pareiškė šeimininkas. - Štai kuo ji buvo vardu. Kalbu 
apie karaliaus Pamišėlio dukterį, o ne apie prakeiktą Beiloro žmoną. 

- Daneiris, - įsiterpė Davosas. - Taip, ji buvo pavadinta Daneiris ir Dei- 
rono Antrojo valdymo laikais ištekėjo už Dorno princo. Nežinau, koks liki- 
mas ją ištiko. 

- Aš žinau, - tarė vyras, pradėjęs šneką apie drakonus, bravosietis ir- 
klininkas, vilkintis tamsią odinę liemenę. - Atplaukę į Pentosą, prisišvar- 
tavome šalia prekybinio laivo, pavadinto „Mėlynakė mergelė“, ir užeigoje 
gėriau kartu su kapitono tarnu. Jis man papasakojo įdomią istoriją apie 
gražią merginą, Kvarte apsilankiusią jų laive ir mėginusią nusipirkti kelio- 
nę į Vesterosą sau ir trims savo drakonams. Jos plaukai buvo sidabro spal- 
vos, o akys - beveik violetinės. „Pats nuvedžiau ją pas kapitoną, - tikino 
mane tarnas, - bet jis nesutiko jos paimti. Kapitonas pasakė, girdi, iš gvaz- 
dikėlių ir šafrano uždirbti galima daugiau, be to, nuo prieskonių niekada 
neužsidega burės. 

Per vyno rūsį nusirito juoko banga. Bet Davosas nesijuokė. Jis žinojo, 
koks likimas ištiko „Mėlynakę mergelę“. Dievai buvo žiaurūs: jie leisdavo 
žmogui apiplaukti pusę pasaulio, o paskui, jau beveik pasiekusį namus, pa- 
siųsdavo link apgaulingo švyturio. Tas kapitonas buvo narsesnis už mane, 
eidamas prie durų, pagalvojo Davosas. Viena kelionė į rytus - ir žmogus 
tapdavo pasakiškai turtingas, ir galėjo visą likusį gyvenimą praleisti kaip 
lordas. Kai buvo jaunesnis, Davosas pats svajojo leistis į tokias keliones jūra, 
bet metai pralėkė tarsi priešais žvakės šviesą šmėsčiojančios plaštakės ir... 
nežinia, kodėl, bet laikas vis būdavo netinkamas. Vieng gražią dieną aš tai 
padarysiu, guodėsi jis. Vieną gražią dieną, kai baigsis karas, karalius Stanis 
užims Geležinį sostą ir Svogūnų riterio jam daugiau nereikės. Ir pasiimsiu 
kartu Devaną. Pasiimsiu ir Stefą, ir Stanį, jei tik jie bus sulaukę tinkamo am- 
žiaus. Mes pamatysime ir tuos drakonus, ir visus pasaulio stebuklus. 

Lauke pūtė gūsingas vėjas, plaikstydamas kiemą apšviečiančių alieji- 
nių žibintų liepsnas. Saulei nusileidus oras atvėso, bet Davosas prisiminė 
Rytų sargybą, prisiminė, kaip naktį stūgaudavo nuo Sienos pusės pūs- 
davęs vėjas, kiaurai košdamas net storiausią apsiaustą ir stingdydamas 
kraują gyslose. Palyginti su tuo vėju, Baltasis Uostas buvo šiltas maudy- 
nių kubilas. 

Šnekų jis galėjo pasiklausyti ir kitur: užeigoje, garsėjančioje bandelėmis 
su nėgėmis, aludėje, kurioje išgerti rinkdavosi vilnos pirkliai ir muitinin- 
kai, ir fokusininkų menėje, kurioje už kelias smulkias monetas galėjai ne- 
švankiai pasilinksminti. Tačiau Davosas jau gana jų prisiklausė. Pavėlavau. 
Senu įpročiu jis kilstelėjo ranką prie krūtinės, kur kadaise, supilti į maišelį, 
užnertą ant odinės virvelės, kabojo jo nukirstų pirštų kaulai. Dabar ant krū- 
tinės jų nebuvo. Savo laimę Davosas prarado Juodųjų Vandenų liepsnose, o 
kartu suja - ir savo laivą, ir sūnus. 

Ką man dabar daryti? - Jis standžiau susisiautė apsiaustą. Kopti į kalvą, 
eiti prie Naujosios pilies vartų ir tuščiai maldauti? O gal grįžti į Sistertoną? 
Gal keliauti pas Mariją ir berniukus? O gal nusipirkti žirgą, parjoti Karališ- 
kuoju keliu ir pasakyti Staniui, kad Baltajame Uoste jis neturi nei draugų, nei 
menkiausios vilties? 

Prieš laivams išplaukiant, kelionės išvakarėse karalienė Selisa Salai ir jo 
kapitonams iškėlė puotą. Prie jų prisidėjo ir Koteris Paikas bei dar keturi 
aukšti Nakties sargybos karininkai. Šventėje buvo leista dalyvauti ir prince- 
sei Šairinei. Kai tarnai patiekė lašišos, seras Akselis Florentas visus, susirin- 
kusius prie stalo, pralinksmino pasakojimu apie vieną Targarienų princą, 
savo malonumui laikiusį beždžionėlę. Seras Akselis sakė, kad tam princui 
patikdavo apvilkti gyvūną savo mirusio sūnaus drabužiais ir vaizduoti, kad 
ta beždžionėlė yra vaikas, o kartais siūlyti ją kokiai nors kilmingai mergelei 
į vyrus. Taip pagerbti, lordai tekinti savo dukteris, nors ir mandagiai, vis 
dėlto visuomet atsisakydavo. 

— Net apvilkta šilkais ir aksomais, beždžionė lieka beždžione, - tarė se- 
ras Akselis. - Išmintingesnis princas būtų susipratęs, kad vyro darbui atlikti 
negalima siųsti beždžionės. 

Karalienės vyrai nusijuokė, keli iš jų pašaipiai nusišypsojo Davosui. Aš - 
ne beždžionė, pagalvojo jis. Esu toks pat lordas kaip ir jūs, be to, geresnis žmo- 
gus. Bet prisiminti tą pasakojimą jam vis tiek buvo skaudu. 

Ruonio vartai jau buvo užverti nakčiai. Iki aušros Davosas nebūtų galė- 
jęs grįžti į „Linksmąją pribuvėją“. Jis suprato nakvoti turėsiąs mieste. Tada 
pakėlė akis į Senąjį Peleką, laikantį sulūžusį trišakį. Atkeliavau čia, nepai- 
sydamas lietaus, sudužusių laivų ir audros. Negrįšiu neatlikęs savo pareigos, 
nors reikalas atrodo beviltiškas. Net praradęs pirštus ir savo laimę, Davosas 
vis dėlto nebuvo aksominiais drabužiais apkarstyta beždžionė. Jis buvo ka- 
raliaus ranka. 

Pilies keliu buvo vadinama laiptuota gatvė - plati, grįsta baltais akmeni- 
mis, nuo Vilko Urvo pakrante vedanti į Naująją pilį, dunksančią ant kalvos. 
Davosui kopiant aukštyn, kelią jam švietė marmurinės undinės, laikančios 
dubenėlius su degančiais banginių taukais. Pasiekęs kalvos viršūnę jis at- 
sigręžė ir pažvelgė žemyn. Iš čia Davosas puikiai matė abu uostus. Abu. 
Kitapus dambos sienos vidinis uostas buvo prigrūstas karo laivų. Davosas 
suskaičiavo dvidešimt tris. Lordas Vimanas buvo storas, bet, rodos, tikrai 
nesėdėjo rankų sudėjęs. 

Didieji Naujosios pilies vartai buvo uždaryti, bet Davosui šūktelėjus at- 
sivėrė užpakaliniai ir išėjęs sargybinis pasiteiravo, ko jis nori. Davosas jam 
parodė juodą ir aukso spalvos juostą su karališkais antspaudais. 

— Man reikia nedelsiant pasikalbėti su lordu Manderliu, - tarė Davo- 
sas. - Tai slaptas reikalas ir aptarsiu jį tik su jo šviesybe. 


DANEIRIS 


ML glotnūs, nuskusti, aliejumi ištepti ir nuostabiai blizgantys 
šokėjų kūnai. Ritmingai dunksint būgnams ir skambant fleitai, lieps- 
nojantys deglai sukdamiesi skriejo iš vienos rankos į kitą. Kai švystelėti į orą 
du deglai susikryžiuodavo, tarp jų, versdamasi per galvą, šoktelėdavo nuoga 
mergina. Deglų šviesa atsispindėjo nuo aliejumi įtrintų rankų, kojų, krūtų 
ir sėdmenų. 

Trys vyrai stovėjo stačiais kotais. Šis vaizdas jaudino, nors Daneiris Tar- 
garien jis rodėsi ir juokingas. Visi trys vyrai buvo augaloti, ilgomis kojomis, 
plokščiais pilvais ir tokie raumeningi, jog kiekvienas raumuo atrodė tarsi 
iškaltas akmenyje. Kažkodėl vienodi atrodė net jų veidai, ir tai buvo labai 
keista, mat pirmojo oda buvo tamsi kaip juodmedžio, antrojo - balta kaip 
pienas, o trečiojo tviskėjo nelyginant nublizgintas varis. 

Ar jiems liepta mane įaudrinti? Įsitaisiusi ant šilkinių pagalvėlių, Dani 
krustelėjo. Prie kolonų kaip statulos smailiaviršūnėmis kepurėmis ir ra- 
miais akmeniniais veidais stovėjo Grynuoliai. To nebuvo galima pasakyti 
apie kitus vyrus. Reznakas Mo Reznakas stebeilijosi į šokėjus prasižiojęs, 
aplaižytomis, drėgnomis ir blizgančiomis lūpomis. Hizdaras Zo Lorakas 
kažką kalbėjo šalia stovinčiam vyrui, bet nė akimirkai nenuleido akių nuo 
šokančių merginų. Bjaurus ir tuklus Plikio veidas kaip visada atrodė rūstus, 
bet ir jis nepraleido pro akis nė vienos reginio smulkmenos. 

Sunkiau buvo perprasti, apie ką svajojo kiti jos garbingi svečiai. Liesas, 
blyškiaveidis vyras kumpa nosimi, kartu su Dani sėdintis prie aukštojo sta- 
lo, vilkėjo prašmatnius drabužius iš rausvai rudo ir paauksuoto gelsvo audi- 
nio, o mažais, grakščiais ir tiksliais kąsneliais jam valgant figą, deglų švieso- 
je blizgėjo plikas jo viršugalvis. Ksarui Ksoanui Daksui pasukus galvą, kad 
geriau matytų šokėjus, sumirgėjo jo opalais nusagstyta nosis. 

Jo garbei Daneiris apsivilko kvartietės drabužį iš plono violetinio ak- 
somo, sukirptą ir pasiūtą taip, kad nedengtų krūtų. Sidabriškai gelsviems 
plaukams ji leido kristi ant peties ir jų galai beveik siekė krūties spenelį. 
Bene pusė menėje susirinkusių vyrų slapta žvilgčiojo į Daneiris, bet tik 
ne Ksaras. Taip pat jis elgėsi ir Kvarte. Apnuoginusi kūną pelnyti pirklių 
princo palankumo ji negalėjo. O jo palankumas man būtinas. Iš Kvarto 
jis atplaukė galera „Šilkinis debesis“, lydima dar trylikos burinių laivų, 
ir ši flotilė buvo tarsi atsakas į Daneiris maldas. Jai panaikinus vergiją, 
Mirino prekyba visiškai sumenko, tačiau Ksaras buvo toks įtakingas, kad 
galėjo ją atgaivinti. 

Būgnų tratėjimui pasiekus kulminaciją, trys merginos, versdamosi ore, 
peršoko per deglų liepsnas. Šokėjai vyrai sugavo jas apglėbę per juosmenį ir 
nugaras, kojomis apsivijo savo partneriams strėnas, o šie, tebegrojant flei- 
toms, ėmė galingai siūbuoti klubais pirmyn atgal pagal muzikos taktą. Ji ir 
anksčiau buvo mačiusi meilės aktų; dotrakiai, nė trupučio nesivaržydami, 
santykiavo kaip kumelės ir eržilai. Bet ji pirmą kartą matė aistrą, besiliejan- 
čią muzikos ritmu. 

Daneiris užkaito skruostai. Vynas veikia, tarė ji sau. Ir vis dėlto nė ne- 
pajuto, kaip ėmė galvoti apie Darijų Naharį. Rytą pas ją atkeliavo jo pasiun- 
tinys. Audrašaukliai buvo pakeliui iš Lazaro. Jos kapitonas grįžo pelnęs jai 
avių tautos žmonių draugystę. Maistas ir prekyba, priminė sau Daneiris. Jis 
manęs neapvylė ir neapvils. Darijus padės išgelbėti šį miestą. Karalienė troš- 
ko vėl išvysti jo veidą, paglostyti trišakę barzdą, išpasakoti savo rūpesčius, 
bet... Audrašauklių dar laukė daug dienų truksianti kelionė anapus Kizajaus 
perėjos, o jai reikėjo valdyti karalystę. 

Tarp skaisčiai raudonų kolonų kabojo dūmų kamuolys. Šokėjai priklau- 
pę nulenkė galvas. 

— Nuostabiai pasirodėte, - pagyrė juos Dani. - Retai tenka matyti tokį 
grakštumą ir grožį. - Ji pamojo Reznakui Mo Reznakui prieiti ir senešalas 
tuoj pat atskubėjo pas karalienę. Ant jo pliko, raukšlėto viršugalvio spindėjo 
prakaito lašai. - Palydėk mūsų svečius į maudykles, kad atsigaivintų, ir nu- 
nešk jiems valgių bei gėrimų. 

— Man bus didelė garbė pasitarnauti, didingoji. 

Daneiris ištiesė taurę, kad Iri vėl ją pripiltų. Vynas buvo saldus ir stiprus, 
kvepiantis iš Rytų atgabentais prieskoniais, daug geresnis už silpną giskarų 
vyną, kurį pastaruoju metu gėrė. Ksaras atidžiai nužvelgė ant padėklo su- 
krautus ir Džiki atneštus vaisius ir išsirinko persimoną. Gelsvai rausva šio 
vaisiaus spalva puikiai derėjo prie į jo nosies šnervę įsegto koralo spalvos. 
Jis atsikando persimono ir nusiviepė. 

- Rūgštokas... 

- Milordas pageidautų saldesnio vaisiaus? 

— Per didelis saldumas tik kelia šleikštulį. Rūgštūs vaisiai ir įnoringos 
moterys leidžia pajusti, kad gyveni. - Ksaras vėl atsikando persimono, su- 
kramtė kąsnį ir nurijo. - Daneiris, mieloji karaliene, negaliu apsakyti, koks 
esu laimingas galėdamas vėl džiaugtis tavo draugija. Iš Kvarto išvyko mer- 
gaitė - graži, bet sutrikusi. Baiminausi, kad ji plaukia tiesiai į pražūtį, o da- 
bar randu ją soste, tapusią senovinio miesto šeimininke, apsuptą galingos 
kariuomenės, kurią ji išbūrė iš savo sapnų. 

Ne iš sapnų, pagalvojo Daneiris, o iš kraujo ir ugnies. 

- Džiaugiuosi, kad pas mane atvykai. Gera vėl matyti tavo veidą, drauge. 

Nepasitikiu tavimi, bet tu man reikalingas. Man reikia tavo Tryliktuko, 
tavo laivų ir tavo prekybinių ryšių. 

Šimtus metų Mirinas ir jo miestai broliai, Junkajus ir Astaporas, buvo 
svarbiausi vergų prekybos centrai, kur dotrakių chalai ir laivų plėšikai iš Ba- 
silisko salų atveždavo savo belaisvius parduoti, o žmonės iš viso likusio pa- 
saulio atplaukdavo jų pirkti. Nelikus vergų, Mirinas pirkliams beveik nieko 
negalėjo pasiūlyti. Giskarų kalvos buvo turtingos vario, tačiau šis metalas 
jau nebuvo toks vertingas kaip bronzos amžiuje. Kadaise Mirino pakrantėse 
ošę aukšti kedrai buvo iškirsti dar Senosios imperijos laikais arba per Giso 
ir Valyrijos karą praryti drakonų ugnies. Kai medžių neliko, dirvožemį iš- 
džiovino karšti saulės spinduliai, o vėjai ėmė jį pustyti, keldami į orą tirštus 
raudonų dulkių debesis. „Būtent šios negandos privertė mano žmones imtis 
prekybos vergais“, - kartą Gailestingumo šventykloje pasakė jai Galazas Zo 
Galaras. O aš esu ta neganda, kuri šiuos vergų pirklius vėl atvers į žmones, 
prisiekė sau Dani. 

— Turėjau čia atplaukti, - atsainiai tarė Ksaras. - Net ir būnant labai toli, 
Kvarte, mane pasiekė siaubingi pasakojimai. Klausydamasis jų verkiau. 
Sklinda gandai, kad tavo priešai pažadėjo apipilti turtais, išaukštinti ir ap- 
dovanoti šimtu jaunų nekaltų vergių tą, kuris tave nužudys. 

— Tai - Harpijos Sūnų darbas. - Iš kur jis tai sužinojo? - Naktimis jie 
keverzoja ant sienų savo ženklus ir doriems išlaisvintiesiems miegantiems 
perrėžia gerkles. O saulei patekėjus sprunka slėptis kaip tarakonai. Mat 
bijo mano Bronzinių Žvėrių. - Kaip Daneiris ir prašė, Skahazas Mo Kan- 
dakas paskyrė jai naują sargybos būrį, kurio pusę sudarė išlaisvintieji, o kitą 
pusę - plikiai miriniečiai. Pasikėlę tamsius apsiaustų gobtuvus ir užsidėję 
bronzines kaukes, jie vaikščiojo gatvėmis ir dieną, ir naktį. Harpijos Sūnūs 
žadėjo šiurpią mirtį kiekvienam išdavikui, išdrįsiančiam tarnauti drakonų 
karalienei, taip pat jų giminaičiams ir pažįstamiems, todėl Plikių ordinui 
priklausantys vyrai veidus slėpė po šakalų, apuokų ir kitų plėšrūnų kaukė- 
mis. - Gal ir turėčiau bijoti Harpijos Sūnų, jei gatvėmis vaikštinėčiau viena, 
bet ir tai tik jei klajočiau nuo visų atsiskyrusi, nuoga ir neginkluota. Mat 
Harpijos Sūnūs - tikri bailiai. 

- Bailio peilis karalienei gerklę gali perrėžti ne prasčiau už didvyrio 
durklą. Miegočiau ramiau žinodamas, kad mano širdies džiaugsmą saugo 
smarkuoliai arklių lordai. Kvarte turėjai tris kraujo raitelius, kurie nė per 
žingsnį nuo tavęs nesitraukdavo. Kur jie dingo? 

— Agas, Džogas ir Racharas man tebetarnauja. - Jis su manimi žaidžia. 
Žaisti mokėjo ir ji. - Aš dar labai jauna ir apie tokius dalykus beveik nieko 
neišmanau, bet vyresni ir išmintingesni vyrai man sako, kad norėdama 
įtvirtinti savo valdžią Mirine turiu valdyti toliau nuo jūros esančias že- 
mes, visą kraštą į vakarus nuo Lazaro, iki pat pietuose dunksančių Junka- 
jaus kalvų. 

— Tavo žemių, esančių toli nuo jūros, aš visiškai nevertinu. Užtat labai 
vertinu tave. Jei tau nutiktų kas nors bloga, pasaulis netektų savo žavesio. 

— Milordas labai geras, kad taip rūpinasi, bet esu puikiai apsaugota. - 
Dani mostelėjo, rodydama į netoliese stovintį ir vieną ranką ant kalavijo 
rankenos buožės uždėjusį Baristaną Selmį. - Žmonės jį vadina Baristanu 
Narsiuoju. Jis jau du kartus išgelbėjo mane nuo žudikų. 

Ksaras greit nužvelgė Selmį. 

- Kaip, sakei, žmonės jį vadina, Baristanu Senuoju? Tavo riteris lokys 
buvo jaunesnis ir visiškai tau atsidavęs. 

— Apie Džorą Mormontą kalbėti nenoriu. 

- Suprantu. Tas vyras buvo stačiokas ir visas apžėlęs plaukais. - Pirklių 
kunigaikštis persisvėrė per stalą. - Geriau pašnekėkime apie meilę, apie 
svajas, troškimus ir apie Daneiris, gražiausią moterį pasaulyje. Vien pažvel- 
gus į tave man ima svaigti galva, lyg būčiau girtas. 

Kvarte įprastos perdėtos pagyros Daneiris nebuvo naujiena. 

- Jei esi girtas, kaltink vyną. 

- Joks vynas nesvaigina taip, kaip tavo grožis. Kai Daneiris iškeliavo, 
mano rūmai atrodė tušti kaip kapas, o visi miestų karaliaus Kvarto malonu- 
mai džiugino kaip pelenai burnoje. Kodėl mane apleidai? 

Sprukau iš tavo miesto baimindamasi dėl savo gyvybės. 

— Atėjo laikas iškeliauti. Kvartiečiai norėjo, kad išvykčiau. 

- Kas būtent? Kilmingieji? Jų gyslomis teka vanduo. Prieskonių pirkliai? 
Jiems vietoj smegenų - varškė. O Nemirtingieji visi mirę. Tau reikėjo tekėti 
už manęs. Beveik neabejoju, kad tau piršausi. Net maldavau, kad taptum 
mano Žmona. 

- Jei ir maldavai, tai gal tik pusšimtį kartų, - šmaikščiai atsikirto jam 
Dani. - Pernelyg lengvai pasidavei, milorde. Juolab kad visi sutinka, jog pri- 
valau tekėti. 

— Chalisei būtinai reikia chalo, - įsiterpė Iri, vėl pildama karalienei į tau- 
rę vyno. - Visi tai žino. 

— Gal man vėl pasipiršti? - ėmė garsiai svarstyti Ksaras. - O ne, pažįstu 
šią šypseną! Taip šypsosi žiauri karalienė, žaidžianti vyrų jausmais. Tokie 
nuolankūs pirkliai kaip aš yra tarsi akmenys po brangakmeniais papuoštų 
tavo sandalų padais. 

Ir jo išblyškusiu skruostu lėtai nusirito viena vienintelė ašara. 

Daneiris per gerai Ksarą pažinojo, kad jo žodžiai suvirpintų jai širdį. 
Kvartiečiai vyrai mokėjo pravirkti kada panorėję. 

— Ak, liaukis. - Iš dubens, padėto ant stalo, ji paėmė vyšnią ir metė ją 
Ksarui į nosį. - Gal aš ir labai jauna, bet nesu tokia paika, kad tekėčiau už 
vyro, kurį labiau gundo vaisių prikrautas padėklas, o ne mano krūtis. Ma- 
čiau, į kuriuos šokėjus žiūrėjai. 

Ksaras nusibraukė ašarą. 

— Rodos, į tuos pačius, nuo kurių nenuleido akių ir tavo malonybė. Ma- 
tai, kokie mudu panašūs? Jei nenorėsi, kad būčiau tavo vyras, sutiksiu būti 
ir vergu. 

- Vergo man nereikia. Išlaisvinu tave. 

Brangakmeniais nusagstyta jo nosis buvo tikrai viliojantis taikinys. Šį 
kartą Dani metė į jį abrikosą. 

Ksaras ore pagavo vaisių ir jo atsikando. 

- Iš kur kilo ši beprotiška mintis? Ar turiu manyti, jog man pasisekė, kad 
viešėdama pas mane Kvarte neišlaisvinai mano vergų? 

Tada buvau karalienė elgeta, o tu - Ksaras, priklausantis Tryliktukui, pa- 
galvojo Dani, ir nieko taip netroškai, kaip mano drakonų. 

- Rodės, su savo vergais elgeisi gerai ir jie buvo patenkinti. Tik Astapore 
man akys atsivėrė. Ar Žinai, kaip tampama Grynuoliais ir kaip jie muštruo- 
jami? 

- Neabejoju, kad su jais elgiamasi žiauriai. Kaldindamas kalaviją, kalvis 
kiša jo geležtę į ugnį, tranko ją kūju, o tada panardina į ledinį vandenį, kad 
plienas užsigrūdintų. Jei nori gardžiuotis saldžiais vaisiais, turi laistyti medį. 

- Šis medis buvo laistomas krauju. 

— O kaip kitaip išugdysi karį? Spindulingajai patiko mano šokėjų pasi- 
rodymas. Ar nustebtum sužinojusi, kad visi jie - vergai, išauginti ir išlavinti 
Junkajuje? Jie šoka nuo tos dienos, kai pradėjo vaikščioti. Kaip kitaip pa- 
sieksi tobulybę? - Jis gurkštelėjo vyno. - Be to, jie puikiai išmano erotinį 
meną. Ketinau tavo malonybei juos padovanoti. 

— Mielai priimsiu šią dovaną, - nė kiek nenustebusi atsakė Dani. - Ir, 
nieko nelaukusi, juos išlaisvinsiu. 

Tai išgirdęs, pirklių kunigaikštis susiraukė. 

— O kam jiems ta laisvė? Laisvė jiems tas pats, kas žuviai šarvai. Jie gimę 
šokti. 

- Ne gimę, o išmuštruoti. Tik... kieno? Savo šeimininkų? Gal tavo šo- 
kėjai mieliau statytų namus, keptų duoną arba ūkininkautų? Ar jų klausei? 

— O gal tavo drambliai mieliau būtų lakštingalomis? Ir naktimis Miri- 
ne vietoj malonių ausiai giesmių skambėtų kurtinantis trimitavimas, o tavo 
medžių šakos lūžtų nuo jose tupinčių didelių pilkų paukščių svorio. - Ksa- 
ras atsiduso. - Daneiris, mano akių šviesa, po šia dailia jauna krūtimi plaka 
gera širdis, bet... paklausyk vyresnės ir išmintingesnės galvos patarimo. Ne 
visuomet viskas yra taip, kaip iš pirmo žvilgsnio atrodo. Daug dalykų, kurie 
galbūt atrodo kaip blogis, iš tiesų yra gėris. Prisimink kad ir lietų. 

— Lietų? 

Gal jis mane laiko kvaile arba tiesiog maža mergaite? 

- Keikiame mums ant galvos pilantį lietų, tačiau be jo badautume. Pa- 
sauliui reikia lietaus ir... vergų. Raukaisi, bet tai - tiesa. Tiek menu, tiek mu- 
zika, tiek magija, tiek prekyba, - visomis rūšimis veiklos, skiriančios mus 

nuo gyvūnų, - Kvartas iškilęs aukščiau visos žmonijos kaip ir tu, sėdėdama 
šios piramidės viršūnėje, bet ten, žemai... Kaip piramidę laiko sumūrytos 
plytos, taip miestų karaliaus Kvarto didybė laikosi ant vergy nugarų. Pati 
pasvarstyk: jei visi turėtų kapstyti žemę, kad prasimanytų maisto, argi kuris 
nors žmogus pakeltų akis į dangų ir susimąstytų apie žvaigždes? Jei kiek- 
vienam iš mūsų tektų lenkti nugarą ir ręstis sau trobelę, kas statytų dievus 
šlovinančias šventyklas? Kad vieni žmonės būtų didingi, kitiems turi tekti 
vergų dalia. 

Ksaras buvo pernelyg iškalbingas. Dani nežinojo, ką jam atsakyti, tik 
jautė viduriuose nemalonų maudimą. 

— Vergystė - tai ne lietus, - primygtinai tarė ji. - Buvau ir sulyta, ir par- 
duota. Tai ne tas pats. Joks žmogus nenori priklausyti kitam žmogui. 

Ksaras atsainiai gūžtelėjo. 

- Atplaukęs į tavo puikųjį miestą, krantinėje atsitiktinai pamačiau vyrą, 
kuris kadaise svečiavosi mano namuose, pirklį, prekiavusį retais priesko- 
niais ir rinktiniu vynu. Jis buvo išsirengęs iki juostos, saulės nudeginta, be- 
silupančia oda ir, rodos, rausė duobę. 

— Ne duobę, o kanalą, kuriuo vanduo iš upės tekės į laukus. Ketiname 
sėti pupas. O pupų laukai turi būti drėkinami. 

- Kaip kilniai elgiasi senas mano bičiulis, padėdamas kasti griovius. 
Kaip kilniai ir kaip... keistai. O gal... niekas jo neklausė, ar to nori? Bet ne, to, 
žinoma, negali būti. Juk Mirine vergų tu neturi. 

Dani nuraudo. 

- Tavo draugas už darbą gauna valgio ir pastogę. Negaliu grąžinti jam 
turėtų turtų. Pupų Mirinui reikia labiau nei retų prieskonių, o pupoms rei- 
kia vandens. 

- Ar mano šokėjus taip pat versi kasti kanalus? Mieloji karaliene, mane 
pamatęs, mano senas bičiulis puolė ant kelių ir ėmė maldauti, kad nusipirk- 
čiau jį ir kaip vergą pasiimčiau į Kvartą. 

Daneiris pasijuto taip, lyg Ksaras būtų pliaukštelėjęs jai per veidą. 

— Ką gi, taip ir padaryk. 

- Jei tik leistum.... Žinau, kad jam tai patiktų. - Ksaras uždėjo plaštaką jai 
ant dilbio. - Yra tokių dalykų, kuriuos tau gali pasakyti tik draugas. Padėjau 
tau, kai atvykai į Kvartą būdama elgeta, o dabar sukoriau daugybę lygų ir 
perplaukiau audringą jūrą, kad vėl tau padėčiau. Ar galėtume kur nors pasi- 
kalbėti atvirai ir akis į akį? 

Dani jautė jo pirštų šilumą. Ir Kvarte jis skleidė šilumą, prisiminė ji, kol 
išaušo diena, kai jam manęs nebereikėjo. Daneiris pakilo nuo stalo. 

- Eime, - pakvietė ji, ir Ksaras pro kolonas nusekė paskui karalienę prie 
plačių marmurinių laiptų, vedančių į asmeninius jos kambarius piramidės 
viršūnėje. 

- Ak, gražiausioji iš visų moterų, - vos jiedviem pradėjus lipti laiptais, 
tarė Ksaras, - už nugaros girdžiu žingsnius. Mus kažkas seka. 

- Senasis mano riteris tavęs tikriausiai neišgąsdins? Seras Baristanas yra 
prisiekęs Saugoti visas mano paslaptis. 

Ir ji nusivedė Ksarą į terasą, iš kurios atsivėrė miesto panorama. Virš 
Mirino per tamsos gaubiamą dangų plaukė pilnatis. 

- Gal pasivaikščiosime? - Dani įsikibo jam į parankę. Oras buvo per- 
smelktas stipraus naktižiedžių aromato. - Užsiminei apie pagalbą. Tad pre- 
kiauk su manimi. Mirinas turi parduoti druskos ir vyno... 

— Giskariško? —- Ksaras susiraukė. - Visą reikalingą druską Kvartas gau- 
na iš jūros, bet mielai pirkčiau visas alyvuoges, kurias parduotum. Ir alyv- 
uogių aliejų. 

— Kad neturiu ko parduoti. Vergų pirkliai sudegino alyvmedžius. — 
Alyvmedžiai Vergų įlankos pakrantėse buvo auginami kelis šimtus metų, 
bet, kai Miriną puolė Dani kariuomenė, miestiečiai senąsias alyvmedžių 
giraites padegė ir privertė ją žygiuoti per pelenais paleistą juodą dykynę. - 
Palengva alyvmedžius atsodiname, bet pirmo derliaus teks laukti septyne- 
rius metus, o kol turėsime alyvuogių pardavimui, praeis trisdešimt metų. 
Gal tau reikia vario? | 

— Geras metalas, bet nepatikimas kaip moteris. O štai auksas... auksas — 
tikras. Kvartas mielai sumokės tau auksu už... vergus. 

— Mirinas - laisvas laisvų žmonių miestas. 

- Kadaise buvęs turtingas, o dabar nuskurdęs miestas. Kadaise buvęs 
įmitęs, o dabar - badmiriaujantis miestas. Kadaise buvęs taikus, o dabar - 
krauju plūstantis miestas. 

Daneiris buvo skaudu klausytis jo priekaištų. Juose buvo daug tiesos. 

- Mirinas atsigaus ir vėl bus turtingas, taikus, įmitęs ir laisvas. Jei tau 
būtinai reikia vergų, keliauk pas dotrakius. 

— Dotrakiai vergus gaudo, o giskarai juos ugdo. Be to, kad pasiektų Kvar- 
tą, arklių lordams reikėtų pervaryti savo belaisvius per Raudonąją dykumą. 
Šimtai, o gal ir tūkstančiai jų mirtų... taip pat kristų daug arklių, tad nė vie- 
nas chalas nenori rizikuoti. O svarbiausia, Kvartas visai nenori, kad prie jo 
sienų kurtųsi chalasarai. Nuo jų sklindanti smarvė... Neįsižeisk, chalise... 

- Arklys nedvokia. Deja, to paties negalima pasakyti apie kai kuriuos 
įtakingus lordus ir pirklių kunigaikščius. 

Ksaras apsimetė šios šmaikščios pastabos negirdėjęs. 

- Daneiris, leisk kalbėti su tavimi atvirai, kaip dera draugui. Tau nepa- 
vyks pasiekti, kad Mirinas būtų turtingas, taikus ir įmitęs. Priešingai, tu vi- 
siškai jį sužlugdysi, kaip sužlugdei Astaporą. Juk žinai, kad prie Hazato ky- 
šulių vyko didžiulis mūšis, ar ne? Karalius Skerdikas spruko į savo rūmus, o 
naujieji jo Grynuoliai nukurnėjo jam įkandin. 

- Visi tai žino. - Žinią apie mūšio baigtį jai atsiuntė kovos lauke buvęs 
Rudasis Benas Plumas. - Junkajiečiai nusipirko naujų samdomų kalavijuo- 
čių, be to, jų pusėje kovėsi ir du legionai iš Naujojo Giso. 

- Šiandien kovėsi du, rytoj jų bus jau keturi, o paskui ir visa dešimtis. 
Junkajaus pasiuntiniai atvyko į Myrą bei Volantį samdyti daugiau kalavijų. 
Katės draugiją, Ilgąsias Ietis, Vėjo Nugairintuosius. Sklinda kalbos, jog iš- 
mintingieji šeimininkai pasisamdė ir Auksinę broliją. 

Kadaise jos brolis Viseiris Auksinės brolijos kapitonams iškėlė puotą ti- 
kėdamasis, kad šie jį parems. Jie šlamštė vaišes, o išgirdę jo prašymą tik nusi- 
kvatojo. Tada Dani dar buvo maža mergaitė, bet viską prisiminė. 

- Ir aš turiu samdomų kalavijuočių. 

— Dvi brolijas. O Junkajus, jei prireiks su tavimi kautis, atsiųs jų dvide- 
šimt. Bet ir jos žygiuos ne vienos. Prie sąjungos prisidėjo Tolosas ir Man- 
tarisas. 

Jei iš tiesų taip atsitiko, tai naujienos prastos. Į Tolosą ir Mantarisą Da- 
neiris buvo išsiuntusi savo pasiuntinius, tikėdamasi vakaruose rasti naujų 
draugų ir taip sumažinti pietuose įsikūrusio jai priešiško Junkajaus keliamą 
grėsmę. Jos pasiuntiniai taip ir negrįžo. 

— Mirinas sudarė sąjungą su Lazaru. 

Tai išgirdęs, Ksaras nusijuokė. 

— Dotrakiai arklių lordai lazarinus vadina avių žmonėmis. Kai kerpi 
jiems vilną, jie tik bliauna. Tai visiškai taiki tauta. 

Turėti romų kaip avis draugą vis geriau, nei neturėti jokio. 

- Išmintingiesiems šeimininkams reikėtų imti iš jų pavyzdį. Pasigailė- 
jau Junkajaus, bet antrą kartą šios klaidos nepadarysiu. Jei junkajiečiai drįs 
mane pulti, sulyginsiu Geltonąjį miestą su žeme. 

- O belyginant su žeme Junkajų, mieloji, tau už nugaros sukils Mirinas. 
Nenusigręžk nuo gresiančio pavojaus, Daneiris. Tavo eunuchai - puikūs 
kariai, bet jų per mažai atremti kariuomenėms, kurias, užėmęs Astaporą, 
atsiųs Junkajus. 

— Mano išlaisvintieji... - dar pamėgino ginčytis Daneiris. 

- Lovas šildantys vergai, barzdaskučiai ir plytininkai negali laimėti mūšio. 

Ji vylėsi, jog Ksaras klysta. Anksčiau išlaisvintieji tebuvo niekam tikusi 
minia, bet ji surinko karo tarnybai tinkamo amžiaus vyrus, suskirstė juos į 
brolijas ir pavedė Pilkajam Kirmiui išmokyti juos kautis. Tegul Ksaras gal- 
voja, ką nori. 

— Galjau pamiršai? Dar turiu drakonus. 

— Šit kaip? Kvarte be drakono ant peties tave retai kas matydavo, o da- 
bar... kaip matau, tas dailus petukas nuogas kaip ir akį traukianti tavo krūtis. 

— Mano drakonai paaugo, o pečiai - ne. Medžiodami jie skraido toli virš 
laukų. - Atleisk man, Hazėja. Daneiris pasvarstė, ką Ksaras žino ir kokie 
gandai jį pasiekė. - Jei netiki, apie mano drakonus gali paklausinėti gerųjų 

šeimininkų iš Astaporo. - Mačiau besilydančias ir skruostais tekančias vergų 
pirklio akis. - Pasakyk man tiesą, senas drauge: ko pas mane atvykai, jei ne- 
nori prekiauti? 

— Atplaukiau įteikti dovanos savo širdies karalienei. 

— Kokios dovanos? 

Kokios čia pinklės? 

- Dovanos, kurios prisispyrus prašei manęs Kvarte. Laivų. Įlankoje stovi 
trylika karo laivų. Jei panorėsi, jie bus tavo. Parūpinau flotilę, kuri parpluk- 
dys tave namo, į Vesterosą. 

Flotilę... Dovana buvo gerokai didesnė, nei Dani tikėjosi, tad ji, žinoma, 
žvelgė į tokį dosnumą nepatikliai. Kvarte Ksaras siūlė jai trisdešimt laivų 
mainais į... drakoną. 

— O ką nori gauti už tuos laivus? 

- Nieko. Drakonų jau netrokštu. Išplaukęs į jūrą su „Šilkiniu debesimi“, 
pakeliui į Astaporą mačiau, ką jie pridarė. Laivai tavo, mieloji karaliene. 
Trylika galerų ir visi joms reikalingi irklininkai. 

Trylika. Na, žinoma... Ksaras priklauso Tryliktukui. Be abejo, jis įkalbėjo 
jo narius, kad kiekvienas paaukotų po laivą. Daneiris per daug gerai paži- 
nojo pirklių kunigaikštį ir netikėjo, kad jis būtų galėjęs paaukoti trylika savo 
laivų. 

— Aš pagalvosiu. Ar galėčiau pamatyti tuos laivus? 

- Tapai įtari, Daneiris. 

Visada tokia buvau. 

- Įgijau išminties, Ksarai. 

- Gali apžiūrinėti juos, kiek tik nori. Patenkinusi smalsumą, prisiek 
man, kad nedelsdama grįši į Vesterosą, ir laivai atiteks tau. Prisiek savo dra- 
konais, savo septynveidžiu dievu, savo protėvių pelėnais ir keliauk. 

— Ojei nuspręsiu palaukti metus arba trejus? 

Ksaro veidas apsiniaukė. 

- Tuomet labai mane nuliūdinsi, mieloji karaliene... Mat nors esi jauna 
ir atrodai stipri, gali būti, jog ilgai negyvensi. Bent jau ne čia. 

Viena ranka jis siūlo man medaus korį, o kitoje laiko bizūną. 

- Junkajiečiai nėra tokie jau grėsmingi. 

— Ne visi tavo priešai telkiasi Geltonajame mieste. Saugokis žmonių šal- 
tomis širdimis ir pamėlusiomis lūpomis. Nepraėjus nė dviem savaitėms, kai 
iškeliavai iš Kvarto, Pijatas Prėjus su trimis savo amato broliais burtininkais 
išplaukė į Pentosą tavęs ieškoti. 

Šie žodžiai Daneiris veikiau pralinksmino, nei išgąsdino. 

-- Vadinasi, gerai padariau pasukusi į šoną. Pentosą nuo Mirino skiria 
pusė pasaulio. 

- Tai tiesa, - sutiko Ksaras, - bet anksčiau ar vėliau juos pasieks žinia 
apie Vergų įlankoje apsistojusią drakonų karalienę. 

- Ir tai turėtų mane įbauginti? Keturiolika metų gyvenau nuolat bijoda- 
ma, milorde. Rytą bijodama keldavausi, o vakare bijodama eidavau miegoti, 
bet... tą dieną, kai atgimiau iš ugnies, mano baimė išgaravo. Dabar bijau tik 
vieno dalyko. 

- Ko gi tu bijai, maloningoji karaliene? 

— Esu tik jauna ir paika mergina... - Dani pasistiebė ant pirštų galų ir pa- 
bučiavo jam skruostą. - Bet ne tokia paika, kad prisipažinčiau tau, ko bijau. 
Mano Žmonės apžiūrės tuos laivus. Tada ir pranešiu, ką nusprendžiau. 

— Kaip pageidausi. - Ksaras švelniai palietė nuogą jos krūtį ir sušnabždė- 
jo: - Leisk man pasilikti ir tave įtikinti. 

Daneiris akimirkai kilo tokia pagunda. Galbūt šokėjams vis dėlto pa- 
vyko ją sujaudinti? Galėčiau užsimerkti ir įsivaizduoti, kad tai - Darijus. 
Įsivaizduojamas Darijus nebūtų buvęs toks pavojingas, kaip tikrasis. Bet ji 
nuvijo šią mintį šalin. 

- Ne, milorde. Dėkoju tau, bet... ne. - Dani išsprūdo jam iš glėbio. - Gal 
kurią nors kitą naktį. 

— Kurią nors kitą naktį... 

Jo lūpų kampučiai liūdnai nusviro, bet akyse atsispindėjo palengvėji- 
mas, 0 ne nusivylimas. | 

Jei būčiau drakonė, galėčiau skristi į Vesterosą, jam išėjus pagalvojo Da- 
neiris. Tada man nereikėtų nei Ksaro, nei jo laivų. Ir ėmė svarstyti, kiek vyrų 
tilptų į trylika galerų. Jai su visu savo chalasaru persikelti iš Kvarto į As- 
taporą prireikė trijų laivų, bet tuomet ji dar neturėjo aštuonių tūkstančių 
Grynuolių, tūkstančio samdomų kalavijuočių ir gausaus būrio išlaisvintųjų. 
O kur dar drakonai... Ką man daryti su jais? 

— Drogonai... - tyliai saumurmėjo karalienė, - kur tu? 

Ir Daneiris prieš akis vėl iškilo atvaizdas jo, skriejančio per dangų, juo- 
dais sparnais temdančio žvaigždes. 

Ji nusigręžė nugara į tamsą, kurioje, apgaubtas juodų šešėlių, tylus kaip 
uola stovėjo Baristanas Selmis. 

— Kadaise brolis užminė man vesterosiečių mįslę: „Kas visko klausosi, 
bet nieko negirdi?" 

- Karaliaus sargybos riteris, - kuo rimčiausiai atsakė Selmis. 

— Girdėjai, ką man siūlė Ksaras? 

- Taip, tavo malonybe. 

Kalbėdamas su Daneiris, senasis riteris kaip įmanydamas vengė žiūrėti į 
nuogą jos krūtį. 

Seras Džora nemėgintų kreipti žvilgsnio į šalį. Jis mane mylėjo kaip mo- 
terį, o seras Baristanas myli tik kaip karalienę. Mormontas buvo išdavikas, 
visas jos paslaptis atskleisdavęs jos priešams Vesterose, bet taip pat išmin- 
tingai jai patardavo. 

— Ką apie tai manai? Ką manai apie jį? 

- Apie Ksarą mano nuomonė labai prasta. O dėl laivų... Tavo malonybe, 
turėdami tuos laivus, dar metams nesibaigus galėtume grįžti namo. 

Dani niekada neturėjo tikrų namų. Bravose tai buvo namas raudonomis 
durimis, bet... tik tiek. 

- Geriau pasisaugoti dovanas siūlančių kvartiečių, ypač Tryliktukui pri- 
klausančių pirklių. Čia kažkokie spąstai. Gal tie laivai visiškai supuvę arba... 

- Jei būtų visai netinkami laivybai, nebūtų įveikę jūros ir atplaukę iš 
Kvarto, - neleido jai baigti minties seras Baristanas, - tačiau tavo malonybė 
pasielgė išmintingai pasakiusi, jog laivus dar reikia apžiūrėti. Rytoj iš pat 
ryto į tas galeras atsivesiu admirolą Grolėjų kartu su jo kapitonais ir bent 
keturiomis dešimtimis jūreivių. Patikrinsime kiekvieną tų laivų colį. 

Patarimas buvo tikrai geras. 

— Taip ir padarykite. 

Vesterosas. Namai... Bet koks likimas jai išvykus lauktų šio miesto? „Mi- 
rinas niekada nebuvo tavo miestas, - Daneiris, rodos, išgirdo tyliai sakant 
savo brolį. - Tavo miestai - kitapus jūros. Ten tavo Septynios Karalystės ir 
ten tavęs laukia priešai. Gimei tam, kad pavaišintum juos krauju ir ugnimi.“ 

Seras Baristanas krenkštelėjęs pridūrė: 

— Tas burtininkas, apie kurį užsiminė pirklys... 

- Pijatas Prėjus. - Daneiris pamėgino prisiminti to vyro veidą, bet jai 
prieš akis iškilo tik jo lūpos. Nuo burtininkų vyno jos buvo pamėlusios. Tas 
vynas buvo vadinamas „vakaro šešėliu“. - Jei burtininko kerai galėtų mane 
nužudyti, seniai būčiau negyva. Išvykau paleidusi jų rūmus pelenais. - Jie 
būtų atėmę man gyvybę, bet mane išgelbėjo Drogonas. Drogonas visus juos 
sudegino. 

- Tiesą sakai, tavo malonybe. Ir vis dėlto... Būsiu budrus. 

Ji pabučiavo serą Baristaną į skruostą. 

- Žinau, kad būsi. Eime, palydėk mane atgal į puotos menę. 

Kitą rytą Daneiris pabudo kupina vilties, kaip ir anuomet, kai pirmą kar- 
tą atplaukė į Vergų įlanką. Netrukus šalia jos vėl bus Darijus ir jiedu drau- 
ge išplauks į Vesterosą. Namo. Viena iš jaunųjų karalienės įkaičių, - drovi 
apvalaina mergaitė, vardu Mezara, kurios tėvas valdė Mereko piramidę, — 
atnešė jai pusryčius, o Dani meiliai ją apkabino ir atsidėkodama pabučiavo. 

- Ksaras Ksoanas Daksas pasisiūlė padovanoti man trylika galerų, - pa- 
sakė karalienė Iri ir Džiki, padedančioms jai vilktis drabužius ir pasiruošti 
dvare priimti prašytojus. 

- Trylika - negeras skaičius, chalise, - dotrakiškai samurmėjo Džiki. - 
Visi tai žino. 

— Visi tai Žino, - pritarė jai Iri. 

— Taip, trisdešimt būtų geriau, - sutiko Daneiris. - O trys šimtai - užvis 
geriausia. Bet ir trylikos laivų pakaks, kad parplukdytų mus į Vesterosą. 

Dotrakės merginos susižvalgė. 

— Nuodingas vanduo užkeiktas, chalise, - tarė Iri. - Arkliai jo gerti negali. 

— Neketinu jo gerti, - pamėgino jas nuraminti Dani. 

Tą rytą jos laukė vos keturi prašytojai. Kaip visada, pirmasis prisistatė 
lordas Gaelis, tik šį rytą jis atrodė susijaudinęs labiau nei paprastai. 

- Spindulingoji, - sudejavo jis, puldamas ant marmuro grindų Danei- 
ris po kojomis, - Junkajus užpuolė Astaporą. Maldauju, su savo galinga ka- 
riuomene žygiuok į pietus! 

— Įspėjau tavo karalių, kad jo pradėtas karas - beprotybė, - priminė jam 
Dani. - Bet jis nenorėjo manęs klausytis. 

- Žinau, kad iškilus tokiam pavojui Drakonų Motina mūsų likimo valiai 
nepaliks. Paskolink mums savo Grynuolius, kad galėtume apginti miestą. 

Jei paskolinsiu Grynuolius, kas gins mano miesto sienas? 

— Didžioji dalis mano išlaisvintųjų Astapore buvo vergai. Galbūt kai ku- 
rie iš jų sutiks padėti ginti jūsų karalių... Jie laisvi žmonės ir apsispręs patys. 
Astaporui daviau laisvę. Patys turite ją ginti. 

— Vadinasi, visi netrukus žūsime. Tu mus ne išlaisvinai, o pražudei. 

Gaelis vikriai atsistojo ir spjovė Daneiris į veidą. 

Čiupęs už peties, Stipruolis Belvasas taip šiurkščiai parbloškė jį ant mar- 
muro grindų, jog Dani išgirdo tarkštelint nelaimėlio dantis. Plikis būtų dar 
griežčiau Gaelį pamokęs, bet karalienė jį sulaikė. 

- Pakaks, - tarė ji, tokaro skvernu šluostydamasi skruostą. - Nuo seilių 
dar niekas nenumirė. Išveskite jį. 

Jie ištempė Gaelį už kojų, pakeliui palikdami mėtytis kelis išmuštus dan- 
tis ir besidriekiančią kraujo šliūžę. Likusius prašytojus Dani mielai būtų 
pavariusi, bet... vis dar buvo jų karalienė, tad nutarė juos išklausyti ir pamė- 
ginti priimti teisingą sprendimą. 

Tos pačios dienos popietę admirolas Grolėjus ir seras Baristanas grįžo 
apžiūrėję galeras. Dani sušaukė savo tarybą, kad visi išgirstų jų žodį. Gry- 
nuoliams taryboje atstovavo Pilkasis Kirmis, o Skahazas Mo Kandakas — 
Bronziniams Žvėrims. Kadangi Dani kraujo raitelių mieste nebuvo, dotrakių 
vardu kalbėjo raukšlėtas, žvairas iš šleivakojis džakvaranas, vardu Romas. Jos 
išlaisvintiesiems taryboje atstovavo trijų karalienės suburtų karinių draugijų 
kapitonai: Molonas Josdobas iš Tvirtųjų Skydų, Saimonas Dryžuota Nugara 
iš Laisvųjų Brolių ir Marselenas iš Motinos Vyrų. Reznakas Mo Reznakas 
nenustygdamas sėdėjo šalia karalienės, o rankas ant krūtinės sukryžiavęs 
Stipruolis Belvasas stovėjo jai už nugaros. Patarėjų Daneiris tikrai netrūko. 

Nuo tos dienos, kai jie sudaužė jo laivą, kad galėtų pasistatyti apgulties 
mašinas, kurios padėjo užimti Miriną, Grolėjus jautėsi baisiai nelaimingas. 
Dani mėgino jį paguosti ir suteikė jam lordo admirolo titulą, tačiau tai buvo 
tuščia garbė; Dani kariuomenei artinantis prie miesto, miriniečių karinis 
jūrų laivynas išplaukė į Junkajų, tad senasis pentosietis liko admirolu be lai- 
vų. Ir vis dėlto šiandien jis, atkišęs susivėlusią ir druskos dėmių išmargintą 


220 GEORGE R. R. MARTIN 


barzdą, šypsojosi taip, jog karalienė neprisiminė, kada paskutinį kartą matė 
jį tokį linksmą. 

— Vadinasi, laivai sveiki? - neprarasdama vilties paklausė ji. 

- Taip, laivai dar visai neblogi, tavo malonybe. Tiesa, jie seni, bet dau- 
guma gerai prižiūrėti. „Kilmingosios princesės“ korpusas pagraužtas kini- 
varpų. Neplaukčiau su ja taip toli, kad negalėčiau matyti kranto. „Narakui“ 
reikėtų naujo vairo ir virvių, o „Dryžuotame drieže“ suskilę keli irklai, bet 
jie dar patarnaus. Visi irklininkai yra vergai, bet jei pasiūlytume sąžiningą 
irklininko atlygį, dauguma iš jų liktų su mumis. Be irklavimo, tie vyrai dau- 
giau nieko nemoka. O tuos, kurie išeis, nesunku bus pakeisti mano įgulos 
vyrais. Kelionė į Vesterosą - ilga ir sunki, bet manau, kad šie laivai ją ištvers 
ir mus ten nuplukdys. 

Reznakas Mo Reznakas gailiai sudejavo. 

— O vis dėlto tai tiesa. Dievinamoji ketina mus palikti likimo valiai. 
Jis ėmė grąžyti rankas. — Vos tik išvyksi, Junkajuje į valdžią vėl grįš didieji 
šeimininkai, o mes, taip ištikimai tau tarnavę, visi būsime nužudyti, mielos 
mūsų žmonos ir nekaltos dukterys bus išprievartautos ir paimtos į vergiją. 

— Tik ne maniškės, - niūriai burbtelėjo Skahazas Plikis. - Nužudysiu jas 
anksčiau, savomis rankomis. - Ir jis delnu pliaukštelėjo per kalavijo ranke- 
nos buožę. 

Dani pasijuto taip, lyg jis būtų pliaukštelėjęs jai per veidą. 

- Jei baiminatės dėl to, kas bus man išplaukus, keliaukite su manimi į 
Vesterosą. 

— Kad ir kur Drakonų Motina keliautų, Motinos Vyrai trauks kartu su 
ja, - pareiškė Marselenas, likęs gyvas Misandėjos brolis. 

— Kaip? - gūžtelėjo Saimonas Dryžuota Nugara, pramintas taip dėl nu- 
garą ir pečius vagojančių randų, liudijančių, jog vergaudamas Astapore 
buvo dažnai ir negailestingai plakamas. - Trylika laivų... Jų toli gražu nepa- 
kanka. Net ir šimto būtų mažai. 

— Mediniai arkliai niekam tikę, - paprieštaravo senasis džakvaranas Ro- 
mas. - Dotrakiai jos. 

- Šie galėtų žygiuoti pakrante, - pasiūlė išeitį Pilkasis Kirmis. - O laivai 
galėtų plaukti lygiagrečiai ir aprūpinti karių koloną maistu ir vandeniu. 

- Taip keliauti galėtume tik iki Borašo griuvėsių, - tarė Plikis. - O tada 
jūsų laivai turėtų sukti į pietus, pro Tolosą ir Kedrų salą, apiplaukti Valyriją, 
o pėstininkams senuoju drakonų keliu tektų žygiuoti toliau, į Mantarisą. 

- Dabar tas kelias vadinamas demonų keliu, - įsiterpė Molonas Josdo- 
bas. Kresnas, pilvotas, rašalu išsitepęs pirštus, Tvirtųjų Skydų vadas atrodė 
veikiau kaip raštininkas, o ne kaip karys, bet sveiko proto jam tikrai netrū- 
ko. - Daugybė iš mūsų žus. 

- Tie, kurie liks Mirine, pavydės jiems lengvos mirties, - vėl sudejavo 
Reznakas. - Jie pavers mus vergais arba įmes į duobes. Viskas bus kaip buvę 

— Kur jūsų drąsa?! - neištvėręs pratrūko seras Baristanas. - Jos malo- 
nybė nuėmė jums grandines. Tad, kai ji išplauks, pasigaląskite kalavijus ir 
patys stokite ginti savo laisvės. 

- Narsos įkvepiantys žodžiai iš lūpų žmogaus, kuris pats ketina plaukti į 
vakarus, - piktai nusišaipė Saimonas Dryžuota Nugara. - Ar bent atsigręši 
pasižiūrėti į mus mirštančius? 

- Tavo malonybe... 

- Didingoji... 

- Dieviškoji... 

- Gana! - Dani delnu trenkė į stalą. - Niekas nebus paliktas mirti. Visi 
esate mano žmonės. - Svajos apie namus ir meilę ją apakino. - Nepaliksiu 
Mirino ir neleisiu, kad jį ištiktų Astaporo likimas. Man labai gaila, bet... ke- 
lionę į Vesterosą teks atidėti. 

Grolėjų šie žodžiai pribloškė. 

- Turime paimti tuos laivus. Jei atsisakysime šios dovanos... 

Seras Baristanas prieš ją priklaupė. 

- Mano karaliene, karalystei tavęs reikia. Čia tu nekenčiama, bet Ves- 
terose tūkstančiai vyrų, - įtakingų lordų bei kilnių riterių, - telksis po tavo 
vėliavomis. „Ji parvyko! - džiaugsmingai šūkaus jie vieni kitiems. - Princo 
Reigaro sesuo pagaliau grįžo namo.“ 

- Jeigu jie taip labai mane myli, tai palauks. - Dani atsistojo. - Reznakai, 
pakviesk Ksarą Ksoaną Daksą. 

Pirklių kunigaikštį ji priėmė viena, įsitaisiusi ant poliruoto juodmedžio 
suolo, sėdėdama ant sero Baristano jai parūpintų pagalvių. Jį atlydėjo keturi 
kvartiečiai jūreiviai, nešdami ant pečių gobeleną. 

— Savo širdies karalienei atnešiau dar vieną dovaną, - pasakė Ksaras. — 
Jis mano giminės rūsiuose dūlėjo dar nuo Valyrijos Pražūties laikų. 

Jūreiviai išvyniojo gobeleną ant grindų. Jis buvo senas, dulkėtas, pablu- 
kęs ir... didžiulis. Dani teko prieiti ir sustoti prie Ksaro, kad galėtų pamatyti 
visą jo raštą. 

- Žemėlapis? Koks gražus... 

Gobelenas užklojo kone pusę menės grindų. Jūros buvo mėlynos, sausu- 
mos plotai žali, kalnai - juodi ir rudi; miestai buvo pažymėti iš aukso arba 
sidabro spalvos siūlų išaustomis žvaigždėmis. Nėra Ukanų jūros, staiga su- 
vokė ji. O Valyrija - dar ne sala. 

— Štai čia gali matyti Astaporą, Junkajų ir Miriną. - Ksaras pirštu parodė 
tris sidabrines žvaigždes, išaustas šalia mėlynos Vergų įlankos. - Vesterosas 
yra... kažkur ten. - Ir jis atsainiai mostelėjo į galinę menės sieną. - Tu pasu- 
kai į šiaurę, nors turėjai plaukti toliau į pietus ir vakarus, per Vasaros jūrą, 
bet gavusi mano dovaną netrukus atsidursi ten, kur ir turi būti. Džiaugsmo 
kupina širdimi priimk mano dovaną ir suk savo irklus į vakarus. 

O, kad galėčiau... 

— Milorde, mielai priimsiu tavo laivus, bet pažado, kurio iš manęs rei- 
kalauji, duoti negaliu. - Dani paėmė jį už rankos. - Padovanok man tas ga- 
leras ir prisiekiu, kad Mirinas bus draugiškas Kvartui tol, kol danguje švies 
žvaigždės: Leisk man su jais prekiauti ir gausi gražaus pelno. 

Ksaro veide švietusi maloni šypsena staiga užgeso. 

— Apie ką tu kalbi? Nori pasakyti, kad neišplauksi? 

- Negaliu. 

Jo akyse sužibo ašaros ir ėmė ristis nosimi per smaragdus, ametistus ir 
juodus deimantus.. 

- Patikinau Tryliktuką, jog paklausysi išmintingo mano patarimo. Man 
apmaudu, jog klydau. Imk tuos laivus ir išplauk, o jei ne, greičiausiai mirsi 
baisiai rėkdama. Nė neįsivaizduoji, kiek daug įgijai priešų. 

Žinau, kad vienas iš jų dabar stovi prieš mane ir verkia komedianto verto- 
mis ašaromis. Tai supratusi, Dani staiga nuliūdo. 

— Kai įžengiau į Tūkstančio Sostų menę maldauti Kilmingojo, kad neat- 
imtų tau gyvybės, sakiau, jog esi dar vaikas, - kalbėjo Ksaras, - bet Egonas 
Emerosas Smarkuolis atsistojo ir tarė: „Ji - kvaila mergaitė, pamišusi, nieko 
neklauso ir per daug pavojinga, kad galėtų gyventi.“ Kol buvo maži, tavo 
drakonai atrodė kaip stebuklas. Bet užaugę jie taps įsikūnijusia mirtimi ir 
niokojimu, virš pasaulio pakibusiu liepsnojančiu kalaviju. - Jis nusibraukė 
ašaras. - Man reikėjo tave nužudyti Kvarte. 

— Buvau tavo viešnia, valgiau tavo mėsos ir gėriau tavo midaus, - primi- 
nė jam Daneiris. - Vardan visko, ką esi dėl manęs padaręs, atleidžiu tau už 
šiuos žodžius, bet... tik šį kartą. Žiūrėk, daugiau nedrįsk man grasinti. 

— Ksaras Ksoanas Daksas negrasina. Jis žada. 

Daneiris liūdesys virto įtūžiu. 

— O aš tau pažadu štai ką: jei rytoj iki saulėtekio neišsinešdinsi, pažiūrė- 
sime, ar drakono liepsna gerai džiovina apsimetėlio ašaras. Dabar eik, Ksa- 
rai. Ir paskubėk! 

Jis išėjo, bet savąjį pasaulį paliko. Dani atsisėdo ant suolo ir įsistebeilijo 
į mėlyną šilkinę jūrą ir į tolimąjį Vesterosą. Vieną gražią dieną aš ten grįšiu, 
prisiekė sau ji. 

Kitą rytą Ksaro galera jau buvo išplaukusi, bet jo atplukdyta „dovana“ 
buvo palikta Vergų įlankos prieigose. Ant trylikos kvartiečių galerų stiebų 
vėjyje plakėsi ilgos raudonos vėliavos karpytais galais. O kai Daneiris nusi- 
leido į dvaro menę ketindama priimti prašytojus, jos jau laukė iš laivų at- 
skubėjęs pasiuntinys. Jis nepratarė nė žodžio, tik jai prie kojų padėjo pagal- 
vėlę juodo atlaso užvalkalu, ant kurio gulėjo viena krauju ištepta pirštinė. 

— Kas tai? - paklausė Skahazas. - Kruvina pirštinė... 

— „reiškia karą, - paaiškino karalienė. 


JONAS 


S augokis žiurkių, milorde. - Pasišviesdamas žibintu, Paniurėlis Edas 
vedė Joną laiptais žemyn. - Jei užmini ant žiurkės, ji siaubingai cy- 
pia. Kai buvau vaikas, panašiai spiegdavo mano motina. Dabar pagalvojęs 
manau, kad jos kūne turėjo lindėti žiurkė. Rudaplaukė, mažomis kaip karo- 
liukai akutėmis, mėgstanti sūrį. Galimas daiktas, motina turėjo ir uodegą, 
tik niekada nepasivarginau pažiūrėti. 

Visus Juodosios pilies pastatus jungė labirintas požeminių tunelių, bro- 
lių vadinamų kirmių takais. Po žeme buvo tamsu ir niūru, tad vasarą kir- 
mių takais beveik niekas nevaikščiojo, bet, papūtus žiemos vėjams ir ėmus 
snigti, iš vieno pilies pastato į kitą tais tuneliais patekdavai greičiausiai. 
Tarnai jais jau naudojosi. Jiedviem su Paniurėliu Edu einant tuneliu ir juos 
lenkiant jų žingsnių aidui, keliose sienose iškirstose nišose Jonas matė de- 
gančias žvakes. 

Sankryžoje, kur susiėjo keturi kirmių takai, jų laukė Bouvenas Maršas. 
Kartu su juo buvo ir Vikas Drožinėtojas, - aukštas ir išdžiūvęs kaip ietis. 

— Tai skaičiavimai, kiek maisto turėjome prieš tris mėnulius, - tarė Jonui 
Maršas, duodamas storą pluoštą dokumentų, - kad galėtume palyginti su 
dabar likusiomis maisto atsargomis. Pradėsime nuo grūdų aruodų? 

Ir jie visi nužingsniavo niūriu, prieblandos gaubiamu požemiu. Į kiek- 
vieną sandėlį vedė tvirtos ąžuolinės durys, užrakintos geležine, pakabina- 
ma, didele kaip vakarienės lėkštė spyna. 

— Ar iš aruodų vagiliaujama? - pasiteiravo Jonas. 

— Kol kas ne, - papurtė galvą Bouvenas Maršas. - Bet atėjus žiemai, tavo 
šviesybė pasielgtų išmintingai pastatęs prie aruodų sargybą. 

Vikas Drožinėtojas žiedą su raktais buvo pasikabinęs ant kaklo. Jonui 
visi tie raktai atrodė vienodi, bet Vikas kažin kaip rasdavo tinkamą vis kito 
aruodo durims. Įžengus vidun, iš savo kapšo jis išsitraukdavo kumščio di- 
dumo kreidos gabalą ir skaičiuodamas žymėjo kiekvieną statinaitę, maišą 
ar didelę statinę, o Maršas tuo metu lygindavo ką tik gautus skaičius su 
senaisiais. 

Aruoduose buvo avižų, kviečių ir miežių, taip pat daugybė statinių ru- 
paus malimo miltų. Podėliuose, pakabintos ant gegnių, kabojo ilgos svogū- 
nų ir česnakų pynės, ant lentynų kūpsojo maišai morkų, pastarnokų, ridikų 
ir baltų bei geltonų ropių. Kitas podėlis buvo pilnas tokių didelių apvalainų 
sūrių, kad vienam iš jų pajudinti reikėjo dviejų vyrų. Dar kitame, sukrautos 
viena ant kitos į dešimties pėdų aukščio stirtas, stovėjo statinaitės sūdytos 
jautienos, sūdytos kiaulienos, sūdytos avienos ir sūdytos menkės. Ant sker- 

sinių lubų sijų buvo sukabinta trys šimtai kumpių ir trys tūkstančiai ilgų 
juodų dešrų. Rakinamoje prieskonių skrynioje jie rado pipirų grūdelių, 
gvazdikėlių ir cinamono, garstyčių sėklų, kalendros, paprastų ir kvapių- 
jų šalavijų, petražolių ir kelis luitus druskos. Kitur stovėjo statinės, pilnos 
obuolių ir kriaušių, džiovintų žirnių, džiovintų figų, buvo sukrauti maišeliai 
graikinių riešutų, kaštainių, migdolų, kūpsojo stirtos rūkytos ir džiovintos 
lašišos, rikiavosi moliniai indai, prigrūsti aliejumi užpiltų alyvuogių, vašku 
užlietu viršumi. Viename podėlyje broliai rado troškintos ir konservuotos 
kiškienos, medumi marinuotą elnio kulšį, raugintų kopūstų, raugintų buro- 
kų, marinuotų svogūnų, marinuotų kiaušinių ir silkių. 

Jiems einant iš vienos požemio saugyklos į kitą, oras kirmių takuose, 
rodėsi, vis labiau vėso. Netrukus žibinto šviesoje Jonas pamatė, kad jiems iš 
burnų virsta baltas garas. 

— Dabar esame po Siena. 

- O greitai įžengsime ir į jos vidų, - tarė Maršas. - Šaltame ore mėsa ne- 
suges. Jei ketini laikyti maistą ilgai, tai net geriau už sūdymą. 

Kitos durys buvo geležinės, aprūdijusios. O už jų - mediniai laiptai. Pa- 
niurėlis Edas ėjo pirmas pasišviesdamas žibintu ir rodė kelią. Užlipę laiptais, 
jie rado tunelį, ilgiu prilygstantį Vinterfelo didžiajai menei, bet siaurą kaip 
ir visi kirmių takai. Jo sienos buvo apledėjusios, jose buvo matyti daugybė 
geležinių kablių. Ant kiekvieno iš jų kabojo skerdenos: nudirti ir išdarinėti 
elniai ir briedžiai, jaučių pusės; ant lubų buvo prikabinta stambių kiaulių, 
avių ir ožkų nukirstomis galvomis ir net arklys bei lokys. Visos skerdenos 
buvo apšerkšnijusios. 

Kai jie baigė viską skaičiuoti, Jonas nuo kairės rankos nusimovė pirštinę 
ir delnu palietė elnio kulšį. Iš karto pajuto, kad prilipo pirštai, o mėginant 
atitraukti, nuo jų pagalvėlių nuplyšo truputis odos. Jo pirštų galiukai susti- 
ro. O ko tikėjaisi? Tau virš galvos - ledo kalnas, sveriantis tiek tonų, kad jų ne- 
galėtų suskaičiuoti net Bouvenas Maršas. Ir vis dėlto patalpoje buvo šalčiau, 
nei turėtų būti. 

— Padėtis prastesnė, nei baiminausi, milorde, - baigęs skaičiuoti tarė 
Maršas. Jis kalbėjo niūriau ir už Paniurėlį Edą. 

O Jonas tą akimirką kaip tik pagalvojo, kad jų podėliuose sukrauta viso 
pasaulio mėsa. Tu nieko neišmanai, Jonai Snou. 

— Kodėl? Man rodos, maisto turime apsčiai. 

- Vasara buvo ilga. Derlius - puikus, lordai - dosnūs. Maisto atsargų 
prikaupėme tiek, kad jų pakaktų trejus metus truksiančiai žiemai. O gal ir 
ketverius, jei truputį sumažintume porcijas. Bet dabar, jei teks maitinti ka- 
raliaus vyrus, karalienės vyrus ir visus tyržmogius... Vien Kurmių mieste 
yra tūkstantis jokios naudos neduodančių burnų ir nuolat ateina naujų. Va- 
kar prie miesto vartų išdygo trys, užvakar - net keliolika. Tai negali tęstis. 
Leisti įsikurti jiems Dovanoje buvo geras sprendimas, tik... sėti javus jau per 

vėlu. Dar šiems metams nepasibaigus mums liks vien ropės ir žirnių košė. 
O dar vėliau teks gerti savo žirgų kraują. 

- Skanumėlis... - įsiterpė Paniurėlis Edas. - Šaltą naktį nieko nėra geriau 
už taurę šilto arklių kraujo. Aš labiausiai mėgstu arklių kraują su žiupsneliu 
cinamono. 

Lordas Bouvenas nekreipė į jį dėmesio. 

- Be to, prasidės ligos, - aiškino jis, - broliams ims kraujuoti dantenos 
ir kristi dantys. Meisteris Eimonas sakydavo, kad šiuos negalavimus galima 
pagydyti žaliųjų citrinų sultimis ir šviežia mėsa, bet mūsų turėtos žaliosios 
citrinos baigėsi prieš metus, o laikyti bandos gyvulių dėl šviežios mėsos ne- 
galime, nes neturime pašaro. Privalome išskersti juos visus, išskyrus kelias 
veislines poras. Jau pats laikas tai padaryti. Ankstesnėmis žiemomis maisto 
būdavo galima atsigabenti iš pietų einančiu Karališkuoju keliu, bet dabar, 
kai vyksta karas... Žinau, dar tik ruduo, bet, jei milordas neprieštaraus, vis 
dėlto patarčiau pereiti prie žiemiškų maisto porcijų. 

Žmonės bus sužavėti. 

- Na, jei kitaip negalima... Kiekvieną maisto porciją sumažinsime ke- 
tvirtadaliu. 

Jei broliai jau dabar manimi skundžiasi, ką sakys, kai jiems teks valgyti 
sniegą ir gilių košę? 

- Tai padės, milorde. 

Tačiau lordas valdytojas šiuos žodžius ištarė taip, kad iš karto buvo aiš- 
ku: jo nuomone, tokio mažinimo nepakanka. 

Tada vėl prabilo Paniurėlis Edas: 

— Dabar suprantu, kodėl karalius Stanis leido tyržmogiams pereiti Sieną. 
Kad galėtume juos suvalgyti. 

Jonas nesusilaikė ir šyptelėjo. 

— Apie tai nebūčiau nė pagalvojęs... 

— Na gerai, - pripažino Edas, - tyržmogiai atrodo liesi ir gysloti, o mano 
dantys jau nebe tokie aštrūs kaip jaunystėje. 

- Jei turėtume užtektinai monetų, galėtume nusipirkti maisto pietuose ir 
atsiplukdyti jo laivais, - pasiūlė išeitį lordas valdytojas. 

Galėtume, pagalvojo Jonas, jei turėtume aukso ir rastume, kas norėtų par- 
duoti mums maisto. Tačiau nei pinigų, nei norinčių parduoti maisto nebu- 
vo. Didžiausia mūsų viltis galėtų būti Lizdas. Arino slėnis garsėjo puikiais 
derliais, be to, jo nebuvo palietęs karas. Jonas pasvarstė, kažin, kaip ledi. Ke- 
tlinos sesuo jaustųsi maitindama nesantuokinį Nedo Starko sūnų. Vaikystė- 
ie Jonas dažnai jausdavo, kad ši ledi gaili jam kiekvieno kąsnio. 

- Jei reikės, visuomet galime išsiruošti į medžioklę, - įsiterpė Vikas Dro- 
žinėtojas. - Miškuose vis dar yra žvėrių ir paukščių. 

- Miškuose yra ir tyržmogių, ir dar grėsmingesnių būtybių, - priminė 
Maršas. - Aš vyrų medžioti nesiųsčiau. Nesiųsčiau... 

Ne. Tu amžinai uždarytum mūsų pilies vartus, užverstum juos akmeni- 
mis ir užpiltum vandeniu, kad sušalty. Jonas žinojo, kad pusė Juodosios pi- 
lies brolių šiam lordo valdytojo požiūriui pritarė. O kita pusė už tai jį atvirai 
niekino. Taigi, užverskime savo pilies vartus ir padrėbkime savo juodus už- 
pakalius ant Sienos viršaus, o laisvoji tauta plūstelės per Kaukolių tiltą arba 
per kuriuos nors vartus, kuriuos manėme užvertę ir užšaldę prieš penkis 
šimtus metų, - prieš dvi dienas per vakarienę garsiai pareiškė savo nuomo- 
nę senasis eigulys Daivenas. - Neturime tiek žmonių, kad galėtume saugoti 
šimtą lygų besitęsiančią Sieną. Tormundas Milžinės Užpakalis ir prakeiktas 
Verksnys tai puikiai supranta. Ar kada nors matėte tvenkinyje įšalusią antį 
ledo sukaustytomis kojomis? Toks pat likimas laukia ir varnų. Dauguma 
žvalgų pritarė Daivenui, o tarnai ir statytojai labiau buvo linkę palaikyti 
Bouveną Maršą. 

Bet tai buvo rytdienos bėdos. O šiandien visų rūpestis buvo maisto at- 
sargos. 

— Net ir norėdami, negalime palikti karaliaus Stanio ir jo vyrų mirti 
badu, - tarė Jonas. - Neradęs kitos išeities, maisto jis pasiims jėga. Mes ne- 
turime tiek vyrų, kad pasipriešintume jo kariams. Be to, reikia maitinti ir 
tyržmogius. 

— Kuo, milorde? - paklausė Bouvenas Maršas. 

Kad aš žinočiau... 

— Ką nors sugalvosime. 

Kol jie grįžo iš požemių, popiečio saulė buvo jau žemai ir šešėliai vis la- 
biau tįso. Dangumi tarsi apdraskytos vėliavos plaukė debesys - pilki, balsvi, 
išdrikę. Kiemas priešais ginklinę buvo tuščias, bet viduje Jonas rado jo lau- 
kiantį karaliaus ginklanešį. Devanas buvo liesas, dvylikos metų vaikinukas, 
rudaplaukis ir rudaakis. Jie rado jį prie kalvės sustirusį į ožio ragą ir nedrįs- 
tantį nė krustelėti: mat Vaiduoklis uostinėjo jį nuo galvos iki kojų. 

- Jis nieko bloga tau nedarys, - pasakė Jonas, bet, išgirdęs jo balsą, vai- 
kinukas krūptelėjo ir dėl šio staigaus judesio didvilkis iššiepė dantis. - Ne! - 
sudraudė Jonas. - Vaiduokli, nelįsk. Šalin. 

Vilkas nusliūkino prie savo jaučio kaulo ir nutilo, tarsi jo čia nė nebūtų 
buvę. 

Devanas atrodė išblyškęs kaip Vaiduoklis, prakaitu apsipylusiu veidu. 

— M-milorde. Jo malonybė įsakė tau ateiti. 

Vaikinas vilkėjo aukso ir juodos - Barateonų giminės - spalvos drabu- 
žiais, o ant krūtinės, jam virš širdies, buvo išsiuvinėta liepsnojanti karalie- 
nės kario širdis. 

- Turbūt norėjai pasakyti „prašė“? - paklausė Paniurėlis Edas. - Jo ma- 
lonybė prašo lordo vado ateiti. Aš sakyčiau šitaip. 

- Liaukis, Edai. 

Tokiems kivirčams dėl smulkmenų Jonas visai nebuvo nusiteikęs. 

— Grįžo seras Ričardas ir seras Džastinas, - pasakė Devanas. - Ar ateisi, 
milorde? 

Pasiklydę žvalgai... Meisis ir Horpas išjojo į pietus, o ne į šiaurę. Kad ir 
ką jiedu sužinojo, tai nebuvo Nakties sargybos reikalas, bet Jonui vis tiek 
buvo smalsu. 

- Jei jo malonybė taip nori... - Ir jis per kiemą nusekė paskui jaunąjį 
ginklanešį. Vaiduoklis tapnojo jiedviem iš paskos, kol Jonas paliepė: - Ne. 
Pasilik! 

Bet, užuot pasilikęs kieme, didvilkis kažkur pabėgo. 

Karaliaus bokšte Jonas atidavė ginklus sargybiniams ir įžengė į karaliaus 
menę. Ten buvo karšta ir prisirinkę daug žmonių. Stanis ir jo kapitonai susi- 
būrę stovėjo prie Šiaurės žemėlapio. Tarp jų buvo ir pasiklydę žvalgai. Be to, 
menėje buvo ir Sigornas, jaunasis Teno magnaras, apsivilkęs odinius marš- 
kinius, apsiūtus bronziniais žvynais. Kaulų Lordas sėdėjo suskeldėjusiu, 
pageltusiu nagu krapštydamas riešą kaustantį geležinį antrankį. Įdubę jo 
skruostai ir menkas raukšlėtas smakras buvo apaugę rudais barzdos šeriais, 
o ant akių krito seniai netrinktų plaukų sruogos. 

— Štai ir jis, — tarstelėjo jis, pamatęs Joną, - narsuolis berniukas, nužudęs 
į narvą įgrūstą ir surištą Mensą Plėšiką. - Blykstelėjo stambus, rombo for- 
mos brangakmenis, puošiantis geležinį jo rankogalį. - Ar tau patinka mano 
rubinas, Snou? Tai Raudonosios Ledi meilės man ženklas. 

Nekreipdamas į jį dėmesio, Jonas priklaupė. 

- Tavo malonybe, - raportavo ginklanešys Devanas, - atvedžiau lordą 
Snou. 

— Matau. Lorde vade... Tikiuosi, pažįsti mano riterius ir kapitonus? 

- Taip, turėjau garbės pažinti. 

Jonas pasirūpino kuo daugiau sužinoti apie karalių supančius žmones. 
Jie visi yra karalienės vyrai. Jonui pasirodė keista, kad karaliui nepalaiko 
draugijos jo paties vyrai, bet... taip jau buvo. Jei Joną pasiekę gandai buvo 
teisingi, karaliaus vyrai Drakono Uoloje užsitraukė Stanio rūstybę. 

- Turime vyno. Ir virinto vandens su citrinomis. 

— Ačiū, bet aš neištroškęs. 

- Kaip nori. Turiu tau dovaną, lorde Snou. - Karalius mostelėjo į Barš- 
kalą. - Jį. 

Šypsodamasi prabilo ledi Melisandra: 

— Sakei, kad tau reikia žmonių, lorde Snou. Tikiuosi, mūsų Kaulų Lor- 
das tiks? 

Jonas pasijuto priblokštas. 

- Tavo malonybe, šis žmogus nepatikimas. Jei paliksiu jį pilyje, kas nors 
perrėš jam gerklę. Jei išsiųsiu į žvalgybą, jis tiesiog grįš pas tyržmogius. 

— Tikrai ne. Su tais prakeiktais kvailiais daugiau neturiu jokių reikalų. - 
Barškalas pirštu patekšnojo ant riešo pūpsantį rubiną. - Jei netiki, paklausk 
raudonosios raganos, benkarte. 

Melisandra prabilo tyliai ir kažin kaip keistai. Jos kaklo duobutėje pri- 
gludęs rubinas skleidė švelnią, pulsuojančią šviesą, ir Jonas atkreipė dė- 
mesį, jog mažesnysis rubinas ant Barškalo riešo taip pat tai įspingsta, tai 
patamsėja. 

- Kol dėvi brangakmenį, jis susietas su manimi kūnu ir siela, - tarė rau- 
donoji žynė. - Šis vyras ištikimai tau tarnaus. Liepsnos nemeluoja, lorde 
Snou. 

Liepsnos gal ir ne, dingtelėjo Jonui, bet tu meluoji. 

— Dėl tavęs josiu į žvalgybą, benkarte, - pareiškė Barškalas. - Jei panorė- 
si, duosiu išmintingą patarimą arba dainuosiu gražias dainas. Net kausiuosi 
už tave. Tik neprašyk, kad vilkčiausi tą jūsų apsiaustą. 

Tu jo nevertas, pagalvojo Jonas, bet laiku prikando liežuvį. Toks smul- 
kmeniškas kivirčas girdint karaliui nebūtų davęs jokios naudos. 

Karalius Stanis paprašė: 

— Lorde Snou, papasakok man apie Morsą Amberį. 

Nakties sargyba karuose nedalyvauja, priminė sau Jonas, bet vidinis bal- 
sas jam pakuždėjo: Žodžiai - ne kalavijai. 

- Jis - vyriausias iš Didžiojo Džono dėdžių. Dar vadinamas Varnaė- 
džiu. Kartą varnas palaikė jį mirusiu ir iškirto akį. Morsas Amberis sučiupo 
paukštį ir nukando jam galvą. Jaunystėje jis buvo grėsmingas kovotojas. Jo 
sūnūs žuvo prie Trišakio, o žmona mirė gimdydama. Vienintelę jo dukterį 
prieš trisdešimt metų pagrobė tyržmogiai. 

- Štai kodėl jis nori galvos, - tarė Harvudas Felas. 

- Ar tuo Morsu galima pasitikėti? - paklausė Stanis. 

Ar Morsas Amberis prisiekė jam ištikimybę? 

- Tavo malonybei reikėtų pareikalauti, kad jis prisiektų prie savo širda- 
medžio. 

Godris Milžinų Žudikas nusikvatojo. 

- Buvau pamiršęs, kad jūs, šiauriečiai, garbinate medžius. 

— Kokie čia dievai, jei leidžia, kad ant jų pakėlę koją maižiotų šunys? — 
gūžtelėjo senas Faringo bičiulis, Kleitonas Sagsas. 

Jonas nusprendė nekreipti į juodu dėmesio. 

— Tavo malonybe, gal galėčiau sužinoti, ar Amberiai nutarė tave palai- 
kyti? 

- Pusė iš jų, ir tik su sąlyga, kad susitiksiu su tuo neįkainojamu Var- 
naėdžiu, - neslėpdamas susierzinimo atsakė Stanis. - Jis nori gauti Men- 
so Plėšiko kaukolę, kurią ketina naudoti kaip taurę, be to, reikalauja, kad 
atleisčiau jo broliui, išjojusiam į pietus ir prisidėjusiam prie Boltono. Dar 
vadinamam Kekšių Siaubu. 

Ši pravardė serą Godrį taip pat pralinksmino. 

- Ak, jau tų šiauriečių vardai! Ar šis vyras nukando galvą kekšei? 

Jonas ramiai jį nužvelgė. 

— Galima ir taip pasakyti. Tai buvo kekšė, kuri prieš penkiasdešimt metų 
Senmiestyje mėgino jį apiplėšti. - Dabar atrodė keista, bet senasis Ambe- 
ris Šerkšnas kadaise buvo įsitikinęs, kad jauniausias jo sūnus yra tinkamas 
tapti meisteriu. Morsas mėgo girtis apie varną, iškirtusį jam akį, o Hoterio 
gyvenimo istorija buvo pasakojama pašnibždomis... tikriausiai dėl to, kad 
kekšė, kuriai jis paleido žarnas, iš tiesų buvo vyras. - Ar kiti lordai taip pat 
perėjo į Boltono pusę? 

Raudonoji žynė prislinko arčiau karaliaus. 

- Regėjau miestą medinėmis sienomis ir lentomis grįstomis gatvėmis, 
pilną žmonių. Ant jo gynybinių sienų plevėsavo vėliavos: briedis, karo kir- 
vis, trys pušys, po karūna sukryžiuoti du ilgakočiai kirviai ir arklio galva 
degančiomis akimis. 

- Hornvudas, Servinas, Tolhartas, Risvelis ir Dastinas, - išvardijo seras 
Kleitonas Sagsas. - Visi jie yra išdavikai. Lanisterių pastumdėliai. 

- Risvelius ir Dastinus su Boltonų gimine sieja santuokos ryšiai, - pri- 
minė jam Jonas. - O visi kiti neteko savo lordų per mūšį. Nežinau, kas jiems 
dabar vadovauja. Bet Varnaėdis - tikrai nėra pastumdėlis. Tavo malonybė 
pasielgtų išmintingai sutikęs su jo sąlygomis. 

Stanis kietai sukando dantis. 

- Jis man pareiškė, girdi, kas benutiktų, Amberis prieš Amberį su ginklu 
rankoje nestos. 

Jono šie žodžiai nenustebino. 

- Jei teks traukti iš makštų kalavijus, žiūrėk, kur plevėsuoja Hoterio vė- 
liava, ir pasirūpink, kad Morsas kautųsi kitame rikiuotės krašte. 

Milžinų Žudikas jam paprieštaravo: 

- Taip elgdamasis jo malonybė atrodytų silpnas. Sakyčiau, kad mums 
reikia parodyti savo galią. Turėtume paleisti pelenais Paskutinį Židinį ir joti 
į karą pasimovę ant ieties Varnaėdžo galvą, kad kiti lordai matytų, kas jų 
laukia, jei besąlygiškai mūsų nerems. 

- Jei nori, kad kiekviena ranka šiaurėje būtų pakelta prieš jus, tavo pla- 
nas puikus. Geriau būti remiamiems iš dalies, nei visai nesulaukti paramos. 
Amberiai Boltonų nemėgsta. Jei Kekšių Siaubas ir prisidėjo prie Mergvai- 
kio, tai tik dėl to, jog Lanisteriai laiko paėmę įkaitu Didįjį Džoną. 

— Tai ne priežastis, o tik jo pasiteisinimas, - pareiškė seras Godris. - Žu- 
vus grandinėmis sukaustytam jų sūnėnui, tiems dėdėms atitektų jo valdytos 
žemės ir lordo titulas. 

- Didysis Džonas turi ir sūnų, ir dukterų. Šiaurėje turtai ir titulas pir- 
miausia atitenka iš žuvusio vyro sėklos gimusiems vaikams, o ne jo dė- 
2ėms, sere. 

- Nebent miršta ir vaikai. Negyvi vaikai bet kurioje eilėje yra paskutiniai. 

- Pasakyk tai girdint Morsui Amberiui, sere Godri, ir apie mirtį sužinosi 
Žaugiau, nei galbūt norėtum. 

- Aš įveikiau milžiną, berniuk. Kodėl turėčiau bijoti kažkokio blusų ap- 
stoto šiauriečio, kuris vieną iš tų gyvių net nusipiešė ant skydo? 

- Milžinas nuo tavęs spruko. Morsas nebėgs. 

Augalotasis riteris nuraudo. 

- Įžūliai kalbi karaliaus menėje, berniuk. Kieme traukei visai kitokią 
giesmelę. 

— Ak, liaukis, Godri, - sudraudė jį seras Džastinas Meisis, stambus rite- 
ris mikliomis rankomis ir kojomis, linkęs šypsotis, su kupeta gelsvų plaukų 
ant viršugalvio. Meisis buvo vienas iš pasiklydusių žvalgų. - Neabejoju, kad 
mes visi žinome, koks didelis tavo turimas milžino kalavijas. Bet nėra jokio 
reikalo vėl imti juo mosuoti mums prieš nosį. 

- Vienintelis daiktas, kuriuo čia kas nors mosuoja, yra tavo liežuvis, 
Meisi. 

— Nutilkite abu! - piktai riktelėjo Stanis. - Paklausyk manęs, lorde 
Snou. Likau šioje pilyje vildamasis, kad tyržmogiai bus tokie paiki ir vėl 
mėgins pulti Sieną. Bet jie mano vilčių nepateisino, tad laikas man imtis 
kitų savo priešų. 

— Suprantu, - suklusęs atsargiai atsakė Jonas. Ko jam iš manęs reikia? - 
Nemėgstu nei lordo Boltono, nei jo sūnaus, bet Nakties sargybos broliai ne- 
gali kelti prieš juos rankos. Mūsų duoti įžadai draudžia... 

— Apie jūsų įžadus žinau viską. Gali neaiškinti, kas tau neleidžiama, lor- 
de Snou, kariuomenės ir be taviškių turiu užtektinai. Ketinu pulti Dredfor- 
tą. - Pamatęs Jono veide didžiulę nuostabą, jis šyptelėjo. - Nesitikėjai? Pui- 
ku. Ko nesitiki vienas Snou, to galbūt nesitikės ir kitas. Boltono Mergvaikis 
patraukė į pietus ir pasiėmė kartu Hoterį Amberį. Taip tvirtina ir Morsas 
Amberis, ir Arnolfas Karstarkas. Tai gali reikšti tik viena: jis ketina pulti 
Keilino Griovą ir atverti kelią savo lordui tėvui grįžti į šiaurę. Mergvaikis 
tikriausiai mano, kad esu pernelyg užsiėmęs su tyržmogiais ir jam netruk- 
dysiu. Ir labai gerai. Tas vaikinas atlošė galvą ir leidžia man prieiti prie ger- 
klės. Ketinu ją perplėšti. Gal Ruzas Boltonas ir atsiims šiaurę, bet tai padaręs 
pamatys, kad jo pilis, gyvuliai, derlius - viskas priklauso man. Jei užpulsiu 
Dredfortą iš pasalų... 

— Tau nepavyks, - leptelėjo Jonas. 

Šie žodžiai buvo tarsi lazda, tvojusi per širšių lizdą. Vienas iš karalienės 
vyrų nusijuokė, kitas tyliai nusikeikė, o kiti, lyg susitarę, prabilo visi iš karto. 

- To berniuko gyslomis teka ne kraujas, o pienas, - pareiškė seras Go- 
dris Milžinų Žudikas. 

O lordas Svytas niekinamai pridūrė: 

- Bailys mato bastūną už kiekvieno žolės kuokšto. 

Stanis kilstelėjo ranką ir visus juos nutildė. 

— Paaiškink, ką turi omenyje. 

Nuo ko pradėti? Jonas priėjo prie žemėlapio. Jo kampai buvo prispaus- 
ti žvakidėmis su žvakėmis, kad oda nesusivyniotų atgal į ritinį. Lėtai kaip 
tirpstantis ledynas per Ruonių įlanką sruvo šilto vaško liežuvis. 

— Kad pasiektum Dredtortą, tavo malonybei teks keliauti Karališkuoju 
keliu į pietus, pro Paskutinę upę, o tada sukti į pietryčius ir įveikti Vienišas 
kalvas. - Jis pirštu parodė, kur reikės žygiuoti. - Tai Amberių žemės, jie čia 
pažįsta kiekvieną medį ir kiekvieną akmenį. Karališkasis kelias šimtus lygų 
driekiasi vakariniu jų valdų pakraščiu. Morsas sutriuškins tavo kariuome- 
nę, nebent sutiksi su jo sąlygomis ir palenksi jį savo pusėn. 

— Na gerai. Sakykime, aš taip ir padarysiu. 

— Tuomet Dredtortą pasieksi, - linktelėjo Jonas, - bet kadangi tavo ka- 
riai negali aplenkti nei kranklio, nei virtinės švyturius atstojančių laužų, ku- 
riais perduodama žinia, pilies gynėjai žinos, kad tu artiniesi. Ramsėjui Bol- 
tonui nebus sunku atkirsti tavo kariuomenę ir atimti jai galimybę trauktis, 
o tada liksi toli nuo Sienos, be maisto atsargų, be prieglobsčio, iš visų pusių 
apsuptas priešų. 

— Tik jei jis nutrauks Keilino Griovos apsiaustį. 

- Keilino Griova bus paimta tau dar nepasiekus Dredforto. Kai lordo 
Ruzo ir Ramsėjaus kariuomenės susivienys, jų pajėgos penkis kartus viršys 
tavąsias. 

— Mano brolis laimėdavo mūšius turėdamas ir dar mažiau karių. 

— Sakai, kad Keilino Griova greitai bus paimta, Snou, - paprieštaravo 
Džastinas Meisis, - bet juk geležiniai - narsūs kovotojai, be to, girdėjau, kad 
Griovos dar niekam nėra pavykę užimti. 

- Iš piety. Negausi Keilino Griovos įgula gali sukelti nemenką sumaiš- 
tį bet kurioje klojiniais per klampynę besiartinančioje kariuomenėje, bet iš 
šiaurės ir rytų ta apgriuvusi pilis tikrai nesunkiai įveikiama. - Jonas vėl krei- 
pėsi į Stanį: - Valdove, tai - drąsus užmojis, bet rizika... - Nakties sargyba 
karuose nedalyvauja. Barateonas ar Boltonas, man turi būti vis tiek. - Jei 
Ruzas Boltonas su pagrindine savo kariuomene užspeis jus prie savo pilies 
sienų, visi Žūsite. 

— Karo be rizikos nebūna, - tarė seras Ričardas Horpas, liesas riteris su- 
žalotu veidu, ant kurio paminkštintos liemenės pelenų ir kaulų fone buvo 
matyti trys naktiniai drugiai. - Kiekvienas mūšis - tai rizika, Snou. Rizi- 
kuoja net tas, kuris sėdi rankas sudėjęs. 

— Rizika rizikai nelygu, sere Ričardai. Šiuo atveju... rizika pernelyg dide- 
lė, pulti ketinama pernelyg greitai, o pilis per daug toli. Pažįstu Dredfortą. 
Tai stipri pilis, akmeninė, storomis sienomis, dideliais ir aukštais bokštais. 
Dabar, artėjant žiemai, jos įgula bus gausiai apsirūpinusi maistu. Prieš daug 
šimtmečių Boltonų giminė sukilo prieš Šiaurės karalių ir Harlonas Starkas 
apsiautė Dredfortą. Kol badu paėmė pilies įgulą, jam prireikė dvejų metų. 

Jei jo malonybė tikisi paimti šią pilį, jam reikės apsiausties mechanizmų, 
bokštų, taranų... 

- Prireikus apsiausties bokštus pasistatysime, - pareiškė Stanis. - O jei 
prireiks taranų, nusikirsime medžių ir panaudosime jų kamienus. Arnolfas 
Karstarkas rašo, kad Dredforte likę mažiau nei penkios dešimtys vyrų, be 
to, pusė iš jų - tarnai. Be įgulos net stipriausia pilis yra silpna. 

— Penkiasdešimt vyrų už gynybinių sienų prilygsta penkiems šimtams, 
stovintiems priešais jas. 

- Nelygu, kokie tie vyrai, - vėl įsiterpė Ričardas Horpas. - Pilies įgu- 
lą tikriausiai sudarys žilabarzdžiai seniai ir geltonsnapiai jaunuoliai, kurie, 
Mergvaikio nuomone, kautynėms netinkami. O mūsų vyrai - kovose už- 
grūdinti, patikrinti Juodųjų Vandenų mūšyje, be to, jiems vadovauja riteriai. 

- Pats matei, kaip sudorojome tyržmogius. - Seras Džastinas nusibraukė 
ant veido užkritusią gelsvų plaukų sruogą. - Karstarkai prisiekė, jog prisi- 
dės prie mūsų Dredforto prieigose, be to, turėsime ir tyržmogių. Tris šimtus 
kovose užgrūdintų vyrų pačiame jėgų žydėjime. Lordas Harvudas suskai- 
čiavo juos, einančius pro vartus. Jų moterys taip pat moka kautis. 

Stanis piktai į jį dėbtelėjo. 

— Už mane jos nesikaus, sere. Nenoriu, kad man iš paskos trauktų rau- 
dančios našlės. Moterys liks čia su seniais, sužeistaisiais ir vaikais. Jos bus 
įkaitės ir savo galvomis garantuos, kad jų vyrai ir tėvai bus mums ištikimi. 
Tyržmogiai sudarys mano kariuomenės avangardą. Jiems vadovaus magna- 
ras ir jų pačių vadai. Bet pirmiausia turime juos apginkluoti. 

Jis ketina apiplėšti mano ginklinę, staiga suvokė Jonas. Maistas ir drabu- 
žiai, žemės ir pilys, o dabar - dar ir ginklai. Jis kasdien vis labiau įtraukia 
mane į šį karą. Galbūt žodžiai ir ne kalavijai, bet... kalavijai jau... kalavijai. 

- Galėčiau rasti tris šimtus iečių, - nenoromis pažadėjo Jonas. - Taip pat 
šalmų, jei tik tau tinka seni, įlenkti ir gerokai parūdiję. 

- O kur šarvai? - paklausė magnaras. - Kur plieniniai krūtinės šarvai? 
Kur šarviniai marškiniai? 

- Žuvus Donalui Nojui praradome savo ginklininką. 

Visa kita Jonas nutylėjo. Jei apvilksi tyržmogius šarviniais marškiniais, 
karalystei jie kels dukart didesnį pavojų. 

— Bus gana ir kietintos odos, - tarė seras Godris. - Kai pajusime kovos 
skonį, likę gyvi galės pasiimti žuvusiųjų šarvus. 

Tie keli vyrai, kurie dar bus likę gyvi... Jei Stanis laisvosios tautos vyrus 
išrikiuos priešakinėse gretose, dauguma jų greitai žus. 

- Galbūt gerti iš Menso Plėšiko kaukolės Morsui Amberiui patiks, bet jis 
tikrai neliks patenkintas matydamas per savo žemes traukiančius tyržmo- 
gius. Laisvoji tauta Amberių valdose plėšikauja nuo neatmenamų laikų, 
perplaukę Ruonių įlanką jie nuo seno grobia auksą, avis ir moteris. Vienas 
iš jų kadaise pagrobė Varnaėdžio dukterį. Tavo malonybe, palik tyržmogius 

prie Sienos. Jei pasiimsi juos drauge, visi mano lordo tėvo vėliavininkai nuo 
tavęs nusigręš. 

— Tavo tėvo vėliavininkai, rodos, vis tiek manęs neremia. Manau, kad 
jie mane laiko... Kaip tu mane pavadinai, lorde Snou? Dar vienu pasmerktu 
pretendentu į sostą? - Stanis įsistebeilijo į žemėlapį. Porą minučių menėje 
įsiviešpatavo tyla, kurią trikdė vien dantimis griežiantis karalius. - Palikite 
mane. Išeikite visi. Lorde Snou, tu pasilik. 

Toks šiurkštus įsakymas Džastinui Meisiui labai nepatiko, bet jis ne- 
turėjo kitos išeities, tik nusišypsoti ir keliauti iš menės. Įdėmiai nužvelgęs 
Joną, paskui jį išėjo ir Horpas. Kleitonas Sagsas iki dugno išgėrė savo taurę 
ir burbtelėjo Harvudui Felui kažką, kas privertė jaunuolį nusijuokti. Be kitų 
žodžių, nuskambėjo ir žodis „berniukas“. Sagsas buvo klajojantis riteris, 
prasisiekėlis, stiprus, bet ir žiaurus. Paskutinis iš menės išėjo Barškalas. Prie 
durų jis pašaipiai, plačiai šypsodamasis ir rodydamas nurudusius ir aptru- 
pėjusius dantis, nusilenkė Jonui. 

Įsakymas išeiti „visiems“, rodės, negaliojo ledi Melisandrai. Raudonajam 
karaliaus šešėliui. Stanis pasišaukė Devaną ir liepė atnešti dar vandens su 
citrinomis. Ginklanešiui pripylus taurę, karalius iš jos atsigėrė ir pasakė: 

— Horpas ir Meisis trokšta tavo tėvo rezidencijos. Be to, Meisis dar nori 
pasiimti ir tyržmogių princesę. Kadaise pas mano brolį Robertą jis tarna- 
vo ginklanešiu ir pasidarė nepataisomas mergišius. Horpas vestų Valą mano 
įsakytas, bet giliai širdyje jis yra aistringas karys. Būdamas ginklanešiu, jis 
svajojo apsivilkti baltą apsiaustą, bet Sersėja Lanister Horpą supeikė ir Ro- 
bertas jį atstūmė. Gal ir teisingai padarė. Seras Ričardas pernelyg mėgsta žu- 
dyti. Ką norėtum matyti tapus Vinterfelo lordu, Snou? Juokdarį ar žudiką? 

Jonas atsakė: 

- Vinterfelas priklauso mano seseriai Sansai. 

- Apie ledi Lanister ir jos teises į šią pilį jau prisiklausiau. - Karalius pa- 
dėjo taurę ant stalo. - Tu galėtum palenkti mano pusėn šiaurę. Tavo tėvo 
vėliavininkai tikrai susiburtų aplink Edardo Starko sūnų. Net storulis, ant 
žirgo neužlipantis lordas prisidėtų. Baltasis Uostas man taptų puikiu maistą 
atsargų šaltiniu ir patikima vieta, kurion prireikus galėčiau pasitraukti. Dar 
ne vėlu atitaisyti savo kvailystę, Snou. Klaupkis, išsitrauk savo pavainikio 
kalaviją, prisiek man ištikimybę ir atsistok jau kaip Jonas Starkas, Vinterfelo 
lordas ir Šiaurės sergėtojas. 

Kiek kartų turiu jam tai kartoti? 

- Esu prisiekęs Nakties sargybos brolis. 

Stanį šie žodžiai suerzino. 

- Ir tavo tėvas buvo labai užsispyręs. Jis tai vadino garbe. Ką gi, garbė turi 
savo kainą ir, didžiam savo sielvartui, lordas Edardas netrukus tuo įsitikino. 
Jei tave tai paguos, žinok, kad Horpui ir Meisiui teks nusivilti. Vinterfelą aš 
labiau linkęs atiduoti Arnolfui Karstarkui. Jis - geras šiaurietis. 

- Šiaurietis. - Jau geriau Karstarkui nei Boltonui arba Greidžojui, pagal- 
vojo Jonas, bet ši mintis menkai jį teguodė. - Karstarkai išdavė mano brolį, 
apsuptą priešų. 

— Bet prieš tai tavo brolis nukirto lordui Rikardui galvą. Arnolfas tuo 
metu buvo už daugybės lygų. Jo gyslomis teka Starkų kraujas. Vinterfelo 
kraujas. 

— To kraujo jis turi ne daugiau už pusę kitų šiauriečių giminių. 

- Tos kitos šiauriečių giminės nepasiskelbė mane palaikančios. 

— Arnolfas Karstarkas - senas ir kuprotas žmogus, be to, net būdamas 
jaunas, niekada nebuvo toks puikus kovotojas kaip lordas Rikardas. Karo 
Žygio negandos gali nuvaryti jį į kapus. 

- Jis turi įpėdinių, - atrėžė Stanis. - Du sūnus, šešis vaikaičius ir kelias 
dukteris. Jei Robertas būtų susilaukęs santuokinių sūnų, daug iš tų, kurie 
dabar žuvę, tikriausiai tebegyventų. 

— Tavo malonybei būtų išmintingiau kliautis Morsu Varnaėdžiu. 

— Per Dredforto apsiaustį paaiškės, ar tikrai išmintingiau. 

— Vadinasi, vis dėlto ketini tą pilį pulti? 

— Nepaisydamas didžiojo lordo Snou patarimo? Taip, ketinu. Gal Hor- 
pas su Meisiu ir ambicingi vyrai, bet jie neklysta. Negaliu sėdėti rankų sudė- 
jęs, kai Ruzo Boltono žvaigždė šviečia vis ryškiau, o manoji blanksta. Turiu 
pulti ir priminti šiauriečiams, kad esu vyras, kurio vis dar reikia bijoti. 

— Tarp ledi Melisandros liepsnose regėtų vėliavų Manderlių vandėnio 
nebuvo, - priminė karaliui Jonas. - Jei tave palaikytų Baltasis Uostas ir lor- 
do Vimano riteriai... 

— „Jei“ sako tik kvailiai. Iš Davoso kol kas neturime jokių žinių. Gal jis 
Baltojo Uosto nė nepasiekė. Arnolfas Karstarkas rašo, kad Siaurojoje jūroje 
siautė smarkios audros. Kad ir kas ten nutiko, neturiu laiko nei sielvartau- 
ti, nei laukti lordo Storulio malonių. Protingiausia bus manyti, jog Baltąjį 
Uostą praradau. Neturėdamas šalia Vinterfelo sūnaus, šiaurę galiu tikėtis 
užkariauti tik ginklu. O tam reikia nugvelbti lapą iš mano brolio knygos. 
Nors kažin, ar Robertas kada nors laikė rankose knygą. Privalau suduoti 
savo priešams mirtiną smūgį anksčiau, nei jie susigaudys, kad juos puolu. 

Jonas suprato, kad jo kalbos nieko nepakeis. Stanis užims Dredfortą arba 
žus per jo apsiaustį. Nakties sargyba karuose nedalyvauja, giliai Jono širdyje 
nuskambėjo balsas, bet kitas paprieštaravo: Stanis kaunasi dėl karalystės, o 
geležiniai - dėl vergų ir karo grobio. 

— Tavo malonybe, žinau, kur galėtum rasti daugiau vyrų. Perleisk man 
tyržmogius ir aš mielai tau pasakysiu, kur ir kaip papildyti kariuomenę. 

— Atidaviau tau Barškalą. Turėtum būti patenkintas. 

— Noriu jų visų. 

— Kai kurie iš tavo prisiekusių brolių mane tikino, kad ir pats esi pusiau 
tyržmogis. Ar tai tiesa? 

- Tau jie - tik taikinys strėlėms. Likę prie Sienos, jie man galėtų duo- 
ti daugiau naudos. Perleisk tyržmogius man, leisk elgtis su jais kaip tinka- 
mam, o aš tau pasakysiu, kur rasti pergalę ir... daugiau karių. 

Stanis pasikasė sprandą. 

- Deriesi kaip menkę perkanti senė, lorde Snou. Gal Nedas Starkas pra- 
dėjo tave su žvejo dukra? Kiek karių siūlai? 

- Du tūkstančius. Galbūt tris. 

— Tris tūkstančius? Kokie tai vyrai? 

- Išdidūs. Neturtingi. Labai įžeidūs ir branginantys savigarbą, bet narsūs 
kovotojai. į 

— Žiūrėk, kad tai nebūtų nevykęs pavainikio pokštas. Ar keisiu tris šim- 
tus karių į tris tūkstančius? Žinoma! Nesu visiškas kvailys. Jei paliksiu tau ir 
merginą, ar pažadi, kad saugosi mūsų princesę kaip savo akį? 

Ji ne princesė. 

— Kaip pasakysi, tavo malonybe. 

— Ar būtinai turiu liepti tau prisiekti prie medžio? 

— Ne. 

Kas tai? Pokštas? Niekada negalėjai būti tikras, kada Stanis juokauja, o 
kada kalba rimtai. 

— Tada sutarta. Kur tie vyrai? 

— Rasi juos štai čia. - Išskėtęs pirštus, Jonas uždėjo nudegusį delną ant 
žemėlapio, į vakarus nuo Karališkojo kelio ir į pietus nuo Dovanos. 

- Šiuose kalnuose? - įtariai paklausė Stanis. - Nematau čia pažymėtos 
nė vienos pilies. Nematau nei kelių, nei miestų, nei kaimų. 

— Mano tėvas dažnai sakydavo, kad žemėlapis - tai ne žemė. Aukštikal- 
nių slėniuose ir kalnų pievose žmonės gyveno tūkstančius metų ir juos val- 
dė genčių vadai. Tu juos pavadintum visiškai neįtakingais lordais, nors jie 
tokių titulų apskritai nevartoja. Tų genčių vyrai kaunasi dideliais dviašme- 
niais kalavijais, o paprasti kovotojai svaido akmenis ir pliekiasi šermukšnio 
lazdomis. Turiu pasakyti, jog tai - kivirčytis linkusios gentys. Kai nekariau- 
ja tarpusavyje, tie žmonės rūpinasi savo gyvuliais, žvejoja Ledo įlankoje ir 
augina ištvermingiausius žirgus, kokiais tau kada nors gyvenime teks joti. 

— Ir manai, kad jie kausis mano pusėje? 

— Jei paprašysi... 

— Kodėl turiu maldauti to, kas man ir taip priklauso? 

- Sakiau, kad turi paprašyti, o ne maldauti. - Jonas patraukė nuo žemėla- 
pio ranką. - Ir pasiuntinių geriau nesiųsti. Tavo malonybė pats turi pas juos 
joti. Paragauk jų duonos ir druskos, išgerk jų alaus, pasiklausyk jų dūduoto- 
jų, pagirk jų dukteris už grožį, o jų sūnus už narsą, ir jų kalavijai priklausys 
tau. Tos gentys karaliaus nematė nuo tų laikų, kai Torhenas Starkas parklupo 
ant kelių. Atvykęs tuos žmones labai pagerbsi. Įsakyk jiems už tave kautis ir 
jie susižvalgę vieni kitų paklaus: „Kas šis vyras? Jis - ne mano karalius.“ 

— Apie kokį skaičių genčių kalbi? 

- Apie keturias dešimtis, iš kurių vienos visai mažos, kitos didelės. Flin- 
tai, Vuliai, Norėjai, Lidliai... Jei pelnysi Senojo Flinto ir Didžiojo Kubilo pa- 
lankumą, visos kitos seks iš paskos. 

- Didžiojo Kubilo? 

- Vulio. Jis didžiausias pilvūzas kalnuose ir valdo daugiausia vyrų. Vu- 
liai žvejoja Ledo įlankoje ir gąsdina savo vaikus, kad, jei nesielgs gražiai, 
juos pagrobs geležiniai. Tačiau, kad pas juos nukeliautum, tavo malonybei 
teks kirsti Norėjų valdas. Jie gyvena arčiausiai Dovanos ir nuo seno yra geri 
Nakties sargybos draugai. Galėčiau duoti tau vedlių. 

— Galėtum? - Stanis atidžiai klausėsi kiekvieno žodžio. - Ar duosi? 

- Duosiu. Tau jų prireiks. Dar reikės tvirtai ant žemės stovinčių arklių. 
Ten, kalnuose, keliai labiau primena ožkų pramintus takus. 

- Ožkų pramintus takus? - Karalius prisimerkė. - Kalbu apie tai, kad 
noriu joti greitai, o tu gaišini man laiką su savo ožkų pramintais takais? 

- Kai Jaunasis Drakonas užkariavo Dorną, jis pasinaudojo būtent ožkų 
pramintais takais, kad aplenktų dorniečių apžvalgos bokštus, pastatytus 
Kaulų kelyje. 

- Žinau tą pasakojimą, bet Deironas toje savo pagyrūniškoje knygoje 
viską per daug išpučia. Karo baigtį lėmė laivai, o ne ožkų praminti takai. Kol 
pagrindinė dorniečių kariuomenė kovėsi Princo perėjoje, Ąžuolinis Kumš- 
tis įsiveržė į Medinį miestą ir pasiekė Žaliojo Kraujo vidurį. - Stanis pirštais 
pabarbeno į žemėlapį. - Ar tie kalnų lordai netrukdys man keliauti? 

— Trukdys, bet tik keldami puotas. Kiekvienas iš jų mėgins pranokti ki- 
tus svetingumu. Mano lordas tėvas sakydavo, kad jam niekada niekur nebu- 
vo tekę ragauti tokių puikių valgių, kaip lankant gentis. 

— Manau, dėl trijų tūkstančių vyrų, kaip nors ištversiu linksminamas dū- 
delėmis ir vaišinamas koše, - pasakė karalius, bet ir šiuos žodžius, rodės, 
ištarė nenoromis. 

Tada Jonas kreipėsi į Melisandrą. 

- Miledi, noriu tave sąžiningai įspėti. Tuose kalnuose senųjų dievų ga- 
lia labai stipri. Ten gyvenančios gentys nepakęs, jei imsi tyčiotis iš jų širda- 
medžių. 

Šie žodžiai ją, rodos, pralinksmino. 

— Nebijok, Jonai Snou, nedrumsiu ramybės nei tiems kalnuose gyvenan- 
tiems laukiniams, nei niūriems jų dievams. Mano vieta čia, su tavimi ir tavo 
narsiais broliais. 

Jonas Snou labai nenorėjo, kad Melisandra liktų, bet, jam nespėjus pa- 
prieštarauti, karalius tarė: 

— Kur turėčiau su tais stipruoliais žygiuoti, jei ne prie Dredforto? 

Jonas žvilgtelėjo į žemėlapį. 

- Prie Gūdmiškio. - Jis pirštu bakstelėjo į pilį. - Jei Boltonas ketina kau- 
tis su geležiniais, ta pati lemtis laukia ir tavęs. Gūdmiškio pilis dunkso miš- 
ko tankmėje, klampynėje ir yra apjuosta gynybine siena, prie jos nesunku 
prisiartinti nepastebėtam. Tai - medinė pilis, jos gynybinius įtvirtinimus 
sudaro žemių pylimas ir storų statinių tvora. Tiesa, per kalnus taip sparčiai 
žygiuoti nepavyks, bet aukštikalnėse tavo kariuomenės niekas nepamatys 
tol, kol ji staiga nepasirodys beveik prie pat Gūdmiškio vartų. 

Stanis pirštais pasitrynė smakrą 

— Kai Beilonas Greidžojus pirmą kartą sukilo, sumušiau geležinius jūro- 
je, nors jūrų mūšiuose jie stipriausi. O sausumoje ir dar iš pasalų užklupti... 
Taip... Nugalėjau tyržmogius ir jų Užusienio karalių. Jei pavyktų sutriuškin- 
ti ir geležinius, šiaurė suprastų vėl turinti karalių. 

O aš turėsiu tūkstantį tyržmogių, pagalvojo Jonas, nors nė pusės jų nie- 
kaip negalėsiu išmaitinti. 


TIRIONAS 


rovioji mergelė“ stūmėsi į priekį per rūką tarsi neregys, apgraibo- 
9 mis ieškantis kelio per nepažįstamą menę. 

Septonė Lemorė meldėsi. Ūkanos slopino septonės balsą ir jos tariami 
žodžiai skambėjo dusliai ir tyliai. Grifas žingsniavo po denį ir po jo dėvimu 
vilkenų apsiaustu švelniai dzingsėjo šarvinių marškinių žiedai. Kartkartė- 
mis pirštais jis paliesdavo kalavijo rankeną, tarsi būtų norėjęs įsitikinti, kad 
ginklas tebekybo jam prie šlaunies. Rolis Dakfildas darbavosi kartimi kai- 
riame, Jandris - dešiniame laivo šone. Jisila laikė vairalazdę. 

- Ši vieta man nepatinka, - burbtelėjo Haldonas Pusiau Meisteris. 

- Išsigandai menkos rūko skraistės? - pasišaipė Tirionas, nors rūkas, 
tiesą sakant, buvo gana tirštas. 

„Droviosios mergelės“ priekyje, laikydamas trečią kartį, stovėjo Jaunasis 
Grifas, kad galėtų atstumti laivą nuo rūkų skraistes praskleidusių, išnirusių, 
virš vandens paviršiaus dunksančių ir pavojingų kliūčių. Laivo priekyje ir 
užpakaliniame denyje degė žibintai, tačiau ūkanos buvo tokios tirštos, kad 
iš laivo vidurio neūžauga įžiūrėjo tik išplaukusią šviesos dėmę priekyje ir 
tokią pačią laivo gale. Jam buvo pavesta kurstyti žarijų gorę ir rūpintis, kad 
neužgestų ugnis. 

— Tai nėra paprastas rūkas, Hugorai Hilai, - prisispyrusi kartojo Jisila. — 
Jis atsiduoda burtais. Jei turėtum nosį, pats užuostum. Šioje vietovėje yra 
pasiklydę daug keliautojų, kartimis stumiamų laivų, piratų ir net didžiųjų 
negalėjo jos rasti ir galų gale mirė praradę protą arba iš alkio. Ore pilna vie- 
tos nerandančių, o po vandeniu - besikankinančių sielų. | 

- Štai viena iš jų, - tarė Tirionas. 

Prie dešiniojo laivo borto iš niūrių ir drumstų upės gelmių išniro di- 
džiulė, vienu smūgiu galinti sutriuškinti laivą ranka. Iš vandens kyšojo tik 
dviejų pirštų galai, bet „Droviajai mergelei“ plaukiant pro šalį neūžauga pa- 
matė ir po vandeniu ribuliuojančią likusią rankos dalį, ir iš po vandens į 
juos žvelgiantį veidą. Tirionas, nors kalbėjo atsainiai šmaikštaudamas, pasi- 
juto nejaukiai. Ši vieta nebuvo maloni, be to, atrodė persmelkta sielvarto ir 
mirties. Jisila teisi. Šis rūkas keistas. Upės gelmėse glūdėjo kažkas šlykštaus 
ir nuodijo orą. Nenuostabu, kad akmeniniai išprotėja. 

- Neturėtum šaipytis, - įspėjo jį Jisila. - Šnabždantys mirusieji nepaken- 
čia šilumos bei judėjimo ir nuolat tyko dar labiau pasmerktų sielų, kurios 
galėtų prie jų prisidėti. 

— Abejoju, ar jie turi mano dydžio įkapes, - gūžtelėjo Tirionas ir žarste- 
kliu pamaišė žarijas. 

- Neapykanta akmeninių toli gražu neišjudina taip, kaip juos išjudina 
alkis, — dusliai tarė Haldonas Pusiau Meisteris, mat geltona skarele buvo 
apsirišęs burną ir nosį. - Šiame rūke neauga niekas, ką sveiko proto žmo- 
gus sutiktų valgyti. Tris kartus per metus Volančio triarchai siunčia maisto 
prikrautą galerą į upės aukštupį, bet šie pagalbos laivai dažnai pasivėlina, o 
kartais atplukdo daugiau burnų nei maisto. 

— Upėje turėtų būti žuvies, - įsiterpė Jaunasis Grifas. 

- Šiuose vandenyse pagautos žuvies aš nevalgyčiau, - tarė Jisila. - Nė už ką. 

— Būtų geriausia, jei netrauktume į plaučius ir šio rūko, - pridūrė Haldo- 
nas. - Ore tvyro Geirino Prakeiksmas. 

Jei nenorime traukti į plaučius rūko, išeitis tik viena: nekvėpuoti. 

— Geirino Prakeiksmas - tai tiesiog liga, vadinama akmenine, - pasakė 
Tirionas. Šia liga dažniausiai sirgdavo vaikai, ypač gyvenantys ten, kur oras 
būdavo šaltas ir drėgnas. Pažeisti kūno audiniai sustingdavo, sukietėdavo ir 
suskilinėdavo, nors neūžauga buvo skaitęs, jog akmeninės plitimą galima 
sustabdyti žaliosiomis citrinomis, garstyčių šutekliais ir labai karšto van- 
dens voniomis (bent jau taip tvirtino meisteriai) arba maldomis, aukomis 
ir pasninku (tuo buvo tvirtai įsitikinę septonai). Paskui liga pasitraukdavo 
ir ja sirgę vaikai likdavo suluošinti, bet gyvi. Ir meisteriai, ir septonai suti- 
ko, jog akmeninės paliesti vaikai niekada nesirgdavo nei retesne ir mirtina 
jos atmaina, nei siaubingu ir žaibiškai kertančiu jos pusbroliu - pilkuoju 
maru. - Sakoma, kad ją sukelia drėgmė, - pridūrė jis. - Nuodingi, ore tvy- 
rantys garai. Ne Prakeiksmas. 

- Ir užkariautojai tuo netikėjo, Hugorai Hilai, - tarė Jisila. - Atėjūnai iš 
Volančio ir Valyrijos įgrūdo Geiriną į auksinį narvą ir, aukštai pakabinę, 
tyčiojosi iš jo, besišaukiančio Motinos ir maldaujančio jos, kad sunaikin- 
tų priešus. Bet naktį upės vanduo pakilo ir jie paskendo. Nuo tos dienos 
iki šiol jie vis neranda ramybės. Užkariautojai, kadaise vadinę save ugnies 
lordais, tebėra po vandeniu. Iš tamsių upės gelmių sklinda jų šaltas kvėpa- 
vimas ir dėl to kyla rūkas, o kadangi jie buvo akmenširdžiai, suakmenėjo 
ir jų kūnai. 

Staiga Tirionui baisiai panižo nosis. Neūžauga ją pasikasė. Gal senoji 
moteris ir teisi. Ši vieta nėra gera. Jaučiuosi, lyg vėl būčiau išvietėje ir žiūrė- 
čiau, kaip miršta tėvas. Ir jis išprotėtų, jei tektų leisti dienas šiame pilkšvame 
drumstame vandenyje, o jo kūnas ir kaulai būtų suakmenėję. 

O Jaunojo Grifo tokie nuogąstavimai, rodės, nekankino. 

- Tegul tik pamėgina prie mūsų lįsti, tuoj jiems parodysime, iš kokio 
molio mes drėbti. 

— Mes sukurti iš kraujo ir kaulų pagal Tėvo ir Motinos atvaizdą, - tarė 
septonė Lemorė. - Labai prašyčiau nesipūsti ir tuščiai nesigirti. Puikybė 

yra mirtina nuodėmė. Akmeniniai taip pat turi savigarbą, o Įkapių lordas 
oriausias iš jų visų. 

Nuo karščiu tvoskiančių medžio anglių Tirionui įraudo skruostai. 

— Ar Įkapių lordas tikrai egzistuoja? O gal jis - tik legenda? 

- Įkapių lordas valdė šias ūkanas nuo Geirino laikų, - paaiškino Jan- 
dris. - Vieni sako, kad jis ir yra Geirinas, prisikėlęs iš povandeninio kapo. 

- Mirusieji neprisikelia, - numojo ranka Haldonas Pusiau Meisteris, 
be to, joks žmogus negyvena tūkstančio metų. Taip, Įkapių lordas egzistuo- 
ja. Tokių lordų buvo bent dvi dešimtys. Vienam mirus, į jo vietą stoja kitas. 
Dabartinis Įkapių lordas - tai laivų plėšikas iš Basilisko salų, Roine besiti- 
kintis prisiplėšti daugiau nei Vasaros jūroje. 

— Tiesa, ir aš apie tai girdėjau, - pritarė jam Antinas, - bet man labiau 
patinka kita legenda. Anot jos, Įkapių lordas nėra toks pat kaip kiti akme- 
niniai ir buvo statula, kol iš rūko išnirusi akmeninė moteris nepabučiavo jo 
šaltomis kaip ledas lūpomis. 

- Gana, - sudraudė juos Grifas. - Geriau visi patylėkite. 

- Staiga septonė Lemorė aiktelėjusi sulaikė kvėpavimą. 

— Kas čia buvo? 

— Kur? - Per rūką Tirionas nieko daugiau nematė. 

— Kažkas sujudėjo. Mačiau ribuliuojant vandenį. 

— Vėžlys, - linksmai atsakė jai princas, - milžiniškas kaulų triuškintojas, 
kas gi daugiau? | 

Taip taręs, jis atkišo kartį ir atstūmė laivą nuo aukštai iškilusio žalio obe- 
lisko. 

Juos gaubė drėgnas ir vėsus rūkas. Jandriui su Antinu lėtai žingsniuo- 
jant per denį nuo laivo priekio iki paskuigalio ir visu svoriu užgulus kartis 
stumiant laivą į šalį, išnirusi iš pilkumos pasirodė didžiulė, apsemta šven- 
tykla. Jie praplaukė pro įvijus marmuro laiptus, kylančius iš upės dumblo ir 
pasibaigiančius nelygiu, dantytu kraštu. Už jų tirštame rūke šmėksojo kiti 
pavidalai: aptrupėjusios bokštų smailės, statulos be galvų ir medžiai už jų 
laivą didesnėmis šaknimis. 

— Tai buvo gražiausias ir turtingiausias upėje įsikūręs miestas, - tarė Jan- 
dris. - Chrojanas, linksmybių miestas... 

Per daug turtingas, dingtelėjo Tirionui, ir per daug gražus. Gundyti dra- 
konus niekada nėra išmintinga. Dabar jie plaukė per nuskendusį miestą. 
Virš galvos šmėstelėjo sunkiai įžiūrima pamėklė, plakdama rūką blyškiais 
odiniais sparnais. Neūžauga ištempė kaklą norėdamas geriau ją pamatyti, 
tačiau padaras pradingo taip pat staiga, kaip ir pasirodė. 

Netrukus priekyje jie išvydo blausią šviesą. 

- Laive! - per upės vandenis atskriejo prislopęs kažkieno balsas. - Kas 
jūs tokie? 

- Tai „Drovioji mergelė! - atsakydamas riktelėjo Jandris. 

— Mes - „Iulžys“. Link aukštupio ar link žiočių? 

— Link žiočių. Kailiai ir medus, alus ir lajinės žvakės. 

- Link aukštupio. Peiliai ir adatos, nėriniai ir drobė, prieskoniais gardin- 
tas vynas. 

— Kokios naujienos iš Volančio? - šūktelėjo Jandris. 

- Karas, - atskriejo atsakymas. 

— Kur? - sukluso Grifas. - Kada? 

— Metams baigiantis, - vėl atsklido balsas. - Nesas ir Malakvas veikia 
sutartinai, o drambliai tepasi dryžius. 

Rūko gaubiamas laivas praplaukė pro šalį ir balsas nuslopo. Jie žvilgs- 
niais dar lydėjo jo blėstančią šviesą, kol ji visiškai nutolo ir dingo. 

- Ar išmintinga per rūką šūkautis su įgulomis laivų, kurių negalime ma- 
tyti? - paklausė Tirionas. - O jei ten piratai? 

Kol kas keliautojams sekėsi ir piratų jie nesutiko: pro Durklo ežerą nie- 
kieno nepastebėti ir netrukdomi jie praplaukė naktį. Kartą Antino žvilgsnis 
užkliuvo už korpuso laivo, anot jo, priklausančio Urgui Apskretėliui. Tačiau 
„Drovioji mergelė“ plaukė upe žemyn ir Urgo, - jei tai tikrai buvo Urgas, - 
jie nesudomino. 

- Į Liūdesį piratai neplauks, - patikino Tirioną Jandris. 

— Drambliai tepasi dryžius? - susiraukęs burbtelėjo Grifas. - Ką tai reiš- 
kia? Nesas ir Malakvas? Triarchui Nesui Ilyrijus sumokėjo tiek, kad dabar 
jam priklauso aštuoni to vyro gyvenimai. 

- Kuo Ilyrijus jam sumokėjo: auksu ar sūriu? - kyštelėjo savo trigrašį 
Tirionas. 

Įpykęs Grifas staiga atsisuko ir rėžė: 

- Jei savo sąmoju negali išsklaidyti rūko, geriau prikąsk liežuvį. 

Klausau, tėve, vos neatsakė jam Tirionas. Tylėsiu kaip žuvis. Ačiū tau. 
Volantiečių jis nepažinojo, bet jam dingojosi, jog susidūrę su drakonais 
drambliai ir tigrai turės rimtą priežastį susivienyti. Ko gero, sūrių pirklys ne- 
teisingai įvertino padėtį. Auksu gali žmogų papirkti, bet tik kraujas ir plienas 
priverčia jį likti ištikimą. 

Nykštukas pabaksnojo perdegti baigiančias malkas ir papūtė jas, kad 
ugnis smarkiau liepsnotų. Negaliu to pakęsti. Negaliu pakęsti nei šio rūko, nei 
šios vietos, be to, labai nemėgstu Grifo. Tirionas tebeturėjo nuodingų grybų, 
kurių prisirinko Ilyrijaus rūmų sode, ir būdavo dienų, kai vos atsispirdavo 
pagundai slapta pagardinti jais Grifo vakarienę. Tik bėda, kad Grifas, rodės, 
beveik nieko nevalgė. 

Antinas ir Jandris uoliai darbavosi kartimis. Jisila sukiojo-vairalazdę. 
Jaunasis Grifas atstūmė „Droviąją mergelę“ nuo nugriuvusio bokšto, kurio 
langai žvelgė žemyn nelyginant juodos aklos akys. Aukštai, ant laivo stiebo, 
sunki ir subliūškusi karojo burė. Po laivo korpusu upės vaga vis labiau gilė- 

jo, kol pagaliau jų kartys nebepasiekė dugno, bet srovė vis tiek nešė juos link 
upės žiočių, kol... 

Tirionas tik pamatė, kaip iš upės iškilo kažkoks milžiniškas, grėsmingas 
kauburys. Jam rodėsi, jog tai - virš miškingos salos dunksanti kalva arba 
milžiniška apsamanojusi uola, apaugusi paparčiais ir apgaubta tiršto rūko. 
Bet, „Droviajai mergelei“ plaukiant toliau, kontūrai vis labiau ryškėjo. Prie 
upės dunksojo medinė tvirtovė, gerokai patrešusi ir apžėlusi žolėmis. Virš 
jos stirksojo laibos bokštų smailės ir kai kurios iš jų buvo panašios į nulauž- 
tas ietis. Netrukus iš rūko išniro ir jiems už nugarų pasiliko atkakliai į dan- 
gų besistiepiantys bokštai be stogų. Pro šalį praplaukė menės ir galerijos: 
grakštūs kontraforsai, dailios kolonos su kaneliūromis, terasos ir pavėsinės. 

Viskas buvo sudaužyta, apleista ir pasmerkta sugriūti. 

Čia buvo užžėlęs storas samanų kilimas, užklojęs didžiules akmenų 
krūsnis ir bokštų sienas. Juodi vijokliai pro langus šliaužė į vidų ir į lauką, 
lindo pro duris, driekėsi arkų galerijomis ir kopė aukštomis akmeninėmis 
sienomis. Rūkas slėpė bene tris ketvirtadalius rūmų, bet ir iš to, ką jiems 
pavyko akies krašteliu pamatyti, Tirionas suprato, kad ši salos tvirtovė ka- 
daise buvo dešimt kartų didesnė ir šimtą kartų gražesnė už Raudonąją pilį. 
Jis suprato, kur atsidūrė. 

— Meilės rūmai... - tyliai samurmėjo Tirionas. 

— Taip juos vadino roinarai, - linktelėjo Haldonas Pusiau Meisteris, — 
bet jau tūkstantį metų ši vieta vadinama Liūdesio rūmais. 

Ir tikrai: liūdna buvo žiūrėti į griuvėsius, tačiau žinant, kokie čia stovėjo 
rūmai, širdį dar labiau spaudė liūdesys. Kadaise čia skambėjo juokas, pagal- 
vojo Tirionas. Soduose žydėjo ryškiaspalvės gėlės, nutvieksti saulės spindėjo 
auksiniai fontanai. Šie laiptai kadaise aidėjo nuo jais lipančių įsimylėjėlių 
žingsnių, o po anuo aptrupėjusiu kupolu bučiniu buvo sutvirtinta daugybė 
santuokų. Ir jis vėl prisiminė Tišą, trumpai buvusią jo ledi žmona. Viskas 
per Džeimį, nusiminęs tarė sau jis. Mudu buvome vieno kraujo, jis buvo 
mano didysis stiprusis brolis. Kai buvau mažas, Džeimis atnešdavo man žais- 
ly: statinių lankų, trinkų, o kartą davė net iš medžio išdrožtą liūtą. Jis man 
padovanojo pirmą ponį ir išmokė juo jodinėti. Kai Džeimis pasakė, kad man 
tave nupirko, nė akimirką juo nesuabejojau. Kodėl būčiau turėjęs abejoti? Juk 
jis buvo Džeimis, o tu - viso labo paprasta mergina, turėjusi atlikti tau pa- 
skirtą vaidmenį. Bijojau to nuo pat pradžių, nuo tos akimirkos, kai pirmą 
kartą man nusišypsojai ir leidai paliesti ranką. Net tėvas negalėjo manęs my- 
lėti. Tad kodėl mane turėjai mylėti tu? Nebent dėl aukso... 

Prasmukęs pro ilgus, pilkus rūko pirštus, jo ausis vėl pasiekė duslus, 
šiurpulingas įtemptos ir paleistos templės šmaukštelėjimas, į papilvę ar- 
baleto strėlę gavusio lordo Taivino šūksnis ir nuogų sėdmenų plekštelė- 
jimas į akmeninį išvietės kraštą, ant kurio jis vėl atsisėdo numirti. „Ten, 

kur vieta kekšėms“, - pasakė jis. Kur? - norėjo paklausti jo Tirionas. Kur 
iškeliavo Tiša, tėve? 

— Ar dar ilgai turėsime kęsti šį rūką? 

— Po valandos Liūdesį jau būsime praplaukę, - atsakė Haldonas Pusiau 
Meisteris. - Toliau mūsų turėtų laukti tik malonus pasiplaukiojimas. Že- 
mutiniame Roine prie kiekvieno vingio įsikūrę po miestelį. Ten vaismedžių 
sodai ir vynuogynai, saulės nutviekstuose laukuose bręstantys javai, upėje 
žvejojantys Žvejai, maudynės karštame vandenyje ir saldus vynas. Selhoris, 
Valisaras ir Volonteris - miestai su gynybinėmis sienomis, be to, tokie dide- 
li, kad nepadarytų gėdos ir Septynioms Karalystėms. Manau, aš... 

- Priekyje šviesa, - įspėjo visus Jaunasis Grifas. 

Ir Tirionas ją pamatė. „Tulžys“ arba kitas kartimis stumiamas laivas, tarė 
sau jis, bet giliai širdyje jautė, kad klysta. Jam ėmė niežtėti nosį. Tirionas 
energingai ją pasikasė. „Droviajai mergelei“ plaukiant toliau, šviesos lopi- 
nys vis didėjo. Jis atrodė tarsi tolumoje šviečianti blausi žvaigždė, spindinti 
net ir per rūką ir viliojanti priplaukti. Netrukus viena šviesa virto dviem, o 
paskui ir trimis: tai buvo nelygi eilė virš vandens šviečiančių švyturių. 

- Sapnų tiltas, - paaiškino Grifas. - Ant jo bus prisirinkę akmeninių. 
Mums prisiartinus, kai kurie iš jų gali imti aimanuoti, bet vargu ar mus 
puls. Mat dauguma akmeninių - silpnos, nerangios, sunkiai vaikštančios ir 
protą praradusios būtybės. Galų gale jie visi išprotėja ir kaip tik tada būna 
pavojingiausi. Jei reikės, ginkitės nuo akmeninių liepsnojančiais deglais. Ir 
jokiu būdu nesileiskite jų liečiami. 

- Galbūt jie mūsų nė nematys, - pasakė Haldonas Pusiau Meisteris. — 
Kol pasieksime tiltą, mus slėps rūkas, o tada prašoksime akmeninius jiems 
nespėjus susigaudyti, kad čia atplaukėme. 

Akmeninės akys nieko nemato, dingtelėjo Tirionui. Jis žinojo, kad mirti- 
na akmeninės ligos atmaina pirmiausia paliečia galūnes: ima dilgsėti kurio 
nors rankos piršto galiuką, pajuosta kojos piršto nagas, pirštai ima tirpti. 
Kai stingulys įsimeta į dilbį arba apima visą pėdą ir pasiekia blauzdą, audi- 
niai sukietėja, tampa šalti, o ligonio oda įgauna pilkšvą lyg akmuo atspalvį. 
Jis girdėjo šnekant, jog nuo akmeninės yra tik trys patikimi vaistai: kirvis, 
kalavijas ir kapoklė. Taip pat Tirionas žinojo, kad nukirtus ligos pažeistas 
kūno dalis, kartais pavyksta sustabdyti ligos plitimą, bet ne visada. Daug 
žmonių buvo paaukoję plaštaką arba pėdą, o netrukus pamatydavo pilkė- 
jant dilbio arba blauzdos odą. Jei taip nutikdavo, žlugdavo visos viltys išgyti. 
Kai akmeninė įsimesdavo į veidą, žmogus dažnai apakdavo. Paskiausiai ši 
baisi liga pasiekdavo raumenis, kaulus ir vidaus organus. 

Jiems prieš akis dunksantis tiltas vis artėjo. Grifas jį pavadino Sapnų til- 
tu, bet šis „sapnas“ buvo aptrupėjęs ir griūvantis. Kitas balkšvų akmeninių 
kolonų eilės, jungiančios Liūdesio rūmus su vakariniu upės krantu, galas 
skendėjo rūke. Pusė jų neišlaikė jas puošiančių pilkų kerpių ir storų, iš van- 

dens aukštyn besistiepiančių vijoklių svorio ir sugriuvo. Platus, ilgas medi- 
nis tiltas taip pat buvo gerokai patrešęs, bet kai kurie kelią per jį rodantys 
žibintai tebešvietė. „Droviajai mergelei“ artėjant prie tilto, Tirionas matė 
pavidalus šviesoje krutančių akmeninių, kurie be tikslo spietėsi aplink ži- 
bintus nelyginant pilki ir nerangūs naktiniai drugiai. Vieni buvo nuogi, kiti 
apsigobę įkapių skraistėmis. 

Grifas išsitraukė iš makštų ilgąjį kalaviją. 

- Jolai, uždek deglus. Jaunuoli, palydėk Lemorę į jos kajutę ir pasilik su ja. 

Jaunasis Grifas užsispyręs dėbtelėjo į tėvą. 

— Lemorė ir pati žino, kur jos kajutė. Noriu likti denyje. 

- Prisiekėme tave saugoti, - meiliai tarė Lemorė. 

- Jūsų apsaugos man nereikia. Kalaviją valdau ne prasčiau už Antiną. 
Esu jau beveik riteris. 

— Ir dar beveik vaikas, - pridūrė Grifas. - Daryk, kas tau sakoma. Eik! 

Tyliai nusikeikęs, jaunuolis numetė kartį ant denio. Dėl rūko jos bilde- 
sys atsiliepė keistu aidu ir akimirką rodėsi, tartum visur aplink juos krinta 
kartys. 

- Kodėl turiu bėgti ir slėptis? Ir Haldonas, ir Jisila lieka. Net Hugoras. 

- Na taip, - linktelėjo Tirionas, - bet aš toks mažas, kad be vargo pasi- 
slėpsiu už anties. 

Į gorėje žioruojančias žarijas neūžauga kyštelėjo kelis deglus ir palaukė, 
kol alyva sumirkyti skudurai įsidegs. Nežiūrėk į šviesą, įspėjo jis save. Apa- 
kintas ryškios liepsnos, paskui jis nieko aplink nebūtų matęs. 

- Bet tu - neūžauga, - niekinamai tarstelėjo Jaunasis Grifas. 

- Ak, mano paslaptis atskleista, - pašmaikštavo Tirionas. - Tiesa, iš ma- 
nęs neišeitų nė pusės Haldono, be to, niekam nerūpi, ar gyvensiu, ar mirsiu, 
nes esu niekas. - Tuščia vieta. - Bet tu... tavo gyvybė didžiai vertinga, nes tu 
esi viskas. 

- Neūžauga, - suirzo Grifas, - aš tave įspėjau... 

Per rūką jų ausis pasiekė aidi, spigi, bet silpna aimana. 

Lemorė virpėdama atsisuko. 

— Gelbėk mus, Septynete... 

Griūvantis tiltas dunksojo vos už penkių jardų. Aplink jo atramas šniokš- 
čiantis vanduo putojo kaip bepročio lūpos. Keturiasdešimčia pėdų aukščiau 
dejavo ir, susirinkę po mirksinčiu žibintu, kažką murmėjo akmeniniai. Dau- 
guma jų į „Droviąją mergelę nekreipė dėmesio, tarsi upe žemyn plauktų nu- 
virtęs medis. Tirionas stipriau suspaudė deglo kotą ir susigriebė, jog stovi su- 
laikęs kvapą. O tada jie atsidūrė po tiltu: iš abiejų pusių dunksojo baltos, tarsi 
storomis skraistėmis pilkų grybų sąaugomis nuklotos sienos, o aplink piktai 
šniokštė vanduo. Kelias akimirkas rodėsi, kad jų laivas trenksis į dešinę prie- 
plaukėlę, bet Antinas, pakėlęs kartį, „Droviąją mergelę“ nuo jos atstūmė, ši 
vėl atsidūrė tėkmės viduryje, o dar po valandėlės jie praplaukė tiltą. 

Vos tik Tirionas lengviau atsikvėpė, Jaunasis Grifas įsitvėrė jo rankos. 

- Ką nori tuo pasakyti? Kaip suprasti - „esu viskas“? Ką turėjai galvoje? 
Kodėl aš esu „viskas? 

— Na... - paaiškino Tirionas, - jei akmeniniai būtų pačiupę Jandrį, Grifą 
arba mūsų mieląją Lemorę, kelias dienas būtume jų gedėję, o tada keliavę 
toliau. Bet praradus tave, žlugtų visas sumanymas ir daugybę metų sūrių 
pirklio ir eunucho karštligiškai kurptas planas nueitų niekais... Argi ne? 

Vaikinas atsisukęs į Grifą tarė: 

- Jis žino, kas esu. 

Jei anksčiau ir nebūčiau susigaudęs, dabar jau tikrai žinočiau. Tuo metu 
upe žemyn plaukianti „Drovioji mergelė“ gerokai nutolo nuo Sapnų tilto. 
Jiems už nugarų buvo matyti tik blėstančios šviesos, bet ir jos netrukus iš- 
nyko. 

- Tu esi Jaunasis Grifas, samdomo kalavijuočio Grifo sūnus, - pasakė 
Tirionas. - Arba galbūt mirtinguoju pasivertęs Karžygys. Leisk atidžiau į 


Ir jis kilstelėjo žibintą, kad šis apšviestų Jaunojo Grifo veidą. 

- Liaukis, - įsakmiai paliepė Grifas, - o jei ne, pasigailėsi. 

Bet neūžauga apsimetė jo neišgirdęs. 

- Mėlynai nudažius plaukus ir tavo akys atrodo mėlynos. Tai gerai. 
O tavo pasakojimas, kad plaukus dažai savo mirusios tirošietės motinos at- 
minimui, manęs vos nesugraudino. Ir vis dėlto koks nors smalsuolis gali 
susidomėti, kuriems galams samdomo kalavijuočio atžalai reikalinga su- 
sitepusi septonė, atskleidžianti jam Tikėjimo paslaptis, arba meisteris be 
grandinės, mokantis jį istorijos ir kalbų. O protingas vyras iš karto paklaus- 
tų, kam tavo tėvas, užuot išsiuntęs tave su kuria nors iš trijų laisvųjų brolijų 
paragauti kario duonos, pasamdė vietos tarnauti neradusį riterį, kad moky- 
tų tave karybos? Susidaro įspūdis, jog kažkas norėjo tave paslėpti ir paruoš- 
ti... kam? Kol kas man tai mįslė, bet neabejoju ilgainiui įminsiąs ir ją. Turiu 
pripažinti, jog kaip miręs jaunuolis esi gana kilnus. 

Vaikinas nuraudo. 

— Aš nemiręs... 

— Negali būti. Mano lordas tėvas suvyniojo tavo lavoną į skaisčiai raudo- 
ną apsiaustą ir, kaip dovaną naujajam karaliui, paguldė šalia tavo nužudy- 
tos sesers, priešais Geležinį sostą. Tie, kurie drįso kilstelėti apsiausto kraštą, 
sako, kad tau buvo nukirsta pusė galvos. 

Vaikinas sutrikęs žingtelėjo atgal. 

- Tavo... 

— „tėvas. Taivinas iš Lanisterių giminės. Tikriausiai esi apie jį girdėjęs? 

Jaunasis Grifas vis dar negalėjo patikėti tuo, ką išgirdo. 

- Lanisteris? Tavo tėvas... 

— „žuvo. Nuo mano rankos. Jei tavo malonybė pageidauja vadinti mane 
Jolu arba Hugoru, tebūnie, bet tegul žino, jog iš tiesų esu Tirionas iš La- 
nisterių giminės, santuokinis Taivino ir Džoanos sūnus, nužudęs abu savo 
gimdytojūs. Žmonės tau sakys, jog esu karaliaus žudikas, savo kraujo gimi- 
naičio žudikas, melagis, ir... visa tai yra tiesa, bet, kita vertus, mes apskritai 
esame melagių draugija, ar ne? Štai kad ir tavo apsimetėlis tėvas... Grifas, ar 
ne? - nusijuokė neūžauga. - Turėtumėte dėkoti dievams, kad šiame jūsų są- 
moksle dalyvauja ir Veiris Voras. Prisistatęs Grifu, tavo „tėvas“ tikrai nebūtų 
nė akimirką apmulkinęs to stebukladario nurėžtu kotu, kaip neapgavo ir 
manęs. Jo šviesybė sakosi nesąs nei lordas, nei riteris. Ką gi, tuomet aš nesu 
neūžauga. Vien ištarus žodį niekas nesikeičia. Kas mažuoju princo Reigaro 
sūnumi galėjo pasirūpinti geriau už artimą princo Reigaro bičiulį Joną Ko- 
ningtoną, Grifo Kalno lordą ir karaliaus ranką? 

— Nutilk, - sunerimęs tarė neūžaugai Grifas. 

Prie kairiojo laivo šono, šiek tiek žemiau vandens paviršiaus, buvo ma- 
tyti didžiulė akmeninė ranka. Virš vandens kyšojo tik du pirštai. Kažin, ar 
jų ten daug? - pagalvojo Tirionas. Nugara nusirito keli nuo rūko drėgmės 
susikaupę lašai ir jį nukrėtė šiurpas. Jie praplaukė Liūdesį. Stebeilydamasis į 
rūko uždangą, jis įžiūrėjo bokšto smailę nulūžusiu galu, didvyrio statulą be 
galvos ir seną medį, išrautą su šaknimis, - didžiulėmis, susiraizgiusiomis, 
išlindusiomis pro apgriuvusio didingo pastato langus ir stogą. Kodėl viskas 
čia atrodo taip pažįstama? 

Tiesiai prieš juos, iškilę iš upės ir pasvirę, kyšojo grakštūs, vingiuoti, į 
niekur vedantys balsvo marmuro laiptai, kurie už dešimties pėdų keliauto- 
jams virš galvų staiga baigėsi. Ne, dingtelėjo Tirionui, tai neįmanoma. 

- Ten, priekyje, - susijaudinusi ištarė Lemorė. - Šviesa. 

Visi sužiuro. Ir visi ją pamatė. 

- „Iulžys“, - tarė Grifas. - Arba jis, arba kitas panašus laivas. 

Bet dėl viso pikto išsitraukė kalaviją. 

Niekas nepratarė nė žodžio. „Drovioji mergelė“ tebeplaukė nešama upės 
srovės. Jos burė nebuvo pakelta nuo tada, kai jie pasiekė Liūdesį. Šis laivas 
galėjo plaukti tik upe žemyn. Antinas stovėjo prisimerkęs, abiem rankomis 
suspaudęs kartį. Po kelių minučių net Jandris liovėsi stumtis. Visi stebeilijo- 
si į tolumoje spindinčią šviesą. Kai priplaukė arčiau, ji suskilo į dvi šviesas. 
Paskui - į tris. 

— Sapnų tiltas, - pasakė Tirionas. 

— Nesuvokiama, - dusliai tarė Haldonas Pusiau Meisteris. - Tą tiltą pra- 
plaukėme. Upių vandenys teka tik viena kryptimi. 

- Tėtušis Roinas teka kaip panorėjęs, - burbtelėjo Jandris. 

- Gelbėk mus, Septynete, - ėmė melstis Lemorė. 

Priekyje garsiai ėmė aimanuoti ant tilto stovintys akmeniniai. Keli rodė 
žemyn, į juos. 

— Haldonai, nuvesk princą į triumą, - liepė Grifas. 

Tačiau jau buvo per vėlu. Laivą pagavo upės sraunuma. Jie dreifavo til- 
to link ir nieko nebegalėjo pakeisti. Jandris ištiesė kartį ir ja atsistūmė, kad 
„Drovioji mergelė“ nesudužtų atsitrenkusi į tilto koloną. Nuo šio stūmio 
laivas pasisuko šonu ir ėmė čiuožti pro šviesiai pilkų kerpių uždangą. Ti- 
rionas pajuto veidu slystant jų šerelius, švelnius kaip kekšės pirštų galiukai. 
Paskui jiems už nugarų kažkas dunkstelėjo ir denis pasviro taip staiga, kad 
Tirionas vos neprarado pusiausvyros ir per bortą neiškrito į vandenį. 

Nuo tilto į laivą nušoko akmeninis. 

Jis šlumštelėjo ant kajutės stogo, įsiūbuodamas „Droviąją mergelę“, ir 
kažką griausmingai jiems riktelėjo kalba, kurios Tirionas nemokėjo. Netru- 
kus ant denio, prie vairalazdės, atsidūrė antras akmeninis. Nuo smūgio se- 
nos papuvusios grindjuostės suskilo ir Jisila garsiai spygtelėjo. 

Arčiausiai jos stovėjo Antinas. Stuomeningasis vyras laiko negaišo ir 
kalavijo neišsitraukė. Jis sviedė kartį tarsi ietį, pataikė akmeniniui į krūti- 
nę, 0 šis nuo smūgio iškrito per bortą, garsiai pūkštelėjo į upę ir bematant 
nuskendo. 

Vos tik pirmasis akmeninis nevikriai nusikabarojo nuo kajutės stogo, 
prie jo prišoko Grifas. Dešinėje rankoje laikydamas kalaviją, o kairėje deglą, 
jis privertė tą padarą trauktis. Srovei nunešus „Droviąją mergelę“ po tiltu, 
ant apsamanojusių sienų krito šokinėjantys jųdviejų šešėliai. Akmeniniui 
traukiantis į laivo galą, kelią jam pastojo kartimi ginkluotas Rolis. Padarui 
pamėginus žengti į priekį, Haldonas Pusiau Meisteris ėmė mosuoti antru 
deglu ir privertė jį trauktis. Tad akmeniniui nieko daugiau neliko, tik žengti 
prie Grifo. Kapitonas slystelėjo, žybtelėjo jo kalavijo ašmenys. Plienui atsi- 
mušus į pilkus ir sukietėjusius akmeninio kūno audinius, pažiro žiežirbos, 
tačiau nukirsti ranką vis dėlto pavyko ir ji nukrito ant denio. Grifas paspyrė 
ją į šalį. Nusitvėrę kartis, prie Grifo prisidėjo ir Jandris su Antinu. Visi trys 
jie prirėmė padarą prie laivo borto ir nustūmė į juodus Roino vandenis. 

Per tą laiką „Drovioji mergelė“ praplaukė tiltą. 

- Ar visus sutvarkėme? - paklausė Antinas. - Kiek jų įšoko? 

— Du, - šiurpdamas atsakė Tirionas. 

— Trys, - pataisė jį Haldonas. - Dar vienas - tau už nugaros. 

Šis akmeninis šokdamas žemyn nusilaužė koją: pradūręs sudūlėjusią 
kelnių medžiagą ir papilkėjusius kūno audinius po ja, styrojo balkšvas kau- 
lo strampas rantytu galu. Lūžęs kaulas buvo aptaškytas rudu krauju, bet 
padaras vis tiek kepėstavo pirmyn, ketindamas pulti Jaunąjį Grifą. Jo ran- 
ka atrodė pilka ir sustingusi, bet, kai pamėgino sulenkti pirštus ir sučiupti 
priešininką, pro krumplių odą lėtai ėmė sunktis kraujas. Jaunuolis stovėjo 
lyg stabo ištiktas ir spoksojo. Plaštaką jis laikė uždėjęs ant savo kalavijo ran- 
kenos, bet, rodos, buvo pamiršęs, kuriems galams. 

Tirionas spyrė vaikinukui į koją, peršoko per jį griūvantį, kyštelėjo lieps- 
nojantį deglą akmeniniui į veidą ir šis, nerangiai mosuodamas sustingusio- 
mis pilkomis rankomis ir gindamasis nuo ugnies, remdamasis sulaužyta 
koja ėmė klibikščiuoti atatupstas. Neūžauga krypuodamas jį spaudė, deglu 
kirto nelyginant kalaviju, kaišiojo jį akmeniniui į akis. Dar truputį. Dar 
žingsnelį atgal, dar žingsnelį ir dar vieną... 

Jiedu jau buvo pasiekę denio kraštą, bet padaras staiga ryžtingai Tirio- 
ną puolė, čiupo deglą ir išplėšė jį neūžaugai iš rankos. Kad mane kur devy- 
nios! - dingtelėjo Tirionui. 

Akmeninis nusviedė deglą. Juodų upės vandenų ryjamos liepsnos švel- 
niai sušnypštė. Akmeninis kažką riktelėjo. Kadaise jis buvo Vasaros salų gy- 
ventojas; jo smakras ir pusė skruosto buvo suakmenėję, bet tose vietose, kur 
nebuvo papilkėjusi, oda atrodė juoda kaip suodis. Pirštų, kuriais jis buvo 
suspaudęs deglą, oda buvo suskilinėjusi ir perplyšusi. Iš krumplių sunkėsi 
kraujas, bet jis to, rodės, nejautė. Tiriono nuomone, tai buvo šiokia tokia 
malonė. Akmeninė liga buvo mirtina, bet neskausminga. 

„Pasitrauk! - riktelėjo kažkas iš toliau, o tada atsklido kitas balsas: 
„Princas! Saugok berniuką!“ Išskėtęs rankas ir mėgindamas ką nors sučiup- 
ti, akmeninis svirduliuodamas žengė į priekį. 

Tirionas iš visų jėgų trenkė jam petimi. 

Ir pasijuto tarsi trenkęsis į pilies sieną, tik šiai piliai pamatą atstojo lū- 
žusi koja. Akmeninis ėmė trauktis atatupstas, o pajutęs, jog krenta, įsitvėrė 
Tiriono. Jiedu garsiai pūkštelėjo į vandenį, o tėtušis Roinas abu juos prarijo. 

Tirioną staiga apglėbė šaltis ir jis pasijuto tarsi gavęs smūgį kūju. Skęsda- 
mas jautė, kad viena akmeninė ranka grabalioja jam veidą. Kita suspaudusi 
laikė jo žastą ir atkakliai tempė gilyn į tamsą. Nieko nematydamas, pilna 
nosimi upės vandens, springdamas ir skęsdamas, neūžauga spardėsi, muis- 
tėsi, iš paskutiniųjų mėgino išsivaduoti iš žastą spaudžiančių pirštų, bet šie 
nepasidavė. Jam iš burnos ėmė kilti oro burbulai. Pasaulis buvo tamsus ir 
vis labiau tamsėjo. Tirionui ėmė trūkti oro. 

Nuskęsti - dar ne baisiausia mirtis. Tiesą sakant, Tirionas mirė jau seniai, 
Karaliaus Uoste. Liko tik jo šešėlis, mažutė kerštinga jo šmėkla, pasmaugusi 
Šają ir paleidusi arbaleto strėlę didžiajam lordui Taivinui į vidurius. To pa- 
daro, kuriuo buvo virtęs Tirionas, niekas nebūtų gedėjęs. Vaidensiuosi Sep- 
tyniose Karalystėse, grimzdamas vis giliau, pagalvojo Tirionas. Jie nemylėjo 
manęs gyvo, tad dabar, miręs, juos bauginsiu. 

Tirionas prasižiojo visų jų prakeikti, ir tada į plaučius jam priplūdo juo- 
do vandens, 0 sąmonė užtemo. 


DAVOSAS 


o šviesybė lordas dabar tavęs išklausys, kontrabandininke. 

Riteris buvo užsisegęs sidabrinius šarvus, antblauzdžius ir užsimo- 
vęs šarvines pirštines su įlaja metale, vaizduojančia vandens srovės kedena- 
mus jūros dumblių kuokštus. Šalmas, kurį jis laikė paspaudęs po pažastimi, 
buvo juodojo vandenų karaliaus galva su perlamutrine karūna ir atsikišusia 
barzda iš juodojo gintaro ir nefrito. Jo paties barzda buvo pabalusi nelygi- 
nant Žiemos jūra. 

Davosas atsistojo. 

— Ar galėčiau sužinoti, kuo tu vardu, sere? 

- Seras Marlonas Manderlis. - Jis buvo visa galva aukštesnis už Davo- 
są, svėrė trimis stonais daugiau, jo akys buvo pilkšvai melsvos, o kalbėjo jis 
labai išdidžiai. - Turiu garbės būti lordo Vimano pusbrolis ir miesto įgulos 
vadas. Eik paskui mane. 

Į Baltąjį Uostą Davosas atvyko kaip pasiuntinys, bet jie paėmė jį į nelais- 
vę. Davosui skirta menė buvo didelė, erdvi, apstatyta puikiais baldais, bet 
už durų budėjo sargybiniai. Pro langą Davosas matė gatves anapus Baltojo 
Uosto pilies sienų, bet jam nebuvo leidžiama jomis vaikščioti. Jis matė ir 
uostą, žvilgsniu nulydėjo ir siaura gilia įlanka išplaukiančią „Linksmąją pri- 
buvėją“. Kasas Mogatas laukė jo keturias, o ne tris dienas, kaip buvo žadėjęs. 
Nuo to laiko praėjo jau dvi savaitės. 

Lordo Manderlio pilies sargyba vilkėjo melsvai žalsvus vilnonius ap- 
siaustus ir buvo ginkluota sidabriniais trišakiais, o ne paprastomis ietimis. 
Vienas sargybinis žingsniavo priešais Davosą, kitas jam už nugaros ir dar 
po vieną iš abiejų šonų. Jie praėjo pro išblukusias vėliavas, suskilusius sky- 
dus, pro aprūdijusius kalavijus, su kuriais senovėje buvo pasiekta daugybė 
pergalių, ir dvi dešimtis medinių statulų, - sutrūkinėjusių ir apgadintų kini- 
varpų, kadaise, matyt, puošusių tik laivų priekius. 

Abipus jo šviesybės lordo svečių menės durų stovėjo du marmuriniai 
vandeniai - mažesnieji Senojo Peleko pusbroliai. Sargybiniams plačiai atvė- 
rus duris, šauklys lazda dunkstelėjo į senas storų lentų grindis ir skardžiai 
šūktelėjo: 

— Seras Davosas iš Sivortų giminės! 

Nors Baltajame Uoste buvo lankęsis daugybę kartų, į Naująją pilį, o juo 
labiau į Vandenio dvarą Davosas dar niekada nebuvo įkėlęs kojos. Svečių 
menės sienos, grindys ir lubos buvo iš storų lentų išmoningai suleistais kraš- 
tais, išmargintų visų jūros gyvūnų pavidalais. Artindamasis prie pakylos, 
Davosas žengė per dažais išpieštus krabus, jūrų moliuskus ir jūrų žvaigž- 

des, užsislėpusius už susiraizgiusių juodų dumblių kuokštų ir nuskendusių 
jūreivių kaulų. Ant sienų, iš abiejų pusių melsvai žalsvais dažais nutepto 
vandenyno gelmes skrodė balsvi rykliai, o tarp uolų ir nuskendusių laivų 
vinguriavo unguriai ir aštuonkojai. Aukštų arkinių langų tarpuose šmirinė- 
jo būriai silkių ir stambių menkių. Dar aukščiau, virš nukarusių nuo gegnių 
senų žvejų tinklų, buvo pavaizduotas vandens paviršius. Davosui iš dešinės, 
į vakarus, link besileidžiančios saulės ramiai plaukė karo laivas; kairėje su 
jūros bangomis grūmėsi senas aplūžęs vienastiebis burlaivis sudriskusiomis 
burėmis. Už pakylos, žemiau dažais nuteptų bangų, susikibusios į mirtiną 
glėbį kovojo dvi jūrų pabaisos - krakenas ir leviatanas. 

Davosas vylėsi galėsiąs pasišnekėti su Vimanu Manderliu akis į akį, 
bet atėjęs rado menėje susirinkusius visus dvariškius. Jie stovėjo pasie- 
niais ir moterų buvo kone penkis kartus daugiau nei vyrų, o tie keli vyrai, 
kuriuos jis matė, buvo arba su ilgomis žilomis barzdomis, arba per jauni 
skustis. Buvo menėje ir septonų, ir šventųjų seserų, pražilusių ir vilkinčių 
baltus drabužius. Kitame menės gale stovėjo keliolika vyrų, apsirengusių 
mėlynos ir sidabriškai pilkos, Frėjų giminę simbolizuojančių spalvų, dra- 
bužiais. Reikėjo būti aklam, kad nepastebėtum, kokie panašūs jų veido 
bruožai; keliems iš jų ant krūtinės buvo prisiūtas Dvynių ženklas - du 
tiltu sujungti bokštai. 

Perprasti žmonių veido išraišką Davosas išmoko gerokai anksčiau, nei 
meisteris Pilosas išmokė jį perskaityti tai, kas parašyta. Šiems Frėjams la- 
biausiai patiktų matyti mane mirusį, vos užmetęs akį suprato jis. 

Draugiškumo Davosas neišvydo ir šviesiai pilkose Vimano Manderlio 
akyse. Pagalvėmis paminkštintas jo šviesybės sostas buvo toks platus, kad 
jame būtų tilpę trys normalaus sudėjimo vyrai, bet Manderliui jis atrodė 
ankštokas. Jo šviesybė lordas soste sėdėjo sudribęs kaip maišas, nuleidęs pe- 
čius, išskėtęs kojas, rankas padėjęs ant ranktūrių, tarsi išlaikyti jų svorį jam 
būtų buvę pernelyg sunku. Dievai, pasigailėkite, pagalvojo Davosas, pama- 
tęs lordo Vimano veidą, šis vyras - viena koja karste. Jis buvo išblyškęs, oda 
net papilkėjusi. 

Pasak senos patarlės, karaliai ir numirėliai visada traukia žmones. Tą 
patį galėjai pasakyti ir apie Manderlį. Į kairę nuo aukštojo sosto stovėjo 
meisteris, - beveik toks pat storas kaip ir šeimininkas, kuriam tarnavo, - 
raudonskruostis vyras storomis lūpomis ir geltonomis garbanomis. Gar- 
bingiausia vieta, - jo šviesybei iš dešinės, - teko serui Marlonui. Ant pagal- 
vėle paminkštintos aukštos kėdės jam prie kojų sėdėjo putli, kaip iš pieno 
plaukusi ledi. Lordui Vimanui už nugaros stovėjo dvi jaunesnės moterys, iš 
pirmo žvilgsnio seserys. Rusvi vyresniosios plaukai buvo supinti į ilgą kasą. 
Jaunesniosios, - ne vyresnės nei penkiolikos metų, - kasa buvo dar ilgesnė 
ir skaisčiai žalia. 

Niekas nepagerbė Davoso ir nepasisakė vardo. Pirmasis prabilo meisteris. 

- Stovi priešais Vimaną Manderlį, Baltojo Uosto lordą, Baltojo Peilio 
Gynėją, Tikėjimo Skydą, Nuskriaustųjų Užtarėją, Manderio lordą maršalą 
ir Žaliosios Rankos ordino riterį, - pasakė jis. - Vandenio dvare įprasta, kad 
vasalai ir prašytojai prieš lordą klaupiasi. 

Svogūnų riteris būtų priklaupęs, bet karaliaus ranka taip elgtis negalė- 
jo; jei būtų atsiklaupęs, būtų pripažinęs, jog karalius, kuriam tarnauja, yra 
menkesnis už šį storulį lordą. 

— Atėjau ne kaip prašytojas, - atsakė Davosas. - Titulų ir man netrūksta. 
Esu Lietaus Miško lordas, Siaurosios jūros admirolas, karaliaus ranka... 

Ant aukštos kėdės sėdinti putli moteris užvertė akis į lubas. 

— Admirolas be laivų, ranka be pirštų, tarnaujantis karaliui be sosto. Kas 
prieš mus stovi: riteris ar gyvas vaikiškos mįslės įminimas? 

— Jis pasiuntinys, martele, - atsakė jai lordas Vimanas, - nelaimę pra- 
našaujantis svogūnas. Staniui nepatiko žinia, kurią parnešė jo varnai, tad 
atsiuntė šį... kontrabandininką. - Jis prisimerkęs pažvelgė į Davosą nuo rie- 
balų kapšų užgriuvusiomis akimis. - Manau, jog mūsų mieste esi lankęsis ir 
anksčiau, traukęs mums iš kišenių monetas ir ėmęs maistą nuo mūsų stalo. 
Kaip tik svarstau, kiek būsi iš manęs pavogęs... 

Ne tiek, jog kada nors būtum likęs be pietų. 

- Už vertimąsi kontrabanda buvau nubaustas Vėtrų Gūžtoje, milorde. 

Davosas nusitraukė pirštinę ir pakėlė kairę ranką su keturiais patrum- 
pintais pirštais. 

- Keturių pirštų galiukai - už viso gyvenimo vagystes? - nusistebėjo ant 
aukštos kėdės sėdinti moteris. Jos plaukai buvo šviesūs, veidas apskritas, 
rausvas ir putlus. - Lengvai išsisukai, Svogūnų riteri. 

Davosas to neneigė. 

- Jei milordas būtų toks malonus, norėčiau prašyti, kad pasikalbėtume 
akis į akį. 

Bet milordas nebuvo malonus. 

— Neturiu ko slėpti nei nuo savo giminaičių, nei nuo ištikimų lordų bei 
riterių. Jie visi mano geri draugai. 

- Milorde, - tarė Davosas, - nenorėčiau, kad mano žodžius nugirstų jo 
malonybės arba... tavo šviesybės priešai. 

— Gal Stanis šioje menėje ir turi priešų. O aš neturiu. 

- Nelaikai priešais net tų, kurie nužudė tavo sūnų? - nustebo Davosas. 
Šie Frėjai per Kruvinąsias vestuves buvo svečius priėmę šeimininkai. 

Vienas iš Frėjų, - riteris ilgomis ir liesomis rankomis bei kojomis, šva- 
riai nusiskutęs, tik pasilikęs žilus ir plonus kaip myrietiško stileto ašmenys 
ūsus, - žengė į priekį. 

- Kruvinosios vestuvės buvo Jaunojo Vilko darbas. Jis visų mūsų akyse 
pasivertė žvėrimi ir perkando gerklę mano pusbroliui Skambalėliui - ne- 

pilno proto ir visiškai nepavojingam vaikinui. Tas pabaisa būtų nužudęs ir 
mano lordą tėvą, jei seras Vendelis nebūtų pastojęs jam kelio. 

Tramdydamas ašaras, lordas Vimanas kelis kartus sumirksėjo. 

- Vendelis visada buvo narsus vyras. Nenustebau sužinojęs, kad jis žuvo 
kaip didvyris. 

Išgirdęs taip įžūliai meluojant, Davosas net aiktelėjo. 

- Sakote, kad Vendelį Manderlį nužudė Robas Starkas? - paklausė jis 
Frėjaus... 

- Ir ne tik jį. Jis nužudė ir mano sūnų Titą, ir mano žentą. Kai Starkas 
pasivertė vilku, jo šiauriečiai pasekė savo vado pavyzdžiu. Jie visi turėjo žvė- 
ries ženklą. Visi žino, kad vilkolakiai vienu įkandimu paverčia vilkolakiais 
ir savo aukas. Man ir mano broliams neliko kitos išeities, tik išžudyti juos, 
kol tie žvėrys visų mūsų neišpjovė. 

Taip kalbėdamas, Frėjus pašaipiai šypsojosi. Davosui knietėjo durklu 
brūkštelėti per tas lūpas. 

— Sere, gal galėčiau sužinoti, kuo tu vardu? 

— Seras Džeredas iš Erėjų giminės. 

— Džeredai iš Frėjų giminės, visiems girdint sakau, kad esi melagis. 

Serą Džeredą šie žodžiai, rodos, pralinksmino. 

- Kai kurie žmonės kapodami svogūnus verkia, bet aš šios silpnybės nie- 
kada neturėjau. - Jam traukiant iš makštų kalaviją, sušnarėjo oda slystantis 
plienas. - Jei tikrai esi riteris, sere, apgink šį pramaną savo kūnu ir krauju. 

Lordas Vimanas staiga išpūtė akis. 

- Vandenio dvare neleisiu pralieti kraujo. Kišk kalaviją atgal į makštis, 
sere Džeredai, o jei ne, liepsiu tau išeiti. 

Seras Džeredas pakluso. 

— Po šių namų stogu tavo šviesybės žodis man įstatymas, bet... prieš Svo- 
gūnų lordui paliekant miestą vis tiek norėsiu suvesti su juo sąskaitas. 

- Kraujo! - riktelėjo ant aukštos kėdės sėdinti moteris. - Štai ko iš mūsų 
nori šis prakeiktas Svogūnas, milorde. Matai, kaip jis kelia sumaištį? Mal- 
dauju, išvaryk jį. Jis trokšta tavo žmonių ir tavo narsiųjų sūnų kraujo. Išsiųsk 
jį. Jei karalienė sužinos, kad buvai priėmęs šį išdaviką, ji gali suabejoti mūsų 
ištikimybe. Ji tikriausiai... ji galėtų... ji... 

- Taip nenutiks, martele, - nuramino ją lordas Vimanas. - Geležinis 
sostas neturės jokios dingsties suabejoti mūsų ištikimybe. 

Davosui šie žodžiai nepatiko, bet tokį ilgą kelią jis sukorė ne tam, kad 
stovėtų prikandęs liežuvį. 

— Berniukas, sėdintis Geležiniame soste, nėra tikras karalius, - pasakė 
Davosas, - o aš nesu išdavikas, aš - ranka Stanio Barateono, Pirmojo šiuo 
vardu, Vesteroso karaliaus pagal kraujo teisę. 

Storulis meisteris krenkštelėjo. 

- Stanis Barateonas yra mūsų velionio karaliaus Roberto (tegul dievai 
būna jam teisingi) brolis. Tomenas - Roberto kūnas ir kraujas. Šiuo atveju 
įpėdinystės įstatymas visiškai aiškus. Karaliaus sūnus turi pirmenybę prieš 
karaliaus brolį. 

— Meisteris Teomoras teisus, - linktelėjo lordas Vimanas. - Jis šiuos da- 
lykus išmano ir visuomet man išmintingai patardavo. 

- Santuokinis sūnus turi pirmenybę prieš brolį, - patvirtino Davosas, — 
bet Tomenas, kuris vadinamas Barateonu, yra benkartas, kaip ir prieš jį 
karaliavęs Džofris. Juos abu pradėjo Karalžudys, sulaužęs visus įmanomus 
dievų ir žmonių įstatymus. 

Tada prabilo kitas Frėjus. 

- Jis piktžodžiauja ir atvirai išduoda karalystę, milorde. Už vagiliavimą 
Stanis patrumpino jam pirštus. O tu turėtum patrumpinti jo meluoti linkusį 
liežuvį. 

— Geriau iš karto nuręsti jam galvą, - pasiūlė seras Džeredas. - Arba leis- 
ti mudviem susikauti garbės lauke. 

— Ką Frėjus išmano apie garbę? - atsikirto Davosas. 

Šį kartą į priekį žingtelėjo net keturi Frėjai, bet lordas Vimanas kilstelėjo 
ranką ir juos sustabdė. 

— Grįžkite, kur stovėjote, mano draugai. Išklausysiu jį, prieš... prieš baig- 
damas šį reikalą. 

- Ar turi kokį nors šios kraujomaišos įrodymą, sere? - paklausė meiste- 
ris Teomoras, sunėręs putlias rankas ant pūpsančio pilvo. 

Edriką Stormą, pagalvojo Davosas, bet išsiunčiau jį kuo toliau nuo čia, į 
kitą Siaurosios jūros krantą, kad išgelbėčiau nuo Melisandros laužo liepsnų. 

— Duodu Stanio Barateono garbės žodį, jog viskas, ką pasakiau, yra tiesa. 

- Žodžiai - kaip vėjas, - įsiterpė jauna moteris, stovinti už aukštojo 
krėslo, lordui Vimanui už nugaros, gražuolė su ilga rudų plaukų kasa. - Be 
to, kiekviena mergelė gali patvirtinti, kad visi vyrai meluoja siekdami sava- 
naudiškų tikslų. 

— Mums reikia svaresnių įrodymų nei tuščias kažkokio lordo garbės žo- 
dis, - pareiškė Teomoras. - Stanis Barateonas nebūtų pirmas vyras, meluo- 
jantis tam, kad užimtų sostą. 

Moteris rausvais skruostais dūrė į Davosą putliu pirštu. 

- Žinok, prie karalystės išdavystės neprisidėsime. Mes, Baltojo Uosto 
gyventojai, esame geri, ištikimi ir įstatymų paisantys žmonės. Daugiau ne- 
pilk mums į ausis savo nuodų, kitaip mano uošvis išsiųs tave į Vilko Urvą. 

Ką padariau, kad ją įžeidžiau? 

— Gal man būtų suteikta garbė sužinoti miledi vardą? 

Raudonskruostė moteris piktai sušnarpštė ir į šį klausimą leido atsakyti 
meisteriui. 

- Ledi Leona yra lordo Vimano sūnaus, sero Vilio, dabar tapusio Lanis- 
terių įkaitu, žmona. 

Ji taip kalba iš baimės. Jei Baltasis Uostas nuspręstų paremti Stanį, jos 
vyrui tai kainuotų gyvybę. Kaip galiu prašyti lordo Vimano, kad pasmerktų 
mirčiai savo sūnų? Ką daryčiau, juo dėtas, jei į nelaisvę būtų pakliuvęs De- 
vanas? 

— Milorde, - tarė Davosas, - patikinu tave, kad nei tavo sūnui, nei ku- 
riam nors iš Baltojo Uosto gyventojų nieko bloga nenutiks. 

— Dar vienas melas, - tebesėdėdama ant aukštos kėdės, atšovė ledi Leona. 

Davosas kaip įmanydamas mėgino nekreipti į ją dėmesio. 

— Kai Robas Starkas sukilo prieš benkartą Džofrį, vadinamą Barateonu, 
Baltojo Uosto pajėgos žygiavo kartu su jo kariuomene. Lordas Starkas žuvo, 
bet jo pradėtas karas tęsiasi. 

— Robas Starkas buvo mano siuzerenas, - atsakė lordas Vimanas. - O 
kas man tas Stanis? Ir kodėl lenda mums į akis? Jei atmintis manęs neapgau- 
na, jis niekada nejautė būtinybės keliauti į šiaurę. O dabar pasirodo čia kaip 
koks priluptas šunėkas, laikydamas rankose šalmą ir prašydamas išmaldos. 

- Jis atėjo gelbėti karalystės, milorde, - nenusileido Davosas. - Ginti 
tavo žemių nuo geležinių ir tyržmogių. 

Šalia aukštojo krėslo stovintis seras Marlonas Manderlis niekinamai 
prunkštelėjo. 

- Tyržmogių Baltasis Uostas neregėjo jau kelis šimtus metų, o geležiniai 
į jo pakrantes niekada neužsuka. Gal lordas Stanis siūlosi ginti mus ir nuo 
snarkų bei drakonų? 

Visi, susirinkę Vandenio dvare, nusijuokė, bet prie lordo Vimano kojų 
sėdinti ledi Leona ėmė kūkčioti. 

- Geležiniai iš salų, tyržmogiai iš anapus Sienos... o dabar - dar ir šis 
lordas išdavikas su savo bastūnais, maištininkais ir raganiais. - Ji vėl dūrė 
pirštu į Davosą. - O taip, apie tavo raudonąją raganą girdėjome! Ji sukursty- 
tų mus nusigręžti nuo Septyneto ir lenktis ugnies demonui! 

Davosas nemėgo raudonosios žynės, bet ledi Leonos ištartų žodžių pra- 
leisti negirdomis nedrįso. 

— Ledi Melisandra yra raudonojo dievo žynė. Jos tikėjimą priėmė ir ka- 
ralienė Selisa, ir daug kitų žmonių, tačiau dauguma jo malonybės sekėjų ir 
toliau garbina Septynetą. Aš - taip pat. 

Davosas tyliai meldėsi, kad niekas nepareikalautų jo paaiškinti, kas nuti- 
ko septai Drakono Uoloje arba dievų giraitei Vėtrų Gūžtoje. Jei paklaus, teks 
iškloti jiems tiesą. Stanis nenorėtų, kad meluočiau. 

- Septynetas gina Baltąjį Uostą, - pareiškė ledi Leona. - Nebijome nei 
tavo raudonosios karalienės, nei jos dievo. Ji gali leisti kokius tik nori kerus. 
Dievobaimingų žmonių maldos apgins mus nuo blogio. 

- Žinoma. - Lordas Vimanas patapšnojo ledi Leonai per petį. - Lorde 
Davosai, jei tik esi lordas, žinau, ko iš manęs nori tavo vadinamasis kara- 
lius. Plieno, sidabro ir ištikimybės. - Jis pasimuistė krėsle ir alkūne atsi- 
rėmė į ranktūrį. - Prieš savo žūtį lordas Taivinas Baltajam Uostui siūlėsi 
atleisti už tai, kad šis kovėsi Jaunojo Vilko pusėje. Ir pažadėjo, jog mano 
sūnus grįš namo iš karto, kai tik sumokėsiu trijų tūkstančių drakonų išpir- 
ką ir įrodysiu savo besąlygišką ištikimybę. Ruzas Boltonas, dabar paskirtas 
mūsų Šiaurės gynėju, reikalauja, kad atsisakyčiau pretenzijų į lordo Horn- 
vudo žemes ir pilis, bet užtikrina, jog kitos mano valdos nebus atimtos. 
Valderis Frėjus, jo uošvis, siūlo man į žmonas vieną iš savo dukterų ir vy- 
rus už šio krėslo atlošo stovinčioms mano sūnaus dukterims. Šios sąlygos 
man puikiausiai tinka ir yra geras pagrindas sąžiningai ilgalaikei taikai. O 
tu mane ragini jas atmesti. Tad klausiu tavęs, Svogūnų riteri, ką už ištiki- 
mybę man siūlo lordas Stanis? 

Karą, sielvartą ir deginamų žmonių klyksmus, galėjo atsakyti Davosas. 

— Galimybę atlikti pareigą, - garsiai ištarė jis. 

Šitaip Vimanui Manderliui būtų atsakęs Stanis. Ranka privalo būti kara- 
liaus balsu. 

Lordas Vimanas sudribo aukštajame krėsle kaip pelų maišas. 

— Pareigą... Suprantu... 

- Baltasis Uostas nėra toks galingas, kad galėtų likti nuošalyje. Jo ma- 
lonybės tau reikia taip pat, kaip jam reikia tavęs. Kartu galėtumėte įveikti 
bendrus priešus. 

— Milorde, - paklausė seras Marlonas, dėvintis puošnius sidabrinius šar- 
vus, - ar leisi man užduoti lordui Davosui kelis klausimus? 

- Žinoma, jei tik nori, pusbroli. 

Lordas Vimanas užsimerkė. 

Seras Marlonas kreipėsi į Davosą: 

— Kiek šiauriečių lordų pasiskelbė palaikantys Stanį? Pasakyk mums. 

- Arnolfas Karstarkas prisiekė ištikimybę jo malonybei. 

- Arnolfas nėra tikras lordas, o tik pilies valdytojas. Prašyčiau išvardyti, 
kokios pilys dabar priklauso lordui Staniui? 

- Savo rezidencija jo malonybė pasirinko Nakties fortą. Pietuose jam 
priklauso Vėtrų Gūžta ir Drakono Uola. 

Meisteris Teomoras krenkštelėjo. 

— Tik kol kas. Vėtrų Gūžtoje ir Drakono Uoloje palikta labai nedaug įgu- 
los, tad netrukus pilys bus užimtos. O Nakties fortas - tai vaiduoklių lanko- 
mi griuvėsiai, niūri ir šiurpi vieta. 

Seras Marlonas toliau kamantinėjo Davosą. 

- Ar gali pasakyti, kiek vyrų Stanis gali išrikiuoti mūšio lauke? Kiek 
drauge su juo joja riterių? Kiek lankininkų, kiek laisvųjų raitelių, kiek sun- 
kiai ginkluotų raitelių? 

Per mažai, suprato Davosas. Šiaurėje Stanis pasirodė turėdamas ne dau- 
giau nei pusantro tūkstančio vyrų, bet... jei būtų jiems taip ir pasakęs, jo mi- 
sija Baltajame Uoste iš karto būtų buvusi pasmerkta žlugti. Jis karštligiškai 
svarstė, ką pasakyti, tik... nieko nesugalvojo. 

- Tavo tylėjimas - man geriausias atsakymas, sere. Tavo karalius tik pa- 
rūpins mums daugiau priešų. - Ir seras Marlonas vėl kreipėsi į savo lordą 
pusbrolį: - Tavo šviesybė klausė Svogūnų riterio, ką Stanis mums siūlo. Į šį 
klausimą leisk atsakyti man. Jis mums siūlo pralaimėjimą ir mirtį. Jis reika- 
lauja, kad sėstum ant oro žirgo ir jotum į mūšį su vėjo kalaviju. 

Storulis lordas palengva atsimerkė, tarsi jam tai būtų buvę labai sunku. 

— Mano pusbrolis kaip visuomet iš karto perpranta esmę. Ar nori man 
dar ką nors pasakyti, Svogūnų riteri, ar jau galime šią komediją baigti? Pa- 
vargau žiūrėti į tavo veidą. 

Davosas pajuto, kad širdį jam nudiegė neviltis. Jo malonybei reikėjo at- 
siųsti kitą žmogų - lordą, riterį arba meisterį, - kuris galėtų sklandžiau kal- 
bėti jo vardu. 

- Mirtis, - pats nepajuto kaip ištarė Davosas, - taip, mirties tikrai bus. 
Tavo šviesybė prarado sūnų Kruvinosiose vestuvėse. O aš Juoduosiuose 
Vandenyse praradau keturis. O kodėl? Nes Lanisteriai užgrobė sostą. Jei 
manimi abejoji, keliauk į Karaliaus Uostą ir pats pasižiūrėk į Tomeną. 
Tai ir aklam būtų aišku. Ką tau siūlo Stanis? Kerštą. Atkeršyti už mano 
sūnus ir už tavąjį, už tavo dukterų vyrus, už tavo tėvus ir brolius. Kerš- 
tą už tavo nužudytą lordą, už tavo nužudytą karalių, už tavo paskerstus 
princus. Kerštą! 

- Taip! - garsiai ir spigiai šūktelėjo mergaitė. Ji buvo dar visai vaikas, 
šviesiais antakiais ir ilga žalių plaukų kasa. - Jie nužudė lordą Edardą, ledi 
Ketliną ir karalių Robą. Jis buvo mūsų karalius! Jis buvo narsus ir geras, o 
Frėjai jį nužudė. Jei lordas Stanis už jį atkeršys, turėtume dėtis prie Stanio. 

Manderlis prisitraukė mergaitę. 

- Vila, kaskart, kai praveri burną, man kyla noras išsiųsti tave pas tylią- 
sias seseris. 

— Aš tik pasakiau... 

— Girdėjome, ką pasakei, - įsiterpė vyresnė mergaitė, jos sesuo. - Prikal- 
bėjai vaikiškų kvailysčių. Prieš mūsų bičiulius Frėjus nesakyk nieko blogo. 
Vienas iš jų netrukus taps tavo vyru. 

-— Ne, - purtydama galvą atšovė Vila. - Aš už jo netekėsiu. Niekada. Jis 
nužudė karalių. 

Lordas Vimanas nuraudo. 

— Tekėsi. Išaušus paskirtai dienai, duosi santuokos įžadus, o jei ne, ke- 
liausi pas tyliąsias seseris ir nutilsi amžiams. 

Vargšę mergaitę šie žodžiai pribloškė. 

- Seneli, maldauju... 

— Tylėk, vaikeli, - sudraudė ją ledi Leona. - Girdėjai, ką pasakė senelis. 
Ša! Tu nieko nesupranti. 

- Suprantu, kas yra duotas pažadas, - nenusileido mergaitė. - Meisteri 
Teomorai, pasakyk jiems! Prieš tūkstantį metų iki Užkariavimo Vilko Urve 
buvo duotas pažadas, girdint seniesiems ir naujiesiems dievams buvo ištarti 
priesaikos žodžiai. Kai buvome iš visų pusių puolami ir neturėjome draugų, 
kai buvome išvyti iš namų ir mūsų gyvybei grėsė pavojus, vilkai mus pri- 
glaudė, maitino ir gynė nuo priešų. Šis miestas pastatytas ant žemės, kurią 
jie mums davė. Atsidėkodami prisiekėme, kad būsime jų žmonės. Starkų 
žmonės! 

Meisteris ėmė čiupinėti ant kaklo kabančią grandinę. 

— Taip, Starkams iš Vinterfelo kai kas buvo iškilmingai prisiekta. Bet 
Vintertelo nebėra, o Strakų giminė išnyko. 

- Nes jie visus Starkus išžudė! 

Į pokalbį įsiterpė dar vienas Erėjus. 

- Lorde Vimanai, ar galėčiau... 

Vimanas Manderlis linktelėjo. 

— Reigarai... Mums visuomet malonu išgirsti išmintingą tavo patarimą. 

Dėkodamas už pagyrimą, Reigaras Erėjus nusilenkė. Jis buvo beveik 
trisdešimties metų, nuožulniais pečiais, pilvotas, bet prašmatniai apsiren- 
gęs, mat vilkėjo švelnią, pilką ėriuko vilnos liemenę sidabro spalvos audiniu 
apsiūtais kraštais. Jo apsiaustas taip pat buvo sidabrinis, su aksominiu pa- 
mušalu, ant krūtinės susegtas bokštų dvynių sege. 

- Ledi Vila, - pasakė jis mergaitei su žalių plaukų kasa, - ištikimybė yra 
didi dorybė. Tikiuosi, jog davusi santuokos įžadus būsi ištikima Valderiui 
Mažajam. O jei kalbėsime apie Starkus, išnykusi yra tik vyriškoji šios gimi- 
nės linija. Lordo Edardo sūnūs žuvę, bet dukterys gyvos ir jaunesnioji dabar 
keliauja į šiaurę tekėti už narsiojo Ramsėjaus Boltono. 

— Už Ramsėjaus Snou, - pataisė jį Vila Manderli. 

- Tegul bus, kaip tu nori. Kad ir kaip vadinamas, jis greitai ves Ariją 
Stark. Jei ketini ištikimai laikytis kadaise duoto pažado, prisiek ištikimybę 
jam, nes dabar tavo Vinterfelo lordas bus jis. 

- Jis niekada nebus mano lordas! Tas žmogus įsakė ledi Hornvud už jo 
tekėti, o tada įkalino ją požemyje ir privertė graužti savo pirštus. 

Per Vandenio dvaro menę nusirito pritarimo murmesys. 

— Mergaitė teisingai šneka, - tarė kresnas vyras, vilkintis baltais ir skais- 
čiai raudonais drabužiais, kurio apsiaustas buvo susegtas bronzine sege su 
dviem sukryžiuotais raktais. - Ruzas Boltonas tikrai beširdis ir gudrus, bet 
su juo galima susikalbėti. Matėme ir bjauresnių tipų. Bet tas jo benkartas... 
sklinda gandai, kad jis pamišęs, žiaurus, tikras pabaisa... 

- Sklinda gandai? - Puikuodamasis švelnia kaip šilkas barzda, Reigaras 
Frėjus pašaipiai šyptelėjo. - Taip, jo priešai skleidžia tokius gandus, bet... 

pabaisa buvo Jaunasis Vilkas. Veikiau žvėris nei žmogus, pasipūtęs ir ištroš- 
kęs kraujo. Be to, kaip, didžiam savo sielvartui, įsitikino mano lordas tėvas, 
dar ir bedievis. - Jis skėstelėjo rankomis. - Nekaltinu Baltojo Uosto už jam 
teiktą paramą. Mano lordas senelis padarė tokią pat skaudžią klaidą. Visuo- 
se Jaunojo Vilko vadovautuose mūšiuose ir Baltasis Uostas, ir Dvyniai petys 
į petį kovėsi po jo vėliava. Robas Starkas išdavė mus visus. Jis paliko šiaurę 
kęsti geležinių žiaurumo ir iškeliavo kalaviju kurtis geresnės karalystės prie 
Trišakio. Paskui Robas Starkas išdavė ir upių lordus, dėl jo rizikavusius ir 
savo valdomis, ir gyvybe, nutraukė sužadėtuvių sutartį, sudarytą su mano 
seneliu, ir vedė pirmą pasitaikiusią vakarietę merginą. Sakote, Jaunasis Vil- 
kas? Ne, jis buvo niekšingas šuo ir kaip šuo mirė. 

Vandenio dvaro menėje susirinkę žmonės nuščiuvo. Davosas pajuto 
šalčio dvelksmą. Lordas Vimanas žvelgė į Reigarą tarsi į tarakoną, vertą 
sutrėkšti kietu bato kulnu, bet... staiga nerangiai linktelėjo ir jo pagurklis 
suliulėjo. 

— Tikrai, kad šuo. Iš jo sulaukėme tik sielvarto ir mirčių. Iš tiesų, bjaurus 
šuo. Kalbėk toliau. 

Ir Reigaras Frėjus prabilo vėl: 

- Taigi, iš jo sulaukėme tik sielvarto ir mirčių, o... iš šio Svogūnų riterio, 
kalbančio apie kerštą, to gero sulauksime dar daugiau. Atsimerkite ir apsi- 
dairykite, kaip kadaise apsidairė mano lordas senelis. Penkių Karalių karas 
beveik baigtas. Mūsų karalius - vienintelis karalius - yra Tomenas. Turime 
padėti jam užsigydyti šio apgailėtino karo žaizdas. Jam, kaip santuokiniam 
Roberto sūnui, elnio ir liūto paveldėtojui, teisėtai priklauso Geležinis sostas. 

- Išmintingi ir teisingi žodžiai, - linktelėjo lordas Vimanas Manderlis. 

- Ne, neteisingi, treptelėjo koja Vila Manderli. 

— Tylėk, bjauri mergiūkšte, - subarė ją ledi Leona. - Jaunos mergaitės 
turi džiuginti akį, o ne skaudinti ausį. 

Ir, čiupusi už kasos, ji išvilko klykiančią mergaitę iš menės. Netekau vie- 
nintelės šioje menėje turėtos draugės, dingtelėjo Davosui. 

— Vila visuomet buvo užsispyrusi, - lyg ir mėgindama atsiprašyti, tarė 
jos sesuo. - Bijau, kad ji bus aikštinga žmona. 

Reigaras gūžtelėjo. 

— Neabejoju, kad santuoka sušvelnins jos būdą. Jai reikia tvirtos rankos 
ir tylaus žodžio. 

- Jei ne, galės keliauti pas tyliąsias seseris. - Lordas Vimanas, sėdėdamas 
aukštajame krėsle, pasimuistė. - O tu, Svogūnų riteri... Iš tavo lūpų šian- 
dien jau išgirdau užtektinai išdavysčių. Kurstei mane užtraukti pavojų savo 
miestui dėl apsišaukėlio karaliaus ir netikro dievo. Tau patiktų, jei vienintelį 
gyvą likusį savo sūnų paaukočiau dėl to, kad Stanis Barateonas galėtų pa- 
drėbti raukšlėtą užpakalį ant sosto, kuris jam nepriklauso. Aš to nedarysiu. 
Nei dėl tavęs, nei dėl tavo lordo. Dėl jokio žmogaus. - Baltojo Uosto lordas 

šiaip taip atsistojo. Nuo šios įstangos jam net sprandas paraudo. - Vis dar 
esi kontrabandininkas, sere, atkeliavęs vogti mano aukso ir kraujo. Ir pa- 
siimti mano sūnaus galvos. Manau, bus geriau, jei nuręsiu tavąją. Sargyba! 
Suimkite šį vyrą! 

Davosui nė nespėjus pagalvoti, jog reikėtų sprukti, jį apsupo sidabriniai 
trišakiai. 

— Milorde, - tarė jis, - juk aš pasiuntinys. 

- Šit kaip? Į mano miestą įsigavai slapta kaip kontrabandininkas. Sa- 
kyčiau, kad nesi nei lordas, nei riteris, nei pasiuntinys, tik vagis ir šnipas, 
melagis ir išdavikas. Turėčiau karštomis replėmis išplėšti tau liežuvį ir nu- 
gabenti į Dredfortą nudirti odos. Tačiau Motina gailestinga, tad ir aš tavęs 
pagailėsiu. - Jis mostelėjo prieiti serui Marlonui. - Pusbroli, nuvesk šį žmo- 
gėną į Vilko Urvą ir nukirsk jam galvą bei plaštakas. Noriu, kad prieš vaka- 
rienę jos būtų man atneštos. Kol nepamatysiu šio kontrabandininko galvos, 
pamautos ant iešmo, su svogūnu, įkištu į meluoti pratusią burną, negalėsiu 
praryti nė kąsnio. 


SMIRDZIUS 


ir... paleido. Pagaliau jis nebedvokė. „Grįžk užėmęs tą pilį, - pasakė Dei- 
monas Pašok Man, padėdamas drebančiam Smirdžiui įsiropšti į balną, - 
arba jok, kur akys mato, ir žiūrėk, ar toli spėsi nukeliauti, kol tave sučiupsi- 
me. Gaudynės jam tikrai labai patiktų.“ Išsišiepęs Deimonas vytiniu sušėrė 
kumelei per pasturgalį ir ši sužvingusi nurisnojo. 

Atsigręžti Smirdžius nedrįso baimindamasis, kad Deimonas, Geltonasis 
Dikas, Niurna ir kiti joja iš paskos, kad visa tai - tik dar vienas lordo Ram- 
sėjaus pokštas, dar vienas žiaurus patikrinimas, ką jis darytų, jei gautų arklį 
ir būtų paleistas. Gal jie mano, kad pabėgsiu? Kumelė, kurią jam davė, buvo 
varganas, badu besivaduojantis gyvulys per kelius į vidų įlinkusiomis kojo- 
mis; Smirdžius jokiu būdu negalėjo tikėtis aplenkti puikių žirgų, kuriais jojo 
lordas Ramsėjus ir jo medžiotojai. Be to, Ramsėjus nieko taip nemėgo, kaip 
paleisti savo skalijančias medžioklines kales, kad persekiotų šviežią grobį. 

Ir kurgi Smirdžius būtų galėjęs sprukti? Jam už nugaros buvo daugybė 
stovyklų, kuriose knibždėte knibždėjo dredfortiečių ir Risvelių iš Šaltinių 
atsivestų vyrų, o tarp jų dar stovėjo Baroutono kariuomenė. Piečiau Keilino 
Griovos, per klampynę nutiestu klojiniu, į šiaurę po Dredforto vėliavomis 
žygiavo dar viena, Boltonų ir Erėjų, kariuomenė. Į rytus nuo šio kelio drie- 
kėsi plikas, augmenijos skurdus krantas ir ošė šalta sūri jūra, į vakarus — 
telkšojo Sąsmaukos pelkės ir liūnai, pilni gyvačių, didžiulių driežų ir pelki- 
nių, ginkluotų užnuodytomis strėlėmis. 

Ne, bėgti jis neketino. Tiesiog negalėjo. 

Paimsiu jam tą pilį. Paimsiu. Turiu paimti. 

Diena buvo apniukusi, lietinga ir ūkanota. Pūtė drėgnas kaip bučinys 
pietys. Tolumoje, apkibę ryto rūko draiskanomis, dunksojo Keilino Grio- 
vos griuvėsiai. Smirdžiaus arklys traukė link jų žingine, jo kanopos smigo į 
pilkšvai žalsvą dumblą, o traukiamos šliuksėjo. 

Jau esu čia jojęs. Tai buvo pavojinga mintis ir jis iš karto pasigailėjo taip 
pagalvojęs. Ne, pasitaisė, ne, tai buvo kitas žmogus ir viskas vyko dar prieš 
man gaunant naują vardą. Jo vardas Smirdžius. Nevalia to pamiršti. Smir- 
džius, Smirdžius rimuojasi su žodžiu „pirdžius“. 

Kai tas kitas vyras čia jojo, jam iš paskos traukė kariuomenė, - gausi 
šiaurės kariuomenė, jojanti į mūšį ir iškėlusi pilkas ir baltas Starkų giminės 
vėliavas. O Smirdžius jojo vienas, stipriai spausdamas pušinį taikos vėliavos 
kotą. Tas kitas vyras čia jojo raitas ant nirtaus ir eiklaus ristūno. O Smir- 
džius jojo ant tikros dvasnos, iš kurios buvo likę tik oda, kaulai ir išsišovę 


Ji davė jam kumelę ir vėliavą, švelniavilnę liemenę, šiltą kailinį apsiaustą 

šonkauliai, be to, leido ją žingine, nes bijojo nukristi. Tas kitas vyras buvo 
neprilygstamas raitelis, o Smirdžius arkliui ant nugaros jautėsi nejaukiai. 
Mat jau seniai nebuvo jojęs. Jis nebebuvo raitelis. Nebebuvo net žmogus. Jis 
buvo lordo Ramsėjaus pastumdėlis, menkesnis ir už šunį, žmogaus pavida- 
lo kirmėlė. „Apsimesi princu, - vakar vakare, jam mirkstant karšto vandens 
kubile, pasakė lordas Ramsėjus, - bet mes žinome, kas iš tiesų esi. Tu Smir- 
džius. Visada liksi Smirdžiumi, kad ir kaip maloniai kvepėtum. Uoslė“ gali 
tave klaidinti. Nepamiršk savo vardo. Nepamiršk, kas esi.“ 

- Smirdžius, - garsiai tarė jis, - tavo Smirdžius. 

— Padaryk man šią menką paslaugą ir galėsi būti mano šunimi ir kasdien 
ėsti mėsą, - pažadėjo lordas Ramsėjus. - Tikrai jausi pagundą mane išduoti. 
Pabėgti, priešintis arba prisidėti prie mūsų priešų. Ne, tylėk, nenoriu girdė- 
ti tavo prieštaravimų. Jei man meluosi, išplėšiu liežuvį. Tavimi dėtas, kitas 
vyras tikrai man pasipriešintų, bet mes žinome, kas esi, ar ne? Jei nori, gali 
mane išduoti, man nesvarbu, bet... pirma susiskaičiuok pirštus ir pasverk 
tos išdavystės kainą. 

Smirdžius žinojo, kas jam grėstų. Septyni, pagalvojo jis, septyni pirštai. 
Su septyniais pirštais žmogus gali kaip nors apsieiti. Septyni - šventas skai- 
čius. Ir jis prisiminė, kaip baisiai skaudėjo, kai lordo Ramsėjaus įsakytas 
Kailialupys dyrė jam bevardžio piršto odą. 

Oras buvo drėgnas ir troškus, ant žemės telkšojo, rodės, negilios balos. 
Smirdžius jojo uoliai jas aplenkdamas, laikydamasis išlikusio rąstų ir lentų 
klojinio, kurį per minkštą žemę buvo nutiesę priešakiniai Robo Starko bū- 
riai, kad kariuomenė galėtų greičiau žygiuoti. Ten, kur kadaise dunksojo 
aukšta gynybinė siena, dabar buvo likę tik išsibarstę akmenys - tokie di- 
džiuliai bazalto luitai, jog anuomet vienam tokiam užkelti ant sienos viršaus 
reikėjo šimto vyrų. Kai kurie akmenys buvo taip susmegę į pelkę, kad lauke 
kyšojo tik jų kraštai; kiti mėtėsi aplink nelyginant palikti kažkokio dievo 
žaislai, - suskilę, trupantys, apkerpėję. Po naktį prašniokštusio lietaus mil- 
žiniški akmenys dar buvo šlapi, blizgėjo ir ryto saulės šviesoje atrodė tarsi 
ištepti puikiu juodu aliejumi. 

O užjų į dangų kilo bokštai. 

Kaip ir prieš tūkstantį metų Girtuoklio bokštas stovėjo taip pasviręs, 
kad, rodės, tuoj grius. Vaikų bokštas stiebėsi į dangų tiesus tarsi ietis, bet 
jo stogas buvo nudaužtas ir nebesaugojo nei nuo lietaus, nei nuo vėjo. Pla- 
tus ir neaukštas Vartų bokštas iš jų trijų buvo didžiausias, apėjęs glitėsiais, 
šiaurinėje jo pusėje styrojo įkypai įaugęs ir jį pervėręs gumbuotas medis, o 
rytinėje ir vakarinėje pusėje dar buvo matyti sutrupintos sienos liekanos. 
Karstarkai užėmė Girtuoklio, Amberiai - Vaikų, prisiminė jis, o Robas - 
Vartų bokštą. 

Užsimerkus jam prieš akis iškildavo stipriame šiaurės vėjyje šauniai 
plazdančios vėliavos. Dabar viskas prapuolė, viskas sugriuvo. Jo skruostus 

gaivinantis vėjas pūtė iš pietų, o virš Keilino Griovos liekanų plevėsavo juo- 
dos vėliavos su aukso siūlais išsiuvinėtu krakenu. 

Smirdžius buvo stebimas. Jis tuos žvilgsnius jautė. Pakėlęs galvą, pamatė 
išblyškusius veidus akylai jį sekančių vyrų, pasislėpusių už dantytos Vartų 
bokšto sienos ir už aptrupėjusios viršūnės Vaikų bokšto, kuriame, pasak le- 
gendos, miškavaikiai kadaise šaukėsi Vandenų Kūjo, kad perskeltų Vestero- 
so žemes į dvi dalis. 

Tas klojinys buvo vienintelis per Sąsmauką vedantis sausumos kelias ir 
Keilino Griovos bokštai šiauriniame jo gale stirksojo nelyginant į butelio 
kaklelį įgrūstas kamštis. Kelias buvo siauras, o griuvėsiai išsibarstę taip, kad 
iš pietų traukiančiam priešui neišvengiamai reikėjo pro juos praeiti. Ata- 
kuodami bet kurį iš trijų bokštų, užpuolikai, kopdami drėgnomis akmeni- 
nėmis sienomis, papuoštomis siauromis ir ilgomis vėliavomis iš šlykščios 
baltos šmėklų odos, atsukdavo nugarą strėlėms, skriejančioms iš kitų dvie- 
jų. Už klojinio driekėsi pelkėta, neįžengiama žemė - nesibaigianti klampy- 
nė, pilna akivarų, slankiojo smėlio ruožų ir blizgančios žalios velėnos plotų, 
kurie nepatyrusiai akiai galėjo pasirodyti esantys patikimas pagrindas po 
kojomis, bet vos ant jų užlipus išskysdavo; čia visur buvo pilna nuodingų 
gyvačių ir gėlių, taip pat didžiulių plėšrių driežų į durklus panašiais danti- 
mis. Tokie pat pavojingi buvo ir šių kraštų žmonės, - retai matomi, bet visą 
laiką netoliese tūnantys pelkiniai, rūkiniai ir purviniai. Jie save vadino Fe- 
nais ir Ridais, Pitais ir Bogsais, Krėjais ir Kvagais, Gryngudais ir Blekmirais, 
o geležiniai visus juos vadino pelkių velniais. 

Smirdžius prajojo pro pūvančią arklio gaišeną su kakle styrančia strė- 
le. Jam prisiartinus, į tuščią kritusio gyvulio akiduobę slystelėjo ilga bal- 
ta gyvatė. Už arklio Smirdžius išvydo ir raitelį, o tiksliau tai, kas iš jo liko. 
Maitlesiai varnai iki baltų kaulų buvo nukapoję to vyro veidą, o laukinis 
šuo nagais praardęs šarvinius marškinius ir surijęs žarnas. Dar toliau tysojo 
ir antras lavonas, taip giliai įniręs į purvą, kad galėjai matyti tik jo veidą ir 
rankų pirštus. 

Arčiau bokštų visa žemė buvo nusėta lavonų. Iš žiojinčių jų žaizdų žėlė 
kraujažiedės - blyškios gėlės mėsingais ir drėgnais kaip moters lūpos žied- 
lapiais. 

Įgula tikrai manęs nepažins. Kai kurie gal ir būtų prisiminę vaikiną, 
koks jis buvo prieš gaudamas tikrąjį vardą, bet Smirdžius jiems visiškai sve- 
timas žmogus. Jau senokai jis nežvelgė į veidrodį, tačiau žinojo, jog tikriau- 
siai atrodo labai susenęs. Jo plaukai pražilo; daug jų nuslinko, o likę styrojo 
šiurkštūs ir sausi kaip šiaudai. Iš požeminio kalėjimo Smirdžius išėjo sil- 
pnas kaip sena moteris ir toks liesas, kad jį būtų parvertęs net stipresnis 
vėjo gūsis. 

Ojo rankos... Ramsėjus davė jam pirštines - puikias, juodos minkštos ir 
tamprios odos pirštines, iškimštas vilna, kad trūkstami pirštai niekam ne- 

kristų į akis, bet, atidžiau įsižiūrėjęs, kiekvienas būtų pamatęs, jog trys iš jo 
pirštų nesilanksto. 

— Toliau nė žingsnio! - staiga nuskambėjo balsas. - Ko nori? 

- Pasikalbėti. - Bakstelėjęs šonus kulnais, Smirdžius paragino perka- 
rusią kumelę ir pamosavo taikos vėliava, kad visi ją pamatytų. - Aš negin- 
kluotas. 

Bet atsakymo teko palaukti. Jis žinojo, kad už sienų tūnantys geležiniai 
tariasi, ar atėjūną įsileisti, ar suvarpyti jam krūtinę strėlėmis. Man nesvarbu, 
kaip bus. Greitai numirti čia būtų buvę šimtą kartų geriau, nei grįžti pas lor- 
dą Ramsėjų patyrus nesėkmę. 

Staiga sarginės durys atsivėrė. 

— Greičiau! 

Smirdžiui besisukant į garsą, švilptelėjo strėlė. Ji atskriejo iš dešinės, iš 
už sugriuvusios gynybinės sienos mūrų, pusiau nugrimzdusių į pelkę. Strė- 
lė pervėrė vėliavos klostes, įstrigo jose ir liko stirksoti vos per pėdą nuo jo 
veido. Smirdžius taip išsigando, kad paleido taikos vėliavą ir išvirto iš balno. 

- Į vidų! - vėl nuskambėjo balsas. - Vikriau, kvaily, vikriau! 

Smirdžiui keturpėsčiam kabarojantis laiptais, virš galvos prašvilpė dar 
viena strėlė. Kažkas jį pastvėrė, vilkte įvilko į vidų ir Smirdžius išgirdo jam 
už nugaros užsitrenkiant duris. Tada kažkas jį pastatė ant kojų ir prirėmė 
prie sienos. Jis pajuto į gerklę įremtus peilio ašmenis ir pamatė barzdoto 
vyro veidą, prisikišusį taip arti jo veido, kad būtų galėjęs suskaičiuoti geleži- 
nio nosyje želiančius plaukelius. 

— Kas tu? Ko čia atjojai? Greitai viską klok, kitaip tau padarysiu tą patį, 
ką padariau jam. 

Ir sargas mostelėjo smakru, rodydamas ant grindų prie durų tysantį la- 
voną, pažaliavusį ir aplipusį musių lervomis. 

- Aš geležinis, - pamelavo Smirdžius. Tiesą sakant, vaikinas, kuriuo 
jis buvo anksčiau, tikrai buvo geležinis, bet Smirdžius į šį pasaulį grįžo iš 
Dredforto požemių. - Pažvelk man į veidą. Aš - lordo Beilono sūnus. Jūsų 
princas. 

Būtų pasakęs ir vardą, bet šis netikėtai įstrigo jam gerklėje. Aš Smirdžius, 
Smirdžius, rimuojasi su žodžiu „pirdžius“. Tačiau kol kas jam reikėjo tai pa- 
miršti. Joks vyras nebūtų paklusęs tokiam padarui kaip Smirdžius, kad ir 
kokia beviltiška būtų buvusi jo padėtis. Jis vėl turėjo apsimesti esąs princas. 

Į nelaisvę Smirdžių paėmęs vyras stebeilijosi jam į veidą prisimerkęs ir 
įtariai išsiviepęs. Jo dantys buvo parudę, iš burnos dvokė alumi ir svogūnais. 

— Lordo Beilono sūnūs buvo nužudyti. 

- Mano broliai. Bet ne aš. Po mūšio prie Vinterfelo lordas Ramsėjus pa- 
ėmė mane į nelaisvę. O dabar atsiuntė pas jus derėtis. Ar tu čia vadovauji? 

— Aš? — Vyras nuleido peilį, žingtelėjo atatupstas ir vos neužkliuvo už 
lavono. - Ne aš, milorde. - Jo šarviniai marškiniai buvo surūdiję, kietinta 

oda gerokai papuvusi. Ant vienos jo plaštakos buvo matyti atvira, kraujuo- 
janti žaizda. - Mums vadovauja Ralfas Keningas. Taip liepė kapitonas. Aš 
tik saugau duris. 

— O kas buvo jis? - Smirdžius paspyrė lavoną. 

Sargybinis įsistebeilijo į žuvusįjį, tarsi tik dabar jį pamatęs. 

- Jis... gėrė vandenį. Turėjau perrėžti jam gerklę, kad liautųsi klykęs. Jam 
baisiai skaudėjo pilvą. Negalima gerti čionykščio vandens. Todėl geriame 
alų. - Sargybinis delnu persibraukė veidą ir paraudusias, karščiuojančias 
akis. - Anksčiau mirusius termpdavome į rūsius. Bet visi požemiai buvo ap- 
semti. Daugiau niekas nenori vargintis, todėl mirusiųjų kūnus paliekame 
likimo valiai. 

— Rūsiuose jiems būtų geriau. Įmeskite juos į vandenį. Atiduokite Nu- 
skendusiam Dievui. 

Geležinis nusijuokė. 

- Šiuose vandenyse dievų nėra, milorde. Tik žiurkės ir vandens gyvatės. 
Tokios baltos ir storos kaip tavo koja. Kartais jos atšliaužia laiptais į viršų ir 
kerta miegančiam Žmogui. 

Smirdžius prisiminė požeminį Dredforto kalėjimą, tarp dantų spur- 
dančią žiurkę, šilto kraujo skonį ant lūpų. Jei susimausiu, Ramsėjus grąžins 
mane į tuos požemius, bet pirma nudirs dar vieno piršto odą. 

— Kiek įgulos vyrų yra likę? 

- Būrelis, - gūžtelėjo geležinis. - Nežinau, kiek. Mažiau nei buvo. Ro- 
dos, yra apsistojusių ir Girtuoklio bokšte. O Vaikų bokšte mūsiškių nėra. 
Prieš kelias dienas Dagonas Kodas ten buvo nuėjęs. Jis pasakojo, kad tame 
bokšte gyvi buvo likę tik du ir jie valgė žuvusiųjų mėsą. Nepatikėsi, bet Da- 
gonas Kodas abu juos nužudė. 

Keilino Griova buvo užimta, tada suprato Smirdžius, tik niekas nesiteikė 
geležiniams to pranešti. Jis delnu pasitrynė burną, kad nebūtų matyti išmuš- 
tų dantų, ir tarė: 

— Turiu pasikalbėti su jūsų vadu. 

— Keningu? - Sargybinis, rodos, sutriko. - Pastaruoju metu jis ne kažin 
ką gali pasakyti. Keningas miršta. Gal jau ir mirė. Nemačiau jo nuo... Nepa- 
menu, nuo kada... 

- Kur jis? Vesk mane pas Keningą. 

- O kas saugos duris? 

- Jis. - Smirdžius batu bakstelėjo į lavoną. 

Sargybinis nusijuokė. 

- Tikrai. Kodėl ne? Nagi, eime. - Ištraukęs deglą iš sieninio laikiklio, pa- 
mosavo juo, kad geriau įsidegtų. - Čionai. 

Įleidęs pro duris, sargybinis nusivedė Smirdžių vingiuotais laiptais ir 
jiems lipant aukštyn nuo juodo akmens sienų atsispindėjo deglo skleidžia- 
ma šviesa. 

Viršutiniame kambaryje buvo tamsu, prirūkę ir nežmoniškai karšta. 
Siauras langas buvo uždengtas apdriskusia odos skiaute, turėjusia saugoti 
nuo drėgmės, o gorėje ruseno gabalas durpių. Kambaryje dvokė pelėsiais, 
šlapimu, naktipuodžio turiniu ir... liga. Ant grindų buvo priklota nešvarių 
vikšrių, o lovą atstojo kampe pamestas glėbys šiaudų. 

Po šūsnimi kailių drebėdamas gulėjo Ralfas Keningas. Šalia buvo su- 
krauti jo šarvai ir ginklai: kalavijas ir kirvis, šarvažiedžiai marškiniai ir ge- 
ležinis karo šalmas. Ant jo skydo buvo nupiešta iš debesų kyšanti Audros 
dievo ranka, pirštų galais siunčianti kibirkščiuojančius žaibus į šėlstančią 
jūrą, bet dažai buvo apiblukę, aptrupėję, o medis po jais pradėjęs pūti. 

Gyvas puvo ir Ralfas. Po kailiais jis gulėjo nuogas, karščiavo, o išblyškęs 
ir papurtęs jo kūnas buvo nusėtas negyjančiomis žaizdomis ir šašais. Kenin- 
go galva buvo iškreipta, vienas skruostas keistai ištinęs, o kaklas taip pri- 
tvinkęs kraujo, kad, rodės, užgoš veidą. Ranka toje kūno pusėje buvo stora 
kaip rąstas ir aplipusi baltais kirminais. Pažvelgus į Ralfą susidarė įspūdis, 
kad jo seniai niekas nei maudė, nei skuto. Iš vienos akies sruvo pūliai, o 
barzda gurgždėjo nuo sudžiūvusių vėmalų. 

- Kas jam atsitiko? - paklausė Smirdžius. 

— Keningas stovėjo ant gynybinės sienos ir kažkoks pelkių velnias pa- 
leido į jį strėlę. Tai tebuvo įdrėskimas, bet... jie strėles užnuodija, ištepa jų 
smaigalius mėšlu arba ir dar baisesniais nuodais. Pylėme ant žaizdos ver- 
dantį vyną, bet tai nieko nepadėjo. 

Negaliu pats sutvarkyti šio reikalo. 

- Pribaik jį, - liepė Smirdžius sargybiniui. - Jis nieko nebesuvokia. Jo 
kūnas pilnas kraujo ir musių lervų. 

Sargybinis įsistebeilijo į jį. 

— Kapitonas paskyrė Keningą mums vadovauti. 

- Gaištantį arklį pribaigtum... 

— Kokį arklį? Kaip gyvas nesu turėjęs arklio. 

O aš turėjau. Staiga Smirdžius prisiminė. Šypsena kliegė beveik kaip 
žmogus. Užsiliepsnojus karčiams žirgas, apakintas skausmo, atsistojo piestu 
priekinėmis kanopomis kapodamas orą. Ne, ne. Ji nebuvo mano arklys, tik 
ne mano, Smirdžius niekada neturėjo arklio. 

- Tiek to, pats jį nužudysiu. 

Smirdžius čiupo į skydą atremtą Ralfo Keningo kalaviją. Jam buvo likę 
užtektinai pirštų suspausti ginklo rankenai. Geležtės ašmenimis palietus 
ant šiaudų gulinčios būtybės kaklą, oda pratrūko, plūstelėjo juodas krau- 
jas ir gelzgani pūliai. Keningas smarkiai krūptelėjo ir nurimo. Kambaryje 
pasklido baisus dvokas. Smirdžius puolė prie laiptų. Oras ten- buvo drė- 
gnas ir šaltas, bet gerokai gaivesnis. Geležinis, visas perbalęs ir tvardy- 
damasis, kad neimtų vemti, klupčiodamas pasileido paskui jį. Smirdžius 
čiupo jį už rankos. 

— Kas buvo paskirtas Keningo pavaduotoju? Kur kiti vyrai? 

- Ant gynybinių sienų arba menėje. Jie miega arba geria. Jei nori, aš tave 
pas juos nuvesiu. 

- Vesk. 

Ramsėjus jam buvo davęs tik vieną dieną. 

Menė buvo tamsaus akmens sienomis, aukštomis lubomis, košiama 
skersvėjų, prirūkusi, o jos akmeninės sienos buvo išmargintos didžiulėmis 
balkšvų kerpių dėmėmis. Nuo ankstesniais metais čia liepsnojusios kaitres- 
nės ugnies pajuodusiame židinyje vos ruseno durpėmis kurstoma ugnelė. 
Beveik pusę menės užėmė masyvus, iš akmens ištašytas stalas, stovintis čia 
jau ne vieną šimtą metų. Kai paskutinį kartą čia lankiausi, ir aš prie jo sėdė- 
jau, prisiminė jis. Robas buvo įsitaisęs galustalėje, jam iš dešinės sėdėjo Di- 
dysis Džonas, o iš kairės - Ruzas Boltonas. Gloveriai sėdėjo šalia Helmano 
Tolharto. Karstarkas ir jo sūnūs - priešais juos. 

Įsitaisę prie stalo, gėrė per dvi dešimtis geležinių. Kai Smirdžius įėjo, keli 
nudėbė jį niūriais, apsiblaususiais žvilgsniais. Kiti nekreipė į jį dėmesio. Tų 
vyrų Smirdžius nepažinojo. Keli iš jų savo apsiaustus.buvo susisegę sidabri- 
nės menkės segėmis. Geležies salose Kodai anaiptol nebuvo minimi geruo- 
ju; sklido gandai, kad jie vagys ir bailiai, o jų moterys - paleistuvės, sangu- 
liaujančios su savo tėvais ir broliais. Jis nenustebo, kad Geležiniam laivynui 
pasukus namo jo dėdė nusprendė tuos vyrus palikti likimo valiai. Rodos, tai 
tik palengvins man užduotį. 

— Ralfas Keningas mirė, - prabilo jis. - Kas čia vadovauja? 

Alų plempiantys vyrai abejingai jį nužvelgė. Vienas nusijuokė. Kitas nu- 
sispjovė. Pagaliau vienas iš Kodų tarė: 

— O kas klausia? 

— Lordo Beilono sūnus. - Smirdžius, mano vardas Smirdžius, rimuojasi 
su žodžiu „pirdžius“. - Atvykau čia siųstas Ramsėjaus Boltono, Hornvudo 
lordo ir Dredforto įpėdinio, kuris prie Vinterfelo paėmė mane į nelaisvę. Jo 
kariuomenė stovi į šiaurę, o jo tėvo pajėgos - į pietus nuo jūsų, bet lordas 
Ramsėjus ketina būti gailestingas, jei, dar saulei nenusileidus, geruoju ati- 
duosite Keilino Griovą. 

Smirdžius išsitraukė jam duotą laišką ir numetė jį ant stalo girtaujan- 
tiems geležiniams prieš nosį. 

Vienas iš jų paėmė raštą, pavartė jį rankose, pakrapštė rožinį antspaudo 
vašką. O po valandėlės tarė: 

— Pergamentas. Kokia iš jo nauda? Mums reikia sūrio ir mėsos. 

— Turbūt norėjai pasakyti, „plieno“? - prabilo šalia jo sėdintis vyras žila 
barzda, kurio kairė ranka baigėsi bige. - Kalavijų. Kirvių. Tiesa, dar lankų, 
šimtų lankų ir karių, galinčių leisti strėles. 

— Geležiniai niekada nepasiduoda, - pridūrė trečias vyras. 

- Pasakyk tai mano tėvui. Kai Robertas pralaužė jo gynybines sienas, 
lordas Beilonas pasidavė. Kitaip būtų žuvęs. Jei nepasiduosite, toks pat liki- 
mas laukia ir jūsų. - Smirdžius mostelėjo į pergamentą. - Perlaužkite ant- 
spaudą. Perskaitykite, kas rašoma laiške. Jame paties lordo Ramsėjaus ranka 
parašyta, kad jis garantuoja jums saugumą. Jei sudėsite kalavijus ir eisite 
su manimi, jo šviesybė lordas jus pamaitins, nekliudomiems leis žygiuoti į 
Akmenuotąjį krantą ir susirasti laivą, kuris parplukdys jus namo. O jei prie- 
šinsitės, mirsite. 

— Grasini? - Vienas iš Kodų staiga pakilo nuo stalo. Tai buvo stambus 
vyras, išsprogusiomis akimis, plačia burna ir išbalęs kaip mirtis. Jis atrodė 
taip, tarsi jo tėvas būtų sugyvenęs jį su žuvimi, bet... jam prie juosmens te- 
bekabojo kalavijas. - Dagonas Kodas niekam nepasiduoda. 

Ne, maldauju, turite manęs paklausyti. Vien pagalvojęs, ką Ramsėjus 
jam padarys, jei parsivilks į stovyklą neįkalbėjęs Keilino Griovos įgulos pa- 
siduoti, Smirdžius vos neprileido į kelnes. 

- Toks jūsų atsakymas? - pats to nenorėdamas gailiai paklausė Smir- 
džius. - Ar ši menkė kalba visų jūsų vardu? 

Prie durų jį pasitikęs sargybinis, rodos, nebuvo dėl to visiškai tikras. 

— Viktarionas aiškiai liepė mums laikyti Keilino Griovą. Pats girdėjau. 
„Laikykitės, kol grįšiu“, - pasakė jis Keningui. 

— Taigi, - pritarė vienarankis vyras, - taip ir pasakė. Jis skubėjo į kara- 
liaus rinkimus, bet prisiekė grįžti su jūros bangų išplukdyto medžio karūna 
ant galvos ir tūkstančio vyrų pastiprinimu. 

— Mano dėdė nebegrįš, - tarė jiems Smirdžius. - Per karaliaus rinkimus 
karūna atiteko jo broliui Euronui, o Varnaakis kariauja kitur. Manote, kad 
jūs mano dėdei labai rūpite? Nė velnio. Jis paliko jus čia mirti. Nusikratė 
jūsų, kaip išbridęs į krantą nusikrato nuo batų purvą. 

Geležiniai susimąstė. Smirdžius tai matė iš jų akių, iš to, kaip jie susižval- 
gė, kaip suraukę kaktas įsistebeilijo į taures. Giliai širdyje jie visi baiminosi, 
jog bus palikti, bet reikėjo atvykti man, kad ta baimė virstų tikrove. Šie vyrai 
nebuvo nei garsių kapitonų giminaičiai, nei įtakingų Geležies salų giminių 
palikuonys. Jie buvo vergų ir sūriųjų žmonų sūnūs. 

- Ojei pasiduosime, ar galėsime eiti savais keliais? - pasiteiravo viena- 
rankis vyras. - Ar šiame rašte taip ir parašyta? 

Jis alkūne stumtelėjo laišką, kurio antspaudas tebebuvo neperlaužtas. 

— Patys paskaitykite, - atsakė Smirdžius, nors beveik neabejojo, kad nė 
vienas iš jų skaityti nemoka. - Kol lordo Ramsėjaus belaisviai būna ištikimi, 
jis su jais elgiasi garbingai. - Lordas Ramsėjus tik nukirto kelis kojų ir rankų 
pirštus ir tą kitą daikčiuką, nors galėjo išplėšti man liežuvį arba nudirti odą 
nuo kulnų iki pat šlaunų. - Sudėkite jam prie kojų kalavijus ir liksite gyvi. 

— Melagis, - atšovė Dagonas Kodas ir išsitraukė ilgąjį kalaviją. - Tu per- 
bėgėlis. Kodėl turėtume tikėti tavo pažadais? 

Jis girtas, suprato Smirdžius. Čia kalba ne jis, o alus. 

— Nori tikėk, nori - ne. Perdaviau jums lordo Ramsėjaus žinią. Dabar 
turiu pas jį grįžti. Vakarienei valgysime šernieną su griežčiais ir gersime 
stiprų raudonąjį vyną. Tie, kurie keliaus su manimi, taip pat bus pakvies- 
ti į puotą. Likusieji iki rytojaus bus mirę. Dredforto lordas klojiniu atsives 
savo riterius, 0 jo sūnus su savo kariuomene puls jus iš šiaurės. Ir nė vieno 
nepasigailės. Tiems, kurie žus kaudamiesi, labai pasiseks. O likę gyvi bus 
atiduoti pelkių velniams. 

— Gana! - iškošė pro dantis Dagonas Kodas. - Manai, pavyks žodžiais 
įbauginti geležinius? Nešdinkis. Cimpink pas savo šeimininką, kol nepalei- 
dau tau žarnų, neištraukiau jų lauk ir nepriverčiau tavęs jų suėsti. 

Jis būtų pasakęs daugiau, tik staiga... išsprogino akis. Smarkiai taukšte- 
lėję, jam į kaktos vidurį susmigo svaidomojo kirvio ašmenys. Kalavijas iš- 
slydo Kodui iš pirštų. Kelis kartus jis trūktelėjo kaip ant kabliuko užkibusi 
žuvis, o tada kniūbsčias šlumštelėjo ant stalo. 

Kirvį sviedė vienarankis vyras. Keldamasis nuo stalo, rankoje jau laikė 
kitą. 

— Kas dar nori mirti? - paklausė jis sugėrovų. - Sakykite, ir aš jums pa- 
dėsiu. - Iš kraujo balos po Dagono Kodo galva per stalo akmenį tekėjo ke- 
lios plonos raudonos srovelės. - Aš neketinu nei mirti, nei čia pasilikti ir 
gyvas supūti. 

Vienas geležinis gurkštelėjo alaus. Kitas iš taurės šliūkštelėjo gėrimo ant 
stalo, kad nuplautų kraujo pirštą, pasiekusį tą vietą, kur jis sėdėjo. Niekas 
nepratarė nė žodžio. Kai vienarankis užsikišo svaidomąjį kirvį už diržo, 
Smirdžius suprato laimėjęs. Jis vėl pasijuto beveik žmogumi. Lordas Ramsė- 
jus bus manimi patenkintas. 

Jis savomis rankomis nuleido vėliavą su krakeno ženklu, - šiek tiek pasi- 
čiupinėjęs, nes jam trūko nukirstų pirštų, bet dėkingas už tuos, kuriuos lor- 
das Ramsėjus jam paliko. Kol geležiniai susiruošė keliauti, atėjo pavakarė. 
Paaiškėjo, kad jų čia daugiau, nei jis spėjo, - keturiasdešimt septyni Vartų 
bokšte ir dar aštuoniolika Girtuoklio bokšte. Du iš jų vadavosi mirtimi ir 
negalėjo tikėtis išgyvensiantys, o dar penki buvo tokie išsekę, kad patys ne- 
paėjo. Likusieji penkiasdešimt aštuoni buvo dar gana sveiki ir galėjo kautis. 
Nors ir gerokai nusilpę, jei lordas Ramsėjus būtų šturmavęs Keilino Griovos 
griuvėsius, geležiniai su savimi į kapus būtų nusitempę tris kartus tiek prie- 
šininkų. Jis gerai padarė, kad pasiuntė mane, tarė sau Smirdžius, lipdamas 
ant savo perkarusios kumelės ir ketindamas šią netvarkingai išsirikiavusią 
koloną per pelkėtą žemės plotą parvesti į šiauriečių stovyklą. 

— Ginklus palikite čia, - liepė jis belaisviams. - Ir kalavijus, ir lankus, ir 
durklus. Ginkluoti vyrai iš karto bus nužudyti. 

Kol įveikė kelią, kuriuo buvo atjojęs Smirdžius, geležinių kolona užtruko 
tris kartus ilgiau. Keturiems nebepaeinantiems vyrams paskubomis buvo 

sumeistrauti šiokie tokie neštuvai; penktąjį ant nugaros nešė sūnus. Jie ėjo 
lėtai, ir visi geležiniai puikiai suprato tapę pelkių velnių ir jų užnuodytų 
strėlių taikiniu. Mirsiu, tai mirsiu... Smirdžius tik meldėsi, kad šaulys būtų 
patyręs ir kad jis galėtų mirti greitai ir nesikankindamas. Tik kad numirčiau 
oriai, ne taip, kaip Ralfas Keningas. 

Kolonos priekyje gerokai šlubuodamas ėjo vienarankis vyras. Jis pasisa- 
kė esąs Eidrakas Klusnusis, Didžiajame Vike turintis vieną uolų ir tris sūrią- 
sias žmonas. 

— Mums išplaukiant, tris iš jų palikau besipučiančiais pilvais, - pasigy- 
rė jis, - o Klusniųjų giminėje dažnai gimsta dvyniai. Kai grįšiu, pirmiausia 
suskaičiuosiu savo naujus sūnus. Galbūt vienam iš jų net duosiu tavo vardą, 
milorde. 

Taip, pavadink jį Smirdžiumi, mintyse nusijuokė jis, o jei blogai elgsis, 
galėsi kapoti jam kojų pirštus ir versti valgyti žiurkes. Smirdžius nusisukęs 
nusispjovė ir pagalvojo, ar tik Ralfui Keningui nebus pasisekę, jog mirė. 

Kai tolumoje pasirodė lordo Ramsėjaus stovykla, pilkšvai melsvas dan- 
gus prakiuro ir ėmė dulksnoti. Sargyba praleido juos netarusi nė žodžio. 
Oras buvo persmelktas dūmų, mat pradėjus lyti laužai, ant kurių buvo 
verdamas valgis, ėmė rūkti. Apsukusi ratą, jiems iš paskos atjojo raitelių 
kolona, vadovaujama kažkokio neįtakingo lordo, ant kurio skydo buvo nu- 
piešta arklio galva. Tai tikriausiai kuris nors iš lordo Risvelio sūnų, saumojo 
Smirdžius. Rodžeris arba Rikardas. Šiuos du jaunuolius Smirdžius sunkiai 
atskirdavo. 

— Čia visi? - paklausė jo raitelis, sėdintis ant kaštoninio eržilo. 

- Visi, kurie nebuvo mirę, milorde. 

- Tikėjausi, kad jų bus daugiau. Tris kartus juos puolėme ir tris kartus 
jie apsigynė. 

Mes - geležiniai! - dingtelėjo Smirdžiui, krūtinę užplūdo pasididžiavi- 
mas ir jis kelias akimirkas vėl pasijuto princu ir lordo Beilono sūnumi, ku- 
rio gyslomis teka Paiko kraujas. Tačiau net galvoti apie tai buvo pavojinga. 
Jam nederėjo pamiršti savo vardo. Smirdžius, mano vardas - Smirdžius... 

Jie jau buvo stovyklos pašonėje, kai gaujos medžioklinių šunų skalijimas 
pranešė atjojant lordą Ramsėjų. Su juo buvo Kekšių Siaubas ir dar keliolika 
numylėtinių: Kailialupys, Rūstusis Eilinas, Deimonas Pašok Man, taip pat 
Didysis ir Mažasis Valderiai. Aplink juos būriavosi dantis iššiepę ir ant sve- 
timų urzgiantys šunys. Mergvaikio kalaitės, dingtelėjo Smirdžiui, bet jis aki- 
mirksniu prisiminė, jog šio žodžio niekada negalima tarti girdint Ramsėjui. 

Smirdžius išlipo iš balno ir priklaupė. 

- Milorde, Keilino Griova tavo. Čia - paskutiniai ją gynę vyrai. 

- Tiek mažai? Tikėjausi pamatyti jų daugiau. Labai užsispyręs prie- 
šas... - Balsvos lordo Ramsėjaus akys spindėjo. - Jūs tikriausiai mirštate 
iš bado. Deimonai, Eilinai, pasirūpinkite jais. Duokite vyno, alaus ir tiek 

maisto, kiek jiems tilps. Kailialupy, pasirūpink, kad sužeistuosius apžiūrėtų 
mūsų meisteriai. 

- Klausau, milorde. 

Prieš nušlepsėdami į stovyklos vidurį, prie laužų, keli geležiniai burbte- 
lėjo padėkos žodžius. Vienas iš Kodų net mėgino pabučiuoti lordo Ramsė- 
jaus žiedą, bet medžioklinės kalės nuvijo jį vos žingtelėjusį artyn, o Elison 
iškando jam gabalėlį ausies. Net kaklu žliaugiant kraujui, šis vyras linkčiojo, 
kūprinosi ir gyrė jo šviesybės lordo gailestingumą. 

Kai paskutinis belaisvis nuėjo, Ramsėjus Boltonas šypsodamasis atsisu- 
ko į Smirdžių. Tada pirštais stipriai suspaudė jam pakaušį, palenkė galvą į 
priekį, pabučiavo į skruostą ir sušnabždėjo: 

- Smirdžiau, senas mano bičiuli... Ar jie tikrai palaikė tave princu? Tie 
geležiniai - baisūs kvailiai. Dievai kvatojasi. 

- Jie daugiau nieko nenori, tik grįžti namo, milorde. 

— O ko nori tu, mielas mano Smirdžiau? - švelniai lyg meilužis sumur- 
mėjo Ramsėjus. Jam iš burnos sklido neapsakomai malonus prieskoniais 
gardinto vyno ir gvazdikėlių kvapas. - Taip narsiai man tarnavai, kad nusi- 
pelnei atlygio. Nei rankų, nei kojų pirštų grąžinti tau negaliu, bet tikriausiai 
ko nors iš manęs norėsi? Gal man tave išlaisvinti? Atleisti iš tarnybos? Gal 
trokšti keliauti su jais, grįžti į savo plikas salas šaltoje pilkoje jūroje ir vėl 
būti princu? Ar vis dėlto pageidautum likti ir ištikimai man tarnauti? 

Išilgai jo nugaros slystelėjo šalti peilio ašmenys. Būk atsargus, įspėjo save 
Smirdžius, būk labai atsargus. Jam nepatiko lordo šypsena, jo akių spinde- 
sys, lūpų kamputyje žibančios seilės. Tuos ženklus jis matė ne pirmą kartą. 
Tu - ne princas. Tu - Smirdžius, tik Smirdžius... Pasakyk lordui Ramsėjui tai, 
ką jis nori išgirsti. 

- Milorde, - atsakė jis, - mano vieta čia, pas tave. Esu tavo Smirdžius. 
Netrokštu nieko daugiau, tik tarnauti tau. O atlygis... Geriausias atlygis man 
būtų gauti odmaišį vyno... raudonojo vyno, stipriausio, kokio tik turi, tiek 
vyno, kiek žmogus gali išgerti... 

Lordas Ramsėjus nusijuokė. 

- Tu ne žmogus, Smirdžiau. Esi tik mano sukurtas padaras. Bet vyno 
gausi. Valderi, pasirūpink, kad jo gautų. Ir nebijok, į požemį negrįši, duodu 
Boltono žodį. Mes iš tavęs padarysime šunį. Kasdien ėsi mėsą, be to, palik- 
siu tau pakankamai dantų jai sukramtyti. Galėsi miegoti šalia mano mergai- 
čių. Benai, ar rasi jam antkaklį? 

- Jau turiu paruošęs, milorde, - linktelėjo senasis Benas Bonsas. 

Senis labai pasistengė. Tą vakarą, be antkaklio, jis davė Smirdžiui ir ap- 
driskusią antklodę, ir pusę vištos. Dėl mėsos Smirdžiui teko varžytis su šu- 
nimis, bet puikesnės vakarienės nebuvo valgęs nuo Vinterfelo laikų. 

O vynas... vynas buvo tamsus ir rūgštus, bet stiprus. Tupėdamas tarp 
kalių, Smirdžius gėrė jį, kol apsisuko galva, tada išsivėmė, atgalia ranka 

nusišluostė lūpas ir vėl gėrė. Ištuštinęs odmaišį, atsigulė aukštielninkas ir 
užsimerkė. Atsibudęs pamatė, jog kalė laižo prie barzdos šerių prilipusius 
vėmalus, o per mėnulio pjautuvą, genami smarkaus vėjo, plaukia juodi de- 
besys. Kažkur nakties tamsoje rėkė vyrai. Jis nustūmė kalę šalin, pasivertė 
ant šono ir vėl užmigo. 

Kitą rytą per pelkes nutiestu klojiniu lordas Ramsėjus išsiuntė tris rai- 
telius pranešti jo lordui tėvui, kad kelias laisvas. Iškelta virš Vartų bokšto, 
nuo kurio visai neseniai Smirdžius nuleido Paiko auksinį krakeną, ple- 
vėsavo Boltonų giminės vėliava su nudirto vyro ženklu. Palei pūvančių 
lentjuosčių kelią giliai į pelkėtą žemę buvo pribedžiota medinių smaigų; 
ant jų puvo raudoni ir skystantys lavonai. Šešiasdešimt trys, neabejodamas 
tarė sau jis, jų ten šešiasdešimt trys. Vienam iš lavonų trūko rankos. Kitam 
į burną buvo įgrūstas pergamento ritinėlis su vis dar neperlaužtu vaškiniu 
antspaudu. 

Po trijų dienų pasirodęs Ruzo Boltono kariuomenės avangardas, - ketu- 
ri šimtai raitų Erėjų vyrų, vilkinčių melsvus ir pilkus drabužius ir ginkluo- 
tų ietimis, kurių antgaliai suspindėdavo kaskart, kai tik išlįisdavo už debesų 
besislepianti saulė, - aplenkė griuvėsius ir prajojo pro šiurpių sargybinių 
rikiuotę. Pirmieji jojo du senojo Valderio sūnūs. Vienas - stuomeningas, 
stambiu smakru, storomis ir stipriomis rankomis; kitas - smailianosis, al- 
kanomis, arti viena kitos žibančiomis akimis, su reta ruda barzdele, ne ka- 
žin kiek maskuojančia smulkutį smakrą, ir blizgia plike. Hostinas ir Einis. 
Šiuos du vyrus jis prisiminė dar iš tų laikų, kai nežinojo tikrojo savo vardo. 
Hostinas buvo kaip bulius: sunkiai supykdomas, bet užkiršintas ilgai nenu- 
siramindavo, anot gandų, - nuožmiausias karys iš visų lordo Valderio sūnų. 
Einis buvo už jį vyresnis, žiauresnis ir gudresnis - kariuomenės vadas, o ne 
paprastas kalavijuotis. Ir abu buvo labai patyrę kariai. 

Paskui priešakinį būrį, atsilikę labai nedaug, traukė šiauriečiai, iškėlę vė- 
jyje plazdančias, apdriskusias savo vėliavas. Smirdžius nulydėjo juos žvilgs- 
niu. Dauguma ėjo pėsti, be to, jų pajėgos buvo labai jau menkos. Jis prisimi- 
nė didžiulę kariuomenę, po Vinterfelo didvilkiu ženklintomis vėliavomis su 
Jaunuoju Vilku išžygiavusią į pietus. Su Robu kariauti išėjo dvidešimt arba 
beveik dvidešimt tūkstančių kalavijuočių ir ietininkų, o grįžo vos du iš de- 
šimties ir dauguma iš jų buvo dredfortiečiai. 

Dar toliau, kolonos viduryje, kur minia buvo tirščiausia, jojo vyras, ant 
pašiltintos skaisčiai raudonos tunikos užsisegęs tamsiai pilkus šarvus. Prie 
pažastų šarvai atrodė kaip išsižiojusių ir iš skausmo rėkiančių žmonių gal- 
vos. Pečius jis buvo apsigobęs rausvu vilnoniu apsiaustu, besiplaikstančiu 
vėjyje ir išsiuvinėtu kraujo lašeliais. Ant uždaro jo šalmo viršūnės plazdėjo 
ilgos ir siauros, raudono šilko vėliavėlės. Joks salietis užnuodyta strėle Ruzo 
Boltono nenužudys, jį pamatęs, pagalvojo Smirdžius. Paskui lordą Boltoną 
girgždėdamas dardėjo dengtas vežimas, traukiamas šešių darbinių arklių ir 

iš priekio bei užpakalio saugomas arbaletininkų. Nuo smalsuolių žvilgsnių 
vežimu važiuojančius žmones slėpė tamsiai mėlynos aksominės užuolaidos. 

Dar toliau sunkiai riedėjo vilkstinė: vežimai, prikrauti maisto, pašaro ir 
karo grobio, ir atviros vežėčios, kuriose sėdėjo luošiai ir buvo priguldyta 
sužeistųjų. Pačiame gale vėl jojo Frėjų kariai; bent tūkstantis, o gal ir dar 
daugiau: lankininkų, ietininkų, dalgiais ir nusmailintais mietais ginkluotų 
valstiečių, laisvųjų raitelių, raitųjų lankininkų, o pastiprinimui - dar šimtas 
riterių. 

Vėl perrengtas skarmalais, sukaustytas grandinėmis ir su uždėtu ant- 
kakliu, Smirdžius su kitais šunimis nusekė paskui lordą Ramsėjų, nujojusį 
sutikti tėvo. Tačiau, kai raitelis tamsiais šarvais nusiėmė šalmą, paaiškėjo, 
kad Smirdžiui jo veidas nepažįstamas. Ramsėjaus šypsena užgeso ir veide 
šmėstelėjo pyktis. 

— Kokios čia patyčios? 

— Ne patyčios, o paprasčiausias atsargumas, - sušnabždėjo Ruzas Bolto- 
nas, praskleidęs dengto vežimo užuolaidas. 

Dredtorto lordas nebuvo labai panašus į savo pavainikį sūnų. Jo sma- 
kras ir skruostai buvo stropiai nuskusti, oda glotni, be to, jis niekuo neišsi- 
skyrė, nebuvo nei gražuolis, nei pabaisa. Nors Ruzas buvo dalyvavęs dau- 
gybėje mūšių, randais pasigirti negalėjo. Jam buvo per keturiasdešimt, bet 
jo veido odos nevagojo raukšlės ir atrodė, kad laikui šis vyras nepavaldus. 
Jo lūpos buvo tokios plonos, kad kietai sučiauptos jos tarsi pradingdavo. 
Lordas Boltonas atrodė nesenstantis ir visiškai ramus; ir tūžtant, ir džiū- 
gaujant Ruzo Boltono veido išraiška būdavo vienoda. Tik jųdviejų su Ram- 
sėjum akys buvo tokios pačios. Jo akys - kaip ledas. Smirdžius suabejojo, 
ar Ruzas Boltonas kada nors verkia. Jei taip, ar skruostais besiritančios jo 
ašaros irgi būna šaltos? 

Kadaise vaikinas, vardu Teonas Greidžojus, drauge su Robu Starku sė- 
dėdamas taryboje, smagindavosi traukdamas per dantį Boltoną, mėgdžio- 
damas švelnų jo balsą ir svaidydamasis sąmojais apie dėles. Jis turėjo būti 
beprotis. Iš šio vyro šaipytis negalima. Mat vien pažvelgęs į Boltoną supras- 
davai, jog mažajame pirštelyje žiaurumo jis turi daugiau, nei visi Frėjai kar- 
tu sudėti. 

- Tėve... - Lordas Ramsėjus priklaupė prieš savo gimdytoją. 

Lordas Ruzas atidžiai nužvelgė sūnų. 

- Stokis. 

Jis nusisuko, kad padėtų išlipti iš vežimo dviem jaunoms moterims. 

Pirmoji buvo žemo ūgio ir labai apkūni, apskritu įraudusiu veidu ir tri- 
mis pagurkliais, liulančiais žemiau pakelto sabalenų gobtuvo. 

— Mano žmona, - pristatė ją Ruzas Boltonas. - Ledi Valda, tai mano ne- 
santuokinis sūnus. Pabučiuok ranką savo pamotei, Ramsėjau. - Jis taip ir 
padarė. - Neabejoju, kad prisimeni ledi Ariją. Savo sužadėtinę. 

Mergina buvo liekna ir aukštesnė, nei Smirdžius ją prisiminė, tačiau to 
buvo galima tikėtis. Tokio amžiaus merginos greitai auga. Ji vilkėjo pilkos 
vilnos suknelę su balto atlaso apvadais; ant jos buvo užsimetusi šermuonė- 
lių kailių apsiaustą, susegtą sidabrinio vilko sege. Tamsiai rudi plaukai buvo 
ilgi ir siekė iki pusės nugaros. O akys... 

Ji - ne lordo Edardo duktė. 

Akis Arija buvo paveldėjusi iš tėvo, jos buvo pilkos kaip ir visų Starkų. 
Jos amžiaus mergina galėjo užsiauginti ilgus plaukus, išstypti per kelis co- 
lius, jai galėjo papilnėti krūtys, bet ji niekaip nebūtų galėjusi pasikeisti akių 
spalvos. Ji - mažoji Sansos draugė, pilies valdytojo duktė. Jos vardas Džeinė. 
Džeinė Pul. 

— Lorde Ramsėjau... - Stovėdama prieš jį, mergina padarė reveransą. Tai 
taip pat buvo klaida. Tikroji Arija Stark būtų spjovusi jam į veidą. - Tikiuosi, 
kad būsiu tau gera žmona ir padovanosiu stiprių sūnų, kurie galės sekti tavo 
pėdomis. 

— Padovanosi, - linktelėjo Ramsėjus, - ir greitai. 


JONAS 


o žvakė užgeso vaško baloje, bet pro jo kambario langines jau skverbėsi 
nor saulės šviesa. Jonas dirbdamas ir vėl užmigo. Ant stalo buvo 
prikrauta stirtos knygų. Jis pats visas jas atsinešė, pusę nakties žibinto švie- 
soje praleidęs naršydamas dulkėmis nuklotus požemius. Semas buvo teisus, 
knygas verkiant reikėjo surūšiuoti, įtraukti į sąrašus ir sutvarkyti, tačiau nei 
skaityti, nei rašyti nemokantiems tarnams ši užduotis buvo per sunki. Rei- 
kėjo laukti grįžtant Semo. 

Jei tik jis iš viso grįš. Dėl Semo ir meisterio Eimono Jonui buvo nera- 
mu. Koteris Paikas iš Rytų sargybos savo raporte rašė, kad „Audrašauklio“ 
įgula prie Skagoso krantų matė galeros duženas. Ar sudužęs laivas buvo 
„Juodasis strazdas“, ar kuris nors iš Stanio Barateono pasisamdytų laivų, ar 
koks nors pro šalį plaukęs prekybinis laivas, „Audrašauklio“ įgula pasakyti 
negalėjo. Norėjau išsiųsti Džilę su kūdikiu, kad jie būtų saugūs. O gal pa- 
siunčiau juos į pražūtį? 

Vakar vakare Jonui patiektas valgis, beveik nepaliestas ir padėtas jam 
prie alkūnės, atšalo. Paniurėlis Edas pripylė lordo vado dubenį beveik iki 
kraštų, kad garsusis Tripirščio Hobo troškinys iš trijų rūšių mėsos sumir- 
kytų iš sužiedėjusios duonos išskaptuotą indą. Broliai juokaudavo, kad tos 
trys mėsos rūšys buvo aviena, aviena ir aviena, bet iš tiesų tai, galima sakyti, 
buvo trijų daržovių - morkų, svogūnų ir ropių - troškinys. Ant troškinio 
paviršiaus tviskėjo sustingęs riebalų sluoksnelis. 

Staniui palikus Karaliaus bokštą, Bouvenas Maršas ragino jį įsikelti 
į kambarius, kuriuose anksčiau gyveno Senasis Lokys, bet Jonas atsisakė. 
Mat įsikūręs karaliaus menėse, jis būtų visiems leidęs suprasti, jog karaliaus 
grįžtant nelaukia. 

Staniui išžygiavus į pietus, Juodojoje pilyje įsiviešpatavo keista ramybė, 
tarsi ir laisvoji tauta, ir juodieji broliai būtų sulaikę kvapą laukdami, kas bus 
toliau. Pilies kiemai ir valgomoji menė dažniausiai būdavo tušti, iš Lordo 
Vado bokšto buvo likę tik griuvėsiai, iš senos bendrosios menės - tik ap- 
rūkusių sienojų krūva, o Hardino bokštas atrodė taip, tarsi kitas vėjo gūsis 
tikrai jį nuvers. Jono ausis pasiekė vienintelis gyvybę liudijantis garsas - to- 
limas prislopintas kalavijų žvangėjimas, sklindantis iš kiemo už ginklinės. 
Geležinis Emetas vis šūkčiojo Klišakojui Robinui, kad aukščiau pakeltų 
skydą. Būtų geriausia, jei visi laikytume pakėlę skydus. 

Nusiprausęs ir apsirengęs, Jonas išėjo iš ginklinės ir trumpam sustojo 
kieme keliais žodžiais padrąsinti Klišakojo Robino ir kitų Emeto auklėti- 
nių. Tajus pasisiūlė jį lydėti, bet Jonas kaip visada atsisakė. Jį ir taip supo 

nemažai vyrų; jei Joną kas nors būtų puolęs, du papildomi kariai nieko ne- 
būtų pakeitę. Jonas turėjo prisijuosęs Ilganagį, be to, jam iš paskos sekė 
Vaiduoklis. 

Kol atėjo į arklides, Paniurėlis Edas jau laukė lordo vado pabalnojęs jo 
žirgą ir užmovęs jam kamanas. Vežimų vilkstinė buvo rikiuojama stropiai 
prižiūrint Bouvenui Maršui. Raitas lordas valdytojas risnojo išilgai kolonos, 
rodė, ką dar reikia padaryti, rūpestingai tūpčiojo, o jo skruostai nuo šalčio 
buvo įraudę. Pamatęs Joną, jis dar labiau nuraudo. 

- Lorde vade... Ar vis dar neatsisakai tos... 

— „„kvailystės? - baigė jo mintį Jonas. - Prašau, pasakyk, kad neketi- 
nai ištarti šio žodžio, milorde. Ne, aš neapsigalvojau. Mes tai jau aptarėme. 
Rytų sargyba pageidauja daugiau vyrų. Šešėlių bokštas - taip pat. Neabe- 
joju, jog to paties nori ir Pilkoji sargyba bei Ledkraštis, be to, turime ketu- 
riolika vis dar tuščių pilių, o tai - daugybė mylių niekieno neprižiūrimos ir 
neginamos Sienos. 

Maršas nepatenkintas kietai sučiaupė lūpas. 

- Lordas vadas Mormontas... 

— „Žuvęs. Ir jį nužudė ne tyržmogiai, o jo paties prisiekę broliai, kuriais 
jis pasitikėjo. Nei tu, nei aš nežinome, ką jis, manimi dėtas, būtų daręs ir ko 
nedaręs. - Jonas apsuko žirgą. - Gana šnekų. Laikas keliauti. 

Paniurėlis Edas girdėjo visą jųdviejų pokalbį. Bouvenui Maršui nujojus, 
jis smakru mostelėjo į tolstantį lordą valdytoją ir tarė: 

- Ak, tie granatai... Kiek juose sėklų. Gali mirtinai užspringti. Jau geriau 
graužčiau ropę. Dar niekada nemačiau ropės, nuo kurios žmogus būtų nu- 
kentėjęs. 

Tokiomis akimirkomis meisterio Eimono Jonas pasigesdavo labiausiai. 
Klaidas gerai rūpinosi varnais, bet neturėjo nė dešimtos dalies Eimono Tar- 
garieno žinių ir patirties, o dar mažiau išminties. Bouvenas buvo savotiškai 
geras žmogus, bet po sužeidimo, kurį patyrė prie Kaukolių tilto, dar tvirčiau 
laikydavosi to, ką įsikaldavo į galvą, ir dabar traukė vienintelę, visiems jau 
iki skausmo įkyrėjusią giesmę, kad reikia užversti vartus. Otelas Jarvikas 
buvo santūrus, neišradingas ir tylenis, o pirmieji žvalgai, rodos, žūdavo 
vos į šias pareigas paskirti. Nakties sargyba prarado per daug geriausių savo 
vyrų, vežimams pajudėjus pagalvojo Jonas. Senąjį Lokį, Koriną Pusrankį, 
Donalą Nojų, Džarmaną Bakvelą, mano dėdę... 

Vilkstinei Karališkuoju keliu pasukus į pietus, ėmė snyguriuoti. Ilga ve- 
žimų vora, saugoma keliolikos ietininkų ir keliolikos lankininkų, riedėjo 
per laukus, upokšnius ir mišku apaugusius kalvų šlaitus. Į kelias pastarą- 
sias keliones leidęsi žmonės, traukdami pro Kurmių miestą, patyrė nema- 
Bouvenui Maršui nuojauta sakė, jog geriau nerizikuoti, ir šį kartą Jonas 
jam pritarė. 

Lordas valdytojas rodė kelią. Jonas traukė keliais jardais atsilikęs, o šalia 
jojo Paniurėlis Edas Toletas. Įveikus pusę mylios į pietus nuo Juodosios pi- 
lies, Edas paragino savo arklį ir prisigretinęs užkalbino Joną. 

— Milorde... Pažvelk aukštyn. Didysis girtuoklis ant kalvos... 

Tas girtuoklis buvo per šimtmečius vėjų palenktas uosis. Ir dabar jis tu- 
rėjo veidą. Jo burna atrodė rimta, nulūžusi šaka atstojo nosį, įrėžtos giliai į 
kamieną spingsojo dvi akys, įbestos į šiaurę, į Karališkąjį kelią, vedantį link 
pilies ir Sienos. 

Vis dėlto tyržmogiai atsigabeno ir savo dievus. Jonas tuo nė kiek nesiste- 
bėjo. Savo dievų žmonės taip paprastai neišsižada. Visas tas reginys, kurį 
anapus Sienos surengė ledi Melisandra, staiga pasirodė paikas nelyginant 
vaidinama komedija. 

- Truputį panašus į tave, Edai, - juokais pasakė Jonas. 

— Na taip, milorde. Man iš nosies lapai neauga, bet šiaip... Ledi Melisan- 
dros tai nepradžiugins. 

- Ji to medžio nepamatys. Ir žiūrėk, kad niekas jai nepapasakotų. 

- Tai kad ji viską regi tose liepsnose... 

- Ten ji mato dūmus ir žarijas. 

- Ir degančius žmones. Tikriausiai - mane. Su lapais, kyšančiais iš no- 
sies. Visada bijojau, kad sudegsiu, bet pirma tikėjausi numirti. 

Pakėlęs galvą, Jonas vėl pažvelgė į medžio veidą svarstydamas, kas galėjo 
jį išskaptuoti. Aplink Kurmių miestą jis buvo pastatęs sargybą, kad nepri- 
leistų jo varnų prie tyržmogių moterų ir kad laisvoji tauta neprasmuktų į 
pietus plėšikauti. Tačiau buvo akivaizdu, jog tas, kas išskaptavo uosio ka- 
mieną, pro jo sargybinius praėjo nepastebėtas. Ir jei pro sargybinių užkardą 
prasprūdo vienas, jo pavyzdžiu galėjo pasekti ir daugiau žmonių. Galėčiau 
pastatyti dukart daugiau sargybinių, pyktelėjęs pagalvojo jis. Prarasti dukart 
daugiau vyrų, kurie šiaip jau galėtų budėti ant Sienos. 

Dengti vežimai per sušalusį purvą ir vėjo pustomą sniegą lėtai riedėjo 
į pietus. Nujoję dar vieną mylią, jie rado antrą veidą, išskaptuotą kamiene 
kaštono, augančio šalto kaip ledas upokšnio pakrantėje, žvelgiantį į senų 
storų lentų tiltą, nutiestą per tą upokšnį. 

— Dar daugiau nemalonumų... - pareiškė Paniurėlis Edas. 

Kaštonas buvo numetęs lapus, plikomis šakomis, tačiau tos nuogos ir 
rudos šakos nebuvo tuščios. Ant ilgos, virš upokšnio išsikišusios šakos, pa- 
šiaušęs plunksnas nuo šalčio, tupėjo varnas. Pamatęs Joną, paukštis ištiesė 
sparnus ir kranktelėjo. Jonui pagrūmojus ir sušvilpus, didelis juodas paukš- 
tis, vasnodamas sparnais, ėmė leistis ir karkti: Grūdų, grūdų, grūdų. 

- Grūdai skirti laisvajai tautai, - atšovė Jonas, - o ne tau. 

Ir nejučia ėmė svarstyti, ar dar žiemai neatėjus jiems neteks valgyti varnų? 

Jonas neabejojo, kad tą veidą matė ir vežimuose sėdintys broliai. Nė vie- 
nas apie tai nė žodžiu neužsiminė, bet kiekvienam, turinčiam akis, siun- 

čiama žinia buvo aiški kaip ant delno. Kartą Jonas girdėjo Mensą Plėšiką 
sakant, kad dauguma klūpautojų - kaip avys. „Taigi. Avių bandą gali ganyti 
ir šuo, - pareiškė Užusienio karalius, - o štai laisvoji tauta... Vieni iš jų - 
šešėlių katės, kiti - akmenys. Vieni klaidžioja, kur panorėję, ir jūsų šunis 
gali suplėšyti į gabalus. Kiti apskritai nelinkę judintis, kol neįspiri jiems į 
pasturgalį.“ Tačiau nei šešėlių katės, nei akmenys nebuvo linkę atsisakyti 
visą gyvenimą garbintų dievų ir lenktis vienam, jiems beveik visiškai nepa- 
žįstamam dievui. 

Šiek tiek į šiaurę nuo Kurmių miesto jie rado trečią stebėtoją, išskaptuo- 
tą kamiene didžiulio ąžuolo, žyminčio kaimelio ribą, giliai įrėžtomis akimis 
besistebeilijantį į Karališkąjį kelią. Tai nėra draugiškas veidas, dingtelėjo Jo- 
nui Snou. Veidai, kuriuos senų senovėje burtmedžių kamienuose skaptuo- 
davo Pirmieji Žmonės ir miškavaikiai, dažniausiai būdavo rūstūs ir pikti, 
bet didžiojo ąžuolo veidas buvo ypač žiaurus, tarsi medis būtų norėjęs su 
visomis šaknimis ištrūkti iš žemės ir riaumodamas pulti jų vytis. Jo žaizdos 
tokios pat šviežios, kaip ir žaizdos žmonių, kurie jį išskaptavo. 

Kurmių miestas visuomet buvo didesnis, nei atrodė; didžioji jo dalis 
glūdėjo po žeme, apsaugota nuo šalčio ir sniego. Juolab dabar. Keliaudamas 
pro šalį pulti Juodosios pilies, Teno magnaras tuščią miestą paleido pelenais 
ir iš jo virš žemės liko tik krūvos apsmilkusių sijų ir seni, ugnyje perkaitę 
akmenys, bet... žemiau, po sušalusios žemės sluoksniu, tuneliai ir gilūs rū- 
siai išliko, ir dabar laisvosios tautos žmonės glaudėsi juose susispietę tamso- 
je tarsi kurmiai, kurie ir davė šiam miestui pavadinimą. 

Išsirikiavę puslankiu, vežimai sustojo priešais kadaise čia veikusią kal- 
vę. Netoliese pulkas vaikų įraudusiais skruostais statė sniego tvirtovę, bet 
pamatę brolius juodais apsiaustais išsilakstė ir šmurkštelėjo į vedančias po 
žeme olas. Netrukus iš po žemės ėmė lįsti suaugusieji. O kartu su jais pa- 
sklido ir smarvė: seniai nepraustų kūnų ir nešvarių drabužių, naktipuodžių 
ir šlapimo tvaikas. Jonas atkreipė dėmesį, kad vienas iš jo vyrų suraukė nosį 
ir kažką pasakė šalia stovinčiam broliui. Kokį nors pokštą apie laisvės kvapą, 
sumetė Jonas. Pernelyg daug jo brolių šaipėsi iš smarvės, kuri sklido nuo 
Kurmių mieste įsikūrusių laukinių. 

Kiauliškas elgesys, dingtelėjo Jonui. Laisvoji tauta niekuo nesiskyrė nuo 
Nakties sargybos vyrų: vieni labai žiūrėjo švaros, kiti buvo apsileidę, bet 
dauguma kartais būdavo nusiprausę, o kartais apskretę. Ši smarvė buvo na- 
tūralus kvapas tūkstančio žmonių, susigrūdusių požemiuose ir tuneliuose, 
iškastuose gyventi ne daugiau kaip šimtui. 

Šį šokį tyržmogiai šoko nebe pirmą kartą. Tylėdami jie keliomis greto- 
mis išsirikiavo už vežimų. Vienam vyrui teko trys moterys ir dauguma iš jų 
turėjo vaikų - liesų, išblyškusių mažylių, įsikibusių joms į sijonus. Žindomų 
kūdikių Jonas matė labai nedaug. Kūdikiai mirė per žygį, suprato jis, o tie, 
kurie liko gyvi per mūšį, žuvo karaliaus aptvare. 

Kariams pasisekė labiau. Karaliaus taryboje Džastinas Meisis tvirtino, 
kad kautynėms tinkamo amžiaus vyrų yra trys šimtai. Lordas Harvudas Fe- 
las juos suskaičiavo. Dar bus ir ietininkių. Penkiasdešimt, šešiasdešimt, gal- 
būt netoli-šimto. Jonas žinojo, kad Felas skaičiavo ir sužeistus vyrus. Tokių 
jis čia matė maždaug dvi dešimtis; tai buvo vyrai, vaikštantys su negrabiai 
pasidarytais ramentais, netekę rankų ir vilkintys palaidines tuščiomis ran- 
kovėmis, vyrai su viena akimi arba su puse likusio veido, taip pat vyrai be 
abiejų kojų, nešiojami dviejų savo bičiulių. Ir visi jie buvo sulysę, papilkėju- 
sia veido oda. Viltį praradę vyrai, pagalvojo Jonas. Numirėliai - ne vieninte- 
liai gyvi lavonai. 

Tačiau ne visų karių dvasia buvo palaužta. Keli teniečiai bronzinių žvy- 
nų plokštelių šarvais stovėjo susibūrę prie vieno rūsio laiptų, niūriai viską 
stebėjo ir nė neketino dėtis prie kitų. Senosios miesto kalvės griuvėsiuose 
Jonas atsitiktinai pamatė augalotą vyrą plika galva ir jį pažino: tai buvo Ha- 
lekas, Harmos Šungalvės brolis. Tik Harmos kiaulių čia nebuvo. Jos, žino- 
ma, jau suvalgytos. Kiti du, apsitaisę kailiais, buvo kanopėdžių genties vy- 
rai - sulysę, laukiniai, basomis vaikštantys net per sniegą. Šių avių bandoje 
vis dar yra vilkų. 

Kai aną sykį užėjo pas Valą, ji tai Jonui priminė. 

- Laisvoji tauta ir klūpautojai turi daugiau panašumų nei skirtumų, Jo- 
nai Snou. Vyrai yra vyrai, o moterys - moterys, ir visai nesvarbu, kurioje 
Sienos pusėje jie gimė. Žmonės būna geri ir blogi, didvyriai ir niekšai, gar- 
bingi ir melagiai, bailiai, žvėriškai žiaurūs... Tarp mūsų yra visokių žmonių, 
kaip ir tarp taviškių. 

Ir ji neklydo. Svarbiausia buvo atpažinti, kas yra kas, ir atskirti avis nuo 
ožkų. 

Juodieji broliai ėmė dalyti maistą. Jie atvežė kietos sūdytos jautienos, 
džiovintų menkių, džiovintų pupų, ropių, morkų, daug maišų miežinių 
kruopų ir kvietinių miltų, marinuotų kiaušinių, kelias statines svogūnų ir 
obuolių. 

- Gali gauti svogūną arba obuolį, - Jonas girdėjo sakant Plaukuotąjį 
Holą tyržmogei, - bet tik kurį nors vieną. Turi rinktis. 

Bet moteris jo, rodos, nesuprato. 

— Man reikia dviejų svogūnų ir dviejų obuolių. Po vieną man ir mano 
sūnui. Jis serga, bet obuolys jam tikrai bus į sveikatą. 

Halas papurtė galvą. 

- Obuolio jis turi ateiti pats. Arba svogūno. Bet abiejų gauti negali. Tai 
ką imi, obuolį ar svogūną? Paskubėk, nes dar laukia daugybė žmonių. 

— Obuolį, - tarė moteris ir Holas jai padavė vieną - seną, mažą ir su- 
vytusį. 

— Eik sau, moterie! - riktelėjo trečias eilėje už jos stovintis vyras. - Lau- 
ke šalta. 


Moteris į jo šūksnį nekreipė dėmesio. 

— Duok dar vieną obuolį, - paprašė ji Plaukuotojo Holo. - Sūnui. Pra- 
šau... Šis obuolys toks mažas... 

Holas žvilgtelėjo į Joną. Šis papurtė galvą. Šiaip ar taip, obuoliai jiems 
turėjo greitai baigtis. Jei būtų ėmę dalyti po du visiems, kurie dviejų nori, 
laukiantys eilės gale būtų likę tuščiomis rankomis. 

- Traukis iš kelio, - pasakė moteriai už nugaros stovėjusi mergina. 

Ir stumtelėjo moterį į nugarą. Ši susvyravo, išmetė obuolį ir pargriuvo. 
Ant žemės iškrito ir kitas glėbyje jos laikytas maistas. Pupos išsibarstė, ropė 
nusirito į purvynę, maišelis pratrūko ir brangūs miltai išbyrėjo ant sniego. 

Supykę tyržmogiai ėmė garsiai šūkauti senąja ir bendrąja kalba. Lau- 
kiantys prie kito vežimo taip pat susistumdė. 

— Maisto per mažai, - piktai suniurnėjo senis. - Jūs, prakeikti varnai, 
marinate mus badu. 

Pargriauta moteris ropojo keturpėsčia ir bandė susirinkti nors dalį 
maisto. Už kelių jardų Jonas pamatė blykstelint apnuogintą plieną. Jo lanki- 
ninkai įstatė strėles į temples ir pasiruošė šauti. 

Sėdėdamas balne, Jonas atsisuko ir tarė: 

— Rori, nutildyk juos. 

Roris pakėlė prie lūpų didįjį savo ragą ir papūtė. 

AAAhhh0000000000000000000000... 

Sąmyšis ir stumdymasis staiga liovėsi. Visi atsisuko į tą pusę, iš kurios 
sklido gausmas. Pravirko vaikas. Mormonto varnas nuo kairiojo peršoko 
ant dešiniojo Jono peties ir, linksėdamas galva, tyliai kranktelėjo: Snou, 
Snou, Snou. 

Palaukęs, kol nutils paskutiniai rago aidai, Jonas kulnais paragino savo 
ristūną ir išjojo į priekį, kad visi jį matytų. 

- Maitiname jus kiek galėdami geriau, duodame jums tiek, kiek turi- 
me. Dalijame obuolius, svogūnus, ropes, morkas... Prieš akis - ilga žiema, o 
mūsų podėliai - ne gausybės ragas. 

- Jūs, varnai, kertate sočiai, - žingtelėjęs į priekį pasakė Halekas. 

Kol kas. 

— Mes giname Sieną. O Siena saugo karalystę ir... jus. Patys žinote, kas 
vra mūsų priešai. Ir suprantate, kas mūsų laukia. Kai kurie iš jūsų su tais 
priešais jau buvo susidūrę. Su numirėliais ir baltaisiais klajūnais, su gyvais 
lavonais mėlynomis akimis ir juodomis rankomis. Ir aš juos mačiau, ko- 
viausi su jais, o vieną net pasiunčiau į pragarą. Jie žudo, o tada jūsų Žuvu- 
siuosius siunčia kautis su jumis. Prieš juos neatsilaikė nei jūsų milžinai, nei 
teniečiai, nei ledo upės gentys, nei kanopėdžiai, nei laisvoji tauta, be to... 
dienoms trumpėjant, o naktims ilgėjant jie dar labiau sustiprėja. Šimtai, 
tūkstančiai jūsiškių paliko namus ir atkeliavo į pietus, tik... kodėl? Ar ne 

tam, kad nuo jų paspruktų? Ar ne ieškodami saugumo? Ką gi, jus saugo Sie- 
na. Jus saugome mes, jūsų taip niekinami varnai juodais apsiaustais. 

- Saugote ir marinate badu, - atšovė neaukšta ir kresna moteris vėjo nu- 
gairintu veidu, iš pirmo žvilgsnio - ietininkė. 

— Norite daugiau maisto? - tarė Jonas. - Maistas skirtas kariams. Padė- 
kite mums saugoti Sieną ir valgysite taip pat sočiai, kaip bet kuris varnas. 

Arba taip pat varganai, kai maisto atsargos baigsis. 

Įsiviešpatavo tyla. Tyržmogiai neramiai susižvalgė. 

Varnas, tyliai riktelėjo varnas. Grūdų, grūdų. 

- Kautis už jus? - Šie žodžiai buvo ištarti su ryškiu akcentu. Jaunasis 
Teno magnaras Sigornas bendrąja kalba šnekėjo nuolat užsikirsdamas. - Ne 
kautis už jus. Geriau jus žudyti. Visus. 

Varnas ėmė plakti sparnais. 

Žudyti, žudyti! 

Sigorno tėvą, senąjį Teno magnarą negyvai sutraiškė per Juodosios pilies 
puolimą sulūžę laiptai. Jausčiausi panašiai, jei kas nors lieptų man dėtis prie 
Lanisterių, tarė sau Jonas. 

- Tavo tėvas jau mėgino mus visus nužudyti, - priminė jis Sigornui. - 
Magnaras buvo narsus vyras, ir vis dėlto jam nepavyko. O jei būtų pavykę... 
kas dabar saugotų Sieną? - Jonas nusisuko nuo teniečių. - Vinterfelo gy- 
nybinės sienos taip pat buvo stiprios, bet šiandien Vinterfelas sudegintas 
ir sulygintas su žeme, iš jo likę tik griuvėsiai. Siena stipri tol, kol stiprūs ją 
ginantys vyrai. 

Švelniai glausdamas prie krūtinės ropę, vienas senis tarė: 

- Jūs mus žudote, marinate badu, o dabar dar norite paversti vergais. 

Kresnas, raudonskruostis vyras pritariamai šūktelėjo: 

- Jau geriau vaikščiosiu nuogas, nei vilksiuosi tuos juodus jų skarmalus. 

Viena iš ietininkių nusijuokė. 

— Tavęs nuogo net žmona nenori matyti, Batsai. 

Staiga net keliolika tyržmogių prabilo vienu metu. Teniečiai kažką šūka- 
vo senąja kalba. Pravirko mažas berniukas. Palaukęs, kol šis erzelis nurims, 
Jonas Snou kreipėsi į Plaukuotąjį Holą. 

— Holai, ką pasakei tai moteriai? 

Holas, rodos, sutriko. 

- Klausi apie maistą? Obuolys arba svogūnas. Tik tiek. Reikia rinktis. 

- Reikia rinktis, - pakartojo Jonas Snou. - Jums visiems. Niekas nereika- 
lauja iš jūsų duoti priesaikos, be to, man tas pats, kokius dievus garbinate. 
Mano dievai yra senieji dievai, Šiaurės dievai, bet jūs galite garbinti raudo- 
nąjį dievą, Septynetą ar bet kurį kitą dievą, išklausantį jūsų maldų. Mums 
reikia iečių. Lankų. Akių, kurios saugotų Sieną. 

Priimsiu į tarnybą kiekvieną vaikiną, vyresnį nei dvylikos metų, mokan- 
tį laikyti ietį ir galintį įtempti lanko templę. Priimsiu jūsų senius, sužeis- 

tuosius ir luošius, net ir tuos, kurie nebegali kautis. Pilyje yra kitų darbų, 
kuriuos jie gali dirbti. Drožti strėles, melžti ožkas, rinkti malkas, mėžti ar- 
klides... darbo pilyje tikrai netrūksta. Be to, priimsiu ir jūsų moteris. Drovių 
mergelių, kurios tikisi būti ginamos, man nereikia, bet mielai priimsiu į tar- 
nybą visas ietininkes, kad ir kiek jų ateitų. 

— O mergaites? - pasiteiravo viena iš jų. Tyržmogė atrodė esanti pana- 
šaus amžiaus, kokio buvo Arija, kai Jonas paskutinį kartą ją matė. 

- Sulaukusias šešiolikos ir vyresnes. 

- Berniukus priimi nuo dvylikos... 

Septyniose Karalystėse dvylikmečiai berniukai dažnai jau tarnaudavo 
pažais arba ginklanešiais; dauguma iš jų jau ne pirmi metai būdavo mo- 
komi kovos meno. O dvylikos metų mergaitės dar buvo vaikai. Bet jie - 
tyržmogiai. 

- Na gerai. Priimsiu berniukus ir mergaites, ne jaunesnius nei dvylikos 
metų. Bet tik tuos, kurie geba paklusti įsakymams. Ši sąlyga galioja jums 
visiems. Niekada nereikalausiu prieš mane klauptis, bet jums vadovauti pa- 
skirsiu kapitonus, kurie nurodys, kada jums keltis ir kada gultis, kada valgy- 
ti ir kada gerti, kuo apsirengti, kada išsitraukti kalavijus ir kada leisti strėles. 
Nakties sargybos vyrai tarnauja visą gyvenimą. Iš jūsų šito nereikalausiu, 
bet, kol būsite prie Sienos, jums vadovausiu aš. Nevykdysite įsakymo - nu- 
kirsiu galvą. Jei netikite, paklauskite mano brolių. Jie matė mane tai darant. 

Galvą! - riktelėjo Senojo Lokio varnas. Galvą, galvą, galvą! 

— Apsispręskite, - pasakė jiems Jonas Snou. - Tie, kurie nori padėti 
mums saugoti Sieną, gali grįžti į Juodąją pilį kartu su mumis ir aš pasirūpin- 
siu, kad jie būtų apginkluoti ir pamaitinti. Visi kiti tegul čiumpa savo ropes, 
svogūnus ir šliaužia atgal į olas. 

Pirmoji į priekį žengė mergaitė. 

- Aš moku kautis. Mano motina buvo ietininkė. 

Jonas linktelėjo. Jai tikriausiai nėra nė dvylikos, pagalvojo Jonas, mergai- 
tei besispraudžiant tarp dviejų senių, tačiau jis neketino atstumti vienintelės 
savo naujokės. 

Netrukus jos pavyzdžiu pasekė du augaloti, ne vyresni nei keturiolikos 
metų vaikinai. Tada dar prisidėjo randuotas ir vienos akies netekęs vyras. 

- Ir aš juos mačiau. Numirėlius. Net varnai ne tokie baisūs kaip jie. 

Dar atėjo aukšta ietininkė, senis su ramentais, apskritaveidis berniukas 
sausgėlos nuvytinta ranka ir jaunas vyras vario rudumo plaukais, kurie Jo- 
nui priminė Igritę. 

Pagaliau artyn žingtelėjo ir Halekas. 

— Nemėgstu tavęs, varne, - niūriai burbtelėjo jis, - bet ir Menso niekada 
nemėgau, kaip ir mano sesuo. Ir vis dėlto kovėmės jo pusėje. Tad kodėl da- 
bar nesikauti už tave? 

Tai buvo tikras lūžis. Halekas buvo įtakingas vyras. Mensas neklydo. 
„Laisvoji tauta seka ne paskui garsius vardus ir ne paskui skudurinius gy- 
vūnus, prisiūtus prie tunikų, - kartą pasakė jam Užusienio karalius. — Jie 
nešoks pagal tavo dūdelę dėl monetų, jiems tas pats, kaip tu save tituluoji, 
kokį aukštą postą rodo ant tavo kaklo kabanti grandinė arba kas buvo tavo 
senelis. Įspūdį jiems daro tik jėga. Jie seka tik paskui tikrą vyrą.“ 

Paskui Haleką atėjo ir jo pusbroliai, paskui - vienas iš Harmos vėliavne- 
šių ir už ją kovęsi vyrai, o galiausiai - ir kiti tyržmogiai, kurie buvo girdėję 
pasakojant apie jų narsą. Tarp jų buvo ir žilabarzdžių, ir visai nepatyrusių 
jaunuolių, ir karių pačiame jėgų žydėjime, ir sužeistų arba luošų vyrų, taip 
pat per dvi dešimtis ietininkių ir net trys kanopėdžiai. 

Bet nė vieno teniečio. Magnaras apsisuko ir grįžo į tunelius, o jam įkan- 
din nesvyruodami nusekė ir jo valdiniai su bronziniais šarvais. 

Kol buvo atiduotas paskutinis suvytęs obuolys, į vežimus prilipo tyržmo- 
gių ir dabar Nakties sargybos gretos buvo šešiasdešimt trimis žmonėmis 
stipresnės nei rytą, kai vežimų vilkstinė pajudėjo iš Juodosios pilies. 

„-Kątussujais veiksi? - jiems grįžtant Karališkuoju keliu, paklausė Jono 
Bouvenas Maršas. 

- Išmuštruosiu juos, apginkluosiu ir išskirstysiu. Išsiųsiu ten, kur reikia 
gynėjų. Į Rytų sargybą, į Šešėlių bokštą, Ledkraštį, Pilkąją sargybą. Be to, 
ketinu atgaivinti dar tris tvirtoves. 

Lordas valdytojas žvilgtelėjo atgal. 

— Kalbi ir apie moteris? Mūsų broliai nepratę, kad jų gretose būtų mote- 
rų, milorde. Jų duota priesaika... Prasidės peštynės, prievartavimai... 

— Šios moterys turi peilius ir moka jais naudotis. 

— O kas bus, kai kuri nors iš tų ietininkių perrėš gerklę pirmam iš mūsų 
brolių? 

- Tada būsime praradę vieną kovotoją, - atsakė Jonas, - bet ką tik pa- 
pildėme savo gretas net šešiasdešimt trimis. Tu puikiai skaičiuoji, milorde. 
Pataisyk mane, jei klystu, bet, pagal mano skaičiavimą, vis tiek dar turėtume 
šešiasdešimt dviem žmonėmis daugiau nei anksčiau. 

Maršo šie žodžiai neįtikino. 

— Užsikrovei ant sprando papildomas šešiasdešimt tris burnas, milor- 
de, tik... kiek iš jų yra tikri kariai ir kieno pusėje jie kausis? Pripažįstu, jei 
prie vartų pasirodys Kiti, jie tikriausiai stos petys į petį su mumis. O jei su 
dešimčia tūkstančių stūgaujančių žudikų atkaks Tormundas Milžino Pra- 
keiksmas arba Verksnys, kas bus tada? 

- Tada ir sužinosime. O kol kas tikėkimės, jog taip niekada nenutiks. 


TIRIONAS 


is sapnavo savo tėvą ir Įkapių lordą. Sapnavo, kad jiedu - tas pats asmuo, 
Ji kai tėvas, apglėbęs jį akmeninėmis rankomis, pasilenkė ir prikišo pil- 
kas lūpas jo pabučiuoti, Tirionas pabudo išdžiūvusia, perštinčia gerkle, bur- 
noje jausdamas kraujo skonį, o krūtinėje - besidaužančią širdį. 

— Mūsų miręs neūžauga grįžo, - tarė Haldonas. 

Kratydamasis sapno likučių, Tirionas papurtė galvą. Liūdesys... Buvau 
paskendęs Liūdesy. 

— Aš nemiręs. 

— Akivaizdu. - Šalia jo stovėjo Pusiau Meisteris. - Antinai, būk geras 
paukštis, išvirk mūsų mažajam bičiuliui sultinio. Jis tikriausiai išbadėjęs. 
šiurkščia, actu trenkiančia antklode. Liūdesį praplaukėme. Tai buvo tik sa- 
pnas, kurį skęsdamas sapnavau. 

— Kodėl dvokiu actu? 

- Lemorė juo tave prausė. Kai kas sako, kad actas apsaugo nuo akmeni- 
nės. Aš tuo abejoju, bet pamėginti nekenkia. Kai Grifas tave ištraukė, Le- 
morė tau iš plaučių ir vandenį pašalino. Buvai šaltas kaip ledas, o tavo lūpos 
pamėlusios. Jandris sakė, kad turėtume grąžinti tave upei, bet jaunuolis ne- 
leido. 

Princas. Staiga Tirionas prisiminė akmeninį, tiesiantį į jį pilkas, suskili- 
nėjusias rankas, ir iš jo krumplių besisunkiantį kraują. Jis buvo sunkus kaip 
akmens luitas ir traukė mane gilyn. 

— Grifas mane ištraukė? - Jis tikriausiai manęs nekenčia, kitaip būtų lei- 
dęs numirti. - Ar ilgai miegojau? Kur dabar esame? 

- Selhoryje. - Haldonas iš rankovės išsitraukė nedidelį durklą. - Imk, - 
tarė ir, nuleidęs ranką, švystelėjo jį Tirionui. 

Neūžauga krūptelėjo. Durklas nukrito jam tarp kojų ir, įsmigęs į denio 
lentą, dar kurį laiką virpėjo. Tirionas jį ištraukė. 

— Kam jis manė 

— Nusiauk batus. Ir bakstelėk geležtės smaigaliu į kiekvieną kojų ir rankų 
pirštą. 

— Hm... Rodos, skaudės... 

- Tikiuosi. Nagi, vikriau. 

Tirionas nusitraukė vieną, paskui - kitą batą, nusismaukė kojines ir pri- 
simerkęs įsistebeilijo į kojų pirštus. Šie atrodė tokie pat kaip visada. Durklo 
geležtės smaigaliu jis atsargiai bakstelėjo į nykštį. 

— Durk stipriau, - paragino Haldonas Pusiau Meisteris. 

- Nori, kad imtų bėgti kraujas? 

- Jei reikės... 

- Tada visi mano kojų pirštai bus šašuoti. 

— Nenoriu, kad suskaičiuotum savo kojų pirštus. Noriu matyti, kaip su- 
sirauki. Kol skauda, esi saugus. Bijoti reikės tik tada, jei skausmo nejausi. 

Akmeninė... Tirionas vyptelėjo. Tada smigtelėjo į kitą kojos pirštą ir, 
aplink durklo geležtės smaigalį susitelkus kraujo lašeliui, nusikeikė. 

— Ne juokais skaudėjo. Ar patenkintas? 

- Šokinėju iš džiaugsmo. 

- Tavo kojos dvokia labiau už manąsias, Jolai. - Antinas atnešė taurę sul- 
tinio. - Grifas tave įspėjo, kad nekištum nagų prie akmeninių. 

— Taip, bet pamiršo įspėti akmeninius, kad nekištų nagų prie manęs. 

— Badydamas pirštus atkreipk dėmesį, ar nepamatysi negyvos papilkė- 
jusios odos lopinėlių arba juostančių nagų, - pasakė Haldonas. - Išvydęs 
šiuos ženklus, nedelsk. Geriau prarasti kojos pirštą nei visą pėdą. Geriau 
prarasti ranką, nei visą likusį gyvenimą stovėti ant Sapnų tilto ir aimanuoti. 
Dabar prašyčiau pasibadyti kitą koją. O tada - rankų pirštus. 

Neūžauga iš naujo sukryžiavo savo mažas trumpas kojas ir ėmė baksnoti 
likusius penkis pirštus. 

— Ar reikia durti ir į... kotą? 

— Nepakenktų. 

— Nori pasakyti, kad tau nepakenktų. Nors... taip mažai juo naudojuosi, 
kad galėčiau ir nusipjauti. 

- Tai ir nesivaržyk. Išrauginsime jį, iškimšime ir pasakiškai brangiai par- 
duosime. Neūžaugos kotas turi magiškų galių. 

— Moterims daug metų tai kartojau. - Tirionas durklu smeigė į kojos 
nykščio pagalvėlę ir, pamatęs besisunkiantį kraują, jį nučiulpė. - Ar ilgai 
man teks save kankinti? Kada paaiškės, kad neužsikrėčiau? 

- Nori išgirsti tiesą? —- gūžtelėjo Pusiau Meisteris. - Niekada. Prarijai 
pusę upės vandens. Galbūt pilkėji šią akimirką, virsti akmeniu iš vidaus, 
pradedant širdimi ir plaučiais. O jei taip, tai kojų pirštų badymas ir maudy- 
nės acte tavęs neišgelbės. Kai baigsi badytis, ateik paragauti sultinio. 

Sultinys buvo gardus, bet Tirionas atkreipė dėmesį, kad jam valgant Pu- 
siau Meisteris liko sėdėti kitoje stalo pusėje. „Drovioji mergelė“ buvo prisi- 
švartavusi vėjų nugairintoje ir apipuvusioje prieplaukėlėje, rytiniame Roino 
krante. Dviem prieplaukomis žemiau iš volantiečių upių galeros lipo karei- 
viai. Prie smiltainio sienos buvo pristatyta daugybė dengtų prekystalių ir 
prekių sandėlių. Anapus sienos buvo matyti miesto bokštai ir kupolai, nu- 
rausvinti besileidžiančios saulės spindulių. 

Ne, tai nėra didmiestis. Selhoris tebuvo šiaip sau miestas ir valdė jį Sena- 
sis Volantis. Čia buvo ne Vesterosas... 

Į denį įžengė Lemorė, o paskui ją ir princas. Pamačiusi Tirioną, ji pa- 
spartino žingsnį ir atėjo jo apkabinti. 

— Motina gailestinga. Meldėmės už tave, Hugorai. 

Tu gal ir meldeisi... 

— Už tai ant jūsų nepyksiu. 

Jaunasis Grifas pasisveikino santūriau. Princas buvo paniuręs ir pyko, 
kad, užuot su Jandriu ir Jisila išlipęs į krantą, buvo priverstas likti „Drovio- 
joje mergelėje“. 

— Mes tik norime tave apsaugoti, - maldė jį Lemorė. - Laikai neramūs... 

Haldonas Pusiau Meisteris išsamiau paaiškino princui, ką tai reiškia: 

- Plaukdami upe žemyn nuo Liūdesio iki Selhorio, tris kartus matėme 
šmėstelint raitelius, kairiuoju upės krantu traukiančius į pietus. Dotrakius. 
Kartą jie buvo taip arti, jog girdėjome dzingsint į jų kasas įpintus varpelius, o 
kelis kitus kartus naktį už rytuose dunksančių kalvų regėjome jų laužų švie- 
są. Taip pat prasilenkėme su karo laivais, - volantiečių upių galeromis, pilno- 
mis vergų karių. Triarchų baimė, kad bus puolamas Selhoris, akivaizdi. 

Tirionas akimirksniu viską perprato. Iš visų didžiųjų prie šios upės esan- 
čių miestų, vien tik Selhoris buvo įsikūręs kairiajame Roino krante, tad 
grėsmė, kad jį puls arklių lordai, buvo gerokai didesnė nei miestams kitame 
upės krante. Ir vis dėlto grobis ne kažin koks... Jei būčiau chalas, apsimes- 
čiau, kad puolu Selhorį, palaukčiau, kol volantiečiai šoks jo ginti, o tada pa- 
sukčiau į pietus ir staiga užgriūčiau patį Volantį. 

- Kalaviją valdyti moku, - vis dar burbėjo Jaunasis Grifas. 

— Neramiais laikais net drąsiausi tavo protėviai leisdavosi saugomi kara- 
liaus sargybos vyrų. 

Lemorė buvo nusivilkusi septonės drabužius ir apsirengusi taip, kaip 
dera turtingo pirklio žmonai arba dukrai. Tirionas atidžiai ją stebėjo. Jis ne- 
sunkiai perprato, kas iš tiesų yra Grifas ir Jaunasis Grifas, nors pastarasis ir 
buvo mėlynai nusidažęs plaukus, Jandris ir Jisila, rodės, tikrai neturėjo ko 
slėpti, o Antinas pūtėsi ir dėjosi esąs įtakingesnis, nei iš tiesų buvo. Tačiau 
Lemorė... Kas ji iš tiesų tokia? Kodėl ji čia? Spėčiau, kad prisidėjo prie jų ne 
dėl aukso. Kas jai šis princas? Ir ar ji tikrai septonė? 

Haldonas taip pat atkreipė dėmesį, kad Lemorė persirengė. 

— Ką mums galvoti apie tave, taip staiga praradusią tikėjimą? Man tu la- 
biau patikai vilkėdama septonės drabužius, Lemore. 

— O man ji labiausiai patiko nuoga, - kyštelėjo trigrašį Tirionas. 

Lemorė priekaištingai į jį žvilgtelėjo. 

— Todėl, kad tavo siela tamsi. Septonės drabužiai aiškiai simbolizuoja 
Vesterosą ir gali patraukti žmonių dėmesį, o mes to nenorime. - Ir ji vėl 
kreipėsi į princą Eigoną: - Ne tau vienam tenka slapstytis. 

Bet jos žodžiai jaunuolio, rodės, nenumaldė. Jis tobulas princas, bet... vis 
tiek dar pusiau vaikas, neturintis patirties, nematęs pasaulio ir jo vargų. 

- Prince Eigonai, - pasiūlė Tirionas, - jei jau likimas mudu suvedė ant 
šio laivo denio, gal suteiksi man garbę ir suloši kivaso partiją, kad greičiau 
prabėgtų laikas? 

Princas pervėrė jį nuovargio kupinu žvilgsniu. 

— Kivasas man jau įgrisęs iki gyvo kaulo. 

- Norėjai pasakyti, kad tau įgriso nuolat prakišti neūžaugai? 

Kaip Tirionas ir tikėjosi, šie žodžiai užgavo vaikino savimeilę. 

- Eik, atnešk lentą ir figūras. Šį kartą aš tave sumalsiu į miltus. 

Jiedu lošė ant denio, įsitaisę už kajutės ir sėdėdami sukryžiuotomis ko- 
jomis. Savo kariuomenę Jaunasis Grifas išrikiavo ketindamas pulti: pirmoje 
gretoje pastatė drakoną, dramblius ir sunkiai šarvuotą žirgą. Jaunuolio ri- 
kiuotė: ir narsu, ir... kvaila. Dėl greitos pergalės jis rizikuoja viskuo, ką turi. 
Žaidimą Tirionas leido pradėti princui. Haldonas stovėjo už jųdviejų ir sekė 
įvykių eigą. 

Princui ištiesus ranką prie drakono, Tirionas krenkštelėjo. 

- Tavimi dėtas, to nedaryčiau. Per anksti paeiti drakonu - klaida. - Jis 
nekaltai šyptelėjo. - Tavo tėvas žinojo, kaip pavojinga būti pernelyg drąsiam. 

— Pažinojai mano tėvą? 

- Na, du ar tris kartus jį mačiau, bet, kai Robertas jį nužudė, man buvo 
tik dešimt metų, o tėvas laikė mane paslėpęs po uola. Ne, negaliu sakyti, 
kad pažinojau princą Reigarą. Visai kas kita - tavo netikras tėvas. Lordas 
Koningtonas buvo artimiausias princo draugas, ar ne? 

Jaunasis Grifas nusibraukė nuo akių melsvų plaukų sruogą. 

- Karaliaus Uoste jie kartu tarnavo ginklanešiais. 

— Mūsų lordas Koningtonas - tikras draugas. Pats tikriausias, mat liko 
visiškai ištikimas vaikaičiui karaliaus, kuris atėmė jo žemes, titulus ir jį ištrė- 
mė. O labai gaila. Jei nebūtų buvęs ištremtas, mano tėvui plėšiant Karaliaus 
Uostą princo Reigaro draugas tikriausiai būtų buvęs šalia ir neleidęs į sieną 
ištaškyti princo Reigaro neįkainojamo ir dar visai mažo sūnaus smegenų. 

Jaunuolis nuraudo. 

— Tai buvau ne aš. Jau sakiau. Tai buvo kažkokio kailiadirbio sūnus iš 
Mižnių Vingio, kurio motina mirė jį gimdydama. Tėvas pardavė jį lordui 
Veiriui už ąsotį Arboro auksinio. Mat sūnų turėjo ir daugiau, bet dar nieka- 
da nebuvo ragavęs Arboro auksinio. Berniuką iš Mižnių Vingio Veiris ati- 
davė mano ledi motinai, o mane pasiėmė ir išsivežė. 

— Taip ir buvo. - Tirionas stumtelėjo į priekį dramblius. - O kai miž- 
nių princas tikrai žuvo, eunuchas slapta perplukdė tave per Siaurąją jūrą 
ir atidavė savo storuliui draugui, sūrių pirkliui, o šis tave paslėpė kartimis 
stumiamame laive ir surado tremtinį lordą, troškusį vadintis tavo tėvu. Tai 
tikrai puiki istorija ir, kai užimsi Geležinį sostą, dainiai apie tavo pabėgimą 
sukurs daugybę dainų, jei tik... gražioji Daneiris sutiks, kad taptum jos ka- 
rališkuoju vyru. 

— Sutiks. Privalo sutikti. 

- Privalo? - nustebęs paklausė Tirionas ir caktelėjo liežuviu. - Šio žodžio 
karalienės nemėgsta. Esi tobulas jos princas: tinkamas, protingas, narsus ir 
gražus. Apie tokį vyrą svajoja kiekviena mergina. Bet Daneiris Targarien 
nėra nekalta mergelė. Ji - dotrakių chalo našlė, drakonų motina ir miestų 
siaubas, ji - Eigonas Užkariautojas, tik su papais. Gali būti, kad Daneiris 
nesutiks už tavęs tekėti taip lengvai, kaip norėtum. 

- Sutiks, - nors ir priblokštas, nenusileido princas Eigonas. Buvo aki- 
vaizdu, jog anksčiau jis nė nesvarstė galimybės, kad būsimoji nuotaka galė- 
tų jį atstumti. - Tu jos nepažįsti. - Jis pakėlė sunkiai šarvuotą žirgą ir garsiai 
trinktelėjęs pastatė jį ant kito langelio. 

Neūžauga gūžtelėjo. 

— Žinau, kad vaikystę praleido tremtyje be grašio kapše, gyvendama 
vien svajomis ir regzdama planus, bėgdama iš vieno miesto į kitą, nuo- 
lat baimindamasi, niekada nesijausdama saugi ir neturėdama draugų, iš- 
skyrus brolį, kuris, sakoma, buvo pusiau pamišęs... brolį, kuris ją, nekal- 
tą mergelę, pardavė dotrakiui, pažadėjusiam jam kariuomenę. Žinau, jog 
kažkur toli, žole apžėlusiuose plotuose, išsirito jos drakonai, o ji užaugo ir 
subrendo. Dabar ji išdidi. Ir kodėl turėtų būti kitaip? Kas jai liko, be išdi- 
dumo? Žinau, kad ji stipri. Kaipgi kitaip? Dotrakiai silpnuosius niekina. 
Jei Daneiris būtų buvusi silpna, būtų žuvusi kartu su Viseiriu. Žinau, kad ji 
smarki. Tai įrodo Astaporo, Junkajaus ir Mirino likimas. Ji įveikė toli besi- 
driekiančias pievas ir Raudonąją dykumą, išvengė samdytų žudikų durklų, 
sąmokslų ir negailestingų kerų, gedėjo brolio, vyro ir sūnaus ir dailiais san- 
dalais apautomis kojomis į dulkes sutrypė vergų pirklių valdytus miestus. 
Tad kaip, tavo manymu, sutiks tave, staiga pasirodžiusį su išmaldos dube- 
nėliu rankose ir sakantį: „Labas rytas, teta. Aš tavo sūnėnas Eigonas, prisi- 
kėlęs iš numirusių ir grįžęs į šį pasaulį. Visą gyvenimą slapsčiausi kartimis 
stumiamo laivo triume, bet dabar išsiploviau iš plaukų mėlynus dažus ir 
norėčiau gauti vieną drakoną... Tiesa, ar jau sakiau, kad teisių į Geležinį 
sostą turiu daugiau už tave?“ 

Eigonas supykęs susiraukė. 

- Pas tetą ateisiu ne kaip elgeta, o kaip kraujo giminaitis ir dar atsivesiu 
kariuomenę. 

- Labai negausią. - Na štai, išgirdęs mano žodžius, šis geras jaunuolis įtū- 
žo. Neūžauga nei iš šio, nei iš to prisiminė Džofrį. O tūžtantiems princams 
ruriu dovaną... - Karalienės Daneiris kariuomenė milžiniška, tad dėkingu- 
mo išjos nelauk. - Ir Tirionas stumtelėjo į priekį arbaletininkus. 

- Gali sakyti, ką tik nori. Ji bus mano nuotaka - lordas Koningtonas tuo 
pasirūpins. Pasitikiu juo kaip savo tikru tėvu. 

— Galbūt mudviem reikėtų pasikeisti vietomis, kad juokdario vaidmuo 
:ektų tau? Nepasitikėk niekuo, mano prince. Nei savo meisteriu be grandi- 

nės, nei savo apsimetėliu tėvu, nei narsiuoju Antinu, nei žaviąja Lemore, nei 
kitais artimais, tave užauginusiais bičiuliais. O labiausiai nepasitikėk sūrių 
pirkliu, Voru ir mažąja drakonų karaliene, kurią ketini vesti. Tiesa, per tą 
nepasitikėjimą nuolat jausi šleikštulį ir naktimis nemiegosi, bet jau geriau 
nesudėti bluosto, nei užmigti ir niekada daugiau nepabusti. - Neūžauga 
perkėlė savo juodąjį drakoną per kalnų grandinę. - Kita vertus, ką aš iš- 
manau... Tavo apsimetėlis tėvas yra didis lordas, o aš - tik menkas, luošas, į 
beždžionę panašus žmogelis. Ir vis dėlto... aš viską daryčiau kitaip. 

Jaunuolis sukluso. 

— Kaip „kitaip '? 

— Kaip elgčiausi, tavimi dėtas? Traukčiau į vakarus, o ne į rytus. Išsilai- 
pinčiau Dorne ir sutelkčiau karius po savo vėliava. Užkariauti Septynias Ka- 
ralystes dar niekada nebuvo taip lengva, kaip dabar. Geležiniame soste sėdi 
vaikas. Šiaurėje - sumaištis, upių kraštai nusiaubti, o Vėtrų Gūžta ir Drako- 
no Uola priklauso maištininkui. Atėjus žiemai karalystės gyventojams teks 
badauti. Ir kas gi viskuo rūpinasi, kas valdo mažąjį karalių, valdantį Septy- 
nias Karalystes? Ogi mano mieloji sesuo. Daugiau nėra kam. Mano brolis 
Džeimis trokšta kautynių, o ne valdžios. Jis kaip įmanydamas vengia net 
menkiausios galimybės prisidėti prie karalystės valdymo. Mano dėdė Keva- 
nas būtų neblogas regentas, jei tik... kas nors paskirtų jį į šias pareigas, bet 
pats jis niekada nepasisiūlys. Dievai sukūrė jį sekėju, o ne vadu. - Tiesa, ne 
tik dievai, bet ir mano lordas tėvas. - Meisas Tairelis mielai paimtų į rankas 
skeptrą, bet pasitraukti ir užleisti jam sosto mano giminaičiai tikrai neketi- 
na. Ir visi nekenčia Stanio. Tad kas lieka valdyti karalystės? Sersėja... 

Vesterosas išdraskytas, kraujuojantis, ir neabejoju, jog net šią akimirką 
mieloji mano sesuo gydo jo žaizdas... druskos tirpale sumirkytais tvarsčiais. 
Sersėja švelni kaip karalius Meigoras, pasiaukojanti kaip Eigonas Nevertasis 
ir išmintinga kaip Eiris Pamišėlis. Ji niekada nepamiršta įžeidimo, - nesvar- 
bu, ar tikro, ar įsivaizduoto. Sersėja vengia bailių ir nepakenčia priešinimo- 
si. Be to, ji godi. Trokšta valdžios, šlovės, meilės. Tomeno valdžia kol kas 
laikosi dėl mano lordo tėvo taip rūpestingai sukurtų sąjungų, bet netrukus 
Sersėja visas jas nutrauks. Išsilaipink Vesterose, iškelk savo vėliavas ir vyrai 
plūste pas tave plūs. Ir didieji, ir ne tokie įtakingi lordai, ir net prasčiokai. 
Tik nedelsk, mano prince. Ši palanki proga ilgai netruks. Banga, kuri dabar 
galėtų tave iškelti, netrukus ims slūgti. Pasirūpink, kad Vesterosą pasiektum 
anksčiau, nei mano sesuo praras valdžią ir jos vietą užims daugiau išma- 
nantis žmogus. 

- Bet, - paklausė princas Eigonas, - argi galime tikėtis pergalės be Da- 
neiris ir jos drakonų? 

— Tau nereikia laimėti pergalės, - atsakė jam Tirionas. - Pakaks iškelti 
savo vėliavas, suburti sekėjus ir laikytis, kol Daneiris su savo kariuomene 
prisidės prie taviškės. 

- Sakei, kad ji galbūt nenorės už manęs tekėti. 

- Gal šiek tiek ir perdėjau. Jei atėjęs maldausi jos rankos, gal ji tavęs ir 
pasigailės, - gūžtelėjo neūžauga. - Nori rizikuoti sostu dėl moters įgeidžių? 
Bet jei keliausi į Vesterosą... cha, tada būsi maištininkas, o ne elgeta. Narsus, 
linkęs rizikuoti, tikras Targarienų giminės palikuonis, sekantis Eigono Už- 
kariautojo pėdomis. Drakonas. 

Sakiau, kad pažįstu tavo karalienę. Tegul išgirsta, kad jos nužudyto bro- 
lio Reigaro sūnus gyvas, kad šis narsus jaunuolis Vesterose, jos protėvių že- 
mėse, vėl iškėlė vėliavą su drakono simboliu ir kaunasi beviltiškame kare, 
siekdamas atkeršyti už savo tėvą ir sugrąžinti Targarienų giminei Geležinį 
sostą, bet priešai iš visų pusių jį spaudžia, ir... ji atlėks pas tave kaip vėjas, 
atplauks taip greitai, kaip tik jai leis jūros bangos. Esi paskutinis jos gimi- 
nės palikuonis, o ji, Drakonų Motina ir Grandinių Traukytoja, pirmiausia 
yra gelbėtoja. Nemanau, kad mergina, kuri, užuot palikusi svetimus žmones 
sukaustytus grandinėmis, paskandino vergų pirklių miestus kraujyje, paliks 
savo brolio sūnų vieną grumtis su pavojais. O kai atplauks į Vesterosą ir tave 
pamatys, judu susitiksite kaip vienas kito verti žmonės, kaip vyras ir mote- 
ris, o ne kaip karalienė ir prašytojas. Pats pagalvok, kaip ji tada galės tavęs 
nemylėti? - Neūžauga šypsodamasis paėmė savo drakoną ir perkėlė jį į kitą 
lentos galą. - Tikiuosi, tavo malonybė man atleis. Karalius apsuptas. Mirtis 
po ketvirto ėjimo. 

Princas išpūtęs akis įsistebeilijo į kivaso lentą. 

— Mano drakonas... 

- Jis per toli ir tavęs išgelbėti negalės. Reikėjo pastatyti jį pirmosios gre- 
tos viduryje. 

— Bet tu sakei... 

— Melavau. Niekuo netikėk. O drakoną nuolat turėk po ranka. 

Jaunasis Grifas staiga pašoko ir stodamasis apvertė lentą. Kivaso figūros 
pabiro ir nusirito per „Droviosios mergelės“ denį. 

- Surink jas, - liepė jaunuolis. 

Vis dėlto jis - Targarienas... 

- Klausau, tavo malonybe. 

Tirionas atsiklaupė ir keturpėsčias ėmė ropoti po denį, rinkdamas kiva- 
so figūras. 

Jandris su Jisila į „Droviąją mergelę“ grįžo jau temstant. Jiems iš pas- 
kos pėdino nešikas, stumdamas karutį, prikrautą maisto atsargų: druskos ir 
miltų, ką tik sumušto sviesto, į drobę įvyniotų šoninės gabalų, į maišus su- 
bertų apelsinų, obuolių ir kriaušių. Užsikėlęs ant peties, Jandris nešėsi stati- 
naitę vyno, o Jisila per petį buvo persimetusi stambią lydeką. Žuvis dydžiu 
beveik prilygo Tirionui. 

Pamačiusi trapo gale stypsantį neūžaugą, Jisila sustojo kaip įbesta, Jan- 
dris atsimušė jai į nugarą, o lydeka vos nenuslydo nuo peties ir nepūkšte- 

lėjo į upę. Antinas padėjo jai išgelbėti žuvį. Jisila rūsčiai nužvelgė Tirioną 
ir, keistai atkišusi tris pirštus, dūrė jais orą. Šiuo gestu šalin vejamos pikto- 
sios jėgos. 

- Leisk, padėsiu tau nešti žuvį, - kreipėsi Tirionas į Antiną. 

— Ne, - atrėžė Jisila. - Nelįsk. Nekišk nagų prie maisto, išskyrus tą, kurį 
pats valgai. 

Neūžauga kilstelėjo rankas. 

— Kaip pasakysi... 

Jandris dunkstelėjęs pastatė vyno statinaitę ant denio. 

— Kur Grifas? - paklausė jis Haldono. 

- Miega. 

— Tai pažadink. Turime naujienų, kurias jam derėtų išgirsti. Selhoryje 
visi tik ir šneka apie karalienę. Sklinda kalbos, kad ji, smarkiai apsiausta, 
tebesėdi Mirine. Jei galima tikėti turgaus gandais, netrukus į karą su ja stos 
ir Senasis Volantis. 

Haldonas niekinamai šyptelėjo. 

- Žuvų pardavėjų skleidžiamomis paskalomis tikėti neverta. Ir vis dėlto, 
manau, šios naujienos Grifą sudomins. Juk žinote, koks jis... 

Taip taręs, Pusiau Meisteris nulipo į laivo triumą. 

Ta mergina į vakarus taip ir neišplaukė. Žinoma, tam ji turėjo rimtų prie- 
žasčių. Tarp Mirino ir Volančio plyti penki šimtai lygų dykumos, dunkso 
kalnai, driekiasi pelkės, visur pilna griuvėsių, be to, įsikūręs prastą vardą 
turintis Mantarisas. Jis vadinamas pabaisų miestu, bet jei Daneiris žygiuotų 
sausuma, kur daugiau galėtų tikėtis gauti maisto ir vandens? Keliauti jūra 
būtų greičiau, bet jeigu ji neturi laivų... 

Kai denyje pasirodė Grifas, lydeka jau spirgėjo ir šnypštė virš gorės ža- 
timis. Kalavijuotis vilkėjo šarvinius marškinius, pečius buvo apsigobęs vil- 
kenų apsiaustu, mūvėjo minkštos odos pirštines ir tamsias vilnones kelnes. 
Jei pamatęs atsipeikėjusį Tirioną jis ir nustebo, tai neišsidavė, tik kaip visada 
rūsčiai į jį dėbtelėjo. Grifas nusivedė Jandrį prie vairalazdės ir ten jiedu ty- 
liai apie kažką kalbėjosi, - taip tyliai, kad neūžauga negirdėjo nė žodžio. 

Pagaliau Grifas pamojo Haldonui prieiti ir tarė: | 

— Turime išsiaiškinti, ar šie gandai teisingi. Lipk į krantą ir pamėgink 
kuo daugiau sužinoti. Kavas pasakys tiesą, jei tik... tau pavyks jį rasti. Užeik 
į „Upeivį ir „Dažytą vėžlį . Kitas užeigas, kuriuose jis lankosi, ir pats žinai. 

- Gerai. Pasiimsiu ir neūžaugą. Keturios ausys visuomet geriau nei dvi. 
Be to, pats žinai, kaip Kavas mėgsta lošti kivasą. 

- Daryk, kaip išmanai. Bet grįžk prieš saulėtekį. Jei dėl ko nors susivėlin- 
si, keliauk pas Auksinės brolijos kovotojus. 

Pasakė kaip tikras lordas, dingtelėjo Tirionui, bet jis laiku prikando 
liežuvį. 

Haldonas apsivilko apsiaustą su gobtuvu, o Tirionas namuose pasiūtą 
juokdario kostiumą iškeitė į kuklesnius, pilkai gelsvus drabužius. Grifas 
jiems abiem davė po kapšą sidabro, paimto iš Ilyrijaus skrynių. 

— Kad lengviau atrištumėte pašnekovams liežuvius... 

Jiedviem žingsniuojant upės pakrante, prieblandą pakeitė nakties tamsa. 
Kai kurie laivai, pro kuriuos jie ėjo, atrodė apleisti, juolab kad ir jų trapai 
buvo nuimti. Kitų laivų deniuose buvo prisigrūdę ginkluotų vyrų, lydinčių 
juodu įtariais žvilgsniais. Prie išorinių miesto sienų, virš prekystalių, švietė 
iš pergamento išlankstyti žibintai, ant grindinio metantys spalvotus šviesos 
apskritimus. Tirionas matė, kaip Haldono veidas pažaliavo, paskui paraudo, 
o tada pasidarė tamsiai raudonas. Per svetimų kalbų lalesį jis išgirdo kažkur 
priekyje skambant keistą muziką: aukštą vingrią fleitos melodiją, lydimą 
būgnų dunksėjimo. Be to, jiems už nugarų skalijo šuo. 

Į gatves buvo išėjusios kekšės. Nesvarbu, ar prie upės, ar prie jūros, uos- 
tas buvo uostas ir ten, kur atplaukdavo jūreivių, galėjai rasti ir kekšių. Gal 
būtent tai tėvas ir norėjo pasakyti? Gal prie jūros kekšėms vieta? 

Lanisporto ir Karaliaus Uosto kekšės buvo laisvos moterys. O jų amato 
sesės Selhoryje buvo vergės: jų statusą rodė po dešine akimi ištatuiruotos 
ašaros. Dauguma jų - senos kaip nuodėmė ir dukart už ją bjauresnės. Jos 
buvo tokios šlykščios, kad galėjo priversti vyrą apskritai atsisakyti šios pra- 
mogos. Krypuodamas pro šalį, Tirionas jautė kekšių žvilgsnius, girdėjo jas 
šnabždantis ir, delnais prisidengus burnas, kikenant. Galima pagalvoti, kad 
niekada nėra mačiusios neūžaugos... 

Prie Upės vartų sargybą ėjo būrys volantiečių ietininkų. Iš jų šarvinių 
pirštinių kyšojo plieniniai nagai, atspindintys deglų šviesą. Jų šalmai primi- 
nė tigrų kaukes, o ant abiejų skruostų buvo ištatuiruoti žali dryžiai. Tirionas 
žinojo, kad volantiečiai kariai vergai savo tigrų dryžiais labai didžiuojasi. 
Kažin, ar jie pasiilgsta laisvės? - ėmė svarstyti jis. Kaip jie elgtysi, jei jaunoji 
karalienė juos išlaisvintų? Kas jie, jei ne tigrai? Kas esu aš, jei ne liūtas? 

Pamatęs neūžaugą, vienas iš tigrų kažką pasakė savo bendrams ir šie nu- 
sijuokė. Jiems priėjus prie vartų, jis nusimovė šarvinę pirštinę plieniniais 
nagais ir po ja mūvėtą prakaitu permirkusią pirštinę, viena ranka stipriai 
suėmė neūžaugą už sprando ir šiurkščiai patrynė jam viršugalvį. Taip neti- 
kėtai užkluptas, Tirionas nė nesipriešino. Po akimirkos viskas buvo baigta. 

- Kas tam sargybiniui užėjo? - paklausė jis Pusiau Meisterio. 

- Jis sako, kad, jei patrini neūžaugos galvą, sėkmė garantuota, - persi- 
metęs keliais sakiniais su sargybiniu pastarojo gimtąja kalba, paaiškino 
Haldonas. 

Tirionas atsisuko į tą vyrą ir prisivertė nusišypsoti. 

- Pasakyk jam, kad, jei pačiulptų neūžaugai kotą, jam dar labiau sektųsi. 

- Geriau nereikia. Visi žino, kad tigrų dantys aštrūs... 

Kitas sargybinis, nekantriai modamas deglu, davė jiems ženklą eiti pro 
vartus. Į Selhorį pirmas įžengė Haldonas Pusiau Meisteris, o Tirionas baikš- 
čiai įkrypavo į miestą jam iš paskos. 

Jiedviem prieš akis atsivėrė didžiulė aikštė. Net dabar, vėlų vakarą, ji 
buvo pilna žmonių, triukšminga, apšviesta. Pakabinti ant grandinių, virš 
užeigų ir malonumų namų durų sūpavosi žibintai, tik šiapus miesto vartų 
jie buvo sumeistrauti iš spalvoto stiklo, o ne iš pergamento. Jiems iš deši- 
nės, priešais raudono akmens šventyklą, liepsnojo didžiulis naktinis lau- 
žas. Šventyklos balkone stovėjo žynys skaisčiai raudonais drabužiais ir rėžė 
pamokslą nedideliam prie laužo susirinkusiam žmonių būreliui. Šiek tiek 
toliau, įsitaisę prie smuklės durų, keliautojai susėdę lošė kivasą, į pastatą, 
kuriame akivaizdžiai buvo įsikūręs viešnamis, ir iš jo nuolat siuvo girti ka- 
reiviai, o prie arklidžių moteris plakė mulą. Keldamas baisų triukšmą, pro 
juos pradardėjo dviratis vežimas, traukiamas nykštukinio baltojo dramblio. 
Čia visiškai kitas pasaulis, pagalvojo Tirionas, nors ne taip labai ir skiriasi 
nuo to, kurį pažįstu. 

Aikštės viduryje dunksojo didžiulė, iš balto marmuro iškalta statula be- 
galvio vyro neapsakomai puošniais šarvais, raito ant taip pat išpuošto karo 
žirgo. 

- Kažin, ką ji galėtų vaizduoti? - garsiai paklausė Tirionas. 

— Tai - triarchas Horonas. Kraujo amžiaus laikais gyvenęs volantiečių 
didvyris. Keturiasdešimt metų jis kasmet būdavo perrenkamas ir grįždavo 
į valdžią, kol rinkimai jį taip nuvargino, kad pasiskelbė triarchu iki gyvos 
galvos. Bet volantiečiams tai nepatiko. Netrukus triarchui Horonui buvo 
įvykdyta mirties bausmė. Jis buvo pririštas prie dviejų dramblių ir perplėš- 
tas pusiau. 

— Rodos, jo statulai trūksta galvos. 

- Jis buvo tigras. Kai į valdžią atėjo drambliai, jų šalininkai ėmė siautėti 
ir kapoti galvas statuloms tų, kuriuos kaltino dėl visų karų ir mirčių. - Jis 
gūžtelėjo. - Bet tai buvo visai kiti laikai. Eime, geriau pasiklausykime, ką 
šneka tas žynys. Galiu prisiekti, kad girdėjau jį minint Daneiris vardą. 

Kitoje aikštės pusėje jiedu prisidėjo prie vis gausėjančios minios, besitel- 
kiančios prie raudonosios šventyklos. Iš visų pusių apstotam miestiečių, be 
jų užpakalių, Tirionui dar ką nors pamatyti buvo sunku. Jis girdėjo beveik 
kiekvieną žynio žodį, bet toli gražu ne visus juos suprato. 

- Ar supranti, ką jis sako? - bendrąja kalba paklausė Haldono Tirionas. 

- Suprasčiau, jei šalia cypaudamas į ausį nestovėtų neūžauga. 

— Aš necypauju. 

Sukryžiavęs rankas ant krūtinės, Tirionas atsisuko ir atidžiai nužvelgė 
veidus vyrų ir moterų, sustojusių pasiklausyti pamokslo. Visur, kur tik metė 
akį, matė tatuiruotes. Vergai. Keturi iš penkių čia susirinkusių yra vergai. 

- Žynys ragina volantiečius eiti kariauti, - paaiškino jam Pusiau Meis- 
teris, - bet dėtis prie teisiųjų ir tapti kariais Šviesos Valdovo Rhloro, kuris 
sukūrė saulę, žvaigždes ir nuolat kovoja su tamsa. Jis sako, kad Nesas ir Ma- 
lakvas nusigręžė nuo šviesos, o jų širdis apjuodino geltonosios rytų harpi- 
jos. Dar jis sako... 

- Drakonai. Šį žodį suprantu. Jis pasakė: „drakonai“. 

— Taip. Drakonai atskrido padėti pelnyti jai šlovės. 

— Jai? Daneiris? 

Haldonas linktelėjo. 

— Beneras iš Volančio pasiuntė žinią. Jos atvykimas - tai senovinės pra- 
našystės išsipildymas. Ji gimė iš dūmų ir druskos, kad sukurtų pasaulį iš 
naujo. Ji - prisikėlęs Azoras Ahajus, o... jos pergalė prieš tamsą grąžins nie- 
kada nesibaigsiančią vasarą... Prieš ją klaupiasi pati mirtis ir visi, kurie žus 
kaudamiesi jos pusėje, prisikels... 

- Ar būtinai turiu prisikelti tuo pačiu kūnu? - susidomėjo Tirionas. Mi- 
nia vis gausėjo. Jis jautė, kaip susirinkę žmonės vis labiau jį spaudžia. - Kas 
tas Beneras? 

Haldonas kilstelėjo antakį. 

- Aukštasis raudonosios Volančio šventyklos žynys. Tiesos Fakelas, Iš- 
minties Šviesa, Vyriausiasis Šviesos Valdovo tarnas, Rhloro vergas. 

Tirionas pažinojo tik vieną raudonąjį žynį - Torą iš Myro, linksmą, 
apkūnų, vynu apsilaisčiusį lėbautoją, kuris slampinėjo po Roberto dvarą, 
maukdamas geriausią karaliaus vyną ir užsidegdamas kalaviją, kai per rite- 
rių turnyrą vykdavo bendros kautynės. 

— Man labiau prie širdies stori, ištvirkę ir begėdžiai žyniai, - tarė jis 
Haldonui, - tie, kurie sėdi ant minkštų pagalvėlių atlasiniais užvalkalais, 
kramsnoja saldumynus ir tvirkina mažus berniukus. O tie, kurie aistringai 
tiki dievais, tik kelia rūpesčių. 

- Galbūt tais rūpesčiais mums pavyks pasinaudoti. Žinau, kur nemažai 
sužinosime. 

Jiedu su Haldonu praėjo pro begalvį didvyrį ir atsidūrė tiesiai priešais 
didelę, iš akmenų sumūrytą užeigą, kurios fasadas išėjo į aikštę. Virš jos 
durų, nuteptas ryškiaspalviais dažais, kybojo gūbriuotas milžiniško vėžlio 
kiautas. Viduje tarsi tolimos žvaigždės blausią šviesą skleidė šimtas raudo- 
nų žvakių. Oras kvepėjo ant ugnies kepama mėsa ir prieskoniais, o jauna 
vergė su vėžlio tatuiruote ant skruosto pilstė žalsvą vyną. 

Haldonas tarpduryje stabtelėjo. 

- Štai ten, tie du vyrai... 

Smuklės nišoje, prie akmeninio tašyto kivaso stalo, sėdėjo du svečiai, 
prisimerkę ir raudonos žvakės šviesoje atidžiai žvelgdami į išrikiuotas figū- 
ras. Vienas buvo liesas ir išblyškęs, juodais, gerokai praretėjusiais plaukais ir 
smailia kaip durklo geležtė nosimi. Kitas buvo plačiapetis ir pilvotas, ilgo- 

mis spirale susiraičiusiomis garbanomis, krentančiomis ant apykaklės. Nė 
vienas iš jų nesiteikė pakelti akių nuo kivaso lentos, kol Haldonas, prisitrau- 
kęs kėdę, neatsisėdo tarp jųdviejų ir nepasakė: 

— Mano neūžauga kivasą lošia geriau už jus abu kartu sudėtus. 

Neslėpdamas paniekos, stambusis vyras pažvelgė į ramybės drumstėjus 
ir kažką burbtelėjo senąja Volančio kalba, bet taip greitai, kad Tirionas nie- 
ko nesuprato. Liesasis atsirėmė į kėdės atlošą. 

- Parduodi jį? - Vesteroso bendrąja kalba pasiteiravo jis Haldono. - Tri- 
archo juokdarių būriui kaip tik trūksta neūžaugos, mokančio lošti kivasą. 

- Jolas - ne vergas. 

— Kaip gaila... 

Liesasis vyras stumtelėjo iš onikso ištekintą dramblį. 

Vyras, sėdintis kitame kivaso stalo gale ir vadovaujantis alebastro ka- 
riuomenei, nepatenkintas vyptelėjo. Ir paėjo sunkiai šarvuotu žirgu. 

— Kokia apmaudi klaida... - tarstelėjo Tirionas. Mat jam taip pat reikėjo 
atlikti savo vaidmenį. 

- Tikrai, - pritarė jam liesasis vyras. Ir atsakė priešininkui paeidamas 
sunkiai šarvuotu žirgu. Tada abu vyrai daug negalvodami kilnojo figūras, 
kol pagaliau liesasis vyras šypsodamasis paskelbė: - Mirtis tau, drauguži. 

Stuomeningasis vyras rūsčiai nužvelgė lentą, atsistojo ir kažką dusliai 
suniurnėjo savąja kalba. Jo priešininkas nusijuokė. 

- Liaukis. Taip bjauriai neūžauga tikrai nedvokia, - tarė jis ir mostu pa- 
kvietė Tirioną sėstis ant tuščios kėdės. - Ropškis, mažasis vyruk. Dėk savo 
sidabrą ant stalo ir pažiūrėsime, ar tikrai gerai moki šį žaidimą. 

Kurį? - norėjo paklausti Tirionas. Jis užsikabarojo ant kėdės. 

— Pavalgęs ir su vyno taure rankoje lošiu daug geriau. 

Liesasis vyras paslaugiai nusisuko, pamojo jaunai padavėjai vergei ir lie- 
pė atnešti jiems pavalgyti ir išgerti. 

Haldonas pasakė: 

— Kilnusis Kavas Nogaris yra Selhorio muitinės pareigūnas. Ir man nė 
karto nėra pavykę laimėti prieš jį kivaso partijos. 

Tirionas užuominą suprato. 

— Gal man nusišypsos laimė? 

Jis atsirišo kapšą ir šalia lentos sidabro monetų bokštą krovė tol, kol Ka- 
vas pagaliau nusišypsojo. 

Už kivaso užsklandos jiedviem rikiuojant kariuomenes, Haldonas atsai- 
niai paklausė: 

— Kas naujo žemupyje? Ar ten kils karas? 

Kavas gūžtelėjo. 

- Junkajiečiai karo norėtų. Jie vadina save išmintingaisiais šeimininkais. 
Ne man spręsti, ar jie išmintingi, bet gudrumo šiems žmonėms tikrai ne- 
trūksta. Pas mus atvyko jų pasiuntinys ir atgabeno kelias skrynias aukso bei 

brangakmenių ir du šimtus vergų - tekamojo amžiaus merginų ir jaunuolių 
glotnia oda, išmokytų teikti visus įmanomus malonumus lovoje. Girdėjau, 
kad to pasiuntinio keliamos puotos tikrai įspūdingos, o kyšiams išleidžia- 
mos sumos - milžiniškos. 

- Junkajiečiai papirko jūsų triarchus? 

— Tik Nesą. - Kavas pakėlė užsklandą ir atidžiai apžvelgė Tiriono išri- 
kiuotą kariuomenę. - Malakvas, nors senas ir be dantų, vis dėlto yra tigras, 
o Donifas dar kartą nebus išrinktas. Miestas trokšta karo. 

— Kodėl? - nusistebėjo Tirionas. - Mirinas - už daugybės lygų, kitame 
jūros krante. Kaip ta miela jaunutė karalienė galėjo įžeisti Senąjį Volantį? 

„ — Miela? - nusijuokė Kavas. - Jei bent pusė iš Vergų įlankos mus pasie- 

kiančių gandų yra teisingi, ta jaunutė karalienė yra tikra pabaisa. Kalbama, 
kad ji ištroškusi kraujo, kad tie, kurie drįsta jai prieštarauti, pamaunami ant 
nusmailintų mietų ir miršta lėta mirtimi. Dar šnekama, kad ji yra burtinin- 
kė, šerianti savo drakonus naujagimių mėsa, ir iš dievų besityčiojanti prie- 
saikos laužytoja, kad ji lyg niekur nieko nutraukia paliaubas, grasina pa- 
siuntiniams ir nusisuka nuo ištikimai jai tarnavusių. Dar kalbama, kad jos 
geidulingumas nepasotinamas, kad ji sanguliauja ir su vyrais, ir su moteri- 
mis, ir su eunuchais, ir net su šunimis bei vaikais, ir vargas tam meilužiui, 
kuris jos nepatenkina. Ji kūnu atsiduoda vyrams, kad pavergtų jų sielas. 

Ak, kaip gerai, pagalvojo Tirionas. Jei karalienė man atsiduoty, mielai 
perleisčiau jai savo sielą, nors ir menką bei skurdžią. 

— „Kalbama“, - pabrėžtinai ištarė Haldonas. - Tik... kas taip kalba? Ar 
tik ne vergų pirkliai ir tremtiniai, kuriuos ji išvijo iš Astaporo ir Mirino? 
Visa tai - niekingos apkalbos. 

- Net ir bjauriausiame šmeižte glūdi tiesos grūdas, - priminė jam Ka- 
vas, - o tikras šios merginos nusižengimas yra aiškus kaip ant delno. Ši pa- 
sipūtusi mergiotė sumanė uždrausti prekiauti vergais, bet ši prekyba nuo 
seno vyksta ne vien Vergų įlankoje. Tai - visą pasaulį apimančios jūrų pre- 
kvbos dalis, o drakonų karalienė ėmė drumsti vandenį. Anapus Juodosios 
Sienos senųjų giminių lordai, girdėdami, kaip virtuvėje jų vergai galanda il- 
gus peilius, negali ramiai miegoti. Vergai augina mums maistą, šluoja mūsų 
gatves, moko mūsų vaikus. Jie saugo mūsų sienas, irkluoja galeras, už mus 
kaunasi mūšiuose. O dabar, pažvelgę į rytus, jie mato iš tolo spindinčią jau- 
nąją karalienę, Grandinių Traukytoją. Senosios giminės negali to pakęsti. 
Prasčiokai taip pat jos nekenčia. Mat net ir labiausiai apskretusio elgetos 
>adėtis yra aukštesnė už vergo. O drakonų karalienė atima jam ir šią pasku- 
:inę paguodą. 

Tirionas stumtelėjo į priekį savo ietininkus. Kavas paėjo lengvai šarvuo- 
zu žirgu. Tirionas perkėlė per vieną langelį arbaletininkus ir pasakė: 

- Rodos, aikštėje pamokslavęs raudonasis žynys ragino miestiečius kau- 
is už sidabrinę karalienę, o ne eiti prieš ją. 

— Raudoniesiems žyniams išmintingiau būtų patylėti, - atsakė Kavas 
Nogaris. - Tarp jų sekėjų ir žmonių, garbinančių kitus dievus, jau būta susi- 
rėmimų. Benero postringavimai tik užtrauks jam baisią rūstybę. 

- Kokie postringavimai? - sukluso neūžauga, pirštais braukdamas per 
prastuomenę simbolizuojančias kivaso figūras. 

Volantietis atsainiai mostelėjo. 

— Volantyje, šventyklos aikštėje, kiekvieną vakarą susirenka tūkstančiai 
vergų ir išlaisvintųjų pasiklausyti Benero, plyšaujančio apie kraujuojančias 
žvaigždes ir pasaulį apvalysiantį liepsnos kalaviją. Savo pamoksluose jis 
tiesmukai rėžia, girdi, jei triarchai pakels ginklus prieš sidabrinę karalienę, 
Volantis neišvengiamai supleškės. 

- Tai galėčiau išpranašauti net aš. Ak, puiku, vakarienė... 

Vakarienei Tirionas gavo lėkštę keptos ožkienos gabalėlių, išdėliotų ant 
žiedais supjaustytų svogūnų. Mėsa buvo pagardinta prieskoniais ir kvapni, 
iš išorės gerokai apskrudusi, o viduje - rausva ir sultinga. Nieko nelaukęs, 
Tirionas čiupo gabalėlį. Šis buvo toks karštas, kad nudegino pirštus, bet 
toks gardus, kad neūžauga nesusilaikęs ištiesė ranką pasiimti antro. Mėsą 
jis užgėrė žalsvu stipriu volantiečių gėrimu, primenančiu vyną, kokio jis, 
rodės, nebuvo ragavęs visą amžinybę. 

- Puiku, - tarė neūžauga, keldamas savo drakoną. - Galingiausia žaidi- 
mo figūra, - pareiškė, kirsdamas vieną iš Kavo dramblių. - Sklinda kalbos, 
kad Daneiris Targarien turi juos tris. 

— Taip, ji turi tris drakonus, - sutiko Kavas, - bet taip pat turi ir triskart 
po tris tūkstančius priešų. Grazdanas Mo Erazas nebuvo vienintelis iš Gel- 
tonojo miesto iškeliavęs pasiuntinys. Kai išmintingieji šeimininkai patrauks 
į karą su Mirinu, prie jų prisidės ir Naujojo Giso legionai. Ir tolosiečiai. Ir 
elyriečiai. Ir net dotrakiai. 

- Dotrakiai stovi ir už jūsų miesto vartų, - įsiterpė Haldonas. 

— Chalas Ponas, - niekinamai mostelėjo liesa ranka Kavas. - Arklių lor- 
dai atjoja, mes duodame jiems dovanų ir jie traukia savais keliais. 

Jis vėl paėjo katapulta, pirštais suspaudė Tiriono alebastro drakoną ir 
nuėmė jį nuo lentos. 

Tada prasidėjo susidorojimas, nors neūžauga atkakliai priešinosi ir su- 
spėjo paeiti dar keliolika kartų. 

- Atėjo laikas graudžioms ašaroms, - pagaliau pareiškė Kavas, žerdama- 
sis sidabrines monetas. - Gal dar vieną partiją? 

— Nereikia, - tarė Haldonas. - Mano neūžauga jau pasimokė kuklumo. 
Manau, bus geriausia, jei grįšime į laivą. 

Aikštėje tebeliepsnojo nakties laužas, bet žynys buvo kažkur dingęs, o 
minia seniai išsiskirsčiusi. Viešnamio languose blausiai švytėjo degančios 
žvakės. Iš pastato sklido moters juokas. 

— Naktis dar tik prasideda, - pasakė Tirionas. - Ko gero, Kavas ne viską 
mums papasakojo. O kekšės iš vyrų, kuriuos aptarnauja, tikrai labai daug 
sužino... 

— Ar tau verkiant reikia moters, Jolai? 

— Neturėdamas meilužių, tik pirštus, vyras palengva pavargsta. - Galbūt 
kekšių vieta būtent Selhoryje? Tame viešnamyje gali būti ir Tiša su ištatui- 
ruotomis ašaromis ant skruosto. - Aš vos nenuskendau. Po tokio sukrėtimo 
vyrui reikia moters. Be to, turiu patikrinti, ar mano kotas nesuakmenėjo. 

Pusiau Meisteris nusikvatojo. 

- Palauksiu tavęs smuklėje prie miesto vartų. Tik, žiūrėk, per ilgai ne- 
užtruk. 

Palyginti su Lanisporto ir Karaliaus Uosto viešnamiais, kuriuose ne- 
ūžauga buvo pratęs lankytis, šis buvo kuklus. Jo savininkas, rodės, nekal- 
bėjo jokia kita kalba, tik volantietiškai, bet sidabrinių monetų dzingsėjimą 
puikiausiai suprato, tad pro durų arką įleido Tirioną į siaurą ir ilgą, smilka- 
lais kvepiantį kambarį, kuriame nuobodžiaudamos ir vienos apsinuoginu- 
sios daugiau, kitos mažiau slampinėjo keturios vergės. Neūžauga sumojo, 
kad dvi iš jų mažiausiai keturias dešimtis kartų buvo sulaukusios savo vardo 
dienos, o jauniausiai galėjo būti penkiolika ar šešiolika metų. Tokių bjaurių 
kekšių, kokios dirbo prieplaukose, Tirionas niekur daugiau nebuvo matęs, 
nors ir šios tikrai nebuvo gražuolės. Viena iš jų akivaizdžiai laukėsi. Kita 
buvo baisiai nutukusi ir puikavosi į krūtų spenelius įvertais geležiniais žie- 
dais. Ir visoms keturioms po viena akimi buvo ištatuiruotos ašaros. 

— Ar turi merginą, mokančią Vesteroso bendrąją kalbą? - paklausė Ti- 
rionas. 

Nieko nesupratęs, viešnamio savininkas tik prisimerkė, tad jis pakarto- 
jo savo klausimą valyriškai. Šį kartą vyras, rodos, vieną kitą žodį suprato 
ir atsakė volantietiškai. „Saulėlydžio mergina“, - tokio atsakymo tesulaukė 
neūžauga. Ir sumetė, jog viešnamio savininkas turi galvoje merginą iš Sau- 
lėlydžio karalysčių. 

"Tokia kekšė čia buvo tik viena, bet - ne Tiša. Ji buvo strazdanotais 
skruostais ir vešliais, rudais, garbanotais plaukais, - vadinasi, galėjai tikėtis 
strazdanotų krūtų ir rudų gaktos plaukų. 

- Tiks, - linktelėjo Tirionas, - be to, dar norėčiau ąsočio vyno. Prie raus- 
vo kūno puikiai tiks raudonas. - Kekšė stebeilijosi į jo veidą nukirsta nosi- 
mi ir jos akyse atsispindėjo neslepiamas pasibjaurėjimas. - Ar atrodau tau 
šlykštus, brangute? Esu bjaurus padaras ir mano tėvas mielai tai patvirtintų, 
jei nebūtų žuvęs ir nedūlėtų po žeme. 

Nors mergina atrodė esanti vesterosietė, bet iš tiesų bendrosios kalbos 
nemokėjo nė žodžio. Gal dar vaikystėje ją sučiupo koks nors vergų pirklys? 
Jos miegamasis buvo mažas, bet ant grindų buvo patiestas myrietiškas kili- 
mas, o čiužinys prikimštas ne šiaudų, bet žąsų plunksnų. 

— Pasakysi man, kuo esi vardu? - imdamas iš kekšės rankų taurę vyno 
paklausė jis. - Ne? - Vynas buvo stiprus, rūgštus ir bylojo be jokių žodžių. - 
Kaip matau, reikės tenkintis tavo tarpkoju. - Tirionas atgalia ranka nusi- 
braukė lūpas. - Ar kada nors turėjai lovoje pabaisą? Ką gi, pats laikas jį ten 
įsileisti. Prašyčiau nusirengti ir gultis ant nugaros. Vikriau. 

Nesusivokdama kekšė stebeilijosi į jį tol, kol Tirionas paėmė iš jos rankų 
vyno ąsotį, pakėlė sijoną ir trūktelėjo jį aukštyn. Tada mergina suprato, ko 
neūžauga iš jos nori, bet vis tiek nepasirodė esanti pati guviausia partnerė. 
Tirionas taip seniai buvo su moterimi, kad nuleido vos į ją įsiskverbęs, po 
trečio stūmio. 

Nusirito nuo jos labiau susigėdęs nei pasitenkinęs. Padariau klaidą. 
Koks aš bjaurus padaras... 

- Gal pažįsti moterį, vardu Tiša? - paklausė jis žiūrėdamas, kaip jo sėkla 
iš kekšės tarpkojo laša ant patalo. Ji nieko neatsakė. - Ar žinai, kur vieta 
kekšėms? 

Mergina ir vėl nepratarė nė žodžio. Jos nugara buvo nuplakta skersai ir 
išilgai ir atrodė nelyginant šašų audimas. Ši mergina, galima sakyti, mirusi. 
Ką tik išdulkinau lavoną. Net jos akys atrodė negyvos. Jai trūksta jėgų net 
manęs nekęsti. 

Tirionui reikėjo vyno. Daug vyno. Abiem rankomis čiupęs ąsotį, jis pa- 
kėlė jo kaklelį prie lūpų. Ėmė srūti raudonas vynas. Ir rykle, ir smakru. Jis 
lašėjo jam nuo barzdos ir gėrėsi į pūkų patalus. Žvakės šviesoje gėrimas at- 
rodė tamsus ir labai panašus į vyną, kuriuo buvo nunuodytas Džofris. Iš- 
gėręs viską iki dugno, Tirionas sviedė tuščią ąsotį šalin ir, pusiau nusiritęs, 
pusiau nušokęs ant grindų, apgraibomis ėmė ieškoti naktipuodžio. Bet jo 
kambaryje nebuvo. Skrandį suspaudė spazmas ir neūžauga keturpėsčias 
ėmė vemti ant kilimo, - ant puikaus, storo, myrietiško, kaip melas guo- 
džiančio kilimo. 

Kekšė iš sielvarto šūktelėjo. Jie suvers visą kaltę merginai, susigėdęs pa- 
galvojo jis. 

— Nuręsk man galvą ir nugabenk ją į Karaliaus Uostą, - paragino jis kek- 
šę. - Mano sesuo padarys iš tavęs ledi ir daugiau niekas niekada tavęs ne- 
plaks. 

Šių Tiriono žodžių mergina taip pat nesuprato, tad jis pražargdino ją, 
užgulė ir paėmė dar kartą. Bent jau tiek ji gebėjo suvokti. 

Kai vynas baigėsi, pagaliau pasitenkinęs Tirionas nuvilko merginos dra- 
bužį ir nusviedė jį prie durų. Supratusi užuominą, ji spruko iš kambario ir 
paliko jį tamsoje vieną, smengantį vis giliau į pūkų prikimštą čiužinį. Aš 
girtas kaip kiaulė. Užsimerkti jis nedrįso, mat bijojo užmigti. Anapus sapno 
skraistės jo laukė Liūdesys. Aukštyn vedantys begaliniai laiptai, - statūs, sli- 
dūs, pavojingi, - o kažkur pačiame jų gale stovėjo Įkapių lordas. Nenoriu 
sutikti Įkapių lordo. Tirionas nevikriai apsivilko drabužius ir apgraibomis 

priėjo prie laiptų. Grifas mane nuplaks. Ir... kodėl ne? Jei koks nors neūžauga 
ir nusipelnė, kad jam iškarštų kailį, tai tas neūžauga esu būtent aš. 

Įveikus pusę laiptų, Tirionui susipynė kojos. Nežinia kaip, bet jam pavy- 
ko ištiesus rankas nevaldomą ritimąsi paversti nerangiu ir skausmingu kūl- 
versčiu. Kai šleptelėjo laiptų papėdėje, menėje sėdinčios kekšės nustebusios 
pakėlė akis. Apsivertęs ir atsistojęs, Tirionas joms nusilenkė. 

- Girtas aš gerokai vikresnis. - Tada jis atsisuko į viešnamio savininką. 
Gaila, bet apdergiau tavo kilimą. Mergina dėl to nekalta. Leisk atlyginti 
nuostolį. 

Taip taręs, jis išsitraukė saują monetų ir švystelėjo jas šeimininkui. 

— Neūžauga, - nuskambėjo duslus balsas jam už nugaros. 

Šešėlių užklotame svečių menės kampe sėdėjo vyras, ant kelių pasiso- 
dinęs besimuistančią kekšę. Tos merginos nė nemačiau. Jei būčiau pamatęs, 
būčiau į viršų nusivedęs ją, o ne strazdanę... Ji buvo jaunesnė už kitas, liekna 
ir graži, ilgais sidabriniais plaukais. Iš pirmo žvilgsnio - lysietė, bet... vyras, 
ant kurio kelių ji sėdėjo, tikrai buvo atkeliavęs iš Septynių Karalysčių. Tvir- 
tai sudėtas, plačiapetis, keturiasdešimties metų arba šiek tiek vyresnis. Pusė 
jo galvos buvo plika, bet skruostai ir smakras apžėlę šiurkščiais šeriais, o 
rankos tokios plaukuotos, jog plaukeliai styrojo net ant krumplių. 

Tirionui jis iš karto nepatiko. O dar labiau nepatiko ant apsiausto iš- 
siuvinėtas ženklas - didelis juodas lokys. Ant vilnonio apsiausto. Net šiame 
karštyje jis vilki vilnonį apsiaustą. Kas, jei ne riteris, galėtų būti toks beviltiš- 
kai kvailas? 

— Kaip malonu taip toli nuo namų išgirsti ausiai įprastą kalbą, - nors 
ir nenoromis pasakė Tirionas, - tik bijau, kad būsi mane su kažkuo supai- 
niojęs. Esu Hugoras Hilas. Ar galėčiau pavaišinti tave taure vyno, mano 
drauge? 

— Jau gana išgėriau. - Riteris nustūmė kekšę nuo kelių ir atsistojo. Šalia, 
ant vagio, įkalto į sieną, kabojo jo kardasaitis. Vyras jį nusikabino ir išsitrau- 
kė kalaviją. Sušiugždėjo oda slystantis plienas. Kekšės smalsiai sužiuro, o jų 
akyse atsispindėjo žvakių šviesa. Viešnamio savininkas kažkur pradingo. — 
Pakliuvai, Hugorai. 

Tirionas negalėjo nei pabėgti nuo to vyro, nei jo įveikti. O kadangi buvo 
girtas, negalėjo tikėtis jo net pergudrauti. Tad skėstelėjo rankomis. 

- Ir ką gi ketini su manimi daryti? 

— Pristatyti karalienei, - atsakė riteris. 


DANEIRIS 


alaza Galarė atvyko į Didžiąją piramidę lydima keliolikos Baltųjų Ma- 

lonybių, - kilmingų mergelių, dar per jaunų, kad būtų atitarnavusios 
savuosius metus šventyklos malonumų soduose. Jų pulkas džiugino akį: 
išdidi sena moteris žaliais drabužiais, apsupta mergaičių, vilkinčių baltai, 
slepiančių veidus po tokios pačios spalvos šydais, apsiginklavusių savo ne- 
kaltybe. 

Karalienė maloniai jas sutiko, o paskui pakvietė Misandėją ir liepė pa- 
sirūpinti, kad mergaitės būtų pavaišintos ir nenuobodžiautų, kol jiedvi su 
Žaliąja Malonybe vakarieniaus. 

Daneiris virėjai pataisė nuostabaus skonio keptos ėrienos su medumi, 
pagardintos trintais mėtų lapeliais ir patiektos su mažomis žaliosiomis fi- 
gomis, kurias karalienė taip mėgo. Maistą į stalą nešė ir gėrimus pilstė du 
mylimi Dani įkaitai: mergaitė elnės akimis, vardu Keza, ir liesas berniukas, 
vardu Grazharas. Jiedu buvo brolis ir sesuo, be to, - Žaliosios Malonybės 
sūnėnas ir dukterėčia, tad, išdidžiai įžengusi į menę, senoji moteris pasi- 
sveikindama juodu pabučiavo ir paklausė, ar vaikai gerai elgėsi. 

- Jie abu buvo labai geri, - patikino ją Dani. - Keza kartais man padai- 
nuoja. Jos balsas labai gražus. O Grazharą ir kitus berniukus seras Barista- 
nas moko vakarietiško riteriškumo paslapčių. 

- Jų gyslomis teka ir mano kraujas, - tarė Žalioji Malonybė, o tuo metu 
Keza pripylė jai taurę tamsiai raudono vyno. - Gera žinoti, kad šie vaikai 
Spindulingajai įtinka. Tikiuosi, kad ir aš galėsiu jai pasitarnauti. - Senės 
plaukai buvo balti kaip sniegas, oda plona tarsi pergamentas, bet, nepaisant 
metų naštos, akys tebežibėjo. Tos akys buvo žalios kaip ir jos drabužiai ir... 
jose atsispindėjo išmintis. - Prašau atleisti už šiuos žodžius, bet Spindulin- 
goji atrodo... pavargusi. Ar naktimis gerai miegi? 

Dani vos susilaikė nenusijuokusi. 

— Miegu prastai. Vakar, prisidengusios nakties tamsa, link Skahazada- 
no aukštupio prasmuko trys kvartiečių galeros. Motinos Vyrai apšaudė jų 
bures degančiomis strėlėmis ir numetė ant jų denių daugybę puodynių su 
liepsnojančiu degutu, bet tie laivai praplaukė labai greitai ir beveik nenu- 
kentėjo. Kvartiečiai atkirto mus nuo įlankos, o dabar ketina atkirsti ir nuo 
upės. Ir dabar jie ne vieni. Prie jų prisidėjo trys Naujojo Giso galeros ir ka- 
rakas iš Toloso. - Į jos siūlymą sudaryti sąjungą tolosiečiai atsakė išvadinę 
ją kekše ir pareikalavo, kad valdžią Mirine ji grąžintų didiesiems šeiminin- 
kams. Tačiau net ir šie žodžiai buvo gerokai malonesni už Mantariso atsa- 
ką, kurį kedro skrynioje atgabeno dengtas vežimas. Toje skrynioje Daneiris 

rado sūdytas savo trijų pasiuntinių galvas. - Gal tavo dievai gali mums pa- 
dėti? Paprašyk jų, kad atsiųstų audrą ir iššluotų galeras iš įlankos. 

— Pasimelsiu ir atnašausiu auką. Galbūt Giso dievai manęs išklausys. - 
Galaza Galarė, nė akimirkos nenuleisdama akių nuo Dani, išgėrė gurkšnelį 
vyno. - Audros siaučia ne tik anapus miesto sienų, bet ir pačiame mieste. 
Pastarąją naktį žuvo dar keli išlaisvintieji - bent jau man taip buvo pranešta. 

— Trys. - Dani ištarus šį žodį, burnoje liko nemalonus prieskonis. - Tie 
bailiai įsilaužė į namus kelių audėjų - išlaisvintųjų moterų, niekam nedariu- 
sių nieko bloga. Jos tik audė gražius kilimus. Virš lovos turiu pasikabinusi jų 
dovanotą gobeleną. Harpijos Sūnūs sulaužė jų audimo stakles, išprievartavo 
ir perrėžė gerkles. 

— Mes apie tai girdėjome. Ir vis dėlto Spindulingajai pakako drąsos į 
skerdynes atsakyti malone. Nenuskriaudei nė vieno iš kilmingųjų vaikų, 
kuriuos laikai įkaitais. 

— Ne, kol kas ne. - Dani jaunuosius savo globotinius pamėgo. Vieni jų 
buvo drovūs, kiti įžūlūs, vieni mieli, kiti paniurę, bet nė vienas nekaltas. — 
Jei imsiu žudyti savo taurininkus, kas pilstys man vyną ir patarnaus per va- 
karienę? - pasakė ji ir kiek įmanydama atsainiau gūžtelėjo. 

Bet žynė nešyptelėjo. 

- Sklando gandai, kad Plikis mielai juos sušertų tavo drakonams. Gy- 
vybė už gyvybę. Už kiekvieną žuvusį Bronzinį Žvėrį jis nužudytų po vieną 
vaiką. 

Dani pastumdė maistą lėkštėje. Ji nedrįso pakelti akių ir pažvelgti į ne- 
toliese stovinčius Grazharą ir Kezą - bijojo apsipilti ašaromis. Plikio širdis 
kietesnė už manąją. Apie įkaitais laikomus vaikus jie galvojo ne kartą. „Har- 
pijos Sūnūs savo piramidėse plyšta juokais, - dar šiandien rytą pasakė jai 
Skahazas. - Kokia nauda iš įkaitų, jei negalima nukirsti jiems galvų?“ Jo 
nuomone, Dani buvo tik silpna moteris. Pakanka ir Hazėjos. Kam ta taika, 
jei ji pasiekiama vaikų krauju? 

- Tos žmogžudystės - ne jų darbas, - tyliai tarė Dani Žaliajai Malony- 
bei. - Nesu karalienė skerdikė. 

- Ir Mirinas už tai tau dėkingas, - linktelėjo Galaza Galarė. - Girdėjome, 
kad Astaporo karalius Skerdikas negyvas. 

— Nužudytas jo paties kareivių, kuriems įsakė žygiuoti ir pulti junkajie- 
čius. - Dani nebuvo malonu tai pasakyti. - Dar karaliaus lavonui nespėjus 
atvėsti, jo vietą užėmė kitas, pasivadinęs Kleonu Antruoju. Jis karaliavo aš- 
tuonias dienas, o tada ir jam buvo perrėžta gerklė. Pretenzijas į karūną pa- 
reiškė žudikas. Ir vyriausioji Kleono sugulovė. Astaporiečiai vadina juodu 
Žudikų karaliumi ir Kekšių karaliene. Jų sekėjai kaunasi gatvių mūšiuose, o 
junkajiečiai ir jų samdomi kalavijuočiai laukia kitapus miesto sienų. 

- Sunkūs atėjo laikai... Spindulingoji, ar galėčiau tau patarti? 

- Juk žinai, kaip vertinu tavo išmintį. 

- Tuomet dabar manęs paklausyk ir tekėk. 

— Ak! 

Tokio patarimo Dani ir tikėjosi. 

- Dažnai girdėjau tave sakant, kad esi tik jauna mergina. Pažvelgus į tave 
atrodo, jog esi dar beveik vaikas, per daug jauna ir trapi, kad galėtum viena 
atlaikyti tokius sunkumus. Tau reikia karaliaus, kuris padėtų nešti šią naštą. 

Dani pasismeigė gabalėlį ėrienos, atsikando ir ėmė lėtai kramtyti. 

— Kaip manai, ar tas karalius galės įkvėpęs taip pūstelėti, kad Ksaro gale- 
ros parplauktų į Kvartą? Ar jis galės pliaukštelėti delnais ir nutraukti Asta- 
poro apsiaustį? Ar jis galės pamaitinti mano vaikus ir grąžinti į mano mies- 
tų gatves taiką? 

— O tu gali? - paklausė Žalioji Malonybė. - Karalius - ne dievas ir vis 
dėlto stiprus vyras gali nemažai nuveikti. Žiūrėdami į tave, mano žmonės 
mato užjūrio užkariautoją, atėjusią žudyti mūsų ir paversti vergais mūsų 
vaikų. Karalius šį požiūrį pakeistų. Kilmingas karalius, kurio gyslomis tekė- 
tų tyras giskarų kraujas, numaldytų miestiečius ir paskatintų juos pripažinti 
tavo valdžią. Bijau, jog kitaip tavo viešpatavimas baigsis tuo, kuo ir prasidė- 
jo: krauju ir ugnimi. 

Dani stumdė maistą savo lėkštėje. 

— O kas turėtų tapti mano kaip karalienės vyru ir karaliumi, kad Giso 
dievai būtų patenkinti? 

— Hizdaras Zo Lorakas, - tvirtai pareiškė Galaza Galarė. 

Dani net nesistengė apsimesti nustebusi. 

— Kodėl Hizdaras? Skahazas taip pat kilmingas vyras. 

- Skahazas yra Kandakas, o Hizdaras - Lorakas. Meldžiu Spindulingo- 
sios man atleisti, bet skirtumo nesuvokia tik tas, kuris pats nėra giskaras. 
Dažnai girdėdavau sakant, jog tavo gyslomis teka Eigono Užkariautojo, 
Džaheirio Išmintingojo ir Deirono Drakono kraujas. O didžiūnas Hizdaras 
turi Mazdako Didingojo, Hazrako Gražiojo ir Zarako Išlaisvintojo kraujo. 

- Ir jo, ir mano protėviai mirę. Gal Hizdaras prikels jų šmėklas ginti Mi- 
rino nuo priešų? Man reikia žmogaus, turinčio laivų ir kalavijų. O tu bruki 
man protėvius. 

— Esame sena tauta. Protėviai mums svarbūs. Tekėk už Hizdaro Zo Lo- 
rako ir pagimdyk jam sūnų - sūnų, kurio tėvas bus harpija, o motina dra- 
konė. Jam atėjus į šį pasaulį, išsipildys pranašystė, o tavo priešai ištirps kaip 
sniegas. 

Eržilas nušuoliuos nuo vieno pasaulio krašto iki kito. Dani suprato, iš kur 
randasi pranašystės. Jos kuriamos iš žodžių, o žodžiai yra vėjas. Lorakas ne- 
turės sūnaus, jiems negims paveldėtojas, suvienysiantis drakoną ir harpiją. 
Kai saulė tekės vakaruose, o leisis rytuose, kai jūros išdžius, o kalnus vėjas 
išpustys it lapus. Tik tada ji gimdoje vėl pajus kūdikio judesius... 


ŠOKIS SU DRAKONAIS 303 


Bet... Daneiris Targarien turėjo kitų vaikų, dešimtis tūkstančių vaikų, 
kurie, išlaisvinti iš grandinių, pasveikino ją kaip savo motiną. Ji prisiminė 
Tvirtąjį Skydą, Misandėjos brolį, prisiminė moterį, vardu Rilona Rėja, taip 
nuostabiai skambinusią arfa. Jokia santuoka jų neprikeltų, bet jei sutuokti- 
nis galėtų padėti sustabdyti skerdynes, tai Dani privalėjo tekėti ir taip ati- 
duoti skolą mirusiems. 

Jei tekėsiu už Hizdaro, ar dėl to užsitrauksiu Skahazo nemalonę? Skahazu 
ji pasitikėjo labiau nei Hizdaru, tačiau Plikis būtų buvęs niekam tikęs kara- 
lius. Mat per greitai supykdavo ir nelengvai atleisdavo. Dani nematė pras- 
mės tekėti už vyro, nekenčiamo kaip ir ji pati. O Hizdaras, - ji tai aiškiai 
matė, - buvo gerbiamas. 

— O ką apie vedybas mano būsimasis mano vyras? - paklausė Daneiris 
Žaliosios Malonybės. Kokia jo nuomonė apie mane? 

- Tavo malonybei reikia tik pasiteirauti. Kilnusis Hizdaras laukia apa- 
čioje. Jei nori, liepk jam ateiti. 

Per daug sau leidi, žyne, pagalvojo karalienė, bet sutramdė pyktį ir prisi- 
vertė nusišypsoti. 

— Kodėl ne? - Ji pasikvietė serą Baristaną ir liepė senajam riteriui atvesti 
Hizdarą. - Lipti teks aukštai. Pasirūpink, kad Grynuoliai jam padėtų. 

Kol didžiūnas pasiekė piramidės viršūnę, Žalioji Malonybė baigė vaka- 
rieniauti. 

- Jei Didingoji leis, jau norėčiau eiti. Neabejoju, kad judviem su kilmin- 
guoju Hizdaru reikia apie daug ką pasikalbėti. - Senė nusivalė ant lūpų li- 
kusį medaus lašelį, atsisveikindama pabučiavo Kezai ir Grazharui į kaktą ir 
vėl nuleido ant veido šilkinį šydą. - Grįšiu į Gailestingumo šventyklą melsti 
dievų, kad nukreiptų mano karalienę išminties keliu. 

Senei išėjus, Dani liepė Kezai pripildyti jos taurę, paleido vaikus ir įsakė 
atvesti Hizdarą Zo Loraką. Bet jei bent žodžiu užsimins apie savo neįkainoja- 
mas kautynių duobes, tikriausiai nustumsiu jį nuo terasos. 

Po paminkštinta liemene Hizdaras vilkėjo paprastą, žalią, dukslų drabu- 
žį. Įėjo labai rimtai nusiteikęs ir žemai nusilenkė. 

- Taip ir nenusišypsosi? - paklausė jo Dani. - Ar aš tikrai tokia baisi? 

- Atsidūręs šalia tokios gražuolės, visada būnu labai rimtas. 

Tai buvo gera pradžia. 

- Išgerk su manimi. - Dani pati pripylė jam taurę. - Žinai, ko čia atė- 
jai. Rodos, Žalioji Malonybė nujaučia, kad, jei už tavęs ištekėsiu, baigsis visi 
mano vargai. 

— Aš nuo tokio drąsaus tvirtinimo susilaikyčiau. Žmogus gimęs kovoti ir 
kentėti. Vargai baigiasi tik mums mirus. Bet tikrai galėčiau būti tau naudin- 
gas. Turiu aukso ir bičiulių, esu įtakingas, be to, mano gyslomis teka Senojo 
Giso kraujas. Nors niekada nebuvau vedęs, turiu du nesantuokinius vaikus, 
berniuką ir mergaitę, tad su manimi tikrai susilauktum įpėdinių. Galiu įkal- 

bėti miestiečius, kad pripažintų tavo valdžią, ir padaryti galą naktinėms 
skerdynėms gatvėse. 

— Šit kaip? —- Dani atidžiai pažvelgė jam į akis. - Kodėl Harpijos Sūnūs 
tavo paliepti turėtų padėti durklus? Ar tu - vienas iš jų? 

— Ne. 

- Ojei būtum, ar prisipažintum? 

Jis nusijuokė. 

— Ne. 

- Plikis žino, kaip išgauti tiesą. 

- Neabejoju, jog Skahazas netrukus priverstų mane prisipažinti. Pralei- 
dęs su juo vieną dieną, tapčiau Harpijos Sūnumi. Praleidęs dvi dienas, tap- 
čiau Harpija. O jei praleisčiau jo draugijoje tris, paaiškėtų, jog Saulėlydžio 
karalystėse, būdamas dar vaikas, nužudžiau savo tėvą. Tada jis pamautų 
mane ant mieto ir galėtum žiūrėti, kaip mirštu, bet... po mano mirties Žu- 
dynės tęstųsi. - Hizdaras pasilenkė prie Dani. - Arba gali už manęs tekėti ir 
leisti, kad pamėginčiau tas žudynes sustabdyti. 

— Kodėl nori ištiesti man pagalbos ranką? Dėl karūnos? 

- Neneigsiu, užsidėti karūną man patiktų. Bet darau tai ne vien dėl to. 
Ar taip jau keista, kad noriu apginti savo žmones, kaip kad tu gini savo iš- 
laisvintuosius? Dar vieno karo Mirinas neištvertų, Spindulingoji. 

Tai buvo geras ir nuoširdus atsakymas. 

— Niekada nenorėjau karo. Kartą nugalėjau junkajiečius, bet pasigailėjau 
jų miesto, nors būčiau galėjusi jį nusiaubti. Karaliui Kleonui su kariuomene 
išžygiavus pulti Junkajaus, aš prie jo neprisidėjau. Net dabar, kai Astaporas 
apsiaustas, laikausi nuošaliai. O Kvartas... Kvartiečiams niekada nesu pada- 
riusi nieko bloga... 

- Ne, tyčia jiems nekenkei, ne, bet Kvartas - pirklių miestas ir kvartie- 
čiai mėgsta girdėti dzingsint sidabrines monetas ir matyti spindint geltoną 
auksą. Panaikinusi prekybą vergais sudavei smūgį, kurį pajuto visi pirkliai 
nuo Vesteroso iki Ašajaus. Kvartas labai priklausomas nuo prekybos ver- 
gais. Kaip ir Tolosas, Naujasis Gisas, Lysas, Tirošis, Volantis... Šis sąrašas 
ilgas, mano karaliene. 

- Tegul jie visi ateina. Čia susidurs su atkaklesniu priešu nei Kleonas. 
Geriau žūsiu kaudamasi, nei vėl uždėsiu savo vaikams grandines. 

- Būtų galima rasti ir kitą išeitį. Manau, junkajiečius pavyktų įtikinti, 
kad tavo išlaisvintuosius paliktų ramybėje, jei tik Garbingoji nuo šios die- 
nos leistų Geltonojo miesto pirkliams netrukdomiems prekiauti vergais ir 
juos ugdyti. Daugiau nereikia lieti niekieno kraujo... 

- „išskyrus kraują tų vergų, kuriuos junkajiečiai ugdys ir kuriais pre- 
kiaus, - baigė Hizdaro mintį Dani suvokdama, kad jo žodžiuose vis dėlto 
yra nemažai tiesos. Galbūt tai geriausia išeitis, kokios galime tikėtis. - Nepa- 
sakei, kad mane myli... 

- Jei Spindulingoji to pageidauja, pasakysiu. 

- Įsimylėjusiam vyrui nederėtų taip atsakyti. 

— O kas ta meilė? Nėra nė vieno sveiko, nesužalotu tarpkoju vyro, kuris 
žvelgtų į tave ir tavęs negeistų, Daneiris. Bet ne dėl to norėčiau tave vesti. 
Prieš tau pasirodant, Mirinas merdėjo. Miestą valdė seniai nulinkusiais ko- 
tais ir senės raukšlėtomis ir išdžiūvusiomis kaip dykumos kelias gaktomis. 
Jie sėdėjo piramidžių viršūnėse gurkšnodami abrikosų vyną ir postringau- 
dami apie senosios imperijos šlovę, o tuo tarpu slinko šimtmečiai ir jiems 
po kojomis trupėjo plytos, iš kurių buvo sumūrytos miesto sienos. Papro- 
čiai ir atsargumas kaustė mus nelyginant geležinės grandinės, kol ugnimi 
ir krauju mūsų -nepažadinai. Atėjo nauji laikai ir radosi naujų galimybių. 
Tekėk už manęs. 

Iš pirmo žvilgsnio jis neatrodo žiaurus, tarė sau Dani, ir kalba kaip tikras 
karalius. 

- Pabučiuok mane, - įsakė ji. 

Hizdaras vėl paėmė jos ranką ir pabučiavo pirštus. 

— Ne taip. Pabučiuok mane, lyg būčiau tavo žmona. 

Hizdaras apglėbė Dani per pečius taip švelniai, tarsi ji būtų paukštukas. 
Tada pasilenkė ir lūpomis palietė jos lūpas. Bučinys buvo lengvas, santūrus 
ir truko neilgai. Dani nepajuto nė menkiausio jaudulio. 

- Gal... pabučiuoti dar kartą? - atšlijęs paklausė Hizdaras. 

- Ne. - Kai Dani įlipdavo į terasoje įrengtą maudomąjį baseinėlį, žuvy- 
tės imdavo kramsnoti jai kojas. Net jos „bučiuodavo“ aistringiau už Hizdarą 
Zo Loraką. - Aš tavęs nemyliu. 

Hizdaras gūžtelėjo. 

- Galbūt ilgainiui pamilsi. Visi žino, kad taip dažnai nutinka. 

Mums taip nenutiks, dingtelėjo jai. Bent jau tol, kol Darijus šalia. Geidžių 
jo, o ne tavęs. 

- Vieną gražią dieną panorėsiu grįžti į Vesterosą ir pareikšti pretenzijas į 
Septynių Karalysčių sostą, teisėtai priklausiusį mano tėvui. 

- Vieną dieną visiems žmonėms teks mirti, bet apie mirtį neverta nuolat 
galvoti. Man labiau patinka gyventi šia diena. 

Dani sukryžiavo rankas ant krūtinės. 

- Žodžiai - kaip vėjas, net tokie kaip meilė arba taika. Labiau tikiu dar- 
bais. Mano Septyniose Karalystėse riteriai leidžiasi į pavojingus žygius, kad 
įrodytų esantys verti savo mylimų mergelių. Jie ieško stebuklingų kalavijų, 
aukso pilnų skrynių arba iš drakono podėlio pavogtų karūnų. 

Hizdaras nustebęs kilstelėjo antakį. 

- Vieninteliai man žinomi drakonai priklauso tau, o stebuklingi kala- 
vijai - dar rečiau randamas lobis. Jei taip trokšti, mielai atnešiu tau žiedų, 
diademų ir aukso pripiltų skrynių. 

— Aš trokštu tik taikos. Tikini mane galįs sustabdyti naktines skerdynes 
gatvėse. Noriu, kad taip ir padarytum. Baik šį slaptą karą, milorde. Tai bus 
tavo bandomasis žygis. Dovanok man devyniasdešimt dienų ir naktų be žu- 
dynių, ir aš sutiksiu, kad esi vertas karūnos. Ar gali tai įvykdyti? 

Hizdaras, rodos, susimąstė. 

- Devyniasdešimt dienų ir naktų be vieno vienintelio lavono, o devy- 
niasdešimt pirmąją mudu susituoksime? 

- Galbūt, - droviai nuleidusi akis tarė Dani. - Nors... visi žino, kad jau- 
nos merginos įnoringos. Gal vis dar norėsiu gauti stebuklingą kalaviją. 

Hizdaras nusijuokė. 

- Jei taip, gausi ir jį, Spindulingoji. Tavo noras - man įsakymas. Bus ge- 
riausia, jei liepsi savo senešalui ruoštis vestuvėms. 

— Kilnusis Reznakas tik to ir laukia. 

Vien miriniečiams sužinojus apie būsimas vestuves, kelias naktis Dani 
tikriausiai būtų galėjusi atsikvėpti, net jei visos Hizdaro pastangos būtų nu- 
ėjusios veltui. Plikis nebus patenkintas, bet Reznakas Mo Reznakas šokinės iš 
džiaugsmo. Dani ir pati nežinojo, kuris iš šių vyrų jai svarbesnis. Be Skahazo 
ir Bronzinių Žvėrių ji buvo kaip be rankų, o Reznako patarimais palengva 
ėmė nepasitikėti. Saugokis išsikvėpinusio senešalo. Gal Reznakas susimokė su 
Hizdaru bei Žalioja Malonybe ir paspendė man spąstus? 

Vos tik Hizdaras Zo Lorakas išėjo, į menę įžengė ilgu baltu drabužiu 
vilkintis seras Baristanas. Per daugybę tarnybos karaliaus sargyboje metų 
baltasis riteris išmoko neįkyrėti, kai karalienė pramogaudavo, tačiau visą 
laiką būdavo netoliese. Jis žino, akimirksniu suprato Dani, ir šiai santuokai 
nepritaria. Raukšlės aplink jo burną atrodė gilesnės nei visada. 

— Ką gi, - tarė jam karalienė, - rodos, vėl tekėsiu. Džiaugiesi dėl manęs, 
sere? 

- Jei tai - įsakymas, tavo malonybe... 

— Hizdaras nėra tas žmogus, kurį būtum parinkęs man į vyrus. 

— Man nedera rinkti tau vyro. 

— Tai tiesa, - sutiko Dani, - bet man svarbu, kad suprastum. Mano žmo- 
nės plūsta krauju. Miršta. Karalienė negali gyventi tik sau, ji turi rūpintis 
karalyste. Turiu rinktis: vedybos arba skerdynės, vedybos arba karas. 

- Tavo malonybe, ar galiu kalbėti atvirai? 

- Žinoma. 

— Gali rinktis ir trečią kelią. 

— Vesterosą* 

Seras Baristanas linktelėjo. 

- Esu prisiekęs tarnauti tavo malonybei ir saugoti tave nuo pavojų, kad ir 
kur keliautum. Mano vieta - šalia tavęs, nesvarbu, ar čia, ar Karaliaus Uos- 
te, bet... tavo vieta Vesterose, Geležiniame soste, priklausiusiame tavo tėvui. 
Septynios Karalystės Hizdaro Zo Lorako niekada nepripažins karaliumi. 


i 

— O Mirinas nepripažins karaliene Daneiris Targarien. Dėl to Žalioji Ma- 
lonybė buvo teisi. Šalia manęs turi būti karalius, kurio gyslomis teka senųjų 
giskarų kraujas. Kitaip miestiečiams aš visada liksiu netašyta barbarė, taranu 
suskaldžiusi jų vartus, ant mietų pamovusi jų artimuosius ir pavogusi jų turtus. 

- Vesterose tu būsi duktė pražuvėlė, grįžusi ir neapsakomai pradžiugi- 
nusi savo tėvą. Kai josi pro šalį, žmonės sveikins tave džiaugsmingais šūks- 
niais ir visi dori vyrai tave mylės. 

- Vesterosas toli... 

— Bet ir gaišdama laiką čia prie jo nepriartėsi. Kuo greičiau paliksime šį 
miestą... 

- Žinau. Viską suprantu. - Dani neišmanė, kaip atverti jam akis. Grįžti 
į Vesterosą ji troško ne mažiau už serą Baristaną, tik pirma turėjo užgydy- 
ti Mirino žaizdas. - Devyniasdešimt dienų - tai ne viena. Hizdarui gali ir 
nepavykti. Jei taip ir atsitiks, dėl jo pastangų vis tiek būsiu laimėjusi laiko. 
Išnaudosiu jį sąjungoms sudaryti, gynybai sustiprinti ir... 

— Ojeijam pavyks? Ką jos malonybė darys tada? 

— Atliks savo pareigą, - niūriai tarė Daneiris. - Juk matei mano brolio 
Reigaro vestuves. Sakyk, ar jis vedė iš meilės, ar iš pareigos? 

Senasis riteris sutriko. 

- Princesė Elija buvo gera moteris, tavo malonybe. Maloni, protinga, 
gailiaširdė, švelni ir sąmojinga. Žinau, kad princas ją labai mėgo. 

Mėgo, pagalvojo Dani. Šis žodis buvo nepaprastai iškalbingas. Ilgainiui ir 
aš galėčiau pamėgti Hizdarą Zo Loraką. Galbūt... 

Seras Baristanas kalbėjo toliau: 

— Mačiau ir tavo tėvo bei motinos santuoką. Atleisk, bet jiedu vienas kito 
nemėgo ir karalystei už tai teko brangiai sumokėti, mano karaliene. 

— Kodėl jie tuokėsi, jei vienas kito nemylėjo? 

- Taip įsakė tavo senelis. Miškų ragana jam išpranašavo, girdi, jų gimi- 
nėje gims pažadėtasis princas. 

— Miškų ragana?! 

Dani pasijuto priblokšta. 

- Ji atkeliavo į dvarą kartu su Džene iš Senųjų Akmenų. Žema, liesa ir 
bjauri pažiūrėti. Dauguma dvariškių vadino ją neūžauga, bet ledi Dženė ją 
vertino ir nuolat tvirtino, girdi, ta ragana yra miškavaikė. 

— Kur vėliau ją nubloškė likimas? 

- Į Samerholą. 

Šis pavadinimas buvo persmelktas pražūties. 

Dani atsiduso. 

— Palik mane vieną. Labai pavargau. 

- Kaip įsakysi. - Seras Baristanas nusilenkė ir apsisukęs nuėjo. Bet prie 
durų stabtelėjo. - Atleisk man... Tavo malonybė turi lankytoją. Ar pasakyti, 
kad ateitų rytoj? 

- Kas jis? 

— Naharis. Audrašaukliai grįžo į miestą. 

Darijus. Jai suspurdėjo širdis. 

- Arilgai... Kada jis... - Dani sunkiai rinko žodžius. 

Bet seras Baristanas, rodos, ją suprato. 

- Jis atėjo tavo malonybei vakarieniaujant su žyne. Žinojau, kad nenori 
būti trukdoma. Kapitonas su savo naujienomis gali palaukti iki rytojaus. 

— Ne. - Tarsi galėčiau užmigti žinodama, jog kapitonas taip arti... - Tuoj 
pat jį pakviesk. Beje... šį vakarą tavęs man nebereikės. Su Darijumi būsiu 
saugi. Ir būk geras, atsiųsk pas mane Iri ir Džiki. Ir Misandėją. 

Man reikia persirengti ir pasipuošti. 

Kai tarnaitės atėjo, Dani joms taip ir pasakė. 

— Ką tavo malonybė norėtų vilkėti? - paklausė Misandėja. 

Norėčiau apsigaubti žvaigždžių šviesa ir jūros puta, pagalvojo Dani, ir šil- 
ko atraiža, apnuoginančia kairę krūtį, kad Darijus galėtų ja žavėtis. Ak, dar 
norėčiau gėlių į plaukus. Kai jiedu susipažino, visą laiką, kol keliavo iš Jun- 
kajaus į Miriną, kapitonas kasdien atnešdavo jai gėlių. 

- Atneškite pilką lininę suknią su perlais puoštu korsažu. Ir baltos liūte- 
nos kailį. 

Apsisiautusi Drogo liūtena, Dani visuomet jausdavosi saugesnė. 

Kapitoną Daneiris priėmė terasoje, sėdėdama po kriauše ant akmeninio 
suolo. Dangumi virš miesto slinko mėnulio pjautuvas, lydimas daugybės 
žvaigždžių. Darijus Naharis išdidžiai įžengė į terasą. Rodos, jis net stovi iš- 
didžiai. Kapitonas mūvėjo dukslias dryžuotas kelnes į raudonos odos auli- 
nius batus sukištomis klešnėmis, vilkėjo balto šilko marškinius ir iš aukso 
žiedų sunertą liemenę. Trišakė jo barzda buvo skaisčiai raudona, vešlūs ir 
akį rėžiantys ūsai - auksiniai, o ilgų garbanotų plaukų sruogos nudažytos 
ir skaisčiai raudonai, ir aukso spalva. Prie vieno klubo jam kabojo stiletas, 
prie kito - dotrakių arachas. 

- Skaisčioji karaliene, - tarė jis, - kol manęs nebuvo, tu dar labiau išgra- 
Žėjai. Argi tai įmanoma? 

Prie tokių liaupsių karalienė buvo pratusi, ir vis dėlto komplimentas iš 
Darijaus lūpų reiškė gerokai daugiau, nei ištartas tokių vyrų kaip Reznakas, 
Ksaras arba Hizdaras. 

- Sveikas, kapitone. Girdėjau, kad Lazare gerai pasitarnavai. 

Aš tavęs taip pasiilgau... 

- Tavo kapitonas gyvena vien tam, kad tarnautų savo žiauriai karalienei. 

— Kodėl žiauriai? 

Jo akyse atsispindėjo mėnesiena. 

- Jis lėkė visų vyrų priešakyje, kad tik greičiau pamatytų jos veidą, tačiau 
buvo paliktas kankintis ir laukti, kol karalienė su kažkokia sudžiūvusia sene 
pavalgys ėrienos ir figų. 

Niekas man nepranešė, kad grįžai, mintyse pasiteisino Dani, jei būtų pra- 
nešę, būčiau apsimetusi kvailele ir iš karto liepusi tave pakviesti. 

- Vakarieniavau su Žaliąja Malonybe. - Rodos, apie Hizdarą buvo ge- 
riau neužsiminti. - Man skubiai reikėjo išmintingo jos patarimo. 

— O man skubiai reikia tik vienos vienintelės moters, vardu Daneiris. 

- Gal liepti atnešti valgio? Tu tikriausiai alkanas. 

- Dvi dienas nieko burnoje neturėjau, bet dabar, atsidūręs čia, puotauju 
matydamas tavo grožį ir man to pakanka. 

- Mano grožis pilvo tau nepripildys. - Nuskynusi kriaušę, Dani švystelė- 
joją Darijui. - Suvalgyk. 

- Jei karalienė man liepia... - Darijus atsikando kriaušės, žybtelėjo auk- 
sinis jo dantis. Smakru į skaisčiai raudoną barzdą nutekėjo šlakelis sulčių. 

Giliai širdyje Dani tebebuvo mergaitė ir taip troško jį pabučiuoti, kad 
net jautė silpnumą kojose. Jis bučiuotų šiurkščiai, kaip laukinis, tarė ji sau, ir 
nekreiptų dėmesio nei į mano šūksnius, nei į įsakymą liautis. Bet pasauliui ji 
buvo karalienė ir suprato, jog tai būtų kvailystė. 

— Papasakok, kaip sekėsi kelionė. 

Darijus atsainiai gūžtelėjo. 

- Junkajiečiai pasiuntė būrį samdomų kalavijuočių užimti Kizajaus 
perėjos. Jie vadina save Ilgosiomis Ietimis. Užpuolėme juos naktį ir kelis pa- 
siuntėme į pragarą. Lazare nužudžiau du savo seržantus, mat jie susimokė 
nugvelbti brangakmenius ir aukso luitą, kurį karalienė patikėjo man įteikti 
kaip dovaną avių žmonėms. O visa kita vyko taip, kaip buvau žadėjęs. 

— Kiek vyrų praradai kovose? 

- Devynis, - atsakė Darijus, - bet keliolika Ilgųjų Iečių nusprendė geriau 
tapti Audrašaukliais nei lavonais, tad dabar turime trimis kariais daugiau. 
Pasakiau jiems, kad ilgiau gyvens kaudamiesi kartu su tavo drakonais, o ne 
stoję į kovą prieš juos, ir vyrai suprato, jog kalbu išmintingai. 

Tai išgirdusi, Daneiris sukluso. 

- Jie gali būti Junkajaus šnipai... 

- Šnipinėti jie per kvaili. Tu jų nepažįsti. 

— Tu - taip pat. Pasitiki jais? 

— Aš pasitikiu visais. Bet mano pasitikėjimas siekia tik tiek, kiek galiu 
nuspjauti. - Darijus išspjovė kriaušės sėklą ir į jos įtarumą atsakė šypsena. — 
Gal atnešti tau jų galvas? Jei įsakysi, taip ir padarysiu. Vienas iš jų plikas, du 
nešioja kasas, o dar vienas dažosi barzdą keturiomis spalvomis. Sakyk, argi 
šnipas vaikštinėtų su tokia barzda? Būdamas už keturių dešimčių žingsnių, 
svaidytojas akmeniu gali išmušti mašalui akį, o bjaurusis daug išmano apie 
žirgus, bet jei mano karalienė sako, kad jie turi mirti... 

— Aš taip nesakiau. Aš tik... Tiesiog nenuleisk nuo jų akių, - pasakė Dani 
ir pasijuto apsikvailinusi. Būdama su Darijumi, ji visada jausdavosi truputį 

paika. Žioploka, mergaitiška ir apykvailė. Kažin, ką jis apie mane galvoja? Ir 
Daneiris paklausė visai ko kito: - Ar avių žmonės atsiųs mums maisto? 

- Javai bus supilti į baržą ir atplukdyti Skahazadanu, mano karaliene, o 
kitas gėrybes per Kizajaus perėją atgabens karavanas. 

- Tik ne Skahazadanu. Nuo šios upės esame atkirsti. Nuo jūros taip pat. 
Pats matei laivus įlankoje. Kvartiečiai paskandino trečdalį mūsų žvejybos 
laivų, o dar trečdalį pagrobė. Likusiųjų įgulos taip įbaugintos, kad bijo iš- 
plaukti iš uosto. Mūsų prekyba, ir taip jau buvusi vangi, visiškai sustojo. 

Darijus švystelėjo į šalį kriaušės graužtuką. 

- Kvartiečių gyslomis teka pienas. Parodyk jiems drakonus, ir jie spruks 
kiek įkabindami. 

Dani nenorėjo kalbėti apie drakonus. Į jos dvarą, nešini sudegintais kau- 
lais, vis dar ateidavo ūkininkai ir skųsdavosi praradę avių, nors Drogonas į 
miestą taip ir negrįžo. Kai kurie pasakojo matę jį šiauriau upės, skrendantį 
virš Dotrakių Žolės jūros. Duobėje kalinamas Viserionas perkrimto vieną 
grandinę; tramdyti juodu su Reigalu kasdien buvo vis sunkiau. Grynuoliai 
jai pasakojo, jog kartą geležinės durys įkaito iki raudonumo ir visą dieną 
niekas nedrįso jų liesti. 

— Astaporas taip pat apsiaustas. 

- Man tai ne naujiena. Vienas iš Ilgųjų Iečių dar kelias valandas buvo 
gyvas ir mums papasakojo, kad Raudonajame mieste žmonės valgo vieni 
kitus. Jis sakė, kad netrukus ateis ir Mirino eilė, tad išlupau jam liežuvį ir 
sušėriau geltonajam šuniui. Joks šuo neėstų melagio liežuvio. Bet kai gelto- 
nasis liežuvį suėdė, supratau, kad tas vyras sakė tiesą. 

— Karas vyksta ir mano mieste. - Ji papasakojo Darijui apie Harpijos Sū- 
nus, apie Bronzinius Žvėris ir apie krauju aptekusias plytas. - Priešai mane 
supa ir mieste, ir užjo gynybinių sienų. 

— Pulk, - nedvejodamas patarė Darijus. - Priešų apsuptas vyras negali 
apsiginti. Jei mėginsi gintis, atmušant kalavijo kirtį kas nors suvarys kirvio 
ašmenis tau į nugarą. Ne. Jei susidūrei su daugybe priešų, pasirink silpniau- 
sią, nužudyk jį, leisk jį sutrempti žirgui ir spruk. 

— Kur turėčiau sprukti? 

— Į mano lovą. Į mano glėbį. Į mano širdį. 

Darijaus aracho ir stileto rankenų buožes atstojo iš aukso nukaldin- 
tos nuogų ir ištvirkusių moterų figūros. Puikiai suvokdamas, kad elgiasi 
nešvankiai, ir geidulingai šypsodamasis, Darijus nykščiais ėmė per jas 
braukyti. 

Dani pajuto, kad ją išmušė raudonis. Rodės, tarsi Darijus glamonėtų ją. 
nenoromis troško tapti jo ištvirkėle. Niekada neturėčiau likti su juo viena. 
Darijus pernelyg pavojingas, kad galėtume likti vieni du. 

- Žalioji Malonybė sako, kad turėčiau tekėti ir kad karaliumi turėtų tapti 
giskaras, - susijaudinusi pasakė Daneiris. - Ji ragina mane tekėti už kilmin- 
gojo Hizdaro Zo Lorako. 

— Už to išperos? - prunkštelėjo Darijus. - O kodėl ne už Pilkojo Kirmio, 
jei užsimanei savo lovoje eunucho? Ir apskritai, ar tu nori karaliaus? 

Geidžiu tavęs. 

- Noriu taikos. Daviau Hizdarui devyniasdešimt dienų žudynėms su- 
stabdyti. Jei jis tai padarys, imsiu jį į vyrus. 

— Geriau tekėk už manęs. Aš tą pačią užduotį atliksiu per devynias 
dienas. 

Juk žinai, kad negaliu to padaryti, vos nepasakė ji. 

- Kovoji su šešėliais, nors turėtum kautis su tais, kurie juos meta, — 
kalbėjo Darijus. - Patarčiau visus juos nužudyti ir pasiimti jų turtus. Tik 
šnipštelėk įsakymą ir tavo Darijus supils jų galvų kalną, aukštesnį už šią 
piramidę. 

- Jei tik žinočiau, kas jie... 

- Zakas, Palas ir Merekas. Jie ir visi į juos panašūs. Didieji šeimininkai. 
Kas daugiau galėtų būti tavo priešai? 

Jo narsa prilygsta kraujo troškimui. 

— Neturime įrodymų, kad tai jų darbas. Nori, kad imčiau žudyti savo 
valdinius? 

- Tavo valdiniai mielai nužudytų tave. 

Darijus taip ilgai buvo iškeliavęs, kad Dani spėjo pamiršti, kas jis toks. 
Bet dabar prisiminė, kad samdomi kalavijuočiai iš prigimties yra klastingi. 
Linkę išduoti, nepatikimi, žiaurūs. Jis visada liks tuo, kuo buvo. Ir niekada 
neįgis karaliui reikalingų savybių. 

- Jų piramidės stiprios, - paaiškino ji Darijui. - Mes jas užimtume, bet 
patirtume didžiulių nuostolių. Be to, vos užpultume vieną, kitos prieš mus 
sukiltų. 

— Tai sugalvok kokią nors dingstį ir išviliok juos iš piramidžių. Vestuvės 
būtų puiki proga. Kodėl ne? Pasižadėk tekėti už Hizdaro, ir visi didieji šei- 
mininkai sugužės pasižiūrėti vestuvių ceremonijos. O kai susirinks Gailes- 
tingumo šventykloje, leisk jų imtis mums. 

Dani pasibaisėjo. Jis - pabaisa. Narsus pabaisa, bet... pabaisa. 

- Prilygini mane karaliui Skerdikui? 

— Geriau būti skerdiku nei mėsa. Visi karaliai yra skerdikai. O karalienės 
kitokios? 

— Ši karalienė kitokia. 

Darijus gūžtelėjo. 

- Dauguma karalienių apskritai neturi gyvenime kito tikslo, tik šildyti 
kokio nors karaliaus lovą ir nuolat gimdyti jam sūnus. Jei ketini būti tokia 
karalienė, bus geriausia, jei tekėsi už Hizdaro. 

Daneiris užsiplieskė pykčiu. 

— Pamiršai, kas esu?! 

— Ne. O tų? 

Už tokį įžūlumą Viseiris būtų liepęs jį nukirsdinti. 

— Mano gyslomis teka drakonų kraujas. Nedrįsk manęs mokyti. - Dani 
atsistojo, o liūtena nuslydo jai nuo pečių ir nukrito ant grindų. - Išeik. 

Darijus energingai nusilenkė. 

- Gyvenu tam, kad paklusčiau. 

Jam išėjus, Daneiris pasikvietė serą Baristaną. 

— Noriu, kad Audrašaukliai vėl trauktų į žygį. 

- Tavo malonybe... Jie ką tik grįžo... 

- Noriu, kad jie iškeliauty. Liepk jiems žvalgyti Junkajaus apylinkes ir 
ginti visus karavanus, traukiančius Kizajaus perėja. Nuo šiol Darijus už savo 
darbus atsiskaitys tau. Gerbk jį taip, kaip priklauso, pasirūpink, kad jo vyrai 
gautų deramą atlygį, bet daugiau jokia dingstimi neleisk jo pas mane. 

— Klausau, tavo malonybe. 

. Tą naktį Daneiris nesudėjo bluosto, tik vartėsi ir blaškėsi lovoje. Ji net 
pasikvietė Iri tikėdamasi, kad merginos glamonės ją nuramins ir padės už- 
migti, bet po kelių minučių dotrakių merginą pavarė. Iri buvo miela, švelni 
ir tinkamai nusiteikusi, bet... ji nebuvo Darijus. 

Ką aš padariau? - pagalvojo Dani, susirangiusi viena lovoje. Taip ilgai 
laukiau jo grįžtant, o tada išvijau. 

— Jis būtų pavertęs mane pabaisa, - sušnabždėjo ji, - karaliene skerdike. 

Bet tuoj prisiminė kažkur toli skraidantį Drogoną ir dar du duobėje įka- 
lintus drakonus. Ir mano rankos suteptos krauju. Ir rankos, ir širdis. Mudu su 
Darijumi ne tokie ir skirtingi. Mes abu pabaisos. 

is neturėjo taip ilgai užtrukti, tarė sau Grifas, žingsniuodamas po „Dro- 
| beni mergelės“ denį. Ar jie prarado ne tik Tirioną Lanisterį, bet ir Hal- 
doną? Ar galėjo volantiečiai paimti jį į nelaisvę? Kartu su juo reikėjo pasiųsti 
Dakfildą. Haldonu nebuvo galima pasitikėti. Tai paaiškėjo Selhoryje, kai jis 
leido pasprukti neūžaugai. 

„Drovioji mergelė“ buvo prišvartuota kuklesnėje ilgos ir netvarkingai 
laivų prisigrūdusios upės pakrantės vietoje, tarp pasvirusio, daug metų 
prieplaukoje stovinčio kartimis stumiamo laivo bei komediantų baržos da- 
žytu korpusu. 

Diena buvo karšta ir tvanki, - kaip ir visos, kurias jiems teko ištverti 
praplaukus Liūdesį. Laivų prigrūstą Volonterio prieplauką negailestingai 
kepino pietų kraštų saulė, bet dėl baisaus karščio Grifas rūpinosi mažiau- 
siai. Per tris mylias į pietus nuo miesto, - gerokai šiauriau, nei jis tikė- 
josi, - buvo įsikūrusi Auksinė brolija, o triarchas Malakvas su penkiais 
tūkstančiais pėstininkų ir tūkstančiu raitelių išžygiavo į šiaurę, ketinda- 
mas atkirsti juos nuo kelio, vedančio link upės deltos. Daneiris Targarien 
tebesėdėjo kitame pasaulio krašte, o Tirionas Lanisteris... na, jis galėjo 
būti beveik bet kur. Jei dievai maloningi, nuręsta Lanisterio galva dabar 
jau pakeliui į Karaliaus Uostą, bet greičiausiai neūžauga, sveikas, gyvas, 
tūnojo kažkur netoliese prisiplempęs kaip maišas ir vėl rengėsi iškrėsti 
kokią nors niekšybę. 

- Po septyniais pragarais, kur Haldonas? - pasiskundė Grifas ledi Lemo- 
rei. - Kiek trunka nupirkti tris arklius? 

Ji tik gūžtelėjo. 

- Milorde, ar nebūtų saugiau palikti berniuką čia, laive? 

- Taip, saugiau. Bet ne išmintingiau. Jis jau suaugęs vyras ir yra gimęs 
žengti šiuo keliu. 

Šis delsimas Grifui įsiėdė iki gyvo kaulo. Jis pavargo nuo slapstymosi, 
nuo laukimo ir nuo amžino atsargumo. Atsargumui dabar jau neturiu laiko. 

— Tiek metų iš kailio nėrėmės, kad paslėptume princą Eigoną, - priminė 
jam Lemorė. - Taip, ateis laikas jam išsitrinkti plaukus ir prisistatyti pasau- 
liui tikruoju vardu, bet dabar dar per anksti. Ne laikas tai padaryti samdo- 
mų kalavijuočių stovykloje. 

- Jei Haris Striklandas nori princui pakenkti, slapstymasis „Droviojoje 
mergelėje“ jo neapsaugos. Striklandas turi savo žinioje dešimt tūkstančių 
kalavijų. O mes turime tik Antiną. Eigonas - tikras princas. Jie privalo tai 
pamatyti - ir Striklandas, ir jo vyrai. Juk jie - princo Eigono kariuomenė. 

- Jie princo Eigono kariai tik dėl to, kad buvo nusamdyti ir gavo atlygį. 
Tai yra dešimt tūkstančių svetimų ginkluotų vyrų, dar būrys prisiplakėlių 
ir gauja, visada sekanti paskui karo stovyklą. Ir vieno iš jų pakanka, kad 
mus pražudytų. Jei Hugoro galva verta krūvos monetų, kažin, kiek Sersėja 
Lanister sumokėtų už teisėtą Geležinio sosto įpėdinį? Tų vyrų tu nepažįsti, 
milorde. Nuo tų laikų, kai jodinėjai kartu su Auksine brolija, praėjo kelioli- 
ka metų, o senas tavo draugas miręs. 

Juodoji Širdis. Kai paskutinį kartą Grifas su juo išsiskyrė, Mailsas Toi- 
nas atrodė toks sveikas ir stiprus, jog sunku buvo patikėti, kad jis negyvas. 
Auksinė kaukolė ant mieto ir jį pakeitęs Benamis Haris Striklandas. Grifas 
suprato, kad Lemorė teisi. Kad ir kas prieš tremtį Vesterose buvo jų tėvai ir 
seneliai, dabar Auksinės brolijos vyrai buvo paprasčiausi samdomi kalavi- 
juočiai, o samdomu kalavijuočiu negalėjai pasitikėti. Ir vis dėlto... 

Vakar naktį jis vėl sapnavo Akmeninę Septą. Vienui vienas su kalaviju 
rankoje jis bėgo nuo vieno namo prie kito, laužė duris, lėkė laiptais į viršų, 
šokinėjo nuo stogo ant stogo, o jam ausis buvo užgulęs tolumoje skamban- 
čių varpų gaudesys. Galvoje aidėjo duslus bronzos dundėjimas ir šaižus si- 
dabro skimbčiojimas, ta garsų nedarna varė iš proto ir skambėjo vis garsiau, 
kol pagaliau ėmė rodytis, kad galva ims ir susprogs. 

Po Varpų mūšio praėjo septyniolika metų, bet išgirdus gaudžiant varpus 
jam ir šiandien pakerta kojas. Tiesa, kiti primygtinai tvirtino, jog karalystė 
pražuvo, kai prie Trišakio Robertas karo kūju nukovė princą Reigarą, tačiau 
mūšis prie Trišakio apskritai nebūtų įvykęs, jei tik tenai, Akmeninėje Septo- 
je, grifas būtų nužudęs elnią. Tą dieną mums visiems skambėjo varpai. Eiriui 
ir jo karalienei, Elijai iš Dorno ir mažajai jos dukrytei, visiems Septyniose 
Karalystėse gyvenusiems ištikimiems vyrams ir doroms moterims. Ir mano si- 
dabriniam princui. 

- Parodyti pasauliui princą Eigoną ketinome tik nukeliavę pas karalienę 
Daneiris... - pasakė Lemorė. 

- Toks mūsų ketinimas buvo tuomet, kai tikėjomės, jog mergina traukia 
į vakarus. Bet mūsų drakonų karalienė šį planą paleido pelenais, o per tą 
storą kvailą pentosietį sučiupome drakonę už uodegos ir skaudžiai nudegė- 
me pirštus. 

- Iš kur Ilyrijus galėjo žinoti, kad ta mergina nuspręs likti Vergų įlankoje? 

- Jis nežinojo, nei kad Karalius Elgeta mirs jaunas, nei kad netrukus po 
joįaną pasaulį iškeliaus chalas Drogas. Tik nedidelė dalis to, ką tas storulis 
buvo numatęs, tapo tikrove. - Pirštine apmauta plaštaka Grifas pliaukš- 
telėjo per savo ilgojo kalavijo rankeną. - Daug metų šokau pagal storojo 
pirklio dūdelę, Lemore. Ir kas iš to? Princas yra suaugęs vyras. Išmušė jo 
valanda ir... 

— Grifai! - garsiai šūktelėjo Jandris, perrėkdamas mimų varpo skambėji- 
mą. - Haldonas grįžo! 

Ir jis neklydo. Krantine link prieplaukos galo žingsniavo Pusiau Meiste- 
ris, sukaitęs ir susitaršęs. Žemiau plono, drobinio jo drabužio pažastų buvo 
matyti tamsesni, įsigėrusio prakaito palikti ratai, o pailgas jo veidas atrodė 
toks pat rūstus kaip ir Selhoryje, kai grįžo į „Droviąją mergelę“ ir prisipaži- 
no praganęs neūžaugą. Tačiau jis vedėsi tris arklius ir tai buvo svarbiausia. 

- Atvesk vaikinuką, - liepė Grifas Lemorei. - Ir žiūrėk, kad būtų pasi- 
ruošęs. 

— Kaip įsakysi... - nepatenkinta tarstelėjo ji. 

Tegul sau širsta. Grifui patiko Lemorė, bet tai nereiškė, kad jam reikėjo 
jos pritarimo. Jos užduotis buvo supažindinti princą su Tikėjimo tiesomis 
ir ji tai padarė. Tačiau jokios maldos negalėjo grąžinti jam Geležinio sosto. 
Tai jau buvo Grifo darbas. Kartą princą Reigarą jis jau apvylė. Ir neketino 
apvilti jo sūnaus, bent jau kol bus gyvas. 

Bet Haldono arkliai Grifui nepatiko. 

— Geresnių neradai? - priekaištingai paklausė jis Pusiau Meisterio. 

— Ne, - suirzęs atšovė Haldonas, - ir geriau neklausk, kiek už juos su- 
plojau. Kitame upės krante pasirodžius dotrakiams, bene pusė volonterie- 
čių nusprendė, kad bus geriau palikti miestą, tad arkliai kasdien vis labiau 
brangsta. 

Reikėjo eiti man pačiam. Po to, kas įvyko Selhoryje, jam buvo sunku pa- 
sitikėti Haldonu taip, kaip anksčiau. Jis leido, kad neūžauga savo mitriu lie- 
žuviu užkalbėtų dantis. Leido jam eiti į viešnamį vienam, o pats kaip pasku- 
tinis kvailys liko stypsoti aikštėje. Viešnamio šeimininkas dievagojosi, kad 
mažasis vyras išėjo su į nugarą įremtais kalavijo ašmenimis, bet Grifui buvo 
sunku tuo patikėti. Neūžaugai tikrai būtų pakakę proto susirengti pabėgi- 
mą. Girtas jo pagrobėjas, apie kurį papasakojo kekšės, galėjo būti visai ne 
grobikas, o neūžaugos samdytas statytinis. Dėl to dalis kaltės tenka ir man. 
Kai neūžauga kūnu užstojo Eigoną nuo akmeninio, praradau budrumą. Vos 
tik išvydau neūžaugą, man iš karto reikėjo perrėžti jam gerklę. 

— Manau, tiks ir tokie arkliai, - pasakė jis Haldonui. - Stovykla vos už 
trijų mylių į pietus. 

„Drovioji mergelė“ būtų nuplukdžiusi juos tenai daug greičiau, bet Gri- 
fas nenorėjo, kad Haris Striklandas žinotų, kur yra jis ir princas. Nežavėjo jo 
ir tai, kad būtų tekę bristi per seklumą, o paskui kopti dumblinu pakrantės 
šlaitu. Tokiu keliu galėjo atvykti samdomas kalavijuotis su sūnumi, bet ne 
įtakingas lordas su savo princu. 

Kai lydimas Lemorės iš kajutės išėjo vaikinas, Grifas atidžiai jį nužvelgė. 
Princas buvo prisijuosęs kardasaitį su kalaviju ir durklu, avėjo juodus batus, 
nublizgintus taip, kad aulai veidą rodė, ir vilkėjo juodą apsiaustą skaisčiai 
raudono šilko pamušalu. Jo plaukai buvo ištrinkti, pakirpti ir ką tik nudažy- 
ti tamsiai mėlynai, tad jo akys taip pat atrodė žydros. Jam ant kaklo kabojo 
juoda geležies grandinė, o ant jos buvo suverti trys dideli rombo formos 

rubinai - magistro Ilyrijaus dovana. Raudona ir juoda. Drakono spalvos. Tai 
buvo gerai. 

- Atrodai, kaip dera princui, - pagyrė jis vaikiną. - Matydamas tave, tė- 
vas tavimi dabar didžiuotųsi. 

Jaunasis Grifas pirštais persibraukė plaukus. 

- Tie mėlyni dažai man jau įgriso. Reikėjo juos išplauti. 

— Netrukus taip ir padarysime. - Ir Grifui būtų patikę sugrąžinti savo 
plaukams tikrąją spalvą, nors šie, kadaise buvę rudi, dabar jau gerokai pra- 
žilo. Jis patapšnojo vaikinui per petį. - Gal jau jokime? Tavo kariuomenė 
laukia tavęs atvykstant. 

— Kaip man patinka šie žodžiai... Mano kariuomenė. - Jo veide šmėstelė- 
jo ir vėl užgeso šypsena. - Bet... ar tikrai? Jie - samdomi kalavijuočiai. Jolas 
mane įspėjo, kad niekuo nepasitikėčiau. 

- Išmintingas patarimas, - pritarė Grifas. Jei Auksinei brolijai vis dar 
būtų vadovavęs Juodoji Širdis, viskas tikriausiai būtų buvę saugu ir patiki- 
ma, tačiau Mailsas Toinas mirė prieš ketverius metus, o Benamis Haris Stri- 
klandas buvo visiškai kitoks žmogus. Tačiau to Grifas jaunuoliui negalėjo 
pasakyti. Neūžauga jau ir taip sujaukė jaunajam princui protą. - Ne kiekvie- 
nas yra toks, koks atrodo esąs, tad ypač princas turi pagrindą būti budrus. Ir 
vis dėlto... jei tuo keliu eisi per toli, nepasitikėjimas užnuodys tau sielą, tapsi 
piktas ir baikštus. - Toks buvo ir karalius Eiris. Paskutiniais jo valdymo me- 
tais tai puikiai matė net Reigaras. - Geriau rinktis aukso vidurį. Leisk žmo- 
nėms pelnyti tavo pasitikėjimą ištikima tarnyba, o kai jį pelnys, būk jiems 
dosnus ir atviras. 

Vaikinas linktelėjo. 

- Prisiminsiu. 

Princui jie davė geriausią iš trijų arklių - stambų, širmą kastruotą arklį, 
tokį šviesų, kad atrodė beveik baltas. Grifas ir Haldonas jojo šalia princo 
ant dar prastesnių arklių. Gerą pusę mylios kelias driekėsi prie aukštų baltų 
Volonterio gynybinių sienų ir vedė į pietus. Paskui, palikę miestą už nuga- 
ros, jie traukė tolyn keliu, vingiuojančiu Roino pakrante, o dar vėliau prajo- 
jo gluosnių sąžalynus, aguonų laukus ir aukštą medinį vėjo malūną, kurio 
sparnai sukdamiesi girgždėjo nelyginant seni kaulai. 

Auksinę broliją jie pasiekė saulei leidžiantis ir rado įsikūrusią ant upės 
kranto. Stovykla buvo įkurta taip, kad jai nebūtų turėjęs priekaištų net Ar- 
turas Deinas, - palapinės stovėjo neiškrikusios, viskas buvo puikiai sutvar- 
kyta ir paruošta gynybai. Aplink stovyklą buvo iškastas gilus griovys, o jo 
dugne prismaigstyta nusmailintų mietų. Išvietės buvo įrengtos paupyje, kad 
srovė nuneštų atmatas. Arkliai buvo suginti į šiaurinę stovyklos pusę, o už 
jų, prie vandens ganėsi beveik trys dešimtys dramblių, straubliais raunan- 
čių nendres. Grifas pažvelgė į šiuos didžiulius pilkus gyvūnus ir pritariamai 
linktelėjo. Prieš juos neatsilaikys joks Vesteroso karo žirgas. 

Stovyklos pakraščiuose, pririštos prie aukštai iškeltų karčių, vėjyje 
plaikstėsi ilgos, iš auksinto audeklo pasiūtos karo vėliavos. Po jomis, gin- 
kluoti ir šarvuoti, ratus suko sargybiniai su ietimis ir arbaletais, akylai ste- 
bėdami visus atvykstančius. Grifas baiminosi, kad, vadovaujami Hario Stri- 
klando, kuriam, rodos, visuomet labiau rūpėjo rasti draugų, o ne priversti 
laikytis drausmės, Auksinės brolijos vyrai apsileis, tačiau jo nuogąstavimai 
nepasitvirtino. 

Prie vartų Haldonas sargybos seržantui kažką pasakė, ir pasiuntinys ne- 
gaišuodamas nuskubėjo ieškoti ir pakviesti kapitono. Netrukus pasirodė ir 
kapitonas, - toks pat bjaurus kaip ir tą dieną, kai Grifas paskutinį kartą jį 
matė. Šio aukšto, stuomeningo, pilvoto ir nerangaus samdomo kalavijuočio 
veidas buvo išvagotas raukšlių ir sėte nusėtas daugybės senų randų. Dešinė 
jo ausis atrodė taip, tarsi ją būtų apkramtęs šuo, o kairės apskritai nebuvo. 

— Tave pakėlė į kapitonus, Flauersai? - nustebo Grifas. - Maniau, Auksi- 
nėje brolijoje didesni reikalavimai. 

— Po galais, tau teks dar labiau nusivilti, - atšovė Franklinas Flauersas. — 
Jie mane ir į riterius įšventino. - Jis čiupo Grifui už dilbio, prisitraukė jį ir 
taip suspaudė glėbyje, jog net sutraškėjo kaulai. - Net ir kaip prieš keliolika 
metų miręs žmogus, atrodai siaubingai. Kas čia, mėlyni plaukai? Kai Haris 
pasakė, kad grįžti, vos neprikroviau kelnių. Haldonai, asilo paute, gera ir 
tave matyti. Ar vis dar turi jį, įkištą į subinę? - Tada jis atsisuko į Jaunąjį 
Grifą. - Ojis tikriausiai... 

— Jis - mano ginklanešys. Vaikine, čia Franklinas Flauersas. 

Princas pasisveikino su juo linktelėdamas. 

- Flauersas - pavainikio giminės vardas. Tu kilęs iš Žemupio? 

- Taip. Mano motina Siderhole dirbo skalbėja, kol vienas iš milordo 
sūnų ją išprievartavo. Tad, kaip suprantu, esu lyg ir Papuvusio Obuolio Fo- 
sovėjų giminės palikuonis. - Flauersas mostelėjo, ragindamas juos žengti 
pro vartus. - Eime su manimi. Visus karininkus Striklandas susikvietė į 
savo palapinę. Į karo tarybą. Prakeikti volantiečiai tarškina ietimis ir reika- 
lauja, kad atskleistume savo ketinimus. 

Auksinės brolijos kariai sėdėjo prie savo palapinių, lošė kauliukais, gėrė 
ir vaikė muses. Grifas pasvarstė, kažin, kiek iš šių vyrų žino, kas jis toks. Ti- 
krai nedaug. Dvylika metų - ne viena diena. Net tie, kurie kovėsi drauge, ga- 
lėjo neatpažinti į tremtį pasitraukusio lordo Jono Koningtono, kadaise ne- 
šiojusio vario spalvos barzdą, o dabar nusiskutusio, raukšlių išvagotu veidu, 
mėlynai dažytais plaukais ir vadinančio save samdomu kalavijuočiu Grifu. 
Dauguma vyrų žinojo tik tiek, jog Koningtonas už vagiliavimą iš karo iždo 
buvo išvytas iš Auksinės brolijos ir, nukeliavęs į Lysą, mirtinai nusigėrė. Šis 
gėdingas melas vis dar stovėjo jam skersai gerklės, bet Veiris primygtinai 
kartojo, kad kitaip negalima. „Nenorime, kad dainiai imtų dainuoti apie 
narsų tremtinį, - krizendamas pabrėžtinai meiliai paaiškino eunuchas. - 


318 GEORGE R. R. MARTIN 


Tuos, kurie miršta didvyrio mirtimi, žmonės prisimena ilgai, o vagis, gir- 
tuoklius ir bailius greitai pamiršta.“ 

Ką eunuchas išmano apie vyro garbę? Laikytis Voro plano Grifas sutiko 
dėl berniuko gerovės, bet pats sumanymas jam nepatiko. Jei tik sulauksiu 
tos dienos, kai berniukas sėdės Geležiniame soste, Veiris sumokės man ir už šį 
įžeidimą, ir už daug kitų dalykų. Tada ir pamatysime, kurį iš mūsų žmonės 
greičiau užmirš. 

Kapitono generolo palapinė buvo pasiūta iš auksintos drobės, o aplink 
ją ratu pribesta nusmailintų mietų su pamautomis paauksuotomis kauko- 
lėmis. Viena iš jų buvo gerokai didesnė ir bjauriai sudarkyta. Po ja stirksojo 
kita, ne didesnė už vaiko kumštį. Melisas Siaubingasis ir jo bevardis brolis. 
Kitos kaukolės atrodė lyg ir vienodos, nors kelios buvo įdubusios arba įski- 
lusios nuo smūgių, kurie tuos vyrus pražudė, be to, viena kaukolė buvo su 
smailiais ir aštriais dantimis. 

— Kuri iš jų Mailso? - nė pats nepajuto, kaip paklausė Grifas. 

- Ana ten. Pačiame gale, - mostelėjo Flauersas. - Palauk. Pranešiu, kad 
atvykai. 

Jis įsmuko į palapinę palikęs Grifą, mąsliai žvelgiantį į paauksuotą savo 
seno draugo kaukolę. Kol buvo gyvas, seras Mailsas Toinas atrodė baisus 
kaip nuodėmė. Garsusis jo protėvis, tamsiaplaukis smarkuolis Terensas Toi- 
nas, apie kurį dainavo dainiai, buvo toks gražuolis, kad jam neatsispyrė net 
karaliaus meilužė; bet Mailso ausys atrodė kaip ąsočio ąsos, smakras buvo 
kreivas, o nosis tokia didelė, kokios Jonas Koningtonas niekur nebuvo ma- 
tęs. Ir vis dėlto, kai nusišypsodavo, visa tai nebūdavo svarbu. Dėl ženklo 
ant Mailso skydo brolijos vyrai praminė jį Juodąja Širdimi. Mailsui Toinui 
patiko ir ši pravardė, ir joje slypinti slapta užuomina. „Kapitono generolo 
turi bijoti ir draugai, ir priešai, - kartą atvirai pareiškė jis. - Jei vyrai mano, 
kad esu žiaurus, juo geriau.“ Ir vis dėlto tikrovė buvo kitokia. Toinas buvo 
karys iki kaulų smegenų, griežtas, bet teisingas, savo vyrams atstojo tėvą, o 
su tremtiniu lordu Jonu Koningtonu visuomet elgėsi kilniai. 

Miręs jis prarado savo ausis, nosį ir visą širdies šilumą. Liko tik šypsena, 
virtusi sustingusiu, tviskančiu auksiniu vypsniu. Šypsojosi visos kaukolės, 
net Aštriojo Plieno, pamauta ant mieto prie pat palapinės. Ir ko jam šypso- 
tis? Juk mirė svetimoje žemėje nugalėtas ir vienišas, praradęs paskutinę viltį. 
Visiems buvo puikiai žinoma legenda, girdi, mirdamas seras Eigonas Ri- 
versas liepė savo kariams išvirti jo galvą, nuimti mėsą, o kaukolę trumpam 
panardinti į lydytą auksą ir iškėlus nešti būrio priešakyje, kai perplaukę jūrą 
jie išlips ant kranto atsiimti Vesteroso. Ilgainiui Auksinės brolijos vadai ėmė 
sekti sero Eigono pavyzdžiu. 

Jei likimas tremtyje būtų susiklostęs kitaip, Jonas Koningtonas būtų ga- 
lėjęs tapti vienu iš jo įpėdinių. Auksinėje brolijoje jis praleido penkerius me- 
tus ir, pradėjęs tarnybą eiliniu kareiviu, paskui iškilo ir tapo dešiniąja Toino 

ranka. Jei būtų likęs, Mailsui mirus vyrai vadu tikriausiai būtų išrinkę jį, o 
ne Harį Striklandą: Bet Grifas nesigailėjo pasirinkęs kitą kelią. Kai grįšiu į 
Vesterosą, sulauksiu geresnio atlygio, nei ant mieto bamauta mano kaukolė. 

Flauersas žingtelėjo iš palapinės. 

— Ateik. | 

Jiems įėjus, aukšti Auksinės brolijos karininkai pakilo nuo aukštų me- 
dinių kėdžių ir sulankstomų karo stovyklos kėdučių. Seni draugai pasitiko 
Grifą šypsodamiesi ir spausdami glėbyje, o nepažįstami vyrai pasveikino 
santūriau. Ne visi iš jų matydami mus džiaugiasi taip labai, kaip nori man 
įteigti. Grifas jautė, kad kai kurios šypsenos tik slepia atkištus durklus. Iki 
šios akimirkos dauguma karininkų manė, jog lordas Jonas Koningtonas 
trūnija kape, ir tvirtai tikėjo, kad jam, vogusiam iš savo ginklo brolių, ten ir 
vieta. Jais dėtas, Grifas tikriausiai būtų jautęs tą patį. 

Seras Franklinas supažindino jį su karininkais. Sprendžiant iš jų giminės 
vardų, - Riversas, Hilas, Stounas, - kai kurie samdomi kalavijuočiai kapito- 
nai buvo pavainikiai, kaip ir Flauersas. Kitų giminės vardai buvo labai gar- 
sūs ir svarbūs Septynių Karalysčių istorijai. Grifas suskaičiavo du Strongus, 
tris Pykus, Madą, Mandreiką, Lotstoną ir porą Koulų. Jis žinojo, kad ne visi 
šie vyrai tikrai yra tie, kuriais dedasi. Mat laisvosiose brolijose kiekvienas 
galėjo vadintis kaip panorėjęs. Kad ir kokį vardą pasirinkę, samdomi kala- 
vijuočiai vis tiek buvo netašyti ir įžeidūs. Kaip ir dauguma šiuo amatu besi- 
verčiančiųjų, žemiškus turtus jie visuomet nešiojosi su savimi: akis dažnai 
užkliūdavo už brangakmeniais puoštų kalavijų, inkrustuotų šarvų, masy- 
vių brangaus metalo antkaklių ir ploniausių šilkų, be to, kaip lordo išpirką, 
kiekvienas vyras ant žasto nešiojo auksinius žiedus. Vienas toks žiedas žen- 
klino vienerius Auksinėje brolijoje ištarnautus metus. Markas Mandreikas, 
kurio veidas buvo išėstas raupų, o viename skruoste, toje vietoje, kur buvo 
pašalintas vergo įdagas, žiojėjo skylė, ant kaklo dar nešiojo ir auksintų kau- 
kolių vėrinį. 

Bet ne visi kapitonai buvo vesterosiečiai. Kaip ir Juodosios Širdies lai- 
kais, lankininkams vadovavo Juodasis Balakvas - žilaplaukis vyras iš Vasa- 
ros salų juoda kaip derva oda. Jis dėvėjo puikų, akį džiuginantį apsiaustą, 
papuoštą žaliomis ir oranžinėmis plunksnomis. Išblyškęs kaip lavonas vo- 
lantietis, Gorisas Edorienas, buvo pakeitęs Striklandą iždininko poste. Per 
vieną petį jis buvo persimetęs leopardeną, raudoni kaip kraujas, aliejumi 
sutepti garbanoti plaukai siekė pečius, nors smaili jo barzdelė buvo juoda. 
Šnipų vado, - lysiečio Laisono Maro beveik alyvinėmis akimis, gelsvais 
plaukais ir putliomis lūpomis, kurių jam būtų pavydėjusi bet kuri kekšė, — 
Grifas nepažinojo. Nagus jis buvo nusidažęs skaisčiai raudonai, o ausų lez- 
gelius nusisagstęs perlais ir ametistais. 

Šmėklos ir melagiai, atidžiai juos nužvelgęs pagalvojo Grifas. Atmatos, 
likę gyvi po visų pamirštų karų, žlugusių sąjungų, nevykėlių ir nugalėtųjų, 

užsitraukusių nešlovę ir praradusių palikimą brolija. Ir jie - mano kariuome- 
nė. Didžiausia mūsų viltis. 

Jis atsisuko į Harį Striklandą. 

Benamis Haris atrodė kaip tikras karys. Stuomeningas, didele apvalia 
galva, švelniomis pilkomis akimis ir retėjančiais plaukais, kuriuos šukavo 
į šoną, kad paslėptų besirandančią plikę, Striklandas sėdėjo ant sulanksto- 
mos karo stovyklos kėdės, įmerkęs kojas į dubenį sūraus vandens. 

- Atleisk, kad neatsistosiu, — užuot pasisveikinęs, pasakė jis. - Žygis 
buvo alinantis, o ant mano kojų pirštų lengvai prisitrina pūslių. Tikra ne- 
laimė... 

Tai silpnumo ženklas. Kalbi kaip sena boba. Striklandai Auksinei brolijai 
priklausė nuo pat jos susikūrimo dienos, nuo tų laikų, kai Hario prosenelis 
per pirmąjį Blekfairo sukilimą prisidėjo prie Juodojo Drakono ir prarado 
savo valdas. „Keturių kartų auksą“, - vis pasigirdavo Haris, tarsi keturiomis 
nugalėtomis ir tremtyje gyvenimą praleidusiomis kartomis būtų verta di- 
džiuotis. 

— Galiu sumaišyti tepalo tavo žaizdoms, - pasisiūlė Haldonas, - be to, 
yra tokių mineralų, kurie padeda padams užsigrūdinti ir sukietėti. 

— Tu labai malonus. - Striklandas mostu pasikvietė savo ginklanešį. — 
Votkinai, atnešk mūsų bičiuliams vyno. 

— Ačiū, ne, - atsisakė Grifas. - Gersime vandenį. 

— Kaip norite. - Kapitonas generolas pakėlė akis į princą ir nusišypso- 
jo. - O čia tikriausiai tavo sūnus? 

Ar jis žino? - susimąstė Grifas. Kažin, ką Mailsas jam papasakojo? Veiris 
buvo nepalenkiamas ir griežtai reikalavo saugoti paslaptį. Planai, kuriuos 
jis rezgė kartu su Ilyrijumi ir Juodąja Širdimi, buvo žinomi tik jiems trims. 
Visi kiti Auksinės brolijos nariai nieko nežinojo. O ko nežinojo, to negalėjo 
išplepėti. 

Bet tie laikai praėjo. 

- Joks žmogus negalėtų prašyti dievų geresnio sūnaus, - tarė Grifas, — 
tačiau šio jaunuolio gyslomis teka ne mano kraujas, o jo vardas - ne Grifas. 
Milordai, pasitikite Eigoną Targarieną, pirmagimį Reigaro sūnų, Drakono 
Uolos princą, pagimdytą princesės Elijos iš Dorno, kuris... netrukus, jūsų 
padedamas, taps Eigonu, Šeštuoju šiuo vardu, andalų, roinarų ir Pirmųjų 
Žmonių karaliumi bei Septynių Karalysčių valdovu. 

Grifui ištarus šiuos žodžius, įsiviešpatavo mirtina tyla. Paskui kažkas 
krenkštelėjo. Vienas iš Koulų paėmė ąsotį ir prisipylė taurę vyno. Gorisas 
Edorienas žaidė su viena iš tampriųjų savo garbanų ir kažką burbtelėjo Gri- 
fui nesuprantama kalba. Lasvelis Pykas kostelėjo, Mandreikas ir Lotstonas 
susižvalgė. Jie žino, staiga suvokė Grifas. Nuo pat pradžių viską žinojo. Jis 
atsisukęs pažvelgė į Harį Striklandą. 

— Kada jiems pasakei? 

Kapitonas generolas pakrutino į dubenį įmerktas pėdas. 

— Kai pasiekėme upę. Brolijos vyrai nerimavo, ir ne be reikalo. Mes nu- 
traukėme lengvą grobiamąjį karo žygį po Ginčijamas žemes ir... dėl ko? Kad 
šustume šiame pragariškame karštyje, žiūrėtume, kaip tirpsta mūsų monetų 
atsargos, kaip rūdija mūsų kalavijai ir kaip aš atsisakau pelningų siūlymų 
samdytis? 

Išgirdus šią žinią, Grifą nukrėtė šiurpas. 

— Kas norėjo jus samdyti? 

- Junkajiečiai. Pasiuntinys, kurį jie išsiuntė patraukti jų pusėn Volančio, 
jau užverbavo tris laisvąsias brolijas ir išplukdė jas į Vergų įlanką. Jis trokš- 
ta, kad taptume ketvirtąja, ir siūlo du kartus daugiau, nei mums mokėjo 
Myras, be to, dar prideda po vergą kiekvienam brolijos kariui, po dešimt 
vergų kiekvienam karininkui ir šimtą rinktinių mergelių man. 

Po galais... 

- Jiems reikės kelių tūkstančių vergų. Kur junkajiečiai tikisi jų rasti? 

- Mirine. - Striklandas vėl pasikvietė ginklanešį. - Votkinai, duok 
rankšluostį. Vanduo vėsta, o pirštai susiraukšlėjo kaip razinos. Ne, ne šitą 
rankšluostį, duok švelnų... 

- Bet tujo siūlymą atmetei? - paklausė Grifas. 

— Pasakiau, kad pagalvosiu. - Ginklanešiui rankšluosčiu šluostant jam 
kojas, Haris susiraukė. - Atsargiau lieskis prie pirštų. Įsivaizduok, kad jie - 
vynuogės nudrėksta luobele, vaikine, o tu nori jas nusausinti nesutraiškęs. 
Priglausk ir atitrauk, o ne trink. Taip, va šitaip... - Ir jis vėl kreipėsi į Grifą: — 
Stačiokiškai jam atsakyti būtų buvę neišmintinga. Vyrai būtų ėmę svarstyti, 
ar neišprotėjau, ir būtų buvę teisūs. 

— Labai greitai turėsite darbo savo kalavijams. 

- Šit kaip? - įsiterpė Laisonas Maras. - Tikiuosi, žinai, kad Targarienų 
mergina į vakarus taip ir nepatraukė? 

— Taip, girdėjome apie tai kalbant Selhoryje. 

- Tai ne kalbos. Tai - tiesa. Sunkiau suprasti, kodėl ji taip elgiasi. Už- 
grobti ir apiplėšti Miriną? Kodėl net! Ja dėtas, būčiau padaręs tą patį. Vergų 
pirklių miestai pritinę aukso, o pergalėms reikia nemenkų lėšų. Bet kodėl ji 
ten liko? Gal išsigando? Gal pamišo? O gal tiesiog... aptingo? 

— Dabar visai nesvarbu, kodėl. - Haris Striklandas išsivyniojo porą dry- 
žuotų vilnonių kojinių. - Ji Mirine, o mes esame čia, ir volantiečiai mūsų 
brolija kasdien vis labiau nepatenkinti. Atžygiavome čia sutikti karaliaus 
ir karalienės, kad parvestų mus namo, į Vesterosą, bet tai Targarienų mer- 
ginai, rodos, labiau rūpi sodinti alyvmedžius, o ne susigrąžinti tėvo sostą. 
O tuo metu jos priešai telkia jėgas. Junkajus, Naujasis Gisas, Tolosas. Kruvi- 
noji Barzda ir Princas Driskius abu bus mūšio lauke ir kausis jos priešų pu- 
sėje... be to, netrukus ją užgrius ir Senojo Volančio flotilės. O kokius karius 
turi ji? Lazdomis ginkluotus lovos vergus? 

— Grynuolius, - pataisė jį Grifas. - Ir drakonus. 

- Taip, drakonus, - linktelėjo kapitonas generolas, - bet jie jaunučiai, 
neseniai išsiritę. - Striklandas užsimovė kojinę ant nuospaudų ir ant kulkš- 
nies. - Ar daug naudos jai bus iš tų drakonų, kai visos priešų kariuomenės, 
susirinkusios prie jos miesto, ims veržti apsiausties žiedą? 

Tristanas Riversas pabarbeno pirštais sau į kelį. 

- Juolab turime kuo greičiau pas ją keliauti. Jei Daneiris negali ateiti pas 
mus, mes turime vykti pas Daneiris. 

— Ar gebame vaikščioti jūros bangomis, sere? - paklausė Laisonas Ma- 
ras. - Dar kartą sakau: jūra sidabrinės karalienės niekaip nepasieksime. Pats 
prasmukau į Volantį apsimetęs pirkliu ir norėjau sužinoti, kiek laivų galėtu- 
me gauti. Uostas prikimštas įvairiausio dydžio ir rūšies laivų - galerų, kogų 
bandininkais ir piratais. Mūsų brolijoje yra dešimt tūkstančių vyrų, - nea- 
bejoju, kad tiek metų tarnavęs kartu su mumis lordas Koningtonas to ne- 
pamiršo. Turime penkis šimtus riterių, o kiekvienas iš jų turi po tris žirgus. 
Dar yra penki šimtai ginklanešių, kurie turi po vieną arklį. O drambliai — 
jokiu būdu neturime pamiršti dramblių! Visiems piratų laivų nepakaks. 
Mums reikės piratų flotilės, be to... net jei tokią rasime, iš Vergų įlankos mus 
jau pasiekė gandai, kad Mirinas apsuptas ir atkirstas nuo pasaulio. 

— Galėtume apsimesti, kad priėmėme Junkajaus siūlymą, - pakišo mintį 
Gorisas Edorienas. - Leiskimės junkajiečių nuplukdomi į rytus, o atsidūrę 
prie Mirino sienų jų auksą grąžinkime. 

- Pakaks vienos sulaužytos sutarties ir brolijos garbė bus nepataisomai 
sutepta. - Rankose laikydamas nuospaudų nusėtą pėdą, Benamis Haris 
Striklandas nutilo. - Be to, leiskite priminti, jog šiam slaptam planui pritarė 
Mailsas Toinas, bet ne aš. Jei tik galėčiau, gerbčiau jo sprendimą, tik... ar tai 
įmanoma? Mano nuomone, akivaizdu, kad Targarienų mergina į vakarus 
taip ir neiškeliaus. Vesterosas buvo jos tėvo karalystė. O ji karaliauja Mirine. 
Jei nugalės junkajiečius, ji taps Vergų įlankos karaliene. O jei ne, Daneiris 
žus anksčiau, nei galėtume tikėtis pas ją atvykti. 

Jo žodžiai Grifo nenustebino. Haris Striklandas visada buvo nuoširdus 
vyras, bet jam geriau sekėsi sudaryti sutartis, nei kautis su priešais. Auksą jis 
užuosdavo iš tolo, bet kartais pritrūkdavo drąsos stoti į kovą. 

- Yra ir sausumos kelias, - pasiūlė dar vieną išeitį Franklinas Flauersas. 

- Žygiuojančių demono kelių mūsų laukia pražūtis. Jei trauksime sausu- 
ma, pusė mūsų brolijos vyrų dezertyruos, o kitą pusę mums teks palaidoti 
šalikelėje. Labai gaila, bet turiu pasakyti, jog magistras Ilyrijus ir jo draugai 
elgėsi neišmintingai dėdami visas viltis į šią jauną karalienę. 

Tai tiesa, pagalvojo Grifas, bet dar neišmintingesni jie buvo siedami savo 
viltis su tavimi. 

Ir tada prabilo princas Eigonas. 

- Tada pasikliaukite manimi, - tarė jis. - Daneiris yra princo Reigaro 
sesuo, bet aš - jo sūnus. Aš esu vienintelis drakonas, kurio jums reikia. 

Grifas uždėjo juoda pirštine apmautą ranką princui Eigonui ant peties. 

— Narsiai kalbi, - tarė jis, - tik gerai pasverk, ką sakai. 

- Pasvėriau, - ryžtingai tarė jaunuolis. - Kodėl turėčiau bėgti pas savo 
tetą lyg koks elgeta? Mano teisė į sostą svaresnė nei jos. Tegul teta keliauja 
pas mane, į... Vesterosą. 

Franklinas Flauersas nusijuokė. 

- Man jis patinka. Plaukime į vakarus, o ne į rytus. Palikime jaunąją ka- 
ralienę sodinti alyvmedžių, o į Geležinį sostą pasodinkime princą Eigoną. 
Sakykite, ką norite, o vaikinas turi galvą. 

Kapitonas generolas atrodė tarsi gavęs antausį. 

- Gal tau saulė smegenis perkaitino, Flauersai? Mums tos merginos 
reikia. Ir jos, ir santuokos. Jei Daneiris pripažins jaunąjį mūsų princą ir 
sutiks už jo tekėti, tai jį pripažins ir Septynios Karalystės. Be jos vakarų 
lordai tik šaipysis iš jo pretenzijų į sostą ir pasmerks kaip apgaviką ir ap- 
sišaukėlį. Be to, kaip siūlai mums nusigauti į Vesterosą? Girdėjai, ką sakė 
Laisonas. Nėra laivų. 

Šis vyras bijo kautis, staiga suvokė Grifas. Kaip jie galėjo išsirinkti jį broli- 
jos vadu vietoj Juodosios Širdies? 

- Nėra laivų, plaukiančių į Vergų įlanką. Plaukiančių į Vesterosą - kiek 
tik nori. Mes atkirsti nuo žemių rytuose, bet ne nuo jūros. Neabejoju, kad 
triarchai džiaugtųsi matydami tolstančias mūsų nugaras. Gal jie mums net 
padėtų grįžti į Septynias Karalystes. Joks miestas nenori kariuomenės prie 
savo vartų. 

— Jis teisus, - tarė Laisonas Maras. 

- Liūtas drakoną tikriausiai jau suuodė, - įsiterpė vienas iš Koulų, - bet 
Sersėjos dėmesys bus sutelktas į Miriną ir tą kitą karalienę. Apie mūsų prin- 
cą ji nieko nežino. Kai išsilaipinsime kitame jūros krante ir iškelsime vėlia- 
vas, aplink mus susiburs daugybė vyrų. 

— Vienas kitas, - burbtelėjo Benamis Haris, - ne daugybė. Reigaro sesuo 
turi drakonus. O Reigaro sūnus - ne. Neturime jėgų užimti karalystei be 
Daneiris ir jos kariuomenės. Be jos Grynuolių. 

- Eigonas Pirmasis Vesterosą užkariavo ir be eunuchų, - priminė vi- 
siems Laisonas Maras. - Kodėl Eigonui Šeštajam nepadarius to paties? 

— Bet planas... " 

— Koks planas? - neištvėrė Tristanas Riversas. - Storulio planas? Kuris 
keičiasi kaskart, kai keičiasi mėnulis? Iš pradžių prie mūsų turėjo prisidėti 
Viseiris Targarienas su penkiasdešimt tūkstančių dotrakių rėksnių. Paskui 
Karalius Elgeta mirė ir jo vieton turėjo stoti sesuo, kitų įtakai lengvai pasi- 
duodanti jaunutė karalienė, su trimis ką tik išsiritusiais drakonais jau buvu- 
si pakeliui į Pentosą. Tik staiga ta mergina pasirodo Vergų įlankoje, sau už 

nugaros palikusi virtinę pelenais paleistų miestų, ir storulis nusprendžia, 
jog turime susitikti su ja prie Volančio. Dabar šis planas taip pat jau žlugęs. 

- Ilyrijaus planai man jau nusibodo. Robertas Barateonas užėmė Geleži- 
nį sostą ir neturėdamas drakonų. Ir mes taip galime. O jei klystu ir karalys- 
tės vyrai prie mūsų neprisidės, visada galime pasitraukti per Siaurąją jūrą, 
kaip kadaise pasitraukė Aštrusis Plienas, o po jo ir kiti. 

Bet Striklandas užsispyręs papurtė galvą. 

— Rizika... 

— „jau ne tokia didelė kaip Taivinui Lanisteriui gyvam esant. Užkariauti 
Septynias Karalystes dabar kaip niekad lengva. Geležiniame soste vėl sėdi 
vaikas, net jaunesnis už sėdėjusį anksčiau, o maištininkų aplink tiek, kiek 
rudenį ant žemės prikritusių lapų. 

- Nesvarbu, - tarė Striklandas, - vieni vis tiek negalime tikėtis... 

Kapitono generolo bailumo Grifui jau buvo per akis. 

— Nebūsime vieni. Prie mūsų prisidės Dornas, turi prisidėti. Princas Ei- 
gonas - ne tik Reigaro, bet ir Elijos sūnus. 

— Tai tiesa, - pritarė jaunuolis. - Ir kas gi Vesterose galėtų mums pasi- 
priešinti? Moteris? 

— Lanisterių giminės moteris, - nenusileido kapitonas generolas. - Ir ga- 
lite neabejoti, kad šalia tos kalės stovės Karalžudys, o jųdviejų rankose bus 
visi Kasterlių Uolos turtai. Be to, anot Ilyrijaus, mažasis karalius susižadėjęs 
su Tairelių mergina, o tai reiškia, kad mums teks susidurti dar ir su Haigar- 
deno kariuomene. 

Lasvelis Pykas krumpliais pabarbeno į stalą. 

- Net praėjus šimtui metų kai kurie iš mūsų Žemupyje tebeturi draugų. 
Haigardeno galybė gal jau nebe tokia, kaip įsivaizduoja Meisas Tairelis. 

- Prince Eigonai, - tarė Tristanas Riversas, - mes su tavimi. Ar nori, 
kad, užuot plaukę į rytus, plauktume į vakarus? 

- Noriu, - ryžtingai atsakė Eigonas. - Jei mano teta trokšta Mirino, 
tegul jį turisi. O aš, padedamas jūsų kalavijų ir ištikimybės, keliausiu pa- 
reikšti pretenzijų į Geležinį sostą. Judinkitės, kirskite iš peties ir galbūt 
mums pavyks nuskinti kelias lengvas pergales Lanisteriams nė nesusivo- 
kus, kad išlipome į krantą. O tos pergalės paskatins prie mūsų prisidėti 
kitus vyrus. 

Riversas klausėsi princo pritariamai šypsodamasis. Kiti atrodė susimąs- 
tę. Tada Pykas pasakė: „Geriau mirsiu Vesterose, o ne demono kelyje“, Mar- 
kas Mandreikas nusijuokęs pareiškė: „O aš geriau gyvensiu, užsiėmęs žemių 
ir kokią nors puikią pilį, o Franklinas Flauersas pliaukštelėjo per kalavijo 
rankeną ir pridūrė: „Jei tik galėsiu nudėti vieną kitą Fosovėjų, - aš už.“ 

Tada visi prabilo drauge ir Grifas suprato, kad padėtis pasikeitė iš esmės. 
Tokio Eigono dar nebuvau matęs. Tai nebuvo protingas sprendimas, bet Gri- 
fas jau pavargo nuo išmintingų žingsnių, nuo paslapčių ir laukimo. Nesvar- 

bu, ar laimės, ar bus nugalėtas, prieš mirtį jis bent jau pamatys Grifo Kalną, 
ojo kapas bus šalia tėvo kapo. 

Vienas po kito Auksinės brolijos vyrai stojosi nuo kėdžių, klaupėsi ir 
dėjo savo kalavijus jaunajam princui po kojomis. Pagaliau atėjo ir Benamio 
Hario Striklando pūslėtomis pėdomis eilė. | 

Kai visi išėjo iš kapitono generolo palapinės, saulė jau rausvino vakarinį 
dangaus kraštą ir skaisčiai raudonai apšvietė auksintas kaukoles, stirksan- 
čias ant jų iečių smaigalių. Franklinas Flauersas pasisiūlė aprodyti princui 
stovyklą ir supažindinti su, jo žodžiais tariant, vaikinais. Grifas sutiko. 

- Tik nepamiršk: kol neperplauksime Siaurosios jūros, brolijos kariai 
turi manyti, kad jis - Jaunasis Grifas. Pasiekę Vesterosą, ištrinksime jam 
galvą ir užvilksime šarvus. 

- Viskas aišku, supratau. - Flauersas uždėjo ranką Jaunajam Grifui ant 
peties. - Eime. Pradėsime nuo virėjų. Pažinoti šiuos vyrus labai naudinga. 

Jiedviem nuėjus, Grifas kreipėsi į Pusiau Meisterį: 

- Šok ant arklio, jok į „Droviąją mergelę“ ir grįžk su ledi Lemore ir seru 
Roliu. Taip pat mums reikės Ilyrijaus skrynių. Visų monetų ir šarvų. Padė- 
kok Jandriui ir Jisilai. Jie savo darbą padarė. Susigrąžinęs karalystę, jo malo- 
nybė jųdviejų tikrai nepamirš. 

- Klausau, milorde. 

Grifas paliko jį lauke, o pats žengė į Benamio Hario jam paskirtą pala- 
pinę. 

Jis suprato, kad jų laukiantis kelias kupinas pavojų, bet... kitos išeities ne- 
buvo. Visiems kada nors teks mirti. Grifas tik norėjo gauti daugiau laiko. Jis 
taip ilgai laukė, jog dievai tiesiog privalėjo suteikti jam malonę ir leisti pagy- 
venti dar kelerius metus, kad pamatytų vaikiną, kurį vadino sūnumi, sėdin- 
tį Geležiniame soste. Kad spėtų susigrąžinti savo žemes, gerą vardą ir garbę. 
Kad nutildytų varpus, vos tik jam užmigus, imančius sapne taip garsiai gausti. 

Likęs palapinėje vienas, per atskleistą jos atvartą į vidų krentant auk- 
siniams ir skaisčiai raudoniems besileidžiančios saulės spinduliams, Jonas 
Koningtonas nusisiautė vilkenos apsiaustą, per galvą nusivilko šarvinius 
marškinius, klestelėjo ant karo stovyklos kėdės ir nuo dešinės rankos nusi- 
movė pirštinę. Kol kas buvo pajuodęs tik didžiojo piršto nagas, o audiniai 
papilkėję iki pirmo sąnario. Bevardžio piršto galas taip pat jau buvo pra- 
dėjęs tamsėti ir bakstelėjęs jį durklo geležtės smaigaliu Jonas Koningtonas 
skausmo nepajuto. 

Manęs laukia mirtis, tarė jis sau, bet mirsiu negreitai. Po metų. Po dvejų. 
Po penkerių. Kai kurie akmenine sergantys žmonės išgyvena ir dešimtį metų. 
Užteks laiko perplaukti jūrai ir vėl pamatyti Grifo Kalnui. Kartą ir visiems lai- 
kams sunaikinti Grobiko giminei ir į Geležinį sostą pasodinti Reigaro sūnui. 

Tada lordas Jonas Koningtonas galės mirti patenkintas. 


VĖJO NUGAIRINTIEJI 


ini siūbtelėjo per stovyklą nelyginant karštas vėjas. Ji atvyksta. Jos ka- 
riuomenė atžygiuoja. Ji skuba į pietus, į Junkajų, ketindama sudeginti 
miestą ir išžudyti jo žmones, o mes trauksime į šiaurę jos pasitikti. 

Varlius šią naujieną sužinojo iš Diko Stro, šis - iš Senojo Bilo Kaulo, o 
tas - iš pentosiečio Mirijaus Mirakio, kurio pusbrolis tarnavo Princo Dris- 
kiaus taurininku. „Pusbrolis girdėjo tai vadų palapinėje, iš paties Kago 
lūpų, - vis kartojo Dikas Stro. - Pamatysite, išžygiuosime dar šiandien.“ 

Ir jis neklydo. Princas Driskius įsakymą perdavė per savo kapitonus ir 
seržantus: suskleiskite palapines, pakraukite mulus, pasibalnokite žirgus — 
rytoj prieš auštant išžygiuosime į Junkajų. 

- Nemanau, kad tie šunsnukiai junkajiečiai išskėstomis rankomis lauks 
mūsų savo Geltonajame mieste, besisukiojančių aplink jų dukteris, - už- 
bėgdamas įvykiams už akių, pasakė Bakvas, žvairaakis myrietis arbaletinin- 
kas, kurio vardas išvertus reiškė „Pupa“. - Junkajuje pasipildysime maisto ir 
vandens atsargas, galbūt pasiimsime pailsėjusių arklių, o tada josime į Miri- 
ną pašokti su drakonų karaliene. Tad šokuok, Varliau, ir gerai išgaląsk savo 
šeimininko kalaviją. Matyt, jam to ginklo netrukus prireiks. 

Dorne Kventinas Martelis buvo princas, Volantyje - pirklio sūnus, o 
Vergų įlankos pakrantėse - viso labo Varlius, stuomeningo pliko dornie- 
čio riterio, samdomų kalavijuočių vadinamo Narsuoliu, ginklanešys. Vėjo 
Nugairintųjų brolijai priklausantys vyrai vadino save, kaip panorėję, ir keitė 
tuos vardus, kada tik užsigeidę. Kventiną jie praminė Varlium, nes, vos iš- 
girdęs stuomeningojo vyro įsakymą, pasišokinėdamas puldavo jo vykdyti. 

Tikrąjį savo vardą slėpė net Vėjo Nugairintųjų vadas. Kelios laisvosios 
brolijos susikūrė per kraujo ir sumaišties paženklintą šimtmetį, prasidėjusį 
po Valyrijos Pražūties, ir gyvavo jau daugybę metų. Kitos susibūrė tik vakar 
ir netrukus tikriausiai turėjo iširti. Vėjo Nugairintieji gyvavo tris dešimtis 
metų ir turėjo tik vieną vadą, - švelniai kalbantį kilmingą pentosietį liū- 
dnomis akimis, vadinantį save Princu Driskiumi. Jo plaukai ir šarvai buvo 
sidabriškai pilki, o nudriskęs apsiaustas pasiūtas iš įvairiaspalvių, saulės ge- 
rokai pablukintų audinio atraižų: mėlynų, pilkų ir violetinių, raudonų, gel- 
tonų ir žalių, rausvų, skaisčiai raudonų ir žydrų. Dikas Stro pasakojo, girdi, 
kai Princui Driskiui buvo dvidešimt treji, Pentoso magistrai, vos prieš kelias 
valandas nukirsdinę savo senąjį princą, išsirinko jį naujuoju. Bet jis, užuot 
ėjęs šias pareigas, prisisegė kardasaitį, sėdo ant savo mėgstamiausio žirgo, 
spruko į Ginčijamas žemes ir niekada negrįžo. Jis buvo prisidėjęs prie An- 
trųjų Sūnų, Geležinių Skydų ir Mergelės Vyrų, bet paskui kartu su penkiais 

kitais kovotojais subūrė Vėjo Nugairintųjų broliją. Iš šių šešių brolijos įkūrė- 
jų tik jis vienas tebebuvo gyvas. 

Varlius nenutuokė, ar bent vienas šio pasakojimo žodis yra tiesa. Nuo 
tos dienos, kai Volantyje įstojo į Vėjo Nugairintųjų broliją, Princą Driskių 
buvo matęs tik iš tolo. Mat dorniečiai buvo naujokai, visiškai žali, mėsa strė- 
lėms, be to, - vos trys tarp dviejų tūkstančių vyrų. Brolijos vadui draugiją 
palaikė aukštesnę padėtį užimantys kariai. 

— Aš ne ginklanešys, - paprieštaravo Kventinas, kai Geris Drinkvoteris 
(brolijoje žinomas kaip Džeroldas Dornietis, kad jį būtų galima atskirti nuo 
Džeroldo Redbeko ir Juodojo Džeroldo, o kartais dar vadinamas Drinku, 
mat kartą stuomeningajam vyrui susipynė liežuvis ir jis taip pavadino nau- 
joką) pasiūlė imtis klastos. - Dorne buvau pakeltas į riterius. Tad esu riteris, 
kaip ir tu. 

Bet Geris buvo teisus: jiedu su Arčiu Kventiną turėjo saugoti, vadinasi, 
jam geriausia buvo laikytis šalia stambuolio. 

- Iš mūsų trijų Arčis geriausias kovotojas, - priminė Kventinui Drin- 
kvoteris, - bet tik tu vienas gali tikėtis vesti drakonų karalienę. 

Vesiu ją arba su ja kovosiu; šiaip ar taip, netrukus stosiu su ja į akistatą. 
Kuo daugiau Kventinas girdėjo apie Daneiris Targarien, tuo labiau bijojo 
jųdviejų susitikimo. Junkajiečiai tikino, girdi, drakonus ji šeria žmogiena 
ir maudosi nekaltų mergelių kraujyje, kad jos oda būtų švelni ir glotni. Tai 
išgirdęs Pupa nusikvatojo, bet šiaip istorijas apie karalienės paleistuvystes 
labai mėgo. 

— Vienas jos kapitonų kilęs iš giminės, kurios vyrų kotas yra pėdos il- 
gio, - kartą papasakojo jis savo bendražygiams, - bet karalienei ir tas per 
trumpas. Ji jodinėjo su dotrakiais ir įprato būti dulkinama eržilų, tad dabar 
joks vyras negali jos patenkinti. 

Buksas, gudrus samdomas kalavijuotis iš Volančio, kuris, rodės, nuolat 
būdavo įkišęs nosį į kokį nors trupantį prirašytą pergamento ritinėlį, drako- 
nų karalienę laikė kraugere ir pamišėle. 

— Chalas nužudė Daneiris brolį, kad ji taptų karaliene. Paskui ji nužudė 
chalą, kad taptų chalise. Ji atnašauja kraujo aukas, meluoja nė nemirktelėju- 
si ir užsigeidusi gali atstumti bet kurį iš saviškių. Ji yra nutraukusi ne vienas 
paliaubas, kankinusi pasiuntinius... Jos tėvas taip pat buvo pamišęs. Rodos, 
beprotybė glūdi šios giminės kraujyje... 

Glūdi kraujyje... Visas Vesterosas žinojo, kad karalius Eiris Antrasis buvo 
pamišęs. Jis ištrėmė du savo rankas, o trečią sudegino ant laužo. Jei Daneiris 
tokia pat kraugerė kaip ir jos tėvas, ar vis tiek privalau ją vesti? Princas Dora- 
nas apie tokią aplinkybę net neužsiminė. 

Varlius būtų labai džiaugęsis, jei būtų galėjęs atsidurti kuo toliau nuo 
Astaporo. Jo įsitikinimu, Raudonasis miestas buvo tikras pragaro priean- 
gis. Junkajiečiai užvertė išlaužtus vartus, kad mirusieji ir mirštantys liktų 


328 GEORGE R. R. MARTIN 


mieste, bet vaizdai, kuriuos Kventinas Martelis matė jodamas tomis rau- 
donų plytų gatvėmis, tikriausiai jį persekios visą gyvenimą. Upė buvo už- 
kimšta lavonų. Žynė sudraskytais drabužiais pamauta ant mieto ir apspista 
debesies žalių žibančių musių. Mirtimi besivaduojantys žmonės, kruvini 
ir apsiteršę, svirduliuodami slankiojo gatvėmis. Vaikai grūmėsi dėl apvir- 
tų šunyčių mėsos. Paskutinis gyvas Astaporo karalius persigandęs kliegė, 
mat buvo nuogas įmestas į duobę, kurioje jo laukė dvi dešimtys išbadėjusių 
šunų. Ir visur, kiekviename žingsnyje, liepsnojo ugnis. Užsimerkęs Kventi- 
nas tas liepsnas tebematė: jų liežuviai pindamiesi laižė iš plytų sumūrytas 
piramides, didesnes už visas jo matytas pilis, o troškūs dūmai, sūkuriuoda- 
mi nelyginant didžiulės, juodos besirangančios gyvatės, kilo į dangų. 

Vėjui pasisukus iš pietų, dūmus galėjai užuosti net būdamas čia, per tris 
mylias nuo miesto. Už trupančių raudonų plytų sienų Astaporas tebesmil- 
ko, nors didžiausi gaisrai jau buvo užgesę. Švelniame vėjelyje tarsi didelės 
pilkos snaigės pleveno plėnys. Būtų buvę gerai iš čia iškeliauti. 

Šiai minčiai pritarė ir stambuolis. 

— Pats laikas, - tarė jis, kai Varlius rado jį sa Pupa, Buksu ir Senuoju Bilu 
Kaulu lošiantį kauliukais ir vėl pralaimintį. Samdomi kalavijuočiai labai 
mėgo Narsuolį, kuris ne tik drąsiai kovėsi, bet taip pat drąsiai ir lažinosi, 
nors lažybas retai laimėdavo. - Man reikės šarvų, Varliau. Ar nuvalei nuo 
jų kraują? 

— Taip, sere. 

Narsuolio šarvai buvo seni ir sunkūs, daugybę kartų taisyti ir labai nu- 
dėvėti. Tą patį galėjai pasakyti ir apie jo šalmą, kaklo šarvus, antblauzdžius, 
šarvines pirštines ir visas kitas tarpusavyje nederančias šarvuotės dalis. Var- 
liaus šarvai buvo ne ką naujesni, o sero Gerio - dar gerokai prastesni. Gin- 
klininkas vadino juos brolijos plienu. Kventinas neklausė, kiek kitų vyrų dė- 
vėjo šiuos šarvus anksčiau ir kiek iš jų su jais mirė. Savo puikiuosius šarvus 
jie paliko Volantyje kartu su auksu ir tikraisiais vardais. Turtingi riteriai iš 
senų ir garbingų giminių nesikeldavo per Siaurąją jūrą ir samdomais kalavi- 
juočiais netapdavo, nebent tie, kurie buvo ištremti už kokią nors niekšybę. 

- Jau geriau apsimesiu elgeta nei niekšu, - kai Geris paaiškino bendra- 
žygiams savo sumanytą klastą, pareiškė Kventinas. 

Palapinėms suskleisti ir pasiruošti žygiui Vėjo Nugairintiesiems nepri- 
reikė nė valandos. 

- O dabar - josime! - garsiai sukomandavo ant stambaus šyvo karo žir- 
go sėdintis Princas Driskius bendrine valyrų kalba, kurią gebėjo suprasti 
beveik visi brolijos vyrai. Dėmėtos jo eržilo šlaunys buvo užklotos apdris- 
kusiomis audinių skiautėmis, nuplėštomis nuo apsiaustų vyrų, kuriuos jo 
šeimininkas nužudė. Princo apsiaustas taip pat buvo pasiūtas iš tokių pat, 
tik didesnių skiaučių. Princas Driskius buvo jau senas, įkopęs į septintą de- 
šimtį, bet balne sėdėjo tiesus ir pasitempęs, o ir gerklę turėjo tokią, kad jo 

balsas pasiekdavo kiekvieną lauko kampelį. - Astaporas tebuvo užkandis, - 
šūktelėjo jis, - o Mirinas bus puota! 

Ir samdomi kalavijuočiai pritarė jam audringais šūksniais. Ant jų iečių 
galų vėjyje plazdėjo ilgos ir siauros, šviesiai pilkos šilkinės vėliavėlės, o virš 
galvų plaikstėsi dvišakos mėlynos baltos vėliavos - Vėjo Nugairintųjų karo 
vėliavos. 

Trys dorniečiai pritardami šūkavo kartu su visais. Jei būtų tylėję, būtų 
atkreipę į save karių dėmesį. Tačiau Vėjo Nugairintiesiems pakrantės ke- 
liu traukiant į šiaurę, Varlius prisigretino prie Džeroldo Dorniečio, jojančio 
paskui Kruvinąją Barzdą ir Katės draugiją. 

- Jau greitai... - tarstelėjo jis Vesteroso bendrąja kalba. Brolijoje buvo ir 
kitų vesterosiečių, bet nedaug ir ne šalia jų. - Greitai turėsime tai padaryti. 

— Ne čia, - nenuoširdžiai šypsodamasis sudraudė jį Geris. - Pasišnekėsi- 
me vakare, kai įkursime stovyklą. 

Astaporą ir Junkajų skyrė šimtas lygų ir žygiuoti reikėjo pajūriu vedan- 
čiu senuoju giskarų keliu, o nuo Junkajaus iki Mirino - dar penkiasdešimt 
lygų. Laisvųjų brolijų vyrai, raiti ant gerų žirgų ir jodami spėriai, Junkajų 
galėdavo pasiekti per šešias dienas, o jodami lėčiau - per aštuonias. Žygiuo- 
dami Senojo Giso pėstininkų legionai būtų užtrukę du kartus ilgiau, o jun- 
kajiečiai ir jų kariai vergai... „Būtų stebuklas, jei, vadovaujami tokių genero- 
lų, jie neįsibristų į jūrą ir nenuskęstų“, - nusišaipė Pupa. 

Bet iš tiesų junkajiečiams vadų netrūko. Aukščiausia karinė valdžia pri- 
klausė senam didvyriui, vardu Jurkazas Zo Junzakas, nors Vėjų Nugairin- 
tųjų vyrai matė jį tik trumpai ir tik iš tolo, „plaukiantį pro šalį tokiame 
didžiuliame palankine, kad jį vos panešė keturios dešimtys vergų. 

Tačiau, norėjo to ar nenorėjo, brolijos kariai matė jo pavaldinius. Men- 
ki junkajiečiai lordai tarsi tarakonai šmirinėjo visur. Pusė iš jų, rodės, 
buvo vardu Gazdanas, Grazdanas, Mazdanas arba Gaznakas; atskirti gis- 
karų vardus buvo didis menas, jį buvo perpratę vos vienas kitas iš Vėjo 
Nugairintųjų, todėl tiems lordams buvo suteikę pačių sugalvotus ir pašie- 
piamus titulus. 

Įtakingiausias iš jų buvo Geltonasis Banginis - baisiai nutukęs vyras, 
nuolat dėvintis geltono šilko tokarus su auksintais kraštais. Jis buvo perne- 
lyg sunkus ir be kitų pagalbos nebeatsistodavo, be to, nelaikė šlapimo, tad 
nuolat taip bjauriai dvokė, jog tos smarvės negalėjo užgožti net stipriausi 
kvepalai. Ir vis dėlto sklido kalbos, kad jis - turtingiausias žmogus Junkajuje 
ir nepaprastai mėgsta visokias keistenybes: tarp jo vergų buvo berniukas su 
ožio kojomis ir kanopomis, barzdota moteris, dvigalvis pabaisa iš Mantari- 
so ir hermafroditė, naktimis šildanti jam lovą. „Jis gašlus ir suktas, - kartą 
pasakė jiems Dikas Stro. - Anksčiau Banginis dar turėjo milžiną ir mėgo 
žiūrėti, kaip jis dulkina verges. Bet milžinas mirė. Girdėjau, Banginis siūlo 
maišą aukso tam, kas atves jam kitą.“ 

Dar buvo Mergaitė Generolė, jodinėjanti šyviu raudonais karčiais ir va- 
dovaujanti šimtui augalotų ir tvirtų karių vergų, kuriuos pati buvo užaugi- 
nusi ir išmuštravusi; visi jie buvo jauni, liekni, raumeningi ir... beveik nuo- 
gi: su strėnjuostėmis, geltonais apsiaustais ir pailgais bronziniais skydais, 
papuoštais mozaikomis, vaizduojančiomis erotines scenas. Jų meilužė ne- 
galėjo būti vyresnė nei šešiolikos ir įsivaizdavo esanti Junkajaus Daneiris 
Targarien. 

Balandžiukas nebuvo neūžauga, bet prietemoje galėjai jį tokiu palaiky- 
ti. Užtat vaikštinėjo jis išdidžiai kaip milžinas, išskėtęs savo putlias koju- 
kes ir išpūtęs tuklią krūtinę. Jo kareiviai buvo aukščiausi iš visų, kokių Vėjo 
Nugairintiesiems buvo tekę matyti: žemiausio ūgis siekė septynias pėdas, o 
aukščiausio - beveik aštuonias. Visi jie buvo pailgaveidžiai ir ilgakojai, o ap- 
saugotos puošnių šarvų su kojokais jų kojos atrodė dar ilgesnės. Jų liemenis 
ir krūtines dengė žvyniniai rausvai emaliuoti šarvai, ant galvų pūpsojo ištįsę 
šalmai su smailiais plieniniais snapais ir ant viršaus nuo kiekvieno krestelė- 
jimo linkčiojančiais rausvų plunksnų kuokštais. Šie vyrai prisijuosę nešio- 
josi po ilgą riestą kardą, o rankoje laikė po ietį, ilgiu prilygstančią jų ūgiui ir 
su lapo formos smaigaliais iš abiejų galų. 

- Balandžiukas juos veisia, - paaiškino jiems Dikas Stro. - Jis perka 
aukštaūgius vergus iš viso pasaulio, vyrus ir moteris verčia santykiauti, o 
augaločiausias jų atžalas palieka Garnių būryje. Ir tikisi, kad vieną gražią 
dieną jo kariams nebereikės kojokų. 

- Kelis kartus pasiguldžius juos ant kankinimų suolo, šį tikslą būtų gali- 
ma pasiekti gerokai greičiau, - patarė stambuolis. 

Geris Drinkvoteris nusijuokė. 

— Baisūnų gauja. Nieko taip nebijau, kaip ant kojokų klipytuojančių vyrų 
rausvais emaliuotais šarvais ir su plunksnomis ant šalmų viršūnių. Jei ku- 
ris nors iš jų pradėtų mane vytis, juokčiausi susiriesdamas ir, ko gero, pri- 
čiurkščiau kelnes. 

— Kai kas sako, jog garniai atrodo didingai, - įsiterpė Senasis Bilas Kaulas. 

— Taip, jei tavo karalius, stovėdamas ant vienos kojos, valgo varles. 

— Garniai bailūs, - trumpai drūtai pareiškė stambuolis. - Kartą su Drin- 
ku ir Kletusu medžiodami pamatėme garnius, braidančius po seklumas 
ir ryjančius buožgalvius ir smulkias žuveles. O taip, atrodė jie gražiai, bet 
paskui danguje šmėstelėjo vanagas ir jie dėjo į sparnus, tarsi būtų išvydę 
drakoną. Jie sukėlė tokį vėją, kad nukritau nuo žirgo, o Kletusas įstatė strėlę 
į templę, paleido ją ir vieną garnį nušovė. Jo skonis kaip anties, tik mėsa ne 
tokia riebi. 

Tačiau net Balandžiukas ir jo Garniai nublanko prieš kvailystę brolių, 
kuriuos samdomi kalavijuočiai vadino Ginklus Žvanginančiais Lordais. 
Pastarąjį kartą susirėmę su drakonų karalienės Grynuoliais, Junkajaus ka- 
riai vergai neatsilaikė ir spruko. Ginklus Žvanginantys Lordai sugalvojo, 


ŠOKIS SU DRAKONAIS 331 


kaip to išvengti: suskirstė karius vergus į grupeles po dešimt ir viena grandi- 
ne visai dešimčiai sukaustė riešus, o kita - kulkšnis. 

— Dabar niekšeliai negali pabėgti, nebent spruktų visi, - juokdamasis 
tarė Dikas Stro. - Be to, net sprukdami visi drauge, negalėtų bėgti greitai. 

- Tie smirdžiai negeba ir sparčiai žygiuoti, - pridūrė Pupa. - Jų grandi- 
nių žvangesys girdėti iš už dešimties mylių. 

Tokių vadukų, beveik tokių pat kvaištelėjusių arba ir visiškai pamišusių, 
buvo ir daugiau: Lordas Kreivažandis, Įkaušęs Užkariautojas, Žvėrių Tram- 
dytojas, Putliaveidis, Kiškis, Vežėjas, Išsikvėpinęs Didvyris. Vieni iš šių vadų 
turėjo dvidešimt kareivių, kiti - du šimtus, dar kiti - du tūkstančius, ir visi šie 
kariai buvo vergai, išmuštruoti ir apginkluoti pačių vadukų. Kiekvienas iš jų 
buvo turtingas, pasipūtęs, kiekvienas buvo kapitonas ir karo vadas, nepavaldus 
niekam, išskyrus Jurkazą Zo Junzaką; jie niekino samdomus kalavijuočius ir 
buvo linkę veltis į nesibaigiančius ir nesuvokiamus kivirčus dėl viršenybės. 

Kol Vėjo Nugairintieji nujojo tris mylias, junkajiečiai atsiliko nuo jų per 
dvi su puse. 

— Dvokiančių geltonų kvailių gauja, - nusiskundė Pupa. - Jie vis dar ne- 
suvokia, kodėl Audrašaukliai ir Antrieji Sūnūs perėjo į drakonų karalienės 
pusę. 

- Jų galva, dėl aukso, - tarė Buksas. - Kaip manai, kodėl jie mums taip 
dosniai moka? 

— Gauti aukso malonu, bet gyventi - dar maloniau, - pasakė Pupa. - Prie 
Astaporo kovėmės su luošiais. Norite stoti akis į akį su tikrais Grynuoliais, 
padedami vien šių nevykėlių? 

- Ir prie Astaporo kovėmės su Grynuoliais, - įsiterpė stambuolis. 

- Turėjau galvoje tikrus Grynuolius. Jei mėsininko kapokle nukirsi vai- 
kinui kiaušius ir įbruksi šalmą smailiu viršumi, Grynuoliu jis netaps. Ta 
drakonų karalienė turi tikry Grynuolių: vos tau pirstelėjus į jų pusę, jų ri- 
kiuotė neiškriks ir jie nebėgs. 

- Ji turi ir Grynuolių, ir drakonų. - Dikas Stro pakėlė akis į dangų, tarsi 
vien paminėjus drakonus šie galėtų pulti jų broliją. - Galąskite kalavijus, 
vyrai, netrukus mūsų laukia rimtos kautynės. 

Rimtos kautynės... - susimąstė Varlius. Šie žodžiai įstrigo jam skersai 
gerklę. Kautynės prie Astaporo sienų jam atrodė kaip rimtas mūšis, nors 
žinojo, kad samdomi kalavijuočiai manė kitaip. Kai viskas baigėsi, jie gir- 
dėjo karį bardą Denzą Dahaną sakant, girdi, tai buvusios skerdynės, o ne 
kautynės. Denzas buvo kapitonas, dalyvavęs daugybėje mūšių. Varlius pa- 
tirties kol kas buvo sėmęsis tik pratybų aikštėje ir riterių turnyruose, todėl 
nemanė turįs teisę abejoti tokio patyrusio kario vertinimu. 

Bet iš pradžių šios skerdynės tikrai atrodė kaip mūšis. Varlius prisiminė, 
kaip jam, auštant bato nosimi bakstelėtam šalia sustojusio stambuolio, iš 
baimės net viduriai apšalo. 

- Šok į šarvus, miegaliau, - sududeno jis. - Ateina Skerdikas, bus pešty- 
nės. Kelkis, nebent nori būti jo mėsa. 

— Karalius Skerdikas miręs, - mieguistas paprieštaravo Varlius. 

Būtent tokią istoriją jie išgirdo, vos išsiropštę iš laivų, atplukdžiusių juos 
į Senąjį Volantį. Daugelio manymu, karalius Kleonas Antrasis, vos užsidėjęs 
ant galvos karūną, taip pat mirė ir dabar astaporiečius valdė kekšė ir pami- 
šęs kirpėjas, kurių sekėjai kovėsi tarpusavyje dėl valdžios mieste. 

— O gal jie melavo? - atkirto stuomeningasis vyras. - Gal tai koks nors 
kitas skerdikas. Arba galbūt tikrasis Skerdikas klykdamas prisikėlė iš kapo 
nudėti vieno kito junkajiečio. Po galais, juk tai visai nesvarbu, Varliau. Se- 
kis šarvus. 

Kiekvienoje palapinėje miegojo po dešimt vyrų ir visi jie jau buvo atsi- 
kėlę: movėsi kelnes, avėsi batus, vilkosi ilgus šarvinius marškinius, segėsi 
krūtinės šarvus, rišosi antblauzdžius ir žasto šarvų raiščius, grabinėjo tam- 
soje ieškodami šalmų, skydų ir kardasaičių. Geris, vikrus kaip visada, apsi- 
šarvavo ir apsiginklavo pirmas. Nedaug nuo jo atsiliko ir Arčis. Tada jiedu 
padėjo apsišarvuoti Kventinui. | 

Tuo metu už trijų šimtų jardų pro Astaporo vartus plūdo naujieji Gry- 
nuoliai ir rikiavosi prie trupančių raudonų plytų miesto sienų, o ryto saulės 
šviesoje spindėjo bronziniai, į viršų smailėjantys jų šalmai ir ilgų iečių ant- 
galiai. 

Trys dorniečiai drauge išvirto iš palapinės ir prisidėjo prie kovotojų, 
skubančių prie arklių. Mūšis. Valdyti ietį, kalaviją ir skydą Kventinas mo- 
kėsi nuo tos dienos, kai pramoko vaikščioti, tik... dabar tai nieko nereiškė. 
Karžygy, suteik man drąsos, BUM bum, bum BUM, bum BUM - tolumoje 
mušant būgnams, meldėsi Kventinas. Stambuolis parodė jam karalių Sker- 
diką, tiesų kaip styga sėdintį ant šarvuoto arklio, apvilktą variniais žvynuo- 
tais šarvais, akinamai tviskančiais ryto saulėje. Kventinas prisiminė ir Gerį, 
nedrąsiai prisigretinusį prieš pat prasidedant mūšiui. 

— Kad ir kas nutiktų, laikykis Arčio. Nepamiršk, kad iš mūsų trijulės tik 
tu vienas gali tikėtis vesti tą merginą. 

O tuo metu astaporiečiai pradėjo puolimą. 

Nesvarbu, gyvas ar miręs, vis dėlto karalius Skerdikas išmintinguosius 
šeimininkus užklupo nepasiruošusius. Kai Grynuolių ietys ėmė triuškinti 
jų gynybos liniją, junkajiečiai tebesiblaškė, vilkėdami plevėsuojančiais to- 
karais, ir mėgino sutelkti savo nebaigtus muštruoti vergus karius į šiokią 
tokią rikiuotę. Jei ne sąjungininkai ir jų niekinami samdyti kalavijuočiai, 
junkajiečiai tikriausiai būtų buvę sutriuškinti, bet per porą minučių Vėjo 
Nugairintieji ir Katės draugija jau lėkė raiti ant žirgų ir lyg perkūnas iš gie- 
dro dangaus užgriuvo astaporiečių kariuomenės sparnus, o Naujojo Giso 
legionas iš kitos pusės skynėsi kelią per junkajiečių stovyklą ir susirėmė su 
Grynuoliais ietis prieš ietį ir skydas prieš skydą. 

Tada prasidėjo skerdynės, tik šį kartą ne karalius Skerdikas laikė kapo- 
klę, o pats tapo jos auka. Galų gale jį nukovė Kagas - raitas ant savo stam- 
baus karo žirgo jis prasibrovė pro karaliaus gynėjus ir vienu galingu valyriš- 
ko aracho kirčiu perkirto Kleoną Didįjį nuo peties iki pat klubo. Varlius to 
nematė, bet tie, kurie matė, pasakojo, girdi, variniai Kleono šarvai suplyšo 
lyg šilkas, o iš vidaus plūstelėjo siaubinga smarvė ir krūvomis ėmė dribti be- 
sirangantys kapų kirminai. Vis dėlto Kleonas iš tiesų buvo miręs. Nesumo- 
dami, ko griebtis, astaporiečiai ištraukė jį iš kapo, apvilko šarvus ir pririšo 
prie žirgo, vildamiesi taip padrąsinti Grynuolius. 

Drauge su perkirstu Kleono lavonu išgaravo ir jų narsa. Naujieji Grynuo- 
liai metė ietis, skydus ir spruko, bet Astaporo miesto vartus rado uždary- 
tus. Prie netrukus prasidėjusių skerdynių prisidėjo ir Varlius, kartu su kitais 
Vėjo Nugairintaisiais leisdamas savo žirgui trypti persigandusius eunuchus. 
Kventinas jojo šalia stambuolio, atsidėjęs darbavosi kalaviju ir jų pleištas 
perskrodė Grynuolių gretas nelyginant ieties smaigalys. Kai prasibrovė pro 
priešo kariuomenę, Princas Driskius įsakė jiems apsisukti ir pulti vėl. Tik 
antrą kartą skindamasis kelią Varlius atidžiau įsižiūrėjo į veidus Grynuolių, 
užsidėjusių bronzinius šalmus smailiu viršumi, ir suprato, jog dauguma tų 
vaikinų - ne vyresni už jį patį. Geltonsnapiai, besišaukiantys savo motiny, 
dingtelėjo Kventinui, bet jis vis tiek juos žudė. Kovos lauką jis paliko kruvinu 
kalaviju, o jo ranka buvo tokia nuvargusi, kad vos nulaikė ginklą. 

Ir vis dėlto tai nebuvo tikros kautynės, pagalvojo jis. Tikra kova mūsų lau- 
kia netrukus ir, jai dar neprasidėjus, turime iš čia dingti, kitaip būsime pri- 
versti kautis savo priešų pusėje. 

Tą vakarą Vėjo Nugairintieji įkūrė stovyklą Vergų įlankos pakrantėje. 
Varlius išsitraukė burtą eiti sargybą pirmas ir buvo nusiųstas saugoti žirgų. 
Vos tik nusileido saulė ir virš vandenų sužibo mėnulio pjautuvas, pas jį at- 
slinko Geris. 

- Stambuoliui taip pat derėtų čia būti, - tarė Kventinas. 

- Jis išėjo ieškoti Senojo Bilo Kaulo ir pralošti paskutinio savo sidabro, — 
tarė Geris. - Palik jį ramybėje. Arčis darys tai, ką liepsime, nors jam tai ir 
nelabai patiks. 

- Ne. 

Mat buvo daugybė dalykų, kurie nepatiko ir pačiam Kventinui. Plaukti 
perpildytu laivu, blaškomu vėjo ir jūros bangų, valgyti straubliukais aplipu- 
sią džiovintą duoną, miegoti ant priplėkusių šiaudų ir nuolat uosti svetimų 
žmonių skleidžiamą dvoką... Jis žinojo, kad taip bus, kai Volantyje pasirašė 
ant pergamento skiautės ir įsipareigojo su kalaviju rankose vienerius metus 
tarnauti Princui Driskiui. Tai buvo sunkumai, kuriuos reikėjo ištverti, visų 
nuotykių esmė. 

Tačiau tai, kas turėjo įvykti dabar, buvo tikra išdavystė. Junkajiečiai at- 
plukdė juos iš Senojo Volančio kautis Geltonojo miesto kariuomenėje, o da- 

bar dorniečiai ketino atsimesti ir perbėgti į priešo pusę. Žinoma, ir atsukti 
nugarą naujiesiems ginklo broliams. Vėjo Nugairintieji nebuvo tie kovos 
draugai, prie kurių Kventinas būtų laisva valia dėjęsis, bet kartu su tais vy- 
rais jis perplaukė jūrą, dalijosi mėsa ir midumi, petys į petį kovėsi ir ben- 
dravo pasakodamas pats ir klausydamasis istorijų tų kelių vyrų, su kuriais 
galėjo susikalbėti. O kad visa, ką jis šnekėjo, buvo melas... ką gi, tokia buvo 
kelionės į Miriną kaina. 

„Tokio elgesio tikrai nepavadinsi garbingų“, - dar „Pirklio namuose“ 
įspėjo juos Geris. 

- Gali būti, kad Daneiris su kariuomene jau pakeliui į Junkajų, - jie- 
dviem žingsniuojant tarp žirgų pasakė Kventinas. 

— Gal pakeliui, - gūžtelėjo Geris, - o gal ir ne. Tokių kalbų girdėjome 
ir anksčiau. Astaporiečiai buvo įsitikinę, jog Daneiris su drakonais skuba 
į pietus nutraukti miesto apsiausties. Tada ji nepasirodė, tad greičiausiai ir 
dabar neatžygiuoja. 

— Dėl to negalime būti tikri. Mums reikia nepastebimai sprukti, kol dar 
nesame priversti stoti į kovą su moterimi, kuriai esu siųstas pirštis. 

- Palauk, kol pasieksime Junkajų. - Geris mostelėjo į kalvas. - Tai 
junkajiečių žemės. Čia niekas nenorės priglausti ir maitinti trijų pabėgė- 
lių. O į šiaurę nuo Junkajaus plytinčios žemės nepriklauso niekam. 

Geris buvo teisus. Bet Kventinas vis tiek nerimavo. 

- Stambuolis šioje stovykloje susirado per daug draugų. Arčis žino, kad 
nuo pat pradžių ketinome pasprukti ir prisidėti prie Daneiris, bet kai reikės 
palikti vyrus, su kuriais kartu kovėsi, jis tikrai jausis nesmagiai. Jei per ilgai 
delsime, susidarys įspūdis, kad paliekame juos kautynių išvakarėse. Arčis 
nieku gyvu taip nesielgs. Juk pažįsti jį taip pat gerai kaip aš. 

- Nesvarbu, kada spruksime, vis tiek tapsime pabėgėliais, - paprieštara- 
vo Kventinui Geris, - o Princas Driskius dezertyrų labai nemėgsta. Jis pasiųs 
vyrus mūsų medžioti ir... tesaugo mus Septynetas, jeigu jie mus sučiups. Jei 
mums nusišypsos sėkmė, jie tik nukirs mums po pėdą, kad daugiau niekada 
nebėgtume. O jei nepasiseks, pateksime į Gražiosios Merės rankas. 

Tai išgirdęs, Kventinas susimąstė. Gražiosios Merės jis bijojo kaip 
ugnies. Ji buvo vesterosietė, bet aukštesnė už jį, beveik šešių pėdų ūgio. Po 
dvidešimties metų, praleistų įvairiose laisvosiose karių brolijose, ji negalėjo 
pasigirti nei vidiniu, nei išoriniu grožiu. 

Geris stvėrė Kventinui už rankos. 

- Palauk. Bent dar kelias dienas. Apkeliavome pusę pasaulio, tad paken- 
tėk, kol įveiksime dar kelias lygas. Kai atsidursime į šiaurę nuo Junkajaus, 
mums tikrai pasitaikys proga. 

- Jei taip sakai... - vis dar abejodamas tarė Kventinas. 

Bet... šį kartą dievai jų išklausė ir proga sprukti atsirado gerokai 
anksčiau. 

Tai nutiko jau po dviejų dienų. Hju Hangerfordas sustabdė žirgą prie jų 
laužo ir šūktelėjo: 

- Ei, dornieti! Vadas laukia tavęs savo palapinėje. 

— Kurio iš mūsų? - paklausė Geris. - Mes čia visi dorniečiai. 

- Jei taip, tai visų ir laukia. 

Hangerfordas buvo niūrus ir piktas vyras sužalota ranka, tarnavęs bro- 
lijos iždininku, kol Princas Driskius pričiupo jį vagiant iš brolijos iždo ir 
nukirto tris pirštus. Dabar jis buvo tik seržantas. 

Ko Princui Driskiui prireikė? Iki šiol Varlius nė nenutuokė, jog vadas 
apskritai žino, kad jis priklauso Vėjo Nugairintųjų brolijai. Bet Hangerfor- 
das jau nujojo, tad klausinėti nebuvo kada. Jiems beliko surasti stambuolį ir, 
kaip buvo liepta, prisistatyti į vado palapinę. 

— Nieko neprisipažinkite ir būkite pasiruošę kautis, - Kventinas davė 
nurodymus savo bičiuliams. 

— Aš visada pasiruošęs kautis, - atsakė stambuolis. 

Įžengę į didžiulę, pilką, iš burių audeklo pasiūtą palapinę, kurią Princas 
Driskius mėgo vadinti savo brezentine pilimi, dorniečiai rado ją prisigrū- 
dusią brolijos vyrų. Kventinas akimirksniu suprato, jog dauguma susirinku- 
siųjų buvo išeiviai iš Septynių Karalysčių arba gyrėsi turintys vesterosiečių 
kraujo. Tremtiniai arba tremtinių sūnūs. Anot Diko Stro, brolijai priklausė 
šešios dešimtys vesterosiečių; geras trečdalis jų buvo čia, įskaitant patį Diką, 
Hju Hangerfordą, Gražiąją Merę ir auksaplaukį Luisą Lansterį, geriausią 
brolijos šaulį. 

Atėjo ir Denzas Dahanas, o šalia jo stovėjo stuomeningasis Kagas. Dabar 
brolijos kariai vadino jį Kagu Lavonų Žudiku, - tiesa, tik už akių. Mat jis 
greitai supykdavo, o tas jo lenktas juodas kardas buvo bjaurus kaip ir pats 
Kagas. Iš Valyrijos plieno nukaldintų ilgųjų kalavijų pasaulyje buvo daugy- 
bė, o arachų - vos vienas kitas. Nei Kagas, nei Dahanas nebuvo vesterosie- 
čiai, užtat abu buvo kapitonai ir Princas Driskius juos labai vertino. Dešinė 
ir kairė jo ranka. Vadinasi, netrukus nutiks kažkas tikrai svarbaus. 

Kalbėjo pats Princas Driskius. 

— Gavome kelis Jurkazo įsakymus, - pranešė jis. - Likę gyvi astaporie- 
čiai, rodos, ėmė lįsti iš savo slėptuvių. Be lavonų, Astapore nieko neliko, tad 
šimtai, o gal ir tūkstančiai jų, išbadėjusių ir ligotų, plūsta į aplinkines žemes. 
Junkajiečiai nenori, kad jie šlaistytųsi Geltonojo miesto apylinkėse. Mums 
įsakyta juos sugaudyti ir priversti pasitraukti į Astaporą arba į šiaurę, į Miri- 
ną. Jei drakonų karalienė nori juos priimti, tegul priima. Pusė jų serga kru- 
vinąja, o sveikieji... taip pat yra papildomos burnos, kurias reikia maitinti. 

- Junkajus arčiau nei Mirinas, - paprieštaravo Hju Hangerfordas. - Kas 
bus, jei geruoju jie nesitrauks, milorde? 

- Tam turite kalavijus ir ietis, Hju. Nors iš lankų būtų daugiau naudos. 
Nuo tų, kurie viduriuoja, laikykitės atokiau. Į kalvas siunčiu pusę brolijos 

vyrų. Penkiasdešimt patrulių, iš kurių kiekvienas turi po dvi dešimtis rai- 
telių. Tokius pat įsakymus gavo ir Kruvinoji Barzda, tad astaporiečius me- 
džios ir Katės draugijos kariai. 

Vyrai susižvalgė, keli iš jų tyliai kažką burbtelėjo. Nors ir Vėjo Nugairin- 
tieji, ir Katės draugija buvo sudarę sutartį su Junkajumi, prieš metus Ginči- 
jamose žemėse jiems teko kautis vieniems su kitais ir tas priešiškumas liko. 
Kruvinoji Barzda, žiaurus Kačių vadas, buvo rėksnys milžinas, visada trokš- 
tantis skerdynių ir neslepiantis paniekos „nusenusiems, skarmaluotiems 
žilabarzdžiams . 

Tada krenkštelėjęs prabilo Dikas Stro: 

— Maldauju atleisti, bet mes visi čia gimę Septyniose Karalystėse. Pagal 
kraują arba kalbą anksčiau milordas brolijos karių niekada neskirstė. Kodėl 
siunti būtent mus, ir visus kartu? 

- Protingas klausimas... Jums teks joti į rytus, į kalvų krašto gilumą, tada 
plačiu ratu aplenkti Junkajų ir traukti į Miriną. Jei pakeliui sutiksite asta- 
poriečių, nuvykite juos į šiaurę arba nužudykite, bet... žinokite, jog tai nėra 
svarbiausias jūsų žygio tikslas. Atsidūrę anapus Geltonojo miesto, greičiau- 
siai susidursite su drakonų karalienės sargybiniais. Su Antraisiais Sūnumis 
ir Audrašaukliais. Nesvarbu, kuriuos sutiksite, pereikite į jų pusę. 

— Pereiti į jų pusę? - nustebo pavainikis riteris, seras Orsonas Stounas. — 
Nori, kad taptume perbėgėliais? 

— Noriu, - tarė Princas Driskius. 

Kventinas Martelis vos susilaikė garsiai nenusijuokęs. Dievai pamišo... 

Vesterosiečiai susijaudino ir pasijuto nejaukiai. Kai kurie iš jų stebeilijosi 
į savo taures, tarsi tikėdamiesi iš vyno pasisemti išminties. Hju Hangertor- 
das suraukė antakius. 

— Manai, karalienė Daneiris mus priims? 

- Priims. 

— Ojei ir priims, kas tada? Kas mes būsime? Šnipai? Samdyti žudikai? 
O gal pasiuntiniai? Ar pats taip pat ketini pereiti į drakonų karalienės pusę? 

Kagas rūsčiai į jį dėbtelėjo. 

- Princas pats spręs, ką jam daryti, Hangerfordai. O tavo reikalas - vyk- 
dyti įsakymą. 

- Žinoma. - Hangerfordas kilstelėjo ranką su dviem likusiais pirštais. 

- Kalbėkime atvirai, - įsiterpė Denzas Dahanas, karys bardas. - Junka- 
jiečiais pasitikėti negalima. Kad ir kaip šis karas baigtųsi, Vėjo Nugairin- 
tiesiems turi tekti dalis pergalės laimikio. Princas elgiasi labai išmintingai 
rūpindamasis, kad mums būtų atviri visi keliai. 

- Jums vadovaus Merė, - pasakė Princas Driskius. - Ji žino, ką esu su- 
manęs, be to... galbūt Daneiris Targarien mieliau priims kitą moterį. 

Kventinas žvilgtelėjo į Gražiąją Merę. Jos akys buvo šaltos, pamėkliš- 
kos, ir kai jųdviejų žvilgsniai susitiko, Kventiną nukrėtė šiurpas. Man tai 
nepatinka.. 

Diką Stro taip pat dar kankino abejonės. 

— Ta mergina turėtų būti visiška kvaiša, kad mumis pasitikėtų. Net jei at- 
josime vadovaujami Merės. Po galais, aš Mere nepasitikiu, nors kelis kartus 
esu ją išdulkinęs. 

Taip taręs, jis išsišiepė iki ausų, bet daugiau niekas nenusijuokė. Juolab 
Gražioji Merė. 

— Manau, kad klysti, Dikai, - pasakė jam Princas Driskius. - Jūs visi ves- 
terosiečiai. Draugai nuo vaikystės. Kalbate ta pačia kalba, garbinate tuos 
pačius dievus. O jei kalbėsime apie priežastį... Kiekvieną iš jūsų esu nu- 
skriaudęs. Tave, Dikai, plakdavau dažniau už bet kurį kitą brolijos karį ir 
randai ant tavo nugaros tai patvirtina. Hju mano įsakymu buvo nubaustas 
ir prarado tris pirštus. Merę išprievartavo bene pusė brolijos vyrų. Tiesa, 
ne mūsų brolijos, bet apie tai nebūtina užsiminti. Vilai Miškini, tu... buvai 
tiesiog maišomas su žemėmis. Seras Orsonas kaltina mane dėl to, kad iš- 
siunčiau į Liūdesį jo brolį, o seras Liuciferis vis dar pyksta dėl vergės, kurią 
iš jo atėmė Kagas. 

- Išdulkinęs vergę, jis galėjo ją grąžinti, - nepraleido progos pasiskųsti 
Liuciferis Longas. - Kam Kagui reikėjo ją žudyti? 

- Ji buvo negraži, - tarė Kagas. - Vien to pakanka. 

Princas Driskius dėstė, tarsi jo kalbos niekas nebūtų nutraukęs. 

— Veberi, tu svajoji susigrąžinti Vesterose prarastas žemes. Lansteri, aš 
nužudžiau berniuką, kurį tu taip mėgai. O jūs, trys dorniečiai, manote, kad 
jums melavome. Astapore grobio buvo gerokai mažiau, nei žadėjome Vo- 
lantyje, be to, tų gėrybių liūto dalis atiteko man. 

- Ir tai tiesa, - įsiterpė seras Orsonas. 

- Geriausios gudrybės yra tos, kuriose glūdi tiesos grūdas, - atsikirto 
Princas Driskius. - Kiekvienas iš jūsų turi rimtą priežastį mane palikti. Be 
to, Daneiris Targarien žino, kad samdomi kalavijuočiai ištikimybe negar- 
sėja. Jos pačios Antrieji Sūnūs ir Audrašaukliai paėmė iš junkajiečių auksą, 
bet, kai įvykiai mūšio lauke ėmė klostytis palankiai karalienei, nedvejodami 
perėjo į jos pusę. 

- Kada turime išvykti? - paklausė Luisas Lansteris. 

- Tuoj pat. Tik saugokitės Kačių ir Ilgųjų Iečių, kurių galite sutikti. Nie- 
kas, be mūsų, dabar esančių palapinėje, nežino, kad jūsų pasitraukimas iš 
brolijos suvaidintas. Jei per anksti išsiduosite, jums, kaip dezertyrams, bus 
nukapotos rankos ir kojos arba, kaip perbėgėliams, paleistos žarnos. 

Trys dorniečiai iš palapinės išėjo tylėdami. Dvidešimt raitelių, kalbančių 
bendrąja kalba, pagalvojo Kventinas. Slapta šnabždėtis bus gerokai sunkiau. 

Stambuolis smarkiai paplojo jam per petį. 

- Taigi. Bus smagu, Varliau. Medžiosime drakoną. 


AIKŠTINGOJI NUOTAKA 


A“ Greidžoj, sėdinčiai Galbarto Gloverio ilgojoje menėje ir geriančiai 
Galbarto Gloverio vyną, Galbarto Gloverio meisteris atnešė laišką. 

- Miledi... - baikščiai kaip visuomet, kai su ja šnekėdavo, tarė meiste- 
ris. - Iš Baroutono atskrido paukštis... 

Ir jis įbruko Ašai pergamentą, lyg nekantraudamas greičiau jo atsikraty- 
ti. Ritinėlis buvo standžiai susuktas ir užantspauduotas kieto rožinio vaško 
antspaudu. 

Baroutonas... Aša pamėgino prisiminti, kas valdo Baroutoną. Kažkoks 
šiaurės lordas, bet ne mano bičiulis. O dar tas antspaudas... Boltonai iš Dred- 
forto jojo į mūšį iškėlę rožines vėliavas, aptaškytas kraujo lašeliais. Tad sa- 
vaime suprantama, kad ir laiškams antspauduoti jie naudojo rožinį vašką. 

Laiškas, kurį laikau rankose, yra tikri nuodai, dingtelėjo jai. Turėčiau jį 
sudeginti. Bet, užuot taip ir padariusi, Aša perlaužė antspaudą. Plonos odos 
skiautė nupleveno žemyn ir nusileido jai į sterblę. Perskaičius rudu, išdžiū- 
vusiu rašalu brūkštelėtus žodžius, bjauri jos nuotaika dar labiau subjuro. 
Juodi sparnai, juodos žinios... Varnai niekada neatnešdavo gerų naujienų. 
Paskutinė žinia, atsiųsta į Gūdmiškį, buvo nuo Stanio Barateono, reikalau- 
jančio prisiekti jam ištikimybę. Bet dabar ji gavo dar prastesnę naujieną. 

- Šiauriečiai užėmė Keilino Griovą. 

- Boltono Mergvaikis? - paklausė šalia sėdėjęs Kvarlas. 

- Laišką jis pasirašė kaip Ramsėjus Boltonas, Vinterfelo lordas. Bet yra ir 
daugiau parašų. 

Po Ramsėjaus parašu savuosius buvo suraitę ir ledi Dastin, ir ledi Ser- 
vin, ir keturi Risveliai. Šalia jų buvo nupieštas žiaurus milžinas - kažkurio iš 
Amberių ženklas. 

Pasirašyta buvo meisterio rašalu, pagamintu iš suodžių ir anglių dervos, 
bet pats laiškas pakeverzotas rudai, stambiomis, negrabia ranka išvedžio- 
tomis raidėmis. Jame buvo pranešama apie Keilino Griovos užėmimą, per- 
galingą Šiaurės sergėtojo grįžimą į savo valdas ir apie netrukus įvyksiančią 
santuoką. Laiškas prasidėjo žodžiais: „Rašau šį laišką geležinių krauju“, o 
baigėsi: „Siunčiu tau princą... po gabalėlį. Jei per ilgai užsibūsi mano žemė- 
se, tavęs laukia toks pat likimas.“ 

Aša manė, kad jos broliukas miręs. Geriau jau būtų miręs, o ne atsidūręs 
tokioje padėtyje. Nukritusi jai į sterblę, gulėjo odos skiautė. Aša pakėlė ją 
prie žvakės ir žiūrėjo į besirangančius dūmus, kol liepsna prarijo visą odą ir 
lyžtelėjo pirštus. 

Galbarto Gloverio meisteris mindžikavo jai pašonėje nekantriai laukdamas. 

— Atsakymo nebus, - pasakė jam Aša. 

— Ar galiu pranešti šias naujienas ledi Sibelei? 

— Kaip nori. 

Ar Sibelė Glover apsidžiaugs, kad Keilino Griovą užėmė šiauriečiai, Aša 
pasakyti negalėjo. Ledi Sibelė beveik gyveno dievų giraitėje, melsdamasi už 
savo vaikus ir už tai, kad jos vyras grįžtų sveikas ir gyvas. Dar viena malda, 
kuri greičiausiai nebus išklausyta. Jos širdamedis toks pat kurčias ir aklas kaip 
Nuskendęs Dievas. Broliai Robetas ir Galbartas Gloveriai su Jaunuoju Vilku 
išjojo į pietus. Jei bent pusė jos ausis pasiekusių pasakojimų apie Kruviną- 
sias vestuves tiesa, vargu ar jiedu begrįš namo, į šiaurę. Bent jau Sibelės vai- 
kai gyvi ir už tai ji turėtų dėkoti man. Mat Aša paliko juos Dešimtyje Bokštų 
savo tetų globai. Jauniausioji ledi Sibelės duktė dar žindo krūtį ir jos motina 
nutarė, jog mažylė pernelyg gležna, kad dar kartą ištvertų kelionę jūra ir jos 
siunčiamas negandas. Aša įbruko laišką meisteriui. 

— Imk. Gal šio laiško žodžiuose ji gebės rasti paguodą. Dabar gali eiti. 

Linktelėjęs meisteris išėjo. Kai jis pradingo už durų, į Ašą kreipėsi Trisas 
Botlis: 

- Jei Keilino Griova užimta, netrukus ateis ir Toreno Kertainio eilė. O 
paskui - ir mūsų. 

— Ne taip greitai. Skeltalūpis tikrai nuleis jiems kraujo. 

Mat, kitaip nei iš Keilino Griovos, iš Toreno Kertainio nebuvo likę vien 
griuvėsiai, o Dagmeras buvo geležinis iki kaulų smegenų. Jis būtų mieliau 
žuvęs, bet nepasidavęs. 

Jei tėvas būtų gyvas, Keilino Griova niekada nebūtų atitekusi priešams. 
Ir Beilonas, ir Euronas Greidžojai žinojo, jog tas, kas valdo Griovą, valdo 
ir šiaurę, bet Euronas tiesiog numojo į tai ranka. Be to, jam nerūpėjo nei 
Gūdmiškio, nei Toreno Kertainio likimas. 

- Beilono laimėtos pergalės Euronui nė motais. Mano dėdė išplaukė 
vaikytis drakonų. - Varnaakis Senajame Vike sutelkė visas Geležies salų 
kariuomenės pajėgas ir su broliu Viktarionu, cimpinančiu iš paskos tarsi į 
kailį gavęs šunytis, išplaukė į Saulėlydžio jūros platybes. Išskyrus Ašos lordą 
vyrą, Paike nebuvo nieko, į ką būtų buvę galima kreiptis pagalbos. - Likome 
vienui vieni. 

- Dagmeras juos sutriuškins, - tvirtai pareiškė Kromas, niekada nesuti- 
kęs moters, kuriai meilė bent perpus būtų prilygusi jo aistrai mūšiams. - Jie 
tik vilkai... 

- Visi vilkai išžudyti. - Aša nykščio nagu pakrapštė rožinį antspaudo 
vašką. - Tie priešai - tai vilkus paskerdę kailialupiai. 

— Mums derėtų keliauti į Toreno Kertainį ir padėti saviškiams, - pasiūlė 
Kventonas Greidžojus, tolimas Ašos pusbrolis ir „Sūriosios žmonos“ kapi- 
tonas. 

- Teisingai, - pritarė Dagonas Greidžojus, dar tolimesnis pusbrolis. 
Žmonės vadino jį Dagonu Girtuokliu, bet ir įkaušęs, ir blaivus jis nepapras- 
tai mėgo kautynes. - Kodėl Skeltalūpiui turi atitekti visa garbė? 

Du Galbarto Gloverio tarnai atnešė į ilgąją menę kepsnį, bet nuo tos 
žmogaus odos skiautės Aša neteko apetito. Mano vyrai visiškai prarado viltį 
pasiekti pergalę, niūriai pagalvojo ji. Dabar jie nori tik garbingai žūti. Aša 
neabejojo, kad vilkai šį jų norą išpildys. Anksčiau ar vėliau jie ateis atsiimti 
šios pilies. 

Už aukštų Vilkų girios pušų leidžiantis saulei, Aša mediniais laiptais 
užlipo į miegamąjį, anksčiau priklausiusį Galbartui Gloveriui. Ji padau- 
gino vyno ir dabar kentė pulsuojantį galvos skausmą. Aša Greidžoj mėgo 
visus savo vyrus, ir kapitonus, ir eilinius įgulos narius, bet pusė iš jų buvo 
kvailiai. Narsūs kvailiai, bet... kvailiai. Keliauti pas Skeltalūpį, kurgi ne... 
Tarsi jie galėtų... 

Gūdmiškį ir Dagmero pilį skyrė daugybė mylių, kalvos rantytomis kete- 
romis, tankūs miškai, sraunios upės, o tose žemėse buvo tiek šiauriečių, kad 
baisu ir pagalvoti. Aša turėjo keturis ilglaivius ir nepilnas dvi šimtines vyrų, 
įskaitant... Tristiferį Botlį, kuriuo nebuvo galima pasitikėti. Nepaisant nuo- 
latinių jo kalbų apie meilę, ji negalėjo įsivaizduoti Triso, skubančio į Toreno 
Kertainį žūti kartu su Dagmeru Skeltalūpiu. 

Kvarlas užlipo paskui ją į Galbarto Gloverio miegamąjį. 

- Išeik, - įsakmiai liepė jam Aša. - Noriu likti viena. 

— Ne, tu nori manęs... 

Ir Kvarlas pamėgino ją pabučiuoti. 

Aša jį atstūmė. 

- Jei dar kartą mane paliesi, aš... 

- Ką gi tu padarysi? - Jis išsitraukė durklą. - Nusirenk, mergaite. 

- Atsiknisk, geltonsnapi. 

- Ne, geriau tave išdulkinsiu. - Vikriai mostelėjęs durklu, jis perpjovė 
Ašos odinukės raištelius. Aša ištiesė ranką ketindama pasičiupti kirvį, bet 
Kvarlas, metęs šalin durklą, stvėrė jai už riešo, užlaužė ranką ir nepaleido, 
kol kirvio kotas neišslydo jai iš pirštų. Tada parsivertė ją ant Gloverio lovos, 
aistringai pabučiavo, perplėšė tuniką ir apnuogino krūtis. Aša pamėgino 
keliu smogti jam į tarpkojį, bet Kvarlas nuo smūgio išsisuko ir, įspraudęs 
kelius jai tarp kojų, pražargdino. - Dabar tave paimsiu. 

— Taip ir padaryk, - taškydamasi seilėmis atšovė ji, - o aš nužudysiu tave 
miegantį. 

Kai Kvarlas įsiskverbė, jos tarpkojis buvo gausiai sudrėkęs. 

— Prakeikimas, - iškošė pro dantis ji, - prakeikimas, prakeikimas, būk tu 
prakeiktas! 

Jis čiulpė Ašos krūtų spenelius tol, kol ji šūktelėjo - ir iš skausmo, ir iš 
malonumo. Ir staiga niekas pasaulyje Ašai nebebuvo svarbu. Ji pamiršo ir 

Keilino Griovą, ir Ramsėjų Boltoną, ir odos skiautę, ir karaliaus rinkimus, 
pamiršo savo nesėkmę ir tremtį, savo priešus ir savo vyrą. Svarbu buvo tik 
jo rankos, jo burna, jo glėbys ir giliai įsiskverbęs jo kotas. Kvarlas dulkino 
Ašą, kol ši ėmė šaukti, paskui krušo toliau, kol pravirko, ir pagaliau nuleido 
įjos įsčias galingą sėklos čiurkšlę. 

— Aš ištekėjusi moteris, - kai visa baigėsi, priminė jam Aša. - Tu mane 
išniekinai, geltonsnapi. Mano vyras nurėš tau kiaušius ir apvilks suknelę. 

Kvarlas nusirito nuo jos. 

- Jei tik jam pavyks pakilti iš krėslo. 

Kambaryje buvo šalta. Aša atsikėlė iš Galbarto Gloverio lovos ir nusivil- 
ko suplėšytus drabužius. Odinukei reikėjo naujų raištelių, bet tunika buvo 
sugadinta nepataisomai. Ji man vis tiek nepatiko. Tuniką ji švystelėjo į be- 
sikūrenančio židinio ugnį. Kitus drabužius paliko gulėti sumestus į krūvą 
prie lovos. Ašai maudė krūtis, o šlaunimis žemyn tekėjo Kvarlo sėkla. Teks 
išsivirti mėnulio arbatos arba rizikuoti pagimdyti pasauliui dar vieną kra- 
keną. Koks skirtumas? Mano tėvas žuvęs, motina vaduojasi mirtimi, mano 
broliui gyvam diriama oda, o aš nieko negaliu padaryti. Ir esu ištekėjusi. Susi- 
tuokusi ir sugulusi, tik... ne su tuo pačiu vyru. 

Kai-Aša įsmuko po kailiais, Kvarlas jau miegojo. 

— Dabar tavo gyvybė mano rankose. Kur nukišau savo durklą... 

Aša prisiglaudė jam prie nugaros ir jį apkabino. Salose jis buvo vadi- 
namas Kvarlu Mergele: iš dalies nenorint jo painioti su Kvarlu Piemeniu, 
Keistuoliu Kvarlu Keningu, Kvarlu Mitriuoju Kirviu ir Kvarlu Pavergtuoju, 
bet svarbiausia - dėl švelnios jo skruostų odos. Kai Aša su juo susipažino, 
Kvarlas mėgino želdintis barzdą. „Persiko pūkeliai , - tuomet juokdamasi 
pavadino ji tos barzdos šerelius. Kvarlas prisipažino niekada nematęs persi- 
ko, tad Aša pakvietė jį dėtis prie jos ir kartu traukti į pietus. 

Tada dar buvo vasara; Robertas sėdėjo Geležiniame soste, mąslusis Bei- 
lonas - Jūros akmens soste, o Septyniose Karalystėse viešpatavo taika. Aša 
„Juoduoju vėju“ plaukiojo palei jūros pakrantes ir prekiavo. Jie užsuko į 
Gražiąją salą, Lanisportą, į dvi dešimtis mažesnių uostų ir tik tada pasiekė 
Arborą, kur persikai visuomet būdavo dideli ir saldūs. 

— Matai? - paklausė ji, pirmą kartą pakėlusi ir priglaudusi vaisių Kvarlui 
prie skruosto. Paskui paragino jį atsikąsti persiko, sultys ėmė srūti Kvarlo 
smakru ir Ašai teko priglaudus lūpas švariai jas nulaižyti. 

Tą naktį jiedu praleido godžiai mėgaudamiesi persikais ir vienas kitu, 
tad, kai ėmė švisti, Aša buvo patenkinta, lipni ir spindėjo tokia laime, 
kokios dar niekada nebuvo patyrusi. Kada tai nutiko: prieš šešerius ar 
septynerius metus? Dabar iš vasaros buvo likęs tik miglotas prisimini- 
mas, o persiku pastarąjį kartą Aša gardžiavosi prieš trejus metus. Kvarlo 
glamonėmis mėgavosi dažniau. Gal kapitonai ir karaliai jos negeidė, bet 
Kvarlas geidė. 

Aša turėjo ir kitų meilužių: vieni miegojo su ja pusmetį, kiti - vos pusę 
nakties. Bet Kvarlą ji mėgo labiau už visus. Tiesa, barzdą jis skusdavosi kar- 
tą per dvi savaites, tačiau, norint būti tikru vyru, vien vešlios susivėlusios 
barzdos nepakako. Ašai patiko pirštais čiuopti glotnią ir švelnią odą; patiko 
ilgi ir tiesūs, pečius siekiantys jo plaukai. Jai patiko, kaip Kvarlas bučiuoja- 
si; patiko plati šypsena, nušvisdavusi jo veide, kai ji nykščių pagalvėlėmis 
braukdavo jam per krūtinę ir spenelius. Jo gaktos plaukai buvo rusvi ir šiek 
tiek tamsesni už galvos plaukus, bet, palyginti su juodais, šiurkščiais ir gar- 
banotais jos gaktiplaukiais, minkšti kaip pūkas. Ir tai Ašai patiko. Kvarlo 
kūnas buvo kaip plaukiko: liesas ir ištįsęs, be mažiausio randelio. 

Drovi šypsena, stiprios rankos, mitrūs pirštai ir du patikimi kalavijai. Ko 
dar moteris gali trokšti? Aša mielai būtų už Kvarlo tekėjusi, tačiau... buvo 
lordo Beilono duktė, o jis - žemos kilmės, vergo vaikaitis. Pernelyg žemos 
kilmės, kad už jo tekėčiau, bet pakankamai kilmingas, kad čiulpčiau jo kotą. 
Apgirtusi, šypsodamasi, ji palindo po kailiais ir jį apžiojo. Kvarlas per mie- 
gus sujudėjo ir po akimirkos jo kotas ėmė stotis. Kol visiškai atsistojo, Kvar- 
las buvo pabudėęs, o jos tarpkojis vėl sudrėkęs. Užsimetusi ant nuogų pečių 
kailį, Aša Kvarlą užsėdo ir taip giliai jį įsileido, kad ir pati nebūtų galėjusi 
pasakyti, kuris iš jųdviejų turi kotą, o kuris makštį. Šį kartą viršūnę jiedu 
pasiekė kartu. 

— Mano mieloji ledi, - nuleidęs, bet vis dar apsimiegojęs sumurmėjo 
Kvarlas. - Mano mieloji karaliene... 

Ne, pagalvojo Aša, aš ne karalienė ir niekada ja nebūsiu. 

— Miegok toliau. 

Ji pabučiavo Kvarlą į skruostą, basa perėjo Galbarto Gloverio miegamąjį 
ir plačiai atvėrė jo langines. Švietė beveik pilnas mėnulis, o naktis buvo to- 
kia šviesi, jog tolumoje ji matė kalnus ir sniego karūnomis papuoštas jų vir- 
šūnes. Šalti, niūrūs ir nesvetingi, bet mėnesienos šviesoje tokie gražūs... Ran- 
tytos kalnų viršūnės blausiai spindėjo nelyginant aštrių dantų eilė. O kalnų 
papėdės ir menkesnės viršukalnės skendėjo tamsoje. 

Jūra buvo arčiau, vos už penkių lygų į šiaurę, bet jos Aša nematė. Perne- 
lyg daug kalvų ją užstojo. Ir medžių, daugybė medžių. Vilkų miškas, šiau- 
riečių vadinamas giria. Beveik kasnakt galėjai girdėti tamsoje kaukiančius, 
vieni kitus kviečiančius vilkus. Lapy vandenynas. Ak, kad tai būtų tikras 
vandenynas... 

Tiesa, Gūdmiškis buvo arčiau jūros nei Vinterfelas, bet Ašai vis tiek per 
toli. Ore tvyrojo ne druskos, o pušų kvapas. Šiaurės rytuose, už tų niūrių 
pilkų kalnų dunksojo Siena, kur savo vėliavas buvo iškėlęs Stanis Barateo- 
nas. Buvo sakoma, kad „mano priešo priešas yra mano draugas“, bet, antra 
vertus, gajus buvo ir kitas posakis - „mano draugo priešas yra mano prie- 
šas . Geležiniai buvo priešai šiaurės lordų, kurių paramos šiam apsišaukėliui 
Barateonui verkiant reikėjo. Galėčiau pasiūlyti jam savo gražų jauną kūną, 

pagalvojo Aša, braukdamasi nuo akių plaukų sruogą, bet Stanis buvo vedęs, 
ji ištekėjusi, o geležiniai buvo seni jo priešai. Per pirmąjį jos tėvo sukilimą 
Stanis prie Gražiosios salos sutriuškino Geležinę flotilę ir savo brolio vardu 
užgrobė Didįjį Viką. 

Apsamanojusios Gūdmiškio sienos juosė plačią apvalią kalvą plokščia 
viršūne, ant kurios dunksojo tamsi, į urvą panaši ilgoji menė su apžvalgos 
bokštu viename gale, iškilusiu penkiolika pėdų virš kalvos. Kalvos papėdė- 
je plytėjo tvirtovės kiemas, ten buvo arklidės, diendaržis, kalvė, šulinys ir 
avidė, apsaugoti gilaus griovio, šlaitinio iš žemių supilto pylimo ir statinių 
tvoros. Išoriniai gynybos įtvirtinimai atrodė ovalūs, kaip ir jų ginamos teri- 
torijos kontūrai. Vartai buvo dveji, abeji saugomi dviejų kvadratinių medi- 
nių bokštų, o ant įtvirtinimų viršaus, per visą jų ilgį buvo įrengti vaikščioti 
pritaikyti apžvalgos takai. Pietinėje pilies pusėje statinių tvora buvo storai 
apžėlusi samanomis, kurios, įveikusios šią užtvarą, iki pusės apėjo ir bokš- 
tus. Rytuose ir vakaruose plytėjo tušti laukai. Ašai atėjus pulti šios pilies, 
juose augo avižos ir miežiai, bet per puolimą visa buvo sutrypta. Žmonės ja- 
vus atsėjo, bet jų želmenis pakando smarkios šalnos, tad laukuose liko vien 
plika žemė, pelenai ir nuvytę, pūvantys javų stiebeliai. 

Pilis buvo sena, bet nestipri. Aša atėmė ją iš Gloverio, o Boltonų Merg- 
vaikis nesunkiai būtų atėmęs šią pilį iš jos. Bet odos jai tikrai nebūtų dyręs. 
Aša Greidžoj gyva pasiduoti neketino. Ji būtų mirusi taip, kaip gyveno: be- 
sijuokianti ir su kirviu rankoje. 

Gūdmiškiui paimti lordas tėvas davė jai tris dešimtis karo laivų. Įskai- 
tant jos „Juodąjį vėją“, iš jų beliko keturi, bet vienas priklausė Trisui Botliui, 
kuris, kitiems jos vyrams sprunkant, prisidėjo prie Ašos. Nors ne. Tai netie- 
sa. Jie išplaukė namo prisiekti ištikimybės karaliui. Jei kas ir spruko, tai tik aš. 
Prisiminusi tuos įvykius, Aša vis dar susigėsdavo. | 

- Plauk sau, - paragino ją Skaitytojas, kapitonams nešant jos dėdę Euro- 
ną Nagos kalva žemyn ir ketinant uždėti ant galvos iš jūros išmestų medžių 
šakų sumeistrautą karūną. 

- Lengva tau kalbėti. Plauk kartu. Man reikia, kad patrauktum į mano 
pusę Harlų vyrus. 

Mat tuomet Aša dar ketino kovoti. 

- Harlų vyrai čia. Bent jau visi įtakingiausi. Kai kurie iš jų skandavo Eu- 
rono vardą. Harlų vyrų tarpusavyje aš nekiršinsiu. 

— Euronas pamišęs. Ir pavojingas. Tas pragaro ragas... 

- Girdėjau jį. Plauk, Aša. Kai tik Euronas bus karūnuotas, jis tavęs tikrai 
ieškos. Ir bus geriau, jei nepamatys. 

- Jei stočiau prieš jį drauge su kitais savo dėdėmis... 

— „„tai mirtum visų atstumta ir paniekinta. Paskelbusi kapitonams savo 
vardą, sutikai pripažinti jų sprendimą. Ir dabar negali jo nepaisyti. Karaliaus 
rinkimų sprendimas buvo atšauktas tik vieną kartą. Pasiskaityk Heiregą. 

Jų visų gyvybei kabant ant plauko, apie senas knygas galėjo postringauti 
tik Rodrikas Skaitytojas. 

- Jei tu lieki, lieku ir aš, - užsispyrė Aša. 

- Nekvailiok. Šį vakarą Euronas visiems šypsosi, o rytoj... Aša, esi Beilo- 
no duktė ir teisių į sostą turi daugiau už jį. Kol kvėpuoji, keli jam pavojų. Jei 
pasiliksi, būsi nužudyta arba ištekinta už Raudonojo Irklininko. Nežinau, 
kas būtų blogiau. Išplauk. Kitos tokios progos neturėsi. 

„Juodąjį vėją  Aša buvo palikusi kitame salos gale, jei kartais iš tiesų rei- 
kėtų sprukti. Senasis Vikas nebuvo didelis. Ant savo laivo denio ji galėjo 
grįžti dar saulei nepatekėjus ir išplaukti į Harlą Euronui nespėjus susigau- 
dyti, kad ji dingo. Ir vis dėlto Aša dvejojo, kol jos dėdė nepridūrė: 

— Padaryk tai iš meilės man, vaikeli. Nenorėčiau matyti, kaip miršti. 

Tad Aša išplaukė. Iš pradžių į Dešimtį Bokštų atsisveikinti su motina. 

— Gali būti, kad ilgai negrįšiu, - įspėjo ją Aša. Bet ledi Eleinis dukters 
žodžių nesuprato. 

- Kur Teonas? - paklausė ji. - Kur mano berniukas? 

Ledi Gvinesė tenorėjo sužinoti, kada grįš lordas Rodrikas. 

- Aš už jį septyneriais metais vyresnė. Dešimtis Bokštų teisėtai priklau- 
so man. 

Ašą, tebebūnančią Dešimtyje Bokštų ir besirūpinančią pasikrauti lai- 
vą maisto ir vandens, pasiekė naujienos apie jos pačios vestuves. „Mano 
aikštingąją dukterėčią reikia sutramdyti, - žmonės perdavė jai Varnaakio 
žodžius, - ir pažįstu vyrą, kuris tai padarys.“ Jis ištekino Ašą už Eriko Ge- 
ležkalio ir pavedė jam valdyti Geležies salas, kol jis vaikysis drakonus. Jau- 
nystėje Erikas buvo didis vyras, bebaimis jūrų plėšikas, galėjęs pasigirti, jog 
plaukiojo kartu su Ašos proseneliu, - tuo pačiu Dagonu Greidžojumi, kurio 
garbei šį vardą gavo ir Dagonas Girtuoklis. Gražiosios salos senolės vis dar 
baugindavo savo vaikaičius pasakojimais apie lordą Dagoną ir jo vyrus. Per 
karaliaus rinkimus Eriką įžeidžiau, prisiminė Aša, ir jis to nepamirš. 

Jai teko pripažinti, kad dėdė tikrai apsukrus. Euronas vienu mostu savo 
varžovą pavertė rėmėju, jam už akių užsitikrino valdžią salose ir pašalino 
Ašos keliamą pavojų. Ir dar gavo progą linksmai nusikvatoti. Trisas Botlis 
papasakojo, kad per santuokos ceremoniją Varnaakis vietoj Ašos atvedė 
ruonę. 

- Tikiuosi, kad Erikas primygtinai nereikalavo sutvirtinti santuokos 
gultuvėmis, - tepasakė ji. 

Negaliu grįžti namo, pagalvojo Aša, bet ir čia ilgiau likti nedrąsu. Miško 
tyla ją erzino. Visą gyvenimą Aša praleido salose ir laivuose. Jūroje niekada 
nebūdavo tylu. Į uolėtą krantą dūžtančių bangų ošimas įaugo į kraują, bet 
Gūdmiškyje nebuvo net vandens, tik... medžiai, nesibaigiantys medžiai, iš- 
lakios pušys ir eglės, bukmedžiai, uosiai ir seni ąžuolai, rudalapiai kaštonai 
ir kėniai. Jie ošė švelniau nei jūra, ir tą ošimą Aša girdėdavo tik pakilus vė- 

jui. Tada iš visų pusių sklisdavo atodūsiai, tarsi medžiai būtų šnabždėjęsi jai 
nesuprantama kalba. 

Šiandien tie šnabždesiai atrodė garsesni nei anksčiau. Rudy, sudžiūvusių 
lapų šiugždesys, tarė sau Aša, ir nuogos šakos, girgždančios vėjyje. Ji nusisuko 
ir nuo lango, ir nuo miško. Man reikia vėl užlipti ant denio. O jei ne, tai bent 
ką nors suvalgyti. Šį vakarą Aša padaugino vyno, bet valgė per mažai duo- 
nos, o puikaus, pusžalio kepsnio nė neparagavo. 

Mėnesiena švietė taip ryškiai, kad ji be vargo rado drabužius. Apsimovė 
storas juodas kelnes, apsivilko pašiltintą tuniką ir žalią odinukę, padeng- 
tą persiklojančiomis plieno plokštelėmis. Palikusi į sapnus nugrimzdusį 
Kvarlą, ji basa, girgždindama medines pakopas, nulipo išoriniais bokšto 
laiptais. Vienas ant sienos budėjusių sargybinių pamatė ją lipančią ir kilste- 
lėjo ietį. Atsakydama jam, Aša švilptelėjo. Per vidinį kiemą jai einant į virtu- 
vę, ėmė loti Galbarto Gloverio šunys. Gerai, pagalvojo ji, šis skalijimas užgoš 
medžių ošimą. 

Iš didžiulio ir apskrito kaip vežimo ratas sūrio Ašai pjaunant pleištinį 
gabalą, susisupęs į storą kailinį apsiaustą, į virtuvę įžengė Trisas Botlis. 

— Mano karaliene... 

— Nesityčiok. 

— Tu visuomet valdysi mano širdį. Net ir labai didelė gauja kvailių, lai- 
dančių gerkles karaliaus rinkimuose, to nepakeis. 

Ką man su tuo vaiku daryti? Jo atsidavimu Aša neabejojo. Jis ne tik pa- 
laikė ją ant Nagos kalvos ir skandavo jos vardą, bet po karaliaus rinkimų 
perplaukė jūrą, kad prie jos prisidėtų, palikęs savo karalių, giminaičius ir 
namus. Tiesa, atvirai nepaklusti Euronui jis nedrįso. Kai Varnaakio laivynas 
išplaukė, Trisas tiesiog atsiliko, o kai kiti flotilės laivai dingo iš akių, pakeitė 
kursą. Net ir tokiam žingsniui reikėjo nemenkos drąsos. Mat grįžti į salas jis 
nebegalėjo. 

— Gal sūrio? - pasiūlė Aša. - Dar yra kumpio ir garstyčių. 

— Ne valgis man rūpi, miledi. Juk žinai. - Gūdmiškyje Trisas užsiželdino 
tankią rudą barzdą. Sakė, girdi, su barzda ne taip šąla veidas. - Mačiau tave 
iš apžvalgos bokšto. 

- Jei dabar tavo eilė eiti sargybą, ką veiki virtuvėje? 

— Bokšte liko Kromas ir Hagenas Ragas. Kiek akių mums reikia žiūrėti, 
kaip mėnesienoje šlama lapai? Mudu turime pasišnekėti. 

- Ir vėl? - Aša atsiduso. - Juk pažįsti Hageno dukterį, tą rudaplaukę 
merginą. Laivą ji valdo ne prasčiau už bet kurį vyrą ir jos veidelis gražus. 
Merginai septyniolika ir atkreipiau dėmesį, kad ji į tave žvilgčioja. 

- Nenoriu Hageno dukters. - Trisas vos jos nepalietė, bet paskutinę aki- 
mirką apsigalvojo. - Aša, laikas keliauti. Keilino Griova buvo vienintelė pi- 
lis, saugojusi mus nuo šiauriečių antplūdžio. Pati supranti, kad, jei čia liksi- 
me, šiauriečiai visus mus išžudys. 

— Ragini mane sprukti? 

— Norėčiau, kad liktum gyva. Aš tave myliu. 

Ne, tarė sau Aša, tu myli kažkokią nekaltą mergelę, susikurtą savo svajose, 
įbaugintą mergaičiukę, kuriai reikia tavo apsaugos. 

— O aš tavęs nemyliu, - tiesiai rėžė ji, - ir nuo pavojaus nebėgu. 

— Ką tokio brangaus čia turi, išskyrus pušis, purvą ir priešus? Mes turime 
savo laivus. Plauk su manimi ir jūroje mudu pradėsime naują gyvenimą... 

— Tapsime piratais? 

Ši galimybė netgi šiek tiek viliojo. Gal tikrai leisti vilkams susigrąžinti 
savo niūrius miškus, o pačiai grįžti į atvirą jūrą?.. 

— Prekiausime, - atkakliai mėgino įtikinti Ašą Trisas. - Trauksime į ry- 
tus, kaip ir Varnaakis, bet grįšime pasikrovę laivus ne drakonų ragų, o šilko 
ir prieskonių. Kartą nukeliavę į Nefrito jūrą, tapsime turtingi kaip dievai. 
Senmiestyje arba kuriame nors iš laisvųjų miestų galėsime nusipirkti pra- 
bangius rūmus. 

- Tu, aš ir Kvarlas? - Aša atkreipė dėmesį, kad ištarus šį vardą Trisas 
krūptelėjo. - Galbūt Hageno mergina ir norėtų plaukti su tavimi į Nefrito 
jūrą. O aš tebesu krakeno duktė. Mano vieta... 

— „kur? Į salas grįžti negali. Nebent ketini paklusti savo vyrui. 

Aša pamėgino įsivaizduoti save lovoje su Eriku Geležkaliu, jo užgul- 
tą, kenčiančią jo glamones. Geriau jis nei Raudonasis Irklininkas arba Kai- 
riarankis Lukas Kodas. Kadaise Priekalų Skaldytojas buvo šiurpą keliantis 
milžinas, baisiai stiprus, ištikimas iki paskutinio kraujo lašo ir bebaimis. 
Gal ir nebūtų taip blogai... Jis tikriausiai išleistų dvasią pirmą kartą atlik- 
damas savo kaip sutuoktinio pareigą. Tada ji būtų ne Eriko žmona, o Eriko 
našlė ir jos padėtis arba pasitaisytų, arba gerokai pablogėtų, - tai jau pri- 
klausytų nuo jo vaikaičių. Ir nuo mano dėdės. Galiausiai vėjai vis tiek neša 
mane atgal pas Euroną. 

— Harle turiu įkaitų, - priminė ji Trisui, - be to, dar yra Jūros Drakono 
kyšulys... Jei negaliu paveldėti tėvo karalystės, kodėl neįkūrus savos? 

Jūros Drakono kyšulys ne visada buvo taip retai gyvenamas kaip dabar. 
Tarp jo kalvų ir pelkynų vis dar buvo galima rasti griuvėsių ir senovinių Pir- 
mųjų Žmonių tvirtovių liekanų. Aukštesnėse vietose ošė miškavaikių ratu 
susodinti ir užaugę burtmedžiai. 

- Nusitvėrei to Jūros Drakono kyšulio kaip skęstantis laivo nuolaužos. 
Ar Jūros Drakono kyšulyje yra ko nors, ko žmogus galėtų trokšti? Ten nėra 
nei kasyklų, nei aukso, nei sidabro, - net alavo ir geležies ten nėra! O kvie- 
čiams ir kukurūzams dirva ten pernelyg drėgna. 

Neketinu sėti nei kviečių, nei kukurūzų. 

- Klausi, ko ten yra? Aš tau pasakysiu. Ten - dvi toli besidriekiančios 
pakrantės, daugybė slaptų urvų, ežeruose yra ūdrų, upėse - lašišų, pakran- 

tėse - moliuskų, toliau nuo kranto, atviroje jūroje įsikūrusios ruonių kolo- 
nijos, be to, auga aukštos pušys, tinkamos laivams statyti. 

— Kas tuos laivus statys, mano karaliene? Net jei šiauriečiai leis tau įkur- 
ti karalystę, kur tavo malonybė ras valdinių? O gal ketini valdyti ruonių ir 
ūdrų karalystę? 

Aša niūriai nusijuokė. 

— Tavo tiesa, valdyti ūdras būtų lengviau nei vyrus. O ruoniai už juos 
gudresni. Ne, tikriausiai tu teisus. Man vis dar būtų geriausia grįžti į Paiką. 
Harlo saloje yra nemažai vyrų, kurie pamatę mane grįžusią džiaugtųsi. Paike 
taip pat. O Euronas, nužudęs lordą Beilorą, Blektaide daugiau draugų tikrai 
nesusirado. Galėčiau rasti savo dėdę Eironą ir sukelti maištui salų vyrus. 

Po karaliaus rinkimų Šlapiagalvio daugiau niekas nematė, bet skendę 
vyrai tvirtino, kad jis slapstosi Didžiajame Vike ir netrukus vėl pasirodys, 
užtraukdamas Nuskendusio Dievo rūstybę ant Varnaakio ir jo numylėti- 
nių galvų. 

- Šlapiagalvio ieško ir Priekalų Skaldytojas. Jis medžioja skendusius 
vyrus. Aklasis Beronas Blektaidas buvo suimtas ir tardomas. Jie sukaustė 
grandinėmis net Senąjį Pilkąjį Kirą. Kaip tu rasi žynį, kurio neranda visi 
Eurono vyraiė 

- Jis - artimas mano giminaitis. Mano tėvo brolis. 

Tai buvo niekam tikęs atsakymas ir Aša tai suprato. 

- Žinai, ką manau? 

— Rodos, vis tiek netrukus sužinosiu. 

— Manau, kad Šlapiagalvis miręs. Mano įsitikinimu, Varnaakis jau perrė- 
žė jam gerklę. Geležkalys tik apsimeta, kad jo ieško, norėdamas mus įtikinti, 
jog žynys pabėgo. Euronas bijo būti palaikytas brolžudžiu. 

— Niekada taip nesakyk mano dėdei girdint. Jei leptelėsi Varnaakiui, kad 
jis bijo nužudyti giminaitį, jis pasiųs myriop kurį nors iš savo sūnų, ir tik 
tam, kad įrodytų, jog klysti. 

Dabar Aša jautėsi beveik visiškai blaivi. Būtent taip ją veikė Tristiferio 
Botlio draugija. 

— Net jei rasi savo dėdę Šlapiagalvį, judviem nieko neišeis. Jūs abu da- 
lyvavote karaliaus rinkimuose, tad negalite tvirtinti, kad jie buvo sušaukti 
neteisėtai, kaip kad padarė Torgonas. Pagal visus dievų ir žmonių įstatymus, 
karaliaus rinkimuose priimtas sprendimas galioja ir jums. Tu... 

Aša suraukė antakius. 

— Palauk... Torgonas? Koks Torgonas? 

— Torgonas Vėluotojas. 

— Didvyrių laikais jis buvo karalius. - Tiek apie Torgoną Aša prisiminė, 
bet ne daugiau. - O kąjis padarė? 

- Torgonas Pilkasis Geležinis buvo vyriausias karaliaus sūnus. Bet kara- 
lius buvo senas, o Torgonas nenustygo vietoje ir taip nutiko, kad mirus ka- 

raliui jis iš Pilkajame Skyde įkurtos tvirtovės puldinėjo Manderio pakrantes 
ir plėšikavo. Broliai nenusiuntė jam žinios ir, tikėdamiesi, kad jūros bangų 
išmestų medžių karūna atiteks kuriam nors iš jų, skubiai paskelbė karaliaus 
rinkimus. Bet kapitonai ir karaliai karūnavo Uragoną Gudbrolį. Naujasis 
karalius pirmiausia įsakė nužudyti senojo karaliaus sūnus, ir tas įsakymas 
buvo įvykdytas, nors iš tiesų nužudytieji nebuvo jo giminaičiai. Uragonas 
valdė beveik dvejus metus. 

Aša ėmė šį tą prisiminti. 

- Iorgonas grįžo namo... 

— „ir pareiškė, jog karaliaus rinkimai buvę neteisėti, nes jis juose neda- 
lyvavęs ir negalėjęs pareikšti savo teisių į sostą. O Uragonas pasirodė esąs 
ne tik žiaurus, bet ir niekšas, tad salose daug draugų neturėjo. Žyniai jį pa- 
smerkė, lordai prieš jį sukilo, o jo kapitonai sukapojo jį į gabalus. Karaliumi 
tapo Torgonas Vėluotojas ir valdė salas keturias dešimtis metų. 

Aša suėmė Trisą Botlį už ausų ir stipriai pabučiavo į lūpas. Kai nuo vai- 
kino atšlijo, šis buvo išraudęs kaip vėžys ir vos gaudė kvapą. 

— Kas tai buvo? - sutrikęs paklausė. 

— Tai vadinama bučiniu. Turėjau prisiminti, Trisai, kad laikai mane 
kvaiša... - Staiga Aša nutilo. Trisas jau žiojosi kažko sakyti, bet Aša jį nu- 
tildė ir dar atidžiau įsiklausė. - Tai karo ragas. Hagenas. - Pirmiausia ji 
pagalvojo apie savo vyrą. Gal Erikas Geležkalys sukorė tokį tolimą kelią, 
kad pareikštų teises į savo neklusnią žmoną? - Vis dėlto Nuskendęs Die- 
vas mane myli. Besvarstant, kaip turėčiau elgtis, jis siunčia man priešų, su 
kuriais reikia kautis. - Aša atsistojo ir ryžtingai įsikišo durklą į makštis. - 
Mūsų laukia mūšis. 

Tvirtovės kiemą ji pasiekė tekina, o Trisas nuskubėjo jai iš paskos, bet 
jiedu vis tiek pavėlavo. Kova jau buvo pasibaigusi. Prie rytinės sienos, netoli 
užpakalinių vartų, Aša rado du krauju plūstančius šiauriečius ir prie jų sto- 
vinčius Loreną Ilgąjį Kirvį, Šešiapirštį Harlą ir Niūrakalbį. 

- Kromas ir Hagenas pamatė juos, lipančius per sieną, - paaiškino Niū- 
rakalbis. 

— Tik šiuos du? - paklausė Aša. 

— Penkis. Du nudėjome nespėjusius užlipti, o trečią Harlas nudūrė užsi- 
korusį ant sienos. Šiems dviem pavyko prasmukti į kiemą. 

Vienas iš jų buvo negyvas ir ant Loreno kirvio džiūvo jo kraujas ir ištaš- 
kytos smegenys, o antrasis, nors ir nelygiai, vis dėlto kvėpavo, nors Niūra- 
kalbio ietis buvo prismeigusi jį prie žemės ir toje vietoje nesulaikomai plito 
kraujo bala. Abu vilkėjo kietintos odos drabužius ir margus, - rudus, žalius 
ir juodus, - apsiaustus, buvo užsimaskavę šakomis, lapais ir prie sprando 
bei pečių prisiūtais krūmokšniais. 

— Kas tu? - įsakmiai paklausė Aša sužeisto priešo. 

- Flintas. O tu? 

- Aša iš Greidžojų giminės. Ši pilis priklauso man. 

— Gūdmiškį valdo Galbartas Gloveris. Moliuskams čia ne vieta. 

— Ar jūsų čia yra daugiau? - ėmė tardyti jį Aša. Belaisviui nieko neat- 
sakius, ji čiupo Niūrakalbio ietį, pasuko ją ir šiaurietis iš skausmo garsiai 
sudejavo, o jam iš žaizdos plūstelėjo dar daugiau kraujo. - Ko čia atėjote? 

- Ledi... - drebėdamas pralemeno jis. - Dievai, liaukis... Atėjome dėl 
ledi. Jos gelbėti. Tik penkiese. 

Aša pažvelgė jam į akis. Pamačiusi jose apgaulę, užgulė ietį ir vėl pasuko. 

— Kiek jūsų čia? - paklausė pabrėždama kiekvieną žodį. - Klok arba, kol 
numirsi, kankinsiesi iki aušros. 

- Daug, - pagaliau kūkčiodamas ir dejuodamas ištarė jis. - Tūkstančiai. 
Trys tūkstančiai, keturi... oiii... maldauju... 

Aša ištraukė ietį jam iš vidurių ir, suėmusi ginklą abiem rankomis, per- 
smeigė juo melagiui gerklę. Galbarto Gloverio meisteris primygtinai tvirti- 
no, jog kalnuose gyvenančios gentys pernelyg linkusios kivirčytis, kad susi- 
vienytų nevadovaujamos Starko. Gal jis ir nemelavo. Gal tiesiog suklydo. Ką 
tai reiškia, Aša buvo patyrusi jau per dėdės sušauktus karaliaus rinkimus. 

- Šie penki kariai buvo pasiųsti atidaryti mūsų vartų, kad kiti galėtų pul- 
ti, - pasakė ji. - Lorenai, Harlai, atveskite man ledi Glover ir jos meisterį. 

— Sveikus ir gyvus ar paplūdusius kraujais? - pasitikslino Lorenas Ilgasis 
Kirvis. 

- Sveikus, gyvus ir nenuskriaustus. Niūrakalbi, lipk į triskart prakeiktą 
bokštą ir pasakyk Kromui su Hagenu, kad akylai stebėtų apylinkes. Jei pa- 
matys bent kiškį, noriu apie tai žinoti. 

Netrukus Gūdmiškio pilies kiemas buvo pilnas išsigandusių žmonių. 
Ašos vyrai paskubomis segėsi šarvus arba lipo ant sienų viršaus įrengtų ap- 
me ir šnabždėjosi. Gloverio pilies valdytoją teko nešte atnešti iš rūsio, mat 
Ašai puolant pilį jis neteko kojos. Meisteris garsiai piktinosi, kol Lorenas 
šarvine pirštine apmauta plaštaka tėškė jam per veidą. Remdamasi į savo 
kambarinės ranką, iš dievų giraitės parėjo ledi Glover. 

- Įspėjau tave, kad ši diena ateis, miledi, - pasakė ji, pamačiusi ant že- 
mės tysančius lavonus. 

Sulaužyta nosimi, iš kurios lašėjo kraujas, meisteris žingtelėjo į priekį. 

— Ledi Aša, maldauju, nuleisk kovos vėliavas ir siųsk mane derėtis dėl 
tavo gyvybės. Elgeisi sa mumis žmoniškai ir garbingai. Aš jiems taip ir pa- 
sakysiu. 

— Išmainysime tave į vaikus. - Sibelės Glover akys buvo paraudusios nuo 
ašarų ir bemiegių naktų. - Geivenui dabar ketveri. Praleidau jo vardo dieną. 
O mano miela mergaitė... grąžink man vaikus, ir nieko bloga nenutiks nei 
tau, nei tavo vyrams. 

Aša suprato, kad paskutiniai žodžiai yra melas. Ji gal ir galėjo būti iškeis- 
ta ir parplukdyta į Geležies salas, į savo mylinčio vyro glėbį. Už jos pusbro- 
lius, už Trisą Botlį ir kelis kitus jos būrio karius, turinčius turtingų giminai- 
čių, galbūt taip pat būtų sumokėtos išpirkos. O visų kitų laukė kirvis, kilpa 
arba Siena. Ir vis dėlto vyrai turi teisę rinktis. 

Aša užsilipo ant statinės, kad visi ją matytų. 

- Link mūsų iššiepę dantis sėlina vilkai. Dar saulei nepatekėjus, jie sto- 
vės prie mūsų pilies vartų. Ar mesime šalin ietis bei kirvius ir maldausime 
pasigailėjimo? 

— Ne! - Kvarlas Mergelė išsitraukė kalaviją. 

— Ne! - pritarė jam Lorenas Ilgasis Kirvis. 

— Ne! - dusliai riktelėjo Rolfas Mažylis, stambus kaip lokys vyras, visa 
galva aukštesnis už visus kitus Ašos įgulos narius. - Niekada. 

O nuo bokšto aukštumos atsklido ausis užgulantis Hageno rago gaus- 
mas ir nusirito per tvirtovės kiemą. 

„A-hūūū!“ - dusliai ir pratisai dejavo karo ragas ir ta dejonė stingdė 
kraują gyslose. Palengva Aša ėmė nekęsti pučiamų ragų gausmo. Senajame 
Vike jos dėdės pragaro ragas nupūtė ir pražudė visas jos viltis, o dabar galė- 
jo būti, kad Hageno ragas skelbė artėjant jos mirties valandą. Jei teks mirti, 
mirsiu su kirviu rankoje ir prakeiksmu lūpose. | 

— Prie sienų! - sušuko Aša Greidžoj savo vyrams. 

Pati pasuko prie apžvalgos bokšto, o Trisas Botlis nusekė jai iš paskos. 

Šiapus kalnų šis medinis bokštas buvo aukščiausias statinys, iškilęs dvi- 
dešimt pėdų virš išlakiausių pušų, augančių aplink ošiančiuose miškuose. 

— Ten, kapitone, - kai ji užlipo ant pakylos, parodė Kromas. Aša matė tik 
medžius ir šešėlius, mėnesienos apšviestus kalnus ir anapus miško tviskan- 
čias, sniegu užklotas jų viršūnes. Bet netrukus susiprotėjo, kad tie medžiai 
pamažu slenka artyn. 

- Cha, - nusijuokė ji, - tie kalnų ožiai apsikaišė pušų šakomis. 

Medžiai judėjo, šliaužė link pilies tarsi lėtai plūstanti žalia banga. Aša 
prisiminė vaikystėje girdėtą sakmę apie miškavaikius ir jų kovas su Pirmai- 
siais Žmonėmis, kai žaliaregiai medžius paversdavo kariais. 

— Tokios daugybės neįveiksime, - tarė Trisas Botlis. 

- Įveiksime tiek, kiek jų ateis, geltonsnapi, - atrėžė jam Kromas. - Kuo 
jų daugiau, tuo didesnė mūsų laukia šlovė. Dainiai kurs apie mus dainas. 

Na taip, tik apie ką jie dainuos: apie jūsų drąsą ar mano kvailumą? Iki 
jūros buvo penkios ilgos mylios. Galbūt geriau likti už gilių Gūdmiškio 
griovių bei medinių sienų ir kautis? Kai puoliau šią pilį, medinės Gūdmiškio 
sienos Gloveriams menkai tepadėjo, priminė sau Aša, tad kodėl man turėtų 
padėti labiau? 

— Rytoj jau puotausime jūros dugne, - tarė Kromas ir pirštais švelniai 
perbraukė kirvį, tarsi nekantriai laukdamas tos akimirkos. 

Hagenas nuleido ragą. 

- Jei žūsime sausomis kojomis, kaip rasime kelią į Nuskendusio Dievo 
vandenų menes? 

- Šiuose miškuose pilna upokšnių, - nuramino jį Kromas. - Visi jie veda 
į upes, o visos upės teka į jūrą. 

Aša nenorėjo mirti - tik ne čia, tik ne dabar. 

- Gyvam rasti jūrą lengviau nei mirusiam. Palikime tą niūrią girią vil- 
kams. Grįšime į laivus. 

Ji svarstė, kas vadovauja priešų kariuomenei. Jei priešui vadovaučiau aš, 
išžvalgyčiau pakrantę ir padegčiau mūsų ilglaivius, tik tada pulčiau Gūdmiš- 
kį. Tačiau vilkams, kurie patys karo laivų neturėjo, ši užduotis būtų buvusi 
nelengva. Juolab kad Aša niekada nelaikė ištraukusi ant kranto daugiau nei 
pusės savo turimų laivų. Kita pusė, išmetusi inkarus, saugiai stovėjo jūroje, 
atokiau nuo pakrantės, be to, jei pakrantę užimtų šiauriečiai, įguloms buvo 
įsakyta kelti bures ir plaukti į Jūros Drakono kyšulį. 

— Hagenai, pūstelėk ragą taip, kad visa giria sudrebėtų. Trisai, sekis šar- 
vus, pats laikas tau išmėginti savo puikųjį kalaviją. - Pamačiusi, koks Tris- 
tiferis išblyškęs, Aša gnybtelėjo jam skruostą. - Kartu su manimi aptaškyk 
mėnulį krauju ir pažadu po bučinį už kiekvieną tavo nukautą priešą. 

— Mano karaliene, - atsakė Tristiferis, - čia bent galime glaustis už sienų, 
bet jei pasiekę jūrą pamatysime, kad vilkai užėmė arba nuplukdė tolyn į jūrą 
mūsų laivus... : 

— „tai žūsime, - linksmai baigė Triso mintį ji, - bet žūsime sušlapę ko- 
jas. Jausdami šnervėse sūrų jūros vandenį ir bangų ošimą už nugarų, geleži- 
niai kaunasi daug geriau. 

Hagenas tris kartus iš eilės stipriai papūtė ragą: tai buvo ženklas geleži- 
niams grįžti į laivus. Iš apačios sklido riksmai, iečių tarškesys, kalavijų žvan- 
gėjimas, arklių žvengimas. Per mažai žirgų ir raitelių. Aša žengė prie laiptų. 
Pilies kieme ji rado Kvarlą Mergelę, laikantį kaštonę kumelę ir laukiantį jos, 
paėmusį jos karo šalmą ir svaidomuosius kirvius. Iš Galbarto Gloverio ar- 
klidžių geležiniai vedėsi žirgus. 

- Taranas! - šūktelėjo kažkas nuo tvirtovės sienos. - Jie turi taraną! 

— Prie kurių vartų? - sėsdama ant kumelės paklausė Aša. 

— Prie šiaurinių! 

Staiga iš už apsamanojusių medinių Gūdmiškio sienų atsklido skardus 
trimitavimas. 

Trimitai? Vilkai su trimitais? Kažkas čia buvo ne taip, bet apmąstymams 
Aša neturėjo laiko. 

- Atidarykite pietinius vartus, - įsakė ji, o tuo metu šiauriniai vartai su- 
braškėjo nuo tarano smūgio. Ištiesusi ranką sau per petį, ji iš už diržo išsi- 
traukė trumpakotį svaidomąjį kirvį. - Gana slapstytis, broliai. Atėjo laikas 
čiupti ietis, kalavijus ir kirvius. Rikiuokimės. Grįžtame namo. 

Ir šimtai vyrų suriko: „Namo!“ ir „Aša!“ Šalia jos, raitas ant keršo stam- 
baus eržilo, šuoliavo Trisas Botlis. Jos vyrai pilies kieme susitelkė, suglaudė 
skydus ir atkišo ietis. Kvarlas Mergelė, ne kažin koks raitelis, įsispraudė tarp 
Niūrakalbio ir Loreno Ilgojo Kirvio. Hagenui keberiojantis apžvalgos bokš- 
to laiptais žemyn, jam į pilvą įsmigo vilko paleista strėlė ir jis kniūbsčias 
griuvo ant žemės. Garsiai raudodama prie jo pribėgo duktė. 

— Paimkite ją, - įsakė Aša. 

Gedėti dabar nebuvo laiko. Rolfas Mažylis trūktelėjęs pasisodino mergi- 
ną besiplaikstančiais variniais plaukais ant savo žirgo. Aša išgirdo, kaip dar 
kartą trenkus taranui garsiai girgžtelėjo šiauriniai vartai. Ko gero, mums teks 
per juos brautis, pagalvojo ji tą akimirką, kai jiems prieš akis plačiai atsivėrė 
pietiniai vartai. Kelias buvo laisvas. Tik ar ilgai? 

— Pirmyn! - Aša kulnais bakstelėjo kumelei į šonus. 

Kitame permirkusio lauko, kur mėnesienos apšviesti stirksojo negyvi 
žieminių kviečių ūgliai, gale augančius medžius žmonės pasiekė tekini, o 
žirgai risčia. Su savo raiteliais Aša laikėsi kolonos gale, kad galėtų paraginti 
nespėjančius ir sužiūrėti, kad niekas nepasiliktų. Netrukus jie atsidūrė išla- 
kių pušų ir gumbuotų senų ąžuolų tankiai priaugusiame miške. Ne veltui 
Gūdmiškis buvo taip pavadintas. Medžiai atrodė didžiuliai, tamsūs ir tru- 
putį baugino. Susipynusios jų šakos sulig kiekvienu vėjo gūsiu girgždėjo, 
o viršūnės, rodės, draskė mėnuliui veidą. Kuo greičiau iš čia išsinešdinsime, 
tuo bus geriau, pagalvojo Aša. Giliai savo medinėse širdyse šie medžiai mūsų 
nekenčia. 

Jie jojo toliau į pietus, paskui į pietvakarius ir mediniai Gūdmiškio bokš- 
tai dingo iš akių, o trimitų garsus sugėrė miško medžių laja. Vilkai atsiėmė 
savo pilį, vėl pagalvojo Aša. Gal jie tuo pasitenkins ir leis mums išplaukti? 

Prie jos prisigretino Trisas Botlis. 

— Mes keliaujame ne į tą pusę, - tarė jis, mostelėjęs į mėnulį, pro medžių 
šakų skliautą žvelgiantį žemyn. - Turime sukti į šiaurę, prie laivų. 

-— Pirmiausia - į vakarus, - tvirtai pareiškė Aša. - Į vakarus, kol patekės 
saulė. O jau tada į šiaurę. - Ji kreipėsi į Rolfą Mažylį ir Rogoną Rūdžiabarz- 
dį, geriausius savo raitelius: - Jokite į priekį apsižvalgyti ir įsitikinkite, kad 
kelias saugus. Nenoriu, kad mus, pasiekusius jūros pakrantę, užgriūtų kokia 
staigmena. Jei pamatysite vilkus, grįžkite man pranešti. 

- Jei tik reikės... - pažadėjo Rogonas, per kurio vešlią rūdžių spalvos 
barzdą nebuvo matyti lūpų. 

Žvalgams pradingus už medžių, likę geležiniai žygiavo toliau, bet į prie- 
kį stūmėsi lėtai. Per medžius nebuvo matyti nei mėnulio, nei žvaigždžių, 
o miško paklotė jiems po kojomis buvo juoda ir pavojinga. Nesukorus nė 
pusmylės, Ašos pusbrolio Kventono kumelė pataikė įminti į duobę ir nu- 
silaužė koją. Kad liautųsi kliegęs, Kventonas gavo perrėžti gyvuliui gerklę. 

- Reikėtų prasimanyti deglų, - pasiūlė išeitį Trisas. 

— Ugnimi tik patrauksime šiauriečių dėmesį. - Aša tyliai nusikeikė 
svarstydama, ar jie nesuklydo palikę pilį. Ne. Jei būtume pasilikę ir kovoję, 
dabar tikriausiai visi būtume negyvi. Bet klupinėti tamsoje skendinčiame 
miške nebuvo geriau. Jei tik galėtų, tie medžiai mus nužudytų. Ji nusiėmė 
šalmą ir nusibraukė nuo veido prakaituotus plaukus. - Po kelių valandų ims 
švisti. Sustosime čia ir iki aušros pailsėsime. 

Sustoti buvo lengva, pailsėti - sunkiau. Neužmigo niekas, net Žemažiū- 
ris Deilas, - irklininkas, garsėjantis tuo, jog spėdavo nusnausti tarp yrių. 
Keli vyrai, leisdami per rankas, išgėrė odmaišį Galbarto Gloverio obuolių 
vyno. Tie, kurie buvo pasiėmę maisto, pasidalijo juo su tais, kurie neturėjo 
ko užkąsti. Raiteliai pašėrė ir pagirdė savo žirgus. Jos pusbrolis, Kventonas 
Greidžojus, trims vyrams liepė įsilipti į medžius ir dairytis, ar nepamatys 
miške liepsnojančių deglų. Kromas išsigalando kirvį, o Kvarlas Mergelė — 
kalaviją. Žirgai rupšnojo nurudusią žolę ir piktžoles. Hageno duktė vari- 
niais plaukais čiupo Trisą Botlį už rankos ir pamėgino nusitempti į medžių 
tankmę. Trisui ją atstūmus, mergina iškeitė jį į Šešiapirštį Harlą. 

O, kad ir aš taip galėčiau! Kaip būtų buvę gera paskutinį kartą užsimirš- 
ti Kvarlo glėbyje... Ašos neapleido bloga nuojauta. Kažin, ar beužlips ji ant 
„Juodojo vėjo“ denio? O jei užlips, ar pakels laivo bures ir išplauks? Į salas 
grįžti negaliu, nebent ketinčiau klauptis, atsiduoti ir kęsti Eriko Geležkalio 
glamones, o Vesterose nėra tokio uosto, kuris išskėstomis rankomis lauktų 
krakeno dukters. Ji galėjo imtis prekybos, kaip, rodos, norėjo Trisas, arba 
plaukti į Brastos Akmenis ir dėtis prie piratų, arba... 

- Siunčiu tau princą... po gabalėlį, - tyliai burbtelėjo ji. 

Kvarlas plačiai nusišypsojo. 

— Mieliau būtų gauti gabalėlį tavęs, - sašnabždėjo jis, - tą puikų gabalėlį, 
kuris... 

Kažkas išskriejo iš krūmų ir, tyliai dunkstelėjęs, trinksėdamas ir šoki- 
nėdamas, nukrito tarp jų. Kažkas apvalus, tamsus, šlapias ir ilgais plaukais, 
kurie, tam kažkam verčiantis kūlio, plaikstėsi. Kai kamuolys liovėsi ritęsis ir 
sustojo tarp ąžuolo šaknų, Niūrakalbis pasakė: 

— Rolfas Mažylis jau nebe toks aukštas kaip kadaise. 

Pusė jos vyrų buvo pašokę ant kojų ir ieškojo savo skydų, iečių bei kir- 
vių. Ir jie nedegė deglų, dar spėjo pagalvoti Aša, tik šiuos miškus pažįsta ge- 
riau, nei kada nors galėtume pažinti mes. Juos supantys medžiai staiga tarsi 
pasidaugino ir iš už jų stūgaudami pasipylė šiauriečiai. Vilkai, dingtelėjo jai, 
jie kaukia kaip prakeikti vilkai. Tai - šiaurės karo kauksmas. Jos geležiniai 
taip pat atsakė šūksniais ir kova prasidėjo. 

To mūšio niekada neapdainavo joks dainius. Ir joks meisteris neužrašė 
pasakojimo apie jį nė vienoje iš Skaitytojo taip mėgstamų knygų. Čia neple- 
vėsavo vėliavos, neaidėjo karo ragai ir joks didis lordas nepašaukė savo vyrų 
susiburti ir išklausyti paskutinių skambių jo žodžių. Jie kovėsi priešaušrio 


354 GEORGE R. R. MARTIN 


prieblandoje, šešėlis su šešėliu, kliūdami už šaknų ir akmenų, klupinėdami, 
o jiems po kojomis telkšojo purvas ir šliuksėjo pūvantys lapai. Geležiniai 
buvo su šarvais ir vilkėjo jūros druskos dėmėmis išmargintus drabužius iš 
kietintos odos, o šiauriečiai buvo apsirengę kailiais bei odomis ir užsimas- 
kavę šakomis. Iš aukštybių į jų kautynes žvelgė mėnulis ir žvaigždės, jų švie- 
sa skverbėsi pro susipynusias virš galvos belapes medžių šakas. 

Pirmas vyras, prišokęs prie Ašos Greidžoj, krito jai po kojomis, gavęs 
smūgį į tarpuakį svaidomuoju kirviu. Taip ji laimėjo kelias akimirkas ir spė- 
jo užkišti ranką už skydą laikančio diržo. „Pas mane!“ - sušuko Aša, nors ir 
pati gerai nežinojo, ar šaukia saviškius, ar priešus. Šį kartą prie jos prišoko 
šiaurietis, abiem rankomis laikydamas kirvį, užsimojęs juo, įsiutęs, kaukian- 
tis. Aša pakėlė skydą, kad atremtų smūgį, o tada žingtelėjo į priekį ir mitriai 
suvarė jam į pilvą durklą. Krisdamas jis nebe kaukė, o veikiau kriokė. Atsi- 
sukusi Aša rado dar vieną vilką ir kalaviju perkirto jam kaktą žemiau šalmo 
krašto. Jo kalavijo ašmenys pataikė jai po krūtimi, bet šarvai atlaikė smūgį, 
tad Aša suvarė durklo geležtę vyrui į gerklę ir paliko jį springti savo krauju. 
Staiga kažkas čiupo jai už plaukų, bet šie buvo tokie trumpi, kad tvirtai jų 
sugriebti ir atlošti jai galvos nebuvo įmanoma. Aša bato užkulniu trenkė 
vyrui į kojos keltį, šis iš skausmo šūktelėjo ir jai pavyko išsivaduoti. Kai Aša 
atsisuko, šiaurietis gulėjo ant žemės ir vadavosi mirtimi, saujoje tebespaus- 
damas kuokštą išpeštų plaukų. Prie jo stovėjo Kvarlas, nuo ilgojo kalavijo 
lašėjo kraujas, o jo akyse atsispindėjo mėnesiena. 

Žudydamas šiauriečius, Niūrakalbis garsiai juos skaičiavo. 

— Keturi, - vienam parvirtus, tarė jis ir po akimirkos pridūrė: - Penki. 

Arkliai, persigandę ir paklaikę nuo skerdynių ir kraujo, išvertę akis 
žvengė ir spardėsi, tik... stambus keršas Triso Botlio eržilas laikėsi ramiai. 
Mat Trisas kažkur buvo gavęs balną, tad, jo žirgui atsistojus piestu ir sukio- 
jantis, jis šauniai švaistėsi kalaviju. Turbūt dar neišaušus būsiu jam skolinga 
vieną, o gal ir kelis bučinius, pagalvojo Aša. 

- Septyni! - riktelėjo Niūrakalbis, bet šalia kovęsis Lorenas Ilgasis Kirvis 
krito negyvas po savimi paglemžta viena koja, o šešėliai, rėkaudami ir šna- 
rėdami, slinko vis arčiau. 

Kaunamės su krūmynais, pagalvojo Aša, siųsdama į aną pasaulį šiaurietį, 
taip gausiai apsikaišiusį lapais, kad atrodė lapuotesnis už aplinkinius me- 
džius. Tai ją prajuokino. Tas juokas priviliojo daugiau vilkų, Aša juos nuko- 
vė ir pamanė, ar nevertėtų pačiai pradėti skaičiuoti. Esu ištekėjusi moteris, 
o čia - mano kūdikėlis. Per kailį, vilną ir kietintą odą ji suvarė šiauriečiui 
durklo ašmenis į krūtinę. Jo veidas buvo taip arti, kad Aša užuodė gaižų 
jam iš burnos sklindantį dvoką, ir jis ranka buvo sučiupęs jai už gerklės. Aša 
dūrė vėl ir pajuto, kaip, kliudęs šonkaulį, brakštelėjo plienas. Vyras sudrebė- 
jo visu kūnu ir krito negyvas. Paleidusi šiaurietį, ji pasijuto tokia silpna, kad 
vos neužvirto ant jo lavono. 

Netrukus jiedu su Kvarlu stovėjo surėmę nugaras ir klausėsi aplink 
sklindančio kriokimo, prakeiksmų ir narsių vyrų, šliaužiančių per šešėlius 
ir verksmingai besišaukiančių savo motinų. Staiga vienas iš krūmų žengė 
prie Ašos su tokia ilga ietimi, kad galėjo perverti ir ją per pilvą, ir Kvarlą per 
nugarą, pamauti juodu tarsi ant iešmo, kad mirtų drauge. Geriau, nei mirti 
vienai, dingtelėjo Ašai, bet jos pusbrolis Kventonas nudėjo tą ietininką, dar 
nespėjusį jos pasiekti. Dar po akimirkos galingu kirvio smūgiu į pakaušį 
kitas krūmas nužudė Kventoną. 

Jiems už nugarų Niūrakalbis riktelėjo: 

— Devyni, būkite jūs visi prakeikti! 

Hageno duktė išlėkė iš miško tankmės nuoga, o du vilkai lipo jai ant 
kulnų. Aša išsitraukė svaidomąjį kirvį, paleido taip, kad skriedamas vers- 
tųsi, ir pataikė juo vienam iš persekiotojų į nugarą. Jam parkritus, Hageno 
duktė kluptelėjo, stvėrė jo kalaviją, nudūrė antrą persekiotoją, tada, išsi- 
purvinusi ir kruvina, ilgais palaidais variniais plaukais, atsistojo ir stačia 
galva puolė į mūšį. 

Kautynėms tai užverdant, tai vėl aprimstant, Aša pametė iš akių ir 
Kvarlą, ir Trisą, ir kitus savo karius. Nebeturėjo ji nei durklo, nei vieno svai- 
domojo kirvio, užtat rankoje laikė kalaviją - trumpą, plačia ir stora geležte, 
labai panašų į mėsininko kapoklę. Ji niekaip nebūtų paaiškinusi, kur jį gavo. 
Ašai skaudėjo ranką, burnoje ji jautė kraujo skonį, jai drebėjo kojos, o pro 
medžių šakas įkypai krito blyškios tekančios saulės šviesos pluoštai. Taip 
ilgai užtrukome? Kažin, kiek laiko kaunamės? 

Paskutinis Ašos priešas buvo kirviu ginkluotas šiaurietis, stuomeningas, 
plikas ir barzdotas vyras, užsivilkęs sulopytus ir surūdijusius šarvus, o tai 
galėjo reikšti tik viena: jis arba genties vadas, arba garsus kovotojas. Stoti į 
dvikovą su moterimi jam labai nepatiko. 

— Boba! - riktelėdavo jis po kiekvieno savo kirčio, seilėmis drėkindamas 
Ašai skruostus. - Boba! Boba! 

Aša norėjo jam piktai atsikirsti, bet gerklė buvo taip išdžiūvusi, kad 
įstengė tik dusliai suniurnėti. Šiaurietis kirvio smūgiais drebino jos skydą, 
kirsdamas trupino medį, o jam traukiant ašmenis, į šalis lėkė ilgos balsvos 
atplaišos. Dar kiek ir Aša būtų likusi stovėti užkišusi ranką už diržo, ver- 
žiančio glėbį prakurų. Ji atsitraukė, numetė sukapotą skydą, tada atatupsta 
žingtelėjo dar toliau, šoktelėjo kairėn, dešinėn ir vėl kairėn, mėgindama iš- 
vengti baisių šiauriečio kirvio kirčių. 

O paskui ji nugara dunkstelėjo į medžio kamieną ir šokis baigėsi. Vilkas 
užsimojo, aukštai iškėlė kirvį taikydamas perskelti Ašai galvą pusiau. Ji dar 
mėgino pasislinkti į dešinę, bet kojos įsipynė tarp šaknų ir prikaustė ją prie 
žemės. Ji pasisuko, žemė išslydo jai iš po kojų, žvangtelėjo į plieną patai- 
kęs plienas ir kirvapentė sutriuškino jai smilkinį. Pasaulis akimirksniu tapo 
raudonas, juodas ir vėl raudonas. Skausmas pervėrė koją nelyginant žaibas 

ir ji išgirdo kažkur toli stovintį šiaurietį sakant: „Prakeikta boba...“ O tada 
jis, norėdamas ją pribaigti, užsimojo paskutiniam kirčiui. 

Nuaidėjo trimitas. 

Taip nebūna, dingtelėjo Ašai. Nuskendusio Dievo vandenų menėse trimi- 
ty nėra. Jūros dugne savo dievą vandeniai sveikina pūsdami jūrų kriaukles. 

Gęstant sąmonei Aša išvydo degančias raudonas širdis ir juodą elnią 
liepsnojančiais ragais auksiniame miške. 


TIRIONAS 


|| ol jie pasiekė Volantį, vakaruose dangus atrodė tamsiai raudonas, ry- 
tuose juodas, jo skliaute palengva ėmė žiebtis žvaigždės. Žvaigždės čia 
tos pačios kaip ir Vesterose, dingtelėjo Tirionui Lanisteriui. 

Tai jam galėjo būti šiokia tokia paguoda, jei nebūtų buvęs supančiotas 
kaip kokia žąsis ir pririštas prie balno. Muistytis Tirionas liovėsi. Mat virvių 
mazgai buvo pernelyg stipriai suveržti. Užuot spurdėjęs, jis atpalaidavo rau- 
menis ir sudribo kaip pelų maišas. Patausosiu jėgas, tarė sau Tirionas, nors 
nebūtų galėjęs paaiškinti, kam jas tausoja. 

Temstant Volančio vartai būdavo uždaromi ir sargybiniai prie šiaurinių 
vartų nekantriai ragino vėluojančius judintis. Jie atsistojo į eilę už dengto 
vežimo, prikrauto žaliųjų citrinų ir apelsinų. Mostelėję deglais, sargybiniai 
įleido vežimą, bet stuomeningą andalą ant karo žirgo, šarvuotą ir ginkluotą 
ilguoju kalaviju, apžiūrėjo atidžiau. Pasikvietė kapitoną. Kol jiedu su rite- 
riu trumpai šnektelėjo volantietiškai, vienas iš sargybinių nusimovė šarvinę 
pirštinę su nagais ir delnu brūkštelėjo Tirionui per viršugalvį. 

— Aš visiems daliju sėkmę, - tarė jam neūžauga. - Nupjauk man pančius, 
bičiuli, ir aš pasirūpinsiu, kad tau būtų dosniai atlyginta. 

Jo žodžius nugirdo grobikas. 

— Pataupyk savo melą tiems, kurie kalba tavo kalba, Kipše, - pasakė jis, o 
volantiečių sargybiniai mostelėjo, leisdami jiems joti į miestą. 

Jiedu patraukė toliau, prajojo pro vartus ir po storomis miesto sienomis. 

- Tu kalbi mano kalba. Gal galėčiau pažadais pelnyti tavo palankumą? O 
galjau tvirtai nusprendei už mano galvą nusipirkti lordo titulą? 

- Byvau lordas pagal savo prigimtinę teisę. Nieko nereiškiančių titulų 
man nereikia. 

- Iš mano mielosios sesers nieko daugiau ir negausi. 

- Hm... O aš čia girdėjau šnekant, kad Lanisteriai niekada nelieka sko- 
lingi. 

- Ak, ne, nelieka, atsiskaito iki paskutinio grašio, bet... ir viršaus nepri- 
deda, milorde. Suderėto valgio gausi, bet dėkingumo padažo nesitikėk, be 
to, tas maistas tavęs nepasotins. 

- O galaš tik noriu, kad būtum nubaustas už savo nusikaltimus? Gimi- 
naičio žudikas yra pasmerktas ir dievų, ir žmonių. 

- Dievai akli. O žmonės mato tai, ką nori matyti. 

— Aš tave kiaurai matau, Kipše, - kažkodėl niūriai tarė riteris. - Mano są- 
žinę slegia darbai, kuriais nesididžiuoju, kuriais užtraukiau savo giminei gėdą 
ir suteršiau tėvo vardą, bet... jį nužudyti? Kaip žmogus gali taip pasielgti? 

— Duok man arbaletą, nusimauk kelnes ir aš tau parodysiu, kaip tai pa- 
daryti. 

Mielai parodysiu... 

— Manai, kad tai pokštas? 

— Manau, kad gyvenimas yra pokštas. Tavo, mano, mūsų visų. 

Atsidūrę mieste, jiedu jojo pro gildijų namus, turgus ir pirtis. Plačių 
aikščių centre čiurleno ir šniokštė fontanai, žmonės sėdėjo prie akmeninių 
stalų, stumdė kivaso figūras iš aukštų stiklinių taurių gurkšnodami vyną, 
o vergai uždegė dekoratyvinius žibintus, kad būtų šviesu. Palei akmenimis 
grįstą kelią augo palmės ir kedrai, o kiekvienoje sankryžoje stovėjo pamin- 
klai. Neūžauga atkreipė dėmesį, kad dauguma statulų buvo be galvų, bet 
raudonai melsvoje prieblandoje jos vis tiek atrodė įspūdingai. 

Nuvargusiam karo žirgui žingine plumpinant paupio gatve į pietus, 
parduotuvės darėsi vis mažesnės ir skurdesnės, o iš medžių palei gatves 
liko tik virtinė stuobrių. Grindinys baigėsi ir jų žirgas iš pradžių žingsniavo 
takažolėm, o netrukus ėmė minti minkštą, pažliugusį, kūdikio išmatų gel- 
tonumo purvą. Tiltukai, nutiesti per nedidelius, Roiną vandeniu maitinan- 
čius upokšnius, nuo jojikų svorio pavojingai traškėjo. Iš kadaise prie upės 
stovėjusios tvirtovės buvo likę tik sulūžę vartai, plačiai atverti ir panašūs į 
pražiotą, bedantę senio burną. Nuo likusių tvirtovės pylimų žemyn stebei- 
lijosi ožkos. 

Senasis Volantis, vyriausias Valyrijos sūnus, mąsliai pagalvojo Tirionas. 
Išdidusis Volantis, Roino karalius ir Vasaros jūros meilužis, kilmingiausio 
kraujo lordų ir žavingų ledi miestas. Na ir kas, kad gatvelėse spygaudami 
šlaistėsi būriai nuogų vaikų, na ir kas, kad vyninių tarpduriuose stovinia- 
vo peštukai, čiuopdami savo kalavijų rankenų buožes, na ir kas, kad vi- 
sur tarsi tarakonai šmirinėjo kuproti vergai tatuiruotais veidais. Galingasis 
Volantis, įspūdingiausias ir gausiausiai gyvenamas iš visų devynių laisvyjų 
miestų. Tačiau senovėje vykę karai gerokai praretino miestiečių gretas ir 
dideli Volančio plotai jau buvo ėmę nykti ir smegti į dumblą, ant kurio 
miestas buvo pastatytas. Gražuolis Volantis, fontanų ir gėlių miestas. Bet 
dabar pusė fontanų buvo išdžiūvę, bene pusės baseinų dugnai suskilo, o 
vanduo užsistovėjo. Vijoklių ūgliai lindo pro kiekvieną sienos ar šaligatvio 
grindinio plyšį, o apleistų parduotuvių sienų ir stogų netekusių šventyklų 
viduje stiepėsi jauni medeliai. 

Ir tas kvapas! Karštame ir drėgname ore tvyrojo stiprus, sudusęs, visa 
persmelkiantis dvokas. Kvepia gėlėmis, bet kartu trenkia žuvimi ir dramblių 
išmatomis. Gali užuosti ir saldumą, ir žemę, ir pūvančias gaišenas. 

- Šis miestas dvokia kaip sena kekšė, - pareiškė Tirionas. - Kaip raukš- 
lėta suskretėlė, gausiai išsikvėpinusi intymias vietas, kad niekas neužuostų 
iš tarpkojo sklindančios smarvės. Bet aš dėl to nesiskundžiu. Jaunos kekšės 
gardžiau kvepia, užtat senos moka daugiau gudrybių. 

- Šiuos reikalus tu išmanai daug geriau už mane. 

— Ak, žinoma... O tas viešnamis, kuriame susitikome? Manei, kad tai - 
septa? Ir kas spurdėjo tau ant kelių - gal tavo sesuo, dar nekalta mergelė? 

Išgirdęs šiuos žodžius, riteris susiraukė. 

- Jei nenori, kad sumegzčiau tau liežuvį, geriau jį prikąsk. 

Šį nemalonų įsakymą Tirionas nuleido negirdomis. Mat jo lūpa tebe- 
buvo užgauta ir ištinusi dar nuo praeito karto, kai per daug suerzino stuo- 
meningąjį riterį. Sunki ranka ir prastas humoro jausmas - labai pavojingas 
derinys. Tai keliaudamas iš Selhorio Tirionas jau spėjo suprasti. Jis prisimi- 
nė savo aulinį batą ir jo nosyje paslėptus grybus. Grobikas nelabai stropiai jį 
apieškojo. Šis kelias man visada atviras. Sersėja bent jau negaus manęs gyvo. 

Jojant toliau į pietus, ėmė rastis šiokių tokių atsigavimo ženklų. Ap- 
leistų pastatų buvo vis mažiau, pulkai nuogų vaikų dingo, o tarpduriuose 
stovintys peštukai vilkėjo brangesnius drabužius. Keliose užeigose, kurias 
jie prajojo, žmogus, rodės, tikrai galėjo apsinakvoti nesibaimindamas, kad 
miegančiam jam kas nors perrėš gerklę. Paupiu einančioje gatvėje, pakabin- 
ti ant geležinių stulpų, nuo kiekvieno vėjo gūsio sūpavosi žibintai. Gatvės 
buvo vis platesnės, o namai - vis įspūdingesni. Kai kurie - net su puikiais 
spalvoto stiklo kupolais. Sutemoms tirštėjant ir jų viduje degant laužams, 
tie kupolai švietė mėlyna, raudona, žalia ir violetine spalva. 

Ir vis dėlto kažkas čia buvo ne taip, todėl Tirionas niekaip negalėjo nusi- 
raminti. Jis žinojo, kad vakariniame Roino krante, Volančio krovinių prie- 
plaukoje grūdosi jūreivių, vergų ir prekijų minia ir buvo įsikūrę daugybė 
vyninių, užeigų ir viešnamių, kurie tai miniai teikė visas įmanomas paslau- 
gas. Rytiniame upės krante jūrą perplaukusių svetimtaučių buvo gerokai 
mažiau. Mes čia nepageidaujami, suprato neūžauga. 

Kai jie pirmą kartą prasilenkė su drambliu, Tirionas nesusilaikė ir įsi- 
stebeilijo į gyvulį. Kai buvo vaikas, Lanisporto žvėryne gyveno dramblio 
patelė, bet ji nugaišo, kai jam buvo septyneri, be to... šis milžiniškas pilkas 
kalnas atrodė du kartus už ją didesnis. 

Pajoję toliau, jie ėmė sekti paskui mažesnį dramblį, - balsvą kaip seni 
kaulai ir traukiantį dailiai papuoštą vežimą. 

- Ar jaučio traukiamą vežimą be įkinkyto jaučio vis dar galima vadinti 
jaučio traukiamu vežimu? - paklausė Tirionas savo grobiko. 

Bet paskui, nesulaukęs atsako į savo šmaikščią pastabą, jis nutilo ir su- 
simąstęs įsispoksojo į jiedviem prieš akis krypuojantį baltojo nykštukinio 
dramblio pasturgalį. 

Baltųjų nykštukinių dramblių Volantyje buvo daugybė. Artindamiesi 
prie Juodosios Sienos ir tankiau gyvenamų kvartalų netoli Ilgojo tilto, šių 
gyvulių jie matė bent keliolika. Gana dažnai sutikdavai ir didžiųjų pilkųjų 
dramblių — milžiniškų gyvūnų su pilaitėmis ant nugarų. Be to, sutemoms 
tirštėjant, į gatves išriedėjo ir mėšlo vežimai, lydimi iki juostos išsirengu- 

sių vergų, kurių darbas buvo susemti didžiųjų ir mažųjų dramblių paliktas 
garuojančias mėšlo krūvas. Paskui vežimus skrido pulkai musių, tad mėšlą 
renkantiems vergams ant skruostų buvo ištatuiruotos jų amatą ženklinan- 
čios musės. Tai būtų puikus darbas mano mielai seseriai, pagalvojo Tirionas. 
Su kastuvėliu ir ant žavių rausvų skruostų ištatuiruotomis musėmis ji atrody- 
ty nuostabiai... 

Palengva jie ėmė vilktis vėžlio žingsniu. Pakrantės kelias buvo prisigrū- 
dęs vežimų ir beveik visi jie riedėjo į pietus. Riteris jojo patekęs į jų spūs- 
tį, kaip upės srovės nešamas rąstgalys. Tirionas atidžiai įsižiūrėjo į pro šalį 
plūstančią minią. Devyniems žmonėms iš dešimties ant skruosto buvo išta- 
tuiruota vergo žymė. 

— Kokia daugybė vergų... Ir kur jie visi eina? 

- Saulei nusileidus raudonieji žyniai užkuria savo laužus. Aukštasis Žy- 
nys sakys kalbą. Jei tik galėčiau, kaip įmanydamas vengčiau šios minios, bet 
neprajoję Raudonosios šventyklos Ilgojo tilto nepasieksime. 

Už trijų sankryžų gatvė baigėsi ir jiems prieš akis atsivėrė didžiulė deglų 
apšviesta aikštė, o joje dunksojo šventykla. Kad mane kur Septynetas, ji bent 
tris kartus didesnė už Didžiąją Beiloro septą. Didžiulės kolonos, laiptai, kon- 
traforsai, tiltai, kupolai ir bokštai tarpusavyje taip darniai derėjo, tarsi būtų 
buvę iškalti milžiniškoje uoloje - Šviesos Valdovo šventykla dunksojo prieš 
akis nelyginant Aukštoji Eigono kalva. Ant šventyklos sienų mainėsi dau- 
gybė raudonų, geltonų, auksinių ir oranžinių atspalvių, maišėsi vieni su ki- 
tais ir tirpo tarsi besileidžiančios saulės nutvieksti debesys. Laibi ir įviji jos 
bokštai stiepėsi aukštyn, o pačiame viršuje, ten, kur jų smailės siekė dangų, 
stirksojo šokyje sustingusios liepsnos. Akmeniu virtusi ugnis. Prie šventy- 
klos laiptų liepsnojo didžiuliai laužai, o tarp jų stovintis aukštasis žynys jau 
buvo pradėjęs kalbėti. 

Beneras. Žynys stovėjo ant raudonos akmeninės kolonos, siauru akmens 
tiltu sujungtos su įspūdinga terasa, kurioje buvo įsitaisę menkesnio rango 
žyniai ir jų patarnautojai. Pastarieji vilkėjo plačias gelsvas ir oranžines man- 
tijas, o Žyniai ir žynės - raudonas. 

Jiems prieš akis plytinti aikštė buvo beveik sausakimša. Dauguma Rhlo- 
"ro garbintojų buvo prie rankovių prisisegę arba kaip kaktos raištį apsirišę 
raudono audinio skiautę. Visų, išskyrus juodu, akys buvo nukreiptos į aukš- 
tąjį žynį. 

- Traukitės, - žirgui žengiant per minią, burbtelėjo riteris. - Duokite 
kelią! 

Ir volantiečiai traukėsi, bet nenoromis, murmėdami ir piktai į juos žvilg- 
čiodami. 

Spigų Benero balsą visi puikiai girdėjo. Aukštasis žynys buvo aukštas ir 
liesas, suvargusiu veidu ir balta kaip pienas oda. Ant jo skruostų, smakro ir 
plikai nuskustos galvos buvo ištatuiruotos liepsnos, atrodančios kaip ryš- 

kiai raudona kaukė su prorėžomis akims ir platesniu rantytu plyšiu jo bur- 
nai labai siauromis lūpomis. 

— Ar tai - vergo tatuiruotė? - paklausė Tirionas. 

Riteris linktelėjo. 

- Raudonoji šventykla perka juos dar mažus ir užaugina žyniais, šven- 
tyklos kekšėmis arba kariais. Štai, žiūrėk. - Jis mostelėjo į laiptus, ant kurių 
prie šventyklos durų stovėjo vora vyrų su puošniais šarvais, užsimetusių ant 
pečių oranžinius apsiaustus, laikančių ietis su besiplaikstančių liepsnų for- 
mos antgaliais. 

- Liepsnojanti Ranka. Šventų Šviesos Valdovo karių, šventyklos gynėjų 
vadas. 

Ugnies riteriai. 

— Kažin, ar daug ta ranka turi kovotojų? 

- Tūkstantį. Nei daugiau, nei mažiau. Užgesus vienai liepsnai, jos vietoj 
uždegama nauja. 

Beneras dūrė pirštu į mėnulį, sugniaužė kumštį ir plačiai skėstelėjo ran- 
komis. Jis kalbėjo vis garsiau, ūžtelėję jo pirštų galai staiga užsiliepsnojo ir 
minia aiktelėjo. Be to, žynys gebėjo brėžti ore ugnines raides. Valyriški glifai. 
Iš dešimties Tirionas, rodos, pažino vos du. Vienas reiškė Pražūtį, kitas - 
Tamsą. 

Minia ėmė triukšmauti. Moterys verkė, vyrai rėkė ir grūmojo. Man tai 
labai nepatinka. Neūžauga prisiminė dieną, kai Mirsela išplaukė į Dorną ir 
jiems grįžtant į Raudonąją pilį prasčiokai pradėjo riaušes. 

Taip pat Tirionas prisiminė Haldono Pusiau Meisterio šnekas apie tai, 
kad Jaunasis Grifas galėtų raudonuoju žyniu pasinaudoti. Tačiau dabar, pats 
pamatęs ir išgirdęs kalbant šį vyrą, nusprendė, jog tai tikrai prasta mintis. 
Tirionas vylėsi, kad Grifas turės daugiau sveiko proto. Kai kurie sąjunginin- 
kai pavojingesni už priešus. Bet lordui Koningtonui teks tai suvokti pačiam. 
Mat iš manęs netrukus gali likti tik ant mieto pbamauta galva. 

Ištiesęs ranką, žynys rodė į Juodąją Sieną už šventyklos ir į jos pylimą, 
ant kurio stovėjo saujelė šarvuotų sargybinių ir stebeilijosi žemyn. 

- Kąjis sako? - paklausė Tirionas riterio. 

— Kad Daneiris atsidūrė pavojuje. Ją nužiūrėjo tamsos akis ir nakties tar- 
nai rezga sąmokslą, ketindami ją sunaikinti, ir melo šventyklose meldžiasi 
savo netikriems dievams... ir, susimokę su bedieviais svetimšaliais, rengia 
išdavystę. 

Staiga Tirionas pajuto, kaip jam pašiurpo sprandas. Čia princas Eigonas 
bičiulių neras. Raudonasis žynys šnekėjo apie senovinę pranašystę, skelbu- 
sią, jog į Žemę ateis didvyris ir išvaduos pasaulį iš tamsos. Vienas didvyris. 
Ne du. Daneiris turi drakonus, o Eigonas ne. Neūžaugai nereikėjo būti pra- 
našu, kad nuspėtų, kaip Beneras ir jo šalininkai sutiks antrą Targarieną. Ne- 

abejoju, kad ir Grifas tai supras, pagalvojo jis truputį nustebęs, kad jam taip 
rūpi Jaunojo Grifo likimas. 

Nekreipdamas dėmesio į žmonių jiems svaidomus prakeiksmus, riteris 
vis dėlto prasiskynė kelią pro minią ir pasiekė kitą aikštės kraštą. Vienas 
drąsuolis pastojo jiems kelią, bet Tiriono grobikas čiupo savo ilgojo kalavijo 
rankenos buožę, ištraukė iš makštų kalaviją tiek, kad buvo matyti pėda grū- 
dinto plieno, ir to pakako. Vyras dingo ir staiga jiems atsivėrė gatvelė. Rite- 
ris paleido žirgą risčia ir jiedu ėmė tolti nuo minios. Dar kurį laiką Tirionas 
tebegirdėjo jiems už nugarų silpstantį Benero balsą ir jo kalbos paskatintus, 
duslius tarsi tolstančio griaustinio grumėjimas susirinkusiųjų riksmus. 

Jiedu prijojo arklides. Riteris nulipo nuo žirgo ir ėmė kumščiu trankyti 
duris, kol tekinas atskubėjo liesas vergas su ant skruosto ištatuiruota arklio 
galva. Neūžauga buvo šiurkščiai nutrauktas nuo balno ir pririštas prie stul- 
po, o jo grobikas tuo metu pažadino arklidžių savininką ir ėmė su juo de- 
rėtis dėl savo žirgo ir balno kainos. Arklį pigiau parduoti, nei laivu plukdyti 
jį per visą pasaulį. Tirionas jautė netrukus atsidursiąs laive. Gal vis dėlto jis 
buvo pranašas?.. 

Vyrams susiderėjus, riteris persimetė per petį savo ginklus, skydą, balna- 
krepšį ir pasiklausė, kaip jam rasti artimiausią kalvę. Paaiškėjo, jog ir kalvė 
uždaryta, bet, riteriui ėmus laidyti gerklę, kalvis greitai atėjo. Jis prisimerkęs 
atidžiai nužvelgė Tirioną, tada linktelėjo ir paėmė saują smulkių monetų. 

— Nagi, - tarė riteris savo belaisviui. Tada išsitraukė durklą ir perpjovė 
Tirioną pančiojusias virves. 

- Ačiū, - padėkojo neūžauga ir pasitrynė riešus. 

- Savo dėkingumą pasitaupyk tam, kuris jo nusipelnys, Kipše, - nusijuo- 
kęs pasakė riteris. - Tai, kas dabar bus, tau nepatiks. 

Ir tikrai. 

Antrankiai buvo nukaldinti iš juodos geležies, stori ir sunkūs, ir, - bent 
jau neūžaugai taip atrodė, - kiekvienas svėrė daugiau nei du svarus. Dar 
sunkesnės buvo grandinės. 

— Matyt, esu baisesnis, nei maniau, - kalviui baigiant sujungti paskuti- 
nius grandinių žiedus pasakė Tirionas. Kiekvienas kūjo smūgis sukrėsdavo 
jam ranką ir skausmas nukeliaudavo iki pat peties. - O gal baiminaisi, kad 
nenuminčiau tomis savo mažomis kreivomis kojytėmis ir nepasprukčiau? 

Besidarbuojantis kalvis net galvos nepakėlė, o riteris niūriai nusijuokė. 

- Rūpesčių man kelia tavo liežuvis, o ne kojos. Sukaustytas grandinėmis 
esi vergas. Kad ir ką kalbėsi, niekas netikės nė vienu tavo žodžiu, net ir tie, 
kurie kalba Vesteroso bendrąja kalba. 

- "Tų grandinių visai nereikia, - paprieštaravo Tirionas. - Būsiu geras ir 
romus belaisvis, pažadu. 

— Tuomet tesėk savo pažadą ir užsičiaupk. 

Tirionas nuleido galvą ir prikando liežuvį, o kalvis netrukus baigė kalti 
grandinių žiedus: sukaustė neūžaugai riešus, riešus ir kulkšnis ir abi kulkš- 
nis. Tos prakeiktos geležys sveria daugiau už mane. Ir vis dėlto jis bent jau 
laisviau atsikvėpė. Mat grobikas galėjo lengva ranka nuręsti jam galvą. Šiaip 
ar taip, Sersėja reikalavo atgabenti tik ją. Tai, kad grobikas iš karto nenu- 
kirto Tirionui galvos, buvo pirmoji jo klaida. Volantį nuo Karaliaus Uosto 
skiria kone pusė pasaulio ir nežinia, kas kelionėje gali nutikti, sere. 

Likusį kelią jiedu įveikė pėsti: tarškindamas ir žvangindamas grandines, 
Tirionas kaip įmanydamas stengėsi neatsilikti nuo savo grobiko, nekantrau- 
jančio ir einančio dideliais žingsniais. Kai tik neūžauga imdavo atsilikti, ri- 
teris čiupdavo grandines ir šiurkščiai jas trūktelėdavo, taip versdamas savo 
belaisvį klupčioti, bėgti tekiną ir šokčioti, kad tik išsilaikytų šalia. Galėtų 
būti ir blogiau. Jis galėtų raginti mane botagu. 

Volantis buvo įsikūręs abipus vienos Roino žiočių atšakos, toje vieto- 
je, kur upė įtekėjo į jūrą, o tuos du krantus jungė Ilgasis tiltas. Seniausia ir 
turtingiausia miesto dalis buvo rytiniame upės krante, bet samdomų kala- 
vijuočių, barbarų ir kitų netašytų svetimšalių niekas čia nepageidavo, tad 
jiedviem teko tiltu pereiti į vakarinį krantą. 

Ilgojo tilto vartai buvo ištašyti iš juodo akmens, arkos pavidalo viršumi, 
papuošti akmenyje iškaltomis sfinksų, mantikorų, drakonų ir dar keistesnių 
būtybių figūromis. Praėjus po arka, tolyn vedė ilgas tiltas, valyriečių pasta- 
tytas tada, kai miestas klestėjo, grįstas akmenimis ir laikomas didžiulių tau- 
rų. Jis buvo tokio pločio, kurio kaip tik pakako prasilenkti dviem vežimams, 
tad, kai tiltu į vakarus dardantis vežimas lenkdavosi su važiuojančiu į rytus, 
abiem tekdavo gerokai pristabdyti ir riedėti labai pamažu. 

Jiems pasisekė, kad traukė pėsti. Įveikus trečdalį tilto, melionų prikrauto 
dengto vežimo ratai užsikabino už atviro vežimo, prikrauto šilkinių kilimų, 
ir eismas tiltu sutriko. Dauguma pėsčiųjų taip pat sustojo pažiopsoti į bur- 
nojančius ir vienas ant kito rėkiančius vadelėtojus, bet riteris stvėrė Tirioną 
už grandinės ir jiems abiem praskynė kelią per smalsuolių minią. Žmonių 
tirštynėje kažkoks vaikėzas pamėgino nugvelbti jo kapšą su monetomis, bet 
stiprus smūgis alkūne užkirto kelią vagystei ir suplojo prakeikto vagišiaus 
nosį į blyną, uždengusį kone pusę jo veido. 

Iš abiejų pusių juos supo pastatai: krautuvės ir šventyklos, smuklės ir 
užeigos, kivaso lošimo namai ir viešnamiai. Dauguma jų buvo trijų arba 
keturių aukštų ir kiekvienas aukštas į gatvę buvo išsikišęs šiek tiek labiau 
už žemesnįjį. Viršutinių aukštų sienos beveik lietėsi. Eidamas per tiltą, jaus- 
davaisi tarsi žingsniuotum deglų apšviestu tuneliu. Ant tilto, per visą jo 
ilgį, buvo prisikūrę krautuvėlių ir pristatyta įvairiausių prekystalių; audėjai 
ir nėrėjai stovėjo išsidėlioję savo prekes greta stiklo pūtikų, žvakių liejikų, 
žuvininkės siūlė pirkti ungurių ir austrių. Kiekvienas auksakalys prie par- 

duotuvės durų laikė vieną sargybinį, o kiekvienas prieskonių pardavėjas — 
du, nes jų prekės buvo du kartus brangesnės. Šen bei ten tarp krautuvėlių 
keliautojui prieš akis šmėstelėdavo upė, per kurią jis kėlėsi. Žvelgiant į šiau- 
rę Roinas atrodė kaip platus, juodas, žvaigždžių apšviestas kaspinas, penkis 
kartus platesnis už Juoduosius Vandenis prie Karaliaus Uosto. Pietinėje tilto 
pusėje upė įtekėjo į sūrią jūrą. 

Vidury tilto, iš abiejų kelio pusių ant geležinių stulpų, tarsi ant virvelės 
suverti svogūnai, kabojo nukapotos vagių ir kišenvagių plaštakos. Čia buvo 
padėtos ir trys galvos, - dviejų vyrų ir moters, - o po jomis ant lentelių 
pakeverzoti jų padaryti nusikaltimai. Galvas saugojo du ietininkai nubliz- 
gintais šalmais ir sidabruotais šarvais. Jų skruostai buvo išmarginti žaliais 
kaip nefritas dryžiais, labai panašiais į tigro kailio raštą. Kartkartėmis sar- 
gybiniai mostelėdavo ietimis vaikydami pelėsakalius, kirus ir maitlesius 
varnus, drumsčiančius nubaustųjų ramybę. Bet po kelių akimirkų paukščiai 
vėl grįždavo. 

— Kuo jie nusikalto? - apsimestinai naiviai paklausė Tirionas. 

Riteris žvilgtelėjo į užrašus. 

— Moteris buvo vergė, pakėlusi ranką prieš savo šeimininkę. Senesnis iš 

- Ojaunesnis? | 

- Jaunesnis nužudė savo tėvą. 

Tirionas dar kartą nužvelgė švinkstančią galvą. Ir vis dėlto jo lūpose su- 
stingę kažkas panašaus į šypsnį. 

Netrukus riteris stabtelėjo apžiūrėti ant skaisčiai raudonos aksominės pa- 
galvėlės padėtos ir brangakmeniais papuoštos diademos. Bet, praėjęs pro ją 
ir žengęs vos kelis žingsnius, vėl sustojo prie odininko prekystalio derėtis dėl 
poros pirštinių. Tirionas jautėsi dėkingas, kad gali atsipūsti. Sekdamas paskui 
sparčiai žengiantį riterį jis užduso, o antrankių geležis trynė jam riešus. 

Įveikus Ilgąjį tiltą, jųdviejų laukė netolimas kelias per žmonių prisigrū- 
dusius uosto kvartalus vakariniame krante, nors eiti teko per jūreivių, vergų 
ir įkaušusių pokštininkų minią. Pro šalį nerangiai pražingsniavo dramblys 
su pilaite ant nugaros, kurioje sėdėjo keliolika pusnuogių vergių, traukian- 
čių praeivių žvilgsnius apnuogintomis krūtimis ir šūkaujančių: „Malakvas, 
Malakvas!“ Merginos taip viliojo, kad Tirionas vos neįkrypavo į krūvą ga- 
ruojančio dramblio mėšlo, kuriuo gyvulys ką tik paženklino savo nueitą ke- 
lią. Paskutinę akimirką jį išgelbėjo riteris, taip smarkiai trūktelėjęs grandi- 
nę, kad neūžauga susverdėjo ir kluptelėjo. 

— Ar dar toli? - paklausė jis. 

- Jau beveik atėjome. Mums reikia Žuvininkų aikštės. 

Netrukus paaiškėjo, kad jų kelionės tikslas buvo „Pirklio namai“ - 
bjaurus pažiūrėti keturių aukštų pastatas, pūpsantis pakrantėje tarp pre- 

kių sandėlių, viešnamių ir smuklių, tarsi vaikų apsuptas neapsakomai nu- 
tukęs vyras. Svečiams skirta jo menė buvo didesnė nei pusės Vesteroso 
pilių didžiosios menės, joje tvyrojo prieblanda ir apskritai tai buvo pa- 
talpa su daugybe jaukių ir nuošalių kampelių, su aprūkusiomis sijomis 
ir suskeldėjusiomis lubomis, aidinčiomis nuo šurmulio, kurį, keliomis 
skirtingomis kalbomis meluodami, plūsdamiesi ir mėgindami vieni kitus 
apmauti, kėlė jūreiviai, prekijai, kapitonai, pinigų keitikai, krovinių ga- 
bentojai ir vergų pirkliai. 

Tirionui patiko, kad riteris pasirinko nakvynę būtent čia. Anksčiau ar 
vėliau „Drovioji mergelė“ turėjo pasiekti Volantį. „Pirklio namai“ buvo 
didžiausia miesto užeiga ir krovinių gabentojai, kapitonai bei prekijai pir- 
miausia traukdavo ten. Tamsioje lyg urvas jos svečių menėje būdavo suda- 
roma daugybė verslo sandorių. Tirionas gana gerai pažinojo Volantį, kad 
tai suprastų. Jei čia su Antinu ir Haldonu užsuks Grifas, netrukus jis bus 
išlaisvintas. 

O kol kas reikėjo būti kantriam. Ir laukti, kol pasitaikys proga išsivaduoti. 

Tačiau kambariai viršuje toli gražu nebuvo prabangūs, ypač tie pigesnie- 
ji, ketvirtame aukšte. Įsprausto į patį pastato kampą, pastogėje su šlaitiniu 
stogu, jo pagrobėjo išsinuomoto miegamojo lubos buvo žemos, kambaryje 
stovėjo įsiduobusi ir dvokianti lova, o grindys buvo lentinės, nuožulnios ir 
priminė Tirionui jo viešnagę Lizde. Šis kambarys bent jau su sienomis. Be 
to, jame buvo ir langų: tie langai ir geležinis, į sieną įmūrytas žiedas, la- 
bai tinkamas vergams prikaustyti, buvo didžiausi šio kambario patogumai. 
Grobikas stabtelėjo uždegti lajinės žvakės, o tada iš karto prisegė Tiriono 
grandines prie žiedo sienoje. 

- Ar būtina? - žvangtelėjęs grandinėmis, gailiai paklausė Tirionas. - Pro 
kur galėčiau pabėgti, gal iššokti pro langą? 

— Visko gali būti. 

— Mes ketvirtame aukšte, o skraidyti aš nemoku. 

— Bet gali kristi. O man reikia tavęs gyvo. 

Šit kaip? Tik... kam? Rodos, Sersėjai tas pats, ar būsiu gyvas, ar miręs. Ti- 
rionas vėl pažvangino grandines. 

— Žinau, kas tu toks, sere. - Tai nebuvo sunku suprasti. Iš meškos ant 
apsiausto, herbo ant skydo ir iš jo užuominos, jog prarado lordo titulą. - 
Žinau, kas tu. Ir jei žinai, kas esu aš, taip pat turėtum žinoti, kad buvau 
karaliaus ranka ir sėdėjau jo taryboje drauge su Voru. Gal tau bus įdomu 
sužinoti, jog į šią kelionę mane išsiuntė būtent eunuchas? - Eunuchas ir 
Džeimis, bet apie brolį geriau neužsiminsiu. - Aš toks pat tarnas kaip ir tu. 
Neturėtume pyktis. 

Riteriui šie žodžiai nepatiko. 

- Neneigsiu, paėmiau iš Voro monetas, bet niekuomet nebuvau jo tar- 
nas. O dabar esu ištikimas visai kitam Žmogui. 

- Sersėjai? Tu didesnis kvailys, nei maniau. Sesuo reikalauja tik mano 
galvos, o tu turi puikų aštrų kalaviją. Kodėl tuoj pat nebaigus šios komedi- 
jos ir mums abiem neišsivadavus iš vargo? 

Riteris nusijuokė. 

- Kas tai? Neūžaugos gudrybė? Maldauti mirties tikintis, kad vis tiek pa- 
liksiu tave gyvą? - Jis žengė prie durų. - Atnešiu mums ko nors užkąsti. 

— Kaip malonu... Palauksiu čia. 

— Neabejoju, kad palauksi. 

Ir vis dėlto išėjęs riteris sunkiu geležiniu raktu užrakino duris. „Pirklio 
namai“ garsėjo savo durų spynomis. Jos patikimos kaip kalėjimo kamerų 
spynos, niūriai pagalvojo neūžauga, tik čia bent jau yra langų... 

Tirionas suprato, jog sukaustytam grandinėmis pabėgti tikrai nepavyks, 
ir vis tiek jautė pareigą pamėginti. Pastangos ištraukti plaštaką iš antrankio 
nieko gero nedavė: jis tik dar labiau nusitrynė odą ir riešas pasruvo krauju, 
be to, kad ir kaip tampė ir sukiojo grandinę, sienoje įmūrytas geležinis žie- 
das nė nekrustelėjo. Po velnių! - pyktelėjo Tirionas ir sudribo ant grindų 
pasislinkęs nuo sienos tiek, kiek leido grandinės. Mėšlungis ėmė traukti jam 
kojas. Rodės, nakvoti teks velniškai nepatogiai. Ir neabejoju, kad tai bus tik 
pirma naktis iš daugelio. 

Miegamajame buvo trošku, tad riteris atvėrė langines ir į vidų plūstelė- 
jo šviežias oras. Kambarys buvo pastogėje, pačiame pastato kampe, užtat 
su dviem langais. Pro vieną buvo matyti Ilgasis tiltas ir kitame upės kran- 
te dunksanti juodasienė senojo Volančio širdis. Kitas langas išėjo į apačio- 
je plytinčią aikštę. Mormontas ją vadino Žuvininkų aikšte. Kad ir kokios 
trumpos buvo grandinės, pasilenkęs ir leidęs geležiniam žiedui laikyti visą 
jo kūno svorį, per pastarąjį langą Tirionas vis dėlto įsigudrino žvilgtelėti. 
Krytis nebūtų toks ilgas, kaip iššokus iš kurios nors Lisos Arin dangaus celių, 
bet... vis tiek užsimuščiau. Gal, jei būčiau įkaušęs... 

Net dabar, vėlų vakarą, aikštėje buvo pilna žmonių: jūreiviai triukšmin- 
gai linksminosi, kekšės medžiojo klientus, pirkliai tvarkė savo reikalus. Ly- 
dima keliolikos deglais nešinų pagalbininkų, vilkinčių duksliais, ties kulkš- 
nimis besiplaikstančiais drabužiais, per aikštę nuskubėjo raudonoji žynė. 
Šiek tiek atokiau, prie užeigos durų varžėsi du kivaso lošikai. Prie jųdviejų 
stalo stovėjo vergas, laikydamas virš žaidimo lentos šviečiantį žibintą. Tirio- 
nas išgirdo dainuojant moterį. Žodžiai skambėjo keistai, o melodija buvo 
švelni ir liūdna. Jei suprasčiau, apie ką ji dainuoja, tikriausiai apsiverkčiau. 
Dar arčiau lango, aplink žongliruotojus, vienas kitam mėtančius liepsno- 
jančius deglus, rinkosi smalsuolių minia. 

Netrukus grįžo ir jo grobikas, nešinas dviem alaus kvortomis ir ant ieš- 
mo kepta antimi. Paspyręs ir užtrenkęs duris, jis perplėšė anties kepsnį ir 
vieną jo pusę švystelėjo Tirionui. Šis būtų pačiupęs valgį ore, bet grandinės 
buvo trumpos ir jis negalėjo aukščiau pakelti rankų. Antienos gabalas atsi- 

trenkė jam į smilkinį ir, palikęs taukų šliūžę, nuslydo skruostu, tad Tirionas 
gavo pritūpti ir, žvangindamas grandines, mėginti jį pasiekti. Iš trečio karto 
jam pavyko sugriebti kepsnį ir jis palaimingai suleido į jį dantis. 

— Gal norėtum užgerti mėsą alumi? 

Mormontas padavė jam alaus kvortą. 

— Dauguma volantiečių įkaušę, tad kodėl neišgėrus ir tau? 

Ir alus buvo saldus. Kažkoks vaisinis. Tirionas godžiai jo gurkštelėjo ir 
nesivaržydamas atsirūgo. Bokalas buvo alavinis, labai sunkus. Reikėtų iš- 
maukti alų, o bokalą mesti į jį, dingtelėjo Tirionui. Jei pasisektų, praskelčiau 
jam galvą. Jei labai pasisektų, nepataikyčiau ir jis užmuštų mane plikomis 
rankomis. 

Neūžauga gurkštelėjo dar. 

— Ar šiandien Volantyje kokia nors šventė? 

- Trečioji rinkimų diena. Jie trunka dešimt dienų. Dešimt beprotiškų 
dienų. Rengiamos eisenos su deglais, rėžiamos kalbos, rinkėjus linksmina 
komediantai, dainiai ir šokėjai, gindami savo remiamų kandidatų garbę, 
mirtinose dvikovose kaunasi peštukai, ant dramblių šonų dažais užrašomi 
būsimų triarchų vardai. Šie žongliruotojai agituoja balsuoti už Mefisą. 

— Primink man, kad balsuočiau už ką nors kitą. - Tirionas nusilaižė 
nuo pirštų taukus. Aikštėje po jų kambario langu susibūrusi minia mėtė 
žongliruotojams monetas. - Ar visi kandidatai į triarchus lepina rinkėjus 
pramogomis? 

- Visi. Jie iš kailio neriasi, kad tik laimėtų jų balsus, - paaiškino Mor- 
montas. - Vaišina, girdo, kviečia į vaidinimus... Aliosas net pasiuntė į gatves 
šimtą gražuolių vergių, kad sanguliautų su rinkėjais. 

— Balsuosiu už jį, - nusprendė Tirionas. - Atvesk man vergę. 

— Merginos skirtos laisviesiems volantiečiams, turintiems tiek turto, kad 
įgytų balso teisę. Tokių vyrų nėra daug, jų balsas neįkainojamas, be to, jie 
visi gyvena vakariniame upės krante. 

— Ir visa tai trunka dešimt dienų? - Tirionas nusijuokė. - Man tai patik- 
tų, nors trys karaliai, tai... dviem per daug. Mėginu įsivaizduoti, kaip valdy- 
čiau Septynias Karalystes kartu su savo mieląja seserimi ir narsuoliu broliu. 
Nepraeitų nė metai, ir kuris nors iš mūsų kitus du nužudytų. Stebiuosi, kad 
triarchai nesielgia taip pat. 

- Kai kurie mėgino. Galimas daiktas, volantiečiai yra išmintingesni, o 
mes, vesterosiečiai, kvailiai. Volantis iškentė daug kvailysčių, bet niekada 
neleido, kad jį valdytų mažametis triarchas. Kai tik išrenkamas pamišėlis, 
kiti du triarchai jį suima ir, kol baigiasi jo vadovavimo metai, laiko uždary- 
tą. Pagalvok, kiek puikių žmonių galėjo likti gyvi, jei kartu su Eiriu Pamišė- 
liu karalystę būtų valdę dar du karaliai. 

Užtat jis pašonėje turėjo mano tėvą, dingtelėjo Tirionui. 

— Kai kurie laisvųjų miestų gyventojai mano, kad mes, įsikūrę kitame 
Siaurosios jūros krante, esame laukiniai, - vėl prabilo riteris. - O tiems, kurie 
taip nemano, atrodo, jog esame vaikai, besišaukiantys stiprios tėvo rankos. 

- Arba... motinos. - Sersėjai tai labai patiks. Juolab kai Mormontas įteiks 
jai mano galvą. - Rodos, puikiai šį miestą pažįsti. 

- Gyvenau jame beveik metus. - Riteris pateliūskavo ant bokalo dugno 
likusias alaus drumzles. - Kai Starkas mane ištrėmė, su savo antrąja žmona 
sprukau į Lysą. Man būtų labiau patikę Bravose, bet Linesė norėjo keliauti 
ten, kur šilta. Tad, užuot tarnavęs bravosiečiams, prie Roino su jais koviausi, 
bet, kad ir kiek sidabrinių monetų uždirbdavau, žmona išleisdavo jų dešim- 
teriopai daugiau. Grįžęs į Lysą pamačiau, kad ji susirado meilužį, kuris man 
linksmai paaiškino, jog už skolas būsiu paimtas į vergiją, nebent tuoj pat 
atsisakyčiau žmonos ir palikčiau miestą. Taigi, vos netapęs vergu, atsidūriau 
Volantyje, turėdamas tik kalaviją ir tuos drabužius, kuriuos vilkėjau. 

— O dabar nori lėkti namo. 

Riteris išgėrė alaus likučius. 

— Rytoj rasiu mums laivą. Lova bus mano. Tu galėsi rinktis vietą ant 
grindų tame plote, kiek sieks grandinės. O dabar, jei gali, miegok. Jei ne, 
skaičiuok savo nusikaltimus. Taip turėtum greičiau sulaukti ryto. 

Ir tu esi padaręs nusikaltimų, už kuriuos turėtum atsakyti, Džora Mor- 
montai, pagalvojo neūžauga, bet, rodos, išmintingiau buvo tiesiog prikąsti 
liežuvį. 

Seras Džora pakabino savo kardasaitį ant lovos kojos, nusispyrė batus, 
per galvą nusitraukė šarvinius marškinius, tada nusivilko vilnonius, odinius 
drabužius, prakaituotą apatinę tuniką ir apnuogino savo randuotą, raume- 
ningą krūtinę bei juosmenį, apžėlusius tamsiais plaukais. Jei galėčiau jį nu- 
dirti, tą odą parduočiau kaip tikrų tikriausius kailinius, tarė sau Tirionas, o 
tuo metu Mormontas patogiai išsitiesė įdubusioje ir šiek tiek dvokiančioje 
lovoje su pūkų patalais. 

Po valandėlės riteris jau knarkė, palikęs savo belaisvį vieną su grandi- 
nėmis. Pro abu plačiai atvertus langus į miegamąjį krito dylančio mėnulio 
šviesa. Iš apačioje plytinčios aikštės sklido įkaušusių jūreivių traukiamos 
dainos, rujojančios katės kniaukimas, tolimas susikirtusių kalavijų plieno 
žvangesys. Netrukus kažkam teks mirti, dingtelėjo Tirionui. 

Toje vietoje, kur buvo nubraukta riešo oda, jis jautė pulsuojantį skaus- 
mą, be to, sukaustytas grandinėmis negalėjo atsisėsti, o juo labiau atsigulti 
ir išsitiesti. Tirionui pavyko tik pasisukti šonu ir atsiremti į sieną, bet netru- 
kus nebejautė nutirpusių rankų. Vos tik krustelėjo norėdamas atsikratyti to 
nemalonaus jausmo, rankas pervėrė skausmas. Jam teko sukąsti dantis, kad 
nesuriktų. Paskui Tirionas pagalvojo, kokį skausmą teko kęsti tėvui, kai ar- 
baleto strėlė pervėrė jam papilvę, ir ką jautė Tiša, kai jie ją prievartavo. Paly- 

ginti su tų žmonių kančiomis, jo kančios tebuvo juokas, bet dėl to skausmas 
neatlėgo. Ak, kad jis tiesiog liautysi... 

Seras Džora pasivertė ant šono, ir dabar Tirionas matė tik plačią, plau- 
kuotą ir raumeningą riterio nugarą. Net jei man pavyktų išnerti plaštakas 
ir kojas iš antrankių, kad pasiekčiau kardasaitį, tektų per Mormontą perlip- 
ti. Galbūt, jei pavyktų ištraukti durklą... Arba jis galėjo pamėginti pačiupti 
raktą, atsirakinti duris, nusėlinti laiptais žemyn, pereiti svečių menę, tik... 
Kur tada eiti? Neturiu nei draugų, nei monety, be to, net nemoku kalbos, 
kuria čia kalbama. 

Pagaliau nuovargis įveikė skausmą ir Tirionas nugrimzdo į neramų 
miegą. Bet kaskart, kai tik blauzdą imdavo traukti mėšlungis, neūžauga, 
surakintas grandinėmis ir tirtėdamas, per miegus šūktelėdavo iš skausmo. 
Kai nubudo, jam skaudėjo visus raumenis, o pro langus plūdo ryto šviesa — 
auksinė ir ryški kaip Lanisterių liūtas. Apačioje Tirionas girdėjo šūkčiojant 
žuvų pardavėjus ir grindiniu dardant vežimus geležimi apkaustytais ratais. 

Prie jo stovėjo Mormontas. 

- Jei paleisiu tave nuo geležinio žiedo, ar darysi, ką sakysiu? 

- O ar reikės šokti? Šokti man būtų sunku. Nejaučiu kojų. Ko gero, išvis 
jų neturiu. O šiaip esu pasiruošęs tau tarnauti. Lanisterio garbės žodis. 

- Lanisterių garbė nieko verta. 

Vis dėlto grandines seras Džora atlaisvino. Tirionas žengė du netvirtus 
žingsnius ir pargriuvo. Jam į rankas vėl plūstelėjęs kraujas sukėlė tokį skaus- 
mą, kad akyse sužibo ašaros. Jis prikando lūpą, o paskui tarė: 

— Kad ir kur ketini eiti, tau teks mane ridenti. 

Bet, užuot ridenęs, stuomeningasis riteris čiupo Tiriono riešus jungian- 
čią grandinę, trūktelėjo ją aukštyn ir, užsikėlęs ant peties, jį nusinešė. 

„Pirklio namų“ svečių menė skendėjo prieblandoje ir panėšėjo į nišų bei 
grotų labirintą, iš visų pusių supantį didelį kiemą, kur medines groteles ap- 
raizgę žydintys vijokliai ant grindinio plokščių metė raštuotus šešėlius, o 
tarp akmenų buvo prižėlę žalių ir tamsiai raudonų kerpių. Per apšviestus 
ir šešėliuose skendinčius grindinio plotus lakstė vergės, nešinos siauraka- 
kliais vyno ir alaus ąsočiais, taip pat kažkokiu žaliu, mėtomis kvepiančiu 
gėrimu su ledukais. Tokį ankstyvą rytą tik vienas iš dviejų dešimčių stalų 
buvo užimtas. 

Ir prie vieno tokio stalo sėdėjo neūžauga. Švariai nusiskutęs, raudon- 
skruostis, vešliais kaštoniniais plaukais, dar vešlesniais antakiais ir sugurin- 
ta nosimi. Jis buvo įsitaisęs ant aukštos kėdės ir, laikydamas medinį šaukštą, 
paraudusiomis akimis mąsliai žvelgė į dubenį skystos melsvos avižinės ko- 
šės. Šlykštus sūtrauka, dingtelėjo Tirionui. 

Tas neūžauga pajuto jo žvilgsnį. Kai pakėlė galvą ir išvydo Tirioną, 
šaukštas iškrito jam iš rankos. 

- Jis mane matė, - įspėjo Tirionas Mormontą. 

— Kaip suprasti? 

- Jis mane pažįsta. Žino, kas esu. 

— Gal man įkišti tave į maišą, kad niekas nematytų? - Riteris uždėjo 
plaštaką ant savo ilgojo kalavijo rankenos. - Jei nori tave iš manęs atimti, 
tegul pamėgina... 

Kitaip sakant, tegul pasiruošia mirti, pagalvojo Tirionas. Argi tokiam sti- 
pruoliui kaip tu jis galėtų būti pavojingas? Juk tas vyrukas - neūžauga. 

Seras Džora įsitaisė prie stalo ramiame menės kampelyje ir užsakė mais- 
to bei gėrimų. Pusryčiams jiedu valgė minkštos ir dar šiltos neraugintos 
duonos, lašišų ikrų, vytintos dešros ir keptų skėrių, viską užgerdami švel- 
niai karstelėjusiu tamsiu alumi. Tirionas šlamštė lyg išbadėjęs. 

- Šįryt apetitu nesiskundi, - atkreipė jo dėmesį riteris. 

— Girdėjau, kad pragare maistas labai prastas. 

Tirionas žvilgtelėjo į duris, pro kurias į menę įžengė vyras: aukštas, 
truputį gunktelėjęs, smailia barzdele, nudažyta kelių atspalvių raudonais 
dažais. Kažkoks tirošis pirklys. Jam įeinant, pro duris įsiveržė ir triukšmo 
pliūpsnis: kirų klyksmas, moters juokas, žuvų pardavėjų klegesys. Aki- 
mirksnį Tirionas pamanė, kad jam prieš akis šmėstelėjo Ilyrijus Mopatis, 
tačiau tai buvo tik vienas pro užeigą žingsniuojančių baltųjų nykštukinių 
dramblių. 

Mormontas ant neraugintos duonos riekės užsitepė ikrų ir atsikando. 

— Ko nors lauki? 

Tirionas gūžtelėjo. 

— Niekada nežinai, ką vėjai atpūs. Gal vienintelę tikrą mano meilę, gal 
tėvo šmėklą, gal antį. - Jis įsikišo į burną skėrį ir ėmė triauškinti. - Gana 
skanus. Kaip vabzdys... 

— Vakar vakare šioje menėje visi šnekėjo tik apie Vesterosą. Kažkoks 
tremtinys lordas pasamdė Auksinę broliją, kad padėtų jam susigrąžinti pra- 
rastas valdas. Pusė Volančio kapitonų skuba aukštupin, į Volonterį, pasiūly- 
ti jam savo laivų. 

Per tą laiką Tirionas prarijo dar vieną skėrį. Ir vos juo neužspringo. Ar jis 
iš manęs tyčiojasi? Kažin, kiek Mormontas galėtų žinoti apie Grifą ir Eigoną? 

- Po velnių! - šūktelėjo jis. - Pats ketinau samdyti Auksinę broliją, kad 
atkovotų man Kasterlių Uolą. - Gal tai tik Grifo gudrybė, mėginimas tyčia 
paskleisti klaidinančią žinią? Nebent... Gal jaunasis gražusis princas užkibo 
ant masalo? Liepė jiems keliauti į vakarus, o ne į rytus ir atsisakė minties 
vesti Daneiris Targarien? Atsisakė drakonų... Kažin, ar Grifas leistų jam taip 
pasielgti? - Mielai pasamdyčiau ir tave, sere. Mano tėvo pilis teisėtai pri- 
klauso man. Paliesk mane kalaviju, prisiek man ištikimybę ir, kai tik ją susi- 
grąžinsiu, apipilsiu tave auksu. 

- Kartą mačiau auksu apipiltą žmogų. Vaizdas nebuvo gražus. Jei kada 
nors ir paliesiu tave kalaviju, tai tik tam, kad paleisčiau žarnas. 

- Patikimas vaistas nuo vidurių užkietėjimo, - pašmaikštavo Tirionas. - 
Jei netiki, paklausk mano tėvo. 

Taip taręs, neūžauga pakėlė bokalą norėdamas nuslėpti tai, kas atsi- 
spindi jo veide, ir neskubėdamas gurkštelėjo alaus. Tai turėjo būti gudry- 
bė, sugalvota volantiečiams užliūliuoti ir jų budrumui sumenkinti. Pakišti 
šią iš piršto laužtą dingstį, kad vyrai suliptų į laivus, ir perimti juos, kai 
flotilė išplauks į jūrą. Ar toks Grifo planas? Jam galėjo pasisekti. Auksinę 
broliją sudarė dešimt tūkstančių stiprių, drausmingų ir kovose patyrusių 
vyrų. Bet nė vienas iš jų nėra jūrininkas. Grifui teks kiekvienam laikyti įrė- 
mus į gerklę kalavijo geležtės smaigalį, o jei atplauks į Vergų įlanką ir jiems 
teks kautis... 

Grįžo padavėja. 

— Dabar našlė priims tave, kilnusis sere. Ar turi jai dovaną? 

— Taip. Ačiū. 

Seras Džora įspraudė merginai į delną monetą ir ji nuėjo. 

Tirionas suraukė antakius. 

— Kokia čia našlė? 

- Pakrantės kvartalo našlė. Rytiniame Roino krante žmonės ją vis dar 
vadina Vogaro kekše, tik, žinoma, ne į akis. 

Neūžauga vis tiek nesuprato, apie ką kalbama. 

— O kas buvo tas Vogaras? 

- Dramblys, septynis kartus išrinktas triarchu, labai turtingas ir prie- 
plaukose turėjęs milžinišką įtaką. Kai kiti vyrai statė laivus ir jais plaukiojo, 
jis statė prieplaukas, prekių sandėlius, tarpininkavo siunčiant krovinius, 
keitė pinigus, draudė laivų savininkus nuo pavojų, su kuriais jie gali susi- 
durti jūroje. Taip pat prekiavo vergais. Kai dėl vienos lovos vergės, užau- 
gintos Junkajuje ir išmokytos teikti septynis malonumus, jis pametė galvą, 
kilo skandalas, o paskui ir antras, dar didesnis, - mat Vogaras ją išlaisvino 
ir vedė. Vogarui mirus, ji tęsė jo darbus. Išlaisvintiesiems draudžiama gy- 
venti už Juodosios Sienos, tad ji buvo priversta Vogaro rūmus parduoti. 
Prieš trisdešimt dvejus metus Vogaro našlė įsikūrė „Pirklio namuose“ ir 
iki šiol čia gyvena. Štai ji, tau už nugaros, kiemo gilumoje, sėdi prie savo 
įprasto stalo ir tvarko reikalus. Ne, nežiūrėk. Dabar pas ją lankytojas. Kai 
jis nueis, bus mano eilė. 

- Ir kuo gi ta sena ragana tau padės? 

Seras Džora pakilo nuo stalo. 

— Žiūrėk ir pamatysi. Jis nueina. 

Tirionas nušoko nuo kėdės, subarškėjo jo geležinės grandinės. Tai turėtų 
būti įdomu. 

Kiemo kampe įsitaisiusi moteris atrodė klastinga, o jos akys priminė 
roplio akis. Jos žili plaukai buvo tokie reti, kad pro juos švietėsi rausva gal- 
vos oda. Vieną paakį, - toje vietoje, kur peiliu buvo pašalintos ištatuiruo- 

tos ašaros, - žalojo nedideli randai. Ant stalo mėtėsi pusryčių likučiai: sar- 
dinių galvos, alyvuogių kauliukai, neraugintos duonos trupiniai. Tirionas 
atkreipė dėmesį, kaip sumaniai senė buvo pasirinkusi „įprastą stalą ; jai 
už nugaros stūksojo akmeninė siena, vienoje pusėje buvo lapų dengiama 
altana įeiti ir išeiti lankytojams, nuo stalo puikiai galėjai matyti laukujes 
užeigos duris, nors pats stalas skendėjo šešėliuose ir Vogaro našlė sėdėjo 
prie jo beveik nematoma. 

Išvydusi jį, senė nusišypsojo. 

— Neūžauga, - meiliai, bet kartu ir grėsmingai tarė ji. Bendrąja kalba 
našlė kalbėjo beveik be akcento. - Rodos, pastaruoju metu Volantyje ne- 
ūžaugų nors vežimu vežk. Ar ir šis rodo triukus? 

Taip, pagalvojo Tirionas. Duok man arbaletą ir parodysiu tau savo mėgs- 
tamiausią triuką. 

— Ne, - atsakė jai seras Džora. 

— Gaila... Kadaise turėjau beždžionėlę, mokančią įvairiausių gudrių triu- 
kų. Tavo neūžauga man ją primena. Ar jis ir yra dovana? 

— Ne. Atnešiau kitą dovaną. 

Seras Džora išsitraukė pirštines ir pliaukštelėjęs padėjo jas ant stalo šalia 
kitų dovanų, kurias našlė buvo gavusi šiandien rytą: sidabrinės taurės, praš- 
matnios vėduoklės, suvertos iš tokių plonų nefrito plokštelių, kad jos beveik 
persišvietė, ir senovinio, bronzinio, runomis išgraviruoto durklo. Šalia to- 
kių lobių pirštinės atrodė pigios ir menkavertės. 

- Pirštinės mano vargšėms senoms raukšlėtoms rankoms. Kaip miela... 

Bet našlė neištiesė rankos ir prie jų net neprisilietė. 

- Pirkau jas ant Ilgojo tilto. 

-— Ant Ilgojo tilto galima nusipirkti beveik viską. Ir pirštines, ir vergų, ir 
beždžionėlių. - Metams slenkant senė gunktelėjo ir susimetė į kuprą, bet 
juodos jos akys tebespindėjo. - O dabar paaiškink senai našlei, kuo ji galėtų 
būti tau naudinga. 

— Mums reikia kuo greičiau laivu pasiekti Miriną. 

Šis vienas pavadinimas apvertė Tiriono Lanisterio pasaulį aukštyn ko- 
jomis. 

Vienas žodis. Mirinas. O gal jis nenugirdo? 

Vienas žodis. Mirinas, jis pasakė: „Miriną', jis ketina gabenti mane į Mi- 
riną. Mirinas reiškė gyvenimą. Ar bent jau viltį gyventi. 

- Bet ko atėjai pas mane? - gūžtelėjo našlė. - Laivų aš neturiu. 

- Užtat turi daug kapitonų, kurie tau skolingi. 

Nugabensiu tave karalienei, sakė jis. Taip, tik... kuriai? Rodos, parduoti 
manęs Sersėjai jis neketina. Greičiausiai atiduos mane Daneiris Targarien. 
Todėl ir galvos nenukirto. Mes keliausime į rytus, o Grifas su savo princu 
trauks į vakarus. Prakeikti kvailiai... 

Viso to jau buvo per daug. Ir vis dėlto šioje sągmokslų raizgalynėje visi ke- 
liai veda į drakono nasrus. Tirionas prunkštelėjo ir jau negalėjo sutramdyti 
skambaus juoko. 

— Tavo neūžaugai - juoko priepuolis, - tarė našlė serui Džorai. 

— Mano neūžauga tuoj pat užsičiaups, o jei ne, užkimšiu jam gerklę. 

Tirionas rankomis užsidengė burną. Mirinas! 

Pakrantės kvartalo našlė nusprendė nekreipti į jį dėmesio. 

— Gal ko nors išgerkime? - pasiūlė ji. Ore plevenant dulkėms, tarnaitė 
serui Džorai ir našlei pripylė dvi žalio stiklo taures vyno. Tirionui gerklė 
taip pat buvo išdžiūvusi, bet jam niekas nieko neįpylė. Našlė paragavo gėri- 
mo, kelias akimirkas palaikė vyną burnoje ir jį nurijo. - Visi kiti tremtiniai 
plaukia į vakarus - bent jau tokias kalbas girdėjo šios senos ausys. Ir visi 
man skolingi kapitonai varžosi, kuris juos ten nuplukdys ir ištrauks daugiau 
aukso monetų iš Auksinės brolijos iždo. Kilnieji mūsų triarchai šiam reika- 
lui skyrė keliolika karo laivų, kad šie saugiai nulydėtų keliautojus iki Brastos 
Akmenų. Net senasis Donifas tam pritarė. Koks puikus žygis! O tu nori ke- 
liauti priešinga kryptimi, sere... 

- Turiu reikalą rytuose. 

— Kaip tik svarstau, koks tai galėtų būti reikalas? Jis tikrai neturi nieko 
bendra su vergais, nes vergiją sidabrinė karalienė panaikino. Ji uždarė ir 
kautynių duobes, tad su noru patirti kraujo skonį tavo reikalas taip pat ne- 
susijęs. Ką dar vesterosiečiui riteriui Mirinas galėtų pasiūlyti? Plytų? Alyv- 
uogių? Drakonų? Ak, štai ko... - Senė nedraugiškai šyptelėjo. - Girdėjau 
gandus, kad sidabrinė karalienė šeria juos kūdikių mėsa, o pati maudosi ne- 
kaltų mergelių kraujyje ir kiekvieną naktį renkasi vis kitą meilužį. 

Seras Džora stipriai suspaudė lūpas. 

- Junkajiečiai užpylė tau ausis nuodingu šmeižtu. Miledi neturėtų tikėti 
tokia bjaurastimi. 

- Aš ne ledi, bet net ir Vogaro kekšei melo skonis puikiai pažįstamas. 
Tačiau tavo žodžiuose yra tiesos... Drakonų karalienė priešų turi... Junka- 
jų, Naująjį Gisą, Tolosą, Kvartą... taigi... netrukus ir Volantį. Nori keliauti 
į Miriną? Luktelėk, sere. Labai greitai bus ieškoma samdomų kalavijuočių, 
paskui karo laivai pasuks savo irklus į rytus ir išplauks triuškinti sidabrinės 
karalienės. Tigrams patinka išleisti nagus, o įbauginti žudo net drambliai. 
Malakvas trokšta šlovės, o Nesas savo turtus susikrovė beveik vien iš preky- 
bos vergais. Tegul tik Aliosas, Parkelas arba Beličas tampa triarchais ir karo 
laivai tuoj pat išplauks. 

Seras Džora susiraukė. 

— Ojei vėl bus išrinktas Donifas? 

- Jau greičiau Vogaras prisikels, o juk mano mielasis lordas jau trisde- 
šimt metų kaip miręs. 

Jiems už nugarų paleido gerklę rėkti jūreivis. 

- Ir jie tai vadina alumi?! Po velnių! Beždžionės myžalo skonis geresnis! 

- Ir tu jį mielai gertum, - atsklido kitas balsas. 

Tirionas atsisuko pasižiūrėti slapčiausioje širdies kertelėje vildamasis, 
jog tai buvo Antino ir Haldono pokalbis. Bet pamatė du nepažįstamuosius 
ir... neūžaugą, stovintį už kelių pėdų ir besistebeilijantį į jį. Tas liliputas Ti- 
rionui pasirodė kažkur matytas. 

Našlė elegantiškai gurkšnojo vyną. 

- Tarp pirmųjų triarchais išrinktų dramblių buvo ir moterų, - prabilo 
Vogaro našlė. - Jos atėmė valdžią iš tigrų ir baigė senus karus. Triana grįžo 
valdyti keturis kartus. Deja, tai buvo prieš tris šimtus metų. Nuo to laiko 
Volantis moters triarchės daugiau niekada neturėjo, nors kai kurios mote- 
rys balsuoti gali. Kilmingos moterys, gyvenančios senoviniuose rūmuose 
už Juodosios Sienos, o ne tokios prasčiokės kaip aš. Senosios giminės grei- 
čiau leis balsuoti savo šunims ir vaikams, nei suteiks balso teisę bent vienam 
išlaisvintajam. Ne, į valdžią ateis Beličas arba galbūt Aliosas, bet... mūsų ti- 
krai laukia karas. Bent jau taip žmonės mano. 

— O kokia tavo nuomonė? - paklausė seras Džora. 

Gerai, pagalvojo Tirionas, teisingas klausimas. 

— Ak, ir aš manau, kad bus karas, tik ne toks, kokio jie nori. - Senė pa- 
silenkė prie sero Džoros ir juodos jos akys blykstelėjo. - Manau, kad rau- 
donasis Rhloras šiame mieste turi daugiau sekėjų nei visi kiti dievai kartu 
sudėti. Ar girdėjai pamokslaujant Benerą? 

— Vakar vakare. 

— Beneras savo laužo liepsnose gali matyti, kas bus rytoj, - tarė našlė. - 
Ar žinojai, kad triarchas Malakvas mėgino pasamdyti Auksinę broliją? Rau- 
donąją šventyklą jis nori sulyginti su žeme, o Benerą nužudyti. Bet nedrįs- 
ta šio darbo patikėti tigrų kariams. Mat bene pusė jų taip pat jau garbina 
Šviesos Valdovą. Ak, senajam Volančiui dabar sunkūs laikai, nelengva net 
senoms raukšlėtoms našlėms... Ir vis dėlto, manau, Mirine padėtis dar pras- 
tesnė. Todėl sakyk man, sere... kodėl ieškai sidabrinės karalienės? 

— Tai jau mano reikalas. Už kelionę galiu dosniai susimokėti. Turiu sidabro. 

Kvaily, pagalvojo Tirionas. Ji trokšta ne monetų, o pagarbos. Ar negirdėjai 
nė vieno jos ištarto žodžio? 

Liliputas prislinko arčiau prie jų stalo. Ir, rodos, rankoje laikė peilį. Ti- 
rionui ėmė šiurpti sprandas. 

- Pasilaikyk sidabrą sau. Turiu iki soties aukso. Ir nevarstyk manęs niū- 
riu, tūžmingu žvilgsniu, sere. Aš per sena, kad išsigąsčiau surauktų antakių. 
Matau, kad esi galingas vyras, ir neabejoju, jog puikiai valdai prie juostos 
kabantį ilgąjį kalaviją, bet čia - mano karalystė. Pakaks man mostelėti pirštu 
ir į Miriną iškeliausi karo laivo triume, grandinėmis prikaustytas prie ir- 
klo. - Senė paėmė nefrito vėduoklę ir ją išskleidė. Sušlamėjo lapai ir Vogaro 
našlei iš kairės, pro apaugusią skliautuotą arką įžengė vyras. Jo veidas buvo 

nusėtas randais, o vienoje rankoje jis laikė trumpą ir sunkų kaip mėsininko 
kapoklė kalaviją. - „Ieškok pakrantės kvartalo našlės, - tikriausiai kažkas 
tau patarė, tik pamiršo perspėti, - bet saugokis tos našlės sūnų.“ Ir vis dėlto 
šiandien toks puikus rytas, tad paklausiu dar kartą. Kodėl ieškai Daneiris 
Targarien, kurios mirties trokšta pusė pasaulio? 

Džoros Mormonto veidas net pajuodo iš pykčio, bet į klausimą jis atsakė. 

— Noriu jai tarnauti. Ginti ją. Jei reikės, už ją mirti. 

Išgirdusi tai, našlė nusijuokė. 

— Nori ją išgelbėti, ar ne? Nuo tokios daugybės priešų, kurių visų net ne- 
galėčiau išvardyti, nuo begalybės kalavijų... Ir... manai, kad vargšė našlė tuo 
patikės? Manai, ji patikės, jog esi tikras taurus Vesteroso riteris, apkeliavęs 
pusę pasaulio vien tam, kad padėtum šiai... na, ji ne mergelė, nors vis dar 
gražuolė... - Senė vėl nusijuokė. - Tikiesi, kad tavo neūžauga jai patiks? Kaip 
manai, ar ji išsimaudys jo kraujyje, ar pasitenkins vien nukirtusi jam galvą? 

Seras Džora sumišęs tarė: 

— Tas neužauga... 

— „žinau, kas jis ir ką yra padaręs. - Juodos ir šaltos kaip akmuo senės 
akys nukrypo į Tirioną. - Giminaičio ir karaliaus žudikas, žmogžudys, 
perbėgėlis. Lanisteris. - Pastarasis žodis iš jos lūpų nuskambėjo tarsi keiks- 
mas. - O ką tu ketini pasiūlyti drakonų karalienei, mažasis vyre? 

Savo neapykantą, norėjo atsakyti Tirionas. Bet, užuot taip ir padaręs, tik 
skėstelėjo rankomis taip plačiai, kiek jam leido grandinės. 

— Viską, ko tik iš manęs norės. Išmintingą patarimą, žiaurų sąmojį, vieną 
kitą kūlverstį. Savo kotą, jei tik karalienė jo norės. Jei nenorės - bent liežuvį. 
Vadovausiu jos kariuomenėms arba masažuosiu jai pėdas - kaip karalienė 
pageidaus. Ir neprašysiu jokio atlygio, tik kad leistų man išprievartauti ir 
nužudyti savo seserį Sersėją. 

Tai girdint, senės veide vėl nušvito šypsena. 

— Šis padaras bent jau sąžiningas, - pareiškė ji, - o tu, sere... Pažinojau 
keliolika Vesteroso riterių ir daugybę į juos labai panašių nuotykių ieškoto- 
jų, bet nė vienas iš jų nebuvo toks doras, kaip galėtum įsivaizduoti. Vyrai — 
tai žvėrys, jie žiaurūs ir savanaudžiai. Kad ir kaip gražbyliautų, tie žodžiai 
tik slepia bjaurias jų užmačias. Nepasitikiu tavimi, sere. - Ir, mostelėjusi 
vėduokle, Vogaro našlė davė jiems ženklą pasitraukti, tarsi seras Džora ir 
neūžauga būtų buvę niekingos, senei aplink galvą zirziančios musės. - Jei 
nori į Miriną, šok į jūrą ir plauk. Niekuo negaliu tau padėti. 

Ir staiga atsivėrė septyni pragarai. 

Seras Džora ėmė stotis, našlė krestelėjusi suskleidė vėduoklę, jos žmogus 
randuotu veidu žengė iš šešėlių, o jiems visiems už nugarų sukliko mergina. 
Tirionas atsisuko kaip tik laiku, kad pamatytų jį puolantį liliputą. Tai mer- 
gina, akimirksniu suprato jis, mergina, vilkinti vyriškais drabužiais. Ir tuo 
peiliu ji ketina paleisti man žarnas. 

Akimirką seras Džora, našlė ir randuotasis vyras stovėjo kaip stabo iš- 
tikti. Prie gretimų stalų sėdintys dykinėtojai žiūrėjo, kas čia vyksta, gurkš- 
nojo alų ir vyną, bet nė vienas nesikišo. Tirionui teko kilstelėti iš karto abi 
rankas, tačiau grandinės jas varžė ir jis vos ne vos pasiekė ant stalo stovin- 
tį siaurakaklį ąsotį. Sučiupęs indą, Tirionas jį pasuko, šliūkštelėjo jo turinį 
puolančiai neūžaugai merginai į veidą, o tada bloškėsi į šalį norėdamas iš- 
vengti peilio ašmenų. Ąsotis sudužo jam po kojomis, be to, Tirionas galva 
trenkėsi į grindis. Mergina vėl jį puolė. Tirionas pasirito į šalį ir jos peilio 
ašmenys susmigo į grindų lentas, bet mergina ištraukė ginklą, užsimojo vėl 
ir... staiga ėmė kilti nuo grindų įnirtingai spardydamasi ir mėgindama išsi- 
vaduoti iš sero Džoros gniaužtų. 

— Ne! - gailiai suriko ji Vesteroso kalba. - Paleisk! 

Liliputei mėginant ištrūkti, Tirionas išgirdo drykstelint plyštančią jos 
tuniką. 

Mormontas laikė liliputę viena ranka sučiupęs už pakarpos. Kita išplėšė 
jai iš rankos peilį. 

— Gana... 

Ir tada, apsiginklavęs vėzdu, į svečių menę įžengė užeigos šeimininkas. 
Pamatęs sudaužytą ąsotį, jis piktai nusikeikė ir įsakmiai paklausė, kas čia 
atsitiko. | 

— Neūžaugų peštynės... - krizendamas paaiškino tirošis skaisčiai raudo- 
na barzda. 

Tirionas pakėlęs galvą pažvelgė į ore pakibusią varvančią merginą. 

— Kodėl mane puolei? - paklausė jis. - Ką aš tau padariau? 

- Jie jį nužudė, - tarė ji ir akimirksniu prarado visą kovos dvasią. Mor- 
monto laikoma už pakarpos, ji kabojo suglebusi, o jos akys pasruvo ašaro- 
mis. - Mano brolį. Pagavo ir nužudė. 

— Kas? - susidomėjo Mormontas. 

- Jūreiviai. Jūreiviai iš Septynių Karalysčių. Jie buvo penkiese ir visi girti. 
Pamatė mus kaunantis aikštėje ir pasekė. Supratę, kad esu mergina, mane 
paleido, o brolį pagavo ir nužudė. Nukirto jam galvą. 

Staiga Tirionas viską prisiminė ir krūptelėjo. Jie matė mus kaunantis 
aikštėje. Jis pažino merginą. 

- Ant ko jojai, - paklausė jis, - ant kiaulės ar ant šuns? 

- Ant šuns, - kūkčiodama tarė ji. - Ant kiaulės visada jodavo Opas. 

Džofrio vestuvių puotoje svečius linksminę neūžaugos... Kaip tik per jų 
pasirodymą tą vakarą ir prasidėjo nemalonumai. Kaip keista vėl juos sutikti 
vos ne kitame pasaulio krašte. Nors... gal tai ir nieko keista. Jei neūžaugos tu- 
rėjo bent pusę tiek smegenų, kiek jų kiaulė, iš Karaliaus Uosto jie paspruko tą 
pačią naktį, kai mirė Džofas, Sersėjai dar nespėjus suversti jiems bent dalies 
kaltės už sūnaus mirtį. 

- Paleisk ją, sere, - paprašė Tirionas Mormonto. - Ji nieko bloga mums 
nedarys. 

Seras Džora atgniaužė delną ir liliputė šlumštelėjo ant grindų. 

— Užjaučiu tave dėl brolio, bet... mes dėl jo nužudymo nekalti. 

- Jis kaltas. - Mergina atsiklaupė rankomis glausdama perplėštą ir vynu 
sulietą tuniką prie mažų baltų krūtų. - Jūreiviai ieškojo jo. Jie manė, kad 
Opas - tai jis. - Liliputė verkė ir maldavo pagalbos visų, kurie teikėsi jos 
klausytis. - Jis turi mirti, kaip kad mirė mano vargšas brolis. Tegul kas nors 
man padeda. Tegul jį nužudo! 

Kažką šūkaudamas volantietiškai ir primygtinai klausdamas, kas sumo- 
kės už padarytą žalą, užeigos šeimininkas šiurkščiai stvėrė ją už rankos ir 
trūktelėjęs pastatė ant kojų. 

Pakrantės kvartalo našlė nedraugiškai nudėbė Mormontą. 

— Girdėjau, kad riteriai gina silpnuosius ir saugo nekaltuosius. O aš - 
pati teisingiausia Volančio mergelė, - tarė ji ir niekinamai nusijuokė. - Kuo 
tu vardu, vaikeli? 

— Penė. | 

Senė kažką šūktelėjo užeigos savininkui senąja volantiečių kalba. Nors ir 
nemokėdamas volantietiškai Tirionas suprato, kad Vogaro našlė liepė jam 
nuvesti liliputę į jos kambarius, duoti vyno ir paieškoti drabužių, kuriuos 
mergina galėtų apsivilkti. 

Kai jie išėjo, senė juodomis akimis įsistebeilijo į Tirioną. 

— Man rodos, pabaisos turėtų būti didesni. Už tavo galvą Vesterose gali- 
ma gauti lordo titulą, mažasis vyre. Bet čia, man rodos, toli gražu nesi toks 
vertingas. Ir vis dėlto nutariau tau padėti. Rodos, Volantyje neūžaugoms 
nesaugu. 

— Tu labai maloni. - Tirionas apdovanojo ją meiliausia šypsena. - Gal 
galėtum nuimti ir šias žavingas geležines apyrankes? Šis pabaisa teturi pusę 
nosies ir tą vietą jam bjauriai niežti. Grandinės per trumpos, negaliu pasi- 
kasyti. Su didžiausiu malonumu tau jas padovanočiau. 

- Koks tu dosnus... Kadaise ir man teko nešioti geležį, bet dabar labiau 
patinka auksas ir sidabras. Man liūdna tai sakyti, bet čia - Volantis, kur ant- 
rankiai ir grandinės pigesni už vakarykštę duoną, be to, mums draudžiama 
padėti vergams ištrūkti į laisvę. 

— Aš ne vergas. 

— Kiekvienas vergų pirklių sučiuptas Žmogus traukia tą pačią giesmę. 
Nedrįsiu tau padėti... bent jau ne čia. - Senė vėl pasilenkė arčiau neūžau- 
gos. - Poryt vienstiebis burinis laivas „Selesoris Kvoreinas“ pro Naująjį Gisą 
išplauks į Kvartą pasikrovęs alavo ir geležies, vilnos ir nėrinių rietimų, taip 
pat penkiasdešimt myrietiškų kilimų. Tuo laivu keliaus ir raudonasis žynys. 
Kai burlaivis išplauks, pasistenkite būti ant jo denio. 

- Būsime, - linktelėjo Tirionas. - Ačiū tau. 

Seras Džora susiraukė. 

— Mums reikia ne į Kvartą. 

- Laivas Kvarto nepasieks. Beneras matė tai savo laužo liepsnose. 

Ir senė klastingai šyptelėjo. 

- Jei taip sakai... - Tirionas plačiai nusišypsojo. - Jei būčiau volantietis, 
laisvas ir kilmingas vyras, triarchų rinkimuose balsuočiau už tave, miledi. 

- Aš ne ledi, - atsakė našlė, - tik Vogaro kekšė. Geriau dinkite iš čia, kol 
į valdžią neatėjo tigrai. O jei nuvyksite pas savo karalienę, perduokite jai 
Senojo Volančio vergų žinią. - Ji pirštais palietė ant raukšlėto skruosto vos 
matomus randus, likusius išpjovus ištatuiruotas ašaras. - Pasakykite, kad 
mes laukiame. Pasakykite, kad paskubėtų. 


JONAS 


| bn įsakymą, seras Aliseris vyptelėjo apsimesdamas, kad šypsosi, bet 
jo akys liko šaltos ir bejausmės kaip akmenys. 

— Vadinasi, pavainikis siunčia mane mirti. 

Mirti! - kranktelėjo Mormonto varnas. Mirti, mirti, mirti! 

Tu man nepadedi... Jonas nuvijo paukštį šalin. 

- Pavainikis siunčia tave į žvalgybą. Kad rastum priešus ir, jei reikės, 
juos nužudytum. Puikiai valdai kalaviją. Ir čia, ir Rytų sargyboje buvai kovų 
meistras. 

Tornas pirštais palietė savo ilgojo kalavijo rankenos buožę. 

— Tiesa. Iššvaisčiau trečdalį gyvenimo mokydamas kautynių kalaviju 
pradmenų storžievius, avigalvius ir niekšus. Kažin, ar šiuose miškuose tokia 
patirtis duos man naudos. 

— Su tavimi bus Daivenas ir dar vienas patyręs žvalgas. 

- Išmokysime tave visko, ką reikia žinoti, sere, - nusijuokęs pažadėjo 
Tornui Daivenas. - Parodysime, kaip lapais nusivalyti kilmingą užpakalį, 
kad niekuo nenusileistum tikram žvalgui. 

Išgirdęs šiuos žodžius Kedžas Baltakis nusijuokė, o Juodasis Džekas Bul- 
veris nusispjovė. Seras Aliseris tarė: 

— Norėtum, kad atsisakyčiau vykdyti įsakymą. Tada galėtum nukirsti 
man galvą kaip Slintui. Bet šio malonumo aš tau nesuteiksiu, pavainiki. Ge- 
riau melskis, kad žūčiau nuo tyržmogio kalavijo. Tie, kuriuos nužudo Kiti, 
nebūna mirę ir... jie prisimena. Aš dar grįšiu, lorde Snou. 

— Tikiuosi, kad taip ir bus. 

Sero Aliserio Torno Jonas niekada nelaikė draugu, bet vis dėlto jis buvo 
brolis. Niekas niekada ir nesakė, kad privalai mėgti savo tarnybos brolius. 

Siųsti vyrus į nepažįstamus miškus, juolab žinant, kad jie gali negrįžti, 
nebuvo lengva. Jie visi patyrę kariai... - raminosi Jonas, bet... patirties ne- 
trūko ir jo dėdei Bendžinui ir pastarojo žvalgams, o Vaiduoklių giria vis 
tiek prarijo juos be pėdsakų. Tiesa, du iš jų pagaliau parsibastė į Sienos apy- 
linkes, bet jau kaip šmėklos. Ne pirmą ir, žinoma, ne paskutinį kartą Jonas 
Snou susigriebė svarstantis, koks likimas ištiko Bendžiną Starką. Galbūt šie 
žvalgai aptiks kokį nors jų paliktą ženklą, guodėsi Jonas, bet giliai širdyje tuo 
netikėjo. 

Vienai žvalgų grupei turėjo vadovauti Daivenas, kitoms dviem - Juoda- 
sis Džekas Bulveris ir Kedžas Baltakis. Bent jau šie vyrai nekantravo atlikti 
jiems patikėtą užduotį. 

— Gera vėl sėdėti ant žirgo, - garsiai traukdamas orą pro savo medinių 
dantų tarpus prie vartų pasakė Daivenas. - Prašau atleisti, milorde, bet nuo 
tuščio sėdėjimo mums tarsi rakščių į subines prilindo. 

Juodojoje pilyje niekas geriau už Daiveną nepažinojo šių miškų - me- 
džių ir upokšnių, valgomų augalų, plėšrūnų ir jų grobio įpročių. Tornas pa- 
teko į geresnes rankas, nei nusipelnė. 

Jonas žiūrėjo į raitelius nuo Sienos viršaus - į tris grupeles po tris vyrus, 
iš kurių kiekvienas turėjo po du varnus. Iš aukštai jų arkliai atrodė ne dides- 
ni už skruzdes ir Jonas nebūtų galėjęs atskirti vieno žvalgo nuo kito. Ir vis 
dėlto jis juos pažinojo. Kiekvieno iš šių vyrų vardas buvo išrašytas jo širdyje. 
Aštuoni geri vyrai, pagalvojo jis, o devintas... na, pamatysime... 

Kai paskutinis raitelis dingo tarp medžių, Jonas Snou ir Paniurėlis Edas 
nusileido nuo Sienos keliamuoju narvu. Jiedviem lėtai artėjant prie žemės, 
šokdinamos vėjo gūsių, ore prapleveno kelios snaigės. Viena, sūpuodamasi 
lauke prie pat virbų, leidosi kartu su narvu. Snaigė krito greičiau, nei leidosi 
jie, tad kartais pradingdavo kažkur jiems po kojomis. O tada, pagauta vėjo 
gūsio, vėl šaudavo į viršų. Jei būtų norėjęs, Jonas būtų galėjęs iškišti ranką 
pro narvo virbus ir snaigę sugauti. 

- Vakar naktį sapnavau baisų sapną, milorde, - atvėrė širdį Paniurėlis 
Edas. - Tu buvai mano tarnas, nešiojai man valgį ir valei mano išėdas. O aš 
buvau lordas vadas ir nė akimirkos negalėjau ramiai atsikvėpti. 

Jonas nė nešyptelėjo. 

- Tai tavo košmaras ir... mano kasdienybė. | 

Iš Koterio Paiko karo laivų buvo perduodami pranešimai, kad miškin- 
gose pakrantėse į šiaurę ir rytus nuo Sienos telkiasi vis daugiau laisvosios 
tautos žmonių. Žvalgai matė įkurtas stovyklas, statomus plaustus ir net pra- 
dėtą remontuoti sudužusio vienstiebio burinio laivo korpusą. Supratę, jog 
yra stebimi, tyržmogiai visuomet slėpdavosi miške, bet Paiko laivams pra- 
plaukus, žinoma, vėl išlįsdavo iš priedangos. O seras Denis Molisteris naktį 
vis matydavo į šiaurę nuo Sangrūdos deginamus laužus. Ir abu vadai prašė 
pastiprinimo. 

Iš kur man gauti daugiau vyry? Abiem vadams Jonas nusiuntė po dešimt 
tyržmogių iš Kurmių miesto: nepatyrusių jaunuolių, senių, taip pat sužeistų 
ir šiaip paliegusių vyrų, bet tokių, kurie vienokiems ar kitokiems darbams 
vis dėlto buvo tinkami. Tačiau ir Paikas, ir Molisteris nebuvo patenkinti ir 
abu, norėdami pasiskųysti, parašė jam po laišką. „Prašydamas atsiųsti pasti- 
prinimą, turėjau galvoje Nakties sargybos brolius, drausmingus ir mokan- 
čius kautis, kurių ištikimybe niekada neturėčiau dingsties abejoti“, - rašė 
seras Denis. Koteris Paikas savo nepasitenkinimą reiškė tiesmukai. „Galė- 
čiau pakarti juos ant Sienos, kad jų lavonai įspėtų kitus tyržmogius laikytis 
atokiau nuo mūsų, bet daugiau nematau iš tų laukinių jokios naudos, - Ko- 


ŠOKIS SU DRAKONAIS 381 


terio vardu rašė meisteris Harmunas. - Nė vienam iš jų nepatikėčiau net 
išpilti savo naktipuodžio, be to, dešimties vyrų mums per mažai.“ 

Ant ilgos grandinės kabantis geležinis narvas girgždėdamas ir barškė- 
damas nusileido ir, likus pėdai iki žemės, staiga sustojo Sienos apačioje. 
Paniurėlis Edas atstūmė duris ir iššoko lauk, batų padais pralauždamas ant 
paskutinio iškritusio sniego užsitraukusią plutą. Jonas pasekė jo pavyzdžiu. 

Kieme priešais ginklinę Geležinis Emetas vis dar ragino savo globoti- 
nius kautis. Girdėdamas žvangant plieną, Jonas pajuto nostalgiją. Plieno 
giesmė priminė jam laikus, kai oras buvo šiltesnis, o gyvenimas paprastes- 
nis, laikus, kai jis buvo berniukas, gyveno Vinterfele ir, budriai prižiūrimas 
sero Rodriko Kaselio, suremdavo kalavijus su Robu. Bet seras Rodrikas taip 
pat buvo žuvęs: jį, mėginusį atsikovoti Vinterfelą, nužudė Teonas Perbėgė- 
lis ir jo geležiniai. Galingoji Starkų giminės tvirtovė buvo virtusi išdeginta 
dykviete. Visi mano prisiminimai apkartę... 

Pamatęs Joną Geležinis Emetas kilstelėjo ranką ir naujokų kautynės 
liovėsi. 

— Lorde vade... Kuo galiu pasitarnauti? 

- Trimis geriausiais savo auklėtiniais. 

Emetas plačiai nusišypsojo. 

— Aronas. Emrikas. Džeisas. 

Arklys ir Klišakojis Robinas atnešė lordui vadui minkštą pamušą, taip 
pat šarvinius marškinius, antblauzdžius, kaklo šarvus ir lengvąjį šalmą; 
dar juodą skydą geležimi kaustytais kraštais laikyti kairėje rankoje ir at- 
šipintą ilgąjį kalaviją laikyti dešinėje. Ryto šviesoje kalavijas tviskėjo si- 
dabriškai pilkai ir atrodė beveik kaip naujas. Vienas iš paskutinių, kuriuos 
nukaldino Donalas. Gaila, kad ginklininkas žuvo ir nespėjo kalavijo iš- 
galąsti. Jo geležtė buvo trumpesnė nei Ilganagio, bet nukalta iš paprasto 
plieno, todėl ginklas buvo sunkesnis. Jonas negalėjo kirsti juo taip greitai, 
kaip buvo pratęs. 

— Bus gerai. - Lordas vadas atsisuko į savo priešininkus. - Ateikite. 

- Kurį iš mūsų nori pasitikti pirmą? - paklausė Aronas. 

- Visus. Ateikite visi trys. 

- Trys prieš vieną? - suglumęs tarė Džeisas. - Tai nebūtų sąžininga. 

Jis buvo vienas iš paskutiniųjų Konvio atradimų, batsiuvio sūnus iš Gra- 
žiosios salos. Gal dėl to taip naiviai kalbėjo. 

— Tu teisus. Ateik vienas. 

Kai Džeisas prisiartino, Jonas kalavijo geležtės plokštuma trenkė jam į 
galvos šoną ir parbloškė. Po akimirkos vaikinas gulėjo aukštielninkas, jam 
į krūtinę buvo įremta auliniu batu apauta koja, o į gerklę - kalavijo geležtės 
smaigalys. 

- Kare niekada ir niekas nėra sąžininga, - pamokė Džeisą Jonas. - Da- 
bar jie liko du prieš vieną, o tu - žuvęs. 

Išgirdęs gurgždant žvirgždą Jonas suprato, kad ateina dvyniai. Vis dėlto 
šie du vaikinai taps gerais žvalgais. Jis apsisuko ir kalaviju atrėmė Arono, o 
skydu - Emriko kirčius. 

— Kaunamės ne ietimis! - šūktelėjo Jonas. - Prieikite arčiau! 

Ir pats puolė norėdamas jaunuoliams parodyti, kaip tai daroma. Pir- 
miausia ėmėsi Emriko. Lordas vadas švaistėsi kalaviju taikydamasis prieši- 
ninkui į galvą ir pečius, kirto iš dešinės, kairės ir vėl iš dešinės. Vaikinas pa- 
kėlė skydą ir pamėgino atsakyti negrabiais kirčiais. Jonas įrėmė savo skydą 
į Emriko, pargriovė jį, kalaviju kirtęs į blauzdą, ir... susitvarkė pačiu laiku, 
nes jį jau puolė Aronas, smarkiai kirto Jonui į šlaunies apačią ir privertė pri- 
klaupti. Bus mėlynė. Antrą Arono kirtį Jonas atrėmė skydu, tada pašoko ant 
kojų ir ėmė jaunuolį spausti, versdamas trauktis atatupstą per kiemą. Aro- 
nas mitrus, dingtelėjo Jonui, o tuo metu kalavijai susikirto kartą, du, tris, bet 
jam trūksta jėgos. Pamatęs Arono akyse palengvėjimą, Jonas suprato, kad 
jam už nugaros stovi Emrikas. Jis atšoko, apsisuko, kirto šiam į tarpumentę 
ir Emrikas užvirto ant brolio. Per tą laiką šiaip taip vėl atsistojo Džeisas, tad 
Jonui teko vėl jį parblokšti. 

— Negaliu pakęsti, kai mirusieji keliasi. Kai sutiksi numirėlį, suprasi, ką 
dabar jaučiu. 

Jonas žingtelėjo atatupstas ir nuleido kalaviją. 

— Didelis varnas kapoja jaunus varniukus, - niūriai nusišaipė kažkas jam 
už nugaros, - bet ar drįstų susiremti su tikru vyru? 

Atsirėmęs nugara į sieną stovėjo Kaulų Lordas. Įdubę jo skruostai buvo 
apžėlę šiurkščiais barzdaplaukiais, o ploni rudi plaukai užkritę ant mažų 
gelsvų akučių ir plaikstomi vėjo. 

— Per daug giriesi, - tarė Jonas. 

— Gal ir taip, bet tave tikrai patiesčiau. 

- Stanis sudegino ne tą žmogų... 

— Ne... - Tyržmogis išsišiepė parodydamas papuvusius ir gerokai pra- 
retintus dantis. — Jis sudegino tą, kurį turėjo sudeginti, kad visas pasaulis 
pamatytų. Mes visi darome tai, ką privalome daryti, Snou. Taip elgiasi net 
karaliai. 

— Emetai, rask jam šarvus. Noriu kautis su plienu, o ne senais kaulais 
šarvuotu priešininku. , 

Apsivilkęs šarvinius marškinius ir užsisegęs šarvus, Kaulų Lordas, ro- 
dos, truputį atsitiesė. Atrodė ir aukštesnis, ir stambesnių pečių, ir galinges- 
nis, nei Jonas būtų galėjęs pagalvoti. Tai tik šarvai, o ne žmogus, raminosi 
jis. Nuo galvos iki kojų apsitaisęs Donalo Nojaus plienu net Semas atrodytų 
labai grėsmingas. Arklys pasiūlė tyržmogiui skydą, bet šis tik numojo ranka. 
Užtat paprašė dvirankio kalavijo. 

- Hm... koks mielas ausiai garsas, - tarė jis, ore mosuodamas kalaviju. - 
Plasnok arčiau, Snou. Tuoj pakedensiu tau plunksnas. 

Ir Jonas energingai jį puolė. 

Kaulų Lordas žingtelėjo atatupstas ir atlaikė staigų Jono puolimą atsa- 
kydamas kalavijo kirčiais. Jei Jonas nebūtų prisidengęs skydu, priešininko 
kalavijas būtų pramušęs krūtinės šarvą ir sutrupinęs jam pusę šonkaulių. 
Kirtis buvo toks galingas, kad Jonas vos išsilaikė ant kojų, o jo ranka vos 
atrėmė smūgį. Jis kerta stipriau, nei galėjau pagalvoti. Dar viena nemaloni 
staigmena buvo priešininko mitrumas. Atsigręžę vienas į kitą, jiedu sukosi 
ratu ir kovėsi kirtis į kirtį. Kaulų Lordas nenusileido Jonui nė per plauką. 
Tiesą sakant, didelis dvirankis kalavijas turėjo būti gerokai sunkesnis ir ne 
toks patogus kaip Jono ilgasis, bet tyržmogis valdė ginklą stebėtinai len- 
gvai ir mitriai. 

Iš pradžių Geležinio Emeto auklėtiniai drąsino lordą vadą garsiais šūks- 
niais, bet, netrukus išvydę žaibišką Kaulų Lordo puolimą, pritilo. Tokio 
tempo ilgai jis neišlaikys, tarė sau Jonas, blokuodamas dar vieną tyržmogio 
kirtį. O smūgis buvo toks stiprus, kad Jonas tyliai sudejavo. Net ir neišgaląs- 
ti, didžiojo kalavijo ašmenys įskėlė pušinį skydą ir įlenkė geležinį apkaustą. 
Netrukus jis pavargs. Turi pavargti. Jonas kirto taikydamasis tyržmogiui į 
veidą ir šis loštelėjo galvą. Tada pamėgino pataikyti Kaulų Lordui į blauzdą, 
bet ir šį kartą tyržmogis vikriai išsisuko. Užtat kalaviju kliudė Jonui petį, - 
taip skaudžiai, kad žvangtelėjo peties šarvas ir lordui vadui nutirpo ranka. 
Jonas ėmė trauktis. Prunkšdamas iš juoko, Kaulų Lordas jį spaudė. Jis neturi 
skydo, prisiminė Jonas, o tas jo gremėzdiškas dvirankis kalavijas atremti kir- 
čiams per sunkus. Į du mano kirčius jis suspės atsakyti tik vienu. 

Ir vis dėlto Jonui nesisekė, o jo kirčiai vis nepasiekdavo tikslo. Tyržmo- 
gis, rodos, visuomet spėdavo pasitraukti ar bent pasisukti šonu, tad Jono 
kalavijo ašmenys nuslysdavo tai priešininko petimi, tai žastu. Po poros mi- 
nučių lordas vadas apsižiūrėjo, kad vėl traukiasi, kad mėgina išvengti triuš- 
kinančių priešininko kirčių, o pats pataiko tik vieną kartą iš dviejų. Jo sky- 
das buvo sukapotas ir tiko nebent laužui pakurti. Jonas išnėrė ranką iš diržo 
ir nusviedė skydą šalin. Iš po šalmo jo veidu žliaugė prakaitas ir graužė akis. 
Jis pernelyg stiprus ir vikrus, suprato Jonas, be to, su tuo sunkiu kalaviju jis 
kerta stipriau ir pasiekia toliau už mane. Jei Jonas būtų turėjęs Ilganagį, dvi- 
kova būtų buvusi visai kitokia, bet... 

Kaulų Lordui užsimojus kirsti iš apačios, Jonas pagaliau sulaukė savo 
progos. Jis puolė į priekį, kūnu trenkėsi į priešininką, abu kovotojai parvirto 
ant žemės, o jų kojos susipynė. Tarkštelėjo vieni į kitus atsitrenkę šarvai. 
Raičiodamiesi ant suplūktos žemės, abu vyrai pametė kalavijus. Tyržmogis 
keliu trenkė Jonui į tarpkojį. Lordas vadas sugniaužė šarvine pirštine ap- 
mautą delną ir kumščiu rėžė tyržmogiui į veidą. Užvirė grumtynės ir po 
kelių akimirkų Kaulų Lordas atsidūrė viršuje, rankomis suspaudęs Jonui 
galvą. Kilstelėjęs ją, tyržmogis trenkė priešininką pakaušiu į žemę, o tada 
pakėlė šalmo antveidį. 

- Jei turėčiau durklą, su viena akimi jau būtum atsisveikinęs, - taškyda- 
masis seilėmis, piktai sumurmėjo jis, o Arklys ir Geležinis Emetas prišokę 
nuvilko jį nuo lordo vado krūtinės. - Paleiskite mane, prakeikti varnai! - iš- 
vertė gerklę tyržmogis. 

Jonas šiaip taip atsikėlė ir priklaupė. Jam svaigo galva, o burna buvo pil- 
na kraujo. Išspjovęs jį, Jonas pasakė: 

— Gerai kovėmės. 

— Nesigirk, varne. Aš net nesukaitau. 

- Kitą kartą sukaisi, - pažadėjo Jonas. Paniurėlis Edas padėjo lordui va- 
dui atsistoti ir atsegė šalmą. Jis keliose vietose buvo įduobtas, nors, kai Jonas 
jį užsidėjo, tų įduobų nebuvo. - Paleiskite jį. 

Jonas pamėtėjo šalmą Klišakojui Robinui, bet šis jo nesugavo ir šalmas 
nukrito ant žemės. 

- Milorde, - prabilo Geležinis Emetas, - jis tau grasino, visi girdėjome. 
Sakė, jei turėtų durklą... 

- Jis turi durklą. Dešinėje, prie diržo. 

„Visada kas nors būna greitesnis ir stipresnis, - kadaise Jonui su Robu 
pasakė seras Rodrikas. - Prieš susiremiant su tokiu priešininku mūšio lau- 
ke, geriau pirma susitikti su juo pratybų aikštėje.“ 

— Lorde Snou... - kažkas kreipėsi į jį. 

Jonas atsisukęs pamatė Klaidą, stovintį tarpduryje po suskilusiu arkos 
skliautu ir rankoje laikantį pergamento ritinėlį. 

— Nuo Stanio? - Jonas tikėjosi gauti žinių iš karaliaus. Tiesa, jis suprato, 
kad Nakties sargyba kare nedalyvauja ir kad jam neturėtų rūpėti, kuris ka- 
ralius švęs pergalę. Bet... rūpėjo. - Ar iš Gūdmiškio? 

— Ne, milorde. 

Klaidas ištiesė ranką ir atidavė pergamentą. Jis buvo standžiai susuktas 
į ritinėlį ir užantspauduotas apvaliu sukietėjusio rožinio vaško antspaudu. 
Rožinį vašką laiškams antspauduoti naudoja tik Dredfortas. Jonas nusimovė 
šarvinę pirštinę, paėmė laišką ir perlaužė vašką. Pamatęs parašą, pamiršo 
viską, net ir tai, kad Kaulų Lordas ką tik iškaršė jam kailį. 

„Ramsėjus Boltonas, Hornvudo lordas“, - buvo parašyta didelėmis, ne- 
grabiai pakeverzotomis raidėmis. Rudas rašalas, Jonui brūkštelėjus per jį 
nykščiu, trupėjo. Po Boltono parašu savuosius ženklus ir antspaudus buvo 
pridėję lordas Dastinas, ledi Servin ir keturi Risveliai. Plunksnos laikyti ne- 
pratusia ranka buvo nupieštas milžinas - Amberių giminės ženklas. 

- Ar galėtume sužinoti, kas rašoma laiške, milorde? - pasiteiravo Emetas. 

Jonas mielai persakė broliams naujienas. 

— Keilino Griova užimta. Prie stulpų šalia Karališkojo kelio vinimis pri- 
kalta daug negyvų nudirtų geležinių. Visus ištikimus lordus Ruzas Boltonas 
kviečia rinktis Baroutone, patvirtinti savo ištikimybę Geležiniam sostui ir 
atšvęsti jo sūnaus santuoką su... 

Jam, rodos, akimirką sustojo širdis. Ne, tai neįmanoma. Ji žuvo Karaliaus 
Uoste, drauge su tėvu. 

— Lorde Snou... - Klaidas įdėmiai žvelgė į lordą vadą drumstomis parau- 
dusiomis akimis. - Ar... gerai jautiesi? Atrodai, tarsi... 

- Jis ketina vesti Ariją Stark. Mano jaunylę seserį. 

Ir tą akimirką Jonui prieš akis iškilo Arija - pailgo veido, nerangi, atsi- 
kišusiais keliais, smailiomis alkūnėmis, murzinais skruostais ir susivėlusiais 
plaukais. Lordas vadas neabejojo, kad jie nupraus Arijai veidą, plaukus su- 
šukuos, bet vis tiek negalėjo įsivaizduoti jos, nei vilkinčios nuotakos suknią, 
nei gulinčios Ramsėjaus Boltono lovoje. Kad ir kaip labai Arija bijo, ji neišsi- 
duos. O jei Ramsėjus mėgins ją paliesti, ji ginsis. 

— Tavo seserį, - tarė Geležinis Emetas. - Kiek jai metų? 

Dabar jai turėtų būti vienuolika, pagalvojo Jonas. Ji vis dar vaikas. 

— Aš neturiu sesers. Tik brolius. Tik jus. 

Jonas žinojo, kad ledi Ketliną šie žodžiai būtų pradžiuginę. Bet dėl to 
nebuvo lengviau juos ištarti. Jis stipriai suspaudė delne pergamento ritinėlį. 
O kad taip pat lengva būtų sutraiškyti Ramsėjui Boltonui gerklę... 

Klaidas krenkštelėjo. 

— Ar atsakymas bus? 

Jonas papurtė galvą ir nuėjo. 

Sutemus mėlynės, kuriomis jį apdovanojo Barškalas, įgavo tamsiai rau- 
doną ir melzganą atspalvį. 

- Prieš išnykdamos jos dar pageltonuos, - pasakė Jonas Mormonto var- 
nui. - Atrodysiu išgeltęs kaip Kaulų Lordas. 

Kaulų, pritarė varnas, kaulų, kaulų! 

Jonas girdėjo iš lauko sklindančius prislopintus kažką murmančių žmo- 
nių balsus, bet jie buvo per tylūs, kad būtų galėjęs suprasti žodžius. Lyg tie 
žmonės burbėtų už tūkstančio mylių. Tai buvo ledi Melisandra ir jos sekėjai, 
susibūrę prie naktinio laužo. Kiekvieną vakarą temstant raudonoji moteris 
vadovavo savo šalininkų prieblandos maldai ir prašė savo raudonojo dievo 
padėti jiems visiems ištverti tamsą. Nes naktis gūdi ir pilna pavojų. Stanio 
ir daugumai karalienės vyrų išvykus, jos sekėjų pulkas gerokai aptirpo ir 
dabar jį sudarė vos pusšimtis iš Kurmių miesto grįžusių laisvosios tautos 
žmonių, keli jai likę karaliaus sargybiniai ir gal tuzinas juodųjų brolių, atsi- 
vertusių ir pripažinusių jos raudonojo dievo galią. 

Jonas jautėsi sustiręs lyg šešiasdešimties metų senis. Niūrūs sapnai, pa- 
galvojo jis, ir kaltė. Jo mintys vis sukosi apie Ariją. Niekuo negaliu jai padėti. 
Duodamas priesaiką, išsižadėjau visų giminaičių. Jei kuris nors iš mano vyrų 
pasiskystų, kad jo seseriai iškilo pavojus, pasakyčiau, kad tai - ne jo reikalas. 
Vyrui ištarus priesaikos žodžius, jo gyslomis imdavo tekėti juodas kraujas. 
Juodas kaip pavainikio širdis. Kadaise jis paprašė Mikeno, kad nukaldintų 
Arijai kalaviją - peštuko kalaviją, nedidelį, siaura geležte, kad jai būtų pato- 

gu ginklu naudotis. Adatą. Kažin, ar Arija jį tebeturi? „Durk priešams smai- 
liuoju galu“, - tuomet pamokė jis seserį, bet jei Arija būtų pamėginusi durti 
Mergvaikiui, tas dūris tikriausiai būtų kainavęs jai gyvybę. 

Snou, tyliai kranktelėjo Mormonto varnas, Snou, Snou. 

Ir staiga Jonas pajuto, kad kambaryje daugiau neištvers nė akimirkos. 

Vaiduoklį jis rado už durų, graužiantį jaučio kaulą ir mėginantį pasiekti 
smegenis. 

— Kada grįžai? 

Didvilkis atsistojo, paliko kaulą ir nutipeno paskui Joną. 

Prie durų, pasirėmę ietimis, sargybą ėjo Malis ir Kegsas. 

— Lauke velniškai šalta, milorde, - įspėjo lordą vadą Malis, užsiželdinęs 
vešlią, šviesiai rudą barzdą. - Ilgam išeini? 

— Ne. Tik noriu įkvėpti tyro oro. 

Jonas žengė į naktį. Danguje švietė žvaigždės, o vėjas, nors ir gūsingas, 
pūtė išilgai Sienos. Net mėnulis atrodė šaltas; jo paviršius buvo grublėtas 
nelyginant nuo šalčio pašiurpusi oda. O tada Joną užklupo pirmas vėjo 
gūsis, prasiskverbęs pro visus jo vilnonių ir odinių drabužių sluoksnius ir 
privertęs lordą vadą kalenti dantimis. Bet Jonas, nors ir prieš vėją, nesku- 
bėdamas nužingsniavo per kiemą. Pečius gaubiančio jo apsiausto skvernai 
garsiai plakėsi vėjyje. Vaiduoklis pėdino iš paskos. Kur aš einu? Ką darau? 
Juodojoje pilyje nebuvo nė gyvos dvasios ir viešpatavo tyla, jos menės ir 
bokštai skendėjo tamsoje. Tai mano pilis, pagalvojo Jonas. Mano menė, 
mano namai, mano valdžia. Griuvėsiai... 

Ten, kur Siena metė šešėlį, didvilkis prislinkęs kailiu brūkštelėjo Jonui 
pirštus. Ir staiga naktį užplūdo daugybė kvapų, ir Jonas išgirdo lūžtančios 
seno sniego plutos traškėjimą. Staiga jis suvokė, kad jam už nugaros kažkas 
yra. Kažkas šiltas kaip vasaros diena. 

Jis atsisuko ir... išvydo Igritę. 

Ji stovėjo tarp išdegusių Lordo Vado bokšto akmenų, apsigobusi tam- 
sa ir prisiminimais. Jos plaukuose, - ugnies pabučiuotuose vario spalvos 
plaukuose, - tviskėjo mėnesiena. Nuo to vaizdo Jonui vos širdis neiššoko 
per gerklę. 

- Igrite... - tarė jis. 

— Lorde Snou... 

Sprendžiant iš balso, tai buvo Melisandra. 

Jonas taip nustebo, kad ėmė trauktis. 

- Ledi Melisandra... - Jis žingtelėjo atatupstas. - Supainiojau tave su kita 
moterimi. - Naktį visi drabužiai atrodo pilki. Bet jos drabužiai staiga vėl 
suspindo raudonai. Jonas niekaip nesuprato, kaip galėjo palaikyti ją Igri- 
te. Melisandra buvo aukštesnė, lieknesnė, vyresnė, nors jos veidą apšvietusi 
mėnesiena tuos metus slėpė. Iš jos šnervių ir nuo išblyškusių nuogų rankų į 
nakties tamsą kilo garas. - Nušalsi pirštus... - įspėjo ją Jonas. 

— Tik jei Rhloras to panorės. Nakties galios nepalies tos, kurios širdis 
buvo pasinėrusi į šventąją dievo ugnį. 

— Man rūpi ne tavo širdis. Nerimauju dėl rankų. 

- Širdis - visų svarbiausia. Nenusimink, lorde Snou. Neviltis - tai gin- 
klas priešo, kurio vardo geriau neminėti. Sesers tu nepraradai. 

— Aš neturiu sesers. - Kiekvienas iš šių žodžių žeidė kaip peilis. 

Ką tu žinai apie mano širdį, žyne? Ką tu žinai apie mano seserį? 

Melisandrą jo atsakymas, rodos, pralinksmino. 

— Kuo vardu ta sesutė, kurios... neturi? 

— Arija, - dusliai tarė Jonas. - Tiesą sakant, ji man netikra sesuo... 

— „„nes esi pavainikis. Prisimenu. Mačiau tavo seserį savo laužo liepsno- 
se, sprunkančią nuo santuokos, kuria jie ketina ją susaistyti. Bėgančią čia, 
pas tave. Mergaitę pilkais drabužiais, raitą ant dvesiančio kuino, - mačiau ją 
aiškiai kaip dieną. Kol kas dar nieko neįvyko, bet įvyks. - Ji atidžiai nužvelgė 
Vaiduoklį. - Ar galiu paliesti tavo... vilką? 

Vien pagalvojęs apie tokią galimybę, Jonas pasijuto nejaukiai. 

— Geriau ne. 

- Jis nieko bloga man nepadarys. Vadini jį Vaiduokliu, tiesa? 

- Taip, bet... 

— Vaiduokli... 

Iš Melisandros lūpų šis vardas nuskambėjo veikiau kaip dainos žodis. 

Didvilkis priėjo prie jos. Atsargiai, uostinėdamas apėjo ją ratu. Melisan- 
drai ištiesus ranką, vilkas ją pauostė, o tada nosimi bakstelėjo pirštus. 

Jonas giliai atsikvėpė, išpūsdamas garų kamuolį. 

- Jis ne visada elgiasi taip... 

— „šiltai? Šiluma traukia šilumą, Jonai Snou. 

Melisandros akys tamsoje švietė nelyginant dvi raudonos žvaigždės. 
Spindėjo ir kaklo duobutėje lyg patale gulintis rubinas - trečia akis, tvis- 
kanti ryškiau už kitas dvi. Jonas atkreipė dėmesį, kad, jei tik šviesa krenta 
tinkamai, labai panašiai švyti ir raudonos Vaiduoklio akys. 

— Vaiduokli, - pašaukė jis, - pas mane. 

Didvilkis nužvelgė Joną lyg svetimą. 

Netikėdamas tuo, ką mato, Jonas suraukė antakius. 

— Kaip... keista. 

— Tu taip manai? - Melisandra priklaupė ir pakasė Vaiduokliui paausį. - 
Tavo Siena yra keista vieta, bet čia glūdi galia, jei tik norėsi ją išnaudoti. Ta 
galia slypi tavyje ir šiame vilke. Neigi ją, ir tai - didžiausia tavo klaida. Pri- 
imk tą-galią. Ir ja naudokis. 

Aš ne vilkas, dingtelėjo Jonui. 

- Ir kaip man ja pasinaudoti? 

- Aš tau pasakysiu. - Melisandra liesa ranka apkabino Vaiduoklį per 
pečius, o didvilkis lyžtelėjo jai veidą. - Išmintingasis Šviesos Valdovas su- 

kūrė mus vyrais ir moterimis, mes esame dvi aukštesnio vienio pusės. Ga- 
lia slypi mūsų sąjungoje. Galia pradėti gyvybę. Galia įžiebti šviesą. Galia 
mesti šešėlius. 

— Šešėlius... - pakartojo Jonas ir jį supantis pasaulis, rodos, dar labiau 
aptemo. 

— Kiekvienas žeme vaikštantis žmogus ant pasaulio meta šešėlį. Vieni še- 
šėliai ploni ir blyškūs, kiti - ilgi ir tamsūs. Turėtum žvilgtelėti sau už nuga- 
ros, lorde Snou. Mėnesiena pabučiavo tave ir lede iškalė dvidešimties pėdų 
aukščio tavo šešėlį. 

Jonas žvilgtelėjo per petį. Ten tikrai buvo šešėlis, kaip Melisandra ir 
sakė, ir tą šešėlį ant Sienos metė jis, apšviestas mėnesienos. Mergaitė pilkais 
drabužiais ant dvesiančio kuino. Joja čia, pas tave. Arija. Jonas vėl atsisuko 
į raudonąją žynę. Jautė nuo jos sklindančią šilumą. Ji turi galią. Ši mintis 
Jonui buvo netikėta, suspaudė jam širdį tarsi geležiniais dantimis, bet Me- 
lisandra nebuvo moteris, kuriai jis būtų norėjęs likti skolingas, - net ir už 
žinią apie savo sesutę. 

- Kartą Dala man kai ką pasakė. Valos sesuo, Menso Plėšiko žmona. Ji 
pasakė, kad burtai prilygsta kalavijui be rankenos. Neįmanoma saugiai pra- 
sidėti su burtais. 

- Išmintinga moteris. - Melisandra atsistojo, o jos raudonus drabužius 
plaikstė gūsingas vėjas. - Tačiau kalavijas, nors ir be rankenos, vis dėlto yra 
kalavijas, o kai esi apsuptas priešų, naudinga turėti tokį ginklą. Dabar pa- 
klausyk manęs, Jonai Snou. Į apsnigtą mišką ieškoti tavo priešų išskrido de- 
vyni varnai. Trys iš jų žus. Dar nežuvo, bet mirtis jų jau laukia ir tie trys joja 
tiesiai jai į glėbį. Išsiuntei juos, kad būtų tavo akys tamsoje, bet pas tave jie 
grįš... be akių. Mačiau jų išblyškusius, negyvus veidus savo liepsnose. Ma- 
čiau tuščias akiduobes, iš kurių sruvo kraujas. - Melisandra nusibraukė nuo 
veido varinius plaukus ir raudonos jos akys vėl sužibo. - Netiki manimi. 
Bet patikėsi. Už savo netikėjimą sumokėsi trijų vyrų gyvybe. Kai kas pasa- 
kytų, kad tai nėra didelė kaina už galimybę pasisemti išminties, nors... tie, 
kurių gyvybėmis mokėsi, manytų kitaip. Kai pamatysi aklus savo vyrus ir 
subjaurotus žuvusiųjų veidus, prisimink mano žodžius. Ir kai ta diena iš- 
auš, paimk mane už rankos. - Nuo blyškios jos kūno odos kilo balsvi garai 
ir Jonui akimirką pasirodė, tarsi Melisandrai tarp pirštų šokčioja blankios, 
burtų įžiebtos liepsnos. - Paimk mane už rankos, - pakartojo ji, - ir leisk 
išgelbėti tavo seserį. 


DAVOSAS 


et Vilko Urvo prieblandoje Davosas Sivortas jautė, kad šiandien kaž- 
kas ne taip. | 

Pažadintas balsų, jis prišliaužė prie savo kameros durų, bet lentos buvo 
per storos ir žodžių jis nesuprato. Išaušo, tačiau košės, kaip kad kiekvieną 
rytą, Gartas pusryčiams neatnešė. Davosas ėmė nerimauti. Vilko Urve visos 
dienos, galima sakyti, buvo kaip viena, o bet kokia permaina paprastai bū- 
davo tik į bloga. Tikriausiai šiandien mirsiu. Galbūt dabar Gartas sėdi pasiė- 
męs pustyklę ir galanda Ledi Lu. 

Svogūnų riteris paskutinių Vimano Manderlio jam ištartų žodžių ne- 
pamiršo. „Nuvesk šį žmogėną į Vilko Urvą ir nukirsk jam galvą bei plaš- 
takas, - liepė lordas nutukėlis. - Kol nepamatysiu šio kontrabandininko 
galvos, pamautos ant iešmo, su svogūnu, įkištu į meluoti pratusią burną, 
negalėsiu praryti nė kąsnio.“ Kas vakarą su šiais žodžiais Davosas eidavo 
miegoti ir kas rytą juos pirmiausia prisimindavo. O jei pamiršdavo, Gar- 
tas visuomet mielai kaliniui juos primindavo. Davosą jis vadino numirėliu. 
Kasryt trumpai užsukęs į jo kamerą sakydavo: „Štai košė numirėliui.“ Vaka- 
re tardavo: „Užpūsk žvakę, numirėli.“ 

O kartą Gartas pasiėmė savo „ledi“, mat norėjo supažindinti jas su nu- 
mirėliu. 

— Kekšė iš pirmo žvilgsnio neatrodo pavojinga, - įsišneko jis, meiliai 
glostydamas šaltą geležinę lazdą, - bet kai įkaitinsiu ją iki raudonumo ir 
prikišiu tau prie koto, imsi nesavu balsu šauktis motinos. O čia - manoji 
Ledi Lu. Kai lordas Vimanas duos ženklą, būtent ja nukirsiu tau galvą ir 
plaštakas. 

Davosas dar niekada nebuvo matęs nei didesnio, nei aštresnio kirvio už 
Ledi Lu. Kiti kalėjimo prižiūrėtojai šnekėjo, girdi, Gartas per dienas jį ga- 
landa. Pasigailėti nemaldausiu, tvirtai apsisprendė Davosas. Mirtį jis sutiks 
kaip tikras riteris, tik paprašys, kad galvą jie nukirstų anksčiau nei plaštakas. 
Svogūnų riteris tikėjosi, jog net Gartas nebus toks Žiaurus ir jam neatsakys. 

Pro duris sklindantys garsai buvo silpni ir prislopinti. Davosas atsisto- 
io ir ėmė žingsniuoti po kamerą. Palyginti su kitomis, jo kalėjimo kamera 
buvo didelė ir įtartinai patogi. Jis numanė, jog kadaise čia buvo kokio nors 
smulkaus lordo miegamasis. Dydžiu ši kamera tris kartus pranoko „Juodo- 
sios Betos“ kapitono kajutę ir net buvo šiek tiek didesnė už „Valyrietės ka- 
jutę, kurioje gyveno Saladoras Sanas. Nors vienintelis kameros langas buvo 
užmūrytas prieš daugelį metų, vienoje iš sienų puikavosi židinys, - toks 
didelis, kad jame galėjai pasikabinti katiliuką, - be to, kampe, atitvertoje 

nišoje, buvo įrengta tikra išvietė. Grindys buvo medinės, jų lentos išsiklai- 
piusios, neobliuotos, o čiužinys dvokė pelėsiais, ir vis dėlto tai buvo gerokai 
menkesni nepatogumai už tuos, kurių Davosas tikėjosi. 

Nustebino jį ir maistas. Užuot maitinę skysta avižine koše, sužiedėjusia 
duona ir švinktelėjusia mėsa, - mat būtent toks valgis buvo įprastas pože- 
miniuose kalėjimuose, - prižiūrėtojai atnešdavo Davosui šviežios keptos 
žuvies, ką tik iš krosnies ištrauktos, dar šiltos duonos, prieskoniais pagar- 
dintos avienos, ropių, morkų ir net krabų. Tiesa, Gartui tai nelabai patiko. 

- Numirėlis neturėtų valgyti geriau už gyvuosius, - vis nusiskųsdavo jis. 

Davosas turėjo kailių, kad naktį apsigintų nuo šalčio, malkų ugniai pa- 
sikurti, švarių drabužių ir net ilgą lajinę žvakę. Paskui dar paprašė perga- 
mento, rašomosios plunksnos bei rašalo ir Teris kitą dieną visko atnešė. Pa- 
galiau, kai Sivortas dar paprašė knygos, kad galėtų toliau mokytis skaityti, 
Teris grįžo į kamerą nešinas „Septynkampe žvaigžde“. 

Ir vis dėlto, kad ir kokia patogi, kalėjimo kamera lieka kalėjimo kamera. 
Jos sienos buvo iš akmens luitų, ir tokios storos, kad išorinio pasaulio garsai 
Davoso nepasiekė. Durys buvo ąžuolinės, apkaustytos geležimi, be to, kalė- 
jimo sargai visuomet uždėdavo ant jų skersinį. Įmūrytos į lubas, karojo ke- 
turios poros sunkių geležinių grandinių su antrankiais ir laukė tos dienos, 
kai lordas Manderlis nuspręs Davosą prirakinti ir atiduoti Kekšės malonei. 
Galbūt tai įvyks šiandien. Kai kitą kartą prasivers durys, Gartas gali įžengti 
nešinas ne koše... 

Davosui gurgė pilvas ir tai buvo patikimiausias ženklas, rodantis, kad 
artinasi vidurdienis, o valgio jis taip ir nesulaukė. Sunkiausia ne žūti, o neži- 
noti, kada ir kaip mirsi. Kai dar vertėsi kontrabanda, jam buvo tekę atsidurti 
keliuose požeminiuose kalėjimuose, bet juose sėdėjo ir kitų kalinių, tad vi- 
suomet būdavo su kuo pasišnekėti, pasidalyti savo nerimu ir viltimis. O čia 
viskas buvo kitaip. Išskyrus prižiūrėtojus, Vilko Urve Davosas Sivortas leido 
dienas visiškai vienas. 

Jis žinojo, kad pilies rūsiuose yra ir tikrų požeminių kalėjimų - celių, 
kankinimų kamerų ir drėgnų bei šaltų, tamsoje skendinčių duobių, kur 
šmirinėja didžiulės juodos žiurkės. Davosą lankantys prižiūrėtojai tvirtino, 
jog kol kas visos jos tuščios. 

— Mes čia vieni, Svogūne, - tarė jam seras Bartimusas. 

Jis buvo vyriausiasis požeminio kalėjimo prižiūrėtojas, vienakojis, išba- 
lęs kaip lavonas riteris randuotu veidu ir viena, nieko nematančia akimi. 
Įkaušęs (o įkaušęs jis būdavo beveik kasdien) seras Bartimusas mėgdavo 
girtis, kaip mūšyje prie Trišakio išgelbėjo lordui Vimanui gyvybę. Aukštos 
jo pareigos Vilko Urve buvo atlygis už šį žygdarbį. 

„Visi kiti buvo virėjas, kurio Davosas nė karto nematė, šeši sargybiniai 
pirmame aukšte įsikūrusiose kareivinėse, pora skalbėjų ir du prižiūrėtojai, 
rūpinęsi kaliniu. Jaunesnis iš jųdviejų buvo Teris, vienos iš skalbėjų sūnus, 

keturiolikos metų vaikinas. Vyresnysis buvo vardu Gartas - plikas, auga- 
lotas ir nekalbus vyras, kasdien vilkintis vis tą pačią taukuotą odinukę ir 
kasdien susiraukęs. 

Daug metų vertęsis kontrabanda, Davosas Sivortas blogą žmogų pa- 
jusdavo iš tolo, o Gartas buvo blogas žmogus. Garto akivaizdoje Svogūnų 
riteris elgdavosi atsargiai ir prikąsdavo liežuvį. Su Teriu ir seru Bartimu- 
su bendravo atviriau. Padėkodavo jiems už valgį, skatindavo pasipasakoti 
apie savo svajones ir gyvenimą, mandagiai atsakydavo į jų klausimus, o pats 
niekada prisispyręs nieko neklausinėdavo. Jei ir prašydavo, tai tik paprastų 
smulkmenų: dubenio vandens ir gabalėlio muilo, knygos, kurią galėtų pa- 
skaityti, daugiau žvakių. Daugumą jo prašymų prižiūrėtojai išpildydavo ir 
Davosas už tai jautėsi nuoširdžiai dėkingas. 

Nė vienas iš vyrų neužsimindavo nei apie lordą Manderlį, nei apie kara- 
lių Stanį, nei apie Frėjus, bet šnekėdavo apie kitus dalykus. Sulaukęs tinka- 
mo amžiaus, Teris norėjo išeiti į karą, kautis mūšiuose ir tapti riteriu. Be to, 
jis mėgdavo skųstis savo motina. Vaikinas pasiguodė, kad ji miega su dviem 
sargybiniais. Tie vyrai sargybą ėjo skirtingu metu ir nė nenutuokė, kad da- 
lijasi ta pačia moterimi, bet vieną gražią dieną kuris nors iš jųdviejų vis tiek 
tai supras, o tada tikriausiai bus pralietas kraujas. Kartais vėlų vakarą vai- 
kinukas net atnešdavo į kamerą odmaišį vyno ir, jiedviem jį gurkšnojant, 
prašydavo Davoso papasakoti apie kontrabandininko gyvenimą. 

Nuo tos dienos, kai žirgas be raitelio sužalojo jam koją ir meisteris pjū- 
klu ją nupjovė, seras Bartimusas nesidomėjo niekuo: nei įvykiais plačiame 
pasaulyje, nei tuo, kas vyko po nosimi. Tačiau Vilko Urvą jis tiesiog dievino 
ir nieko taip nemėgo, kaip šnekėti apie ilgą ir kruviną šio požeminio kalėji- 
mo istoriją. Riteris Davosui papasakojo, kad Urvas gerokai senesnis už Bal- 
tąjį Uostą. Vilko Urvą pastatė karalius Jonas Starkas, norėdamas apsaugoti 
Baltojo Peilio žiotis nuo jūrų plėšikų puldinėjimų. Čia buvo įsikūrę ir gyve- 
no daug jaunesniųjų Šiaurės karaliaus sūnų, daug jo brolių, dėdžių ir pus- 
brolių. Kai kurie iš jų pilį perleido savo sūnums bei vaikaičiams ir ilgainiui 
Starkų giminės medyje radosi naujų šakų. Ilgiausiai gyvavo Pilkieji Starkai, 
kurie Vilko Urvą valdė penkis šimtus metų, kol nusprendė suvienyti jėgas 
su Dredfortu ir sukilti prieš Vinterfelo Starkus. 

Sukilimą numalšinus ir Pilkųjų Starkų giminei išnykus, pilis ėmė eiti iš 
rankų į rankas. Šimtą metų ji priklausė Flintams, paskui beveik du šimtus 
metų - Lokų giminei. Ją valdė ir Sleitai, ir Longai, ir Holtai, ir Ešvudai, Vin- 
terfelo įsakymu gynę ir saugoję upę. Kartą ją buvo užėmę plėšikai iš Tri- 
jų Seserų ir rengė čia savo žygį toliau į šiaurę. Per karus tarp Vinterfelo ir 
Slėnio ją buvo apsiautęs Osgudas Arinas, Senasis Sakalas, dar vėliau Vilko 
Urvą sudegino jo sūnus, žmonių atmintyje išlikęs Nago vardu. Kai senasis 
karalius Edrikas Starkas nukaršo ir nebegalėjo apginti savo karalystės, Vilko 
Urvas atiteko vergų pirkliams iš Brastos Akmenų. Prieš suvarydami į laivus 

ir išplukdydami į kitą jūros krantą, jie, iki raudonumo įkaitinę geležies stry- 
pus, savo belaisvius paženklindavo įdagais ir uoliai juos nuplakdavo, o šios 
juodos akmens sienos buvo visų tų įvykių liudininkės. 

- Paskui atėjo ilga ir žiauri žiema, - toliau pasakojo Bartimusas. - Bal- 
tasis Peilis užšalo, net jo žiotys apsitraukė plonu ledu. Iš šiaurės stūgau- 
dami pūtė vėjai, jie suvijo vergų pirklius į pilį burtis prie besikūrenančių 
židinių, o kol tie šildėsi, jų išvyti atjojo naujas karalius. Tai buvo Brandonas 
Starkas, Edriko Sniegabarzdžio vaikaitis, kurį žmonės vadino Ledinėmis 
Akimis. Jis atsiėmė Vilko Urvą, išrengė vergų pirklius nuogus ir atidavė 
juos vergams, kuriuos rado požemiuose sukaustytus grandinėmis. Legen- 
dos byloja, kad vergai, atnašaudami dievams auką, savo skriaudikų žarno- 
mis apraizgė širdamedžio šakas. Seniesiems dievams, ne naujiesiems, atke- 
liavusiems čia iš pietų. Tavo Septynetas nenutuokia, kas yra žiema, o Žiema 
nepažįsta jų. 

Visa tai tikriausiai buvo tiesa ir Davosas nesiginčijo. Prisimindamas 
tai, ką matė Rytų sargyboje prie jūros, jis nesiveržė artimiau susipažinti 
su Žiema. 

— O kokius dievus garbini tu? - paklausė jis vienakojo riterio. 

- Senuosius. - Seras Bartimusas plačiai išsišiepė ir tą akimirką atrodė 
labai panašus į giltinę. - Aš ir visa mano giminė gyveno čia daug anksčiau, 
nei į pilį atsikėlė Manderliai. Veikiausiai tas vergų pirklių žarnas medyje 
mano protėviai ir pakabino. 

— Nė nežinojau, kad šiauriečiai savo širdamedžiams aukoja kraujo aukas. 

- Jūs, pietiečiai, apie šiaurę dar daug ko nežinote, - atsakė jam seras Bar- 
timusas. 

Ir jis buvo teisus. Davosas sėdėjo prie savo žvakės ir stebeilijosi į laiškus, 
kuriuos, skrebendamas žodį po žodžio, parašė kalinamas pilies požemyje. 
„Buvau geresnis kontrabandininkas nei riteris, - rašė jis žmonai, - geresnis 
riteris nei karaliaus ranka ir geresnis karaliaus ranka nei sutuoktinis. Atleisk 
man. Mylėjau tave, Marija. Maldauju atleisti už visą tau padarytą blogį. Jei 
Stanis šį karą pralaimės, prarasime ir savo žemes. Pasiimk berniukus, persi- 
kelkite per Siaurąją jūrą, apsigyvenkite Bravose ir, būk gera, pasirūpink, kad 
jie negalvotų apie mane blogai. Jei Staniui atiteks Geležinis sostas, Sivortų 
giminė gyvuos toliau ir Devanas liks dvare. Jis pasirūpins, kad jaunesnieji 
broliai patektų kilmingųjų lordų globon, tarnautų pažais ir ginklanešiais, 
o kada nors būtų pakelti į riterius.“ Nieko geriau žmonai Davosas negalėjo 
patarti ir gailėjosi, kad nerado išmintingesnių žodžių. 

Be to, jis parašė po laišką ir visiems trims savo gyviems likusiems sū- 
nums, - tikėjosi taip padėsiąs jiems prisiminti tėvą, paaukojusį pirštus ir už 
juos nupirkusį jiems titulus. Davoso laiškai Stefonui ir Staniui buvo trumpi 
ir parašyti sunkiai renkant žodžius; tiesą sakant, jaunėlių sūnų jis ir nepa- 
žinojo taip gerai kaip vyresniųjų savo berniukų, sudegusių arba nuskendu- 

sių Juoduosiuose Vandenyse. Laiškas Devanui išėjo ilgesnis, jame Davosas 
sūnui papasakojo, kaip didžiavosi matydamas jį, tarnaujantį karaliaus gin- 
klanešiu, ir priminė, jog dabar šeimoje jis yra vyriausias sūnus, tad privalo 
ginti savo ledi motiną ir jaunesniuosius brolius. „Perduok Jo Malonybei, 
kad stengiausi kiek galėdamas, - baigdamas laišką pridūrė Davosas. - La- 
bai gailiuosi, kad nuvyliau karalių. Tą dieną, kai žemiau Karaliaus Uosto 
užsiliepsnojo upės vanduo, kartu su savo pirštų kaulais pamečiau ir sėkmę.“ 

Davosas neskubėdamas pasklaidė laiškus ir kiekvieną dar po kelis kartus 
perskaitė svarstydamas, ar vieno kito žodžio nepakeitus, ar ko nors nepri- 
dūrus. Jo įsitikinimu, pasitikdamas gyvenimo baigtį žmogus turėtų gebėti 
pasakyti daugiau, bet jam vis tiek sunkiai sekėsi rasti žodžių. Man sekėsi 
ne taip ir prastai, tarė sau Davosas. Nuo Blusyno dugno iškilau iki karaliaus 
rankos, be to, išmokau skaityti ir rašyti. 

Teberymodamas prie laiškų, Davosas išgirdo ant žiedo sumautų geleži- 
nių raktų žvangesį. Po akimirkos jo kameros durys plačiai atsivėrė. 

Į vidų žengiantis vyras nebuvo vienas iš dviejų požeminio kalėjimo pri- 
žiūrėtojų. Jis buvo aukštas, nuvargęs, giliomis raukšlėmis išvagotu veidu ir 
vešlia kupeta rudų, bet jau žilstelėjusių plaukų. Jam prie juosmens kabojo 
ilgasis kalavijas, o skaisčiai raudonas apsiaustas buvo susegtas prie peties 
sunkia, sidabrine, šarvine pirštine apmauto kumščio formos sege. 

- Lorde Sivortai, - prabilo jis, - daug laiko neturime. Prašyčiau eiti su 
manimi. 

Davosas nepatikliai nužvelgė nepažįstamąjį. Žodis „prašyčiau“ visiškai 
jį suglumino. Vyrai, kuriems netrukus turi būti nukirsta galva ir plaštakos, 
nedažnai lepinami tokiomis mandagybėmis. 

— Kas tu toks? 

— Robetas Gloveris tavo paslaugoms, milorde. 

— Gloveris... Tau priklauso Gūdmiškio pilis. 

— Ne, Gūdmiškis - mano brolio Galbarto buveinė. Buvo ir tebėra - ačiū 
tavo karaliui Staniui. Jis atkovojo Gūdmiškį iš to bjaurybės geležinio, kuris 
buvo jį užėmęs, ir ketina atiduoti pilį teisėtiems jos savininkams. Kol tū- 
nojai tarp šių sienų, labai daug kas nutiko, lorde Davosai. Keilino Griova 
pasidavė, o Ruzas Boltonas grįžo į šiaurę su jauniausia Nedo Starko duk- 
terimi. Su juo atkeliavo ir Frėjų kariuomenė. Boltonas iš anksto pasiuntė 
varnus, kviesdamas visus lordus rinktis Baroutone. Jis reikalauja prisiekti 
jam ištikimybę, duoti įkaitų, be to... jam reikia žmonių, galinčių paliudyti 
Arijos Stark ir jo pavainikio sūnaus Ramsėjaus Snou santuoką, kurios pa- 
grindu Boltonai ketina pareikšti pretenzijas į Vinterfelą. Tai kaip? Eini su 
manimi ar ne“ 

— O kas man beliko, milorde? Eiti su tavimi arba likti su Gartu ir Ledi Lu? 

— Kas ta Ledi Lu? Skalbėja? - Gloveris ėmė nekantrauti. - Jei eisi kartu, 
viską tau paaiškinsime. 

Davosas pakilo nuo stalo. 

- Jei žūčiau, maldauju milordo pasirūpinti, kad mano laiškai pasiektų 
tuos, kuriems jie skirti. 

— Pažadu, nors... jei ir žūsi, tai tikrai ne nuo Gloverio ir ne nuo lordo 
Vimano rankos. O dabar eik su manimi ir paskubėk. 

Gloveris nusivedė jį prieblandoje skendinčiu koridoriumi, o tada jie- 
du nulipo gerokai numindytais laiptais. Paskui perėjo prie pilies ošiančią 
dievų giraitę, kurioje augo milžiniškas širdamedis taip susipynusiomis sto- 
romis ir balsvomis šakomis, kad šios nustelbė visus ąžuolus, guobas ir ber- 
žus ir skverbėsi per aukščiau medžio iškilusias sienas bei langus. Jo šaknys 
storumu prilygo vyro juosmeniui, o kamienas buvo toks platus, kad jame 
išskaptuotas veidas atrodė tuklus ir piktas. Jiems praėjus širdamedį, Glo- 
veris atidarė geležinius aprūdijusius vartus ir stabtelėjo uždegti deglo. Kai 
jo liepsna įsidegė ir tapo skaisčiai raudona ir kaitri, dar vienais laiptais jis 
nusivedė Davosą į rūsį skliautuotomis lubomis, kurio drėkstančios sienos 
buvo apsitraukusios balta druskos pluta, o einant kas žingsnis ant grindų 
šliuksėjo jūros vanduo. Jiedu perėjo kelis tokius rūsius ir visą virtinę ankš- 
tų, drėgnų ir dvokiančių kalėjimo kamerų, visiškai kitokių nei ta, kurioje 
kalėjo Davosas. Pagaliau jie atsidūrė prieš lygią akmens sieną, kuri, Glove- 
rio stumtelėta, pasislinko. Už jos buvo ilgas siauras tunelis ir dar daugiau 
laiptų. Tik šie vedė į viršų. 

— Kur mes? - jiems lipant paklausė Davosas. Jo žodžiai tamsoje atsiliepė 
silpnu aidu. 

- Ant laiptų, esančių po kitais laiptais. Šis tunelis eina po Laiptuotąja 
pilimi ir veda į Naująją pilį. Tai slaptas kelias. Bus geriau, jei niekas tavęs 
nematys, milorde. Visi turi laikyti tave mirusiu. 

Košė numirėliui... Davosas lipo toliau. 

Koridoriaus gale jie perėjo per dar vieną sieną, tik ši buvo medinė ir nu- 
tinkuota. Už jos buvo jaukus, šiltas ir patogiais baldais apstatytas kambarys: 
ant grindų buvo patiestas myrietiškas kilimas, ant stalo degė iš bičių vaško 
nulietos žvakės. Davosas girdėjo netoliese grojant dūdeles ir smuikus. Ant 
sienos kabojo avies oda, joje jau gerokai apiblukusiais dažais buvo nupieš- 
tas šiaurės žemėlapis. Po juo sėdėjo Vimanas Manderlis, milžiniškas Baltojo 
Uosto lordas. 

— Sėskis. - Lordas Manderlis buvo prabangiai apsirengęs. Vilkėjo minkš- 
tą, aksominę, mėlynai žalsvą liemenę su auksiniais siūlais išsiuvinėta apyka- 
kle, kraštais ir rankogaliais. Pečius buvo apsigobęs šermuonėlių apsiaustu, 
prie peties susegtu auksiniu trišakiu. - Gal nori valgyti? 

— Ne, milorde. Tavo kalėjimo prižiūrėtojai puikiai mane maitino. 

- Jei ištroškai, yra vyno. 

— Derėsiuosi su tavimi, milorde. Taip man įsakė mano karalius. Nepri- 
valau su tavimi gerti. 

Lordas Vimanas atsiduso. 

— Žinau, elgiausi su tavimi gėdingai. Turėjau priežasčių, bet... labai pra- 
šau, prisėsk ir išgerk su manimi. Išgerk už tai, kad mano berniukas grįžo 
sveikas ir gyvas. Vilis, mano vyriausias sūnus ir įpėdinis. Jis jau namie. Tu 
girdi jo sutiktuvių puotos klegesį. Vandenio dvare jie valgo pyragą su nė- 
gėmis ir elnieną su skrudintais kaštainiais. Vinafrida šoka su Frėjumi, už 
kurio netrukus ištekės. Visi kiti Erėjai kelia vyno sklidinas taures už mūsų 
draugystę. 

Ir tikrai: be muzikos, Davosas girdėjo daugybės svečių šurmulį, taurių ir 
lėkščių tarškėjimą. Jis nepratarė nė žodžio. 

- Ką tik grįžau pakilęs nuo aukštojo stalo, - toliau kalbėjo lordas Vima- 
nas. - Kaip visada per daug prisivalgiau, o visas Baltasis Uostas žino, kad 
mano viduriai silpni. Tikėkimės, jog mano bičiuliai Frėjai supras, kodėl taip 
ilgai sėdžiu išvietėje, ir nieko bloga neįtars. - Lordas Manderlis padavė Da- 
vosui jo taurę. - Imk. Tu išgersi, o aš ne. Sėskis. Laiko turime mažai, o pasi- 
kalbėti mudviem tikrai yra apie ką. Robetai, būk geras, įpilk vyno karaliaus 
rankai. Lorde Davosai, galbūt dar nežinai, bet esi miręs. 

Robetas Gloveris pripylė į taurę vyno ir padavė ją Davosui. Šis paėmė 
taurę, pauostė, gurkštelėjo vyno. | 

- Ar galėčiau sužinoti, kokia mirtis mane ištiko? 

— Buvai nukirsdintas. Tavo galva ir plaštakos buvo pamautos ant mietų 
ir iškeltos virš Ruonio vartų, tik tavo galvą nusukome veidu į uostą. Dabar 
jau esi gerokai apipuvęs, nors, prieš pamaudami tavo galvą ant mieto, pa- 
nardinome ją į degutą. Žmonės kalba, jog maitlesiai varnai ir jūros paukš- 
čiai išlesė tau akis. 

Davosas neramiai pasimuistė. Mat žinodamas, kad yra miręs, jautėsi 
keistai. 

— Malonėk pasakyti, milorde, kas žuvo vietoj manęs? 

— Ar tai svarbu? Tavo veidas labai panašus į daugybę kitų veidų, lorde 
Davosai. Tikiuosi, taip sakydamas tavęs neįžeisiu. To vyro plaukai buvo 
tokios pat spalvos kaip ir tavieji, nosis - tokia pat kaip tavo, dar jis turėjo 
dvi gana panašias į tavo ausis ir ilgą barzdą, kurią nesunku buvo pakirpti 
taip, kad atrodytų kaip tavoji. Gali neabejoti, mes uoliai ištepėme jį degutu, 
be to, tarp dantų įspraustas svogūnas gerokai iškreipė veido bruožus. Seras 
Bartimusas pasirūpino, kad jo kairės rankos pirštai būtų patrumpinti kaip 
ir tavo. Jei tave tai paguos, žinok, kad tas žmogus buvo nusikaltėlis. Savo 
mirtimi jis padarė daugiau gero, nei būdamas gyvas. Milorde, aš tau blogo 
nelinkiu. Pagieža, kurią parodžiau tau Vandenio dvare, tebuvo vaidinimas, 
skirtas mūsų bičiuliams Frėjams pamaloninti. 

- Milordui reikėtų rimčiau imtis vaidybos, - tarė Davosas. - Ir tu, ir 
tavo šeimos nariai vaidino labai įtikinamai. Tavo marti, rodos, tikrai troško 
mano mirties, 0 ta Mergaitė... 

- Vila. - Lordas Vimanas šyptelėjo. - Matei, kokia ji narsi? Net kai pa- 
grasinau išlupti jai liežuvį, ji vis tiek man priminė, kad Baltasis Uostas 
skolingas Vinterfelo Starkams - skolingas tiek, kad tos skolos neįmano- 
ma grąžinti. Vila, kaip ir ledi Leona, kalbėjo iš širdies. Jei gali, atleisk jai, 
milorde. Ji tik paika, įbauginta moteris, o Vilis - visas jos gyvenimas. Ne 
kiekvienas vyras gimęs būti princu Eimonu Drakono riteriu ar Simeonu 
Žvaigždžiaakiu ir ne kiekviena moteris gali būti tokia drąsi, kaip mano 
Vila ir jos sesuo Vinafrida, kuri... viską žinojo ir vis dėlto be jokios baimės 
suvaidino savo vaidmenį. 

Turint reikalų su melagiais, net ir sąžiningam žmogui tenka meluoti. 
Karaliaus Uostui nedrįsau atvirai priešintis tol, kol paskutinis gyvas mano 
sūnus buvo jų belaisvis. Pats lordas Taivinas Lanisteris parašė man laišką ir 
pranešė, kad turi Vilį. Jei noriu, kad jam nieko bloga nenutiktų ir jis atgautų 
laisvę, iškėlė sąlygą lordas Taivinas, turiu atgailauti už savo išdavystę, ati- 
duoti savo miestą, prisiekti ištikimybę Geležiniame soste sėdinčiam maža- 
mečiui karaliui ir... Ruzui Boltonui, jo Šiaurės sergėtojui. O jei atsisakysiu, 
Vilis mirs kaip išdavikas, Baltasis Uostas bus užpultas ir nusiaubtas, o mano 
žmones ištiks Reinų iš Kastamero likimas. 

Aš storas ir dauguma mano, jog dėl to esu silpnas ir kvailas. Galbūt vie- 
nas iš tokių žmonių buvo ir Taivinas Lanisteris. Nusiunčiau varną jam at- 
gal su žinia, kad prisieksiu ištikimybę ir atversiu savo miesto vartus, bet tik 
tada, kai mano sūnus grįš. Štai tokia buvo padėtis, kai Taivinas žuvo. Tada... 
nešini Vendelio kaulais atsibastė Erėjai, kaip patys tvirtino, taikytis ir tą tai- 
ką norėjo sutvirtinti vedybomis, bet aš neketinau duoti jiems to, ko troško, 
kol Vilis sveikas ir gyvas negrįš namo, o jie nenorėjo paleisti Vilio, kol nej- 
rodžiau esąs jiems ištikimas. Tavo atvykimas suteikė man progą tai padary- 
ti. Štai kodėl Vandenio dvare taip bjauriai su tavimi elgiausi, štai kodėl tavo 
galva ir plaštakos pūva kybodamos virš Ruonio vartų. 

- Labai rizikavai, milorde, - tarė Davosas. - Jei Frėjai būtų šią gudrybę 
perpratę... 

— Ne, nė trupučio nerizikavau. Jei kuris nors iš Frėjų būtų užsispyręs lipti 
ant mano vartų ir iš arčiau apžiūrėti vyrą su svogūnu tarp dantų, visą kaltę 
už šią klaidą būčiau suvertęs požeminio kalėjimo prižiūrėtojams ir liepęs 
nukirsdinti tave, kad Frėjai pagaliau nurimtų. 

Davosui pašiurpo nugara. 

- Suprantu... 

- Tikiuosi, kad supranti. Sakei, ir pats turi sūnų? 

Tris, pagalvojo Davosas, nors į pasaulį paleidau septynis. 

- Netrukus man teks grįžti prie puotos stalo ir gerti į savo bičiulių Frėjų 
sveikatą, - kalbėjo Manderlis. - Jie nenuleidžia nuo manęs akių, sere. Stebi 
mane ir dieną, ir naktį, šnarpšdami traukia orą, ar neužuos bent menkiau- 
sios išdavystės. Pats juos matei: pasipūtėlį serą Džeredą ir jo sūnėną Rei- 

garą, tą pašaipiai besišypsantį kirminą, gavusį drakono vardą. Jiems abiem 
už nugarų stovi ir monetas žvangina Saimondas. Šis tipas gerai sumokėjęs 
papirko kelis mano tarnus ir du riterius. Viena iš jo žmonos kambarinių 
įsigudrino tapti mano juokdario meiluže. Gal Stanis stebisi, kodėl savo 
laiškuose tiek mažai pasakau, bet visa tai dėl to, kad nepasitikiu net savo 
meisteriu. Teomoras labai protingas, bet neturi širdies. Girdėjai jį kalbant 
mano menėje. Priimdami grandines, meisteriai turėtų išsižadėti anksčiau 
duotų ištikimybės priesaikų, tik... man niekaip neišeina iš galvos, kad Te- 
omoras nuo gimimo yra Lanisteris iš Lanisporto ir tvirtina esąs tolimas 
Lanisterių iš Kasterlių Uolos giminaitis. Mane supa priešai ir apsimetėliai 
draugai, lorde Davosai. Jie užplūdo mano miestą kaip tarakonai, naktį jau- 
čiu juos ropojant savo kūnu. - Storulis sugniaužė kumštį ir jo pagurkliai 
suliulėjo. - Mano sūnus Vendelis į Dvynius nuvyko kaip svečias. Valgė 
lordo Valderio duonos ir druskos ir pasikabino savo kardasaitį ant vagio 
sienoje, kad su draugais galėtų švęsti. O jie jį nužudė. Sakau: „Nužudė, - ir 
savo pasakas Frėjai gali susikišti ten, kur nesueina. Su Džeredu geriu vyną, 
su Saimondu juokauju, žadu išleisti už Reigaro savo mylimą anūkėlę, bet... 
tai nereiškia, kad atleidau. Šiaurė viską prisimena, lorde Davosai. Šiaurė 
prisimena, o vaidinimas beveik baigtas. Mano sūnus grįžo namo. 

Šiuos žodžius lordas Vimanas ištarė taip, kad Davosą nukrėtė nemalo- 
nus šiurpas. 

- Jei trokšti teisingumo, milorde, kreipkis į karalių Stanį. Teisingesnio 
Žmogaus nerasi. 

Pertraukęs Davosą, į pokalbį įsikišo Robetas Gloveris. 

- Gerbiu tave už tai, kad esi toks ištikimas, milorde, tačiau Stanis Bara- 
teonas - tavo, 0 ne mūsų karalius. 

- Jūsų karalius negyvas, - priminė jiems Davosas, - nužudytas per 
Kruvinąsias vestuves kartu su lordo Vimano sūnumi. 

— Jaunasis Vilkas žuvęs, - linktelėjo Manderlis, - bet tas narsus vaikinas 
nebuvo vienintelis lordo Edardo sūnus. Robetai, atvesk jaunuolį. 

— Klausau, milorde. 

Gloveris išsmuko pro duris. 

Jaunuolį? Ar gali būti, kad nusiaubus Vinterfelą kuris nors iš Robo Star- 
ko brolių liko gyvas? Ar Manderlis savo pilyje slėpė Starkų įpėdinį? Atsira- 
dęs ar... absimetėlis? Davosas nujautė, kad šiaurė sektų paskui bet kurį iš jų, 
bet... Stanis Barateonas su apsišaukėliu niekada nesusidėtų. 

Paskui Robetą Gloverį pro duris įžengęs jaunuolis nebuvo Starkas, ir 
niekas jo Starku nebūtų palaikęs. Už nužudytus Jaunojo Vilko brolius jis 
buvo vyresnis, atrodė keturiolikos ar penkiolikos, bet, sprendžiant iš akių, 
jam buvo dar daugiau metų. Vaikino plaukai buvo tamsiai rudi, susivėlę, o 
veidas kaip laukinio: didelė burna, smaili nosis, atsikišęs smakras. 

— Kas esi? - paklausė Davosas. 

Jaunuolis žvilgtelėjo į Robetą Gloverį. 

- Jis nebylys, bet išmokėme jį pažinti savo vardo raides. Vaikinas greitai 
mokosi. - Gloveris išsitraukė prie diržo kabantį durklą ir padavė jį jaunuo- 
liui. - Parašyk lordui Sivortui savo vardą. 

Pergamento kambaryje nebuvo. Tad vaikinas durklu įrėžė raides medi- 
niame sienojuje: „V...E...K...S...A...S.“ Brėždamas paskutinę raidę, jis net pa- 
linko arčiau sienos. Baigęs rašyti, švystelėjo durklą aukštyn, sugavo jį ore ir 
liko stovėti grožėdamasis savo kūriniu. 

- Veksas yra geležinis. Jis buvo Teono Greidžojaus ginklanešys. Veksas 
buvo Vinterfele. - Gloveris atsisėdo. - Ar daug lordas Stanis žino apie tai, 
kas įvyko Vinterfele? 

Davosas prisiminė girdėtus pasakojimus. 

- Vinterfelą užėmė Teonas Greidžojus, buvęs lordo Starko globotinis. 
Jis nužudė du vaiko metų neišaugusius lordo Starko sūnus ir, pamovęs ant 
mietų, iškėlė jų galvas virš pilies sienų. Kai šiauriečiai atėjo vyti jo iš pilies, 
Teonas Greidžojus iki paskutinio vaiko išžudė visus pilyje buvusius žmo- 
nes, bet netrukus pats krito nuo lordo Boltono Mergvaikio rankos. 

— Ne, jis nebuvo nužudytas, - įsiterpė Gloveris. - Jis buvo paimtas į ne- 
laisvę ir nugabentas į Dredfortą. Ir Mergvaikis po truputį ėmė dirti jam odą. 

Lordas Vimanas pritariamai linktelėjo. 

- Pasakoji tai, ką mes visi girdėjome, bet tavo kalboje tiek daug melo, 
kiek pudinge razinų. Vinterfelo pilies įgulą išžudė Boltono Mergvaikis, 
tada... dar vadintas Ramsėjum Snou, mat berniukas karalius dar nebuvo 
jam suteikęs Boltonų giminės vardo. Bet Snou nužudė ne visus pilyje bu- 
vusius žmones. Moterų jis pasigailėjo: visas jas išprievartavęs, parsivarė į 
Dredfortą pramogai. 

— Pramogai* 

- Jis - aistringas medžiotojas, - paaiškino Vimanas Manderlis, o mote- 
rys - mėgstamiausias jo grobis. Ramsėjus išrengia jas nuogas ir paleidžia į 
mišką. Pusdienį palaukia, o tada, pūsdamas medžioklės ragą ir pasiėmęs 
šunis, ima jas persekioti. Kartais vienai kitai moteriai pavyksta pasprukti ir 
ji viską papasakoja. Bet daugumai tokia laimė nenusišypso. Pagavęs Ram- 
sėjus jas išdulkina, nudiria joms odą, lavonus sušeria savo šunims, o odas 
parsigabena į Dredtortą kaip medžioklės trofėjus. Toms, su kuriomis itin 
gerai pasismagina, pirma perrėžia gerklę, o tada nudiria odą. O jei pramoga 
lieka nepatenkintas, elgiasi priešingai. 

Davosas išblyško. 

— Gerieji dievai! Kaip žmogus gali... 

- Jo kraujas persmelktas blogio, - tarė Robetas Gloveris. - Jis pavainikis, 
gimęs jo tėvui išprievartavus moterį. Jis - Snou, ir nesvarbu, ką sako berniu- 
kas karalius. 

- Ar sniegas... apskritai gali būti toks juodas? - nusistebėjo lordas Vima- 
nas. - Per prievartą vedęs lordo Hornvudo našlę, Ramsėjus pasisavino jo 
žemes, o tada uždarė savo žmoną bokšte ir... pamiršo. Sklando gandai, kad 
išbadėjusi ji graužė savo pirštus, o Lanisteriai... labai keistai supranta kara- 
liaus teisingumą: atsidėkodami jie žudikui nusiuntė Nedo Starko mergaitę. 

- Boltonai nuo amžių buvo žiaurūs ir klastingi, bet šis, rodos, yra tiesiog 
įsikūnijęs nelabasis, - pasakė Gloveris. 

Baltojo Uosto lordas pasilenkęs pridūrė: 

- Frėjai nė kiek ne geresni. Jie šneka apie vilkolakius bei odos keitikus 
ir tikina, girdi, mano Vendelį nužudė Robas Starkas. Koks įžūlumas! Ne, 
jie žino, kad šiaurė tikrai nepatikės jų melu, bet mano, jog būsime priversti 
apsimesti tikintys, o jei ne, mirsime. Ruzas Boltonas meluoja prie Kruvinų- 
jų vestuvių neprisidėjęs, o jo Mergvaikis slepia, kas iš tiesų dėjosi naikinant 
Vinterfelą. Ir vis dėlto, kol Vilis buvo pas juos, neturėjau kitos išeities, tik 
grūstis į burną visą šį Frėjų mėšlą ir girti jo skonį. 

— O dabar, milorde? - paklausė Davosas. 

Jis tikėjosi, kad lordas Vimanas atsakys: „O dabar pereisiu į karaliaus 
Stanio pusę“, - bet storulio veide tik šmėstelėjo keista šypsena ir jis tarė: 

— O dabar man reikia grįžti į vestuvių puotą. Esu per storas lipti ant žir- 
go - tai mato visi, turintys akis. Kai buvau berniukas, labai mėgau jodinėti, 
sulaukęs jaunuolio amžiaus, žirgą valdžiau taip gerai, kad susilaukiau šiokio 
tokio pripažinimo riterių turnyro aikštėje, bet tie laikai praėjo. Kūnas man 
pasidarė žiauresnis kalėjimas už Vilko Urvą. Ir vis tiek privalau keliauti į 
Vinterfelą. Ruzas Boltonas nori matyti mane klūpantį, ir nors elgiasi su ma- 
nimi pagarbiai, po ta aksomine pagarba vilki šarvinius marškinius. Turiu 
vykti ten barža, o paskui neštuvais, lydimas šimto riterių ir savo gerų drau- 
gų iš Dvynių. Frėjai čia atplaukė jūra. Arklių jie neturi, tad turiu kiekvie- 
nam iš jų, kaip svečiui, dovanoti po jojamą žirgą. Ar pietuose šeimininkai 
vis dar teikia svečiams dovanas? 

— Kai kurie, milorde. Išlydėdami svečius iš savo namų. 

- Tuomet gal tu mane suprasi... - Vimanas Manderlis šiaip taip atsisto- 
jo. - Jau daugiau nei metai statau karo laivus. Kai kuriuos matei, bet dar tiek 
pat jų paslėpta Baltajame Peilyje, arčiau aukštupio. Net ir patyręs nemenkų 
nuostolių, vis dar vadovauju didesnei sunkiai ginkluotų raitelių kariuome- 
nei už bet kurį kitą lordą į šiaurę nuo Sąsmaukos. Mano pilies sienos tvirtos, 
o rūsiai pilni sidabro. Senpilis ir Našlės sargyba perims iš manęs vadovavi- 
mą. Mano vėliavininkų būrį sudaro keliolika nelabai įtakingų lordų ir šim- 
tas žemvaldžių riterių. Galiu užtikrinti, kad karalių Stanį palaikys visos že- 
mės į rytus nuo Baltojo Peilio ir nuo Našlės sargybos ir Ramsgeito iki Avies 
Galvos kalvų ir Lūžusios Rankos vandenų. Visa tai iškilmingai pažadu, jei 
sutiksi su mano sąlygomis. 

— Galiu perduoti tavo sąlygas karaliui, bet... 

Lordas Vimanas neleido jam baigti. 

— Sakiau, jei tu sutiksi su mano sąlygomis. Ne Stanis. Man reikalingas ne 
karalius, o kontrabandininkas. 

Toliau kalbėjo Robetas Gloveris. 

- Galbūt niekada nesužinosime visko, kas atsitiko Vinterfele, kai seras 
Rodrikas Kaselis mėgino atkovoti pilį iš Teono Greidžojaus geležinių. Bol- 
tono Mergvaikis sako, kad Greidžojus serą Rodriką nužudė vykstant dery- 
boms. Veksas tai neigia. Kol jis neišmoks daugiau raidžių, nesužinosime nė 
pusės tiesos, bet... pas mus jis atbėgo žinodamas, ką reiškia taip ir ne, o tai 
gali padėti daug ką išsiaiškinti, jei tik gudriai klausinėsime. 

- Serą Rodriką ir Vinterfelo vyrus nužudė Mergvaikis, - tarė lordas Vi- 
manas. - Ir Greidžojaus geležinius sudorojo jis. Veksas matė, kaip buvo 
kalavijais užkapoti pasiduoti mėginę vyrai. Kai paklausėme, kaip jam pa- 
vyko pasprukti, Veksas paėmė gabalėlį kreidos ir nupiešė medžio kamieną 
su veidu. 

Davosas susimąstė. 

- Arjį išgelbėjo senieji dievai? 

— Galima sakyti ir taip. Jis įlipo į širdamedį ir pasislėpė tarp lapų. Bolto- 
no vyrai du kartus apieškojo dievų giraitę ir išžudė visus ten rastus vyrus, 
bet niekas nesusiprotėjo kartis į medžius. Ar taip ir buvo, Veksai? 

Jaunuolis vėl švystelėjo Gloverio durklą, sugavo jį krentantį, linktelėjo. 

Tada vėl prabilo Gloveris. 

— Veksas medyje tupėjo ilgai. Miegojo įsitaisęs tarp šakų, nedrįsdamas 
lipti žemėn. Paskui apačioje išgirdo balsus. 

- Mirusiųjų balsus, - patikslino Vimanas Manderlis. 

Pakėlęs plaštaką, Veksas ištiesė penkis pirštus, kiekvieną bakstelė- 
jo durklo geležte, tada keturis užlenkė, o likusį dar kartą palietė geležtės 
smaigaliu. 

— Šeši? - paklausė Davosas. - Šešių mirusiųjų balsus? 

— Du iš jų buvo nužudyti Nedo Starko sūnūs. 

— Kaip nebylys galėjo visa tai papasakoti? 

— Kreida. Jis nupiešė du berniukus ir... du vilkus. 

- Vaikinas yra geležinis, tad pagalvojo, jog bus geriau nesirodyti, - tarė 
Gloveris. - Jis klausėsi. Tas šešetas Vinterfelo griuvėsiuose ilgai neužsibuvo. 
Keturi iš jų nuėjo į vieną pusę, du - į kitą. Veksas pasekė tuos du - moterį ir 
berniuką. Ir turėjo eiti prieš vėją, kad vilkas jo neužuostų. 

- Veksas žino, kur jie iškeliavo, - pridūrė lordas Vimanas. 

Davosas viską suprato. 

— Nori to berniuko... 

— Ruzas Boltonas turi lordo Edardo dukterį. Kad suardytų jo planus, 
Baltajam Uostui būtina turėti Nedo sūnų ir... didvilkį. Vilkas būtų gyvas įro- 
dymas, kad berniukas tikrai yra Starkas, jei kartais Dredfortas mėgintų tai 

neigti. Tokia yra mano sąlyga, lorde Davosai. Slapta atgabenk man mano 
siuzereną, ir aš pripažinsiu Stanį Barateoną savo karaliumi. 

Davosas Sivortas instinktyviai kilstelėjo ranką prie krūtinės, tikėda- 
masis užčiuopti maišelį. Jo pirštų kaulai garantavo sėkmę ir giliai širdyje 
Svogūnų riteris jautė, kad vykdant Vimano Manderlio iškeltą sąlygą sėkmės 
jam tikrai prireiks. Bet kaulų ant kaklo nebuvo, tad Davosas tarė: 

— Turi geresnių vyrų už mane. Riterių, lordų, meisterių. Kam tau prirei- 
kė kontrabandininko? Ir laivų turi... 

- Turiu, - sutiko lordas Vimanas, - bet jų įgulose tik upeiviai arba žve- 
jai, niekada gyvenime nenuplaukę toliau Užtakio. Šiai užduočiai man rei- 
kia žmogaus, plaukiojusio pavojingesniuose vandenyse ir žinančio, kaip 
išvengti pavojų ir kaip prasmukti niekieno nematomam ir nekliudomam. 

— Kur berniukas? - Kažkodėl Davosas nujautė, kad atsakymas jam nepa- 
tiks. - Kur ketini mane siųsti, milorde? 

— Parodyk jam, Veksai, - liepė Robetas Gloveris. 

Nebylys vėl mestelėjo durklą į viršų, pagavo jį ir besisukantį sviedė į avies 
odos žemėlapį, puošiantį lordo Vimano kambario sieną. Durklas įsmigo į 
odą ir dar kelias akimirkas virpėjo. Tada Veksas plačiai nusišypsojo. 

Davosui dingtelėjo, ar nepaprašius Vimano Manderlio, kad grąžintų jį 
į Vilko Urvą, pas serą Bartimusą su jo pasakojimais ir Gartą su mirtinai 
pavojingomis „ledi“. Mat Urve rytais net kaliniai gaudavo košės. Tačiau pa- 
saulyje buvo vietų, garsėjančių tuo, kad ten gyvenantys žmonės pusryčiams 
valgo žmogieną. 


DANEIRIS 


( iekvieną rytą, užsilipusi ant vakarinio tvirtovės pylimo, karalienė skai- 
čiuodavo bures Vergų įlankoje. 

Šiandien suskaičiavo jų dvidešimt penkias, nors kelios buvo labai toli 
ir judėjo, tad pasakyti tikslų jų skaičių buvo sunku. Kartais Daneiris kurią 
nors praleisdavo arba suskaičiuodavo du kartus. Argi tai svarbu? Smaugi- 
kui pakanka dešimties pirštų. Prekyba sustojo, o jos žvejai nedrįso plaukti į 
įlanką. Drąsiausi upėje vis dar užmesdavo kelias meškeres, nors ir tai buvo 
pavojinga; visi kiti savo laivus laikė prišvartavę prie Mirino sienų, sumūrytų 
iš įvairių spalvų plytų. 

Įlankoje buvo ir Mirino laivų, - karo laivų ir prekybinių galerų, kurių 
kapitonai, Dani pirmą kartą apsupus miestą, išplaukė į jūrą, o dabar grįžo ir 
papildė flotiles iš Kvarto, Toloso ir Naujojo Giso. 

Jos admirolo patarimas pasirodė visai niekam tikęs. 

- Leisk jiems pamatyti savo drakonus, - pasakė Grolėjus. - Tegu junka- 
jiečiai pajunta ugnies skonį ir pirkliai vėl atplauks. 

- Šie laivai mus smaugte smaugia, o mano admirolas šneka tik apie dra- 
konus, - suirzusi pasakė Dani. - Juk esi mano admirolas, ar ne? 

— Admirolas be laivų. 

- Pasistatyk laivų! 

— Karo laivų iš plytų nepastatysi. Vergų pirkliai sudegino visus miškus ir 
visą statybai tinkamą medieną dvidešimties lygų spinduliu aplink miestą. 

- Tuomet pavažiuokite dvidešimt dvi lygas. Duosiu jums vežimų, darbi- 
ninkų, mulų - visko, ko reikia. 

— Aš jūreivis, o ne laivų statytojas. Buvau siųstas parplukdyti tavo ma- 
lonybės į Pentosą. Bet tu liepei plaukti čia ir į šipulius sudaužei mano „Sa- 
duleoną“ dėl kelių vinių ir medžio gabalų. Tokio laivo daugiau niekada 
nematysiu. O gal nebepamatysiu nei namų, nei savo senos žmonos. Ne aš 
atsisakiau Dakso siūlomų laivų. Negaliu kautis su kvartiečiais turėdamas 
vien žvejų valtis. 

Admirolo pyktis Dani sukėlė tiek nerimo, kad ji ėmė svarstyti, ar šis pra- 
žilęs pentosietis nėra vienas iš trijų jos išdavikų. Ne, jis tiesiog senas žmogus, 
atsidūręs toli nuo namų ir skaudančia širdimi. 

- Netikiu, kad nieko negalime padaryti. 

- Žinoma, galime. Jau sakiau, ką. Laivams statyti naudojamos virvės, 
degutas ir burių drobė, Kohoro pušis, Sotorijaus tikmedis, senas ąžuolas iš 
Didžiojo Norvoso, taip pat kukmedis, uosis ir eglė. Medis, tavo malonybe. 
O medis dega. Drakonai... 

— Apie drakonus daugiau nenoriu girdėti nė žodžio. Palik mane vieną. 
Eik, pasimelsk pentosiečių dievams, kad atsiųstų audrą ir ši nuskandintų 
mūsų priešų laivus. 

- Joks jūreivis nemeldžia audros, tavo malonybe. 

- Jau pavargau klausytis, ko tu nedarysi. Eik. 

Seras Baristanas pasiliko. 

— Kol kas mūsų aruodai pilni, - priminė jis Daneiris, - be to, tavo malo- 
nybė liepė pasodinti pupų, vynuogių ir pasėti kviečių. Tavo dotrakiai išvijo 
vergų pirklius iš kalvų, o jų vergams nutraukė grandines. Buvę vergai taip 
pat sėja ir sodina, o derlių atneš parduoti į Mirino turgų. Be to, susibičiulia- 
vai su Lazaru. 

Darijus tuo pasirūpino, nors iš tos draugystės maža naudos. 

- Su avių žmonėmis... O, kad avys turėtų dantis! 

- Jei turėtų, vilkai, žinoma, būtų gerokai atsargesni. 

Išgirdusi šiuos žodžius, ji nusijuokė. 

- Kaip sekasi tavo našlaičiams, sere? 

Senasis riteris nusišypsojo. 

- Puikiai, tavo malonybe. Ačiū, kad paklausei. - Jis tais berniukais labai 
didžiavosi. - Keturi, o gal ir penki iš jų užaugę taps tikrais riteriais. Gal net 
visas tuzinas. 

- Pakaktų ir vieno, jei tik būtų toks pat ištikimas kaip tu. - Netrukus ga- 
lėjo išaušti diena, kai jai reikės visų savo riterių. - Ar jie dėl manęs varžysis 
riterių turnyre? Man patiktų. 

Kadaise Viseiris jai pasakojo apie riterių turnyrus, kuriuos buvo matęs 
Septyniose Karalystėse, bet pati riterių varžytuvių Dani niekuomet nebuvo 
regėjusi. 

— Tam jie dar nepasiruošę, tavo malonybe. Kai pasiruoš, mielai tau paro- 
dys, ko yra verti. 

— Tikiuosi, ilgai laukti nereikės. - Dani būtų pabučiavusi gerąjį riterį į 
skruostą, bet kaip tik tuomet tarpdurio arkoje išdygo Misandėja. - Misan- 
dėja... 

— Tavo malonybe... Skahazas laukia tavo malonės. 

— Tegul ateina. 

Plikį atlydėjo du Bronziniams Žvėrims priklausantys vyrai. Vienas dėvė- 
jo vanago, kitas - šakalo kaukę. Iš už vario liejinių buvo matyti tik jų akys. 

- Spindulingoji, vakar vakare matėme Hizdarą įeinant į Zakų piramidę. 
Jis ten užtruko iki vėlumos. 

— Kiek piramidžių jis aplankė? - pasiteiravo Dani. 

- Vienuolika. 

— O kiek laiko praėjo nuo paskutinės žmogžudystės? 

— Dvidešimt šešios dienos. 

Plikio akys degė sunkiai tramdomu įtūžiu. Tai jis sugalvojo liepti Bron- 
ziniams Žvėrims sekti jos sužadėtinį ir žiūrėti, ką šis daro. 

— Kol kas Hizdaras savo pažadus vykdo. 

- Tik... kaip jam tai pavyksta? Harpijos Sūnūs padėjo savo peilius, 
bet... kodėl? Nes kilnusis Hizdaras jų gražiai paprašė? Sakau tau: Hizda- 
ras - vienas iš jų. Todėl Harpijos Sūnūs jam ir paklūsta. Ko gero, jis ir pats 
yra Harpija. 

- Jei ta Harpija apskritai egzistuoja. 

Skahazas buvo tvirtai įsitikinęs, jog kažkur Mirine gyvena kilmingas 
Harpijos Sūnų vadovas, užsislaptinęs generolas, vadovaujantis šešėlių ka- 
riuomenei. Dani taip nemanė. Bronziniai Žvėrys buvo sučiupę keliolika 
Harpijos Sūnų ir tie, kurie nelaisvėje liko gyvi, griežtai tardomi pasakė ne- 
mažai vardų... Daneiris rodės, net per daug. Malonu buvo manyti, kad visi 
tie žudymai - darbas vieno priešo, kurį galima sugauti ir nukirsdinti, tačiau 
Dani nujautė, jog iš tiesų viskas kitaip. Turiu visą pulką priešų. 

- Hizdaras Zo Lorakas moka įtikinti ir turi daug draugų. Be to, jis tur- 
tingas žmogus. Galbūt nepagailėjo aukso ir šią taiką mums nupirko arba įti- 
kino kitus kilminguosius, kad mudviejų santuoka jiems bus labai naudinga. 

- Jei jis nėra Harpija, tai tikrai jį pažįsta. Man nebus labai sunku išsiaiš- 
kinti tiesą. Leisk iškvosti Hizdarą ir netrukus jis viską prisipažins. 

— Ne, - tarė karalienė. - Tokiais prisipažinimais aš netikiu. Daug jų man 
išgavai, bet nė iš vieno nebuvo naudos. 

- Spindulingoji... 

— Pasakiau - ne. 

Plikis susiraukė ir bjaurus jo veidas tą akimirką atrodė dar bjauresnis. 

- Darai klaidą. Didysis šeimininkas Hizdaras tave mulkina. Nori įsileisti 
į lovą gyvatę? 

Lovoje noriu Darijaus, bet tavo ir tokių kaip tu labui išsiunčiau jį iš 
miesto. 

- Galite ir toliau sekti Hizdarą Zo Loraką, bet žiūrėkite, kad jam nė plau- 
kas nuo galvos nenukristų. Supratai? 

— Aš ne kurčias, Didingoji. Ir tau paklusiu. - Skahazas išsitraukė iš ranko- 
vės pergamento ritinėlį. - Garbingoji turėtų tai pamatyti. Tai sąrašas bloka- 
doje dalyvaujančių Mirino laivų ir jų kapitonų. Visi jie - didieji šeimininkai. 

Dani atidžiai pažvelgė į pergamentą. Čia buvo išvardytos visos miestą 
valdančios Mirino giminės: Hazkarai, Merekai, Kvazarai, Zakai, Razdarai, 
Gazinai, Palai, net Reznakai ir Lorakai. 

— Kam man tas giminių vardų sąrašas? 

- Kiekvienas šiame sąraše minimas vyras mieste turi giminaičių. Sūnų ir 
brolių, žmoną ir dukterų, motiną ir tėvą. Liepk Bronziniams Žvėrims juos 
suimti. Kai jų gyvybėms iškils pavojus, tuos laivus susigrąžinsi. 

- Jei išsiųsiu Bronzinius Žvėris į piramides, mieste kils atviras karas. Tu- 
riu pasitikėti Hizdaru. Privalau tikėti taika. 

Dani pakėlė pergamentą virš žvakės ir žiūrėjo, kaip visus vardus ryja 
liepsna, o Skahazas stebeilijosi į karalienę neslėpdamas pykčio. 

Paskui seras Baristanas jai pasakė, kad brolis Reigaras dabar ja didžiuo- 
tųsi. Daneiris prisiminė, ką Astapore jai sakė seras Džora: „Reigaras kovėsi 
kilniai. Reigaras kovėsi garbingai. Reigaras žuvo.“ 

„Nusileidusi į rožinio marmuro menę, Daneiris rado ją beveik tuščią. 

— Šiandien prašytojų nėra? - paklausė ji Reznako Mo Reznako. - Nėra 
trokštančių teisingumo arba sidabro už papjautą avį? 

— Ne, Garbingoji. Miestą sukaustė baimė. 

— Kad nėra ko bijoti. 

Bet vakare Dani sužinojo, kad bijoti tikrai yra ko. Jauniesiems jos įkai- 
tams, Miklazui ir Kezmijai nešant į stalą kuklią vakarienę, - jai skirtas ru- 
dens salotas ir sriubą su imbieru, - Iri atėjo pasakyti, kad grįžo Galaza Gala- 
rė, lydima trijų Mėlynųjų Malonybių iš šventyklos. 

- Atėjo ir Pilkasis Kirmis, chalise. Jie maldauja leisti kuo skubiau su ta- 
vimi pasikalbėti. 

- Vesk juos į mano menę. Ir pakviesk Reznaką ir Skahazą. Ar Žalioji 
Malonybė bent užsiminė, apie ką nori šnekėtis? 

— Apie Astaporą, - atsakė Iri. 

Pirmas prabilo Pilkasis Kirmis: 

- Jis išniro iš ryto ūkanų - mirtimi besivaduojantis raitelis ant palšos 
kumelės. Miesto vartus jo kumelė pasiekė svirduliuodama, jos šonai buvo 
paraudę nuo kraujo ir putoti, o akys išsprogusios iš siaubo. Raitelis suriko: 
„Jis dega, jis dega!“ - ir išvirto iš balno. Tada buvo pakviestas šis ir atėjęs lie- 
pė nugabenti raitelį pas Mėlynąsias Malonybes. Tarnams nešant tą vyrą pro 
vartus, jis dar kartą šūktelėjo: „Jis dega!“ Jis vilkėjo tokarą, bet šiaip buvo 
liesas nelyginant giltinė, vieni kaulai ir karščiuojanti oda. 

Pasakojimą tęsė viena iš Mėlynųjų Malonybių. 

— Grynuoliai atnešė tą žmogų į šventyklą, o mes jį išrengėme nuogą ir iš- 
maudėme vėsiame vandenyje. Jo drabužiai buvo suteršti, be to, mano sese- 
rys rado jam į šlaunį įsmigusį strėlės galą. Strėlės kotą jis buvo nulaužęs, bet 
smaigalys liko, žaizda buvo supūliavusi ir nuodijo visą kūną. Po valandos, 
vis šūkčiodamas, kad „jis dega“, vyras mirė. 

- Jis dega... - pakartojo Daneiris. - Kas tas jis? 

- Astaporas, Spindulingoji, - paaiškino kita Mėlynoji Malonybė. - Vie- 
ną kartą jis taip ir pasakė: „Astaporas dega.“ | 

— Gal kliedėjo? 

- Spindulingoji kalba išmintingai, - įsiterpė Galaza Galarė, - bet Ezara 
matė ir dar kai ką. 

Mėlynoji Malonybė, vardu Ezara, suglaudė delnus tarsi maldai. 

— Mano karaliene, - tyliai pasakė ji, - karštinė tam vyrui įsimetė ne nuo 
strėlės. Jis buvo prikrovęs kelnes, ir ne vieną sykį. Kelnės buvo suteptos iki 
kelių, o jo išmatose buvo sudžiūvusio kraujo. 

- Pilkasis Kirmis sakė, kad jo kumelė kraujavo. 

- "Tai tiesa, tavo malonybe, - patvirtino eunuchas. - Palša kumelė buvo 
kruvina nuo raitelio pentinų. 

— Gal ir taip, Spindulingoji, - pasakė Ezara, - bet tas kraujas buvo susi- 
maišęs su išmatomis. Ir suteršė vyrui apatinius drabužius. 

- Jis kraujavo iš vidurių, - pridūrė Galaza Galarė. 

— Nesame visiškai tikros, - tarė Ezara, - tačiau gali būti, kad Mirinas turi 
bijoti ne vien Junkajaus kareivių iečių. 

- Reikia melstis, - nusprendė Žalioji Malonybė. - Šį žmogų mums at- 
siuntė dievai. Jis atjojo kaip pranašas. Kaip ženklas. 

— Koks ženklas? 

— Rūstybės ir pražūties ženklas. 

Daneiris nenorėjo tuo tikėti. 

„- Tai buvo vienas žmogus. Vienas sergantis vyras su šlaunyje įstrigu- 
siu strėlės galu. Jį čia ne dievas atsiuntė, o atnešė kumelė. - Palša kumelė. 
Dani staiga atsistojo. - Dėkoju už patarimą ir už viską, ką gero padarėte tam 
vargšui. 

Prieš išeidama, Žalioji Malonybė pabučiavo Daneiris pirštus. 

— Melsimės už Astaporą. 

Ir už mane. Ak, prašau, pasimelsk ir už mane, miledi. Jei Astaporas paim- 
tas, Junkajaus kariuomenei daugiau neliko kliūčių traukti į šiaurę. 

Daneiris kreipėsi į serą Baristaną. 

- Siųsk raitus vyrus į kalvas, tegul suranda mano kraujo raitelius. Taip 
pat liepk grįžti Rudajam Benui ir Antriesiems Sūnums. 

— O Audrašaukliams, tavo malonybe? 

Darijus... 

— Taip, ir Audrašaukliams. 

Vos prieš tris dienas ji sapnavo, kad Darijus negyvas, kad tyso šalikelė- 
je, sustiklėjusiomis, nieko nereginčiomis akimis žiūri į dangų, o maitlesiai 
varnai pešasi dėl jo lavono. Kitomis naktimis Daneiris neramiai vartyda- 
vosi lovoje įsivaizduodama, kad Darijus ją išdavė kaip kadaise savo tarny- 
bos draugus, Audrašauklių kapitonus. Jis man atnešė jų galvas. O jei Darijus 
parvedė savo draugijos vyrus į Junkajų ir pardavė ją už puodynę aukso? Jis 
taip nepasielgtų. O gal? 

— Grąžink į miestą ir Audrašauklius. Nieko nelaukęs išsiųsk raitelius jų 
vytis. 

Pirmieji, praėjus aštuonioms dienoms po karalienės įsakymo, parvyko 
Antrieji Sūnūs. Kai seras Baristanas Dani pasakė, kad jų kapitonas labai 
nori su ja pasikalbėti, akimirką karalienė pamanė, jog tai Darijus, ir jai su- 

spurdėjo širdis. Bet kapitonas, apie kurį kalbėjo senasis riteris, buvo Ruda- 
sis Benas Plumas. 

Rudojo Beno veidas buvo matęs vėjo ir saulės, raukšlėtas, jo oda - seno 
tikmedžio spalvos, be to, akių kampučiuose irgi susimetė raukšlelių. Iš- 
vydusi rudą ir vėjo nugairintą Beno Plumo veidą Daneiris taip apsidžiau- 
gė, jog kapitoną apkabino. Šis nusišypsojo ir jam aplink akis vėl susimetė 
raukšlelės. 

— Girdėjau kalbas, jog tavo malonybė ketina tekėti, - tarė jis, - bet niekas 
man nesakė, kad... už manęs. - Reznakas ėmė spjaudytis ir jie visi kartu 
nusijuokė, bet juokas liovėsi Rudajam Benui pridūrus: - Sučiupome tris as- 
taporiečius. Geriau Garbingoji tegul pasiklauso, ką jie pasakoja. 

— Atvesk juos. 

Daneiris priėmė juos savo prabangioje menėje, tarp kurios marmurinių 
kolonų pastatytos degė ilgos žvakės. Pamačiusi, kad astaporiečiai išbadė- 
ję, karalienė įsakė nedelsiant atnešti jiems valgio. Iš keliolikos astaporiečių, 
drauge išėjusių iš Raudonojo miesto, gyva liko tik ši trijulė: mūrininkas, au- 
dėja ir kurpius. 

— Kas nutiko kitiems? - pasiteiravo karalienė. 

- Jie visi buvo nužudyti, - atsakė kurpius. - Po kalvas į šiaurę nuo Asta- 
poro klajoja junkajiečiai medžiodami tuos, kurie bėga nuo gaisro. 

— Vadinasi, miestas paimtas? Jo sienos buvo storos... 

- Tai tiesa, - linktelėjo mūrininkas, gunktelėjęs vyras traiškanotomis 
akimis, - bet jos buvo senos ir jau trupėjo. 

Audėja pakėlė galvą. 

— Kasdien vieni kitiems sakydavome, kad drakonų karalienė grįžta. — 
Moters lūpos buvo plonos, akys apsiblaususios, o veidas pailgas ir suvar- 
gęs. - Sklandė gandai, jog Kleonas išsiuntė pasiuntinius prašyti tavo pagal- 
bos ir tu jau pakeliui. 

Ir išsiuntė, pagalvojo Dani. Bent jau šis gandas buvo teisingas. 

- Junkajiečiai surijo anapus miesto sienų augusius javus ir išskerdė 
mūsų gyvulių bandas, - vėl prabilo kurpius. - O mieste mes badavome. 
Valgėme kates, žiurkes ir odą. Arklio oda būdavo tikra puota. Karalius 
Gerklių Rėžikas ir karalienė Kekšė apkaltino vienas kitą valgant nužudy- 
tų žmonių lavonus. Moterys ir vyrai ėmė slapta rinktis, traukdavo burtus 
ir surydavo kūną to, kuriam atitekdavo juodas akmenukas. Naklozo pi- 
ramidę apiplėšė ir padegė tie, kurie dėl visų mūsų vargų kaltino Kraznį 
Mo Naklozą. 

- Kiti dėl visko kaltino Daneiris, - įsiterpė audėja, - bet dauguma mūsų 
tave vis dar mylėjo. „Ji atkeliauja, - kartojome vieni kitiems. - Ji joja didžiu- 
lės kariuomenės priešakyje ir gabena tiek maisto, kad pakaks visiems.“ 

Vos išmaitinu saviškius. Jei būčiau su kariuomene žygiavusi į Astaporą, 
būčiau praradusi Miriną. 

Kurpius jiems papasakojo, kad iš kapo buvo iškastas ir variniais šarvais 
aprengtas karaliaus Skerdiko lavonas, mat Astaporo Žaliąją Malonybę ap- 
lankė regėjimas, esą miręs karalius išvaduosiąs juos nuo junkajiečių. Ap- 
taisytas šarvais ir dvokiantis, Kleono Didžiojo lavonas buvo užkeltas ant 
dvesiančio arklio, pririštas diržais ir turėjo vesti naujųjų Grynuolių būrio 
likučius į puolimą, bet jodami jie atsimušė tiesiai į geležinius Naujojo Giso 
legiono dantis ir visi iki vieno žuvo. 

- Kai taip nutiko, Žalioji Malonybė buvo pamauta ant mieto ir Bausmės 
aikštėje palikta mirti. Visi, likę gyvi, susirinko Ulhoro piramidėje, pusę nak- 
ties šauniai puotavo, o paskutinius maisto kąsnius užgėrė apnuodytu vynu, 
kad rytą nereikėtų pabusti. Netrukus įsimetė liga, kruvinoji, pražudžiusi po 
tris žmones iš keturių, kol pagaliau minia pasmerktųjų mirti visai išprotėjo 
ir nužudė prie pagrindinių miesto vartų stovėjusius sargybinius. 

— Ne, - pataisė kurpių mūrininkas, - sargybinius nužudė sveiki žmonės, 
norintys išvengti ligos ir pasprukti iš miesto. 

— Argi tai svarbu? - gūžtelėjo kurpius. - Svarbiausia, kad sargybiniai 
buvo suplėšyti į gabalus, o vartai plačiai atverti. Į Astaporą plūstelėjo Naujo- 
jo Giso legionai, o paskui juos - junkajiečių būriai ir raiti samdomi kalavi- 
juočiai. Karalienė Kekšė žuvo su jais kaudamasi ir juos keikdama. Karalius 
Gerklių Rėžikas pasidavė, buvo įmestas į kautynių duobę ir ten jį sudraskė 
gauja peralkusių šunų. 

— Net ir tada kai kurie žmonės tebekartojo, kad tu atvyksti, - tarė au- 
dėja. - Jie dievagojosi matę tave raitą ant drakono, skriejančią aukštai virš 
junkajiečių karo stovyklų. Kasdien laukėme tavęs pasirodant. 

Negalėjau atvykti, pagalvojo karalienė. Nedrįsau... 

— O kai miestas buvo užimtas? - paklausė Skahazas. - Kas darėsi tada? 

- Tada prasidėjo skerdynės. Gailestingumo šventykla buvo pilna ligo- 
nių, atėjusių maldauti dievų, kad juos pagydytų. Legionieriai užrėmė duris 
ir, atsinešę deglus, šventyklą padegė. Po valandos jau liepsnojo kone kiek- 
vienas miesto kampelis. Liepsna greitai plito iš vieno pastato į kitą. Gatvėse 
grūdosi žmonės, jie blaškėsi mėgindami išvengti ugnies, tik... neturėjo kur 
bėgti. Miesto vartus saugojo junkajiečiai. 

- Bet jums pavyko pasprukti, - tarė Plikis. - Kaip? 

Į jo klausimą atsakė senis. 

— Mano profesija - plytininkas. Plytininkai buvo ir mano tėvas, ir sene- 
lis. Būtent jis pastatė mūsų namą, šonu besiglaudžiantį prie miesto gyny- 
binės sienos. Kasnakt išimti po kelias plytas nebuvo sunku. Kai apie savo 
darbą papasakojau draugams, jie padėjo man sutvirtinti tunelio lubas, kad 
jos neįgriūtų. Visi sutikome, kad turėti slaptą išėjimą būtų pravartu. 

Miestui valdyti palikau tarybą, pagalvojo Dani, kurią sudarė gydytojas, 
mokslininkas ir žynys. Raudonąjį miestą ji prisiminė tokį, kokį pamatė jį 

pirmą kartą: išdžiūvusį ir dulkėtą, apsuptą raudonų plytų sienų, sapnuojantį 
žiaurius sapnus ir vis dėlto kupiną gyvybės. Kirmyje buvo salų, kur bučiuo- 
davosi įsimylėjėliai, bet Bausmės aikštėje žmonėms diržais būdavo diriama 
oda, o paskui jie nuogi būdavo paliekami musių malonei. 

— Gerai, kad atkeliavote čia, — tarė ji astaporiečiams. - Mirine būsite 
saugūs. 

Kurpius karalienei padėkojo, o senasis plytininkas pabučiavo koją, tik 
audėja žvelgė į ją niūriai, pilkomis kaip skalūnas akimis. Ji žino, kad meluo- 
ju, dingtelėjo karalienei. Supranta, kad negaliu jų apsaugoti. Astaporas dega, 
o netrukus ateis ir Mirino eilė. 

- Jų čia traukia ir daugiau, - kai astaporiečiai buvo išlydėti iš menės, 
pranešė Rudasis Benas. - Šie trys turėjo arklius. O dauguma eina pėsti. 

- Arjų daug? - paklausė Reznakas. 

Rudasis Benas gūžtelėjo. 

- Šimtai. Tūkstančiai. Vieni ligoti, kiti apdegę, dar kiti sužeisti. Katės ir 
Vėjo Nugairintieji plūkiasi jodinėdami po kalvas su ietimis ir bizūnais, veja 
juos į šiaurę, o atsiliekančius užkapoja kalavijais. 

— Vaikštančios burnos. Ir sakai, ligoti? - Reznakas ėmė grąžyti rankas. - 
Garbingoji neturėtų įleisti jų į miestą. 

— Aš neleisčiau, - pritarė jam Rudasis Benas Plumas. - Žinoma, nesu 
meisteris, bet supuvusius obuolius nuo sveikų dar atskiriu. 

- Jie - ne obuoliai, Benai, - atšovė Dani. - Jie - vyrai ir moterys, ligoti, 
alkani ir išsigandę. - Mano vaikai. - Man reikėjo su kariuomene žygiuoti į 
Astaporą. 

- Tavo malonybė vis tiek nebūtų jų išgelbėjusi, - pasakė seras Baris- 
tanas. - Juk įspėjai karalių Kleoną, kad nesiveltų į karą su Junkajumi. Tas 
žmogus buvo kvailys, o rankas susitepęs krauju. 

O aš ar nesusitepusi? Ir ji prisiminė Darijaus žodžius, kad visi karaliai 
turi būti skerdikai, kitaip tampa mėsa. 

— Kleonas buvo mūsų priešų priešas. Jei būčiau padėjusi jo kariuomenei 
prie Hazato kyšulių, veikdami dviem frontais junkajiečius tikriausiai būtu- 
me sutriuškinę. 

Plikis jai paprieštaravo: 

- Jei su Grynuoliais būtum išžygiavus į pietus, link Hazato, Harpijos 
Sūnūs... 

— Žinau. Žinau. Tai tarsi gelbėti Erėją... 

— Kas ta Erėja? - suglumęs paklausė Rudasis Benas Plumas. 

— Mergina, kurią maniau išgelbėjusi nuo prievartavimo ir kankinimų. 
O vėliau paaiškėjo, kad savo pagalba jai tik pakenkiau. Ir Astapore nenuvei- 
kiau nieko gera, tik pasirūpinau, kad atsirastų dešimt tūkstančių Erėjų. 

— Iš kur tavo malonybė galėjo žinoti, kad... 

— Esu karalienė. Privalėjau žinoti. 

- Kas buvo, pražuvo, - numojo ranka Reznakas Mo Reznakas. - Garbin- 
goji, maldauju, nedelsdama tekėk už kilniojo Hizdaro ir pasirūpink, kad jis 
taptų karaliumi. Jis moka rasti bendrą kalbą su išmintingaisiais šeiminin- 
kais ir gali užtikrinti mums taiką. 

- Tik... kokia kaina? - „Saugokis išsikvėpinusio senešalo, - įspėjo Kvei- 
tė. Kaukėta moteris išpranašavo pasirodysiant palšą kumelę, tad gal nekly- 
do ir dėl kilmingojo Reznako? - Gal aš ir jauna mergina, apie karą nieko 
neišmanau, bet nesu avelė, kad romiai bliaudama žengčiau į Harpijos urvą. 
Vis dar turiu savo Grynuolius. Taip pat Audrašauklius ir Antruosius Sūnus. 
Ir tris karines išlaisvintųjų brolijas. 

- Ir dar drakonus, - plačiai šypsodamasis pridūrė Rudasis Benas Plumas. 

— Duobėje, surakintus grandinėmis! - sudejavo Reznakas Mo Rezna- 
kas. - Kokia nauda iš drakonų, jeigu jie tavęs neklauso? Kai reikia atidaryti 
duris ir juos pašerti, net Grynuoliai šiurpsta iš baimės. 

- Eik jau, argi jie išsigąs mažųjų karalienės augintinių? - nusijuokė Ru- 
dasis Benas ir aplink jo akis vėl atsirado raukšlelių. 

Žilstelėjęs Antrųjų Sūnų kapitonas buvo trijų brolijų auklėtinis ir mišrū- 
nas, kurio gyslomis tekėjo keliolikos skirtingų giminių kraujas, bet drako- 
nus jis visada mėgo, o drakonai mėgo jį. 

— Mažųjų augintinių?! - suspigo Reznakas. - Jau veikiau pabaisų. Vai- 
kais mintančių pabaisų. Negalime... 

— Patylėk, - įsakmiai tarė Daneiris. - Apie tai dabar nešnekėsime. 

Krūptelėjęs nuo įtūžio persmelktų karalienės žodžių, Reznakas ėmė nuo 
jos trauktis. 

- Atleisk, Didingoji, aš nenorėjau... 

Rudasis Benas Plumas jį pertraukė: 

- Tavo malonybe, junkajiečiai turi tris laisvąsias brolijas, o mes turime 
dvi, be to, sklando gandai, kad jie nusiuntė į Volantį savo žmones, kad at- 
plukdytų Auksinę broliją. Tų niekšų - dešimt tūkstančių. Dar junkajiečiai 
turi bent keturis giskariečių legionus ir girdėjau šnekant, jog išsiuntė rai- 
telius į kitą Dotrakių jūros pusę tikėdamiesi, kad pavyks sukurstyti prieš 
mus kokį nors didelį chalasarą. Mums verkiant reikia tų drakonų. Nematau 
kitos išeities. 

Dani atsiduso. 

— Man labai gaila, Benai. Drakonų paleisti neišdrįsiu. 

Ji aiškiai matė, jog kapitonas laukė ne tokio atsakymo. 

Plumas pasikasė žilstelėjusias žandenas. 

- Jei drakonų nebus, tada... reikia iškeliauti, kol tie niekšai junkajiečiai 
mūsų neapsupo... Tik pirma priverskime vergų pirklius susimokėti už tai, 
kad pasitraukiame. Jie moka chalams už tai, kad aplenktų jų miestus, tad 
kodėl negalėtų susimokėti mums? Parduok jiems Miriną ir keliauk į vaka- 
rus prisikrovusi pilnus vežimus aukso, brangakmenių ir kitų gėrybių. 

— Nori, kad apiplėščiau Miriną ir sprukčiau? Ne, aš to nedarysiu. Pilkasis 
Kirmi, ar mano išlaisvintieji kovai paruošti? 

Eunuchas sukryžiavo rankas ant krūtinės. 

- Jie ne Grynuoliai, bet gėdos tau nepadarys. Šis prisiekia savo ietimi ir 
kalaviju, Garbingoji. 

- Gerai. Labai gerai. - Daneiris pažvelgė visiems ją supantiems vyrams 
į veidus. Žvilgtelėjo į antakius suraukusį Plikį. Į serą Baristaną raukšlių iš- 
vagotu veidu ir liūdnomis pilkomis akimis. Į išblyškusį ir prakaito išpiltą 
Reznaką Mo Reznaką. Į tvirtą kaip sena oda Rudąjį Beną žilais plaukais ir 
šarmos paliestomis žandenomis. Į Pilkąjį Kirmį - plikais skruostais, santū- 
rų ir ramų. Čia dar trūksta Darijaus ir mano kraujo raitelių. Jei lemta vykti 
mūšiui, mano ištikimieji žmonės turi būti šalia. - Jai trūko ir sero Džoros 
Mormonto. - Jis man melavo, šnipinėjo mane, bet ir mylėjo, be to, visada 
išmintingai patardavo. 

- Jau esu nugalėjusi junkajiečius. Ir vėl juos sutriuškinsiu. Tik kur? Ir 
kada? 

— Ketini stoti į mūšį? - neslėpdamas abejonės to mūšio sėkme paklausė 
Plikis. - Tai būtų kvailystė. Mūsų miesto sienos yra aukštesnės ir storesnės 
už Astaporo gynybines sienas, o mūsų gynėjai - narsesni kariai. Junkajie- 
čiams nebus lengva užimti mūsų miestą. 

Seras Baristanas su juo nesutiko. 

— Nemanau, kad turėtume leisti jiems mus apsupti. Jų kariuomenė su- 
lipdyta iš atsitiktinių būrių. Tie vergų pirkliai nėra kareiviai. Jei užpultume 
juos netikėtai...» 

- Vargu ar pavyks, - pertraukė senąjį riterį Plikis. - Junkajiečiai Mirine 
turi daug bičiulių. Jie žinos, ką ketiname daryti. 

— Kokio didumo kariuomenę mums pavyktų surinkti? — pasiteiravo 
Dani. 

- Prašyčiau karalienę atleisti, bet... neužtektinai didelę, - atsakė Rudasis 
Benas Plumas. - Beje, ką apie visa tai mano Naharis? Jei ryšimės mūšiui, 
mums būtinai reikės Audrašauklių. 

- Darijus vis dar mūšio lauke. - Ak, dievai, ką aš padariau? Ar pasiun- 
čiau jį tiesiai į pražūtį? - Benai, man reikės, kad tavo Antrieji Sūnūs sektų 
kiekvieną priešų žingsnį. Tegul stebi, kur jie, ar greitai žygiuoja, kiek turi 
vyrų ir kaip jų kariuomenė išsidėsčiusi. 

— Mums reikės maisto ir pašaro atsargų. Ir žirgų. 

- Žinoma. Tuo pasirūpins seras Baristanas. 

Rudasis Benas pasikrapštė smakrą. 

- Galbūt pavyktų dalį jų karių persivilioti į savo pusę. Jei tavo malonybė 
paaukotų kelis maišus aukso ir brangakmenių, jei... leistų kapitonams pasi- 
justi turtingiems... Na, kas Žino... 

- Nupirkti juos? Kodėl ne?! - pritarė Dani. Ji žinojo, kad po Ginčijamas 
žemes klajojančių laisvųjų karių būriams tai buvo įprastas dalykas. - Gera 
mintis. Tvarkyti šį reikalą pavedu tau, Reznakai. Kai Antrieji Sūnūs išjos, 
uždarykite vartus ir dvigubai sustiprinkite sargybą ant miesto sienų. 

- Bus padaryta, Didingoji, - tarė Reznakas Mo Reznakas. - O ką daryti 
su astaporiečiais? 

Jie mano vaikai... 

- Jie čia atėjo ieškodami pagalbos. Pagalbos ir apsaugos. Negalime at- 
sukti jiems nugaros. 

Seras Baristanas susiraukė. 

- Tavo malonybe, savomis akimis esu matęs, kaip netramdoma kruvi- 
noji išguldo visas kariuomenes. Senešalas teisus. Leisti astaporiečių į Miri- 
ną negalime. 

Dani bejėgiškai jį nužvelgė. Gerai, kad drakonai neverkia. 

- Tegul bus tavo viršus. Paliksime juos anapus sienų, kol... praslinks šis 
prakeiksmas. Įkurkite jiems stovyklą prie upės, į vakarus nuo miesto. Kiek 
išgalėdami šelpsime juos maistu. Galbūt mums pavyks atskirti sveikuosius 
toti? Eikite ir vykdykite įsakymus. 

Dani pakilo nuo krėslo, žengdama pro Rudąjį Beną lengvai palietė jo 
drabužius, ir laiptais užlipo į savo terasą, kur tikėjosi toliau maloniai leisti 
laiką viena. 

Miriną ir Astaporą skyrė du šimtai lygų ir vis dėlto jai rodėsi, kad dan- 
gus pietvakariuose tamsesnis, kažkoks padūmavęs ir apniukęs, - matyt, nuo 
dūmų, kylančių iš degančio Raudonojo miesto. „Iš plytų ir kraujo Astapo- 
ras kilo, iš plytų ir kraujo jo žmonės, - prisiminė ji seną eilėraštį. - Astaporo 
miestas iš plėnių ir kaulų, iš plėnių ir kaulų jo žmonės. Ji pamėgino prisimin- 
ti Erėjos veidą, bet mirusios merginos veido bruožai vis sklaidėsi kaip dūmas. 

Pagaliau atsisukusi, Daneiris pamatė netoliese stovintį serą Baristaną, 
susisupusį į savo baltąjį apsiaustą ir taip besiginantį nuo vakaro vėsos. 

— Ar galime stoti į mūšį? - paklausė ji senojo riterio. 

— Vyrai visada gali kautis, tavo malonybe. Geriau klausk, ar galime lai- 
mėti. Mirti lengva, o pasiekti pergalę sunku. Tavo išlaisvintieji ne iki galo 
išmokyti karybos meno ir visiškai nepatyrę. Tavo pasamdyti kalavijuočiai 
anksčiau tarnavo tavo priešams, o kartą perbėgęs į kitą mūšio lauko pusę, 
žmogus nedvejodamas gali ir vėl padaryti tą patį. Turi du nevaldomus dra- 
konus ir trečią, kurį galbūt jau praradai. Vieninteliai už šių sienų gyvenan- 
tys tavo draugai - lazarinai, kurie apie karą nieko neišmano. 

— Bet mano miesto sienos tvirtos. 

— Ne tvirtesnės kaip tada, kai stovėjome anapus jų. Be to, mieste kartu su 
mumis yra Harpijos Sūnūs ir didieji šeimininkai: ir tie, kurių nenužudei, ir 
sūnūs tų, kuriuos pasiuntei myriop. 

— Žinau... - karalienė atsiduso. - Ką man patartum, sere? 

- Susiremti su priešais mūšio lauke, - tarė seras Baristanas. - Mirine per 
daug žmonių, per daug alkanų burnų, be to, šiapus miesto sienų turi perne- 
lyg daug priešų. Bijau, kad apsiausties ilgai neištvertume. Leisk man pasitik- 
ti priešą, traukiantį į šiaurę, ir pačiam pasirinkti mūšio vietą. 

- Pasitikti priešą, - mąsliai pakartojo Daneiris, - su išlaisvintaisiais, ku- 
riuos ką tik pavadinai per menkai paruoštais ir nepatyrusiais. 

- Buvo laikas, kai nė vienas iš mūsų nebuvo patyręs, tavo malonybe. 
Grynuoliai padės jiems užsigrūdinti. Jei turėčiau penkis šimtus riterių... 

- Ar bent penkis... Bet jei atiduosiu tau Grynuolius, ginti Mirino liks tik 
Bronziniai Žvėrys. 

Seras Baristanas su karaliene nesiginčijo ir Dani užsimerkė. Dievai, ėmė 
melstis ji, pasiėmėte chalą Drogą, kuris buvo mano saulė ir žvaigždė. Pasi- 
ėmėte narsyjį mūsų sūnų, neleidę jam net įkvėpti oro. Gavote mano kraujo. 
Dabar maldauju man padėti. Suteikite išminties, kad pamatyčiau pirmyn ve- 
dantį kelią, ir jėgų padaryti viskam, ką reikia, kad apsaugočiau savo vaikus. 

Bet dievai neatsiliepė. 

Atsimerkusi Daneiris tarė: 

- Negaliu iš karto kautis su dviem priešais - vienu šiapus, kitu anapus 
miesto sienų. Jei noriu išsaugoti Mirine valdžią, miestiečiai turi mane palai- 
kyti. Visi miestiečiai. Man reikia... Man reikia... 

Daneiris sunku buvo įvardyti, ko reikia. 

— Tavo malonybe... - švelniai paragino ją kalbėti seras Baristanas. 

Karalienė negali elgtis kaip nori, pirmiausia ji turi galvoti apie savo val- 
dinius. 

- Man reikia Hizdaro Zo Lorako. 


MELISANDRA 


M elisandros kambariuose niekada visiškai nesutemdavo. 

Ant palangės degė trys lajinės žvakės, vaikančios nakties siaubus. 
Dar keturios mirgėjo šalia lovos, po dvi iš abiejų pusių. Židinyje taip pat 
dieną naktį kūrenosi ugnis. Jai tarnaujantys žmonės pirmiausia turėjo iš- 
mokti, kad ugniai niekada ir jokiomis aplinkybėmis nevalia užgesti. 

Raudonoji žynė užsimerkusi sukalbėjo maldą, tada vėl atsimerkė ir įsi- 
stebeilijo į židinio ugnį. Dar kartą. Ji turėjo būti tikra. Daug anksčiau už ją 
gyvenusių žynių - ir vyrų, ir moterų - buvo užsitraukę nemalonę dėl neti- 
krų regėjimų, dėl to, kad matė, ką norėjo, o ne tai, ką siuntė Šviesos Valdo- 
vas. Stanis - karalius, nuo kurio priklausė pasaulio likimas, atgimęs Azoras 
Ahajus - su kariuomene žygiavo į pietus ir jam grėsė pavojus. Tikriausiai 
Rhloras bus maloningas ir leis jai bent akies krašteliu pamatyti, kas jo lau- 
kia. „Parodyk man Stanį, Valdove, - meldėsi Melisandra, - parodyk man 
savo karalių, savo įrankį.“ 

Jai prieš akis šokčiojo įvairūs regėjimai, auksiniai ir skaisčiai raudoni, 
mirguliuojantys, besirandantys, besisklaidantys ir besiliejantys vienas su 
kitu, tvykstelėdavo keisti, bauginantys, bet ir viliojantys pavidalai. Ji vėl 
matė veidus be akių, besistebeilijančias į ją akiduobes, plūstančias krauju. 
Paskui išvydo bokštus prie jūros, kuriuos vis užliedavo iš gelmių atšniokš- 
čianti tamsi banga ir kurie nuo to vandens trupėjo. Melisandra regėjo ir 
kaukoles primenančius šešėlius, ir kaukoles, išsisklaidančias kaip migla, 
aistros šokyje susipynusius, besirangančius, besiraičiojančius, besidraskan- 
čius kūnus. Pro ugnies uždangas tamsiai mėlyno dangaus fone ratu sukosi 
didžiuliai sparnuoti šešėliai. 

Mergaitę... Turiu vėl rasti mergaitę, pilką mergaitę ant dvesiančio ar- 
klio. Šito labai greitai tikėsis iš jos Jonas Snou. Pasakyti, kad mergaitė 
sprunka, nebepakaks. Jis norės sužinoti daugiau, išgirsti, kur ir kada, o 
apie tai ji kol kas nieko negalėjo papasakoti. Mergaitę ji matė tik kartą. 
Mergaitę, pilką kaip pelenai, kuri tiesiog man akyse sutrupėjo ir buvo nu- 
pūsta vėjo gūsio. 

Emė ryškėti židinio ugnyje pasirodžiusio veido bruožai. Gal Stanis? — 
dingtelėjo Melisandrai, bet... ne, tai nebuvo jo veidas. Medinis, baltas kaip 
lavonas veidas. Gal tai buvo priešas? Besistiepiančiose liepsnose pleveno 
daugybė raudonų akių. Jis mane mato. Šalia jo berniukas vilko snukiu už- 
vertė galvą ir sustaugė. 

Raudonąją žynę nukrėtė šiurpas. Jai per šlaunį nubėgo juodo garuo- 
jančio kraujo čiurkšlė. Ugnis degė jos krūtinėje, ir baisiai kankindama, ir 

keldama ekstazę, užpildydama, degindama, keisdama ją. Mirguliuojančios 
karščio bangos krito ant odos tarsi įmantrūs raštai, glamonėjo ją tarsi atka- 
klios ir reiklios meilužio rankos. Melisandra išgirdo keistus balsus iš toli- 
mos praeities. „Melone...“ - išgirdo ji šaukiant moterį. O tada atsklido vyro 
balsas: „Stebuklingas Septynete...“ Melisandra verkė ugninėmis ašaromis. Ir 
vis dėlto godžiai teberijo ugnį. 

Iš dangaus sukdamosi krito snaigės, o karštos plėnys kilo jų pasitikti, pil- 
ki ir balti dribsniai susitikę sūkuriavo, o liepsnojančios strėlės skriejo virš 
medinės sienos ir šalčio apgaubti numirėliai tyliai klumpino palei milžiniš- 
ką pilką uolą, kurioje buvo daugybė urvų ir kiekviename kūrenosi po laužą. 
Paskui pakilo vėjas, plūstelėjo baltas, neapsakomai šaltas rūkas ir ugnys vie- 
na po kitos užgeso. Galų gale liko tik kaukolės. 

Mirtis, pagalvojo Melisandra. Kaukolės simbolizuoja mirtį. 

Liepsnos židinyje švelniai traškėjo ir tame traškėjime ji išgirdo šnabžda- 
mą Jono Snou vardą. Melisandrai prieš akis iškilo pailgas jo veidas, piešia- 
mas raudonų ir oranžinių ugnies liežuvių, pasirodė ir tuoj pat dingo tarsi už 
besiplaikstančios uždangos tūnantis vos spėtas išvysti šešėlis. Vieną kartą jis 
pasirodydavo kaip žmogus, kitą - kaip vilkas, paskui vėl kaip žmogus. Bet 
kaukolės liko, kaukolės supo jį iš visų pusių. Melisandra ir anksčiau matė, 
kas jam gresia, ir mėgino vaikiną įspėti. Jis apsuptas priešų, tamsoje smogti 
iškeltų durklų. Bet Jonas Snou jos nesiklausė. 

Bedieviai niekada nieko neklauso, kol neprieina liepto galo. 

— Ką matai, miledi? - tyliai paklausė jaunuolis. 

Kaukoles. Daugybę kaukolių ir vėl pavainikį. Joną Snou. Paklausta, ką 
mato liepsnose, Melisandra atsakydavo: „Daug ką, - bet išvysti pavidalus 
nebuvo taip lengva, kaip ištarti šiuos du žodžius. Tai buvo menas ir, kaip 
ir visiems menams, regėjimams reikėjo meistriškumo, susikaupimo ir mo- 
kymosi. Ir kančios. Dar ir kančios. Išrinktiesiems Rhloras bylojo per palai- 
mintą ugnį pelenų, žarijų ir besiplaikstančių liepsnų kalba, kurią iki galo su- 
prasti galėjo tik dievas. Melisandra šio meno mokėsi daugybę metų ir daug 
ką dėl jo paaukojo. Niekur, net jos ordine nebuvo kito žmogaus, prilygs- 
tančio jai gebėjimu šventose liepsnose pamatyti pusiau atskleistas, pusiau 
uždengtas paslaptis. 

Tačiau dabar ji, rodos, net negebėjo rasti karaliaus. Maldauju, kad leistų 
nors trumpai pažvelgti į Azorą Ahajų, o Rhloras rodo man tik Snou. 

— Devanai, - liepė ji vaikinukui, - atnešk atsigerti. 

- Klausau, miledi. 

Iš akmeninio ąsočio prie lango jaunuolis pripylė taurę vandens ir atnešė 
žynei. | 

- Ačiū. 

Melisandra paėmė gurkšnelį vandens į burną, nurijo ir jam nusišypsojo. 
Vaikinas nuraudo. Melisandra žinojo, kad jaunuolis ją truputį įsimylėjęs. Jis 
manęs bijo, geidžia ir garbina mane. 

Ir vis dėlto Devanui nepatiko čia būti. Vaikinas nepaprastai didžiavo- 
si, kad tarnauja karaliaus ginklanešiu, tad, karaliui Staniui įsakius pasilik- 
ti Juodojoje pilyje, labai įsižeidė. Kaip ir visi jo amžiaus vaikinai, Devanas 
svajojo apie šlovę; be abejo, įsivaizdavo, kaip narsiai kautųsi prie Gūdmiš- 
kio. Kiti panašaus amžiaus jaunuoliai išjojo į pietus tarnauti ginklanešiais 
karaliaus riteriams ir petys į petį su jais joti į mūšį. Draudimas dėtis prie jų 
Devanui buvo tarsi priekaištas, tarsi bausmė už kažkokią jo arba galbūt jo 
tėvo nesėkmę. 

Tiesą sakant, jis čia buvo tik todėl, kad Melisandra prašė jį palikti. Keturi 
vyresnieji Davoso Sivorto sūnūs žuvo Juodųjų Vandenų mūšyje, į karaliaus 
laivyną įsimetus žaliajai ugniai. Devanas buvo penktasis Davoso sūnus ir 
čia buvo saugesnis nei šalia karaliaus. Nei lordas Davosas, nei pats jaunuo- 
lis už tai nebūtų jai padėkoję, bet Melisandrai rodės, jog Sivortas jau gana 
prisikentėjo. Nors lordas Davosas buvo suklaidintas, jo ištikimybė Staniui 
nekėlė jokių abejonių. Melisandra tai matė savo liepsnose. 

Devanas buvo mitrus, nuovokus ir gabus, o to paties, deja, nebuvo ga- 
lima pasakyti apie daugumą kitų Melisandros patarnautojų. Išjodamas į 
pietus, Stanis paliko keliolika savo vyrų jai tarnauti, bet iš daugumos jų 
nebuvo jokios naudos. Jo malonybei reikėjo kiekvieno kalavijo, tad jai atli- 
ko tik žilabarzdžiai ir luošiai. Vienas iš likusių vyrų buvo apakęs nuo smū- 
gio į galvą mūšyje prie Sienos, kitas, griūvančiam žirgui prispaudus jam 
kojas, buvo likęs raišas. Jos puskarininkiui milžinas lazda buvo nušniojęs 
ranką. Trys iš jos sargybinių buvo kastratai: Stanis iškastravo juos už tai, 
kad prievartavo tyržmoges. Be jų, Melisandra turėjo du girtuoklius ir bailį. 
Pastarąjį seniai reikėjo pakarti, - tai pripažino ir karalius, - bet nelaimėlis 
buvo kilęs iš kilmingos giminės, o jo tėvas ir broliai nuo pat pradžių buvo 
ištikimi Stanio šalininkai. 

Raudonoji žynė suprato, kad ją, nuolat lydimą būrio sargybinių, juodieji 
broliai tikrai gerbs, bet nė vienas iš Stanio paliktų vyrų nebūtų galėjęs Meli- 
sandrai niekuo padėti, jeigu jai būtų iškilęs pavojus. Tačiau dėl to ji nesuko 
sau galvos. Dėl savęs Melisandra iš Ašajaus nesibaimino. Ją būtų apgynęs 
Rhloras. 

Gurkštelėjusi dar šlakelį vandens, ji pastūmė taurę, kelis kartus sumirk- 
sėjo, pasirąžė ir pakilo nuo krėslo skaudančiais ir sustingusiais raumenimis. 
Jai, taip ilgai ir atidžiai žiūrėjusiai į liepsnas, reikėjo poros minutėlių, kad 
akys priprastų prie kambario prieblandos. Melisandros akys buvo išdžiū- 
vusios ir pavargusios, tačiau jei būtų jas trynusis, būtų buvę tik dar blogiau. 

Ji atkreipė dėmesį, kad židinyje sukurta ugnis palengva blėsta. 

— Devanai, įmesk malkų. Koks dabar metas? 


ŠOKIS SU DRAKONAIS 417 


— Tuoj ims švisti, miledi. 

Aušra... Garbė Rhlorui, mums išauš dar viena diena. Nakties siaubas pa- 
sitrauks. Šią naktį Melisandra praleido krėsle prie ugnies ir taip elgdavosi 
labai dažnai. Staniui išvykus, lovos jai beveik nereikėjo. Miegoti nebuvo lai- 
ko, nes visa atsakomybė už pasaulio likimą dabar gulė ant jos pečių. Be to, 
Melisandra bijojo sapnuoti. Miegas - tarsi trumpa mirtis, o sabnai - šnabž- 
desiai Kito, traukiančio mus į amžiną naktį. Jai labiau patiko sėdėti užlietai 
rausvo šventų Raudonojo Valdovo liepsnų švytėjimo, nuo karščio tarsi nuo 
meilužio bučinių nukaitusiais skruostais. Kai kuriomis naktimis Melisan- 
dra nusnūsdavo, bet ne ilgiau kaip valandą. Vieną dieną žynė ėmė melsti, 
kad galėtų apskritai apsieiti be miego. Vieną gražią dieną ji tikėjosi išsiva- 
duosianti iš sapnų. „Melone... - prisiminė ji. - Stebuklingas Septynete...“ 

Devanas atnešė malkų ir kurstė židinį, kol liepsnos, karštos ir tūžmin- 
gos, atsigavusios vėl šoko aukštyn, vėl išvaikė šešėlius į kambario kertes ir 
prarijo visus nepageidaujamus Melisandros sapnus. Tamsa traukiasi... bent 
jau kol kas. Tačiau anapus Sienos priešas telkia jėgas ir, jei nugalės, daugiau 
niekada neišauš. Ji pasvarstė, ar tik ne jo veidą ir bus mačiusi, - jo, besiste- 
beilijančio į ją iš liepsnos. Ne. Tikrai ne. Priešo veidas turėtų būti baisesnis, 
šaltas, juodas ir toks siaubingas, kad jį išvydęs joks žmogus neliktų gyvas. Ir 
vis dėlto ugnyje jai prieš akis šmėstelėjo medinis vyras ir berniukas vilko 
snukiu... Jie tikriausiai yra jo tarnai... jo kariai, kaip kad Stanis yra jos karys. 

Melisandra priėjo prie lango ir atvėrė langines. Rytuose, prie horizonto 
linijos dangaus kraštas buvo pradėjęs šviesėti, bet juodame kaip bedugnė 
danguje tebespindėjo žvaigždės. Juodosios pilies gyventojai jau kėlėsi: vy- 
rai juodais apsiaustais, turintys pakeisti ant Sienos viršaus naktį budėjusius 
brolius, ėjo per kiemą valgyti pusryčių košės. Pro atvirą langą su vėjo gūsiu 
į vidų įpleveno kelios snaigės. 

— Galir miledi norėtų pusryčių? - paklausė Devanas. 

Valgis... Taip, man derėtų pavalgyti. Būdavo dienų, kai Melisandra valgį 
pamiršdavo. Kūnui reikalingo peno jai teikdavo Rhloras, bet tai nuo mirtin- 
gųjų buvo stropiai slepiama. 

Melisandrai reikėjo Jono Snou, o ne skrudintos duonos ir šoninės, bet 
siųsti Devano pas lordą vadą nebuvo prasmės. Jis vis tiek nebūtų pas ją at- 
ėjęs. Snou vis dar gyveno įsikūręs po ginkline, dviejuose kukliuose kamba- 
riuose, kurie anksčiau priklausė velioniui Nakties sargybos kalviui. Galbūt 
jis nemanė esąs vertas Karaliaus bokšto, o gal jam apskritai nelabai rūpėjo, 
kur gyvens. Tai buvo Jono Snou klaida, nenuoširdus jaunuolio kuklumas, 
kuris tam tikra prasme buvo ne kas kita, kaip puikybė. Valdovūi nėra iš- 
mintinga vengti savo valdžios ir galios simbolių, mat didžioji dalis tos galios 
būtent iš jų ir kyla. 

Tačiau tas vaikinas nebuvo visiškas neišmanėlis. Jis suprato, kad į Me- 
lisandros kambarius negalima kelti kojos kaip prašytojui, ir primygtinai 

reikalavo, jog raudonoji žynė, jei nori pasikalbėti, ateitų pas jį. O kai ji atei- 
davo, Jonas Snou dažniausiai versdavo laukti arba apskritai atsisakydavo ją 
priimti. Bent jau šiuo požiūriu lordas vadas elgėsi tikrai apdairiai. 

— Gersiu dilgėlių arbatos, o valgysiu virtą kiaušinį ir duonos su sviestu. 
Beje, žiūrėk, kad duona būtų ką tik iš krosnies, o ne skrudinta. Paskui su- 
rask tyržmogį. Ir pasakyk, kad noriu su juo pasikalbėti. 

— Kaulų Lordą, miledi? 

— Taip, ir pasiskubink. 

Jaunuoliui išėjus, Melisandra nusiprausė ir persirengė. Jos drabužio ran- 
kovėse buvo daugybė slaptų kišenių, tad, kaip ir kiekvieną rytą, ji stropiai 
jas patikrino ir įsitikino, kad visi jos milteliai yra savo vietose. Milteliai, nu- 
spalvindavę liepsnas žaliai, mėlynai arba sidabro spalva, milteliai, nuo kurių 
ugnis šnypšdama suliepsnodavo ir pašokdavo aukščiau už suaugusį vyrą, 
milteliai, nuo kurių pasklisdavo dūmai. Dūmai tiesai išgauti, dūmai paža- 
dinti aistrai, dūmai skirti bauginti ir juodi tiršti dūmai, nuo kurių Žmogus 
kaipmat mirdavo. Raudonoji žynė buvo gerai apsiginklavusi ir turėjo po 
žiupsnelį visokių miltelių. 

Drožinėtoje skrynioje, kurią ji atsigabeno per Siaurąją jūrą, dabar buvo 
likęs vos trečdalis anksčiau turėtų gėrybių. Ir nors Melisandra žinojo, kaip 
daugumą miltelių pasigaminti, jai trūko jiems reikalingų retų sudedamų- 
jų dalių. Man turėtų pakakti ir kery. Prie Sienos ji jautėsi net stipresnė nei 
Ašajuje. Čia kiekvienas jos žodis ir gestas buvo svaresnis, be to, čia ji galė- 
jo daryti tai, ko niekada anksčiau nebuvo dariusi. Mano išburti šešėliai bus 
siaubingi ir joks tamsos padaras prieš juos neatsilaikys. Jai, kada panorėjus 
galinčiai griebtis tokių burtų, netrukus būtų nebereikėję niekingų alchemi- 
kų ir piromantų triukų. 

Melisandra užvožė skrynią, užrakino ją, o raktą įsikišo į sijone įsiūtą dar 
vieną slaptą kišenėlę. Tuomet į duris kažkas pasibeldė. Taip baikščiai bels- 
davosi tik vienarankis jos sargybos vadas. | 

- Ledi Melisandra, atėjo Kaulų Lordas. 

- Įleisk jį. 

Melisandra vėl atsisėdo į krėslą prie židinio. 

Tyržmogis vilkėjo kietintos odos liemenę, nusagstytą bronzinėmis knie- 
dėmis, o ant pečių buvo užsimetęs iš įvairių žalio ir rudo atspalvio audinio 
skiaučių sudurstytą apsiaustą. Kaulų nėra. Be to, jis skendėjo šešėliuose ir 
pilko rūko draiskanose - sunkiai įžiūrimuose, slenkančiuose per veidą ir 
kas žingsnis vis keičiančiuose pavidalą. Šlykštynės. Tokie pat bjaurūs kaip ir 
jo kaulai. Nuplikusi kakta ir gerokai link viršugalvio pasislinkusi plaukų li- 
nija, tamsios, arti viena kitos akys, suvargę ir įdubę skruostai, ant viršutinės 
lūpos, virš parudusių gendančių dantų tarsi kirminas besirangantys ūsai... 

Kaklo duobutėje Melisandra pajuto šilumą, mat, prisiartinus vergui, at- 
gijo ir ėmė pulsuoti jos rubinas. 

— Nusivilkai kaulų šarvus, - tarė ji. 

- Tas tarškėjimas vedė mane iš proto. 

- Kaulai tave saugo, - priminė jam Melisandra. - Juodieji broliai tavęs 
nemėgsta. Devanas pasakojo, kad vakar per vakarienę su jais susiriejai. 

- Tik su keliais. Valgiau pupų sriubą su šonine, o Bouvenas Maršas vis 
nesiliovė postringavęs apie viršenybę. Senasis Granatas manė, kad aš jį 
šnipinėju, ir pareiškė nepakęsiantis, kad žudikai klausytųsi jų pasitarimų. 
Atrėžiau jam, kad jeigu jau taip, galbūt nereikėtų rengti tų pasitarimų prie 
laužo. Bouvenas išraudo, garsiai šnopuodamas mėgino kažką pasakyti, bet 
užsikirto ir tuo viskas baigėsi. - Sėdėdamas ant palangės krašto, tyržmogis 
išsitraukė iš makštų durklą. - Jei kuris nors iš varnų man vakarieniaujant 
nori suvaryti tarp šonkaulių peilį, tegul pamėgina. Skysta Hobo avižinė 
košė su keliais lašais kraujo bus tik gardesnė. 

Į tviskančią durklo geležtę Melisandra nekreipė dėmesio. Jei tyržmogis 
būtų ketinęs ją nuskriausti, ji tai būtų mačiusi liepsnose. Jai pačiai gresiantį 
pavojų Melisandra išmoko pamatyti pirmiausia, dar būdama labai jauna, 
tais laikais, kai buvo vergė, pasmerkta visą gyvenimą praleisti didžiulėje 
raudonojoje šventykloje. Žvelgdama į liepsnas žynė ir šiandien pirmiausia 
pasitikrindavo, ar jai negresia pavojus. 

— Dėl jų peilių nesirūpink, bet jų akys gali tau pridaryti daug bėdos, - 
įspėjo ji tyržmogį. 

— Na taip, burtai... - Ant riešo jis nešiojo juodos geležies antrankį ir jame 
inkrustuotas rubinas, rodos, ėmė pulsuoti. Tyržmogis kelis kartus bakstelė- 
jo į brangakmenį durklo ' smaigaliu. Palietus akmenį, pasigirsdavo švelnus 
plieno dzingtelėjimas. - Jaučiu jį net miegodamas. Šis rubinas net per geležį 
šildo odą. Jis švelnus kaip moters bučinys. Tavo bučinys. Kasdien pagalvoju, 
kaip paprasta būtų rubiną išlupti, ir kasdien vis susilaikau. Ar privalau tam- 
pyti ir tuos prakeiktus kaulus? 

— Burtai randasi iš užkeikimų ir įtaigos. Žmonės mato tai, ką tikisi ma- 
tyti. Kaulai - šių burtų dalis. - Ar tik nesuklydau išgelbėjusi šiam žmogui 
gyvybę? - Jei kerai išsisklaidys, varnai tave nužudys. 

Durklo smaigaliu tyržmogis ėmė valytis iš panagių purvą. 

- Sudainavau savo dainas, baigiau savo mūšius, išgėriau vasaros vyną ir 
pamylėjau dornietę. Žmogus turi mirti taip, kaip gyveno. Man būtų geriau- 
sia mirti su kalaviju rankoje. 

Jis svajoja apie mirtį? Ar gali būti, kad ir jį jau palytėjo priešo ranka? Mir- 
tis - tai priešo valdos, jo kariai - numirėliai. 

— Netrukus tavo kalavijui atsiras darbo. Artinasi priešas - tikras prie- 
šas. O šiandien, dar vakarui neatėjus, grįš lordo Snou žvalgai išdurtomis ir 
kraujuojančiomis akimis. 

Tyržmogis įtariai prisimerkė. Jo akys atrodė tai žalios, tai rudos; Meli- 
sandra matė, jog su kiekvienu rubino šviesos pliūpsniu jų spalva keičiasi. 

- Išpjautos akys - tai Verksnio darbas. Jis mėgsta kartoti, kad geriausias 
varnas yra aklas varnas. Kartais man rodosi, kad jis ir sau norėtų išpjauti 
akis, mat šios nuolat ašaroja ir niežti. Snou tikėjosi, jog laisvoji tauta kreip- 
sis į Tormundą, kad taptų jos vadu, nes jis pats taip ir darytų. Snou Tormun- 
dą mėgo, o tas senas sukčius mėgo Snou. Bet jei dabar vadovauja Verksnys, 
tada... negerai. Nei jam, nei mums. 

Melisandra kuo rimčiausiai linktelėjo, lyg būtų ėmusi jo žodžius į šir- 
dį, nors iš tiesų Verksnys visai nebuvo svarbus. Ir apskritai į laisvąją tautą 
nevertėjo kreipti dėmesio. Tai jau žlugę, pasmerkti žmonės, netrukus ding- 
siantys nuo Žemės paviršiaus, kaip kadaise dingo miškavaikiai. Tačiau ne 
tokius žodžius iš tyržmogio ji tikėjosi išgirsti, be to, dabar jokiu būdu nega- 
lėjo rizikuoti šio vyro prarasti. 

— Ar gerai pažįsti šiaurę“ 

Jis įsikišo durklą į makštis. 

— Neblogai. Kaip ir kiekvienas plėšikas. Vienas vietoves geriau, kitas 
prasčiau... Šiaurė didelė. Kodėl klausi? 

— Dėl mergaitės, - paaiškino Melisandra. - Dėl mergaitės pilkais drabu- 
žiais, raitos ant dvesiančio arklio. Dėl Jono Snou sesers. - Kas gi dar galėjo 
ten būti? Ji skubėjo brolio globon, tai Melisandra matė labai aiškiai. - Regė- 
jau ją liepsnose, bet tik kartą. Mums reikia pelnyti lordo vado pasitikėjimą 
ir lengviausiai tai padarysime išgelbėję jo seserį. 

- Nori pasakyti, kad aš turėsiu ją gelbėti? Aš, Kaulų Lordas? - Tyržmo- 
gis nusijuokė. - Barškalu niekada niekas nepasitikėjo, tik kvailiai. O Snou 
nekvailas. Jei reikės gelbėti seserį, jis pasiųs savo varnus. Bent jau aš pa- 
siųsčiau. 

- Jis — ne tu. Jis davė priesaiką ir ketina jos laikytis. Nakties sargybos 
vyrai į karus nesikiša. Bet tu Nakties sargybai nepriklausai. Gali padaryti 
tai, ko negali jis. 

- Jei tik kietasprandis lordas vadas leis. Ar tavo liepsnos parodė, kur tą 
mergaitę rasti? 

- Mačiau vandenis. Gilius, žydrus ir ramius, besitraukiančius plonyte 
ledo plutele. Tie vandenys, rodės, tęsėsi be krašto. 

— Tai Ilgasis ežeras. Ką dar matei aplink mergaitę? 

— Kalvas. Laukus. Medžius. Vieną kartą - elnią. Akmenis. Kaimus ji 
aplenkia plačiu ratu. Progai pasitaikius, joja upokšnių vagomis, kad ją me- 
džiojantys pamestų pėdsakus. 

Jis suraukė antakius. 

— Tuomet bus sunku. Sakai, ji traukia į šiaurę? Kur buvo tas ežeras: jai iš 
rytų ar iš vakarų? 

Melisandra užsimerkė ir pamėgino prisiminti. 

- Iš vakarų. 

— Vadinasi, ji joja ne Karališkuoju keliu. Gudruolė... Kitoje pusėje - ge- 
rokai mažiau pašalinių akių ir priedanga geresnė. Yra ten ir slėptuvių, ku- 
riomis kartais ir pats... 

Išgirdęs karo ragą, jis staiga nutilo ir nušoko nuo palangės. Melisandra 
suprato, kad šią akimirką visoje Juodojoje pilyje įsiviešpatavo mirtina tyla ir 
visi vyrai bei jaunuoliai, klausydamiesi ir laukdami, sužiuro į Sieną. Vienas 
ilgas rago gausmas reiškė, kad grįžta žvalgai, bet du kartai... 

Atėjo lemtinga diena, pagalvojo raudonoji žynė. Dabar lordas Snou turės 
mane išklausyti. 

Ilgai trukusiam ir liūdnam rago gausmui nutilus, tyla, rodės, tęsėsi dar 
visą valandą. Pagaliau tyržmogis išsklaidė kerus. 

— Tik vienas. Vadinasi, grįžo žvalgai. 

- Negyvi žvalgai. - Melisandra taip pat atsistojo. - Eik, užsidėk kaulų 
šarvus ir lauk manęs. Aš grįšiu. 

— Turėčiau eiti kartu su tavimi. 

— Nebūk kvailas. Kai supras, kas atsitiko, vien pamačius tyržmogį jiems 
užvirs kraujas. Lik čia ir lauk, kol varnams atlėgs pyktis. 

Leisdamasi Karaliaus bokšto laiptais, Melisandra sutiko jais kopiantį 
Devaną, lydimą jam iš abiejų šonų žingsniuojančių sargybinių, kuriuos jai 
paliko Stanis. Vaikinukas nešė padėklą su jau beveik pamirštais pusryčiais. 

- Laukiau, kol Hobas ištrauks iš krosnies iškepusius kepalus, miledi. 
Duona dar karšta. 

- Palik valgį mano kambariuose. - Šį maistą greičiausiai sušlamš 
tyržmogis. - Lordui Snou reikia manęs anapus Sienos. 

Tiesa, jis to dar nežino, bet... 

Lauke ėmė snyguriuoti. Kol Melisandra ir jos palyda pasiekė vartus, prie 
jų buvo spėjęs susirinkti būrys varnų, bet raudonąją žynę jie praleido. Pir- 
mas per ledą žengė lordas vadas, lydimas Bouveno Maršo ir šešių ietininkų. 
Be to, Snou ant Sienos pasiuntė keliolika šaulių, jei kartais pamiškėje slėp- 
tųsi priešai. Prie vartų budintys sargybiniai nebuvo karalienės vyrai, bet vis 
tiek Melisandrą praleido. 

Siaurame, kreivame, per Sieną vingiuojančiame lediniame tunelyje buvo 
šalta ir tamsu. Priekyje pasišviesdamas deglu ėjo Morganas, o paskui Me- 
lisandrą - kirviu ginkluotas Merelis. Abu vyrai buvo beviltiški girtuokliai, 
bet kol kas, tokį ankstų rytą, abu dar buvo blaivūs. Jiedu tarnavo karalienei, 
bet Melisandros abu gerokai prisibijojo, be to, įveikti Merelį, jei tik negirtą, 
būdavo labai sunku. Šiandien sargybinių žynei nereikėjo, bet ji nusprendė, 
kad kiekviename žingsnyje ją turi lydėti pora vyrų. Mat sargybiniai aplinki- 
niams kai ką bylojo. Tai tarsi valdžios simbolis. 

Kol jų trijulė išniro iš tunelio šiaurinėje Sienos pusėje, įsisnigo. Vietomis 
išraustą ir subjaurotą žemės plotą nuo Sienos iki Vaiduoklių girios krašto 

buvo užklojusi nelygi balta sniego antklodė. Maždaug dvidešimčia jardų to- 
liau, prie trijų įbestų iečių stovėjo Jonas Snou ir jo juodieji broliai. 

Ietys buvo uosinės, aštuonių pėdų ilgio. Kairė atrodė kreivoka, o kitos 
dvi stirksojo tiesios ir glotnios. Ant kiekvienos iš jų buvo pamauta po nu- 
kirstą galvą. Barzdos buvo apledėjusios, o ant viršugalvių sningant palengva 
augo balti gobtuvai. Ten, kur kadaise buvo akys, dabar žiojėjo tuščios aki- 
duobės, juodos ir kruvinos skylės žvelgė su nebyliu priekaištu. 

— Kas jie buvo? - paklausė varnų Melisandra. 

- Juodasis Džekas Bulveris, Gauruotasis Halas ir Gartas Pilkaplunks- 
nis, - oriai atsakė Bouvenas Maršas. - Žemė gerokai įšalusi. Kad taip giliai 
įbestų ietis, tyržmogiai tikriausiai plūkėsi pusę nakties. Galbūt jie kur nors 
netoliese. Ir mus stebi. 

Ir lordas valdytojas prisimerkęs apžvelgė miško pakraštį. 

- Jų ten galėtų slėptis visas šimtas, - tarė juodasis brolis niūriu veidu. — 
Arba tūkstantis. 

— Ne, - paprieštaravo Jonas Snou. - Savo dovanas jie atnešė vidury nak- 
ties ir paspruko. - Stambus, baltas jo didvilkis apėjo ietis, apuostė, o tada 
pakėlė koją ir apšlapino tą, ant kurios buvo pamauta Juodojo Džeko Bulve- 
rio galva. - Jei tyržmogiai tebebūtų kur nors netoli, Vaiduoklis juos užuostų. 

— Tikiuosi, Verksnys sudegino jų lavonus, - tarė vyras niūriu veidu, va- 
dinamas Paniurėliu Edu. - Jei ne, jie gali pareiti ieškoti savo galvų... 

Čiupęs ietį, ant kurios galo stirksojo Garto Pilkaplunksnio galva, Jonas 
Snou stipriai ją trūktelėjo. 

- Ištraukite ir kitas dvi, - liepė jis ir keturi varnai puolė vykdyti įsakymo. 

Bouveno Maršo skruostai buvo įraudę nuo šalčio. 

— Nereikėjo mums siųsti žvalgų... 

- Dabar ne laikas barstyti druską ant šios žaizdos. Ne laikas ir ne vie- 
ta. - Ietis iš žemės traukiantiems vyrams Snou pasakė: - Paimkite galvas ir 
sudeginkite. Palikite tik plikus kaulus. - Ir tik tada jis, rodos, pamatė Meli- 
sandrą. - Miledi... Gal malonėtum eiti su manimi? 

Pagaliūu. 

- Jei tik lordas vadas pageidauja. 

Jiedviem einant per Sieną, Melisandra įsikibo jam į parankę. Morganas 
ir Merelis žingsniavo priekyje, o Vaiduoklis pėdino iš paskos. Žynė neprata- 
rė nė žodžio, bet tyčia sulėtino žingsnį ir ten, kur ji praėjo, ledas ėmė tirpti. 
Jis tikrai atkreips į tai dėmesį. 

Jiedviem atsidūrus po žudymo skylės grotomis, Snou pagaliau prabilo ir 
Melisandra iš anksto žinojo, kad taip nutiks. 

— Koks kitų šešių vyrų likimas? 

— Jų aš nemačiau, - atsakė žynė. 

— Gal pažiūrėtum? 

- Žinoma, milorde. 

- Sulaukėme varno iš sero Denio Molisterio, vadovaujančio Šešėlių 
bokšto įgulai, - pasakė jai Jonas Snou. - Kalnuose, šiaurinėje Sangrūdos 
pusėje, jo vyrai matė degant laužus. Seras Denis mano, kad ten telkiasi 
tyržmogiai. Ir įtaria, kad jie vėl ruošiasi pulti Kaukolių tiltą. 

— Gal dalis jų ir telkiasi. - Ar liepsnose regėtos kaukolės galėjo simbo- 
lizuoti šį tiltą? Bet Melisandrai tai atrodė mažai tikėtina. - Jei tyržmogiai 
ir puls Kaukolių tiltą, tai tik mėgindami atitraukti jūsų dėmesį nuo tikro 
antpuolio. Mačiau bokštus prie jūros, užlietus juodų ir kruvinų vandenų. 
Stipriausias smūgis ir teks šiems bokštams. 

— Rytų sargybai? 

Ar tai buvo Rytų sargyba? Rytų sargyboje prie jūros Melisandra lankėsi 
kartu su karaliumi Staniu. Ten, subūręs savo riterius žygiui į Juodąją pilį, jo 
malonybė paliko karalienę Selisą ir jųdviejų dukterį Šairinę. Bokštai, ku- 
riuos Melisandra matė liepsnose, buvo kitokie, bet vizijos dažnai nebūdavo 
visiškai aiškios. - Taip. Rytų sargybai, milorde. 

— Kada? 

Ji skėstelėjo rankomis. 

— Gal jau rytoj. Gal pasikeitus mėnuliui. Gal po metų. O galbūt, jei ne- 
delsdamas veiksi, tau apskritai pavyks išvengti to, ką mačiau. | 

Kitaip regėjimai neturėtų prasmės. 

— Gerai, - linktelėjo Snou. 

Kai jie išėjo iš kiaurai Sieną vedančio tunelio, varnų prie vartų jau buvo 
prisirinkusios kone keturios dešimtys. Vyrai susispietė aplink juodu. Kai 
kuriuos brolius Melisandra pažinojo: virėją Tripirštį Hobą, Malį retai tren- 
kamais morkiniais plaukais, priekvaišį jaunuolį, vadinamą Ouvenu Kvaile- 
liu, ir girtuoklį septoną Seladorą. 

— Ar tai tiesa, milorde? - pasiteiravo Tripirštis Hobas. 

— Kas žuvo? - paklausė Ouvenas Kvailelis. - Juk ne Daivenas, ar ne? 

- Ir ne Gartas, - pridūrė karalienės vyras, kurį Melisandra pažinojo kaip 
Alfą iš Purvynės, vieną pirmųjų atsisakiusį netikrų septynių dievų ir priė- 
musį Rhloro tiesą. - Garto tyržmogiai nesugaus, jis pernelyg gudrus. 

— Kiek brolių žuvo? - paklausė Malis. 

— Trys, - atsakė Jonas. - Juodasis Džekas, Gauruotasis Halas ir Gartas. 

Alfas iš Purvynės taip garsiai sustugo, kad pažadino Šešėlio bokšte mie- 
gojusius brolius. 

— Nuvesk jį į lovą ir pagirdyk prieskoniais pagardintu vynu, - liepė Jonas 
Tripirščiui Hobui. 

— Lorde Snou, - tyliai kreipėsi Melisandra į lordą vadą. - Gal eitum su 
manimi į Karaliaus bokštą? Dar daug ką turiu tau pasakyti... 

Jis pakėlė savo šaltas pilkas akis ir atidžiai nužvelgė raudonąją žynę. Tada 
sugniaužė dešinės rankos kumštį, ištiesė pirštus ir vėl sugniaužė. 

- Kaip pageidausi. Edai, nuvesk Vaiduoklį į mano kambarius. 

Melisandra užuominą suprato ir savo sargybinius taip pat paleido. Jie 
vieni du perėjo per kiemą. Snigo. Raudonoji žynė žingsniavo taip arti Jono 
Snou, kaip tik drįso, - taip arti, kad jautė tarsi juodą rūką sklindant nuo jo 
nepasitikėjimą. Jis manęs nemėgsta ir niekada nepamėgs, bet mano paslaugos 
neatsisakys. Tikrai ja pasinaudos. Labai panašų žaidimą iš pradžių ji žaidė 
ir su Staniu Barateonu. Tiesą sakant, jaunasis lordas vadas ir jos karalius 
turėjo daugiau bendra, nei kuris nors iš jųdviejų būtų pripažinęs. Stanis 
buvo jaunesnysis sūnus, gyvenęs vyresniojo brolio šešėlyje, o lordas Snou, 
pavainikis, augo nustumtas į šalį santuokoje gimusio savo brolio, žuvusio 
didvyrio, žmonių vadinto Jaunuoju Vilku. Abu šie vyrai iš prigimties buvo 
nedievobaimingi, nepatiklūs, įtarūs. Vienintelės nuoširdžiai jų garbinamos 
dievybės buvo garbė ir pareiga. 

- Apie savo seserį taip nieko ir nepaklausei, - jiems lipant vingiuotais 
Karaliaus bokšto laiptais tarė Melisandra. 

- Juk jau sakiau. Aš neturiu sesers. Duodami priesaiką, mes išsižadame 
visų savo giminaičių. Kad ir kaip norėčiau, negaliu Arijai padėti... 

Vos tik jiedu įžengė į Melisandros kambarius, Jonas sustojo kaip įbestas. 
Įsitaisęs prie žynės stalo, sėdėjo tyržmogis ir atsilaužęs šiltos rudos duonos 
gabalą durklo geležte tepėsi sviestą. Melisandra matė, kad jis su kaulų šar- 
vais, ir liko patenkinta. Suskilusi milžino kaukolė, kuri atstojo tyržmogiui 
šalmą, buvo padėta jam už nugaros, ant krėslo prie lango. 

Jonas Snou susinervino. 

- Čia tu... 

— Lorde Snou... - Tyržmogis jiems plačiai nusišypsojo, rodydamas pa- 
rudusius ir aptrupėjusius dantis. Rubinas ant jo riešo ryto šviesoje tviskėjo 
tarsi blausi raudona žvaigždė. 

— Ką čia veiki? 

- Pusryčiauju. Jei nori, gali prisidėti. 

- Su tavimi to paties kepalo duonos nevalgysiu. 

- Ir daug prarasi. Duona dar šilta. Hobas bent jau tuo pasirūpino. — 
Tyržmogis kąsnį jos atsiplėšė. - Taip pat lengvai galėčiau aplankyti ir tave, 
milorde. Sargybiniai prie tavo durų - visiški netikšos. Vyras, daugybę kar- 
tų įkopęs į Sieną, nesunkiai galėtų įlipti ir per langą. Bet kas iš to, jei tave 
nužudysiu? Varnai išsirinks kitą vadą, dar blogesnį. - Jis sukramtė duoną 
ir ją nurijo. - Girdėjau, kas nutiko tavo žvalgams. Reikėjo kartu su jais iš- 
siųsti ir mane. 

— Kad galėtum išduoti juos Verksniui? 

— Kalbame apie išdavystes? Kuo vardu buvo ta tyržmogė, kurią pasiėmei 
į Žmonas, Snou? Igritė, ar ne? - Ir tyržmogis kreipėsi į Melisandrą: - Man 
reikės arklių. Kelių gerų arklių. Be to, vienas nieko negalėsiu padaryti. Teks 
pasikliauti Kurmių mieste uždarytų ietininkių pagalba. Moterys šiai užduo- 

čiai puikiai tiks. Joms bus lengviau pelnyti mergaitės pasitikėjimą, be to, 
tyržmogės padės man įgyvendinti gudrų planą, kurį esu apmetęs. 

— Apie ką jis čia šneka? - paklausė Melisandros lordas Snou. 

— Apie tavo seserį. 5 Raudonoji žynė uždėjo plaštaką jam ant dilbio. - Tu 
negali padėti Arijai, o jis gali. 

Snou patraukė ranką. 

— Nemanau... Tu šio bjaurybės nepažįsti. Barškalas gali šimtą kartų per 
dieną plautis rankas, o panagėse vis tiek liks kraujo. Jis Ariją veikiau išprie- 
vartaus ir nužudys, o ne išgelbės. Ne. Jei tai regėjai liepsnose, miledi, matyt, 
tau į akis prikrito pelenų. Jei šis vyras be mano leidimo mėgins išvykti iš 
Juodosios pilies, pats nukirsiu jam galvą. 

Jis nepalieka man kitos išeities. Ką gi, tebūnie... 

— Devanai, palik mus vienus, - liepė ji, tad ginklanešys išėjo ir uždarė 
duris. 

Melisandra pirštais palietė ant kaklo kabantį rubiną ir ištarė kažkokį 
žodį. 

Pasiekęs kambario kertes, jos balsas grįžo keistu aidu ir tarsi kirminas 
susirangė jų ausyse. Tyržmogis išgirdo vienokį žodį, varnas - kitokį. Bet 
nė vienas iš šių žodžių nebuvo tas, kurį ištarė Melisandros lūpos. Rubinas 
ant tyržmogio riešo patamsėjo, šviesos ir šešėlių pluoštai aplink jį rangyda- 
miesi išnyko. 

Bet kaulai liko - tirtantys šonkauliai, ant rankų ir nugaros prisiūti nagai 
ir dantys, išilgai pečių einantis didžiulis gelzganas raktikaulis. Įskilusi milži- 
no kaukolė tokia ir liko, - pageltusi, įdaužta, nudažyta ir šiurpiai išsišiepusi. 

O praplikęs viršugalvis išnyko. Kaip dūmas išsisklaidė ir rudi ūsai, ir at- 
sikišęs smakras, ir išblyškęs, paliegęs kūnas, ir mažos tamsios akutės. Pilki 
pirštai perbraukė ilgus rudus plaukus. Ant skruostų, prie lūpų kampučių ra- 
dosi juoko raukšlės. Staiga tyržmogio kūnas padidėjo, krūtinė ir pečiai pa- 
platėjo, jis tapo liesas ir ilgakojis, švariai nuskustu ir vėjų nugairintu veidu. 

Jonas Snou iš nuostabos išpūtė akis. 

— Mensai... 

— Lorde Snou. 

Mensas Plėšikas jam nenusišypsojo. 

— Ji tave sudegino. 

- Ji sudegino Kaulų Lordą. 

Jonas Snou atsisuko į Melisandrą. 

— Kokie čia burtai? 

— Gali tai vadinti, kaip nori. Kerais, regimybė, iliuzija... Rhloras yra Švie- 
sos Valdovas, lorde Snou, ir jo tarnai iš tos šviesos audžia įvairiausius pavi- 
dalus, kaip kad kiti audžia iš siūlų. 

Mensas Plėšikas tyliai nusijuokė ir tarė: 

- Ir aš dvejojau, Snou, bet... pamaniau, kodėl neleidus jai pamėginti? Tu- 
rėjau rinktis: arba atsiduoti kerams, arba leistis, kad Stanis mane sudegintų. 

- Kaulai labai padeda, - paaiškino Melisandra. - Kaulai viską pamena. 
Turėdama tokius daiktus, gali užleisti stipriausius kerus. Mirusiojo batus, 
plaukų sruogą, kapšą su pirštikauliais... Pašnibždomis ištarus reikiamus 
žodžius ir sukalbėjus maldą, galima ištraukti mirusiojo šmėklą ir tarsi ap- 
siaustu apgaubti ja kitą žmogų. Medžiaga, su kuria dirba audėjas, nesikei- 
čia, keičiasi tik jos pavidalas. 

Jos pasiklausęs galėjai pamanyti, jog burti visai paprasta ir lengva. Nie- 
kas neturėjo žinoti, kaip Melisandrai buvo sunku ir kiek reikėjo įdėti pa- 
stangų. Šią pamoką raudonoji žynė buvo išmokusi labai anksti, dar prieš 
atsidurdama Ašajuje: kuo lengviau iš šalies atrodo būrimas, tuo labiau žmo- 
nės bijo burtininko. Kai Barškalo kūną ėmė ryti liepsnos, jai ant kaklo ka- 
bantis rubinas taip įkaito, jog Melisandra išsigando, kad brangakmenis ims 
rūkti ir nudegins odą. Laimė, lordas Snou savo strėlėmis išvadavo ją nuo 
šios kančios. Staniui nesitveriant pykčiu, ji virpėjo iš palengvėjimo. 

- Šis apsimetėlis karalius bjauraus būdo, - pasakė Melisandra Jonui 
Snou, - bet mūsų neišduos. Nepamiršk, kad turime jo sūnų. Be to, jis turi 
būti tau dėkingas už savo gyvybę. 

— Man? - nuoširdžiai nustebo Snou. 

- Kam gi dar, milorde? Pagal jūsų įstatymus už padarytus nusikaltimus 
jis turi būti nukirsdintas, o Stanis Barateonas — ne iš tų, kurie nesilaiko 
įstatymų... Bet, kaip išmintingai esi pasakęs, prie Sienos žmonių sugalvoti 
įstatymai negalioja. Norėjai rasti būdą, kaip išgelbėti savo sesutę, išsaugoti 
garbę, kuri tau tiek daug reiškia, ir nesulaužyti priesaikos, duotos savo me- 
diniam dievui. - Ji ištiesė išblyškusį pirštą ir pridūrė: — Štai jis, lorde Snou. 
Arijos gelbėtojas. Šviesos Valdovo ir... mano dovana. 


SMIRDZIUS 


irmiausia jis išgirdo namo skuodžiančias ir lojančias „mergaites“. Pas- 

kui jo ausis pasiekė grindinį tarsi būgną mušančių arklių kanopų bilde- 
sys ir jis, žvangindamas grandinėmis, pašoko. Kulkšnis kaustanti grandinė 
nesiekė nė pėdos, tad žingsniuoti jis negalėjo, tik šlepsėti. Taip suvaržytam 
greitai judėti buvo sunku, bet jis, pakilęs nuo savo gulto, stengėsi kaip įma- 
nydamas ir šokčiojo žvangindamas grandines. Ramsėjus Boltonas grįžo ir 
tikriausiai norės, kad Smirdžius būtų po ranka ir jam patarnautų. 

Lauke buvo vėsu, rudens dangus apniukęs, o pro vartus į kiemą plūdo 
medžiotojai. Pirmas, apsuptas skalijančių ir urzgiančių kalių, jojo Benas 
Bonsas. Paskui jį sekė Kailialupys, Rūstusis Eilinas ir Deimonas Pašok Man, 
rankoje laikantis ilgą, taukais suteptą bizūną, o jiems iš paskos — Valderiai, 
raiti ant širmų jaunų žirgų, kuriuos jiems davė ledi Dastin. Jo šviesybė lor- 
das jojo ant Kraujo, - raudo eržilo, nirtumu nenusileidžiančio raiteliui. Jis 
juokėsi. Smirdžius suprato, jog tai gali būti labai gerai arba... labai blogai. 

Priviliotos smarvės, kalės jį apsupo dar nespėjusį suprasti tikrosios pa- 
dėties. Kalės mėgo Smirdžių: dažniausiai jis kartu su jomis miegodavo, o 
kartais Benas Bonsas leisdavo jam pasidalyti su „mergaitėmis“ vakarie- 
nę. Jų gauja bėgo per akmenimis grįstą kiemą skalydama, kalės ėmė sukti 
aplink Smirdžių ratus, šokinėjo mėgindamos lyžtelėti apskretusį jo veidą, 
dantimis graibšnojo kojas. Helicenta apžiojo jam ranką ir taip smarkiai 
sukando, jog Smirdžius išsigando neteksiąs dar poros pirštų. Raudonoji 
Džeinė įsilėkusi ir pašokusi priekinėmis kojomis trenkė jam į krūtinę ir 
pargriovė. Ji buvo liesa, bet labai raumeninga, o Smirdžius - paliegęs, išba- 
lęs, sulysęs ir pražilęs badmirys. 

Kol jis nustūmė Raudonąją Džeinę ir atsiklaupė, medžiotojai jau lipo 
nuo arklių. Iš pilies išjojo dvidešimt keturi raiteliai ir tiek pat jų grįžo, o tai 
reiškė, kad gaudynės nenusisekė. Tai buvo blogas ženklas. Ramsėjus sunkiai 
susitaikydavo su nesėkme. Jis tikrai norės ką nors nuskriausti. 

Pastaruoju metu jo lordui teko tvardytis, - mat į Baroutoną prisirinko 
vyrų, kurių paramos Boltonų giminei verkiant reikėjo, ir Ramsėjus suprato, 
kad, matant Dastinams, Risveliams ir kitiems, ne tokiems įtakingiems lor- 
dams, reikia elgtis atsargiai. Su jais Ramsėjus visada bendravo mandagiai 
ir nuolat šypsojosi. Bet užsidaręs savo kambariuose kaipmat pasikeisdavo. 

Ramsėjus Boltonas buvo apsirengęs taip, kaip dera Hornvudo lordui ir 
Dredforto įpėdiniui. Jo mantija buvo pasiūta iš vilkenų ir, iš vilko kaukolės 
išimtu pageltusiu dantimi susegta prie dešinio peties, saugojo nuo rudens 
žvarbos. Prie vieno klubo jis buvo pasikabinęs trumpą lenktą kardą stora 

ir sunkia kaip mėsininko kapoklė geležte, prie kito - ilgą durklą ir nedidelį 
lenktą peilį dirti odai, su panašiu į kablį smaigaliu ir aštriais kaip skustuvas 
ašmenimis. Visų šių ginklų rankenos buvo iš gelsvo kaulo. 

- Smirdžiau, - kreipėsi į jį jo šviesybė, sėdėdamas aukštai, Kraujui ant 
nugaros uždėtame ir diržu priveržtame balne, - tu dvoki. Tą smarvę užuo- 
džiu net būdamas kitame kiemo gale. 

- Žinau, milorde, - kaip ir dera, atsakė Smirdžius. - Maldauju atleisti. 

- Turiu tau dovaną. - Ramsėjus pasisuko, ištiesė ranką sau už nugaros, 
ištraukė kažką iš balnakrepšio ir švystelėjo Smirdžiui. - Gaudyk! 

Sukaustytas grandinėmis, antrankiais ir netekęs kelių pirštų, Smirdžius 
nebebuvo toks vikrus kaip anksčiau, kai dar nežinojo tikrojo savo vardo. 
Galva trenkėsi į sužalotas jo plaštakas, atšoko nuo pirštų bigių ir, nuo jos 
krūvomis byrant musių lervoms, nukrito ant žemės. Ją dengė tokia stora 
sudžiūvusio kraujo pluta, kad neįmanoma buvo atpažinti, kieno tai galva. 

- Liepiau gaudyti galvą, - tarė Ramsėjus. - Pakelk. 

Smirdžius pamėgino pakelti galvą suėmęs už ausies. Bet jam nepasisekė. 
Mėsos buvo gerokai papuvusios, pažaliavusios, ausis nuplyšo ir liko jam tarp 
pirštų. Mažasis Valderis nusijuokė, o po akimirkos jau kvatojosi ir kiti vyrai. 

— Ak, palik ją, - apsigalvojęs liepė Ramsėjus. - Geriau pasirūpink Krau- 
ju. Aš jį, niekšelį, kaip reikiant nuvariau nuo kojų. 

— Taip, milorde. Pasirūpinsiu. 

Palikęs nukirstą galvą kalėms, Smirdžius nuskubėjo prie žirgo. 

- Šiandien dvoki kaip kiaulės mėšlo krūva, Smirdžiau, - pridūrė Ram- 
sėjus. 

- Jam tai nemenka pažanga, - šypsodamasis ir vyniodamas bizūną, tarė 
Deimonas Pašok Man. 

Mažasis Valderis išlipo iš balno. 

— Galėtum pasirūpinti ir mano žirgu, Smirdžiau, ir mano mažojo pus- 
brolio. 

- Saviškiu pasirūpinsiu pats, - pareiškė Didysis Valderis. 

Mažasis Valderis tapo ištikimiausiu lordo Ramsėjaus ginklanešiu ir kas- 
dien darėsi į jį panašesnis, o mažesnysis Frėjus buvo visai kitoks ir retai pri- 
sidėdavo prie žiaurių savo pusbrolio žaidimų. 

Smirdžius į ginklanešius nekreipė dėmesio. Vis šoktelėdamas į šalį ir 
saugodamasis eržilo spyrių, jis nuvedė Kraują į arklides. Medžiotojai sugu- 
žėjo į menę, tik Benas Bonsas liko lauke ir piktai sudraudė šunis, kad liautų- 
si riejęsi dėl nukirstos galvos. 

Didysis Valderis, vesdamas savo žirgą, nusekė paskui Smirdžių į arkli- 
des. Nuimdamas Kraujo žąslus, Smirdžius slapta į jį žvilgtelėjo. 

— Kas jis buvo? - tyliai, kad nenugirstų kiti arklininkai, paklausė. 

- Niekas. - Didysis Valderis nubalnojo savo širmį. - Tiesiog kelyje su- 
tiktas senis. Jis varėsi seną ožką ir keturis ožkiukus. 

- Jo šviesybė lordas nužudė tą žmogų dėl ožkiukų? 

- Jo šviesybė lordas nužudė tą žmogų už tai, kad šis pavadino jį lordu 
Snou. Bet ir ožkiena buvo skani. Ožką išmelžėme, o ožkiukus išsikepėme. 

Lordu Snou. Smirdžius linktelėjo ir, žvangindamas grandines, ėmė čiu- 
pinėtis su Kraujo balnakilpėmis. Kad ir koks būtų jo vardas, kai Ramsėjus 
įtūžęs, jam po kojomis geriau nepasipainioti. Kai ramus... taip pat. 

- Ar radote savo pusbrolius, milorde? 

— Ne. Aš ir nesitikėjau. Jie negyvi. Juos nužudė lordas Vimanas. Juo dė- 
tas, būčiau padaręs tą patį. 

Smirdžius nieko neatsakė. Kai kuriuos dalykus buvo geriau nutylėti, net 
jei dirbdavai arklidėse, o jo šviesybė lordas būdavo menėje. Vienas neatsar- 
gus žodis jam galėjo kainuoti dar vieną kojos arba net ir rankos pirštą. Bet 
ne liežuvį. Jis niekada neišlups man liežuvio. Jam patinka klausytis, kaip mal- 
dauju pasigailėti ir išvaduoti iš kančių. Jam patinka, kai tai sakau. 

Medžioklėje raiteliai praleido šešiolika dienų, per tą laiką misdami vien 
sužiedėjusia duona ir sūdyta jautiena ir tik kartą gardžiavęsi pasivogtais 
keptais ožkiukais, todėl tą vakarą, savo grįžimo į Baroutoną proga, lordas 
Ramsėjus liepė iškelti puotą. Savo pilyje juos priėmęs šeimininkas, žilste- 
lėjęs, vienarankis, visiškai neįtakingas lordas, vardu Harvudas Stautas, su- 
siprotėjo jam neprieštarauti, nors jo maisto podėliai jau buvo beveik tušti. 
Smirdžius nugirdo Stauto tarnus burbant, kad Mergvaikis ir jo žmonės ryja 
žiemai sukauptas atsargas. „Sklando gandai, kad jis susituoks ir suguls su 
jaunyle lordo Edardo dukra, - nusiskundė Stauto virėja, nežinodama, kad 
Smirdžius slapta jos klausosi, - bet kai ims snigti, jis jau dulkins mus, pami- 
nėsite mano žodį.“ 

Tačiau lordas Ramsėjus pareikalavo puotos, tad puota turėjo būti iškelta. 
Ant Stauto menėje sustatytų ožių buvo uždėtos lentos, mėsininkas papjovė 
jautį ir tą vakarą, saulei nusileidus, tuščiomis grįžę medžiotojai kirto pjaus- 
nius ir ant laužo keptus šonkaulius, miežinę duoną, morkų bei žirnių košę, 
gausiai užgerdami valgį šviesiu alumi. 

Pareiga rūpintis, kad lordo Ramsėjaus taurė nebūtų tuščia, teko Maža- 
jam Valderiui, o Didysis Valderis pilstė gėrimus kitiems prie aukštojo sta- 
lo sėdintiems svečiams. Smirdžius buvo grandine prirakintas prie menės 
durų, kad savo smarve negadintų puotautojams apetito. Jis turėjo pavalgyti 
vėliau ir tenkintis likučiais, kuriuos malonės numesti lordas Ramsėjus. O 
šunys laisvai lakstė po menę ir tapo didžiausia vakaro pramoga: mat Modė 
ir Pilkoji Džeinė susipjovė su vienu iš lordo Stauto skalikų dėl itin mėsin- 
go kaulo, kurį jiems švystelėjo Vilas Trumpulis. Smirdžius buvo vienintelis 
žmogus menėje, kuris nežiūrėjo į tris besipjaunančius šunis. Jis nė akimir- 
kai nenuleido akių nuo Ramsėjaus Boltono. 

Šunų kova baigėsi mirtinai užpjovus šeimininko skaliką. Senas Stauto 
šuo ir negalėjo tikėtis pergalės. Jis vienas kovojo su dviem kalėmis, o Ram- 

sėjaus kalės buvo jaunos, stiprios ir piktos. Benas Bonsas, šunis mėgęs la- 
biau nei jų šeimininkas, kartą Smirdžiui papasakojo, kad visos kalės yra ga- 
vusios vardus valstiečių merginų, kurias Ramsėjus, dar būdamas pavainikis 
ir klajodamas su Dvoku, sumedžiojo, išprievartavo ir nužudė. „Bent jau tų, 
su kuriomis jis tikrai gerai pasismagino. O toms, kurios žliumbė, maldavo 
pasigailėti arba nebėgo, nebuvo suteikta tokia garbė ir jų vardais kalės ne- 
buvo pavadintos.“ Smirdžius neabejojo, jog viena kitos Dredforto šunidėse 
išaugusios vados kalytė bus pavadinta Kira. „Jis tas kales išmokė medžioti ir 
vilkus, - papasakojo jam Benas Bonsas. Smirdžius nieko jam neatsakė. Jis 
žinojo, kokius vilkus „mergaitės“ turėjo medžioti, bet visai nenorėjo matyti 
„mergaičių besipjaunančių dėl nukirsto jo kojos piršto. 

Dviem tarnams išnešant papjautą šunį, o su šluota, skuduru ir kibiru 
atėjusiai senai tarnaitei betvarkant krauju permirkusias nendres, kuriomis 
buvo išklotos grindys, staiga nuo stipraus vėjo gūsio menės durys atsilapo- 
jo ir, nūstūmę į šalį jaunus Stauto sargybinius nesveikai išblyškusiais vei- 
dais, vilkinčius odines liemenes bei aukso ir rusvos spalvos apsiaustus, į 
vidų įžengė keliolika vyrų pilkais šarviniais marškiniais, užsidėję geležinius 
pusšalmius. Puotautojai akimirksniu nuščiuvo, išskyrus tik lordą Ramsė- 
jų, jis švystelėjo šalin graužtą kaulą, rankove nusišluostė taukuotas lūpas ir, 
plačiai šypsodamasis, tarė: 

— Tėve... 

Dredforto lordas abejingai pažvelgė į puotos likučius, į negyvą šunį, į 
gobelenus ant sienų ir į Smirdžių, sukaustytą grandinėmis ir antrankiais. 

— Lauk, - tyliai, bet valdingai įsakė jis puotaujantiems. - Lauk iš čia. Visi. 

Palikę taures ir lėkštes, lordo Ramsėjaus vyrai pakilo nuo stalų. Benas 
Bonsas pasišaukė „mergaites“ ir jos išcimpino paskui jį, kai kurios vis dar 
įsikandusios po kaulą. Harvudas Stautas nerangiai nusilenkė ir, netaręs nė 
žodžio, išėjo iš menės. 

- Atkabink Smirdžiaus grandinę ir veskis jį, - burbtelėjo Ramsėjus Rūs- 
čiajam Eilinui, bet jo tėvas, mostelėjęs išbalusia ranka, jį sustabdė. 

— Ne, palik jį. 

Išėjo net lordo Ruzo sargybiniai ir uždarė menės duris. Nutilus užtrenk- 
tų durų aidui, Smirdžius atsitokėjo likęs menėje vienas su dviem Bolto- 
nais - tėvu ir sūnumi. 

— Mūsų dingusių Frėjų neradai. 

Šiuos žodžius Ruzas Boltonas ištarė ne kaip klausimą, o kaip teiginį. 

- Raiti grįžome į tą vietą, kurioje, pasak lordo Nėgės, jie išsiskyrė, bet 
„mergaitės pėdsakų neužuodė. 

— Klausinėjai apie juos miesteliuose ir tvirtovėse. 

- Tik tuščiai aušinau burną. Sprendžiant iš to, ką valstiečiai apskritai 
mato, jie visi tikriausiai akli. - Ramsėjus gūžtelėjo. - Ar tai svarbu? Kelių 

Frėjų pasaulis nepasiges. Jei mums prireiks vieno kito Frėjaus, Dvyniuose 
jų - nors vežimu vežk. 

Lordas Ruzas nuo kriaukšlės atsilaužė kąsnelį duonos ir jį suvalgė. 

— Hostinas ir Einis labai sielvartauja... 

- Jei nori, tegul ieško patys. 

- Lordas Vimanas kaltina save. Jo pasiklausius atrodo, kad jis ypač buvo 
pamėgęs Reigarą. 

Lordas Ramsėjus vis sunkiau tvardė įtūžį. Smirdžius tai matė iš jo lūpų 
linijos ir iš ant kaklo iššokusių gyslų. 

— Kvailiai! Jiems reikėjo likti su Manderliu. 

Ruzas Boltonas gūžtelėjo. 

- Lordo Vimano neštuvai juda vėžlio žingsniu... ir, žinoma, jo šviesybės 
sveikata ir kūno apimtis tokia, kad jis negali keliauti ilgiau nei kelias valan- 
das per dieną, o ir per tą laiką dažnai sustoja pavalgyti. Frėjai nekantravo 
greičiau pasiekti Baroutoną ir prisidėti prie savo giminaičių. Argi galima 
juos kaltinti, kad atsiskyrė ir nujojo pirmi? 

- Jei tikrai nujojo... Tu tiki Manderliu? 

Šviesiai pilkos Ramsėjaus tėvo akys žybtelėjo. 

- Tau susidaro toks įspūdis? Ir vis dėlto... Jo šviesybė lordas prislėgtas 
baisaus sielvarto. 

- Bet ne tokio baisaus, kad negalėtų valgyti. Lordas Paršas tikriausiai pa- 
siėmė bent pusę Baltojo Uosto podėliuose sukaupto maisto. 

— Darda keturiasdešimt dengtų vežimų, kuriuose prikrauta daugybė sta- 
tinių paprasto ir prieskoniais gardinto vyno ir statinaičių su ką tik pagauto- 
mis nėgėmis, varoma banda ožkų, šimtas kiaulių, gabenama pintinės krabų 
ir austrių, milžiniška menkė... Lordas Vimanas mėgsta pavalgyti. Tikriau- 
siai ir pats atkreipei dėmesį. 

— Atkreipiau dėmesį, kad jis nepaėmė įkaitų. 

- Ir aš tai pastebėjau. 

— Ką ketini daryti? 

— Padėtis gana kebli. - Lordas Ruzas rado tuščią taurę, staltiesės kraštu 
ją iššluostė ir prisipylė iš ąsočio. - Rodos, ne vien Manderlis puotauja... 

- Tau mano grįžimo proga derėjo iškelti puotą, - priekaištingai tarė 
Ramsėjus, - ir ji turėjo vykti Barouhole, o ne šioje menkoje piliūkštėje. 

— Barouholas ir jo virtuvė man nepriklauso ir negaliu jais naudotis kada 
panorėjęs, - taikiai paaiškino jam tėvas. - Aš čia tik svečias. Pilis ir miestas 
priklauso ledi Dastin, o ji tavęs nekenčia. 

Ramsėjaus veidas apsiniaukė. 

- Jei nurėžčiau jai papus ir sušerčiau savo „mergaitėms“, ar tada jos ne- 
apykanta man išgaruotų? Jei nudirčiau jai odą ir pasisiūčiau iš jos batus, ar 
tada ledi mane pamėgtų? 


432 GEORGE R. R. MARTIN 


— Vargu. O už tuos batus tektų brangiai sumokėti. Per juos netektume 
Baroutono, taip pat Dastinų ir Risvelių paramos. - Ruzas Boltonas atsisė- 
do prie stalo priešais sūnų. - Barbrėja Dastin - jaunesnioji mano antrosios 
žmonos sesuo, Rodriko Risvelio duktė ir Rodžerio, Rikardo bei mano ben- 
dravardžio Ruzo Risvelio pusseserė. Ji labai mėgo mano velionį sūnų ir įta- 
ria, jog tu kaltas dėl jo mirties. Nuoskaudas ledi Barbrėja prisimena tikrai 
ilgai. Ir už tai turi būti jai dėkingas. Baroutonas toks ištikimas Boltonams 
tik todėl, kad dėl savo vyro mirties ledi Barbrėja vis dar kaltina Nedą Starką. 

- Ji - ištikima?! - įsiutęs šūktelėjo Ramsėjus. - Ji tik spjaudo man į veidą. 
Vieną gražią dieną jos brangųjį medinį miestą padegsiu. Galės spjaudytis 
tada - pažiūrėsime, ar tomis seilėmis jai pavyks užgesinti liepsnas. 

Ruzas taip susiraukė, tarsi alus, kurį jis gurkšnojo, staiga būtų prarūgęs. 

— Būna akimirkų, kai suabejoju, ar gimei iš mano sėklos. Tarp mano 
protėvių buvo visokių žmonių, bet... nė vieno kvailio. Ne, patylėk, jau gana 
tavęs prisiklausiau. Iš tiesų, dabar mes atrodome stiprūs. Turime galingų 
draugų - Lanisterių ir Frėjų, - be to, kad ir nelabai norėdami, mus palaiko 
didžioji dalis šiaurės lordų, bet... kaip manai, kas nutiks, kai atsiras kuris 
nors iš Nedo Starko sūnų? 

Visi Nedo Starko sūnūs mirę, pagalvojo Smirdžius. Robas nužudytas Dvy- 
niuose, o Branas ir Rikonas... Mes pamerkėme jų galvas į degutą... Jis kentė 
pulsuojantį galvos skausmą ir nenorėjo galvoti apie tai, kas dėjosi prieš jam 
sužinant tikrąjį savo vardą. Kai kurie dalykai buvo per daug skaudūs pri- 
siminti, kai kurios mintys - tokios pat skausmingos kaip Ramsėjaus peilis 
odai dirti... 

- Starko vilkiukai žuvę, - tarė Ramsėjus ir šliūkštelėjo į savo taurę dar 
šlakelį alaus. - Ir jie neprisikels. Tegul tik čia pasirodo šlykštūs jų snukiai ir 
mano „mergaitės“ kaipmat tuos vilkus sudraskys. Kuo greičiau jie čia ateis, 
tuo greičiau vėl juos nužudysiu. 

Vyresnysis Boltonas sunkiai atsiduso. 

— Ir vėl? Neabejoju, kad tau susipynė liežuvis. Tu tikrai nenužudei lordo 
Edardo sūnų - tų dviejų berniukų, kuriuos mes taip mylėjome. Tai padarė 
Teonas Perbėgėlis, pameni? Kaip manai, kiek ir šiaip jau nelabai patikimų 
draugų išsaugotume, jei paaiškėtų tiesa? Mums liktų tik ledi Barbrėja, kurią 
nudyręs pasisiūtum batus, bet... prastus batus. Žmogaus oda gerokai plo- 
nesnė už jaučio ir ilgai nelaikys. Karaliaus dekretu dabar esi Boltonas. Tad ir 
elkis kaip Boltonas. Apie tave jau ima sklisti gandai, Ramsėjau. Girdžiu juos 
kiekviename žingsnyje. Žmonės tavęs bijo. 

- Ir gerai. 

— Klysti. Tai negerai. Apie mane niekada nesklandė jokios kalbos. Jei 
būtų buvę kitaip, manai, dabar čia sėdėčiau? Gali linksmintis kaip tinka- 
mas, dėl to tau nepriekaištausiu, bet negali daryti to atvirai. Taika mano že- 
mėse ir ramūs žmonės. Būtent taip visuomet valdydavau. Ir tu taip daryk. 

- Tai dėl to palikai ledi Dastin ir savo kiaulę žmoną? Kad atjotum čia ir 
lieptum man aprimti? 

- Visai ne. Yra naujienų, kurias turėtum žinoti. Lordas Stanis pagaliau 
paliko Sieną. 

Tai išgirdęs, Ramsėjus ėmė keltis nuo stalo, o putlias ir taukuotas jo lū- 
pas iškreipė šypsena. 

— Ar jis žygiuoja į Dredfortą? 

— Deja, ne. Arnolfas to niekaip nesupranta. Jis dievagojasi padaręs viską, 
kad įviliotų Stanį į spąstus. 

— Kaip tik mąsčiau... Pradrėksk Karstarkui odą ir rasi Starką. 

— Po to, kaip Jaunasis Vilkas „padraskė“ lordą Rikardą, galbūt tai jau 
nėra tokia akivaizdi tiesa, kokia buvo anksčiau. Bet nesvarbu. Lordas Stanis 
atkovojo iš geležinių Gūdmiškį ir grąžino pilį Gloveriams. O dar blogiau, 
kad prie jo prisidėjo kalnuose įsikūrusios giminės: Vuliai, Norėjai, Lidliai ir 
visos kitos. Jo kariuomenė nuolat pildosi. 

— Mūsiškė vis tiek gausesnė. 

— Dabar - taip. 

— Tai dabar laikas jį sutriuškinti. Leisk man žygiuoti į Gūdmiškį. 

- Pirma privalai vesti. 

Ramsėjus trinktelėjo taurę į stalą ir ant staltiesės ištiško ant dugno liku- 
sių alaus drumzlių. 

— Nuo laukimo mane jau vemti verčia. Turime merginą, turime medį, 
turime ir užtektinai lordų, kurie paliudys santuoką. Vesiu ją rytoj, užtaisy- 
siu sūnų ir išžygiuosiu su kariuomene dar nespėjus išdžiūti jos mergauti- 
niam kraujui. 

Ji melsis, kad išvyktum į karo žygį, dingtelėjo Smirdžiui, ir dar melsis, kad 
niekada nebegrįžtum pas ją į lovą. 

- Sūnų tu jai užtaisysi, - sutiko Ruzas Boltonas, - bet ne čia. Nuspren- 
džiau, kad su ta mergina turi tuoktis Vinterfele. 

Tokia perspektyva lordo Ramsėjaus, rodos, visai neviliojo. 

— Vinterfelą sulyginau su Žeme, gal jau pamiršai? 

— Aš nepamiršau, bet tau, rodos, vėl aptemo atmintis... Geležiniai su- 
griovė Vinterfelą ir išžudė visus jo žmones. Teonas Perbėgėlis. 

Ramsėjus įtariai nužvelgė Smirdžių. 

— Na taip, tai buvo jo darbas, ir vis dėlto... nori kelti vestuves tuose griu- 
vėsiuose? 

- Net sunaikintas ir virtęs griuvėsiais, Vinterfelas tebėra Arijos namai. 
Nerasi geresnės vietos jai vesti, sugulti su ja ir pareikšti savo pretenzijoms į 
tą pilį. Bet tai dar ne viskas. Jei su kariuomene žygiuotume pas Stanį, būtu- 
me visai kvaili. Tegul jis pas mus žygiuoja. Jis per daug atsargus, kad ateitų 
į Baroutoną, bet... žygiuoti į Vinterfelą tiesiog privalo. Jo kalnų genčių vyrai 
tikrai nepaliks savo brangiojo Nedo dukters tokio žmogaus kaip tu malonei. 

Stanis turės žygiuoti į Vinterfelą arba rizikuos prarasti genčių paramą, be 
to... būdamas rūpestingas kariuomenės vadas, į šį žygį jis sukvies visus savo 
draugus ir sąjungininkus. Taip pat ir Arnolfą Karstarką. 

Ramsėjus apsilaižė suskirdusias lūpas. 

— O tada mes jį sučiupsime. 

- Jei dievai panorės. - Ruzas pakilo nuo stalo. - Tuoksiesi Vinterfele. 
Pranešiu lordams, kad išvykstame po trijų dienų, ir pakviesiu juos mūsų 
lydėti. 

- Esi Šiaurės sergėtojas. Įsakyk jiems. 

- Savo tikslą pasieksiu ir juos pakvietęs. Mandagiu elgesiu pasaldintos 
valdžios skonis daug geresnis. Jei viliesi kada nors pats valdyti, geriau pra- 
dėk mokytis jau dabar. - Dredforto lordas žvilgtelėjo į Smirdžių. - Ir... nu- 
imk grandines savo augintiniui. Jis keliaus su manimi. 

- Su tavimi? Kur? Jis mano. Negali jo pasiimti. 

Šie žodžiai Ruzą, rodos, pralinksmino. 

— Viską, ką turi, gavai iš manęs. Nepamiršk to, pavainiki. O jei kalbėsime 
apie jį... apie Smirdžių... Jei nespėjai visiškai šio vyro sužlugdyti, jis dar galė- 
tų būti mums naudingas. Jei nenori, kad prakeikčiau tą dieną, kai išprievar- 
tavau tavo motiną, atsinešk raktus ir nuimk jam grandines. 

Smirdžius matė, kaip Ramsėjus vyptelėjo, matė jo lūpų kampučiuose 
blizgančias seiles. Ir baiminosi, kad jis, išsitraukęs durklą, nešoktų ant stalo. 
Bet Ramsėjus tik nuraudo, nusuko savo blyškias akis nuo tokių pat šviesiai 
pilkų tėvo akių ir išėjo ieškoti raktų. Bet priklaupęs atrakinti Smirdžiui rie- 
šus ir kulkšnis kaustančių antrankių, jis pasilenkė arčiau ir sušnabždėjo: 

— Mano tėvui nieko nesakyk ir prisimink kiekvieną jo ištartą žodį. Kad 
ir ką šnekėtų ta kalė Dastin, aš tave susigrąžinsiu. Kas tu toks? 

- Smirdžius, milorde. Tavo tarnas. Smirdžius, rimuojasi su „pirdžius“. 

- Rimuojasi. Kai tėvas tave grąžins, nukirsiu tau dar vieną rankos pirštą. 
Leisiu pačiam pasirinkti, kurį. 

Smirdžius nesusivaldė ir apsipylė ašaromis. 

— Kodėl? - kūkčiodamas paklausė. - Niekada neprašiau tavo tėvo, kad 
mane pasiimtų. Darysiu viską, ką nori, tarnausiu, klausysiu... Aš... Maldau- 
ju, nereikia kirsti... 

Ramsėjus skėlė Smirdžiui antausį. 

- Gali jį pasiimti, - tarė jis tėvui. - Jis net žmogaus vardo nevertas. Nuo 
jo dvokia taip, kad man net nosį riečia. 

Kai jie išėjo į kiemą, iškilęs virš medinių Baroutono sienų tekėjo mė- 
nulis. Smirdžius girdėjo per neaukštas kalveles, besidriekiančias už miesto, 
švilpiant vėją. Barouholą nuo kuklaus Harvudo Stauto pilies bokšto skyrė 
mažiau nei mylia. Lordas Boltonas pasiūlė Smirdžiui arklį. 

- Joti galėsi? 

- Aš... Milorde... Rodos, galėsiu. 

— Voltonai, padėk jam užlipti ant arklio. 

Net ir nuėmus antrankius, Smirdžius judėjo kaip senis. Iš jo buvo likę 
vien kaulai ir oda, ši kabojo susiraukšlėjusi ir padribusi, o Rūstusis Eilinas ir 
Benas Bonsas sakė, kad Smirdžius iš baimės trūkčioja. Be to, jis taip dvokė, 
kad... jam sėdant į balną nuo tos smarvės net kumelė ėmė baidytis. 

Tačiau šiaip jau kumelė buvo romi ir žinojo kelią į Barouholą. Jiedviem 
jojant pro vartus, lordas Boltonas prisigretino prie Smirdžiaus. Sargybiniai 
jojo gerokai atsilikę, laikydamiesi pagarbaus atstumo. 

— Kaip turėčiau tave vadinti? - pasiteiravo lordas, jųdviejų arkliams ris- 
nojant plačiomis ir tiesiomis Baroutono gatvėmis. 

Smirdžius, aš - Smirdžius, rimuojasi su „pirdžius“. 

- Tegul lordas būna toks malonus, - atsakė jis, - ir vadina mane Smir- 
džiumi. 

— Milordas... - burbtelėjo Boltonas, parodydamas savo dantų kraštelius. 
Šis jo vypsnis atstojo šypseną. 

— Milorde... Aš pasakiau... 

- Savo kalba, kiekvienu tariamu žodžiu išsiduodi, kur ir kuo esi gimęs. 
Jei nori šnekėti kaip tikras valstietis, tark šį žodį taip, tarsi tavo burna būtų 
pilna dumblo arba būtum per kvailas suvokti, kad tai - ne vienas, o du 
žodžiai. 

- Jei milordas taip pageidauja... 

- Jau geriau. Bet tu tikrai pasibaisėtinai smirdi. 

— Taip, milorde. Maldauju atleisti, milorde. 

— Kodėl? Dėl tos smarvės kaltas mano sūnus, o ne tu. Puikiai tai supran- 
tu. - Jiedu prajojo pro arklides ir užeigą uždarytomis langinėmis, ant kurios 
iškabos dažais buvo nupieštas kviečių pėdas. Smirdžius išgirdo pro langus 
sklindančią muziką. - Pažinojau ir aną Dvoką. Jis dvokė, bet ne dėl to, kad 
nesiprausdavo. Tiesą sakant, dar niekada nebuvau sutikęs švaresnio žmo- 
gaus. Jis maudydavosi tris kartus per dieną, o į plaukus prisikaišydavo gėlių 
kaip kokia mergelė. Kartą, kai dar buvo gyva antroji mano žmona, sučiu- 
pome jį, vagiantį iš jos miegamojo kvepalus. Už tai liepiau Dvoką išplakti ir 
skyriau jam dvylika rykščių. Net jo kraujas dvokė. Kitais metais jis pamėgi- 
no vėl. Tik šį kartą kvepalus išgėrė ir vos nenumirė. Niekas nepadėjo. Dvo- 
kas dvokė iš prigimties. Prasčiokai sakydavo, jog tai - prakeiksmas. Girdi, 
dievai paskandino jį smarvėje, kad žmonės žinotų, jog pūva jo siela. Senasis 
mano meisteris primygtinai tvirtino, girdi, ta smarvė yra ligos požymis, bet 
vaikinas tik dvokė, o šiaip buvo sveikas ir stiprus kaip dvimetis bulius. Šalia 
jo niekas negalėdavo ištverti, tad jis miegodavo kiaulidėje, kol... vieną gra- 
žią dieną prie mano pilies vartų pasirodė Ramsėjaus motina ir pareikalavo, 
kad duočiau tarną savo pavainikiui, kuris augdamas darėsi vis pasiutesnis 
ir neklusnesnis. Daviau jai Dvoką. Tai turėjo būti pokštas, tačiau netrukus 
jiedu su Ramsėjumi tapo neišskiriami. Vis svarstau, ar Ramsėjus sugadino 

Dvoką, ar... Dvokas Ramsėjų? - Jo šviesybė lordas pažvelgė į Smirdžių savo 
šviesiomis ir keistomis kaip dvi mėnesienos akimis. - Ką jis šnabždėjo, seg- 
damas tau antrankius? 

- Jis... Jis sakė... - Liepė nieko tau nepasakoti. Žodžiai įstrigo Smirdžiui 
gerklėje ir jis ėmė kosėti. 

- Giliai kvėpuok. Žinau, ką jis tau sakė. Liepė mane šnipinėti ir saugoti 
jo paslaptis. - Boltonas nusijuokė. - Tarsi Ramsėjus turėtų paslapčių. Rūs- 
tusis Eilinas, Lutonas, Kailialupys ir kiti... Kaip jis mano, iš kur jie visi atsi- 
rado? Negi Ramsėjus nuoširdžiai tiki, kad tie vyrai - jo žmonės? 

- Jo žmonės, - pakartojo Smirdžius. Rodės, lordas Boltonas laukia jo at- 
sakymo, bet Smirdžius nesumojo, ką pasakyti. 

— Ar mano pavainikis kada nors pasakojo, kaip jį pradėjau? 

Tai Smirdžius žinojo, tad su palengvėjimu atsikvėpė. 

- Taip... milorde. Sutikai jo motiną jodinėdamas, tave pribloškė jos gro- 
žis ir ją įsimylėjai. 

- Įsimylėjau? - nusijuokė Boltonas. - Jis taip ir pasakė? Rodos, vaikinas 
turi dainiaus sielą, nors... jei tiki jo dainele, tikriausiai esi didesnis neišma- 
nėlis už aną Dvoką. Netiesa net tai, kad aš jodinėjau. Prie Verkiančio upokš- 
nio medžiojau lapę, atsitiktinai prijojau malūną ir pamačiau jauną moterį, 
upokšnyje velėjančią žlugtą. Senas malūnininkas buvo pasičiupęs jauną 
žmoną, dukart už jį jaunesnę merginą. Ji buvo aukšta, liekna, lanksti ir atro- 
dė sveika. Ilgakojė, mažomis stangriomis tarsi dvi prinokusios slyvos krūti- 
mis. Kaip prasčiokė - tikrai graži. Užsigeidžiau tos moters vos ją pamatęs. 
Tai buvo man priklausanti rinkliava. Meisteriai tau paaiškins, jog karalius 
Džaheiris, norėdamas įtikti savo vaidingai karalienei, panaikino lordo teisę 
praleisti pirmą naktį su kiekviena tekančia mergina, bet ten, kur valdo seni 
dievai, tebegalioja ir seni papročiai. Amberiai, nors tai ir neigia, taip pat 
naudojasi pirmosios nakties teise. Taip pat elgiasi ir kai kurios kalnų gentys, 
o Skagose... Net širdamedžiai mato tik pusę to, ką jie išdarinėja Skagose. 

Tas malūnininkas vedė be mano sutikimo ir žinios. Jis mane apgavo. 
Tad, jį pakoręs, pasinaudojau savo teise po medžiu, ant kurio šakos kybojo 
jo lavonas. Tiesą pasakius, ta moteris nebuvo verta net pakarti. Lapė irgi pa- 
spruko, o mums grįžtant į Dredfortą apšlubo mano geriausias eržilas, todėl 
ta diena išvis buvo nesėkminga. 

Po metų tai moteriai nepristigo įžūlumo ateiti į Dredfortą su klykian- 
čiu raudonveidžiu pabaisa ant rankų ir pareikšti, kad jis - mano sūnus. 
Man reikėjo motiną nuplakti, o kūdikį įmesti į šulinį, bet... jo akys tikrai 
buvo kaip mano. Ta moteris man papasakojo, kad jos pakarto vyro brolis, 
pamatęs kūdikio akis, baisiai ją sumušė ir išvarė iš malūno. Tai mane suer- 
zino, todėl malūną atidaviau jai, o broliui nupjoviau liežuvį, kad nubėgęs 
į Vinterfelą neimtų pliaukšti istorijų, galinčių sudrumsti lordui Rikardui 
ramybę. Kasmet siųsdavau tai moteriai keletą kiaulių, būrį vištų ir kapšą 

žvaigždžių tikėdamasis, jog, už tai atsilygindama, ji niekada neatskleis savo 
sūnui, kas jo tėvas. Visada valdžiau taip, kad mano žemėse viešpatautų tai- 
ka, o žmonės būtų ramūs. 

— Puikiai valdei, milorde. 

- Bet ta moteris man nepakluso. Pats matai, koks yra Ramsėjus. Ji dėl to 
kalta, ji ir anas Dvokas: jiedu vis nesiliovė šnabždėti vaikinui į ausį ir aiškin- 
ti, kokias jis turi teises. Ramsėjus turėjo malti grūdus ir būti patenkintas. Ar 
jis rimtai mano, jog kada nors galėtų valdyti šiaurę? 

- Jis kaunasi už tave, - leptelėjo Smirdžius. - Jis stiprus. 

- Ir buliai stiprūs. Ir lokiai. Mačiau savo pavainikį besikaunantį. Negali- 
ma kaltinti vien jo. Jo mokytojas buvo Dvokas, o jis nebuvo ragavęs karybos 
meno. Sutinku, Ramsėjus žiaurus, bet kalaviju mojuoja nelyginant mėsi- 
ninkas kapokle. 

- Jis nieko nebijo, milorde. 

— O turėtų bijoti. Tik tas, kuris bijo, šiame melo ir išdavysčių pasaulyje 
gali likti gyvas. Net čia, Baroutone, krankliai suka ratus laukdami, kada ga- 
lės prisilesti mūsų lavonų. Servinais ir Tolhartais pasitikėti negalima, mano 
storulis draugas lordas Vimanas rengia išdavystę, o Kekšių Siaubas... Gal 
Amberiai ir atrodo kvailoki, bet iš tiesų jie žiaurūs ir sukti. Jų visų Ramsėjui 
derėtų bijoti, kaip prisibijau aš. Kai kitą kartą jį pamatysi, taip ir pasakyk. 

- Pasakyti... pasakyti jam, kad bijotų? - Vien pagalvojus apie tai, Smir- 
džiui pasidarė bloga. - Milorde, aš... Jei pasakyčiau, jis... 

- Žinau. - Lordas Boltonas atsiduso. - Jo blogas kraujas. Ramsėjui rei- 
kėtų jo nuleisti. Dėlės išsiurbia ir blogą kraują, ir įtūžį, ir skausmą. Apimtas 
tokio pykčio, joks žmogus negali blaiviai mąstyti. Bet Ramsėjus... Bijau, kad 
nešvariu jo krauju apsinuodytų net dėlės. 

- Jis - vienintelis tavo sūnus. 

- Taip. Dabar. Kadaise turėjau ir kitą sūnų. Domeriką. Jis buvo tylus, 
bet labai mandagus vaikinas. Ketverius metus tarnavo ledi Dastin pažu, o 
dar trejus praleido Slėnyje kaip lordo Redforto ginklanešys. Jis skambino 
aukštąja arfa, skaitė knygas ir jodinėjo kaip vėjas. Žirgai... Dėl žirgų vaiki- 
nas buvo pametęs galvą, ledi Dastin ir šiandien tau patvirtintų. Jo aplenkti 
nepavykdavo net lordo Rikardo dukteriai, o ta mergina pati buvo pusiau 
kumelė. Redfortas sakydavo, kad riterių turnyruose Domeriko laukia puiki 
ateitis. Didis riterių turnyro kovotojas pirmiausia turi būti geras raitelis. 

— Taip, milorde. Domerikas. Aš... šį vardą esu girdėjęs. 

— Ramsėjus jį nužudė. Meisteris Utoras tvirtino, kad Domerikas mirė 
nuo vidurių ligos, bet iš tiesų jį pražudė nuodai. Slėnyje Domerikas džiau- 
gėsi Redforto sūnų draugija. Jis norėjo, kad su juo būtų brolis, tad nujojo 
į šiaurę, prie Verkiančio upokšnio ieškoti pavainikio. Uždraudžiau jam tai 
daryti, bet Domerikas buvo suaugęs vyras ir manė, kad šiuos reikalus iš- 
mano geriau už tėvą. Dabar jo kaulai ilsisi palaidoti Dredforte, kartu su dar 

lopšyje mirusių brolių kaulais, o man liko tik Ramsėjus. Pasakyk man, mi- 
lorde... Jei giminaičio žudikas yra pasmerktas, ką daryti tėvui, kai vienas jo 
sūnus nužudo kitą? 

Išgirdęs šį klausimą, Smirdžius išsigando. Kartą jis girdėjo Kailialupį pa- 
sakojant, kad Mergvaikis nužudė tikrą savo brolį, bet nedrįso tikėti, jog tai 
tiesa. Jis galėjo ir suklysti. Broliai kartais miršta, tai nereiškia, kad jie buvo 
nužudyti. Ir mano broliai mirė, bet aš jų nežudžiau. 

— Milordas dabar turi kitą žmoną ir ji pagimdys jam sūnų. 

— Manai, pavainikiui tai patiks? Ledi Valda - viena iš Frėjų, be to, jaučiu, 
kad ji vaisinga. Keista, bet savo storulę žmoną labai pamėgau. Dvi pirmo- 
sios mano žmonos lovoje nė necyptelėdavo, o šioji klykia ir trūkčioja. Man 
tai labai patinka. Jei Valda pagimdys man tiek sūnų, kiek sušveičia vaisi- 
nių pyragaičių, netrukus Dredforte Boltonams ims trūkti vietos. Žinoma, 
Ramsėjus juos visus nužudys. Bet tai - tik į gera. Aš jau nesulauksiu, kol tie 
sūnūs užaugs, o mažamečiai lordai - nelaimė bet kuriai giminei. Ir vis dėlto 
Valda jų gedės. 

Smirdžiui išdžiūvo gerklė. Jis girdėjo vėją, tarškinantį nuogas abipus ga- 
tvės augančių guobų šakas. 

— Milorde... Ar galiu paklausti? Kam tau manęs prireikė? Juk iš ma- 
nęs nėra jokios naudos, aš beveik nebe žmogus, esu visiškai žlugęs ir... ta 
smarvė... 

- Išsimaudysi, persirengsi ir nesmirdėsi. 

— Maudytis? - Iš baimės Smirdžių net šaltis nukrėtė. - Geriau... geriau 
ne, milorde. Prašau... Aš turiu... žaizdų, o... šie drabužiai... juos man davė 
lordas Ramsėjus ir... uždraudė juos nusivilkti, nebent jis pats lieptų... 

— Dėvi skarmalus, - neprarasdamas kantrybės paaiškino lordas Bolto- 
nas. - Suskretusius skudurus, suplyšusius ir dvokiančius krauju ir šlapimu. 
Be to, jie per ploni. Tau tikriausiai šalta. Apvilksime tave ėriuko vilnos dra- 
bužiais, švelniais ir šiltais. Gal duosime net apsiaustą su kailiniu pamušalu. 
Ar norėtum“ | 

— Ne. 

Jis negalėjo leistis nurengiamas, negalėjo sutikti, kad jie atimtų lordo 
Ramsėjaus duotus drabužius. Negalėjo leisti, kad jie pamatytų jo kūną. 

— O gal mieliau vilktumeisi šilkus ir aksomus? Pamenu, anksčiau tokius 
drabužius labai mėgai. 

— Ne! - šaižiai riktelėjo Smirdžius. - Ne, noriu tik šių drabužių. Smir- 
džiaus drabužių. Aš Smirdžius, rimuojasi su „pirdžius“. - Jo širdis daužėsi 
kaip pašėlusi, o balsas buvo spigus, persmelktas baimės. - Ir maudytis ne- 
noriu. Prašau, milorde, neatimk iš manęs šių drabužių. 

— Gal bent duotum mums juos išskalbti? 

- Ne. Ne, milorde. Maldauju... 


ŠOKIS SU DRAKONAIS 439 


Smirdžius abiem rankomis prisispaudė prie krūtinės tuniką ir sėdėda- 
mas balne susigūžė, mat šiek tiek baiminosi, kad Ruzas Boltonas neįsakytų 
savo sargybiniams išrengti jo tiesiog čia, gatvėje. 

- Kaip nori. - Blyškios kaip mėnesiena Boltono akys žvelgė visiškai abe- 
jingai, tarsi negyvos. - Tik žinok, kad tavęs neskriausiu. Už daug ką esu tau 
dėkingas. 

- Šit kaip? - Vidinis balsas Smirdžiui klykte klykė: Tai spąstai, jis su ta- 
vimi žaidžia, sūnus kaip du vandens lašai panašus į tėvą! Lordas Ramsėjus 
nuolat žlugdydavo jo viltis. - Už... už ką esi man dėkingas, milorde? 

— Už šiaurę. Starkai buvo nugalėti ir pasmerkti žlugti tą naktį, kai užėmei 
Vinterfelą, - tarė lordas Ruzas ir, atsainiai mostelėjęs ranka, pridūrė: - O 
visa kita - tik kivirčai dėl karo grobio. 

Ši trumpa kelionė baigėsi jiedviem pasiekus medines Barouholo sienas. 
Virš kampuotų kvadratinių bokštų vėjyje plevėsavo vėliavos: Dredforto vy--. 
ras nudirta oda, Servinų kovos kirvis, Tolhartų pušys, Manderlio vandenis, 
sukryžiuoti senojo lordo Loko raktai, Amberio milžinas ir Flinto akmeninė 
plaštaka, taip pat Hornvudo briedis. Stautų giminę simbolizavo pora su- 
remtų rusvų ir aukso spalvos gegnių, Sleitų giminę - pilkas skydas su baltais 
kaip sniegas dvigubais apvadais. Keturios žirgų galvos reiškė keturis Risve- 
lius iš Šaltinių: viena buvo pilka, kita juoda, trečia auksinė, o ketvirta ruda. 
Juoką kėlė tai, kad Risveliai negebėjo susitarti net dėl savo herbo spalvos. 
Iškilę virš visų kitų, plaikstėsi elnias ir liūtas, priklausantys berniukui, už 
tūkstančio lygų sėdinčiam Geležiniame soste. 

Pro sargo namelį jiedviem jojant į žole apaugusį kiemą, kur netrukus ar- 
klininkai atskubėjo paimti jų žirgų, Smirdžius išgirdo sukantis seno vėjinio 
malūno sparnus. 

— Prašyčiau eiti čia. 

Lordas Boltonas nusivedė jį link pilies bokšto, ant kurio buvo iškeltos 
velionio lordo Dastino ir jo našlės vėliavos. Jo herbe buvo pavaizduoti su- 
kryžiuoti ilgieji kirviai, o virš jų - karūna smailia viršūne; jos herbas buvo 
keturskiltis, su jos vyro giminės simboliais ir Rodriko Risvelio auksine žir- 
go galva. 

Plačiais mediniais laiptais lipant į menę, Smirdžiui ėmė tirtėti kojos. 
Jis stabtelėjo pailsėti ir, pakėlęs akis, apžvelgė žole apžėlusius Didžiosios 
Kalvos šlaitus. Vieni tikino, girdi, ta kalva - tai Pirmojo Karaliaus, atvedu- 
sio Pirmuosius Žmones į Vesterosą, kapas. Kiti šnekėjo, jog, sprendžiant 
iš kalvos dydžio, ten tikriausiai palaidotas koks nors milžinų karalius. 
O buvo ir tokių, kurie sakė, kad tai ne kapas, o paprasčiausia kalva, bet, 
jeigu jie buvo teisūs, ji dunksojo vieniša, mat didžioji dalis krašto buvo lygi 
ir vėjų gairinama. 

Menėje prie židinio stovėjo moteris ir šildėsi rankas prie gęstančio 
ugniakuro žarijų. Nuo galvos iki kojų ji buvo apsirengusi juodai, be jokių 

aukso papuošalų ar brangakmenių, tačiau akivaizdžiai buvo aukštos kilmės. 
Nors jos burnos kampučiuose ir aplink akis buvo pilna raukšlių, ji stovėjo 
tiesi, graži ir nė trupučio nesusikūprinusi. Pusė jos plaukų tebebuvo rudi, 
kita pusė - jau pražilę ir moteris buvo susisukusi juos į našlei pritinkantį 
kuodą ant viršugalvio. 

— Kas jis? - prabilo moteris. - Kur mano berniukas? Ar tavo pavainikis 
atsisakė jį atiduoti? Ar šis senis ir yra... ak, dievai gerieji, kokia čia smarvė? 
Ar ši būtybė apsidergė? 

— Jis buvo pas Ramsėjų. Ledi Barbrėja, leisk tau pristatyti teisėtą Galežies 
salų lordą, Teoną iš Greidžojų giminės. 

Ne, pagalvojo Smirdžius, ne, neminėk šio vardo, nes Ramsėjus tave išgirs, 
jis sužinos, vis tiek sužinos ir mane nubaus. 

Moteris apmaudžiai vyptelėjo. 

— Ne tokį Teoną tikėjausi išvysti. 

- Kitokio neturime. 

— Ką tavo pavainikis jam padarė? 

- - Manau, kad nudyrė dalį odos. Nukirto kelias kūno dalis. Bet ne tas, 
kurių netekus grėstų pavojus gyvybei. 

— Arjis pamišęs? 

— Gali būti. Ar tai svarbu? 

Ilgiau šio pokalbio Smirdžius neištvėrė. 

- Maldauju, milorde, miledi, čia kažkokia klaida. - Jis puolė ant kelių 
drebėdamas kaip žiemą vėtros blaškomas lapas, o subjaurotu jo veidu ėmė 
srūti ašaros. - Aš - ne jis, aš ne perbėgėlis, jis žuvo Vinterfele. Mano vardas 
Smirdžius. - Jis privalėjo prisiminti savo vardą. - Rimuojasi su žodžiu „pir- 
džius“... 


TIRIONAS 


S elesoriui Kvoreinui“ išplaukus iš Volančio, Penė iš kajutės išlindo 
443 LJ tik septintą dieną, - išropojo ant denio nelyginant baikšti miško gy- 
ventoja, pabudusi po ilgo žiemos miego. Temo ir raudonasis žynys didelėje 
geležinėje gorėje, pastatytoje vidury laivo denio, kaip visada, užkūrė nak- 
tinį laužą, o įgula susirinko prie jo melstis. Duslus tarsi būgno bumbsėji- 
mas Mokvoro balsas, rodės, sklinda iš jo įspūdingai plačios krūtinės gelmių. 
„Dėkojame tau už saulę, kuri mus šildo, - garsiai meldėsi jis. - Dėkojame 
tau už žvaigždes, serginčias mus, plaukiančius per šaltą ir tamsos gaubiamą 
jūrą.“ Žynys buvo stambus vyras, aukštesnis už serą Džorą ir bene du kartus 
už jį storesnis, ir vilkėjo skaisčiai raudonus drabužius su oranžinėmis atlaso 
liepsnomis, puošiančiomis rankoves, skvernų kraštus ir apykaklę. Jo kūno 
oda buvo juoda kaip derva, o žili plaukai balti kaip sniegas; jam ant skruos- 
tų ir kaktos puikavosi ištatuiruotos geltonos ir oranžinės liepsnos. Žynys tu- 
rėjo geležinę lazdą, ilgiu prilygstančią jo ūgiui, kurios galą puošė drakono 
galva. Kai kitu lazdos galu jis dunkstelėdavo į denį, drakonas pražiodavo 
nasrus ir išspjaudavo spragsinčios žalios liepsnos pliūpsnį. 

Žyniui atitarė jo sargybiniai, penki Liepsnojančios Rankos kariai vergai. 
Jie giedojo senąja Volančio kalba, bet Tirionas buvo girdėjęs nemažai šių 
maldų, kad suvoktų jų esmę. „Uždek mūsų laužą ir gink mus nuo tamsos, 
ir taip toliau, apšviesk mums kelią ir suteik jaukios šilumos, naktis tamsi ir 
kupina pavojų, saugok mus nuo visko, kas baugina, ir panašiai.“ 

Tačiau neūžauga suprato, kad geriau laikyti liežuvį už dantų. Tirionui 
Lanisteriui nereikėjo jokio dievo, bet šiame laive buvo išmintinga parodyti 
šiek tiek pagarbos raudonajam Rhlorui. Laivui nutolus nuo kranto, Džora 
Mormontas nuėmė Tirionui grandines bei pančius ir šis visai nenorėjo pa- 
rūpinti savo grobikui priežasties vėl juos uždėti. 

„Selesoris Kvoreinas“ priminė jūros bangų mėtomą penkių šimtų tonų 
statinę giliu triumu, aukštu priekiniu ir užpakaliniu denių ir tarp jų stirk- 
sančiu vienu stiebu. Priekiniame laivo denyje stovėjo keištas laivapriekio 
papuošimas - kažkokia kinivarpų pagraužta medinė figūra išverstomis 
akimis, po pažastimi pasispaudusi pergamento ritinėlį. Bjauresnio laivo 
Tirionas dar nebuvo matęs. Jo įgula taip pat nebuvo simpatinga. Jos kapi- 
tonas, nuolat besikeikiantis, žemažiūris, pilvotas vyras arti viena kitos su- 
sodintomis godžiomis akutėmis, prastai lošė kivasą, be to, visiškai nemokė- 
jo pralaimėti. Jis turėjo keturis padėjėjus, - visi jie buvo išlaisvintieji, - bei 
penkiasdešimt laive gyvenančių vergų ir kiekvienam jų ant skruosto buvo 
ištatuiruota laivapriekio papuošimą nevykusiai atkartojanti galva. Nors Ti- 

rionas daugybę kartų jiems sakė, kad jo vardas Hugoras Hilas, jūreiviams 
patiko vadinti jį Benosiu. 

Trys iš keturių kapitono padėjėjų ir per tris ketvirtadalius įgulos vyrų 
aistringai garbino Šviesos Valdovą. Dėl kapitono religinių jausmų Tirionas 
nebuvo visiškai tikras, mat prasidėjus vakaro maldoms šis visuomet užlip- 
davo ant denio, bet jose nedalyvaudavo. Tikrasis „Selesorio Kvoreino va- 
das, bent jau šioje kelionėje, buvo Mokvoras. 

- Šviesos Valdove, palaimink savo vergą Mokvorą ir apšviesk jam kelią 
į pasaulio tamsumas, - monotoniškai dudeno raudonasis žynys. - Ir gink 
savo dorąjį vergą Benerą. Įkvėpk jam drąsos. Suteik jam išminties. Pripildyk 
jo širdį ugnies. 

Ir tuomet Tirionas pamatė Penę, žiūrinčią šį absurdišką vaidinimą nuo 
stačių medinių laiptų, vedančių į triumą po užpakaliniu deniu. Ji stovėjo ant 
vienos iš žemiausių laiptų pakopų, todėl buvo matyti tik jos viršugalvis. Ji 
buvo pasikėlusi gobtuvą ir naktinio laužo šviesoje jos akys atrodė didelės ir 
spindinčios. Šalia stovėjo ir Penės šuo - didelis pilkas skalikas, ant kurio ji 
jodavo vaidindama riterių dvikovos parodiją. 

- Miledi... - tyliai šūktelėjo Tirionas. 

Tiesą sakant, Penė nebuvo ledi, bet ištarti to paiko vardo Tirionui ne- 
apsivertė liežuvis, o vadinti jos „mergina“ arba „nykštuke“ jis taip pat ne- 
norėjo. 

Ji susigūžė. 

— Aš... tavęs nepamačiau... 

— Ką gi, aš mažas. 

— Aš... negaluoju... 

Amtelėjo Penės šuo. 

Tikriausiai nori pasakyti, kad baisiai sielvartauji? 

— Jei galėčiau kuo nors padėti... 

— Ačiū, ne. 

Ir Penė dingo taip pat netikėtai, kaip buvo atsiradusi, - vėl pasitraukė į 
triume įrengtą kajutę, kurioje gyveno kartu su savo šunimi ir kiaule. Tirio- 
nas negalėjo jos kaltinti. Jį, užkėlusį koją ant denio, „Selesorio Kvoreino“ 
įgula pasitiko labai palankiai; šiaip ar taip, neūžauga garantavo sėkmę. Jū- 
reiviai taip dažni ir taip uoliai glostė jam galvą, kad Tirionas tik per stebu- 
klą neliko plikas. O Penę vyrai sutiko gerokai santūriau ir šiek tiek sutrikę. 
Mat ji, nors ir neūžauga, buvo moteris, o moterys laive prišaukdavo nelai- 
mes. Kiekvienam vyrui, mėginusiam paglostyti Penei galvą, teko po tris, 
kurie jai einant pro šalį sau po nosimi burbtelėdavo prakeiksmą. 

Be to, pamačiusi mane, Penė tikriausiai pasijunta taip, tarsi ant žaizdos 
jai būtų užberta druskos. Jie nukirto jos broliui galvą vildamiesi, jog tai mano 
galva, ir štai aš sėdžiu kaip kokia prakeikta chimera, vis kartodamas tuščius 
paguodos žodžius. Ja dėtas, nenorėčiau nieko kito, tik nustumti mane į jūrą. 

Šiai merginai Tirionas jautė tik gailestį. Nei Penė, nei jos brolis nenusi- 
pelnė Volantyje juos ištikusio siaubo. Kai paskutinį kartą, prieš pat jiems 
paliekant uostą, Tirionas merginą matė, jos akys buvo užverktos, paraudu- 
sios ir liguistame, išblyškusiame veide atrodė kaip dvi šiurpios raudonos 
skylės. Kai jūreiviai pakėlė burę, ji užsirakino savo kajutėje kartu su šunimi 
ir kiaule, bet naktį jie girdėjo merginą verkiant. O vakar Tirionas nugirdo 
vieną iš kapitono padėjėjų sakant, girdi, reikėtų išmesti Penę per bortą, kol 
ji savo ašaromis dar nepaskandino laivo. Ir Tirionas nebuvo tikras, ar tas 
vyras tik pajuokavo. 

Sukalbėjus vakaro maldas ir laivo įgulai išsivaikščiojus budėti, valgyti, 
gerti romo arba išsitiesti hamakuose, kaip ir kiekvieną vakarą, prie nak- 
tinio laužo liko tik Mokvoras. Raudonasis žynys ilsėdavosi dieną, o per 
naktį būdraudavo ir kurstydavo šventą ugnį, kad rytą jiems visiems vėl 
patekėtų saulė. 

Tirionas pritūpė kitoje laužo pusėje, priešais žynį, ir ėmė šildytis nuo 
nakties vėsos sugrubusias rankas. Kelias minutes Mokvoras nekreipė į jį 
dėmesio. Mat susikaupęs ir, matyt, kažką regėdamas, stebeilijosi į mirgan- 
čias liepsnas. Ar jis tikrai mato ateitį, kaip kad giriasi? Jei taip, tuomet žynys 
turėjo bauginančią dovaną. Netrukus Mokvoras pakėlė akis ir jųdviejų su 
Tirionu žvilgsniai susitiko. 

— Hugorai Hilai, - paklausė jis, oriai linktelėdamas galvą, - atėjai su ma- 
nimi drauge pasimelsti? 

— Kažkas man sakė, kad naktis tamsi ir kupina pavojų. Ką matai tose 
liepsnose? 

- Drakonus, - Vesteroso bendrąja kalba atsakė Mokvoras. Šia kalba jis 
kalbėjo puikiai, beveik be akcento. Be abejo, dėl to aukštasis žynys Beneras 
jam patikėjo atversti į Rhloro tikėjimą Daneiris Targarien. —- Senus ir jau- 
nus, tikrus ir išgalvotus, šviesius ir tamsius drakonus. Ir tave. Mažą vyrą, 
metantį didžiulį šešėlį, piktai niurnantį visoje šioje sumaištyje. 

- Piktai niurnantį? Argi toks malonus vyrukas kaip aš gali piktai niur- 
nėti? - Tirionas pasijuto beveik pamalonintas. Neabejoju, kad jis to ir siekė. 
Kiekvienas kvailys mėgsta girdėti, kad yra be galo svarbus. - Gal iš tiesų ma- 
tei Penę? Mudu beveik vienodo ūgio ir stoto. 

— Ne, mano drauge. 

Mano drauge? Įdomu, kada mudu susibičiuliavome? 

— Gal matei, ar ilgai užtruksime, kol pasieksime Miriną? 

- Nekantrauji pamatyti pasaulio gelbėtoją? 

Ir taip, ir ne. Pasaulio gelbėtoja gali nusukti man galvą arba atiduoti mane 
savo drakonams kaip aštrų užkandį. 

— Tik ne aš, - gūžtelėjo Tirionas. - Man rūpi vien alyvuogės. Tik bai- 
minuosi, kad pasensiu ir numirsiu taip ir nespėjęs jų paragauti. „Šuniuku“ 

plaukiu greičiau, nei stumiasi į priekį šis laivas. Sakyk, ar Selesoris Kvorei- 
nas buvo triarchas, ar vėžlys? 

Raudonasis žynys tyliai nusijuokė. 

— Nei vienas, nei kitas. Kvoreinas yra... ne valdovas, o jo tarnas ir patarė- 
jas, padedantis valdovui tvarkyti reikalus. Jūs, kilę iš Vesteroso, vadintumė- 
te jį dvaro valdytoju arba magistru. 

Karaliaus ranka? Ši mintis Tirioną pralinksmino. 

— O ką reiškia Selesoris? 

Mokvoras pirštais palietė sau nosį. 

— Persismelkęs maloniu kvapu. Kaip sakytumėte jūs? Kvapnus? Dvel- 
kiantis gėlėmis? 

— Tad „Selesoris Kvoreinas“, galima sakyti, reiškia „Dvokiantis tarnas ? 

- Tiksliau, „Kvepiantis tarnas“. 

Tirionas kreivai šyptelėjo. 

— Manau, vis dėlto rinksiuosi žodį dvokiantis. Bet dėkoju už pamoką. 

- Mielai suteikiau tau šių žinių. Galbūt vieną gražią dieną sutiksi, kad 
atskleisčiau ir Rhloro tiesas. | 

- Galbūt. 

Kai iš manęs liks ant mieto pamauta galva. 

Kambarėlį, kuriame glaudėsi jiedu su seru Džora, vargiai galėjai pava- 
dinti kajute; tai buvo drėgnas, šaltas, tamsus ir dvokiantis užkaboris, kuria- 
me, pakabinti vienas virš kito, vos tilpo pora hamakų miegoti. Mormontą 
jis rado išsitiesusį žemutiniame ir švelniai sūpuojamą jūros bangas skro- 
džiančio laivo. 

- Pagaliau ta mergina kyštelėjo nosį ant denio, - pranešė jam Tirionas. — 
Bet, vos mane pamačiusi, spruko atgal. 

- Prastai atrodai... 

— Ne visi gali būti tokie gražūs, kaip tu. Ji labai sutrikusi. Nenustebčiau, 
jei vargšelė paslapčia vėl užliptų ant denio, šoktų į jūrą ir nusiskandintų. 

— Ta vargšelė vardu Penė. 

- Žinau, kuo ji vardu. - To vardo Tirionas negalėjo pakęsti. Jos brolis 
buvo pasivadinęs Skatiku, nors tikras jo vardas buvo Opas. Skatikas ir Pen- 
sas. Pačios smulkiausios, beveik nieko nevertos monetos, o blogiausia, kad 
šiuos vardus jie patys pasirinko. Tirionas burnoje pajuto šleikštulį. - Kad ir 
koks būtų tos merginos vardas, jai reikia draugo. 

Seras Džora atsisėdo hamake. 

— Tai susidraugauk su ja. Gali ją net vesti, man vis vien. 

Šleikštulys burnoje dar labiau sustiprėjo. 

— Manai, toks prie tokio limpa, ar ne? Gal ir pats ketini vesti mešką, sere? 

— Tai tu užsispyrei, kad paimtume ją į laivą. 

- Sakiau, kad negalime palikti jos vienos Volantyje. Bet tai dar nereiškia, 
kad noriu ją dulkinti. Mergina trokšta mano mirties, gal jau pamiršai? Ti- 
krai nesu tas žmogus, su kuriuo ji svajoja draugauti. 

- Jūs abu neūžaugos... 

- Taip, bet toks buvo ir jos brolis, kurį kažkokie girti kvailiai nužudė pa- 
laikę manimi. 

— Jautiesi dėl to kaltas, ar ne? 

— Ne, - atrėžė Tirionas. - Turiu užtektinai kitų nuodėmių ir šios tikrai 
neprisiimsiu. Gal ir pykau ant tos merginos ir jos brolio už spektaklį, kurį 
jie suvaidino Džofrio vestuvių vakarą, bet niekada nelinkėjau jiems bloga. 

- Žinoma, tu tokia romi būtybė. Nekaltas avinėlis. - Seras Džora atsisto- 
jo. - Ta neūžauga mergina - tavo rūpestis. Bučiuokis su ja, nužudyk ją, venk 
jos - daryk, ką nori. Tai ne mano reikalas. 

Mormontas prasispraudė pro Tirioną ir išėjo iš kajutės. 

Nenuostabu, kad jis du kartus buvo ištremtas, pagalvojo Tirionas. Jei ga- 
lėčiau, ir aš jį ištremčiau. Šis žmogus nedraugiškas, amžinai susimąstęs, am- 
žinai paniuręs, be to, neturi nė lašelio humoro jausmo. Ir tai - gerosios jo sa- 
vybės. Kai nemiegodavo, seras Džora dažniausiai žingsniuodavo po priekinį 
denį arba, pasirėmęs į turėklus, žvelgdavo į jūros tolius. Ieškodamas savo 
sidabro karalienės. Ieškodamas Daneiris ir trokšdamas, kad laivas plauktų 
greičiau. Ką gi, jei Mirine manęs lauktų Tiša, tikriausiai elgčiausi taip pat. 

Ar gali būti, kad kekšių vieta Vergų įlankoje? Tai atrodė neįtikėtina. 
Sprendžiant iš to, ką jam buvo tekę skaityti, vergų miestuose kekšės buvo 
ugdomos. Mormontui reikėjo vieną iš jų nusipirkti. Gražutė vergė būtų ste- 
buklingai praskaidrinusi jam nuotaiką, juolab... vergė sidabro spalvos plau- 
kais, kaip ir ta kekšė, kuri Selhoryje buvo prisėdusi jam kotą. 

Plaukiant upe, Tirionui teko kęsti Grifą, tačiau kapitoną bent jau gaubė 
paslaptis ir Tirionas galėjo prasiblaškyti aiškindamasis tikrąją jo asmenybę, 
be to, jam patiko maloni kitų negausios kartimi stumiamo laivelio įgulos 
narių draugija. Buriniame laive, deja, visų tapatybė buvo aiški kaip ant del- 
no, nė vieno įgulos nario draugija nebuvo itin maloni, o įdomus buvo tik 
raudonasis žynys. Jis ir galbūt dar Penė. Bet ta mergina manęs nekenčia ir 
tikrai turi už ką. 

Netrukus Tirionas įsitikino, jog gyvenimas „Selesorio Kvoreino“ denyje 
labai nuobodus. Labiausiai jaudinanti dienos akimirka būdavo tuomet, kai 
jam ateidavo laikas durklo dūriais pasitikrinti, ar jautrūs jo rankų ir kojų 
pirštai. Upėje galėjai pamatyti nemažai stebuklų: milžiniškų vėžlių, sugriau- 
tų miestų, akmeninių žmonių, nuogų septonių. Ir niekada negalėjai žinoti, 
kas tavęs laukia įveikus kitą vingį. O jūroje visos dienos ir visos naktys at- 
rodė vienodos. Palikęs Volantį, iš pradžių laivas neplaukė gilyn į jūrą ir nuo 
denio matėsi žemė, todėl Tirionas spoksojo į pro šalį slenkančias pakran- 
tes, į debesis jūros paukščių, kylančių nuo akmenuotų uolų, į griūvančius 
apžvalgos bokštus ir skaičiavo artėjančias, o paskui nuo jų tolstančias rudas 
ir plikas salas. Jis matė daugybę kitų laivų: žvejų laivelių, nerangių pirklių 
baržų ir išdidžių galerų, nuo kurių irklų plakimo putojo bangos. Bet laivui 

pasukus tolyn nuo kranto, liko tik jūra ir dangus, tik oras ir vanduo. Vanduo 
atrodė kaip vanduo. Dangus - kaip dangus. Kartais praplaukdavo vienišas 
debesis. Per daug visur mėlyna... 

Vakarais būdavo dar blogiau. Net geriausiais laikais Tirionas sunkiai už- 
migdavo, o dabar jam toli gražu nebuvo patys geriausi laikai. Miegoti daž- 
niausiai reiškė sapnuoti, o sapnuose jo laukė Liūdesys ir akmeninis kara- 
lius jo tėvo veidu. Tad jam neliko nieko kito, tik lipti į aukštutinį hamaką ir 
klausytis Džoros Mormonto knarkimo arba likti lauke, ant denio, ir susi- 
mąsčius žvelgti į jūrą. Kai nešviesdavo mėnesiena, vandenys nuo horizonto 
iki horizonto atrodydavo juodi kaip meisterio rašalas. Tamsūs, gilūs ir grės- 
mingi, traukiantys atšiauriu savo grožiu, bet... per ilgai į juos užsižiūrėjęs, 
Tirionas pagaudavo save mąstant apie tai, kaip lengva būtų nuslysti planšy- 
ru ir niurktelėti į tą tamsą. Vienas vos girdimas pūkštelėjimas, ir niekinga 
jo gyvenimo sakmė būtų buvusi baigta. O jei pragaras vis dėlto yra ir jame 
manęs laukia tėvas? 

Geriausias kiekvieno vakaro metas būdavo vakarienė. Maistas nebuvo 
itin geras, užtat jo visiems pakako, tad paskui Tirionas visuomet traukdavo 
valgyti. Laivo virtuvėje, kur jis vakarieniaudavo, buvo ankšta ir nepatogu, o 
lubos buvo tokios žemos, kad aukštesni keleiviai nuolat rizikuodavo prasi- 
skelti galvas, - ypač tvirti ir augaloti Liepsnojančios Rankos kariai vergai. 
Kad ir kaip Tirionui patiko prunkšti ir patyliukais juoktis iš šios jų nelai- 
mės, vis dėlto mieliausiai jis vakarieniaudavo vienas. Mat sėdėdamas prie 
gausiai valgiais nukrauto stalo su žmonėmis, su kuriais jo nesiejo ta pati 
kalba, klausydamasis jų pašnekesių bei pokštų ir nė žodžio nesuprasdamas, 
jis greitai pavargdavo. Juolab kad vis susigriebdavo svarstąs, ar tik ne jis ir 
bus tų pokštų ir juoko priežastis. 

Virtuvėje buvo laikomos ir laive turimos knygos. Kadangi kapitonas 
buvo didelis mėgėjas skaityti, laive buvo net trys knygos: jūreiviškos po- 
ezijos tomelis, kurio pradžia dar buvo pakenčiama, bet pabaiga - visiškai 
neįmanoma skaityti, gerokai nučiupinėtas pasakojimas apie jaunos ver- 
gės, tarnaujančios Lyso malonumų namuose, erotinius nuotykius ir ke- 
tvirta bei paskutinė veikalo „Triarcho Beličo gyvenimas“ dalis, skirta šiam 
didžiam Volančio patriotui, kurio nesibaigiantys užkariavimai ir pergalės 
gana netikėtai nutrūko, kai jį... suėdė milžinai. Trečią kelionės jūra die- 
ną Tirionas jau buvo perskaitęs visas tas knygas. Paskui, kadangi daugiau 
knygų nebuvo, pradėjo skaityti jas antrą kartą. Istorija apie vergę merginą 
buvo prasčiausiai parašyta, bet įdomiausia, tad šią knygą šį vakarą Tirio- 
nas ir pasiėmė, tikėdamasis kaip nors prastumti laiką, kol valgys burokė- 
lius su sviestu, šaltą žuvies troškinį ir bandeles, kuriomis drąsiai galėjai 
kalti vinis. 

Jam skaitant merginos pasakojimą apie tai, kaip jiedvi su seseria pateko 
vergų pirkliams į nagus, į virtuvę įžengė Penė. 

— Ak... - aiktelėjo ji. - Maniau... Nenorėjau trukdyti, milorde, aš... 

— Tu man netrukdai. Tikiuosi, vėl nemėginsi manęs žudyti? 

— Ne. 

Ji nuraudusi nukreipė žvilgsnį į šalį. 

- Jei ne, tuomet mielai palaikysiu tau draugiją. Šiame laive nelabai yra su 
kuo bendrauti. - Tirionas užvertė knygą. - Eikš. Sėskis. Užkąsk. - Mergi- 
nai atneštas valgis dažniausiai taip ir likdavo padėtas prie jos kajutės durų. 
Tiesą sakant, ji turėjo būti išbadėjusi. - Troškinys tikrai valgomas. Bent jau 
žuvis šviežia... 

— Ne, aš... Kartą užsirijau žuvies kaulu ir... negaliu valgyti žuvies. 

— Tuomet išgerk vyno. - Pripylęs Tirionas stumtelėjo jai pilną taurę. — 
Turiu pagirti mūsų kapitoną. Tiesą sakant, vyno skonis panašesnis į myžalų, 
o ne Arboro auksinio, bet geriau jau myžalas nei tas juodas kaip derva ro- 
mas, kurį geria jūreiviai. Galbūt išgėrusi vyno lengviau užmigsi. 

Bet mergina neištiesė rankos ir taurės nepalietė. 

- Dėkoju, milorde, bet... ne. - Ji ėmė trauktis atatupsta. - Man nederėjo 
tavęs trukdyti. 

- Ketini visą likusį gyvenimą praleisti vis sprukdama? - jai dar nespėjus 
išsmukti pro duris paklausė Tirionas. 

Išgirdusi šiuos žodžius, ji stabtelėjo. Penės skruostai skaisčiai nuraudo 
ir Tirionas išsigando, kad ji vėl nepravirktų. Bet, užuot apsipylusi ašaromis, 
mergina įžūliai atkišo lūpą ir atšovė: 

- Ir tu bėgi. 

— Bėgu, - pripažino Tirionas, - tik aš bėgu „pas“, o tu sprunki „nuo, o 
tai - didžiulis skirtumas. 

- Jei ne tu, mudviem su broliu apskritai niekada nebūtų reikėję sprukti. 

Pasakyti man tai į akis reikėjo šiokios tokios drąsos. 

— Kalbi apie Karaliaus Uostą ar apie Volantį? 

— Apie abu. - Jos akyse sužibo ašaros. - Ir apie viską. Kodėl negalėjai 
prisidėti prie mūsų ir kautis ietimis, kaip norėjo karalius? Tau nieko nebūtų 
atsitikę. Ar milordui buvo sunku užlipti ant mūsų šuns ir joti į dvikovą, kad 
berniukas būtų patenkintas? Tai buvo tik pokštas. Svečiai visi būtų iš tavęs 
pasijuokę, ir tiek. 

- Jie būtų iš manęs juokęsi, - linktelėjo Tirionas. O aš pasirūpinau, kad 
juoktysi iš Džofrio. Argi mano planas nebuvo gudrus? 

— Mano brolis sako, kad juokinti žmones yra gerai. Tai taurus ir garbin- 
gas užsiėmimas. Brolis sako... jis... 

Ir jos skruostais ėmė riedėti ašaros. 

— Užjaučiu dėl brolio... 

Šiuos žodžius Tirionas buvo sakęs Penei ir Volantyje, bet tuomet ji taip 
baisiai sielvartavo, kad jis abejojo, ar mergina juos girdėjo. 

Užtat dabar tikrai išgirdo. 

- Užjauti... Tu užjauti?! - Jai virpėjo lūpa, jos skruostai buvo šlapi, o 
akys - tarsi dvi skylės raudonais pakraščiais. - Iš Karaliaus Uosto iškeliavo- 
me dar tą patį vakarą. Brolis sakė, kad bus geriau dingti, kol niekas neėmė 
svarstyti, ar ir mudu neprisidėjome prie karaliaus mirties, ir nenusprendė 
mūsų pakankinti, kad tai išsiaiškintų. Iš pradžių nuvykome į Tirošį. Broliui 
rodės, kad nusidanginome pakankamai toli, bet jis apsiriko. Susipažinome 
su žongliruotoju. Jis daugybę metų kasdien žongliruodavo prie Įkaušusio 
Dievo fontano. Žongliruotojas buvo senas, jo rankos nebebuvo tokios mi- 
klios kaip jaunystėje, tad kartais pamesdavo rutulius ir bėgdavo per aikštę 
jų susirinkti, bet tirošiai vis tiek juokdavosi ir mėtė jam monetas. O vieną 
rytą išgirdome, kad jo lavoną žmonės rado prie Trioso šventyklos. Triosas 
yra trigalvis dievas ir prie šventyklos durų stovi didžiulė jo statula. Senio 
lavonas buvo sukapotas į tris dalis, o šios sugrūstos į tris Trioso gerkles. Tik 
susiuvus sukapotą kūną paaiškėjo, kad trūksta galvos. 

— Dovana mano mielai sesutei... Jis taip pat buvo neūžauga? 

— Taip, jis buvo mažas vyras. Kaip tu, kaip Opas. Skatikas. Ar tau gaila ir 
žongliruotojo? 

- Iki šios akimirkos net nežinojau, kad pasaulyje gyveno toks žongliruo- 
tojas, bet... taip, man gaila, kad jis žuvo. 

- Jis žuvo per tave. Tavo rankos suteptos jo krauju. 

Po ką tik ištartų Džoros Mormonto žodžių šis kaltinimas Tirioną skau- 
džiai įžeidė. 

- Kaltė užjo mirtį tenka mano seseriai ir tiems žvėrims, kurie jį nužudė. 
O ant mano rankų... - Tirionas apvertė plaštakas delnais aukštyn, atidžiai 
vusio kraujo pluta. Pavadink mane giminaičio žudiku ir nesuklysi. Be to, 
esu kaltas ir dėl karaliaus nužudymo. Žudžiau motinas, tėvus, sūnėnus, 
meilužes, vyrus ir moteris, karalius ir kekšes. Kartą mane suerzino dainius, 
tad liepiau pataisyti iš jo mėsos troškinį. Bet kaip gyvas nesu nužudęs nei 
žongliruotojo, nei neūžaugos ir neteisinga mane kaltinti už tai, kas nutiko 
tavo prakeiktam broliui. 

Penė paėmė Tiriono jai pripiltą taurę ir šliūkštelėjo vyną jam į veidą. 
Visai kaip mano mieloji sesutė. Jis išgirdo trinktelint laivo virtuvės duris, bet 
išeinančios Penės nematė. Vynas graužė akis, pasaulis aptemo. Štai ir susi- 
draugauk... 

Tirionas Lanisteris nebuvo pratęs bendrauti su kitais neūžaugomis. Jo 
tėvas nepakentė nieko, kas primintų išsigimėlį sūnų, todėl komediantai, 
kurių trupėse pagrindinius vaidmenis atliko mažieji žmonės, nenorėdami 
rizikuoti ir užsitraukti lordo Taivino nemalonės, netrukus įprato aplenkti 
Lanisportą ir Kasterlių Uolą. Augdamas Tirionas girdėjo pasakojimų apie 
neūžaugą juokdarį, gyvenantį dorniečio lordo Foulerio dvare, apie Pirš- 
tuose tarnaujantį neūžaugą meisterį ir neūžaugą tyliąją seserį, bet niekada 

nematė reikalo su jais susitikti. Jo ausis pasiekdavo ir ne tokios patikimos 
istorijos apie neūžaugą raganą, dažnai besivaidenančią ant kalvos upių 
kraštuose, ir apie neūžaugą kekšę, gyvenančią Karaliaus Uoste ir garsėjan- 
čią sanguliavimu su šunimis. Apie šią merginą Tirionui papasakojo mieloji 
jo sesuo ir net pasisiūlė rasti rujojančią kalę, jei brolis norėtų pamėginti. Kai 
Tirionas mandagiai paklausė, ar ji šneka apie save, Sersėja šliūkštelėjo jam į 
veidą taurę vyno. Pamenu, anas vynas buvo raudonas, o šis - gelsvas. Tirio- 
nas rankove nusišluostė veidą. Nuo vyno jam perštėjo akis. 

Paskui jis nematė Penės iki pat tos dienos, kai kilo audra. 

Tą rytą druskos prisotintas oras buvo ramus ir slogus, bet vakarinis dan- 
gaus pakraštys atrodė skaisčiai raudonas, dryžuotas nuo besileidžiančių de- 
besų, spindinčių tamsiai raudonai kaip Lanisterių vėliava. Jūreiviai puldinė- 
jo šen bei ten, uždarinėjo angas, sliuogė virvėmis, tvarkė denį ir rišo viską, 
kas dar nebuvo pririšta. 

- Sulauksime blogo vėjo, - įspėjo jį vienas iš jūreivių. - Benosiui derėtų 
leistis į triumą. 

Tirionas prisiminė audrą, kurią iškentė plaukdamas per Siaurąją jūrą, 
prisiminė po kojomis siūbuojantį denį, bauginantį laivo girgždėjimą, vyno 
ir vėmalų skonį burnoje. 

- Benosis liks viršuje. 

Jei dievai būtų jo panorėję, Tirionas būtų mieliau nuskendęs, o ne mir- 
tinai užspringęs savo vėmalais. Ant stiebo iškelta burė palengva bangavo 
tarsi po ilgo miego bundančio žvėries kailis, o paskui, pagauta vėjo, staiga 
pliaukštelėjo, išsipūtė ir visi į ją sužiuro. 

Vėjai plukdė burinį laivą kur akys veda ir jie labai nukrypo nuo kurso. 
Jiems už nugarų raudono kaip kraujas dangaus fone telkėsi juodi debesys. 
Artėjant vidurdieniui vakaruose jie išvydo tvykstelint žaibą, o netrukus iš- 
girdo griaustinį. Jūra pamažu įsišėlo ir tamsios aukštos bangos dužo į „Dvo- 
kiančio tarno“ korpusą. Apie tą laiką laivo įgula ėmė leisti bures. Tirionas 
stovėjo apačioje, viduriniame denyje, tad užlipo ant priekinio denio ir atsi- 
tūpė tikėdamasis pasimėgauti ant skruostų krentančiais šalto lietaus lašais. 
Laivas ėmė sūpuotis: staiga pašokdavo smarkiau už žirgą, kokiu Tirionui 
buvo tekę joti, nešamas bangos iškildavo, o tada smigdavo žemyn į duburį 
tarp bangų ir Tirionui nugara nueidavo pagaugais. Ir vis dėlto čia, kur jis 
galėjo viską matyti, buvo geriau nei apačioje, uždarytam tvankioje kajutėje. 

Kol prasidėjo tikroji audra, atėjo vakaras, Tirionas Lanisteris buvo per- 
mirkęs iki siūlo galo ir vis dėlto... jautėsi pakylėtas, o dar labiau apsidžiaugė 
radęs jųdviejų kajutėje girtą Džorą Mormontą, gulintį vėmalų baloje. 

Po vakarienės neūžauga šiek tiek užtruko laivo virtuvėje: mat ta proga, 
kad liko gyvas, išgėrė kelias burneles juodo kaip derva romo su koku - au- 
galotu, nevalyvu ir storžieviu volantiečiu, kuris bendrąja kalba mokėjo pa- 
sakyti tik vieną žodį („dulkintis“), bet aistringai lošdavo kivasą, ypač kai 

pasigerdavo. Tą vakarą jiedu sužaidė tris partijas. Pirmąją Tirionas laimėjo, 
o kitas dvi pralošė. Tada nusprendė, jog kivaso bus gana, ir klupinėdamas 
užlipo ant denio prasiblaivyti nuo romo ir nuo dramblių. 

Priekiniame denyje, ten, kur dažniausiai rasdavo serą Džorą, šį kartą jis 
pamatė Penę, stovinčią prie turėklų, šalia grėsmingojo apipuvusio laivaprie- 
kio papuošimo, ir žvelgiančią į juodą kaip naktis jūrą. Atsukusi jam nugarą, 
mergina atrodė mažutė ir trapi kaip vaikas. 

Tirionui dingtelėjo, kad geriau jai netrukdyti, bet jau buvo per vėlu. 
Penė išgirdo jo žingsnius. 

- Hugorai Hilai... 

- Jei nori, gali mane vadinti ir taip. - Nors abu žinome, kas aš toks. - At- 
leisk, kad sudrumsčiau tau ramybę. Jau išeinu. 

— Nenueik. - Penė buvo išblyškusi ir liūdna, bet neatrodė, kad būtų ver- 
kusi. - Ir man labai gaila. Dėl to vyno... Tu nenužudei nei mano brolio, nei 
to vargšo senio Tirošyje. 

— Vis dėlto, nors ir pats to nežinodamas, prisidėjau prie jų Žūties. 

— Man jo taip trūksta. Brolio. Aš... 

- Suprantu. 

Tirionas susigriebė galvojantis apie Džeimį. Gali manyti, kad tau pasise- 
kė. Tavo brolis mirė nespėjęs tavęs išduoti. 

— Maniau, kad noriu mirti, - vėl prabilo ji, - bet šiandien, kai pakilo au- 
dra ir pagalvojau, jog laivas gali nuskęsti, aš... aš... 

— Suvokei, kad vis dėlto nori gyventi. 

Ir man taip buvo. Štai dar vienas mus siejantis dalykas. 

Penės dantys buvo kreivi, tad šypsodavosi ji nenoriai, bet šį kartą padarė 
išimtį. 

— Tikrai pataisei iš dainiaus troškinį? 

— Ar aš? Ne. Virti aš nemoku. 

Penė nusijuokė kaip... miela jauna mergina, kuriai gal septyniolika, gal 
aštuoniolika, bet tikrai ne daugiau kaip devyniolika metų. 

— Ką tas dainius padarė? 

— Sudėjo apie mane dainą. 

Ji buvo slaptas jo turtas ir laimė, ir gėdos dieglys, grandinės ir bokštas - tai 
niekis, kai šildo jį jos bučinys. Net keista, kaip greitai jis prisiminė žodžius. 
Galbūt niekada ir nebuvo jų pamiršęs. Nes aukso rankos visada šaltos, o mo- 
ters rankos šiltos. 

- Ta daina turėjo būti labai prasta. 

Tirionas nusijuokė. 

- Tiesą sakant, ne. Žinok, „Kastamero lietui“ ji neprilygo, bet kai kurios 
vietos buvo... Na... 

- Kokios? 

Jis nusijuokė. 


ŠOKIS SU DRAKONAIS 451 


— Ne. Patikėk, nenorėtum girdėti manęs dainuojant. 

— Vaikystėje mama mums dainuodavo. Man ir broliui. Ji vis sakydavo, 
kad, jei dainuoji iš širdies, visiškai nesvarbu, kaip skamba tavo balsas. 

- Ari... 

— „buvo neūžauga? Ne, bet mano tėvas buvo mažas. Sulaukusį trejų, jo 
tėvas pardavė jį vergų pirkliui, bet vaidindamas mano tėvas taip išgarsėjo, 
kad iš vergijos išsipirko. Jis apkeliavo visus laisvuosius miestus ir Vesterosą. 
Senmiestyje žmonės jį vadindavo Šokčiojančia Pupa. 

Na, žinoma... Tirionas pasistengė nesuraukti antakių. 

— Dabar jis jau miręs, - toliau pasakojo Penė. - Ir mama mirusi. Opas... 
jis.buvo paskutinis iš mano šeimos, o dabar ir jo nebėra. - Ji nusisuko ir vėl 
įsistebeilijo į jūrą. - Kaip aš toliau gyvensiu? Kur keliausiu? Nemoku jokio 
amato, tik vaidinti dvikovą ietimis, o šiam spektakliui reikia dviejų aktorių. 

Ne, pagalvojo Tirionas. Ten eiti tikrai nenoriu, mergaite. Nė neprašyk 
manęs. Net negalvok apie tai. 

— Pasiieškok kokio nors neūžaugos našlaičio, - pasiūlė jis. 

Bet Penė jo žodžių, rodos, nė negirdėjo. 

- Mintis parodijuoti dvikovą ietimis kilo tėvui. Jis net išdresavo pirmą 
kiaulę, bet paskui susirgo, negalėjo ant jos joti, tad jo vietą užėmė Opas. Aš 
visada jodavau ant šuns. Kartą vaidinome Bravose Jūros lordui ir jis taip 
kvatojosi, kad paskui kiekvieną iš mūsų dosniai apdovanojo. 

— Ar tenai mano sesuo jus ir rado? Bravose? 

— Tavo sesuo? - sumišusi paklausė mergina. 

— Karalienė Sersėja. 

Penė papurtė galvą. 

- Ne, ji niekada... Pentose pas mus atėjo vyras. Osmundas. Ne, Osvaldas. 
Šiaip ar taip, kažkokiu panašiu vardu. Su juo susitiko Opas, o ne aš. Opas 
tardavosi dėl visų mūsų vaidinimų. Brolis visuomet žinojo, ką daryti ir kur 
keliauti. 

— Dabar keliaujame į Miriną. 

Ji suglumusi pažvelgė į Tirioną. 

- Tikriausiai turėjai omenyje Kvartą? Pro Naująjį Gisą plaukiame į Kvartą. 

- Į Miriną. Pajodinėsi ant šuns, pralinksminsi drakonų karalienę ir iške- 
liausi gavusi tiek aukso, kiek pati sveri. Geriau pradėk daugiau valgyti, kad 
vaidindama karalienei dvikovą ietimis būtum graži ir apvalaina. 

Tirionas nusišypsojo, bet Penė jam tuo pačiu neatsakė. 

— Viena nieko negaliu vaidinti, tik joti ratu. Net jei prajuokinsiu karalie- 
nę, kur man traukti paskui? Vienoje vietoje mes niekada ilgai neužsibūna- 
me. Pirmą kartą mus pamatę, žmonės vis nesiliauja kvatojęsi, bet susirinkę 
pasižiūrėti vaidinimo ketvirtą ar penktą kartą jau iš anksto žino, ką dary- 
sime. Tada juokas nutyla ir mums tenka traukti kitur. Daugiausia uždirba- 
me dideliuose miestuose, bet man visada labiausiai patikdavo miesteliuose. 

Mažuose miesteliuose sidabro monetų žmonės neturi, užtat sodina mus 
prie savo stalų, vaišina, o vaikai visur sekioja mums iš paskos. 

Tik todėl, kad savo bjauriuose atkampiuose miesteliuose niekada nėra 
matę neūžaugos, dingtelėjo Tirionui. Tie prakeikti vaikigaliai sektų ir paskui 
dvigalvį ožį, jei tik tokį pamatytų. Sekiotų, kol nusibostų klausytis jo bliovi- 
mo, 0 tada pasipjautų jį vakarienei. Bet kadangi nenorėjo merginos pravirk- 
dyti, tarė: 

— Daneiris yra geros širdies ir iš prigimties dosni. - Būtent tokių žodžių 
Penei dabar reikėjo. - Neabejoju, kad ji tikrai ras tau vietą savo dvare. Sau- 
gią vietelę, kur galėsi nebijoti mano sesers. 

Penė vėl atsisuko į Tirioną. 

- Arir tu ten liksi? 

Nebent Daneiris nuspręstų pralieti Lanisterių kraują ir taip atkeršyti už 
Targarieny kraują, kurį praliejo mano brolis. 

- Liksiu. 

Po šio pokalbio nykštukė dažniau užlipdavo ant denio. Kitos dienos po- 
pietę, orui įšilus ir jūrai nurimus, Tirionas rado ją viduriniame denyje su 
degla kiaule. 

- Jos vardas - Gražuolė, - droviai tarė jam mergina. 

Hm... Kiaulė Gražuolė ir mergaitė, vardu Pensas, pagalvojo jis. Kažkas 
tikrai turėtų atsakyti už savo piktadarybes... Penė davė Tirionui kelias giles 
ir jis, ištiesęs ranką, sušėrė jas Gražuolei. Nemanyk, kad nesuprantu, ko sieki, 
mergaite, kiaulei šnarpščiant ir kriuksint tarė sau Tirionas. 

Netrukus jiedu ėmė drauge valgyti. Kartais vakarieniaudavo tik dviese, 
o kartais grūsdavosi virtuvėje su Mokvoro sargybiniais. Tirionas vadino 
juos pirštais, mat, šiaip ar taip, jie buvo penki Liepsnojančios Rankos vyrai. 
Penę tai pralinksmino, ji nusijuokė maloniu, nedažnai girdimu juoku. Jos 
širdies žaizda buvo dar pernelyg šviežia, o sielvartas - gilus. 

„Dar po kelių dienų, Tiriono pamokyta, laivą Penė jau vadino „Dvokian- 
čiu tarnu“, nors, kai Gražuolę jis pavadindavo Šonine, gerokai supykdavo. 
Norėdamas išpirkti savo kaltę, Tirionas mėgino išmokyti ją lošti kivasą, ta- 
čiau labai greit suprato, kad tai tuščias reikalas. „Ne, - jau nežinia kelintą 
kartą aiškindavo jis, - skraido drakonas, o ne drambliai.“ 

Tą patį vakarą Penė įsidrąsinusi tiesiai paklausė, ar jis nenorėtų su ja ba- 
dytis. „Ne“, - taip pat atvirai atsakė Tirionas. Tik vėliau jam dingtelėjo, kad 
galbūt „badytis“ nereiškė „kautis ietimis“. Jis būtų atsakęs tą patį, tik švelniau. 

Grįžęs į kajutę, kurioje gyveno su Džora Mormontu, Tirionas ilgai var- 
tėsi hamake tai užmigdamas, tai vėl nubusdamas. Jo sapnuose buvo pilna 
pilkų, akmeninių, per rūką link jo besitiesiančių rankų ir laiptų, vedančių 
aukštyn, pas tėvą. 

Pagaliau, numojęs ranka į miegą, Tirionas užlipo ant denio įkvėpti tyro 
nakties oro. Nakčiai didžioji dryžuota „Selesorio Kvoreino“ burė buvo 

nuleista ir suvyniota, o deniuose buvo likęs vos vienas kitas įgulos narys. 
Priekiniame denyje stovėjo vienas iš kapitono padėjėjų, o viduriniame, 
prie gorės, kurioje dar buvo matyti kelios palengva gęstančios liepsnelės, 
sėdėjo Mokvoras. 

Danguje švietė tik ryškiausios žvaigždės ir visos jos spindėjo vakaruose. 
Šiaurės rytuose prie horizonto dangus buvo tamsiai raudonas su mėlynu 
atspalviu ir priminė nuo sumušimo ant kūno atsiradusią mėlynę. Tirionas 
dar niekada nebuvo matęs tokio didelio mėnulio. Milžiniškas, išpurtęs, jis, 
rodės, prarijo saulę ir dabar atsibudo kankinamas karštinės. Raudonas jo 
brolis dvynys, plūduriuojantis ant jūros bangų šalia laivo, ribuliavo su kiek- 
viena atplūstančia banga. 

— Kuri dabar valanda? - paklausė Tirionas Mokvoro. - Juk dar ne apy- 
aušris, nebent rytai pasislinko į kitą pusę. Kodėl dangus raudonas? 

— Virš Valyrijos dangus visuomet raudonas, Hugorai Hilai. 

Tirioną nukrėtė šiurpas. 

- Ar esame arti Valyrijos? 

- Arčiau, nei įgulai patiktų, - dusliai atsakė Mokvoras. - Ar jūs, gyve- 
nantys Saulėlydžio karalystėse, taip pat žinote tas istorijas? 

- Žinau, jog kai kurie jūreiviai sako, kad tas, kas pamato Valyrijos pa- 
krantę, yra pasmerktas pražūčiai. 

Bet nei Tirionas, nei jo dėdė šiais pasakojimais netikėjo. Kai Tirionui 
buvo aštuoniolika, Gerionas Lanisteris išplaukė į Valyriją, tvirtai pasiry- 
žęs rasti pradingusį Lanisterių giminės kalaviją ir kitas brangenybes, kurių 
galbūt išliko po Pražūties. Tirionas labai norėjo plaukti kartu, bet jo lor- 
das tėvas šią kelionę pavadino „kvailio ieškojimais“ ir uždraudė sūnui kelti 
koją į laivą. 

Ir jis, ko gero, buvo teisus. Nuo tos dienos, kai „Kvatojantis liūtas“ išplau- 
kė iš Lanisporto, praėjo beveik dešimt metų, o Gerionas taip ir negrįžo. Vy- 
rai, kuriuos lordas Taivinas išsiuntė ieškoti brolio, jo pėdsakais nusekė iki 
Volančio, kur pusė Geriono laivo įgulos pabėgo ir lordo Taivino brolis juos 
pakeitė įsigytais vergais. Joks laisvas vyras savo noru nebūtų sutikęs tarnau- 
ti laive, kurio kapitonas atvirai šnekėjo ketinantis plaukti į Ūkanotąją jūrą. 

- Vadinasi, mums prieš akis debesyse atsispindi Keturiolikos Liepsnų 
liežuviai? 

- Gal keturiolikos, o gal keturiolikos tūkstančių. Kas drįstų jas skai- 
čiuoti? Mirtingiesiems neišmintinga pernelyg atidžiai žvelgti į tas liepsnas, 
mano drauge. Tos liepsnos užgimė iš dievo rūstybės ir jokia žmonių sukur- 
ta ugnis negali joms prilygti. Mes, žmonės, esame menkos būtybės. 

- Taip, o kai kurie - net menkesni už menkus. 

Valyrija... Knygose buvo rašoma, kad Pražūties dieną visos penkių šim- 
tų mylių spinduliu dunksančios kalvos suskilo į gabalus ir oras prisipildė 
pelenų, dūmų bei ugnies, - tokios karštos ir alkanos, jog apėmė ir prarijo 

net drakonus danguje. Žemėje atsivėrė didžiulės properšos ir į jas nugarmė- 
jo rūmai, šventyklos ir net ištisi miestai. Ežerų vanduo užvirė arba pavirto 
rūgštimi, kalnai subyrėjo, liepsnojantys fontanai spjaudė išsilydžiusias uo- 
las į tūkstančio pėdų aukštį, iš raudonų debesų lijo drakonų stiklu ir juodu 
demonų krauju, o šiaurėje žemė prasiskyrė, susmuko ir įgriuvo, o tą įdubą 
pripildė piktai šniokščianti jūra. Didingiausias pasaulio miestas pradingo 
akimirksniu, legendinė jo karalystė išnyko nuo žemės paviršiaus per vieną 
dieną, Ilgosios Vasaros šalys, išdegintos ir užtvindytos, pražuvo. 

Karalystė, sukurta iš ugnies ir kraujo. Valyrams teko pjauti tai, ką buvo 
pasėję. 

— Ar mūsų kapitonas neketina pakeisti kurso? 

— Mūsų kapitonas norėtų, kad šis laivas dabar plauktų per penkiasde- 
šimt mylių į jūros gilumą, kuo toliau nuo šio prakeikto kranto, bet įsakiau 
jam traukti trumpiausiu keliu. Ne mes vieni ieškom Daneiris. 

Kad ir Grifas su savo jaunuoju princu. Ar gali būti, kad šnekos, esą Auk- 
sinė brolija plaukia į vakarus, tik apgaulė? Tirionas pasvarstė, gal ką nors 
pasakyti, bet apsigalvojo. Jam rodės, kad pranašystėje, taip sujaudinusioje 
raudonuosius žynius, vietos buvo tik vienam didvyriui. Pasirodęs antrasis 
Targarienas juos būtų tik sutrikdęs. | 

— Ar liepsnose matei ir kitus? - atsargiai paklausė Tirionas. 

- Tik jų šešėlius, - tarė Mokvoras. - Vieno iš jų itin aiškiai. Šešėlį aukštos 
ir kreivos būtybės viena juoda akimi ir dešimčia ilgų rankų, laivu plaukian- 
čios per kraujo jūrą. 


BRANAS 


Č vietė mėnulio pjautuvas, siauras ir aštrus kaip durklo ašmenys. 

Blanki saulė tekėjo ir leidosi, tekėjo ir leidosi. Raudoni lapai šna- 
rėjo vėjyje. Danguje telkėsi tamsūs debesys ir tarpais pratrūkdavo audra. 
Tvyksčiojo žaibai, dundėjo griaustinis, numirėliai juodomis rankomis ir 
skaisčiai mėlynomis akimis šlepsėjo aplink kalvos šlaite žiojintį plyšį, tik 
negalėjo įeiti. Po tos kalvos kauburiu, burtmedžio soste sėdėjo luošas ber- 
niukas, tamsoje klausydamasis šnabždesių, o jo rankomis aukštyn ir že- 
myn žingsniavo varnai. 

„Tu niekada nevaikščiosi, - pažadėjo jam triakis varnas, - užtat skraidy- 
si. Kartais iš požemio gelmių jo ausis pasiekdavo daina. Senoji auklė vadi- 
no juos „miškavaikiais“, o jie patys tikrąja kalba, kurios nemokėjo joks žmo- 
gus, save vadino „dainuojančiais žemės dainą . Tačiau tikrąją kalbą mokėjo 
varnai. Jų mažų juodų akučių gelmėse slypėjo daugybė paslapčių, tad, išgir- 
dę dainas, paukščiai imdavo jam kažką kranksėti ir snapais kapsenti rankas. 

Mėnulis atrodė išpampęs ir pilnas. Juodu dangumi ratu keliavo žvaigž- 
dės. Lietaus lašai krito, šalo ir medžių šakos lūžo nuo ledo svorio. Branas su 
Mira sugalvojo vardus tiems žemės dainos dainuotojams: Uosis, Lapelis ir 
Žvynius, Juodasis Peilis, Sniego Garbana ir Žarija. Lapelis sakė, jog tikrieji 
jų vardai per ilgi ir, juos tariant, žmonėms susipintų liežuviai. Bendrąją kal- 
bą mokėjo tik ji viena, tad Branas taip ir nesužinojo, ką apie naujuosius savo 
vardus mano kiti miškavaikiai. 

Taip ilgai keliavus per stingdantį, už Sienos plytinčiuose kraštuose vieš- 
pataujantį šaltį, urvuose atrodė palaimingai šilta, o kai imdavo skverbtis uo- 
lose glūdinti vėsuma, dainiai užkurdavo laužus ir nuo jos atsigindavo. Čia, 
žemės gelmėse, nepūtė vėjas, nebuvo nei sniego, nei ledo, nei tave sučiupti 
mėginančių numirėlių, - tik sapnai, blanki šviesa ir varnų bučiniai. Ir tam- 
soje tūnantis šnabždėtojas. 

Dainiai vadino jį „paskutiniuoju žaliaregiu“, tačiau Brano sapnuose jis 
tebeliko triakis varnas. Kai Mira Rid paklausė, koks tikrasis jo vardas, žalia- 
regis, matyt, norėjęs nusijuokti, tik šiurpiai garktelėjo. 

— Kai buvau greitas, man tiko daug vardų, bet ir aš kadaise turėjau moti- 
ną ir ji žindydama vadino mane Brindenu. 

— Mano dėdė taip pat vardu Brindenas, - tarė Branas. - Nors, tiesą sa- 
kant, jis - mano motinos dėdė. Žmonės jį vadina Brindenu Juodąja Žuvimi. 

- Gali būti, jog tavo dėdė buvo taip pavadintas mano garbei. Dar tebėra 
žmonių, vadinamų šiuo vardu. Bet ne tiek daug kaip anksčiau. Žmonės už- 
maršūs. Viską prisimena tik medžiai. 

Žaliaregis kalbėjo taip tyliai, tad Branui teko įtempti ausis. 

— Didžioji jo asmenybės dalis jau persikūnijo į medį, - paaiškino Mirai 
Lapeliu vadinama dainė. - Jis pragyveno ilgiau, nei įprasta mirtingiesiems, 
ir vis dėlto dar laikosi. Dėl mūsų, dėl jūsų ir dėl žmonių karalysčių. Jo kūne 
jėgų beveik neliko. Jis turi tūkstantį ir vieną akį, bet ir žiūrėti yra į ką. Vieną 
gražią dieną suprasite. 

— Ką suprasiu? - vėliau paklausė Branas Ridų, kurie, pasiėmę skaisčiai 
liepsnojančius deglus, iš didžiulio urvo (jame dainiai buvo pasikloję sau 
guolius ir nakvodavo) nunešė jį atgal į kambarėlį. - Ką prisimena medžiai? 

— Senųjų dievų paslaptis, - atsakė Džodženas Ridas. Pavalgęs, sušilęs 
prie laužo ir pailsėjęs, jis atgavo jėgas po kelionėje patirtų sunkių išmėgi- 
nimų, bet vis tiek atrodė liūdnas, paniuręs, o jo akyse atsispindėjo nuovar- 
gis ir nerimas. - Tiesas, kurias žinojo Pirmieji Žmonės ir kurios dabar yra 
užmirštos Vinterfele, bet... ne laukiniame vandenų pasaulyje. Gyvendami 
savo pelkėse ir salose, esame arčiau gamtos ir vis dar prisimename. Žemė ir 
vanduo, dirva ir akmenys, ąžuolai, guobos ir gluosniai ošė prieš mus ir liks 
ošti, kai visų mūsų žemėje nebebus. 

— Ir tu liksi, - pridūrė Mira. 

Šie žodžiai Braną nuliūdino. O jei aš nenoriu likti, kai jūsų nebus? - no- 
rėjo paklausti jis, bet susilaikė. Mat buvo beveik suaugęs vyras ir nenorėjo, 
kad Mira palaikytų jį verkšlenančiu mažvaikiu. 

- Gal ir judu galėtumėte tapti žaliaregiais? - pasiūlė išeitį jis. 

— Ne, Branai, - liūdnai atsakė Mira. 

— Nedaugeliui lemta gerti iš tos žalios versmės tebegyvenant žmogaus 
gyvenimą, klausytis lapų šnabždesių ir matyti tai, ką mato medžiai ir die- 
vai, - pasakė Džodženas. - Dauguma iš mūsų tokios palaimos nepatiria. 
Dievai man leido tik regėti žalius sapnus. Mano tikslas buvo atvesti tave čia. 
Šią užduotį atlikau. 

Mėnulis atrodė tarsi juoda skylė danguje. Miške kaukė vilkai, uostinė- 
jantys sniego pusnis ir ieškantys numirėlių. Iš kalvos šlaito staiga išsiveržė 
varnų žudikas ir paukščiai, šaižiai klykdami ir plakdami juodais sparnais, 
pakilo virš balto pasaulio. Raudona saulė patekėjo, nusileido ir vėl patekėjo, 
margindama sniegynus rausvais ir rožiniais atspalviais. Po kalvos kupolu 
Džodženas apie kažką mąstė, Mira nerimavo, o Hodoras su kalaviju deši- 
nėje ir su deglu kairėje rankoje vaikščiojo po tamsius tunelius. O gal... ten 
vaikščiojo Branas? 

Niekam nereikia to žinoti. 

Didžiulis urvas, kurio kitame gale žiojėjo praraja, buvo tamsus kaip nak- 
tis, kaip derva, juodesnis už varno plunksnas. Šviesa jame sklido kaip įsi- 
brovėlė, nereikalinga ir nepageidaujama, ir netrukus vėl išblėso; laužai, ant 
kurių virdavo valgis, žvakės ir nendrės suliepsnodavo, užgesdavo ir trum- 
pas jų gyvenimas baigdavosi. 

Dainiai Branui įtaisė atskirą sostą, panašų į tą, kuriame sėdėjo lordas 
Brindenas: iš balto, raudonomis dėmėmis išmarginto burtmedžio, kurio 
nudžiūvusios šakos buvo susipynusios su gyvomis šaknimis. Šį sostą miška- 
vaikiai pastatė didžiajame urve, netoli prarajos, kurioje tamsos gaubiamas 
oras aidėjo nuo kažkur žemai tekančio vandens šniokštimo. Pasostę jie iš- 
klojo minkštomis pilkomis samanomis. Pasodinę Braną į tą sostą, miška- 
vaikiai apklojo jį šiltais kailiais. 

Jis taip ir sėdėjo, klausydamasis dusliai šnabždančio savo mokytojo. 

— Niekada nebijok tamsos, Branai. - Lordo tariamus žodžius lydė- 
jo vos girdimas miško ošimas ir lapų šnarėjimas ir vos matomas galvos 
krustelėjimas. - Stipriausi medžiai auga įleidę šaknis tamsiausiose pasau- 
lio vietose. Tamsa bus tavo apsiaustas, tavo skydas, tavo motinos pienas. 
Tamsa tave sustiprins. 

Švietė mėnulio pjautuvas, siauras ir aštrus kaip durklo ašmenys. Tyliai 
krito snaigės, gaubdamos išlakias pušis ir egles balta marška. Pusnys buvo 
tokios gilios, kad užklojo urvo prieigas ir atrodė nelyginant balta siena, pro 
kurią Vasarai tekdavo prasikasti kaskart, kai nuspręsdavo prisidėti prie savo 
gaujos ir pamedžioti. Pastaruoju metu Branas drauge su vilkais klajodavo 
retai, tačiau būdavo naktų, kai žvelgdavo į juos iš aukštai. 

Skraidyti buvo net maloniau, nei laipioti. 

Įsigauti į Vasaros kailį dabar Branui buvo taip lengva, kaip kadaise, kai 
dar buvo sveikas, apsimauti kelnes. Pakeisti savo žmogiškąjį kūną juodomis 
kaip naktis varnų plunksnomis sekėsi sunkiau, bet nebuvo taip sunku, kaip 
berniukas baiminosi, - bent jau pakeisti jį šių varnų plunksnomis. 

- Laukinis eržilas spardosi, priešinasi žmogui, sėdinčiam jam ant nuga- 
ros, ir mėgina krimstelėti ranką, spraudžiančią jam žąslus, - kartą paaiški- 
no lordas Brindenas, - bet vieną raitelį turėjęs žirgas paklus ir kitam. Visi 
šie paukščiai, ir jauni, ir seni, yra „prajodyti . Rinkis, kurį nori, ir skrisk. 

Branas nesėkmingai pamėgino persikūnyti į vieną paukštį, paskui į 
kitą, bet trečias varnas pažvelgė į jį juodomis gudriomis akutėmis, pakrei- 
pė galvą, kranktelėjo ir... po akimirkos jau ne berniukas žvelgė į varną, o 
varnas į berniuką. Staiga upės daina suskambo garsiau, deglai suliepsnojo 
skaisčiau negu pirma, oras atrodė persmelktas keistų kvapų. Branas pamė- 
gino ištarti žodį, bet... tik garsiai kranktelėjo, o pakilęs pirmam skrydžiui 
trenkėsi į sieną ir grįžo į savo luošą kūną. Varnui nieko bloga nenutiko. 
Priplasnojęs jis nutūpė jam ant dilbio, Branas paglostė paukščio plunksnas 
ir vėl į jį įsikūnijo. Netrukus jis skraidė po urvą, išsilenkdamas ilgo, nuo 
lubų nutįsusio akmeninio danties, pralėkdamas virš prarajos ir vis nerda- 
mas į šaltas ir juodas jos gelmes. 

Ir staiga Branas susivokė esąs ne vienas. 

- Į tą varną kažkas jau buvo įsikūnijęs, - grįžęs į savo kūną, tarė jis lor- 
dui Brindenui. - Mergina. Aš ją jaučiau. 


458 GEORGE R. R. MARTIN 


— Moteris iš tų, kurie dainuoja žemės dainą, - paaiškino mokytojas. - Ji 
seniai mirusi, bet dalis jos liko varne, kaip kad dalis tavęs liktų Vasaroje, jei 
rytoj Branui, turinčiam berniuko kūną, tektų mirti. Ji - ant tavo sielos kren- 
tantis šešėlis. Ta mergina tavęs nenuskriaus. 

- Arvisi paukščiai nešiojasi dainių sielas? 

- Visi, - patvirtino lordas Brindenas. - Būtent dainininkai ir išmokė 
Pirmuosius Žmones perduoti žinias per varnus, tik... tais laikais paukščiai 
kalbėdavo. Medžiai prisimena, o žmonės pamiršta, tad dabar jie užrašo Ži- 
nią ant pergamento skiautės ir pririša prie kojų paukščiams, į kuriuos žmo- 
nės niekada nebuvo įsikūniję. 

Branas prisiminė, jog šią istoriją kartą jam pasakojo Senoji auklė, bet 
kai jis pasiteiravo Robo, ar tai tiesa, brolis tik nusijuokė ir paklausė, ar jis 
tiki ir grumkinais. Branas gailėjosi, kad čia nėra Robo. Pasigirčiau jam, 
kad moku skraidyti, jis manimi nepatikėtų ir man tektų parodyti. Lažinuo- 
si, kad skraidyti galėtų išmokti ir jis, ir Arija, ir Sansa, net mažasis Rikonas 
ir Jonas Snou. Visi mes būtume krankliai ir gyventume meisterio Luvino 
paukštidėje. 

Tačiau tai buvo tik dar viena paika svaja. Kartais Branas susimąstydavo, 
ar visa tai nėra tik sapnas. Gal sniegynuose jis užmigo ir susapnavo, kad 
atsidūrė ten, kur šilta ir saugu? Privalai nubusti, kartodavo sau jis, privalai 
tuoj pat nubusti, kitaip tas sapnas kainuos tau gyvybę. Porą kartų Branas ti- 
krai skaudžiai įsignybo į ranką, bet nieko nepasiekė, tiktai suskaudo. Iš pra- 
džių jis mėgino skaičiuoti dienas: pasižymėdavo, kada būdraudavo, o kada 
miegodavo, bet čia, kalvos gelmėse, miegas ir būdravimas palengva tarsi su- 
siliejo. Sapnai virto pamokomis, pamokos - sapnais, vienu metu nutikdavo 
daugybė dalykų arba apskritai nieko nevykdavo. Branas neprisimindavo, ar 
ką nors tikrai darė, ar tik sapnavo darąs? 

- Persikūnyti geba tik vienas žmogus iš tūkstančio, - vieną dieną, kai 
Branas išmoko skraidyti, pasakė seras Brindenas, - ir tik vienas iš tūkstan- 
čio persikūnijančiųjų gali būti žaliaregis. 

— Maniau, kad žaliaregiai - tai miškavaikių burtininkai, - tarė Branas. — 
Tai yra dainiai. 

- Tam tikra prasme. Tų, kuriuos vadini miškavaikiais, akys gelsvos kaip 
saulė, bet kartą per daugybę metų gimsta miškavaikis, kurio akys raudonos 
kaip kraujas arba žalios kaip samana ant miško vidury augančio medžio. 
Tokiais ženklais dievai pažymi tuos, kuriuos teikėsi apdovanoti. Išrinktieji 
nėra stiprios sveikatos ir jų gyvenimas žemėje trumpas, nes kiekviena daina 
turi baigtis laiku. Tačiau, persikūniję į medžius, jie gyvena išties ilgai. Jie 
turi tūkstantį akių, šimtą skirtingų kūnų, o jų išmintis siekia taip giliai, kaip 
senųjų medžių šaknys. Jie žaliaregiai. 

Branas ne kažin ką suprato, tad paklausė Ridų. 

— Ar mėgsti skaityti knygas, Branai? - paklausė jo Džodženas. 

— Kai kurias. Man patinka istorijos apie dvikovas. Mano sesuo Sansa 
mėgsta pasakojimus, kuriuose daug bučiuojamasi, bet tie pasakojimai paiki. 

— Kol miršta, skaitytojas nugyvena daugybę gyvenimų, - paaiškino 
Džodženas. - O neskaitantis žmogus gyvena tik kartą. Miško dainiai knygų 
neturi. Neturi jie nei rašalo, nei pergamento, neturi rašto. Užtat turi medžių 
ir pirmiausia - burtmedžių. Mirę jie įsikūnija į medį, į jo lapus, šakas ir 
šaknis, o medžiai prisimena. Prisimena visas jų dainas ir burtus, visas jų is- 
torijas ir maldas, viską, ką miškavaikiai žinojo apie šį pasaulį. Meisteriai tau 
pasakytų, kad burtmedžiai seniesiems dievams yra šventi. Dainiai tiki patys 
esantys tie senieji dievai. Mirę dainiai patenka į tų dievų draugiją. 

Branas išpūtė akis. 

- Jie ketina mane nužudyti? 

— Ne, - įsiterpė Mira. - Džodženai, tu jį gąsdini. 

- Jam tikrai nieko nereikia bijoti. 

Mėnulis atrodė išpampęs ir pilnas. Vasara klaidžiojo tylos gaubiamais 
miškais ir atrodė tarsi ilgas pilkas šešėlis, iš kiekvienos medžioklės parbėg- 
davo vis labiau sulysęs, - mat gyvo grobio niekur nepavykdavo rasti. Ap- 
sauga prie urvo angos vis dar laikėsi ir numirėliai negalėjo patekti į vidų. 
Daugumą jų vėl užklojo sniegas, bet jie, - pasislėpę, sušalę, - tebebuvo čia 
ir laukė. Prie jų prisidėjo kitų numirėlių, kurie kadaise buvo vyrai, moterys 
arba net vaikai. Ant plikų rudų šakų tupėjo nustipę varnai apledėjusiais 
sparnais. Per krūmynus triukšmingai prasibrovė didžiulis ir liesas kaip gil- 
tinė snieginis lokys, kurio viena galvos pusė buvo nupuvusi ir jos vietoje 
bolavo vien kaukolė. Vasara ir jo gauja užpuolė jį ir sudraskė. Paskui vilkai 
prisikimšo pilvus, nors mėsa buvo pašvinkusi ir apšalusi, be to, ryjama vis 
dar trūkčiojo. 

Kalvos gelmėse maisto jiems netrūko. Mat čia dygo daugybė visokių 
grybų. Juodoje upėje plaukiojo aklos žuvys, bet išvirtos skoniu jos nenu- 
sileido kitoms žuvims. Be to, jie turėjo sūrio ir pieno, nes melždavo ožkas, 
gyvenančias urvuose drauge su dainiais, ir net avižų, miežių bei džiovin- 
tų vaisių, sukauptų per ilgą vasarą. Ir beveik kasdien jie valgydavo sultin- 
gą troškinį, patirštintą miežiais, svogūnais ir mėsos gabalėliais. Džodženas 
manė, jog tai galėtų būti voveriena, bet Mira pareiškė, jog tai yra žiurkių 
mėsa. Branas dėl to nesuko galvos. Svarbiausia, kad tai buvo mėsa. Troški- 
nama ji suminkštėdavo. 

Urvai, rodės, tęsėsi be galo, buvo erdvūs, apgaubti tylos. Juose buvo įsi- 
kūrę per šešias dešimtis dar gyvų dainių ir ilsėjosi tūkstančių mirusių miš- 
kavaikių kaulai, be to, jie vedė giliai po kalva. 

— Žmonėms čia geriau nevaikščioti, - įspėjo juos Lapelis. - Upė, kurios 
šniokštimą girdite, labai srauni ir tamsi, ji leidžiasi vis gilyn ir bėga į jūrą, 
virš kurios niekada nepateka saulė. Yra takų ir dar giliau, yra bedugnių ir 
staiga atsiveriančių šulinių, taip pat pamirštų kelių, vedančių į patį žemės 

centrą. Net mano žmonės ne visus juos ištyrę, nors gyvename čia nuo neat- 
menamų laikų. 

Nors Septynių Karalysčių gyventojai vadino juos miškavaikiais, Lapelis 
ir jos gentainiai toli gražu neatrodė kaip vaikai. Geriau būtų buvę juos va- 
dinti išmintingais miškinukais. Palyginti sa žmonėmis, jie buvo maži, kaip ir 
vilkas atrodo mažas greta didvilkio. Bet tai dar nereiškia, kad jis - vilkiukas. 
Jų oda buvo rusva kaip riešutas, išmarginta blyškesnėmis dėmėmis kaip el- 
nio kailis, o ausys didelės, kad girdėtų garsus, kurių negali išgirsti joks žmo- 
gus. Didelės buvo ir jų akys, - įstabios, gelsvos kaip katės, matančios kelią 
ten, kur berniuko akys regėjo vien tamsą. Jų plaštaką sudarė trys pirštai ir 
nykštys, o ant pirštų galų jie turėjo aštrius juodus nagus. 

Be to, jie dainavo. Traukė dainas tikrąja kalba, tad žodžių Branas nesu- 
prato, bet jų balsai buvo skaidrūs nelyginant oras žiemą. 

— Kur kiti jūsiškiai? - kartą paklausė Branas Lapelio. 

— Nusileidę į žemės gelmes, - atsakė ji. - Įsikūniję į akmenis ir medžius. 
Prieš pasirodant Pirmiesiems Žmonėms visas tas kraštas, kurį jūs vadinate 
Vesterosu, buvo mūsų, bet ir tais laikais mūsų ten gyveno nedaug. Dievai 
leido mums ilgai gyventi, bet neleido sparčiai daugintis, kad neperpildy- 
tume pasaulio, kaip kad elniai perpildytų miškus, jei nebūtų vilkų ir niekas 
jų nemedžiotų. Taip buvo Aušros amžiuje, kai pasaulyje tekėjo mūsų saulė. 
Dabar ji leidžiasi ir mūsų palengva vis mažėja. Beveik išnyko ir milžinai, 
kurie mums buvo ir prakeiksmas, ir... broliai. Didieji vakarinių kalvų liūtai 
beveik išnaikinti, vienaragių taip pat liko vos vienas kitas, o mamutų tėra 
keli šimtai. Didvilkiai mus visus pergyvens, bet ir jiems ateis laikas išnykti. 
Žmonių sukurtame pasaulyje nėra vietos nei jiems, nei mums. 

Šiuos žodžius ji ištarė liūdnai, tad nuliūdo ir Branas. Ir tik vėliau jam 
dingtelėjo: Žmonės neliūdėtų. Žmonės įtūžtų. Žmonės užsidegtų neapykanta 
ir prisiektų kruvinai keršyti. Dainiai traukia liūdnas dainas, o žmonės kovotų 
ir žudytų. 

Vieną dieną, numoję ranka į Lapelio įspėjimus, Mira su Džodženu nu- 
sprendė apžiūrėti upę. 

— Noriu eiti kartu, - pareiškė Branas. 

Mira niūriai jį nužvelgė. Kad pasiektum upę, reikės lipti šešis šimtus 
pėdų žemyn, įveikti stačius šlaitus ir vingiuotus takelius, paaiškino jam 
Mira, o paskui dar teks leistis virve. 

— Nešdamas tave ant nugaros, Hodoras niekaip negalėtų užsiropšti 
aukštyn. Atleisk, Branai... 

Branas prisiminė tuos laikus, kai niekas nelaipiojo taip puikiai, kaip jis, 
net Robas arba Jonas. Giliai širdyje jis troško aprėkti Mirą ir Džodženą už 
tai, kad jį palieka, be to, jautė besitvenkiant ašaras. Tačiau jis buvo beveik 
suaugęs vyras, tad nepratarė nė žodžio. O kai jie išėjo, įsmuko į Hodoro 
kūną ir nusekė iš paskos. 

Stuomeningasis arklininkas jau nesipriešindavo taip, kaip priešinosi pir- 
mą kartą, Branui į jį įsikūnijant per audrą, prie ežero dunksančiame bokšte. 
Dabar Hodoras elgdavosi kaip šuo, kuriam iškaršė kailį ir išmušė visą kovos 
dvasią: Branui į jį įsikūnijant, susiriesdavo ir mėgindavo slėptis. O jo slėp- 
tuvė buvo kažkur kūno gelmėse, kažkokiame duburyje, kur jo negalėjo rasti 
net Branas. „Niekas tavęs neskriaus, Hodorai, - tyliai tarė Branas tvirtam, 
bet vaiko sielą turinčiam vyrui, kurio kūną skolinosi. - Tik noriu trumpai 
vėl pasijusti stiprus. Netrukus grąžinsiu tau kūną, juk visada grąžinu.“ 

Niekas nežinojo, kada Branas įsikūnydavo į Hodorą. Berniukui reikėjo 
tik šypsotis, daryti, kas liepta, kartais burbtelėti: „Hodoras...“ ir, išsiši 
iki ausų, jis galėjo sekti paskui Mirą ir Džodženą šiems nė neįtariant, kad 
iš tiesų eina drauge. Branas dažnai eidavo drauge, nesvarbu, ar saliečiai to 
norėdavo, ar ne. O šiam žygiui baigiantis Ridai net buvo dėkingi, kad jis ke- 
liavo kartu. Džodženas virve nusileido gana lengvai, bet kai Mira žeberklu 
varlėms medžioti pasismeigė aklą žuvį ir atėjo laikas sliuogti virve aukštyn, 
jos broliui ėmė drebėti rankos ir jis tikrai nebūtų pasiekęs prarajos krašto, 
tad jiedu apsuko virve Hodorą ir liepė jam traukti. 

- Hodoras, - sulig kiekvienu trūktelėjimu burbtelėdavo Branas. - Ho- 
doras, Hodoras, Hodoras... 

Švietė mėnulio pjautuvas, siauras ir aštrus kaip durklo ašmenys. Vasa- 
ra atkapstė nuplėštą ranką - juodą, apšerkšnijusią, tai sulenkiančią, tai iš- 
tiesiančią pirštus ir taip šliaužiančią per sušalusį sniegą. Ant jos dar buvo 
mėsos pilvui prikimšti ir pasisotinęs didvilkis perkando kaulus norėdamas 
išlaižyti čiulpus. Tik tuomet ranka, rodos, prisiminė, jog yra negyva. 

Branas, įsikūnijęs į didvilkį, prisišveitė kartu su Vasara ir jo gauja. Įsi- 
kūnijęs į varną, jis skrisdavo ten, kur buvo lavonų, saulei leidžiantis suk- 
davo ratus virš kalvos, dairydamasis priešų, jausdamas šaltą kaip ledas orą. 
Įsikūnijęs į Hodorą, jis tyrinėjo urvus. Rado kaulų pilnų ertmių, giliai po 
žeme vedančių tunelių ir vietą, kur pridžiūvę prie lubų žemyn galva kabojo 
milžiniškų šikšnosparnių griaučiai. Jis net perėjo siaurą akmeninį tiltą per 
bedugnę ir kitoje pusėje aptiko dar daugiau takų bei urvų. Vienas iš jų buvo 
pilnas dainių, nelyginant Brindenas soste sėdinčių lizduose iš burtmedžių 
šaknų, susiraizgiusių po jų kūnais, apsivijusių ir juos pervėrusių. Dauguma 
dainių Branui rodėsi mirę, bet einant pro šalį jie atsimerkdavo ir įbesdavo 
žvilgsnį į jo deglo liepsną, o vienas iš jų net pražiojo raukšlėtą burną, tarsi 
mėgindamas kažką pasakyti. 

— Hodoras, - tarė jam Branas ir pajuto savo slėptuvėje muistantis tikrąjį 
Hodorą. 

Įsitaisęs didžiajame urve, šaknų soste, pusiau lavonas, pusiau medis, lor- 
das Brindenas atrodė panašesnis ne į žmogų, o į šiurpią statulą iš susuktų 
medžio šaknų, senų kaulų ir sudūlėjusios vilnos. Blyškiame yrančiame ir 
trupančiame jo veide gyva atrodė tik viena raudona akis, spindinti tarsi pa- 

skutinė užgesusio laužo žarija, apgaubta susiraizgiusių šaknų ir balzganos 
odos skivytų, vos besilaikančių ant pageltusios kaukolės. 

Išvydęs jį, Branas ir vėl pašiurpo iš baimės: burtmedžio šaknys buvo 
išvarpiusios jo vystantį ir susiraukšlėjusį kūną, iš skruostų dygo grybai, o 
balta kinivarpos lerva rangėsi akiduobėje, kur kadaise žibėjo akis. Branui 
čia patikdavo labiau, kai deglai būdavo užgesinti. Tamsoje jis galėdavo ap- 
simesti, kad tai kažką jam šnabžda triakis varnas, o ne kažkoks šiurpus kal- 
bantis lavonas. 

Vieną gražią dieną ir aš toks būsiu. Vien pagalvojus apie tai, Braną ap- 
ėmė baimė. Ar negana, kad jis suluošintas ir nevaldo kojų? Ar jam lemta 
prarasti ir visa kita ir likusį gyvenimą praleisti su jame augančiu burtme- 
džiu ir jo šaknų išvarpytu kūnu? Lapelis jiems pasakė, kad lordas Brindenas 
iš medžio semiasi gyvybės. Jis nei valgė, nei gėrė. Tik miegojo, sapnavo ir 
stebėjo. Ketinau tapti riteriu, prisiminė Branas. Bėgiodavau, laipiodavau ir 
kaudavausi. Rodės, tai buvo prieš tūkstantį metų. 

Kas jis dabar? Tiesiog Branas, luošas berniukas, Brandonas iš Starkų gi- 
minės, pražuvusios karalystės princas, sudegintos pilies lordas, griuvėsių 
įpėdinis. Jis tikėjosi, kad triakis varnas pasirodys esąs burtininkas, senas 
išmintingas stebukladaris, galintis pagydyti jam kojas, tačiau dabar suvo- 
kė, jog tai tebuvo paika vaikiška svaja. Aš jau suaugęs, man nedera puoselėti 
tokių svajonių, tarė sau Branas. Tūkstantis akių, šimtas skirtingų kūnų ir gili 
kaip senųjų medžių šaknys išmintis. Tai buvo ne prasčiau už riterystę. Bent 
jau beveik taip pat gerai. 

Mėnulis atrodė tarsi juoda skylė danguje. Už urvo sienų plytinčiame pa- 
saulyje gyvenimas tęsėsi. Už urvo sienų saulė tekėjo ir leidosi, mėnulis pil- 
nėjo ir dilo, stūgavo šalti vėjai. O kalvos gelmėse, didžiam jo sesers sielvar- 
tui, Džodženas Ridas vis labiau niuro ir vis atkakliau vengė žmonių. Mira 
dažnai sėdėdavo su Branu prie jųdviejų lauželio, apie šį bei tą kalbėdama 
ir glostydama tarp jųdviejų miegantį Vasarą, o tuo metu jos brolis vienui 
vienas klajodavo po urvus. Džodženas net įprato saulėtą dieną užsiropšti 
iki urvo angos. Jis valandų valandas stovėdavo ten, žvelgdamas į tolumoje 
dunksantį mišką, apsigobusį sniego kailiniais ir vis tiek drebantį iš šalčio. 

- Jis nori namo, - paaiškino Branui Mira. - Džodženas nė nemėgins ko- 
voti su likimu. Jis sako, kad žali sapnai nemeluoja. 

- Jis buvo toks narsus, - tarė Branas. 

„Narsus žmogus būna tik tą akimirką, kai bijo“, - kartą, labai seniai, tą 
dieną, kai vasaros sniege jie rado didvilkių jauniklius, pasakė jam tėvas. 
"Šiuos žodžius Branas vis dar prisiminė. 

- Jis buvo tikras kvailys, - papurtė galvą Mira. - Tikėjausi, jog kai rasime 
triakį varną... O dabar svarstau, kurių galų mes iš viso čia atsibastėme. 

Dėl manęs, dingtelėjo Branui. 

— Mus čia atvedė jo žali sapnai, - tarė jis. 

- Jo žali sapnai... - pyktelėjusi pakartojo Mira. 

— Hodoras... - leptelėjo Hodoras. 

Mira pravirko. 

Branas negalėjo pakęsti savo luošumo. 

- Neverk, - mėgino jis nuraminti Mirą. 

Jis norėjo ją apkabinti ir stipriai priglausti prie krūtinės, kaip kad Vin- 
terfele užsigavusį jį priglausdavo motina. Mira buvo čia pat, vos už kelių 
pėdų, bet... tokia nepasiekiama, tarsi juodu būtų skyrusios šimtas lygų. Kad 
ją paliestų, Branui būtų reikėję stumiantis rankomis šliaužti žeme ir vilkti 
nejautrias kojas. Urvo grindys buvo šiurkščios ir nelygios, jis būtų stūmę- 
sis pamažu, be to, nusibrozdinęs ir užsidirbęs gumbų. Galėčiau įsikūnyti į 
Hodorą, pamanė Branas. Hodoras galėtų ją apkabinti ir patapšnoti per petį. 
Pagalvojęs apie tai, Branas pasijuto keistai, tačiau ši mintis jo neapleido net 
tada, kai Mira pakilo nuo laužo ir puolė į tunelių tamsą. Jis girdėjo tolstan- 
čius jos žingsnius, o jų aidui nutilus tylą trikdė vien dainių balsai. 

Švietė mėnulio pjautuvas, siauras ir aštrus kaip durklo ašmenys. Diena 
vijo dieną, - kiekviena trumpesnė nei vakarykštė. O naktys ilgėjo. Į urvus 
kalvos gelmėse saulės šviesa neprasiskverbė. Šiose akmeninėse menėse nie- 
kada nespindėjo mėnesiena. Net žvaigždžių čia niekas nebuvo matęs. Visa 
tai priklausė viršuje egzistuojančiam pasauliui, kur laikas tekėjo geležiniais 
ratais, kur dieną keisdavo naktis, naktį - diena, o šią - vėl naktis. 

— Laikas, - tarė lordas Brindenas. 

Girdint jo balsą, Braną nukrėtė šiurpas. 

— Laikas... kam? 

- Žengti dar vieną žingsnį. Laikas tau peržengti gebėjimo persikūnyti 
ribas ir sužinoti, ką reiškia būti žaliaregiui. 

— Medžiai jį to išmokys, - pasakė Lapelis. 

Ji mostelėjo ir prie jų priėjo kita dainė, - žilaplaukė, kurią Mira vadi- 
no Sniego Garbana. Rankose ji laikė burtmedžio dubenį, ant kurio buvo 
išdrožinėta keliolika veidų, labai panašių į skaptuojamus širdamedžių ka- 
mienuose. Dubenyje buvo įdėta baltos tirštos košės, išvagotos tamsiai rau- 
donų gyslų. 

- Turijos suvalgyti, - pasakė Lapelis ir padavė Branui medinį šaukštą. 

Vaikinukas sutrikęs pažvelgė į dubenį. 

— Kas tai? 

— Burtmedžio sėklų košė. 

Vien užmetęs į ją akį Branas pajuto šleikštulį. jis numanė, jog tos raudo- 
nos gijos tikriausiai buvo viso labo burtmedžio syvai, bet deglų šviesoje jos 
atrodė šiurpios ir pilnos kraujo. Jis pakabino šaukštu košės ir stabtelėjo. 

- Arjos suvalgęs tapsiu žaliaregiu? 

- Žaliaregiu tave pavers tavo paties kraujas, - paaiškino lordas Brinde- 
nas. - Ši košė tik padės atsiskleisti tavo gebėjimams ir susijungti su medžiu. 

Jungtuvių su medžiu Branas nenorėjo, bet... argi kas kitas būtų norėjęs 
tuoktis su luošu berniuku? Tūkstantis akių, šimtas skirtingų kūnų ir gili kaip 
senyjų medžių šaknys išmintis. Žaliaregis. 

Ir jis ėmė valgyti. 

Košė buvo karstelėjusi, nors ne tokia karti kaip gilių košė. Sunkiausia 
buvo nuryti pirmą šaukštą. Branas žiauktelėjo ir jo vos neišspjovė. Antra- 
sis košės šaukštas, rodės, jau nebuvo tokio šlykštaus skonio. Trečiasis buvo, 
galima sakyti, saldus. Toliau košę Branas kabino noriai. Ir kodėl jam atrodė, 
jog košė karti? Jos skonis buvo kaip medaus, kaip ką tik iškritusio sniego, 
kaip pipirų ir cinamono, kaip paskutinio jo motinos pabučiavimo. Tuščias 
dubuo išslydo jam iš rankų ir, atsitrenkęs į urvo grindis, tarkštelėjo. 

— Nesijaučiu pasikeitęs. Kas bus toliau? 

Lapelis švelniai palietė jam ranką. 

— Medžiai tave visko išmokys. Medžiai prisimena. 

Ji kilstelėjo ranką, ir kiti dainiai ėmė vaikštinėti po urvą, vieną po kito 
gesindami deglus. Tamsa sutirštėjo ir ėmė slinkti artyn, ketindama juos 
praryti. 

— Užsimerk, — liepė triakis varnas. — Išsinerk iš savo kūno, kaip išsi- 
neri įsikūnydamas į Vasarą. Tik šį kartą keliauk į medžių šaknis. Jomis iš 
žemės gelmių kilk aukštyn, į augančius ant kalvos medžius, ir papasakok 
man, ką matai. 

Branas užsimerkė ir paliko savo kūną. Į šaknis, pagalvojo. Į burtmedį. 
Tapk medžiu. Jam prieš akis šmėstelėjo tamsos gaubiamas urvas, o ausis pa- 
siekė apačioje tekančios upės šniokštimas. 

O paskui jis staiga atsidūrė namuose. 

Dievų giraitėje, prie gilaus tamsaus duburio, ant akmens sėdėjo lordas 
Edardas Starkas ir aplink jį tarsi gyslotos seno žmogaus rankos buvo apsivi- 
jusios balsvos širdamedžio šaknys. Ant kelių lordas Edardas buvo pasidėjęs 
didįjį kalaviją, vadinamą Ledu, ir vaškuote valė jo geležtę. 

„Vintertelas...“ - sušnabždėjo Branas. 

Jo tėvas pakėlė akis. 

— Kas ten? - gręždamasis paklausė jis. 

Ir Branas išsigandęs pasitraukė. Tėvas, tamsus duburys ir dievų giraitė 
ėmė blankti ir išnyko, o jis vėl atsidūrė urve, iš burtmedžių šaknų supinta- 
me soste, - šaknų, kurios švelniai apsivijusios laikė jo rankas ir kojas, kaip 
motina laiko kūdikį. Jam prieš akis plykstelėjęs suliepsnojo deglas. 

— Papasakok mums, ką matei. 

Iš tolo Lapelis atrodė beveik kaip mergaitė, ne vyresnė už Braną arba 
kurią nors iš jo seserų, bet žvelgiant iš arti buvo gerokai senesnė. Lapelis 
tvirtino mačiusi jau du šimtus metų. 

Branui perdžiūvo gerklė. Jis sunkiai nurijo seiles. 

- Vinterfelą. Grįžau į Vinterfelą. Mačiau tėvą. Jis nemiręs, jis gyvas, ma- 
čiau jį, tėvas vėl Vinterfele, jis tebėra gyvas. 

— Ne, - atsakė Lapelis. - Jis miręs, berniuk. Nemėgink prikelti jo iš nu- 
mirusiųjų. 

- Bet aš jį mačiau. — Vienu skruostu Branas jautė besiglaudžiantis prie 
šiurkštaus medžio paviršiaus. - Jis valė Ledą. 

— Matei tai, ką troškai matyti. Giliai širdyje ilgiesi tėvo ir namų, todėl 
juos ir matei. 

— Prieš tikėdamasis ką nors išvysti, žmogus turi išmokti, kaip reikia žiū- 
rėti, - paaiškino lordas Brindenas. - Tu matei tik praeities šešėlius, Branai. 
Į pasaulį žvelgei jūsų dievų giraitėje augančio širdamedžio akimis. Medžio 
ir žmogaus laiko tėkmė nesutampa. Burtmedžiui svarbu saulė, dirva ir 
vanduo, o ne dienos, metai ir šimtmečiai. Žmonės laiką suvokia kaip upę. 
Mes - jos srovės įkaitai, iš praeities plukdomi į dabartį, plaukiantys visada 
ta pačia kryptimi. O medžių gyvenimas kitoks. Jie įleidžia šaknis, gyvena ir 
miršta vienoje vietoje ir upės srovė jų nepajudina. Ąžuolas yra gilė, o gilė - 
ąžuolas. Jei kalbėsime apie burtmedį... Tūkstantis žmogaus metų burtme- 
džiui tik akimirka, ir pro šiuos vartus mudu galime žvelgti į praeitį. 

— Bet, - vis dar spyriojosi Branas, - jis mane girdėjo. 

- Jis girdėjo vėjo dvelktelėjimą ir lapų šnaresį. Kad ir kaip uoliai mėgin- 
tum, nieko negali jam pasakyti. Aš žinau. Turiu savų praeities šmėklų, Bra- 
nai. Brolį, kurį mylėjau, brolį, kurio nekenčiau, moterį, kurios geidžiau. Vis 
dar matau juos medžių akimis, bet nė vienas mano ištartas žodis nėra jų 
pasiekęs. Praeitis ir lieka praeitimi. Galime iš jos mokytis, bet ne ją keisti. 

— Ar dar pamatysiu savo tėvą? 

— Išmokęs naudotis tau duotomis dovanomis, galėsi žiūrėti, kur pano- 
rėjęs, ir matysi tai, ką yra matę medžiai, nesvarbu, ar tai buvo vakar, ar per- 
nai, ar prieš tūkstantį amžių. Žmonės visą gyvenimą lieka įkalinti dabartyje, 
tarp prisiminimų ūkanų ir jūros šešėlių, kurią vadina ateitimi. Kai kurios 
plaštakės gyvena tik vieną dieną, bet joms šis trumpas laiko tarpas tikriau- 
siai atrodo toks pat ilgas, kaip mums metai ar dešimtmečiai. Ąžuolas gali 
gyventi tris šimtus metų, o sekvoja - tris tūkstančius. Burtmedis, jei tik nie- 
kas jo nepaliečia, gyvena amžinai. Jam metų laikai keičiasi akimirksniu, o 
praeitis, dabartis ir ateitis yra viena. Beje, ateis laikas, kai imsi matyti ne tik 
savo dievų giraitę. Dainiai savo širdamedžių kamienuose išskaptavo akis, 
norėdami juos pažadinti, ir žaliaregis pirmiausia išmoksta regėti šiomis aki- 
mis, bet... ilgainiui galėsi matyti gerokai toliau, nei mato medžiai. 

— Kada? - pasiteiravo Branas. 

— Po metų, po trejų arba po dešimties. To įžvelgti nespėjau. Ilgainiui 
imsi regėti viską, pažadu. Bet dabar pavargau ir mane kviečia medžiai. Pa- 
moką tęsime rytoj. 

Nešina liepsnojančiu deglu, Lapelis rodė kelią ir Hodoras, kartkartėmis 
dusliai burbtelėdamas: „Hodoras...“ - nunešė Braną į jo kambarį. Berniukas 
tikėjosi rasti čia Mirą ir Džodženą ir papasakoti jiems, ką matė, bet jaukio- 
je, uoloje iškirstoje jų nišoje buvo šalta ir tuščia. Hodoras paguldė Braną į 
guolį, apklojo kailiais ir užkūrė ugnį. Tūkstantis akių, šimtas skirtingų kūnų 
ir gili kaip senyjų medžių šaknys išmintis. 

Žiūrėdamas į liepsnas Branas nusprendė neužmigti ir sulaukti grįžtant 
Miros. Jis žinojo, kad Džodženui tai nepatiks, bet Mira dėl jo apsidžiaugs. 
Branas nė nepajuto, kaip jam ėmė merktis akys... 

„ir kažkaip jis vėl atsidūrė Vinterfele, dievų giraitėje, iš aukštai žvelgda- 
mas į savo tėvą. Šį kartą lordas Edardas atrodė gerokai jaunesnis. Jo plaukai 
buvo rusvi, nė trupučio nepražilę, galva nulenkta. „...tegul jie užauga artimi 
kaip broliai, tegul vienas kitą myli, - meldėsi jis, - ir tegul mano ledi žmona 
randa jėgų atleisti...“ 

- Tėve... - Brano balsas buvo vėjo šnipštelėjimas, lapų šnarėjimas. — 
Tėve, tai aš. Branas. Brandonas. 

„Edardas Starkas pakėlė galvą ir, suraukęs antakius, įdėmiai pažvelgė į 
burtmedį, bet nepratarė nė žodžio. Jis negali manęs matyti, nusivylęs su- 
prato Branas. Jis troško ištiesti ranką ir paliesti tėvą, bet galėjo tik Žiūrėti ir 
klausytis. Aš esu medyje. Esu širdamedyje ir žvelgiu raudonomis jo akimis, 
bet burtmedis negali kalbėti, tad ir aš negaliu. 

Edardas Starkas vėl ėmė melstis. Branas pajuto akyse tvenkiantis ašaras. 
Tik... ar tos ašaros buvo jo, ar burtmedžio? Jei verksiu, ar ir medis pravirks? 

Kitus jo tėvo žodžius staiga užgožė į medį trankomo medžio tarškėji- 
mas. Edardas Starkas išnyko, kaip saulei patekėjus išnyksta ryto rūkas. Da- 
bar per dievų giraitę straksėjo du vaikai, rėkaudami ir kaudamiesi nulauž- 
tomis šakomis. Mergaitė.buvo vyresnė ir aukštesnė. Arija! - džiaugsmingai 
pagalvojo Branas žiūrėdamas, kaip ji stryktelėjo ant akmens ir kirto ber- 
niukui. Ir vis dėlto kažkas čia buvo ne taip. Mat jei mergaitė buvo Arija, tai 
berniukas turėjo būti... Branas, o tokių ilgų plaukų jis niekada nenešiojo. Be 
to, Arija niekada nėra laimėjusi prieš mane vaikiškos dvikovos kalavijais, o ši 
mergaitė priešininką tiesiog triuškina. Ji šaka taip smarkiai trenkė berniukui 
į šlaunį, kad šis neišsilaikė ant kojų, įkrito į duburį ir, baisiai taškydamasis, 
ėmė šaukti. 

— Tylėk, kvaily, - švystelėjusi savo šaką šalin, sudraudė jį mergaitė. - Juk 
tai tik vanduo. O gal nori, kad tave išgirstų Senoji auklė ir nubėgusi viską 
papasakotų tėvui? 

Priklaupusi ji pasilenkė traukti brolio iš duburio, bet, jam dar nespėjus 
išlipti, abu vaikai dingo. 

Paskui vaizdai ėmė žaibiškai keistis ir Branas sutriko, be to, jam susvai- 
go galva. Nei tėvo, nei mergaitės, kaip du vandens lašai panašios į Ariją, jis 
daugiau nebematė, užtat iš tamsaus duburio išniro nuoga, varvanti ir pa- 

skutinius mėnesius besilaukianti moteris; ji priklaupė priešais medį ir ėmė 
melsti senųjų dievų sūnaus, kuris už ją atkeršytų. Paskui pasirodė rudaplau- 
kė, už ieties kotą laibesnė mergina, pasistiebusi ant pirštų galų ji siekė į lū- 
pas pabučiuoti jauną ir aukštą kaip Hodoras riterį. Tamsiaakis, išblyškęs ir 
ryžtingas jaunuolis nusipjovė tris burtmedžio šakas ir pasidarė iš jų strėles. 
Tas medis su kiekvienu regėjimu vis traukėsi, nyko, mažesnieji medžiai vir- 
to sodinukais ir pradingo, juos kaipmat pakeitė kiti medžiai, bet netrukus 
išnyko ir jie. Dabar Branui prieš akis šmėstelėję lordai buvo aukšti, raume- 
ningi ir rūstūs vyrai, apsitaisę kailiais ir šarviniais marškiniais. Kai kurių iš 
jų veidus Branas prisiminė matęs kriptose apžiūrinėdamas statulas, bet, jam 
dar nespėjus pavadinti jų vardais, tie vyrai taip pat pradingo. 

Paskui, Branui tebežiūrint, barzdotas vyras parklupdė priešais širdame- 
dį belaisvį. Per tamsiai raudonų lapų krūvą, apsiginklavusi bronziniu pjau- 
tuvu, prie jų žengė žilaplaukė moteris. 

— Ne! - sušuko Branas. - Ne, nereikia! 

Bet ir jie nieko negirdėjo, kaip ir pirma jo tėvas. 

Moteris čiupo belaisvį už plaukų, pjautuvu užkabino jam gerklę ir trūk- 
telėjo. Ir per šimtmečių ūkanas luošas berniukas galėjo tik žiūrėti, kaip vyro 
kojos daužosi į žemę, bet... kartu su raudona kraujo banga jo kūną paliekant 
gyvybei, Brandonas Starkas pajuto burnoje kraujo skonį. 


JONAS 


Ą rtėjant vidurdieniui, po septynias dienas trukusios pūgos pro apniu- 

usį dangų prasišvietė saulė. Kai kurios pusnys buvo aukštesnės už 
žmogų, bet tarnai visą dieną mosavo kastuvais ir kiek galėdami švariau nu- 
kasė takus. Saulės spinduliai atsimušė nuo Sienos ir visi jos įtrūkimai bei 
plyšiai tviskėjo nelyginant šviesiai mėlynos gyslos. 

Pakilęs į septynių šimtų pėdų aukštį, Jonas Snou stovėjo ant Sienos ir 
žvelgė į Vaiduoklių girią. Apačioje augančius medžius taršė šiaurės vėjas, 
nuo aukštutinių šakų keldamas baltus sniego kristalų debesėlius, tįstančius 
ir virpančius nelyginant ledinės vėliavos. Bet daugiau niekas nejudėjo. Nė 
menkiausio gyvybės ženklo. Vis dėlto šis stingulys jam neleido jaustis ra- 
miam. Jonas bijojo ne gyvųjų. Ir vis dėlto... 

. Išlindo saulė. Snigti liovėsi. Kitos tokios geros progos gali tekti laukti visą 
mėnulį. O gal ir visą žiemą. 

- Tegul Emetas surenka savo naujokus, - tarė jis Paniurėliui Edui. - Be 
to, mums reikės palydos. Dešimties žvalgų, ginkluotų drakonų stiklu. No- 
riu, kad po valandos jie būtų pasiruošę išjoti. 

— Klausau, milorde. O kas vadovaus? 

— Aš. 

Edo apatinė lūpa dar labiau atvipo. 

— Kai kurie broliai tikriausiai manytų, kad lordui vadui geriau būtų likti 
ten, kur šilta ir saugu, pietinėje Sienos pusėje. Aš taip nesakau, bet kai kas 
galėtų... 

Jonas šyptelėjo. 

— Man girdint, tie kai kurie broliai geriau tegul taip nesako. 

Siūbtelėjo stiprus vėjo šuoras ir Edo apsiausto skvernai garsiai suplaz- 
dėjo. 

- Gal jau leiskimės žemyn, milorde? Šis vėjas nupūs mus nuo Sienos, o 
skraidyti aš taip ir neišmokau... 

Jiedu nusileido keliamuoju narvu. Gūsingas vėjas buvo šaltas kaip al- 
savimas ledo drakono, apie kurį Jonui vaikystėje pasakodavo Senoji auklė. 
Sunkus narvas siūbavo. Kartais jo šonas brūkštelėdavo per Sieną ir pakelda- 
vo į orą debesį ledo dulkelių, kurios krisdamos tviskėjo saulėje nelyginant 
sudužusio stiklo šukės. 

Stiklas, pagalvojo Jonas, mums galėtų būti labai naudingas. Juodajai pi- 
liai reikalingi tokie po stiklu įveisti daržai, kokių turėjome Vinterfele. Juose 
net gilią žiemą galėtume auginti daržoves. Geriausias buvo myrietiškas sti- 
klas, tačiau skaidraus stiklo lakštas kainavo tiek, kiek jo svorį atitinkantis 

prieskonių pakas, o žalias ir geltonas stiklas netiko. Mums verkiant reikia 
aukso. Jei turėtume užtektinai monetų, Myre nusipirktume stiklo pūtikų ir 
stiklių, parsivežtume juos į šiaurę ir pažadėtume išlaisvinti, jei savo meno jie 
sutiktų išmokyti būrelį mūsų naujokų. Tai būtų buvusi nebloga išeitis. Jei tu- 
rėtume aukso... Bet mes jo neturime. 

Prie Sienos Jonas rado sniego pusnyje besivoliojantį Vaiduoklį. Rodos, 
stambiam baltam didvilkiui ką tik iškritęs sniegas labai patiko. Pamatęs 
Joną, žvėris pašoko ant kojų ir pasipurtė. 

- Ar didvilkis keliaus drauge su tavimi? - paklausė Paniurėlis Edas. 

- Taip. 

— Gudrus vilkas... O aš? 

— Tu nekeliausi. 

— Esi labai išmintingas lordas. Geriau rinktis didvilkį. Aš nebeturiu dan- 
tų ir negalėčiau įkąsti tyržmogiams. 

- Jei dievai bus palankūs, tyržmogių nesutiksime. Norėčiau joti širmiu. 

Naujiena netruko pasklisti po Juodąją pilį. Edui tebebalnojant širmį, per 
kiemą atitapsėjo Bouvenas Maršas ir užkalbino arklidėse sutiktą Joną. 

— Milorde, prašau tavęs apsigalvoti. Naujokai gali duoti priesaiką ir sep- 
toje. 

— Ši septa dabar - naujųjų dievų namai. Senieji dievai gyvena miške, ir 
tie, kurie juos garbina, priesaiką duoda stovėdami tarp burtmedžių. Žinai 
tai ne blogiau už mane. 

— Šilkinis kilęs iš Senmiesčio, o Aronas ir Emrikas — iš vakarų kraštų. 
Senieji dievai nėra jų dievai. 

— Nenurodinėju vyrams, kokius dievus garbinti. Jie galėjo laisvai rinktis, 
ar melstis Septynetui, ar raudonosios moters Šviesos Valdovui. Bet jie nuta- 
rė garbinti medžius ir ištverti visus su šiuo tikėjimu susijusius pavojus. 

- Gal Verksnys tebetūno kur nors netoliese ir mus seka. 

- Iki girios net per tokį gilų sniegą vos dvi valandos kelio raitomis. Iki 
vidurnakčio turėtume grįžti. 

- Per ilgai užtruksite. Tai neišmintinga. 

- Neišmintinga, - sutiko Jonas, - bet būtina. Tie vyrai ketina iškilmingai 
prisiekti, paaukoti savo gyvenimą Nakties sargybai ir įstoti į broliją, gyvuo- 
jančią jau tūkstančius metų. Priesaika ir tradicija - labai svarbus dalykas. 
Jos susieja mus visus - kilminguosius ir prasčiokus, jaunus ir senus, baikš- 
čius ir narsius. Davę priesaiką, tampame broliais. - Jonas patapšnojo Mar- 
šui per petį. - Pažadu, kad tikrai grįšime. 

- Taip, grįšite, milorde, - atsakė jam lordas valdytojas, - tik... sveiki 
ir gyvi ar viso labo kaip ant iečių pamautos galvos iškabintomis akimis? 
Jums teks grįžti tamsoje. Kai kurios pusnys tokios gilios, kad į jas įsmun- 

šiuos miškus pažinojo ir Juodasis Džekas Bulveris. Net tavo dėdė, Bendži- 
nas Starkas... 

- Turiu kai ką, ko jie neturėjo. - Jonas pasuko galvą ir švilptelėjo. - Vai- 
duokli! Čionai! - Nusipurtęs sniegą, didvilkis atbidzeno ir sustojo Jonui prie 
kojos. Žvalgai pasitraukė jo praleisti, nors viena kumelė vis tiek sužvengė ir 
pasibaidė, tad Roriui teko stipriai timptelėti vadeles ir ją sutramdyti. - Siena 
tavo, lorde Bouvenai. 

Taip taręs, Jonas paėmė savo žirgą už kamanų ir nusivedė jį link vartų ir 
kiaurai Sieną vingiuojančio ledo tunelio. 

Anapus ledinės Sienos, aukšti ir tylūs, stovėjo medžiai, apsigaubę storais 
baltais apsiaustais. Žvalgams ir naujokams besirikiuojant, Vaiduoklis žings- 
niavo šalia Jono žirgo, paskui stabtelėjo ir ėmė uostinėti, šaltame ore vis iš- 
pūsdamas baltą garą. 

— Kas atsitiko? - paklausė Jonas. - Užuodei ką nors gyva? 

Kiek akys užmatė, miške buvo tuščia, tačiau apžvelgti galėjai tik nedidelį 
plotą. 

Vaiduoklis nubėgo prie medžių, pralėkė tarp dviejų apsnigtų pušų ir 
dingo sniego debesyje. Jis nori medžioti, tik... ką? Dėl didvilkio Jonas taip 
nesibaimino kaip dėl tyržmogių, su kuriais galėtų susidurti. Baltas vilkas 
apsnigtame miške, tylus kaip šešėlis. Tyržmogiai tikrai nepajus jo ateinant. 
Jonas puikiai suprato, kad sekti paskui didvilkį neverta. Vaiduoklis grįš 
tada, kai pats to norės. Jonas pentinais paragino žirgą. Prie lordo vado 
prisidėjo jo vyrai, arkliai kanopomis laužė suledėjusią plutą ir smigo į 
minkštesnį sniegą. Tolygia žingine jie patraukė į mišką, o už nugarų likusi 
Siena vis tolo. 

Išlakias pušis ir kitus spygliuočius dengė storas sniego sluoksnis, o nuo 
rusvų plikų lapuočių šakų nutįsę karojo varvekliai. Jonas pasiuntė Tomą 
Miežį į žvalgybą, nors kelias į baltąją girią buvo pramintas ir puikiai pažįs- 
tamas. Didysis Lidlis ir Lukas iš Longtauno šmurkštelėjo į krūmynus ir pa- 
traukė į rytus bei vakarus. Jie turėjo joti kolonai iš šonų ir pranešti, jei artin- 
tųsi priešas. Visi jie buvo patyrę žvalgai, ginkluoti drakonų stiklu ir plienu, 
prie balnų pasikabinę karo ragus, jei kartais tektų šauktis pagalbos. 

Kiti taip pat buvo geri vyrai. Bent jau geri kariai ir ištikimi Nakties sar- 
gybos broliai. Jonas negalėjo pasakyti, kas jie buvo ir ką veikė prieš atke- 
liaudami prie Sienos, bet neabejojo, jog daugumos jų praeitis juoda kaip ir 
dabar vilkimi apsiaustai. Ir vis dėlto čia, šiaurėje, Jonas norėjo, kad jį lydėtų 
būtent šie vyrai. Jie gynėsi nuo žvarbaus vėjo pasikėlę gobtuvus, o kai kurie 
burnas apsirišo skarelėmis, slepiančiomis veidus. Bet Jonas visus juos pa- 
žinojo. Visų šių vyrų vardus lordas vadas saugojo savo širdyje. Jie buvo jo 
vyrai, jo broliai. 

Drauge jojo ir šeši naujokai - jauni ir pagyvenę, stambūs ir smulkaus 
sudėjimo, patyrę vyrai ir geltonsnapiai jaunuoliai. Šeši, turintys prisiekti. Ar- 

klys buvo gimęs ir užaugęs Kurmių mieste, Aronas ir Emrikas atkeliavo iš 
Gražiosios salos, Šilkinis atsibastė iš kitame Vesteroso pakraštyje įsikūrusio 
Senmiesčio viešnamių. Leversas ir Džaksas buvo vyresni, pradėję penktą 
dešimtį, Vaiduoklių girios vyrai, turintys savo sūnų ir net vaikaičių. Jie abu 
buvo tarp tų šešiasdešimt trijų tyržmogių, paskui Joną Snou grįžusių prie 
Sienos tą dieną, kai lordas vadas paragino juos tai padaryti, bet kol kas tik 
šie du apsisprendė vilkėti juodus apsiaustus. Geležinis Emetas sakė, kad jie 
visi pasiruošę, kiek tai iš viso įmanoma. Jis, Jonas ir Bouvenas Maršas tarėsi 
dėl kiekvieno naujoko ir visus išskirstė po brolių būrius: Leversas, Džaksas 
ir Emrikas tapo žvalgais, Arklys - statytoju, o Aronas ir Šilkinis - tarnais. 
Dabar atėjo laikas jiems visiems prisiekti. 

Geležinis Emetas, raitas ant bjauriausio arklio, kokį tik Jonui buvo tekę 
matyti, - gauruoto gyvulio, kurio kūnas, rodės, buvo iš vienų plaukų ir ka- 
nopų, - jojo kolonos gale. 

- Sklinda kalbos, kad vakar naktį Kekšės bokšte buvo neramumų, - tarė 
kovų meistras. 

— Hardino bokšte. - Tarp šešiasdešimt trijų tyržmogių, iš Kurmių miesto 
su Jonu grįžusių prie Sienos, buvo devyniolika moterų ir merginų. Lordas 
vadas įkurdino jas tame pačiame apleistame bokšte, kuriame kadaise, ką tik 
atvykęs prie Sienos, nakvojo ir pats. Dvylika iš tų moterų buvo ietininkės, 
nuo nepageidaujamo juodųjų brolių dėmesio puikiai galinčios apsiginti 
pačios ir apginti jaunesnes merginas. Tie keli vyrai, kuriuos jos atstūmė, ir 
davė Hardino bokštui šį naują, įžeidžiantį pavadinimą. Jonas neketino kęsti 
šių patyčių. - Tiesiog trys įkaušę kvailiai supainiojo Hardino bokštą su vieš- 
namiu. Dabar jie uždaryti ledo celėse ir atgailauja už savo klaidą. 

Geležinis Emetas vyptelėjo. 

— Vyrai yra vyrai, priesaikos - tik žodžiai, o žodžiai yra vėjas. Prie mote- 
rų turėtum pastatyti sargybą. 

— O kas saugos sargybinius? - Tu nieko neišmanai, Jonai Snou. Bet Jonas 
nemažai sužinojo, o Igritė buvo jo mokytoja. Argi, pats sulaužęs priesai- 
ką, ko nors daugiau galėjo tikėtis iš savo brolių? Ir vis dėlto lengvabūdiškai 
elgtis su tyržmogėmis buvo pavojinga. „Vyras gali turėti arba moterį, arba 
durklą, - kartą jam pasakė Igritė, - bet joks vyras negali turėti jų abiejų.“ 
Bouvenas Maršas neklydo. Kekšės bokštas buvo tarsi Žiežirbos laukianti 
sausuolių krūva. - Žadu atgaivinti dar tris pilis, - vėl prabilo lordas vadas. - 
Gilųjį Ežerą, Seiblholą ir Ilgąją kalvą. Visų trijų pilių įgulą sudarys tyržmo- 
giai, vadovaujami mūsų karininkų. Ilgąją kalvą saugos vien moterys, tik va- 
das ir pilies valdytojas bus vyrai. 

Jonas žinojo, kad moterys ir vyrai vis tiek susitiks, bet tos pilys dunk- 
sojo gana toli viena nuo kitos ir tas atstumas bendravimą turėjo bent jau 
apsunkinti. 

- Ir kuris vargšas kvailys užims šią puikią vado vietą? 

— Kaip tik šalia jo ir joju. 

Geležinio Emeto veido išraiška, kurioje atsispindėjo ir siaubas, ir pasi- 
tenkinimas, buvo verta daugiau nei maišo aukso. 

— Ką bloga padariau, kad taip manęs nekenti, milorde? 

Jonas nusijuokė. 

- Nesibaimink, nebūsi ten vienas. Tavo pavaduotoju ir pilies valdytoju 
ketinu skirti Paniurėlį Edą. 

- Ietininkės bus tikrai laimingos. Gal kurią nors pilį vertėtų atiduoti ma- 
gnarui... 

Šypsena Jono veide užgeso. 

— Galir vertėtų, jei juo pasitikėčiau. Tik bijau, kad Sigornas kaltina mane 
dėl savo tėvo žūties. O dar blogiau, kad jis užaugintas ir išmokytas duoti įsa- 
kymus, o ne juos vykdyti. Nepainiok teniečių su laisvąja tauta. Man paaiš- 
kino, kad „magnaras“ senąja kalba reiškia „lordas“, tačiau Stirą jo valdiniai 
laikė beveik dievu, o sūnus drėbtas iš to paties molio kaip ir tėvas. Nereika- 
lauju iš vyrų, kad prieš mane keliaklupsčiautų, bet jie privalo man paklusti. 

-- Taip, milorde, bet geriau pagalvok, ką daryti su magnaru. Jei nekreipsi 
į teniečius dėmesio, turėsi su jais bėdos. 

Bėdos - lordo vado kasdienybė, būtų galėjęs atsakyti jam Jonas. Taip jau 
susiklostė, kad apsilankius Kurmių mieste jį užgriuvo daugybė rūpesčių ir 
moterys buvo mažiausias iš jų. Kaip Jonas ir baiminosi, Halekas pasirodė 
esąs nepaprastai žiaurus, o kai kurie juodieji broliai mirtinai nekentė laisvo- 
sios tautos žmonių. Vienas iš Haleko šalininkų kieme jau nurėžė ausį staty- 
tojui ir tai tikriausiai buvo tik pirmasis kraujo lašas, pranašaujantis būsimas 
skerdynes. Jonui reikėjo paskubėti ir atidaryti senąsias tvirtoves, kad Har- 
mos brolį būtų galima išsiųsti saugoti Giliojo Ežero arba Seiblholo. Tačiau 
kol kas nė viena iš šių pilių nebuvo tinkama gyventi, o Otelas Jarvikas su 
savo statytojais tebeplušo tvarkydami Nakties fortą. Kartais, pabudęs naktį, 
Jonas Snou imdavo svarstyti, ar tik nebus skaudžiai suklydęs, kai neleido 
Staniui išsivaryti visų tyržmogių nuo Sienos ir jų nužudyti. Aš nieko nesu- 
prantu, Igrite, dingtelėjo jam, ir turbūt niekada nesuprasiu. 

Likus pusei mylios iki burtmedžių giraitės, ilgi, raudoni ir įkypi rudens 
saulės spinduliai jau krito per nuogas medžių šakas ir rausvino pusnis. Ties 
brasta, kurios ribas žymėjo du rantyti apledėję akmenys, raiteliai persikė- 
lė per užšalusį upokšnį ir laukinių žvėrių išmintu taku patraukė į šiaurės 
rytus. Kiekvienas vėjo gūsis pakeldavo į orą tumulus palaido sniego ir šis 
lindo keliautojams į akis. Jonas užsitraukė ant burnos ir nosies skarelę ir 
pasikėlė gobtuvą. 

- Jau netoli, - tarė jis savo vyrams. 

Bet nė vienas jam neatsakė nė žodžio. 

Tomą Miežį Jonas užuodė anksčiau, nei pamatė. O gal jį užuodė Vaiduo- 
klis? Pastaruoju metu Jonas Snou, net ir būdraudamas, jausdavosi taip, tarsi 


ŠOKIS SU DRAKONAIS 473 


jiedu su didvilkiu būtų vienas kūnas ir viena siela. Pirmas, purtydamasis 
sniegą, grįžo baltasis didvilkis. Po kelių akimirkų pasirodė ir Tomas. 

- Tyržmogiai, - tyliai įspėjo jis Joną. - Jie giraitėje. 

Jonas davė raiteliams ženklą sustoti. 

— Kiek jų? 

- Suskaičiavau devynis. Sargybinių nėra. Keli mirę arba galbūt miega. 
Rodos, dauguma iš jų moterys. Vienas vaikas, bet... ir vienas milžinas. Bent 
jau vieną milžiną tikrai mačiau. Jie užsikūrė laužą ir pro medžius kildami 
draikosi dūmai. Kvailiai... 

Devyni, o aš turiu septyniolika karių. Bet keturi iš jų visiškai nepatyrę ir 
nė vieno milžino. 

Ir vis dėlto grįžti už Sienos Jonas neketino. Jei tyržmogiai dar gyvi, galbūt 
mums pavyks parsivaryti juos prie Sienos. O jei mirę, ką gi... vienas kitas la- 
vonas galėtų mums praversti. 

— Toliau eisime pėsti, - pasakė Jonas, nuo žirgo lengvai šokdamas ant 
sušalusios žemės. Sniegas čia siekė kulkšnis. - Rori, Peitai, judu liksite sau- 
goti arklių. - Šią užduotį jis galėjo patikėti ir naujokams, bet šie netrukus 
turėjo stoti į savo pirmąjį mūšį. Ir ši proga buvo ne prastesnė už kitas. - Išsi- 
sklaidykite ir išsirikiuokite pusračiu. Noriu, kad į burtmedžių giraitę įženg- 
tume iš trijų pusių. Nepameskite iš akių kairėje ir dešinėje einančio brolio, 
kad tarpai tarp jūsų nepasidarytų pernelyg dideli. Sniegas nuslopins mūsų 
žingsnius. Jei užklupsime juos netikėtai, galbūt bus pralieta mažiau kraujo. 

Sparčiai temo. Viršutiniam saulės disko krašteliui pasislėpus už vaka- 
ruose plytinčio miško, jos spinduliai išblėso. Nurausvintos pusnys vėl atro- 
dė baltos, bet, pasauliui nyrant į tamsą, ir ta baltuma sparčiai nyko. Vakaro 
dangus papilkėjo nelyginant senas, pernelyg dažnai skalbiamas apsiaustas ir 
jame nedrąsiai ėmė žiebtis pirmos žvaigždės. 

Priekyje Jonas išvydo balsvą kamieną ir suprato, jog tai gali būti tik 
burtmedis, karūnuotas tamsiai raudona laja. Jonas Snou pakėlė ranką už 
nugaros ir iš makštų išsitraukė Ilganagį. Žvilgtelėjo į dešinę, tada į kairę, 
linktelėdamas davė ženklą Šilkiniui bei Arkliui ir žiūrėjo, kaip šie perduoda 
tą ženklą kitiems. Į burtmedžių giraitę jie įsiveržė visi kartu, klampodami 
per seno sniego pusnis, bet gaubiami tylos, kurią drumstė tik jų alsavimas. 
Vaiduoklis skuodė šalia Jono tarsi baltas šešėlis. 

Burtmedžiai augo proskynos pakraščiuose ir sudarė ratą. Jų buvo de- 
vyni - visi maždaug vienodo aukščio ir amžiaus. Kiekvieno iš jų kamiene 
buvo išskaptuota po veidą ir visi devyni veidai buvo skirtingi. Vieni šypso- 
josi, kiti klykė, treti kažką jam šaukė. Tirštėjančiose sutemose jų akys atrodė 
juodos, bet Jonas žinojo, kad dienos šviesoje jos raudonos kaip kraujas. Jų 
akys - kaip Vaiduoklio. 

Laužas vidury giraitės buvo mažas ir varganas: pelenai, žarijos ir kelios 
nulaužtos, lėtai degančios ir rūkstančios šakos. Ir vis tiek gyvybės tame lau- 

že buvo likę daugiau nei aplink jį susispietusiuose tyržmogiuose. Jonui iš- 
lindus iš krūmų, sureagavo tik vienas iš jų. Į apdriskusį motinos apsiaustą 
įsikibęs vaikas, kuris ėmė verkti. Tada moteris pakėlė akis ir aiktelėjo. Tuo 
metu giraitę jau apsupo žvalgai, lendantys iš už balsvų medžių kamienų, o 
juodomis pirštinėmis apmautose jų rankose blykčiojo plieniniai žudynėms 
paruoštų ginklų ašmenys. 

Milžinas juos pamatė paskutinis. Jis miegojo susirangęs prie laužo, bet 
kažkas jį pažadino, - gal vaiko verksmas, gal po juodų batų padais gurgž- 
dantis sniegas, gal kažkieno staiga įkvepiamas oras. Jis krustelėjo tarsi atgi- 
jęs riedulys, šnarpšdamas šiaip taip atsisėdo ir, vaikydamas miegus, stam- 
biais kaip kumpiai kumščiais pasitrynė akis, o tada... išvydo Geležinį Emetą, 
laikantį kalaviją tviskančiais ašmenimis. Tada riaumodamas pašoko, viena 
didžiule ranka čiupo tvoklę ir ją pakėlė. 

Vaiduoklis iššiepė dantis. Jonas stvėrė vilką už pakarpos. 

— Kautis nenorime. - Lordas vadas žinojo, kad jo vyrai milžiną įveik- 
tų, bet nukentėtų ir patys. O praliejus kraują į peštynes įsitrauktų ir kiti 
tyržmogiai. Dauguma jų žūtų šioje giraitėje, bet čia tikriausiai padėtų galvas 
ir keli jo broliai. - Čia - šventa vieta. Pasiduokite, ir mes... 

Milžinas sustugo, - riktelėjo taip, kad suvirpėjo medžių lapai, - ir tvo- 
kle dunkstelėjo į žemę. Jos kotas buvo iš gumbuoto ąžuolo, šešių pėdų il- 
gio, o ant jo buvo užmautas didelis kaip duonos kepalas akmuo. Nuo smū- 
gio žemė sudrebėjo. Kai kurie kiti tyržmogiai taip pat ėmė keltis ir dairytis 
savo ginklų. 

Jonas Snou jau ketino griebtis Ilganagio, tik staiga prabilo Leversas, sto- 
vintis kitame giraitės krašte. Jo žodžiai skambėjo dusliai ir šiurkščiai, bet 
Jonui jie priminė muziką ir jis atpažino senąją kalbą. Leversas kalbėjo ilgo- 
kai. Kai baigė, milžinas jam atsakė. Tai buvo urzgimas, vis pertraukiamas 
niurnėjimo, ir Jonas nesuprato nė žodžio. Leversas parodė į medžius, dar 
kažką pasakė, o milžinas taip pat mostelėjo į medžius, sugriežė dantimis ir 
paleido iš rankos tvoklę. 

— Viskas baigta, - paaiškino Leversas. - Ir jie nenori kautis. 

— Puiku. Ką jiems sakei? 

— Kad ir mes garbiname šiuos dievus. Kad atėjome melstis. 

- Tikrai turėtume pasimelsti. Visi nuleiskite ginklus. Šį vakarą čia nebus 
pralietas kraujas. 

Tomas Miežis sakė matęs juos devynis ir čia tikrai glaudėsi devyni 
tyržmogiai, bet du iš jų buvo mirę, o vienas toks silpnas, kad greičiausiai 
nebūtų sulaukęs ryto. Tarp likusių šešių buvo motina su vaiku, du seniai, 
sužeistas tenietis su gerokai aplamdytais bronziniais šarvais ir vienas kano- 
pėdis basomis ir taip baisiai apšalusiomis kojomis, kad, vos pažvelgęs į jas, 
Jonas suprato, jog tas vyras jau niekada nebevaikščios. Užklydę į burtme- 
džių giraitę, dauguma tyržmogių vieni kitų nepažinojo ir susipažino tik vė- 

"liau. Staniui sumušus Menso Plėšiko kariuomenę, jie spruko į mišką tikėda- 
miesi išvengti skerdynių, paskui ilgokai klajojo, prarado nuo šalčio ir bado 
mirusius giminaičius bei draugus ir pagaliau atklydo čia, pernelyg silpni ir 
nuvargę, kad galėtų keliauti toliau. 

- Čia gyvena dievai, - tarė vienas iš senių. - Ši vieta tikrai tinkama mirti. 

- Siena vos už kelių valandų kelio nuo čia, - pasakė Jonas. - Kodėl jums 
neprisiglaudus ten? Kiti pasidavė. Net Mensas. 

Tyržmogiai susižvalgė. Pagaliau vienas tarė: 

- Girdėjome sklandant kalbas. Visus pasidavusius varnai sudegino. 

— Net Mensą, - pridūrė moteris. 

Melisandra, pagalvojo Jonas, tu ir tavo raudonasis dievas padarė daugybę 
nusikaltimų, už kurios turėtų atsakyti. 

- Visus, kurie nori, mielai parsivesime prie Sienos. Juodojoje pilyje gau- 
site prieglobstį ir maisto, o Siena saugos jus nuo šiuose miškuose tykančių 
pavojų. Duodu žodį, kad nė vienas nebūsite sudegintas. 

- Varno žodis, - tvirčiau spausdama glėbyje vaiką, nusišaipė moteris, — 
tik kas gali garantuoti, kad jį tesėsi? Kas tu toks? 

— Nakties sargybos lordas vadas ir Edardo Starko iš Vinterfelo sūnus. — 
Jonas atsisuko į Tomą Miežį. - Liepk Roriui ir Peitui atvesti arklius. Neketi- 
nu čia užtrukti nė akimirkos ilgiau, nei būtina. 

- Klausau, milorde. 

Prieš išjojant liko sutvarkyti paskutinį reikalą, tą, dėl kurio jie čia atke- 
liavo. Geležinis Emetas pasišaukė savo globotinius ir, kitiems broliams iš 
deramo atstumo stebint apeigas, šie priklaupė priešais burtmedžius. Dabar 
jau visiškai sutemo; šviesą skleidė tik danguje spindinčios Žvaigždės ir girai- 
tės viduryje blausiai žioruojančios baigiančio gesti laužo žarijos. 

Pasikėlę juodus gobtuvus ir vilkėdami juodus apsiaustus, tie šeši vyrai 
atrodė tarsi tamsūs šešėliai. Jie kalbėjo choru, o jų balsai sklaidėsi ir nyko 
neaprėpiamose nakties platybėse. 

— Naktis artėja ir prasideda mano sargyba, - ištarė jie žodžius, kuriuos 
prieš juos buvo sakę tūkstančiai brolių. Šilkinio balsas skambėjo melodin- 
gai kaip daina, Arklio buvo duslus ir trūkčiojo, o Arono panėšėjo į nervingą 
cypčiojimą. - Tegul ji tęsiasi iki pat mano mirties. 

Tegul tos mirties tenka laukti labai ilgai. Jonas priklaupė sniege. Mano 
tėvo dievai, saugokite šiuos vyrus. Ir Ariją, mano sesutę, kad ir kur ji būtų. 
Maldauju, padėkite Mensui ją rasti ir saugiai parvesti pas mane. 

- Neturėsiu nei žmonos, nei žemių, nei vaikų, - pasižadėjo naujokai, o 
jų balsų aidas sklido į tūkstantmetę praeitį. - Nenešiosiu karūnos ir nesiek- 
siu šlovės. Gyvensiu ir mirsiu savo poste. 

Miško dievai, suteikite man jėgų elgtis taip pat, tyliai meldėsi Jonas Snou. 
Suteikite išminties suprasti, ką reikia daryti, ir drąsos tam atlikti. 

— Esu kalavijas tamsoje, - toliau kalbėjo šešetas, ir Jonui rodėsi, kad jų 
balsai keičiasi, skamba tvirčiau ir ryžtingiau. - Esu sargas ant sienų. Esu 
nuo šalčio sauganti ugnis, aušrą nešanti šviesa, miegančiuosius žadinantis 
ragas, žmonių karalystes saugantis skydas. 

Žmonių karalystes saugantis skydas. Vaiduoklis prisiglaudė Jonui prie 
peties ir šis vilką apkabino. Lordas vadas užuodė neskalbtas Arklio kelnes, 
salsvus kvepalus, kuriais Šilkinis išsitepė barzdą, aštrų ir nemalonų baimės 
tvaiką ir visus kitus kvapus permušantį milžino dvoką. Jis girdėjo plakant 
savo širdį. Per visą burtmedžių giraitę žvelgdamas į moterį su vaiku, du 
žilabarzdžius senius ir kanopėdį apšalusiomis kojomis, jis vis tiek matė tik 
savo vyrus. 

- Pasižadu savo gyvenimą ir garbę paskirti Nakties sargybai ir šią naktį, 
ir visas ateisiančias naktis. 

Jonas Snou atsistojo pirmas. 

- Kelkitės jau kaip Nakties sargybos vyrai. 

Jis padavė Arkliui ranką ir padėjo jam atsistoti. 

Vėjas įsismarkavo. Reikėjo grįžti. 

Kelionė prie Sienos užtruko gerokai ilgiau nei kelionė į burtmedžių gi- 
raitę. Milžinas, nors jo kojos buvo ilgos ir storos, drimblino lėtai ir neran- 
giai, be to, nuolat stabčiojo tvokle nubraukti sniego nuo žemutinių medžių 
šakų. Moteris jojo kartu su Roriu, jos sūnus - su Tomu Miežiu, o abu se- 
niai - su Arkliu ir Šilkiniu. Tenietis žirgų bijojo kaip ugnies ir, nors buvo 
sužeistas, klibikščiavo pėsčias. Kanopėdis balne sėdėti negalėjo, todėl jį teko 
permesti arkliui per nugarą kaip grūdų maišą ir pririšti. Toks pat likimas iš- 
tiko ir blyškiaveidę senę plonomis kaip šakaliai rankomis ir kojomis, kurios 
broliams niekaip nepavyko prikelti. 

Geležinio Emeto nuostabai, arkliams prie nugarų buvo pririšti ir du la- 
vonai. 

— Tie lavonai mus tik gaišins, milorde, - tarė jis Jonui. - Geriau sukapo- 
kime juos ir sudeginkime. 

— Ne, - paprieštaravo Jonas. - Lavonus pasiimsime. Man jų dar prireiks. 

Mėnesiena nešvietė ir kelią namo jiems rodė vien kartais iš už debe- 
sų išlendančios žvaigždės. Baltas ir sustingęs pasaulis skendėjo tamsoje. 
Tai buvo be galo ilgas, lėtas ir varginantis žygis. Sniegas lipo prie batų 
ir kelnių, o vėjas siūbavo pušis, graibšnojo ir plaikstė keliautojams ap- 
siaustų skvernus. Virš galvos Jonas išvydo raudoną klajūnę, žvelgiančią 
į juos pro nuogas didžiulių medžių šakas, po kuriomis driekėsi jų takas. 
Laisvoji tauta šią žvaigždę vadino Vagimi. Igritė vis sakydavo, jog tin- 
kamiausias laikas grobti moteriai yra tada, kai Vagis šviečia drauge su 
jaunu mėnuliu. Bet nė karto neužsiminė, kada geriausia grobti milžiną. 
Arba du lavonus. 

Sieną tolumoje jie išvydo tik apyaušriu. 

Besiartinančius prie Sienos, juos pasitiko aukštai užlipusių sargybinių 
pučiamų ragų gausmas, primenantis duslų didžiulio paukščio klyksmą, - 
vienas, ilgai besitęsiantis ir pranešantis, kad grįžo žvalgai. Didysis Lidlis nu- 
sikabino savąjį ragą ir atsakydamas jį papūtė. Prie vartų jiems teko šiek tiek 
palaukti, kol Paniurėlis Edas Toletas atėjęs atstūmė skląsčius ir plačiai atvėrė 
grotas. Išvydęs būrį apdriskusių tyržmogių, Edas nepatenkintas vyptelėjo ir 
atidžiai nužvelgė milžiną. 

— Jį tikriausiai reikės ištepti sviestu, kitaip tuneliu neįtempsime, milorde. 
Ar nusiųsti ką nors į maisto podėlį? 

— Manau, jis pralįs ir neišteptas sviestu. 

Ir milžinas pralindo... įropojo per tunelį keturpėsčias. Jis tikrai didelis. 
Bent keturiolikos pėdų ūgio. Didesnis net už Megą Galiūną. Megas ir žuvo 
šiame ledo tunelyje, kovodamas su Donalu Nojumi ir mirtinai su juo susi- 
kibęs. Jis buvo geras vyras. Nakties sargyba prarado pernelyg daug gerų vyrų. 
Jonas pasivedė į šalį Leversą. 

— Globok jį. Juk moki jo kalbą. Žiūrėk, kad gautų pavalgyti ir kad jam 
atsirastų šilta vieta prie laužo. Pasilik su milžinu. Ir pasirūpink, kad niekas 
jo neerzintų. 

— Gerai, milorde, - sutrikęs tarė Leversas. 

Likusius gyvus tyržmogius Jonas nusiuntė gydytis žaizdų ir nušalimų. Jis 
vylėsi, jog karštas maistas ir šilti drabužiai daugumai jų padės atgauti jėgas, 
nors išgelbėti kanopėdžio kojų tikriausiai nepavyks. Lavonus broliai nunešė 
į ledo celes. 

Kabindamas ant vagio apsiaustą, Jonas akies krašteliu pamatė įeinantį ir 
išeinantį Klaidą. Lordo vado menėje ant stalo buvo paliktas laiškas. Iš Rytų 
sargybos arba iš Šešėlių bokšto, vos užmetus į jį akį, dingtelėjo Jonui. Bet 
antspaudo vaškas buvo aukso spalvos, o ne juodas. Antspaude buvo pavaiz- 
duota elnio galva liepsnojančioje širdyje. Stanis... - Jonas perlaužė sukietė- 
jusį vašką, išvyniojo pergamento ritinėlį ir ėmė skaityti. Rašysena meisterio, 
bet žodžiai - karaliaus. 

Stanis užėmė Gūdmiškį, be to, prie jo prisidėjo kalnų gentys. Flintai, 
Norėjai, Vuliai, Lidliai - visi. 


Taip pat sulaukėme netikėtos, bet labai malonios pagalbos iš Meš- 
kų salos dukters. Alisana Mormont, savo valdinių vadinama Loke, 
paslėpė karius vienstiebiuose žvejybiniuose laivuose ir iš pasalų 
užpuolė pakrantėje besiilsinčius geležinius. Greidžojaus ilglaiviai 
paleisti pelenais arba pagrobti, jų įgula išžudyta arba paimta į 
nelaisvę. Kapitonus, riterius, garsius kovotojus ir kitus kilmingus 
belaisvius paleisime gavę išpirką arba kitaip panaudosime, o visus 
kitus ketinu pakarti... 

Nakties sargybos broliai buvo prisiekę į karalystėje vykstančius karus ir 
konfliktus nesikišti. Ir vis dėlto Jonas Snou jautė šiokį tokį pasitenkinimą. 
Jis ėmė skaityti toliau. 


„„pasklidus žiniai apie pergalę, mūsų kariuomenę papildo vis nauji 
šiauriečių būriai. Žvejai, laisvieji raiteliai, iš Vilkų girios gilumos 
atkeliavę smulkūs ūkininkai, kaimiečiai, sorukdami nuo geležinių 
palikę namus ir klajoję akmenuota pakrante, vyrai, likę gyvi po mū- 
šio prie Vinterfelo vartų, taip pat kariai, kadaise prisiekę ištikimybę 
Hornvudams, Servinams ir Tolhartams. Man rašant šį laišką, prie 
mūsų kariuomenės jau prisidėjo penki tūkstančiai kovotojų ir jų 
skaičius kasdien auga. Gavome žinią, kad Ruzas Boltonas su visomis 
savo pajėgomis žygiuoja į Vinterfelą, kur jo pavainikis ketina vesti 
tavo netikrą seserį. Negalima jam leisti atkurti pilies ir grąžinti jai 
buvusios stiprybės. Žygiuojame su juo kautis. Netrukus prie mūsų 
prisidės Arnolfas Karstarkas ir Morsas Amberis. Jei tik galėsiu, tavo 
seserį išgelbėsiu ir rasiu jai geresnį vyrą nei Ramsėjus Boltonas. O tu 
su savo broliais turi ginti Sieną, kol galėsiu grįžti. 


Pasirašyta buvo skirtinga rašysena: 


Šia laiškas muakytas Valdovo Šviesoje, paiinašyla iv už £ 
duotas, Stanio iš Baxaleonų giminės, Pimojo Kiuo vadu, 
voivų A Piamujų Žmonių kakaliaus, Seplynių Kanaljačių Vondo in 
Kanaljalės sengėbojo. 


Vos tik Jonas paleido iš rankų laišką, pergamentas akimirksniu susiraitė, 
tarsi stropiai saugodamas savo paslaptis. Jonas ir pats nežinojo, kokius jaus- 
mus jam sukėlė ką tik perskaitytos eilutės. Prie Vinterfelo mūšių vykdavo ir 
anksčiau, bet... juose visuomet dalyvaudavo kas nors iš Starkų. 

- Iš tos pilies likę tik griuvėsiai, - tarė sau jis, - tai jau ne Vinterfelas, o 
Vinterfelo šmėkla. 

Vien pagalvojus apie tai jam nudiegdavo širdį, o garsiai ištarti šiuos žo- 
džius buvo dar sunkiau. Ir vis dėlto... 

Jonas ėmė svarstyti, kiek vyrų į mūšį galėtų atsivesti senasis Varnaėdis ir 
kiek kalavijų surinktų Arnolfas Karstarkas. Kitame mūšio lauko gale kartu 
su Kekšių Siaubu stovės pusė Amberių, kovosiančių po Dredforto vėliava, 
ant kurios pavaizduotas nudirtas vyras, nors didžioji dalis abiejų giminių 
vyrų kartu su Robu išjojo į pietus ir negrįžo. Net ir sugriautas, Vinterfe- 
las suteiks geroką pranašumą tiems, kurie jį užims. Robertas Barateonas 
kaipmat būtų tai supratęs ir išskubėjęs užimti pilies, jis būtų raginęs savo 

kariuomenę žygiuoti kuo sparčiau, o jo raitininkai būtų leidęsi į naktinius 
žygius, kuriais nuo seno garsėjo. Kažin, ar toks pat narsus bus ir jo brolis? 

Vargu. Stanis buvo atsargus vadas, jo kariuomenė nebuvo gerai išmuš- 
truota ir ją sudarė kalnų gentims priklausantys kariai, iš pietų atkeliavę 
riteriai, karaliaus ir karalienės vyrai, taip pat vienas kitas šiaurietis lordas. 
Į Vinterfelą jis turėtų žygiuoti skubiai arba iš viso nekelti ten kojos, pagalvojo 
Jonas. Jam nederėjo patarinėti karaliui, tačiau... 

Jis vėl žvilgtelėjo į laišką. Jei tik galėsiu, tavo seserį išgelbėsiu. Stebėtinai 
jautrūs Stanio žodžiai, nors ir sumenkinti tų pirmųjų trijų „jei tik galėsiu“ ir 
žiaurių paskutiniųjų „ir rasiu jai geresnį vyrą nei Ramsėjus Boltonas“. O jei 
Arijos ten nebus ir jis neturės ko gelbėti? O jei ledi Melisandros liepsnos 
nemelavo? Gal jo seseriai tikrai pavyko pasprukti nuo grobikų? Kaip jai ga- 
lėjo pavykti? Tiesa, Arija visuomet buvo protinga ir vikri, bet... ji tik jauna 
mergaitė, o Ruzas Boltonas ne iš ty, kurie galėtų pražiopsoti ir paleisti tokį 
vertingą grobį. 

O jei Boltonas jo sesers niekada neturėjo? Galbūt šios vestuvės - viso 
labo klasta, kuria mėginama įvilioti Stanį į spąstus. Kiek Jonas žinojo, Edar- 
das Starkas niekada neturėjo pagrindo skųstis Dredforto lordu, bet taip pat 
niekada juo, kalbančiu pašnibždomis ir žvelgiančiu tomis blyškiai pilkšvo- 
mis akimis, nepasitikėjo. 

Mergaitė pilkais drabužiais, raita ant dvesiančio kuino, bėganti nuo savo 
vestuvių. Patikėjęs šiais žodžiais, Jonas paleido Mensą Plėšiką ir su šešiomis 
ietininkėmis išsiuntė jį į šiaurę. „Man reikia jaunų ir gražių, - pasakė Men- 
sas. Laužo liepsnų išvengęs karalius paminėjo kelis vardus ir Paniurėlis Edas 
slapta atvedė jas iš Kurmių miesto. Dabar šis planas atrodė tikra beprotybė. 
Tikriausiai būtų buvę geriau nudėti Mensą iš karto, kai tik jis atskleidė, kas 
esąs. Tiesa, Jonas, pats to nenorėdamas, giliai širdyje mažumėlę žavėjosi 
Užusienio karaliumi, bet tas vyras buvo priesaikos laužytojas ir perbėgėlis. 
Dar mažiau Jonas pasitikėjo Melisandra. Ir vis dėlto nė pats nepajuto, kaip 
su šiais žmonėmis ėmė sieti visas savo viltis. Padariau tai, kad išgelbėčiau 
savo seserį. Tik... Nakties sargybos vyrai seserų neturi. 

Kai Jonas buvo dar vaikas ir gyveno Vinterfele, jo didvyris buvo Jauna- 
sis Drakonas - berniukas karalius, kuris, sulaukęs keturiolikos, užkariavo 
Dorną. Nors buvo pavainikis, o gal būtent dėl to, Jonas Snou svajojo vieną 
gražią dieną vesiantis vyrus į šlovingą pergalę kaip karalius Deironas ir tap- 
siantis didžiu užkariautoju. Dabar jis užaugo ir valdė Sieną, bet širdį draskė 
abejonės. Ir rodės, kad Jonas negali įveikti net jų. 


DANEIRIS 


S tovykloje taip bjauriai dvokė, kad Dani vos nepradėjo žiaukčioti. 

Seras Baristanas suraukęs nosį tarė: 

— Tavo malonybei nereikėtų čia būti ir kvėpuoti šiuo nuodingų oru. 

— Mano gyslomis teka drakonų kraujas, - priminė jam Dani. - Kur tu 
matei drakoną, sergantį kruvinąja? | 

Viseiris dažnai sakydavo, kad paprastus žmones kamuojančios užkre- 
čiamos ligos Targarienus aplenkia, ir kol kas Daneiris galėjo tik patvirtinti, 
jog tai - tiesa. Ji prisiminė ir šalusi, ir alkusi, ir bijojusi, bet... tik ne sirgusi. 

— Vis tiek, - nenusileido senasis riteris, - man būtų ramiau, jei tavo ma- 
lonybė grįžtų į miestą. - Iš įvairiaspalvių plytų sumūrytos Mirino sienos 
dunksojo už pusės mylios. - Nuo pat Aušros amžiaus kruvinoji kiekvienai 
kariuomenei būdavo mirtinas prakeiksmas. Geriau dalykime maistą, tavo 
malonybe. 

- Maistą dalysime rytoj. Dabar esu čia ir noriu viską pamatyti. 

Taip tarusi, Daneiris bakstelėjo kulnais ir paragino savo Sidabrę. Kiti 
raiteliai nurisnojo jai iš paskos. Džogas jojo pirmas, o Agas ir Racharas sekė 
paskui karalienę laikydami rankose bizūnus ir neprileisdami prie jos ligo- 
nių ir besivaduojančių mirtimi. Daneiris iš dešinės, raitas ant obuolmušio, 
jojo seras Baristanas; iš kairės - Saimonas Dryžuota Nugara iš Laisvųjų 
Brolių ir Marselenas iš Motinos Vyrų. Paskui kapitonus per daug neatsilik- 
dami traukė šešios dešimtys kareivių, saugančių maisto prikrautus vežimus. 
Dotrakius, Bronzinius Žvėris ir išlaisvintuosius, visus raitus, siejo vien par- 
eiga atlikti šią užduotį. 

Astaporiečiai klupinėdami kėblino paskui raitelius nelyginant šiurpi 
procesija ir sulig kiekvienu įveiktu jardu jų minia gausėjo. Kai kurie iš šių 
žmonių šnekėjo kalbomis, kurių Daneiris nesuprato. Kiti apskritai negalėjo 
ištarti nė žodžio. Daugybė jų tiesė į Dani rankas arba, Sidabrei risnojant 
pro šalį, klaupdavosi. „Motin!.. - šaukėsi jie karalienės įvairiomis Astaporo, 
Lyso ir Senojo Volančio šnektomis, šiurkščia dotrakių, sklandžia Kvarto ir 
net Vesteroso bendrąja kalba. - Motin, prašau... motin, padėk mano sese- 
riai, ji serga... duok maisto mano mažyliams... maldauju, mano senas tė- 
vas... padėk jam... padėk jai... padėk man...“ 

Aš jau niekam negaliu padėti, nusiminusi pagalvojo Dani. Astaporiečiai 
neturėjo kur eiti. Kitapus storų Mirino sienų jų buvo likę tūkstančiai - vyrų, 
moterų ir vaikų, senių, mažų mergaičių ir naujagimių. Daug iš jų sirgo, dar 
daugiau badavo ir visi buvo pasmerkti mirti. Daneiris nedrįso atverti savo 
vartų ir įsileisti jų į miestą. Bet kaip įmanydama stengėsi šiems žmonėms pa- 

dėti. Siuntė pas juos gydytojus, Mėlynąsias Malonybes, užkeikti mokančius 
dainius ir barzdaskučius-chirurgus, bet kai kurie iš jų patys užsikrėtė ir jo- 
kie burtai nė kiek nepristabdė žaibiškai plintančios kruvinosios, kurią atnešė 
palša kumelė. Jie atskyrė sveikuosius nuo ligonių, bet ir tai nedavė naudos. 
Jos Tvirtieji Skydai iš kailio nėrėsi, plėšė vyrus nuo žmonų ir vaikus nuo mo- 
tinų, nors astaporiečiai verkė, spardėsi ir mėtė į juos akmenis. Po kelių dienų 
ligoniai buvo mirę, o sveikieji sirgo. Atskyrę vienus nuo kitų jie nieko nepešė. 

Net išmaitinti juos buvo vis sunkiau. Kasdien Daneiris jiems siųsda- 
vo tiek maisto, kiek tik galėjo, bet nelaimingųjų minia kasdien vis augo, 
o maisto atsargos vis labiau seko. Be to, vis sunkiau buvo rasti vežėjų tam 
maistui gabenti. Mat per daug į stovyklą siųstų vyrų pasigavo ligą. Kitus 
minia užpuolė grįžtančius į miestą. Vakar astaporiečiai apvertė vežimą ir 
nužudė du Daneiris kareivius, tad šiandien karalienė tvirtai pasiryžo pati 
nuvežti jiems maisto. Visi patarėjai, pradedant Reznaku ir baigiant Plikiu 
bei seru Baristanu, kaip įmanydami mėgino ją perkalbėti, bet Daneiris nie- 
ko nenorėjo girdėti. 

- Aš nuo jų nenusigręšiu, - užsispyrusi tarė ji. - Karalienė turi iš arti 
matyti savo žmonių kančias. 

Ko jau ko, o kančių jiems tikrai netrūko. 

- Jie beveik nebeturi nei arklių, nei mulų, nors dauguma astaporiečių 
čionai atjojo, - pranešė karalienei Marselenas. - Jie suvalgė ir visus šiuos 
gyvulius, tavo malonybe, ir visas žiurkes bei valkataujančius šunis, kuriuos 
tik pavyko pagauti. O dabar kai kurie iš jų pradėjo misti saviškių lavonais. 

— Žmogui nevalia valgyti žmogienos, - tarė Agas. 

— Visi tai žino, - pritarė jam Racharas. - Jie užsitrauks prakeikimą. 

- Jie seniai prakeikti, - gūžtelėjo Saimonas Dryžuota Nugara. 

Paskui juos tipeno maži vaikai išsipūtusiais pilvais, pernelyg silpni arba 
per daug išsigandę, kad prašytų išmaldos. Ant smėlio, tarp akmenų pritū- 
pę liesi žmonės įdubusiomis akimis viduriavo, prieš mirtį srove čiurkšdami 
dvokiančias, rudas ir raudonas išmatas. Dabar dauguma jų tuštinosi ten, 
kur miegojo, mat buvo per silpni nušliaužti iki griovių, kuriuos karalienė 
įsakė išsikasti. Dvi moterys pešėsi dėl apdegusio kaulo. Šalia stovintis de- 
šimtmetis berniukas valgė žiurkę. Vienoje rankoje jis laikė kepsnį, o kitoje 
nusmailintą šaką, kad galėtų apsiginti, jei kartais kas nors mėgintų atimti iš 
jo grobį. Visur tysojo nepalaidoti lavonai. Dani žvilgsnis užkliuvo už pur- 
vynėje išsipleikusio vyro, užsiklojusio juodu apsiaustu, bet vos tik prijojo 
arčiau, tas apsiaustas virto debesimi musių. Ant žemės sėdėjo liesa kaip gil- 
tinė moteris, glėbyje spaudžianti mirštančius mažylius. Visų žvilgsniai buvo 
nukreipti į karalienę. Tie, kurie dar turėjo jėgų, šaukėsi jos pagalbos: „Mo- 
tin... maldauju, motin... būk palaiminta, motin.“ 

Tebūnie aš palaiminta, niūriai tarė sau Dani. Jūsy miestas sudegė, jame 
neliko akmens ant akmens, jūsų žmonės miršta. Neturite nei prieglobsčio, nei 

vaistų, nei vilties. Jums liko tik sužiedėjusi duona ir musių lervomis aplipusi 
mėsa, kietas sūris ir šlakelis pieno. Tebūnie aš palaiminta, tebūnie palaiminta. 

Kokia motina gali pristigti pieno savo vaikams? 

- Čia per daug mirusių, - pasakė Agas. - Juos reikia sudeginti. 

— O kas juos degins? - gūžtelėjo seras Baristanas. - Kruvinoji išplitusi 
visur. Kiekvieną naktį miršta šimtai. 

— Negerai liesti lavonus, - tarė Džogas. 

— Visi tai žino, - vienu balsu pritarė jam Agas ir Racharas. 

- Gal ir negerai, - pareiškė Dani, - bet mirusius vis tiek reikia palaido- 
ti. - Ji kelias akimirkas pamąstė. - Grynuoliai lavonų nebijo. Man reikėtų 
pasikalbėti su Pilkuoju Kirmiu. 

- Tavo malonybe, - kreipėsi į ją seras Baristanas, - Grynuoliai yra ge- 
riausi tavo kovotojai. Negalime užleisti jiems ant galvų tokios nelaimės. Te- 
gul astaporiečiai patys laidoja savo mirusiuosius. 

- Jie pernelyg silpni, - pareiškė Saimonas Dryžuota Nugara. 

O Dani pridūrė: 

— Gavę daugiau maisto, jie atsigaus. 

Saimonas papurtė galvą. 

— Besivaduojančiam mirtimi valgis nepadės, tavo malonybe. Nebeuž- 
tenka maisto net gyviesiems. 

Daneiris žinojo, kad Saimonas teisus, bet jai vis tiek buvo sunku girdėti 
šiuos žodžius. 

- Pakaks joti, - apsisprendusi tarė karalienė. - Pamaitinsime juos čia. 

Daneiris kilstelėjo ranką. Paskui ją riedėję vežimai staiga sustojo ir juos 
apsupo raiteliai, kad astaporiečiai negalėtų pripulti prie maisto. Vos tik jie 
sustojo, aplink ėmė telktis minia, mat prie vežimų traukė vis daugiau šlub- 
čiojančių ir vos kojas pavelkančių ligonių. Raiteliai pastojo jiems kelią. 

- Laukite savo eilės! - šaukė jie astaporiečiams. - Nesistumdykite! Trau- 
kitės. Traukitės! Duonos pakaks visiems. Stokite į eilę! 

Dani negalėjo sėdėti rankas sudėjusi ir žiūrėti. 

- Sere, - kreipėsi ji į Baristaną Selmį, - ar daugiau nieko negalime pada- 
ryti? Juk maisto atsargų dar yra. 

- Tas maistas skirtas tavo malonybės kareiviams. Galbūt mums teks iš- 
tverti ilgai truksiančią apsiaustį. Audrašaukliai ir Antrieji Sūnūs gali junka- 
jiečius puldinėti, bet ne tikėtis palenkti juos mūsų pusėn. Jei tavo malonybė 
man leistų surinkti kariuomenę... 

- Jei mūšis neišvengiamas, man labiau patiktų kautis pasislėpus už Miri- 
no sienų. Tegul junkajiečiai pamėgina šturmuoti miesto įtvirtinimus. - Ka- 
ralienė apsižvalgė. - Jei maistą paskirstytume visiems po lygiai... 

— „tai astaporiečiai savo dalį prarytų per kelias dienas ir maisto atsargų 
apgulčiai turėtume gerokai mažiau. 

Dani pakėlė akis ir pažvelgė į anapus stovyklos dunksančias, iš įvairia- 
spalvių plytų sumūrytas Mirino sienas. Visur zvimbė musės, raudojo ligoniai. 

- Šią ligą atsiuntė dievai, norėdami pamokyti mane nuolankumo. Kiek 
daug mirusių... Negaliu leisti astaporiečiams misti lavonais. — Ji pamojo 
Agui prieiti. - Grįžk prie vartų ir atvesk man Pilkąjį Kirmį bei penkiasde- 
šimt jo vadovaujamų Grynuolių. 

— Chalise... Tavo kraujo brolis paklus. 

Agas batų užkulniais paragino žirgą ir šis nušuoliavo. 

Seras Baristanas žvalgėsi aplink neslėpdamas nuogąstavimo. 

— Neturėtum per ilgai čia užtrukti, tavo malonybe. Astaporiečiai pamai- 
tinti, kaip ir įsakei. Daugiau šiems vargšams niekuo negalime padėti. Mums 
reikia grįžti į miestą. 

- Jei nori, grįžk, sere. Aš tavęs nelaikau. Nė vieno iš jūsų nelaikau. — 
Dani iš balno nušoko ant žemės. - Negaliu jų pagydyti, bet galiu parodyti, 
kad motinai rūpi jų likimas. 

Džogas garsiai atsiduso. 

- Chalise, ne... - Jam lipant nuo žirgo, švelniai suskambo į kasą įpintas 
varpelis. - Neturėtum prie jų artintis. Neleisk jiems tavęs liesti! Neleisk! 

Dani prasibrovė pro kelią jai pastojusį Džogą. Ant žemės, už kelių pėdų 
gulėjo vaitojantis ir į pilkus pilvotus debesis besistebeilijantis senis. Surau- 
kusi nosį nuo smarvės, karalienė atsiklaupė prie jo, nubraukė seniai ne- 
trinktus žilus plaukus ir priglaudė prie kaktos delną. 

- Jis karščiuoja. Man reikia vandens, kad galėčiau jį išmaudyti. Tiks ir 
jūros vanduo. Marselenai, gal atneštum man vandens? Be to, man reikės 
alyvos laužui. Kas man padės sudeginti mirusius? 

Kol vedinas Pilkuoju Kirmiu ir paskui jo žirgą tapnojančiais penkiasde- 
šimčia Grynuolių grįžo Agas, Dani jau buvo spėjusi sugėdinti savo palydą 
ir privertusi vyrus jai padėti. Saimonas Dryžuota Nugara ir jo vadovaujami 
kariai plėšė gyvuosius nuo mirusiųjų ir krovė lavonus į krūvas, o Džogas ir 
Racharas su savo dotrakiais dar paeinantiems astaporiečiams padėjo nu- 
sigauti prie jūros, kad galėtų išsimaudyti ir išsiskalbti drabužius. Agas nu- 
žvelgė vyrus taip, tarsi jie visi būtų išprotėję, bet Pilkasis Kirmis priklaupė 
prieš karalienę ir tarė: 

- Šis pasiruošęs padėti. 

Dar neatėjus vidurdieniui, liepsnojo keliolika laužų. Kylantys juodų tirš- 
tų dūmų tumulai bjaurojo negailestingai giedrą ir žydrą dangų. Dani pasi- 
traukus nuo laužų, kuriuose degė lavonai, jos jojamieji drabužiai buvo pur- 
vini ir suodini. 

— Šlovingoji, - kreipėsi į karalienę Pilkasis Kirmis, - šis ir jo broliai mal- 
dauja leisti baigus darbą išsimaudyti jiems sūrioje jūroje, kad galėtume ap- 
sivalyti taip, kaip mums liepia didžioji mūsų deivė. 

Karalienė nežinojo, kad eunuchai turi savo deivę. 

— Kas ji, ta deivė? Viena iš Giso dievų? 

Pilkasis Kirmis, rodos, gerokai sutriko. 

- Ta deivė vadinama daugybe vardų. Ji ir Iečių Ledi, ir Mūšio Nuotaka, 
ir Kariuomenių Motina, bet tikrąjį jos vardą žino tik tie vargšai, kurie su- 
degino savo vyriškumą ant jos altoriaus. Neturime teisės su kitais apie ją 
kalbėti. Šis maldauja karalienės atleisti... 

- Gali apie ją nekalbėti. Taip, jei norite, galite išsimaudyti. Ačiū už pa- 
galbą. 

— Šie gyvena tam, kad tau tarnautų. 

Maudžiančiomis kojomis ir skaudama širdimi grįžusi į savo piramidę, 
Daneiris rado Misandėją, skaitančią kažkokį seną pergamento ritinėlį, ir Iri 
su Džiki, besiginčijančias dėl Racharo. 

- Tu jam per liesa, - pareiškė Džiki. - Atrodai kaip berniukas. Racharas 
su berniukais nemiega. Visi tai žino. 

— Taip pat niekam ne paslaptis, kad tu atrodai kaip karvė. O su karvėmis 
Racharas taip pat nemiega, - atsikirto Iri. 

— Racharas - mano kraujo raitelis. Jo gyvenimas priklauso man, o ne ju- 
dviem, - priminė Dani tarnaitėms. Per tą laiką, kai buvo išvykęs iš Mirino, 
Racharas paaugo beveik pusę pėdos ir grįžo raumeningomis rankomis bei 
kojomis ir su keturiais į kasą įpintais varpeliais. Tarnaitėms nepraslydo pro 
akis, kad dabar jis aukštesnis ir už Agą, ir už Džogą. - Tad geriau patylėkite. 
Man reikia išsimaudyti. - Daneiris seniai nesijautė tokia apskretusi. - Džiki, 
padėk man nusivilkti drabužius, o tada išnešk juos ir sudegink. Iri, liepk Ke- 
zai, kad paieškotų man lengvų ir plonų drabužių. Diena buvo labai karšta. 

Terasoje pūtė vėsus vėjelis. Pasinėrusi į baseinėlio vandenį, Dani su ma- 
lonumu atsiduso. Jai įsakius, Misandėja nusirengė ir įbrido į vandenį paskui 
karalienę. 

— Vakar naktį ši girdėjo astaporiečius krapštant miesto sienas, - trinda- 
ma Dani nugarą tarė mažoji raštininkė. 

Iri ir Džiki susižvalgė. 

— Niekas nieko ten nekrapštė, - pareiškė Džiki. - Krapštyti... Kaip jie ga- 
lėtų krapštyti sienas? 

— Rankomis, - paaiškino Misandėja. - Plytos senos ir netvirtos. Astapo- 
riečiai plikomis rankomis mėgina jas sutrupinti ir įsigauti į miestą. 

- Taip darbuodamiesi jie užtruktų daugybę metų, - numojo ranka Iri. - 
Miesto sienos labai storos. Visi tai žino. 

- Visi tai žino, - pritarė Džiki. 

- Ir aš juos sapnuoju. - Dani paėmė Misandėją už rankos. - Jų stovyklą 
nuo miesto skiria gera pusė mylios, mieloji. Sienų niekas nekrapšto. 

- Tavo malonybė tai žino geriau, - nuolankiai tarė Misandėja ir paklau- 
sė: - Ar ištrinkti tau plaukus? Laiko liko nedaug. Netrukus Reznakas Mo 
Reznakas ir Žalioji Malonybė ateis aptarti... 

— „pasiruošimo santuokai. - Taškydama vandenį, Dani staiga atsisė- 
do. - Vos nepamiršau. - O gal ir norėjau pamiršti? - Pasikalbėjusi su jais dar 
turėsiu vakarieniauti su Hizdaru. - Ji atsiduso. - Iri, atnešk man žalią šilkinį 
tokarą Myro nėriniais puoštais kraštais. 

- Tas tokaras taisomas, chalise. Nėriniai suplyšo. Išskalbtas ir paruoštas 
mėlynas tokaras. 

- Tada atnešk mėlyną. Jie vis tiek bus patenkinti. 

Tačiau Daneiris teisi buvo tik iš dalies. Žynė ir senešalas džiaugėsi maty- 
dami ją vilkint tokarą ir bent kartą apsirengus kaip tikrą kilmingą mirinietę, 
bet iš tiesų troško... ją nurengti. Nors ir skeptiškai nusiteikusi, Daneiris jų- 
dviejų išklausė. Kai žynė ir senešalas baigė kalbėti, ji tarė: 

— Nieko nenoriu įžeisti, tačiau prieš Hizdaro motiną ir seseris neapsi- 
nuoginsiu. 

— Bet... - sutrikęs ir mirkčiodamas ėmė spirtis Reznakas Mo Reznakas, - 
tu privalai, Šlovingoji. Pagal tradiciją, prieš santuoką jaunikio giminės mo- 
terys apžiūri nuotakos įsčias ir... moters lytį. Įsitikina, kad viskas gerai išsi- 
vystę ir... 

— ...ji vaisinga, - baigė sakinį Galaza Galarė. - Tai - senovinis ritualas, 
Spindulingoji. Jame liudininkės dalyvaus trys Malonybės ir sukalbės reikia- 
mas maldas. 

— Taip, - linktelėjo Reznakas, - o po to bus valgomas ritualinis pyragas. 
Moterų pyragas, kuris yra kepamas tik sužadėtuvių proga. Vyrams jo ragau- 
ti neleidžiama. Girdėjau, kad jis labai gardus. Stebuklingas. 

O jei mano įsčios suvytusios ir lytis prakeikta, ar tada taip pat bus kepa- 
mas ypatingasis pyragas? 

— Mano lytį Hizdaras Zo Lorakas galės ištyrinėti po vestuvių. - Chalii 
Drogui ji tiko, tad kodėl turėtų netikti Hizdarui? - Tegul jo motina ir seserys 
tyrinėja viena kitą ir vaišinasi ypatinguoju pyragu. Aš jo nevalgysiu. Ir ne- 
plausiu kilniajam Hizdarui kojų. 

— Didingoji, tu nesupranti... - ėmė protestuoti Reznakas. - Plauti kojas - 
senovinė tradicija. Šis veiksmas simbolizuoja, kad būsi savo vyro tarnaitė. 
Tuoktuvių apdaras taip pat daug ką simbolizuoja. Nuotaka vilki balto šilko 
tokarą perliukais nusagstytais kraštais, o ant jo dar apsigaubia tamsiai rau- 
doną šydą. 

O triušių karalienė negali tekėti neprisisegusi ilgų nulėpusių ausų. 

— Man einant visi tie perlai baisiai tarškės. 

- Perlai simbolizuoja vaisingumą. Kuo daugiau perlų puoš Garbingosios 
tokarą, tuo daugiau ji pagimdys sveikų vaikų. 

— Kodėl turėčiau norėti šimto vaikų? - gūžtelėjo Dani ir kreipėsi į Žaliąją 
Malonybę: - Jei tuoktumės pagal vesterosiečių ritualus... 

- Tokios santuokos Giso dievai nepripažintų. - Galazos Galarės veidą 
dengė žalias šilkinis šydas. Buvo matyti tik jos akys - žalios, kupinos išmin- 

ties ir liūdesio. - Miestiečiai tave laikytų viso labo kilminga Hizdaro sugu- 
love, o ne teisėta žmona. Jūsų vaikai būtų pavainikiai. Šlovingoji turi tuoktis 
su Hizdaru Gailestingumo šventykloje, matant visiems Mirino kilmingie- 
siems, kurie galėtų tą santuoką paliudyti. 

„Kokia nors dingstimi išviliok iš piramidžių visų kilmingų giminių gal- 
vas“, - pasakė Darijus. Drakono žodžiai - tai ugnis ir kraujas. Dani nuvijo 
šią mintį šalin. Ji nenorėjo taip žemai pulti. 

— Kaip pageidaujate, - atsiduso ji. - Tekėsiu už Hizdaro Gailestingumo 
šventykloje, vilkėdama baltą tokarą, papuoštą smulkiais perliukais. Ar tai 
jau viskas? 

- Dar viena smulkmena, Šlovingoji, - tarė Reznakas. - Vestuvių proga 
tau derėtų leisti vėl atidaryti kautynių duobes. Tai būtų tavo vestuvinė dova- 
na Hizdarui ir tave mylintiems miestiečiams, ženklas, kad perėmei senuo- 
sius Mirino papročius ir gyvenimo būdą. 

- Ir dievams tai labai patiktų, - tyliai bei maloniai pridūrė Žalioji Ma- 
lonybė. 

Tai būtų nuotakos duoklė, sumokėta krauju. Daneiris ši kova nuvargino. 
Net seras Baristanas nemanė, kad karalienė galėtų ją laimėti. „Joks valdo- 
vas negali priversti žmonių būti gerų, - kartą pasakė jai Selmis. - Beiloras 
Palaimintasis meldėsi, pasninkavo ir pastatė tokią puikią Septynetui skirtą 
šventyklą, apie kokią dievai gali tik svajoti, o baigti karo ir įveikti skurdo 
jam vis tiek nepavyko.“ Karalienė privalo klausytis, ką šneka jos žmonės, pri- 
minė sau Dani. 

— Po vestuvių Hizdaras taps karaliumi. Jei nori, tegul pats atidaro kau- 
tynių duobes. Aš nenoriu kištis. - Tegul jo, o ne mano rankos būna suteptos 
krauju. Daneiris atsistojo. - Jei mano vyras nori, kad plaučiau jam kojas, 
pirma turi nuplauti manąsias. Taip šį vakarą jam ir pasakysiu. 

Daneiris buvo įdomu, ką jos sužadėtinis atsakys. Bet jai neteko pernelyg 
dėl to rūpintis. Hizdaras Zo Lorakas atvyko praėjus valandai po saulėlydžio. 
Jo tokaras buvo tamsiai raudonas su aukso spalvos juosta ir auksiniais ru- 
tuliukais puoštais kraštais. Pildama jam vyną, Dani papasakojo apie savo 
susitikimą su Reznaku ir Žaliąja Malonybe. 

- Šie ritualai visiškai beprasmiai, - pareiškė Hizdaras, — tad galime juos 
tiesiog atmesti. Mirinas pernelyg ilgai įsikibęs laikėsi šių paikų tradicijų. - 
Pabučiavęs jai ranką, Hizdaras pridūrė: - Daneiris, mano karaliene, jei to 
būtinai reikia, kad tapčiau tavo karaliumi ir vyru, mielai nuplausiu tau ne 
tik kojas, bet ir visą kūną. 

— Kad taptum mano karaliumi ir sutuoktiniu, tau tereikia užtikrinti tai- 
ką. Skahazas sako, kad pastaruoju metu gavai kažkokių žinių. 

- Gavau. - Hizdaras sukryžiavo savo ilgas kojas. Ir atrodė labai paten- 
kintas savimi. - Junkajus su mumis nekariaus, bet... už tam tikrą mokestį. 
Tau uždraudus prekybą vergais, skaudžiai nukentėjo visas civilizuotas pa- 

saulis. Junkajiečiai ir jų sąjungininkai už tai iš mūsų reikalaus kontribucijos, 
kurią turėsime sumokėti auksu ir deimantais. 

Rasti aukso ir brangakmenių nebuvo sunku. 

— Ko jie dar reikalauja? 

- Junkajiečiai vėl ims prekiauti vergais, kaip anksčiau. Astaporas bus at- 
statytas ir vėl taps vergų miestu. O tu nesikiši. 

— Vergų prekybą junkajiečiai atnaujino man nuo jų miesto nespėjus 
nutolti nė per dvi lygas. Ar aš grįžau? Karalius Kleonas maldavo, kad pa- 
remčiau jį kovoje su Junkajumi, bet aš jo prašymus praleidau pro ausis. 
Nenoriu karo su Junkajumi. Kiek kartų turėsiu tai kartoti? Ką dar privalau 
jiems pažadėti? 

- Ak, kaip sakoma, turime krislą akyje, mano karaliene, - tarė Hizdaras 
Zo Lorakas. - Man labai liūdna, bet junkajiečiai tavo pažadais netiki. Jie 
vis tampo tą pačią arfos stygą apie kažkokį pasiuntinį, kurį padegė tavo 
drakonai. 

— Užsidegė tik jo tokaras, - neslėpdama paniekos paaiškino Dani. 

— Gal ir taip, bet jie vis tiek tavimi nepasitiki. Panašiai jaučiasi ir Naujojo 
Giso žmonės. Pati dažnai kartodavai, kad žodžiai - kaip vėjas. Jokiais žo- 
džiais taikos Mirinui neužtikrinsi. Tavo priešai nori darbų. Jie nori matyti, 
kaip tuokiamės, kaip esu karūnuojamas ir karaliauju kartu su tavimi. 

Dani vėl pripylė jo taurę vyno, nors širdies gilumoje nieko taip netroško, 
kaip išpilti Hizdarui ant galvos visą ąsotį, kad tik iš jo veido pranyktų ta sa- 
vimi patenkinto kvailio šypsena. 

— Santuoka arba skerdynės. Vestuvės arba karas. Toks mano pasirinkimas? 

— Matau tik vieną pasirinkimą, Spindulingoji. Duokime santuokos įža- 
dus girdint Giso dievams ir kartu kurkime naująjį Miriną. 

Vis dar galvodama, ką atsakyti, karalienė už nugaros išgirdo žingsnius. 
Valgis, dingtelėjo jai. Jos virėjai žadėjo patiekti mėgstamiausią kilmingojo 
Hizdaro patiekalą - šunį su medaus padažu, prikimštą slyvų ir pipirų. Bet 
atsisukusi pamatė prie durų stovintį serą Baristaną, ką tik išsimaudžiusį, ap- 
sivilkusį baltus drabužius, prie šono prisijuosusį ilgąjį kalaviją. 

— Tavo malonybe, - lenkdamasis pranešė jis, - atleisk, kad trukdau, bet 
pamaniau, jog norėsi tuoj pat sužinoti naujienas. Į miestą grįžo Audrašau- 
kliai ir parnešė žinių apie priešus. Kaip ir baiminomės, junkajiečių kariuo- 
menė žygiuoja pas mus. 

Kilmingojo Hizdaro Zo Lorako veide šmėstelėjo susierzinimas. 

— Karalienė vakarieniauja. Tie samdomi kalavijuočiai gali palaukti. 

Bet seras Baristanas nekreipė į jį dėmesio. 

- Paprašiau lordo Darijaus, kad viską papasakotų man, kaip tavo ma- 
lonybė ir liepė. Bet jis tik nusijuokė ir atšovė, girdi, viską užrašysiąs savu 
krauju, jei tik tavo malonybė atsiųs savo mažąją raštininkę jam parodyti, 
kaip rašomi laiškai. 

- Krauju? - apimta siaubo paklausė Dani. - Ar tai pokštas? Ne. Ne, ne- 
sakyk, viską turiu pamatyti pati. - Ji buvo jauna ir vieniša mergina, o jaunos 
mergaitės gali ir apsigalvoti. - Sukviesk mano kapitonus ir vadus. Hizdarai, 
žinau, kad man atleisi. 

— Mirinas - svarbiausia. - Hizdaras maloniai nusišypsojo. - Turėsime ir 
kitų vakarų. Daugybę vakarų. 

— Seras Baristanas tave išlydės. 

Ir Dani išsiskubino iš menės, garsiai šaukdama tarnaites. Namo grįžu- 
sio kapitono ji negalėjo pasitikti vilkėdama tokarą. Pasimatavusi keliolika 
apdarų, Daneiris pagaliau rado jai patinkantį, bet atsisakė dėtis ant galvos 
Džiki atneštą karūną. 

Kai Darijus Naharis prieš ją priklaupė, Dani suspurdėjo širdis. Jo plau- 
kai buvo sutepti sudžiūvusiu krauju, o ant vieno smilkinio buvo matyti gili, 
visiškai šviežia ir dar jautri žaizda. Dešinė jo rankovė beveik iki alkūnės 
buvo permirkusi krauju. 

— Tu sužeistas... - aiktelėjo karalienė. 

— Kalbi apie šią žaizdą? - Darijus pirštais palietė smilkinį. - Arbaleti- 
ninkas mėgino strėle perverti man akį, bet pasprukau. Skubėjau namo, pas 
savo karalienę, mat troškau gėrėtis šilta jos šypsena. - Jis papurtė rankovę ir 
nuo jos nutiško keli kraujo lašeliai. 

- Tai - ne mano kraujas. Vienas iš vadų leptelėjo, kad mums derėtų per- 
eiti į junkajiečių pusę, tad kyštelėjau ranką jam į gerklę ir išplėšiau širdį. 
Ketinau atnešti ją savo sidabrinei karalienei ir įteikti kaip dovaną, bet keturi 
Kačių vyrai atkirto mane nuo būrio ir, spjaudydamiesi bei urgzdami, ėmė 
persekioti. Vienas vos manęs nesučiupo, tad sviedžiau tą širdį jam į veidą. 

- Labai narsu, - suirzęs ir nekantraudamas tarė seras Baristanas, - bet, 
rodos, turi jos malonybei naujienų? 

- Prastų naujienų, sere Senoli. Astaporas sulygintas su žeme, o gausi 
vergų pirklių kariuomenė žygiuoja į šiaurę. 

— Vakarykštės ir suplėkusios naujienos, - burbtelėjo Plikis. 

- Tą patį tavo motina sakydavo ir apie tavo tėvo bučinius, - atsakė Da- 
rijus. - Mieloji karaliene, būčiau grįžęs anksčiau, bet kalvose knibždėte 
knibžda junkajiečių pasamdytų kalavijuočių. Keturios laisvosios brolijos. 
Tavo Audrašaukliai kalavijais prasiskynė kelią per jas visas. Turiu ir dar blo- 
gesnių naujienų. Junkajiečių kariuomenė, pasipildžiusi keturiais Naujojo 
Giso legionais, traukia pakrantės keliu. Jie turi šimtą šarvuotų dramblių su 
bokštais ant nugarų. Taip pat tolosiečių svaidytojų ir būrį kvartiečių karių, 
raitų ant kupranugarių. O iš Astaporo išplaukė dar du giskarų legionai. Jei 
mūsų sučiupti belaisviai sakė tiesą, jie išsilaipins kitame Skahazadano kran- 
te ir atkirs mus nuo Dotrakių jūros. 

Darijui kalbant, ant marmuro plokštėmis išklotų grindų nukrisdavo vie- 
nas kitas skaisčiai raudonas kraujo lašas ir Dani kaskart krūptelėdavo. 

- Kiek vyrų žuvo? - kapitonui nutilus paklausė ji. 

- Mūsiškių? Neturėjau laiko skaičiuoti. Bet naujų karių sulaukėme dau- 
giau, nei praradome jau turėtų. 

— Daugiau... perbėgėlių? 

- Daugiau narsių vyrų, prisidėjusių prie tauraus mūsų žygio. Karalienei 
jie tikrai patiks. Vienas iš jų - kirvių svaidytojas iš Basilisko salų, žiaurus 
žmogus, stambesnis ir aukštesnis net už Belvasą. Turėtum pati jį pamatyti. 
Į mūsų pusę perėjo ir būrelis vesterosiečių, iš viso dvi dešimtys ar šiek tiek 
daugiau. Jie dezertyravo iš Vėjo Nugairintųjų brolijos, nes nusivylė junka- 
jiečiais. Jie bus geri Audrašauklių kariai. 

- Jei taip sakai... 

Ginčytis Dani neketino. Mat netrukus Mirinui galėjo prireikti kiekvieno 
kalavijo. 

Seras Baristanas susiraukęs pažvelgė į Darijų. 

— Užsiminei apie keturias laisvąsias brolijas, kapitone. Mums žinomos 
tik trys. Vėjo Nugairintieji, Ilgosios Ietys ir Katės. 

- Seras Senolis skaičiuoti moka... Antrieji Sūnūs perėjo į junkajiečių 
pusę. - Darijus nusisuko ir nusispjovė. - Štai jums ir Rudasis Benas Plu- 
mas... Kai kitą kartą pamatysiu šlykštų jo snukį, kalaviju perkirsiu jo kūną 
nuo gerklės iki šakumo ir išplėšiu juodą jo širdį. 

Dani prasižiojo kažko sakyti, bet... jai pritrūko žodžių. Ji prisiminė pa- 
skutinį susitikimą su Benu ir jo veidą. Jo veidas buvo malonus, kėlė man pa- 
sitikėjimą. Tamsi oda ir žili plaukai, sulaužyta nosis, raukšlės akių kampu- 
čiuose... Net drakonai mėgo senąjį Rudąjį Beną, kuris vis girdavosi, kad ir jo 
gyslomis teka lašelis drakonų kraujo. Patirsi tris išdavystes. Vieną dėl aukso, 
vieną dėl kraujo, o trečią dėl meilės. Ar Plumo išdavystė buvo trečia, ar antra? 
Ir kas tada buvo seras Džora, jos šiurkštus senas lokys? Ar ji kada nors aps- 
kritai turės draugą, kuriuo galėtų pasitikėti? Kam reikalingos pranašystės, 
kurių neįmanoma suprasti? Ar, jei prieš pakylant saulei ištekėsiu už Hizdaro, 
visos šios kariuomenės išgaruos kaip ryto rasa ir galėsiu ramiai valdyti? 

Darijaus ištarti žodžiai sukėlė šurmulį. Reznakas aimanavo, Plikis kaž- 
ką niūriai burbėjo, ištikimieji jos kraujo raiteliai žadėjo keršyti. Stipruolis 
Belvasas kumščiu dunkstelėjo į randuotą savo pilvą ir prisiekė suvalgysiąs 
Rudojo Beno širdį su slyvomis ir svogūnais. 

— Maldauju... - tarė Dani, bet ją išgirdo tik Misandėja. Karalienė atsisto- 
jo. - Tylos! Užtektinai išgirdau. 

— Tavo malonybe, - seras Baristanas priklaupė, - esame ištikimi tavo ka- 
riai. Ką įsakysi mums daryti? 

- Toliau įgyvendinkite mūsų planą. Sukaupkite kuo daugiau maisto at- 
sargų. - Jei imsiu gręžiotis atgal, prapulsiu. - Turime uždaryti vartus ir visus 
ginklą rankoje nulaikančius vyrus siųsti ant miesto sienų. Niekas neturi nei 
įžengti į miestą, nei jo palikti. 

Menėje trumpai įsiviešpatavo mirtina tyla. Vyrai susižvalgė. Tada Rez- 
nakas paklausė: 

— O... astaporiečiai? 

Karalienė norėjo rėkti, griežti dantimis, nusiplėšti drabužius ir jais dau- 
žyti menės grindis. Bet, užuot taip pasielgusi, atsakė: 

— Uždarykite vartus. Ir neverskite manęs kartoti to trečią kartą. - Asta- 
poriečiai buvo jos vaikai, bet dabar Daneiris negalėjo jiems padėti. - Visi 
galite eiti. Darijau, pasilik. Tavo žaizdą reikia nuplauti, be to, dar turiu tau 
klausimų. 

Visi kiti nusilenkę išėjo. Dani laiptais nusivedė Darijų Naharį į savo mie- 
gamąjį ir ten Iri nuplovė jo žaizdą actu, o Džiki aprišo baltos drobės atraiža. 
Kai darbas buvo baigtas, karalienė išsiuntė ir tarnaites. 

— Tavo drabužiai sutepti krauju, - pasakė ji Darijui. - Nusivilk juos. 

- Tik jei tu nusivilksi savuosius... 

Ir kapitonas ją pabučiavo. 

Jo plaukai trenkė krauju, dūmais ir žirgais, o jo lūpos buvo suskirdusios 
ir karštos. Dani virpėjo jo glėbyje. Kai jiedu vienas nuo kito atšlijo, ji tarė: 

— Maniau, jog tai tu mane išduosi. Žyniai išpranašavo, kad pirmą kartą 
būsiu išduota dėl kraujo, kitą - dėl aukso, o trečią - dėl meilės. Tad pagalvo- 
jau... Nesitikėjau, kad Rudasis Benas... Rodos, juo pasitikėjo net mano dra- 
konai. - Ji stipriai suspaudė kapitonui pečius. - Pažadėk, kad niekada nuo 
manęs nenusigręši. To neištverčiau. Pažadėk. 

— Niekada, mano meile. 

Ir Daneiris juo patikėjo. 

- Prisiekiau tekėsianti už Hizdaro Zo Lorako, jei dovanos man devynias 
dešimtis taikių dienų, bet dabar... Geidžiau tavęs nuo tos akimirkos, kai pir- 
mą kartą pamačiau, tačiau tu buvai samdomas kalavijuotis - nepastovus ir 
nepatikimas. Be to, gyreisi turėjęs šimtą moterų... 

- Šimtą? - Darijus krestelėjo raudoną barzdą ir nusijuokė. - Melavau, 
mieloji karaliene. Turėjau jų tūkstantį. Bet nė viena nebuvo drakonė. 

Ji pakėlė galvą ir atkišo lūpas. 

— Tai ko lauki? 

idinys buvo pilnas šaltų juosvų pelenų, o kambarį šildė vien žvakės. 

Kaskart pravėrus duris, jų liepsnos suvirpėdavo ir pakrypdavo. Virpėjo 
ir nuotaka. Jie apvilko ją balta ėriuko vilnos suknia nėriniais puoštais kraš- 
tais. Rankovės ir korsažas buvo išsiuvinėti gėlavandeniais perlais, o nuota- 
kos kojos buvo apautos baltomis, iš elnio odos pasiūtomis laivutėmis - dai- 
liomis, bet ne šiltomis. Merginos veidas atrodė išblyškęs kaip lavono. 

Iš ledo išskaptuotas veidas, pagalvojo Teonas Greidžojus, siausdamas jos 
pečius apsiaustu kailiu apsiūtais kraštais. Sniege palaidotas lavonas. 

— Miledi... Jau laikas. 

Juos kvietė už durų skambanti muzika - liutnia, dūdelės ir būgnas. 

Nuotaka pakėlė akis. Rudas akis, spindinčias žvakių šviesoje. 

— Būsiu jam gera ir iš...ištikima žmona. Aš... aš jam įsiteiksiu ir pagim- 
dysiu sūnų. Būsiu geresnė žmona, nei būtų buvusi tikroji Arija, jis pats 
pamatys. 

Už tokias šnekas jis tave nužudys arba... dar blogiau. Šią pamoką Teonas 
jau buvo išmokęs būdamas Smirdžiumi. 

— Tu ir esi tikroji Arija, miledi. Arija iš Starkų giminės, lordo Edardo 
duktė ir Vinterfelo įpėdinė. - Vardą - jai svarbiausia buvo žinoti savo var- 
dą. - Arija Nenuorama. O tavo sesuo vadindavo tave Arija Arkliaveide. 

- Tai aš sugalvojau tą vardą. Arijos veidas buvo pailgas kaip arklio. 
O manasis ne toks. Aš buvau graži. - Pagaliau jai iš akių pabiro ašaros. — 
Niekada nebuvau tokia gražuolė kaip Sansa, bet visi sakydavo, kad esu gra- 
ži. Kažin, ar ir lordas Ramsėjus mano, jog esu graži? 

— Taip, - pamelavo Teonas. - Pats man sakė. 

- Bet jis žino, kas esu. Kas iš tiesy esu. Kai žvelgia į mane, tas žinojimas 
atsispindi jo akyse. Net šypsodamasis lordas Ramsėjus atrodo toks piktas, 
bet... aš dėl to nekalta. Sklando kalbos, kad jam patinka skriausti žmones. 

— Miledi neturėtų klausytis tokių... šmeižikiškų apkalbų. 

- Žmonės šneka, kad jis skriaudė ir tave. Sužalojo rankas ir... 

Teonui išdžiūvo burna. 

— Aš... pats prisiprašiau. Supykdžiau jį. Jokiu būdu neturėtum jo pykdyti. 
Lordas Ramsėjus... yra geras ir kilnus žmogus. Žiūrėk, kad jam įtiktum, ir 
jis elgsis s su tavimi dai Būk gera žmona. 
tave, kieme besimokant, kautis kalaviju. Buvai toks gražus. — Ni spustelėjo 
Teonui ranką. - Jei pabėgtume, galėčiau tapti tavo žmona arba... arba tavo 
kekše - kuo tik norėtum. O tu galėtum būti mano vyras. 

Teonas ištraukė ranką iš merginos gniaužtų. 

- Aš ne... nesu niekieno vyras. - Tikras vyras jai padėtų. - Tiesiog... būk 
Arija, būk jo žmona. Įsiteik jam arba... Tiesiog įsiteik ir liaukis kartojusi, kad 
esi kitas žmogus. - Džeinė, jos vardas - Džeinė, rimuojasi su „kenčiančių 
buveinė“. Muzika grojo vis įkyriau. - Mums jau laikas. Nusišluostyk aša- 
ras. - Jos akys rudos. O turėtų būti pilkos. Kas nors vis tiek pamatys. Kas nors 
prisimins. - Gerai. O dabar - šypsokis. 

Ir ji pamėgino. Jos virpančių lūpų kampučiai trūktelėję šiek tiek pakilo, 
sustingo ir Teonas pamatė jos dantis. Gražūs ir balti dantys, dingtelėjo jam, 
bet jei mergina jį užrūstins, šie dantys neilgai bus gražūs. Teonui atidarius 
duris, trys iš keturių žvakių užgeso. Jis nusivedė nuotaką ten, kur tvyrojo 
rūkas ir jųdviejų laukė vestuvininkai. 

— Kodėl aš? - paklausė Teonas, kai ledi Dastin pasakė, kad jam teks vesti 
nuotaką prie altoriaus. 

- Jos tėvas ir visi broliai mirę. Jos motina žuvo Dvyniuose. Dėdės - din- 
gę be žinios, mirę arba patekę į nelaisvę. 

- Vieną brolį ji dar turi. - Ji dar turi tris brolius, būtų galėjęs atsakyti Te- 
onas. - Joną Snou, tarnaujantį Nakties sargyboje. 

- Netikrą brolį, pavainikį, be to, paskyrusį savo gyvenimą Sienai. Tu bu- 
vai jos tėvo globotinis ir jai esi artimiausias žmogus po mirusių giminaičių. 
Visiškai suprantama, jog tu privalai išleisti ją už vyro. 

Artimiausias jai žmogus po mirusių giminaičių... Teonas Greidžojus ir 
Arija Stark drauge užaugo. Teonas iš karto būtų supratęs, kad ši mergi- 
na - apsimetėlė. Matydami, kad jis Boltono pakištą merginą laiko Arija, 
santuokos liudyti susirinkę šiaurės lordai neturės dingsties abejoti jos teise 
paveldėti Vinterfelą. Stautas ir Sleitas, Amberis Kekšių Siaubas, vaidingieji 
Risveliai, Hornvudų valdiniai, Servino pusbroliai ir apkūnusis lordas Vima- 
nas Manderlis - nė vienas iš jų Nedo Starko dukters nepažinojo taip gerai, 
kaip jis. O jei vienam kitam iš susirinkusių širdies gilumoje ir kils kokių 
abejonių, jiems tikrai pakaks sveiko proto tų įtarimų viešai nedėstyti. 

Jie naudojasi manimi, norėdami nuslėpti apgaulę, meluoja prisidengdami 
mano veidu. Ruzas Boltonas ir aprengė Teoną lordui pritinkančiais drabu- 
Žiais tam, kad šis suvaidintų savo vaidmenį šiame prastame spektaklyje. Kai 
jis baigsis, kai jų apsimetėlė Arija bus ištekinta, o jos santuoka sutvirtinta, 
Boltonui Teono Perbėgėlio daugiau nereikės. „Padaryk mums šią paslaugą 
ir mes, sutriuškinę Stanį, pagalvosime, kaip tau grąžinti tėvo pilį, - tyliai ir 
švelniai, pratęs nuolat šnabždėti ir meluoti, pasakė jo šviesybė lordas. Te- 
onas niekada netikėjo nė vienu jo žodžiu. Ir nutarė šokti pagal jų dūdelę, 
mat neturėjo kitos išeities, bet paskui... Paskui jis grąžins mane Ramsėjui, 
pagalvojo Teonas, o Ramsėjus nukirs man dar kelis pirštus ir vėl pavers Smir- 
džiumi. Nebent dievai bus geri ir, užpuolęs Vinterfelą, Stanis Barateonas 
nužudys juos visus, taip pat ir Teoną. Nieko geriau jis nebūtų galėjęs tikėtis. 

Keista, bet dievų giraitėje buvo šilčiau. Už jos ribų Vinterfelą kaustė 
žvarbi, balta šalna. Takai tamsoje buvo apledėję, slidūs, o išdaužyti Stiklinio 
sodo langų stiklai apšerkšniję. Prie jo sienų, kiekvienoje atokioje nišoje ir 
užkampyje pūpsojo purvino sniego pusnys. Kai kurios buvo tokios aukš- 
tos, kad užstojo duris. Šis sniegas slėpė pilkų pelenų bei išdagų sluoksnį ir 
šen bei ten kyšantį apdegusį sienoją arba krūvelę kaulų, pasišiaušusių odos 
skutais ir plaukų kuokštais. Nuo dantytų tvirtovės sienų ir bokštų nutįsę ilgi 
kaip ietys varvekliai puošė šiuos statinius nelyginant sustingę ir žili senio 
ūsai. Bet dievų giraitėje žemė nebuvo įšalusi, o iš karštų versmių šiltas kaip 
kūdikio kvėpsnis kilo garas. 

Nuotaka vilkėjo baltos ir pilkos spalvos drabužius, - mat šias spalvas 
būtų rinkusis ir Arija, jei tik būtų taip ilgai gyvenusi ir sulaukusi tekamo- 
jo amžiaus. Teonas buvo apsirengęs juodos ir aukso spalvos drabužiais, 
apsiaustą susisegęs prie peties prasta sege - geležiniu krakenu, kurį jam 
nukaldino Baroutone dirbantis kalvis. Bet po pakeltu gobtuvu jo plaukai 
buvo pražilę ir reti, oda - pilkšva kaip senio. Pagaliau ji atrodo kaip viena 
iš Starkų, dingtelėjo Teonui. Susikibę už parankių, jiedu su nuotaka žengė 
pro skliautuotą durų angą ir sujudinto rūko draiskanos ėmė raizgytis jiems 
aplink kojas. Būgnas dunksėjo baikščiai kaip nekaltos mergelės širdis, o 
dūdelės skleidė aukštus, ausiai malonius ir viliojančius garsus. Iškilęs virš 
medžių viršūnių, pridengtas rūko skraiste, tarsi pro šilkinį šydą besistebeili- 
janti akis, tamsos gaubiamu dangumi plaukė mėnulio pjautuvas. 

Teonas Greidžojus šią dievų giraitę neblogai pažinojo. Vaikystėje jis čia 
žaisdavo, šalia burtmedžio tyvuliuojančiame šaltame tamsiame tvenkinyje 
laidydavo šokinėjančius akmenukus, slėpdavo savo lobius išpuvusio seno 
ąžuolo drevėje ir, ginkluotas paties susimeistrautu lanku, persekiodavo vo- 
veres. Vėliau, jau paaugęs, po pratybų pilies kieme su Robu, Džoriu ir Jonu 
Snou, panardindavo mėlynėmis nusėtą kūną į karštas versmes. Tarp šių kaš- 
tonų, guobų ir išlakių pušų buvo radęs nuošalių vietelių, kur galėdavo pa- 
sislėpti, kai norėdavo pabūti vienas. Vienoje tokių slėptuvių jis pirmą kartą 
pabučiavo merginą. Vėliau, jau su kita mergina sugulęs ant didžiulės pilkš- 
vai žalios eglės pavėsyje patiestos dygsniuotos antklodės, įsirašė į vyrus. 

Tačiau Teonas dar niekada nebuvo matęs tokios dievų giraitės - pilkos 
ir šiurpulingos, apgaubtos šilto rūko, apšviestos blausiomis, išskydusiomis 
liepsnomis ir kupinos šnabždesių, rodės, sklindančių iš visur ir iš niekur. 
Miške garavo karštosios versmės. Iš žemės gelmių kilo šilti garai, tarsi bals- 
va marška gobdami medžius drėgnu savo alsavimu, šliauždami sienomis 
aukštyn ir ūkanų užuolaidomis dengdami langus. 

Čia buvo matyti ir šioks toks takas, - vingrus, išklotas suskilusiais akme- 
nimis, apžėlęs samanomis, gerokai užneštas vėjo pustomomis žemėmis ir 
nukritusiais lapais, vietomis iškilnotas iš žemės išlindusių, storų rudų šaknų 
ir dėl to pavojingas. Teonas nusivedė juo nuotaką. Džeinė, jos vardas - Džei- 

nė, rimuojasi su „kenčiančių buveinė“. Ir vis dėlto jam nederėjo taip sakyti. 
Mat jei netyčia būtų garsiai leptelėjęs tą vardą, galėjo netekti rankos piršto 
ar ausies. Teonas ėjo lėtai, sutelkęs dėmesį į kiekvieną žingsnį. Kadangi jam 
trūko kojos pirštų, skubėdamas Teonas imdavo šlubčioti, o dabar jis nieku 
gyvu negalėjo suklupti. Jei būtų ką nors padaręs ne taip ir sugadinęs lordui 
Ramsėjui vestuves, šis už tokį nerangumą tikrai būtų atlyginęs ir nudyręs 
odą nuo netikusios pėdos. 

Rūkas buvo toks tirštas, jog galėjai įžiūrėti tik artimiausius medžius; už 
jų driekėsi ilgi šešėliai ir spingsojo blausios šviesos. Abipus vingiuoto tako 
ir toliau, tarp medžių, tarsi blyškūs, šiltose ir tirštose ūkanose skrajojantys 
jonvabaliai, mirguliavo žvakių liepsnelės. Atrodė, lyg būtum patekęs į keistą 
požeminį pasaulį, lyg būtum atsidūręs laikui nepavaldžiame, šį ir aną pa- 
saulį skiriančiame ruože, kurį įveikę liūdintys pasmerktieji rasdavo kelią 
žemyn, į pragarą, pelnytą už savo nuodėmes. Ar gali būti, kad visi mes mirę? 
Gal Stanis atjojo ir išžudė mus miegančius? Ar mūšis mūsų dar laukia, ar jau 
buvo ir mes jį pralaimėjome? 

"Šen bei ten skaisčiai liepsnojo deglai, rausvai gelsva šviesa nutvieksdami 
vestuvininkų veidus. Virpančioje, per rūką sklindančioje šviesoje tų veidų 
bruožai atrodė... gyvuliški, iškreipti, beveik nežmoniški. Lordas Stautas vir- 
to mastifu, senasis lordas Lokas - grifu, Amberis Kekšių Siaubas - ant pi- 
lies vartų stirksančia chimera, Didysis Valderis Frėjus - lapinu, o Mažasis 
Valderis - žalu buliumi, nors jam, tiesa, trūko į nosį įverto geležinio žiedo. 
Ruzo Boltono veidas buvo išblyškęs, papilkėjęs ir visiškai ramus, o akys at- 
rodė nelyginant dvi purvino ledo nuoskilos. 

Jiems virš galvų, medžiuose spietėsi varnai: pašiaušę plunksnas, susikū- 
prinę, jie tupėjo ant plikų rudų šakų ir spoksojo į apačioje vykstančias iš- 
kilmes. Meisterio Luvino paukščiai. Luvinas žuvo, jam priklausęs Meisterio 
bokštas buvo sudegintas, bet varnai liko gyvi. Čia jų namai. Teonas ėmė 
svarstyti, kaip jaustųsi, jei turėtų namus. 

Ir tada rūkas prasisklaidė, prasiskleidė tarsi uždanga komediantų spek- 
taklyje, prieš prasidedant naujai scenai. Jiems prieš akis pasirodė širda- 
medis ilgomis, plikomis, plačiai išskleistomis šakomis. Prie jo storo balto 
kamieno, vėjo supustyti į rusvai raudonas krūvas, gulėjo nukritę lapai. Čia 
tupėjo daugiausia varnų, kažką tyliai kranksinčių vienas kitam slapta žudi- 
kiška kalba. Paukščiams po kojomis stovėjo Ramsėjus Boltonas, apsiavęs 
minkštos pilkos odos batus aukštais aulais, apsivilkęs juodą aksominę lie- 
menę, papuoštą įstriža rausvo šilko juosta ir nusagstytą spindinčiais, tam- 
siai raudonais, ašaras primenančiais brangakmeniais. Jo veidą nutvieskė 
šypsena. 

— Kas ateina? - Jo lūpos buvo drėgnos, sprandas virš apykaklės įrau- 
dęs. - Kas ketina stoti prieš dievą? 

- Arija iš Starkų giminės ateina čia tekėti, - atsakė Teonas. - Suaugusi 
ir kraujavusi, kilni ir kilminga, ji ateina maldauti dievų palaiminimo. Kas 
siekia jos rankos? 

- Aš, - tarė Ramsėjus, - Ramsėjus iš Boltonų giminės, Hornvudo lordas 
ir Dredforto įpėdinis. Aš siekiu jos rankos. Kas leidžia ją už vyro? 

- Teonas iš Greidžojų giminės, buvęs jos tėvo globotinis. - Jis kreipėsi į 
nuotaką: - Ledi Arija, ar sutinki tekėti už šio vyro? 

Ji pakėlė akis į Teoną. Rudos akys, ne pilkos... Ar jie visi akli? Kelias aki- 
mirkas mergina nepratarė nė žodžio, bet tos akys... maldavo. Tai tau pasku- 
tinė proga, dingtelėjo Teonui. Pasakyk jiems. Dabar pat viską išklok. Garsiai 
visiems ištark savo vardą, atskleisk, kad nesi Arija Stark, ir tegul visa šiaurė 
išgirsta, kaip jie privertė tave apsimetinėti. Žinoma, tada ir merginai, ir jam 
tektų mirti, bet įtūžęs Ramsėjus nužudytų juos greitai. Gal senieji šiaurės die- 
vai suteiktų jiems bent šią menką palaimą? 

- Sutinku, - sušnabždėjo nuotaka. 

Aplink juos pro ūkanas skverbėsi šviesos, šimtai tarsi debesų aptem- 
dytos žvaigždės spindinčių žvakių. Teonas pasitraukė, ir Ramsėjus su savo 
nuotaka, susikibę už rankų ir priklaupę priešais širdamedį, klusniai nulen- 
kė galvas. Iš aukštai į juodu žvelgė širdamedžio kamiene išskaptuotos rau- 
donos akys, o didelė raudona burna buvo pražiota, tarsi juoktųsi. Dar aukš- 
čiau kranktelėjo ant šakos tupintis varnas. 

Valandėlę tyliai pasimeldę, vyras ir moteris vėl atsistojo. Ramsėjus nu- 
traukė apsiaustą, kuriuo Teonas visai neseniai buvo apgobęs nuotakai pe- 
čius, - sunkų baltos vilnos apsiaustą, pilku kailiu apsiūtais kraštais, ant ku- 
rio buvo išsiuvinėtas Starkų giminės didvilkis. Jį pakeitė po kaklu susegtas 
rožinis apsiaustas, nusėtas tamsiai raudonais brangakmeniais, kaip du van- 
dens lašai panašiais į tuos, kurie puošė Ramsėjaus liemenę. Ant šio apsiaus- 
to nugaros iš stangrios raudonos odos buvo iškirptas ir prisiūtas nudirtas, 
liūdnas ir šiurpus Dredforto vyras. 

Dar po kelių akimirkų viskas buvo baigta. Šiaurėje jungtuvių ceremo- 
nija vykdavo trumpiau. Teono manymu, taip buvo dėl to, kad šiauriečiai 
neturėjo žynių, bet jam tai rodėsi tikra palaima. Ramsėjus Boltonas paėmė 
savo žmoną ant rankų ir, ja nešinas, žengė per rūką. Paskui jaunuosius ėjo 
lordas Boltonas su savo ledi Valda, o paskui juos traukė visi kiti. Vėl užgrojo 
muzikantai, o bardas Abelis užtraukė „Dvi širdys plaka kaip viena“. Dainiui 
pritarė dvi moterys ir šios trijulės balsai skambėjo gražiai ir darniai. 

Netrukus Teonas susigriebė svarstantis, ar jam nederėtų pasimelsti. Jei 
sukalbėčiau maldą, ar senieji dievai ją išklausytų? Mat jie nebuvo - niekada 
nebuvo - Teono dievai. Jis gimė geležinis, Paiko sūnus, ir jo dievas turėjo 
būti salose garbinamas Nuskendęs Dievas, bet... nuo jūros Vinterfelą skyrė 
daugybė mylių. Be to, Teonas jau labai seniai nebuvo kreipęsis į jokį dievą. 

Jis ir pats nežinojo, nei kas esąs, nei kodėl tebėra gyvas, nei kodėl apskritai 
išvydo šį pasaulį. 

— Teonai... - rodos, kažkas pašnibždomis jį pašaukė. 

Jis staiga pakėlė galvą. 

— Kas čia kalba? 

Bet aplink neišvydo nieko, tik rūke skendinčius medžius. Atsklidęs 
balsas buvo tylus kaip lapų šnarėjimas, stingdantis kaip neapykanta. Tai 
dievo arba šmėklos balsas. Kiek vyrų žuvo tą dieną, kai jis užėmė Vinterfe- 
14? O kiek dar jų žuvo, kai jis pilį prarado? Tą dieną, kai Teonas Greidžojus 
mirė ir atgimė jau kaip Smirdžius. Smirdžius, Smirdžius, rimuojasi su žo- 
džiu „pirdžius“. 

Staiga jis panoro eiti iš Čia. 

Išėjusį iš dievų giraitės jį vėl pasitiko šaltis, tarsi peralkęs vilkas sulei- 
do dantis į kūną. Teonas palenkė galvą ir, skubriai žingsniuodamas pro ilgą 
žvakių ir deglų eilę, prieš vėją patraukė į Didžiąją menę. Jam po kojomis 
traškėjo ledas, o staigus vėjo gūsis nusmaukė gobtuvą tarsi šmėkla, lediniais 
pirštais pastvėrusi jo kraštą ir nekantraudama pažvelgti jam į veidą. 

Vinterfelas Teonui Greidžojui rodėsi pilnas šmėklų. 

Tai nebebuvo ta pati pilis, kuri liko jo jaunystės vasaros prisiminimuo- 
se. Ši vieta buvo nusiaubta, sunaikinta ir nebepanaši į saugią priebėgą, o į 
griuvėsius - kranklių ir lavonų buveinę. Didžioji dviguba apsauginė siena 
tebedunksojo, mat įveikti granitą liepsnoms buvo sunku, - bet daugumai 
tarp jų besistiebiančių žvalgybos ir gyvenamų bokštų trūko stogų. Tiesa, 
keli bokštai buvo nuvirtę. Šiaudus, kuriais buvo dengti stogai, ir rąstus visiš- 
kai prarijo arba gerokai apgadino ugnis, o už išdužusių Stiklinio sodo langų 
pražuvę, pajuodę ir sušalę stirksojo vaisiai ir daržovės, kuriais pilies įgula 
būtų galėjusi maitintis per žiemą. Kieme buvo pristatyta palapinių, dabar 
gerokai užneštų sniegu. Savo kariuomenę ir savo bičiulius Frėjus Ruzas Bol- 
tonas įkurdino pastatuose: tūkstančiai vyrų glaudėsi griuvėsiuose, grūdosi 
kiekvienoje menėje, miegojo rūsiuose, bokštuose be stogų ir apleistuose, 
jau kelis pastaruosius šimtmečius negyvenamuose pastatuose. 

Iš atstatytos virtuvės ir kareivinių bokšto naujai uždengtu stogu virto 
tumulai pilkšvų dūmų. Tvirtovės sienų viršų ir jų dantis puošė sniegas bei 
nutįsę varvekliai. Rodės, visos Vinterfelo spalvos išbluko, liko tik pilka ir 
balta. Starkų spalvos. Teonas niekaip negalėjo nuspręsti, ar dėl to turėtų ne- 
rimauti, ar nusiraminti. Net dangus buvo pilkas. Pilka, pilka, pilka... Pilkas 
visas pasaulis, kur tik pažvelgsi, viskas pilka, tik ne nuotakos akys. Nuotakos 
akys buvo rudos. Didelės, rudos ir kupinos baimės. Jai nederėjo tikėtis, kad 
Teonas ją gelbės. Ir ką ta mergina sau manė: gal kad jis švilptelėjęs pasišauks 
sparnuotą žirgą ir išskraidins ją iš šios pilies kaip didvyris, kurį, skaityda- 
mos savo istorijas, jiedvi su Sansa kaskart įsimylėdavo? Jis net pats negalėjo 
išsigelbėti. Smirdžius... 

Kiemo pakraščiuose, kybodami ant kanapinių virvių, vėjyje sūpavo- 
si pusiau sušalę pakaruokliai išpurtusiais, nuo šarmos pabalusiais veidais. 
Boltonui įkėlus koją į šią pilį, Vinterfelas buvo prisigrūdęs nekviestų nauja- 
kurių. Per dvi dešimtis jų ietimis buvo iškrapštyti iš jaukių lizdelių, kuriuos 
buvo susisukę apgriuvusiuose žvalgybos ir gyvenamuose pilies bokštuo- 
se. Narsiausi ir smarkiausiai priešinęsi buvo pakarti, o kiti pristatyti prie 
darbo. Lordas Boltonas pažadėjo, kad, jei tie vyrai ištikimai tarnaus, jis bus 
jiems gailestingas. Kadangi Vilkų giria buvo ranka pasiekiama, prasimanyti 
akmenų ir medienos tikrai nebuvo sunku. Pirmiausia vietoj senų, pelenais 
paleistų vartų iškilo nauji ir tvirti mediniai vartai. Paskui darbininkai nuar- 
dė įgriuvusį Didžiosios menės stogą ir paskubomis uždengė naują. Baigu- 
sius darbą, lordas Boltonas tuos vyrus pakorė. Jis tesėjo duotą Žodį: pasigai- 
lėjo jų ir nė vienam gyvam nenudyrė odos. 

Tada į pilį atžygiavo likusi Boltono kariuomenė. Stūgaujant šiaurės vė- 
jui, ant Vinterfelo sienų jie iškėlė karaliaus Tomeno elnią ir liūtą, o žemiau 
plaikstėsi nudirtas Dredforto vyras. Teonas atvyko kartu su Barbrėjos Das- 
tin vilkstine, kurioje buvo pati ledi, Baroutone laikyta jos kariuomenė ir bū- 
simoji nuotaka. Ledi Dastin primygtinai pareikalavo, kad iki vestuvių ledi 
Ariją būtų leista globoti jai, tačiau dabar jungtuvės jau buvo įvykusios. Da- 
bar ta mergina priklauso Ramsėjui. Ji davė santuokos įžadus. Po šių vedybų 
Ramsėjus turėjo tapti Vinterfelo lordu. Kol Džeinė bus atsargi ir nepykdys 
savo vyro, šis neturės dingsties jos skriausti. Arija. Jos vardas - Arija... 

Net apmautos kailiu pamuštomis pirštinėmis Teono rankos ėmė skaus- 
mingai tvinkčioti. Dažniausiai jam baisiai skaudėdavo plaštakas, - ypač 
nukirstus pirštus. Ar tikrai kadaise moterys troško jo prisilietimo? Pasiskel- 
biau Vinterfelo princu, pagalvojo Teonas, ir dėl to prisišaukiau bėdą. Jis ti- 
kėjosi, kad žmonės šimtus metų kurs apie jį dainas ir pasakos istorijas apie 
jo narsą. Bet dabar, jei žmonės apskritai apie jį užsimindavo, tai tik kaip 
apie Teoną Perbėgėlį, o istorijas pasakojo apie jo išdavystę. Ši pilis niekada 
nebuvo mano namai. Buvau čia tik įkaitas. Lordas Starkas žiauriai su juo 
nesielgė, bet tarp jųdviejų visada krito plieninis jo ilgojo kalavijo šešėlis. Jis 
elgėsi su manimi kilniai, bet santūriai. Mat žinojo, kad vieną gražią dieną 
jam galbūt teks mane nužudyti. 

Per kiemą, vinguriuodamas tarp palapinių, Teonas ėjo nudelbęs akis. 
Šiame kieme išmokau kautis, pagalvojo jis ir prisiminė šiltas vasaros die- 
nas, kurias praleido pratybose su Robu ir Jonu Snou, akylai stebimas senojo 
sero Rodriko. Tuomet jis dar buvo sveikas ir kalavijo rankenos buožę ga- 
lėjo suspausti taip stipriai, kaip ir visi vyrai. Tačiau, jam žvelgiant į šį kie- 
mą, grįžo ir niūresni prisiminimai. Būtent šiame kieme jis liepė susirinkti 
Starkų žmonėms tą naktį, kai iš pilies paspruko Branas ir Rikonas. Tada 
Ramsėjus buvo Dvokas, - stovėjo šalia ir šnabždėjo Teonui, girdi, jam derė- 
tų keliems belaisviams nudirti odą ir priversti juos pasakyti, kur berniukai 

pabėgo. „Kol esu Vinterfelo princas, niekas nieko nedirs, - atsakė Teonas, 
tuomet nė nenumanydamas, kaip greitai praras valdžią. - Nė vienas iš jų 
man nepadės. Šiuos žmones pažįstu pusę savo gyvenimo, ir nė vienas iš jų 
man nepadės.“ Ir vis dėlto jis kaip įmanydamas mėgino juos apsaugoti, bet 
Ramsėjus, nusimetęs Dvoko kaukę, išžudė ir juos visus, ir Teono geležinius. 
Jis padegė mano žirgą. Tą dieną, kai pilis pasidavė, tai buvo paskutinis jo 
matytas vaizdas: degantis Šypsnys liepsnojančiais karčiais, atsistojęs piestu, 
besispardantis priekinėmis kanopomis, žvengiantis, iš siaubo išsproginęs 
akis. Čia, šiame kieme... 

Teonui prieš akis šmėstelėjo Didžiosios menės durys; jos buvo naujos, 
įstatytos vietoj sudegusių, ir jam atrodė grubios ir bjaurios, mat buvo pa- 
skubomis sukaltos iš neobliuotų lentų. Jas saugojo du ietininkai, vilkintys 
storus kailinius apsiaustus, bet vis tiek susitraukę, drebantys, nuo išpu- 
čiamo garo apledėjusiais barzdos šeriais. Jie piktai spoksojo į Teoną, kol 
šis šlubčiodamas užlipo laiptais, stumtelėjo dešinę dvivėrių durų pusę ir 
įsmuko vidun. 

"Menėje buvo palaimingai šilta, šviesu nuo skaisčios deglų liepsnos ir 
prisirinkę tiek žmonių, kiek jis dar niekada čia nebuvo matęs. Trumpai pa- 
simėgavęs šiluma, Teonas nužingsniavo į menės priekį. Vyrai susispaudę sė- 
dėjo ant suolų, kurių menėje buvo pristatyta tiek daug, kad tarnams nebuvo 
lengva pro juos prasisprausti. Net aukštą padėtį užimantys ir ant pakylos 
įsitaisę riteriai bei lordai neturėjo tiek erdvės, kiek buvo įpratę turėti. 

Šalia pakylos Abelis grojo liutnia ir dainavo „Gražuoles vasaros merge- 
les“. Jis vadina save dainiumi. O iš tiesų yra padlaižys. Lordas Manderlis iš 
Baltojo Uosto atsivežė savų muzikantų, bet nė vienas iš jų nebuvo dainius, 
tad prie pilies vartų išdygęs Abelis su liutnia ir šešiomis moterimis buvo 
sutiktas išskėstomis rankomis. „Dvi seserys, dvi dukterys, žmona ir mano 
sena motina, - paaiškino dainius, nors nė viena iš moterų nė iš tolo nebuvo 
į jį panaši. - Vienos šoka, kitos dainuoja, viena groja dūdele ir viena muša 
būgną. Be to, jos geros skalbėjos.“ 

Nesvarbu, dainius ar padlaižys, Abelis turėjo pakenčiamą balsą ir gerai 
grojo. Čia, pilies griuvėsiuose, jis pasiūlė žmonėms daugiau, nei jie galėjo 
tikėtis. 

Ant sienų kabojo vėliavos: auksinė, ruda, pilka ir juoda Risvelių žirgo 
galva, siaučiantis Amberių giminės milžinas, akmeninis Flintų iš Flinto 
Piršto kumštis, Hornvudų briedis, Manderlių vandenis, juodas Servinų gi- 
minės kovos kirvis ir Tolhartų pušys. Ir vis dėlto ryškiaspalvės vėliavos vi- 
siškai neužklojo nei aprūkusių ir pajuodusių menės sienų, nei lentų, kurio- 
mis buvo užkaltos kadaise įstiklintų langų angos. Keistai atrodė net stogas, 
užkaltas netašytais, plonais ir šviesiais sienojais, mat senosios jo gegnės, per 
šimtmečius aprūkusios dūmais, buvo beveik juodos. 

Didžiausios vėliavos, - Vinterfelo didvilkis ir nudirtas Dredforto vy- 
ras, - ženklinančios nuotakos ir jaunikio gimines, buvo pakabintos už pa- 
kylos. Išvydęs Starkų vėliavą, Teonas susijaudino labiau, nei tikėjosi. Vėliava 
ne tokia, ne tokia, kaip ir jos akys. Pulų giminės herbe buvo pavaizduotas 
mėlynas penkiakampis lakštas su dvigubu pilku apvadu baltame fone. Tai 
šią vėliavą jiems derėjo pakabinti. 

- Teonas Perbėgėlis... - jam praeinant kažkas tarstelėjo. 

Jį pamatę, kiti vyrai nusisuko. Vienas nusispjovė. Ir kodėl ne? Juk jis buvo 
išdavikas, apgaule užėmęs Vinterfelą, nužudęs savo netikrus brolius, leidęs, 
kad Keilino Griovoje būtų nudirti jo giminės valdiniai, ir nusiuntęs savo 
netikrą seserį į lordo Ramsėjaus lovą. Galbūt Ruzui Boltonui jis ir buvo rei- 
kalingas, bet tikri šiauriečiai turėjo už ką jo nekęsti. 

Dėl trūkstamų kairės kojos pirštų Teonas žingsniavo nevikriai, dram- 
blotai ir jo eisena aplinkiniams kėlė šypseną. Už nugaros jis išgirdo juokian- 
tis moterį. Mat net ir čia, šioje šalčio vis labiau kaustomoje pilyje vaiduoklė- 
je, užverstoje sniegu, apledėjusioje ir alsuojančioje mirtimi, buvo moterų. 
Skalbėjų. Taip mandagiai buvo vadinamos sekančios paskui stovyklą, o se- 
kančiomis paskui stovyklą mandagiai buvo vadinamos kekšės. 

Teonas nebūtų galėjęs pasakyti, iš kur jos atkeliavo. Tos moterys tiesiog 
atsirado - kaip musių lervos ant lavono arba varnai mūšiui pasibaigus. Jas 
traukė bet kokia kariuomenė. Kai kurios buvo patyrusios kekšės, galėjusios 
per naktį perleisti dvidešimt vyrų ir visus juos mirtinai nugirdyti. Kitos 
atrodė kaip nekaltos mergelės, tačiau tai tebuvo jų amato gudrybė. O kai 
kurios iš jų buvo vadinamosios karo stovyklos nuotakos, su kareiviais, pas- 
kui kuriuos sekė, susaistytos vienam ar kitam dievui pašnabždomis ištartų 
žodžių, bet, karui pasibaigus, pasmerktos būti jų pamirštos. Naktį jos šil- 
dydavo vyro guolį, rytą lopydavo skyles jo batuose, temstant virdavo jam 
vakarienę, 0 po mūšio nuogai išrengdavo jo lavoną ir pasiimdavo viską, kas 
vertinga. Kai kurios iš tų moterų skalbdavo ir drabužius. Kartu su jomis 
dažniausiai keliaudavo ir jų pavainikiai vaikai, - bjaurūs apskretėliai, gimę 
kurioje nors karo stovykloje. Net šios moteriškės tyčiojosi iš Teono Perbė- 
gėlio. Tegul sau juokiasi. Čia, Vinterfele, jis pamiršo, kas yra išdidumas; iš- 
didumui nebuvo vietos ir Dredforto požemiuose. Mat pažinus diriamojo 
peilio prisilietimą, juokas netekdavo galios ir tiesiog nebežeisdavo. 

Pagal kilmę ir kraują Teonas turėjo teisę sėdėti ant pakylos, aukštojo sta- 
lo gale, prie sienos. Jam iš kairės buvo įsitaisiusi ledi Dastin, kaip visuomet 
vilkinti juodus vilnonius, paprasto kirpimo ir nė trupučio nepapuoštus dra- 
bužius. Teonui iš dešinės nesėdėjo niekas. Jie visi bijo užsikrėsti mano nešlo- 
ve. Jei būtų drįsęs, jis tikrai būtų nusijuokęs. 

Nuotaka sėdėjo garbingiausioje vietoje, tarp Ramsėjaus ir jo tėvo. Sėdėjo 
nuleidusi akis, o tuo metu Ruzas Boltonas paskelbė tostą už ledi Ariją. 


500 GEORGE R. R. MARTIN 


- Jų vaikai suvienys šias dvi senas mūsų gimines, - pasakė jis, - ir giliai 
įsišaknijusi nesantaika tarp Starkų ir Boltonų baigsis. - Jis kalbėjo taip ty- 
liai, kad svečiai menėje nuščiuvo ir sukluso. - Gaila, jog geras mūsų draugas 
Stanis kol kas nepasivargino atvykti į puotą, - pridūrė jis, ir per menę nuvil- 
nijo juoko banga, - mat žinau, kad Ramsėjus vylėsi įteikti jo galvą kaip ves- 
tuvinę dovaną ledi Arijai. - Šį kartą vestuvininkų juokas nuskambėjo gar- 
siau. - Kai jis atjos, sutiksime jį tinkamai, kaip dera tikriems šiauriečiams. 
O kol kas valgykime, gerkime ir linksminkimės, nes... žiema jau ant nosies, 
bičiuliai, ir daug iš mūsų, čia susirinkusių, pavasario nesulauks. 

Baltojo Uosto lordas buvo parūpinęs maisto ir gėrimų, atgabenęs sti- 
praus tamsaus ir silpnesnio gelsvo alaus, taip pat raudonojo, auksinio ir 
rausvojo vyno, storapilviais laivais atplukdyto iš šiltųjų pietų kraštų ir su- 
brandinto giliuose jo pilies rūsiuose. Vestuvininkai kirto pyragėlius su men- 
ke ir žieminių daržovių košę, šveitė į krūvas sukrautus griežčius, pjaustė 
didžiulius apvalius sūrius, vaišinosi rūkyta aviena ir gerokai apskrudusiais, 
beveik juodais, ant laužo keptais jaučio šonkauliais, o paskui dar sudoro- 
jo-tris didelius kaip vežimo ratas vestuvinius pyragus traškia pluta, gausiai 
prikimštus morkų, svogūnų, ropių, pastarnokų, grybų ir prieskoniais pa- 
gardintų kiaulienos gabalėlių, plūduriuojančių gardžiame rusvame padaže. 
Šiuos pyragus trumpu lenktu kardu pjaustė Ramsėjus, o dalijo pats Vima- 
nas Manderlis, pirmosiomis garuojančiomis porcijomis jis pagerbė Ruzą 
Boltoną ir jo storulę žmoną, o tada - Valderio Frėjaus sūnus, serą Hostiną 
ir serą Einį. 

- Tai puikiausias pyragas, kokio esate ragavę, milordai, - pareiškė stora- 
sis lordas. - Užgerkite jį Arboro auksiniu ir gardžiuokitės kiekvienu kąsniu. 
Bent jau aš tikrai ketinu gardžiuotis. 

Ir Manderlis tesėjo savo žodį: surijo šešis - po du kiekvieno iš trijų py- 
ragų - gabalus, čepsėdamas, delnu tapšnodamasis pilvą, ir kimšo tol, kol jo 
tunikos priekis parudavo nuo padažo dėmių, o barzdą išmargino į šerius 
prikritę pyrago plutos trupiniai. Rajumu jam neprilygo net Valda Storoji, 
nors ir ji sušlamštė tris gabalus pyrago. Su apetitu valgė ir Ramsėjus, o iš- 
blyškusi jo nuotaka valgio nė nepalietė, tik spoksojo į panosėje padėtą py- 
ragą. Kai pakėlė galvą ir pažvelgė į Teoną, šis pamatė, kad jos didelės rudos 
akys kupinos baimės. 

Į menę nebuvo leista atsinešti ilgųjų kalavijų, bet kiekvienas vyras, net 
Teonas Greidžojus, turėjo po durklą. Kaipgi kitaip būtų galėjęs atsipjauti 
mėsos? Ir kaskart, žvelgdamas į tą merginą, kuri iš tiesų buvo Džeinė Pul, 
Teonas aiškiai jautė prie juosmens kabantį durklą plienine geležte. Niekaip 
negaliu jos išgelbėti, tarė sau Teonas, bet nesunkiai galėčiau ją nužudyti. To- 
kio poelgio niekas nesitikėtų. Galėčiau paprašyti jos, kad suteiktų man garbę 
ir su manimi pašoktųy, o tada perrėžčiau jai gerklę. Juk iš tiesų tai būtų... ma- 
lonė? Ir jei senieji dievai išgirdo mano maldą, galbūt įtūžęs Ramsėjus šioje 

menėje nužudytų ir mane. Mirti Teonas nebijojo. Dredforto rūsiuose jis pa- 
tyrė, jog yra daug baisesnių dalykų už mirtį. To jį išmokė Ramsėjus, - pirš- 
tas po piršto, - ir šios pamokos jis niekada neketino pamiršti. 

— Nieko nevalgai... - atkreipė jo dėmesį ledi Dastin. 

- Nenoriu. 

Valgyti jam buvo sunku. Ramsėjus buvo išmušęs Teonui tiek dantų, kad 
kramtyti jam buvo tikra kančia. Lengviau buvo gerti, nors vyno taurę teko 
imti abiem rankomis, kad ši neišslystų. 

— Nemėgsti pyrago su kiauliena, milorde? Mūsų storulis bičiulis tikina, 
kad tai - puikiausias pyragas. - Laikydama vyno taurę, ji mostelėjo į lordą 
Manderlį. - Ar kada nors matei storulį tokį laimingą? Nedaug trūksta, kad 
imtų šokti. Pats dalija valgį svečiams. 

Ji sakė tiesą. Baltojo Uosto lordas buvo tikras įkaušusio nutukėlio įsikū- 
nijimas: šypsojosi ir juokėsi, pokštavo su kitais lordais ir tapšnojo jiems per 
petį, šūkavo muzikantams groti tai vieną, tai kitą dainą. 

- Užtrauk „Pasibaigusią naktį“, dainiau! - riktelėjo jis. - Žinau, kad nuo- 
takai ji patiks. Arba padainuok apie jaunąjį narsuolį Denį Flintą ir mus pra- 
virkdyk. 

Žvelgdamas į lordą Manderlį galėjai pamanyti, kad tai jis ką tik vedė. 

- Jis girtas, - pasakė Teonas. 

- Mėgina skandinti savo baimes. Šis vyras - beviltiškas bailys. 

Šit kaip? Dėl to Teonas nebuvo tikras. Lordo Manderlio sūnūs taip pat 
buvo storuliai, bet mūšyje gėdos neužsitraukė. 

- Ir geležiniai prieš mūšį puotauja. Kad paskutinį kartą pasidžiaugtų gy- 
venimu, jei netrukus tektų mirti. Jei atžygiuoja Stanis... 

- Atžygiuos. Turi atžygiuoti. - Ledi Dastin tyliai nusijuokė. - O kai at- 
žygiuos, storulis prileis į kelnes. Per Kruvinąsias vestuves buvo nužudytas 
jo sūnus, ir vis dėlto jis sutiko Erėjus su duona ir druska, priėmė juos po 
savo namų stogu ir pažadėjo vienos iš savo anūkių ranką. Jis pats vaišina 
juos pyragu. Kadaise, priešų išvyti iš savo valdytų žemių bei pilių, Mander- 
liai čia atsibastė iš pietų. Kraujas ne vanduo... Neabejoju, kad storulis mus 
visus mielai nužudytų, tačiau... bijo, nors atrodo tvirtas, o pilvas lipa jam 
ant nosies. Tame prakaito išpiltame kūne plaka baili ir nuolanki širdis, labai 
panaši į... tavąją. 

Pastarieji ledi Dastin žodžiai Teoną užgavo, bet jis neatsikirto. Mat už 
bet kokį įžūlų poelgį galėjo netekti dar vieno lopinio odos. 

- Jei miledi mano, kad lordas Manderlis ketina mus išduoti, reikėtų pa- 
sakyti lordui Boltonui. 

— Manai, Ruzas to nežino? Kvailelis... Pažiūrėk į į jį. Argi neatkreipei dė- 
mesio, kaip įdėmiai jis žvelgia į Manderlį? Ruzas neprisiliečia prie jokio val- 
gio, kol neįsitikina, kad pirmas jo paragavo lordas Vimanas. Jis nekelia prie 
lūpų vyno taurės, kol nepamato, kad iš tos pačios statinės įpiltą vyną geria 

Manderlis. Man rodos, lordui Boltonui net patiktų, jei storulis mėgintų jį 
išduoti. Tai jį pralinksmintų. Ruzas nieko nejaučia, supranti? Dėlės, kurias 
jis taip mėgsta, Ruzo jausmus išsiurbė prieš daugybę metų. Lordas Boltonas 
nežino, kas yra meilė, neapykanta ar sielvartas. Jam visa tai - tik žaidimas, 
tik proga šiek tiek prasiblaškyti. Vieni vyrai medžioja su varovais, kiti me- 
džioja su sakalais, dar kiti - lošia kauliukais. O Ruzas žaidžia su žmonėmis. 
Ir mudu, ir Frėjai, ir lordas Manderlis, ir jo paties putli žmona, ir net jo 
pavainikis - visi mes esame tik lordo Boltono žaislai. - Pro šalį ėjo tarnas. 
Ledi Dastin, laikydama taurę, ištiesė ranką, kad jis įpiltų vyno, o tada mos- 
tu paragino pripilti ir Teono taurę. - Tiesą sakant, - vėl prabilo ji, - lor- 
das Boltonas siekia gerokai daugiau, nei tapti Vinterfelo lordu. Kodėl jam 
netapus Šiaurės karaliumi? Taivinas Lanisteris žuvęs, Karalžudys luošas, o 
Kipšas pabėgęs. Lanisterių įtaka labai sumenkusi, o tu buvai toks malonus ir 
padėjai jam atsikratyti Starkų. Senasis Valderis Frėjus tikrai neprieštarautų, 
kad jo mažoji storulė Valda taptų karaliene. Su Baltuoju Uostu gali kilti sun- 
kumų, žinoma, jei tik lordas Vimanas liks gyvas po mūsų laukiančio mūšio, 
bet... esu tikra, kad jis žus. Kaip ir Stanis. Ruzas pašalins iš kelio juos abu, 
kaip kad atsikratė Jaunojo Vilko. Kas dar lieka? 

— Tu, - priminė ledi Dastin Teonas. - Dar lieki tu. Baroutono ledi, kilusi 
iš Risvelių giminės, po vedybų tapusi ledi Dastin. 

Šie žodžiai jai tarsi medumi patepė širdį. Ledi Dastin gurkštelėjo vyno, 
tamsios jos akys sužibo ir ji tarė: 

— Baroutono našlė... O taip, jei norėčiau, galėčiau tapti kliūtimi. Ruzas, 
žinoma, tai supranta, tad kaip įmanydamas siekia mano palankumo. 

Gal ledi Dastin būtų pasakiusi ir ką nors daugiau, bet pamatė meiste- 
rius. Mat pro lordui skirtas duris, esančias už pakylos, į menę vienas paskui 
kitą įžengė trys meisteriai: vienas aukštas ir lieknas, kitas apkūnus, o trečias 
labai jaunas, tačiau, vilkėdami savo dukslius drabužius ir pasikabinę ant ka- 
klo grandines, jie atrodė kaip trys pilki žirniai iš to paties suodino puodo. 
Prieš karą Medrikas tarnavo lordui Hornvudui, Rodris - lordui Servinui, 
o jaunasis Henlis - lordui Sleitui. Ruzas Boltonas juos visus tris atsivedė į 
Vinterfelą rūpintis Luvino varnais, kad vėl būtų galima siųsti ir gauti žinias. 

Meisteris Medrikas priklaupęs kažką pašnabždėjo Boltonui į ausį, ir ledi 
Dastin nepatenkinta vyptelėjo. 

- Jei būčiau karalienė, pirmiausia išgalabyčiau visus šiuos žiurkinus pil- 
kais apdarais. Jie visur šmirinėja, gyvena misdami tuo, kas lieka nuo lor- 
dų, susicypčioja tarpusavyje ir kažką šnabžda į ausį savo šeimininkams. 
Bet katrie iš tiesų yra šeimininkai, o katrie - tarnai? Kiekvienas įtakingas 
lordas turi meisterį, o kiekvienas smulkesnis lordas siekia jį turėti. Jei ne- 
turi meisterio, įprasta manyti, kad nesi įtakingas. Tie pilki žiurkinai skaito 
ir rašo mūsų laiškus, - net ir skaityti nemokančių lordų, - ir kas gali ga- 

rantuoti, kad neiškraipo mūsų žodžių taip, kaip jiems patogiau? Paaiškink 
man, kokia iš jų nauda? 

- Jie gydo, - atsakė Teonas. Rodės, šį kartą jam vis dėlto derėjo atsakyti. 

- Taip, jie gydo. Niekada ir nesakiau, kad meisteriai to nemoka. Jie slau- 
go mus, kai sergame, esame sužeisti arba beprotiškai sielvartaujame dėl 
savo pasiligojusio tėvo, motinos arba vaiko. Kai esame silpni ir labiausiai 
pažeidžiami, pirmiausia prisistato jie. Kartais meisteriai mus pagydo ir 
esame jiems už tai nuoširdžiai dėkingi. O jei nepasiseka, jie guodžia mus, 
prislėgtus sielvarto, ir už tai mes jiems taip pat dėkingi. Iš to dėkingumo 
leidžiame jiems gyventi savo namuose, patikime gėdingus savo poelgius bei 
paslaptis ir leidžiamės patarinėjami. Ir netrukus valdovas virsta valdiniu... 

Taip nutiko ir lordui Rikardui Starkui. Jo įtakingasis žiurkinas buvo var- 
du meisteris Volisas. Beje, argi ne išmintinga, kad meisteriai gauna tik vieną 
vardą, net tie, kurie atvykę į Citadelę dar turėjo ir giminės vardą? Mat tuo- 
met nežinome, kas jie iš tiesų tokie ir iš kur atkeliavę, nors... jei esi užsispy- 
ręs, tai vis dėlto gali išsiaiškinti. Prieš nusikaldindamas grandinę, meisteris 
Volisas buvo vadinamas Volisu Flauersu. Flauersas, Hilas, Riversas, Snou... 
Mes tokiais giminių vardais vadiname pavainikius ir taip pabrėžiame žemą 
jų kilmę, bet meisteriai tokių vardų skuba atsikratyti. Sklandė gandai, kad 
Voliso Flauerso motina buvo mergina iš Haitauerių giminės, o tėvas... didy- 
sis Citadelės meisteris. Pilkieji žiurkinai nėra tokie skaistūs, kaip nori mus 
įtikinti. O labiausiai susitepę Senmiesčio meisteriai. Vos tik nusikaldinusį 
grandinę, slaptas tėvas ir jo draugai Volisą Flauersą negaišuodami išsiuntė į 
Vinterfelą, kad saldžiais kaip medus, o iš tiesų nuodų persmelktais žodžiais 
užkalbėtų lordui Rikardui dantis. Santuoka su Tulių mergina, be abejonės, 
buvo meisterio Voliso mintis, be to, jis... 

Ledi Dastin nutilo, mat atsistojo Ruzas Boltonas ir deglų šviesoje blyš- 
kios jo akys beveik spindėjo. 

- Bičiuliai, - prabilo jis ir, svečiams nuščiuvus, menėje įsiviešpatavo to- 
kia tyla, kad Teonas išgirdo vėją brazdinant lentas, kuriomis buvo užkalti 
langai. - Stanis ir jo riteriai, iškėlę savo naujo raudonojo dievo vėliavą, jau 
paliko Gūdmiškį. Raiti ant savo susivėlusių nuodvasų, jį lydi šiaurinėse kal- 
vose įsikūrusių genčių vyrai. Jei išsilaikys toks oras, mus jie pasieks po dvie- 
jų savaičių. Karališkuoju keliu į pietus su savo kariuomene žygiuoja Am- 
beris Varnaėdis, o Karstarkai artinasi iš rytų. Čia jie ketina suvienyti savo 
pajėgas su lordo Stanio kariuomene ir atimti iš mūsų pilį. 

Seras Hostinas Frėjus pašoko nuo suolo. 

— Turėtume joti jų sutikti. Kam leisti jiems susivienyti? 

Nes Arnolfas Karstarkas telaukia lordo Boltono ženklo, kad galėtų pereiti 
į priešų pusę, dingtelėjo Teonui, o tuo metu kiti lordai ėmė garsiai ir dosniai 
žarstyti patarimus. Lordas Boltonas kilstelėjo rankas, prašydamas tylos. 

— Puotos menėje tokiems pasitarimams ne vieta, milordai. Geriau susi- 
rinkime mano menėje ir, kol mano sūnus įtvirtins santuoką, aptarkime šį 
reikalą. Visi kiti svečiai tegul lieka čia ir vaišinasi valgiais bei gėrimais. 

Kai lydimas trijų meisterių Dredforto lordas išėjo, kiti lordai bei kapi- 
tonai pakilo iš savo vietų ir nusekė jam iš paskos. Hoteris Amberis, liesas ir 
senas vyras, vadinamas Kekšių Siaubu, pėdino niūrus ir susiraukęs. Lordas 
Manderlis buvo toks girtas, kad išvesti jam iš menės prireikė keturių vyrų. 
„Turėtume pasiklausyti dainos apie Virėją Žiurkę, - prilaikomas savo riterių 
ir svirduliuodamas pro Teoną, murmėjo jis. - Barde, padainuok mums apie 
Virėją Žiurkę.“ 

Ledi Dastin buvo tarp tų, kurie iš užstalės pakilo paskiausiai. Jai išėjus, 
menėje staiga ėmė trūkti oro. Tik atsistojęs nuo suolo Teonas suvokė, koks 
yra įkaušęs. Jis žengė nuo stalo klupinėdamas, atsitrenkė į tarnaitę ir išmušė 
jai iš rankų siaurakaklį ąsotį. Vynas siūbtelėjo nelyginant tamsiai raudona 
banga ir apliejo jam batus bei kelnes. 

Staiga kažkas stvėrė jam už peties ir kūną suspaudė penki skaudūs kaip 
geležis pirštai. 

— Tavęs ieško, Smirdžiau, - tarė Rūstusis Eilinas, kuriam iš burnos sklido 
bjaurus gendančių dantų kvapas. Su juo buvo ir Geltonasis Dikas, ir Deimo- 
nas Pašok Man. - Ramsėjus nori, kad atvestum nuotaką į jo lovą. 

Iš baimės Teoną nukrėtė šiurpas. Jau atlikau savo vaidmenį, dingtelėjo 
jam. Kodėl būtinai aš? Bet puikiai suprato, kad geriau nesiginčyti. 

Lordas Ramsėjus jau buvo išėjęs iš menės. Jo nuotaka, nelaiminga ir, 
rodos, visų pamiršta, sėdėjo po Starkų giminės vėliava susigūžusi ir tyli, 
abiem rankomis spausdama sidabrinę taurę. Sprendžiant iš to, kaip nuotaka 
pažvelgė į priėjusį Teoną, šią taurę ji buvo spėjusi išlenkti iki dugno ne vieną 
kartą. Galbūt vargšelė vylėsi, kad, jei pasigers, jos laukiantis sunkus išmėgi- 
nimas praslinks pro šalį? Teonas tokių iliuzijų neturėjo. 

- Ledi Arija... - tarė jis. - Eikš. Laikas tau atlikti savo pareigą. 

Teonas išvedė merginą iš menės galo, ir jiedu, lydimi šešių Mergvaikio 
vyrų, per ledo sukaustytą kiemą nužingsniavo prie Didžiojo bokšto. No- 
rint pasiekti lordo Ramsėjaus miegamąjį, - vieną iš kambarių, kurio ugnis 
beveik nepalietė, - reikėjo įveikti tris laiptatakius. Jiems lipant, Deimonas 
Pašok Man švilpavo, o Kailialupys gyrėsi, girdi, lordas Ramsėjus, kaip ypa- 
tingą savo palankumo ženklą, jam žadėjęs padovanoti kruvinos paklodės 
skiautę. 

Miegamajame viskas buvo paruošta santuokos sutvirtinimui. Visi baldai 
buvo nauji, vežimais atgabenti iš Baroutono. Ant lovos su baldakimu buvo 
uždėtas pūkinis čiužinys ir pakabintos raudonos kaip kraujas aksominės 
užuolaidos. Ant akmeninių grindų buvo patiesta vilkenų. Židinyje kūrenosi 
ugnis, o ant naktinio stalelio degė žvakė. Ant komodos stovėjo ąsotis vyno, 
dvi taurės ir pusė apvalaus, balto, ilgai brandinto sūrio. 

Čia stovėjo ir krėslas, išskaptuotas iš juodojo ąžuolo, su raudona oda ap- 
traukta sėdyne. Įėję jie rado ten sėdintį lordą Ramsėjų. Jo lūpų kampučiuo- 
se žibėjo seilės. 

- Štai ir mano mieloji mergelė. Geri vyrukai. Dabar jau galite eiti. Bet tu, 
Smirdžiau, pasilik. 

Smirdžius... - Teonas pajuto, kaip mėšlungis traukia nukirstus pirštus: 
du kairės rankos ir vieną dešinės. O jam prie klubo kabojo durklas, snūdu- 
riuojantis makštyse, bet sunkus, ak, koks sunkus... - Dešinės rankos trūksta 
tik mažojo pirštelio, prisiminė Teonas. Durklo rankeną turėčiau suspausti... 

— Milorde... Kuo galėčiau pasitarnauti? 

— Tu man atvedei šią moterį. Tad kam, jie ne tau, derėtų išvynioti dova- 
ną? Nagi, žvilgtelėkime į Nedo Starko dukrytę... 

Ji Edardui Starkui net ne giminaitė, vos neleptelėjo Teonas ir pagalvojo, 
juk Ramsėjus tai žino, turi žinoti. Koks čia naujas žiaurus žaidimas? Mergina 
stovėjo prie lovos kojos virpėdama kaip stirnaitė. 

— Ledi Arija, gal galėtum nusisukti, man reikia atrišti suknios raištelius. 

— Ne. - Lordas Ramsėjus prisipylė dar vieną taurę vyno. - Per daug čiu- 
pinėjimosi. Tiesiog nupjauk. 

Teonas išsitraukė durklą. Man tik reikia atsisukti ir jį nudurti. Durklas 
jau ištrauktas. Bet dabar Teonas jau perprato žaidimą. Tai dar vieni spąstai, 
tarė sau jis ir prisiminė Kirą ir jos raktus. Ramsėjus nori, kad mėginčiau jį 
nužudyti. O kai nepavyks, jis nudirs man plaštaką, kurioje laikiau durklą. 

Jis suėmė ir sugniaužė nuotakos suknią. 

— Nejudėk, miledi. - Žemiau juosmens drabužis buvo dukslus, tad čia 
jis užkabino audinį geležte ir palengva, kad neįpjautų odos, ėmė traukti 
durklą aukštyn. Plienas skrodė vilną ir šilką, miegamajame pasigirdo švel- 
nus drėkstelėjimas. Džeinė, Džeinė, rimuojasi su „kenčiančių buveinė“. Su- 
žalota kaire ranka Teonas kaip įmanydamas stipriau spaudė suknios audi- 
nį. - Nejudėk. 

Pagaliau suknia šleptelėjo merginai prie kojų ir liko kūpsoti nelyginant 
blyški sujaukto audeklo krūva. 

— Rėžk ir apatinius, - įsakė Ramsėjus. 

Smirdžius pakluso. 

Kai darbą baigė, nuotaka stovėjo nuoga, o jai prie kojų gulėjo krūva 
baltų ir pilkų skarmalų, dar visai neseniai buvusių prašmatniu nuotakos 
apdaru. Merginos krūtys buvo mažos, smailiomis viršūnėmis, klubai - 
siauri ir mergaitiški, o kojos - liesos kaip paukščio. Dar visai vaikas... - Te- 
onas buvo pamiršęs, kokia ji jaunutė. Sansos metų. Arija būtų dar jaunes- 
nė. Nors židinyje kūrenosi ugnis, miegamajame buvo vėsu. Balta Džeinės 
oda buvo pašiurpusi nuo šalčio. Nuotaka kilstelėjo rankas, tarsi ketindama 
prisidengti krūtis, bet Teonas be garso šnipštelėjo: „Ne!“ - ji tai pamatė ir 
rankas nuleido. 

— Ką apie ją manai, Smirdžiau? - paklausė lordas Ramsėjus. 

- Ji... - Kokio atsakymo jis tikisi? Ką ji sakė prieš jiedviem įžengiant į 
dievų giraitę? „Visi sakydavo, kad esu graži.“ Dabar mergina tokia neatrodė. 
Ant jos nugaros Teonas matė voratinklį primenančius rumbus, atsiradu- 
sius, kai kažkas ją išplakė. - Ji tokia graži, tokia... tokia... graži... 

Ramsėjus šelmiškai šyptelėjo. 

— Ar žiūrint į ją tavo kotas... medėja, Smirdžiau? Ar tempia apatinius? 
Gal nori pirmas ją išdulkinti? - Jis nusijuokė. - Vinterfelo princas turi tokią 
teisę, kaip senovėje turėjo kiekvienas lordas. Pirmos nakties teisę. Bet juk 
tu - nelordas, ar ne? Tik Smirdžius. Tiesą sakant, net ne žmogus. - Dar kar- 
tą godžiai gurkštelėjęs vyno, Ramsėjus sviedė taurę per kambarį ir ši tėškėsi 
į sieną. Akmenimis žemyn nubėgo raudono vyno upeliai. - Ledi Arija. Lipk 
į lovą. Taip, pasiremk į pagalves, gera žmonelė... Dabar išsižerk. Apžiūrėki- 
me tavo plyšį... 

Netarusi nė žodžio, mergina pakluso. Teonas žingtelėjo prie durų. Lor- 
das Ramsėjus atsisėdo šalia savo nuotakos, pirštais perbraukė jai per vidinę 
šlaunies pusę ir be ceremonijų įgrūdo du pirštus. Mergina iš skausmo net 
aiktelėjo. 

— Tu sausa kaip senas kaulas. - Ramsėjus ištraukė pirštus ir skėlė jai an- 
tausį. - Mane patikino, jog žinai, kaip pamaloninti vyrą. Gal žmonės man 
melavo? 

- N-ne, milorde. Aš buvau pa-pamokyta... 

Ramsėjus atsistojo, jam ant veido krito židinio liepsnų atšvaitai. 

- Smirdžiau, ateik čia. Paruošk man ją. 

Jis ne iš karto susivokė. 

— Aš... Ar nori, kad... Milorde, aš ne... aš... 

- Liežuviu, - paaiškino lordas Ramsėjus. - Ir paskubėk. Jei, kol nusi- 
rengsiu, mergina nesudrėks, nurėšiu tau liežuvį ir prikalsiu prie sienos. 

Kažkur dievų giraitėje kranktelėjo varnas. Durklą Teonas tebelaikė ran- 
koje. 

Jis įsikišo ginklą į makštis. 

Smirdžius, mano vardas Smirdžius, rimuojasi su žodžiu „pirdžius“. 

Smirdžius pasilenkė ir ėmėsi darbo. 

— D arodyk mums galvą, - įsakmiai paprašė princas. 

Erėjas Hota nė akimirkai nenuleido akių, o jo delnas nuslydo 
glotniu ilgojo kirvio, - jo uosinės ir geležinės „žmonos“, - kotu. Jis žvelgė į 
rios visos sėdėjo prie skirtingų stalų, į lordus ir ledi, į tarnus, į seną aklą se- 
nešalą ir jaunąjį meisterį Mailsą su šilkine barzda ir vergiška šypsena veide. 
Stovėdamas pusiau šviesoje, pusiau šešėlyje, Erėjas Hota matė juos visus. 
Tarnauk. Gink. Paklusk. Tokia buvo jo užduotis. 

Visų kitų žvilgsniai buvo nukreipti į skrynelę. Ji buvo pagaminta iš 
juodmedžio ir dailiai išraižyta, o jos skląsčiai ir vyriai buvo sidabriniai. Ši 
skrynelė, be abejo, atrodė puošniai, tačiau daugybės žmonių, susirinkusių 
čia, Senuosiuose Saulės Ieties rūmuose, gyvybė dabar priklausė nuo to, kas 
joje yra. 

Minkštais šlepečių padais braukdamas per grindis ir tyliai šiugždėda- 
mas, meisteris Kaleotas perėjo per menę ir sustojo prie sero Beilono Svo- 
no. Apvalainas ir nedidukas meisteris, vilkintis nauju drabužiu, papuoštu 
plačiomis pilkšvai gelsvomis ir šviesiai rudomis juostomis bei siauromis 
raudonomis juostelėmis, atrodė įspūdingai. Nusilenkęs jis iš baltojo riterio 
rankų paėmė skrynelę ir nunešė ją ant pakylos, ant kurios, tarp savo dukters 
Arianos ir velionio brolio mylimosios Elarijos Send įsitaisęs krėsle su ratais, 
sėdėjo Doranas Martelis. Orą kvėpino šimtas kvapniųjų žvakių. Ant lordų 
pirštų ir ant ledi juostų bei plaukų tinklelių spindėjo brangakmeniai. Erėjas 
Hota iš varinių žvynų pagamintus savo šarvinius marškinius buvo nusibliz- 
ginęs taip, kad jie rodė veidą ir tviskėjo žvakių šviesoje. 

Menėje visi nuščiuvo. Dornas sulaikė kvapą. Meisteris Kaleotas pastatė 
skrynelę ant grindų, šalia princo Dorano krėslo su ratais. Šiaip jau mitriais, 
bet dabar - virpančiais ir nerangiais pirštais meisteris Kaleotas atstūmė 
skląstelį ir atvožė dangtį skrynelės, kurioje buvo kaukolė. Hota išgirdo kaž- 
ką krenkštelint. Vienas iš dvynių Foulerių kažką šnipštelėjo kitam. Elarija 
Send užsimerkė ir ėmė tyliai melstis. 

Sargybos kapitonas atkreipė dėmesį, jog seras Beilonas Svonas įsitempęs 
kaip styga. Šis naujas baltasis riteris nebuvo nei toks aukštas, nei toks gražus 
kaip jo pirmtakas, bet jo krūtinė buvo platesnė, visas kūnas - kresnesnis, o 
rankos labai raumeningos. Baltas kaip sniegas jo apsiaustas po kaklu buvo 
susegtas sidabrine sege, papuošta dviem gulbėmis. Viena buvo iš dramblio 
kaulo, kita - iš onikso ir Erėjui Hotai rodėsi, kad jiedvi pešasi. Jas segintis 
vyras, rodės, taip pat yra kovotojas. Jis nemirs taip lengvai, kaip mirė anas. 

Jis nepuls manęs, ginkluoto kirviu, kaip kad puolė seras Aris. Šis riteris stovės 
prisidengęs skydu ir lauks, kol aš jį pulsiu. Jei aplinkybės būtų taip susiklos- 
čiusios, Hota tikrai būtų puolęs pirmas. Kapitono ilgasis kirvis buvo toks 
aštrus, kad jo ašmenimis galėjai skustis barzdą. 

Erėjas Hota leido sau užmesti akį į skrynelę. Kaukolė buvo padėta ant 
juodu veltiniu aptraukto paaukštinimo ir šypsojosi. Visos kaukolės būda- 
vo išsišiepusios, bet ši atrodė laimingesnė už daugumą kitų. Ir didesnė. Sar- 
gybos kapitonas kaip gyvas nebuvo matęs tokios didelės kaukolės. Kaktos 
kaulas buvo storas ir masyvus, žandikauliai - stambūs. Balta kaip sero Bei- 
lono apsiaustas kaukolė blizgėjo žvakių šviesoje. 

— Padėkite ją ant pjedestalo, - įsakė princas. Jo akyse spindėjo ašaros. 

Pjedestalą atstojo juodo marmuro kolona, trimis pėdomis aukštesnė už 
meisterį Kaleotą. Mažas ir storas meisteris pasistiebė, bet kaukolės vis tiek 
neužkėlė. Erėjas Hota jau ketino jam padėti, bet Obara Send užbėgo jam už 
akių. Net ir neturėdama rimbo bei skydo, ji atrodė pikta ir visiškai ne mo- 
teriška. Užuot vilkėjusi suknią, ji mūvėjo vyriškas kelnes ir buvo apsivilkusi 
blauzdas siekiančią lininę tuniką, sujuostą iš varinių saulių sunertu diržu. 
Rudus plaukus buvo susišukavusi ant pakaušio ir susisukusi į kuodą. Obara 
ištraukė kaukolę iš putlių ir rausvų meisterio rankų ir padėjo ant marmuri- 
nės kolonos. 

— Kalnas daugiau nebejoja... - dusliai tarstelėjo princas. 

— Ar prieš mirdamas jis ilgai ir smarkiai kentėjo, sere Beilonai? - pa- 
klausė Tajenė Send taip, kaip nekalta mergelė būtų pasiteiravusi, ar graži jos 
suknia. 

— Daug dienų jis klykė iš skausmo, miledi, - atsakė baltasis riteris, nors 
ir buvo akivaizdu, jog šiuos žodžius ištarė nenoromis. - Raudonojoje pilyje 
visi girdėjo jį rėkiant. 

— Gaili jo, sere? - gūžtelėjo ledi Naima. Ji vilkėjo geltoną suknią, pasiū- 
tą iš tokio puikaus ir plono šilko, kad žvakių šviesa jį peršvietė ir galėjai 
matyti po juo dėvimą aukso viją bei brangakmenius. Naimerijos drabužis 
atrodė toks nekuklus, kad baltasis riteris, rodės, drovisi pakelti į ją akis, bet 
Hotai toks apdaras patiko. Apsinuoginusi Naimerija būdavo mažiausiai pa- 
vojinga. Mat šiaip jau, paslėpusi po drabužiais, ji nešiodavosi bent kelis dur- 
klus. - Visi sutinka, kad seras Gregoris buvo kraujo trokštantis siaubūnas. 
Jei pasaulyje kas ir nusipelnė kančių, tai būtent jis. 

- Galir taip, miledi, - tarė Beilonas Svonas, - tačiau seras Gregoris buvo 
riteris, o riteriui dera mirti su kalaviju rankoje. Nuodai - bjaurus ir niekšin- 
gas žudymo būdas. 

Tai išgirdusi, Tajenė šyptelėjo. Jos drabužis buvo gelsvai rusvas ir žalias, 
ilgomis, iš nėrinių pasiūtomis rankovėmis, toks kuklus ir nekrentantis į 
akis, kad bet kuris į ją pažvelgęs vyras būtų pamanęs Tajenę esant skaisčiau- 
sią iš mergelių. Bet Erėjas Hota žinojo, kad tai netiesa. Švelnių ir išblyškusių 


ŠOKIS SU DRAKONAIS 509 


jos rankų prisilietimas buvo toks pat pavojingas, o gal net pavojingesnis už 
šiurkščių Obaros rankų palytėjimą. Sargybos kapitonas atidžiai ją stebėjo ir 
sekė kiekvieną pirštų krustelėjimą. 

Princas Doranas susiraukė. 

- Gal ir taip, sere Beilonai, bet ledi Naima teisi. Jei pasaulyje išvis buvo 
žmogus, nusipelnęs mirti rėkdamas iš skausmo, tai būtent Gregoris Kligei- 
nas. Jis paskerdė mano mieląją seserį, o jos kūdikį nužudė trenkęs jo galvytę 
į sieną. Man belieka viltis, kad dabar jis dega kokiame nors pragare ir kad 
Elija su vaikais ilsisi ramybėje. Dornas troško tik teisingumo. Džiaugiuosi, 
kad jo sulaukiau ir galiu juo mėgautis. Pagaliau Lanisteriai įrodė, kad jų žo- 
džiai nėra vien tuščios pagyros, ir atidavė seną kraujo skolą. 

Atsistoti ir paskelbti tostą princas patikėjo Rikasui, savo aklam senešalui. 

- Lordai ir ledi, dabar išgerkime į Tomeno, Pirmojo šiuo vardu, anda- 
lų, roinarų bei Pirmųjų Žmonių karaliaus ir Septynių Karalysčių valdovo 
sveikatą. 

Senešalui kalbant, tarnai suskubo zuiti po menę nuo vieno svečio prie 
kito ir iš siaurakaklių ąsočių pildyti jų taures. Vynas buvo stiprus, dornie- 
tiškas, tamsus kaip kraujas ir saldus kaip kerštas. Bet kapitonas jo negėrė. 
Per puotas jis niekada negerdavo. Nesivaišino vynu ir princas. Jis gurkšnojo 
savo vyną, paruoštą jam meisterio Mailso ir gerokai atskiestą aguonų pienu, 
kad palengvintų sutinusių sąnarių skausmą. 

Baltasis riteris vyną gėrė iš pagarbos šeimininkams. Taip pat elgėsi ir jo 
palydovai. Gėrė ir princesė Ariana, ledi Džordein, Dievų Malonės lordas, 
Lemonvudo riteris, Šmėklų Kalvos ledi ir... net Elarija Send, brangiausia 
princo Oberino meilužė, kartu buvusi Karaliaus Uoste, kai jis žuvo. Hota 
atidžiau stebėjo tuos, kurie negėrė: serą Deimoną Sendą, lordą Tremondą 
Gargeileną, dvynius Foulerius, Dagosą Menvudį, Ulerius iš Helholto ir Vil- 
są iš Kaulų kelio. Jei kils riaušės, jas tikrai pradės kuris nors iš jų. Dornie- 
čiai nesitvėrė pykčiu ir buvo pasidaliję į dvi stovyklas, tad princo Dorano 
valdžia nebuvo tokia stipri, kokia turėjo būti. Daug jo paties lordų laikė jį 
silpnu ir reikalavo atviro karo su Lanisteriais ir Geležiniame soste sėdinčiu 
mažamečiu karaliumi. 

Šioje stovykloje pirmu smuiku griežė Smėlio Gyvatės, pavainikės princo 
velionio brolio Oberino, dar vadinto Raudonąja Angimi, dukterys, iš kurių 
trys dalyvavo šioje puotoje. Doranas Martelis buvo išmintingiausias iš visų 
princų ir sargybos kapitonui nederėjo abejoti jo sprendimais, bet... Erėjas 
Hota tylomis svarstė, kodėl jis nusprendė paleisti į laisvę ledi Obarą, Nai- 
meriją ir Tajenę, kalėjusias Ieties bokšto vienutėse? 

Tajenė, atmesdama Rikaso tostą, kažką burbtelėjo, o ledi Naima atsainiai 
mostelėjo. Obara leido tarnams pripilti savo taurę iki kraštų, o tada apvertė 
ją ir išpylė raudoną vyną ant grindų. Tarnaitei priklaupus šluostyti vyno ba- 
los, Obara išėjo iš menės. Po valandėlės, trumpai atsiprašiusi, Ariana išsekė 

jai iš paskos. Obara niekada nelies savo įtūžio ant mažosios princesės, rami- 
nosi Hota. Juk jiedvi - pusseserės ir Obara Arianą labai myli. 

Puota, kurioje visų svečių dėmesį traukė ant juodo marmuro kolonos 
nių karaliaus sargybos brolių garbei buvo patiekti septyni valgiai. Sriuba su 
kiaušiniais ir citrinomis, ilgų, žalių, sūriu bei svogūnais įdarytų pipirų, py- 
ragėlių su nėgių įdaru, keptas ir medumi apteptas kaplūnas ir Žaliojo Krau- 
jo dugne sužvejotas ūsorius - toks didelis, kad jam atnešti prireikė keturių 
tarnų; po to svečiams buvo pasiūlyta gardaus gyvačių troškinio, pataisyto iš 
septynių rūšių gyvatienos, ant silpnos ugnies troškintos su karčiaisiais pipi- 
rais, raudonaisiais apelsinais ir keliais lašais gyvačių nuodų, kad skonis būtų 
aštresnis. Hota ir neragavęs jo žinojo, kad troškinys tiesiog degina burną. 
Vėliau, liežuviui atvėsinti, buvo patiekta šerbeto. Desertui kiekvienas gavo 
karamelinę kaukolę. Pralaužę jos plutą, viduje svečiai rado saldaus kremo 
su slyvų ir vyšnių gabalėliais. 

Princesė Ariana grįžo kaip tik tada, kai į stalą buvo patiekti įdaryti pi- 
pirai. Mano mažoji princesė, pagalvojo Hota, nors Ariana jau buvo suaugu- 
si moteris. Skaisčiai raudonas drabužis, kurį ji vilkėjo, taip pat neleido tuo 
abejoti. Pastaruoju metu Ariana apskritai labai pasikeitė. Ji buvo išduota, 
jos planas slapta karūnuoti Mirselą sužlugdytas, baltasis jos riteris, plūsda- 
mas krauju, žuvo nuo Hotos kirvio, o ji pati buvo įkalinta Ieties bokšte ir 
pasmerkta tylai bei vienatvei. Visa tai privertė Arianą susimąstyti. Tačiau ji 
sužinojo ir dar kai ką, kažkokią paslaptį, kurią tėvas atskleidė prieš išleisda- 
mas ją iš celės. Kokia tai paslaptis, kapitonas nenumanė. 

Princas prie stalo dukteriai paskyrė didžiai garbingą vietą tarp savęs ir 
baltojo riterio. Grįžusi ir vėl sėsdamasi, Ariana nusišypsojo ir kažką pakuž- 
dėjo į ausį serui Beilonui. Riteris atsakyti nesiteikė. Hota atkreipė dėme- 
sį, kad valgo jis labai mažai: šaukštą sriubos, kąsnį įdaryto pipiro, kaplūno 
šlaunį, šiek tiek žuvies. Pyragėlių su nėgėmis seras Beilonas apskritai atsi- 
sakė ir paragavo tik mažą šaukštelį troškinio. Ir vis tiek prakaitas išmušė 
jam kaktą. Hota niekuo negalėjo riteriui padėti, nebent užjausti. Kai atvyko 
į Dorną, iš pradžių nuo aštraus maisto jam nutirpdavo viduriai ir degdavo 
liežuvis. Tačiau tai buvo prieš daugybę metų; dabar Hota buvo pražilęs ir 
valgė viską, kuo maitinosi dorniečiai. 

Patiekus karamelines kaukoles, seras Beilonas kietai sučiaupė lūpas 
ir atidžiai nužvelgė princą mėgindamas susivokti, ar tik iš jo nesityčio- 
jama. Doranas Martelis neatkreipė dėmesio, bet jo dukteriai tai nepra- 
slydo pro akis. 

— Tai tik nekaltas virėjo pokštas, sere Beilonai, - paaiškino Ariana. — 
Dorniečiams net mirtis nėra šventa. Tikiuosi, ant mūsų nepyksi? - Ir ji pirš- 
tais švelniai brūkštelėjo baltajam riteriui plaštakos viršų. - Taip pat viliuosi, 
kad viešnagė Dorne tau patiko. 

— Visi man buvo labai svetingi, miledi. 

Ariana palietė segę su dviem besipešančiomis gulbėmis, kuria buvo su- 
segtas jo apsiaustas. 

— Visada mėgau gulbes. Šiapus Vasaros salų grožiu joms nė iš tolo nepri- 
lygsta joks kitas paukštis. 

- Jūsų povai su tuo tikriausiai nesutiktų, - tarė seras Beilonas. 

- Galbūt, - nesiginčijo Ariana, - bet povai - išdidžiai žingsniuojantys ir 
tuščiagarbiai paukščiai, pasipuošę akį rėžiančių spalvų plunksnomis. Man 
labiau prie širdies romi balta arba gražuolė juoda gulbė. 

Seras Beilonas pritariamai linktelėjo ir išgėrė gurkšnelį vyno. Šio vyro 
nesuviliosi taip lengvai, kaip suviliojai jo kalavijo brolį, dingtelėjo Hotai. Se- 
ras Aris, nepaisant amžiaus, širdyje buvo berniukas. O šis riteris - apdairus 
vyras. Vos pažvelgęs į jį, kapitonas galėjo pasakyti, kad baltasis riteris jaučia- 
si nesmagiai. Dornas serui Beilonui svetimas ir būti šioje menėje jam nepa- 
tinka. Hota puikiai jį suprato. Kai prieš daugybę metų atvyko čia lydėdamas 
princesę, ir jam Dornas rodėsi esanti keista vieta. Prieš išleisdami į kelionę, 
barzdoti žyniai išmokė jį Vesteroso bendrosios kalbos, bet dorniečiai per 
greitai bėrė žodžius ir jis beveik nieko nesuprato. Dornietės moterys buvo 
patvirkusios, dornietiškas vynas - rūgštus, o maistas - gausiai pagardintas 
keistais aštriais prieskoniais. Be to, Dorno saulė buvo karštesnė nei blausi 
ir pro ūkanas žvelgianti Norvoso saulė ir patekėjusi diena iš dienos plieskė 
giedrame ir žydrame danguje. 

Kapitonas žinojo, kad sero Beilono kelionė buvo trumpesnė, ir vis dėl- 
to savotiškai varginanti. Iš Karaliaus Uosto jis išjojo lydimas trijų riterių, 
aštuonių ginklanešių, dvidešimties kovų meistrų ir būrio rūmininkų bei 
tarnų, bet įveikus kalnus ir įkėlus koją į Dorną juos ėmė gaišinti puotos, me- 
džioklės ir iškilmės, kuriomis jie būdavo sutinkami kiekvienoje pilyje, pro 
kurią traukė. Negana to, pasiekusių Saulės Ietį, jų nepasveikino nei princesė 
Mirsela, nei seras Aris Oukhartas. Baltasis riteris supranta, jog kažkas čia 
ne taip, pagalvojo Hota, ir vis dėlto... dar kažkas neduoda jam ramybės. Gal- 
būt baltąjį riterį nervino Smėlio Gyvačių draugija? Jei taip, tuomet Obaros 
grįžimas į menę buvo tarsi ant žaizdos užpiltas šlakelis acto. Netarusi nė 
žodžio, ji klestelėjo į savo vietą ir sėdėjo prie stalo, paniurusi, piktai dėbčio- 
dama, nei šypsodamasi, nei dalyvaudama pokalbyje. 

Artinantis vidurnakčiui, princas Doranas pagaliau kreipėsi į baltąjį 
riterį: 

- Sere Beilonai, perskaičiau tavo atgabentą maloningosios mūsų karalie- 
nės laišką. Ar neklystu manydamas, kad žinai, kas jame rašoma, sere? 

Hota pamatė, kaip riteris įsitempė. 

- Neklysti, milorde. Jos malonybė pranešė, jog man gali tekti parlydėti 
jos dukterį į Karaliaus Uostą. Karalius Tomenas labai ilgisi sesers ir norėtų, 
kad princesė Mirsela grįžtų į dvarą bent trumpai viešnagei. 

Princesė Ariana nuliūdusi vyptelėjo. 

— Hm... bet mes visi Mirselą taip pamilome, sere... Ji ir mano brolis Tris- 
tanas tapo neišskiriami. 

- Princas Tristanas Karaliaus Uoste taip pat būtų laukiamas svečias, — 
pasakė Beilonas Svonas. - Neabejoju, jog karalius Tomenas labai norėtų su 
juo susipažinti. Jo malonybė turi tiek nedaug vienmečių ar panašaus am- 
žiaus draugų... 

- Vaikystėje užsimezgusius ryšius vyras paprastai išlaiko visą gyveni- 
mą, - tarė princas Doranas. - Kai Tristanas ir Mirsela susituoks, jiedu su 
Tomenu bus kaip broliai. Taip, Dornui jo trūks, bet Tristanui pats laikas iš- 
kišti nosį iš Saulės Ieties ir pamatyti pasaulio. 

- Žinau, kad Karaliaus Uoste jis bus kuo svetingiausiai sutiktas. 

Kodėl dabar jį pila prakaitas? - žiūrėdamas į baltąjį riterį, ėmė stebėtis 
kapitonas. Menėje gana vėsu, o troškinio jis beveik neragavo. 

- Ojei kalbėsime apie kitą reikalą, kurį mini karalienė Sersėja, - vėl pra- 
bilo princas Doranas, - tai ji visiškai teisi: Dornui priklausanti vieta mažo- 
joje taryboje žuvus mano broliui liko tuščia ir jau pats laikas kam nors ją 
užimti. Jaučiuosi pamalonintas jos malonybės nuomonės, kad mano patari- 
mai jai galėtų būti naudingi, tik svarstau, ar tokiai kelionei man pakaks jėgų. 
Nebent jei keliautume jūra... 

- Jei plauktume laivu? - Tokio siūlymo seras Beilonas, rodos, visiškai 
nesitikėjo. - Tik... ar kelionė laivu būtų saugi, mano prince? Girdėjau, kad 
rudenį jūroje dažnai siaučia audros, be to... Brastos Akmenų piratai... Jie... 

- Piratai. Taip, žinoma. Gal tu ir teisus, sere. Saugiau būtų grįžti tuo 
pačiu keliu, kuriuo atvykai tu. - Doranas Martelis maloniai nusišypsojo. - 
Apie tai dar pasikalbėsime rytoj. Pasiekę Vandenų Sodus, galėsime atskleis- 
ti savo ketinimus Mirselai. Žinau, kad ji labai apsidžiaugs. Neabejoju, kad 
Mirsela taip pat ilgisi brolio. 

— Nekantrauju vėl ją pamatyti, - tarė seras Beilonas. - Ir apsilankyti tavo 
Vandenų Soduose. Girdėjau, kad ten labai gražu. 

- Gražu ir ramu, - linktelėjo princas. - Ten pučia vėsus vėjelis, apšvies- 
tas saulės tviska vanduo ir skamba vaikų juokas. Vandenų Sodai man - 
mėgstamiausia vieta pasaulyje, sere. Norėdamas pamaloninti savo nuotaką 
iš Targarienų giminės ir išvaduoti ją nuo Saulės Ieties dulkių ir karščio, ka- 
daise tuos rūmus pastatė vienas iš mano protėvių. Jo nuotaka buvo vardu 
Daneiris. Ji buvo karaliaus Deirono Gerojo sesuo ir po santuokos su ja Dor- 
nas tapo Septynių Karalysčių dalimi. Visa karalystė žinojo, kad ta mergina 
myli pavainikį Deirono brolį, Deimoną Blekfairą, ir yra jo mylima, tačiau 
karaliui pakako išminties suprasti, jog daugybės tūkstančių žmonių gero- 
vė svarbiau už dviejų, nors jam ir-labai brangių jaunuolių troškimus. Tai 
Daneiris pripildė sodus krykštaujančių vaikų. Iš pradžių buvo tik jos pa- 
gimdyti vaikai, o netrukus palaikyti draugijos kilmingiems, princo kraujo 

turintiems berniukams ir mergaitėms buvo pakviesti lordų bei žemvaldžių 
riterių sūnūs ir dukterys. Paskui, vieną baisiai karštą vasaros dieną, jai pa- 
gailo ir rūmininkų, virėjų bei tarnų atžalų, tad atsigaivinti baseinuose bei 
fontanuose Daneiris pakvietė ir juos ir ši tradicija išliko iki mūsų laikų. — 
Tvirtai suspaudęs krėslo ratus, princas juos pasuko ir atsistūmė nuo stalo. - 
O dabar atsiprašysiu, sere. Visos šios kalbos mane nuvargino, o rytoj anksti 
rytą turime keliauti. Obara, gal būtum tokia gera ir padėtum man įlipti į 
lovą? Naimerija, Tajene, gal ir jūs palydėtumėte savo seną dėdę ir palinkėtu- 
mėte jam labos ir ramios nakties? 

Tad išstumti krėsle įsitaisiusį princą iš Saulės Ieties puotų menės ir ilga 
galerija nuridenti jį į miegamąjį teko Obarai Send. Paskui juos žingsniavo 
Erėjas Hota su Obaros seserimis, princese Ariana ir Elarija Send. Paskutinis 
skubriai šlepsėjo meisteris Kaleotas, apsiavęs minkštas šlepetes ir švelniai 
tarsi kūdikį laikydamas rankose Kalno kaukolę. 

- Netikiu, jog tikrai ketini išleisti Tristaną ir Mirselą į Karaliaus Uos- 
tą, - stumdama krėslą, prabilo Obara. Ji žengė plačiais žingsniais, įpykusi ir 
gerokai per greitai, tad dideli mediniai krėslo ratai, riedėdami per negrabiai 
tašytais akmenimis grįstas grindis, garsiai tarškėjo. - Jei taip pasielgsi, tos 
merginos daugiau nepamatysime, o tavo sūnus likusį gyvenimą praleis kaip 
Geležinio sosto įkaitas. 

- Laikai mane kvailiu, Obara? - Princas atsiduso. - Tu labai daug ko ne- 
žinai. Bet čia, kur bet kas gali išgirsti, apie tai geriau nešnekėkime. Jei laikysi 
liežuvį už dantų, viską tau paaiškinsiu. - Jis susiraukė. - Dievai, jei mane 
bent truputį myli, krėslą stumk lėčiau! Po pastarojo krestelėjimo skausmas 
pervėrė man kelį tarsi peilio ašmenys. 

Obara gerokai sulėtino žingsnį. 

— Tad ką dabar darysi? 

Į šį klausimą atsakė jos sesuo Tajenė. 

— Tai, ką visada daro, - meiliai paaiškino ji. - Vilkins laiką, drums van- 
denį ir išsisukinės. Ak, niekas nemoka taip puikiai delsti, viską jaukti ir me- 
luoti, kaip mūsų narsuolis dėdė. 

— Be reikalo jį kaltini, - užtarė tėvą princesė Ariana. 

— Geriau visos prikąskite liežuvius, - įsakmiai liepė princas. 

Vos tik jo menės durys užsidarė ir jie buvo saugūs, princas apsuko savo 
krėslą su ratais ir atsigręžė į jį atlydėjusias moteris. Net nuo šių menkų 
pastangų jis ėmė pūtuoti, be to, sukantis myrietiška antklodė, kuria buvo 
apklotos jo kojos, įstrigo tarp dviejų stipinų, tad princui teko stipriai ją 
suspausti, kad nenuslystų nuo kelių. Mat jo kojos buvo išblyškusios, papur- 
tusios ir atrodė bjauriai. Abu keliai buvo raudoni ir sutinę, o kojų pirštai — 
beveik violetiniai ir dukart storesni, nei turėtų būti. Erėjas Hota buvo matęs 
tuos pirštus daugybę kartų ir vis tiek į juos žvelgdamas šiurpdavo. 

Princesė Ariana žingtelėjo prie tėvo. 

— Tėve, leisk padėti. 

Princas ištraukė antklodės kraštą iš tarpo tarp stipinų. 

— Su savo antklode dar gebu susitvarkyti ir pats. Bent jau tiek... 

Bet daugiau princas Doranas ne kažin ką ir gebėjo. Iš kojų jau trejus me- 
tus nebuvo jokios naudos, bet jo rankos ir pečiai dar buvo stiprūs. 

— Gal atnešti princui taurę aguonų pieno? - paklausė meisteris Kaleotas. 

- Šiam skausmui numalšinti reikėtų ne taurės, o viso kubilo. Ačiū, ne. 
Noriu išsaugoti blaivų protą. Šiandien man tavęs daugiau nereikės. 

— Kaip pasakysi, prince... 

Putliose rausvose rankose tebelaikydamas sero Gregorio kaukolę, meis- 
teris Kaleotas nusilenkė. 

- Aš ją paimsiu, - tarė Obara ir, pasičiupusi iš meisterio kaukolę, ištiesė 
ranką ir įsistebeilijo į grobį. - Kaip Kalnas atrodė? Iš kur mums žinoti, kad 
čia — tikrai jis? Jie galėjo panardinti Kligeino galvą į degutą. Kodėl paliko 
vien plikus kaulus? 

— Degutas būtų ištepęs ir sugadinęs skrynelę, - meisteriui Kaleotui spru- 
kus iš kambario, prabilo ledi Naima. - Niekas nematė, nei kaip Kalnas mirė, 
nei kaip buvo nupjauta jo galva. Prisipažinsiu, man dėl to neramu, bet... ką 
ta kalė karalienė laimėtų mus apgavusi? Jei Gregoris Kligeinas gyvas, anks- 
čiau ar vėliau yla iš maišo išlįs. To vyro ūgis buvo aštuonios pėdos - ir tokio 
kaip jis nėra visame Vesterose. Jei vėl pasirodys toks galiūnas, Septyniose 
Karalystėse visi iki vieno supras, kad Sersėja Lanister melagė. Ji būtų visiška 
kvaiša, jei taip rizikuotų. Ką ji galėtų tikėtis tuo melu pasiekti? 

- Be abejo, ši kaukolė tikrai didelė, - sutiko princas. - Be to, žinome, 
kad Oberinas Gregorį sunkiai sužeidė. O visos žinios, kurias nuo tos dienos 
gavome iš Karaliaus Uosto, liudija viena: Kligeinas mirė lėtai ir kęsdamas 
baisias kančias. 

— Kaip tėvas ir norėjo, - įsiterpė Tajenė. - Dievai mato, sesės, žinau, ko- 
kius nuodus tėvas pasirinko. Jei Oberino ieties smaigalys bent pradrėskė 
Kalnui odą, tai, kad ir koks stiprus ir stuomeningas buvo, jis tikrai mirė. Jei 
norite, galite abejoti jaunyle sesute, bet nedrįskite abejoti savo tėvu. 

Obara pyktelėjo. 

— Niekada juo neabejojau ir neketinu abejoti. - Ji pašaipiai pasiuntė kau- 
kolei oro bučinį. - Pripažįstu, pradžia nebloga... 

— Pradžia? - nustebusi ir sumišusi tarstelėjo Elarija. - Tegul dievai mus 
sergi. Norėčiau, kad tai būtų pabaiga. Taivinas Lanisteris nužudytas. Miręs 
ir Robertas Barateonas, ir Eimoris Lorčas, o dabar ir Gregoris Kligeinas — 
visi, kurie prisidėjo prie Elijos ir jos vaikų nužudymo. Negyvas net Džofris, 
kuris, kai žuvo Elija, dar nebuvo gimęs. Pati mačiau, kaip tas vaikinas mirė, 
nagais draskydamasis gerklę ir beviltiškai mėgindamas įkvėpti oro. Ką dar 
reikia nužudyti? Ar kad Reinės ir Eigono dvasios pagaliau nurimtų, dar turi 
mirti ir Mirsela su Tomenu? Kuo ši istorija baigsis? 

- Tuo, kuo ir prasidėjo - pralietu krauju, - atsakė jai ledi Naima. - Ši is- 
torija baigsis tada, kai Kasterlių Uola perskils, kai joje atsiras plyšys ir saulė 
apšvies jame lindinčius kirminus ir musių lervas. Ši istorija baigsis, kai bus 
visiškai sunaikintas Taivinas Lanisteris ir niekais paversti visi jo darbai. 

— Tas vyras žuvo nuo savo sūnaus rankos, - atšovė Elarija. - Ko dar no- 
rėtum“ 

— Norėčiau, kad jis būtų žuvęs nuo mano rankos. - Ledi Naima atsisėdo 
į krėslą, o per vieną petį besidriekianti jos tamsių plaukų kasa buvo tokia 
ilga, kad siekė sterblę. Naimerijos kakta buvo aukšta, kaip ir tėvo. Akys - di- 
delės ir spindinčios. Jos lūpos buvo tamsiai raudonos ir meiliai šypsojosi. — 
Jei pati būčiau jį nudėjusi, prieš mirdamas jis būtų kankinęsis ilgiau. 

— Rodos, seras Gregoris vienišas, - švelniai tarsi septonė pritarė seseriai 
Tajenė. - Neabejoju, kad jis norėtų draugijos... 

Elarijos skruostai buvo sudrėkę nuo ašarų, o tamsios jos akys spindėjo. 
Net verkdama ji atrodo stipri, dingtelėjo kapitonui. 

— Oberinas norėjo atkeršyti už Eliją. O dabar jūs trys trokštate keršyti už 
jį. Bet nepamirškite, kad turiu keturias dukteris. Jūsų seseris. Mano Elijai 
keturiolika, ji beveik suaugusi. Obelai dvylika ir netrukus ji kraujuos. Jiedvi 
jus dievina taip, kaip Dorėja ir Loresa dievina jas. Jei žūtumėte, ar Elija ir 
Obela privalo keršyti už jus, o Dorėja ir Loresa - už jas? Ar tai tęsis amžinai, 
ar keršto niekada nebus gana? Dar kartą klausiu: kuo ši istorija baigsis? — 
Elarija Send uždėjo ranką ant Kalno kaukolės. - Mačiau, kaip mirė jūsų tė- 
vas. Čia - jo žudikas. Ar galiu pasiimti šią kaukolę ir neštis ją į lovą, kad 
naktį mane paguostų? Ar ji mane prajuokins, ar kurs apie mane dainas, ar 
rūpinsis manimi, kai būsiu sena ir paliegusi? 

- Oko iš mūsų norėtum, miledi? - paklausė ledi Naima. - Kad nuleistu- 
me savo ietis, šypsotumės ir pamirštume visas patirtas skriaudas? 

- Norime mes to ar nenorime, o karas bus, - pasakė Obara. - Geleži- 
niame soste sėdi mažametis karalius. Lordas Stanis įsitvirtino prie Sienos 
ir telkia šiauriečių pajėgas. Dvi karalienės riejasi dėl Tomeno kaip kalės 
dėl mėsingo kaulo. Geležiniai užėmė Skydus, veržiasi į Manderio aukštu- 
pį plėšdami jo pakrantes ir netrukus pasieks pačią Žemupio širdį, taigi ir 
Haigardeno laukia neramios dienos. Mūsų priešų pajėgos pakrikusios. Da- 
bar - pats laikas. 

— Kam? Prasimanyti daugiau kaukolių? - Elarija Send kreipėsi į prin- 
cą: - Jos nesupranta. Daugiau tų šnekų nesiklausysiu. 

- Grįžk pas savo mergaites, Elarija, - tarė jai princas. - Prisiekiu, kad 
joms nieko bloga nenutiks. 

- Prince... 

Pabučiavusi jį į kaktą, Elarija išėjo. Erėjas Hota nulydėjo ją liūdnu žvilgs- 
niu. Ji gera moteris. 

Kai jie liko vieni, vėl prabilo ledi Naima: 

— Žinau, kad ji labai mylėjo mūsų tėvą, bet taip pat akivaizdu, jog nieka- 
da jo nesuprato. 

Princas keistai ją nužvelgė. 

- Ji suprato daugiau, nei kada nors suvoksi tu, Naimerija. Be to, su ja 
jūsų tėvas buvo laimingas. Ilgainiui gali paaiškėti, kad gera širdis - svarbiau 
už išdidumą arba narsą. Žinoma, yra dalykų, kurių Elarija nežino ir neturė- 
tų žinoti. Šis karas jau prasidėjo. 

Obara nusijuokė. 

— Kurgi ne, tuo pasirūpino mūsų mieloji Ariana. 

Princesė nuraudo ir Hota pamatė, kad jos tėvo veide šmėstelėjo pyktis. 

- Tai, ką ji padarė, padarė ne tik savo, bet ir jūsų labui. Tavimi dėtas, 
šaipytis neskubėčiau. 

— Norėjau ją pagirti, - atsikirto Obara Send. - Gali delsti, veidmainiau- 
ti ir gudrauti kiek tinkamas, dėde, o Vandenų Soduose seras Beilonas vis 
tiek susitiks su Mirsela ir jam tikriausiai nepatiks pamačius, kad jai trūksta 
ausies. O kai mergina jam papasakos, kaip tavo kapitonas plieniniu kirviu 
perkirto Arį Oukhartą nuo peties iki šakumo, tai... 

— Ne. - Princesė Ariana atsikėlė nuo pagalvės, ant kurios buvo įsitaisiusi, 
ir ranka palietė Hotai žastą. - Viskas buvo ne taip, pussesere. Serą Arį nužu- 
dė Džeroldas Deinas. 

Smėlio Gyvatės susižvalgė. 

- Juodoji Žvaigždė? 

- Taip, tai padarė Juodoji Žvaigždė, - patvirtino mažoji princesė. - Be 
to, jis mėgino nužudyti ir princesę Mirselą. Serui Beilonui ji taip ir pasakys. 

Naima šyptelėjo. 

— Bent jau tai yra tiesa. 

— Viskas yra tiesa, - kęsdamas skausmą ir susiraukęs, įsiterpė princas. 
Kas kelia jam skausmą: podagra ar šis melas? - O dabar seras Džeroldas pa- 
spruko nuo mūsų ir grįžo į Aukštąją Atsiskyrėlio buveinę. 

- Juodoji Žvaigždė... - tyliai nusijuokusi, sumurmėjo Tajenė. - Kodėl 
ne? Visa tai galėtų būti ir jo darbas. Tik ar seras Beilonas patikės? 

- Jei išgirs šią istoriją iš Mirselos lūpų, patikės, - ryžtingai patikino pus- 
seseres Ariana. 

Bet nepatiklioji Obara tik prunkštelėjo. 

- Gal šiandien ir rytoj ji pameluos, bet anksčiau ar vėliau vis tiek išklos 
tiesą. Jei leisime serui Beilonui grįžti į Karaliaus Uostą su tokiomis naujie- 
nomis, sudundės būgnai ir ims lietis kraujas. Negalima leisti jam išvykti. 

- Žinoma, galėtume jį nužudyti, - pasiūlė išeitį Tajenė, - bet tuomet teks 
pakišti po velėna ir jo palydą, net ir tuos mielus jaunus ginklanešius. O tai 
būtų... ak, kaip bjauru! 

Princas Doranas užmerkė akis ir tuoj pat vėl atsimerkė. Hota matė po 
antklode drebant jo koją. 

- Jei nebūtumėte mano brolio dukterys, visas tris grąžinčiau į kalėjimo 
celes ir laikyčiau jose tol, kol jūsų kaulai sudūlėtų. Bet, užuot taip ir padaręs, 
ketinu pasiimti jus drauge į Vandenų Sodus. Ten yra ko pasimokyti, jei tik 
jums pakaks nuovokos suprasti, ko. 

— Pasimokyti? - nustebo Obara. - Išskyrus nuogus vaikus, nieko dau- 
giau ten nemačiau. 

- Taigi, - linktelėjo princas. - Papasakojau serui Beilonui Vandenų 
Sodų istoriją, bet... ne visą. Įsitaisiusi tarp apelsinmedžių, Daneiris žiūrėjo į 
baseinėliuose besitaškančius vaikus ir staiga jai tarsi akys atsivėrė. Ji supra- 
to negalinti atskirti kilmingų vaikų nuo prasčiokų. Nuogi visi jie buvo tik 
vaikai. Nekalti, pažeidžiami, visi nusipelnę ilgo gyvenimo, meilės ir globos. 
„Jie - tavo karalystė, - pasakė ji savo sūnui ir įpėdiniui, - kad ir ką dary- 
tum, jų nepamiršk.“ Kai užaugau ir atėjo laikas lipti iš baseino, tuos pačius 
žodžius motina pakartojo man. Princui nesunku sutelkti savo ietininkus, 
bet galų gale už viską tenka mokėti vaikams. Rūpindamasis jais, išmintingas 
princas be rimtos priežasties neina kariauti ir nesivelia į karą, kurio negali 
tikėtis laimėti. 

Nesu nei aklas, nei kurčias. Žinau, jums atrodo, kad esu silpnas, bailus 
ir neryžtingas. Jūsų tėvas pažinojo mane geriau. Oberinas visada buvo an- 
gis. Sėjantis mirtį, pavojingas, nenuspėjamas. Niekas nedrįso jo niekinti. 
O aš buvau žolė. Draugiškas, nuolaidus, maloniai kvepiantis, linkstantis 
nuo kiekvieno vėjelio dvelktelėjimo. Argi kas nors bijo eiti žole? Ir vis dėl- 
to būtent žolė saugo angį nuo priešų ir slepia prieš kertant. Mudu su jūsų 
tėvu bendravome artimiau, nei įsivaizduojate, tačiau... dabar jis žuvęs. Tad 
klausiu savęs, ar galiu pasitikėti jo dukterimis ir leisti joms užimti velionio 
brolio vietą? 

Hota visas jas įdėmiai nužvelgė. Obarą rausvai rudais nagais ir kietin- 
tos odos drabužiais, piktomis, arti viena kitos esančiomis akimis ir rudais 
kaip žiurkės plaukais; Naimeriją, - atsainią, elegantišką, tamsiaodę, juodus 
ilgus plaukus susipynusią į kasą, surištą raudono aukso siūlu; mėlynakę ir 
šviesiaplaukę Tajenę, jaunutę it mergaitė tyliai kikenančią moterį švelnio- 
mis rankomis. 

Visų trijų vardu dėdei atsakė Tajenė. 

— Mums nėra nieko neįmanoma, dėde. Skirk mums bet kokią užduotį ir 
įsitikinsi, jog esame tokios klusnios ir ištikimos pagalbininkės, apie kokias 
bet kuris princas gali tik svajoti. 

— Malonu girdėti, - tarė princas, - bet žodžiai yra vėjas. Esate mano bro- 
lio dukterys ir aš jus myliu, tačiau jau įsitikinau, kad negaliu jumis pasitikė- 
ti. Noriu išgirsti jūsų priesaiką. Ar pasižadate man tarnauti ir daryti tai, ką 
liepsiu? 

- Jei būtina... - numykė ledi Naima. 

— Tada nieko nelaukdamos prisiekite savo tėvo kapu. 

Obaros veidas apsiniaukė. 

— Jei nebūtum mano dėdė... 

— Bet esu. Taip pat esu tavo princas. Prisiek arba išeik. 

— Prisiekiu, - tarė Tajenė. - Prisiekiu savo tėvo kapu. 

- Prisiekiu, - pasakė ir ledi Naima. - Prisiekiu Oberino Martelio, Rau- 
donosios Dorno Angies ir geresnio už tave vyro, atminimu. 

- Taip, - linktelėjo Obara, - ir aš prisiekiu. Savo tėvu. Prisiekiu. 

Princą kausčiusi įtampa šiek tiek atslūgo. Hota atkreipė dėmesį, kad jis 
susmuko krėsle. Doranas Martelis ištiesė ranką ir princesė Ariana žingtelė- 
jusi ją suspaudė. 

— Pasakyk joms, tėve. 

Princas Doranas trūkčiodamas giliai atsiduso. 

— Dornas dvare vis dar turi draugų. Bičiulių, pranešančių mums tai, ko 
neturėtume žinoti. Šis Sersėjos kvietimas - tai spąstai. Viskas sumanyta taip, 
kad Tristanas Karaliaus Uosto nepasiektų. Grįžtant kuriame nors Karališ- 
kojo kelio ruože sero Beilono palydą užpuls bastūnai ir mano sūnus bus nu- 
žudytas. Aš kviečiamas keliauti kartu tik tam, kad tapčiau tos piktadarybės 
liudininku ir negalėčiau kaltinti karalienės. Ak, klausiate, kas tie bastūnai? 
Puldami mus, jie šūktelės: „Pusžmogis! Pusžmogis!“ Galbūt serui Beilonui 
prieš akis šmėstelės Kipšas, nors niekas daugiau nespės jo pamatyti. 
| Erėjas Hota niekada nebūtų patikėjęs, kad Smėlio Gyvates įmanoma pri- 
blokšti. Bet jis klydo. 

- Sergėk mus, Septynete, - sušnabždėjo Tajenė. - Nužudyti Tristang? 
Kodėl? 

— Ta moteris tikriausiai pamišo, - pridūrė Obara. - Jis tik berniukas... 

— Tai siaubinga, - tarė ledi Naima. - Iš karaliaus sargybos riterio tokios 
niekšybės niekada nebūčiau laukusi. 

- Jie prisiekę paklusti, kaip ir mano kapitonas, - paaiškino princas. - Ir 
aš abejojau, bet visos matėte, kaip Beilonas sutriko, kai pasiūliau jam keliau- 
ti jūra. Mat kelionė laivu sužlugdytų visas karalienės užmačias. 

Obaros veidas įraudo. 

— Atiduok mano ietį, dėde. Sersėja atsiuntė mums galvą. Atsidėkodami 
turėtume nusiųsti jai visą maišą galvų. 

Princas Doranas kilstelėjo ranką. Jo krumpliai buvo tamsiai raudoni 
kaip vyšnios ir beveik tokie pat dideli. 

- Seras Beilonas - mano svečias. Jis ragavo mano duonos ir druskos. Ne- 
skriausiu jo. Ne. Keliausime į Vandenų Sodus, ten jis išgirs Mirselos pasako- 
jimą ir išsiųs karalienei varną. Mergina paprašys jo rasti vyrą, kuris ją suža- 
lojo. Jei seras Beilonas yra toks žmogus, kokiu jį laikau, atsakyti princesei jis 
negalės. Obara, tu palydėsi jį į Aukštąją Atsiskyrėlio buveinę, kad pričiuptų 
savo irštvoje pasislėpusį Juodąją Žvaigždę. Dar ne laikas, kad Dornas atvi- 
rai priešintųsi Geležiniam sostui, tad turėsime grąžinti Mirselą motinai, bet 

aš jos nelydėsiu. Ši užduotis teks tau, Naimerija. Lanisteriams tai nepatiks, 
kaip ir mano sprendimas nusiųsti pas juos Oberiną, bet prieštarauti jie ne- 
drįs. Karalienės taryboje mums reikalingas balsas, o dvare - pora ausų. Ir 
vis dėlto būk atsargi. Karaliaus Uostas - tai gyvačių lizdas. 

Ledi Naima šyptelėjo. 

— Gyvatės man patinka, dėde. 

— O kokią užduotį gausiu aš? - paklausė Tajenė. 

- Tavo motina buvo septonė. Kartą Oberinas man pasakojo, kad tau ji 
dar lopšyje skaitydavo „Septynkampę žvaigždę“. Tu man taip pat reikalinga 
Karaliaus Uoste, tik... ant kitos kalvos. Kalavijai ir Žvaigždės vėl atsikūrė ir 
naujai išrinktas aukštasis septonas, skirtingai nei jo pirmtakai, nėra mario- 
netė. Pamėgink su juo artimiau susipažinti. 

— Kodėl ne? Balta spalva man puikiai tinka. Vilkėdama baltus drabužius 
atrodau tokia skaisti... 

- Gerai, - linktelėjo princas, - gerai. - Ir kiek padvejojęs pridūrė: - Jei... 
jei atsitiks kas nors reikšminga, kiekvienai iš jūsų atsiųsiu žinią. Sostų žaidi- 
me padėtis greitai keičiasi. 

- Žinau, kad mūsų neapvilsite, pusseserės. - Ariana priėjo prie kiekvie- 
nos iš jų trijų ir, paėmusi už rankų, švelniai pabučiavo į lūpas. - Obara, 
smarkuole... Naimerija, mano sese... Tajene, mieloji... Myliu jus visas. Telydi 
jus Dorno saulė. 

- Nenusilenkę, neparklupdyti, nepalaužti! - kartu ištarė Smėlio Gyvatės. 

Pusseserėms išėjus, princesė Ariana pasiliko. Erėjas Hota, vykdydamas 
savo pareigą, taip pat neskubėjo palikti princo. 

- Jos labai panašios į savo tėvą, - tarė Doranas Martelis. 

Mažoji princesė šyptelėjo. 

— Trys Oberinai, tik su krūtimis. 

Princas Doranas nusijuokė. Hota seniai nebuvo matęs šeimininko juo- 
kiantis ir jau beveik spėjo pamiršti to juoko skambesį. 

- Ir vis dėlto tebemanau, kad į Karaliaus Uostą turėčiau keliauti aš, o ne 
ledi Naima, - pridūrė Ariana. 

- Būtų per daug pavojinga. Tu - mano įpėdinė ir Dorno ateitis. Tavo 
vieta - čia, šalia manęs. Netrukus gausi kitą užduotį. 

- Rodos, gavai kažkokią žinią. Ar yra naujienų? 

Princas Doranas paslaptingai šyptelėjo. 

— Gavau žinią iš Lyso. Iš jo uosto į atvirą jūrą išplaukė didžiulė flotilė. 
Daugiausia - kariuomenę plukdantys volantiečių laivai. Bet niekas nežino, 
nei kas jie tokie, nei kur ketina plaukti. Sklando kalbos apie dramblius... 

— Ne apie drakonus? 

- Apie dramblius. Bet didelio karo laivo triume paslėpti jauną drakoną 
nesunku. Jūroje Daneiris labiausiai pažeidžiama. Ja dėtas, kiek galėdamas 

ilgiau slėpčiausi pats ir laikyčiau paslaptyje savo ketinimus, o paskui netikė- 
tai užpulčiau Karaliaus Uostą. 

- Kaip manai, ar su jais bus ir Kventinas? 

- Galėtų būti. O gal ir ne. Kai sužinosime, kur jie išsilaipino, galėsime 
spręsti, ar jų kelionės tikslas tikrai yra Vesterosas. Jei galės, Kventinas atsi- 
vilios ją kuo arčiau į Žaliojo Kraujo aukštupį. Bet apie tai nereikėtų kalbėti. 
Pabučiuok mane. Rytoj auštant keliausime į Vandenų Sodus. 

Vadinasi, išvyksime apie vidurdienį, dingtelėjo Hotai. 

Vėliau, Arianai išėjus, jis padėjo į šalį kirvį ir, paėmęs princą Doraną ant 
rankų, paguldė jį į lovą. 

— Kol Kalnas nesutraiškė mano broliui kaukolės, šiame Penkių Karalių 
kare dar nebuvo žuvęs nė vienas dornietis, - Hotai kamšant jį antklode, su- 
murmėjo princas. - Sakyk, kapitone, ar tai - mano gėda, ar šlovė? 

— Ne man spręsti, prince. 

Tarnauk. Gink. Paklusk. Nesunkiai suprantama paprastų vyrų priesaika. 
Daugiau Hota nieko nežinojo. 


JONAS 


ala laukė prie vartų apgaubta apyaušrio prieblandos ir susisupusi į tokį 

didelį lokenų apsiaustą, kad būtų puikiausiai tikęs ir Semui. Šalia sto- 
vėjo arklys - vienaakis susivėlęs širmis su balnu ir kamanomis. Su ja buvo ir 
Malis bei Paniurėlis Edas - du suvargę sargybiniai. Jiems iš burnų kylantis 
garas šaltame paryčio ore virto šerkšnu. 

— Davėte jai aklą arklį? - nustebęs paklausė Jonas. 

- Jis tik neprimato, milorde, - gūžtelėjo Malis, - o šiaip visiškai sveikas. 

Ir patapšnojo kuinui per kaklą. 

— Gal arklys ir prieaklis, bet aš matau puikiai, - pasakė Vala. - Žinau, 
kur man joti. 

- Miledi, tu neprivalai... Taip rizikuoti... 

— „„apsisprendžiau pati, lorde Snou. Be to, esu ne pietietė ledi, o laisvo- 
sios tautos moteris. Mišką pažįstu geriau už visus tavo žvalgus juodais ap- 
siaustais. Man jame nėra ko bijoti. 

Tikiuosi, kad ne. Jonas to ir troško, tikėjosi, kad Vala padarys tai, ko ne- 
pavyko pasiekti Juodajam Džekui Bulveriui ir jo bendražygiams. Jis vylėsi, 
kad baimintis laisvosios tautos smurto jai nereikės, bet... abu puikiai žinojo, 
jog miškuose keliautojams pavojų kelia toli gražu ne vien tyržmogiai. 

— Ar maisto užteks? 

— Turiu duonos džiūvėsių, kieto sūrio, avižinių paplotėlių, sūdytos men- 
kės, sūdytos jautienos bei avienos ir odmaišį saldaus vyno visam šiam sūru- 
mui nuplauti. Badu nemirsiu. 

- Ką gi, tuomet tau laikas. 

- Pažadu, lorde Snou. Su Tormundu ar be jo, bet grįšiu. - Vala žvilgtelė- 
jo į mėnulį. Danguje švietė priešpilnis. - Lauk manęs pirmą pilnaties dieną. 

- Lauksiu. 

Nenuvilk manęs, pagalvojo jis, nes Stanis nuraus man galvą. - „Ar paža- 
di, kad saugosi princesę kaip savo akį?“ - paklausė karalius ir Jonas prižadė- 
jo saugosiąs. Bet Vala - ne princesė. Daugybę kartų jam sakiau. Ir vis dėlto 
tai buvo tik tuščias išsisukinėjimas, tik nevykęs jo, sulaužiusio duotą žodį, 
pasiteisinimas. Tėvas tokiam jo elgesiui niekada nebūtų pritaręs. Esu žmo- 
nių karalystę saugantis kalavijas, priminė sau Jonas, ir pagaliau tai turi būti 
svarbiau už vieno žmogaus garbę. 

Po Siena vedantis kelias buvo tamsus ir šaltas kaip ledo drakono pilvas ir 
vingrus kaip gyvatė. Pasišviesdamas deglu, juos vedė Paniurėlis Edas. Malis 
turėjo raktus nuo visų trejų vartų, kurių grotų virbai buvo stori kaip vyro 
dilbis ir neleido praeiti. Prie kiekvienų iš jų sargybą einantys ietininkai link- 

telėdami pasisveikino su Jonu, o į Valą ir jos kuiną stebeilijosi su neslepiama 
nuostaba. 

Kai išėję pro storas, iš ką tik nukirsto medžio padarytas duris jie atsidū- 
rė šiauriau Sienos, tyržmogių princesė stabtelėjo ir apžvelgė apsnigtą lau- 
ką, kuriame karalius Stanis laimėjo mūšį. Anapus to lauko, tamsi ir tyli, jos 
laukė Vaiduoklių giria. Apšviesti mėnesienos, šviesūs gelsvi Valos plaukai 
atrodė beveik sidabriniai, o skruostai - balti kaip sniegas. Ji giliai atsiduso. 

— Kaip maloniai kvepia oras... 

— Neužuodžiu, mano nosis per daug sustirusi. Jaučiu tik šaltį. 

- Šaltį? — nusijuokė Vala. - Ne. Kai tikrai šalta, įkvepiant net skauda. Kai 
ateina Kiti... 

Ši mintis Jonui kėlė nerimą. Iš visų jo išsiųstų žvalgų šeši vis dar nebuvo 
grįžę. Per anksti spręsti. Jie tikriausiai dar parjos. Bet kitas vidinis balsas jam 
kuždėjo: Jie negyvi, visi žuvę. Išsiuntei juos į pražūtį, o dabar mirčiai į nagus 
siunti ir Valą. 

— Perduok Tormundui, ką sakiau. 

- Gal tavo žodžių jis ir neklausys, bet tikrai juos išgirs. - Vala švelniai 
pabučiavo Jonui į skruostą. - Dėkoju tau, lorde Snou. Už pusaklį arklį, už 
sūdytą menkę ir laisve kvepiantį orą. Ir už viltį. 

Jųdviejų iškvepiamas oras, virtęs baltu garu, maišėsi ir kilo. Jonas Snou 
atšlijo nuo jos ir tarė: 

— Dėkingumo man nereikia, tik... 

— „„Tormundo Milžino Prakeiksmo. Žinau. - Vala pasikėlė lokenos ap- 
siausto gobtuvą. Rudas kailis buvo gerokai apsnigtas ir atrodė išmargintas 
baltais taškeliais. - Prieš iškeliaudama dar noriu kai ko paklausti. Ar tu nu- 
žudei Jarlą, milorde? 

- Jarlą pražudė Siena. 

- Girdėjau taip šnekant. Bet norėjau įsitikinti... 

- Prisiekiu, taip ir buvo. Aš jo nežudžiau. 

Nors, jei aplinkybės būtų susiklosčiusios kitaip, būčiau galėjęs nužudyti. 

- Vadinasi, atsisveikinsime? - gana žaismingai tarė ji. 

Bet Jonas Snou nebuvo nusiteikęs šmaikštauti. Pokštams per šalta, per 
tamsu ir... pernelyg ankstus metas. 

- Neilgam. Tu grįši. Jei ne dėl kokios nors kitos priežasties, tai bent jau 
dėl berniuko. 

— Dėl Krasterio sūnaus? - gūžtelėjo Vala. - Jis man ne giminaitis. 

- Girdėjau, kaip jam dainuoji. 

- Dainavau sau. Ar aš kalta, kad to niūniavimo klausosi ir jis? - Tyržmo- 
gė blankiai šyptelėjo. - Dainos jį prajuokina. Ak, ir gerai. Jis - mielas mažas 
Siaubūnas. . 

— Siaubūnas? 

- Toks jo pieninis vardas. Juk kažkaip turiu berniuką vadinti. Žiūrėk, 
kad jis būtų saugus ir nešaltų. Ir jo motinos, ir mano labui. Ir neprileisk prie 
jo tos raudonosios moters. Ji žino, kas berniukas iš tiesų yra. Ji viską mato 
savo liepsnose. 

Ariją... - tikėdamasis, jog Vala sako tiesą, pagalvojo Jonas. 

- Ji mato pelenus ir žarijas. 

— Karalius ir drakonus. 

Ir vėl tie drakonai... Šį kartą ir Jonui prieš akis šmėstelėjo šie gyvūnai, 
besirangantys naktyje, liepsnų jūros fone išskleistais tamsiais sparnais. 

- Jei būtų žinojusi, ji būtų berniuką iš mūsų atėmusi. Dalos berniuką, o 
ne tavo Siaubūną. Vienas karaliui į ausį šnipštelėtas žodis - ir kūdikiui būtų 
buvęs galas. - Ir man taip pat. Stanis būtų supratęs tai kaip išdavystę. - Jei 
žinojo, kodėl leido jį išgabenti? 

— Nes jai tai buvo paranku. Ugnis nenuspėjama. Niekas nežino, į kurią 
pusę šliauš liepsna. - Vala įkišo koją į balnakilpę, vikriai įlipo į balną ir, sė- 
dėdama jame, pažvelgė į Joną. - Pameni, ką tau sakė mano sesuo? 

— Pamenu. 

Burtai prilygsta kalavijui be rankenos ir neįmanoma naudotis jais saugiai. 
Ir vis dėlto Melisandra buvo teisi: kai esi apsuptas priešų, geriau kalavijas be 
rankenos nei tuščia ranka. 

— Gerai. - Timptelėjusi vadžias, Vala pasuko arklį į šiaurę. - Taigi iki pir- 
mos pilnaties nakties. 
dą. Esu ne pietietė ledi, o laisvosios tautos moteris. 

— Man nė motais, ką ji sako, - burbtelėjo Paniurėlis Edas, kai Vala dingo 
už išlakių pušų eilės. - Oras šaltas, toks šaltas, kad įkvepiant skauda. Aps- 
kritai liaučiausi kvėpavęs, bet tada dar labiau skaudėtų. - Jis patrynė plašta- 
kas. - Geruoju čia nesibaigs... 

— Tu taip sakai visada, kad ir kas nutiktų. 

— Taip, milorde. Ir paprastai būnu teisus. 

Malis krenkštelėjo. 

- Milorde... Dėl tyržmogių princesės, dėl to, kad ją išleidai... Vyrai ti- 
kriausiai šnekės... 

— „kad ir pats esu pusiau tyržmogis ir perbėgėlis, kad ketinu parduoti 
karalystę mūsų plėšikams, kanibalams ir milžinams. - Jonui nereikėjo ste- 
beilytis į liepsnas, kad sužinotų, kas apie jį šnekama. O blogiausia buvo tai, 
kad broliai neklydo ir jų žodžiuose tikrai buvo tiesos. - Žodžiai yra vėjas, o 
prie Sienos vėjas pučia visada. Eime. 

Į savo kambarius po ginkline Jonas grįžo dar neprašvitus. Jis atkreipė 
dėmesį, kad Vaiduoklis dar neparėjęs. Vis dar medžioja. Pastaruoju metu 
stambus baltas didvilkis daugiau laiko praleisdavo ne namuose, o lauke ir, 
ieškodamas grobio, nuklysdavo vis toliau ir toliau. Tarp Nakties sargybos 

vyrų buveinės šiaurėje ir tyržmogių apgyvento Kurmių miesto, aplink Juo- 
dąją pilį besidriekiančiuose laukuose ir pūpsančiose kalvose medžiojamų 
žvėrių ir paukščių niekada nebuvo daug, o dabar jų beveik nebeliko. Artėja 
žiema, pagalvojo Jonas. Greitai, pernelyg greitai. O tada ėmė svarstyti, ar jie 
apskritai dar sulauks pavasario. 

Paniurėlis Edas šiaip taip nuklampojo į virtuvę ir netrukus grįžo nešinas 
bokalu rudo alaus ir uždengta lėkšte. Po dangčiu Jonas rado tris taukuo- 
se, nuvarvėjusiuose čirškinant mėsą, iškeptus ančių kiaušinius, griežinėlį 
šoninės, dvi dešreles, gabalėlį kraujinės dešros ir pusę kepaliuko dar šiltos, 
neseniai iš krosnies ištrauktos duonos. Jis suvalgė duoną ir pusę kiaušinie- 
nės. Būtų pasigardžiavęs ir šonine, bet jį aplenkė varnas ir, pasičiupęs grobį, 
paspruko. 

— Vagis, - paukščiui tupiantis ant durų sąramos lesti šoninės, tarstelėjo 
Jonas. 

Vagis... - pritariamai kranktelėjo varnas. 

Lordas vadas atsikando dešrelės. Jam gurkštelėjus alaus ir mėginant nu- 
plauti burnoje likusį jos skonį, grįžo Edas ir pranešė, kad už durų jo laukia 
Bouvenas Maršas. 

- Sujuo - Otelas ir septonas Seladoras. 

Kaip greitai pasklido žinia... Jam buvo smalsu, kas visiems praneša nau- 
jienas ir ar tokių brolių yra daugiau nei vienas. 

— Tegul užeina. 

— Klausau, milorde. Tik... dešreles nuo šios draugijos geriau saugok. Jie 
atrodo alkani. 

Jonas nebūtų pavadinęs jų „alkanais“. Septonas Seladoras atrodė sutri- 
kęs, vos besilaikė ant kojų ir buvo akivaizdu, kad jam verkiant reikia vieno 
kito drakono žvyno, nuo kurių jis taip įkaito, o Pirmasis statytojas Otelas 
Jarvikas, rodos, buvo prarijęs kažką, ko niekaip negalėjo suvirškinti. Bou- 
venas Maršas pyko. Jonas tai matė iš jo akių, iš įtemptų lūpų kampučių, iš 
apvalių įraudusių skruostų. Šis raudonis - ne nuo šalčio. 

- Sėskitės, - pasiūlė lordas vadas. - Gal norėtumėte užkąsti arba ko nors 
išgerti? 

— Papusryčiavome bendrojoje menėje, - tarė Maršas. 

— Aš vaišių neatsisakyčiau. - Jarvikas atsisėdo į krėslą. - Malonu, kad 
pasiūlei. 

— Gal vyno? - pareiškė savo pageidavimą septonas Seladoras. 

Grūdų! - kranktelėjo ant durų sąramos tupintis varnas. Grūdų, grūdy! 

- Vyno septonui ir lėkštę valgio mūsų Pirmajam statytojui, - nurodė Jo- 
nas Paniurėliui Edui. - O paukščiui - nieko. - Ir jis vėl kreipėsi į atėjusius 
brolius: - Jūs čia dėl Valos? 

- Ir dėl jos, ir kitais reikalais, - atsakė Bouvenas Maršas. - Broliai susi- 
rūpinę, milorde. 


ŠOKIS SU DRAKONAIS 525 


O kas paskyrė tave kalbėti visų jų vardu? 

- Ir man neramu. Otelai, kaip vyksta darbai Nakties forte? Gavau sero 
Akselio Florento, vadinančio save karalienės ranka, laišką. Jis rašo, jog ka- 
ralienė Selisa nepatenkinta savo kambariais Rytų sargyboje prie jūros ir no- 
rėtų nedelsdama persikelti į naująją savo vyro rezidenciją. Ar tai įmanoma? 

Jarvikas gūžtelėjo. 

- Atnaujinome didžiąją dalį pilies ir uždengėme virtuvės stogą. Karalie- 
nei Selisai, žinoma, dar reikės parūpinti maisto, baldų ir malkų, bet kurtis 
pilyje jau galima. Tiesa, gyventi Nakties forte ne taip patogu, kaip Rytų sar- 
gyboje. Ir kelias iki laivų netrumpas, jei jos malonybė sumanytų mus pa- 
likti, bet... taip, ji galėtų ten gyventi, nors, kol tą pastatą bus galima vadinti 
tikra pilimi, praeis dar daug metų. Darbai vyktų sparčiau, jei turėčiau dau- 
giau statytojų... 

— Galiu atsiųsti į pagalbą milžiną. 

Išgirdęs šiuos žodžius, Otelas krūptelėjo. 

— Tą pabaisą, kur pilies kieme? 

- Leversas man sakė, kad tas milžinas vardu Vunvegas Vundarvunas. 
Žinau, liežuvį galima nusilaužti. Leversas vadina jį tiesiog Vunvunu. - Vun- 
vunas visai nebuvo panašus į milžinus iš Senosios auklės pasakojimų, tuos 
didžiulius laukinius, kurie į pusryčių košę pildavosi kraujo ir nekramtę, su 
visais plaukais, oda ir ragais, rydavo jaučius. Mėsos šis milžinas apskritai 
nevalgė, užtat stambiais kvadratiniais dantimis galingai triauškė pintinėmis 
jam nešamus šakniavaisius, svogūnus, ropes ir net žalius kietus griežčius. - 
Jis stropus darbininkas, nors kartais sunkiai supranta, ko žmonės iš jo nori. 
Vunvunas šiek tiek kalba senąja kalba, o bendrosios visiškai nemoka. Ta- 
čiau šis milžinas niekada nepailsta ir yra nežmoniškai stiprus. Jis vienas gali 
atlikti keliolikos vyrų darbą. 

- Aš... Milorde, vyrai niekuomet... Rodos, milžinai minta žmogiena... 
Ne, milorde, ačiū, bet neturiu žmonių, kurie jį prižiūrėtų, jis... 

Jono Snou šie žodžiai nenustebino. 

— Kaip nori. Pasiliksime milžiną čia. 

Tiesą sakant, jam būtų buvę sunku skirtis su Vunvunu. „Tu nieko neiš- 
manai, Jonai Snou“, - tikriausiai būtų pasakiusi Igritė, bet, padedamas Le- 
verso arba kurio nors iš laisvosios tautos žmonių, kuriuos broliai parsivedė 
iš miško, Jonas, kai tik galėdavo, kalbėdavosi su milžinu ir vis daugiau žino- 
jo apie jo gentainius ir jų gyvenimą. Jam tik buvo apmaudu, kad pilyje nėra 
Semo, kuris būtų galėjęs visus tuos pasakojimus užrašyti. 

Tačiau tai nereiškė, kad Jonas nesuvokia Vunvuno keliamos grėsmės. 
Išgasdintas milžinas greitai ir smarkiai puldavo ir savo didžiulėmis ranko- 
mis nesunkiai galėjo nutraukti žmogui galvą arba galūnes. Jis Jonui priminė 
Hodorą. Du kartus stambesnis, du kartus stipresnis ir du kartus... kvailesnis 
Hodoras. Ši mintis padėtų išsiblaivyti net septonui Seladorui. Bet jei Tormun- 

das saviškių gretose turi ir milžinų, Vunvegas Vundarvunas gali mums padėti 
su jais susišnekėti. 

Apačioje prasivėrus durims ir pro jas įžengus grįžusiam Paniurėliui 
Edui, nešinam ąsočiu vyno ir kiaušinių bei dešrelių pilna lėkšte, Mormon- 
to varnas suirzęs tyliai kažką karktelėjo. Bouvenas Maršas laukė akivaiz- 
džiai nekantraudamas, kol Edas visiems įpils vyno, ir vėl prabilo tik tada, 
kai jis išėjo. 

- Toletas geras ir visų mėgstamas vyras, o Geležinis Emetas - puikus 
kovų meistras, - prabilo Maršas. - Bet sklinda kalbos, jog ketini juos išsiųsti. 

— Mums reikia gerų vyrų Ilgojoje kalvoje. 

- Tą pilį broliai jau praminė Kekšių ola, - tarė Maršas, - bet... tiek to. Ar 
tiesa, kad išvykus Emetui jo vietą tavo įsakymu užims tas laukinis Lever- 
sas? Į kovų meistro pareigas dažniausiai būdavo skiriami riteriai ar bent jau 
Žvalgai... 

- Leversas tikrai laukinis, - tyliai pripažino Jonas. - Pats galiu tai patvir- 
tinti. Išmėginau jį pratybų aikštėje. Ginkluotas akmeniniu kirviu jis pavo- 
jingas, kaip ir dauguma pilyje kaldintais kalavijais ginkluotų riterių. Tiesa, 
Leversas nėra toks kantrus, kaip norėčiau, ir kai kurie vaikinai jo bijo, bet... 
visa tai tik į gera. Vieną gražią dieną jie atsidurs tikro mūšio sūkuryje ir Ži- 
nodami, kas yra baimė, bus tik stipresni. 

- Jis - fyržmogis. 

- Buvo tyržmogis, kol nedavė priesaikos. O dabar jis - mūsų brolis. Bro- 
lis, galintis išmokyti mūsų vaikinus kai ko daugiau nei vien kovos meno. 
Jiems būtų pravartu išmokti kelis senosios kalbos žodžius ir geriau susipa- 
žinti su laisvosios tautos papročiais. 

Laisvosios... - tyliai kranktelėjo varnas. Grūdai. Karalius... 

— Vyrai juo nepasitiki. 

Kurie vyrai? - būtų galėjęs pasiteirauti Jonas. Ar jų daug? Bet tokie klau- 
simai būtų Joną nuvedę keliu, kuriuo jis nenorėjo joti. 

— Man nesmagu tai girdėti... Ar jau viskas? 

Tada prabilo septonas Seladoras. 

- Tas vaikinukas, vardu Šilkinis... Broliai kalba, jog ketini vietoj Toleto 
paskirti jį savo tarnu ir ginklanešiu. Milorde, jis paleistuvis... drįsčiau saky- 
ti... pasidažęs išsigimėlis, išlindęs iš Senmiesčio viešnamių. 

O tu - girtuoklis. 

- Ne mūsų reikalas, ką jis veikė Senmiestyje. Šilkinis greitai mokosi ir 
yra labai nuovokus. Kiti naujokai buvo pradėję jį niekinti, bet jis vaikinų pa- 
nieką įveikė ir su visais jais susidraugavo. Jis bebaimis karys, be to, šiek tiek 
moka skaityti ir rašyti. Tad ar nemanai, jog tikrai gebės atnešti man valgio 
ir pabalnoti žirgą? 

- Žinoma, gebės, - rūsčiai tarė Bouvenas Maršas, o jo veidas atrodė tarsi 
akmeninis, - bet vyrams tai nepatinka. Pagal tradiciją, lordo vado ginklane- 

šiais tampa jaunuoliai iš gerų šeimų, nuo mažens pratinti vadovauti. O gal 
milordas mano, kad Nakties sargybos vyrai leisis vedami į mūšį parsidavė- 
lio ir paleistuvio? 

Jonas pyktelėjo. 

- Jie leidosi vadovaujami ir didesnių netikėlių. Senasis Lokys, galvoda- 
mas apie savo įpėdinį, apie kai kuriuos iš mūsų vyrų užrašė kelias pastabas 
ir mus įspėjo. Šešėlių bokšte turime virėją, mėgstantį prievartauti septones. 
Ant kūno jis turi po septynkampės žvaigždės įdagą, žymintį kiekvieną sep- 
tonę, kurią išniekino. Jo kairė ranka žvaigždėmis nusėta nuo riešo iki alkū- 
nės, o jo blauzdas taip pat puošia septynkampės žvaigždės. Rytų sargyboje 
turime žmogų, padegusį tėvo namą ir skersiniu užrėmusį duris. Sudegė visa 
jo šeima, devyni žmonės. Kad ir ką Šilkinis veikė Senmiestyje, dabar jis — 
mūsų brolis ir jis bus mano ginklanešys. 

Septonas Seladoras gurkštelėjo vyno. Otelas Jarvikas durklo gelež- 
te bakstelėjo dešrelę. Bouvenas Maršas sėdėjo išraudęs kaip vėžys. Varnas 
plakdamas sparnais kranktelėjo: Grūdų, grūdų, pražus! Pagaliau lordas val- 
dytojas krenkštelėjo ir prabilo vėl. 

- Esu tikras, kad milordui geriau matyti... Gal galiu paklausti, ką darysi- 
me su lavonais ledo celėse? Vyrams baugu. Be to, kam juos saugoti? Tiesiog 
du geri sargybiniai veltui leidžia laiką, nebent bijai, kad tie lavonai... 

— „„prisikels? Viliuosi, kad taip ir nutiks. 

Septonas Seladoras išbalo kaip drobė. 

- Sergėk, Septynete. - Jo smakru nudryko plona raudonojo vyno sro- 
velė. - Lorde vade, numirėliai yra šiurpios, nenormalios būtybės, pabaisos. 
Dievų akyse atgiję išsigimėliai. Juk... neketini su jais kalbėtis, ką? 

- Ojjie galėtų kalbėti? - nustebęs paklausė Jonas Snou. - Nemanau, kad 
jie prabiltų, bet... dėl to nesu visiškai tikras. Gal jie ir pabaisos, bet prieš 
mirdami vis tiek buvo žmonės. Kiek jie prisimena? Tas, kurį nužudžiau, 
ketino perrėžti gerklę lordui vadui Mormontui. Akivaizdu, kad jis prisimi- 
nė, kas buvo prieš mirdamas, ir ieškojo lordo vado. - Jonas neabejojo, kad 
meisteris Eimonas iš karto būtų supratęs, kodėl jis taip elgiasi; Semas Tarlis 
paklaiktų iš siaubo, tačiau taip pat jį suprastų. - Mano lordas tėvas visada 
sakydavo, kad vyrui būtina pažinti savo priešus. Mes nedaug suprantame 
apie numirėlius ir nieko nenutuokiame apie Kitus. Turime sužinoti daugiau. 

Šis atsakymas Jono lankytojams nepatiko. Pačiupinėjęs ant kaklo kaban- 
tį krištolą, septonas Seladoras tarė: 

— Mano nuomone, tai neišmintinga, lorde Snou. Melsiuosi Senolei, kad 
kilstelėtų savo šviečiantį žibintą ir nuvestų tave išminties keliu. 

Jonui Snou trūko kantrybė. 

- Esu tikras, kad mums visiems nepakenktų įgyti šiek tiek daugiau 
išminties. - Tu nieko neišmanai, lorde Snou. - O dabar gal pakalbėkime 
apie Valą? 

— Vadinasi, tai tiesa? - paklausė Maršas. - Tu ją paleidai? 

- Ji jau anapus Sienos. 

Septonas Seladoras garsiai aiktelėjo. 

- Karaliaus grobį... Pamatęs, kad mergina dingo, jo malonybė įtūš. 

— Vala grįš. 

Jei dievai bus geri, parsiras anksčiau už Stanį. 

— Kaip tu gali žinoti? - vėl paklausė Bouvenas Maršas. 

- Ji žadėjo. 

— Ojei melavo? Arba jeigu jai nutiks kokia nelaimė? 

- Na, tuomet turėsite progą išsirinkti patinkamesnį lordą vadą. O iki tol, 
bijau, kad turėsite kęsti mane. - Jonas išgėrė gurkšnelį alaus. - Išsiunčiau ją, 
kad surastų Tormundą Milžino Prakeiksmą ir perduotų jam mano siūlymą. 

- Gal galėtume sužinoti, ką jam siūlai? 

- Tą patį, ką siūliau ir Kurmių miesto gyventojams. Siūlau maisto, pas- 
togę ir taiką, jei sutiks suvienyti sa mumis jėgas ir stoti į kovą su bendru 
priešu, padės ginti Sieną. 

.Bouvenas Maršas, rodos, nė trupučio nenustebo. 

- Ketini leisti jam čia ateiti. - Sprendžiant iš Bouveno intonacijos, nieko 
kito jis ir nesitikėjo. - Nori atverti vartus jam ir jo kariaunai. Šimtams, tūks- 
tančiams tyržmogių... 

— Kažin, ar jų tiek daug liko. 

Septonas Seladoras kilstelėjo ranką ir ore nubrėžė žvaigždę. Otelas Jarvi- 
kas kažką burbtelėjo. Tada vėl prabilo Bouvenas Maršas. 

- Kai kas tai galėtų pavadinti išdavyste. Jie - tyržmogiai. Laukiniai, plė- 
šikai, prievartautojai, veikiau Žvėrys nei žmonės. 

- Ir Tormundas, ir Mensas Plėšikas visai ne tokie, - paprieštaravo Jo- 
nas. - Be to, net jei kiekvienas tavo ištartas žodis yra tiesa, jie vis tiek žmo- 
nės, Bouvenai. Jie gyvi, jie - tokie pat žmonės, kaip ir mudu. Artėja žiema, 
milordai, ir kai ji ateis, mes, gyvieji, turėsime petys į petį stoti į kovą su nu- 
mirėliais. 

Sniegas! - kranktelėjo lordo Mormonto varnas. Sniegas, sniegas! 

Jonas nekreipė į paukštį dėmesio. 

— Mes iškvotėme iš miško parsivestus tyržmogius. Kai kurie iš jų papasa- 
kojo įdomių dalykų apie miško raganą, vadinamą Motina Kurme. 

— Motina Kurmė? - nusistebėjo Bouvenas Maršas. - Nieko gera neža- 
dantis vardas... 

- Pasak tyržmogių, ji apsigyveno urve po medžiu tuščiaviduriu kamie- 
nu. Kad ir kaip ten būtų, Motina Kurmė matė regėjimą: flotilę laivų, atplau- 
kiančių perkelti laisvosios tautos į kitą Siaurosios jūros krantą, ten, kur jiė 
bus saugūs. Tūkstančiai iš mūšio lauko pasprukusių tyržmogių, visiškai 
praradusių viltį, ja patikėjo. Motina Kurmė visus juos nuvedė į Tvirtąją pilį 
melstis ir laukti iš užjūrio artėjančio išsigelbėjimo. 

Otelas Jarvikas susiraukė. 

— Aš ne žvalgas, bet... Sakoma, kad Tvirtoji pilis - baisi vieta. Prakeikta. 
Taip tvirtino net tavo dėdė, lorde Snou. Kodėl tyržmogiams reikėjo keliauti 
būtent tenai? 

Jonas ant stalo buvo pasidėjęs žemėlapį. Ir pasuko jį taip, kad vyrai galė- 
tų geriau matyti. 

- Tvirtoji pilis stovi užuovėjoje, prie įlankos, kurioje yra gamtos duotas 
uostas, tiek gilus, kad į jį galėtų įplaukti net didžiausi laivai. Be to, apylinkė- 
se netrūksta nei medžio, nei akmens. Vandenyje knibždėte knibžda žuvų, o 
netoliese įsikūrusios ruonių ir jūrų vėplių gulyklos. 

— Neabejoju, kad taip ir yra, - linktelėjo Jarvikas, - ir vis tiek nenorėčiau 
ten nakvoti. Juk žinai, kas pasakojama... 

Jonas žinojo. Tvirtoji pilis jau beveik buvo tapusi miestu, - vieninteliu 
tikru miestu į šiaurę nuo Sienos, - bet vieną naktį prieš šešis šimtus metų 
nugarmėjo į pragarą. Jos žmonės buvo paimti į vergiją arba papjauti mė- 
sai, - nelygu, kas kokia sakmės versija tikėjo, - jų trobelės ir namai žuvo 
didžiuliame gaisre, kurio liepsnos kilo taip aukštai ir buvo tokios kaitrios, 
jog ant pietuose dunksančios Sienos viršaus stovėję ir žiūrėję Nakties sar- 
gybos broliai pamanė, kad šiaurėje teka saulė. Paskui ant Vaiduoklių miško 
ir į Virpančią jūrą beveik pusmetį krito pelenai. Pirkliai pasakojo, jog toje 
vietoje, kur stovėjo Tvirtoji pilis, radę siaubingai nuniokotus žemės plotus: 
suanglėjusius medžius, sudegusius kaulus, nuo išpampusių lavonų užsikim- 
šusias upes, — ir girdėję kraują stingdančius riksmus, ataidinčius iš urvų, 
išvarpiusių didžiulę uolą, kuri dunksojo netoli tenykštės gyvenvietės. 

Nuo tos kraupios nakties praėjo šeši šimtai metų, bet Tvirtosios pilies 
visi vengė. Jonas girdėjo šnekant, kad tas vietas vėl pasiglemžė laukinė gam- 
ta, bet žvalgai tikino, girdi, apžėlusiuose pilies griuvėsiuose šmirinėja guliai, 
demonai ir liepsnojančios šmėklos, liguistai trokštančios kraujo. 

— Ir aš nesirinkčiau tokio prieglobsčio, - pritarė Jonas, - tačiau žmonės 
girdėjo Motiną Kurmę skelbiant, kad išganymas laisvosios tautos laukia ten, 
kur kadaise užgriuvo prakeikimas. 

Septonas Seladoras vyptelėjo. 

- Išganymo galima laukti tik iš Septyneto. Ta ragana visus juos pasmerkė. 

- Ir galbūt išgelbėjo Sieną, - pridūrė Bouvenas Maršas. - Juk kalbame 
apie priešus. Tegul sau meldžiasi tuose griuvėsiuose, o jei jų dievai atsiųs 
laivų, nuplukdysiančių juos į geresnį pasaulį, tai puiku. Mat šiame pasaulyje 
neturiu jiems maisto. 

Jonas nė nepajuto, kaip suspaudė kalavijo rankenos buožę. 

- Pro Tvirtąją pilį kartais praplaukia Koterio Paiko irkliniai karo laivai. 
Jis rašo, kad ten nėra jokio kito prieglobsčio, tik urvai. Žmonės juos vadina 
klykiančiais urvais. Motina Kurmė ir tie, kurie prie jos prisidėjo, tuose ur- 
vuose žus nuo šalčio ir bado. Šimtai. Tūkstančiai. 


530 GEORGE R. R. MARTIN 


- Tūkstančiai priešų. Tūkstančiai tyržmogiųy. 

Tūkstančiai žmonių, pagalvojo Jonas. Vyry, moterų, vaikų. Jis pajuto šir- 
dyje kylant pyktį, bet prabilo tyliai ir ramiai. 

- Ar jūs visiškai akli, ar tiesiog atkakliai nenorite matyti? Kaip manote, 
kas atsitiks, kai visi tie priešai mirs? 

Ant durų sąramos tupintis varnas kranktelėjo: 

Mirs, mirs, mirs! 

— Pasakysiu jums, kas tada bus, - pridūrė Jonas. - Tie šimtai, tūkstančiai 
numirėlių prisikels. Atgis jau kaip numirėliai juodomis rankomis ir blyškiai 
mėlynomis akimis ir ateis pasiimti mūsų. - Ir lordas vadas atsistojo, nervin- 
gai gniaužydamas dešinės rankos kumštį. - Galite eiti. 

Septonas Seladoras pakilo nuo krėslo papilkėjusiu veidu ir apsipylęs 
prakaitu, Otelas Jarvikas - sustiręs ir piktas, Bouvenas Maršas - kietai su- 
čiaupęs lūpas ir išblyškęs. 

— Dėkoju, kad radai laiko mus priimti, lorde Snou. 

Ir, daugiau netarusi nė žodžio, trijulė išėjo. 


TIRIONAS 


|| iaulė pasirodė esanti romesnė už kai kuriuos jo jotus žirgus. Kai Ti- 

ionas užsiropštė deglajai ant nugaros, ši, kantri ir neklumpanti, pri- 
pažino jo viršenybę, vos kartą kitą žvygtelėjusi, ir stovėjo kaip įkalta, kol jis 
pasiėmė skydą ir ietį. Bet kai Tirionas įtempė vadeles ir kulnais bakstelėjo 
į šonus, kiaulė iš karto žengė į priekį. Penė ją vadino Gražuole, be to, ji nuo 
mažens buvo pratinama prie balno ir kamanų. 

Gražuolei risnojant per denį, spalvingai nudažyti mediniai Tiriono šar- 
vai tarškėjo. Nuo prakaito jam perštėjo pažastis, o per randą, atbėgęs iš po 
netinkamo ir per didelio šalmo, ritosi prakaito lašas, ir vis dėlto akimirką 
Tirionas pasijuto lyg Džeimis, jojantis per riterių turnyro aikštę su ietimi, 
užsivilkęs auksinius, saulėje tviskančius šarvus. 

Laive nuvilnijus juoko bangai, iliuzija išsisklaidė. Jis buvo ne kovoto- 
jas, o tik ant kiaulės jojantis neūžauga, tvirtai laikantis kartį ir kvailiojantis, 
linksminantis nekantraujančius, romo prisiplempusius jūreivius ir puoselė- 
jantis viltį, jog pavyks praskaidrinti jiems nuotaiką. Kažkur žemės gelmėse, 
pragare, jo tėvas nesitvėrė pykčiu, o Džofris kikeno. Tirionas jautė juos, šal- 
tomis negyvomis akimis žiūrinčius į šį farsą taip pat godžiai kaip „Selesorio 
Kvoreino“ įgula. 

Netrukus pasirodė ir jo priešininkas. Penė jojo ant savo didelio pilko 
šuns ir, jam lapsint per denį, dryžuota jos ietis, rodės, nevaldomai šokčio- 
jo. Jos skydas ir šarvai buvo nudažyti raudonai, nors dažai buvo gerokai 
nublukę ir apsilaupę; jo šarvai buvo mėlyni. Ne mano. Skatiko. Tai tikrai ne 
mano šarvai. 

Jūreiviams laidant gerkles, Tirionas kulnais dunkstelėjo Gražuolei į šlau- 
nis ir paleido ją risčia. Neūžauga negalėjo tiksliai pasakyti, ar laivo įgula jį 
drąsino, ar iš jo tyčiojosi, bet giliai širdyje jautė, kad iš jo šaipomasi. Ir kodėl 
leidausi įkalbamas dalyvauti šioje komedijoje? 

Bet atsakymą Tirionas puikiai žinojo. Nutykus vėjui, laivas jau dvyli- 
ka dienų stovėjo Sielvarto įlankoje. Įgulos narių nuotaika buvo bjauri, o 
kai romo dienos davinys baigdavosi, dar labiau subjurdavo. Burėms lopyti, 
laivo plyšiams kamšyti ir žvejybai vyrai skirdavo daugybę valandų, bet... 
viskam buvo saikas. Džora Mormontas nugirdo jūreivius burbant, girdi, 
neūžauga sėkmės jiems neatnešė. Nors laivo kokas kartais delnu vis dar 
patrindavo Tirionui viršugalvį tikėdamasis, kad galbūt pakils vėjas, kiti jū- 
reiviai pasipainiojusį jiems po kojomis Tirioną varstė pagiežingais žvilgs- 
niais. Penei teko dar sunkesnė dalia, mat kokas sugalvojo ir paskelbė, girdi, 
pamaigius nykštukės krūtis jiems galbūt vėl imtų šypsotis sėkmė. Gražuolę 

jis taip pat ėmė vadinti Šonine, tik... iš Tiriono lūpų šis pokštas kažkodėl 
skambėjo šmaikščiau. 

— Turime juos prajuokinti, - maldaujamai tarė Penė. - Kaip nors turime 
padaryti, kad jie mus pamėgtų. Jei suvaidinsime spektaklį, jūreiviams bus 
lengviau užsimiršti. Prašau, milorde... 

Ir Tirionas, pats nežinodamas, kaip ir kodėl, sutiko. Matyt, buvau ap- 
svaigęs nuo romo. Mat kapitono vynas baigėsi pirmiausia. Ir Tirionas Lanis- 
teris pamatė, jog nuo romo apgirstama gerokai greičiau nei nuo vyno. 

Tad, nespėjęs nė mirktelėti, jis jau vilkėjo dažytus medinius Skatiko šar- 
vus ir sėdėjo raitas ant Skatiko kiaulės, o Skatiko sesuo aiškino jam ypatu- 
mus šios riterių dvikovos parodijos, iš kurios ji ir jos brolis pelnėsi duoną. 
Tai buvo ir graudu, ir juokinga, juolab prisiminus, kad Tirionas, atsisakęs 
joti ant šuns ir tenkinti liguistus savo sūnėno įgeidžius, kartą dėl to vos 
neatsisveikino su galva. Tačiau dabar jam, sėdinčiam ant kiaulės nugaros, 
įvertinti šį humorą nebuvo lengva. 

Penės ietis nusileido pačiu laiku ir buku smaigaliu brūkštelėjo jam per 
petį; Tirionas palenkė savo šokčiojančią ietį ir garsiai dunkstelėjo ja į Penės 
skydo kampą. Ji liko balne. O jis neišsilaikė. Bet... taip reikėjo. 

Lengva kaip nukristi nuo kiaulės, nors... nuo šios kiaulės jis nukrito skau- 
džiau ir susitrenkė labiau, nei atrodė iš šalies. Virsdamas Tirionas, prisimi- 
nęs vaikystėje gautas pamokas, susirietė į kamuoliuką, bet vis tiek ant denio 
plojosi taip, kad net dunkstelėjo, skaudžiai įsikando liežuvį ir burnoje pa- 
juto kraujo skonį. Ir vėl pasijuto lyg dvylikos metų berniukas, besivartantis 
kūlio per vakarienės stalą didžiojoje Kasterlių Uolos menėje. Tik anuomet 
vietoj paniurusių jūreivių šalia buvo dėdė Gerionas ir galėjo pagirti jį už 
pastangas. Laivo įgulos juokas, palyginti su griausmingu kvatojimu, kuriuo 
žiūrovai atsakė į Skatiko ir Penės groteską, suvaidintą per Džofrio vestuvių 
puotą, atrodė vangus ir nenuoširdus, be to, kai kurie jūreiviai ėmė laidyti 
jam piktas pastabas. 

- Benosi, tu joji taip pat, kaip ir atrodai - šlykščiai! - šūktelėjo vyras 
iš užpakalinio denio. - Matyt, tau nurėžti kiaušiai, kad leidiesi nugalimas 
mergiotės. 

Jis susilažino ir pastatė už mane monetų, nusprendė Tirionas. Bet į įžei- 
dimą neatsakė. Mat gyvenime buvo girdėjęs ir baisesnių patyčių. 

Su tais mediniais šarvais Tirionas kėlėsi nerangiai. Mataravo rankomis ir 
kojomis nelyginant ant nugaros apvirtęs vėžlys. Bent jau šis vaizdas prajuo- 
kino kelis jūreivius. Gaila, kad nesusilaužiau kojos, tada jie būtų tiesiog klykę 
iš džiaugsmo. O jei būtų buvę išvietėje tuomet, kai paleidau tėvui į vidurius 
arbaleto strėlę, būtų galėję kvatotis taip, kad būtų pridėję į kelnes. Bet... turiu 
kaip įmanydamas stengtis, kad šie prakeikti niekšai būtų gerai nusiteikę. 

Pagaliau Džora Mormontas pasigailėjo besikepurnėjančio Tiriono ir pa- 
kėlęs pastatė jį ant kojų. 

— Nair apsikvailinai... 

Toks ir buvo planas. 

- Jojant ant kiaulės sunku atrodyti didvyriu. 

— Gal dėl to aš nuo kiaulių laikausi kuo atokiau. 

Tirionas nusisegė šalmą, nusiėmė jį ir per laivo bortą į jūrą išspjovė šla- 
kelį kruvinų seilių. 

— Rodos, nusikandau pusę liežuvio... 

— Kitą kartą krimstelėk smarkiau, - patarė seras Džora. - Tiesą pasakius, 
esu matęs ir prastesnių dvikovininkų. 

Ar tai - pagyrimas? 

— Nukritau nuo tos prakeiktos kiaulės ir įsikandau liežuvį. Kas gali būti 
blogiau? 

- Susivaryti į akį rakštį ir numirti. 

Penė mitriai nulipo nuo šuns - didelio pilko žvėries, vardu Triuškius. 

— Nemokšiškai kautis ir yra svarbiausia, Hugorai. - Kitiems girdint, Penė 
visada vadindavo jį Hugoru. - Reikia, kad jie juoktųsi ir mėtytų monetas. 

Menkas atlygis už kraują ir mėlynes, pagalvojo Tirionas, bet ir vėl pri- 
kando liežuvį. 

— Bet mums ir tai nepavyko. Monetų niekas nemėtė. 

Nei penso, nei skatiko. 

-— Kai imsime geriau vaidinti, mėtys. - Penė nusiėmė šalmą. Rusvi ne- 
lyginant pelės kailiukas plaukai krito ant ausų. Jos akys taip pat buvo ru- 
dos, kakta aukšta, skruostų oda - glotni ir įraudusi. Kyštelėjusi ranką į odinį 
kapšą, ji ištraukė Gražuolei kelias giles. Džiugiai žvygtelėjusi, kiaulė suėdė 
jas Penei iš rankos. - Kai vaidinsime karalienei Daneiris, maudysimės sida- 
brinių monetų lietuje, pamatysi. 

Keletas jūreivių tebešūkavo jiems ir garsiai trypė į denio lentas, reika- 
laudami dar vieno pasirodymo. Kaip visada garsiausiai gerklę laidė kokas. 
Ilgainiui Tirionas ėmė tą vyrą niekinti, nors jis vienintelis laive bent jau pu- 
sėtinai lošė kivasą. 

— Matai, jiems patiko, - viltingai šyptelėjusi tarė Penė. - Ar pakartosime 
spektaklį, Hugorai? 

Tirionas jau žiojosi atsisakyti, bet atsklidęs vieno iš kapitono padėjėjų 
riktelėjimas išvadavo jį nuo šios būtinybės. Artėjo vidurdienis ir kapitonas 
nutarė vėl nuleisti valtis. Šiandien, kaip ir daugelį ankstesnių dienų, didžiulė 
dryžuota laivo burė ant stiebo karojo subliūškusi, bet jis vylėsi, jog kiek pa- 
plaukę į šiaurę jie galbūt pagaus vėją. Todėl teks irkluoti. Tačiau valtys buvo 
mažos, o burinis laivas didelis; jį tempti buvo prakaitą ir jėgas sunkiantis 
darbas, po kurio delnuos iššokdavo pūslės ir mausdavo strėnas, o vargas 
dažniausiai nueidavo perniek. Įgula šio darbo labai nemėgo. Ir Tirionas dėl 
to vyrų nekaltino. 

- Našlei derėjo įsodinti mus į irklinį karo laivą, - piktai burbtelėjo jis. — 
Jei kas nors padėtų man nulipti nuo šio prakeikto denio, būčiau didžiai dė- 
kingas. Rodos, įsivariau į tarpkojį rakštį... 

Mormontas pareigą atliko, nors ir labai nenoromis. Penė pasišaukė šunį 
ir kiaulę ir nusivedė juos į triumą. 

- Jei tau rūpi, gali pasakyti savo ledi, kad būdama apačioje užsidarytų 
duris ir iš vidaus užsišautų skląstį, - tarė seras Džora atsegdamas sagtis dir- 
žų, jungiančių medinį krūtinės šarvą su nugaros šarvu. - Per daug jau daž- 
nai girdžiu kalbas apie šonkauliukus, kumpį ir šoninę. 

— Ta kiaulė jai - pusė pragyvenimo. 

- Giskariečių įgula sušveistų ir šunį. - Mormontas atskyrė krūtinės ir 
nugaros šarvus. - Tiesiog ją įspėk. 

— Gerai... - Jo tunika buvo permirkusi prakaitu ir lipo prie krūtinės. Ti- 
rionas timptelėjo audinį ir, trokšdamas pajusti bent menkiausią vėjelį, ėmė 
vėduotis. Mediniai šarvai buvo ne tik nepatogūs ir sunkūs — su jais buvo 
nežmoniškai karšta. Rodės, bent pusę jų storio sudarė seni, per daugybę da- 
žymų vieni kitus užkloję dažų sluoksniai. Jis prisiminė, kad per Džofrio ves- 
tuvių puotą ant vieno raitelio skydo buvo nupieštas Robo Starko didvilkis, 
o kitas buvo papuoštas Stanio Barateono herbu ir spalvomis. - Jei norime 
savo dvikovomis linksminti karalienę Daneiris, mums reikės abiejų gyvū- 
nų, - pridūrė Tirionas. 

Jei jūreiviai būtų užsispyrę paskersti Gražuolę, nei jis, nei Penė negalėjo 
tikėtis jų sulaikyti, nors... sero Džoros ilgasis kalavijas tikriausiai būtų pri- 
vertęs juos bent stabtelėti. 

— Ar taip tikiesi išsaugoti galvą, Kipše? 

- Prašyčiau vadinti mane seru Kipšu. Taip, tikiuosi. Kai jos malonybė 
įsitikins, koks esu vertingas, ji ims mane branginti. Šiaip ar taip, esu mažas 
mielas vyrukas ir žinau daug naudingų dalykų apie savo giminę. Tačiau, kol 
jos malonybė susivoks, geriau ją tiesiog linksminsiu. 

- Gali kvailioti kiek tinkamas, savo nusikaltimų vis tiek nenusikratysi. 
Daneiris Targarien - ne paika mergaitė, kurią gali užliūliuoti pokštaudamas 
ir vartydamasis kūlio. Ji elgsis su tavimi teisingai. 

Ak, tikiuosi, kad ne... Pakėlęs savo skirtingų spalvų akis, Tirionas atidžiai 
pažvelgė į Mormontą. 

— O kaip ji, ta teisingoji karalienė, sutiks tave? Jausmingai suspaus glė- 
byje, mergaitiškai nusijuoks ar... lieps budeliui tave nukirsdinti? - Buvo 
akivaizdu, kad riteris pasijuto nesmagiai ir, tai matydamas, Tirionas plačiai 
nusišypsojo. - Manai, patikėsiu, kad tame viešnamyje vykdei karalienės tau 
patikėtą užduotį? Kad gynei ją net būdamas kitame pasaulio krašte? O gal... 
tiesiog sprukai, gal drakonų karalienė tave pavarė šalin? Tik kodėl ji turėjo 
pavaryti... Ak, palauk, tu ją šnipinėjai. - Tirionas kelis kartus caktelėjo lie- 
žuviu. - Ir dabar viliesi, kad atgabenęs mane išpirksi savo kaltę ir susigrą- 

žinsi karalienės palankumą. Sakyčiau, ne iki galo apgalvotas planas... Kai 
kas net pasakytų, jog taip elgiasi tik žmogus, praradęs paskutinę viltį ir vynu 
užsipylęs akis. Gal, jei būčiau Džeimis... bet Džeimis nužudė jos tėvą, o aš 
tik nudėjau savąjį. Manai, kad Daneiris lieps nukirsti man galvą, o tau atleis, 
tačiau veikiausiai nutiks priešingai. Gal būtų išmintingiau ant kiaulės ropš- 
tis tau, sere Džora? Apsivilkti geležinius juokdario šarvus kaip Florianui... 

Nuo stuomeningojo riterio atsako Tirionui trakštelėjo galva ir jis griuvo 
ant šono, - smūgio būta tokio stipraus, kad jis galva trenkėsi į denio lentas. 
Jis svirduliuodamas ėmė stotis, priklaupė ant vieno kelio ir pajuto, kad bur- 
na prisipildė kraujo. Kartu su krauju jis išspjovė ir išmuštą dantį. Kasdien aš 
darausi vis gražesnis, bet, manau, bakstelėjau jam į atvirą žaizdą. 

— Ar neūžauga pasakė ką nors įžeidžiamo, sere? - apsimesdamas nai- 
vuoliu ir atgalia ranka braukdamasis nuo prakirstos lūpos kraujo burbulus, 
paklausė Tirionas. 

— Nuo tavo šnekų man jau bloga, neūžauga, - atrėžė Mormontas. - Kelis 
dantis dar turi. Jei nori juos išsaugoti, per likusias šios kelionės dienas nelįsk 
man į akis. 

- Bus nelengva. Mudu gyvename vienoje kajutėje. 

- Susirask guolį kitur. Triume arba ant denio, man nerūpi. Tik dink man 
iš akių. 

Tirionas šiaip taip atsistojo. 

— Kaip pasakysi... - pratarė burnoje vėl sparčiai kaupiantis kraujui, bet 
stuomeningasis riteris, kaukšėdamas batais į denio lentas, jau buvo nuėjęs. 

Penė rado jį triume įsikūrusioje laivo virtuvėje, besiskalaujantį burną 
vandeniu praskiestu romu ir besiraukantį iš skausmo. 

- Girdėjau, kas nutiko. Ak, tave sužeidė? 

Tirionas atsainiai gūžtelėjo. 

- Šlakelis kraujo, išmuštas dantis... - Manau, kad aš jį sužeidžiau la- 
biau. - Jis riteris. Liūdna, bet jei mums prireiktų apsaugos, į serą Džorą 
daug vilčių nedėčiau. 

— Ką padarei? Oi, tavo lūpa kraujuoja. - Išsitraukusi iš rankovės du kar- 
tus perlenktą nosinaitę, Penė švelniai palietė žaizdą. - Ką jam pasakei? 

- Kelis tiesos žodžius, kurių seras Bezoaras nenorėjo girdėti. 

— Nereikėjo iš jo šaipytis. Ar nesupranti? Su dideliu žmogumi nedera 
taip kalbėti. Nes jis gali tave nuskriausti. Seras Džora galėjo švystelėti tave į 
jūrą. Matydami, kaip skęsti, jūreiviai būtų tik pasijuokę. Bendraudamas su 
dideliais žmonėmis, turi saugotis. Mano tėvas visada sakydavo, kad su jais 
reikia būti linksmai ir šmaikščiai, reikia stengtis, kad jie šypsotųsi ir juoktų- 
si. Ar tavo tėvas kada nors aiškino, kaip elgtis su dideliais žmonėmis? 

— Mano tėvas vadindavo juos prasčiokais, - atsakė Tirionas, - be to, tu 
tikrai nebūtum pavadinusi jo linksmu žmogumi. - Tirionas vėl gurkštelėjo 
vandeniu atskiesto romo, paskalavo burną ir jį išspjovė. - Vis dėlto numa- 

nau, ką nori pasakyti. Turiu dar daug ko išmokti, kad suprasčiau, ką reiškia 
būti neūžauga. Gal būtum tokia gera ir per pertraukas tarp dvikovų ir jodi- 
nėjimo ant kiaulės mane pamokytum? 

- Taip, milorde. Mielai. Tik... kokie buvo tie tiesos žodžiai? Kodėl seras 
Džora tau taip smarkiai trenkė? 

— Kodėl? Dėl meilės. Dėl tos pačios priežasties, dėl kurios liepiau patai- 
syti iš dainiaus troškinį. - Tirionas prisiminė Šają ir jos žvilgsnį, kai apvy- 
niojęs aplink delną ant kaklo kabojusią grandinėlę sugniaužė kumštį ir ėmė 
ją smaugti. Iš auksinių rankų sunertą grandinėlę. Nes aukso rankos visada 
šaltos, o moters rankos šiltos. - Ar tu dar nekalta, Pene? 

Mergina nuraudo. 

- Taip. Žinoma. Kas norėtų... 

- Ir toliau taip gyvenk. Meilė - tai beprotybė, o aistra - nuodai. Saugok 
savo nekaltybę. Tada būsi laimingesnė ir nerizikuosi atsidurti kokiame nors 
purviname Roino viešnamyje su paleistuviu, truputį primenančiu tau pra- 
rastą meilę. - Arba keliauti per pusę pasaulio viliantis sužinoti, kur vieta kek- 
šėms. - Seras Džora svajoja išgelbėti savo drakonų karalienę ir džiaugtis jos 
dėkingumu, bet apie karalių dėkingumą aš šį bei tą išmanau, tad... mieliau 
sutikčiau turėti rūmus Valyrijoje. - Staiga Tirionas nutilo. - Pajutai? Laivas 
krustelėjo. 

- Pajutau. - Penės veidas nušvito iš džiaugsmo. - Mes vėl plaukiame. 
Vėjas... - Ji puolė prie durų. - Noriu pamatyti. Eime, aš tave aplenksiu. 

Ir Penė pasileido tekina. 

Ji jauna, nors ir nenoromis, priminė sau Tirionas, o tuo metu Penė, iš- 
smukusi iš laivo virtuvės, stačiais mediniais laiptais kiek įkabindama savo 
trumpomis kojytėmis nukūrė ant denio. Dar beveik vaikas. Ir vis dėlto Pe- 
nės jaudulys jį džiugino. Tirionas paskui ją užlipo į denį. 

Burė vėl atgijo: pūtėsi, bliūško ir vėl pūtėsi, o raudoni jos drobės dryžiai, 
rodėsi, rangosi kaip gyvatės. Jūreiviai tekini lakstė po denį, traukė virves, 
tyse jau sėdintys irkluotojai atrišo vilkties virves ir, vėl užgulę irklus, grį- 
žo prie laivo. Pakilo stiprus, gūsingas vakarų vėjas, brązginantis laivavir- 
ves ir plaikstantis apsiaustų skvernus nelyginant išdykęs vaikas. „Selesoris 
Kvoreinas“ vėl leidosi į kelią. 

Vis dėlto gal ir pasieksime Miriną... - dingtelėjo Tirionui. 

Bet kai kopėčiomis užsiropštė į užpakalinį denį ir, stovėdamas laivagaly- 
je, pažvelgė į tolį, šypsena jo veide išblėso. Čia padangė žydra ir jūra mėlyna, 
bet vakaruose... tokios spalvos dangaus dar nesu matęs. Visą horizontą buvo 
užkloję stori ir sunkūs debesys. | 

- Atrodo grėsmingai, - pasakė Tirionas, rodydamas juos Penei. 

- Ką tai reiškia? - paklausė ji. 

- Tai reiškia, kad mums iš paskos sėlina baisi ir klastinga audra. 

Tirionas nustebo pamatęs, kad prie jųdviejų, užlipusių ant užpakalinio 
denio, prisidėjo Mokvoras ir du iš jo liepsnojančių pirštų. Buvo dar tik vi- 
durdienis, o raudonasis žynys ir jo žmonės paprastai ant denio pasirodyda- 
vo tik temstant. Žynys jam oriai linktelėjo. 

- Štai, pats ją regi, Hugorai Hilai. Dievo rūstybę. Niekam nevalia tyčiotis 
iš Šviesos Valdovo. 

Bet Tiriono neapleido bloga nuojauta. 

- Našlė sakė, kad šis laivas savo kelionės tikslo niekada nepasieks. Ma- 
niau, tai reiškia, kad, vos išplauksime į atvirą jūrą ir triarchai negalės mūsų 
pasiekti, kapitonas pakeis kursą ir keliausime į Miriną. Arba kad tu su savo 
Liepsnojančia Ranka užgrobsi laivą ir nugabensi mus pas Daneiris. Bet jūsų 
aukštasis žynys matė visai ne tai, ar ne? 

— Ne. - Duslus Mokvoro balsas nuskambėjo iškilmingai nelyginant lai- 
dotuvių varpas. - Štai ką jis matė. 

Raudonasis žynys kilstelėjo lazdą ir kryptelėjo galvą į vakarus. 

Penė visiškai sutriko. 

— Nesuprantu... Ką tai reiškia? 

- Tai reiškia, kad mums bus geriausia grįžti į triumą. Seras Džora išvijo 
mane iš mudviejų kajutės. Ar galėčiau prasidėjus audrai prisiglausti tavojoje? 

- Žinoma, - sutiko ji. - Tau būtų... Ak... 

Beveik tris valandas jie plaukė pirma vėjo, o audra vis artėjo. Vakarinis 
dangaus kraštas pažaliavo, paskui papilkėjo, o galų gale pajuodo. Jiems už 
nugaros telkėsi klodas tamsių debesų, kylančių ir putojančių lyg ant ugnies 
per ilgai paliktas pienas. Tirionas ir Penė žvelgė į juos nuo priekinio denio 
susigūžę, prigludę prie laivo priekį puošiančios statulos, susikibę už rankų, 
stengdamiesi nesimaišyti po kojomis nei kapitonui, nei įgulai. 

Praėjusi audra jaudino, svaigino, buvo panašesnė į trumpą liūtį, kuriai 
praslinkus jie pasijuto apsivalę ir atsigaivinę. O ši, rodės, bus visiškai kito- 
kia nei pirmoji. Ir kapitonas tai jautė. Jis pakeitė kursą ir, mėgindamas pasi- 
traukti audrai iš kelio, pasuko laivą į šiaurės rytus. 

Tačiau jo pastangos nuėjo perniek. Audra tvenkėsi pernelyg sparčiai. 
Jūra aplink jų laivą ėmė banguoti. Pakilo stiprus vėjas. „Dvokiantis tarnas“ 
kilo ir leidosi, atsiritusios bangos duždamos trankė jo korpusą. Jiems už nu- 
garos dangų varstė žaibai - akinančios, skaisčiai raudonos gijos, mirguliuo- 
jančios virš jūros ir besipinančios į šviesos voratinklį. Netrukus nudundėjo 
griaustinis. 

— Laikas slėptis. 

Tirionas paėmė Penę už rankos ir nusivedė į triumą. 

Gražuolę ir Triuškių jiedu rado paklaikusius iš baimės. Šuo skalijo kaip 
užduotas. Vos tik jiedu peržengė slenkstį, šuo Tirioną pargriovė. Kiaulė 
lakstė po kajutę ir visur šaikiojo. Tirionas kiek galėdamas stropiau surinko 

mėšlą ir išvalė grindis, o Penė stengėsi nuraminti gyvūnus. Paskui jie pririšo 
arba saugiai padėjo daiktus, kurie dar buvo nepritvirtinti. 

— Man baisu, - prisipažino Penė. 

Kajutė ėmė svyruoti, suptis ir, bangoms trankant laivo korpusą, pakryp- 
davo tai į-vieną, tai į kitą pusę. 

Nuskęsti - dar ne pati baisiausia mirtis. Tuo turėjo progą įsitikinti ir tavo 
brolis, ir mano lordas tėvas. Ir Šaja, ta kekšė ir melagė. Nes aukso rankos visa- 
da šaltos, o moters rankos šiltos. 

— Mums praverstų koks nors žaidimas, - pasiūlė Tirionas. - Lošdami 
negalvotume apie audrą. 

— Tik ne kivasas, - iš karto kaip kirviu nukirto Penė. 

— Ne kivasas, - sutiko Tirionas ir pajuto kylant kajutės grindis. Jei būtų 
sėdę lošti kivaso, figūros būtų nusiritusios nuo stalo kiaulei ir šuniui ant 
galvos ir išsibarsčiusios po visą kajutę. - Ar vaikystėje yra tekę žaisti „Paimk 
mano pilį ? 

— Ne. Gal galėtum išmokyti? 

Ar galėtų? Tirionas padvejojo. Kvailys neūžauga. Aišku, kad ji nieka- 
da nežaidė žaidimo „Paimk mano pilį“. Juk niekada neturėjo pilies. „Paimk 
mano pilį buvo kilmingųjų vaikų žaidimas, norint išmokyti mažuosius 
gerų manierų, supažindinti su heraldika ir šiek tiek papasakoti apie jų lordo 
tėvo draugus bei priešus. 

- Ašne... - tarstelėjo jis ir per pusę žodžio nutilo. Staiga denis vėl aukštai 
iškilo ir jiedu, praradę pusiausvyrą, puolė vienas kitam į glėbį. Penė išgąs- 
tingai klyktelėjo. - Šis žaidimas netiks, - pro sukąstus dantis iškošė Tirio- 
nas. - Atleisk. Nežinau, koks žaidimas... 

— Aš Žinau. 

Penė jį pabučiavo. 

Tai buvo nevikrus, skubotas, nemokšiškas bučinys. Tirionas nieko pa- 
našaus nesitikėjo. Kilstelėjęs rankas, jis suspaudė Penei pečius norėdamas 
ją atstumti. Bet, užuot taip ir padaręs, sudvejojo, o tada prisitraukė merginą 
ir tvirtai apglėbė. Jos lūpos buvo sausos, stangrios ir sučiauptos stipriau nei 
virvele užrauktas šykštuolio pinigų kapšas. Menka paguoda, dingtelėjo Ti- 
rionui. Jis visai nenorėjo bučiuotis. Penė jam patiko, gailėjo jos ir savotiškai 
ja žavėjosi, bet... tikrai jos negeidė. Kita vertus, nenorėjo ir skaudinti, juolab 
kad dievai ir jo mieloji sesuo pasirūpino, jog mergina ir taip prisikentėtų. 
Tad, švelniai spausdamas jai pečius, leidosi bučiuojamas. Bet lūpų nepravė- 
rė. Jiems taip bestovint, bangų blaškomas laivas vis kilo ir leidosi. 

Pagaliau Penė žingtelėjo atatupsta. Jos akyse Tirionas matė savo atspin- 
dį. Gražios akys, pagalvojo, bet regėjo ir visa kita. Daug baimės, šiek tiek vil- 
ties ir... nė lašelio aistros. Ji manęs negeidžia, o aš negeidžiu jos. 

Kai Penė nuleido galvą, jis, pirštais suėmęs smakrą, vėl ją pakėlė. 

— Šio žaidimo žaisti negalime, miledi. 

Vėl nudundėjo griaustinis, šį kartą - jiems virš galvų. 

— Aš tikrai nenorėjau... Dar niekada nesu bučiavusi vaikino, bet... Tik 
pagalvojau... O jei nuskęsime man taip ir... nesužinojus... 

— Buvo malonu, - pamelavo Tirionas, - bet aš vedęs. Ji buvo su manimi 
per puotą, gal prisimeni. Ledi Sansa. 

- Ji - tavo žmona? Ji... ji tikra gražuolė... 

Ir apsimetėlė. Sansa, Šaja - visos jos, moterys, tokios... Vienintelė Tiša 
mane tikrai mylėjo. 

- Žavinga mergina, - linktelėjo Tirionas ir pridūrė: - Mūsų santuoką 
paliudijo ir dievai, ir žmonės. Gali būti, kad Sansą praradau, bet, kol nesu 
tuo visiškai tikras, privalau likti jai ištikimas. 

- Suprantu. 

Penė nuo jo nusigręžė. 

Mano tobula moteris, niūriai pagalvojo Tirionas. Tokia jauna, kad dar 
tiki šiuo akivaizdžiu melu. 

Laivo korpusas girgždėjo, denis tai kilo, tai leidosi, o Gražuolė iš baimės 
žviegė. Penė keturpėsčia nuropojo į kitą kajutės kraštą, apglėbė kiaulei galvą 
ir ėmė tyliai šnekėti norėdama ją nuraminti. Žiūrint į jas sunku buvo pasa- 
kyti, kuri kurią guodžia. Vaizdas buvo toks absurdiškas, kad galėjai skaniai 
pasijuokti, tačiau Tirionui buvo sunku net šyptelėti. Ši mergina nusipelno 
geresnio guodėjo už kiaulę, pagalvojo jis. Visi mes, ir dideli, ir maži, nusi- 
pelnome nuoširdaus bučinio ir lašelio gerumo. Tirionas apsižvalgė, dairy- 
damasis savo vyno taurės, bet, kai ją pamatė, visas romas buvo išsilaistęs. 
Nuskęsti - mirtis ne iš maloniyjų, niūriai tarė sau jis, bet skęsti liūdnam ir 
blaiviam - pernelyg žiauru. 

Ir vis dėlto jie nenuskendo, nors... buvo akimirkų, kai galimybė gražiai ir 
ramiai nuskęsti atrodė savotiškai patraukli. Audra siautė visą dieną, iki pat 
vėlyvo vakaro. Aplink kaukė drėgni vėjai, o bangos kilo nelyginant nusken- 
dusių milžinų kumščiai, grasinantys sutrupinti jų laivo denius. Vėliau jiedu 
sužinojo, kad viršuje bangos nuo denio nuplovė ir į jūrą nubloškė kapitono 
padėjėją ir du jūreivius, katiliukas su verdančiais taukais tėškėsi kokui į vei- 
dą ir išplikino akis, o užpakaliniame denyje stovėjusį kapitoną audra taip 
smarkiai bloškė ant vidurinio denio, kad krisdamas jis susilaužė abi kojas. 
Triumo kajutėje tūnantis Triuškius kaukė, lojo, dantimis graibšnojo Penę, o 
Gražuolė vėl ėmė šaikioti ir ankštą drėgną kajutę vėl pavertė kiaulide. Per 
visą šią sumaištį Tirionas išsilaikė nevėmęs, - tikriausiai dėl to, kad nebuvo 
prisiplempęs vyno. Penei ne taip pasisekė, bet Tirionas vis tiek laikė ją, lu- 
pančią ožius, o visas laivo korpusas tuo metu grėsmingai girgždėjo, dejavo 
ir priminė tuoj sprogsiančią statinę. 

Apie vidurnaktį vėjas pagaliau aptyko ir jūra nurimo tiek, kad Tirionas 
nusprendė užlipti į denį pasižvalgyti. Bet tai, ką ten pamatė, jo toli gražu ne- 
nuramino. Burinis laivas dreifavo drakonų stiklo jūroje po apverstu žvaigž- 

dėtu dubeniu, o aplink tebešėlo audra. Rytuose, vakaruose, šiaurėje, pietuo- 
se - visur, kur tik krypo jo akys, debesys dunksojo nelyginant aukšti kalnai, 
kurių stačius šlaitus ir didžiulių uolų atbrailas kartkartėmis nutvieksdavo 
melsvas ar rausvas žaibas. Nelijo, bet denio lentos buvo šlapios ir slidžios. 

Apačioje Tirionas išgirdo kažką šaukiant, jo ausis pasiekė spigus, baimės 
persmelktas balsas. Girdėjo jis ir Mokvoro dudenimą. Raudonasis žynys 
stovėjo priekiniame denyje, atsisukęs prieš vėją, iškėlęs virš galvos lazdą, ir 
dusliai bėrė maldos žodžius. Laivo viduryje keliolika jūreivių ir du liepsno- 
jantys pirštai plūkėsi su susiraizgiusiomis virvėmis ir permirkusia drobe, 
bet Tirionui buvo sunku suprasti, ar jie mėgina pakelti burę, ar ją suvynioti. 
Kad ir ką jie darė, neūžaugai tai atrodė be reikalo. Ir jis neklydo. 

Vėjas grįžo nelyginant pašnibždomis ištartas grasinimas: šaltas ir drė- 
gnas, brūkštelėjo jam per skruostą, plakdamas šlapią burę, sūkuriuodamas 
ir plaikstydamas skaisčiai raudono Mokvoro drabužio skvernus. Tirionas 
instinktyviai stvėrėsi už artimiausio laivo borto, ir pačiu laiku. Vos per porą 
akimirkų švelnus vėjelis vėl virto stūgaujančiu viesulu. Mokvoras kažką 
šūktelėjo, iš drakono nasrų ant jo lazdos galo šoktelėjo žali liepsnų liežuviai 
ir pradingo tamsoje. Tada prapliupo juodas ir akinantis lietus, o priekinį ir 
užpakalinį laivo denį užpylė didžiulės bangos. Virš galvos nuplasnojo kaž- 
kas milžiniška, ir Tirionas, kaip tik laiku spėjęs žvilgtelėti aukštyn, pamatė 
kylant burę, o kartu su ja - ir du virvių įsikibusius ir ore tabaluojančius vy- 
rus. O tada išgirdo triokštelėjimą. Po perkūnais, dar spėjo pagalvoti, turbūt 
lūžta stiebas... 

Tirionas užčiuopė virvę, trūktelėjo ir, jos laikydamasis, šiaip taip ėmė 
gautis prie angos, mat tikėjosi grįžti į triumą ir pasislėpti nuo audros, bet 
vienas galingas vėjo gūsis išvertė jį iš kojų, o kitas trenkė į laivo borto turė- 
klus, kurių Tirionas ir nusitvėrė. Lietus čaižė jam veidą ir jį spangino. Bur- 
noje vėl prisikaupė kraujo. Jam po kojomis tarsi besistanginantis vyras už- 
kietėjusiais viduriais girgždėjo ir dejavo laivas. 

Ir tada nulūžo laivo stiebas. 

Tirionas to nematė, tik išgirdo. Kažkas vėl girgžtelėjo, triokštelėjo lūžtan- 
tis medis ir staiga ore pažiro daugybė medžio nuoskilų ir atplaišų. Viena iš 
jų praskriejo vos per colį Tirionui nuo akies, kita pataikė į kaklą, trečia, per- 
rėžusi bato aulą ir kelnių audinį, perėjo kiaurai blauzdą. Jis ėmė rėkti. Bet 
vis tiek laikėsi už turėklų, nusitvėręs jų su tokia jėga, kokios nė nenumanė 
turintis. Našlė sakė, kad šis laivas niekada nepasieks savo kelionės tikslo, vėl 
prisiminė Tirionas. Ir nusijuokė, - garsiai, tarsi beprotis, - nors virš galvos 
dundėjo griaustinis, o aplink girgždėjo medis ir į laivo bortą dužo šėlstan- 
čios bangos. 

Kai audra nurimo ir gyvi likę keleiviai bei įgulos nariai, tarsi po lietaus 
į žemės paviršių lendantys sliekai, iš triumo išropojo ant denio, „Selesoris 
Kvoreinas“ buvo virtęs pasigailėtina gelda: plūduriavo gerokai pagrimzdęs, 

beveik dešimt laipsnių pasvirusiu kairiuoju bortu, bent pusšimtyje vietų 
įskilusiu korpusu, jūros vandens apsemtu triumu ir į šipulius sutrupintu 
stiebu, kurio likęs stirksoti galas buvo ne aukštesnis už neūžaugą. Kliuvo 
net laivo priekį puošiančiai statulai; jai buvo nuplėšta viena ranka, o kartu 
su ja prapuolę ir visi pergamento ritinėliai. Žuvo devyni vyrai, tarp jų - ka- 
pitono padėjėjas, du liepsnojantys pirštai ir pats Mokvoras. 

Ar Beneras tai matė savo liepsnose? - supratęs, kad stuomeningasis rau- 
donasis žynys nuskendo, pagalvojo Tirionas. O Mokvoras? 

- Pranašystė - kaip muštruoti nebaigtas mulas, - pasiskundė jis Džorai 
Mormontui. - Rodos, ji galėtų būti naudinga, bet, kai tik imi ja tikėti, gau- 
ni spyrį į galvą. Ta prakeikta našlė žinojo, kad šis laivas niekada nepasieks 
kelionės tikslo, ir mus įspėjo pasakiusi, girdi, Beneras tai matė savo laužo 
liepsnose, tik aš pamaniau, kad... Ak, dabar jau nesvarbu. - Jis vyptelėjo. - 
O iš tiesų tai reiškė, jog kažkokia pašėlusiai galinga audra mūsų laivo stie- 
bą pavers prakurais, kad būtume pasmerkti be tikslo plūduriuoti Sielvarto 
įlankoje tol, kol baigsis maistas ir imsime valgyti vieni kitus. Kaip manai, ką 
jie sudoros pirmą: kiaulę ar... mane? 

— Manyčiau tą, kuris labiau triukšmauja. 

Kapitonas mirė pirmą dieną po praūžusios audros, o laivo kokas iškentė 
dar tris naktis. Įgulos vyrai kaip įmanydami stengėsi, jog tai, kas dar liko iš 
laivo, nenuskęstų. Vadovavimą perėmęs kitas kapitono padėjėjas tvirtino, 
kad jie atsidūrę netoli pietinių Kedrų salos pakrančių. Bet kai nuleido valtis, 
turinčias tempti laivą į artimiausią krantą, viena iš karto nuskendo, o kiton 
susėdę vyrai nukirto virves ir, palikę laivą ir visus savo bendrakeleivius liki- 
mo valiai, užgulė irklus ir nuplaukė į šiaurę. 

— Vergai... - neslėpdamas paniekos, tarė Džora Mormontas. 

Stuomeningasis riteris gyrėsi audrą tiesiog pramiegojęs. Tirionas tuo 
abejojo, bet nusprendė geriau patylėti. Pamanė, kad vieną gražią dieną 
galbūt norės kam nors įkasti į koją, o tam prireiks dantų. Jųdviejų konflik- 
tą Mormontas, rodės, pamiršo ir Tirionas susiprato apsimesti, kad nieko 
neįvyko. 

Jie plūduriavo jūroje dar devyniolika dienų, o maisto ir vandens atsar- 
gos palengva seko. Be to, negailestingai svilino saulė. Penė kartu su šunimi 
ir kiaule glaudėsi savo kajutėje, Tirionas, susitvarstęs blauzdą ir šlubčioda- 
mas, nešiojo jai valgį, o naktį uostinėjo savo žaizdą. Kai neturėdavo ką veik- 
ti, dar badydavo sau kojų ir rankų pirštus. Seras Džora kasdien ir taip uoliai 
galando kalaviją, kad jo ašmenys net žibėjo. Saulei nusileidus trys gyvi likę 
liepsnojantys pirštai užkurdavo laužą, bet įgulos maldai vadovavo užsivilkę 
puošnius šarvus ir po ranka pasidėję ietis. Ir nė vienas jūreivis daugiau ne- 
mėgino glostyti neūžaugoms viršugalvio. 

- Gal vėl suvaidinti dvikovą ir juos pralinksminti? - vieną vakarą pasiū- 
lė Penė. 

- Geriau ne, - tarė Tirionas. - Tas spektaklis jiems tik primintų, jog turi- 
me gražią, įmitusią kiaulę. 

Nors, tiesą sakant, Gražuolė kasdien vis labiau lyso, o iš Triuškiaus liko 
vien oda ir kaulai. 

Tą naktį Tirionas susapnavo vėl atsidūręs Karaliaus Uoste su arbaletu 
rankose. „Ten, kur kekšėms vieta“, - pasakė lordas Taivinas, bet kai Tirionas 
atleido arbaleto templę, garsiai zvimbtelėjusi strėlė susmigo į pilvą Penei. 

Jį pažadino šūksniai. 

Denis vėl suposi ir kelias akimirkas jis nieko nesusigaudė ir pamanė vėl 
esantis „Droviojoje mergelėje“. Bet paskui į nosį dūrė kiaulės mėšlo smarvė 
ir Tirionas atitoko. Roinas jau buvo jam už nugaros, kitame pasaulio krašte; 
ten pat liko ir anos kelionės džiaugsmai. Jis prisiminė, kaip žaviai po rytinių 
maudynių atrodydavo Lemorė, kaip ant jos kūno spindėdavo vandens laše- 
liai, bet šiame laive vienintelė nekalta mergelė buvo jo vargšė Penė - kreiva- 
kojė neūžauga mergina. 

Ir vis dėlto kažkas čia buvo ne taip. Tirionas žiovaudamas išlipo iš ha- 
mako ir apsidairė ieškodamas batų. Nors tai buvo beprotybė, jis žvalgėsi ir 
arbaleto, tik jo, žinoma, čia neturėjo. Gaila, susimąstęs tarė sau jis, jei didieji 
žmonės ateitų manęs suryti, tas ginklas galėtų labai praversti. Apsiavęs ba- 
tus, Tirionas užlipo ant denio pasižiūrėti, kas ir kodėl tenai rėkauja. Šį kartą 
Penė jį aplenkė ir stovėjo iš nuostabos išpūtusi akis. 

— Burė! - šūktelėjo ji. - Tenai, tenai, ar matai? Ten burė ir jie mus pama- 
tė, tikrai pamatė! Burė... 

Šį kartą Tirionas ją pabučiavo... į abu skruostus, į kaktą ir į lūpas. Pas- 
tarasis bučinys privertė ją nurausti, nusijuokti ir vėl susidrovėti, bet... tai 
nebuvo svarbu. Prie jų artinosi kitas laivas. Tirionas matė, jog tai - didelė 
galera. Irklų skrodžiamo vandens paviršiuje liko baltas, putotas dryžis. 

- Koks čia laivas? - paklausė jis sero Džoros Mormonto. - Gal įžiūri pa- 
vadinimą? 

— Man nereikia skaityti jo pavadinimo. Esame jam pavėjui. Puikiausiai jį 
užuodžiu. - Mormontas išsitraukė kalaviją. - Tai - vergų medžiotojų laivas. 

KARALIAI IR JŲ DVARAI 


KARALIUS BERNIUKAS 


TOMENAS BARATEONAS, Pirmasis šiuo vardu, andalų, roinarų ir Pirmųjų 
Žmonių karalius, Septynių Karalysčių valdovas, aštuonerių metų berniukas, 


- jo žmona KARALIENĖ MARDŽERĖ iš Tairelių giminės, tris kartus tekė- 
jusi, du kartus likusi našle, kaltinama išdavusi karalystę, laikoma įkalinta 
Didžiojoje Beiloro septoje, 

— jos kompanionės ir pusseserės MEGA, ALA ir ELINORA TAIREL, kalti- 
namos sanguliavimu, | 

— Elinoros sužadėtinis EILINAS AMBROSAS, ginklanešys, 

- Tomeno motina SERSĖJA iš Lanisterių giminės, karalienė, paveldėjusi 
vyro titulą, Kasterlių Uolos ledi, kaltinama išdavusi karalystę, kalinama 
Didžiojoje Beiloro septoję; 

jo broliai ir seserys: 

— vyresnysis jo brolis [KARALIUS DŽOFRIS I BARATEONASĮ, nunuody- 
tas per savo vestuvės, 

— vyresnioji jo sesuo PRINCESĖ MIRSELA BARATEON, devynerių metų 
mergaitė, princo Dorano Martelio globotinė Saulės Ietyje, susižadėjusi su 
jo sūnumi Tristanu, 

- jo kačiukai, seras NAGAS, ledi ŪSUOTĖ, BUCAS; 

jo dėdės: 

- seras DŽEIMIS LANISTERIS, vadinamas KARALŽUDŽIU, karalienės 
Sersėjos brolis dvynys, karaliaus sargybos lordas vadas, 

— TIRIONAS LANISTERIS, vadinamas KIPŠU, nykštukas, apkaltintas ir pa- 
smerktas už karaliaus ir tėvo nužudymą; 

kiti jo giminaičiai: 

—jo senelis [TAIVINAS LANISTERIS], Kasterlių Uolos lordas, Vakarų ser- 
gėtojas, karaliaus ranka, išvietėje nužudytas sūnaus Tiriono, 

- jo senelio brolis seras KEVANAS LANISTERIS, lordas Regentas ir karalys- 
tės Gynėjas, vedęs Dorną Svift; 

jų vaikai: 

- seras LANSELIS LANISTERIS, Karžygio Sūnų ordino riteris, 

— [VILEMAS], Martino brolis dvynys, nužudytas Riverane, 

— MARTINAS, Vilemo brolis dvynys, ginklanešys, 

- DŽEINĖ, trejų metukų mergaitė, 

- jo senelio sesuo DŽENA LANISTER, ištekėjusi už sero Emono Frėjaus; 

jų vaikai: 

- [seras KLEOSAS FRĖJUS], nužudytas bastūnų, 

- Kleoso sūnus TAIVINAS FRĖJUS, vadinamas TAJUMI, 

- Kleoso sūnus VILEMAS FRĖJUS, ginklanešys, 

— seras LIONELIS ERĖJUS, ledi Dženos antrasis sūnus, 

- [TIONAS FRĖJUS), ginklanešys, nužudytas Riverane, 

- VALDERIS FRĖJUS, vadinamas RAUDONUOJU VALDERILU, pažas Kas- 
terlių Uoloje, 

—jo senelio brolis [seras TAIGETAS LANISTERIS|, vedęs Darlesą Mar- 
brand; 

jų vaikai: 

— TIREKAS LANISTERIS, ginklanešys, dingęs be žinios Karaliaus Uoste per 
riaušes, kilusias dėl maisto, 

- ledi ERMESANDA HEIFORD, Tireko mažametė žmona, 

- jo senelio brolis GERIONAS LANISTERIS, dingęs jūroje, 

— DŽOJA HIL, nesantuokinė Geriono duktė; 


karaliaus Tomeno mažoji taryba: 

- seras KEVANAS LANISTERIS, lordas Regentas, 

— lordas MEISAS TAIRELIS, karaliaus ranka, 

- didysis meisteris PAISELIS, patarėjas ir gydytojas, 

- seras DŽEIMIS LANISTERIS, karaliaus sargybos lordas vadas, 

- lordas PAKSTERIS REDVAINAS, didysis admirolas ir laivyno vadas, 

— KIBURNAS, nešlovę užsitraukęs meisteris ir liūdnai pagarsėjęs burtinin- 
kas, šnabždūnų vadovas; 


buvusi karalienės Sersėjos mažoji taryba: 

- [lordas DŽAILSAS ROSBIS], lordas iždininkas, miręs nuo kosulio, 

- lordas ORTONAS MERIVETERIS, teisėjas, suėmus karalienę Sersėją 
sprukęs atgal į Longteiblą, 

— ORANAS VOTERSAS, Driftmarko pavainikis, vyriausiasis admirolas ir 
laivyno vadas, suėmus karalienę Sersėją pasprukęs į jūrą su visu karališ- 
kuoju laivynu; 


karaliaus Tomeno karaliaus sargyba: 

- seras DŽEIMIS LANISTERIS, lordas vadas, 

- seras MERINAS TRENTAS, 

- seras BOROSAS BLAUNTAS, pašalintas, bet paskui grąžintas į pareigas, 
- seras BEILONAS SVONAS, esantis Dorne su princese Mirsela, | 
- seras OSMUNDAS KETLBLEKAS, 

- seras LORAS TAIRELIS, Gėlių riteris, 

- [seras ARIS OUKHARTAS), žuvęs Dorne; 

Tomeno dvariškiai Karaliaus Uoste: 

- MĖNULIUKAS, karaliaus juokdarys, kvaišelis, 

— PEITAS, aštuonerių metų berniukas, plakamas prasikaltus karaliui Tome- 
nui, 

- ORMONDAS iš SENMIESČIO, karaliaus arfininkas ir dainius, 

- seras OSFRYDAS KETLBLEKAS, sero Osmundo ir sero Osnio brolis, 
miesto sargybos kapitonas, 

—- NOHAS DIMITIS, Bravoso Geležies banko pasiuntinys, 

- [seras GREGORIS KLIGEINAS], vadinamas JOJANČIU KALNU, miręs 
nuo užnuodytos ieties padarytos žaizdos, 

— RENIFERIS LONGVOTERSAS, vyriausiasis Raudonosios pilies požemi- 


»v-- 


nių kalėjimų prižiūrėtojas; 


įtariami karalienės Mardžerės meilužiai: 

— VOTAS, dainius, vadinantis save MĖLYNUOJU BARDU, nuo kankinimų 
išprotėjęs kalinys, 

— [ARFININKAS HAMIŠAS), nusenęs dainius, miręs kalėjime, 

— seras MARKAS MALENDORAS, Juodųjų Vandenų mūšyje praradęs bež- 
džionėlę ir pusę rankos, 

— seras TALADAS, vadinamas ILGUOJU, seras LAMBERTAS TERNBERIS, 
seras BAJARDAS NORKROSAS, seras HJU KLIFTONAS, 

—- DŽALABARAS KSO, Raudonųjų Gėlių slėnio princas, tremtinys iš Vasa- 
ros salų, 

— seras HORAS REDVAINAS, pripažintas nekaltu ir paleistas, 

- seras HOBERIS REDVAINAS, pripažintas nekaltu ir paleistas; 


pagrindinis karalienės Sersėjos kaltintojas 
- seras OSNIS KETLBLEKAS, sero Osmundo ir sero Osfrydo brolis, Tikėji- 
mo kalinys; 


Tikėjimo žmonės: 

— AUKŠTASIS SEPTONAS, Tikinčiųjų Tėvas, Septyneto balsas žemėje, se- 
nas ir paliegęs, 

— septonė UNELA, septonė MELĖ, septonė SKOLERA, karalienės prižiūrė- 
tojos ir sargybinės, 

— septonas TORBERTAS, septonas REINARDAS, septonas LUCEONAS, 
septonas OLIDORAS iš Pamaldžiausiųjų, 

- septonė EGLANTINA, septonė HELICENTA, Didžiojoje Beiloro septoje 
tarnaujančios Septynetui, 

- seras TEODANAS VELSAS, vadinamas TEODANU IŠTIKIMUOJU, pa- 
maldusis riteris, Karžygio Sūnų vadas, 

— „Žvirbliai“ - nuolankiausi, bet tvirtai tikintys žmonės; 

Karaliaus Uosto gyventojai: 

— ČATAJA, brangaus viešnamio savininkė, 
— ALAJAJA, jos duktė, 

- DENSĖ, MARĖJA, dvi iš Čatajos merginų, 
- TOBAS MOTAS, ginklų meistras; 


karūnos kraštų lordai, prisiekę Geležies sostui: 

— RENFREDAS RYKERIS, Prieblandos Slėnio lordas, 

- seras RUFAS LYKAS, tebetarnaujantis vienakojis riteris, Danforto Prie- 
blandos Slėnyje valdytojas, 

- [TANDA STOKVORT|, Stokvorto ledi, mirusi dėl lūžusio klubikaulio, 

- vyriausioji jos duktė [FALISĖ], nužudyta Kiburno juodosiose celėse, 

- [seras BALMANAS BIRČAS), ledi Falisės vyras, žuvęs per dvikovą, 

- jaunesnioji jos duktė LOLISĖ, silpnaprotė, Stokvorto ledi, 

— naujagimis jos sūnus TIRIONAS TANERIS, išprievartavimo per maištą 
vaisius, 

- jos vyras seras BRONAS IŠ JUODŲJŲ VANDENŲ,, riteriu tapęs samdo- 
mas kalavijuotis, 

— meisteris FRENKENAS, tarnaujantis Stokvorte. 


Karaliaus Tomeno vėliavoje pavaizduoti kovojantys juodas karūnuotasis Bara- 
teonų elnias aukso spalvos fone ir auksinis Lanisterių liūtas tamsiai raudoname 
fone. 


KARALIUS PRIE SIENOS 


STANIS BARATEONAS, Pirmasis šiuo vardu, antrasis lordo Stefono Barateono 
ir ledi Kasanos iš Estermontų giminės sūnus, Drakono Uolos lordas, vadinantis 
save Vesteroso karaliumi; 


su karaliumi Staniu Juodojoje pilyje: 

- ledi MELISANDRA IŠ AŠAJAUS, vadinama RAUDONĄJA MOTERIMI, 
Rhloro, Šviesos Valdovo, žynė; 

jo riteriai ir prisiekę kalavijai: 

- seras RIČARDAS HORPAS, jo dešinioji ranka, 

- seras GODRIS FARINGAS, vadinamas MILŽINŲ ŽUDIKU, 

- seras DŽASTINAS MEISIS, 

- lordas ROBINAS PISBERIS, 

- lordas HARVUDAS FELAS, 

- seras KLEITONAS SAGSAS, seras KORLISAS PENIS, karalienės žmonės 
ir ištikimi Šviesos Valdovo sekėjai, 

— seras VILJAMAS FOKSGLOUVAS, seras HAMERIS KLIFTONAS, seras 
ORMUNDAS VILDAS, seras HARIS KOBAS, riteriai, 

— jo ginklanešiai DEVANAS SIVORTAS ir BRAJENAS FARINGAS, 

— jo belaisvis MENSAS PLĖŠIKAS, Užusienio karalius, 

— naujagimis Menso Plėšiko sūnus, „tyržmogių princas“, 

- berniuko žindyvė DŽILĖ, tyržmogė, 

— Džilės naujagimis sūnus, pradėtas jos tėvo [Krasterio]; 


Rytų sargyboje prie jūros: 

— karalienė SELISA iš Florentų giminės, jo žmona, 

— princesė ŠAIRINĖ, jos duktė, vienuolikos metų mergaitė, 

— MARGAVEIDIS, kvaištelėjęs Šairinės juokdarys, 

- Selisos dėdė seras AKSELIS FLORENTAS, vadinantis save karalienės 
ranka; 

jos riteriai ir prisiekę kalavijai: 

— seras NARBERTAS GRANDISONAS, seras BENETONAS SKEILAS, se- 
ras PATRIKAS IŠ KARALIAUS KALNO, seras DORDENAS RUSTUSIS, 
seras MALEGORNAS Iš RAUDONOJO DUBURIO, seras LAMBER- 

TAS VAITVOTERIS, seras PERKINAS FOLARDAS, seras BRIUSAS 
BAKLERIS, 

- seras DAVOSAS SIVORTAS, Lietaus Miško lordas, Siaurosios jūros admi- 
rolas, karaliaus ranka, vadinamas SVOGŪNŲ RITERIU, 

—- SALADORAS SANAS iš Lyso, piratas ir samdomas jūrininkas, „Valyrietės“ 
ir karo laivų flotilės savininkas, 

— TICHAS NESTORIS, Bravoso Geležies banko pasiuntinys. 


Stanis pasirinko vėliavą, ant kurios pavaizduota liepsnojanti Šviesos Valdovo 
širdis - oranžinių liepsnų apsupta raudona širdis geltoname fone. Ant širdies 
išsiuvinėtas juodas karūnuotasis Barateonų giminės elnias. 


2 


SALŲ IR ŠIAURĖS KARALIUS 


Paiko Greidžojai kildina save iš Pilkojo karaliaus, gyvenusio Didvyrių laikais. 
Anot legendos, Pilkasis karalius pats valdė jūrą ir vedė undinę. Eigonas Dra- 
konas buvo paskutinis senosios giminės Geležies salų karalius, bet leido gele- 
žiniams atgaivinti seną paprotį ir išsirinkti valdovą iš saviškių. Jie išsirinko lor- 
dą Vikoną Greidžojų iš Paiko. Greidžojų ženklas - auksinis krakenas juodame 
fone. Jų šūkis: Mes nesėjame! 


EURONAS GREIDŽOJUS, Trečiasis šiuo vardu nuo Pilkojo karaliaus laikų, 
Geležies salų ir Šiaurės karalius, Druskos ir uolų karalius, Jūros vėjo sūnus, 
Paiko lordas žudikas, „Tylos“ kapitonas, vadinamas VARNAAKIU, 

— vyresnysis jo brolis [BEILONASĮ, Geležies salų ir Šiaurės karalius, Devin- 
tasis šiuo vardu nuo Pilkojo karaliaus laikų, nukritęs nuo pilies tilto ir už- 
simušęs, 

- ledi ELEINIS iš Harlų giminės, Beilono našlė; 

jų vaikai: 

— [RODRIKAS], žuvęs per pirmąjį Beilono sukilimą, 

— ĮMARONAS), žuvęs per pirmąjį Beilono sukilimą, 

— AŠA, jų duktė, „Juodojo vėjo“ kapitonė ir Gūdmiškio užkariautoja, ištekė- 
jusi už Eriko Geležkalio, 

- TEONAS, šiauriečių vadinamas TEONU PERBĖGĖLIU, belaisvis Dred- 
forte, 

- jaunesnysis Beilono brolis VIKTARIONAS, Geležinio laivyno lordas va- 
das, „Geležinės pergalės“ kapitonas, 

- jaunesnysis Beilono brolis EIRONAS, vadinamas ŠLAPIAGALVIU, Nu- 
skendusio Dievo žynys; 

Eurono kapitonai ir prisiekę kalavijai: 

—- TORVOLDAS RUDADANTIS, BJAURIAVEIDIS JONAS MIRAS, RO- 
DRIKAS FRIBORNAS, RAUDONASIS IRKLININKAS, KAIRIARANKIS 
LUKAS KODAS, KVELONAS ROMUSIS, HARENAS PUSPLIKIS, KE- 
METAS PAIKAS PAVAINIKIS, KVARLAS PAVERGTASIS, AKMENINĖ 
RANKA, RALFAS PIEMUO, RALFAS iš Lordsporto, 

— [KRAGORNAS), pūtęs pragaro ragą ir miręs; 

jo lordai vėliavininkai: 

- ERIKAS GELEŽKALYS, vadinamas ERIKU PRIEKALŲ LAUŽYTOJU ir 
ERIKU TEISINGUOJU, Geležies salų lordas, Paiko pilies valdytojas, senas 
vyras, kadaise garsus kapitonas ir plėšikas, vedęs Ašą Greidžoj; 

jo lordai Paike: 

- GERMUNDAS BOTLIS, Lordsporto lordas, 

- VALDONAS VINČAS, Geležinės Kalvos lordas; 

jo lordai Senajame Vike: 

—- DANSTANAS DRAMAS, Būgnas, Senojo Viko lordas, 

- NORNAS GUDBROLIS iš Šeterstouno, 

- STOUNHAUZAS; 

jo lordai Didžiajame Vike: 

—- GOROLDAS GUDBROLIS, Hamerhorno lordas, 

— TRISTONAS FARVINDAS, Ruonenos kyšulio lordas, 

- SPARAS, 

—- MELDREDAS MERLINAS, Pebltono lordas; 

jo lordai Orkmonte: 

- EILINAS ORKVUDAS iš Orkmonto, 

- lordas BEILONAS TOUNIS; 

jo lordai Soltklife: 

- lordas DONORAS SOLTKLIHFAS, 

- lordas SANDERLIS; 

jo lordai Harle: 

— RODRIKAS HARLAS, vadinamas SKAITYTOJU, Harlo, Dešimties Bokš- 
tų lordas, 

- ZIGFRYDAS HARLAS, vadinamas ZIGFRYDU SIDABRAPLAUKILU, jo 
senelio brolis, Harlų pilięs šeimininkas, 

- HOTAS HARLAS, vadinamas HOTU KUPRIUMI iš Tviskančio Bokšto, 
pusbrolis, 

- BOREMUNDAS HARLAS, vadinamas BOREMUNDU MĖLYNUOJU, 
Haridano Kalvos šeimininkas, pusbrolis; 

iš mažesnių salų ir uolų lordų: 

— GILBERTAS FARVINDAS, Vienišos Šviesos lordas; 


geležiniai, užkariautojai: 

Skydo salose: 

- ANDRIKAS RUSTUSIS, Pietų Skydo lordas, 

— NUTAS BARZDASKUTYS, Ąžuolo Skydo lordas, 

- MARONAS VOLMARKAS, Žaliojo Skydo lordas, 

—- HARASAS HARLAS, Pilkojo Skydo lordas, Pilkojo Sodo riteris; 
Keilino Griovoje: 

—- RALFAS KENINGAS, pilies valdytojas ir kariuomenės vadas, 

—- EIDRAKAS KLUSNUSIS, netekęs pusės rankos, 

- DRAGONAS KODAS, niekam nepasiduodantis; 

Toreno Kertainyje: 
- DAGMERAS, vadinamas SKELTALŪPIU, „Bangų rijiko“ kapitonas; 


„ Gūdmiškyje: 

- AŠA GREIDŽO), krakeno duktė, „Juodojo vėjo“ kapitonė, 

- jos meilužis KVARLAS MERGELĖ, kalavijuotis, 

- buvęs jos meilužis TRISTIFERIS BOTLIS, Lordsporto įpėdinis, praradęs 
savo žemes; 

- jos įgula: ROGONAS RŪDŽIABARZDIS, NIŪRAKALBIS, ROLFAS MA- 
ŽYLIS, LORENAS ILGASIS KIRVIS, RUKAS, FINGERSAS, ŠEŠIAPIRŠ- 
TIS HARLAS, ŽEMAŽIŪRIS DEILAS, ERLAS HARLAS, KROMAS, HA- 
GENAS RAGAS ir jo gražuolė rudaplaukė duktė, 

- jos pusbrolis KVENTONAS GREIDŽOJUS, 

- jos pusbrolis DRAGONAS GREIDŽOJUS, vadinamas DRAGONU GIR- 
TUOKLIU. 


KITOS 
DIDESNĖS IR MAŽESNĖS 
GIMINĖS 


A 


ARINAI 


Arinai kildina save iš Kalno ir Slėnio karalių. Jų ženklas yra baltas mėnulis ir 
sakalas mėlyno dangaus fone. Penkių Karalių kare Arinų giminė nedalyvavo. 
Arinų šūkis: Aukštai kaip garbė. 


ROBERTAS ARINAS, Lizdo lordas, Slėnio gynėjas, ligotas aštuonerių metų 
berniukas, vadinamas MIELUOJU ROBINU, 

- jo motina [ledi LISA iš Tulių giminės], lordo Jono Arino našlė, išstumta 
pro Mėnulio duris, nukritusi ir užsimušusi, 

- jo globėjas PETIRAS BEILIŠAS, vadinamas MAŽUOJU PIRŠTU, Haren- 
holo lordas, Vyriausiasis Trišakio lordas ir lordas Slėnio gynėjas, 

- ELEINA STOUN, nesantuokinė lordo Petiro duktė, trylikos metų mergi- 
na, iš tiesų - Sansa Stark, 

- seras LOTORAS BRUNAS, samdomas kalavijuotis, tarnaujantis lordui Pe- 
tirui, Lizdo sargybos kapitonas, 

— OSVELIS, žilstelėjęs riteris, tarnaujantis lordui Petirui, kartais vadinamas 
KETLBLEKU, 

- seras ŠEDRIKAS iš Šešėlių Slėnio, vadinamas PAMIŠUSIA PELE, lordui 
Petirui tarnaujantis bežemis riteris, 

- seras BAIRONAS GRAŽUSIS, seras MORGARTAS LINKSMASIS, lordui 
Petirui tarnaujantys bežemiai riteriai; 

lordo Roberto dvariškiai: 

— meisteris KOULMANAS, patarėjas, gydytojas ir mokytojas, 

— MORDAS, žiaurus kalėjimo sargas su auksiniu dantimi, 

- GRETCELĖ, MADĖ ir MELA, tarnaitės; 

jo vėliavininkai, Kalno ir Slėnio lordai: 

— JONAS ROISAS, vadinamas BRONZINIU JONU, Ranestouno lordas, 

- jo sūnus seras ANDARAS, Ranestouno įpėdinis, 

— lordas NESTORAS ROISAS, vyriausiasis Slėnio pilies valdytojas, Mėnulio 
vartų komendantas, 

- jo duktė MIRANDA, vadinama RANDA, našlė, 

— MIJA STOUN, pavainikė karaliaus Roberto I Barateono duktė, 

- LAJONELIS KORBRĖJUS, Širdies Namų lordas, 

- seras LINAS KORBRĖJUS, jo brolis, turintis garsųjį kalaviją, vadinamą 
Nelaiminga Ledi, 

- seras LUKAS KORBRĖJUS, jo jaunesnysis brolis, 

- TRISTONAS SANDERLANDAS, Trijų Seserų lordas, 

—- GODRIKAS BORELIS, Mielosios Sesers lordas, 

— ROLANDAS LONGTORPAS, Ilgosios Sesers lordas, 

—- ALESANDORAS TORENTAS, Mažosios Sesers lordas, 

— ANIJA VEINVUD, Geležinių Ąžuolų pilies ledi, 

— seras DONELIS, antrasis jos sūnus, Kruvinųjų vartų riteris, 

— VOLESAS, jauniausias jos sūnus, 

- HAROLDAS HARDINGAS, jos sergėtojas, ginklanešys, dažnai vadinamas 
HARIU PAVELDĖTOJU, 

- seras SIMONDAS TEMPLTONAS, Devynių Žvaigždžių riteris, 

- JONAS LINDERLIS, Gyvačių Miško lordas, 

- EDMUNDAS VEKSLIS, Vikendeno riteris, 

- DŽEROLDAS GRAFTONAS, Kirų miesto lordas, 

— [ĮEONAS HANTERIS], Longbouholo lordas, neseniai miręs, 

- seras GILVUDAS, vyriausias lordo Eono sūnus ir įpėdinis, vadinamas 
JAUNUOJU LORDU HANTERIU, 

- seras EUSTACHIJUS, antrasis lordo Eono sūnus, 

- seras HARLANAS, jauniausias lordo Eono sūnus; 

jaunojo lordo Hanterio namiškiai: 

— meisteris VILAMENAS, patarėjas, gydytojas, mokytojas, 

- HORTONAS REDFORTAS, Redforto lordas, tris kartus vedęs, 

— seras DŽASPERAS, seras KREITONAS, seras JONAS, jo sūnūs, 

- seras MAIKELIS, jauniausias jo sūnus, ką tik tapęs riteriu, vedęs Isilą Rois 
iš Ranestouno, 

—- BENEDARAS BELMORAS, Strongsongo lordas; 


Mėnulio kalnuose įsikūrusių genčių vadai: 

- ŠIAGA, DOLFO SŪNUS iš AKMENINIŲ VARNŲ, dabar vadovaujantis 
gaujai Karaliaus miške, 

- TIMETAS, TIMETO SŪNUS iš APDEGĖLIŲ, 

- ČELA, ČEIKO DUKTĖ iš JUODA AUSIŲ, 

- KRONAS, KELORO SŪNUS iš MĖNULIO BROLIŲ. 


BARATEONAI 


Jauniausios iš didžiųjų giminių, Barateonų giminės ištakos siekia Užkariavimo 
laikus. Sklido gandai, kad jos pradininkas, Orisas Barateonas, buvo nesantuo- 
kinis Eigono Užkariautojo brolis. Jis nugalėjo ir nužudė Argilaką Išpuikėlį, pa- 
skutinį Audros karalių. Eigonas atsidėkodamas padovanojo jam Argilako pilį, 
žemes ir atidavė dukterį. Orisas vedė tą merginą ir perėmė jos giminės vėliavą, 
ženklus ir šūkį. 

283-iais metais po Eigono Užkariavimo, Robertas iš Barateonų giminės, Vėtrų 
Gūžtos lordas, nuvertė karalių Pamišėlį, Eirį II Targarieną, ir užėmė Geležinį sostą. 
Teisę į sostą jis paveldėjo iš savo senelės, karaliaus Eigono V Targarieno dukters, 
tačiau Robertas labiau mėgdavo sakyti, kad teisę į sostą jam užtikrino karo kūjis. 


[ROBERTAS BARATEONAS), Pirmasis šiuo vardu, andalų, roinarų, Pirmų- 
jų Žmonių karalius, Septynių Karalysčių valdovas ir Karalystės sergėtojas, 
žuvęs šerno medžioklėje, 

- jo žmona karalienė SERSĖJA iš Lanisterių giminės; 

jų vaikai: 

- [karalius DŽOFRIS BARATEONASĮ, Pirmasis šiuo vardu, nužudytas per 
jo paties vestuvių puotą, 

- princesė MIRSELA, princo Dorano Martelio globotinė Saulės Ietyje, susi- 
žadėjusi su princu Tristanu Marteliu, 

— karalius TOMENAS BARATEONAS, Pirmasis šiuo vardu; 

karaliaus Roberto broliai: 

— STANIS BARATEONAS, Drakono Uolos lordas, maištininkas, pretenden- 
tas į Geležinį sostą, 

— jo duktė ŠAIRINĖ, vienuolikos metų mergaitė, 

— [RENLIS BARATEONAS)|, Vėtrų Gūžtos lordas, maištininkas, pretenden- 
tas į Geležinį sostą, nužudytas tarp savo karių; 

karaliaus Roberto nesantuokiniai vaikai: 

— MIJA STOUN, devyniolikos metų mergina, tarnaujanti pas Mėnulio vartų 
lordą Nestorą Roisą, 

— GENDRIS, bastūnas upių kraštuose, nieko nežinantis apie savo kilmę, 

—- EDRIKAS STORMAS, jo pripažintas nesantuokinis sūnus, sugyventas su 
ledi Delena iš Florentų giminės, besislapstantis Lyse; 

Edriko sargyba ir gynėjai: 

— seras DŽERALDAS GOUVERIS, LUISAS, vadinamas ŽUVŲ PAR- 
DAVĖJU, seras TRISTONAS Iš RANTYTOSIOS KALVOS, OMERAS 
BLEKBERIS, 

- [BARA|, jo nesantuokinė duktė, pradėta su kekše Karaliaus Uoste, nužu- 
dyta Sersėjai paliepus; 

kiti giminaičiai: 

- jo senelio brolis seras ELDONAS ESTERMONTAS, Grynstouno lordas, 

- jo pusbrolis seras EIMONAS ESTERMONTAS, Eldono sūnus, 

— jo pusbrolis seras EILINAS ESTERMONTAS, Eimono sūnus, 

- jo pusbrolis seras LOMAS ESTERMONTAS, Eldono sūnus, 

- jo pusbrolis seras ENDRIUS ESTERMONTAS, Lomo sūnus; 


Vėtrų Gūžtai prisiekę vėliavininkai, audrų lordai: 

— DAVOSAS SIVORTAS, Lietaus Miško lordas, Siaurosios jūros admirolas ir 
karaliaus Stanio ranka, 

- jo Žmona MARIJA, dailidės duktė, 

—jų sūnūs [DEILAS, ALARDAS, MATOSAS, MERIKAS|, žuvę Juodųjų 
Vandenų mūšyje, 

- jų sūnus DEVANAS, karaliaus Stanio ginklanešys, 

- jų sūnūs STANIS ir STEFONAS, 

- seras DŽILBERTAS FARINGAS, Vėtrų Gūžtos valdytojas, 

— jo sūnus BRAJENAS, karaliaus Stanio ginklanešys, 

- jo pusbrolis seras GODRIS FARINGAS, vadinamas MILŽINŲ ŽUDIKU, 

- ELVUDAS MIDOUSAS, Grasfildo pilies lordas, Vėtrų Gūžtos senešalas, 

- SELVINAS TARTAS, vadinamas VAKARE ŽVAIGŽDE, Tarto lordas, 

-jo duktė BRIENĖ, TARTO MERGELĖ, dar vadinama GRAŽUOLE 
BRIENE, 

- jos ginklanešys PODRIKAS PEINAS, dešimties metų vaikinukas, 

— seras RONETAS KONINGTONAS, vadinamas RAUDONUOJU RONE- 
TU, Grifų Kalno riteris, 

- jaunesnieji jo brolis ir sesuo REIMUNDAS ir EILINA, 

- nesantuokinis jo sūnus RONALDAS STORMAS, 

- jo pusbrolis JONAS KONINGTONAS, kadaise buvęs Vėtrų Gūžtos lordu 
ir karaliaus ranka, Eirio II Targarieno ištremtas, laikomas nužudytu arba 
nuskendusiu, 

— LESTERIS MORIGENAS, Varnų Lizdo lordas, 

- jo brolis ir įpėdinis seras RIČARDAS MORIGENAS, 

- jo brolis [seras GAJARDAS MORIGENAS, vadintas GAJARDU ŽALIUO- 
JU], žuvęs per Juodųjų Vandenų mūšį, 

— ARSTANAS SELMIS, Harvestholo lordas, 

- jo senelio brolis seras BARISTANAS SELMIS, 

—- KASPERAS VILDAS, Lietaus Dvaro lordas, 

- jo dėdė seras ORMUNDAS VILDAS, nusenęs riteris, 

—- HARVUDAS FELAS, Felvudo lordas, 

- HJU GRANDISONAS, vadinamas ŽILABARZDŽIU, Grandvju lordas, 

- SEBASTIONAS EROLAS, Heistekholo lordas, 

- KLIFORDAS SVONAS, Stounhelmo lordas, 

- BERIKAS DONDARIONAS, Juodųjų Vandenų lordas, vadinamas LOR- 
DU ŽAIBU, bastūnas upių kraštuose, daug kartų žudytas ir jau laikomas 
mirusių, 

- ĮBRAISAS KARONAS)], Naitsongo lordas, nužudytas sero Filipo Futo Juo- 
dųjų Vandenų mūšyje, 

- seras FILIPAS FUTAS, vienaakis riteris, Naitsongo lordas, 

- jo nekilmingas netikras brolis seras ROLANDAS STORMAS, vadinamas 
NAITSONGO PAVAINIKILU, pretenduojantis tapti Naitsongo lordu, 

- ROBINAS PISBERIS, Podingfildo lordas, 

— MERĖ MERTINS, Ūkanų Miško ledi, 

—- RALFAS BAKLERIS, Bronzinių vartų lordas, 

- jo pusbrolis seras BRIUSAS BAKLERIS. 


Barateonų ženklas yra juodas karūnuotasis elnias aukso spalvos fone. Jų šūkis: 
Mūsų yra galybė! 


FRĖJAI 


Frėjai yra Tulių giminės vėliavininkai, bet praeityje ne visada šią pareigą uo- 
liai vykdydavo. Besibaigiant Penkių Karalių karui, Robas Starkas sudarė sąjungą 
su lordu Valderiu pažadėjęs vesti vieną iš jo dukterų arba anūkių. Kai, sulaužęs 
duotą žodį, jis vedė ledi Džeinę Vesterling, Frėjai susimokė su Ruzu Boltonu ir 
nužudė Jaunąjį Vilką bei jo šalininkus per puotą, kuri žinoma Kruvinųjų vestu- 
vių pavadinimu. 


VALDERIS FRĖJUS, Perkėlos lordas; 

vaikai su pirmąja žmona [ledi PERA iš Roisų giminės): 

- [seras STEVRONAS), miręs po Okskroso mūšio, 

- seras EMONAS FRĖJUS, antrasis jo sūnus, 

- seras EINIS FRĖJUS, vadovaujantis Frėjų kariuomenei šiaurėje, 

- Einio sūnus EIGONAS KRAUJAGIMIS, bastūnas, 

- Einio sūnus REIGARAS, pasiuntinys Baltajame Uoste; 

vaikai su antrąja žmona [ledi SIRENA iš Svonų giminės]: 

- seras DŽEREDAS FRĖJUS, pasiuntinys Baltajame Uoste, 

- septonas LUSEONAS, penktasis jo sūnus; 

vaikai su trečiąja žmona [ledi AMARĖJA iš Kreikholų giminės]: 

- seras HOSTINAS FRĖJUS, puikios reputacijos riteris, 

— LITĖNĖ, antroji jo duktė, ištekėjusi už lordo Liucijaus Vipreno, 

- SIMONDAS FRĖJUS, septintasis jo sūnus, monetų skaičiuotojas ir pa- 
siuntinys Baltajame Uoste, 

- seras DANVELIS FRĖJUS, aštuntasis jo sūnus, 

— [ĮMERETAS), devintasis jo sūnus, pakartas Oldstoune, 

— Mereto duktė VALDA, vadinama VALDA STORĄJA, ištekėjusi už Ruzo 
Boltono, Dredforto lordo, 

- Mereto sūnus VALDERIS, vadinamas MAŽUOJU VALDERIU, aštuonerių 
metų berniukas, Ramsėjaus Boltono ginklanešys, 

- [seras DŽEREMIS FRĖJUS|, dešimtasis jo sūnus, nuskendęs, 

- seras REIMUNDAS FRĖJUS, jo vienuoliktasis sūnus; 

vaikai su ketvirtąja žmona [ledi ALISA iš Blekvudų giminės): 

- LOTARAS FRĖJUS, dvyliktasis jo sūnus, vadinamas LOTARU ŠLU- 
BUOJU, 

- seras DŽEMOSAS FRĖJUS, tryliktasis jo sūnus, 

— Džemoso sūnus VALDERIS, vadinamas VALDERIU DIDŽIUOJU, aštuo- 
nerių metų berniukas, Ramsėjaus Boltono ginklanešys, 

- seras VALENAS FRĖJUS, keturioliktasis jo sūnus, 

— MORIJA, trečioji jo duktė, ištekėjusi už sero Flemento Brakso, 

— TYTA, ketvirtoji jo duktė, vadinama SENMERGE TYTA; 

su penktąja žmona, [ledi SARIJA iš Ventų giminės], vaikų neturėjo; 

vaikai su šeštąja žmona [ledi BETANE iš Rosbių giminės): 

— seras PERVINAS FRĖJUS, penkioliktasis jo sūnus, 

— [seras BENFRIS FRĖJUS), šešioliktasis jo sūnus, sužeistas per Kruvinąsias 
vestuves ir nuo tos žaizdos miręs, 

— meisteris VILAMENAS, septynioliktasis jo sūnus, tarnaujantis 
Longbouhole, 

— OLIVERIS, aštuonioliktasis jo sūnus, buvęs Robo Starko ginklanešys, 

— ROSLINA, jo penktoji duktė, ištekėjusi už lordo Edmuro Tulio per Kruvi- 
nąsias vestuves, besilaukianti jo kūdikio; 

vaikai su septintąja žmona [ledi ANARA iš Faringų giminės]: 

— ARVINA, šeštoji jo duktė, keturiolikos metų mergina, 

— VENDELIS, devynioliktasis jo sūnus, tarnaujantis pažu Sigarde, 

—- KOLMARAS, dvidešimtasis jo sūnus, vienuolikos metų, pažadėtas Tikė- 
jimui, 

- VALTIRAS, vadinamas TIRU, dvidešimt pirmasis jo sūnus, dešimties 
metų, 

—- ELMARAS, jauniausias jo sūnus, devynerių metų berniukas, trumpai 
buvo susižadėjęs su Arija Stark, 

— ŠIRĖJA, septintoji jo duktė ir jauniausias vaikas, septynerių metų mergaitė; 

aštuntoji jo žmona, ledi DŽOJESA iš Erenfordų giminės, dabar laukiasi; 

nesantuokiniai, įvairių moterų pagimdyti lordo Valderio vaikai: 

— VALDERIS RIVERSAS, vadinamas VALDERIU PAVAINIKIU, 

— meisteris MELVIS, tarnaujantis Rosbyje, 

— DŽEINĖ RIVERS, MARTINAS RIVERSAS, RIGERIS RIVERSAS, RO- 
NELIS RIVERSAS, MELARA RIVERS ir kiti. 


LANISTERIAI 


Lanisteriai iš Kasterlių Uolos tebelieka pagrindiniai karaliaus Tomeno, preten- 
duojančio užimti Geležinį sostą, rėmėjai. Jie didžiuojasi kilę iš Lano Gudruo- 
lio, legendinio Didvyrių amžiaus sukčiaus. Dėl Kasterlių Uoloje ir Auksiniame 
Dantyje turimo aukso jie yra turtingiausia iš didžiųjų giminių. Lanisterių žen- 
klas - auksinis liūtas tamsiai raudoname fone. Jų šūkis: Taip staugia liūtas! 


[TAIVINAS LANISTERIS], Kasterlių Uolos lordas, Lanisporto skydas, Va- 
karų sergėtojas ir karaliaus ranka, išvietėje nužudytas savo neūžaugos sū- 
naus; 

lordo Taivino vaikai: 

- SERSĖJA, Džeimio dvynė sesuo, karaliaus Roberto I Barateono našlė, įka- 
linta Didžiojoje Beiloro septoje, 

- seras DŽEIMIS, Sersėjos brolis dvynys, vadinamas KARALŽUDŽILU, ka- 
raliaus sargybos lordas vadas; 

- Džeimio ginklanešiai: DŽOSMINAS PEKLDONAS, GARETAS PEI- 
DŽAS, LU PAIPERIS, 

- seras ILINAS PEINAS, riteris nupjautu liežuviu, karaliaus budelis, 

- seras RONETAS KONINGTONAS, vadinamas RAUDONUOJU RONE- 
TU, Grifų Kalno riteris, išsiųstas į Mergelių Duburį lydėti belaisvio, 

— seras ADAMAS MARBRANDAS, seras FLEMENTAS BRAKSAS, seras 
EILINAS STAKSPERIS, seras STEFONAS SVIFTAS, seras HAMFRIS 
SVIFTAS, seras LAILAS KREIKHOLAS, vadinamas STIPRUOLIU ŠER- 
NU, seras JONAS BETLĖJUS, vadinamas BEBARZDŽIU, - riteriai, kartu 
su seru Džeimiu tarnaujantys kariuomenėje prie Riverano, 

- TIRIONAS, vadinamas KIPŠU, neūžauga, tėvo žudikas, apkaltintas ir ka- 
raliaus Džofrio nunuodijimu, pabėgęs į tremtį anapus Siaurosios jūros; 


tarnai Kasterlių Uoloje: 

— meisteris KREILENAS, gydytojas, mokytojas ir patarėjas, 
- VILARAS, sargybos kapitonas, 

— seras BENEDIKTAS BRUMAS, kovų meistras, 

—- BALTADANTIS VATAS, dainius; 


PRIEDAS 565 


lordo Taivino broliai, seserys ir jų atžalos: 

- seras KEVANAS LANISTERIS, vedęs Dorną iš Sviftų giminės, 

- ledi DŽENA, ištekėjusi už sero Emono Frėjaus, dabar Riverano lordo, 

- vyriausias Dženos sūnus [KLEOSAS FRĖJUS), vedęs Džeinę iš Darių gi- 
minės, nužudytas bastūnų, 

- Kleoso vyriausias sūnus seras TAIVINAS FRĖJUS, vadinamas TAJUMI, 
dabar Riverano įpėdinis, 

- antrasis Kleoso sūnus VILEMAS FRĖJUS, ginklanešys, 

- jaunesnieji Dženos sūnūs, seras LIONELIS FRĖJUS, [TIONAS FRĖJUS), 
VALDERIS FRĖJUS, vadinamas VALDERIU RAUDONUOJU, 

- [seras TAIGETAS LANISTERIS]Į, miręs nuo raupų, 

— TIREKAS, Taigeto sūnus, dingęs be žinios ir laikomas žuvusiu, 

- ledi ERMESANDA HEIFORD, Tireko mažametė žmona, 

— [GERIONAS LANISTERIS], dingęs jūroje, 

— DŽOJA HIL, pavainikė Geriono duktė, vienuolikos metų; 


kiti artimi lordo Taivino giminaičiai: 

— [seras STAFORDAS LANISTERIS|, pusbrolis, lordo Taivino žmonos bro- 
lis, žuvęs Okskroso mūšyje, 

— SERENA ir MYRIELĖ, Stafordo dukterys, 

— seras DAIVENAS LANISTERIS, Stafordo sūnus, 

- seras DEIMIONAS LANISTERIS, pusbrolis, vedęs ledi Šyrą Kreikhol, 

- jų sūnus seras LUSIONAS, 

— jų duktė LANA, ištekėjusi už lordo Antarijaus Džasto, 

- ledi MARGO, pusseserė, ištekėjusi už lordo Tito Pyko; 


vėliavininkai ir prisiekę kalavijai, Vakarų lordai: 

— DEIMONAS MARBRANDAS, Ašmarko lordas, 

— ROLANDAS KREIKHOLAS, Kreikholo lordas, 

— SEBASTONAS FARMANAS, Gražiosios salos lordas, 
— TITAS BRAKSAS, Hornveilo lordas, 

— KVENTINAS BEINFORTAS, Beinforto lordas, 

— seras HARIS SVIFTAS, atstojęs tėvą serui Kevanui Lanisteriui, 
— REGENARDAS ESTRENAS, Vindholo lordas, 

— GEIVENAS VESTERLINGAS, Stačiosios Uolos lordas, 
— lordas SELMONDAS STAKSPERIS, 

— TERENSAS KENINGAS, Keiso lordas, 

— lordas ANTARIJUS DŽASTAS, 

— lordas ROBINAS MORLANDAS, 

— ledi ALISANA LEFORD, 

- LUISAS LIDENAS, Giliojo Urvo lordas, 

— lordas FILIPAS PLUMAS, 

- lordas GARISONAS PRESTERIS, 

— seras LORENTAS LORČAS, žemvaldys riteris, 

- seras GARTAS GRYNFILDAS, žemvaldys riteris, 

- seras LIMONDAS VIKARIS, žemvaldys riteris, 

— seras REINARDAS RUTIGERIS, žemvaldys riteris, 

- seras MANFRYDAS JU, žemvaldys riteris, 

- seras TAIBOLTAS HETERSPUNAS, žemvaldys riteris. 


N 


MARTELIAI 


Dornas buvo paskutinis iš Septynių Karalysčių, prisiekęs ištikimybę Geleži- 
niam sostui. Nuo kitų karalysčių dorniečius skyrė ir kilmė, ir papročiai, ir 
geografija, ir istorija. Kilus Penkių Karalių karui, iš pradžių Dornas jame 
nedalyvavo. Mirselai Barateon susižadėjus su princu Tristanu, Saulės Ietis 
pasiskelbė palaikanti karalių Džofrį ir priėmė jo vėliavą. Martelių ženklas - 
auksine ietimi perverta raudona saulė. Jų šūkis: Nenusilenkę, neparklupdyti, 
nepalaužti! 


DORANAS NAIMERAS MARTELIS, Saulės Ieties lordas, Dorno princas, 

— jo žmona MELARIJA iš laisvojo Norvoso miesto; 

jų vaikai: 

— princesė ARIANA, Saulės Ieties įpėdinė, 

- princas KVENTINAS, neseniai pakeltas į riterius, globojamas Ironvude, 

- princas TRISTANAS, Mirselos Barateon sužadėtinis; 

princo Dorano broliai ir seserys: 

- [princesė ELIJA|], išprievartauta ir nužudyta siaubiant Karaliaus Uostą, 

- jos duktė [REINĖ TARGARIEN], nužudyta siaubiant Karaliaus Uostą, 

-jos sūnus [EIGONAS TARGARIENASĮ, žindomas kūdikis, nužudytas 
siaubiant Karaliaus Uostą, 

- [princas OBERINAS], vadinamas RAUDONĄJA ANGIMI, vykdant tei- 
singumą per dvikovą nukautas sero Gregorio Kligeino, 

- jo meilužė ELARIJA SEND, nesantuokinė lordo Harmeno Ulerio duktė; 

Oberino nesantuokinės dukterys, SMĖLIO GYVATĖS: 

—- OBARA, jo ir Senmiesčio kekšės duktė, 

—- NAIMERIJA, vadinama ledi NAIMA, jo ir kilmingos moters iš Volančio 
duktė, 

— TAJENĖ, jo ir septonės duktė, 

- SARELA, jo ir pirklės iš Vasaros salų duktė, 

— ELIJA, jo ir Elarijos Send duktė, 

- OBELA, jo ir Elarijos Send duktė, 

— DORĖJA, jo ir Elarijos Send duktė, 

— LORESA, jo ir Elarijos Send duktė; 

princo Dorano dvariškiai: 

Vandenų Soduose: 

- ERĖJAS HOTA, norvošis, sargybos kapitonas, 

— meisteris KALEOTAS, patarėjas, gydytojas ir mokytojas; 

Saulės Ietyje: 

- meisteris MAILSAS, patarėjas, gydytojas ir mokytojas, 

— RIKASAS, senešalas, senas ir aklas, 

- seras MANFRIS MARTELIS, Saulės Ieties valdytojas, 

—ledi ALISA LEDIBRAIT, iždininkė, 

„.- seras GASKOINAS iš Žaliojo Kraujo, prisiekęs princo Tristano skydas, 

— princo Dorano globotinė princesė MIRSELA BARATEON, susižadėjusi su 
princu Tristanu, 

- jos prisiekęs skydas [seras ARIS OUKHARTAS), nužudytas Erėjo Hotos, 

- jos kambarinė ir kompanionė ROZAMUNDA LANISTER; 


princo Dorano vėliavininkai, Dorno lordai: 

— ANDERSAS IRONVUDAS, Ironvudo lordas, Akmenuotojo kelio gynėjas, 
karališkosios giminės narys, 

— INISA, vyriausia jo duktė, ištekėjusi už Rajono Eliriono, 

- seras KLETUSAS, jo sūnus ir įpėdinis, 

— GVINETA, jauniausia jo duktė, dvylikos metų mergaitė, 

- HARMENAS ULERIS, Helholto lordas, 

- DELONĖ ELIRION, Dievų Malonės ledi, 

— RAJONAS ELIRIONAS, jos sūnus ir įpėdinis, 

— DAGOSAS MENVUDIS, Kingsgreivo lordas, 

—- LARA BLEKMONT, Blekmonto ledi, 

- NAIMELA TOLAND, Šmėklų Kalvos ledi, 

— KVENTINAS KORGAILAS, Sendstouno lordas, 

- seras DEZIELIS DOLTAS, Lemonvudo riteris, 

— FRANKLINAS FOULERIS, Skairičo lordas, vadinamas SENUOJU VA- 
NAGU, Princo perėjos sergėtojas, 

- seras SAIMONAS SANTAGARAS, Dėmėtojo Miško riteris, 

- EDRIKAS DEINAS, Žvaigždėkryčio lordas, ginklanešys, 

- TREBORAS DŽORDEINAS, Toro lordas, 

—- TREMONDAS GARGEILENAS, Sūriojo Kranto lordas, 

— DEIRONAS VAITAS, Raudonųjų Kopų lordas. 


STARKAI 


Starkai kilę iš Brandono Statytojo ir Žiemos karalių. Tūkstančius metų jie buvo 
Šiaurės karaliai ir valdė Šiaurę iš Vinterfelo, kol Torhenas Starkas, Karalius, Ku- 
ris Atsiklaupė, nusprendė ne stoti į mūšį, o prisiekti ištikimybę Eigonui Dra- 
konui. Kai lordui Edardui Starkui iš Vinterfelo karalius Džofris nukirto galvą, 
šiauriečiai išsižadėjo ištikimybės Geležiniam sostui ir Šiaurės karaliumi paskel- 
bė lordo Edardo sūnų Robą. Per Penkių Karalių karą jis laimėjo visus mūšius, 
tačiau buvo išduotas ir nužudytas Frėjų bei Boltonų Dvyniuose, per savo dėdės 
vestuves. 


[ROBAS STARKAS), Šiaurės karalius, Trišakio karalius, Vinterfelo lordas, 
vadintas JAUNUOJU VILKU, nužudytas per Kruvinąsias vestuves, 
- [PILKASIS VĖJAS], jo didvilkis, užmuštas per Kruvinąsias vestuves; 


jo kilmingi broliai ir seserys: 

- SANSA, jo sesuo, ištekėjusi už Tiriono iš Lanisterių giminės, 

- [LEDI]), jos didvilkė, užmušta Darių pilyje, 

- ARIJA, vienuolikos metų mergaitė, dingusi be žinios ir laikoma mirusia, 

- NAIMIRIJA, jos didvilkė, besibastanti po upių kraštus, 

—- BRANDONAS, vadinamas BRANU, luošas devynerių metų berniukas, 
Vinterfelo įpėdinis, laikomas mirusiu, 

— VASARA, jo didvilkis, 

— RIKONAS, ketverių metų berniukas, laikomas mirusiu, 

- GAURUOČIUS, jo didvilkis, juodas ir plėšrus, 

- OŠA, tyržmogė, buvusi Vinterfelo belaisvė, 

— jo pavainikis įbrolis JONAS SNOU iš Nakties sargybos, 

— VAIDUOKLIS, Jono didvilkis, baltas ir tylus; 


kiti Robo giminaičiai: 

- jo dėdė BENDŽINAS STARKAS, Pirmasis Nakties sargybos žvalgas, din- 
gęs anapus Sienos, laikomas žuvusiu, 

- jo teta [LISA ARIN], Lizdo ledi, 

- Lisos sūnus ROBERTAS ARINAS, Lizdo lordas, Slėnio gynėjas, ligotas 
berniukas, 

- jo dėdė EDMURAS TULIS, Riverano lordas, paimtas į nelaisvę per Kruvi- 
nąsias vestuves, 


570 PRIEDAS 


- ledi ROSLINA iš Frėjų giminės, jaunoji Edmuro žmona, besilaukianti jo 
kūdikio, 

— jo senelio brolis seras BRINDENAS TULIS, vadinamas JUODĄJA ŽUVI- 
MI, buvęs Riverano valdytojas, dabar ieškomas; 


Vinterfelo vėliavininkai, Šiaurės lordai: 

— DŽONAS AMBERIS, vadinamas DIDŽIUOJU DŽONU, Paskutinio Židi- 
nio lordas, belaisvis Dvyniuose, 

- [DŽONAS AMBERIS], vadinamas MAŽUOJU DŽONU, vyriausias Di- 

- MORSAS, vadinamas VARNAĖDŽIU, Didžiojo Džono dėdė, Paskutinio 
Židinio valdytojas, 

- HOTERIS, vadinamas KEKŠIŲ SIAUBU, Didžiojo Džono dėdė, taip pat 
Paskutinio Židinio valdytojas, 

- [KLĖJUS SERVINAS), Servino lordas, nužudytas prie Vinterfelo, 

- DŽONELĖ, jo sesuo, trisdešimt dvejų metų, netekėjusi, 

- RUZAS BOLTONAS, Dredforto lordas, 

- [DOMERIKAS), jo įpėdinis, miręs nuo vidurių ligos, 

- VOLTONAS, vadinamas GELEŽINE KOJA, jo kapitonas, 

— RAMSĖJUS BOLTONAS, nesantuokinis Ruzo sūnus, vadinamas BOLTO- 
NO MERGVAIKIU, Hornvudo lordas, 

- VALDERIS FRĖJUS ir VALDERIS FRĖJUS, vadinami DIDŽIUOJU VAL- 
DERIU ir MAŽUOJU VALDERIU, Ramsėjaus ginklanešiai, 

- BENAS BONSAS, šunidžių prižiūrėtojas Dredforte, 

— ĮDVOKAS), kovų meistras turėjęs prastą reputaciją dėl savo smarvės, apsi- 
metinėjęs Ramsėjum ir Žuvęs, 

pavainikiai, Ramsėjaus kovotojai: 

- GELTONASIS DIKAS, DEIMONAS PAŠOK MAN, LUTONAS, RŪSTU- 
SIS EILINAS, KAILIALUPYS, NIURNA; | 

- ĮRIKARDAS KARSTARKAS|, Karholdo lordas, Jaunojo Vilko nukirsdin- 
tas už kalinių nužudymą, 

— ĮEDARDAS), jo sūnus, žuvęs per mūšį Kuždesių miške, 

— [TORHENAS), jo sūnus, žuvęs per mūšį Kuždesių miške, 

—- HARIONAS, jo sūnus, belaisvis Mergelių Duburyje, 

— ALISA, jo duktė, penkiolikos metų mergina, 

—jo dėdė ARNOLFAS, Karholdo valdytojas, 

— KREGANAS, vyriausias Arnolfo sūnus, 

— ARTORAS, jaunesnysis Arnolfo sūnus, 

—- VIMANAS MANDERLIS, Baltojo Uosto lordas, labai storas, 

- seras VILIS MANDERLIS, vyriausias jo sūnus ir įpėdinis, labai storas, be- 
laisvis Harenhole, | 

- Vilio žmona LEONA iš Vulfildų giminės, 

— VINAFRIDA, jų vyriausia duktė, 

— VILA, jų jaunylė duktė, 

- Įseras VENDELIS MANDERLIS], antrasis lordo Vimano sūnus, nužudy- 
tas per Kruvinąsias vestuves, 

- seras MARLONAS MANDERLIS, jo pusbrolis, Baltojo Uosto įgulos vadas, 

— meisteris TEOMORAS, patarėjas, mokytojas, gydytojas, 

- VEKSAS, dvylikos metų berniukas, buvęs Teono Greidžojaus ginklanešys, 
nebylys, 

- seras BARTIMUSAS, senas riteris, vienakojis, vienaakis, dažnai girtas, Vil- 


*-v-- 


ko Urvo požeminio kalėjimo prižiūrėtojas, 

— TERIS, jaunas raktininkas, 

— MEGĖ MORMONT, Meškų salos ledi, lokė, 

— [DEISĖ!], vyriausia jos duktė, nužudyta per Kruvinąsias vestuves, 

— ALISANA, jos duktė, jauna lokė, 

— LYRA, JORĖ, LIANA, jaunesnės jos dukterys, 

— [DŽEORAS MORMONTAS), jos brolis, Nakties sargybos lordas vadas, 
nužudytas saviškių, 

- seras DŽORA MORMONTAS, jo sūnus, tremtinys, 

—- HOULANDAS RIDAS, Pilkųjų Vandenų sargybos lordas, salietis, 

— jo žmona JANA, salietė; 

jų vaikai: 

— MIRA, jaunoji medžiotoja, 

—- DŽODŽENAS, berniukas, apdovanotas aiškiaregystės dovana; 


— GALBARTAS GLOVERIS, Gūdmiškio valdovas, nevedęs, 


— Robeto žmona SIBELĖ iš Lokų giminės, 

- BENDŽIKOTAS BRANČAS, BENOSIS NEDAS VUDSAS, Vilkų girios 
vyrai, prisiekę ištikimybę Gūdmiškiui, 

— [seras HELMANAS TOLHARTAS|, Toreno Kertainio pilies valdovas, žu- 
vęs Prieblandos Slėnyje, 

— [BENFREDAS), jo sūnus ir įpėdinis, Akmenuotajame krante nužudytas 
geležinių, 

—- EDARA, jo duktė, Toreno Kertainio pilies belaisvė, 

— [LEOBALDAS|, jo brolis, žuvęs mūšyje dėl Vinterfelo, 

- Leobaldo žmona BERENA iš Hornvudų giminės, Toreno Kertainio pilies 
belaisvė, 

- jų sūnūs, BRANDONAS ir BERENAS, taip pat Toreno Kertainio pilies be- 
laisviai, 

- RODRIKAS RISVELIS, Šaltinių lordas, 

— BARBRĖJA DASTIN, jo duktė, Baroutono ledi, lordo Viljamo Dastino 
našlė, 

—- HARVUDAS STAUTAS, jos siuzerenas, pamaldus Baroutono lordas, 

— [BETANĖ BOLTON, jo duktė, antroji lordo Ruzo Boltono žmona, mirusi 
nuo karštinės, 

— RODŽERIS RISVELIS, RIKARDAS RISVELIS, RUZAS RISVELIS, jo gin- 
čytis linkę pusbroliai ir vėliavininkai, 

- LAJESA ELINT, Našlės sargybos ledi, 

— ONDRIU LOKAS, Senpilio lordas, senis; 


kalnuose įsikūrusių giminių vadai: 

- HUGAS VULIS, giminės vadas, 

- BRANDONAS NORĖJUS, giminės vadas, 

- BRANDONAS NORĖJUS JAUNESNYSIS, jo sūnus, 

— TORENAS LIDLIS, 

- DANKANAS LIDLIS, jo vyriausias sūnus, vadinamas DIDŽIUOJU LI- 
DLIU, Nakties sargybos vyras, 

- MORGANAS LIDLIS, jaunesnysis jo sūnus, vadinamas VIDURINIUOJU 
LIDLIU, 

- RIKARDAS LIDLIS, jauniausias jo sūnus, vadinamas MAŽUOJU LIDLIU, 

- TORENAS FLINTAS iš Pirmųjų Flintų, vadinamas TITNAGU, arba SE- 
NUOJU TITNAGU, 


- ARTOSAS FLINTAS, jaunesnysis jo sūnus, netikras Juodojo Donelio 
brolis. 


Starkų ženklas - bėgantis pilkas didvilkis sniego baltumo fone. Jų šūkis: Ateina 
žiema! 


eN ų 


TULIAI 


Lordas Edminas Tulis iš Riverano buvo vienas pirmųjų upių lordų, prisiekusių 
ištikimybę Eigonui Užkariautojui. Karalius Eigonas atsilygino jam leisdamas 
Tulių giminei valdyti visas Trišakio žemes. Tulių vėliavoje pavaizduotas šokantis 
sidabrinis upėtakis vilnijančiame mėlynos ir raudonos spalvos fone. Tulių šūkis: 
Šeima, pareiga, garbė! 


EDMURAS TULIS, Riverano lordas, Frėjų paimtas į nelaisvę per savo vestu- 
ves ir laikomas belaisviu, 

— jo žmona ledi ROSLINA iš Frėjų giminės, dabar besilaukianti, 

-jo sesuo [ledi KETLINA STARK|, Vinterfelo lordo Edardo Starko našlė, 
nužudyta per Kruvinąsias vestuves, 

- jo sesuo [ledi LISA ARIN], Slėnio lordo Jono Arino našlė, išstumta pro 
Mėnulio duris ir nužudyta, 

- jo dėdė seras BRINDENAS TULIS, vadinamas JUODĄJA ŽUVIMI, buvęs 
Riverano valdytojas, dabar bėglys; 

lordo Edmuro namiškiai Riverane: 

— meisteris VIMANAS, patarėjas, gydytojas ir mokytojas, 

- seras DESMONDAS GRELIS, kovų meistras, 

- seras ROBINAS RIGERIS, sargybos kapitonas, 

- ILGŠIS LIU, ELVUDAS, DELPAS, sargybiniai, 

— UTERIDAS VEINAS, Riverano pilies prižiūrėtojas; 


lordo Edmuro vėliavininkai, Trišakio lordai: 

— TITAS BLEKVUDAS, Raventriholo lordas, 

— [LUKAS), antrasis jo sūnus, nužudytas per Kruvinąsias vestuves, 

- HOSTERIS, jo trečiasis sūnus, knygas mėgstantis berniukas, 

- EDMUNDAS ir EILINAS, jaunesnieji jo sūnūs, 

— BETANĖ, jo duktė, aštuonerių metų mergaitė, 

- [ROBERTAS), jauniausias jo sūnus, miręs nuo vidurių ligos, 

— JONAS BRAKENAS, Stounhedžo lordas, 

— BARBARA, DŽEINĖ, KETLINA, BESĖ, ALISANA, penkios jo dukterys, 
- HILDĖ, paskui stovyklą sekanti kekšė, 

— DŽEISONAS MOLISTERIS, Sigardo lordas, belaisvis savo paties pilyje, 

— PATRIKAS, jo sūnus, kalintis drauge su tėvu, 

- seras DENIS MOLISTERIS, lordo Džeisono dėdė, Nakties sargybos karys, 

— KLEMENTAS PAIPERIS, Rausvosios Panelės pilies lordas, 

- jo sūnus ir įpėdinis seras MARKAS PAIPERIS, paimtas į nelaisvę per Kru- 
vinąsias vestuves, 

- KARILAS VENSAS, Keliautojo Prieglobsčio lordas, 

— NORBERTAS VENSAS, aklas Atrantos lordas, 

- TEOMARAS SMOLVUDAS, Akornholo lordas, 

— VILJAMAS MUTONAS, Mergelių Duburio lordas, 

—- ELEANORA, jo duktė ir įpėdinė, trylikos metų, ištekėjusi už Dikono Tar- 
lio iš Rago Kalvos, 

- ŠELA VENT, Harenholo ledi, iš kurios atimta paveldėjimo teisė, 

- seras HELMONAS PEIDŽAS, 

- lordas LIMONDAS GUDBRUKAS. 


TAIRELIAI 


Taireliai tapo įtakingi tarnaudami Žemupio karaliams, tačiau jie kildina save iš 
Garto Žaliarankio, Pirmųjų Žmonių sodininko karaliaus. Kai paskutinis karalius 
iš Sodininkų giminės žuvo Ugnies Lauke, jo pilies valdytojas Harlenas Tairelis 
atidavė Haigardeną Eigonui Užkariautojui. Eigonas padovanojo jam pilį ir lei- 
do valdyti Žemupį. Prasidėjus Penkių Karalių karui Meisas Tairelis palaikė Renlį 
Barateoną ir ištekino už jo savo dukterį Mardžerę. Po Renlio žūties Haigardenas 
sudarė sąjungą su Lanisteriais ir Mardžerė susižadėjo su karaliumi Džofriu. 


MEISAS TAIRELIS, Haigardeno lordas, Pietų sergėtojas, pasienio gynėjas, 
vyriausiasis Žemupio maršalas, 

— jo žmona ledi EILIRI iš Senmiesčio Haitauerių giminės; 

jų vaikai: 

— VILAS, vyriausias jų sūnus, Haigardeno įpėdinis, 

— seras GARLANAS, vadinamas NARSIUOJU, jų antrasis sūnus, tapęs Brai- 
tvoterio lordu, 

- Garlano žmona ledi LEONETĖ iš Fosovėjų giminės, 

- seras LORAS, Gėlių riteris, jauniausias jų sūnus, prisiekęs karaliaus sargy- 
bos brolis, sužeistas prie Drakono Uolos, 

— MARDZŽERĖ, jų duktė, tris kartus ištekėjusi du kartus likusi našle; 

Mardžerės kompanionai ir freilinos: 

— jos pusseserės MEGA, ALA ir ELINORA TAIREL, 

- Elinoros sužadėtinis EILINAS AMBROSAS, ginklanešys, 

- ledi ALISANA BULVER, ledi ALISA GREISEORD, ledi TENA MERIVE- 
TER, MEREDIT KREIN, vadinama MERE, septonė NAISTERIKA, jos 
draugės, | 

— Meiso našlė motina, ledi OLENA iš Redvainų giminės, vadinama ERŠKĖ- 
ČIŲ KARALIENE; 

jo seserys: 

- ledi MINA, ištekėjusi už Paksterio Redvaino, Arboro lordo, 

-jos sūnus seras HORAS REDVAINAS, Hoberio brolis dvynys, pravar- 
džiuojamas SIAUBU, 

- jos sūnus seras HOBERIS REDVAINAS, Horo brolis dvynys, pravardžiuo- 
jamas SEILIUM, 

- jos duktė DESMERA REDVAIN, šešiolikos metų mergina, 

- ledi JANA, ištekėjusi už sero Jono Fosovėjaus; 

Meiso dėdės: 

- GARTAS TAIRELIS, vadinamas APKŪNIUOJU, Haigardeno lordas sene- 
šalas, 

— Garto nesantuokiniai sūnūs GARSAS ir GARETAS FLAUERSAI, 

- jo dėdė seras MORINAS, Senmiesčio miesto sargybos lordas vadas, 

— jo dėdė meisteris GORMONAS, tarnaujantis Citadelėje; 


Meiso namiškiai Haigardene: 

— meisteris LOMIS, patarėjas, gydytojas ir mokytojas, 
— IGONAS VIRVELIS, sargybos kapitonas, 

- seras VORTIMERIS KREINAS, kovų meistras, 

- SVIESTMUŠYS, storulis juokdarys ir kvailys; 


jo vėliavininkai, Žemupio lordai: 

— RENDILAS TARLIS, Rago Kalvos lordas, vadovaujantis karaliaus Tomeno 
kariuomenei Trišakyje, 

- PAKSTERIS REDVAINAS, Arboro lordas, 

- seras HORAS ir seras HOBERIS, jo sūnūs dvyniai, 

— meisteris BALABARAS, lordo Paksterio gydytojas, 

— ARVINA OUKHART, Oukharto ledi, 

- MATIS ROVANAS, Goldengrouvo lordas, 

- LEITONAS HAITAUERIS, Senmiesčio galva, Uosto lordas, 

- HAMFRIS HEVETAS, Ąžuolo Skydo lordas, 

- GUTORAS GRIMAS, Pilkojo Skydo lordas, 

- MORIBALDAS ČESTERIS, Žaliojo Skydo lordas, 

— ORTONAS MERIVETERIS, Longteiblo lordas, 

- ledi TENA, jo žmona, kilusi iš Myro, 

— RASELAS, jos sūnus, šešerių metų berniukas, 

- lordas ARTURAS AMBROSAS, 

- LORENTAS KASVELIS, Karčiojo Tilto lordas; 


jo riteriai ir prisiekę kalavijai: 

- seras JONAS FOSOVĖJUS, iš Žaliojo Obuolio Fosovėjų giminės atšakos, 

- seras TANTONAS FOSOVĖJUS, iš Raudonojo Obuolio Fosovėjų giminės 
atšakos. 


Tairelių ženklas - auksinė rožė šviesiai žaliame fone. Jų šūkis: Jėgos auga! 


PRISIEKĘ NAKTIES SARGYBOS 
BROLIAI 


JONAS SNOU, Vinterfelo pavainikis, devyni šimtai devyniasdešimt aštuntas 
Nakties sargybos lordas vadas, 

—- VAIDUOKLIS, baltas jo didvilkis, 

- jo tarnas EDISONAS TOLETAS, vadinamas PANIURĖLIU EDU,; 


Juodojoje pilyje: 

— meisteris EIMONAS (TARGARIENAS), gydytojas ir patarėjas, aklas vy- 
ras, sulaukęs šimto dvejų metų, 

- Eimono tarnas KLAIDAS, 

— Eimono tarnas SEMVELIS TARLIS, linkęs į knygas storulis, pašto varnų 

— BOUVENAS MARŠAS, lordas pilies valdytojas, 

— TRIPIRŠTIS HOBAS, virėjas, 

- [DONALAS NOJUS|], vienarankis ginklininkas ir kalvis, žuvęs prie vartų 
nuo Galiūno Mego, 

- OUVENAS, vadinamas KVAILELIU, TIMAS VINGRALIEŽUVIS, MA- 
LIS, KUGENAS, DONELIS HILAS, vadinamas MEILIUOJU, KAIRIA- 
RANKIS LIU, DŽERENAS, TAI, DANELIS, VIKAS MEDPJOVYS, tarnai, 

— OTELAS JARVIKAS, pirmasis statytojas, 

— BATAS BE POROS, HALDERIS, ALBETAS, KEGSAS, ALFAS iš Ranimu- 
do, statytojai, 

- septonas SELADORAS, girtuoklis dievų tarnas, 

- JUODASIS DŽEKAS BULVERIS, pirmasis žvalgas, 

— DAIVENAS, KEDŽAS BALTAKIS, BEDVIKAS, vadinamas MILŽINU, 
MATARAS, GARTAS PILKAPLUNKSNIS, ULMERIS iš Karaliaus miško, 
ELRONAS, GARETAS ŽALIOJI IETIS, FULKAS BLUSIUS, PIPARAS, 
vadinamas PIPU, GRENAS, vadinamas TAURU, BERNARAS, vadinamas 
JUODUOJU, TIMAS STOUNAS, RORIS, BARZDOTASIS BENAS, TO- 
MAS MIEŽIS, GOUDIS, DIDYSIS LIDLIS, LUKAS iš Longtauno, PLAU- 
KUOTASIS HOLAS, žvalgai, 

— LEVERSAS, varnu tapęs tyržmogis, 

— seras ALISERIS TORNAS, buvęs kovų meistras, 

- lordas JANAS SLINTAS, buvęs Karaliaus Uosto miesto sargybos vadas, 
trumpai buvęs Harenholo lordu, 

— GELEŽINIS EMETAS, atvykęs iš Rytų sargybos kovų meistras, 

- HARETAS, vadinamas ARKLIU, dvyniai ARONAS ir EMRIKAS, ŠILKI- 
NIS, KLIŠAKOJIS ROBINAS, karybos besimokantys naujokai; 


Šešėlių bokšte: 

- seras DENIS MOLISTERIS, bokšto įgulos vadas, 

—- VOLESAS MEISIS, jo tarnas ir ginklanešys, 

- meisteris MULINAS, gydytojas ir patarėjas, 

- [KORINAS PUSRANKIS, GINKLANEŠYS DALBRIDŽAS, EBENAS), 
žvalgai, nužudyti Aidžiojoje perėjoje, 

- AKMENŽALITIS, žvalgas, dingęs be žinios Aidžiojoje perėjoje; 


Rytų sargyboje prie jūros: 

—- KOTERIS PAIKAS, Geležies salų pavainikis, įgulos vadas, 
— meisteris HARMUNAS, gydytojas ir patarėjas, 

— SENASIS TATERSOLTAS, „Juodojo strazdo“ kapitonas, 

— seras GLENDONAS HEVETAS, kovų meistras, 

- seras MEINARDAS HOLTAS, „Nago“ kapitonas, 

- RASAS MIEŽIS, „Audrašauklio“ kapitonas. 


TYRŽMOGIAI, ARBA LAISVOJI TAUTA 


MENSAS PLĖŠIKAS, Užusienio karalius, belaisvis Juodojoje pilyje, 

— jo žmona [DALA] mirė gimdydama, 

- jų naujagimis sūnus, gimęs per mūšį, kol kas neturintis vardo, 

— VALA, jaunesnioji Dalos sesuo, „tyržmogių princesė“, belaisvė Juodojoje 
pilyje, 


- [JARLAS|, Valos mylimasis, nukritęs nuo Sienos ir užsimušęs; 


Menso kapitonai, vadai ir plėšikai: 

—- KAULŲ LORDAS, pravardžiuojamas BARŠKALU, plėšikų būrio vadas, 
belaisvis Juodojoje pilyje, 

- [IGRITĖ], jauna ietininkė, Jono Snou mylimoji, žuvusi tyržmogiams puo- 
lant Juodąją pilį, 

— RYKAS, vadinamas ILGĄJA IETIMI, būrio karys, 

— RAGVILA, LENILIS, būrio kariai, 

—- TORMUNDAS, Rudiholo pievų karalius, vadinamas MILŽINO PRA- 
KEIKSMU, IŠSTYPĖLIU PLEPIU, RAGO PŪTIKU ir LEDO LAUŽIKU, 
PERKŪNO KUMŠČIU, MEŠKŲ VYRU, KALBANČIU SU DIEVAIS ir 
KARIUOMENĖS TĖVU, plėšikų gaujos vadas, 

— Tormundo sūnūs, TOREGAS AUKŠTASIS, TORVINDAS ROMUSIS, 
DORMUNDAS ir DRAINAS, jo duktė MUNDA, 

— VERKSNYS, plėšikas ir karo gaujos vadas, 

— [HARMA|, vadinama ŠUNGALVE, žuvusi prie Sienos, 

—- HALEKAS, jos brolis, 

— [ĮSTIRAS]|, Teno magnaras, žuvęs puolant Juodąją pilį, 

— SIGORNAS, Stiro sūnus, naujasis Teno magnaras, 

- VARAMIRAS, vadinamas ŠEŠIAODŽIU, odos keitikas, vaikystėje pravar- 
džiuotas GRUMSTU, 

— VIENAAKIS, GUDRUOLĖ, PĖDSEKYS, jo vilkai, 

- jo brolis ĮDRUMSTAS|, papjautas šuns, 

— jo įtėvis [HAGONAS)], odos keitikas ir medžiotojas, 

—- USNIS, ietininkė, stipri ir negraži mergina, 

- [ERŠKĖTĖ ir GRISELA|, odos keitikės, seniai mirusios, 

- BOROKAS, vadinamas ŠERNU, odos keitikas, visiems kelianiis didžiulę 
baimę, 

— GERIKAS KARALIŠKASIS KRAUJAS, turintis Reimuno Raudonbarzdžio 
kraujo, ir trys jo dukterys, 

— SORENAS SKYDŲ TRUPINTOJAS, garsus kovotojas, 

— MORNA BALTOJI KAUKĖ, kovotoja-ragana, plėšikė, 

- IGONAS SENTĖVIS, genties vadas, turintis aštuoniolika žmonų, 

— DIDYSIS JŪRŲ VĖPLYS, Įšalusio Kranto vadas, 

- MOTINA KURMĖ, miškų ragana, pranašystės vykdytoja, 

— BROGAS, GEIVINAS PREKIAUTOJAS, HARLAS MEDŽIOKLIS, HAR- 
LAS GRAŽUSIS, HOUDAS KELIAUTOJAS, AKLASIS DOSAS, KAILE- 
GAS MEDINĖ AUSIS, DEVAINAS RUONIŲ DYRĖJAS, laisvosios tautos 
vadai ir įtakingi vyrai, 

- [ORELIS|, vadinamas ORELIU ERELIU, odos keitikas, Jono Snou nužu- 
dytas Aidžiojoje perėjoje, | 

- [ĮMEGAS MARTUNDOVEGAS], vadinamas MEGU GALIŪNU, milži- 
nas, nužudytas Donalo Nojaus prie Juodosios pilies vartų, 

—- VUNVEGAS VUNDARVUNAS, vadinamas VUNVUNU,, milžinas, 

- ROVANA, HOLĖ, VOVERĖ, KARKLĖ RAGANOS AKIS, FRENIJA, 
MIRTA, ietininkės, belaisvės prie Sienos. 


ANAPUS SIENOS 


Vaiduoklių miške: 

- BRANDONAS STARKAS, vadinamas BRANU, Vinterfelo princas ir Šiau- 

jo draugai ir sergėtojai: | 

— MIRA RID, šešiolikos metų mergina, lordo Houlando Rido iš Pilkųjų Van- 
denų sargybos duktė, 

- DŽODŽENAS RIDAS, jos brolis, trylikos metų, turintis aiškiaregystės do- 
vaną, 

— HODORAS, kvaišelis arklininkas, septynių pėdų ūgio, 

- jo vedlys ŠALTARANKIS, apsirengęs juodais drabužiais, kadaise tikriau- 
siai buvęs Nakties sargybos kariu, gaubiamas paslapties; 


Krasterio pilyje: ' 

išdavikai, buvę Nakties sargybos broliai: 

— DIRKAS, nužudęs Krasterį, 

— OLAS BERANKIS, nužudęs Senąjį Lokį Džeorą Mormontą, 

— GARTAS iš Grynvėjaus, MOUNĖJUS, GRUBSAS, ALANAS iš Rosbio, 
buvę žvalgai, 

- KARLAS MEDINKOJIS, NAŠLAITIS OSAS, BILAS BAMBEKLIS, buvę 
tarnai; 


tuščiavidurės kalvos olose: 

- TRIAKIS VARNAS, dar vadinamas PASKUTINIU AIŠKIAREGIU, bur- 
tininkas ir vaikštantis per miegus, kadaise buvęs Nakties sargybos kariu, 
vardu BRINDENAS, dabar lyg medis, lyg žmogus, 

— miškavaikiai, dainuojantys žemės dainą, paskutiniai likę gyvi iš savo genties: 

— LAPELIS, UOSIS, ŽVYNIUS, JUODASIS PEILIS, SNIEGO GARBANA, 
ŽARIJA. 


ANAPUS SIAUROSIOS JŪROS 


BRAVOSE 


FEREGAS ANTARIONAS, Bravoso jūrų lordas, ligotas ir paliegęs, 

—- KARAS VOLENTINAS, Bravoso pirmasis kalavijas, jo gynėjas, 

— BELEGERĖ AVERIS, vadinama JUODUOJU PERLU, kurtizanė, kilusi iš 
piratės karalienės tuo pačiu vardu, 

- LEDI SU ŠYDU, JUODOJI KARALIENĖ, MĖNESIENA, PRIEBLANDOS 
DUKTĖ, LAKŠTINGALA, POETĖ, garsios kurtizanės, 

- MALONUSIS VYRAS ir BEGLOBĖ, Daugiaveidžio Dievo tarnai Juodo ir 
Balto namuose, 

— UMA, šventyklos virėja, 

— GRAŽUOLIS, STORULIS, LORDPALAIKIS, SUSIRAUKĖLIS, ŽEMA- 
ŽIŪRIS, BADMIRYS, slapti Daugiaveidžio Dievo tarnai, 

- ARIJA iš Starkų giminės, naujokė, tarnaujanti Juodo ir Balto namuose, 
dar žinoma kaip ARĖ, NEN, KIAUNĖ, BANDELĖ, DRUSKĖ ir KANALŲ 
KATĖ, 

— BRUSKAS, žuvų pardavėjas, 

— jo dukterys TALĖJA IR BRĖJA, 

— MERALINA, vadinama MERE, „Laimingojo uosto“, netoli Skudurininko 
uosto įsikūrusio viešnamio, savininkė, 

- JŪREIVIO ŽMONA, „Laimingojo uosto“ kekšė, 

- LANA, jos duktė, jauna kekšė, 

- RAUDONASIS ROGAS, GILORAS DOTARAS, GILENAS DOTARAS, 
raštininkas, dar vadinamas PLUNKSNA, POKŠTININKAS KOSOMAS, 
„Laimingojo uosto globėjai, 

—- TAGANARAS, uosto kišenvagis, 

— KASAS, RUONIŲ KARALIUS, jo dresuotas ruonis, 

— SVORNĖ, smurtauti linkusi uosto kekšė, 

- GIRTA DUKTĖ, nenuspėjamos nuotaikos kekšė. 


SENAJAME VOLANTYJE 


Valdantys triarchai: 

- MALAKVAS MEGIRAS, Volančio valdovas, tigras, 

—- DONIFAS PENIMIONAS, Volančio valdovas, dramblys, 
— NESAS VASARAS, Volančio valdovas, dramblys; 


Volančio žmonės: 

- BENERAS, aukštasis Rhloro, Šviesos Valdovo, žynys, 

- jo dešinioji ranka MOKVORAS, Rhloro žynys, 

- PAKRANTĖS NAŠLĖ, turtinga laisvę atgavusi miestietė, dar vadinama 
VOGARO KEKŠE, 

- uolūs jos gynėjai NAŠLĖS SŪNŪS, 

- PENĖ, neūžauga mergaitė, komediantė, 

- jos kiaulaitė, vadinama GRAŽUOLE, 

- jos šuo, vadinamas TRIUŠKIUM, 

- ĮSKATIKAS), Penės brolis, neūžauga komediantas, nužudytas ir nukirsta 
galva, 

—- ALIOSAS KVEDARAS, pretendentas į valdovus, 

— PARKELAS VELAROSAS, pretendentas į valdovus, 

- BELIČAS STEGONAS, pretendentas į valdovus, 

— GRAZDANAS MO ERAZAS, iš Junkajaus atvykęs pasiuntinys. 


VERGŲ ĮLANKOJE 


Junkajuje, Geltonajame mieste: 

—- JURKAZAS ZO JUNZAKAS, vyriausiasis Junkajaus ir sąjungininkų ka- 
riuomenės vadas, vergų pirklys, pagyvenęs, nepriekaištingos kilmės vyras, 

- JEZANAS ZO KVAGAZAS, pravardžiuojamas GELTONUOJU BANGI- 
NIU, baisiai nutukęs, ligotas ir pasakiškai turtingas, 

- AUKLĖ, jo vergų prižiūrėtojas, 

— MEILUTĖ, hermafroditė vergė, jo lobis, 

— RANDAS, seržantas ir vergas karys, 

— MORGAS, vergas karys, 

- MORGAZAS ZO ZERZINAS, kilmingas vyras, dažniausiai girtas, pravar- 
džiuojamas ĮKAUŠUSIU UŽKARIAUTOJU, 

— GORZAKAS ZO ERAZAS, kilmingas vyras ir vergų pirklys, pravardžiuo- 
jamas PUTLIAVEIDŽIU, 

- FEZARAS ZO FAEZAS, kilmingas vyras ir vergų pirklys, dar vadinamas 
KIŠKIU, 

- GAZDORAS ZO ALAKVAS, kilmingas vyras ir vergų pirklys, pravar- 
džiuojamas LORDU KREIVAŽANDŽIU, 

- PEZARAS ZO MIRAKVAS, kilmingas, bet neįtakingas vyras, pravar- 
džiuojamas BALANDŽIUKU, 

— ČESDARAS ZO REZNAS, MEZONAS ZO REZNAS, GRAZDANAS ZO 
REZNAS, kilmingi vyrai ir broliai, pravardžiuojami GINKLUS ŽVANGI- 
NANČIAIS LORDAIS, 

— VEŽĖJAS, ŽVĖRIŲ TRAMDYTOJAS, IŠSIKVĖPINĘS DIDVYRIS, kil- 
mingi vyrai ir vergų pirkliai; 


Astapore, Raudonajame mieste: 

— KLEONAS DIDYSIS, vadinamas KARALIUMI SKERDIKU, 

— KLEONAS II, jo įpėdinis, aštuonias dienas valdęs karalius, 

- KARALIUS GERKLIŲ RĖŽIKAS, barzdaskutys, perrėžęs gerklę Kleonui 
II ir paveržęs iš jo karūną, 

— KARALIENĖ KEKŠĖ, karaliaus Kleono II sugulovė, po jo nužudymo pa- 
reiškusi pretenzijas į sostą. 


UŽJŪRIO KARALIENĖ 


DANEIRIS TARGARIEN, Pirmoji šiuo vardu, Mirino, andalų, roinarų ir 
Pirmųjų Žmonių karalienė, Septynių Laralysčių ledi, Karalystės gynėja, 
dotrakių chalisė, vadinama DANEIRIS AUDROS DUKRA, NEDEGAN- 
ČIĄJA, DRAKONŲ MOTINA, 

- jos drakonai, DROGONAS, VISERIONAS, REIGALAS, 

- jos brolis [REIGARAS], Drakono Uolos princas, Roberto Barateono nu- 
kautas prie Trišakio, 

- Reigaro duktė [REINĖ|], nužudyta per Karaliaus Uosto užgrobimą, 

- Reigaro sūnus [EIGONAS], žindomas kūdikis, nužudytas per Karaliaus 
Uosto užgrobimą, 

— jos brolis [VISEIRIS], Trečiasis šiuo vardu, vadintas KARALIUMI ELGE- 
TA, chalo Drogo karūnuotas išlydytu auksu, 

- jos lordas vyras [DROGAS|, dotrakių chalas, miręs nuo negyjančios žaizdos, 

- jos ir Drogo negyvas gimęs sūnus [REIGAS), dar įsčiose nužudytas magės 
Miri Maz Dur; 


jos gynėjai: 

- seras BARISTANAS SELMIS, vadinamas NARSIUOJU, karalienės sargy- 
bos lordas vadas; 

jo kovotojai ir ginklanešiai, besiruošiantys tapti riteriais: 

—- TUMKAS LO iš Basilisko salų, 

—- LORAKAS, vadinamas RIMBU, iš Mirino, 

- RAUDONASIS ĖRIUKAS, išlaisvintas lazarinas, 

— BERNIUKAI, trys broliai giskarai, 

- STIPRUOLIS BELVASAS, eunuchas, buvęs vergas kovotojas; 

jos ištikimieji kraujo raiteliai dotrakiai: 

- DŽOGAS, rimbas, 

—- AGAS, lankas, 

- RACHARAS, arachas; 


jos kapitonai ir vadai: 
- DARIJUS NAHARIS, pagyrūnas samdomas kalavijuotis iš Tirošio, Audra- 
šauklių kapitonas, 

- RUDASIS BENAS PLUMAS, samdomas kalavijuotis, Antrųjų Sūnų kapi- 
tonas, | 

— PILKASIS KIRMIS, eunuchas, Grynuolių - eunuchų pėstininkų kariuo- 
menės - vadas, 

— HERAS, jo pavaduotojas, Grynuolių kapitonas, 

- TVIRTASIS SKYDAS, Grynuolių ietininkas, 

— MOLONAS JOSDOBAS, Tvirtųjų Skydų, išlaisvintų vergų brolijos, vadas, 

- SAIMONAS DRYŽUOTA NUGARA, išlaisvintų vergų brolijos Laisvieji 
Broliai vadas, 

— MARSELENAS, išlaisvintų vergų brolijos Motinos Vyrai vadas, eunuchas, 
Misandėjos brolis, 

- GROLĖJUS iš Pentoso, buvęs didžiojo kogo „Saduleono“ kapitonas, admi- 
rolas be laivyno, 

— ROMAS, dotrakių džakvaranas; 


jos Mirino dvare: 

— REZNAKAS MO REZNAKAS, jos senešalas, plikas ir storas, 

- SKAHAZAS MO KANDAKAS, vadinamas PLIKIU, jos miesto sargybos, 
Bronzinių Žvėrių, plikai galvą nusiskutęs vadas; 


jos tarnai ir tarnaitės: 

— IRI ir DŽIKI, jaunos dotrakės, 

— MISANDĖJA, raštininkė ir vertėja iš Naato salos, 

— GRAZDARAS, KEZA, MEZARA, KEZMIJA, AZAKAS, BAKAZAS, MI- 
KLAZAS, DAZARAS, DRAKVAZAS, JEZANĖ, Mirino piramidžių vai- 
kai, jos taurininkai ir pažai; 


paprasti ir kilmingi Mirino žmonės: 

— GALAZA GALARĖ, Žalioji Malonybė, aukštoji žynė Gailestingumo šven- 
tykloje, 

— GRAZDANAS ZO GALARAS, jos pusbrolis, kilmingas vyras, 

—- HIZDARAS ZO LORAKAS, turtingas ir kilmingas mirinietis, labai senos 
giminės palikuonis, 

- MARGAZAS ZO LORAKAS, jo pusbrolis, 

- RILONA RĖJA, išlaisvintoji, arfininkė, 

— [HAZĖJA), ūkininko duktė, ketverių metų, 

— GOGORAS MILŽINAS, KRAZAS, BELAKVAS KAULŲ LAUŽYTOJAS, 
KAMARONAS SKAIČIUOTOJAS, BEBAIMIS AITOKIS, TAŠKUOTAS 
KATINAS, BARSENA JUODAPLAUKĖ, PLIENO ODA, vergų duobių 
kovotojai ir išlaisvinti vergai; 


jos nepatikimi sąjungininkai, netikri draugai ir žinomi priešai: 
- seras DŽORA MORMONTAS, buvęs Meškų salos lordas, 
— [Miri Maz Dur], magė, lazarinų, Avių tautos, moteris, 

— KSARAS KSOANAS DAKSAS, pirklys ir Kvarto didžiūnas, 

- KVEITĖ, užsimaskavusi šešėlių kerėtoja iš Ašajaus, 

- ILYRIJUS MOPATIS, laisvojo Pentoso miesto magistras, pripiršęs ją cha- 
lui Drogui, 

— KLEONAS DIDYSIS, karalius skerdikas iš Astaporo; 


karalienės gerbėjai: 

Vergų įlankoje: 

— DARIJUS NAHARIS, kilęs iš Tirošio, samdomas kalavijuotis ir Audrašau- 
klių kapitonas, 

—- HIZDARAS ZO LORAKAS, kilmingas ir turtingas mirinietis, 

—- SKAHAZAS MO KANDAKAS, vadinamas PLIKIU, kilmingas, bet neįta- 
kingas mirinietis, 

—- KLEONAS DIDYSIS, karalius skerdikas iš Astaporo; 


Volantyje: 

— princas KVENTINAS MARTELIS, vyriausias Dorano Martelio sūnus, 
Saulės Ieties lordas ir Dorno princas; 

jo prisiekę skydai ir bendražygiai: 

- [seras KLETUSAS IRONVUDAS), Ironvudo įpėdinis, nužudytas jūrų pi- 
ratų, 

- seras ARČIBALDAS IRONVUDAS, Kletuso pusbrolis, vadinamas STAM- 
BUOLIU, 

- seras GERIS DRINKVOTERIS, 

- [seras VILJAMAS VELSAS), nužudytas jūrų piratų, 

- [meisteris KEDRIS), nužudytas jūrų piratų; 


Roine: 

— JAUNASIS GRIFAS, mėlynplaukis vaikinas, aštuoniolikos metų, 

- jo įtėvis GRIFAS, samdomas kalavijuotis, anksčiau priklausęs Auksinei 
brolijai; 

jo kompanionai, mokytojai ir gynėjai: 

- seras ROLIS DAKFILDAS, vadinamas ANTINU, riteris, 

- septonė LEMORĖ, Tikėjimo moteris, 

—- HALDONAS, vadinamas PUSIAU MEISTERIU, jo mokytojas, 

— JANDRIS, „Droviosios mergelės“ savininkas ir kapitonas, 

- JISILA, jo Žmona; 

jūroje: 

- VIKTARIONAS GREIDŽOJUS, Geležinio laivyno lordas vadas, vadina- 
mas GELEŽINIU KAPITONU, 

- jo lovos šildytoja, tamsiaodė moteris be liežuvio, Eurono Varnaakio do- 
vana, 

- jo gydytojas, meisteris KERVINAS, kilęs iš Žaliojo Skydo, Eurono Varna- 
akio dovana; 

jo įgula „Geležinėje pergalėje“: 

—- VULFAS VIENAAUSIS, RAGNORAS PAIKAS, LONGVOTERIS PAI- 
KAS, TOMAS TAIDVUDAS, BARTONAS ROMUSIS, KVELONAS RO- 
MUSIS, STEFARAS MIKNIUS; 

jo kapitonai: 

— RODRIKAS SPARAS, vadinamas PELĖNU, „Sielvarto“ kapitonas, 

- RAUDONASIS RALFAS STOUNHAUZAS, „Raudonojo juokdario“ kapi- 
tonas, 

- MANERIDAS MERLINAS, „Aitvaro“ kapitonas, 

— RALFAS LUOŠYS, „Lordo Kvelono“ kapitonas, 

— TOMAS KODAS, vadinamas BLYŠKIAVEIDŽIU, „Aimanos“ kapitonas, 

- DEGONAS ŠEPHERDAS, vadinamas JUODUOJU, „Durklo“ kapitonas. 


Targarienų gyslomis teka drakonų kraujas, jie kilę iš aukštųjų senovės Valyrijos 
lordų, jų kilmę patvirtina alyvinės, tamsiai mėlynos ar net violetinės akys, sida- 
briško aukso plaukai. Norėdami išlaikyti karališko kraujo tyrumą, Targarienų 
giminėje broliai dažnai vesdavo seseris, pusbroliai - pusseseres, dėdės - duk- 
terėčias. Dinastijos pradininkas, Eigonas Užkariautojas, vedė abi savo seseris ir 
su kiekviena susilaukė sūnaus. Targarienų vėliava - raudonas trigalvis drakonas 
juodame fone, tos trys galvos simbolizuoja Eigoną ir jo seseris. Targarienų šū- 
kis: Ugnis ir kraujas! 


SAMDOMI KALAVIJUOČIAI, 
LAISVŲJŲ BROLIJŲ VYRAI IR MOTERYS 


AUKSINĖ BROLIJA, dešimt tūkstančių stiprių, bet nepatikimų kovotojų: 

— BENAMIS HARIS STRIKLANDAS, kapitonas-generolas, 

- VOTKINAS, jo ginklanešys ir taurininkas, 

— [seras MAILSAS TOINAS, vadinamas JUODĄJA ŠIRDIMIĮ, miręs prieš 
ketverius metus, buvęs kapitonas-generolas, 

— JUODASIS BALAKVAS, žilas vyras iš Vasaros salų, šaulių būrio vadas, 

- LAISONAS MARAS, samdomas kalavijuotis iš laisvojo Lyso miesto, šnipų 
būrio vadas, 

- GORISAS EDORIENAS, samdomas kalavijuotis iš Volančio, draugijos iž- 
dininkas, 

- seras FRANKLINAS FLAUERSAS, Siderholo pavainikis, samdomas kala- 
vijuotis iš Žemupio, 

- seras MARKAS MANDREIKAS, iš vergijos pabėgęs tremtinys, raupų iš- 
ėstu veidu, 

- seras LASVELIS PYKAS, lordas tremtyje, 

- jo broliai TORMANAS IR PAIKVUDAS, 

- seras TRISTANAS RIVERSAS, pavainikis, bastūnas, tremtinys, 

- KASPORAS HILAS, HAMERIS STOUNAS, MALAS DŽEINAS, DIKAS 
KOULAS, VILAS KOULAS, LORIMAS MADAS, JONAS LOTSTO- 
NAS, LAIMONDAS PYSAS, seras BRENDELIS BIRNAS, DANKANAS 
STRONGAS, DENISAS STRONGAS, ČEINSAS, DŽONAS MADAS 
JAUNESNYSIS, brolijos seržantai, 

- [seras EIGORAS RIVERSAS, vadinamas AŠTRIUOJU PLIENU), nesan- 
tuokinis karaliaus Eigono IV Targarieno, brolijos įkūrėjo, sūnus, 

— [ĮMELISAS I BLEKFAIRAS, vadinamas MELISU SIAUBINGUOJU), bro- 
lijos kapitonas-generolas, pretendentas į Vesteroso Geležinį sostą, „Devy- 
neto būrio narys, žuvęs per Devyngrašių karalių karą; 


VĖJO NUGAIRINTIPJI, du tūkstančiai raitininkų ir pėstininkų, prisiekusių 
ištikimybę Junkajui: 

— PRINCAS DRISKIUS, buvęs kilmingas vyras iš laisvojo Pentoso miesto, 
kapitonas ir šios karo brolijos įkūrėjas, 

- KAGAS, vadinamas LAVONŲ ŽUDIKŲU, jo dešinioji ranka, 

— DENZAS DAHANAS, bardas ir karys, jo kairioji ranka, 

- HJU HANGERFORDAS, seržantas, buvęs brolijos iždininkas, kuriam už 
vagiliavimą buvo nukirsti trys pirštai, 

- seras ORSONAS STOUNAS, seras LIUCIFERIS LONGAS, VILAS MIŠ- 
KINIS, DIKAS STRO, DŽINDŽERIS DŽEKAS, samdomi kalavijuočiai iš 
Vesteroso, 

- GRAŽIOJI MERĖ, Vėjo Nugairintųjų brolijos kovotoja, 

— BUKSAS, samdomas kalavijuotis iš Volančio, mėgstantis skaityti, 

— BINSAS, iš Myro kilęs arbaletininkas, 

— SENASIS BILAS KAULAS, šilto ir šalto matęs vyras iš Vasaros salų, 

— MIRIJUS MIRAKIS, iš Pentoso kilęs samdomas kalavijuotis; 


KATĖS DRAUGIJA, trys tūkstančiai stiprių karių, prisiekusių ištikimybę 
Junkajui: 
—- KRUVINOJI BARZDA, kapitonas ir vadas; 


ILGOSIOS IETYS, aštuoni šimtai raitininkų, prisiekusių ištikimybę Jun- 
kajui: 
- DŽILAS REGANAS, kapitonas ir vadas; 


ANTRIFJI SŪNUS, penki šimtai raitininkų, prisiekusių ištikimybę karalie- 
nei Daneiris: 

- RUDASIS BENAS PLUMAS, kapitonas ir vadas, 

—- KASPORIJUS, vadinamas KASPORIJUMI KLASTINGUOJU, peštukas, 
kapitono pavaduotojas, 

— TIBERAS ISTARIONAS, vadinamas RAŠALINE, brolijos iždininkas, 

— KŪJIS, amžinai girtas kalvis ir ginklininkas, 

- jo pameistrys, vadinamas NEILU, 

— SNEČAS, vienarankis seržantas, 

—- KEMAS, jaunas samdomas kalavijuotis iš Blusyno, 

- BOKOKAS, puikios reputacijos kirvininkas, 

—- ULANAS, brolijos seržantas; 


AUDRAŠAUKLIAI, penki šimtai raitininkų, prisiekusių ištikimybę karalie- 
nei Daneiris: 

— DARIJUS NAHARIS, kapitonas ir vadas, 

— NAŠLYS, jo pavaduotojas, 

— DŽOKINAS, šaulių būrio vadas. 


PADĖKA 


Anas tomas buvo kietas riešutėlis. Šis — triskart kietesnis ir dar su pipirais. 
Vėl dėkoju kantriesiems redaktoriams ir leidėjams: Jane'i Johnson ir Joy'ai 
Chamberlain iš Voyager bei Scottui Shannonui, Nitai Taublib ir Annei 
Groell iš Bantam leidyklos. Jų supratimas, humoro jausmas ir išmintingi 
patarimai labai padėjo rašant sunkiausius skyrius, tad amžinai liksiu jiems 
dėkingas už kantrybę. 

Taip pat dėkoju tokiems pat kantriems ir labai mane palaikiusiems agen- 
tams, Chrisui Lottsui, Vinceui Gerardisui, nuostabiajam Kay'ui McCau- 
ley'ui ir velioniui Ralphui Vicinanzai, - apgailestauju, kad jis nesulaukė šios 
dienos ir negali kartu pasidžiaugti. 

Ačiū Stephenui Boucheriui, australui keliauninkui, kuris, traukdamas 
pro Santa Fė ir užsukęs pusryčiams patiektų buritų (per Kalėdas) ir šoninės 
su jalapenjo pipirais, visada pasirūpina, kad mano kompiuterio sraigteliai 
būtų sutepti ir sklandžiai suktųsi. 

Grįždamas prie namiškių, noriu padėkoti brangiems šeimos draugams, 
Melindai Snodgrass ir Danieliui Abrahamui, už padrąsinimus ir palaikymą, 
interneto žinovei Pati Nagle už tai, kad rūpinasi mano interneto svetaine, ir 
nepakartojamai Ray'ai Golden už valgius, meną ir neišsenkamą entuziaz- 
mą, padėjusį praskaidrinti net niūriausias dienas Terapino stoties kvartale. 
Ir nesvarbu, kad ji mėgino nukniaukti mano katę. 

Kad ir kaip ilgai užtrukau, kol sušokau šį šokį, neabejoju, jog būčiau už- 
trukęs dukart ilgiau, jei ne ištikimas (ir kandus), bet mano labai mėgstamas, 
tiesa, retkarčiais iškeliaujantis kompanionas, Ty'us Franckas, kuris rūpinasi 
mano kompiuteriu, kai nėra Stepheno, neleidžia virtualiai išalkusiai miniai 
peržengti virtualių durų slenksčio, vykdo jam duotus pavedimus, tvarko 
laikmenas, verda kavą, eina pasivaikščioti, užsiprašo dešimt tūkstančių do- 
lerių už elektros lemputės pakeitimą, be to, trečiadieniais dar rašo savo iš 
koto verčiančias knygas. 

Ir pagaliau didžiausia mano padėka ir meilė - žmonai Parris, kuri buvo 
šalia ir lydėjo kiekvieno šio šokio žingsnį. Myliu tave, žvirbliuk. 


George R. R. Martin 
2011 m. gegužės 13 d. 

GEORGE R. R. MARTIN CIKLO 


SOSTŲ ŽAIDIMAS 


SOSTŲ ŽAIDIME - 
PERGALĖ ARBA MIRTIS! 


„Žiema artėja...“ - rūstūs, negandas pra- 
našaujantys žodžiai, įrašyti Edardo Starko, 
Vinterfelo lordo ir Šiaurės sergėtojo šei- 
mos herbe. Septynios karalystės, prieš tris 
šimtus metų krauju ir ugnimi suvienytos 
drakonų karaliaus Eigono Užkariautojo, 
išgyvena apgaulingos ramybės laikus. Dra- 
konai mirė, o kartu su jais sunyko ir galinga 
ilgamečių karalių Targeirinų giminė. Dabar 
Geležinį sostą - Septynių karalysčių val- 
džios simbolį - užgrobęs karalius Rober- 
tas Barateonas. Ir jis atvyksta į Vinterfelą 
prašyti Edardo Starko, vaikystės draugo ir 
maišto kovų bendražygio, tapti karaliaus 
patarėju. 


KARALIŲ KOVA 


KETURIŲ KARALIŲ KOVA - 
KAS LAIMĖS GELEŽINĮ SOSTĄ? 


Antrojoje „Ledo ir ugnies giesmės“ knygo- 
je George'as R. R. Martinas pasakoja, kaip 
prasideda sunki ir kruvina kova dėl Geleži- 
nio sosto, į kurį sėda trylikametis Rober- 
to sūnus Džofris. Bet ar jis tikrai teisėtas 
įpėdinis? Tuo netiki Roberto Barateono 
broliai Stanis ir Renlis. Pirmasis, išsižadėjęs 
dievų Septyneto, įtikinėjęs į Šviesos Valdo- 
vą ir naudodamasis raudonosios jo žynės 
Melisandros kerais, pradeda karą dėl sos- 
to nužudydamas brolį Renlį, kurį remia 
Haigardeno lordai. Karaliaus Uostą ir Rau- 
donąją pilį su sostu, pasitelkęs alchemikų 
gildijos piromantus, gina Kipšas Tirionas ir 
jo tėvas lordas Taivinas Lanisteris. 

Tuo tarpu Vinterfelo įpėdinis Robas Star- 
kas savo lordų paskelbiamas Šiaurės kara- 
lium. Jo tikslas - ne tik išlaikyti savo valdžio- 
je šiaurę ir Riveraną, bet ir atkeršyti už tėvą, 
atgauti jo palaikus ir kalaviją ir susigrąžinti 
karalienės Sersėjos nelaisvėje laikomas 
seseris. Be to, jo valdoms grasina Geležies 
salų lordas Beilonas Greidžojus. 


„LEDO IR UGNIES GIESMĖ“ KNYGOS 


LEDO IR UGHIES GIESMĖ 


KARDŲ AUDRA 


KARDŲ AUDRA PENKIŲ KARALIŲ 
KARE, KUR VIEN PRARADIMAI, 
O PERGALĖS ABEJOTINOS... 


Dėl Geležinio sosto ir valdžios prasideda 
pražūtingas Penkių Karalių karas, ir tik Sta- 
nis Barateonas susivokia, kad Vesterosą 
pirma reikia apginti nuo baisios grėsmės iš 
Šiaurės, - nes iš ten jau slenka Tamsa ir Šal- 
tis, kraštui ir žmonėms nešdami pražūtį, - 
tik tada rūpintis sostu ir valdžia. Jis vienin- 
telis atsiliepia į Nakties sargybos brolių 
pagalbos šauksmą, nes jie vieni nebepa- 
jėgia grumtis su visos Šiaurės magiškomis 
galiomis ir tyržmonių gentimis, kurios gel- 
bėdamosi veržiasi šion pusėn Sienos. 
Vesterosas nusiaubtas tarpusavio karų, 
suniokotas ir išgriautas Vinterfelas, upių 
kraštuose siaučia badas ir plėšikai, o di- 
džiūnai be perstojo kariauja vieni su kitais, 
sudaromos netvarios išdavikiškos sąjun- 
gos, kiekvienas ieško naudos sau. Atrodo, 
jog doram žmogui Septyniose Karalystėse 
neliko vietos. | 

LEDO IR UGHIES GIESMĖ 


VARNŲ PUOTA 


PENKIŲ KARALIŲ KARAS BEVEIK 
BAIGTAS, KRAŠTAS MERDI, ATEINA 
ŽIEMA, O KARALIAUS UOSTE 
PRAŽŪTINGOS KARALIENĖS INTRIGOS.... 


„Varnų puotoje“ kuriama šiurpi karo nu- 
niokoto krašto atmosfera, o veiksmas 
daugiausia sukasi apie Karaliaus Uostą. 
Ten karaliumi paskirtas devynmetis ber- 
niukas Tomenas, o visą valdžią užgrobusi 
jo motina - karalienė regentė Sersėja. 
Įtikėjusi kitados jai burtininkės išsakyta 
pranašyste, jog valdžią iš jos paverš kita 
karalienė, jauna ir graži, Sersėja nuspren- 
džia pražudyti Tomeno žmoną, karalienę 
Mardžerę iš Tairelių giminės. 

Ir pačiame Vesterose, kur maitlesiais var- 
nais karas pavertė daugybę Žmonių, rez- 
gami nauji sąmokslai, sudaromos naujos 
pavojingos sąjungos ir visi keršija visiems, 
ypač negailestinga keistoji Akmenširdė — 
pilkoji moteris, vadovaujanti bastūnams. 
Tačiau šioje varnų puotoje svečių daug, tik 
nežinia, kam iš jų pasiseks išlikti gyvam. 

Penkių karalių karas beveik baigtas, kraš- 
tas merdi, ateina žiema, o karaliaus uoste 
pražūtingos karalienės intrigos... 


Martin, George R.R. 
Ma509 Šokis su drakonais : [romanas] / George R.R. Martin ; iš anglų kalbos vertė Jovita 

PEHKIŲ KARALIŲ KARAS 
BAIGIASI, PRASIDEDA ŠOKIS 
SU DRAKOHAIS... 


Penktąją „Ledo ir ugnies giesmės“ knygą - „Šokis su drakonais“ autorius padalijo 
į dvi dalis. Pirmojoje iš jų - „Sapnai ir dulkės“ toliau pasakojami įvykiai, prasidėję 
po „Kardų audros“ tik dabar veiksmas nukeliamas į Šiaurę, į Juodąją pilį prie Sie- 
nos, ir kitapus Siaurosios jūros. 

Tirionas Lanisteris, nužudęs savo tėvą ir neteisingai apkaltintas, pabėga iš 
Karaliaus Uosto, o už jo galvą sesuo, karalienė Sersėja, pažada lordo titulą. 

Pavainikis Vinterfelo lordo Edardo Starko sūnus, Jonas Snou, prie Sienos iš- 
renkamas Nakties sargybos lordu vadu. Bet jis turi priešų ir šiapus, ir anapus Sie- 
nos. Ar įstengs jis atsilaikyti prieš Tamsos galią, prieš grėsmę, kylančią iš Šiaurės?.. 

Atsiimti Geležinį sostą ir užvaldyti Vesterosą nepraranda vilties Stanis Ba- 
rateonas, bet jam teks kovoti ir su magiškomis Šiaurės ka ir su išdaviko 
Dredforto lordo J Boltono užmačiomis. L 


sa kariuomenės, - šie keršija karalienei, kam E svūos vergus 'mies- 

tuose prie Vergų įlankos. Ir kas bus, kai pas ją atskubės net keli pretendentai į jos 
ranką ir širdį?.. Bet gal iš tiesų jie tik geidžia jos drakonų ir trokšta E yuoe su uja 
valdžia, kai ji atsikariaus savo tėvo sostą ir Vesterosą?.. 5 


„Amerikietiškuoju Tolkienu“ pramintas LĖDO IR UGIIIĖS 
Georgeas R. R. Martinas sukūrė GIESMĖ 


didingą sakmę apie laisvę, garbę, meilę, 
kerštą ir kovą. Jaudinanti, tikroviška ir 
kartu pranokstanti vaizduotę epopėja 
džiugina milijonus fantasy žanro 
gerbėjų, o ištikimiausi jos skaitytojai 
nekantriai laukia tolesnių kelionių po 
magišką fantastinį pasaulį. 

